
LEO PP. XIII. 


DILECTI FILII SALUTEM ETAPOSTOLICAM BENEDICTIONEM: 

Hoc autem maxime decet homines, quibus praecipitur, ut « sequantur om- 
nino in scholastica theologia doctrinam S. Thomae, eumque ut doctorem 
proprium habeant, ponantque omnem operam ut auditores erga illum 
quam optime afficiantur. » Itaque addant vobis animum in opere tam 
praeclaro regulae officium, mens et iussa legiferi Patris Ignatii, decreta 
Congregationum vestrarum, necnon desideria et hortationes huius Sanctae 
Sedis Apostolicae, quae hanc doctrinam insigni elogiorum  singularitate 
probavit. Nec dubitamus, quin vestigiis tanti doctoris fideliter insistentes, 
latissimos et uberes pro religione et animarum salute fructus percepturi 
sitis. Ab hac palaestra expectat Ecclesia Dei fortissimos milites ad pro- 
fiigandos errores, ad rem catholicam defendendam. Quod ut vobis Deus 
copiose concedat, auspicem divinae 'gratiae Apostolicam benedictionem 
peramanter imperüimur. 

DE POENITENTIA 


NOTIONES PRAEVIAE 


Poenitentia apud Latinos, et yecXvowx apud Graecos auctores, 
non tantum prioris voluntatis retractationem, vel erroris agnitio- 
nem significant, ut Lutherus cum Erasmo asseruit; sed saepissime 
detestationem praeteritae culpae et vindictam, quam quis ob eam 
culpam sponte assumit. 

Et sane Tullius ( Tusculan. lib. 4. cap. 37.) ait: « Alexandrum 
regem videmus, qui cum interemisset Clytum familiarem suum, 
vix a se manus abstinuit: tanta vis fuit poenitendi. » Quo loco 
vox poenitendi evidenter afflictionem animi, et detestationem facti 
significat cum desiderio illud puniendi. — Iuxta eamdem vocis 
significationem libro 1. ex Ponto, (Epist. r. v. 59.) Ovidius cecinit: 


« Poenitet: O! si quid miserorum creditur ulli, 
Poenitet; et facto torqueor ipse meo! 
Cumque sit exilium, magis est mihi culpa, dolori; 
Estque pati poena, quam meruisse minus. » 
Ausonius (Epigram. 11.) sic Poenitentiam loquentem inducit: 


« Sum Dea, quae facti, non factique exigo poenas, 
Nempe ut poeniteat, sic Metanoea vocor.» 


Et Lactantius ( Instit. div. l. 6. c. 24.): « Is quem facti sui poe- 
nitet, errorem suum pristinum intelligit; ideoque Graeci melius 
et significantius p.er&votxv dicunt, quam nos possimus resipiscen- 
tiam dicere; resipiscit enim, ac mentem suam quasi ab insania 
recipit, quem errati piget, castigatque seipsum dementiae, et 
confirmat animum suum ad rectius vivendum: tum illud ipsum 
maxime cavet, ne rursus in eosdem laqueos inducatur. » 


4. NOTIONES PRAEVIAE. 


Nec aliter poenitentiae nomen adhibitum invenitur in Scri- 
pturis inspiratis aut in scriptis Patrum: — immo ex apertis eorum 
testimoniis deduci debet poenitentiam, stricto sensu acceptam, 
semper includere et significare dolorem animi de peccato com- 
misso, et congruam eius expiationem. 

Etenim, ut, ad exemplum, unum et aliud testimonium ex 
Scripturis proferam, — Iob (c. ult. v. 6.) ait: « Ipse me reprehendo 
et ago ppenitentiam in favilla et cinere; » — et Christus Dominus 
(Luc. x. 13.) ait: « Vae tibi, Corozain, vae tibi, Bethsaida: quia 
si in Tyro et Sidone factae fuissent virtutes, quae factae sunt in 
vobis, olim in cilicio et cinere sedentes poeniterent (pe cevonoav).» 

Quoad Patres, audiatur pro omnibus S. Augustinus, qui (serm. 
351. n. 12.) dicit: « Non sufficit [ad poenitentiam] mores in melius 
mutare et a factis malis recedere, nisi etiam de his, quae facta 
sunt, satisfiat Deo per poenitentiae dolorem, per humilitatis ge- 
mitum, per contriti cordis sacrificium cooperantibus eleemosynis.» 

Poenitentia sic descripta, — quatenus nempe detestationem 
includit peccati commissi, firmum melioris vitae propositum, et 
vindictam quamdam eiusdem peccati sponte assumptam, — fuit 
semper, ut Tridentina Synodus docet (sess. 14. c. 1.), « universis 
hominibus, qui se mortali aliquo peccato inquinassent, quovis 
tempore ad gratiam et iustitiam assequendam necessaria. » Sed 
ante adventum Christi poenitentia non erat sacramentum, nunc 
vero in nova lege est etiam sacramentum; ideoque virtus et sa- 
cramentum poenitentiae comparantur tamquam totum et pars eius: 
nam virtus poenitentiae per actus suos est pars sacramenti, quod 
componitur ex actibus poenitentis et sacerdotis absolutione. 

Cum igitur in lege evangelica virtus et sacramentum poeni- 
tentiae adeo coniungantur, ut nec virtus prodesse sine sacramento, 
vel ordine ad sacramentum, nec sacramentum sine virtute con- 
sistere valeat; poenitentiam sub utraque ratione spectabimus; — 
et tractationem nostram ordine et claritatis causa dividentes in 
duas partes, in primis de poenitentia, prout est virtus, deinde de 
sacramento poenitentiae agemus. 





PARS PRIMA 
DE POENITENTIA PROUT EST VIRTUS. 





ARTICULUS PRIMUS 
Àn et qualis virtus sit poenitentia. 


Poenitentiae nomen tum actum tum habitum ad poenitentiae 
actus eliciendos significat; — et hic quaeritur an habitus iste 
sit virtus quaedam specialis, ab omnibus aliis distincta, quae 
ad actus poenitentiae ex motivo sibi proprio inclinet. Olim id 
negaverunt Altisiodorensis et Franciscus Maironis, contendentes 
poenitentiam esse virtutem generalem, id est, poenitentiam omnes 
virtutes sub ea ratione generica complecti, qua ex peculiari suo mo- 
tivo quaelibet ad odium peccati movet; nam unaquaeque virtus ex 
motivo proprio peccata quae illi opponuntur detestatur. Verum 
contrariam sententiam communiter docent theologi cum S. Thoma, 
qui egregie, his verbis, refutat rationem allatam ab adversariis. 

« Quaelibet virtus specialis, » ait Angelicus (3. q. 85. a. 2. ad 5.), 
« formaliter expellit habitum vitii oppositi, sicut albedo expellit 
nigredinem ab eodem subiecto; sed poenitentia expellit omne 
peccatum effective, in quantum operatur ad destructionem pec- 
cati, prout est remissibile ex divina gratia, homine cooperante. » 
— Et in 4. sent. (dist. 14. q. 1. a. 1. quaest. 3. ad 1.): « Omnis 
virtus expellit peccatum oppositum formaliter quantum ad suum 
actum primum, qui est informare subiectum; sed actus secundus 
in alis virtutibus, qui est operatio, non ordinatur principaliter 
ad repellendum peccatum, sicut est in poenitentia; et ideo poeni- 
tentia non formaliter, sed quasi effective peccatum expellit; habet 
enim peccatum expellendum pro materia, et operatur contra ipsum 
ut expellatur; unde non opponitur omni peccato formaliter, sed 
alicui tantum, quod est impoenitentia; et propter hoc non oportet 
quod sit generalis virtus. » 

Hanc virtutem poenitentiae ab omni alia distinctam, superna- 
turalem esse, a Deo voluntati infusam, non theologicam, sed 
moralem, sequenti thesi demonstrabimus. 

Li 


THESIS I. 


Poenitentia. est. virtus specialis, supernaturalis, a Deo voluntati in- 
fusa, non tbeologica, sed moralis. 


I. Dicimus primo in thesi poenitentiam esse virtutem ; et hoc 
enunciatum cum Gregorio de Valentia (disp. 7. q. 2. puncto r.) 
tenemus certum esse ex fide. — Etenim nonnisi actus virtutum 
a Deo praecipiuntur: sed in Scriptura Deus praecipit actus poeni- 
tentiae: — ergo poenitentia est virtus. — Minor patet ex Ezech. 
(xvin. 30.) ubi legitur: « Convertimini et agite poenitentiam ab 
omnibus iniquitatibus vestris, et non erit vobis in ruinam ini- 
quitas. » Similiter ex verbis Ioannis Baptistae apud Matth. (ur. 2.): 
« Poenitentiam agite » et ex testimonio ipsius Christi (Luc. xir. 
3-.): « Nisi poenitentiam habueritis, omnes similiter peribitis. » 

Praeterea hanc rationem optimam in confirmationem addit 
Angelicus (3. q. 85. a. 1.): «Sicut ex dictis patet, poenitere est 
de aliquo prius a se facto dolere. Dictum est autem supra, quaest. 
praec. art. 9. quod dolor vel tristitia dupliciter dicitur: uno 
modo secundum quod est passio quaedam appetitus sensitivi, et 
quantum ad hoc poenitentia non est virtus, sed passio; alio 
modo secundum quod consistit in voluntate, et hoc modo est 
cum quadam electione: quae quidem si sit recta, necesse 'est 
quod sit actus virtutis. Dicitur enim in 2. Ethic. cap 6. quod 
virtus est habitus electivus secundum rationem rectam. Pertinet 
autem ad rationem rectam ut aliquis doleat de quo dolendum 
est, et eo modo et fine quo dolendum est; quod quidem jobser- 
vatur in poenitentia de qua nunc loquimur; nam poenitens as- 
sumit moderatum dolorem de peccatis praeteritis cum intentione 
removendi ea. Unde manifestum est quod poenitentia de qua 
nunc loquimur, vel est virtus, vel actus virtutis. » 

His verbis, « poenitens assumit moderatum dolorem de pec- 
catis praeteritis, » S. Thomas innuit poenitentiam, sicut virtutes 
morales omnes, in medio esse: — cum poenitens non minus ab 
illis recedat qui vel «laetantur cum male fecerint et exultant 
in rebus pessimis» (Prov.:. 14.), vel peccata non deflent et 
expiant; quam ab aliis qui immoderato dolore arrepti in despe- 
rationis barathrum se praecipitant. 

II. Specialem virtutem. esse poenitentiam idem S. Thomas (1. c. 
4. 2.) demonstrat hoc argumento: «Species habituum distin- 
guuntur secundum species actuum; et ideo ubi occurrit specia- 
lis actus laudabilis, ibi necesse est ponere specialem habitum 
virtutis. Manifestum est autem quod in poenitentia invenitut 
specialis ratio actus laudabilis, scilicet operari ad destructionem 
peccati praeteriti, in quantum est Dei offensa, quod non perti- 
net ad rationem alterius virtutis. Unde necesse est ponere quod 
poenitentia est specialis virtus. » 

Eadem conclusio aperte eruitur ex modo loquendi Patrum 
et Conciliorum, nam et poenitentiae speciale motivum vindicant, 
de poenitentia proprios actus cornmemorant, et eam inter alias 
virtutes seiunctim enumerant. Hinc, ex. gr., Tertullianus scribit 
« poenitentiam passionem esse norunt, quae venit ex offensa 
sententiae prioris;» et addit illam se prodere lacrymis ac cor- 
poris maceratione: — «de ipso enim habitu et victu,» ait (de 
poenit. c 9.), « mandat sacco et cineri incubare, corpus sordibus 
obscurare, animum moeroribus deiicere, illa quae peccavit, tristi 
tractatione mutare .. . ieiuniis preces alere, ingemiscere, lacrymari, 
mugire ad Dominum Deum dies noctesque, presbyteris advolvi 
et charis Dei adgeniculari, omnibus fratribus legationes depreca- 
tionis suae adiungere. » — Et S. Ambrosius (in Ps. xxxvrt. n. 2.) 
inquit: «Plena est definitio poenitentiae, commemoratio delicto- 
rum, ut unusquisque peccata sua veluti quodam quotidiani ser- 
monis flagello castiget, et commissa sibi flagitia condemnet. » — 
S. Isidorus Hispalensis (lib. 2. sent. cap. 13.) dicit: « Ille poeni- 
tentiam digne agit, qui reatum suum satisfactione legitima plangit, 
condemnando scilicet et deflendo, quae egit. » — Et Concilium 
Tridentinum (sess. 6. c. 3.) definivit: « Si quis dixerit sine praeve- 
nienti Spiritus Sancti inspiratione atque eius adiutorio hominem 
credere, sperare, diligere aut poenitete posse sicut oportet, ut 
ei iustificationis gratia conferatur, anathema sit. » 

Praeterea, conclusionem nostram sequenti pacto confirmamus. 
Si poenitentia specialis virtus non esset, sed generalis, sensu 
superius explicato, qui poenitentiam agere vellet de pluribus di- 
versisque peccatis, deberet speciatim meminisse eorum omnium 
et ex peculiari cuiusque virtutis motivo singula quaeque detestari. 
Hoc autem ;praeceptum non est; — et in multis casibus, prae- 
sertim pro rudibus, impossibile. Ergo. 

Insuper, si poenitentia esset generalis virtus, quae ex virtutibus 
oninibus coalesceret, non posset homo poenitens peccata virtutibus 
multis adversa, unico actu elicito abhorrere et retractare; ac pro- 
inde numquam posset fieri, ut unico unius momenti actu elicito 
tustificaretur homo, sed ei necessario eliciendi essent multarum, 
vel etiam omnium virtutum actus. Id vero constat esse falsum. 

III. Habitum poenitentiae in. voluntate inveniri, ut in subiecto 
proximo, doctores omnes docent qui hunc specialem habitum 
admittunt ; et patet ex poenitentiae actibus, qui a voluntate éli- 
ciuntur, ac proinde in eadem potentia habitum postulant. 

Porro hunc habitum dicimus esse supernaturalem et per se 
infusum a Deo, quia per naturae vires acquiri non potest, et a 
Deo solo, ut habeatur, infundi debet. 

Et demonstratur zr. Ex Scripturis. Nam apud Ieremiam (xxxi. 
I8. 19.) legimus: « Converte me et convertar : quia tu Dominus 
Deus meus. Postquam enim convertisti me, egi poenitentiam. » — 
Et S. Paulus in II. ad Tim. (tt. 25. 26.) loquens de virtutibus quas 
in episcopo requirit, ait eum velle mansuetum, patientem, « cum 
modestia corripientem eos, qui resistunt veritati, nequando Deus 
det illis poenitentiam ad cognoscendam veritatem, et resipiscant 
a diaboli laqueis, a quo captivi tenentur ad ipsius voluntatem. » 
Vult ergo Apostolus episcopum esse talem qui cum mansuetu- 
dine doctrinam salutarem, adhibita etiam correptione paterna, 
impendat eis qui veritati resistunt, quia tentandum est si forte 
Deus, ministerio illo praestito, in cordibus eorum poenitentiam in- 
spirando operari dignetur. 

Aliud egregium testimonium ex Scripturis desumptum habetur 
in: verbis Petri (Act. v. 31.)): « Hunc [Iesum] principem et Sal- 
vatorem Deus exaltavit dextera sua, ad dandam poenitentiam 
Israéli, et remissionem peccatorum. » Utrumque ergo est donum 
Dei, quod nobis per merita Christi conceditur. — Et hoc ipsum 
est quod in prophetia Ezechielis (xxxvi. 26.) promissum legitur: 
«Et dabo vobis cor novum et spiritum novum ponam in medio 
vestri: et auferam cor lapideum de carne vestra, et dabo vobis 
cor carneum. » 

2. Apertissima documenta quae in scriptis Patrum invenimus 
confirmant thesim.. Speciminis gratia pauca seligam. 

S. Ioannes Chrysostomus in Epist. 2. ad Tim. (Hom. 6. n. 2.) 
ait: « Vide quomodo doceat modeste sentire. Non dixit, Ne forte 

possint; sed, Ne forte det illis. Deus resipiscere. Et si quid fat, 
totum Dei est: tu plantas, tu irrigas; ille seminat et fructus 
parere .curat. » — Et in Hom. 7. de poenitentia (edit. Migne, 
tom. 49. pag. 323.): « Remedium quippe,» inquit, «est poeni- 
tentia, quod peccatum tollit: donum coeleste, virtus admirabilis, 
gratia, legum cursum superans. Quamobrem non fornicatorem 
renuit, non moechum abigit, non ebriosum aversatur, non idolo- 
latram detestatur, non maledicum repellit, non blasphemum per- 
sequitur, non arrogantem; sed omnes immutat, peccati enim 
conflatorium est poenitentia. » 

S. Augustinus (de gratia et libero arbitrio, c. 14. n. 30.) post- 
quam dixerit: « Cum [Deus] semper sit sanctus, sanctificatur 
tamen in eis quibus largitur gratiam suam, auferendo ab eis cor 
lapideum, per quod nomen Domini profanaverunt; » ita prose- 
quitur c. 15.: « Ne autem putetur, nihil ibi facere ipsos homines 
per liberum arbitrium, ideo in Psalmo dicitur: Nolite obdurare 
corda vestra. Et per ipsum Ezechielem, Proiicite a vobis omnes im- 
pietates. vestras .. . et. facite vobis cor novum et spiritum novum . . . et 
convertimini et vivetis (Ezech. xvi. 31. 32.). Meminerimus eum 
dicere, et converlimini el vivelis; cui dicitur, Cormverte nos Deus 
(Psal. xxix. 4. et rxxxrv. 5.). Meminerimus eum dicere, Proiicite 
a vobis omnes impietates vestras ; cum ipse iustificet impium (Rom. 
IV. 5.). Meminerimus ipsum dicere, Facite vobis cor novum et sin- 
rilum novum ; qui dicit, Dabo vobis cor novum, et spiritum novum 
dabo in vobis. Quomodo ergo qui dicit, Facite vobis; hoc dicit, 
Dabo vobis? Quare iubet, si ipse daturus est? Quare dat, si homo 
facturus est; nisi quia dat quod iubet, cum adiuvat ut faciat cui 
iubet? Semper est autem in nobis voluntas libera, sed non sem- 
per est bona. Aut enim a iustitia libera est, quando servit pec- 
cato, et tunc est mala: aut a peccato libera est, quando servit 
iustitiae, et tunc est bona. Gratia vero Dei semper est bona, et 
per hanc fit ut sit homo bonae voluntatis, qui prius fuit vo- 
luntatis malae. » — Et libro de corrept. et gratia (c. 5. n. 7.): 
« Haec est correptionis utilitas, » inquit, « quae nunc maior, 
nunc minor pro peccatorum diversitate salubriter adhibetur; 
et tunc est salubris, quando supernus medicus respicit Non 
enim aliquid proficit, nisi cum facit ut peccati sui quem- 
que poeniteat. Et quis hoc dat, nisi qui respexit Apostolum Pe- 
trum negantem, et fecit flentem? (Luc. xxi. 61. 62.). Unde et 

Apostolus Paulus posteaquam dixit, cum modestia corripiendos 
esse diversa sentientes, protinus addidit, Nequando det eis Deus 
poenitenitam ad. cognoscendam. veritatem, et. resipiscant de. diaboli la- 
queis. » Et S. Ambrosius (in Lucam lib. 10. num. 89.): « Bonae 
lacrymae, » dicit, «quae lavant culpam... Quos Iesus respicit, 
plorant. Negavit primo Petrus, et non flevit; quia non respexerat 
Dominus. Negavit secundo, non flevit; quia adhuc non respe- 
xerat Dominus. Negavit et tertio, respexit Iesus, et ille amaris- 
sime flevit. Respice, Domine Iesu, ut sciamus nostrum deflere 
peccatum, lavare delictum. » 

3. Concilia ipsa veritatem, quam propugnamus, diserte osten- 
dunt. Nam Concilium Arausicanum 2. can. 4. inquit: «Si quis, 
ut a peccato purgemur, voluntatem nostram Deum expectare 
contendit, non autem ut etiam purgari velimus per Spiritus 
Sancti infusionem et operationem in nobis fieri confitetur, resi- 
stit ipsi Spiritui Sancto per Salomonem dicenti: Praeparatur 
voluntas a Domino. » — Et Concilium Tridentinum, in canone 
3. sessionis 6. superius citato, definit hominem  poenitere, sicut 
oportet, non posse, sine praeveniente Spiritus Sancti inspiratione, 
eiusque adiutorio. 

Nec dicat quis, canonem istum et alia quae commemoravimus 

testimonia spectare actus poenitentiae, non habitum: — nam hi 
actus si supernaturales sunt non quoad modum, sed in sua substantia 
et entitate, eo ipso ostendunt habitum ad eosdem actus eliciendos 
esse entilative supernaturalem, ideoque per se a Deo infusum; 
cum proportio adesse debeat inter habitum et actus illos ad quos 
eliciendos ordinatur habitus. 
. Quapropter S. Thomas iuxta Scripturarum et Patrum doc- 
trinam mox a nobis traditam, concludit (3. q.85.a. 5.): « De 
poenitentia loqui possumus dupliciter: uno modo quantum ad 
habitum, et sic immediate a Deo infunditur sine nobis princi- 
paliter operantibus, non tamen sine nobis dispositive cooperantibus 
per aliquos actus. Alio modo possumus loqui de poenitentia 
quantum ad actus quibus Deo operanti in poenitentia coopera- 
mur; quorum actuum primum principium est Dei operatio con- 
vertentis cor, secundum illud Thren. ult., 21.: Converte nos, Do- 
mine, ad te, el convertemur. » 

4. Demum ratione theologica probamus virtutem poenitentiae 
infundi per se a Deo. Etenim omnes virtutes per se divinitus in- 

funduntur cum charitate, quae de se perficiunt. hominem non 
secundum statum vitae naturalis, sed secundum statum gratiae. 
Atqui poenitentiae virtus est huiusmodi. Ergo. — Maior constat 
ex alio Tractatu, et primo intuitu manifesta apparet, — quia 
ad perfectionem divini operis pertinet ut quemadmodum Deus 
naturalem rem producit omnibus naturalibus suis potentiis prae- 
ditam; ita etiam hominem, secundum esse gratiae, simul cum 
omnibus virtutibus, quae respondent statui gratiae, perficiat. — 
Minor facili negotio sic evincitur: — Virtus cuius obiectum for- 
male sine lumine fidei attingi nequit, minime perficit hominem 
secundum statum vitae naturalis, sed secundum statum gratiae. 
Atqui huiusmodi est obiectum formale poenitentiae, nam spectat 
peccatum ut est offensa Dei quae a Christianis cognoscitur, ni- 
mirum prout est offensa quae privat hominem gratia, et reum 
reddit aeternae mortis; sub qua ratione peccatum non cognosci- 
tur nisi per fidem. Ergo. — Unde etiam patet, potuisse quidem 
philosophos per naturae vires cognoscere peccatum ut est contra 
dictamen rectae rationis, et contra voluntatem Dei naturae aucto- 
ris, ideoque potuisse per vires naturae secundum quandam ra- 
tionem esse poenitentiam; at non illam poenitentiam de qua 
loquimur, quae illustrationem fidei praesupponit. — Confer, si 
lubet, hac in re Suarez, de poenitentia, disp. 3. sect. 7. 

Et si quaerat aliquis, num praeter virtutem poenitentiae fer se 
infusam, alia detur virtus poenitentiae acquisila per actus poeni- 
tentiae quam diximus haberi posse naturaliter de peccato ut rectae 
rationi repugnat, et Deo naturae auctori, quaestioni huic respondet 
Gregorius de Valentia (disp. 7. q. 2. p. 3): — 

« Videtur talis virtus naturalis, praeter illam per se infusam, 
ita esse posse sicut praeter virtutes morales per se infusas ut, e. g., 
temperantiam (quae scilicet perficit hominem in materia tempe- 
rantiae in ordine ad finem supernaturalem iuxta doctrinam D. Tho- 
mae, I. 2. Q. 65. art. 3.) sunt aliae virtutes morales acquisitae; 
ut, ex. gr., virtus temperantiae, quatenus perficit hominem in ma- 
teria temperantiae convenienter naturae et naturali rationi in or- 
dine ad naturalem finem, ut scilicet recte secundum rationem 
agatur; atque ita huiusmodi virtutem poenitentiae acquisitam 
admisit Richardus in 4. dist. 14. art. 4. 

Sed rectius illam negant Sotus d. 14. q. 2. Cet p 
rel. de poenit. punct. 2. Ratio autem quae et, pthisas- - YN 

*. IHEDLOG;DA. V 
SEMINAR f 


EW ycu* 












12 PARS I. — DE POENITENTIA PROUT EST VIRTUS, 


sentiar est; nam de ratione virtutis est, ut sit habitus perficiens 
hominem ad actum perfectum et optimum, spectata ratione obie- 
cti, et facultate quam ad eum actum habet vel potest habere 
homo secundum legem ordinariam Dei; iuxta ea quae de ratione 
virtutis tradidimus t. 2. disp. 5. q. 1. punct. 2. Ex sententia etiam 
Philosophi qui libro 7. Physic. text. 17. virtutem definit esse dis- 
positionem. perfecti ad. optimum, et 2. Ethic. cap. 6. ubi absolute ait 
virtutem esse quae bonum facit babentem et opus eius. reddit bonum, 
nimirum absolute et perfecte. Non est autem perfectus et optimus 
actus illius poenitentiae naturalis de peccato, ut tanquam offensa 
Dei auctoris naturae deleri secundum affectum possit ad recon- 
ciliandum Deum homini. 

Quocirca, licet per frequentes actus talis poenitentiae naturalis, 
possint, saltem gentiles, acquirere habitum aliquem eiusmodi poe- 
nitentiae, tamen is habitus minime habebit rationem veram virtutis, 
hoc est perfecti et optimi habitus: Et dico saltem gentiles, nam 
in Christianis, qui rationem offensae Dei plene noverunt, ut is 
scilicet etiam auctor est rerum supernaturalium, vix puto habere 
ullum usum poenitentiam illam naturalem. Christiani enim qui 
poenitent, ita ordinarie affecti sunt, ut in poenitendo neque for- 
maliter, neque virtualiter habeant pro motivo reconciliationem 
cum Deo naturalem praecise, sed reconciliationem simpliciter et 
absolute, qualem obtineri posse cognoscitur per fidem. 

Virtutes autem alias morales acquisitas, Christiani etiam ma- 
xime per frequentes actus consequi solent. Nam ratio obiecti 
cuiuscumque in ordine ad finem naturalem, ut scilicet conve- 
nienter rationi in unaquaque virtutis materia agatur, est perfe- 
cta, et ab ea quoque formaliter vel virtualiter Christiani mo- 
ventur. » 

IV. Ultima pars thesis vindicanda superest, in qua poeniten- 
tiam dicimus virtutem. esse moralem, non tbeologicam. — Id autem 
manifestum apparet ex Tractatu de Firtutibus Theologicis, ubi tres 
tantum demonstrantur esse virtutes theologicae, fides, spes, ca- 
ritas; et ostenditur obiectum formale virtutis theologicae esse per- 
fectionem aliquam Dei quam immediate attingit. Poenitentiae vero 
formale obiectum est honestas actionis, qua peccator divina gratia 
adiutus, adversus peccatum movetur, illud retractat, de eo pro 
viribus dolet, et.sic in se vindicat offensam Deo illatam. Quod 
quidem motivum, cum creatum sit, ad moralem virtutem pertinet, 


ART. I. — AN ET QUALIS VIRTUS SIT POENITENTIA. r3 


non theologicam. — Sicut Religio, quia non movetur ab excel- 
lentia Dei, sed ab honestate cultus erga Deum, ideo est virtus 
moralis; ita pariter poenitentia, quia ad detestandum peccatum 
non movetur a bonitate divina, sed a motivo honestatis, quae 
invenitur in detestatione et vindicatione offensae Deo illatae, ideo 
inter morales virtutes adnumeratur. 

Adversus thesim, quam demonstravimus, sequentes occurrunt 
difficultates : 

I. Verecundia non est virtus, quia supponit turpe factum. 
Ergo et poenitentia, quae peccatum supponit, non est virtus. 

Resp. D. Ant. Verecundia ideo non est virtus quia supponit 
turpe factum N. Ideo non est virtus quia. est passio, et turpitu- 
dinem efficaciter non aversatur C.; et N. Cons. — Verecundia, 
quae est timor turpitudinis et exprobationis, «non nominat ha- 
bitum, » inquit S. Th. (2. 2. q. 144. a. 1. ad 1.), «sed passionem; 
neque motus eius est ex electione, sed ex impetu quodam pas- 
sionis. Unde deficit a ratione virtutis. » — Praeterea, verecundia, 
ratione sui, non modo malum culpae non detestatur, neque ex- 
pellit, sed cum eo componi potest. Poenitentia vero ratione sui 
peccatum aversatur, illudque destruit. 

2. Omnis virtus per se expetenda est, non per accidens. — 
Atqui poenitentia non per se, sed per accidens expetitur: prae- 
supponit enim peccatum. — Ergo. 

Resp. Dist. Mai. — Expetenda est per se, id est gratia sui C. 
per se, id est nulla facta suppositione N. — Ad min. Dist. poenitentia 
non expetenda est per se, idest gratia sui N. Non expetenda est 
nisi facta aliqua suppositione C. — Insuper, etsi poenitentia se- 
cundum actus suos, — qui sunt odium peccati in Deum com- 
missi, de eodem peccato dolor et propositum illud emendandi et 
vindicandi, — praesupponat peccatum a poenitente commissum; 
secundum habitum tamen non necessario supponit peccatum com- 
missum, sed quod committi possit: quam ob rem S. Thomas 
docet (1. q. 95. art. 5.) in Adamo innocente fuisse poenitentiam 
secundum habitum, quo erat sic animo dispositus ut si peccatum 
praecessisset, doleret. — Poenitentia ergo secundum se bona est, 
et per se expetenda, quoad babitum, ab omnibus qui peccati sint 
capaces et deinde resurgere valeant a peccato; quoad actum vero. 
per se etiam bona et expetenda est, sed ab illis qui peccaverunt. — 
Similiter et iustitiae vindicativae actus non fiunt nisi praecesserit 

culpa, quae tamen non debuit necessario praecedere ut eiusdem 
iustitiae vindicativae virtus adsit. 

3. Virtus est dispositio perfecti ad optimum. Atqui poenitentia 
non est dispositi perfecti, cum supponat peccatum in subiecto. 
Ergo. 

Resp. Neg. min. — Sensus effati est, virtutem quamlibet facul- 
tatem perficere ut disponat eam ad operandum optimum in suo 
genere: — et poenitentia perfectionem suam voluntati commu- 
nicat, eamque disponit ad actus in suo genere optimos eliciendos. 

4. Virtus cum delectatione exercetur. Atqui non ita res se 
habet in poenitentia, quae cum cordis compunctione, tristitia et 
luctu actus suos elicit. Ergo. 

Resp. Iuxta P. de Lugo (disp. 1. sect. t. n. 7.) D. Mai. — Vir- 
tus, immo omnis habitus, operatur cum delectatione, ut delectatio 
significat alacritatem. et facilitatem, ac proinde opponitur labori et 
dificultati C. Ut opponitur tristitiae N. — Sed insuper adnota, 
poenitentem etsi doleat de peccato quod commisit, gaudere ta- 
men de dolore quem experitur: quare S. Augustinus dicere po- 
tuit: dulciores sunt lacrymae poenitentium. quam. gaudia tbeatrorum. 

$. Nulla virtus versatur circa impossibile. Atqui poenitentia 
circa obiectum impossibile versatur: nam poenitens vult non pec- 
casse, quod impossibile prorsus est. — Ergo. 

Resp. N. min. — Poenitens enim non absolute vult infectum 
esse id quod factum est, sed ita dispositus est ut si res adhuc 
integra esset, non peccaret, et intendit, ut praecedens peccatum 
iam non supersit in ratione offensae Dei, illudque poena ple- 
ctat: — quod sane non est impossibile. 

6. Dolor pro peccato commisso et poena debentur a pecca- 
tore ratione cultus, quo Deum tenetur prosequi. Ergo poenitentia 
est actus religionis, quae pro obiecto habet cultum divinum. 

Resp. N. Conseq. — Potest quidem actus poenitentiae imperari 
à virtute religionis; ab ea tamen non elicitur, cum religio circa 
cultum Dei versetur, poenitentia vero circa peccatum; et prae- 
terea poenitentia circa peccatum ita versatur ut illud retractet et 
vindicet, non directe ut, detestatione peccati, colat Deum. 

7. Poenitentia peccatum odit. Átqui caritas idipsum praestat. 
Ergo poenitentia non distinguitur a caritate. 

Resp. Dist. mai. — Ex eodem motivo et eodem modo ac ca- 
ritas N, Secus C. — Et ideo dist. pariter Min. et N. Cons. Caritas 

enim peccatum odit tamquam malum Deo amato, et in eius vin- 
dicationem ac destructionem non tendit; dum poenitentia circa 
peccatum retractandum et expiandum versatur, idque non ex mo- 
tivo caritatis, seu quia peccatum est malum Dei summe boni, 
sed ex motivo creato, seu propter honestatem quae relucet in 
retractandis et vindicandis offensis Deo illatis. 

8. Qui caritatis perfectae actum eliceret, vel de peccato do- 
leret, praecise ut est malum Dei summe boni, summeque propter 
se dilecti, omino et absolute peccatum destrueret. — Ergo poeni- 
tentia ut distincta virtus videtur superflua. 

Resp. N. Cons. — Quia perfectus ille caritatis actus virtualiter 
et eminenter includeret poenitentiae actum, in quantum caritas 
peccatum ex altiori motivo detestatur; qui tamen actus poeniten- 
tiae formalis et proprius elici deberet, si praeceptum urgeret et 
facultas adesset. Profecto, licet caritas virtualiter legem totam 
adimpleat, superfluae tamen non sunt virtutes aliae morales, quae 
ex specialibus motivis specialia praecepta adimplent. 

ScHOLION. Hic quaeri possent tria: r. Quandonam poeniten- 
tiae virtus infundatur; — 2. in quibus inveniatur; — 3. quomodo 
amittatur. His quaestionibus ex modo dictis respondemus: — 

I. Poenitentia infunditur cum gratia sanctificante. Etenim poe- 
nitentia est virtus moralis: sed morales virtutes infunduntur simul 
cum gratia sanctificante; — ergo et poenitentiae virtus tunc in- 
funditur. Maior probata fuit in thesi praecedenti: Minor in Tra- 
ctatu de Virtutibus Infusis. 

2. Poenitentia est in parvulis baptizatis, et manet in beatis. 
Non fuit, nec est, in Angelis, iuxta doctrinam S. Thomae. «Pec- 
catum Angeli, inquit S. Doctor (in 4. dist. 14. q. 1. a. 3. quaest. 4.), 
«est irremissibile. Et quia peccatum, ut est remissibile, vel ex- 
piabile, est propria materia istius virtutis quae poenitentia dicitur; 
ideo, cum materia non potest eis competere, non adest eis po- 
tentia exeundi in actu; et ideo nec habitus eis convenit; et ideo 
Angeli susceptivi poenitentiae virtutis esse non possunt. » 

3. Poenitentia non fuit in Christo, in quo peccatum omnino 
et absolute adesse non poterat. In Beatissima Virgine Maria poe- 
nitentiam fuisse quidam affirmant, quia licet Sanctissima Virgo 
ex privilegio numquam peccaverit, tamen absque tali privilegio 
deficere potuisset, attenta ratione status viatoris et conditione li- 
bertatis creatae. — Alii vero, et ut videtur rectius, habitum poe- 

nitentiae Mariam non habuisse tenent; quia, inquiunt, habitus 
non dantur ad actus absolute impossibiles, undequaque impossi- 
bilitas haec tandem oriatur. 

4. Demum poenitentia, sicut ceterae virtutes morales per se 
infusae, amittitur, deperdita gratia sanctificante. Confer ea quae 
circa harum virtutum amissionem traduntur in Tractatu de Fir- 
tutibus Infusis. 


ARTICULUS SECUNDUS 


De obiecto formali poenitentiae. 


Obiectum formale cuiuscumque virtutis illud dicitur quod est 
proximum et intrinsecum eius feotivum, seu propria ratio propter 
quam fertur in obiectum materiale, et iuxta quam a virtutibus re- 
liquis discernitur. 

Superiori articulo demonstravimus poenitentiam esse specialem 
virtutem; ideoque poenitentia habet obiectum suum formale pro- 
prium, quo ab aliis virtutibus distinguatur: quodnam est illud? — 
Multum inter se theologi, dum huic quaesito respondent, discre- 
pare videntur; at potius quam doctrina, verbis dissentiunt. Quin 
ergo singulorum placita referamus, hic animadvertisse sufficiat, 
omnes, non utique eodem loquendi modo sed re, statuere poe- 
nitentia attingi divinum ius peccato laesum ut reparabile per ali- 
quam compensationem. — Id apertissime tenuit Angelicus (3. q. 85. 
a. 3.), propter quod et docuit poenitentiam esse iustitiae partem. 

Porro virtus quae sit alterius virtutis pars, dupliciter nomi- 
natur; nam sub aliquo virtutis genere inferiores virtutes dupli- 
citer inveniri possunt. Quaedam sunt quae plene participant ra- 
tionem illius generis; et hae eiusdem virtutis species, vel partes 
Subiectivae vocantur; ut, ex. gr., iustitia commutativa est species 
et pars subiectiva iustitiae, quia tota iustitiae ratio, quae postulat 
ut unicuique quod suum est reddatur, in ea reperitur. — Partes 
vero potentiales alicuius virtutis sunt, ut inquit S. Thomas (2. 2. 
q. 48. a. unico), «quae ordinantur ad aliquos secundarios actus, 
vel materias, quasi non habentes totam potentiam principalis vir- 
tutis, » adeoque, ut idem Doctor alibi adnotat (in 3. sent. dist. 33. 
q. 3. a. I. Sol. 1.) sunt illae quae participant aliquid de modo qui 
principaliter et perfecte invenitur in aliqua virtute.» — Inter poten- 

tiales partes. iustitiae adnumeranda est poenitentia, quae ad. reparan- 
dam iniuriam per peccatum Deo illatam poenitentem inclinat. 
Itaque sit 


THESIS II. 


Obiectum. formale poenitentiae est bonestas quae reperitur in reparatione 
juris divini per peccatum. laesi; ideoque poenitentia, ut pars po- 
tentialis, reducitur ad. iustitiam commultativam. 


. Ut 1*. pars thesis vindicetur, demonstrari debet poenitentiam 
tamquam finem sibi primarium et intrinsecum intendere repara- 
tionem iuris divini per peccatum laesi; ac proinde poenitentiam 
esse quandam iustitiam ad Deum. — Id autem sponte veluti sua 
fluit ex thesi praecedenti; et dilucide ab Angelico (3. q. 85. a. 5.) 
ita ostenditur: 

« Respondeo dicendum quod, sicut supra dictum est, art. praec. 
ad 2., poenitentia non habet quod sit virtus specialis ex hoc solo 
quod dolet de malo perpetrato, ad hoc enim sufficeret caritas, sed 
ex eo quod poenitens dolet de peccato commisso, in quantum 
est offensa Dei cum emendationis proposito. Emendatio autem 
offensae contra aliquem commissae non fit per solam cessationem 
offensae; sed exigitur ulterius quaedam recompensatio, quae ha- 
bet locum in offensis in alterum commissis, sicut et retributio; 
nisi quod recompensatio est ex parte eius qui offendit, utpote 
cum satisfacit; retributio autem est ex parte eius in quem est 
offensa commissa. Utrumque autem ad materiam iustitiae pertinet, 
quia utrumque est commutatio quaedam. Unde manifestum est 
quod poenitentia, secundum quod est virtus, est pars iustitiae. » 

In 2*. parte thesis dicimus poenitentiam ad iustitiam. commu- 
tativam reduci : — idque ex praecedentibus manifeste sequitur: poe- 
nitentia enim commutationem quandam exhibet, dum pro offensa 
Deo illata, offert ut potest, compensationem aliquam et satisfa- 
ctionem. 

Addimus tamen poenitentiam ad iustitiam commutativam re- 
duci, ut pars quaedam. potentialis ; — et hoc verbis Doctoris Ange- 
lici demonstramus (in 4. dist. 14. q. 1. a. rz. solut. 5.): 

« Dicendum quod quia iustitia aequalitas quaedam est; ideo 
non potest esse vera adaequatio ubi non est perfecta ratio iusti- 
tiae, sed aliquis iustitiae modus; sicut dicit Philosophus in ;. 

Il. — Dg SACRAMENTIS. 2 

Ethic. (cap. 11.), quod domini ad servum non est simpliciter 
iustum , sed dominativum iustum. Cum ergo inter hominem et 
Deum sit maxima distantia, non poterit ibi esse proprie dicta 
iustitia hominis ad Deum, sed aliquis iustitiae modus quasi per 
similitudinem. Homo autem efficitur debitor alteri homini dupli- 
citer. Uno modo per hoc quod ab eo sibi est datum, sicut in 
voluntariis communicationibus, puta in emptionibus et venditio- 
nibus. Alio modo per hoc quod ei subtraxit, sicut est in invo- 
luntariis communicationibus, ut est furtum, percussio, et huius- 
modi. Et similiter aliquis efficitur Deo debitor per hoc quod .ab 
eo aliquid recipit; et hac ratione Deo reddit debitum honorem 
latria, sive religio. Alio modo ex hoc quod contra Deum peccavit; 
et sic reddit Deo debitum poenitentia. Unde sicut religio ponitur 
pars iustitiae a Tullio, non quidem quasi species, sed quasi pars - 
potentialis, inquantum aliquem modum iustitiae participat; ita 
etiam poenitentia pars iustitiae poni debet. » 

Nec dicas, — poenitens Deo satisfacturus seipsum affligit et 
cruciat; ergo poenitentiae habitus pertinet ad iustitiam vindica- 
tivam. — Illatio est falsa; audiatur iterum S. Thomas (1c. sol. 6.): 
« Poenitentia et vindicativa iustitia circa idem aliquo modo sunt, 
scilicet circa punitionem offensae; sed differunt in duobus. Primo, 
quia vindicativa proprie inest in iudice poenam infligente, quam 
reus quandoque invite sustinet; sed poenitentia est in ipso reo, 
qui voluntarius poenam sustinet pro culpa commissa. Secundo, 
quia vindicativa respicit offensam communiter; sed poenitentiae 
virtus respicit offensam Dei; unde oportet quod poenitentia con- 
sistat in emendatione offensae voluntarie assumpta, et talis qualis 
Deo competit. Sicut autem hominibus, qui vident ea quae foris 
parent, fit offensae recompensatio per aliqua exteriora; ita Deo, 
qui intuetur cor, oportet quod incipiat recompensatio fieri in ipso 
cordis affectu. Fit autem bene recompensatio praecedentis offensae 
exterius in duobus. Primo in hoc quod aliquis exterius poenam 
subit pro offensa quam fecit; secundo in hoc quod cavet in fu- ' 
turum ne similis offensa ab eo fiat; et haec duo oportet quod 
homo in corde exhibeat per poenitentiam: primo dolorem cordis 


pro malis quae fecit; secundo propositum de cetero talia non 
committendi. » 

ARTICULUS TERTIUS 
De obieote materiali poenitentiae. 


Peccatum, seu libera transgressio praecepti in conscientia obli- 
gantis, dividitur, ut notissimum est, in peccatum mortale et ve- 
niale, prout vel amicitiam divinam solvit, vel eam non solvens, 
Deum transgressione quadam offendit, quae veniam facile mereri 
potest. Áctualis transgressio praecepti est peccatum actuale ; hoc 
autem si mortale fuit, et moraliter perseveret, peccatum. babituale 
constituit. 

Ut clarius et penitius id intelligatur, pauca haec subiungimus. 
Duo in peccato consideranda sunt, actus et malitia. Actus gignit 
habitum vitiosum inclinantem ad actus similes: malitia post se 
relinquit culpam habitualem, et reatum poenae. Culpa autem 
habitualis complec&tur maculam, offensam, et iniuriam. Et ma- 
cula quidem est animae peccatricis duplex deformitas: una, quae 
consistit in respectu ad actum peccati praeteritum moraliter per- 
manentem; altera quae est in privatione gratiae, ut docet S. Tho- 
mas, I. 2. q. 86. a. 1. Offensa vero in eo sita est, quod homo per 
voluntariam defectionem a Deo, ipsi displiceat, et amicitia ipsius 
indignum se reddat. Iniuria demum, quod violetur ius divinum, 
quo homo tenetur Deo fini ultimo plus adhaerere, quam crea- 
turis. Denique reatus est ortum ex peccato actuali debitum morale 
subeundi poenam. Ex hisce habitus vitiosus physice haeret in 
peccatore, cetera moraliter. 

Iam vero ex superius disputatis perspicue constat: 

1. Peccatum poenitentis tum actuale, tum habituale esse obie- 
ctum materiale poenitentiae: — nam obiectum materiale cuiusque 
virtutis illud dicitur circa quod immediate eiusdem virtutis actus 
versantur; et peccatum actuale, praesertim mortale, necnon pec- 
catum habituale, poenitentiae actus spectant; cum poenitentia 
peccatum, quod ius divinum laedit, detestetur, ac vindicet. 

2. Peccatum, quod aliquando a poenitente commissum fuit, 
et iam est remissum, obiectum etiam esse materiale poeniten- 
tiae: — offensam enim a se per peccatum Deo illatam poenitens 
odit, de ea dolet, et optat numquam illam admisisse, 

3. Eiusdem virtutis poenitentiae obiectum materiale proximum 
ac directum est peccatum omne, quod committi adhuc potest. 

Nam actus poenitentis praecipui sunt tristitia de peccato com- 
misso, eiusque detestatio; et hi actus oriuntur ex odio, qui affe- 
ctus malum secundum se respicit, praescindendo, praesensne illud 
sit, an absens. Ergo sicut odium in poenitente tristitiam ciet de 
peccato praesenti eiusque abominationem: ita in eodem excitat 
aversionem et fugam a peccatis absentibus sed quasi ingruen- 
tibus. 

—. 4. Peccatum originale non est obiectum poenitentiae proprie 
sumptae, sed solum latiori sensu acceptae; — etenim peccatum 
originale non oritur ex actu poenitentis , per quem sit ei volun- 
tarium; id tamen omnino requiritur ad poenitentiam stricte ac- 
ceptam. «De peccato originali poenitentia, » ait S. Th. (5. q. 84. 
a. 2. ad 3.) «nec principaliter est... nec etiam proprie, quia pec- 
catum originale non est nostra voluntate peractum, nisi forte in 
quantum voluntas Adae reputatur nostra, secundum modum lo- 
quendi quo Apostolus dicit (Rom. v. 12): «In quo omnes pec- 
caverunt. » In quantum tamen large accipitur poenitentia pro 
quacumque detestatione rei praeteritae, potest dici poenitentia de 
peccato originali, sicut loquitur Augustinus. in lib. de Poenitentia 
[alius auctor, de vera et falsa Poenit. cap. 8.]. 

5$. Peccata aliena, propter rationem mox allatam, non com- 
prehenduntur in obiecto materiali poenitentiae stricte sumptae, 
quamvis de iis dolere possimus et debeamus. 

6. Actus exterior peccati comprehenditur sub adaequato obie- 
cto poenitentiae ; non quasi ab interiori actu distinctus, sed ut 
est informatus actu interiori et quatenus cum eo constituit unum 
actum moraliter malum. 

His breviter adnotatis, quae obiectum materiale poenitentiae 
ostendunt, inquirendum superest, an virtus haec ad omnia omnino 
peccata mortalia sese extendat, ita ut nullum prorsus peccatum 
sit quod per poenitentiam remitti non possit. Et ad verum quae- 
stionis statum intelligendum , animadvertatur, in praesenti non 
quaeri an ob multitudinem et maximam malitiam peccatorum 
quidam ita deserantur, ut numquam auxilium gratiae ad poeni- 
tendum habituri sint: hac de re egimus in Tractatu de Gratia. 
Nunc solum quaeritur, an multitudo aut enormitas talis detur 
peccatorum, ut licet poenitentiam agat, peccata haec ab eo com- 
missa expiare et Deo per poenitentiam reconciliari peccator poe- 
nitens iam non valeat? 

Montanistae et Novatiani aiebant graviora Christianorum pec- 
cata, ut idololatriae, homicidii et adulterii, remitti non posse per 
poenitentiam ; loquebantur tamen, ut videtur de sacramentali poe- 
nitentia, non de poenitentiae virtute. — Richardus Radulphus, 
Archiepiscopus Ármachanus, saec. XV., in lib. 9. adversus errores 
Armenorum, talia scripsit ut nonnulli putaverint eum, tamquam 
probabilem sententiam, docuisse peccata quaedam nulla omnino 
poenitentia posse dilui. — Ioannes Morinus, Commentario de 
Disciplina in administratione sacramenti poenitentiae, lib. 9. c. 28. 
haec habet: « Ántiqui Patres plerique crimen unicum adeo exe- 
crabile iudicarunt, ut illius reis veniam neque ab Ecclesia, neque 
a Deo unquam esse concedendam dixerint. » Sed addit: « Haec 
quaestio ad theoriam pertinet, non ad praxim ; cum dato tale esse 
posse crimen, vix unquam homines illud dignoscere possint. » 

Quid circa rem praesentem, catholica veritas, in Scripturis et 
in Patrum traditione evidenter expressa, doceat, aperiet. 


THESIS III. 


Omnia peccata, utut. multa aut. atrocia. sint, expiari in. bac vita pos- 
sunt per poenitentiam. 


Prob. thesis 1. Ex Sripturis. Nam sine exceptione pro numero 
et malitia peccatorum docent Deum hominibus peccata remittere 
si agunt poenitentiam. — Sic, ex. gr., in lib. Sapientiae (xi. 24.) 
dicitur: « Misereris omnium...et dissimulas peccata hominum 
propter poenitentiam; » idest patienter agis ut homines, quantun- 
vis pravos, ad poenitentiam pro peccatis ab eis commissis provo- 
ces, qua misericordiam consequantur. — In Prophetia Ezech. 
(xvii. 21-23.): « Si autem impius egerit poenitentiam ab omnibus 
peccatis suis, quae operatus est, et custodierit omnia praecepta 
mea, et fecerit iudicium et iustitiam: vita vivet, et non morietur. 
Omnium iniquitatum eius, quas operatus est, non recordabor: in 
iustitia sua, quam operatus est, vivet. Numquid voluntatis meae 
est mors impii, dicit Dominus Deus, et non ut convertatur a viis 
suis, et vivat. » — Et (xxxi. 14-16.): « Si autem dixero impio: 
Morte morieris: et egerit poenitentiam a peccato suo, feceritque 
iudicium et iustitiam, et pignus restituerit ille impius , rapinam- 
que reddiderit, in mandatis vitae ambulaverit, nec fecerit quidquam 
iniustum: vita vivet, et non morietur. Omnia peccata eius, quae 


22 PARS I. — DE POENITENTIA PROUT EST VIRTUS. 
peccavit, non imputabuntur ei: iudicium et iustitiatn fecit, vita 
vivet. » — Et ut evidenter appareat, testimonia citata spectate 
omnes peccatores, etiam illos qui post baptismi gratiam delinquunt, 
in II. Pet. (ur. 9.), legimus: « Patienter [Deus] agit propter vos, 
nolens aliquos perire, sed omnes ad poenitentiam reverti.» 

In aliis Scripturarum locis poenitentiae promittitur remissio 
peccatorum, utut multa sint aut gravissima. Ita apud Isaiam, 
(1. 16-18.), Dominus ait: « Lavamini, mundi estote, auferte malum 
cogitationum vestrarum ab oculis meis, quiescite agere per- 
verse. ...... Et venite, et arguite me, dicit Dominus: Si fuerint 
peccata vestra ut coccinum, quasi nix dealbabuntur: et si fuerint 
rubra quasi vermiculus, velut lana alba erunt. » — Et in Prophe- 
tia Ieremiae (ur. 1.): « Vulgo dicitur: Si dimiserit vir uxorem suar, 
et recedens ab eo, duxerit virum alterum: numquid revertetur ad 
eam ultra? numquid non polluta et contaminata erit mulier illa? 
tu autem fornicata es cum amatoribus multis: tamen revertere ad 
me, dicit Dominus, et ego suscipiam te. » 

Praeterea in N. T. legimus Christum, citra restrictionem ullam, 
vocasse peccatores omnes ad poenitendum, eisque, si poenitentiam 
agerent, veniam spopondisse. « Venite ad me omnes, inquit, qui 
laboratis et onerati estis, et ego reficiam vos » (Matth. xr. 28.). Si- 
militer illimitatam potestatem remittendi poenitentibus peccata con- 
cessit Apostolis, eorumque in hoc ministerio successoribus, his 
verbis: « Quorum remiseritis peccata, remittuntur eis » (Ioan- 
nis XX. 23.). 

Demum exempla, in Scripturis N. T. relata, veritatem, quam 
defendiumus, clare confirmant. Nam (Act. vri. 22.) Simonem ma- 
gum iam baptizatum ad poenitentiam Petrus hortatur, eique spem 
veniae exhibet his verbis: « Poenitentiam itaque age ab hac ne- 
quitia tua et roga Deum, si forte remittatur tibi haec cogitatio 
cordis tui.» Ubi illud forte non dubium de sufficientia poeniten- 
tiae ad remissionem peccati insinuat, sed humanae voluntatis ar- 
bitrium et difficultatem quae est in vera poenitentia agenda. — 
Et Apostolus Galatas post baptismum lapsos, et Corinthios itidem 
baptizatos, ac praesertim illum incestu foedissimo coinquinatum 
ad poenitentiam provocat, priore Epistola; eumque, Epistola 2. 
cap. 2. veniam criminis ob poenitentiam declarat obtinuisse. 

Prob. thesis 2. Ex perpetua Ecclesiae traditione; haec enim in 
testimoniis mox citandis clarissima fulget. 

Tertullianus in lib. de poenit. (c. 4.) fatetur: « Omnibus ergo 
delictis seu. carne, seu spiritu, seu facto, seu voluntate commissis, 
qui poenam per iudicium destinavit [Deus], idem et veniam pert 
poenitentiam spopondit. » 

S. Pacianus, Ep. tr. ad Sempronianum (n. 5.) ex parabolis 
evangelicis probat omnia peccata poenitentibus condonari. « Quid,» 
inquit, « illa tot similitudinum dominicarum argumenta respon- 
dent? Quod drachmam invenit mulier, et gratulatur inventam; 
quod pastor ovem reportat erraticam; quod filio revertenti, post 
prodacta omnia bona, et cum meretricibus et fornicariis nepotata, 
pater blandus occurrit, et invidum fratrem ostensa ratione casti- 
gat? *Filius,' inquiens, *meus hic mortuus fuerat, et revixit; perie- 
rat, et inventus est' (Luc. xv. 32.). Quid ille in via vulneratus, a 
Levita et sacerdote praeteritus? Nonne curatur? Revolve quae 
Spiritus dicat Ecclesiis (Apocal. i.): Ephesios desertae dilectionis 
accusat: stuprum Thyatirenis imputat; Sardos in opere cessantes, 
Pergamenos docentes diversa reprehendit; Laodicenorum divitias 
inurit; et tamen omnes ad poenitentiam satisfactionis invitat. » 

S. Ioan. Chrysost. (ad Theod. lapsum paraen. r. n. 4. et 6.) 
eamdem doctrinam docet et confirmat pulcherrime: « Nec dicas 
haec ad eos qui modice deliquerunt pertinere: sed pone quem- 
piam omni flagitio plenum, qui nihil non egerit, quod a regno 
illo excludat, qui a principio, non ex infidelium, sed ex fidelium, 
eorumque qui Deo placuerant numero fuerit, deinde vero, scor- 
tator, moechus, mollis, fur, ebriosus, paederastes, calumniator eva- 
serit, et alia id genus crimina admiserit: ne hunc quidem si de- 
speret approbaturus sum, etiamsi ad extremam usque senectam 
in nefariis illis atrocibusque flagitiis perseveraverit. . .. Huiusmodi 
quippe est Dei erga homines clementia: numquam aversatur sin- 
ceram poenitentiam ; sed etiamsi quis in extremum improbitatis 
pertigerit, et hinc ad virtutis viam redire voluerit, ipsum suscipit 
et amplexatur, nihilque non agit ut eum in pristinum statum re- 
stituat. » 

S. Epiphanius (haeres. 59. n. 2.), comparatione quadam veri- 
tatem, quam tuemur, illustrat. Haec sunt eius verba: « Ut enim is, 
qui virginitátem amisit, quod ad corpus attinet, repraesentare il- 
lam non potest, cum id minime natura patiatur; ita qui post ba- 
ptismum in maiora quaedam crimina prolapsus est: perinde ac 
qui virginitate excidit secundum habet in continentia commenda- 

tionis gradum; sic ille post baptismum graviore obstrictus scelere 
secundum habet sanitatis genus. Quod tametsi cum tanta, quanta 
prius, virtute minime coniunctum sit, non est tamen a consequen- 
dae vitae spe ac salutis alienum. Igitur eorum, qui in capessenda 
poenitentia laborant, fructum ac praemium divinus sermo non 
reiicit. » 

S. Paulinus egregie canit (carm. 6. de S. Ioan. Bapt.): 


« O Pater, o hominum rerumque aeterne Creator 
Quot gradibus parcit pietas tua! quis pater unquam 
Sustinet erranti toties ignoscere nato? 

Quamquam iam nimius longe processerit error, 
Desinat, et redeat: cum se damnaverit ipse, 
Absolvi meruit: si poenitet; irrita culpa est. » 


Et S. Augustinus, qui prius dixerat esse peccatum quod re- 
mitti non possit, sententiam suam sic declarat, et corrigit in lib. r. 
Retract. (c. 19. num. 7.): « Addendum fuit, si in hac tam scelerata 
mentis perversitate finierit hanc vitam; quoniam de quocumque 
pessimo in hac vita constituto non est utique desperandum, nec 
pro illo imprudenter oratur, de quo non desperatur. » 

Hinc Conc. Lateranense IV. (c. 1.) definivit: « Si post susce- 
ptionem baptismi quisquam prolapsus fuerit in peccatum, per ve- 
ram poenitentiam semper potest reparari. » 

3. Ex Ratione Theologica confirmatur thesis. Nam si homo in 
hac vita semper est in statu viae, semper profecto habet unde 
veniam peccatorum consequi valeat: ac proinde semper potest 
per poenitentiam in viam redire iustitiae. Et quamvis verum sit 
actus poenitentiae in N. T. non remittere peccata post baptismum 
commissa, nisi cum voto sacramenti et in ordine ad illud; nihi- 
lominus, ut patebit inferius, habita vera contritione , peccata statim 
remittuntur. 

Quaedam Scripturarum loca, quae difficultatem facessunt, de- 
claranda sunt. | 

I. In lib. Prov. (r. 28.)), ait Deus: « Invocabunt me et non 
exaudiam: mane consurgent et non invenient me. » 

Resp. — Loquitur hic Deus non de poenitentia quam im bac 
vita agit peccator poenitens ad obtinendam veniam peccatorum; 
sed de ea quam, post banc vitam, in die iudicii et in inferno im- 
pii acturi sunt: — nam in eodem capite (vers. 23.) peccatores 

Deus invitat ad poenitentiam: « Convertimini ad correptionem 
meam: en, proferam vobis spiritum meum, et ostendam vobis 
verba mea. » Et continuo de illis loquens qui toto tempore vitae 
adhortationes et comminationes Dei despexerant, addit (v. 24-28.): 
« Quia vocavi, et renuistis: extendi manum meam, et non fuit, 
qui aspiceret. Despexistis omne consilium meum, et increpationes 
meas neglexistis. Ego quoque in interitu vestro ridebo, et sub- 
sannabo, cum vobis id, quod timebatis, advenerit. Cum  irruerit 
repentina calamitas, et interitus quasi tempestas ingruerit: quando 
venerit super vos tribulatio, et angustia. Tunc invocabunt me, 
et non exaudiam, » etc. 

2. In Psal. (xvit. 42.) legitur: « Clamaverunt, nec erat qui sal- 
vos faceret; ad Dominum, nec exaudivit eos. » — Et apud Iere- 
miam (xiv. 12.): « Cum ieiunaverint, non exaudiam preces eo- 
rum. » 

Resp. — In his locis, sicut in aliis similibus, non agitur de 
poenitentia ad obtinendam peccatorum. remissionem , sed de invoca- 
tione Dei ad arcendas calamitates temporales, et poenas pro delictis 
iam patratis. Id ex contextu patet. Etenim in Psalm. xvir., ante 
verba obiecta legitur (v. 41.): « Et inimicos meos dedisti mihi 
dorsum, et odientes me disperdidisti: » — et subiungitur (vers. 43.): 
« Et comminuam eos ut pulverem ante faciem venti; ut lutum 
platearum delebo eos. » — Verba vero Ieremiae, apertam praese- 
ferunt significationem, quam exposuimus: sic enim habent in con- 
textu (v. 12.): « Cum ieiunaverint non exaudiam preces eorum, 
et si obtulerint holocautomata et victimas, non suscipiam ea; quo- 
riam gladio et fame et peste consumam eos. » 

3. Apud Matth. (xir. 31. 32.), Christus ait: « Omne peccatum 
et blasphemia remittetur hominibus, Spiritus autem blasphemia 
non remittetur. Et quicumque dixerit verbum contra Filium ho- 
minis, remittetur ei: qui autem dixerit contra Spiritum Sanctum, 
non remittetur ei, neque in hoc saeculo, neque in futuro. » 

Resp. — Blasphemia in Spiritum Sanctum non dicitur irremis- 
sibilis quia numquam remittitur; sed quia secundum suam naturam 
excludit ea per quae remissio peccatorum habetur; — quamvis 
non praecludat viam omnipotentiae Dei, ut misericorditer vincat 
peccatoris malitiam, eumque ad veram poenitentiam adducat. Ita- 
que peccatum illud irremissibile dicitur, quia difficillime de eo poe- 
nitentia habetur, propter pessimam peccatoris dispositionem ; qui 

obstinatissima pervicacia Deo resistit, et gratiam eius repudiat. 
Simili modo :;ncurabilis dicitur morbus illius, qui pharmacum quo 
curari posset respuit. 

Et haec solutio difficultatis evidens apparet attenta natura pec- 
cati in Spiritum Sanctum. Etenim iuxta communiorem Patrum 
expositionem dicendum est, illos in Spiritum Sanctum blasphe- 
mare, qui cognitam, Spiritu Sancto illustrante, veritatem, ex ma- 
litia improbant; et opera manifeste divina, Spiritus Sancti virtute 
patrata, daemoni tribuunt. — Iamvero ille qui veritati et gratiae 
ita resistit, profecto peccatum committit quod ex se praecludit 
viam ad poenitentiam agendam et salutem consequendam, licet 
aliquando quasi miraculose, ut ait S. Th. (2. 2. q. 14. a. 3.), per 
misericordiam Dei sanetur. — Et hic S. Athanasii animadversio- 
nem aptissimam referre iuvat, quae legitur in Fragm. in Matth. 
(Migne, t. 27. p. 1386.). « Observandum porro est, » inquit, « nor 
dixisse Christum, blasphemanti ac postea poenitenti remissionem 
dandam non esse; sed blasphemanti, sive in blasphemia perseve- 
ranti: siquidem condigna poenitentia peccata omnia eluit. » 

Praeterea, ut idem S. Thomas adnotat (l. c.), peccatum in Spi- 
ritum Sanctum dicitur etiam alia de causa irremissibile, nimirum 
ex eo quod de se « habet meritum ut non remittatur » quantum 
ad poenam. « Qui enim, » ait Sanctus Doctor, « ex ignorantia vel 
infirmitate peccat minorem poenam meretur; qui autern ex certa 
malitia peccat, non habet aliquam excusationem, unde eius poena 
minuatur. Similiter etiam. qui blasphemabat in Filium hominis, 
ems divinitate nondum revelata, poterat habere aliquam excusa- 
tionem propter infirmitatem carnis, quam in eo aspiciebat; et sic 
minorem poenam merebatur. Sed qui in ipsam divinitatem bla- 
sphemabat, opera Spiritus Sancti diabolo attribuens, nullam ex- 
cusationem habebat, unde eius poena diminueretur. Et ideo dici- 
tur secundum expositionem Chrysostomi , Hom. 42. in Matth., a 
med., hoc peccatum Iudaeis non remitti, neque in hoc saeculo 
neque in futuro, quia pro eo passi sunt poenam et in praesenti 
vita per Romanos, et in futura vita in poena inferni; sicut etiam 
Athanasius, iti tract. sup. illud Matth. 12.: Quicumque dixerit ver- 
bum,' etc., inducit exemplum de eorum parentibus, qui primo qui- 
dem contra Moysem contenderunt propter defectum aquae et 
panis; et hoc Dominus sustinuit patiehter; habebant enim excu- 
sationem ex infirmitate carnis; sed postmodum gravius peccave- 

runt, quasi blasphemantes in Spiritum Sanctum, beneficia Dei, qui 
eos de Aegypto eduxerat, idolo attribuentes, cum dixerunt: Hi 
iunt dii fui, Israel , qui te eduxerunt de terra. Aegypti. Et ideo Do- 
minus et temporaliter fecit eos puniri, quia ceciderunt in die illa 
quasi viginti tria millia hominum; et in futuro eis poenam com- 
minatur, dicens: Ego autem in die ultionis visitabo boc pecoatum eo- 
rim. » 

4. S. Paulus ad Hebraeos (vr. 4.) scribit esse « impossibile eos 
qui semel sunt illuminati [idest baptizati sunt] et prolapsi sunt, 
rursus renovari ad poenitentiam. » 

Resp. — 1r. Iuxta S. Hieronymum (1. 2. adv. Iovinianum): — 
lapsos post baptismum in peccata enormia rursus renovari ad 
iustitiam per poenitentiam est impossibile, quia absolute id fieri 
nequit N. Quia difficillimum C. — Reapse impossibile interdum in 
Sacris Scripturis idem est ac perquam difficile. Matth. xix. 24. ait 
Christus: *Facilius est camelum per foramen acus transire, quam 
divitem intrare in regnum coelorum:' qui tamen modo ante di- 
xerat: "Dives difhcile intrabit in regnum coelorum: et mox disci- 
pulis mnirantibus, *apud homines,' inquit, *hoc impossibile est; 
apud Deum autem omnia possibilia sunt.' Et licet Ier. xir. 23., 
sicut aethiops colorem cutis suae mutare nequit, ita Iudaeos non 
posse mores suos malos mutare, Deus dicat eo quod male factis 
assueverint; tamen toto illo libro eos ad poenitentiam hortatur, 
et veniam eis pollicetur. 

Resp. — 2. Cum communiori Patrum interpretatione: — Im- 
possibile est lapsos post baptismum renovari, iterato baptismo, 
et consequi liberalem remissionem culpae et poenae, eo modo, 
quo in baptismo habetur C. Impossibile est, eos per virtutem et 
Sacramentum poenitentiae veniam peccatorum obtinere et salutem 
consequi N. Sensum istum ipsa Pauli verba nobis aperiunt: Qui 
semel sunt illuminati, i. e. baptizati: illuminari enim veteribus, ba- 
ptzari est. Rursus renovari: renovamur per baptismum. Rursum 
crucifigentes: baptismum esse symbolum mortis Domini, ait Apo- 
stolus Rom. vi. 3. Et idem Hebr. x. 26. docens dicit: « voluntarie 
peccantibus nobis post acceptam notitiam veritatis iam non re- 
linquitur pro peccatis hostia, » i. e. non alia mors Christi, quae 
iterato baptismate repraesentetur. — Egregie interpretationem hanc 
confirmat scopus Apostoli; qui, ut scite adnotat S. Athanasius 
Epistola 4. ad Serapionem num. 13.), « Hebraeis scripsit, et ne 

ili poenitentiae obtentu existimarent, iuxta legis consuetudinem 
multa esse et quotidiana baptismata, ideo eos ad poenitentiam 
hortatur; unamque esse per baptismum renovationem, nec secun- 
dam superesse afhrmat. » 

$. Apostolus in eadem Epistola ad Heb. (xit. 16. 17.) ait: « Ne 
quis [sit] fornicator, aut profanus ut Esau, qui propter unam escam 
vendidit primitiva sua: scitote enim, quoniam et postea cupiens 
hereditare benedictionem, reprobatus est; non enim invenit poe- 
nitentiae locum, quamquam cum lacrymis inquisisset eam. » 

Resp. — Sensus horum verborum est, Esau impetrare non 
potuisse ut Isaacum poeniteret quod Iacobo dederit benedictio- 
nem: — ideoque nullam difficultatem praeseferunt contra thesim 
nostram. Ad exemplum autem Esau provocat Apostolus, ut osten- 
dat inutilem fore poenitentiam post huius vitae tempus a Deo 
concessum ad veniam impetrandam et consequendam. — « Pro- 
pter quod, » ait Apostolus in eodem contextu (v. 12.), « remissas 
manus, et soluta genua erigite, et gressus rectos facite pedibus 
vestris: ut non claudicans quis erret, magis autem sanetur. » 

6. In I. Ioan. (v. 16.) legimus: « Qui scit fratrem suum pec- 
care peccatum non ad mortem, petat, et dabitur ei vita peccanti 
non ad mortem. Est peccatum ad mortem: non pro illo dico, ut 
roget quis. » 

Resp. — In his verbis Apostolus Ioannes non affirmat impos- 
sibilitatem veniae obtinendae ab eo qui peccavit peccato ad mor- 
tem, Si postea vera poenitentia convertatur ad Deum; sed solum 
non promittit alios fideles posse suis precibus conversionem huius 
peccatoris ita confidenter petere et impetrare, ut poenitentiam et 
veniam impetrant pro illis qui levioribus delictis coninquinati 
sunt. — Quodnam vero sit illud peccatum quod dicitur hic ad 
mortem, certo non constat. Probabiliter affirmari potest, illud esse 
a Christi fide apostasiam, per reditum sive ad Iudaicas supersti- 
tiones, sive praesertim ad idololatriam. 

In confirmationem solutionis allatae audiatar S. Ambrosius 
(de poenit. l. 1. c. ro. et 11.): « Tales igitur deprecatores [san- 
ctitate eminentes] in delictis maximis sunt requirendi, nam si qui- 
cumque de populo orent, non exaudiuntur. Unde nec illa quae- 
stio vestra quidquam poterit afferre ponderis, quam sumitis de 
Epistola Ioannis dicentis: «Qui scit fratrem suum peccare pecca- 
tum non ad mortem, petat, et dabit illi vitam Deus, quia non 


ART. IIT. — DE OBIECTO MATERÍALI POENITENTIAE. 29 


peccat ad mortem. Est peccatum ad mortem, non de illo dico, ut 
oret,' (I. Ioan. v. 16.); non enim ad Moysen et Hieremiam loque- 
batur, sed ad populum, qui suorum peccatorum alium peccatorem 
deberet adhibere: cui satis est si pro levioribus delictis Deum pre- 
cetur, graviorum veniam iustorum orationibus reservandam pu- 
tet..... Quia de Ioannis generali epistola sermo est, ipsius Io- 
annis in Evangelio scripta interrogemus, utrum cum vestra inter- 
pretatione conveniant. Scribit enim dixisse Dominum: *Quia sic 
dilexit Deus hunc mundum, ut Filium suum unigenitum daret ; 
ut omnis qui credit in eum, non pereat, sed habeat vitam aeter- 
nam,' (Ioan. i. 16.). Si quem ergo lapsum revocare cupias; ut 
credat, an ut non credat, hortaris? Utique ut credat. Sed qui cre- 
dit iuxta Domini sententiam, habebit vitam aeternam. Quomodo 
ergo prohibebis orare pro eo, cui aeterna vita debetur? .. . Omnis, 
inquit, qui credit in eum , non. pereat. Cum omnis dicitur, nullus 
excluditur, nullus excipitur; non enim excipit eum qui lapsus est, 
si tamen postea bene credat. » 

Ut difficultates, quae ex quibusdam Patrum locutionibus de- 
sumuntur, solvi possint, sequentia prae oculis habenda sunt: 

I. Patres dum aiunt quaedam peccata non remitti, non docent 
ea per poenitentiam expiari non posse, sed referunt id quod sae- 
pissime, ex culpa hominis, qui ad veram poenitentiam convertere 
se non vult, contingit. 

2. Patres affirmant peccata quaedam esse irremissibilia, non 
absolute, sed quia secundum se nullam. excusationem ex infirmi- 
tate carnis habent; ac proinde nullam, inspecta eorum malitia, 
veniam merentur. 

3. Patres difficultatem veniae consequendae pro gravioribus 
delictis urgent, ut ab illis committendis homines deterreant; at 
omnimodam impossibilitatem remissionis obtinendae per poeniten- 
tiam numquam adstruunt. 


ARTICULUS QUARTUS 


De actibus poenitentiae elicitis. 


Duae sunt iustitiae partes, declinare a malo et facere bonum, 
quae non modo in iustitia particulari, seu in ea quae specialis 
est virtus, sed etiam in iustitia, universaliter sumpta, ac proinde 
in omni virtute inveniuntur. Cum igitur poenitentia sit virtus, 

et pars iustitiae, poenitentiae erit non modo declinare a malo, 
id est a peccato; sed etiam facere bonum, idest id velle. — Qui- 
nam vero sint actus, quos poenitentia elicit, tendendi in bonum 
et a malo recedendi breviter hic declarabimus. 

Et primo ad actus tendendi in. bonum quod attinet, poenitentia 
omnes actus elicere potest, quibus voluntas in bonum tendit. Hinc 
poenitentia potest habere simplicem voluntatem, seu amorem circa 
honestatem iustitiae 'ad Deum; deinde actus desiderii operandi 
huiusmodi iustitiam ; intentionis destruendi peccatum, non amplius 
peccandi, satisfaciendi Deo, et utendi mediis ad hunc finem ac- 
commodatis; demum, gaudere potest de tali iustitia ad Deum, vel 
etiam de satisfactione exhibita pro peccatis. 

Quoad actus poenitentiae circa malum. dicimus eam illos omnes 
contra peccatum elicere, quibus voluntas malum refugit: — hinc 
peccati odium, detestatio et. dolor. Odium est a peccato simplex 
aversio; detestatio addit odio desiderium, quo cupimus peccatum 
numquam a nobis fuisse admissum: et ex detestatione peccati 
oritur dolor, seu afflictio et lucta quaedam animi conantis malum 
excutere. — Quod autem dolor peccati physice sit actus a dete- 
statione distinctus, licet moraliter ita in homine viatore coniuncti 
sint, ut per modum unius reputentur; patet ex communi sen- 
tentia Philosophorum et Theologorum de actibus humanis tra- 
ctantium; — amorem enim a gaudio et gaudium a desiderio di- 
stinguunt, et eadem ratione dolorem ab odio et a desiderio fu- 
giendi malum. Porro in poenitentia dolor ad detestationem com- 
paratur tamquam ad desiderium fugiendi malum peccati. Insuper 
distinctum esse dolorem a detestatione peccati intelligimys ex eo 
quod hanc detestationem habent Beati absque dolore, cuius sunt 
incapaces; — et desumimus etiam ex descriptione doloris, quam 
S. Augustinus tradidit (de Civ. Dei, lib. 14. c. 15.): « Dolor est 
displicentia de bis, quae nobis nolentibus accidunt: » — nam in ea 
S. Doctor evidenter docet dolorem supponere alium actum quo 
peccator nollet peccasse, et hic actus detestatio est peccati. Quo- 
circa, animadvertit Suarez (disp. 3. sect, 4. n. 3.), « cum dolor 
dicitur displicentia, vel haec vox sumitur in quadam generali 
significatione, qua dicitur de omni actu voluntatis circa malum... 
vel effectui tribuitur nomen causae. » 

Quomodo in vera poenitentia detestatio peccati sit absoluta, 
efficax et universalis, declarabit breviter 

THESIS IV. 


Deiesiatio prout. respicit. actum. peccati. commissi. est. efficax et absoluta 
ex parte subiecti, quamvis sit. sub. conditione. afficiente. obiectum ; 
— std prout spectat babituale peccatum. est. efficax. et. absoluta tum 
ex parie subiecti, tum. ex parte obiecti. Si vero ratio. detestandi 
omnibus peccatis mortalibus st. communis, tametsi. detestatio. for- 
malier et. inspecto. obiecto materiali unius. tantum peccati. esset ; 
virtualiter tamen. universalis. erit, et absolute ab. affectu. omnis 
peccati mortalis voluntatem. avertet: — Quapropter. actus. virtutis 
poenitentiae, ut est quaedam iustitia ad Deum, si sit. perfectus, ab- 
solutus et effucax, est virtualis  detestatio peccatorum | mortalium, 
eliamsi circa unum lantum. expresse versetur. 


Prob. 17** pars thesis. Detestatio relate ad actum peccati. prae- 
teritum, quamvis non valeat efficere quominus illud peccatum 
factum non fuerit; valet tamen absolute et efficaciter ad aver- 
tendam voluntatem ab affectu peccati; nequit enim esse simul 
cum tali voluntatis actu. amor peccati. — Ergo detestatio haec, 
ex parte obiecti, relate ad actum peccati commissi, est efficax et 
absoluta. — Nihilominus quia haec ipsa detestatio non caret con- 
ditione ex parte obiecti, et efhcaciam non habet circa actum pec- 
cati praeteritum ut illud destruat; — nam per eam detestationem 
abominatur homo peccatum commissum ita ut vellet, 5i posset, 
facere illud non fuisse; — ideo detestatio peccati dici debet esse 
sub conditione afficiente obiectum. 

Prob. 24* pars tbesis. Ex modo probatis: peccator enim poe- 
nitens non tantum odit peccatum babituale, sed absolute illud re- 
tractat, et destruere intendit et uti vult mediis efficacibus quibus 
ab illo se expediat; ideoque detestatio, quatenus respicit peccatum 
babituale, est omnino efficax et absoluta. 

Prob. 3!à* pars thesis. Áctus qui prorsus repugnat adhaesioni 
voluntatis cuicumque peccato mortali, est virtualiter detestatio, 
quae absolute ab affectu omnis peccati mortalis voluntatem aver- 
tit. — At si ratio detestandi unum peccatum mortale, omnibus 
peccatis mortalibus sit communis, actus detestationis, qui forma- 
liter spectat illud unum peccatum mortale, repugnantiam perfe- 
ctam habebit cum adbaesione voluntatis cuicumque peccato mor- 

tali. — Ergo actus ille detestationis qui formaliter unum peccatum 
mortale respicit, erit virtualiter detestatio, quae absolute ab affectu 
omnis peccati mortalis voluntatem avertet. 

Minor argumenti constat. Cum enim adaequata ratio pro 
detestatione unius peccati mortalis omnino eadem sit ac pro 
detestatione omnium peccatorum mortalium, non potest voluntas 
eodem tempore unum odio et aliud amore prosequi. 

Demonstratio haec illustrari potest exemplis: — nam qui de- 
testatur unum peccatum mortale propter timorem aeternae dam- 
nationis, necesse est ut virtute omnia peccata mortalia detestetur 
quia per quodlibet aeternae poenae reatus incurritur : et similiter 
qui unum peccatum mortale odit quia hominis amicitiam cum 
Deo dissolvit, impossibile est ut omnia peccata odio virtualiter 
non prosequatur, cum quodlibet eorum eamdem malitiam conti- 
neat et eumdem producat effectum. | 

Confirmatur adhuc conclusio a simili ex assensu fidei. Hic 
enim assensus licet interdum versetur circa definitum quoddam 
dogma, puta Incarnationem Verbi, Trinitatem, Immaculatam 
Beatae Virginis Mariae Conceptionem, semper tamen est univer- 
salis virtualiter, quatenus nempe ille qui talem actum fidei elicuit 
ita est dispositus ut quamcumque aliam veritatem fidei credere 
velit, si haec ei rite proponatur. 

Prob. 4'*^ pars thesis. Ex demonstratione tertii enunciati recte 
infertur quod ultimo in thesi statuitur; nempe actum poeniten- 
tiae, si sit perfectus, absolutus et efficax, esse viriualem detesta- 
tionem omnium peccatorum mortalium, etiamsi formaliter circa 
unum tantum versetur. 

Etenim, motivum huius virtutis, ut plane constat ex dictis, 
universale est et respiciens omnia peccata gravia, cum omnia et 
singuldá eorum malitiam iniuriae Deo illatae. contineant, quam 
poenitentiae virtus detestatur: — igitur detestando unum peccatum 
ad hanc iniuriam vitandam, virtualiter omnia alia detestari, quae 
eamdem iniuriam involvunt, necesse est. — Quod optime P. Suarez 
(disp 3. sect. 8. assert. 4.) exemplo poenitentis confirmat, qui «non 
doleat expresse de omnibus peccatis, nec materialiter de uno, 
vel alio, sed indefinite doleat solum quod offenderit Deum, pro- 
pter malitiam talis offensionis; — ille virtute dolet de qualibet 
offensione, quia non est minor ratio de una, quam de alia; — 
ergo qui detestatur aliquod peccatum, propter divinam offensio- 

nem praecise, virtute detestatur omnia, quia per illum actum sim- 
pliciter et absolute dolet de ipsa divina offensione. » 

Neque dicas, tr. — voluntas est libera; ergo, etiam ex motivo 
universali, potest unum peccatum detestari quin detestetur alia. 

Resp. — Voluntas, prout libera est, potest detestari vel non 
detestari peccata, aut unum formaliter detestari, et non alia; sed 
nequit, dum unum propter universale motivum detestatur, alia 
virtualiter eodem tempore non detestari. « Quamvis libertas vo- 
luntatis, » ait Suarez (l.c. n. 10), « possit conferre ad volendum 
formaliter unum obiectum et non aliud, non tamen potest separare 
virtualem inclusionem unius in alto; et consequenter nec separare 
potest virtualem volitionem unius a formali volitione alterius, 
quam habere supponitur ex libertate sua. » 

Neque dicas, 2. — Potest voluntas, ex poenitentiae motivo, 
immo etiam ex motivo caritatis, peccatum aliquod gravissimum 
detestari ob talem malitiae gradum quem exhibet; et virtualiter 
leviora peccata tunc non detestatur, quia non habent eumdem 
malitiae gradum. — Ergo. 

Resp. — Nego assertum; nequit enim dari actus poenitentiae, 
aut caritatis, qui peccatum mortale detestetur propter gradum 
malitiae quem exhibet; et non etiam, immo principalius, propter 
ipsam iniuriam Deo illatam, aut propterea quod amicitiam cum 
Deo dissolvit. Quare si detestatio illius gradus malitiae, quae in 
aliquo peccato mortali gravissimo invenitur, procedat ex virtute 
poenitentiae aut caritatis, necesse est ut actus harum virtutum, 
— peccato repugnantium prout est iniuria Deo illata, et malum 
Dei summe propter se dilecti, — non modo gradum malitiae, sed 
ipsam malitiam detestetur; ac proinde debet ipse actus virtualiter 
detestationem includere omnium peccatorum mortalium, in quibus 
etsi non in eodem gradu, malitia tamen eadem invenitur. 

Neque dicas, 3. — Qui ex motivo universali detestatur pec- 
catum mortale, non detestatur semper omnia venialia; ergo non 
semper detestabitur simul omnia mortalia. 

Resp. N. Cons. — Venialia peccata non semper continent mo- 
tivum peccatorum mortalium: nam poenitentia odit ac detestatur 
peccatum mortale, quia ita iniuriosum Deo est, ut ei tollat ra- 
tionem finis ultimi; caritas peccatum aversatur, quia dissolvit 
Dei amicitiam; spes a peccato abhorret, quia privat divina gratia, 
et poenas sempiternas accersit; et motiva isthaec, peccatis mor- 

talibus propria, minime venialibus sunt communia; ad quae 
retinere potest affectum, qui peccata mortalia efhcaciter dete- 
statur. | | 

ScnHoLioN. Ad complementum doctrinae, praestat cum Suaresio 
(disp. 3. sect. 8. assert. 6. num. 16.) hic animadvertere, poeniten- 
tiam peccati venialis, ex eo praecise quod offensa Dei est, virtualiter 
poenitentiam mortalium continere; cum nequeat ille, qui ita de- 
testatur venialem Dei offensam, retinere actualem complacentiam 
'in mortali peccato. 

Profecto, ut recte adnotat eximius doctor, ille «qui efficaciter 
vult non retardari a fine consequendo, a fortiori implicite vult 
non averti a tali fine: sicut qui efficaciter fugit aegritudinem, a 
fortiori fugit mortem, quantum est ex vi illius actus. Et qui ef- 
ficaciter odio habet poenam temporalem, multo magis aeternam; 
et qui odio habet remissionem virtutis, multo magis amissionem: 
peccatum autem veniale impedit fervorem caritatis: mortale autem 
tollit caritatem; ergo; Dices. Malitia vel offensio venialis peccati 
est diversae rationis a malitia mortalis; ergo non est cur detestatio 
unius virtute contineat detestationemt alterius. Respondetur, ne- 
gando consequentiam, quia illa duo habent inter se subordina- 
tionem quandam, et analogiam, ita ut veniale in ordine ad mor- 
tale, vel per quandam participationem «eius habeat rationem 
offensionis: et ideo in detestatione illius a fortiori continetur 
implicite seu virtualiter detestatio alterius. » 


ARTICULUS QUINTUS 
De natura oontritionis perfectae. 


Contritio gererice significat, iuxta Concilium Tridentinum 
(sess. 14. c. 4-.), «dolorem animi et detestationem de peccato 
commisso, cum proposito non peccandi de cetero. » Hoc sensu 
sub se comprehendit contritionem perfectam. et. attritionemm. Nomine 
autem contritionis perfectae, vel contritionis stricte acceptae, intelligi- 
tur usu theologico, non quaelibet detestatio peccati qua poeni- 
tens viam sibi parat ad iustificationem consequendam, ex se 
quidem remote et insuffcienter, cum sacramento tamen sufh- 
cienter — haec enim detestatio vocatur attritio; — sed illa quae 
tam excellens sit ut, extra sacramentum, quamvis non sine voto 
sacramenti, disponat ultimo ad gratiam iustificationis. Hanc esse 

contritionis perfectae excellentiam negaverunt lansenius, Baius, 
aliique, asserentes peccata cum perfecta cordis contritione con- 
sistere posse, eamque, ordinarie, extra casus necessitatis, non re- 
conciliare hominem Deo, statim, ante acceptam sacerdotis abso- 
lutionem: — at erroneam hanc doctrinam Ecclesia censura pro- 
scripsit, ut inferius demonstrabimus. | 

Diximus contritionem perfectam non reconciliare hominem 
Deo sine voto sacramenti; sed non contendimus votum sacramenti 
explicitum esse necessarium: — etenim hac in re eaedem rationes 
militant ad ostendendam sufficientiam voti impliciti sacramenti 
poenitentiae, quae valent ad excludendam necessitatem voti expliciti 
sacramenti baptismi in eo qui per baptismum flaminis, idest per 
actum caritatis perfectae vel perfectae contritionis, remissionem 
originalis peccati consequitur, et actualium quae cum eo coniuncta 
fuerint, — Confer ea quae ex doctrina Suaresii tradidimus, libro r. 
barum praelectionum, de Baptismo, art. 5. S 2. 

Praeterea idipsum constare videtur ex ipsis Concilii Triden- 
tini verbis, quae non modo nihil statuunt circa necessitatem voti 
expliciti quod respectu sacramenti elici debeat simul cum actu 
contritionis perfectae ad obtinendam iustificationem; sed aperte 
docent votum sacramenti in contritione includi. «Docet praeterea,» 
ait Concilium (1l. c), «etsi contritionem hanc aliquando caritate 
perfectam esse contingat, hominemque Deo reconciliare, prius- 
quam hoc sacramentum actu suscipiatur; ipsam nihilominus 
reconciliationem ipsi contritioni, sine sacramenti volo, quod in 
illa includitur, non esse adscribendam. » 

AÁt ex quonam motivo elici debet contritio ut sit perfecta et 
extra sacramentum ad obtinendam valeat peccatori iustificationem? 
— Suffcitne ut ex solo motivo poenitentiae concipiatur, aut im- 
peretur ab aliqua virtute quae non spectet praemium nobis pro- 
missum, aut comminatam poenam, sed ipsum Deum ; aliis verbis, 
sufBcitne ut detestationem habeamus de peccato commisso, quia 
est, e. g., contra praeceptum Dei, ius eius aut eius cultum? — 
Quidam theologi hanc opinionem tamquam probabilem propu- 
gnaverunt; — communis tamen et certa sententia docet contri- 
tionem ad iustificationem sufhcientem oriri debere ex motivo 
caritatis, seu supernaturalis amoris Dei super omnia propter se 
dilecti. Haec conclusio, ait de Lugo (disp. 5. sect. 1. num. 10.), 
omnino tenenda est, et pro se habet «auctoritatem fere omnium 


36 PARS' I. — DE POENITENTIA PROUT EST VIRTUS. 
theologorum, a quibus in re tanti momenti non est facile disce- 
dendum. » | | ; 

Neque a communi sententia recessit Suaresius. Utique aliquan: 
do putavit detestationem universalem, ex motivo poenitentiae elicitam, 
«per se, et. sine formali amore, sufficere ad rationem. contritionis ; » 
hanc énim detestationem censuit «continere virtualiter amorem 
Dei: » — sed re melius perpensa, opinionem istam Suarez reiecit; 
ut evidenter patet ex eius verbis: — « Superest» inquit Suarez 
(disput. 4. sect. 2. assert. 2. num. 14.), «alia detestatio peccati 
quatenus est contra bonum Dei in se, eiusque dissolvit amici- 
tiam. Haec igitur erit propria, et per se contritio. Et hanc as- 
sertionem intendit D. Thomas ubicunque docet veram displicen- 
tiam peccati esse actum elicitum caritatis, ut artic. sequent. ad r. 
et I. 2. quaest. I. I3. artic. 5. ad 1. et saepe alias: loquitür enim 
de displicentia remissiva, et per se expulstva peccati in ratione 
dispositionis. Deinde illa displicentia vere dici potest esse pro- 
pter Deum summe dilectum, quia est elicita ex caritate eius, et 
respiciendo solum ad bonitatem, et amicitiam eius. In quo dif- 
fert multum a praecedente detestatione, de qua proxime dictum 
est; illa enim non respicit bonitatem Dei in se, sed solum con- 
formitatem ad rationem in servanda aequitate iustitiae: et ideo 
etiam non est simpliciter super omnia, quia non est ex supremo 
motivo, sicut haec detestatio, de qua nunc agimus. Quare etiam 
illa non continet virtualem amorem, sicut haec, quia est inferioris 
rationis et virtutis. » 

Unum igitur contendit Suarez, nimirum non requiri formalem 
actum amoris, cum detestatione peccati elicitum, ut contritio per- 
fecta habeatur, quae hominem peccatorem ultimo disponat ad 
iustificationem extra sacramentum; sed sufficere detestationem pec- 
cati, quae et virtualiter, et voto amorem includat. « Dico secundo,» 
ait (num. 9.), «fieri posse, ut peccator iustificetur absque proprio 
et formali actu amoris Dei in re ipsa tunc elicito, per detestationem 
peccati, quae et virtualiter et voto amorem. includat.» — Et alio in 
loco, differentiam inter contritionem et attritionem assignans, ait 
(disp. 5. sect. r. num. 10.): contritio ex propria ratione includit for- 
maliter vel virtute. dilectionem. Dei super omnia, attritio vero mi- 
nime; et inde habet unde non sit ex se sufficiens dispositio. » 

His praemissis statuitur 

THESIS V. 


Coniritio perfecta, quae et contritio simpliciter appellari consuevit, etiam 
exira casum necessitatis , Deo peccatorem poenitentem. reconciliat , 
ante usum sacramenti, sed mon citra sacramenti votum , quod. in 
coniritione ipsa includitur. — Haec autem contritio, qua extra sa- 
cramenium, quamvis non sine sacramenti volo iustificamur, concipi 
debet ex motivo caritatis, seu supernaturalis amoris Dei super omnia 
propter se dilecti. : 


I. Veritas quae 19? parte tbesis proponitur inter dogmata fidei, 
expresse definita, accenseri nequit; attamen tam certa est, ut pro- 
positio contradictoria saltem haeresi proxima dicenda sit. — Et 
probatur. 

I. Ex aperia declaratione Concilii Tridentini, superius citata: — 
docet enim Concilium (sess. 14. cap. 4-), « etsi contritionem hanc 
[generice a Concilio ibi descriptam] aliquando caritate perfectam 
esse contingat, hominemque Deo reconciliare, priusquam hoc sa- 
cramentum actu suscipiatur, ipsam nihilominus reconciliationem 
ipsi contritioni sine sacramenti voto, quod in illa includitur, non 
esse adscribendam. » — Porro haec verba, obvio sensu intellecta, 
docent coniritionem, semper ac perfectam eam esse contingit, bo- 
minem ante usum sacramenti Deo reconciliare; non autem eum in 
quibusdam casibus tantummodo reconciliare. — Quin etiam ita per- 
suasum fuerat Tridentinae Synodi Patribus nullam esse perfectam 
contritionem quae, ante sacramentum, statim, peccatorem Deo 
non reconciliet ; ut « canon quoque paratus fuerit,» teste Palla- 
vicino (Hist. Concil. Trident. l. 12. c. 10. n. 27.) « ubi damnabatur 
quisque negaret contritione, qua poenitens, divina gratia per Chri- 
stum: cooperante, dolet de peccatis propter Deum, cum proposito 
confitendi et satisfaciendi, remitti peccata. — Ab hac tamen defi- 
nitione abstinuere Patres, ne expresse anatbemate damnareni opi- 
nionem quam nonnulli theologi antiquiores propugnaverunt. 

2. Ex damnatione propositionis 71., inter 79. Micbaelis Baii da- 
mnatas a S. Pio V., Bulla « Ex omnibus afllictionibus » etc. data 
I. Octobris 1567, necnon a Gregorio XIII., Bulla « Provisionis 
nostrae» etc., die 29. Ian. 1579., et ab Urbano VIII, Bulla «In 
eminenti» etc., die 6. Martii 1641. 

Propositio vero 71. damnata, ita habet: « Per contritionem, 
etiam cum caritate perfecta et cum voto suscipiendi sacramentum 
coniunctam, non remittitur crimen, extra casum necessitatis aut 
martyrii, sine actuali susceptione sacramenti. » 

Et hic referre etiam iuvat S. Facultatem Parisiensem, ab Epi- 
scopis Belgii consultam, anno 1r560., die 7 Iunii, inter alias pro- 
positiones, hanc undecimam, tamquam Jaereticam et scbismaticam, 
damnasse: «Per contritionem, non adhibito realiter sacramento 
baptismi aut Poenitentiae, non dimittitur peccatum, extra casum 
martyrii, aut necessitatis. » 

3. Ex Scripturis. Etenim Deus remissionem peccatorum et gra- 
tiam iustificationis generatim pollicetur omnibus peccatoribus per- 
fecte contritis. Ergo. — nt. constat, nam apud Ezechielem (xvi. 
27. 28.) legimus: « Cum converterit se impius ab impietate sua, 
quam operatus est, et fecerit iudicium et iustitiam; ipse animam 
suam vivificabit. Considerans enim, et avertens se ab. omnibus 
iniquitatibus suis, quas operatus est, vita vivet, et non morie- 
tur.» — Et ibidem (xxx. 12.): «Impietas impii non nocebit ei, 
im quocumque die conversus fuerit ab impietate sua.» Hic autem 
dies, Hebraica phrasi, ponitur pro momento temporis, perinde ac 
in Genesi (rr. 17.): «In quacumque die comederis ex eo, morte 
morieris. » 

4. Ex efficacitate contritionis perfectae ante. sacramenti poenitentiae 
institutionem. Et sane, in Vetere Testamento, contritio perfecta 
continuo hominem Deo reconciliabat. — Sed dignitas contritionis 
in Novo Testamento imminuta non fuit; nec, per sacramenti 
poenitentiae institutionem, aucta difhcultas obtinendae veniae a 
Deo; — nam, e contra, per illud via reconciliationis facilior aperta 
fuit peccatoribus; dispositio enim quae in veteri lege sufficiens 
non erat ad obtinendam peccatorum remissionem, in nova lege, 
mediante sacramento, sufficiens fit. — Ergo in Novo etiam Te- 
stamento perfecta contritio, ante sacramenti usum, Deo hominem 
reconciliat. 

5$. Ex doctrina Patrum, quorum selecta, speciminis gratia, te- 
stimonia hic adiiciam. 

Tertullianus (de Poenit. c. 4.) ait: « Omnibus ergo delictis... 
veniam per poenitentiam spopondit [Deus], dicens ad populum: 
*Poenitere, et salvum. faciam te' (Ezechiel. xvm. 21. 23.). Et iterum, 
Vivo, inquit Dominus, et poenitentiam malo quam mortem. Ergo 

poenitentia vita est, cum praeponitur morti. Eam tu peccator, 
mei similis (imo me minor, ego enim praestantiam in delictis 
meam agnosco), ita invade, ita amplexare, ut naufragus alicuius 
tabulae fidem. Haec te peccatorum fluctibus mersum, prolevabit 
et in portum divinae clementiae protelabit... Bonum est poeni- 
tere, annon? Quid revolvis? Deus praecipit. Át enim ille non 
praecipit tantum, sed etiam hortatur. Invitat (Ezechiel. xxxi. 11.) 
praemio salutis; iurans, etiam ivo dicens, cupit credi sibi. O 
beatos nos quorum causa Deus iurat! O miserrimos, si nec iu- 
ranti Domino credimus. » 

S. Ioannes Chrysostomus (ad Theod. lapsum l. r. nn. 6. 7.) 
inquit: « Non ex temporis longitudine, sed ex animi affectu poe- 
nitentia aestimatur. Ninivitae siquidem non multis diebus opus 
habuerunt, ut peccatum delerent suum, sed exiguum diei tempus 
potuit universam eorum abolere iniquitatem: et latro non multo 
tempore paradisi ingressum impetravit, sed eo spatio quo verbum 
unum profertur, eo momento abstersis totius vitae suae peccatis, 
etiam ante Apostolos probationis praemium accepit... Quapropter 
ubique nobis alacritate, seduloque animi affectu est opus: quod 
si ita paremus conscientiam, ut tanta vehementia pristinam ma- 
litiam. detestemur, et contrariam viam deligamus, quantam Deus 
imperat ac requirit, nihil ob temporis brevitatem habebimus minus, 
quandoquidem multi novissimi primos longe antecesserunt. » 

S. Ambrosius (in Apol. David, c. 7. n. 39.) in verba Ps. (xxxr. 
5. 6.): «Delictum meum cognitum tibi feci, et iniustitiam meam 
non abscondi. Dixi: Confitebor. adversum me iniustitiam meam 
Domino: et tu remisisti impietatem peccati mei,» haec habet: 
« Dixit, Pronuntiabo, et veniam meruit antequam pronuntiaret : 
quanto magis ubi de se pronuntiavit dicens, Iniquilatem meam ego 
agnosco (Ps. 1. 5.), remissum est ei omne peccatum. » 

Et S. Augustinus in eadem verba Davidis egregie adnotat 
(Enar. 2. in Ps. xxxi. 15.): «Quid dixisti? Non iam pronuntiat, 
promittit se pronuntiaturum; et ille iam dimittit. Attendite, fra- 
tres; magna res: dixit, Pronuntiabo: non dixit, Pronuntiavi, et tu 
dimisisti; dixit, Pronuntiabo et tu dimisisti: quia eo ipso quod dixit, 
Pronuntiabo, ostendit quia nondum ore pronuntiaverat, sed corde 
pronuntiaverat. Hoc ipsum dicere Pronuntiabo, pronuntiare est: 
ideo e£ tu dimisisti impietatem cordis mei. Confessio ergo mea ad 
os nondu m venerat; dixeram enim, Pronuntiabo adversum me: ve- 

rumtamen Deus audivit vocem cordis mei. Vox mea in ore non- 
dum erat, sed auris Dei iam in corde erat. Tu dimisisti impietatem 
cordis mei; quia dixi, Pronuntiabo. » 

S. Gregorius Magnus (Hom. 33. in Evang. n. 8.) postquam 
exposuerit verba Salvatoris de Maria Magdalena Simoni Pharisaeo 
dicentis, « Remittuntur ei peccata multa, quoniam dilexit multum,» 
addit: « Ad vos ergo, fratres carissimi, ad vos oculos mentis re- 
ducite, et poenitentem peccatricem mulierem in exemplum vobis 
imitationis anteferte; quaeque... in iuventute deliquisse memini- 
stis, deflete; morum operumque maculas lacrymis tergite. Amemus 
iam Redemptoris nostri vestigia, quae: peccando contempsimus. 
Ecce, ut diximus, ad recipiendos nos supernae pietatis sinus ape- 
ritur, nec maculosa in nobis vita contemnitur. Per hoc quod in- 
quinationem nostram perhorrescimus, internae iam munditiae con- 
cordamus. Revertentes nos Dominus clementer amplectitur, quia 
peccatorum vita ei esse indigna iam non potest, quae fletibus 
lavatur in Christo Iesu Domino nostro. » 

Denique S. Fulgentius (de Remis. Peccat. lib. 1. cc. 11. 12.) 
ait: « Dicitur 5i conversus fueris et ingemueris, salvus eris; ostendit 
ex conversionis conditione promissionem salutis omnino pendere. 
Haec est igitur inter Deum hominemque conditio, id est, inter 
praecipientem Dominum servumque poscentem, inter iudicem qui 
sine iustitia misericordiam praerogat, et peccatorem qui miseri- 
cordiam iuste iudicantis expectat. Dicit igitur iste Dominus, mi- 

sericors et iustus, severus et pius: Si hoc feceris, hoc habebis; 
Si quod dico custodieris, dabo quod poscis; ego tibi praecipio 
conversionem, tu poscis a me salutem; si parueris praecepto, 
potietis beneficio; si iussa fieri videam, postulata concedam: Si 
conversus fueris et ingemueris, salvus eris... Apud Deum quippe se- 
verum et bonum tunc oratio gementis auditur, tunc poscentis 
fletus attenditur, tunc flenti conceditur salus, si fuerit ad Deum 
contri cordis humilitate conversus. Necesse est enim ut Deus 
peccatori misertus ignoscat, si tamen peccator iniquitatem suam 
conversus agnoscat... Ágnoscebat [David] iniquitatem suam, non 
ut peccando magis augeret, sed ut poenitendo dilueret; atque ita 
dominationem peccati, quam delectatio culpabilis invexit, conversio 
vera submovit. Et quia ingemuit David ex toto corde conversus, 
continuo salvus est factus, atque ita in eo completum est quod per 
prophetam praecipitur: 5i conversus fueris et ingemueris, salvus eris.» 

6. Et inde est ut eamdem doctrinam populo fideli tradendam 
docens atque inculcans Catbecbismus Concilii Tridentini (p. 2. n. 42.) 
dicit: | 

« Cum pleraque alia pietatis studia, veluti beneficia in pau- 
peres, ieiunia, preces et alia id genus sancta et honesta opera, 
hominum culpa, a quibus proficiscuntur, a Deo interdum repu- 
dientur: ipsa certe contritio nunquam illi grata et accepta esse 
non potest. Nam, inquit Propheta (Psal. r. 19.): « Cor contritum 
et humiliatum, Deus, non despicies. » Quin etiam statim ut eam 
mentibus nostris concepimus , peccatorum remissionem nobis a 
Deo tribui, alio loco eiusdem Prophetae verba illa declarant 
(Ps. xxxr. 5.): «Dixi, confitebor adversum me iniustitiam meam 
Domino, et tu remisisti impietatem peccati mei.» Atque eius rei 
figuram in decem leprosis animadvertimus, qui a Salvatore nostro 
ad sacerdotes missi, antequam ad illos pervenirent, a lepra libe- 
rati sunt. Ex quo licet cognoscere, verae contritionis, de qua supra 
dictum est, eam vim esse, ut illius beneficio omnium delictorum 
veniam statim a Deo impeiremus. » 

Át si in nova etiam lege contritionem perfectam valere ad 
reconciliandum illico peccatorem poenitentem Deo contendimus ; 
hoc tamen intelligimus iuxta Tridentinae Synodi declarationem, 
quae monet «ipsam reconciliationem. contritioni, sine sacramenti voto, 
quod im illa includitur , non esse adscribendam. » 

Quapropter dicimus contritionem ultimo ad iustificationem dis- 
ponere, ita ut peccator poenitens, actu contritionis elicito, Deo 
reconcilietur antequam per potestatem clavium absolvatur; — sed 
addimus id non fieri citra votum recurrendi ad illam potestatem, 
et recipiendi absolutionem sacramentalem; quod votum in con- 
tritione perfecta semper includitur. Hinc, ante Concilii Tridentini 
aetatem, a Sixto IV. a. 1479. haec Petri Oxumensis propositio 
damnata fuit: « Peccata mortalia, quantum ad culpam et poenam 
alterius saeculi, delentur per solam cordis contritionem, sine or- 
dine ad claves.» 

Ratio autem istius ordinis ad Ecclesiae claves aperta est. Et- 
enim, iuxta catholicam fidem, ut inferius demonstrabimus, sacra- 
mentum poenitentiae est, ex institutione Christi, medium omnino 
necessarium ad remissionem consequendam peccatorum mortalium, 
quae post susceptionem baptismi commissa fuerunt: — nequit ergo 
homo baptizatus veniam obtinere pro peccatis post baptismum 

ab eo patratis, sine relatione saltem aliqua ad illud medium, et 
dependentia quadam ab illo. — Porro contritio perfecta, quae ex 
caritate concipitur, ut mox patebit, ordinem implicite saltem. ad 
claves, seu votum. sacramenti poenitentiae, tamquam medii necessarii 
pro remissione peccatorum mortalium baptizatorum , semper 'in- 
cludit ; nam caritas est plenitudo legis , et votum habet implendi 
omnia quae a Deo statuta sunt. Deus autem ex infinita bonitate 
sua, in actu contritionis perfectae, tam bonam voluntatem interim 
acceptat pro ipso opere, et peccata remittit. 

II. Partem. 2*" thesis propugnamus ut certam, et in ea statui- 
mus contritionem perfectam, qua, extra sacramentum, quamvis non 
sine sacramenti voto, iustificamur, eliciendam esse ex motivo cari- 
latis, seu supernaturalis amoris Dei super omnia propter se dilecti. 

Probatur haec pars thesis 1. Ex Scripturis. Etenim Sacrae Lit- 
terae docent hominem sine caritate non iustificari, hac vero ac- 
cedente remissionem accipere peccatorum et gratiam sanctifican- 
tem. — Sic, ad ex., in I. Ioan. (ur. 14.) legimus: « Qui non diligit 
manet in morte; » — et in ead. Epist. (1v. 7.): « Omnis qui diligit 
ex Deo natus est.» — Similiter in libro Prov. (vur. 17.) increata 
sapientia dicit: « Ego diligentes me diligo; » — et in Novo Te- 
stamento Christus declarat (Ioan. xiv. 21.): «Qui diligit me, dili- 
getur a Patre meo, et ego diligam eum et manifestabo ei me- 
ipsum: » — Apostolus vero inclamat (I. ad Cor. xr. $5 « Si 
caritatem non habuero mibi! mihi prodest. » 

Aliud etiam argumentum Scripturae suppeditant in locis ubi 
de poenitentia loquuntur, qua extra sacramentum iustificationem 
consequi possumus: — nam contritionem hanc salutarem conci- 
piendam esse docent ex toto corde; et concipi ex toto corde non 
potest, nisi ex caritate concipiatur. 

Maior constat, e. g., ex Deut. (1v. 29.): « Cumque quaesieris 
ibi Dominum Deum tuum, invenies eum: si tamen !/oto corde 
quaesieris, et tota tribulatione animae tuae; » — et ex Proph. Ioel. 
(1, 12.): « Convertimini ad me is 1oto' corde vestro... et scindite 
corda vestra. » j 

Minor evincitur ex eo quod contritio ex aliis motivis concepta 
odio peccatum non prosequitur quantum. odibile est, ideoque non 
detestatur illud ex toto corde. Profecto odibilius est peccatum ut 
malum est Dei, ac proinde prout caritaü opponitur, quam ut 
opponitur aliis virtutibus: — et sicut motivum caritatis motiva 

aliarum virtutum superat quibus detestatio peccati concipi posset; 
ita haec alia motiva gignere detestationem peccati ex toto corde 
nequeunt prout ex caritate gignitur; — quae detestando peccatum 
ut malum Dei, seu ut malum superans omnia mala omnibus modis 
considerata, gignit summam. omnino peccati detestationem. 

Accedit quod in locis Scripturarum modo citatis, indicatur 
coversio perfecta hominis ad Deum: — et haec conversio perfecta 
tantummodo habetur per caritatem , qua homo diligit Deum ut 
finem ultimum qui et cui. 

Insuper, argumentari etiam licet ex verbis Christi, qui de 
Maria poenitente dixit (Luc. vir. 47.): «Remittuntur ei peccata 
multa, quoniam dilexit multum. Cui autem minus dimittitur , 
minus diligit. » — Hic enim Christus vim, quam poenitentia habet 
ad delenda peccata, caritati tribuit. 

2. Ex doctrina Patrum probationes, quas ex Scripturis desum- 
psimus, confirmantur. 

S. Augustinus lib. 2. contra Cresconium (cap. 12.) ait: « Mun- 
dantur [peccata] sacrificio contriti cordis... mundantur ipsa quae 
supereminet omnibus caritate... quae una si adsit, omnia recte 
fiunt; si autem desit illa, omnia frustra fiunt. » Et Serm. 7. de 
temp. (al. in appendice Ser. 117. in natali Dom. 1. n. 2.). « Poe- 
nitentiam, » inquit, «certam non facit, nisi odium peccati et amor 
Dei.» Et (1. 21. c. 27. de Civ. n. 2): «Si pro uno scelere omnia 
sua distribuerent indigentibus membris Christi, nisi desisterent 
a talibus factis [peccatis], habendo caritatem, quae non agit per- 
peram, nihil eis prodesse posset. » 

S. Ioannes Chrysostomus, Hom. 7. in 2. Tim. (n. 5.): «Sicut 
ignis,» inquit, «in silvam ingressus omnia purgare solet: sic 
dilectionis fervor quocumque inciderit, omnia tollit et excindit 
quae divino semini nocere possint, et terram mundam efhcit ad 
excipienda semina. Ubi caritas est, omnia sublata sunt mala. » 

S. Gregorius Magnus (Hom. 335. in Evang. n. 4.) in verba Re- 
demptoris: « Remittuntur ei peccata multa quia dilexit multum,» 
haec habet: « Quid, fratres mei, esse dilectionem credimus, nisi 
ignem? et quid culpam, nisi rubiginem? Unde nunc dicitur: Ke- 
mittuntur ei peccata multa, quia dilexit multum. Ac si aperte dice- 
retur: Incendit plene peccati rubiginem, quia ardet valide per amo- 
ris ignem. Tanto namque amplius peccati rubigo consumitur, 
quanto peccatoris cor magno caritatis igne concrematur. » 

S. Petrus Chrysologus (Serm. 94.) inquit: «Absolvi vis? 
Ama. Caritas cooperiet multitudinem peccatorum. Negationis 
crimine quid peius? Et tamen Petrus solo amore valuit hoc de- 
lere. » 

3. Ex Concilio Tridentino (oesn I4. C. 4.) invicte demonstratur 
quod ex modo loquendi Scripturarum et Patrum hucusque osten- 
dimus. Concilium enim differentiam assignat contritionis perfectae 
ab imperfecta, quae vocatur attritio, et extra sacramentum non 
sufficit ad iustificationem; et ita loquitur: « Docet praeterea, etsi 
contritionem hanc aliquando caritate perfectam esse contingat, 
hominemque Deo reconciliare, priusquam hoc sacramentum actu 
suscipiatur; ipsam nihilominus reconciliationem ipsi contritioni 
sine sacramenti voto, quod in illa includitur, non esse adscri- 
bendam. Illam vero contritionem imperfectam, quae attritio di- 
citur, quoniam vel ex turpitudinis peccati consideratione, vel ex 
gehennae, et poenarum metu communiter concipitur, si volun- 
tatem peccandi excludat, cum spe veniae; declarat... donum Dei 
esse,» etc. 

Iam vero his verbis Concilium declarat motivum propter quod 
contritio tam perfecta efficitur ut extra sacramentum ad iustifi- 
cationem ultimo disponat, eamque infallibiliter consequatur; — 
et dicit contritionem habere perfectionem hanc a caritate actuali, 
seu a supernaturali amore Dei super omnia propter se dilecti ; 
nam haec est caritas. Ergo. — Audiatur ea de re P. de Lugo. 
Ex loc. cit. Conc. Tridentini, ait (de Poenit. disp. 5. sect. 1. n. 15.) 
«apparet in primis contritionem perfectam, qua extra sacramen- 
tum homo iustificatur, esse illam, quae caritate perfecta est: ubi 
nomine caritatis non potest intelligi caritas habitualis, sed dilectio 
actualis; tüm quia non omnis detestatio peccati, quae cum habitu 
caritatis coniungitur, est contritio perfecta, ut constat in illo, qui 
cum sola attritione iustificatur in martyrio: tum etiam quia esset 
ridicula distinctio contritionis perfectae ab imperfecta per hoc, 
quod Deo reconciliet, quando caritate perficitur: hoc enim esset 
dicere, reconciliare Deo, quando reconciliat, si caritatis nomine 
sola habitualis intelligeretur. Cum ergo Concilium intendat assi- 
gnare differentiam unius contritionis ab alia; debuit explicare 
perfectionem unius, quam habet ex se, ratione cuius afferat iu- 
stificationem extra sacramentum: quam perfectionem solum ex- 
plicat per hoc, quod sit caritate perfecta. » 

Sed insuper ex iisdem Concilii verbis aliud argumentum pro 
re nostra recte deducitur. Etenim Concilium distinguit a contri- 
tione perfecta attritioném, quia haec « vel ex. turpitudinis peccati 
consideratione, vel ex gebennae et poenarum. metu. concipitur. — At- 
qui hac divisione omnia omnino motiva, ex quibus detestatio pec- 
cati concipi potest, una caritate excepta, Concilium complect- 
tur. — Ergo sola detestatio peccati , quae ex caritate concipitur , sub 
nomine attritionis non significatur, et ab ea distinguitur , utpote 
quae mom est aitrilto, sed. contritio. 

Minor huius argumenti sic evolvitur. Duplex tantum est ma- 
lum, poenale scilicet, vel morale: aut ergo detestatio peccati est 
propter malum poemae, et constituit unum genas attritionis quae 
indicatur a Concilio, eius nempe quae « ex gebennae vel poena- 
rum metu concipitur ; » — aut detestatio peccati est propter ma- 
lum morale, seu culpae; et tunc vel illa detestatio habetur, quia 
malum morale opponitur bono divino secumdum se, et amori eius, 
ac proinde ex tuotivo caritatis culpa detestatur ; — vel detestatio pec- 
cati est propter quamlibet aliam. moralem malitiam quae invenitur 
in peccato; et tunc peccatum detestatur « propter eius turpitudinem ;» 
— quod est aliud genus attritionis, de quo Concilium loquitur. — 
Omnia. igilur motiva, propter quae detestatio peccati concipi pot- 
est, si motivum caritatis excipiatur, pertinent ad attritionem. Quam- 
obrem merito ex doctrina Conc. Tridentini deducimus solam de- 
lestationem. peccati, quae ex motivo caritatis oritur, attritionem non 
esse, sed contritionem. 

4. Totam rem absolvam proponendo optimam quamdam con- 
gruentiam in confirmatione thesis. 

« Ratio a priori, » inquit Cardinalis de Lugo (disp. 5. sect. r. 
n. 15.), cur Deus dolorem ex motivo dilectionis, ut dispositionem 
unicam acceptavit, ea videtur fuisse, quia per peccatum mortale ex- 
pellitur caritas, et per iustificationem restituitur; non debuit autem 
restitui, nisi praecedente aliquo actu caritatis. Sicut fides, quae per 
haeresim expellitur, non restituitur, nisi praecedat aliquis actus 
fidei; et spes, quae per peccatum desperationis expellitur, non re- 
stituitur, nisi exerceatur aliquis actus spei: sic etiam caritas, quae 
per quodlibet peccatum mortale expellitur, (quodlibet enim pecca- 
tum mortale opponitur caritati Dei) non debuit restitui, nisi prae- 
cedente exercitio ipsius dilectionis, ut congrue restitueretur: homo 
enim per peccatum voluntarie discessit ab amicitia Dei, et factus 

est inimicus. Quare ut redeat in eamdem amicitiam, necesse est, 
ut diligat eum, quem vult habere amicum: nulla enim melior, et 
aptior dispositio est ad amicitiam alicuius captandam, quam amare, 
ut dixit ille: Pis ut ameris? ama; et quandiu haec dispositio non 
ponitur, non est homo sufficienter dispositus, ut iterum recipia- 
tur in Dei amicitiam: loquimur autem semper secluso privilegio 
sacramentorum, et rmartyrii. » 

Nec quidquam valet contra hoc argumentum, obiectio quae 
desumitur ex recuperatione virtutum moralium supernaturaliter 
infusarum, quas homo per peccatum mortale ab eo commissum 
amiserat. 

« Dices, » prosequitur de Lugo (loc. cit.), « quando homo iu- 
stificatur, recuperat etiam habitus infusos aliarum virtutum, ex. gr., 
temperantiae, misericordiae, iustitiae, etc. et licet contra eas pec- 
caverit mortaliter, non est necessarius aliquis earum actus ut homo 
disponatur ad earum recuperationem: ergo nec erit necessarius 
actus ex motivo formali dilectionis ad recuperandam caritatem, 
contra quam peccavit. Respondeo negando consequentiam. Ratio 
vero discriminis est, quod per actum dilectionis disponitur homo 
ad habitum caritatis, qui propter suam perfectionem continet 
virtualiter et eminenter perfectionem aliarum virtutum inferiorum, 
quas secum affert. Sufficit ergo disponi ad caritatem, ut eo ipso 
intelligatur homo disponi ad alias virtutes recuperandas: e contra 
vero, quando exercet actum solum religionis, vel obedientiae, non 
exercet aliquid, in quo virtualiter contineatur perfectio caritatis, 
vel eius motivi. Cum ergo aliqua dispositio ab homine exigenda 
esset, congruentissimum fuit, illam exigi, quae perfectissima erat 
omnium, ut sic videretur iam homo facere aliquo modo, quan- 
tum ex se poterat, ut se ad gratiam, et amicitiam Dei dispo- 
neret. » 

Contra thesim modo probatam obiici potest 

I. Verba Christi (Luc. vir. 47.): « Remittuntur ei peccata multa, 
quoniam dilexit multum, » ostendunt peccatorum remissionem per 
contritionem perfectam statim non obtineri. Etenim Maria Magda- 
lena non illico, quando contritionem de peccatis suis concepit, 
iustificata fuit; sed quando Dominus dixit: * remittuntur ei peccata; 
nam haec verba praesentem absolutionem significant, non prae- 
teritam. — Idem constat ex illo inciso « quoniam dilexit multum: » 
si enim non coepit tunc primum diligere, sed dilexerat antea, et 

tamen remissionem peccatorum suorum non adhuc acceperat; 
certe per contritionem, caritate perfectam, non illico fuit iustificata. 

Resp. — Verba illa « Remittuntur ei peccata multa » non osten- 
dunt eo tempore fuisse Mariae Magdalenae poenitenti peccata 
dimissa, quo Dominus illa verba pronuntiavit: — nam postea, in- 
teriecto aliquo temporis spatio, iterum Christus ait: « Remittun- 
tur tibi peccata tua. » — Verba igitur Domini: « Remittuntur ei 
peccata multa, quoniam dilexit multum » nihil aliud significant, ut 
recte adnotat Bellarminus (de Poenit. l. 2. c. 14.), « nisi magnam 
dilectionem causam fuisse magnae indulgentiae: et ut S. Grego- 
rius explicat in Hom. 33. magnam rubiginem peccati magno ca- 
ritatis igne purgatam. Illa autem verba: Remittuntur tibi peccata 
iu3, quae magis praeseferunt formam praesentis absolutionis, par- 
tim absolvunt exterius et coram hominibus eam, quae iam intus 
a Deo absoluta erat; partim etiam confirmant absolutionem in- 
visibiliter datam. Nam simile quid legimus Marci v. ubi Dominus 
mulieri, quam iam sanaverat a fluxu sanguinis, ait: Esto sana a 
plaga tua; quo verbo non eam curavit, sed curationem iam factam 
confirmavit. » 

2. Ex verbis Christi, quae mox citavimus, deduci nequit multa 
peccata Magdalenae poenitenti fuisse remissa quia multum dilexit ; 
ideoque nihil valet argumentum ex his verbis desumptum ad 
probandam efficacitatem contritionis quae ex caritate, seu ex su- 
pernaturali dilectione Dei, concipitur. — Probatur autem assumptum 
ex parabola quam Christus tunc proposuit de foeneratore qui duos 
debitores habebat. « Non habentibus illis, » ait Dominus (Luc. vir. 
42. 43-), « unde redderent, donavit [foenerator] utrisque. Quis 
ergo eum plus diligit? Respondens Simon dixit: Aestimo quia is, 
cui plus donavit. At ille [Christus] dixit ei: Recte iudicasti. Et 
conversus ad mulierem dixit Simoni » etc. — Porro ex hac pa- 
rabola colligi debet peccata multa non fuisse remissa mulieri 
poenitenti quia dilexit multum; sed e contra, propterea multum 
eum dilexisse, quia multa peccata dimissa ei fuerant. 

Resp. — Interpretatio haec verborum Christi prorsus est reii- 
cienda; repugnat enim 

a) Alis Sacrarum Scripturarum versionibus. In Syriaca nam- 
que legimus: « Propterea dico tibi remissa esse ei scelera eius 
multa, eo quod multum dilexerit. » — In versione Persica sic ha- 
betur: « Dico tibi: pro hoc quod fecit, peccata eius multa remissa 


48 PARS I. — DE POENITENTIA PROUT EST VIRTUS. 


sunt, ea de causa quod multum digna fuit.» — In Versione Arabica: 
«Peccata eius multa remissa sunt illi, quoniam. dilexit multum. » 
— [n Aethiopica: « Propterea remittuntur ei peccata eius multa, 
quia multum dilexit me. » — V. Walton Bibl. Sacr. t. 5. p. 290. 

b) Repugnat. communi Patrum interpretationi, nam ii gene- 
ratim intelligunt verba Christi prout defendimus in thesi, idest 
affirmant Magdalenam, quia vehementissima caritate flagrabat, 
obtinuisse peccatorum suorum remissionem. Si qui sunt pauci 
asserentes Mariam Magdalenam Christum multum dilexisse, quia 
ab eo remissionem multorum delictorum acceperat; in hac expli- 
catione, aliam, quam supponunt, non excludunt. — « Dicitur, » 
inquit S. Greg. Magnus, et post eum Beda (in Luc. l. 3. cap. 28.), 
« Remittuntur ei peccata multa, quia. dilexit multum. Ac si aperte 
diceretur: Incendit plene peccati rubiginem, quia ardet valide per 
amoris ignem. Tanto namque amplius peccati rubigo consumi- 
tur, quanto peccatoris cor magno caritatis igne concrematur. » — 
Et S. Paulinus (Ep. 4. al. 23. ad Severum): «Non unguentum in 
illa Dominus sed caritatem dilexit, qua pudenter impudens, et pie 
improba, sine opprobrii et repulsae metu, extraneam sibi domum 
Pharisaei, non invitata, illa vi petulans penetravit, qua rapitur re- 
gnum coelorum, et tantum verbi coelestis esuriens, non ad dapes 
illius, sed ad pedes Christi cucurrit, seque in illis abluit et ciba- 
vit, atque ipsos sibi pedes sacrarium (ut ita dixerim) et altare 
constituit. In quibus libavit fletu, litavit unguento, sacrificavit af- 
fectu. Sacrificium enim Deo spiritus contribulatus. Quem illa im- 
molans Deo, non solum remissionem delictorum, sed et. gloriam 
praedicandi cum Evangelio nominis meruit. » 

c) Repugnat contextui, — quia Maria Magdalena, licet poeni- 
tens et contrita, nesciebat tamen sibi remissa esse peccata, donec 
a Christo audivit « Remittuntur ei peccata; » ac proinde non pot- 
erat signa dilectionis, quae exhibuit antequam Christus illa verba 
pronuntiaverit, ex gratitudine promere, ut scilicet gratam Christo, 
quia peccata illa remiserat, se ostenderet. 

d);Repugnat etiam contextui, — quia Christus non dixit Si- 
moni: Cognosce remissa esse Magdalenae peccata ex hoc quod 
tanta dilectionis signa erga me ostendat; sed vice versa ait: « Re- 
mittuntur ei peccata multa, quoniam dilexit multum,» idest, re- 
mittuntur ei peccata hac de causa, quod ipsa me diligat, ideoque 
summe de peccatis, quibus me offendit, doleat. 

c) Denique interpretationem, quae in obiectione proponitur, 
non exigit parabola foeneratoris. Etenim, ut egregie exponunt 
Maldonatus, a Lapide, aliique, verba illa, quibus Dominus Simo- 
nem Pharisaeum interrogat: « Quis ergo eum [foeneratorem] plus 
diligit,» significant: quis plus eum dilexisse iudicabitur; — et 
sensus totius phrasis hic est: Sicut is qui cum plura deberet cre- 
ditori suo, plurium ab eo accepit remissionem; passim a pruden- 
tibus iudicabitur, ideo maiorem hanc remissionem accepisse, quia 
magis eum dilexerat, ac plura ei dilectionis signa exhibuerat, pro- 
pter quae creditor plura ei vicissim remisit et condonavit: — 
simili modo tu, o Simon, prudenter iudicare debes, Mariam 
Magdalenam multum me dilexisse , Messiam Dei Filium; et ob 
multam dilectionem, quam apertissimis signis ostendit, obtinuisse 
peccatorum multorum remissionem. 

3. Paulus etsi perfectam contritionem habuerit cum in via 
Damasci divina voce prostratus fuit, remissionem tamen pecca- 
torum suorum non accepit ante baptismi susceptionem ; — dicit 
enim Ananias (Act. xxii. 16.): «Exurge, et baptizare et ablue 
peccata tua;» et S. Augustinus adnotat (Serm. r. et 25. de San- 
ctis, n. 5.): « Ananias baptizavit lupum et fecit agnum.» — Ergo. 

Resp. Neg. Ant. — Paulus eo instanti quo, divina voce per- 
cussus, simulque ineffabili gratia praeventus, exclamavit dicens: 
*Domine quid me vis facere?» iustificationis gratiam adeptus 
est. Id passim docent Patres, et Theologi. « Contingit autem,» 
ait Angelicus (1. 2. qu. 112. a. 2. ad 2), « quandoque quod Deus 
movet hominem ad aliquod bonum, non tamen perfectum, et 
tais praeparatio praecedit gratiam. Sed quandoque statim perfecte 
movet ipsum ad bonum, et subito gratiam homo accipit... Et ita 
contigit Paulo, quia subito cum esset in progressu peccati, per- 
fecte motum est cor eius a Deo, audiendo, addiscendo et ve- 
niendo; et ideo subito est gratiam. consecutus. » 

Verba Ananiae solum ostendunt baptismum esse medium 
omnino necessarium ad salutem, et Paulum non fuisse iustifica- 
tum nisi per contritionem quae includebat sacramenti votum. Ce- 
terum potest etiam dici Ananiam internam Pauli dispositionem, 
qua iustificatus lam fuerat, ignorasse. 

S. Augustinus, verbis obiectis, non affirmat Paulum usque ad 
baptismi susceptionem fuisse lupum ; sed, per baptismi susceptionem, 
implevisse votum quod cum contritione habuit, quodque nisi im- 

plevisset agnus esse non potuisset. — Hanc fuisse mentem S. Áu- 
gustini patet ex Sermone 175. (alias 9. de verbis Apostoli n. 8.), 
ubi aperte dicit Paulum Apostolum ante baptismum fuisse iusti- 
ficatum. « Ánanias,» inquit, «ovis interpretatur... loquebatur ovi 
Pastor Christus... Respondit Pastori ovis Ananias: Quo me mittis, 
ovem ad lupum? Sed ille non audivit hanc excusationem... Si 
missae sunt oves in medio luporum, quare trepidas ire Ánania 
ad eum qui iam non est lupus? Lupum timebas, sed respondet 
tibi Dominus Deus tuus; de lupo ovem feci.» 

4- S. Augustinus saepe de baptismi susceptione ita loquitur 
ut asserat, sine illa, neminem, quantumcumque proficiat, commu- 
niter loquendo iustificari. Ergo. — nt. prob. Tract. 13. in Io., n. 7., 
ait: « Quantumcumque catechumenus proficiat, adhuc sarcinam 
iniquitatis suae portat; non ei dimittitur, nisi cum venerit ad 
baptismum.» Et Tract. 4. n. 13.: « Omnia peccata super illum 
sunt, et nisi venerit ad salutarem baptismum, ubi peccata sol- 
vuntur, cum omni sua excellentia non potest intrare in regnum 
coelorum. » 

Resp. N. 4nt. — Ad prob. Dist. Catechumenus, quantumcum- 
que sibi proficere videatur, sarcinam iniquitatis portat, si vel con- 
temnat, vel ex gravi negligentia baptismum omittat; — et tunc 
caritatem et perfectam contritionem non habet C. Iniquitatis sar- 
cinam portat si ex vera caritate contritionem eliciat N. — Non 
de omnibus universim catechumenis loquitur Sanctus Doctor, sed 
de illis qui sua contenti sanctitate, quam plurium baptizatorum 
sanctitate maiorem sibi gratulabantur, baptismi susceptionem ex 
culpabili negligentia differebant. Id constat ex ipso Tract. 13. n. 6. 
in Ioannem. « Quare, » ait, « oportebat ut Dominus baptizaretur? 
quia multi contempturi erant baptismum, eo quod iam maiore 
gratia praediti viderentur, quam viderant alios fideles; ex. gr., iam 
continenter vivens catechumenus contemneret coniugatum, et di- 
ceret se meliorem quam ille sit fidelis: ille catechumenus posset 
dicere in corde suo: Quid mihi opus est baptismum accipere, ut 
hoc habeam quod est iste, quo iam melior sum? » — Huiusmodi 
igitur homines, qui in se confidebant tamquam iusti, et despicie- 
bant sacramentum, S. Augustinus reprehendit, atque eos portare 
peccatorum suorum sarcinam affirmat: « neque enim,» ut ipse 
loquitur (l. 4. de Bapt. c. 25.), «ullo modo dicenda est conversio 
cordis ad Deum, cum Dei sacramentum contemnitur. » 

5. Concilium Tridentinum (sess. 13. cap. 7.) prohibet pecca- 
tores, sacramento poenitentiae non absolutos, ad Eucharistiam 
accedere, quantumvis contriti sibi videantur. Ergo iuxta Concilium 
contritio ante sacramenti usum non iustificat. 

Resp. N. Cons. — Ad sacram Synaxim accessuris, aut etiam 
sacerdotibus sacrificaturis , si peccati conscii fuerint, Concilium 
praecipit ut prius sacramento poenitentiae, juxta monitum Apostoli 
(IL. ad Cor. x1. 28.), seipsos probent, ob reverentiam, quae Augu- 
stissimo Sacramento Altaris exhiberi debet: — nemo enim est, 
qui citra revelationem, de sua contritione certus sit; et facilior 
iustificationis via patet omnibus in sacramento poenitentiae. 

Insuper, argumentum quod ex confessione praemittenda ante 
SS. Eucharistiae susceptionem desumunt fautores sententiae quam 
impugnamus, contra ipsos egregie retorqueri potest. Nam si con- 
tritio perfecta non sufficit ad obtinendam, extra sacramentum, 
iustificationem; sacramentum etiam suscipere, ideoque confessio- 
nem sacramentalem semper praemittere deberet. qui ad alia sacra- 
menta vivorum accedere vellet, quae statum gratiae requirunt in 
susciplente. Id autem repugnat doctrinae omnium theologorum 
et Ecclesiae sensui. — Etenim, iuxta omnes, potest quis cum con- 
tritione sola, quin ex praecepto confessionem praemittere tenea- 
tur, ordinari, confirmari, matrimonio coniungi, suscipere extremam 
unctionem: — et in Pontificale Romano, iussu Romanorum Pon- 
tiicum edito, ubi de confirmandis est sermo, dicitur: « Adulti 
deberent prius peccata confiteri, et postea confirmari, vel saltem 
de mortalibus, si 1n ea inciderint, conterantur. » 

6. Si contritio, caritate perfecta, ante usum sacramenti iusti- 
ficat, inaniter, post elicitum actum contritionis, absolutio a poe- 
nitente petitur; et falso a sacerdote dicitur: «Ego te absolvo.» — 
Sed haec admitti nequeunt. Ergo. 

Resp. N. Mai. — a) Non petit inaniter in sacramento poeni- 
tentiae absolutionem a peccatis, ille qui nonnisi contritione, quae 
huius sacramenti votum includebat, ac proinde nonnisi cum de- 
pendentia quadam ab hoc sacramento, iustificatus fuit. — P) Et 
praeterea non petit inaniter a peccatis absolutionem ille qui, etsi 
elicuerit prout potuit contritionis actum, nescit tamen certe se 
veram, supernaturalem habuisse contritionem, qua sola poterat ante 
sacramenti susceptionem iustificari. — c) Hinc falsa non est abso- 
lutionis forma, quae a sacerdote profertur. — d) Insuper illa verba 

« Ego te absolvo, » hanc significationem praeferunt: « Ego sacra- 
mentum absolutionis tibi impendo, » ac proinde significant exhi- 
bitionem sacramenti ex se peccatorum remissivi; — quae signifi- 
catio integra manet etiamsi sacerdos det absolutionem ei qui actu 
contritionis perfectae iam fuerat Deo reconciliatus. — « Quamvis 
verbum absolvo solum videatur significare,» inquit Suarez (disp. 19. 
sect. 2. n. I9.), « vinculi solutionem; tamen quia non dissolvitur, 
nisi per informationem gratiae, ideo iuxta subiectam materiam, 
ex vi eiusdem verbi significatur gratiae infusio ordinata ad pec- 
cati remissionem. » Cum autem sacramenta, ex opere operato, 
gratiam non ponenti obicem conferant; et contritus nullum obi- 
cem opponat gratiae; absolutione sacerdotis contrito confertur 
gratia, quae peccata delevisset si iam deleta non fuissent per con- 
tritionem, et nunc, quia iam deleta fuerunt, valet ad augendam 
contriti hominis iustitiam ; seu ad augendam illam gratiam, quae 
inhaesione sua omnem peccati mortalis maculam excludit. — Ce- 
terum de his fortasse inferius sermo redibit. 


ARTICULUS SEXTUS 
De quantitate contritionis. 


Naturam contritionis perfectae declaravimus; nunc quantitas 
eius exponenda manet: — quae vel est intensiva, vel extensiva; et 
haec vel in duratione consistit vel in obiecto: de his ergo breviter 
dicendum erit. 2 

I. Ad intentionem contritionis quod attinet, quorumdam sententia 
fuit veram contritionem necessario intensionem,,gnaximam actus 
postulare, quam homo, toto conatu suo, obtinere potest. Opinio 
haec Adriano tribuitur ; — sed communiter, ut falsa, repudiatur. — 
Docuerunt alii necessariam ad contritionem esse intensionem ma- 
ximam, non quidem absolute, sed comparative; ita ut homo maiori 
intensione doleat.de peccato et maiori caritatis ardore feratur in' 
Deum, quam quodvis aliud malum horreat, aut erga bonum crea- 
tum quodlibet amore afhciatur. Id Petrus Soto tenuit, lect. 14. 
et I5. de poenitentia. — Tertia sententia affirmat certum aliquem 
gradum intensionis in contritione requiri, quem Deus novit. — 
Sed non minus improbabiles hae duae posteriores sententiae sunt, 
quam prima: — et tam concors hac in re semper celebriorum 
theologorum doctrina fuit, ut Sanctus Alphonsus de Liguori 

(Theolog. Mor. de Poenit. lib. 6. tract. 4. num. 441.) affirmare non 
dubitaverit, communiter docere doctores dolorem omnem peccati, 
qui proficiscitur ex amore Dei praedominante super omnia, etiam 
femissum, lustificare hominem extra sacramentum. 

Hanc igitur doctrinam amplectentes, dicimus nullum modum 
seu gradum intentionis determinatum ad perfectam contritionem 
requiri, sed quamcumque actus intensionem sufficere; — ac pro- 
inde contritionem appretiative, non intensive summam esse necessa- 
riam. Quod, ut perspicue intelligatur, declarabimus verbis S. Tho- 
mae. In Suppl. 5. p. (q. 5. a. 3.) Angelicus Doctor ait: « Contritio 
ut Saepe dictum est, nempe q. 1. a. 2. ad 1., et q. 3. et 4. a. I, 
habet duplicem dolorem. Unum rationis, qui est displicentia pec- 
cati commissi, et hic potest esse adeo parvus, quod non sufficiet 
ad rationem contritionis; ut si minus displiceret ei peccatum 
quam debeat displicere separatio a fine: sicut etiam amor potest 
esse ita remissus quod non sufficit ad rationem caritatis. Alium 
dolorem habet in sensu, et parvitas huius non impedit rationem 
contritionis, quia non se habet per se essentialiter ad contritio- 
nem, sed quasi ex accidente ei adiungitur; et iterum non est in 
potentia nostra. Sic ergo dicendum? quod quantumcumque parvus 
sit dolor, dummodo ad contritionis rationem sufficiat, omnem 
culpam delet. » 

Et S. Bonaventura, — qui ab adversariis nostris citatur imme- 
rito, — eamdem doctrinam tradit, dilucideque explicat, sequenti 
pacto: — 

« Dicendum, » inquit (in 4. sect. dist. 16. part. r. art. 2. q. r1.), 
«quod cum quaeritur de quantitate doloris, dolor potest dici dis- 
plicentia rationis, vel passio ex hac resultans in sensualitate. Si 
hoc secundo modo accipiatur, dico quod non est necesse magis 
dolere de peccato, quam de re temporali; nec etiam necesse est 
dolere, quia non est in potestate cuiuslibet: talis enim dolor non 
consequitur amorem, sed consequitur ipsam affectionem, et affe- 
ctio experimentalem cognitionem; et quia non omnes habent 
experientiam divinae dilectionis, ideo non omnes ita sensibiliter 
dolent de peccatis; tamen quod magis etiam sensibiliter doleat 
aliquis de peccato, quam de aliquo damno, hoc est perfectionis, 
et congruum, non necessarium. Sed in quantum dolor dicitur dis- 
plicentia rationis, sic dico quod displicentia mensuratur secundum 
quantitatem caritatis. Quantitas autem caritatis dupliciter potest 

accipi: vel in se, vel in comparatione ad alios amores: in se, sic 
dico quod est parva, et maior, et maxima; in comparatione ad 
alios, sic dico quod vindicat sibi dominium in corde, quandiu 
est; nec unquam ibi est, nisi sit domina: unde dico quod ad hoc 
quod aliquis habeat caritatem, necesse est quod diligat Deum 
super omnia. Hoc autem est diligere Deum super omnia, quod 
pro nullo damno, vel commodo, velit offendere Deum: sic in- 
telligendum est de displicentia contritionis. Unde dico, quod 
peccatum debet tantum displicere rationi, quod nullo pacto, nullo 
commodo, vel incommodo, velit in ipsum consentire, vel con- 
sensisse. » 

At unum diligenter hic animadvertatur, nempe ad contritio- 
nem perfectam, quae appretiative summa est, requiri ut peccatum 
detestemur ob supremam rationem mali, quae in illo est, ac pro- 
inde super omne malum poenae, et cum absoluto proposito nun- 
quam peccandi, saltem mortaliter; — sed necessarium non esse ut 
formali et expressa comparatione peccatum cum aliquo malo sen- 
sibili conferamus, ex. gr., cum morte, aut iniuria gravissima, aut 
alia re a qua maxime abhorrent homines. Etenim sicut dilectio 
Dei, ut sit super omnia, non requirit formalem et expressam. com- 
parationem boni divini cum bonis creatis; sicut religio colit Deum 
super omne adorabile, et fides divina credit super omne credibile, 
sine formali comparatione; idem omnino dicendum est de contri- 
tione perfecta, quae super omnia mala poenae peccatum odit et 
detestatur. — Quinimmo communiter doctores tradunt, has forma- 
les comparationes inter peccatum, et mala omnia sensibilia, quae 
ad vitandum peccatum tolerari deberent, non facile peccatoribus 
proponendas esse; ne his comparationibus in novo periculo pec- 
candi constituantur. 

II. Haec de intentione contritionis praenotasse sufficiat; — 
quod autem durationem eius spectat, Scotus putavit (in 4. dist. 14. 
q. 2.) contritionem non dari, nisi aliquo tempore duret, quod sta- 
tuit Deus. Hanc opinionem Almainus probabilem esse censuit; 
et Caietanus ex parte saltem adoptavit, dicens (Opusc. t. r. tract. 4. 
q. I), Deum aliquando expectare huiusmodi durationem, ante- 
quam acceptet actum in ratione contritionis et dispositionis ulti- 
mae ad gratiam sanctificantem. — Sed haec sententia « nec fun- 
damentum habet, » inquit Suarez (disp. 4. sect. 5. n. 3.), « nec 
probabilitatem; » quapropter indubitanter asserimus actum con- 

tritionis nulla temporis duratione indigere, ut sit contritio; ideo- 
que simul ac fit, veram esse contritionem. 

III. Denique circa quantitatem. extensivam. contritionis, ratione 
obiecti, certum est: 1. — Contritionem natura sua esse universa- 
lem, seu de peccatis omnibus. 2. — Ad contritionem requiri me- 
moriam et considerationem aliquam de peccatis commissis; quam- 
obrem satis non esse ut peccator consideret peccatum et malitiam 
eius, sed necessarium esse ut agnoscat se illud peccatum com- 
misisse, et malitiam peccati, ut a se commissi, detestetur. 

Sed ulterius quaeritur a theologis, utrum ad veram contritio- 
nem concipiendam requiratur ut cadat in omnia peccata distincte 
recogitata ? — Et circa hanc quaestionem in duas oppositas sen. 
tentias abeunt. Quidam dicunt necessarium per se esse ut pecca- 
tor poenitens distincte omnia peccata sua recogitet, tum quoad 
species singulas, tum quoad numerum eorum; et ita de illis do- 
leat. Alii vero doctores distinctam recogitationem omnium pecca- 
torum, neque ad contritionem, neque ad iustificationem necessa- 
riam esse statuunt. — Hanc secundam sententiam, quam P. Suarez 
(disp. 4. sect. 6. num. 8.) absolute veram esse affirmat, tuemur; 
— et paulisper in antecessum hic declaramus. 

Tribus modis, ut ipse Suarez (loc. cit.) adnotat, recogitatio 
distincta omnium peccatorum de qua loquimur intelligi. posset. 
« Primo quod tota actualis consideratio et distincta de singulis 
peccatis sit in intellectu in eo instanti, in quo voluntas elicit 
contritionem. Secundo quod saltem ipsa praecesserit antequam 
eliciatur contritio. Tertio, quod si non praecessit, saltem post 
contritionem facienda sit, et consequenter quod de hoc habeatur 
votum, seu propositum in contritione ipsa inclusum. Rursus hinc 
fit, ut tribus modis possit intelligi peccator se habere ex parte 
intellectus in eo instanti, quo elicit contritionem. Primo, actu, 
et distincte recogitans omnia peccata quae commisit. Secundo, 
solum confuse recogitans se saepius offendisse Deum, et per 
voluntatem omnia peccata detestans. Tertio, ut sit actu consi- 
derans de uno, vel altero peccato commisso in particulari, non 
vero universe de omnibus, nec distincte nec confuse. » — Porro 
dicimus: ut quis veram contritionem de peccatis a se commissis 
concipiat, non requiritur ut ea omnia prius distincte recogita- 
verit; nec ut ea, dum contritionis actum elicit, recogitet; nec, 
per se, ut recogitationem illam voto propomat simul ac contritio- 


56 PARS I, — DE POENITENTIA PROUT EST VIRTUS. 


nem de peccatis habet, et deinde post elicitam contritionem re 
impleat. 


His ad claram quaestionis intelligentiam praemissis, proponitur 


THESIS VI. 


Ad veram contritionem, extra sacramentum. iustificantem, nullus defi- 
nitus inlensionis gradus requiritur ;. sed. sufficit. substantia. actus , 
quacumque inlensilate fiat. Item, ut. contritio perfecta eliciatur, nec 
determinala temporis duratio necessaria. est, mec distincta omnium 

peccatorum. recogitatio. 


I. Prob. 1"* pars. thesis. 1. Ex Scripturis; nam nullibi in Sacris 
Litteris certus ac determinatus intentionis gradus, tamquam ne- 
cessarius, ut contritio perfecta sit, statuitur. — Testimonia quae 
afferuntur ex Deut. (vi. 5.) et ex Matth. (xxi. 37.), in quibus prae- 
cipitur ut Deum diligamus ex 1ofo corde, ex iota mente, ex tota 
anima, ex tota virtute, seu ex omnibus viribus; sicut. verba, quae 
apud Joel. Proph. (tr. 12.) legimus: « Convertimini ad me in toto 
corde vestro; » et alia in Deut. (1v. 29.): « Cumque quaesieris... 
Dominum... invenies eum; si tamen toto corde quaesieris: nulla- 
tenus necessarium esse in contritione aliquem intensionis gradum 
ostendunt. 

Etenim his Sacrarum Scripturarum locutionibus non signifi 
catur Deum esse diligendum omnibus viribus intensive, sed ap- 
pretiative: — non praecipitur 1otalitas intensionis in conversione 
hominis ad Deum, sed totalitas ipsius conversionis. — « Hoc loco 
docemur,» ait Theodoretus (q. 3. in Deut.) «dilectionem non 
partiri inter Deum et aurum, inter Deum et uxorem, inter Deum 
et liberos, inter Deum et amicos: sed totam dilectionis vim Deo 
creatori consecrare; deinde post Creatorem quae unicuique con- 
veniant tribuere, et parentibus et uxori, et liberis et fratribus et 
amicis. Siquidem pertinet ad dilectionem Dei haec etiam prae- 
stare. * Qui enim diligit me," inquit (Ioan. xiv, 15.), * mandata 
mea servabit." Mandata vero Dei ista praecipiunt. » 

Et S. Thomas optime declarat vim illorum quatuor, quae 
seiunctim in praecepto caritatis commemorantur, cum dicitur : 
«diliges ex tofo corde, ex tota mente, ex tola anima, ex tota vir- 
tute tua.» Audiamus Doctorem Angelicum: — « Horum quatuor,» 
dicit (2. 2. qu. 44. art. 5.), «est ratio assignanda; nam quod ali- 

cubi unum horum omittitur, hoc est quia unum intelligitur ex 
alis. Est ergo considerandum quod dilectio est actus voluntatis, 
quae hic significatur per cor; nam sicut cor corporale est prin- 
cipum omnium corporalium motuum, ita etiam voluntas, et 
maxime quantum ad intentionem finis ultimi, qui est obiectum 
caritatis, est principium omnium spiritualium motuum. Tia au- 
tem sunt principia actuum, quae moventur a voluntate, scilicet 
intellectus, qui significatur per mentem ; vis appetitiva inferior , 
quae significatur per animam; et vis executiva exterior, quae si- 
gnificatur per fortitudinem , seu virtutem , sive vires. Praecipitur 
ergo nobis ut tota nostra intentio feratur in Deum, quod est ex 
toto corde; et quod intellectus noster subdatur Deo, quod est 
ex tola mente; et quod appetitus noster reguletur secundum Deum, 
quod est ex tota anima ; et quod exterior actus noster obediat 
Deo, quod est ex tota fortitudine, vel virtute, vel viribus Deum 
diligere. » 

Praeterea ad refutandam ex Scripturis sententiam illorum, qui 
contendunt determinatam quamdam intensionem in actu contri- 
tionis et caritatis esse necessariam, ut iustificatio extra sacra- 
mentum obtineatur; argumentamur non modo negative ostendendo, 
ut fecimus, Scripturas intentionem istam actus, tamquam neces- 
sario ad iustificationem requisitam , non praecipere; sed etiam 
positive, arguendo ex locis in quibus iustificatio promittitur pec- 
catoribus a peccato aversis, qui supernaturali caritate Deum iam 
diligunt. Loca haec superius (p. 38. et 42.) commemoravimus : 
modo, ad exemplum, in memoriam revocamus illud (Ez. xvii. 27.): 
«Cum converterit se impius ab impietate sua.... ipse animam 
suam vivificabit: » — et quod in I. Ioannis Epist. (1v. 7.) legimus: 
« Omnis qui diligit, ex Deo natus est:» — et ex his locis, ita 
ratiocinamur: Is qui contritionem perfectam, quocumque inten- 
sionis gradu, habet; profecto ab impietate sua ad Deum conver- 
ütur; et qui caritatis actum elicit, etiamsi sit in gradu remisso, 
diligit Deum; — sed in locis mox citatis iis qui ab impietate sua 
ad Deum convertuntur, et caritate Deum diligunt, promittitur 
infallibiliter iustificatio : — ergo in his locis iustificatio. etiam iis 
promittitur infallibiliter, qui contritionem cum caritate superna- 
turali habent in gradu remisso: ac proinde ex illis locis recte 
arguimus nullum in contritione determinatum intensionis gradum 
requiri ut iustificatio extra sacramentum obtineatur. 

2. Eamdem omnino doctrinam tradunt Parres, et signanter 
S. Augustinus. In Serm. 55. de Proverbiis c. 3. (alias, de diversis 2.) 
inquit: « Deum non vides, ama et habes. Quam multa in damna- 
bilibus cupiditatibus amantur, et non habentur... Deus nobis de 
compendio se offert. Clamat nobis: Amate me et habebitis me. » — 
In opere contra Cresconium (1. 2. c. 12.), ait: « Mundantur [pec- 
cata] sacrificio contriti cordis... mundantur... caritate... quae 
una si adsit, omnia recte fiunt. » — Tract. 5. in Ep. Ioan. (n. 9.) 
ita loquitur: «Si quis in corde suo invenerit caritatem, securus 
Sit, quia transiit de morte ad vitam. Iam in dextera est. » Certe 
de caritate habituali non diceret, «si quis eam in corde suo in- 
venerit» quia habitum non experimur, nisi per actus; loquitur 
ergo de dilectione actuali, quam qui habet transiit, — non dixit 
transibit, — sed transiit iam de morte ad vitam. — Tract. 9. (n. 9.) 
in illa verba «nos diligamus, quia ipse prior nos dilexit:» ait: « Unde 
diligeremus, nisi prior ille dilexisset nos? Diligendo amici facti 
sumus, etc.» et postea subdit: « Anima nostra foeda est per ini- 
quitatem, amando Deum pulchra efficitur;» et infra: « Quomodo 
erimus pulchri? amando eum, qui semper est pulcher: quantum 
in te crescit amor, tantum crescit pulchritudo. » — Denique Tr. 9. 
in Io. Ev. (n. 9.) de caritate dicit: « Quam cum habere coeperit 
[homo], Spiritum Sanctum habebit: quam si non habuerit sine 
Spiritu Sancto erit. Et quomodo corpus tuum sine spiritu, quod 
est anima tua, si fuerit, mortuum est; sic anima tua sine Spiritu 
Sancto, idest, sine caritate, si fuerit, mortua deputabitur. » 

3. Probatio firmatur ex declaratione Concilii Tridentini, quam 
in praecedenti articulo frequenter citavimus. Áit enim Concilium 
contritionem, caritate. perfectam, bominem. Deo. reconciliare, priusquam 
sacramentum. actu. suscipiatur ; et hanc. contritionem, ratione cari- 
tatis qua perficitur, a contritione imperfecta, seu ab attritione di- 
stingui, quae extra sacramentum poenitentem hominem Deo non 
reconciliat. Ergo ad contritionem perfectam, extra sacramentum 
iustificantem, Tridentina Synodus nihil praeter caritatem requirit; 
sine qua contritio ipsa perfecta nequit haberi. 

4. Similiter pro veritate quam defendimus faciunt damnationes 
a Romanis Pontificibus Pio V., Gregorio XIII, et Urbano VIII., 
editae contra propositiones Baii. Inter eas enim, 31. 32. et 70. sic 
enuntiantur : — 31. « Caritas perfecta et sincera, quae est ex corde 
puro et conscientia bona et fide non ficta, tam in catechumenis 


ART. VI. — DE QUANTITATE CONTRITIONIS. 59 


quam in poenitentibus potest esse sine remissione peccatorum.» — 
32. «Caritas illa, quae est plenitudo legis, non est semper con- 
iuncta cum remissione peccatorum. » — 70. «Homo existens in 
peccato mortali, sive in reatu aeternae damnationis, potest habere 
veram caritatem: et caritas etiam perfecta potest consistere cum 
reatu aeternae damnationis. » Porro sermonem esse in proposi- 
tionibus istis de caritate actuali, non habituali, patet quia in eis 
agitur de caritate, quae ex corde puro et conscientia bona , ac fide 
non ficia elicitur ab eis qui adhuc iustificati non sunt: — et Ba- 
ium nomine caritatis intellexisse non caritatem iniensam, sed ca- 
ritatem veram, in quocumque intensionis gradu, constat — tum 
quia de caritate generatim loquitur, non de aliquo gradu caritatis 
intensae — tum quia non negaverat caritatem intensam, etiam 
extra casum necessitatis et actualem sacramenti susceptionem , 
hominem iustificare. 

5. Denique nullum determinatum gradum intensionis neces- 
sarium esse ad contritionem veram concipiendam, theologicae ra- 
liones aperte ostendunt. — Et sane contritio, quae extra sacra- 
mentum iustificet, maxima secundum intensionem actus esse non 
debet, neque absolute, neque comparative. Ergo. — Prob. mt. 1. 
Non debet esse absolute maxima secundum intensionem , quia 
dilectio Dei secundum intensionem absolute summa est impos- 
sibilis ; actus enim caritatis infusae versus maximum in intensione 
non habet terminum; cum voluntas possit, divinae gratiae coo- 
perando, semper maiori cum fervore adhaerere Deo per carita- 
tem. — 2. Non debet esse contritio secundum intensionem actus 
comparative maxima inspecto actualis. gratiae auxilio, quia iuxta 
hanc doctrinam, peccator eliciens contritionem intensam ut duo 
cum auxilio ut duo iustificaretur: alius e contra, concipiens do- 
lorem intensum ut quatuor cum auxilio intenso ut quinque, 
maneret in statu peccati; quod est absurdum. — 53. Non debet 
esse contritio comparative maxima, inspecto dolore praesenti. quem 
de aliis malis experimur, quia, in hac sententia, absurdum etiam 
sequitur, nimirum evenire potest, ut contritio minus intensa 
quandoque iustificet, cum alias magis intensa non iustificaret: 
quia minus intensa excedere facile potest dolores de malis aliis 
admodum remissos; dum vicissim intensior contritio crebro ne 
attingit quidem vehementiam gravissimorum dolorum de malis 
aliis. 

II. Prob. 24* pars tbesis. 1. Ex Scripturis, quae poenitenti ra- 
tione conversionis suae, absque ulla mora temporis, promittunt 
remissionem peccatorum et iustificationem. Id declarant locis 
pluries iam citatis. Ezech. (xvi. 21.): «Si impius egerit poeni- 
tentiam... vita vivet; » et (vers. 27.): « Cum averterit se impius ab 
impietate sua... ipse animam suam vivificabit; » et (xxxi. 12.): 
« Impietas impii non nocebit ei in quacumque die [idest, in quo- 
cumque momento] conversus fuerit ab impietate sua.» 

Et argumentum evidentius evadit si haec verba ex cap. 33. 
Ezechielis in contextu inspiciantur. Etenim post citata verba, ea- 
dem prorsus locutione, continuo additur: «Et iustus non poterit 
vivere in iustitia sua, in quacumque die peccaverit.» — Sicut ergo 
consensus in peccatum mortale, statim ac elicitur, est peccatum 
mortale et destruit gratiam ; ita e converso, actus contritionis , 
statim ac elicitur, habet esse contritionis, seu dispositionis ultimae 
ad gratiam, quam infallibiliter statim consequitur. 

Veritas haec manifeste exprimitur verbis Isaiae (xxx. 15.), si 
legantur iuxta 70. interpretum versionem, quae ita habet: « Cum 
ingemueris, tunc salvus eris. »» Sensum autem lectione hac ex- 
pressum, confirmat ipsa Vulgata versio, in eodem capite (vers.19.), 
ubi dicitur: « Miserans [Dominus] miserebitur tui: ad vocem 
clamoris tui statim ut audierit, respondebit tibi. » 

2. Ex Patribus, quorum testimonia dedimus in thesi praece- 
denti (p. 39-40.): « Non ex temporis longitudine, sed ex animi affectu, 
ait Chrysostomus, «poenitentia aestimatur.» — « Vox mea in ore 
nondum erat,» inquit Augustinus, «sed auris Dei iam in corde 
erai; Tu dimisisti. impietatem. cordis mei; quia. dixi, Pronuntiabo. » 
— « Dominationem. peccati, » dicit Fulgentius, « quam delectatio cul- 
pabilis invexit, conversio vera submovit. ... David ex toto corde con- 
versus, continuo salvus factus est.» — His testimoniis addidisse 
unum sufficiat, illud nempe Coelestini Papae (Ep. ad Episcopos 
Prov. Viennensis et Narbonensis). « Vera ad Deum conversio in 
ultimis positorum, » inquit, « mente potius est aestimanda, non tem- 
pore, Propheta. boc taliter. asserente: * Cum. conversus ingemueris, tunc 
salvus eris." » 

3. Ex ratione theologica. Peccator lege naturali et positiva te- 
netur aliquando Deum super omnia diligere, et ex caritatis mo- 
tivo, actu contritionis perfectae, peccata detestari. At certa tem- 
poris mora, actum contritionis protrahere non tenetur. — Ergo 

ad veram contritionem habendam, certa duratio temporis non 
requiritur. Prob. Min. Ad illud nec iure naturae, nec positivo, ac 
proinde nullo iure, tenetur. Non tenetur iure naturae, nam id dictat 
diligendum esse super omnia Deum, et detestandum peccatum; 
quod vero actus amoris erga Deum et contritionis duret per qua- 
drantem, aut per dimidium horae, aut per aliam determinatam tem- 
poris partem profecto non dictat, cum in nullo naturali principio 
id contineatur. — Non tenetur iure aliquo positivo, nam istud 
ius ostendi nequit: immo documenta Scripturarum et Patrum, 
quae supra attulimus, aperte docent moram aliquam temporis 
pro contritione perfecta elicienda non fuisse praescriptam. 

Praeterea, ut recte arguunt Wirceburgenses (de virt. poenit. 
C. 3. a. 2. dico 2.), actus fidei et spei supernaturalis sunt veri et 
perfecti actus virtutum theologicarum, licet non sint admodum 
intensi et vehementes, aut prolixi, dummodo ex motivo sibi pro- 
prio concipiantur; ergo etiam actus caritatis ex motivo proprio 
conceptus, vere erit actus virtutis theologicae; et detestatio pec- 
cati ex eiusdem motivo profecta, erit vera contritio, quin certa 
intensio, aut prolixitas ad pias hasce affectiones requiratur. 

Denique, si duratio aliqua temporis determinata requireretur 
ad obtinendam, actu contritionis perfectae, iustificationem; pec- 
cator in eum statum redigi posset, in quo per verum poenitentiae 
actum remissionem peccatorum suorum consequi nequiret. Átqui 
istud, ut erroneum, damnatum est. Ergo. — Prob. Mai. Quia 
homo posset in fine vitae elicere actum poenitentiae, quando 
non superesset ei tantum vitae spatium, quantum requireretur, 
ut ille actus, ex motivo caritatis elicitus, esset contritio. 

Ad eludendam vim huius argumenti, quidam dixerunt, neces- 
sariam esse, per se loquendo, aliquam moram temporis, ut in 
fine eius contritio perficiatur; sed in extremo vitae termino, pro- 
pter urgentem necessitatem, minorem durationem acceptari a Deo: 
— alii asseruerunt in urgenti illa necessitate durationem temporis 
posse intensione actus compensari. Verum utraque responsio nullo 
prorsus. fundamento nititur; et insuper positive refutatur: 

I. Quia argumenta superius adducta non spectant solum ca- 
sum necessitatis et articulum mortis, sed generatim actum quem- 
libet contritionis, in quacumque die aut momento elicitum. 

2. Quia lex, quae veram poenitentiam interiorem requirit, 
eadem est pro articulo mortis ac pro quocumque tempore. Immo, 

adnotat hic Suarez (disp. 4. sect. 5. n. 7), «pro articulo. mortis 
magis obligat, sive consideretur poenitentia ut medium necessa- 
rium est ad salutem, sive ut est actus cadens sub praeceptum afhr- 
mativum, quod pro articulo necessitatis maxime obligat; nec dispen- 
satio in illa lege admittenda est, nisi expresse ostendatur; alias 
pari ratione dici posset, dolorem propter solum timorem inferni 
tunc sufficere, licet alias non sufficiat. » 

3. Quia nequit dici hominem in articulo mortis quamcumque 
temporis durationem, quae in contritione requireretur, compen- 
sare posse maiori intensione actus contritionis; nam intensio 
ipsa actus ad veram contritionem constituendam non requiritur. 

Concludamus igitur verbis S. Thomae (3. q. 84. a. 8. ad 1.): 
« Homo 3s primo istanti verae poenitentiae remissionem conse- 
quitur praeteritorum peccatorum;» et (1.2. q. 113. a. 7. ad 1): 
« Motus liberi arbitrii qui concurrit ad iustificationem impii, est 
consensus ad detestandum peccatum et ad accedendum ad Deum; 
qui quidem consensus subito fit. » 

III. Prob. 35* pars thesis, qua defendimus ad veram contritio- 
nem habendam, et per eam ad iustificationem extra sacramentum, 
necessariam non esse peccatorum omnium distinctam recogita- 
tionem. — Porro si hoc enunciatum de actuali peccatorum co- 
gitatione, in eodem momento quo contritio elicitur, intelligatur, 
alüs argumentis praetermissis quae mox proponam, vel ex hoc 
uno evidens erit, quod saepissime propter multitudinem et va- 
rietatem criminum, de quibus homo dolet, impossibile sit ut 
intellectus eius ad omnia, ipso contritionis actu, distincte at- 
tendat. 

Quod autem neque recogitatio distincta omnium et singulo- 
rum peccatorum mortalium necessario praecedere debeat actum 
contritionis ut per eam quis iustificetur, rationibus sequentibus 
demonstramus. 

I. Quia si secus esset, magnis peccatoribus impossibile foret 
statim converti ad Deum, cum plane impossibile eis foret omnia 
peccata quae commiserant, in memoriam statim revocare ac de- 
testari. Id autem admitti non posse, manifeste apparet. 

2. Quia si necessaria esset cogitatio distincta omnium pec- 
catorum, non posset quis contritionis actu a peccatis mundari, 
si post diligentem peccatorum recogitationem, quaedam ab eo 
olim commissa ei in memoriam non redirent: — id autem repu- 

gnare videtur doctrinae Concilii Tridentini (sess. 14. cap. 5.), sta- 
tuentis: « Reliqua autem peccata, quae diligenter cogitanti non 
Occurrunt, in universum eadem confessione inclusa esse intelli- 
guntur: pro quibus fideliter cum Propheta dicimus: *Ab occultis 
meis munda me, Domine. » — «Si dolor universalis, » merito 
interrogat S. Alphonsus de Liguori (Theol. Mor. l. 6. tract. 4. 
C. I. q. 4-), «valet delere peccata occulta, cur non delebit etiam 
peccata non singulatim detestata? » 

3. Quia cum peccator de peccatis suis ex motivo universali 
dolet, ut facit per actum contritionis, virtualiter peccata sua sin- 
gula detestatur; actus enim ille doloris ad omnia peccata et sin- 
gula se extendit. 

Demum, neque recogitatio subsequens iustificationem neces- 
saria est per se ad contritionem eliciendam, ita ut haec vera non 
sit nisi talem recogitationem iz voto contineat. — Dicimus reco- 
gitationem peccatorum distinctam is voto non requiri, quia, ut 
demonstravimus, contritionem neque natura sua, neque positivo 
praecepto distinctam considerationem peccatorum quae a poeni- 
tente commissa fuerunt, postulat: — ideoque sine ulla prorsus 
ratione necessitas, saltem :5 voto, istius recogitationis assereretur. 
— Dicimus autem per se non requiri, quia alia de causa sane 
recogitatio illa requiritur, nimirum ratione confessionis: — nam 
post elicitam contritionem, et acceptam gratiam iustificationis, 
manet obligatio confitendi peccata; et haec, sine recogitatione 
distincta peccatorum, in confessione sacramentali, nequit impleri. 

De necessitate huius recogitationis, quae non oritur ex natura 
contritionis, sed ex obligatione confessionis, loquitur S. Thomas 
cum (de Verit. q. 28. art. 5, ad 4.) ait: « Omnia peccata conve- 
niunt in aversione a Deo, ratione cuius gratiam impediunt; 
unde ad iustificationem non requiritur quod in ipso iustificatio- 
nis momento aliquis de peccatis singulis cogitet; sed sufficit quod 
cogitet de hoc quod per culpam suam est aversus a Deo. Reco- 
gitatio autem singulorum peccatorum, debet vel praecedere, vel 
saltem sequi iustificationem. » 

Adversus thesim vindicatam obiicies: — 

I. Scripturae et Patres requirunt ut magno conatu contritio- 
nem pro peccatis admissis eliciamus. Sic, ex. gr., apud Prophe- 
tam Michaeam (iv. 10.) legimus: «Dole et satage quasi partu- 
riens;» et in Apoc. (ur. 16.) reprehenduntur tepidi: hi autem 

sunt qui remisse operantur. — S. Cyprianus (de lapsis, c. 35.) ait: 
« Quam magna deliquimus[; tam granditer defleamus. Alto vulneri 
diligens et longa medicina non desit: poenitentia crimine minor 
non sit.» S. Caesarius Arelatensis Hom. 8., « non putemus, » 
inquit, «tam facile remitti posse admissa semel crimina, et pro- 
fundo vulnere in animae impressa visceribus. Multum opus est 
fletus, multus gemitus, multae contritiones corporis ad sanandos 
ipsos dolores cordis.» — S. Chrysostomus (Hom. 1:2. in Ep. ad 
Heb. n. 3.): «Melius est,» dicit, «immundo luto pollui quam 
peccatis. Nam qui illo est inquinatus, brevi tempore abluitur. .. . 
Qui autem cedidit in barathrum peccati, accepit inquinamentum, 
quod aqua non mundatur, sed multo tempore, perfectaque poe- 
nitentia, lacrymis ac planctibus, maiorique ac vehementiori la- 
mentatione, quam quae propter carissimos ostenditis. » - 

Resp. — Scriptura et Patres locis obiectis docent 

4) quid fieri deceat: optima enim est maximeque optanda 
contritio intensa; nec ullus potest dari excessus in amore Dei, 
aut in peccati detestatione: 

b) peccatum afpretiative deberi supra omnia mala detestari: 

C) magnos conatus saepe requiri ut voluntas inclinetur ad de- 
testandum peccatum, cuius amore tantopere primo exarserat. 

Praeterea Scriptura et Patres loquuntur, ut plurimum, de re- 
missione peccati quoad reatum: nam poena temporalis post cul- 
pam condonatam residua non remittitur, nisi in hac vita numero 
et gravitati peccatorum satisfactio adaequetur. — Et insuper, Pa- 
tres antiquiores saepe, in verbis ab adversariis nostris commemo- 
ratis, de poenitentia solemni agunt, quae in Ecclesia, iuxta disci- 
plinam illius aetatis, solebat fieri. 

2. Catechismus Concilii Tridentini (p. 2. de Poenit. num. 46.) 
ait: « Quis ignorat illam [contritionem] adeo vehementem, acrem, 
intensam esse oportere, ut doloris acerbitas cum scelerum magni- 
tudine aequari conferrique possit?» — Et S. Thomas (in 4. dist. 17. 
q. 2. a. 5. quaest. 3.) docet dolorem voluntatis de peccato adeo re- 
missum esse posse ut non sufficiat ad rationem contritionis. 

Resp. — Verba Catechismi spectant contritionem appretiative 
summam, et ostendunt quam difhcile sit peccatoribus, praesertim 
post longam peccati consuetudinem, illam concipere: at necessa- 
riam non dicunt intensionem actus in contritione. Immo Cate- 
chismus Concilii Tridentini generatim. declarat: « verae conditionis 

eam vim esse, ut illius beneficio omnium delictorum veniam sta- 
lim a Deo impetremus. » — S. Thomas tunc solum ait contri- 
tionem minus intensam non sufficere ad iustificationem, cum caret 
intensione, ut ita dicam, essentiali, obiectiva, seu, quod idem valet, 
appretiativa; scilicet quando non est verus Dei amor, nec inducit 
ad detestandum peccatum super omnia. Etenim ibidem manifeste 
doctrinam, quam defendimus, tradit, et ita concludit: « Quantum- 
cumque sit parvus dolor, dummodo ad contritionis rationem suf- 
ficiat, omnem culpam delet. » 

3. Actus contritionis est dispositio ad gratiam: atqui dispositio 
debet antecedere formam; ergo contritio duratione saltem aliqua 
temporis eget. 

Resp. D. Mai. — Contritio est dispositio ad gratiam qualiscum- 
que N. Est dispositio ad gratiam perfecta et ultima C. Huiusmodi 
dispositio non antecedit formam tempore, sed natura. 


ARTICULUS SEPTIMUS 


De remissione peoocati per contritionem. 


Contritionem perfectam, etiam remissam, absque ulla determi- 
nata mora temporis, reconciliare Deo peccatorem poenitentem 
demonstravimus: — quomodo id contritio praestet nunc inquiri- 
mus. Et certum quidem est ex catholica fide impium formaliter 
per donum supernaturale animae infusum, eique intrinsece inhae- 
rens, idest, per gratiam sanctificantem, seu habitualem, iustificari : 
— sed quaeri ulterius potest utrum, praeter hanc gratiam , con- 
tritio perfecta vim etiam de se habeat iustificandi hominem et 
delendi peccata; ita ut, etiamsi contrito gratia sanctificans non 
infunderetur, contritione sola, propter excellentiam eius, iam mun- 
dus a culpa esset, iustus et sanctus. — Hoc contendit Vasquez 
(in t. 2. disp. 2035., et in 3. disp. 2. c. 6.); qui et asseruit certius 
esse adultum extra sacramentum per contritionem, quam per gra- 
tiam habitualem, emundari a peccato et iustificari. 

Quibusdam aliis, inter theologos, asserere placuit contritionem, 
quando extra sacramentum homo iustificatur, non esse sufhcien- 
. tem causam formalem iustificationis, sed partialem; ideoque ex 
contritione et habituali gratia consurgere integram et proportio- 
natam formam, quae peccatum excludat. 

Il. — Dg SACRAMENTIS. 5 


i 

Singularem vero hac in re sententiam, ex duabus praeceden- 
tibus fere conflatam, Ioannes Martinez de Ripalda tenuit, et more 
suo latissime propugnavit. — Quatuor ipsa complectitur, quae 
verbis eiusdem auctoris referre iuvat. 

In opere de Ente supernaturali (disp. 99. sect. 3. n. 19.) P. de 
Ripalda ait: « In hac Theologorum dissentione mea sententia in- 
ter duas extremas media est; scilicet. actum perfectum caritatis 
non sanctificare formaliter peccatorem, nec delere maculam pec- 
cati independenter a novo favore misericordiae divinae, separabili 
ab eo caritatis actu; ceterum adiuncto eo favore sanctificare et 
peccatum expellere formaliter. .... . Itaque duas partes comple- 
ctitur nostra sententia. Priorem cum auctoribus sententiae negantis, 
scilicet actum caritatis non esse ea sanctitate essentiali formaliter 
sanctificantem, ut seipso solo, absque novo Dei favore, peccatorem 
transferat in statumr iustitiae et amicitiae divinae, et maculam pec- 
cati deleat;.. posteriorem vero cum auctoribus sententiae affir- 
mantis, scilicet eum actum esse veram et formalem sanctitatem 
et iustitiam animae, suapte natura et dignitate mundatricem ma- 
culae peccati, sicut gratiam habitualem, quamvis dependentem ad 
effectum secundarium, et actum secundum iustificationis a nova 
misericordia Dei. » 

In his P. de Ripalda actus caritatis excellentiam spectat; ac 
proinde vim contritionis perfectae, quae ex motivo caritatis elici 
debet: — ad quaestionem vero, « an actus caritatis, — ideoque an 
etiam contritionis actus, — de facto sanctificet peccatorem ? » re- 
spondet (sect. 9. num. 67.): « AÁssero primo: Solus actus caritatis 
de facto non sanctificat peccatorem seorsim a gratia habituali, 
ita ut de facto intuitu ipsius solius remittatur peccatum. » Et 
prosequitur (num. 72.): « Ássero secundo: Actus caritatis, con- 
sortio gratiae habitualis, iustificat de facto peccatorem, tanquam 
causa formalis inadaequata, etiam quoad effectum secundarium 
remittendi peccatum; ita ut praecedente actu caritatis remissio 
peccati concedatur a Deo non solum intuitu gratiae habituali, sed 
etiam intuitu actus caritatis. Itaque quamvis solus actus caritatis 
non possit de facto iuxta legem ordinariam Dei integre iustificare 
peccatorem, ut praemisimus assertione praeterita; tamen potest 
simul cum gratia habituali concursum formalem conferre ad inte- 
gram iustificationem. Hoc mihi probatur, quia actus caritatis, ut 
vidimus sect. 6. et 7., eius excellentiae est, ut possit obire munus 

formae integre iustificantis et remittentis peccatum. Aliunde ex 
sacris litteris et Ecclesiae Patribus deletur de facto peccatum per 
actum caritatis. Ergo non solum tanquam per dispositionem, sed 
euam tanquam per formam deletur peccatum. Non tanquam per 
formam adaequatam, ut assert. I. ostendimus. Ergo per formam 
inadaequatam consortio gratiae habitualis iustificantem. » 

Verum sententia inter Theologos acceptissima, eaque omnino 
tenenda, est caritatis aut contritionis actum nec /otalem, nec par- 
tialem causam formalem iustificationis esse in adultis; sed solum- 
modo remissionem peccatorum et iustificationem mereri de con- 
gruo. 

Antequam id probemus, nonnulla praemittimus, quae ad praeoc- 
cupandas et in antecessum solvendas adversariorum difficultates 
multum inservient. 

Amicitia duplicem amorem necessario involvit, nimirum utrius- 
que amici ad alterum: et ideo amicitia inter Deum et homines, 
indudit amorem Dei erga nos, quo ipse nos in amicos recipit, 
et est formaliter amicitia ex parte Dei ad nos; et amorem no- 
strum erga Deum, quae est formaliter amicitia ex parte nostra ad 
Deum. Per illum Deus formaliter est amicus, sive benevolens 
nobis, et nos ipsius amici sumus: per hunc vero nos sumus for- 
maliter Deo amici, et ipse est amicus noster. 

Hinc, ut egregie declarat P. Conink (de effectu poenit. disp. 2. 
dub. 3.), sequitur: 

I. Quando aliquem, offensa ei illata, inimicum nobis reddi- 
mus, ipse non constituitur nobis inimicus formaliter per peccatum 
nostrum, sed per actum odii, quem in se concipit, quique obie- 
cive causatur per peccatum nostrum. Et similiter quantumcumque 
illud peccatum retractemus, etiamsi actu quo plane tollatur iniu- 
Ija; per eam tamen retractationem nullo modo constituimur for- 
maliter alterius amici, sed per actum amoris, quem ipse elicit erga 
nos. Unde si pergat nos odisse, nos inimici ]psius esse per- 
gimus. 

2. Sequitur: — Quando aliquem graviter offendimus, etsi post- 
ea de eo quod egimus doleamus, idque ex vero amore erga of- 
fensum, non statim fit ipse nobis amicus: et inde est ut saepe 
videamus eum, post exhibita a nobis signa doloris pro iniuria 
illata, manere nihilominus nobis graviter offensum; et merito, si 
doloris et reparationis actus exhibiti non sufhciant ut pro iniuria 

satisfaciant. — Pone, ex. gr., nobilem civem adversus regem suum 
crimen laesae maiestatis commisisse, et deinde, ex sincero regis 
sui amore, horruisse crimen a se commissum; certe per hunc 
poenitentiae actum pro iniuria regi illata plene non satisfecit, et 
vere iniuriosus in regem, ac inimicus eius permanebit, ita ut pot- 
erit etiam ut talis plecti. Quinimmo, pone hunc regis subditum 
ex dolore animi pro crimine commisso, exhibere omnem quam 
posset satisfactionem; is profecto a poena sustinenda liberaretur, 
sed exigere non posset ut rex in pristinam amicitiam eum reci- 
peret; — id enim est gratuitum. 

3. Sequitur: — peccator, etsi vehementissime ex amore Dei 
de peccato doleat, manet nihilominus Deo iniurius, ipsiusque ini- 
micus, nisi Deus peccatori poenitenti peccatum remittat. Etenim ea 
quae mox declaravimus maxime valent cum agitur de peccato quo 
Deum offendimus. Maiestas Dei absolute immensa est, et respe- 
ctu eius infinita vilitas nostra: ideoque peccatum mortale infinite 
Deum offendit; et poenitentia nostra, quantumcumque excellens, 
infinite deficit in ratione perfectae satisfactionis, et consequenter 
in virtute delendi peccatum. 

Nec refert quod contritio sit perfectissima ad Deum conver- 
sio, quam in hac vita habere possumus; nec etiam quod profici- 
scatur a gratia, et sit supernaturalis: nam exinde tantum sequitur, 
quod per eam peccatum desinat nobis esse habitualiter volunta- 
rium, et quod nos desinamus esse aversi a Deo; non autem se- 
quitur quod desinamus esse iniurii Deo; — iniuria enim illa 
adhuc moraliter nos afficit, donec remittatur, ut supra ostendimus. 
Nec etiam sequitur quod Deus ob talem actum necessario nobis 
debeat remittere culpam; sed tantum quod hoc bonitati ipsius 
conveniat, quam omnino decet acceptare a nobis poenitentiam 
perfectissimam ei exhibitam, praesertim cum in hunc finem Deus 
nos ad eam excitet. 

4. Sequitur: — Deletio peccati, pro quo nullo modo de con- 
digno satisfacere possumus, cum fieri necessario debeat per Dei 
remissionem, non potest consistere in aliquo actu nostro, sed ne- 
cessario consistere debet in aliquo Dei dono nobis collato, quod 
habetur in infusione gratiae habitualis. 

His praemissis sit 

THESIS VII. 


Coniritio nullo modo est formalis causa. iustificationis ; sed banc mere- 
Iur, merito congruo, non condigno. 


I. Prob. 1?* pars tbesis. — Causa dispositiva nequit ullo modo 
esse causa formalis respectu eiusdem effectus, quia dispositio non 
disponit ad seipsam, nec ad suum formalem effectum, sed ad aliam 
formam. et ad effectum eius. Porro contritio est causa dispositiva 
ad remissionem peccati, et iustificationem. Ergo contritio nequit 
ullo modo esse causa formalis remissionis peccati et iustifica- 
tionis. 

Prob. Min. 1. Ex Sripturis, in quibus saepissime contritio exhi- 
betur tamquam dispositio praevia, quam Deus in homine pecca- 
tore exigit, ut ei conferat donum iustificationis. Pauca hic referam 
ad exemplum. In Ps. r. 19. dicitur: « Cor contritum et humilia- 
tum Deus non despicies. » — In lib. Eccl. (xvi. 28.): « Quam 
magna misericordia Domini et propitiatio illius convertentibus ad 
se. » — Apud Ierem. (ii. 1.): « Tu autem fornicata es cum ama- 
toribus multis: tamen revertere ad me, dicit Dominus, et ego su- 
scipiam te. » — Et apud Isaiam (1. 16. 17. 18.): « Quiescite agere 
perverse, discite benefacere..... Et venite et arguite me, dicit 
Dominus: Si fuerint peccata vestra ut coccinum, quasi nix deal- 
babuntur: et si fuerint rubra quasi vermiculus, velut lana alba 
erunt. » — Certe, his Scripturae locis et aliis similibus, nullo modo 
quadrat interpretatio adversariorum, qua contendunt ea significare 
misericordiam Dei largientis homini peccatori contritionem; nec 
ulla alia convenire potest praeter eam quam dedimus. Etenim in 
his testimoniis misericordia Dei, quae promittitur, seu remissio 
peccatorum, a conversione peccatoris omnino distinguitur, cum 
nonnisi sub conditione buius conversionis misericordia promittatur. Sane 
promissio denotat voluntatem liberalem largiendi beneficium, di- 
stinctum et per se separabile a conditione sub qua donum promit- 
titur; et inanis prorsus ac ridenda esset ista promissio, ut Ripalda 
ipse fatetur: Si sanus fias, ego misericorditer ab infirmitate te 
liberabo. 

Praeterea veritatem, quam defendimus, evidenter etiam osten- 
dunt verba Christi, in Ioan. Evang. (xiv. 21.): « Qui diligit me, 

diligetur a Patre meo. » Supponitur hic dilectio ex parte hominis, 
ac proinde supponitur etiam illa dilectio Dei erga hominem, per 
quam Deus hominem ad diligendum Creatorem et Redemptorem 
suum movit, et auxiliatus est; — et nihilominus alia dilectio Dei 
promittitur, illa nempe qua hominem iustificat et amicum suum 
facit; unde adiungitur (vers. 23.): « Et ad eum veniemus el man- 
sionem. apud eum. faciemus. » 

Et eamdem veritatem confirmant exempla quae in Scripturis 
commemorantur. — In libro 2. Regum (xir. 15.) legimus Davidem, 
post reprehensionem Prophetae, dixisse: « Peccavi. Domino. » — 
Haec verba ex vera contritione fuisse indubium est; — et tamen 
subiungit Nathan: « Dominus quoque transtulit peccatum tuum, » 
manifeste ostendens hoc fuisse speciale Dei beneficium et magnam 
eius misericordiam. Quam et ipse David confitetur. inquiens 
(Ps. xxxr. 5.): « Dixi: Confitebor adversum me iniustitiam meam 
Domino; et tu remisisti impietatem peccati mei. » 

Hunc locum S. Ambrosius commentatur, dicens (Apol. Da- 
vid. 1. capit. 2. num. 5.): « Confessus ingemuit... ... Dominum 
dolor intimi movit affectus, ut Nathan diceret: Quoniam poeni- 
tuit te, et Dominus transtulit peccatum tuum (II. Regum xr. 13.). 
Maturitas itaque veniae, profundam regis fuisse poenitentiam de- 
claravit, quae tanti erroris offensam traduxerit. » Et (cap. 1o. 
num. 55.): « Non negando...... utique commissi poenitentiam 
gerebat erroris; atque ita confitendo delictum, iustificabat Domi- 
num, et ipse iustificabatur a Domino. Iustificatur enim Dominus, 
dum eius praedicatur iustitia, et ab eo venia postulatur. Simul 
et ipse iustificat confitentem , et iustificatur in sermonibus suis, 
sicut scriptum est: *Dic iniquitates tuas, ut iustificeris.' » 

Et eodem modo verba Davidis expendit Basilius (Hom. 29. 
de Poenit.) dicens: « Ad pharmacum [David] properavit, vidit 
vulnus, confugit ad medicum: Peccavi, inquit, et mox adhibita est 
medicina: » — ubi clarissime distinguit inter medicinam a Deo 
solo adhibitam, et ipsius poenitentis Davidis dispositionem. — 
Similiter sentiunt S. Augustinus, S. Fulgentius, S. Gregorius Ma- 
gnus aliique Patres, horum Davidis verborum expositores. 

Huc etiam faciunt, exemplum Mariae Magdalenae poenitentis 
de qua Christus Dominus dixit: « Remittuntur ei peccata multa, 
quoniam dilexit multum; » — et parabola de filio prodigo, quam 
Christus ad exemplum divinae misericordiae erga peccatores osten- 

dit. In eis namque clarissime significatur venia a Deo concessa, 
ratione utique contritionis, sed tamquam beneficium ab ea pror- 
sus distinctum. 

2. Ex Patribus, qui aperte docent, post contritionem , novum 
bencidum. a. Deo conferri, cum peccatori poenitenti peccata re- 
mittit. — Et ad omnem exceptionem praecavendam notetur, loca 
selecta Patrum, quae mox afferemus, contritionem perfectam spe- 
ctare, non imperfectam; illam enim poenitentiam spectant cui in- 
fallibiliter iustificatio peccatoris coniuncta est. 

S. Ioannes Chrysostomus (Hom. de Eleemosyna 3. n. 4. Migne 
t. 49. p. 298.) ait: « Quod si Petri fletus tantum delevit pecca- 
tum, qui fieri poterit, ut si fleveris, peccatum non deleas? Non 
enim parvus fuit reatus, proprium Dominum negasse, sed magnus 
et gravis; eum tamen lacrymae delevere. Defle igitur et ipse su- 
per peccatum, neque quoquo modo defle aut specie tantum, sed 
defle amare, quemadmodum et Petrus: ex ipso profundo deduc 
fontes lacrymarum, quo Dominus misericordia motus, tibi pecca- 
tum dimittat: clemens etenim est: ipse enim dixit: *Nolo mor- 
tem peccatoris, sed converti ipsum, et poenitentiam agere et vivere' 
(Ezech. xvrr. 23.). Exiguum expetit a te laborem, et magna ipse 
largitur: occasionem a te quaerit, ut tibi salutis thesaurum tribuat. 
Profer lacrymas, et ipse indulgentiam impertitur: profer poeni- 
tentiam , et ipse remissionem tribuit peccatorum: occasionem tu 
exiguam confer, ut speciosam habeas excusationem: quaedam enim 
ab illo sunt, quaedam a nobis: quae a nobis sunt si contulerimus, 
et ipse rursus quae sunt ab ipso praebebit. » 

S. Ambrosius (lib. 1. de Poenit. cap. 5.) inquit: « Expectat 
gemitus nostros, sed temporales, ut remittat perpetuos: expectat 
lacrymas nostras, ut profundat pietatem suam. .. . Expectat con- 
versionem nostram, ut revertatur et ipse ad gratiam. » 

5. Hieronymus (Epist. 122. ad Rusticum, c. 5.) dicit: « Vide 
quanta magnitudo sit fletuum, ut aquarum diluvio comparetur. 
Quos qui habuerit, et dixerit cum Ieremia: *Non sileat pupilla oculi 
mei, statim in illo complebitur *misericordia et veritas obviave- 
runt sibi; iustitia et pax osculatae sunt! (Psal. xrvim.): ut si te 
iustitia et veritas terruerint, misericordia et pax provocent ad sa- 
lutem. » 

S. Augustinus (l. 83. qq. q. 68. n. 5.) ita habet: « Verum est 
quia *'non volentis neque currentis, sed miserentis est Dei' (Rom, 

IX. I0.). Quia etiamsi levioribus quisque peccatis, aut certe quam- 
vis gravioribus et multis, tamen magno gemitu et dolore poeni- 
tendi, misericordia Dei dignus fuerit; non ipsius est, qui si relin- 
queretur, interiret, sed miserentis Dei, qui eius, precibus dolori- 
busque subvenit. Parum est enim velle, nisi Deus misereatur: 
sed Deus non miseretur, qui ad pacem vocat, nisi voluntas prae- 
cesserit. » — Hunc autem locum recognoscens (lib. r. Retract. 
cap. 26.) inquit: « Hoc dictum est post poenitentiam, nam est 
misericordia Dei etiam ipsam praeveniens voluntatem, » etc. Quibus 
nihil clarius dici poterat. 

S. Fulgentius (de Rem. Pecc. lib. 1. c. 11.) haec habet: « Dicit 
igitur iste Dominus, misericors et iustus, severus et pius: Si hoc 
feceris, hoc habebis... ego tibi praecipio conversionem, tu poscis 
a me salutem: si parueris praecepto, potieris beneficio; si iussa 
fieri videam, postulata concedam: *Si conversus fueris et ingemueris, 
salvus eris. » 

3. Ex Concilio Tridentino. Nam in sessione r4. (c. 4.) Conci- 
lium loquens de contritione ad consequendam, etiam extra sa- 
- cramentum, iustificationem, ait: «fuit autem quovis tempore, ad 
impetrandam veniam peccatorum, hic contritionis motus necessa- 
rius. » Ergo iuxta Concilium contritio impetrat quidem remissionem 
peccatorum, et ad eam disponit; sed haec nonnisi a Deo, tamquam 
donum omnino distinctum, misericorditer conceditur peccatori. 

Nec audiendus est Vasquez, qui ait Concilium sane loqui de 
contritione in genere, prout abstrahit a perfecta et imperfecta; 
sed docere necessitatem atiritionis, non contritionis, ad impetrandam 
peccatorum veniam; et ideo dicere motum contritionis fuisse 
semper necessarium ad impetrandam illam veniam, quia sola at- 
tritio, ex lege ordinaria, impetrat iustificationem, et nemo, etiam 
extra sacramentum, ordinarie loquendo, contritionem obtinet, nisi 
prius habuerit attritionem. 

Haec. interpretatio vim infert verbis Concili; et facillime 
refutatur. Etenim sensus eorum obvius est, veniam peccatorum, 
seu gratuitam peccatorum remissionem, nsunquam a Deo fuisse 
concessam sine praevia eiusdem veniae impetratione ex parte 
peccatoris, per actum contritionis, etiamsi haec contritio perfecta 
fuerit; — generatim enim loquuntur Tridentini Patres, et uni- 
versali sententia nullam circa hanc rem differentiam statuunt inter 
contritionem perfectam et imperfectam. 


* 

Quam verborum intelligentiam plane confirmat contextus ca- 
piis quarti. Nam Concilium, cum initio huius capitis contritio- 
nem describit, non de imperfecta tantum loquitur, sed de per- 
fecta simul ac de imperfecta. Id constat non modo ex descriptione 
contritionis a Concilio tradita, — «animi dolor ac detestatio est 
de peccato commisso cum proposito non peccandi de cetero, » 
— quae descriptio utrique contritioni, immo perfectae melius 
quam imperfectae convenit; sed etiam ex eo quod contritionem, 
quam generice descripsit, in perfectam et imperfectam distinguat 
in decursu capitis. — Si ergo certum est descriptionem contri- 
tionis a Concilio datam in principio capitis quarti, spectare non 
solum imperfectam contritionem, sed et perfectam; cum statim, 
post illam descriptionem, Concilium subiungit « fuit autem omni 
tempore hic contritionis motus ad impetrandam remissionem 
peccatorum necessarius,» his verbis non solam attritionem, sed 
etiam actum contritionis perfectae clare complectitur. 

Et insuper, cum certum sit, ante legem evangelicam, per so- 
lam contritionem perfectam peccatorem impetrare efficaciter po- 
tuisse peccatorum suorum veniam, et ideo perfectam contritionem 
fuisse omnino necessariam ad hanc veniam consequendam; sequitur 
propositionem Concilii, qua dicit « omni tempore» fuisse con- 
tritionem necessariam, intelligendam esse, ut merito adnotat hic 
Suarez (de gratia, l. 7. c. 13. n. 26.), cum partitione accomoda , et 
iuxta diversorum temporum exigentiam; — ita ut Concilium 
statuat contritionem pro adultis semper ad remissionem peccato- 
rum necessariam fuisse, id est, perfectam quidem contritionem 
fuisse necessariam ante legem evangelicam, et in hac lege, ne- 
cessariam esse quando realiter sacramentum non suscipitur, aut 
martyrii privilegium non habetur; imperfectam vero quando iu- 
stificatio fit in sacramento. 

Denique eiusdem Concilii cap. 7. sessionis sextae novum nobis 
suppeditat argumentum. In illo enim capite causa formalis unica 
iustificationis dicitur esse iustitia Dei «qua nos iustos facit; qua 
videlicet ab eo donati, renovamur spiritu mentis nostrae... iusti- 
tiam im nobis recipientes. » — Sed talis non est, ut patet, actus 
contritionis. Ergo nequit contritionis actus esse causa formalis 
iustificationis: — et quia Concilium dicit iustificationis causam 
formalem esse unicam, nequit actus contritionis esse saltem causa 
partialis iustificationis. 

Hactenus probationes directe ex auctoritate desumpsimus ; eas- 
dem t:beologicis rationibus nunc confirmamus, quas concinne et 
quasi conglobatim affert Suaresius (disp. 8. sect. 3. n. 11.) ad de- 
mostrandum «in formali causa remissionis peccati actum contri- 
tionis perfectae nullo modo includi.» «Formalis causa,» inquit, 
«in omnibus et semper est eadem, et post actum transactum, 
eadem etiam perseverat: sed in multis, non solum parvulis, sed 
etiam adultis, qui iustificantur, actus non est formalis causa 
etiam partialis iustificationis, vel quia nunquam illum habuerunt, 
ut sunt parvuli: vel quia non habent actum eo tempore quo iusti- 
ficantur, ut in adultis qui baptizantur, vel absolvuntur post amis- 
sum usum rationis: vel quia non habent actum per se satis 
proportionatum, ut in omnibus qui cum sola attritione iusti- 
ficantur: vel denique quia transacto actu, manet integra forma 
iustificans: non est ergo actus poenitentiae, vel etiam amoris pars 
formae iustificantis: sed eadem est causa formalis iustitiae, et 
remissionis peccati; ergo actualis operatio non pertinet intrin- 
sece ad hanc causam formalem. » 

Praeterea, ut ipse Suarez ibidem addit (n. 12.), «in macula 
peccati, prout nunc*est, duo possunt considerari: unum est 
physicum, quod est privatio gratiae: aliud est morale, scilicet, 
respectus ad praeteritum peccatum, quod moraliter permanere 
censetur, quandiu non remittitur. Primum horum immediate re- 
mittitur formaliter per infusionem gratiae, ut per se constat. Se- 
cundum autem non potest tolli formaliter per actum poeniten- 
tiae, quia non est tam efficax ad reparandam iniuriam, sicut fuit 
peccatum ad offendendum, propter infinitatem personae offensae, 
...et ideo necesse est, ut Deus ipse gratis remittat; ergo nihil 
superest in peccato, quod formaliter expelli possit per poeniten- 
tiae actum, nec totaliter, nec partialiter. Atque ita D. Th. in 
tota hac q. et 1. 2. q. I13., et in 4. d. 17., ubi ex professo de 
hoc disputat, nunquam tribuit poenitentiae hanc causalitatem, et 
qu. 28. de Veritate a. 8. excludit omnem aliam, praeter dispo- 
sitivam. » 

Hinc idem Angelicus Doctor docuit (3. p. q. 86. art 4. ad 2.) 
remissionem peccati esse effectum gratiae operantis quoad remis- 
sionem culpae et poenae aeternae; quia, ut ait, remissio culpae 
est a sola gratia, non a gratia simul et a libero arbitrio: — qua 
doctrina evidenter statuit actum contritionis nullo modo esse 

formalem causam iustificationis, cum ille actus non sit a sola 
gratia, sed a gratia Dei simul cum libero arbitrio. 

Haec sunt verba S. Doctoris: — « Ad secundum dicendum 
quod, sicut in secunda parte habitum est, 1. 2. q. 109. art. 7. et 8., 
et q. III. a. 2. ad gratiam pertinet operari in homine iustificando 
ipsum à peccato, et cooperari homini ad recte operandum. Re- 
missio igitur culpae et reatus poenae aeternae pertinet ad gratiam 
operantem; sed remissio reatus poenae temporalis pertinet ad 
gratiam cooperantem, in quantum scilicet homo cum auxilio di- 
vinae gratiae, patienter poenas tolerando, absolvitur etiam a reatu 
poenae temporalis. Sicut igitur prius est effectus gratiae operan- 
tis quam gratiae cooperantis, ita etiam prius est remissio culpae 
et poenae aeternae quam plena absolutio a poena temporali; 
utrumque enim est a gratia, sed primum a gratia sola, secun- 
dum ex gratia et libero arbitrio. » 

II. Prob. 24* pars ibesis, quamvis, ut verum fatear, ex hucus- 
que dictis, clarissime deducatur, et vix probatione indigeat. 

Et re quidem vera contritionem esse causam meritoriam re- 
missionis peccatorum et iustificationis, constat 

I. Ex Scripturis, quae poenitenti et poenitentiae eius iustifi- 
cationem tamquam effectum adscribunt: « Cum averterit se im- 
pius ab impietate sua ... ipse animam suam vivificabit » (Ezech. 
xvi. 27.); — « Remittuntur ei peccata multa, quoniam dilexit 
multum » (Luc. vir. 47.). 

2. Ex Patribus, qui passim docent per poenitentiam nos 
Deum placare et peccatorum nostrorum a Deo veniam mereri. 
— Praeter testimonia superius citata, brevissime sequentia com- 
memorabo. Tertullianus (lib. 4. contra Marcionem, c. ro.) scribit, 
Achab reum. idololatriae et sanguinis veniam | meruisse, poenitentiae 
nomine; et (lib. de Poenit. c. 9.) poenitentia, inquit, Deus mitiga- 
tur. — S. Cyprianus (de Lapsis, num. 36.) poenitentiam dicit 
medicinam peccati, per quam Deus placatur, et eam esse per 
quam peccator son solam Dei veniam merebitur , sed. coronam. — 
3. Augustinus (in Psal. r. num. 11.) de Ninivitis ait, poenitentiam 
egerunt, et. certam. misericordiam meruerunt, — S. Hieronymus (1. 2. 
contra Pelagianos, n. r1.) dicit: qui peccata. simpliciter. confitentur, 
merentur. bumilitate clementiam. Salvatoris. ' 

3. Ex Concilio Tridentino, ubi docet (sess. 14. c. 4.) actu con- 
tritionis peccatorem delictorum suorum a Deo veniam impetrare: 

— et ubi declarat (sess. 6. cap. 7.) gratiam sanctificantem unicui- 
que dari secundum mensuram, quam Spiritus Sanctus partitur 
singulis, prout vult, et secundum propriam cuiusque dispositionem et 
cooperationem ; — iam vero inter dispositiones ad iustificationem 
Concilium enumeraverat (cap. 6.) poenitentiae actus. 

Quod autem meritum contritionis, quo remissionem pecca- 
torum obtinet, de congruo sit, non de condigno, facile patet: 1) 
Scripturarum et Patrum testimoniis pluries iam supra citatis, in 
quibus illa remissio celebratur ut novum et maximum divinae 
misericordiae beneficium, quod peccatori contrito Deus elargitur. 
2) Auctoritate Concilii Tridentini docentis (sess. 6. cap. 8.) gratis 
iustificari nos a Deo, «quia nibil eorum quae iustificationem prae- 
cedunt...iustificationis gratiam promerentur. » 5) Ratione theo- 
logica, quia actus contritionis, ordine naturae praecedens gratiam 
sanctificantem, nequit esse meritorius de condigno, cum ad meritum 
de condigno requiratur ut opus meritorium procedat ab homine in 
statu gratiae, ab eo nempe qui per gratiam sanctificantem iam 
est a peccatorum vinculis liberatus et amicus Dei factus est. 

Difficultates praecipuas adversus thesim ab adversariis pro- 
positas, referemus breviter et solvemus. 

I. In I. Pet. (1v. 8) legitur: « Caritas operit multitudinem 
peccatorum. » Ergo caritas actualis, de qua loquitur S. Petrus, 
per se sola et formaliter peccata excludit. 

Resp. N. Cons. — Etenim a) Verba S. Petri a multis, magna 
probabilitate, interpretantur de peccatis alienis, non propriis, et 
hunc referunt sensum: — vera caritas erga proximum efficit ut 
unus vel non videat peccata alterius, vel illos excuset, aut dissi- 
mulet, aut occultet, quantum caritatis ordo permiserit. Iuxta hanc 
interpretationem, conformem textui Prov. (x. 12.), ex quo S. Pe- 
trus sententiam suam desumpserat, — ait enim Sapiens: « Odium 
suscitat rixas: et universa delicta operit caritas,» — nulla obiectio 
ex verbis Apostoli contra thesim nostram desumi potest. — P) Si 
vero verba S. Petri non de peccatis alienis, sed de propriis qui 
intelligat, significant caritatem operire peccata propria disposittve 
et merilorie, non formaliter. 

2. Patres contritioni caritate perfectae tribuunt, ut causae for- 
mali, remissionem peccatorum et sanctificationem animae. Ergo. — 
Prob. Znt. S. Greg. Magn. (Hom. 33. in Evang.) dicit dilectionem 
esse ignem, et peccatum rubiginem, quam ignis caritatis consu- 

mit. — S. Augustinus (Tract. 9. in Ep. 1. Io.) caritatem vocat pul- 
chritudinem animae, et iustitiam qua sanctificamur. — S. Ephrem 
(lib. de Iudicio et Compunct., c. 5.) inquit: « Compunctio sanitas 
animae est, illuminatio mentis est.» — S. Ambrosius (in Ps. cxvimr. 
Octon. I5. ver. ult.) ait: « Caritas culpam et omnia peccata mor- 
tificat, caritas mortis ictus interimit... morimur flagitiis atque pec- 
cato, dum Domini mandata diligimus. » 

Resp. N. 4ni.; nam Patres contritionem perfectam utique di- 
cunt esse remissionis peccatorum et sanctificationis nostrae cau- 
sam; sed numquam asserunt eam esse illius sanctificationis, sive 
totaliter, sive saltem partialiter, causam formalem. 4d Prob. — Me- 
taphora ignis, quam adhibet S. Greg. Magnus, non ostendit con- 
tritionem esse causam formalem iustificationis; sed potius efBcien- 
tem: et eodem sensu explicanda sunt cetera testimonia allata. — 
In verbis S. Ephrem, illud « Compunctio illuminatio mentis est» 
absque dubio de causa efBcienti intelligi debet, non formali; nam 
compunctio, ut patet, non illuminat formaliter intellectum: hinc 
etiam illud: « Compunctio animae sanitas est, » intelligendum est 
in sensu causae meritoriae, non formalis: — quod et his verbis 
immediate sequentibus satis aperte declaratum fuit: « Compunctio 
remissionem peccatorum nobis iugitur conciliat.» — S. Augustinus 
autem dicere poterat caritatem esse iustitiam qua sanctificamur, 
non ratione :denüitatis, sed connexionis ; caritati enim | infallibiliter 
coniuncta est gratia sanctificans: «Si quis diligit me,» ait Chri- 
stus, « et Pater meus diliget eum, et ad eum veniemus et man- 
sionem apud eum faciemus » (Io. xtv. 25.). 

3. Concilium Tridentinum docet (sess. 6. c. 7.) iustificari ho- 
minem «per voluntariam susceptionem. gratiae et donorum;» haec 
enim sunt verba Concilii: « Hanc dispositionem seu praeparatio- 
nem iustificatio ipsa consequitur; quae non est sola peccatorum 
remissio; sed et sanctificatio, et renovatio interioris hominis per 
voluntariam susceptionem gratiae, et donorum: unde homo ex 
iniusto fit iustus, et ex inimico amicus, ut sit haeres secundum 
spem vitae aeternae. » — Atqui illo inciso, voluntariam. susceptio- 
nem, significari videtur, ut causa formalis, actus ipse contritionis. 
Ergo hic est, saltem ex parte, causa formalis iustificationis. 

Resp. N. Min. — Etenim, his verbis, per voluntariam. susceptio- 
nem , Concilium non indicat causam formalem iustificationis, sed 
requisitam in adultis dispositionem ad iustificationem consequen- 

dam. — Et sane Tridentini Patres non dicunt ipsam iustitiam de- 
bere inirinsece ac per se esse voluntariam, sed susceptionem. eius in 
adultis esse voluntariam. Hinc cum dixissent iustificationem in 
adultis consequi propriam eorum dispositionem, statim addunt 
iustificationem in eis fieri per voluntariam susceptionem gratiae 
et donorum, quia ad eamdem susceptionem adulti libere se dis- 
ponunt. Et hanc doctrinam Concilii Tridentini Patres statuunt 
adversus Novatorum errorem, qui voluntatem nostram in bonis 
operibus sic agi a Deo contendebant, ut non possit non agere. 
Cum autem, in eodem capite 7., Concilium causam formalem 
designat iustificationis, neque actus, neque voluntarii meminit ; 
sed dicit eam esse, et quidem unicam, iustitiam ipsam, quae a 
Deo animae infunditur, et in ea inhaeret. 

4. Peccatum includit actum vel moralem habitudinem ad il- 
lum; ergo causa formalis peccatum expellens, debet actum op- 
positum, id est, actum poenitentiae includere. 

Resp. N. Cons. — In peccato enim habituali, praeter reatum, 
seu debitum morale subeundi poenam, sunt macula, offensa et 
iniuria: porro macula, prout est privatio gratiae sanctificantis, 
nonnisi per ipsam gratiam divinitus infusam tolli potest: offensa 
vero et iniuria a Deo misericorditer remitti debent, cum actus 
poenitentiae propter dignitatem personae offensae tam efficax non 
sit ad reparandam offensam Deo illatam, sicut peccatum fuit ad 
Deum offendendum. 

5$. Actu caritatis perfectae homo ad Deum perfecte convertitur 
et Deo adhaeret. Ergo fit iustus et Deo amicus. 

Resp. Neg. Cons. — Non enim amor quo homo in Deum fer- 
tur est formaliter amor quo Deus hominem ut amicum diligit; 
sed dispositio tantum et impetratio. 

6. Si contritio meretur iustificationem, non iustificamur gratis, 
contra id quod Paulus docet (Rom. ri. 24.). 

Resp. Dist. seg. — Si contritio meretur merito condigno iusti- 
ficationem, non iustificamur gratis C. Si eam meretur merito con- 
gruo N. — Meritum enim de congruo, quod non fundatur in 
iustitia, non opponitur gratuitae iustificationi. 

7. Maius est meritum contritionis, quam attritionis. Sed at- 
tritio meretur de congruo iustificationem. Ergo contritio de con- 
digno eam mereri debet. 

Resp. Dist. min. — Attritio meretur de congruo iustificationem, 

remote et mediante sacramento C. Se sola et immediate N. Con- 
tritio autem, ut superius demonstravimus, etiam in nova lege, 
statim, ante usum sacramenti, quamvis non sine voto sacramenti, 
quod in ea includitur, meretur et consequitur iustificationem. 


ARTICULUS OCTAVUS 
De attritione. 


Iis quae ad contritionem perfectam pertinent absolutis, gra- 
dum facimus ad ea inquirenda quae spectant contritionem imper- 
fectam, nempe attritionem. Hoc autem attritionis nomen, in Scri- 
pturis et in scriptis Patrum non usitatum, circa saec. XIII. vulgari 
coepit, ut a contritione perfecta, quae contritio sine alio addito 
appellabatur, imperfecta contritio distingueretur. 

Concilium Tridentinum (sess. 14. c. 4.) postquam naturam 
contritionis perfectae, uno verbo, sed apertissime declaraverit, haec 
de attritione addidit: « Illam vero contritionem imperfectam, quae 
attritio dicitur, quoniam vel ex turpitudinis peccati consideratione, 
vel ex gehennae et poenarum metu communiter concipitur; si 
voluntatem peccandi excludat, cum spe veniae; declarat, non so- 
lum non facere hominem hypocritam, et magis peccatorem, ve- 
rum etiam donum Dei esse, et Spiritus Sancti impulsum, non 
adhuc quidem inhabitantis, sed tantum moventis; quo poenitens 
adiutus, viam sibi ad iustitiam parat. Et quamvis sine sacramento 
poenitentiae per se ad iustificationem perducere peccatorem ne- 
queat; tamen eum ad Dei gratiam in sacramento poenitentiae 
impetrandam disponit. » 

His verbis Tridentina Synodus tum errorem Lutheri, de quo 
mox dicturi sumus, profligavit; — tum motivum proprium attri- 
tionis assignavit, turpitudinem nempe peccati, et timorem poe- 
narum; — tum conditiones attritionis verae, et eius salutares fru- 
ctus exposuit. 

Conditiones sunt ut voluntatem peccandi excludat, adiunctam 
habeat spem veniae, et sit ex impulsu Spiritus Sancti: — fructus 
vero ut poenitentem adiuvet, ipsi viam ad iustitiam paret, et ad 
gratiam iustificationis in sacramento poenitentiae impetrandam ac 
consequendam eum disponat. 

Quoad attritionem ex consideratione. turpitudinis peccati ortam , 
quaeri potest qua ratione supernaturalis esse debeat; utrum nempe 

sufficiat eam esse ex auxilio gratiae, etsi turpitudo peccati con- 
cipiatur propter deordinationem quam peccatum involvit compa- 
ratum cum reca ratione naturali et cum regula morum? Aliis 
verbis, cum actus morales, etiam naturales, interdum ex peculiari 
auxilio gratiae fiant et supernaturalitatem habeant ratione istius 
auxilii; satisne erit ut Poc modo attritio eliciatur ad consequendam 
gratiam in sacramento? | 

Respondemus attritionem istam, — quae supernaturalis esset 
non in suo esse, sed quoad modum , — non sufficere, et eam non 
esse de qua Concilium Tridentinum loquitur in verbis citatis. 
Etenim attritio, utpote actus salutaris, qui ad gratiam sanctifican- 
tem in sacramento consequendam hominem disponit, debet esse, 
iuxta ea quae in Tractatu de Gratia demonstravimus, non tantum 
supernaturalis quoad modum, sed in suo esse, seu entitative, et quoad 
substantiam. supernaturalis. 

Hinc «ex illo motivo, » rectissime notat Suarez (disp. 5. 
sect. 2. n. I2.), « quod in unaquaque virtute morali per se infusa, 
reperitur, procedit haec attritio. Huiusmodi autem motivum in 
unaquaque virtute sumendum est per conformitatem ad regulam 
et rationem supernaturalem in propria materia: nam in univer- 
sum ratio virtutis moralis consistit in hoc, ut in materia morali 
operetur secundum conformitatem ad rectam rationem. Unde, 
quando illa conformitas sumitur per comparationem ad meram 
rationem naturalem, virtus est acquisita, cuius actus tam in pro- 
secutione boni honesti in tali materia, quam in detestatione mali 
oppositi, naturalis est. Quando vero illa conformitas sumitur per 
comparationem ad revelatam regulam, et ad rectam rationem ut 
elevatam ad supernaturalem ordinem, tunc virtus est infusa, et 
actus eius tam in prosecutione boni, quam in fuga mali super- 
naturalis est. Et haec est attritio, quam posuit Tridentinum. » 

Quod autem ad attritionem ex gebenna et poenarum metu. con- 
ceptam attinet, Lutherus asseruit eam non esse liberam, sed ex- 
tortam et violentam; non utilem sed prorsus noxiam, et reddere 
hominem magis hypocritam ac peccatorem: — Baius vero, Janse- 
nius, Quesnellius, aliique eorum fautores, contendentes caritatem 
necessariam esse ad omnem actionem humanam, ut moraliter 
bona sit, dixerunt attritionem, ex solo poenarum metu conceptam, 
vitiosam esse et, saltem omissionis, vere peccatum. Adversus hos 
omnes veritatem catholicam, fide tenendam, vindicabimus, nimi- 

rum attritionem ex solo metu gehennae et poenarum conceptam 
bonam, ac supernaturalem esse et praeparare ad gratiam; — utrum 
vero attritio haec in sacramento poenitentiae peccatorem suff- 
cienter disponat ad absolutionis gratiam percipiendam, in secunda 
huius Tractatus parte declarabimus. 

Sed antequam ad demonstrationem catholici dogmatis acce- 
damus, ut status quaestionis clarior evadat, et cavillationibus prae- 
cludatur aditus, quia controversia circa timorem versatur, praestat 
ut in antecessum varias huius timoris species distinguamus. 

Itaque timor, qui Deum spectet, triplex esse potest, nempe 
mundanus, servilis, et filialis. Timor mundanus ille est, quo quis 
malum timet et recedit a Deo, scilicet magis timet malum tem- 
porale, quod ab hominibus inferri potest, quam peccatum et malum 
poenae aeternae. — Timor servilis est ille quo quis fugit peccatum 
propter poenam a Deo infligendam, et servilis dicitur, quia servo- 
rum est ex solo timore poenae peccatum fugere ac detestari. Hic 
autem servilis timor potest esse simpliciter servilis et serviliter ser - 
vilis. Est timor simpliciter servilis ille quo quis poenam a Deo in- 
fligendam timet, et ex metu poenae fugit peccatum tamquam ex 
motivo et fine proximo, sine affectu peccandi si poena abesset: — 
serviliter vero servilis est timor quo quis peccatum metu poenae 
non committit, sed ita est affectus, ut peccatum, si posset impune, 
ultro committeret. — Timor filialis ille dicitur quo quis culpam 
timet, non quia haec poenam inducit, sed quia Deum optimum 
ac amantissimum Patrem offendit. 

Praeter timores hic enumeratos, S. Th. (2. 2. q. 19. a. 2.) in- 
dicat alium timorem, ab eo vocatum initialem, illum nempe quo 
quis convertitur ad Deum et ei inhaeret tum propter timorem 
culpae, tum propter timorem poenae, ita tamen ut primario offen- 
sam Dei timeat, secundario poenam. 

Iam vero, omnes fatentur timorem Dei filialem. aut initialem 
esse bonum: — omnes pariter ut malum reiiciunt timorem mun- 
danum et serviliter servilem: — controversia igitur Catholicos inter 
et Novatores spectat timorem simpliciter servilem, et de eo agitur 
in thesi quam subiungimus. 

THESIS IX. 


Bona et utilis est. attritio concepta ex solo metu gehennae et aliarum 
poenarum, quibus peccatores a. Deo plectuntur ; illa nempe qua. quis 
Deum vindicem ita. timet ut. solius poenae fugiendae causa. de pec- 
catis admissis doleat, et imminentia aversetur. 


Prob. thesis 1. Ex Scripturis, quae timorem poenarum a Deo 
infligendarum utilem declarant atque commendant, ut homines a 
peccatis deterreantur. Pauca, ex multis locis quae afferri possent, 
seligimus ad hoc demonstrandum. — 

In libro Ecclesiastici (1. 13.) legimus: « Timenti Dominunr 
bene erit in extremis, et in die defunctionis suae benedicetur ; » 
et (vers. 27.): « Timor Domini expellit peccatum. » — In eodem 
libro (i. 1.): « Fili accedens ad servitutem Dei, sta in iustitia et 
timore, et praepara animam tuam ad tentationem ; » et (ver. 20-22.): 
« Qui timent Dominum, praeparabunt corda sua, et in conspectu 
illius sanctificabunt animas suas. Qui timent Dominum, custodiunt 
mandata illius, et patientiam habebunt usque ad inspectionem il- 
lius, dicentes: Si poenitentiam non egerimus, incidemus in manus 
Domini, et non in manus hominum. » — In libro Proverb. (1. 7.): 
« Timor Domini, principium sapientiae; » et (xiv. 27.); « Timor 
Domini fons vitae, ut declinent a ruina mortis. » — Timorem 
hunc David efflagitabat, dicens (Ps. cxvmr. 120.): « Confige ti- 
more tuo carnes meas: a iudiciis enim tuis timui. » — Et plena 
sunt volumina Prophetarum comminationibus, quibus timorem 
hunc peccatoribus incutere nitebantur, ut ad poenitentiam eos 
adducerent. 

Praecursor Domini, salutarem timorem aeternae damnationis 
commemorans, Pharisaeos et Sadducaeos his verbis alloquebatur 
(Matth. rr. 7-12.): « Progenies viperarum, quis demonstravit vo- 
bis fugere a ventura ira?... Iam enim securis ad radicem arbo- 
rum posita est. Omnis ergo arbor, quae non facit fructum bonum 
excidetur et in ignem mittetur. Ego quidem baptizo vos in aqua 
in poenitentiam: qui autem post me venturus est, fortior me 
est....... Cuius ventilabrum in manu sua, et permundabit aream 
suam, et congregabit triticum suum in horreum, paleas autem 
comburet igni inextinguibili. » 

Christus ipse poenas aeternas hominibus comminabatur, ut 
timore harum poenarum salutariter concussi peccata vitarent; et 
dicebat (Matth. x. 28.): « Nolite timere eos, qui occidunt corpus, 
animam autem non possunt occidere; sed potius timete eum, 
qui potest et animam et corpus perdere in gehennam. » 

2. Ex Patribus luculenter probatur thesis. 

Clemens Alexandrinus (lib. 7. Strom. c. 12., Migne t. 9. p. 510.) 
ait: « Iustitia quoque est duplex, una quidem propter caritatem, 
altera vero propter metum....qui enim convertuntur a timore 
ad fidem et iustitiam, permanent in saeculum. Iam vero absti- 
nentiam a malis operatur is qui timet. » Et in eodem opere (1. 2. 
cap. 6.): « Prima, » inquit, « ad salutem esse inclinatio nobis fides 
apparet, post quam timor et spes et poenitentia, cum continentia 
et tolerantia proficientes, nos ducunt ad caritatem. » — Et cap. 7. 
addit: « Qui timorem autem accusant, legem insectantur. Quod 
si legem, clarum est, quod illum quoque, qui legem dedit, Deum. » 

S. Basilius (Hom. 7. Migne t. 51. p. 1789.) dicit: « Multa sunt 
medicamenta quae post perditionem revocant ad salutem. ... Re- 
spice quam horrifica sunt quae de aeterno iudicio conscribuntur.... 
Adduc ad cogitationem novissimum diem (neque enim sola eris 
quae in perpetuum vivas); sed adduc ante oculos tuos tempus 
illud quo iam in morte constringimur; quo novissimus spiritus 
arctissimis angustiis cogitur: horam illam recordare quam Dei 
sententia perurget, et angeli educere animam de corpore festinant. 
Quae est in illa hora perturbatio? Ubi tunc carnis desideria, ubi 
flamma libidinis? Ubi corporis et voluptatis illecebra? Procul 
haec universa discedunt; nusquam horum memoria remanet; sola 
nos peccatorum stimulat conscientia, et hinc atque hinc ea quae 
relinquimus contuentes, amarius illa sola quo adducendi sumus 
tota formidine et consternatione perhorrescimus. » 

S. Ambr. (in Ps. cxvrr. Ser. 15. n. 37. 40.) haec habet: « Car- 
nes animae sunt carnales cogitationes. Configat has carnes timor 
Domini et iudiciorum eius, et servituti redigat. Quod si carnes 
istae reiiciunt clavos divini timoris, haud dubie dicitur: * Non 
permanebit spiritus meus in his hominibus, quoniam carnes sunt* 
(Gen. vi. 3.). Nisi igitur affigantur cruci hae carnes, et configan- 
tur clavis a timore Dei nostri, non permanebit in his spiritus 
Dei....... Ille enim dignus qui habet Christi timorem ut cruci- 
figat carnale peccatum. Hunc timorem sequitur caritas, quae con- 

sepulta cum Christo non divellatur a Christo, moriatur in Chri- 
sto, attumuletur Christo, resurgat cum Christo. » 

S. Ioan. Chrysostom. (Hom. 15. ad pop. Antioch. n. 2.) decla- 
rans verba Scripturae (Eccles. vir. 3.): « Melius est ire ad domum 
luctus, quam ad domum convivii, » ait: « Non haec aütem sola 
possunt hinc bona excerpi, verum et alia his non minora. Etenim 
peccatorum quisque suorum reminiscitur, tremendi tribunalis et 
poenarum illarum et iudicii, ac licet sit infinita ab aliis passus 
mala, et domi tristitias habeat, ipsorum omnium medela capta, 
ita revertitur. ... Nisi bonum esset timor, non multos impendis- 
set Christus sermones et longos, de poena et supplicio illis fu- 
turis loquens. Timor nihil aliud est, quam murus et munimen- 
tum, et turris inexpugnabilis. » 

S. Hieronymus in c. r. Malachiae (ver. 6.) ita loquitur: « Con- 
sideremus, quod filius ac servus in Scripturis sanctis voluntate 
fiat, non necessitate naturae. Qui enim spiritum adoptionis acce- 
perit, in filium Dei vertitur: qui autem spiritum servitutis in ti- 
morem, Dei servus efhcitur. Vult itaque primum Deus, ut filii 
eius simus, et bonum voluntate faciamus: si hoc consequi nolu- 
mus, ut saltem servos nos habeat, et a malis per suppliciorum 
formidinem recedamus..... Servus quoque honorat dominum 
suum, non eadem caritate. qua filius... Honorat filius patrem, 
servus dominum suum; et tamem Deus omnipotens sciens diffe- 
rentiam filii et servi, a filio gloriam, et a servo timorem expetit: 
« Principium enim sapientiae timor Domini » (Eccli. r. 16.), ut 
de timore servorum ad filiorum gloriam transeamus. » 

3. Distincta probatione ex testimoniis S. Augustini confirma- 
mus thesim; eum enim, quem pro se esse iactant, nobis obiiciunt 
adversarii. 

Porro S. Augustinus Enarratione in Ps. (cxxvir. 7.) de timore 
simpliciter servili loquitur, eum describit, et appellat bonum, utilem, 
salutarem. Haec sunt verba S. Doctoris. « Alius,» inquit, «non 
in hac terra pati timet, sed gehennas timet, unde terruit et Do- 
minus. Audistis cum Evangelium legeretur: * Ubi vermis eorum 
non morietur, et ignis eorum non extinguetur' (Marc. ix. 43.). 
Audiunt haec homines; et quia vere futura sunt impiis, timent, 
et continent se a peccato. Habent timorem, et per timorem con- 
tinent se a peccato. Timent quidem, sed non amant iustitiam. 
Cum autem per timorem continent se a peccato, fit consuetudo 

iustitiae, et incipit quod durum erat amari, et dulcescit Deus. » 
Et eiusdem Enarrat. (n.8.): «Ille timor,» prosequitur, « nondum 
castus, praesentiam et poenas timet. Timore facit quidquid boni 
facit; non timore amittendi bonum illud, sed timore patiendi 
illud malum. Non timet ne perdat amplexus pulcherrimi sponsi, 
sed timet ne mittatur in gehennam. Bonus est iste timor, utilis 
est; non quidem permanebit in saeculum saeculi: sed nondum 
est ille castus permanens in saeculum saeculi. » 

Idem S. Doctor, Serm. 161. (al. 18. de verbis Apostoli, c. 8.) 
quaerit ab homine in adulterium propenso, cur, quod facile pos- 
set, crimen non committat, et ait: « Respondebis: Quia timeo 
gehennam, timeo supplicium ignis aeterni, timeo iudicium Christi, 
timeo societatem diaboli, ne puniar ab illo, et cum illo ardeam. 
Quid? dicturus sum, Male times.... vane times? Non audeo, 
quandoquidem ipse Dominus, ablato timore, subiecit timorem; et 
ait, ubi dixit, * Nolite timere eos qui corpus occidunt, et postea 
non habent quid faciant: sed eum timete, qui habet potestatem 
et corpus et animam occidere in gehennam ignis: ita dico vobis, 
hunc timete" (Luc. xir. 4. 5.). Cum ergo Dominus timorem in- 
cusserit, et vehementer incusserit, et repetendo verbum commi- 
nationem geminaverit, dicturus ego sum, Male times? Ista non 
dicam. Plane time, nihil melius times; nihil est quod magis 
timere debeas. » 

Haec S. Augustini testimonia tam perspicua sunt, ut nullo 
commentario egeant, et per se sola, quin alia afferantur, abunde 
sufficiant. 

4. Itaque Concilium. Tridentinum iuxta. doctrinam unanimiter a 
Patribus traditam declaravit, ut supra retulimus, sess. 14. cap. 4. 
« contritionem imperfectam, quae attritio dicitur... donum Dei 
esse et Spiritus Sancti impulsum, non adhuc quidem inhabitantis, 
sed tantum moventis, quo poenitens adiutus viam sibi ad iustitiam 
parat; » — et in sessione 6. c. 6., inter dispositiones ad iustifi- 
cationem, timorem adnumeravit; — et canone 8. eiusdem sessionis 
definivit: «Si quis dixerit, gehennae metum, per quem ad mi- 
sericordiam Dei de peccatis dolendo confugimus, vel a peccando 
abstinemus, peccatum esse, aut peccatores peiores facere; ana- 
thema sit. » — Similiter in sessione 14. can. 5. definivit: « Si quis 
dixerit, eam contritionem, quae paratur per discussionem, colle- 
ctionem et detestationem peccatorum, qua quis recogitat annos 

suos in amaritudine animae suae, ponderando peccatorum suorum 
gravitatem, multitudinem, foeditatem, amissionem aeternae bea- 
titudinis, et aeternae damnationis incursum, cum proposito me- 
lioris vitae, non esse verum et utilem dolorem, nec praeparare 
ad gratiam, sed facere hominem hypocritam, et magis peccato- 
rem ; demum illam esse dolorem coactum, et non liberum ac 
voluntarium, anathema sit. » 

Hinc Alexander VIIL., an. 1690. damnavit sequentem propo- 
sitionem I4.: « Timor gehennae non est supernaturalis. » Et 15.: 
« Attritio, quae gehennae et poenarum metu concipitur sine di- 
lectione benevolentiae Dei propter se, non est bonus motus ac 
supernaturalis. » 

Denique Clemens XI, in Constitut. Unigenitus , proscripsit 
sequentes Quesnelli propositiones: 60. «Si solus supplicii timor 
animat poenitentiam, quo haec est magis violenta, eo magis ducit 
ad perditionem.» 61. « Timor nonnisi manum cohibet; cor autem 
tamdiu peccato adducitur, quamdiu ab amore iustitiae non du- 
citur. » 62. «Qui a malo non abstinet nisi timore poenae, illud 
committit in corde suo, et iam est reus coram Deo.» 

5$. Praeterea non desunt rationes theologicae ad thesim nostram 
confirmandam. Etenim timor alicuius mali rationem, ac proinde 
honestatem suam, desumit ex bono cui opponitur; — nam odio 
habetur malum propter bonum quod amatur; atque ex amore et 
desiderio boni, oriuntur odium, timor et fuga mali. Sed bonum 
cui gehennae malum opponitur, est profecto per se honestum 
et amabile, est enim beatitudo aeterna. Ergo et gehennae timor 
bonus est atque honestus. 

Insuper timor, de quo loquimur, actualem voluntatem pec- 
candi excludit. Ergo est laudabilis et praeparans hominem ad 
gratiam iustificationis. — AÁntecedens constat: nam timor ille ex- 
cludere debet gehennae poenam, quam refugit: — at voluntas 
actualis. peccandi peccatum est et meretur gehennae poenam, 
quam timor ille refugit. Ergo timor ille gehennae actualem vo- 
luntatem peccandi excludere debet. 

Denique mala non est attritio concepta ex timore poenarum, 
quia adhibet et ordinat fugam peccati quasi medium ad fugiendam 
gehennam. Etenim ex una parte, sicut poena non debetur nisi 
propter culpam, ita nullum medium est aptius ad vitandam poe- 
nam quam vitare culpam. Et ex alia parte, «quamvis,» ut merito 

animadvertit hic Suarez (disp. 5. sect. 2. num. 7.), «culpa sit 
malum altioris ordinis, quam poena, non propterea inordinatum 
«st, aut pravum, ordinare detestationem peccati ad fugam poenae, 
quia ille est finis proximus, et non excludit finem ultimum, qui 
est Deus, ad cuius gloriam totum hoc referibile est: et quamdiu 
non excluditur, ex se in illum tendit: sic enim etiam Deus ipse 
interdum ordinat bonum excellentioris ordinis ad bonum infe- 
rioris, quando utrumque in gloriam suam cedit, ut ordinavit In- 
carnationem et passionem Christi ad gloriam nostram. Sic ergo 
in illo actu nulla est intrinseca inordinatio, quamvis sit minor 
perfectio, seu imperfectio negativa, non proprie privativa, quia 
non caret aliqua circumstantia sibi debita secundum rectam ra- 
tionem. Quia non tenetur homo semper intendere quod est opti- 
mum, nec ordinare unum bonum ad aliud melius vel aequale, 
neque velle quodlibet opus propter intrinsecam rationem boni, 
quae in ipso est; sed potest illud velle propter rationem extrin- 
secam bonam, etiamsi minor sit: quia id per se satis est, ut 
operatio sit bona. Neque in hoc fit iniuria ipsi maiori bono dum 
ordinatur ad minus, quia non propterea privatur sua honestate, 
et quia utrumque tandem tendit in finem ultimum: et quia saepe 
inferiora a superioribus conveniente ratione iuvantur. » 

Adversarii obiiciunt: 

I. In I. Ioan. (iv. 18.) legitur: « Timor non est in caritate, sed 
perfecta caritas foras mittit timorem, quoniam timor poenam habet.» 
— Hinc, iuxta textum allatum, caritas excludit timorem poenarum: 
— Atqui id quod a caritate excluditur donum Dei esse nequit. Ergo. 

Resp. Dist. mai. — Caritas excludit timorem poenarum ser- 
viliter servilem C. Simpliciter servilem Subd. ut magis perfectum 
excludit minus perfectum, et in coelesti patria visio beatifica ex- 
«ludit fidem et spem C. Ut bonum excludit malum sibi contra- 
rium N. — Verba autem S. Ioannis duplici sensu, quem in respon- 
sione indicavimus , intelligi possunt; et ita intellecta fuerunt a 
$. Augustino. In primo sensu, quatenus nempe caritas excludit 
timorem mundanum et serviliter servilem, S. Doctor dixit (1l. de 
Virg. c. 38.): « Perfecta caritas foras mittit timorem ... sed timo- 
rem hominum, non Dei, timorem temporalium malorum, non 
divini in fine iudicii. » — Et in alio sensu, scilicet prout caritas 
perfecta excludit timorem poenarum qui est minoris perfectionis, 
idem S. Doctor verba S. Ioannis interpretatus est, scribens (Tract. 9. 

in I. Ioan. num. 4.): « Timor non est in caritate. Sed in qua ca- 
ritate? Non inchoata. In qua ergo? sed perfecta, inquit, caritas 
foras mittit timorem. Ergo incipiat timor, quia imitium sapientiae 
timor Domini. Timor quasi locum praeparat caritati. Cum autem 
coeperit caritas habitare, pellitur timor, qui ei praeparavit locum. 
Quantum enim illa crescit, ille decrescit; et quantum illa fit in- 
terior, timor pellitur foras. Maior caritas, minor timor, minor 
caritas, maior timor. Si autem nullus timor, non est qua intret 
caritas. Sicut videmus per setam introduci linum; quando aliquid 
suitur, seta prius intrat, sed nisi exeat, non succedit linum; sic 
timor primo occupat mentem, non autem ibi remanet timor, quia 
ideo intravit, ut introduceret caritatem... Opus est ergo, ut in- 
tret timor primo, per quem veniat caritas. Timor medicamentum, 
caritas sanitas. » 

2. Apostolus ait (I. ad Cor. xir. 2.): «Si caritatem non ha- 
buero.... nihil mihi prodest.» Ergo attritio, quae non est ex 
caritate, prodesse nequit. 

Resp. — Apostolus ait opera sine caritate nihil prodesse in 
ratione meriti ad vitam aeternam; sed non negat timorem prod- 
esse in ratione dispositionis ad iustificationem. 

3. Patres passim timorem reprobant tanquam malum; et do- 
cent, per timorem peccata quidem externa cohiberi, sed interiores 
ad illa affectus non reprimi; immo ipsa opera legi conformia bona 
non esse, si ex timore poenarum perficiantur. Sic S. Augustinus 
(lib. 2. c. duas Epist. Pelag. c. 9. n. 21.) ait: « Quando timore poe- 
nae, non amore iustitiae, fit bonum, nondum bene fit bonum ; 
nec fit in corde, quod fieri videtur in opere. » 

Resp. r. — Saepissime Patres reprobant timorem mundanum, 
qui ad peccatum inducit: aut etiam reprobant timorem serviliter 
servilem, non autem simpliciter servilem; hunc enim timorem 
nunquam desistunt inculcare Patres ac commendare. — 2. Prae- 
terea iidem Patres docent timorem servilem excludere quidem 
affectum actualem ad peccatum, sed non valere ad tollendum 
peccatum habituale; ideoque hominem qui timorem habet non 
adhuc esse totaliter ad Deum conversum, sanctum et iustum, et 
necesse esse ut ipse ad caritatem acquirendam progrediatur. — 
3. Statuunt ea quae ex solo timore fiunt non bene fieri, idest, non 
perfecte, si operibus cum caritate factis comparentur; et non me- 
rilorie, si ab eo fiant qui nondum sit iustificatus. 

4. Áttritio concepta propter timorem gehennae ex amore pro- 
prio oritur. — Ergo est mala. 

Resp. Dist. ant. — Ex amore proprie ordinato C. Inordinato N. 
— In ea attritione habentur desiderium vitandi gehennam, dete- 
statio peccati, ordinatio huius detestationis ad gehennam vitan- 
dam; quae omnia, ut demonstravimus, rectae rationi et voluntati 
divinae conformia sunt. 

$. Actus attritionis ex gehennae metu hanc includit volunta- 
tem conditionatam: Si peccato non esset poena imposita, illud 
non detestarer. — Atqui voluntas haec est mala. — Ergo actus 
attritionis, qui hanc voluntatem involvit, malus est. 

Resp. N. mai. — Voluntas enim haec peccandi conditionata 
neque explicite, neque implicite habetur in attritione, de qua agi- 
tur: — immo viriualiter saltem ab hac. attritione excluditur ; nam 
si ille, qui ex motivo poenarum attritionem concipit, voluntatem 
peccandi conditionatam haberet, ut in obiectione asseritur, eo ipso 
peccatum committeret, et poenae reus efficeretur, quam efhcaciter 
vult vitare; ideoque voluntatem haberet eodem momento, immo 
ipso actu, repugnantem voluntati efficaci qua elicit actum attri- 
tionis. Id autem asserere, prorsus est absurdum. 

6. Qui odit peccatum propter gehennam, magis odit gehen- 
nam quam peccatum; nam ut fert axioma: « Propter quod unum- 
quodque tale et illud magis.» Atqui hoc est inordinatum. Ergo. 

Resp. N. Mai. — In actu enim detestationis peccati propter 
infernum, nulla comparatio vi actus fit inter. peccatum et infer- 
num; sed peccatum detestamur propter infernum, tamquam finem 
proximum, quin excludatur aliud motivum magis detestandi pec- 
catum quam infernum, a quo motivo vi actus fit. praecisio. — 
Axioma vulgare, quod citatur, solummodo applicari posset si actus 
lle detestationis peccati propter poenam, excluderet vi sua omne 
alind motivum quo peccatum detestari possemus: — nam axioma 
citatum | intelligi debet de causa a qua effectus ita per se dependet, 
ut nequeat habere formam aut denominationem suam ab alia 
causa. — Servus diligit dominum suum propter cibum, nec ideo 
magis cibum diligit quam dominum; iusti diligunt Deum propter 
retributionem, sed non ex hoc sequitur quod magis retributionem 
quam Deum diligant. 

7. Attritus magis movetur a malo gehennae, quam peccati; 
ergo pluris facit malum gehennae. 

Resp. N. seq. — Summa et sempiterna miseria maiorem vim 
. habet percellendi animum hominis sordibus peccatorum assueti, 
quam foeditas peccati. Hinc Deus a poenarum metu solet inci- 
pere, dum peccatorem ad resipiscendum inducit, ut docet Con- 
cilium Tridentinum sess. 6. c. 6.; et S. Augustinus Tract. 9. in Ep. 
Io. n. 4.: «Si nullus,» inquit, «timor, non est qua intret caritas.» 

8. Qui ex metu agit, retinet affectum ad contrarium, quia 
agit involuntarie secundum quid. — Ergo qui a peccato desistit ex 
metu gehennae, affectum retinet ad peccandum. 

Resp. Dist. 4nt. — Qui ex metu agit, retinet affectum ad con- 
trarium, et involuntarie secundum quid agit, si affectus ad oppo- 
situm non obstat fini intento per actum ex metu elicitum C. 
Secus N. et N. Conseq. — Metus poenae ab hominibus infligen- 
dae, per se solum continet hominem ab exteriori actu culpabili, 
quia si hic non committitur, poena vitatur, etiamsi interno affectu 
homo consensum culpae dederit: at metus poenae a Deo infli- 
gendae corrigit etiam interiorem affectum, quia hunc Deus intime 
scrutatur et punit. 

9. Non potest aliquid perfecte odio haberi, cuius contrarium 
non prius diligatur; ergo nec potest quis sincere odisse peccatum, 
nisi ex amore iustitiae: ergo odium peccati ex timore poenae 
non est bonum ac sincerum. 

Resp. Dist. 4nt. — Non potest quid odio haberi, cuius con- 
trarium non diligatur, si propter se et ex motivo proprio odio 
habetur C. Si odio habetur propter aliud ex motivo communi N. 
— Si oderim cibum suavem, qui valetudini obest, non opus est, 
ut ante amaverim cibum amarum; sed sufficit omnia odisse, quae 
valetudini, quam amo, adversantur. Hinc Dist. r. seq. — Si pec- 
catum ex motivo proprio detestamur C. Cum detestamur illud ex 
motivo communi, et ex honestate, quae peccati turpitudini indi- 
recte opponitur N. et N. 2. seq. — Sane si ex amore Dei pecca- 
tum oderim, non prius opus est cuiusque virtutis peculiarem 
honestatem amasse; ergo etiam possum bene et sincere odisse 
peccata, quia reddunt me perpetuo miserum, qui amo et desidero 
esse aeternum beatus. Quare sufficit ut motiva eiusmodi com- 
munia tollant indirecte affectum ad peccata. 

ARTICULUS NONUS 


De remissione culparum venialium. 


Tractationi de effRcacitate actuum poenitentiae ad obtinendam 
remissionem peccatorum mortalium merito tractatio adnectitur 
quae spectat peccatorum venialium remissionem: quapropter et 
nos de iis quae in hac materia vel certo tenenda sunt, vel libere 
disputantur, breviter hic dicemus. 

I. Et in primis certum est, remissionem venialis culpae, sine ali- 
quo auxilio Dei, et solis naturae viribus, obtineri non posse. 

Id ex Patrum et Conciliorum loquendi modo colligitur; et 
recte deducitur ex illa petitione Dominicae orationis, dimitte nobis 
debita nostra; quam vocem esse iustorum humilem et veracem 
declaravit Concilium Tridentinum, sess. 6. c. r1. 

Praeterea nihil ad pietatem et ad vitam aeternam conferens 
obtineri potest absque auxilio gratiae; et hoc etiam de liberatione 
ab omni malo et a quacumque miseria, quae salutem impediunt, 
intelligendum esse, Concilium Arausicanum II. statuit can. I4. 
et 22. Dicit enim can. 14.: « Nullus miser de quacumque miseria 
liberatur, nisi qui Dei misericordia praevenitur, sicut dicit Psal- 
mista: Cito anticipet nos misericordia tua, Domine. Et illud: 
*Deus meus, misericordia eius praeveniet me.'» Et canone 22: 
« Nemo habet de suo nisi mendacium et peccatum. Si quid autem 
homo habet veritatis atque iustitiae, ab illo fonte est, quem de- 
bemus sitire in hac eremo, ut ex eo quasi guttis quibusdam ir- 
rorati non deficiamus in via.» — Si ergo, ut patet, remissio pec- 
cati venialis est liberatio a malo et a miseria; si remissio illa 
multum confert ad pietatem et ad vitam aeternam; in dubium 
revocari nequit eam beneficio gratiae esse adscribendam. — Quod 
et ipsa ratio theologica ostendit, cum peccatum veniale aliqualis 
sit offensa divinae Maiestatis, pro qua solis viribus suis nequit 
homo satisfacere. 

2. Ad remissionem peccati venialis consequendam necessaria. est gra- 
tia sanclificans , sive antecedenter , sive. concomitanter , ita ut nullus 
hanc remissionem consequatur qui non sit iustus, vel eodem tem- 
pore iustificetur. — Ita docent communiter theologi sequentes 
doctrinam Angelici, quam multis in locis tradidit. Unum sufhciat 
hic afferre. In 3. p. q. 87. a. 4. ait: « Remissio culpae cuiuscum- 

que nunquam fit nisi per virtutem gratiae, quia, ut Apostolus 
dicit, (Rom. 1v.) ad gratiam Dei pertinet quod Deus alicui non 
imputet peccatum; quod Glossa (interl., sup. illud: Beatus vir cui 
non imputavit etc), ibi exponit de veniali. Ille autem qui est in 
peccato mortali, caret gratia Dei. Unde nullum veniale ei remit- 
titur.» Et in responsione ad 3.: «Peccatum mortale,» inquit, 
« excludit totaliter habitum gratiae, sine quo nullum peccatum mor- 
tale vel veniale remittitur. » 

Ratio autem ad hanc sententiam demonstrandam ita propo- 
nitur. Deus homini nondum iustificato non remittit peccatum 
veniale absque dispositione ex parte heminis; immo hanc requirit 
supernaturalem. Porro supernaturalis dispositio in homine non- 
dum iustificato, ad remissionem peccati venialis consequendam 
requisita, esse posset vel contritio vel attritio. Si dicitur esse con- 
tritio perfecta, sequitur remissionem peccati venialis non fieri 
absque gratia sanctificante; nam, eadem dispositione, contritionis 
nempe perfectae, homo iustificatur. — Si vero dicitur attritio sola, 
qua homo extra sacramentum iustificari nequit, sufficiens dispo- 
sitio ut peccator obtineat peccati venialis remissionem; id facili 
negotio refutatur. Etenim attritio sola vel ex iustitia sufficeret , 
vel ex Dei liberalitate; et neutrum est admittendum. — Non pri- 
mum, quia opus peccatoris non habet coram Deo valorem mo- 
ralem ad ullam satisfactionem de condigno, ideoque ad remissio- 
nem peccati venialis quasi ex iustitia obtinendam; quomodo enim 
qui dignus est ira divina, poterit obligare Deum ex iustitia? «Dona 
iniquorum non probat Altissimus... nec in multitudine sacrifi- 
ciorum eorum propitiabitur peccatis » (Eccles. xxxiv. 25.). — Non 
secundum, quia ex una parte non probatur promissio a Deo facta 
remissionis peccati venialis concedendae peccatori attrito; et ex 
alia parte, manifestum est illum indignum esse hoc beneficio, qui in 
peccato permanet et non detestatur offensam Dei propter ipsum. 
« Sicut inter homines,» ait Suarez (disp. 11.sect. 2. n. 5.), «sub- 
ditus qui regi fecisset gravissimam iniuriam, et alias leviores, 
harum veniam"petendo, et nullam satisfactionem pro illa offe- 
rendo; nullam veniam consequi mereretur, secundum moralem 
prudentiam: ita... in praesenti dicendum est. » 

Nec dicatur attritionem  supernaturalem de peccato veniali 
posse vi 54 peccatum veniale excludere, sicut contritio vi sua 
peccatum mortale excludit: quia sicut peccatum mortale avertit 

hominem a Deo, ad quem contritio peccatorem convertit; ita 
peccatum veniale ad obiectum creatum convertit cum quadam 
offensa Dei, absque tamen aversione; et attritio, qua odio habetur 
istud peccatum ob turpitudinem eius, directe opponitur conver- 
sioni peccati venialis, et de se fertur in Deum: — est igitur perfecta 
proportio inter contritionem et attritionem, et sicut illa expellit 
mortale peccatum, ita haec veniale peccatum expellere potest. 

Respondemus ipsam contritionem non expellere peccatum 
mortale vi sua, et per se, ut causam formalem; ac proinde nec 
attritionem posse peccatum veniale ita excludere. Venialis culpa 
liberaliter a Deo remitti debet peccatori, et Deus hanc remis- 
sionem non promisit homini nondum iustificato, qui eiusdem 
remissionis prorsus est indignus. 

Verumtamen ex alio capite difhcultas adversum doctrinam 
quam proposuimus oriri posset. Ex ea enim sequi videtur pec- 
catum veniale non dimissum aeterna poena in inferno puniri: et 
hoc consectarium videtur falsum. — Sequela patet, quia illa culpa 
venialis perpetuo manebit, cum culpa mortalis non auferatur, 
sine qua venialis auferri non potest; et manente culpa, manebit 
debitum poenae, ideoque poena ipsa, quae sic numquam aufe- 
retur et aeterna erit. — Consectarium autem videtur falsum r. 
quia secus non erit discrimen inter veniale et mortale pecca- 
tum, quoad aeternitatem poenae: nam utriusque poena erit perpe- 
tua, si culpa perpetuo duret: potest autem utraque perpetuo du- 
rare: sicut etiam potest auferri, et temporaliter puniri, quod 
etiam utrique commune est. 2. quia peccatum veniale non fit 
dignius poena propter coniunctionem cum mortali: ergo, si de 
se non est dignum poena aeterna, neque etiam propter coniun- 
ctionem cum mortali erit illa dignum; ac proinde non punietur 
poena aeterna, nam secus puniretur ultra condignum. 

Huic difficultati, iuxta communiorem sententiam, respondetur 
concedendo sequelam: « Veniale peccatum,» ait S. Thomas (de 
Malo qu. 7. a. 10.), «cum non sit contra caritatem, non meretur 
poenam aeternam ex specie peccati, nec ex parte inhaerentiae ad 
subiectum per se loquendo, quia non privat gratia: sed per ac- 
cidens fit irremissibile peccato mortali. coniunctum, in. quantum. est. in 
subiecto privato gratia; et sic per accidens punitur. poena. aeterna. » 

Ut vero argumentis mox propositis Suaresius satisfaciat, dicit 
(disp. 11. sect. 2. n. 13.): « Ad primam impugnationem consequen- 

tis, conceditur esse quidem aliquam similitudinem, seu conve- 
nientiam inter veniale peccatum et mortale in his omnibus, quae 
in obiectione adnotantur. Nihilominus est differentia, quia pec- 
catum mortale ex se est aeternum, et dignum absolute aeterna 
poena, quia tollit principium vitae spiritualis, et avertit ab ultimo 
fine: peccatum autem veniale per se non est perpetuum, quia 
non aufert principium vitae, nec etiam avertit a fine ultimo: et 
ideo absolute non est dignum poena aeterna, quantum est ex se; 
meretur tamen puniri quamdiu ablatum non fuerit: et ideo, si 
ex accidenti contingat nunquam auferri, ex eodem accidente eve- 
niet, ut poena eius nunquam finiatur. Unde facilis est responsio 
ad secundam impugnationem: peccatum enim veniale, formaliter 
loquendo, non fit dignius poena propter coniunctionem cum mor- 
tali, sed est illa occasio quaedam impediens personam, seu con- 
stituens in statu, in quo non possit a se expellere culpam ve- 
nialem: ex quo fit, ut dignitas poenae, quam culpa venialis se- 
cum affert, semper duret, et consequenter ut poena etiam duret. » 

Sed adhuc difficultas urgetur ex alio consectario doctrinae 
nuper expositae; nam ex ea etiam sequitur, peccatum veniale, si 
post hanc vitam cum solo peccato. originali inveniretur, perpe- 
tuum fore quoad culpam, ac proinde quoad poenam sensus; 
ideoque puniri in inferno deberet, quia poena aeterna sensus in 
nullo alio loco sustinetur. 

Multum inter se doctores discrepant ut huic difficultati re- 
spondeant. — Quidam consecutionem admittunt, et dicunt in 
illo casu puniri hominem in inferno. Alii cum Paludano (in 4. 
dist. 16. q. 1. a. 1.) negant sequelam, ac paritatem rationis; et 
asserunt eum qui decedit cum peccato originali et sine peccato 
mortali proprio esse capacem naturalis contritionis, qua fiat Deo 
gratus ad bona naturae babenda et ad. mala poenae sensus evadenda ; 
ac proinde per illam contritionem, quae etiam liberaliter a Deo 
homini in illo statu constituto conceditur, liberari a culpa veniali, 
et a poena huic peccato debita. — Alii statuunt peccatum veniale 
homini adhuc originali labe coinquinato, quam naturali origine 
contraxit, non remitti per solam actionem vel poenam huius vitae, 
sine rigorosa poena purgatorii, quia ad illud commutationis ge- 
nus necessaria est gratia. Punietur ergo ille homo pro tali pec- 
cato veniali in futura vita poena ignis, hanc vero non patietur 
involuntarie, nec impatienter, sed recognoscendo et detestando 

naturaliter culpam, et voluntarie poenam acceptando: et ita, per 
talem poenam, peccatum veniale tandem purgabitur, et tunc ille 
qui prius descenderat in purgatorium, ad puerorum limbum 
transibit. 

His opinionibus commemoratis, Suarez proponens sententiam 
suam, quae in conclusione a doctrina S. Thomae non differt, et 
rationabilior inter omnes videtur, ita (1l. c. n. 19.) concludit: — 

« Dici potest ad providentiam Dei pertinere ut non permit- 
tat in eo statu aliquem decedere; quod certe videtur insinuasse 
Concilium Florentinum, distincte ac praecise numerando duos. 
status descendentium ad inferna, scilicet, vel in actuali mortali 
peccato, vel in solo originali. Potestque ita declarari. Nam im 
primis hoc est consentaneum, moraliter loquendo, rebus ipsis: 
quia homo carens gratia, et sciens peccare, non potest multo 
tempore perseverare, quin moraliter peccet. Deinde, si intra il- 
lud breve tempus articulus mortis occurrat, tenetur ad Deum 
converti, et de suo fine ultimo deliberare, et quantum in se est 
in ordine ad hunc conversionem facere. Nam, esto ad hoc non 
teneatur statim in principio usus rationis, quando alia necessitas. 
non urget; tamen periculo mortis urgente, semper tenebitur: et 
ideo, si faciat quod debet, verisimile est fore illuminandum a Deo 
ut iustificetur: si vero non faciat quod tenetur, iam peccabit mor- 
raliter, et tunc procedet sententia D. Thom. sic limitata. Solum 
possunt excogitari casus, in quibus hic homo in originali con- 
stitutus, postquam venialiter peccavit, repentino eventu moriatur, 
antequam possit aut converti, aut mortaliter peccare. Et hi casus 
sunt rarissimi, et facile credi potest Deum illos non permittere, 
vel ita hominum res et successus disposuisse, ut illi non con- 
tingant, quia noluit propter paucos homines, et culpas leves spe- 
cialem locum, et modum aeternae poenae sensibilis destinare. 
Quod si tandem hoc etiam incertum esse dicatur, fatebimur in 
hac re solum esse certum, sine gratia, aut beneficio Dei, non 
posse veniale peccatum tolli; in eo vero casu, non defuturum 
modum divinae providentiae, quo illum hominem vel praeveniat, 
ne in eo statu decedat, nisi velit aliqua. dispensatione uti cum 
his, qui voluntate sua gratiam non amiserunt, neque illam iam 
recuperare possunt. » 

3. Ex dictis constat non remitti peccatum veniale quin simul 
mortale peccatum, si adsit, remittatur; at non ideo concludendum 

est peccata venialia remitti semper ac mortalia remittuntur, ita 
ut numquam prima gratia infundatur remittens peccatum mortale, 
quin omnia peccata venialia deleantur, quae cum mortali coniuncta 
erant: — potest enim. contingere ul mortale peccatum. remittatur, quin 
remissa sint venialia omnia; immo ut mortale remittatur, quin ullum 
peccatum. veniale, ex multis quae bomo habeat, remissum maneat. Id 
enim pendet ex peccatoris dispositione, qua iustificationem ob- 
tinet. 

Nam si talis est dispositio peccatoris ut dum omnia peccata 
mortalia detestatur, et de omnibus ab eo commissis dolet, con- 
tritio eius sive formaliter, sive virtute, complectatur etiam omnia 
peccata venialia quae habet adhuc non remissa, omnia haec re- 
mittentur infusione gratiae simul cum remissione peccatorum 
mortalium: etenim dispositio illa quae sufficit ad obtinendam 
remissionem peccati mortalis, ad remissionem peccatorum venia- 
lium sane sufhciet. — At si contritio ad peccata mortalia solum 
se extendat, aut ad venialia quaedam, et non ad omnia, tunc, 
etsi gratia sanctificans infundatur, non remittentur peccata venialia 
de quibus contritio non babetur. Et huius conclusionis ratio est 
manifesta: — ad remissionem enim illarum culparum homo nullo 
modo se disponit, ab illis voluntatem suam non avertit; immo 
in illis habere adhuc potest, cum contritione, complacentiam, 
quia potest quis cum venialibus culpis manere in statu gratiae. 

Ceterum, si homo, in gratia iam constitutus, plura peccata ve- 
nialia habens, et de quibusdam tantum sufhcienter dolens; non 
omnium, sed quorumdam, seu illorum, de quibus dolet, remissio- 
nem accipit; a fortiori peccator cum iustificationis gratia, non ac- 
cipiet peccatorum venialium remissionem, quae contritio ab eo 
concepta non complectitur. 

Quod autem S. Thomas dixerat (5. p. q. 87. a. 2), nimirum: 
« Quandocumque de novo gratia infunditur, peccata venialia re- 
mittuntur, » iuxta communem S. Doctoris expositorum sententiam, 
intelligitur moraliter loquendo , et. secundum. ea quae communiter. ac- 
cidunt. Qui enim ad Deum convertitur, et peccatum mortale de- 
testatur, non hoc solum, generatim loquendo, odio prosequitur; 
sed detestatur simul, sive formaliter, sive virtualiter, quaedam sal- 
tem peccata venialia, scilicet ea quae vel cum peccato mortali, de 
quo formaliter dolet, coniuncta sunt, vel ad illud peccatum com- 
mittendum certo disponunt. 

4. Hactenus de remissione peccatorum venialium cum mor- 
talibus: quid autem de remissione peccatorum venialium homi- 
nis iusti? 

Ut per se patet, peccata. venialia iusti remittuntur per. contritio- 
nem perfectam ; sed bac ratione ut si contritio sit de omnibus, omnia 
tollat, secus illa tantum ad quae se extendit. Similiter per actum. ca- 
ritatis, absque formali actu poenitentiae, remittuntur. — Sane si con- 
tritio perfecta, aut caritatis actus valet ad remissionem peccato- 
rum mortalium consequendam, multo magis vim habet ad delen- 
das veniales culpas, ad quas se extendit. 

Probabile «est. peccatum. veniale in. bomine iusto remitti per solam 
attritionem , immo per contrarium propositum , vel per actus aliarum 
virtutum, qui peccatis illis aliquo modo repugnent et virtualem illorum 
displicentiam includant. — Hanc sententiam cum S. Thoma multi 
merito defendunt. Peccata enim venialia sunt offensiones leves si 
mortalibus comparentur ; et incredibile videtur eam dispositionem, 
seu contritionem perfectam extra sacramentum, requiri ad delen- 
dum peccatum veniale, quae pro mortale requiritur; immo me- 
liorem, nam, ut vidimus, per contritionem perfectam peccatum 
mortale remittitur, et nihilominus potest cum mortale peccatum 
veniale non remitti, si contritio qua peccator se disponit ad iu- 
stificationem ad hoc peccatum non extendat. — Et praeterea, 
gratia sanctificans, quae est in homine iusto, magnum valorem 
dat illis actibus, scilicet attritioni et aliis actibus mox declaratis, 
qui per se excludunt complacentiam praehabitam in commissione 
alicuius peccati venialis, et ab eo in posterum committendo vo- 
luntatem avertunt. 

Ad rem S. Th. (3. p. q. 87. a. 2. ad. 3.): « Sicut in corpore, » 
ait, « contingit esse maculam dupliciter, uno modo per privatio- 
nem eius quod requiritur ad decorem, puta debiti coloris aut 
debitae proportionis membrorum, alio modo per superinductio- 
nem alicuius impedientis decorem, puta luti aut pulveris; ita 
etiam animae inducitur macula uno modo per privationem deco- 
ris gratiae per peccatum mortale, alio modo per inclinationem 
aflectus inordinatam ad aliquid temporale, et hoc fit per peccatum 
veniale. Et ideo ad tollendam maculam peccati mortalis requiri- 
tur infusio gratiae, sed ad tollendam maculam venialis peccati 
requiritur aliquis actus procedens ex gratia, per quam removeatur 
inordinata adhaesio ad rem temporalem. » 

Il. — DE SACRAMENTIS. 7 

Defensores sententiae oppositae potissime obiiciunt peccatunr 
veniale esse sufficientem materiam confessionis in. sacramento 
poenitentiae; ideoque remitti posse virtute clavium et per abso- 
lutionem sacerdotis; quod tamen fieri nequiret si. attritio ad illud 
peccatum tollendum sola sufficeret: attritio enim necessaria est 
ut digna confessio fiat illius peccati, ac proinde attritio semper 
illud tolleret ante sacerdotis absolutionem. — Sed huic obiectioni 
optime respondet P. Suarez (disp. 11. sect. 3. n. 18.): « Non cen- 
seo ullum inconveniens, quod peccatum veniale, quando de illo 
fit confessio, nunquam ita tollatur per absolutionem, quin sit iam 
prius expulsum per attritionem. Primo quidem, quia satis est 
quod aliquando peccata venialia tollantur per absolutionem, ni- 
mirum quando tolluntur simul cum mortalibus in homine tantum 
attrito: nam hic effectus satis ostendit claves per se habere vim 
ad tollenda peccata venialia, quando dispositio poenitentis per se 
sola non sufficit. Unde, quod in homine grato semper supponan- 
tur ablata ante absolutionem per condignam satisfactionem, est 
accidentarium ad virtutem clavium, et non tollit veritatem for- 
mae. Nec vero inde fit, ut confessio talium peccatorum sit su- 
perflua, quia, licet non conferat ad maiorem certitudinem de re- 
missione ipsorum, sicut confert in mortalibus, et in venialibus, quae 
cum illis simul remittuntur; confert tamen ad pleniorem remis- 
sionem quoad poenam, et, quod caput est, ad specialem gratiam 
remissivam, imo et de se praeservativam obtinendam. » 

5$. Ex opere operato per susceptionem | sacramentorum. peccata. ve- 
nialia remittuntur ; si tamen in. suscipiente ad. illum. effectum | conse- 
quendum obex non inveniatur. Ut autem obex non adsit, sufficit, iuxta 
Suarez (disp. 12. sect. 1. n. 9.), ad sacramentum. accedere cum. desi- 
derio illud suscipiendi et. effectum. eius, et sine actuali complacentia. pec- 
cati. venialis. 

Diximus peccata venialia remitti ex opere operato per susce- 
ptionem. sacramentorum ; quia praeter sacramenta baptismi, poeni- 
tentiae et extremae unctionis, — quae peccatorum remissionem, 
ut effectum proprium habent; et hanc remissionem, non ad mor- 
talia tantum limitatam, sed universaliter peccata omnia comple- 
ctentem, exprimunt in formis baptizo te etc., absolvo te etc., in- 
dulgeat tibi Deus quidquid. ..... deliquisti; — etiam sacramenta 
cetera, ut communior sententia fert, ex opere operato venialia 
delent. 

Et quidem « remitti Eucharistia, » ait Catechismus Concilii 
Tridentini (p. 2. cap. 53.), « et condonari leviora peccata, quae 
venialia dici solent, non est quod dubitari debeat. Quidquid enim 
cupiditatis ardore anima amisit, dum levi aliqua in re parum of- 
fendit, totum id Eucharistia, eas ipsas minores culpas abstergens, 
restituit: quemadmodum etiam (neque enim a proposita similitu- 
dine discedendum videtur) quod innati caloris vi quotidie de- 
trahitur ac deperit, paulatim addi et refici naturali alimento sen- 
timus. Quare merito a divo Ambrosio de hoc coelesti sacra- 
mento dictum est: Iste panis quotidianus sumitur in remedium 
quotidianae infirmitatis. » 

Reliqua vero sacramenta vivorum remittere venialia peccata 
Doctores docent, quia si haec, bona fide suscepta, valent ad pec- 
catum mortale, quod adhuc remissum non fuerat, tollendum; vim 
etiam profecto habent ad veniales culpas abstergendas: — et con- 
sentaneus est hic effectus tum fini omnibus sacramentis communi, 
nam omnia instituta sunt ad sanctificationem animarum; tum fini 
uniuscuiusque sacramenti proprio, nam huic peccata saltem quae- 
dam venialia quodam modo repugnant. 

6. Sacramentalibus remissio peccatorum venialium attribui 
solet: — et sacramentalia, in re praesenti, vocantur actiones vel 
res quaedam sacrae, sequenti versiculo commemoratae: 

Orans, tinctus, edens, confessus, dans, benedicens. 

Ilis igitur quibus remissio peccatorum venialium attribuitur, 
sunt oratio Dominica, aqua benedicta, panis benedictus, confessio 
generalis, eleemosyna , Episcopi vel Abbatis benedictio. His ad- 
duntur etiam, oratio in Ecclesia consecrata, tunsio pectoris et sa- 
cra unctio. 

Sacramentalia ex opere operato veniales culpas. remittere. quidam 
dotent; et hunc effectum explicant, vel quia sacramentalia vi sua 
excitant in eo qui lis utitur actum supernaturalem, per quem 
venialia peccata remittuntur; — vel quia immediate venialia de- 
lent, si adhibeantur ab eo qui attritionem habeat de his veniali- 
bus; — vel quia semper culpas leves delent, si religiose suman- 
tur, absque peccatorum venialium complacentia. 

Suarez vero, de Lugo et alii tenent nullum. Sacramentale | esse 
in Ecclesia. institutum ad tollendas ex opere operato veniales. culpas. 
— Et aiunt effectum remissionis peccatorum ideo magis sacra- 
mentalibus attribui quam aliis rebus, quia vel ex genere suo, aut 

ex modo quo homines sacramentalibus utuntur, signa sunt dolo- 
ris de peccatis commissis, ut tunsio pectoris et confessio gene- 
ralis; — vel quia habent quamdam specialem vim impetrandi a 
Deo remissionem peccatorum, fundatam in aliqua locutione Scri- 
pturarum, ut eleemosyna, et oratio Dominica; vel quia ob ora- 
tiones Ecclesiae specialiter impetrant divinum auxilium ad remis- 
sionem peccatorum obtinendam, ut est aqua benedicta. 

Sed praestat hic, in confirmationem eorum quae tradidimus, 
coronidis gratia, referre quod S. Thomas more suo lucidissime 
docuit. 

In 3. p. q. 87. a. 3. quaerens: « Utrum peccata venialia remit- 
tantur per aspersionem aquae benedictae et cetera huiusmodi, » 
respondet: « Ad remissionem venialis peccati non requiritur no- 
vae gratiae infusio, sed suífhcit aliquis actus procedens ex gratia, 
quo aliquis detestetur peccatum veniale vel explicite vel saltem 
implicite, sicut cum aliquis ferventer movetur in Deum. Et ideo 
triplici ratione aliqua causant remissionem venialium peccatorum: 
uno modo in quantum in eis infunditur gratia : quia per infusio- 
nem gratiae tolluntur venialia peccata, ut supra dictum est, art. 
praec. Et hoc modo per Eucharistiam et extremam unctionem, et 
universaliter per omnia sacramenta novae legis, in quibus con- 
fertur gratia, peccata venialia remittuntur. Secundo in quantum 
sunt cum aliquo motu detestationis peccatorum; et hoc modo con- 
fessio. generalis, tunsio pectoris et oratio dominica operantur ad 
remissionem venialium peccatorum ; nam in oratione dominica pe- 
timus: Dimitle nobis debita nostra. Tertio modo in quantum sunt 
cum aliquo motu reverentiae in Deum, et ad res divinas; et hoc 
modo benedictio episcopalis, aspersio aquae benedictae, quaelibet 
sacramentalis unctio, oratio in Ecclesia dedicata, et si aliqua alia 
sunt huiusmodi, operantur ad remissionem venialium peccatorum. » 

7. Superest ut dicamus de remissione culparum venialium, 
quae in homine iusto deleta non fuerunt antequam anima eius 
a corpore separata fuerit. 

Equidem quibusdam theologis asserere placuit iustum num- 
quam cum veniali peccato decedere, quia semper cum gratia f 
nali moritur, et per hanc gratiam peccata venialia, quae in eo 
adhuc remissa non essent, absque ullo actu ipsius iusti, remitte- 
rentur. — Sed « haec opinio, » ait S. Thomas (in 4. dist. 21. a. 5. 
sol. 1), «omnino irrationalis est. » — Gratia enim finalis nihil 

addit gratiae quae toto tempore vitae homini largita fuit, nisi 
quod ultimo in hac vita tribuatur ei, et cum eius morte coniun- 
cta sit; sed hoc non dat gratiae finali ad peccatum veniale de- 
lendum efficacitatem: — et si asseritur illam gratiam fuisse insti- 
tutam quasi remedium contra veniales culpas, quae in extremo 
vitae termino adhuc non deletae remanerent; assertio haec cum 
sit prorsus gratuita et modo loquendi Patrum repugnans, merito 
reiicitur. 

Attamen, si fatendum est animam a corpore separari posse 
cum gratia et veniali culpa; et si ex una parte indubie constat 
animam cum peccato veniali ad beatificam visionem admitti non 
posse; ex alia vero parte certum est eum qui in gratia perseve- 
ravit usque ad mortem et cum veniali peccato decessit, Déum 
esse aliquando visurum; ideoque peccati venialis aliquando remis- 
sionem accepturum; quaeritur quomodo fiet ut culpa venialis , 
cum quà homo iustus decedit, remittatur? 

S. Thomas in 4. sent. dist. 21. q. 1. a. 5., huic quaestioni re- 
spondet: « Culpa venialis, in eo qui cum gratia decedit, post 
hanc vitam dimittitur per ignem purgatorium; quia poena illa 
aliqualiter voluntaria, virtute gratiae habebit vim expiandi culpam 
omnem quae simul cum gratia stare potest. » Et ad difficultatem 
quae oritur ex eo quod nullum sit meritum post hanc vitam, ad 
obtinendam veniam pro peccatis, reponit: « post hanc vitam non 
potest esse meritum respectu praemii essentialis; sed respectu 
alicuius accidentalis potest esse, quamdiu manet homo in statu 
viae aliquo modo; et ideo in purgatorio potest esse actus me- 
ritorius, quantum ad remissionem culpae venialis. » — Eamdem 
sententiam defendit S. Bonaventura in 4. dist. 21. p. 1. a. 2. q. 1. 

Communius vero theologis altera quaestionis propositae so- 
lutio magis arridet; et aiunt omnia peccala venialia cum. quibus 
bomo iustus decedit. remitti, quoad. culpam , in. primo instanti. separa- 
lionis animae a corpore: — eo enim momento anima statum suum 
optime cognoscit, expedita omnino est ad operandum, et a Deo 
efhicacissimum auxilium habet iuxta mensuram gratiae suae; ac 
proinde sine mora perfectissime tendit in Deum et ab omnibus 
peccatis venialibus avertitur; — et hic actus sufficit ut omnes cul- 
pae leves, adhuc ei non remissae, remittantur. 

Id vero non impedit quominus peccata vere dicantur remissa 
in purgatorio, quia ab illo instanti separationis animae a corpore, 

anima purgari incipit; et praesertim quia plena purgatio, scilicet 
quoad culpam et poenam, non eo instanti, sed per ignem pur- 
gatorii perficietur. 

Hanc sententiam ipse Angelicus Doctor proposuit et praee- 
legit in q. 7. de Malo, a. 11. — « Oportet dicere,» inquit, « quod 
venialia remittuntur eis post hanc vitam, etiam quantum ad cul- 
pam, eo modo quo remittuntur in hac vita; scilicet per actum 
caritatis in Deum, repugnantem venialibus in hac vita commis- 
sis. Quia tamen post hanc vitam non est status merendi, ille 
dilectionis motus in eis tollit quidem impedimentum venialis 
culpae; non tamen meretur absolutionem vel diminutionem poe- 
nae, sicut in hac vita. » — Et in responsione ad 9. ait: « remis- 
sio 9enialis peccati in purgatorio quantum ad poenam est ex 
parte purgatorii, quia homo et patiendo exsolvit quod debet, et 
ita cessat reatus; sed quantum ad culpam non remittitur per poe- 
nam neque secundum quod actu sustinetur, quia non est meri- 
toria, neque secundum quod recogitatur: Non enim esset motus 
caritatis quo aliquis detestaretur peccatum veniale propter poe- 
nam; sed magis esset motus timoris servilis vel naturalis. Remit- 
titur ergo in purgatorio veniale quantum ad culpam virtute gra- 
tiae, non solum secundum quod est in habitu, quia sic compa- 
titur veniale peccatum, sed prout exit in actum caritatis detestantis 
veniale peccatum. » — Demum in responsione ad 16. declarat sibi 
probabile videri, animam separatam statim post separationem a 
corpore actum caritatis elicere, per quem peccati venialis remis- 
sionem obtinet. 


ARTICULUS DECIMUS 


De reviviscentia meritorum. 


Opera supernaturalia, ad meritum vitae aeternae apta, in tres 
veluti classes a theologis dispescuntur, videlicet in opera viva, 
morlua, et mortificata. Opera quae cum gratia fiunt ab homine in 
statu gratiae, viva dicuntur; est enim gratia «fons aquae vivae » 
per bona opera «salientis in vitam aeternam.» — Bona opera, 
etiam supernaturalia quoad substantiam, si in peccato mortali 
fiant, mortua vocantur; quia, cum ab homine spiritualiter mortuo 
facta sint, ab initio nullius meriti de condigno sunt ad vitam ae- 
ternam. — Demum opera bona in statu gratiae peracta ab eo qui 

postea mortale peccatum admisit, mortificata nuncupantur; quia 
in principio viva fuerunt, sed iam nullum meritum vitae aeternae 
pro homine, dum in statu peccati manet, habere possunt. 

Iam vero quoad haec opera mortificata efficacitatem poeniten- 
tiae consideramus, et quaerimus, — 1. an, recuperata gratia a pec- 
catore per poenitentiam, vivificentur? — 2. an, totam vim suam, 
cum vivificata per iustificationem peccatoris fuerint, exerant? 

Et quidem circa primam quaestionem unanimiter sentiunt 
"Iheologi — sed magnopere inter se dissident quoad secundam. 

Prima opinio fert, poenitenti ex meritis praecedentibus acci- 
dentale dumtaxat praemium. obventurum, scilicet de illis in coelo 
gaudium: — et ita docent Thomistae praesertim antiquiores. 

Secunda sententia tenet merita per peccatum mortificata revi- 
viscere ad praemium gloriae essentiale, sed non distinctum ab eo 
quod debetur iuxta dispositionem qua homo a peccato resurgit ; 
ita ut qui iustificatur acquirat ius ad essentialem beatitudinem, 
non modo ratione praesentis dispositionis, sed etiam propter 
merita quae reviviscunt; ideoque idem sane praemium accipiet, sed 
duplici titulo. Hanc sententiam tuentur Bannes, Sylvius, Conten- 
sonius. 

Tertia sententia docet merita sic reviviscere secundum prae- 
sentem hominis qui iustificatur dispositionem, ut, praeter id quod 
iuxta hanc dispositionem debetur, aliquid amplius ad. praemium es- 
sentiale conferatur. ratione priorum. meritorum: et hoc defendunt AI- 
varez, Ledesma, Gonet, cum aliis. — Sed haec etiam sententia 
dupliciter a suis defensoribus declaratur. « Prima et communior, » 
ait Billuart (t. 18. de Poenit. diss. 3. a. 5. S 2.), «explicatio est 
quod si is, qui habebat prius merita ad decem, resurgat per actum 
contritionis ad duo, habebit ius ad gloriam ad quatuor gradus; 
quorum duo respondent praesenti dispositioni, alii duo praece- 
* dentibus meritis mortificatis. — Altera explicatio est Dominici Soto 
qui dicit quod ille qui resurgit summo conatu et in perfecta poe- 
nitentia, recuperat omnem gratiam a qua ceciderat: Quia, inquit, 
si contritio est dispositio ad vivificationem operum, fit, ut optima 
quae esse potest, in integrum illa restituat; nam sicut posita dis- 
positione, ponitur effectus, sic posita summa, ponitur summus 
effectus. Unde si contritio deficit ab illa summa, in ea propor- 
tione qua ab ea distat, restituitur antiqua gratia, ut si contritio 
est medietas summae, restituitur medietas gratiae, si fuerit quarta 

pars, restituetur ei quarta pars gratiae pristinae. » — Et haec expli- 
catio, addit Billuart, « satis arridet. » 

Quarta sententia principalis afhrmat merita integre redire quo- 
ad totum praemium, ita ut, supra gratiam dispositionis propriam, 
ad eam gratiam et gloriam hominem perducant ad quam perdu- 
ctura essent, si numquam impedita fuissent per peccatum. — Hanc 
sententiam, quam Magister Sententiarum, B. Albertus Magnus, 
Scotus, et alii multi inter antiquiores secuti sunt; quamque Sua- 
rez, de Lugo, Coninck, de Ripalda, Becanus, Viva propugnant, li- 
benti animo amplectimur, et in thesi sequenti statuere ac pro 
modulo nostro validis undique collectis argumentis communire, 
conabimur. Et sane, ut verbis Suaresii utar (opusc. 5. de Meritis 
mortif. et per Poenit. reparatis, initio): « Si ea est poenitentiae 
vis, ut non solum in eo statu hominem iterum constituat, in quo 
et placare Deum, et nova merita coram eo inchoare possit; sed 
etiam prioribus veluti novam vitam et vigorem reddat, ut apud 
Deum eumdem valorem idemque praemium habeant; profecto 
magna est virtutis poenitentiae laudatio, praeclara divinae mise- 
ricordiae ac iustitiae commendatio, sanguinis et meritorum Chri- 
sti exaltatio eximia, atque incredibilis fragilium  miserorumque 
hominum consolatio. » 

Sit igitur 


THESIS IX. 


Homini a peccato resurgenti per poenitentiam merita. pristina. et omnia: 
bona supernaturalia, perinde ac si numquam peccasset, restituuntur. 


Haec thesis duas partes complectitur, quarum una spectat 
meritorum reviviscentiam, altera modum huius reviviscentiae. 

Prima pars, in qua defendimus opera meritoria, peccato mor- 
tificata, homini per poenitentiam iustificato reviviscere, 

Prob. 1. Ex Scripturis. Optimum pro re nostra testimonium 
habetur in Epistola ad Galatas mr Etenim initio illius capitis 
(ver. 1-3.) Apostolus Galatas, quod abduci se permiserint a ve- 
ritate Evangelii, his verbis reprehendit et increpat: « O insensati 
Galatae, quis vos fascinavit non obedire veritati, ante quorum 
oculos Iesus Christus praescriptus est, in vobis crucifixus? ... 
Sic stulti estis, ut cum spiritu coeperitis, nunc carne consum- 

memini?» Et statim revocat eos a stultitia et perditione, com- 
memorando ea quae pro fide Christiana perpessi fuerant, ne opera 
eorum bona, ex subsequenti peccato, reddantur eis inutilia. 
« Tanta, » inquit (vers. 4.), «passi estis sine causa?» idest: Er- 
gone tam multa et gravia pro Christi nomine sine ullo fructu 
passi estis? — Sed addit «si tamen sine causa, » quasi corrigens. 
illud, quod absolute dixerat «sine causa;» et significans se me- 
liora pro eis sperare, nimirum ut ad meliorem frugem conver- 
tantur; tunc enim 405 sine causa , idest, non sine emolumento 
et fructu erunt omnia quae pro Christo Iesu passi fuerant. — 
Itaque Apostolus hic ostendit opera salutaria, subsequente pec- 
cato mortificari, seu infructuosa reddi illis qui ea fecerint, si 
poenitentia non sequatur; sed haec eadem opera per poeniten- 
tiam rursum vivificari et fructum reddere. Haec interpretatio, quae 
ex verbis Apostoli clare deducitur, mox ex interpretatione Pa- 
trum corroborabitur. 

Nec immerito ad thesim demonstrandam adducitur etiam illud 
Ioel. (11. 25.): « Et reddam vobis annos, quos comedit locusta, 
bruchus, et rubigo et eruca:» — nam ibi Deus postquam Israe- 
litas adhortatus fuerat ad poenitentiam , huius poenitentiae fru- 
ctum sub imagine temporalis abundantiae eis proponit: et in 
verbis citatis significat se poenitentibus fructum bonorum operum, 
quae iam peccato mortificata fuerant, redditurum. — Testem ha- 
bemus Doctorem in interpretandis Scripturis maximum: sic enim 
in textum Ioelis loquitur S. Hieronymus (in Ioel. it. 22. seqq.): 
«Et.annos, quos perturbationibus ante regnantibus perdideratis 
in vobis, quando opera vestra locusta, bruchus, rubigo, erucaque 
consumpserant, Deus vobis periri non passus est. 'Tunc comedetis. 
fructus iustitiae et saturabimini, et laudabitis nomen Domini Dei 
vestri, qui fecit vobiscum mirabilia. Si autem post poenitentiam 
tantam ubertatem Deus rerum omnium pollicetur, quid respon- 
debit Novatus negans poenitentiam, et reformari posse peccatores 
im pristinum statum si digna fecerint opera poenitentiae ? » 

Tertio citamus verba Pauli in Epistola ad Hebraeos, vti., ubi 
de illis loquitur, qui postquam baptismum susceperint prolapsi 
fuerant in peccatum: illos difficultate conversionis et veniae de- 
terret, et prosequitur: (ver. 9. 10.) « Confidimus autem de vobis, 
dilectissimi, meliora et viciniora saluti: tametsi ita loquimur. Non 
enim iniustus Deus, ut obliviscatur operis vestri, et dilectionis, 


106 PARS I. — DE POENITENTIA PROUT EST VIRTUS. 


quam ostendistis in nomine ipsius, qui ministrastis sanctis, et 
ministratis. » — Porro his verbis: «non iniustus est Deus ut obli- 
viscatur operis vestri,» contendimus Paulum reviviscentiam bo- 
norum operum commemorasse. Et sane si contextum attendimus 
apparebit Paulum voluisse dare animum et in spem erigere eos 
quibus declaraverat aliam renovationem baptismalem lapsis, post 
susceptionem. baptismi, fore impossibilem; ac proinde in verbis 
allatis Apostolum, ad consolationem eorum, significasse impos- 
sibile non esse per poenitentiam , etiam post baptismum aliquo 
modo, immo magna ex parte, renovari, recuperando nempe non 
solum amissam iustitiam, sed etiam fructus eius. — Hinc sensus 
illorum verborum est: ne putetis, ex eo quod dixerim (ver. 4. 6.) 
« impossibile est eos qui semel sunt illuminati... et prolapsi sunt, 
rursus renovari ad poenitentiam;» peccatores amisisse omnia bona 
opera, quae dum erant in gratia fecerant, et numquam posse in 
pristinum statum per poenitentiam renovari; — nam licet per poe- 
nitentiam non possit renovatio fieri quae habetur per baptismum, 
magna tamen renovatio fit, quandoquidem Deus non obliviscitur 
bonorum operum quae ante peccatum in gratia facta fuerant, sed 
ea quoad fructum et meritum restituit homini poenitenti. 

« Sed quid est, interrogat Suarez ( Opusc. cit. s. 1. n. 26.), — 
proponens sibi obiectionem, in qua maxime innituntur adversarii 
nostri, dum asserunt Apostolum non alloqui eos, qui in peccato 
mortali post baptismum commisso versabantur; et verba eius non 
spectare bona opera per subsequens peccatum mortificata, sed 
opera salutaria quae fiebant a iustis, quos Paulus alloquebatur; — 
«quid est quod Paulus non tantum praeterita opera, sed etiam 
praesentia commemorat dicens, * 4dministrastis, et administratis, ' 
cum praesentia opera, si illi in peccato mortali erant, praemium 
iustitiae non mererentur ? » | 

Et difficultatem propositam egregie solvit eximius doctor. 
«Duobus vel tribus modis,» inquit, «respondere possumus. Pri- 
mus est, Paulum scribere ad totum populum Hebraeorum, in 
quo, ut supra dicebamus, licet multi essent peccatores, et lapsi 
post baptismum, tamen multi etiam esse poterant iusti, quorum 
opera etiam tunc meritoria erant de condigno; ut ergo utrorum- 
que merita commemoret, et utrosque alliciat, utrorumque ope- 
rum, praeteritorum et praesentium, mentionem facit; ut per hoc 
etiam indicet, sicut ad iustitiam Dei pertinet praemiare praesentia 

sublatum sit. » 

« Altera responsio est, admittendo Paulum loqui etiam de 
praesentibus operibus caritatis extra gratiam factis, non quia illis 
deberetur praemium de condigno, ita ut esset iniustus Deus illa 
non praemiando; sed solum ut illorum commemoratio facta ma- 
gis eos excitet ad resurgendum a peccato, dicens talium operum 
etiam Deum non omnino oblivisci, quin oratione eorum saepe 
conferat maiora subsidia ad resurgendum a peccato. » 

« Denique addere possumus Paulum quidem animare illis ver- 
bis lapsos post baptismum, non tamen oportere ut omnes illi 
in statu peccati permanerent; fortasse enim multi iam resurre- 
xerant et iustitiae opera exercebant, propter quos dicere poterat, 
Ministrastis et ministratis, ut non solum de praesentibus, sed etiam 
de praeteritis remunerationem sperarent. » 

Veram esse intelligentiam testimonii ad Heb. vr., quam pro- 
posuimus, sat clare ostendunt etiam Concilii Tridentini verba in 
sess. 6. c. 16.: sic enim habent: «Hac igitur ratione iustificatis 
hominibus, sive acceptam .gratiam perpetuo conservaverint, sive 
amissam recuperaverint, proponenda sunt Apostoli verba: *Abun- 
date in omni opere bono, scientes quod labor vester non est 
inanis in Domino: non enim iniustus est Deus, ut obliviscatur 
operis vestri, et dilectionis quam ostendistis in nomine ipsius." » 

Non sine consilio Tridentina Synodus monuit, ut recte hic 
adnotat P. Ripalda (de Ente sup. disput. 91. sect 1. num 8.) Apo- 
stoli verba, de quibus loquimur, proponenda esse iis etiam iusti- 
ficatis, qui amissam gratiam recuperaverint. Sane id fecit ut si- 
gnificaret, sermonem esse de meritis etiam mortificatis: nam si 
Concilium ageret de solis meritis factis post ultimam iustificatio- 
nem, non oporteret de illis iustificatis, qui gratiam amissam re- 
cuperaverunt, specialem habere mentionem, cum nihil peculiare 
eis conveniat ab aliis iustificatis diversum , comparatione eorum 
meritorum. Quia tamen quoad merita mortificata erat peculiaris 
difficultas, ideo illorum, qui post peccatum revocaverunt se in 
statum gratiae, specialiter meminit, ut eos etiam, Apostoli verbis, 
in spem futurae mercedis erigeret. 

Nec obstat, cum solis iustis agere Tridentinum, et eos ad 
bene operandum.hortari; in eumque finem tantum testimonium 
Pauli adducere, ut nullus iustus, etiamsi aliquando ceciderit, bene 

operari desinat, quasi credens, se non fore praemio afficiendum. 
Nam licet cum solis iustis sermonem habeat, eosque ad bene 
operandum hortetur, non incongrue utitur, sensu declarato, ver- 
borum Pauli; — tum quia si Deus compensat mercede opera in- 
terrupta peccato, certius ea compensabit, quae nullo peccato fue- 
rint interrupta; — tum quia Concilium Tridentinum alloquitur 
iustos, lapsui, et peccato obnoxios, qui a bonis operibus retardari 
poterant, si arbitrarentur, sequenti peccato frustrari eorum valo- 
rem, quamvis ad iustitiam iterum ipsi redirent. Quare ad ea 
peragenda stimulat, proponens cum Apostolo Deum etiam bo- 
norum operum, quae peccato mortificata fuerant, reminisci. 

Nec credibile est, ideo solum iustificaturum, qui gratiam amis- 
sam restaurarunt, peculiariter meminisse, quia putare poterant 
se praemio frustrandos propter peccata iam dimissa. Nam cum 
hac de re nullus fuerit haereticorum error, nec rationabilis possit 
esse Catholicorum dubitatio, indignum sane esset, praevia cau- 
tione, et consilio accurato, in eum finem Apostoli verba dirigere. 
Quia igitur rationabiliter erat dubitatio de mercede operibus mor- 
tificatis praestanda, dignius Tridentino fuit, etiam illis operibus 
mercedem adscribere, et eo iustificatos ad bene operandum ala- 
criter provocare. 

2. Ex Patribus reviviscentia bonorum operum statuitur. Et Tra- 
ditionis documenta in tres classes dividimus: — primo testimonia 
Patrum referimus quae firmant thesim nostram cum interpretan- 
tur locum Pauli ad Galatas ur, superius citatum; — secundo ea 
quae declarant sensum alterius textus in Epistola ad Hebraeos; 
— tertio ea quae alia occasione a Patribus prolata $uerant. 

Ad 1*" classem quod attinet, haec ad exemplum valeant. 

S. Hieronymus in ver. 4. cap. 3. ad Galatas: « Tanta passi 
estis sine causa, si tamen sine causa, » ait (Com. in Ep. ad. Gal. 
lib. 1. cap. 2.): « Melius sic intelligi potest, quod primum cre- 
dentes Galatae in Crucifixum, et a Iudaeis, et a gentibus oppro- 
bria multa perpessi sint, persecutiones non minimas sustinuerint. 
Quas frustra arguuntur fuisse perpessi, si a gratia Christi rece- 
dant, propter quam tanta perpessi sunt. Simul et illa spes, quod 
quicunque ob Christi fidem laboraverit, et postea lapsus fuerit 
in peccatum, sicut priora sine causa dicitur passus fuisse dum 
peccat, sic rursum non perdat ea, si ad pristinam fidem et ad 
antiquum studium revertatur. » 

S. Io. Chry. eadem verba Pauli ad Gal. exponens (Com. lin 
c. 3. Ep. ad Gal.) inquit: « Hoc multo acrius vulnerat quam il- 
lud prius... Omnium, ait, illorum quae sustinuistis isti [scilicet, 
qui vos a recto veritatis tramite averterunt] iacturam vos facere 
volunt, et coronam vobis student intervertere » — idest iacturam 
cupiunt praeteritorum meritorum vestrorum, et gloriae quam me- 
ruistis. — Et continuo addit: « Mox, ne concuteret illorum ani- 
mos, nervosque dissolveret..... subtexuit, si tamen frustra. Si 
volueritis, inquit, expergisci, ac revocare vos ipsos, non frustra 
passi fueritis. » 

Theodoretus (inl. c.) haec habet: « Eos [Paulus] deflet, ut qui 
collectas divitias perdiderint. Quisnam, inquit, invidus et fascinator 
daemon admirabiles vobis opes eripuit?...* Tanta passi estis sine 
causa?' Non enim pro lege sed pro Christo passi estis. Qui 
autem Christum reliquistis, et vitae ex lege institutionem amplexi 
estis, nihil ex passionibus deinceps lucri facitis. Sed bonam eis 
spem ostendens, subiunxit: * Si tamen sine causa. Si enim vultis 
manere in gratia, pro vestris perpessionibus mecedem accipietis. » 

Venerabilis Herveus Burgidolensis (Migne, tom. 181. p. 1151.) 
ait: « Cum Spiritu Sancto coeperitis vel spiritualiter vivere, vel 
legem spiritaliter intelligere, nunc carne, id est vel carnali vita, 
vel lege carnaliter intellecta, consummamini, id est annihilamini, 
amittendo quidquid habuistis. Et ideo sine causa, id est, sine 
utilitate vestra, passi estis ab adversariis tanta, id est tam magna 
et tam multa adversa pro fide tuenda, quam nunc sponte reli- 
quistis. Non tamen affirmando haec dico, ne in desperationem 
cadatis, et adhuc profundius in barathrum perditionis demer- 
gamini; sed quia utrumque est in voluntate vestra, dico condi- 
tionabiliter, quod tanta adversa pro Christo passi estis sine causa, 
si tamen sine causa haec passi estis. Sine causa enim passi estis, 
si in hoc errore perseveretis; non sine causa, si resipiscatis. » 

Quoad 2*? classem testimoniorum, citamus sequentia: — 

S. Epiphanius, postquam veram significationem exposuerat 
verborum Pauli quae leguntur initio capitis 6. Epistolae ad He- 
braeos: addit (Haeres. 59. num. 2.): «Verum horum omnium 
remedium statim Apostolus subiicit.... Ait itaque * Confidimus 
aulem de vobis, carissimi, meliora et viciniora saluti, tametsi iia. lo- 
quimur. Non enim iniustus est. Deus, ut obliviscatur operis vestri." In 
quo vides quemadmodum et instaurationem illam secundam fieri 

non posse omnino pronuntiaverit, neque tamen a salute illos 
excluserit, quos peccati sui poeniteret; sed et saluti propinquos 
esse dixerit, et Deum recte ab iis factorum esse susceptorem, qui 
delictorum suorum absolutam poenitentiam capesserent, seque 
adeo converterent, animumque mutarent. » 

Primasius Adrumetanus (in Ep. ad Hebr. vr, Migne t. 68. 
p. 722.) dicit: Quia non habuit [ Paulus] unde ad praesens lau- 
daret, laudat eos de spe futurorum, quam habebat de illis, quasi 
diceret... quod superius diximus de reproba terra et combustioni 
proxima, non de vobis hoc diximus, quia meliora de vobis cre- 
dimus; reduxit quoque eis praeterita bona illorum in memo- 
riam, quatenus ex praeteritis posset adducere ad bona quaeque. 
Ideoque subiunxit: Non enim iniustus est Deus, ut obliviscatur 
operis vestri et. dilectionis, quam. ostendistis in nomine eius. Ecce quo- 
modo recreavit animos eorum et confortavit, praeterita bona 
opera ad mentem revocans. Quia in omnipotentem Dominum 
oblivio non cadit, ideo non obliviscitur operum et laborum fi- 
delium suorum. Et in hoc est iustus, quia remunerat electos 
suos pro se laborantes: si enim oblivisceretur operum illorum, 
hec eos remuneraret, utcumque iniustus putaretur, quod omnino 
nefas est dicere. » 

B. Alcuinus (exp. in Ep. ad Hebr. vi. 10.) inquit: « Ecce quo- 
modo recreavit animas eorum, et confortavit, antiqua eis in men- 
tem revocans: tunc fecit eos, ut non aestimarent oblivisci Deum, 
et praeterita eius beneficia in eos.... Simile quid Galatis impro- 
perat dicens: Currebatis bene: quis vos fascinavit? (Gal. v. 7.) Atque 
iterum: Tanta enim. passi estis sine causa (Ibid. ri. 4.): ut praesens 
mitigaret eamdem sententiam, mox subiunxit: si tamen sine causa. 
Sic etiam hoc loco temperavit sententiam suam dicens: Nom 
enim. iniustus Deus, ut obliviscatur operis vestri, dum tantam carita- 
tem. ostendistis in. sanctis. » 

Quare Glossa Ordin. receptam in Ecclesia interpretationem 
huius textus referebat, cum in citata verba Pauli adnotabat: « Quia 
de praesenti non habet unde laudet, de spe futurorum attollit, 
ad quae per praeterita allicit, et facit eos existimare Deum non 
oblitum bonorum quae fecerunt. » 

Ex eadem communiori interpretatione Hugo Cardinalis (in h. 
loc.) aperte scribebat, loquens in persona Pauli: «Ideo de vobis 
confidimus, quia multa bona operati estis, quae reviviscent, si 

poenitueritis de malis. » — Et S. Thomas in cap. 6. Epistolae ad 
Heb. (lect. 5.) absque ulla dubitatione doctrinam de reviviscentia 
meritorum statuebat inquiens: « Dicendum est, quod homo qui 
cadit post gratiam, dupliciter potest se habere. Uno modo quod 
in malo perseveret; et tunc Deus omnes iustitias eius obliviscitur: 
Alio modo quod poeniteat; et tunc bonorum praecedentium re- 
cordatur, quia reputantur sibi ad meritum: unde dicit Glossa, 
quod mortificata reviviscunt. » 

Pro 3? classe testimoniorum, ne nimius sim, sententias duo- 
rum tantum Ecclesiae Doctorum referam. 

S. Ambrosius (in Lucam, l. 2. n. 53.) ait: « Vide quam bonus 
Deus, et facilis indulgere peccatis: non solum ablata restituit, 
sed etiam insperata concedit. » — Et S. Ioannes Chrysostomus, 
exhortans Theodorum lapsum ad poenitendum, ei parabolam de 
filio prodigo in mentem revocat, et adnotat (ad Theod. laps. 1. 
nu. 7.): «hic non alienus erat, imo filius, fraterque filii qui pa- 
tri acceptus erat; is in improbitatem lapsus est non vulgarem , 
sed in ipsum, ut ita dicam, malorum extremum; dives liber, no- 
bilis, famulis, extraneis mercenariisque miserior effectus est. At- 
tamen pristinum in statum rediit, amissamque gloriam recupe- 
ravit...quia resipuit, non desperavit, post tantam corruptionem, 
eumdem ipsum assecutus fortunae. splendorem, pulcherrimo iuduitur 
amictu, ef maioribus fruitur bonis, quam frater mon lapsus . . . Tanta 
est virtus poenitentiae! » 

3. Denique rationes theologicae admittendam esse meritorum 
reviviscentiam indubie ostendunt. 

Et .prima ratio desumitur ex conditionibus quae in opere bono 
requiruntur ut aeternae gloriae meritorium sit. Etenim Concilium 
Tridentinum, sess. 6. canone 32. definivit: «Si quis dixerit, 
hominis iustificati bona opera ita esse dona Dei, ut non sint 
etiam bona ipsius iustificati merita; aut ipsum iustificatum bonis 
operibus, quae ab eo per Dei gratiam, et Iesu Christi meritum, 
cuius vivum membrum est, fiunt, non vere mereri augmentum 
gratiae, vitam aeternam, et ipsius vitae aeternae, si tamen in gra- 
tia decesserit, consecutionem, atque etiam gloriae augmentum; 
anathema sit. » 

Iam vero ex hac Concilii definitione constat tres tantum con- 
ditiones necessarias esse ut opus aliquod vitam aete 
mereatur, et tandem suo tempore consequatur: pgi 

opus supernatutale, — «per Dei gratiam et lesu Christi meritum,» 
peractum: secundam, ut sit ab homine iustificato elicitum, — 
« ipsum iustificatum, bonis operibus, quae ab eo. fiunl, vere mereri: » 
tertiam, ut is homo in statu gratiae moriatur, — «5i famen in 
gratia decesserit. » — Atqui operibus peccato interruptis hae omnes 
conditiones competere possunt; nam iusti ex auxilio gratiae illa 
ediderunt; et post lapsum iterum iustificati, in statu gratiae opera 
decedere possunt. — Ergo ea opera aeternam gloriam suo tem- 
pore consequendam vere promereri possunt: — ac proinde, etiamsi 
per peccatum mortificata fuerint, per iustificationem tamen pec- 
catoris, ad meritum reviviscunt, et ad vitae aeternae praemium 
consequendum. 

Et Doctores adnotant Concilium consulto in definitione mox 
citata, qua conditiones ad meritum requisitas determinavit, non 
hanc adiecisse clausulam «si tamen gratiam semel acceptam 
perpetuo conservaverint; » sed illam «si tamen in gratia deces- 
serint.» Nimirum quia iustis, ut suis meritis consequantur glo- 
riae praemium, nihil amplius deesse credendum est, quam ut in 
gratia decedant. Quod in eis post merita peccato mortificata, ve- 
rificari poterat, nempe si gratiam amissam recuperassent. 

Secunda ratio desumitur ex bonitate operum quae facta fue- 
runt in gratia, et deinde per peccatum mortificata. Nam, ea quae 
manent in acceptatione divina, et propter obicem, qui supervenit, 
ad meritum non imputantur; remoto tandem obice, ad meritum 
imputabuntur. — Atqui opera bona, quae cum gratia Dei ab ho- 
mine iusto facta fuerunt, manent semper in divina acceptatione ; 
et nonnisi propter obicem peccati subsequentis ad meritum non 
imputantur. Ergo, remoto tandem obice per poenitentiam, illa 
eadem opera ad meritum imputabuntur; et sic reviviscent. 

Hanc rationem desumpsimus ex Divo Thoma, qui in 5. p. q. 89. 
4. 5. ait: « Quidam dixerunt quod opera meritoria per peccatum 
sequens mortificata non reviviscunt per poenitentiam subsequen- 
tem, considerantes quod opera ila non remanent, ut iterum vi- 
vificari possint. Sed hoc impedire non potest quin vivificentur; 
non enim habent vim perducendi in vitam aeternam (quod per- 
tinet ad eorum vitam) solum secundum quod actu existunt, sed 
etiam postquam actu esse desinunt, secundum quod remanent in 
acceptatione divina. Sic autem remanent, quantum est de se, etiam 
postquam per peccatum mortificantur, quia semper Deus illa 

opera, prout facta fuerunt, acceptabit, et sancti de eis gaudebunt... 
Sed quod isti qui ea fecit, non sint efficacia ad ducendum in 
vitam aeternam, provenit: ex impedimento peccati supervenientis, 
per quod ipse redditus est indignus vita aeterna. Hoc autem im- 
pedimentum tollitur per poenitentiam, in quantum per eam re- 
mittuntur peccata. Unde restat quod opera prius mortificata, per 
poenitentiam recuperant efficaciam perducendi eum qui fecit ea, 
in vitam aeternam, quod est ea reviviscere. » 

Ut autem melius appareat vis huius argumenti, prae oculis 
habeatur optima P. Suarez animadversio. Opus bonum in gratia 
ab homine iusto peractum relinquit in homine ius ad praemium, 
et manet in Deo quantum ad acceptationem eiusdem operis pro 
praemio, ipsi operi suo tempore conferendo; quamobrem pecca- 
tum superveniens excludit utique formaliter ius ad tale praemium, 
secundum praesentem hominis statum, quia formaliter excludit 
gratiam ; sed non potest, ut patet, excludere formaliter a divina 
acceptatione ipsum boni operis meritum. 

Quare peccatum subsequens posset a divina acceptatione hoc 
meritum operis excludere tantum demeritorie; et id faceret, si Deus 
statuisset punire quodcumque peccatum mortale amissione per- 
petua omnium meritorum praecedentium; tunc enim Deus sub 
hac conditione acceptare merita iusti hominis intelligeretur, ni- 
mirum: nisi per peccatum subsequens amittantur. — At Deum 
Sic acceptare merita iustorum non demonstratur; quin immo, ex 
argumentis supra expositis, contrarium constat: nam Scripturae 
et Patres, simpliciter et absolute, praemium vitae aeternae pro- 
mittunt iustis qui cum gratia operantur; et Concilium Tridenti- 
num declarat nihil aliud requiri ad complementum istius promis- 
sionis, seu ad promissi praemii consecutionem, nisi quod in statu 
gratiae ii, qui bona ad vitam aeternam operati sunt, decedant. 

Concludendum est igitur peccatum mortale, quod committitur 
postquam opera salutaria in statu gratiae edita fuerant, mortifi- 
care quidem haec opera, et excludere ius in homine, quoadusque 
in statu peccati maneat, ad praemium his operibus promeritum ; 
sed nullo modo excludere opera illa bona ab acceptatione divina; 
ideoque non impedire quominus, remoto peccati obice per poe- 
nitentiam, vivificari iterum possint et effectum suum, nempe ius 
in homine jam iustificato ad praemium, et ipsius praemii, statuto 
tempore, assecutionem, producere valeant. 

II. — DE SACRAMENTIS. 8 





I14 PARS I. — DE POENITENTIA PROUT EST VIRTUS. 


Denique argumentari licet ex efficacitate ipsa poenitentiae; — 
nam, ut ait S. Bonaventura (in 4. dist. 14. p. 2. a. 2. q. 3.), «plus 
potest gratia poenitentiae, quam culpa: sed culpa opera viva mor- 
tificat: ergo gratia mortificata vivificat. » 
. Secunda pars tbesis, in qua defendimus merita et bona omnia 
supernaturalia homini per poenitentiam resurgenti, perinde ac 
si numquam peccasset, restitui, breviter ex demonstratis evinci 
potest; — ex his enim tum opiniones, quae a sententia nostra 
differunt, refutantur; tum doctrina, quam proposuimus, stabi- 
litur. 

Et 1. — nequit. dici, poenitenti ex. meritis praecedentibus accidentale 
tantummodo praemium. obventurum , idest de illis in coelo gaudium ; 
quia iuxta hanc sententiam ipsa meritorum reviviscentia prorsus 
excluditur. | 

Etenim merita per peccatum mortificata ideo reviviscunt, quia, 
remoto impedimento peccati, homini iustificato restituuntur; et 
producunt effectum, quem, si impedimentum non supervenisset, 
produxissent. Átqui, iuxta sententiam, quam impugnamus, merita 
per peccatum mortificata, remoto per poenitentiam impedimento, 
non restituuntur homini iustificato; et effectum, quem si pecca- 
tum non supervenisset, produxissent, non producunt. Ergo iuxta 
sententiam, quam impugnamus, merita per peccatum mortificata, 
remoto per poenitentiam impedimento, non reviviscunt. 

Prob. min. — Merita, ab homine iusto ante peccatum acqui- 
sita, non conferebant ei ius ad accidentale praemium in coelo 
consequendum ; sed dabant ei ius ad essentialem beatitudinem, 
simulque tribuebant supernaturalia bona, quae cum hoc iure con- 
nectuntur. — Ergo cum statuitur, ex illis meritis homini per poe- 
nitentiam iustificato ius ad accidentale in coelo praemium tribui, 
et non obvenire ei ius ad essentialem beatitudinem, simul cum 
ceteris supernaturalibus bonis, quae cum hoc iure connexa sunt; 
profecto asseritur merita ante peccatum acquisita, et per pecca- 
tum mortificata, remoto per poenitentiam impedimento, homini 
iustificato non restitui, et effectum, quem produxissent, si impe- 
dimentum peccati non adfuisset, non producere. 

Praeterea, de bonis operibus auxilio actualis gratiae factis, 
dum versabatur in statu peccati, homo, si iustificatus decedat, 
gaudebit in gloria; et nihilominus illa bona, quae mortua a prin- 
cipio fuerant, non dicuntur per poenitentiam reviviscere. Ergo 

reviviscentia meritorum explicari nequit secundum accidentale 
praemium ex ipsis in coelo percipiendum. 

2. — Admilti non potest. sententia quae docet. merita per. peccatum. 
mortficata. reviviscere ad praemium gloriae essentiale, sed. mon. distin- 
clum ab eo quod debetur iuxta. dispositionem qua bomo a peccato. re- 
surgit ; ita ut per reviviscentiam meritorum homo idem praemium 
essentiale accipiat duplici titulo. — Haec sententia, non minus 
quam praecedens, reviviscentiam meritorum e medio tollit. 

Et sane si nihil ratione horum meritorum tribuitur, quod non 
sit alia de causa dandum; si nihil antiquae gratiae per priora 
merita comparatae adiiciatur ei quae actui perfectae poenitentiae 
respondet, nec maioris gloriae gradum poenitens intuitu priorum 
meritorum accipit; meritorum reviviscentia illusoria erit, quia non 
rem aliquam ex ea poenitens a peccato resurgens lucrabitur, sed 
nullus utilitatis merum titulum. 

3. — Nec amplectenda est sententia eorum qui tenent. ex. reviviscen- 
lia meritorum, praeler id quod debetur. iuxta dispositionem bominis a 
pexcato. resurgentis, aliquid amplius. ad essentiale praemium. consequen- 
dum conferri; sed eidem. dispositioni. proportionatum. 

Revera si praemium, ex meritis praecedentibus, secundum 
dispositionem hominis qui iustificatur, commensuratur; merita 
mortificata, proprie loquendo, non reviviscunt; sed potius aliud 
praemium, intuitu illorum meritorum, de novo confertur. 

Praeterea Scripturae testimonia et documenta Patrum superius 
citata, sine limitatione dicunt merita ante peccatum acquisita re- 
dire homini a peccato per poenitentiam resurgenti. — Et Triden- 
tina Synodus non dixit aliam conditionem necessariam esse ad 
obtinendam totam gloriam, quam quis promeruit ex bonis ope- 
ribus in gratia factis ante peccatum, praeter hanc unam, nimirum 
ut migret ex hac vita in statu gratiae. 

Denique si merita praecedentia non fuissent peccato mortifi- 
Cata, profecto valuissent ad obtinendum totum praemium quod 
promeruerant : — ergo, concludimus, etiam intercedente peccato, 
sed per iustificationem remisso, valere debent ad obtinendum to- 
tum praemium. Et legitima est illatio: nam peccatum superve- 
niens unicum impedimentum fuit quominus, dum maneret, totum 
praemium, quod opera bona praecedentia meruerant, consequi 
potuerint: ac proinde, hoc impedimento per remissionem peccati 
ablato, condignitas meritorum ad totum praemium iam promeri- 

tum instauratur, perinde ac si IRIpEdHin entum peccati interpositunr 
non fuisset. 

Maneat itaque bomini a peccato resurgenti merita pristina et omniu: 
bona supernaturalia, quae anie peccatum. babebat, semper, ac si non 
peccasset, plene restitui. 

Diffhicultates, magna ex parte, vindicatione ipsa thesis praeoc- 
cupavimus: — alias, quae declaratione aliqua indigent, hic adiici- 
mus solvimusque. | 

I. Peccata praecedentia ita abolentur per poenitentiam, ut 
amplius per subsequentia non reviviscant. Ergo merita per pec- 
catum totaliter extinguuntur, ita ut non redeant iterum per poe- 
nitentiam. 

Resp. -N. conseq. — Non est eadem ratio pro bonis operibus 
ac pro peccatis: illa per peccatum utique: mortificantur, sed in 
acceptatione Dei perpetuo manent; ideoque possunt iterum, re- 
moto per poenitentiam impedimento peccati, reviviscere: peccata 
vero per poenitentiam penitus delentur et extinguunfur, ut se- 
quenti articulo demonstrabitur. 

2. Praemium ex pluribus titulis collatum censetur maius quam 
si uno tantum titulo conferatur. — Ergo maius praemium erit 
ius ad eamdem gloriam collatum ex meritis praecedentibus et ex 
praesenti dispositione. | 

Resp. Dist. 4nt. — Si praemium sit morale, ut sunt signa ho- 
noris C. Si praemium sit reale, idest, in aliqua re consistat, quae 
rependitur N. — Cum honor sit alienae excellentiae existimatio; 
et huius existimationis declaratio sit honorificatio, quam exhibere 
solemus signo aliquo; existimatio maior vel minor, secundum 
varios titulos excellentiae quos agnoscimus, unico signo ostendi 
potest: sed praemia realia maiora et plura nonnisi pactae mer- 
cedis incremento ac multiplicatione exhiberi debent. Quare si 
militi delinquenti rex placatus residua priorum annorum stipendia 
promiserit, promissis non satisfaciet, si sequentis anni stipendium, 
titulo etiam priorum, unice solvat; et iustam retributionem non 
daret operario dominus, qui nummo pro hodierno labore ei de- 
bito, priores etiam labores eius compensare vellet. 

3. Concilium Tridentinum, sess. 6. c. 16., dicit eamdem vitam 
aeternam dari iustis duplici titulo, scilicet ut haereditatem filiis. 
et ut mercedem operariis. Ergo idem praemium ex pluribus ti- 
tulis conferri potest. 


ART. X. — DE REVIVISCENTIA MERITORUM. I17 


Resp. Dist. Cons. — Potest idem praemium ex pluribus titulis 
rependi, si remunerationum tituli sint diversae rationis eadem actione 
necessario comprebensi C. Si sint tituli eiusdem rationis ob diversas 
actiones quae praemium exigant N. — Quaelibet actio iusti, ad 
vitam aeternam consequendam proportionata, necessario continet 
titulos haereditatis atque mercedis; et consequenter eadem retri- 
butio potest huic duplici titulo respondere: — sed titulus multi- 
plicis mercedis, sicut plures actiones meritorias requirit, ita praemium 
realiter multiplex, aut. saltem. secundum se praestantius, ut est visio 
Dei perfectior. 

4. Omnibus Christi meritis non fuit datum praemium, nisi 
quod singulis adaequate debebatur. Ergo pluribus actionibus no- 
stris meritoriis potest idem praemium ex pluribus titulis conferri. 

Resp. Neg. Conseq. — Licet enim, egregie animadvertit hic Sua- 
rez (op. de reviv. merit. disp. 2. sect. r. n. 37.) singula opera Chri- 
sti « essent dignissima toto illo praemio, quod omnibus simul de 
facto correspondet, et multo maiori in infinitum, de facto tamen 
non ita fuerunt oblata et ordinata illa opera ad tale praemium 
per Christi merentis voluntatem, subordinatam etiam in hoc di- 
vinae voluntati ita ordinantis et promittentis praemium ; quod fa- 
ctum est, vel ad maiorem abundantiam , vel ad maioris caritatis 
ostensionem, vel etiam ne in ratione meriti vel satisfactionis vi- 
derentur superflua posteriora opera, si priora essent acceptata ad 
totum praemium absque respectu ad posteriora. Et ideo in Chri- 
sto Domino fuit altior modus referendi omnia opera sua ad et- 
fectum meriti vel satisfactionis. Nam in primo instanti suae con- 
ceptionis obtulit omnem progressum vitae suae usque ad mortem, 
tanquam unum et integrum meritum suae mercedis, quam noluit 
sibi deberi propter singula opera, tanquam propter adaequatos 
titulos, sed propter collectionem omnium per modum unius, et 
propter singula, ut concurrentia ad illum unum cumulum inte- 
grandum. ... Atque ita ex Christi exemplo potius excluditur, 
quam confirmetur, ille modus praemiandi plura merita adaequate 
et totaliter eodem praemio, praesertim in meritis et praemiis 
' omnino finitis. » 

5. Iuxta Concilium Tridentinum, sess. 6. capit. 7. in iustifica- 
tione quisque recipit gratiam suae dispositioni respondentem ; 
ergo cum dispositione languidiori non potest recipi gratia inten- 
sior ante peccatum acquisita. 

Resp. Dist. Ant. — Iuxta Concilium Tridentinum quisque re- 
cipit in iustificatione gratiam dispositioni praesenti responden- 
tem, et id intelligitur de gratia, quae in iustificatione per se in- 
funditur C. Quae infunditur per accidens N. — Contritio est causa 
gratiae, quae per se et ratione. praesentis iustificationis infunditur, 
et poenitentiae fervori, tanquam dispositioni, exaequatur. Át in- 
tuitu gratiae ob merita suscitata, contritio non est proprie dispo- 
sitio, multo minus causa illius ; sed tantum conditio, qua impedi- 
mentum, seu peccatum, amovetur. 

6. Sacramentum valide sed ficte susceptum, remoto obice, re- 
viviscit, et effectum suum producit, secundum dispositionem subie- 
cti, cum obex removetur. — Ergo merita, peccato mortificata, re- 
viviscent, secundum praesentem hominis a peccato resurgentis 
dispositionem. 

Resp. N. Cons. — Sacramentum enim effectum gratiae, ratione 
Obicis quo susceptum fuerat, non produxit, et primo incipit, po- 
sita subiecti dispositione debita, vim suam exerere: opera vero 
bona, quae, peccato mortificata, per poenitentiam reviviscunt, iam 
praemium suum merita et adepta fuerant, quod eis in iustifica- 
tione restituitur. | 

7. Si per poenitentiam omnia bona supernaturalia prius acqui- 
sita restituuntur, praestat peccare et poenitere, quam non peccare; 
eo quod poenitens a lapsu ditior semper resurgat. 

Resp. MN. seq. — Etenim peccatum eligibile non est, nec per 
se confert ad augmentum gratiae quod habetur post poeniten- 
tiam: immo quantum de se est illud impedit, sicut impedit etiam 
omne meritum pro tempore quo perdurat, quod est damnum irre- 
parabile. 


ARTICULUS UNDECIMUS 


De reditu peccatorum per poenitentiam remissorum. 


Peccata semel dimissa, per subsequens peccatum non redire 
secundum actum qui transiit, indubium est; redire autem secun- 
dum genus vel speciem, manifeste apparet: — sed quaeritur utrum 
peccata iam dimissa, alio peccato mortali superveniente, redeant 
quoad maculam et reatum; ita ut rursus a Deo, perinde ac si 
numquam remissa fuissent, imputentur ad mortem aeternam et 
puniantur. 

Affrmativum responsum huic quaestioni dederunt nonnulli 
theologi veteres, quos Magister sententiarum commemorat (4. 
dist. 22.): — at omnes alii, cum S. Thoma, contrarium tenent, et 
docent culpas remissas nunquam redire, quantumvis nova peccata 
multiplicentur. 

Iuxta hanc doctrinam statuitur 


THESIS X. 


Nullum peccatum, semel remissum, novo peccato subsequente, redit, nec 
quoad culpam, nec quoad poenam. 


Prob. thesis, 1. — Ex Scripturis. Etenim Sacrae Litterae passim 
declarant peccata absolute dimitti a Deo: — ergo peccata, quae 
semel remissa fuerant, novo subsequenti peccato, non redeunt, 
ità ut a Deo iterum ei cui remissa fuerint imputentur et in eo 
puniantur. — Consequentia patet; nam ideo peccata remissa, novo 
subsequente peccato, redirent, quia nonnisi sub hac conditione 
peccata illa a Deo absoluta essent, scilicet si novum aliquod mor- 
tale peccatum in posterum non committatur: quapropter si ex 
Sacris Litteris constet peccata mon conditionate, sed absolute remitti 
a Deo, concludendum erit culpas a Deo semel remissas, novo 
subsequente peccato, iterum non redire. 

Anteceders vero apertissimis Scripturarum locis comprobatur: 
in eis enim multiplicantur locutiones et imagines ad ostenden- 
dum, remissionem peccatorum a Deo concessam, esse perfectam 
et absolutam. — Quin referam loca, ubi frequentissime peccata 
nostra dicuntur auferri, tolli, deleri, aboleri, sequentia ad exemplum 
commemorabo. Apud Isaiam (xxxvi. 17.) legimus: « Tu autem 
eruisti animam meam, ut non periret, proiecisti post tergum tuum 
omnia peccata mea. » — Et (xuir. 25.): « Ego sum, ego sum ipse, 
qui deleo iniquitates tuas propter me, et peccatorum tuorum non 
recordabor. » — Et iterum (xrtv. 22.): « Delevi ut nubem iniqui- 
tates tuas, et quasi nebulam peccata tua. » — In Prophetia vero 
Michaeae (vit. 19.): « Miserebitur nostri: deponet iniquitates no- 
Stras, et. proiiciet in profundum maris omnia peccata nostra. » 

2. Ex doctrina Patrum thesis nostra confirmatur. Inter eos qui 
pro nobis apertius loquuntur, sequentes audiantur: — 

Origenes (in Gen. Hom. 13. n. 4.) ait: « Sunt quaedam litte- 
rae quas Deus scribit, quaedam litterae quas nos scribimus. Pec- 
cati litteras nos scribimus. Audi Apostolum dicentem: *Delens,' 
inquit (Col. rm. 14.), quod adversum nos erat chirographum in 
decretis, quod erat contrarium nobis, tulit illud de medio, afh- 
gens illud cruci suae. Istud quidem quod dicit chirographum, 
peccatorum nostrorum cautio fuit. Unusquisque etenim nostrum, 
in his quae delinquit efficitur debitor, et peccati sui litteras 
scribit. .. .. . Unde constat nostras litteras peccato, litteras autem 
Dei iustitia scribi. Ita enim dicit Apostolus (II. Cor. mt. 2-3.): 
*Vos enim estis epistola scripta non atramento, sed Spiritu Dei 
vivi, non in tabulis lapideis, sed in tabulis cordis carnalibus.' Ha- 
bes ergo in te litteras Dei, et litteras Spiritus Sancti. Si vero 
delinquas, ipse tibi conscribis peccati chirographum. Sed vide quia 
cum semel accessisti ad crucem Christi, et ad gratiam baptismi, 
chirographum tuum cruci affixum, et in fonte baptismi deletum 
est. Non rescribas ultra quae deleta sunt, nec repares, quae abo- 
lita. sunt, solas in te serva litteras Dei, sola in te permaneat Scri- 
ptura Spiritus Sancti. » 

S. Ambrosius (de Poenit. lib. 2. c. 6. n. 40.), haec clarissima 
habet: «Bonum Dominum habemus qui velit donare omnibus, 
qui te per prophetam vocavit dicens: *Ego sum, ego sum qui 
deleo iniquitates tuas, et memor non ero: tu autem memor esto, 
ut iudicemur' (Isa. xrur. 25.). Ego, inquit, memor non ero: tu au- 
lem. memor esto, hoc est: Non revoco illa, quaecumque delicta do- 
navi tibi, velut quadam oblivione tecta sint: tu autem memor 
esto. Ego, inquit, memor non ero propter gratiam, tu memor esto 
propter correctionem ; memor esto, ut scias donatum esse pec- 
catum. » 

Gelasius Papa, relatus apud Gratianum (dist. 4. de Poenit. 
Cc. 24.): «Divina,» inquit, «clementia dimissa jpeccata in ultio- 
nem ulterius redire non patitur. » — Et S. Prosper (resp. ad obi. 2. 
Gallor. Migne tom. 51. p. 158.): «Qui recedit a Christo, et alie- 
nus a gratia finit hanc vitam, quid nisi in perditionem cadit? 
Sed non in id, quod remissum est, recidit, nec in originali pec- 
cato damnabitur, qui tamen propter postrema crimina ea morte 
afficietur, quae ei propter illa, quae remissa sunt, debebatur. » 

Nec minus clare Theodoretus (in Mich. vir. 19.) loquitur: 
« Hoc enim certe admirabile, quod non solum [Deus] ignoscat, 


ART. XI. — DE REDITU PECCAT. PER POENIT. REMISSORUM.  I2I 


sed etiam memoria sua expellat peccata, et tamquam in profun- 
dum in oblivionem tradat. Hoc enim explicans, beatus etiam Mi- 
chaeas dixit: *Demerget peccata nostra, et proiücientur in pro- 
fundum maris omnia peccata nostra. Quemadmodum enim id 
quod in profundum maris abiicitur, penitus non exstat: sic, 
inquit, peccata nostra oblivione funditus obruet. » 

Et S. Gregorius Magnus (lib. 11. epist. 45.): «Certe, » inquit, 
« maris rubri transitus figura sancti baptismatis fuit, in quo hostes 
a tergo sunt mortui, sed alii contra faciem in eremo sunt inventi. 
Sic quippe omnes qui in sancto baptismate tinguntur, eorum pec- 
cata praeterita omnia laxantur, quia eis veluti Aegyptii hostes a 
tergo moriuntur. Sed in eremo alios hostes invenimus, quia dum 
in hac vita vivimus, priusquam ad promissionis patriam pertin- 
gamus, multae nos tentationes fatigant, et ad terram viventium 
tendentibus iter intercludere festinant. Qui ergo dicit peccata in 
baptismate funditus non dimitti, dicat in mari rubro Aegyptios 
non veraciter mortuos. Si autem fatetur Aegyptios veraciter mor- 
tuos, fateatur necesse est peccata in baptismate funditus mori, 
quia nimirum plus valet in absolutione nostra veritas, quam um- 
bra veritatis. » 

Quaedam Sacrarum Scripturarum et Patrum loca declaranda 
supersunt, quae prima facie contra thesim, quam stabilivimus, 
videntur esse. 

I. In Evangelio Matth. (xvin. 23-35.), parabola narratur de 
rege rationem ineunte cum servis suis, qui postquam remiserit 
uni debitum decem millium talentorum, cum audierit eum cru- 
deliter alium conservum coegisse ad solutionem centum dena- 
riorum, iratus dixit ei (vv. 32-34.): « Serve nequam, omne debi- 
tum dimisi tibi, quoniam rogasti me: nonne ergo oportuit et te 
misereri conservi tui, sicut et ego tui misertus sum? Et iratus 
dominus eius tradidit eum tortoribus, quoadusque redderet uni- 
versum debitum. » — Itaque sicut rex servo, ob crudelitatem erga 
conservum, revocavit donationem debiti prius factam; ita etiam 
videtur Deus, ob peccatum subsequens, remissionem priorum 
peccatorum homini factam revocare, eique peccata, quae remissa 
fuerunt, imputare iterum ad culpam et ad mortem aeternam. 

Resp. N. conseq. — a) Ad rectam parabolae intelligentiam, mo- 
nitum S. Ioannis Chrysostomi (Homil. 48. et 65. in Matth.) ser- 
vandum est, nimirum, in parabolis praecipue attendendum esse 

finem a Christo Domino in unaquaque intentum: verba autem, 
vel non esse semper accommodanda, tanquam pertinentia, ad fi- 
nem parabolae; vel non sémper afferri, ut absolute factum, quod 
in parabola proponitur, approbetur, sed solum ut per quandam 
analogiam declaretur id quod intenditur. Quamobrem, parabola 
citata, non significatur Deum, ob peccatum vindictae, exigere a 
nobis debita remissa, quia non oportet quoad omnia accommodare 
parabolam; sed declaratur Deum maxime habere odio huiusmodi 
peccatum, et ratione illius provocari, ut amplius hominis non 
misereatur, sed ab eo rigorose exigat omne debitum, quod in eo 
"invenerit, sive illud contractum sit per ipsummet peccatum non 
miserendi proximi, sive propter ingratitudinem cum illo coniun- 
ctam, sive propter subsequentia peccata, quae interdum plura 
multiplicantur, denegante Deo suam misericordiam, et speciale 
auxilium propter ingratitudinem in ipsum Deum, et crudelita- 
tem in proximum. 

P) Praeterea, parabola citata non dicitur, regem exegisse a 
servo idem debitum quod remiserat, sed absolute: Et? iratus do- 
minus eius, tradidit eum tortoribus, quoadusque redderet. universum 
debitum: — quod potest intelligi de debito denuo contracto per 
novam ingratitudinem, et immisericordiam circa conservum suum, 
quae etiam in quandam ipsius regis iniuriam redundabat. Maxime 
autem loquitur Scriptura et Christus Dominus de hoc debito 
tanquam de eodem, quia respectu Dei, secundum substantiam, 
idem debitum aeternae poenae contrahitur, et gehennae ignis. 

2. In Ps. rxxvrmr. 8. legitur: « Ne memineris iniquitatum no- 
strarum antiquarum; » et in Psal cvi. 14. « In memoriam redeat 
iniquitas patrum eius in conspectu Domini.» — Ergo Deus pec- 
catorum remissorum recordatur, illaque punit. 

Resp. Neg. Cons. — Loca enim citata non spectant aeternas 
poenas, quae remissae fuerunt, sed huius vitae temporales, qua- 
rum executionem Deus quandoque differt. 

3. Patres nonnulli docent peccata vetera redire propter ma- 
litiam peccatorum, quae post remissionem priorum acceptam 
committuntur. — Sic, ex. gr., 

S. Io. Chrysostomus, Homilia in parabolam de decem mil- 
lium. talentorum debitore (Migne t. 51. p. 1. p. 29.), ait: «Scri- 
ptum est, Dei dona esse sine poenitentia (Rom. it. 29.): « Cur 
igitur, hic post eductum munus, post progressam benignitatem, 

reductus est calculus? Propter iniuriae memoriam. » — Et paulo 
post: « Duplex igitur malum pertinax iniuriae memoria, et quod 
nullam excusationem habeat apud Deum, et quod reliqua pec- 
cata iam remissa iterum revocet et contra nos constituat. » — 
Et S. Gregorius Magnus (dialog. lib. 4.c.60.): « Ex quibus vide- 
licet dictis [ Evangelicis] constat, quia si ex toto corde non di- 
mittimus quod in nos delinquitur, et hoc rursum exigitur a nobis, 
quod iam nobis per poenitentiam dimissum fuisse gaudebamus. » 

Resp. — Patres docent peccata vetera redire, non quia redeunt 
culpa et poena, quae absolute et irrevocabiliter remissae fuerant, 
sed r. — quia homo iterum incidit in divinam inimicitiam et 
amittit gratiam et fit reus poenae aeternae, 2. — quia ob ingra- 
üitudinem ex numero et enormitate dimissorum antea peccatorum, 
subsequens peccatum aestimatur gravius: — et inde evenit ut ali- 
quando Deus, novis peccatis offensus, abundantiores gratias sub- 
trahat, ac permittat hominem in peccata, quae prius remissa ha- 
buerat, relabi, aut in graviora, et in peccatis pervicaciter induratum 
interire. 

Iuxta has declarationes intelligendum esse S. Ioan. Chrysosto- 
mum, constat ex ipso loco citato. Nam ibi S. Doctor ostendere 
vult enormitatem malitiae, quae in ira contra proximum et crudeli 
vindicatione iniuriarum ab aliis acceptarum continetur; ac proinde 
ideo afhrmat Deum propter hoc peccatum reducere calculum mi- 
sericordiae suae, quia ob eius malitiam Deus non amplius gratia 
eficaci hominem a barathro perditionis retrahit; sed, data sufhi- 
cienti gratia, quam nemini denegat, sinit ut ille ex culpis suis 
pereat. 

«Hoc peccatum,» inquit, « dominum plane exacerbavit. Quid 
igitur est peius iniuriae recordatione, cum benignitatem Dei iam de- 
promptam revocet, et quae non potuerunt efhcere alia peccata, haec 
effhciat ira adversus proximum? » Quare Homiliam his verbis con- 
dudit: « Quocirca audacter dixero, omni peccato istud gravius 
esse: quinimo non ego hoc dico, sed Christus per parabolam 
istam istud declaravit.... Nihil igitur ita studeamus, quam ut 
ipsi ira vacemus, et nobis infensos reconciliemus: cum illud scia- 
mus, nullam nec orationem, nec eleemosynam, nec ieiunium, nec 
participationem mysteriorum, aut aliud quidpiam, si memores 
offensarum simus, nobis patrocinari posse in illa die: ut contra, 
si hoc peccatum superemus, etiamsi mille delictis inquinati simus, 

veniam aliquam consequi nos posse. Nec meus sermo est iste, 
sed illius qui tunc nos iudicaturus est, Dei. Quemadmodum hoc 
in loco pronuntiavit: «Ita, inquiens, *faciet Pater meus, si non 
remiseritis unusquisque ex cordibus vestris. Et rursum alibi: *Si 
remiseritis hominibus delicta sua, remittet et vobis Pater vester 
coelestis ' (Matth. xvm. 35. et vi. 14). » 

Quod ad S. Gregorium attinet, nihil aliud pro verborum eius 
declaratione addendum est, nisi quod explicatio a nobis data va- 
lidissime confirmatur ex aperto eiusdem S. Gregorii testimonio, 
superius ad demonstrationem thesis citato. 

4. S. Augustinus (lib. r. de Bapt. contra Donatistas, c. r2. 
n. 20.) ait: « Redire dimissa peccata, ubi fraterna caritas non est, 
apertissime Dominus docet de illo servo, quem cum invenisset 
debitorem decem millium talentorum, deprecanti omnia dimisit... 
Nec tamen illud quod nondum converso dimiserat, impedivit do- 
minum elus, quominus in illo tempore accipiendae rationis di- 
mitteret ei omnia quae debebat. Sed quid profuit, quandoquidem 
in caput eius propter odiorum perseverantiam rursus omnia con- 
tinuo replicata sunt? Sic non impeditur Baptismi gratia, quominus 
omnia peccata dimittat , etiamsi odium fraternum in eius cui dimit- 
tuntur animo perseverat. Solvitur enim hesternus dies, et quidquid 
supra est solvitur, etiam ipsa hora momentumque ante baptismum 
et in baptismo. Deinceps autem reus esse continuo incipit, non 
solum consequentium, sed etiam praeteritorum dierum, horarum, 
momentorum, redeuntibus omnibus quae dimissa sunt. » 

Resp. — S. Augustinus hic de peccatorum reditu loquitur non 
quasi ipse eum admiserit, sed pro modo arguendi, data nempe et 
non concessa sententia quam adversarii, seu Donatistae, circa illum 
reditum. admittebant. 

Quod ut evidens appareat, attendatur contextus. Initio capitis 
undecimi, eiusdem libri primi, S. Augustinus refert Donatistas Ca- 
tholicis hanc quaestionem proposuisse, nimirum, utrum peccata 
dimissa essent per baptismum in parte Donati; — et contra Ca- 
tholicos sic arguisse: vel hi qui baptizantur in parte Donati pec- 
catorum veniam in baptismo consequuntur, vel non: si prius, 
ergo Spiritus Sanctus, per quem peccata dimittuntur, est apud 
Donatistas: si posterius, ergo non est apud eos verum baptisma, 
quod tamen Catholici verum esse agnoscunt. Respondet dilem- 
mati S. Doctor, statuendo, iuxta catholicam fidem, baptismum ve- 


ART. XI. — DE REDITU PECCAT. PER POENIT. REMISSORUM. 125 


rum, idest validum, esse, si rite conferatur; sed tamen, ex mala 
dispositione subiecti, cum obicem peccati invenit, effectu remis 
sionis peccatorum plane frustrari. 

Ad hoc, ex confessione ipsa adversariorum, probandum, inquit 
(c. xi. n. 16.). « His ita resistimus, secundum Scripturas, eos in- 
terrogantes, ut quod a nobis quaerunt, sibi ipsi respondeant. Quaero 
enim ut dicant, utrum dimittantur peccata ubi caritas non est. » 
Et deinde (cap. 12. n. 18). « Quid si ad ipsum baptismum fictus 
accessit? dimissa sunt ei peccata, an non sunt dimissa? Eligant 
quod volunt; utrumlibet elegerint, sufficit nobis. Si dimissa dixe- 
rint; quomodo ergo * Spiritus Sanctus disciplinae effugiet fictum *. 
(Sap. 1. 5.), si in isto ficto remissionem operatus est peccatorum? 
Si dixerint non esse dimissa; quaero, si postea fictionem suam 
corde concusso et vero dolore fateretur, denuo baptizandus iudi- 
caretur? Quod si dementissimum est dicere; fateantur vero ba- 
ptismo Christi baptizari posse hominem, et tamen cor eius in 
malitia vel sacrilegio perseverans, peccatorum abolitionem non 
sinere fieri. » 

Hic, ut patet, quid S. Augustinus sentiat, exprimit; hic aper- 
tissime docet non esse remissionem peccatorum in baptismo con- 
cessam ei qui peccati obicem , ex mala voluntate, sacramento 
opponat. — Sed en responsum, quod Donatistae dabant huic ca- 
tholicorum argumentationi: illud Augustinus referens, mox sub- 
iungit (n. I9.): « Si autem dixerint, in illo qui fictus accessit ,. 
per sanctam vim tanti sacramenti dimissa quidem illi esse pec- 
cata in ipso temporis puncto, sed per fictionem eius rediisse con- 
tinuo: ut Spiritus Sanctus et adfuerit baptizato ut peccata rece- 
derent, et perseverantiam fictionis fugerit ut redirent. » — Et tunc, 
data et non concessa hac adversariorum explicatione, S. Augusti- 
nus addit, nullum ex ea emolumentum adversarios ad tuendum 
errorem suum capere; nam, «si hoc ergo dixerint, » ipse prose- 
quitur, «hoc etiam in eis intelligant fieri, qui extra Ecclesiae. 
communionem, sed tamen baptismate Ecclesiae, baptizantur, quod. 
ubicumque fuerit, sanctum est per se ipsum. » 

Quapropter dum ait (cap. xir. n. 20.): « Redire dimissa pec- 
cata, ubi fraterna caritas non est, apertissime Dominus docet », 
non affirmat veram esse sententiam quae asserit peccata semel 
remissa redire per subsequens peccatum; — non enim, ut ipse 
acute adnotat, in parabola ex qua exemplum sumebat, agitur, nist 

de eo qui « non dimiserat conservo suo quod ei debebat, et sic 
accesserat ut ei remitteret dominus; — sed urget, peccatorum re- 
missionem non obtineri cum baptismus absque debita disposi- 
tione suscipitur; et alludit ad explicationem, quam tradebant ad- 
versarii ut declararent quare illa remissio non obtineretur, quam 
explicationem ipse Áugustinus non approbat, sed permittit. — 
Ceterum in eodem opere (lib. 5. c. xx. n. 30.) apertissime ait: 
« Si enim de his qui in nos peccaverint dictum est, * Si non 
dimiseritis peccata hominibus, nec Pater vester dimittet vobis 
peccata vestra (Matth. vr. 15.): quanto magis fieri non. potest ut 
ejs peccata dimittantur, qui fratres a quibus diliguntur oderunt, 
et in ipso odio baptizantur; quibus tamen postea correctis non 
rursus baptismus datur, sed ipsa venia, quam tunc accipere non 
meruerunt, in vera conversione praestatur. » 

ScuoLION r. — Diximus peccata semel dimissa, aliquo lato 
sensu per subsequens peccatum redire, quia istud ob ingratitu- 
dinem gravius aestimatur: — at non ideo putandum est, reatum, 
qui ob ingratitudinem sequentis peccati redit, semper esse maio- 
rem reatu peccati praecedentis; interdum enim maior illo est, 
interdum minor. Sane si peccatum superveniens secundum spe- 
ciem suam spectetur, potest malitia eius esse maior vel minor 
prioris peccati; et hoc contingere potest etiam si spectetur in- 
gratitudo quam involvit. 

Audiatur hac in re S. Thomas (5. p. q. 88. a. 3.): « Quidam 
dixerunt quod ex peccato sequenti propter ingratitudinem con- 
surgit tantus reatus, quantus fuit reatus peccatorum prius dimis- 
sorum, super reatum proprium huius peccati. Sed non hoc est 
necessarium, quia, sicut supra dictum est, a. r. hui. quaest., reatus 
praecedentium peccatorum non redit per peccatum sequens, in 
quantum sequebatur ex actibus praeteritorum peccatorum, sed in 
quantum consequitur actum sequentis peccati. Et ideo oportet 
quod quantitas reatus redeuntis sit secundum gravitatem peccati 
subsequentis. 

Potest autem contingere quod gravitas peccati subsequentis 
adaequetur gravitati omnium peccatorum praecedentium. Sed hoc 
non semper est necesse, sive loquamur de gravitate eius quam 
habet ex sua specie (cum quandoque peccatum sequens sit for- 
nicatio simplex, peccata vero praeterita fuerunt adulteria vel ho- 
micidia, seu sacrilegia); sive etiam loquamur de gravitate quam 

habet ex ingratitudine annexa. Non enim oportet quod quantitas 
ingratitudinis sit absolute aequalis quantitati beneficii suscepti , 
cuius quantitas attenditur secundum quantitatem peccatorum prius 
dimissorum. Contingit enim quod contra idem beneficium unus 
est multum ingratus vel secundum intensionem contemptus be- 
neficii, vel secundum gravitatem culpae contra benefactorem com- 
missae; alius autem parum, vel quia minus contemnit, vel quia 
minus contra benefactorem agit. Sed proportionaliter. quantitas 
ingratitudinis adaequatur quantitati beneficii: supposito enim ae- 
quali contemptu beneficii, vel offensa benefactoris, tanto erit gra- 
vior ingratitudo, quanto beneficium fuit maius. 

Unde manifestum est quod non est necesse quod propter in- 
gratitudinem semper per peccatum sequens redeat tantus reatus, 
quantus fuit praecedentium peccatorum; sed necesse est quod 
proportionaliter, quanto peccata prius dimissa fuerunt plura et 
maiora, tanto redeat maior reatus per qualecumque sequens mor- 
tale peccatum. » 

ScHoLION 2. — Ingratitudo sequentis peccati non est speciale 
peccatum, nisi peccator in. contemptum Dei et. suscepti benefici. pec- 
cet. «Ingratitudo peccantis, » ait Angelicus Doxtor (q. cit. a. 4.), 
« quandoque est speciale peccatum, quandoque autem non; sed 
est circumstantia generaliter consequens omne peccatum mortale, 
quod contra Deum committitur. ..... Si igitur aliquis peccator 
in contemptum Dei et suscepti beneficii aliquod peccatum com- 
mittat, illud peccatum trahitur ad speciem ingratitudinis; et hoc 
modo ingratitudo peccantis est speciale peccatum. Si vero aliquis 
intendens aliquod peccatum committere, puta homicidium aut 
adulterium, non retrahatur ab hoc propter hoc quod pertinet ad 
Dei contemptum, ingratitudo non erit speciale peccatum, sed tra- 
hetur ad speciem alterius peccati, sicut circumstantia quaedam. 
Ut autem Augustinus dicit in lib. de Natura et Gratia, capit. 29. 
non omne peccatum est ex contemptu, et tamen in omni pec- 
cato Deus contemnitur in suis praeceptis. » 

ARTICULUS DUODECIMUS 


De necessitate poenitentiae. 


Poenitentiam ad remissionem peccatorum obtinendam neces- 
sitate medii esse necessariam fatentur omnes Catholici et ex huc- 
usque disputatis luculenter constat: — utrum vero semper actus 
formalis poenitentiae requiratur, an virtualis sufficiat, controver- 
titur. Scotus, aliique virtualem sufficere censent, plerique Thomi- 
stae putant necessariam omnino esse poenitentiam formalem. 

Mediam inter oppositas sententias defendit P. Suarez, et hanc 
amplectimur ac tuemur sequenti thesi. 


THESIS XI. 


Actus formalis poenitentiae, per se loquendo , necessarius est ad. conse- 
quendam. remissionem. peccati mortalis ; sed aliquando, per accidens, 
potest remissio peccati. mortalis obtineri. sine formali actu. poeniten- 
tiae, per actum. caritatis, qui est. poenitentia. virtualis et in. voto 
eam. continet. 


Prob. 1"* pars thesis. 1. Ex Concilio Tridentino, quod sessione 6. 
(cc. 6. 7.) contritionem inter praecipuas dispositiones ad iustifica- 
tionem enumerat; et sessione decimaquarta (c. 4.) aperte docet: 
« Fuit autem quovis tempore ad impetrandam veniam peccato- 
rum hic contritionis motus necessarius. » 

2. Ex Sacris Litteris. Nam necessitatem poenitentiae ostendunt 
loca frequenter pro thesibus praecedentibus iam citata, in quibus 
peccatorum remissio nonnisi sub conditione poenitentiae a Deo 
promittitur. — Adhuc clarius necessariam esse poenitentiam do- 
cent verba Christi (Luc. xii. 3.): « Nisi poenitentiam habueritis, 
omnes similiter peribitis. » Hoc enim tunc agebat Christus, ut ex 
occasione temporalis supplicii quo affecti fuerant Galilaei, « quo- 
rum sanguinem Pilatus miscuit cum sacrificiis eorum » (l. c. v. 1.), 
auditores suos, omnesque homines aeterni supplicii moneret, tam- 
quam si diceret multo maiora et certiora passuros esse supplicia, 
nisi de peccatis commissis agerent poenitentiam : — maiora qui- 
dem, quia illi qui occisi fuerant a Pilato temporalia, ipsi aeterna 

passuri essent; certiora, quia illi, et non omnes eiusdem culpae 
rei, pariter perierunt; ipsi vero omnes pariter, excepto nemine, 
peribunt. — Et eamdem poenitentiae necessitatem demonstrant 
verba Ecclesiastici (rt. 22.): « S1 poenitentiam non egerimus, in- 
cidemus in manus Domini, et non in manus hominum. » 

Haec autem testimonia non de virtuali, sed de formali poe- 
nitentia intelligenda sunt; 1. — quia verba scripturae, ut constat, 
juxta proprium sensum intelligi debent, si nihil obstet; 2. — quia 
ad significandam hanc propriam poenitentiae acceptionem, Scri- 
ptura nominat tristitiam, gemitus, tribulationem animae, contritio- 
nem cordis, quae ad formalem poenitentiam pertinent; 3. — quia 
non aliter Scriptura requirit fidem vel caritatem, ac poenitentiam; 
ergo sicut illi actus formaliter dicuntur necessarii, ita et poeni- 
tentiae formalis actus dici necessarius debet. 

3. Ex Patribus poenitentiae formalis necessitas vindicatur. 

» S. Iustinus Martyr (dialogo cum Tryphone, n. 141.) haec ha- 
bet: « Si poenitentiam agant, licet omnibus, quicumque voluerint, 
misericordiam a Deo consequi, eosque beatos Scriptura praedicat 
his verbis: *Beatus cui non imputaverit Dominus peccatum' 
(Psalm. xxxr. 2.). Id autem hanc vim habet ut, peccatorum poe- 
nitentiam agendo, peccatorum a Deo remissionem accipiat. .. .. 
Huius rei testimonium habemus, unum Davidis lapsum propter 
ipsius gloriationem ; quod peccatum ei tum demum remissum 
est, cum sic flevit et lamentatus est, ut Scriptura testatur. Quod 
si tali viro remissio non ante concessa est, quam poenitentiam 
ageret, sed tum demum cum sic flevit, seque ita gessit magnus 
ille rex et unctus et propheta; quomodo impuri ac prorsus com- 
plorati, nisi lamententur et plangant, spem habere possint non 
imputaturum eis Dominum peccatum? » 

Similiter docent ceteri Patres, ut ex quorumdam illorum sen- 
tentiis patebit, quas hic, brevitatis causa, pro specimine, solum 
subiungam. : 

Sanctus Ambrosius (Epist. 51. ad Theodosium n. rr.) ait: 
« Peccatum non tollitur nisi lacrymis et poenitentia. Nec An- 
gelus potest, nec Archangelus; Dominus ipse, qui solus potest 
dicere: *Ego vobiscum sum' (Matth. xxvir. 20.) si peccaverimus, 
nisi poenitentiam deferentibus non relaxat. » — S. Augustinus (in 
Psal. xxx. En. r. n. 5.): « Hanc [de peccato commisso] confusio- 
nem, » inquit, « non formidet Christianus; immo si hanc non ha- 

buerit aeternam habebit. » — S. Ioannes Chrysostomus (Hom. ro. 
in Matth. n. 6.) dicit: « Magna sunt peccata et venia indigna. ... 
Attamen licet venia indigna sunt, poenitentiam agamus et coronis 
fruemur. » — S. Gregorius magnus (Hom. 20. in Evan.) declarat: 
«Ventura ira est animadversio ultionis extremae, quam tunc fugere 
peccator non valet, qui nunc ad lamenta poenitentiae non recurrit.» 

4. Ex ratione Theologica, quod defendimus confirmatur. 

Nam etsi necessitas actus formalis poenitentiae ex Scripturis 
et ex sensu Ecclesiae deduci debeat, optimam tamen congruen- 
tiam quoad necessitatem illius actus ratio ipsa ostendit, cum eum 
maxime proportionatum esse ad petendam veniam et ad placan- 
dam personam offensam evidenter docet. — Praeterea si iustitia 
exigit reparationem iuris Dei, quod laesum fuit quando, per pec- 
catum, homo a Deo fine ultimo se avertit et ad creaturam se 
convertit; ad obtinendam peccati remissionem formalis actus poe- 
nitentiae merito requiritur, per quem homo formaliter a creauira 
se avertit et ad Deum se convertit. Et licet homo possit virtua- 
liter ab. uno termino se avertere per conversionem ad contrarium, 
tamen « in actibus animae, » notat Suarez (disp. 9. sect. 1. n. 5.), 
« perfectiori modo fit haec conversio et aversio, quando per for- 
males actus ipsa anima accedit ad unum terminum et recedit 
ab altero. » 

Demum poenitentia formalis est medium aptissimum ad vitae 
emendationem, quae per poenitentiam apprime intenditur. 

Prob. 2? pars thesis. Nam ex dictis (aa. 5. et 6.) constat actum 
caritatis perfectae tantam sibi vindicare excellentiam et efficacita- 
tem, ut homo a Deo per eum remissionem peccatorum suorum 
statim obtineat. « Qui diligit me, ait Christus, diligetur a Patre 
meo » (Io. xiv. 21.); et Apostolus Ioannes proclamat: « Omnis 
qui diligit, ex Deo natus est » (I. Ioan. iv. 7.): — quare S. Au- 
gustinus (Serm. 35. de Prov. c. 3. alias de diversis 2.) adnotat: 
« Deus nobis de compendio se offert. Clamat nobis: amate me 
et habebitis me. » 

Hanc vero peccatorum remissionem caritatis actu, — qui vir- 
tualiter et in voto continet actum poenitentiae, ut etiam supe- 
rius declaratum est, — ab homine peccatore obtineri, quasi per 
accidens, si non habeat formalem poenitentiae actum, eruitur ex 
demonstratis in prima parte thesis; in qua statuimus necessitate 
medii actum formalem poenitentiae necessarium esse. 

Quapropter concludit Suarez (disp. 9. sect. 1. n. r1.) « extra 
«asum naturalis oblivionis, vel inconsiderationis, nunquam remitti 
peccatum sine formali actu poenitentiae. Ita docent omnes, ex- 
cepto Medina, tract. 1. de Poenit. q. 12. a. 2., ubi ait, licet homo 
cogitet de Deo, et peccatis suis, posse pro libertate sua habere 
actum dilectionis, quem vocat fructuosum, et meritorium, sentiens 
esse sufficientem ad iustificationem. Sed oppositum recte decla- 
ravit Corduba l. 1. q. 15. Estque non solum securior, sed etiam 
verior sententia. Et videtur plane sequi ex assertione prima. Nam, 
per se loquendo, hoc est medium necessarium ad illud effectum; 
ergo, quando potest commode adhiberi, non dabitur effectus sine 
tali medio. Át vero, quando homo cogitat actu de suis peccatis, 
potest facile adhibere remedium poenitentiae; et non legitime ex- 
cusabitur exercendo solum actum amoris, quia amor non impe- 
dit peccatorum detestationem, si actu cogitantur: imo ita movet 
ad illam ut vix homo possit continere dolorem, si vere amat, 
étiamsi velit; maxime quando intelligit peccata nondum fuisse 
remissa. » 

Praeterea, ut ipse Suarez adnotat (l. c. n. 12.), licet absolute 
possit actus formalis poenitentiae, seu doloris et detestationis pec- 
cati commissi, ab actu dilectionis erga Deum separari, supposita 
tamen « voluntate efficaci expellendi culpam, quam formaliter, vel 
virtute habet, qui vere amat, et supposita necessitate talis medii, 
et recogitationis peccatorum, non potest separari... .. Solum 
oportet advertere, necessarium esse, ut memoria peccatorum pra- 
ctica sit, id est, ut occurrant tanquam detestanda, et delenda: nam 
alioqui non repugnat habere hominem cogitationem quasi spe- 
culativam de peccato, et habere naturalem inconsiderationem 
detestationis eius; ut autem homo moveatur ad exercendum actum, 
non satis est cogitatio ipsius obiecti secundum se, sed necessaria 
etiam est aliqualis ipsius actus exercendi consideratio. Hanc vero, 
si moraliter et regulariter loquamur, semper excitabit amor, si 
verus est, praesertim si coniunctam habet memoriam divinae of- 
fensionis. » 

Contra thesim vindicatam obiici possent quaedam Patrum lo- 
cutiones. 

Etenim Patres aliis actibus Christianae pietatis aeque tribuunt 
remissionem peccatorum, ac poenitentiae: Origenes Homilia 2. in 
Leviticum numerat inter haec media baptismum, caritatem, mar- 

tyrium, eleemosynam ex Dan. iv. 24., remissionem iniuriarum ex 
Matth. vr. 14., etfcorrectionem fratris a via mala ex Iac. v. v. ult.; 
S. Augustinus l. 2. contra Crescon. c. 12. n. 15. addit verbum ve- 
ritatis; S. Chrysostomus Hom. 4. in 2. ad Cor. submissionem animi, 
gratiarum actionem in adversis, assiduam precationem: imo Ho- 
mil. 41. (alias 42. num. 4.) in Matth. ait: « Sexcentas salutis vias. 
Deus aperuit, si attendere velimus. Animum adhibeamus ergo, et 
per haec omnia curemus vulnera, eleemosynam erogantes, iram. 
in eos qui nos laeserunt reprimentes, pro omnibus Deo gratias 
agentes, pro viribus ieiunantes, sincero corde precantes, amicos: 
nobis facientes ex mammona iniquitatis. Sic enim poterimus et 
veniam peccatorum et promissa consequi bona.» — Ergo non 
sola poenitentia formalis est medium per se requisitum ad pec- 
catorum remissionem. 

Resp. — Patres aeque ac poenitentiae remissionem peccato- 
rum aliis [bonis actibus tribuunt tamquam dispositionibus non 
proximis et immediatis, sed remotis; nam hi actus, si rite usui 
pantur, movent Deum per modum impetrationis, et meriti con- 
grui, ut det motum perfectae contritionis, qua peccata remittantur. 
— Martyrio quidem possunt peccata remitti sine actu contritio- 
nis perfectae; sed non sine praevia peccatorum retractatione actu. 
saltem attritionis, quae est actus poenitentiae, et dispositio suffhi- 
ciens in adultis ad gratiam baptismi suscipiendam. 


ARTICULUS DECIMUSTERTIUS 


De tempore poenitendi. 


Ex necessitate medii, qua necessariam esse poenitentiam modo 
probavimus, facile deducitur eam necessariam etiam esse necessi-- 
tate praecepti: — nam sicut homo obligatur ad procurandam sibi 
ultimi finis et aeternae beatitudinis assecutionem, ita tenetur ad 
adhibenda media, sine quibus beatitudinem aeternam consequi non 
potest: ac proinde ex obligatione procurandi propriam salutem, 
incumbit ei obligatio poenitentiae, quae est necessarium medium. 
ad salutem. : 

At quandonam haec obligatio, quae respondet poenitentiae 
praecepto, urget? Quin loquamur de casibus in quibus per acci- 
dens tenetur homo ex fine aliquo poenitentiae extrinseco elicere 

actum contritionis, ut cum quis sacramentum est administraturus, 
aut sacramentum vivorum suscepturus, si confessione prius ex- 
piatus non fuerit, — pertinet enim ad Theologiam Moralem illos 
«asus determinare; — quaerimus an praeceptum poenitentiae ad 
actum contritionis quamprimum post admissum peccatum obliget, 
idest statim ac peccati commissi cogitatio occurrat, et habeatur 
.sufhciens excitatio cum opportunitate ad poenitendum? — an poe- 
nitentiam usque ad mortis articulum differre liceat? — an demum, 
ut contendit Suarez, fideles in- articulo mortis ad eliciendum actum 
perfectae contritionis teneantur, etiamsi cum attritione cognita 
confessi fuerint, aut confiteri possint? — Et ad has quaestiones 
:solvendas statuitur 


THESIS XII. 


Ex praecepto poenitentiae peccator ad. poenitentiam. agendam statim post 
peccatum. commissum. non. tenetur , etiamsi. continuo id. praestandi 
opportunitas adsit ; sed obligatur ne poenitentiam. differat usque ad 
mortem. In. articulo autem. mortis ille, qui sacramentum. poeniten- 
tiae suscepit cum. attritione cognita, ad contritionem. perfectam ba- 
bendam obligari non videtur. 


I? pars ibesis, quam contra nonnullos antiquiores ac recentiores 
theologos, nempe Gulielmum Parisiensem, Thomam de Argen- 
tina, Lamy, Collet, cum Suaresio, Lugone, aliisque defendimus. 

Probatur r. Ex communi sensu fidelium. Hi enim nec obliga- 
tionem gravem agnoscunt habendi statim post peccatum commis- 
sum contritionem; nec in confessione se accusant, eo quod con- 
tritionem illam non habuerint. 

Nec dicatur, omissionem poenitentiae in eis oriri ex affectu 
circa peccatum praeteritum, ac proinde peccatum esse, et quidem 
grave. Nam aliud est complacere sibi in peccato praeterito, aliud 
peccatum praeteritum non retractare. Illud procedit ex affectu 
peccati, et est certe novum peccatum, de quo se accusant fide- 
les; — istud communiter procedit ex defectu fervoris ad actum 
contritionis eliciendum, qui defectus non semper et necessario 
arguit approbationem culpabilem et positivam complacentiam circa 
peccatum praeteritum. 

2. Ex consectariis, quae ex sententia opposita. sequerentur. Etenim 
iuxta hanc sententiam, non solum peccator obligaretur ad poeni- 

tentiam statim post peccatum agendam ; sed ad eam poenitentiam, 
quae sufhciens esset ad obtinendam immediatam cum Deo recon- 
ciliationem. Hinc sequeretur 4) — non excusari a novo: peccato 
mortali, nisi ratione ignorantiae, eos qui ex timore poenarum, 
vel ob aliud motivum quod non esset perfecta caritas erga Deum, 
peccatum commissum illico detestaretur: — ista enim detestatio 
peccati esset attritio, quae ad consequendum extra sacramentum 
peccatorum veniam sola non sufhcit. 

b) Sequeretur illum non esse a peccato mortali excusandum, 
qui ad sacramentum poenitentiae vel baptismi accederet cum sola 
attritione cognita. Et sequela probatur, quia generatim loquendo 
tempus aliquod intercedit inter conceptum de peccatis dolorem 
et receptionem sacramenti, quo tempore homo nondum est iusti- 
ficatus; ideoque, iuxta sententiam quam impugnamus, deberet se 
disponere per contritionem perfectam ad iustificationem; et con- 
sequenter peccaret si tempore illo intermedio non eliceret actum 
contritionis, et cum attritione tantum accederet ad sacramentüm 
suscipiendum. 

c) Sequeretur, ut optime adnotat de Lugo (de Poenit. disp. 7. 
sect. II. n. 20I.) attritionem ipsam, per se loquendo et seclusa 
ignorantia, non esse veram, nisi adiunctam habeat contritionem 
perfectam; ac proinde non posse, per se loquendo, concipi do- 
lorem verum et utilem de peccatis, qui sit sola attritio poenitenti 
cognita. Etenim homo non posset verum propositum habere non 
peccandi mortaliter, quod in omni vera attritione inveniri debet, 
si eodem actu violaretur praeceptum pro illo tempore obligans 
ad eliciendum actum contritionis. | 

Iam vero haec omnia consectaria falsa esse constat ex his 
quae de attritione, articulo octavo, diximus; et ex communi Ec- 
clesiae sensu. 

3. Ex natura praecepti poenitentiae clare ostenditur peccatorem 
non teneri ad poenitentiam agendam statim ac peccatum mortale 
admiserit. Et re quidem vera praeceptum poenitentiae non est 
negativum, sed affhrmativum; ut tale, non obligat semper et pro 
semper, sed pro debito et determinato tempore. Porro nulla est ratio 
cogens, qua dicamus tempus debitum poenitendi esse illud quod 
post peccatum commissum statim subsequitur. — Ergo. 

Probatur autem minor, quia si qua obligatio esset ad poeni- 
tentiam illo tempore agendam, haec obligatio ex triplici titulo 

ex nullo horum capite obligatio statim poenitendi oritur. Ergo. 

Et haec ultima minor r. — quoad titulum. iustitaz. evincitur. 
Etenim lex, ut affirmativa est, ex se non obligat statim; ut vero 
est negativa, solum obligat post factam primam iniuriam, ut non 
addatur altera, neque illa prior augeatur. Iam age, ex eo quod 
homo non statim satisfaciat pro iniuria prius Deo facta per pec- 
catum, non augetur illa prior iniuria; quia revera non crescit 
peccatum, quod commissum fuit. Neque etiam nova iniuria com- 
mittitur, quia vel haec esset sola ipsa dilatio contritionis, et in 
hoc petitur principium; quia de hac inquirimus an sit, et con- 
tendimus esse non posse propter solam dilationem, nisi aliunde 
iniuriam novam supponat: vel esset aliqua alia offensio divina, 
quae ibi admiscetur; et haec fingi non potest, quia supponimus 
hominem non habere voluntatem aliquam peccandi. 

Nec obiiciatur hominem erga hominem ex iustitia obligari ad 
quamprimum rem restituendam quam furto abstulerat: ergo ex 
eadem virtute peccatorem teneri, per poenitentiam perfectam, 
quamprimum restituere Deo honorem peccato ablatum. 

Diffhcultas solvitur ostendendo, ut egregie facit Suarez (disp. 15. 
S. $. n. IO.), discrimen inter obligationem restitutionis rei ablatae 
et poenitentiae debitum. 

Et sane aliter homo per furtum laeditur, aliter Deus offenditur 
per peccatum. Homo enim ita laeditur, ut detrimentum aut da- 
mnum petiatur in propriis bonis sibi utilibus, quibus carere co- 
gitur, quamdiu res ablata ei non restituitur: et ideo iustitia non 
tantum obligat ad non accipiendam rem alienam, sed etiam ad 
non detinendam illam apud se, quia illa carentia rei propriae 
continuata est quasi continuum nocumentum proximi; quod mo- 
raliter gravius est, quanto privatio est diuturnior, quia semper 
impedit dominum ab usu rei suae ipso invito; et sic semper facit 
ei iniuriam, ut recte dixit D. Thomas 2. 2. qu. 62. art. 8. Atque 
hinc est, ut obligatio restituendi per se primo oriatur ex praece- 
pto negativo, non detinendi apud se rem alienam; quod proinde, 
moraliter loquendo statim, ac pro quolibet opportuno tempore, 
obligat. 

At vero Deus, licet nostris peccatis offendatur, non tamen ita 
laeditur, ut privetur aliqua re sibi utili, aut detrimentum aliquod 
huius generis patiatur: sed solum privatur honore, iure sibi de- 

bito, ut finis ultimus est, et supremus gubernator; — et ideo post 
transactam actualem iniuriam nullum ei nocumentum accrescit 
ex eo, quod satisfactio pro iniuria non statim fiat; nec proprie 
homo apud se detinet aliquod bonum Deo utile; neque impedit 
illum ab usu alicuius rei suae. Ac propterea quamvis haec obli- 
gatio ad Deum alioqui gravior sit, non tamen ita confestim urget, 
neque eius dilatio habet tam intrinsecam rationem iniuriae, sicut 
dilatio restitutionis. 

Neque praeceptum poenitendi statim post peccatum commnis- 
sum obligare 2. — ex caritate Dei ostendi potest. Nam ex hoc 
etiam titulo praeceptum poenitentiae est affirmativum, nec sup- 
ponit praeceptum negativum non permanendi tempore aliquo in 
statu habituali inimicitiae Dei: praeceptum enim caritatis negati- 
vum obligat sane quominus quidquam amori Dei contrarium fiat; 
sed ad illud etiam se extendere quod homo nullo tempore in 
statu habitualis peccati manere possit, non probatur. 

Id autem clarius patebit ex difficultate, quam Suarez sibi pro- 
ponit, et diligenter solvit. 

Sic igitur obiici posset adversus doctrinam, quam tuemur: — 
Status habitualis inimicitiae Dei ita est intrinsece malus, ut nemo 
possit honeste illum'velle. Ergo ille status, ut voluntarius, semper 
et pro semper est prohibitus; ac proinde datur praeceptum ne- 
gativum non permanendi vel minimo tempore voluntarie in eo 
statu; et hoc praeceptum caritatis est, quia malitia illius status 
caritati erga Deum specialiter opponitur. — At si ex caritate Dei, 
praecepto negativo, tenetur homo non permanere, etiam minimo 
tempore, in statu habituali inimicitiae Dei; iam vi eiusdem 
praecepti, voluntaria impoenitentia peccatori omni tempore pro- 
hibita profecto est, quia virtualiter est voluntaria in eo statu per- 
manentia: ergo e contrario peccator ex eadem caritate obligatur 
ad agendam statim de peccato commisso poenitentiam. 

Respondet Suarez (disp. r5. sect. 5. nn. 16. 17.) : «In argu- 
mento postulatur, ut explicemus, si homo, qui est in peccato, 
etiam oblata occasione contritionis, non tenetur statim conteri, 
aut deserere statum peccati, quomodo possit tunc se gerere in 
voluntate sua, ita ut non peccet de novo. Et in primis dicitur, 
si neutrum illorum directe velit, scilicet nec permanentiam in 
peccato, nec carentiam contritionis, nihil peccaturum, si volunta- 
tem suam applicet ad alia obiecta honesta. Atque hoc sufficit, ut 

intelligamus, caritatem tunc non necessario obligare ad actum 
contritionis, quia potest homo nec inimicitiam Dei velle, nec 
tamen actu conteri. Unde concedo directe, ac positive velle caren- 
tiam gratiae, aut illum statum inimicitiae Dei, esse intrinsece 
malum, ut convincit argumentum factum, quia obiectum illius 
actus intrinsece malum est; imo adeo pravum, ut velle illud plane 
sit peccatum mortale, quia habet gravem deformitatem contra- 
riam caritati Dei. Nec vero ex hoc infertur necessitas actus con- 
tritionis, cum possit voluntas utroque actu carere voluntarie, saltem 
indirecte. — Addo vero ulterius, etiam in eo casu posse hominem 
directe velle non elicere contritionis actum... In" homine nondum 
iustificato peccatum esset, velle nunquam conteri[de peccato com- 
misso; quia talis voluntas comprehendit etiam illud tempus, pro 
quo obligare potest tale praeceptum, quod nondum impletum 
est. Cum limitatione autem, velle non conteri pro boc tempore, pro 
quo nondum obligat praeceptum, nullum peccatum est, per se et 
ex vl talis obiecti, quia illud obiectum non est intrinsece malum. 
Nam, licet contritio sit intrinsece bona, tamen"carentia eius non 
est intrinsece mala, nisi quando debita est: quod commune est 
cuilibet actui virtutis: sed pro illo tempore ille actus non est de- 
bitus ; quia, ut supponimus, non obligat praeceptum contritionis.» 

Ex qua responsione, breviter colligimus hominem peccare si 
positive statum inimicitiae Dei velit, in eo statu sibi complacendo, 
eum approbando et eligendo; sed non peccare ex hoc solo quod 
permissive ad tempus illum velit. Positive vel non poenitere est 
positive velle manere in statu peccati, et inimicitiae Dei; sed 
permissive se habere circa omissionem poenitentiae, eam diffe- 
rendo, non est positive velle manere illo statu. 

Demum praeceptum poenitendi non obligat ad quamprimum 
poenitentiam agendam 3. — ex caritate propria. Nam quod ex hac 
caritate homo teneatur non exponere se periculo aeternae dam- 
nationis spectat actum peccati, quo homo illa poena fit obnoxius; 
sed non respicit permanentiam ad tempus in statu peccati, quo 
poenam illam promeruisse iam. supponitur. — Sicut ergo is solum 
peccat, qui sibi studiose mortem infert, aut morbum vel mutila- 
tionem; non vero qui cunctatur a morbo sanari, cum id fieri 
sine proximo vitae, aut gravioris morbi, periculo potest: ita, licet 
peccator, speculative loquendo, differendo poenitentiam, periculo 
damnationis se exponat; quia tamen periculum istud non est 

proximum, sed remotum, moraliter non censetur eidem periculo 
se exponere, adeoque saltem graviter non peccare. — Huc perti- 
net quod S. Thomas (in 4. d. 17. q. 3. art. 1. quaest 4. ad 2.) aiebat: 
« Non est de necessitate salutis corporalis quod statim medicum 
quaerat, nisi quando necessitas curationis incumbit; et similiter 
est de morbo spirituali. »- 

23 pars thesis, quam, iuxtà communiorem sententiam, contra 
Vasquez paucosque alios, propugnamus, 

Probatur r. Ex Scriptura. In libro Ecclesiastici aperte dilatio 
conversionis post peccatum commissum prohibetur: ibi enim le- 
gimus (v. 8. 9.): «Non tardes converti ad Dominum, et ne dif- 
feras de die in diem: subito enim veniet ira illius, et in tempore 
vindictae disperdet te. » — Et Paulus Apostolus conversionis di- 
lationem his verbis (Rom. it. 4-6.) reprehendit: « An divitias bo- 
nitatis eius, et patientlae et longanimitatis contemnis? ignoras, 
quoniam benignitas Dei ad poenitentiam te adducit? Secundum 
autem duritiam tuam et impoenitens cor, thesaurizas tibi iram in 
die irae, et revelationis :usti iudicii Dei, qui reddet unicuique 
secundum opera eius.» 

2. Patres. gravissime increpant illos qui ad longum tempus, 
ac praesertim ad extremum vitae tempus, poenitentiam differunt. 
Ex innumeris poene testimoniis, quae hac in re praesto essent, 
pauca depromam. 

S. Augustinus (in Psalm. cxriv. 8. n. 11.) ait: «Ille quidem 
[Deus] longanimis; tu autem secundum duritiam cordis tui et 
cor imponitens thesaurizas tibi iram in die irae et revelationis 
iusti iudicii Dei, qui reddet unicuique secundum opera sua (Rom. 
It. $. 6). Non enim modo sic longanimis in sustinendo, ut nun- 
quam iustus in vindicando. Distribuit tempora: vocat te nunc, 
exhortatur te nunc; expectat donec resipiscas, et tu tardas!... 
Et spes, et desperatio timenda est in peccatis. Videte vocem de- 
sperantis ad augenda peccata, et videte vocem sperantis ad au- 
genda peccata, et quomodo utrique voci occurrit providentia et 
misericordia Dei. Audi vocem desperantis: Iam, inquit, damnan- 
dus sum; quare non facio quidquid volo? Audi et vocem spe- 
rantis: Misericordia Domini magna est; quando me convertero, 
dimittet mihi omnia: quare non facio quidquid volo? Desperat, 
ut peccet; sperat, ut peccet. Utrumque metuendum est, utrumque 
periculosum; vae a desperatione! vae a perversa spe!... Noli 

ergo dicere: Cras me convertam, cras Deo placebo; et omnia 
hodierna et hesterna dimittuntur mihi. Verum quidem dicis, quia 
Deus conversioni tuae indulgentiam promisit; sed dilationi tuae 
diem crastinum non promisit. » 

S. Basilius (Homilia 13. n. 15.) inquit: « Quod si aurum 
Ecclesiae distribuerem, non utique esses mihi dicturus : Cras ve- 
niam, et cras dabis: sed iam exposceres, urgens distributionem, 
et dilationem animo iniquo ferres. Quoniam vero hic ille ma- 
gnorum donorum largitor non materiam pulchre coloratam, sed 
animae puritatem tibi offert, comminisceris excusationes; atque 
causas et impedimenta recenses, cum ad donum deberes accur- 
rere. O rem miram! renovaris, nec conflaris; reformaris, nec con- 
tereris; curaris, nec sentis dolorem, et tamen id beneficii tecum 
non reputas. Servus hominum si esses, servisque fuisset propo- 
sita libertas, nonne occurrisses ad statam diem, conducens patro- 
nos iudicesque rogans, ut omni opere asseraris in libertatem ? 
Quin et alapam, postremam servorum poenam perferres, ut in 
posterum a verberibus liber fieres et immunis. Quoniam autem 
te servum, non hominum, sed peccati, ad libertatem praeco vocat 
ut te captivitate solutum ex aequo cum angelis civitate donet, 
teque efíhciat per adoptionis gratiam filium Dei, et bonorum 
Christi haeredem; nondum tempus esse haec dona excipiendi 
dicis. » 

S. Ioannes Chrysostomus (in Ep. 2. ad Cor. Hom. 22. num. 5.) 
haec habet: « Cave dixeris, Erit tempus cum ad meliorem frugem 
revertendum erit: haec enim verba Deum maiorem in modum 
ad iracundiam concitant.... Consiste iam, teque in contrariam 
viam refer: Deo gratias age, quod te inter media peccata non 
abripuit: ne alterum quoque tibi tempus ad flagitiose vivendum 
praefiniri postules. ... At inquis, multis Deus in extrema quoque 
senectute peccata sua confitendi spatium concessit? Quid tum? 
an tibi quoque concedet? ... Benignus est Deus. Id ipse quoque 
compertum habeo; sed tamen benignus hic illos etiam, quos dixi, 
de medio sustulit. Quid vero, si accepto longiori vitae spatio, 
idem ipse tuique similis maneas? nam qui eiusmodi est, in se- 
nectute quoque ignavus erit. Non, inquies. Sed is qui haec co- 
gitat, etiam post octoginta annos, nonaginta requirit, et post 
nonaginta, centum, et exactis centum annis segnior adhuc erit; 
atque ita tota vita incassum absumetur, tibique etiam id accidet, 


140 PARS I, — DE POENITENTIA PROUT EST VIRTUS. 


quod de Iudaeis dictum est: * Defecerunt in vanitate dies eorum" 
(Ps. Lxxvi. 33.). Atque utinam in vanitate dumtaxat, ac non etiam 
in perniciem. » 

S. Petrus Damianus (l. 4. Ep. 4. ad Ep. Auximanum): «Ne 
temetipsum decipias,» dicit, «ne ulterius differas, ne salutis tuae 
remedium de die in diem procrastinando animam tuam seducas; 
sed intra cito, dum licet, in portum conversionis, ne te tardan- 
tem repentini opprimant casus, ne te inopinatae mortis absorbeat 
fluctus, et aestuantis gehennae deglutiat barathrum. » 

3. Ratio ipsa suadet non esse poenitentiam usque ad ultimum 
vitae tempus procrastinandam. Et in primis si relate ad obliga- 
tionem eliciendi alios actus ad salutem necessarios, ut fidei, e. g., 
aut caritatis, statuitur eam non urgere tantum in articulo mortis; 
idem procul dubio de poenitentia dicendum est, quae pro ultimi 
finis assecutione omnino necessariam esse iam demonstravimus. 

Quare si contritio consideretur ut medium, seu dispositio ne- 
cessaria, ad obtinendam gratiam, videtur sane praeceptum eius 
obligare ante mortem; quia contra omnem rationem est ut toto 
vitae tempore voluntarie homo perseveret extra gratiam Dei, et 
eius assecutionem reservet in finem vitae. Si vero consideretur 
ut est satisfactio divinae iniuriae, etiam videtur adesse quidam 
implicitus contemptus iniuriae divinae in praetermissione volun- 
taria huius satisfactionis pro toto vitae tempore, praesertim cum 
Deus saepe hanc satisfactionem inspiret, seu vocet hominem ad 
eam reddendam. Unde S. Gregorius M. (in Exech.l. r. Homil. 1r. 
n. 25.), ait: « Peccatorem [Deus] diu expectat, ut redeat: non 
redeunti, atque contemnenti, ponit adhuc ubi gravius impingat. » 
Ex quo intelligitur, Deum saepe deserere peccatorem propter di- 
lationem poenitentiae, quae poena est gravissima, et indicat gra- 
vem, culpam. 

Et quamvis dici possit hoc non esse ob solam dilationem 
poenitentiae, sed quia cum hac dilatione saepe coniuncta sunt 
alia peccata: id imprimis non tollit, quin ipsa impoenitentia etiam 
peccatum sit. Et deinde ipsum morale periculum, in quod con- 
iicitur peccator nimium differendo poenitentiam, ostendit quam 
sit rationi consentaneum, ut hoc praeceptum obliget aliquando 
in vita, prohibeat quominus usque ad mortem poenitentiam diffe- 
ratur: — praesertim cum ipsa poenitentia ex natura sua obliget non 
modo ad peccata praeterita detestanda, sed ad futura praecavenda. 

Accedit non licere rem omnium maximam et difficillimam , 
cuiusmodi est salus aeterna per poenitentiam recuperanda, imn 
illius momenti angustias, in ultimum nempe vitae, coniicere ; cum 
hora mortis sit incertissima, vires corporis et animi fractae, aut 
nimium debilitatae. 

Quod si homines sanctissimi continuis precibus, ieiuniis et 
lacrymis id sollicite student, ut gratiam finalem a Deo obtineant; 
quomodo prudenter eam sperabit, qui flagitiis iugiter immersus. 
statuit in ultimo mortis articulo demum per poenitentiam ad 
Deum converti ? difficillimum enim est, et quasi dicerem per mi- 
raculum gratiae solum possibile, ut in extremo momento peccata 
ex toto corde detestetur, qui eis ad ultimum usque vitae termi- 
num ' pertinaciter adhaesit. 

3* pars tbesis magis conversa est, et in ea sententiam sequi- 
mur quam tuentur de Lugo, Coninck, Becanus, Vasquez aliique, 
contra Suarez, de Valentia et alios. — Dicimus ergo in articulo. 
mortis non obligari ad actum contritionis eliciendum, qui sacra- 
mentum poenitentiae suscepit cum attritione cognita. 

Et hoc sane probatur ex eo quod efficax non appareat prae- 
cipua ratio ab adversariis allata ad urgendam obligationem eli- 
ciendi actum contritionis in articulo mortis, post susceptum poe- 
nitentiae sacramentum cum attritione. — Haec est enim ratio al- 
lata, quia licet attritio cum sacramento poenitentiae sufficiat ad 
iustificationem, id tamen non est tam certum ut non sint theo- 
logi quidam graves, qui etiam post Concilii Tridentini declara- 
tiones contrarium docuerint: caritas ergo qua quis debet seipsum 
diligere et procurare salutem propriam videtur exigere, ut in re 
tanti momenti non se exponat periculo aeternae mortis, sed re- 
medium omnino securum quaerat, eliciendo actum perfectae con-. 
tritionis. — 

Iam vero ratio haec non valet. Nam ut egregie adnotat P. de 
Lugo (disp. 7. sect. 153. n. 266.) si incertitudo, quae dicitur adesse 
in remedio adhibito, seu in sacramento suscepto cum attritione, 
induceret obligationem eliciendi actum contritionis; daretur etiam 
obligatio repetendi saepius contritionis actum in eodem mortis 
articulo; quod adversarii nostri certe non contendunt. Et proba- 
tur sequela, nam certius est, attritionem cum sacramento poeni- 
tentiae sufficere ad iustificationem, quam sit, primum actum con- 
tritionis, quem infirmus conatus est elicere, fuisse actum contri- 

tionis; et licet una sit incertitudo iuris, et altera facti, parum hoc 
refert, cum utraque aequalem obligationem inducat in negotio sa- 
lutis aeternae: — sicut non minus obligatur ad repetendum ba- 
ptismum sub conditione, qui dubitat de valore prioris baptismi 
propter opiniones diversas circa sufhcientiam talis materiae , an 
aqua ex rosis, verbi gratia, sufficiat; quam qui dubitat, an de facto 
fuerit aqua, vel vinum , quod infusum fuit. Cum ergo nequeat 
homo certo scire fuisse veram contritionem quam habuit , debe- 
ret iterum atque iterum eam repetere. 

Quin etiam, si ex illa incertitudine, quam doctores adversi 
exaggerant, obligaretur homo, in articulo mortis, ad eliciendum 
actum contritionis, etiamsi sacramentum poenitentiae cum attritione 
susceperit; multo magis peccator ex incertitudine vitae obligare- 
tur ad contritionem habendam quamprimum post peccatum: ma- 
gis enim certum est attritionem cum sacramento sufficere ad iu- 
stificationem, quam hunc hominem non esse moriturum hac heb- 
domada, vel etiam hac nocte. — Immo peccator teneretur statim 
post peccatum commissum confiteri ; nam minus certus est homo 
de gratia extra sacramentum recuperata, quam cum sacramento, 
quia difhcilius est contritionem perfectam concipere, quam attri- 
tionem. — Cum ergo consecutiones istae admitti nequeant, con- 
cludendum est rationem ex allegata ab adversariis incertitudine 
iustificationis susceptae per susceptionem sacramenti poenitentiae 
cum attritione sola, nullam habere vim propter quam dicatur homo 
in articulo mortis post susceptum sacramentum cum attritione, 
adhuc teneri ad actum contritionis eliciendum. 

Homo in rebus etiam gravissimis non tenetur nisi humano 
modo, seu prout humana conditio fert; iuxta quam non obliga- 
tur ad exquisitissimam diligentiam, excludentem quamcumque 
possibilem dubitationem circa obligationis impletionem ; sed obli- 
gatur ad humanam et moralem diligentiam, quae moraliter cer- 
titudinem afferat et excludat dubium. — Sed post Concilii Tri- 
dentini declarationes est saltem | moraliter certum, ut deinde in 
secunda huius Tractatus parte probabitur, attritionem cum sa- 
cramento poenitentiae sufhcere ad iustificationem. — Ergo homo 
de iustificatione sollicitus, si sacramentum poenitentiae cum at- 
tritüione suscepit in articulo mortis, obligationem suam implevit 
ad obtinendam post peccatum iustificationem; nec obligatur ad 
aliud medium cum exquisitiori diligentia adhibendum. 

Quod autem in re etiam gravissima non teneamur ad omnem 
possibilem diligentiam adhibendam facile patet, et a P. de Lugo 
optime sic illustratur (d. 7. s. 13. n. 269.): — « Quamvis nego- 
tium salutis aeternae summi momenti sit, et in quo nulla dili- 
gentia superflua videri debet: non tamen obligat nisi ad huma- 
nam, et moralem diligentiam, quae scilicet sufficiat ad excluden- 
dum morale, et humanum dubium. Hinc est, ut licet baptismus, 
verbi gratia, sit medium unicum ad salutem aeternam parvuli 
morientis, si tamen semel adhibitus sit, non debeat, nec possit, 
repeti etiam sub conditione, nisi dubium morale sit de eius va- 
lore. Unde si solus parochus, vel eius mater, fide digna, testetur, 
quod est baptizatus, non possumus ad maiorem securitatem ba- 
ptizare sub conditione iterum parvulum animam agentem: quia 
licet possibile sit in genere loquendo, quod mentiatur parochus, 
vel mater, vel quod defuerit intentio aut materia, vel forma requi- 
sita; non tamen habemus fundamentum sufhciens ad dubitandum 
moraliter, quod hic, et nunc id contingat: quae existimatur hu- 
mana certitudo sufhciens, ut non debeamus, nec possimus certius 
remedium habere ad assecurandam magis salutem aeternam illius 
parvuli; neque ipse parvulus, si rationis esset compos, deberet, aut 
posset id facere: alioquin tenerentur de facto parentes, qui non 
minus debent consulere et providere suo filio in re tanti momenti, 
quando ipsemet sibi consulere non potest. » 

Et exinde exurgit alia ratio qua directe thesim nostram con- 
firmamus. — Etenim ex poenitentiae praecepto tenemur ad repa- 
randam offensam Deo per peccatum a nobis illatam et ad pro- 
curandam cum Deo reconciliationem; ita ut Deo, prout possu- 
mus, satisfactionem quamdam exhibeamus, et, ab eo accepta peccati 
commissi remissione, saluti nostrae aeternae consulamus. — Atqui, 
moraliter saltem, certum est hominem in articulo mortis per sa- 
cramentum poenitentiae cum attritione cognita haec praestitisse; 
quia moraliter certum est, per attritionem in sacramento, sufficien- 
ter fuisse ad remissionem peccatorum suorum consequendam 
dispositum, et hanc remissionem cum iustificatione obtinuisse per 
sacramentum. — Ergo susceptione sacramenti homo praestitit id 
ad quod praecepto poenitentiae tenebatur, ac proinde ab obliga- 
tione huius praecepti liberatus est. 

Sed et ipse Suarez (disp. 15. sect. 4. n. 18.) fatetur hominem 
attritum,, sacramento poenitentiae suscepto , non teneri ad con- 

tritionis actum, ratione poenitentiae, seu iustitiae ad Deum. Haec 
sunt eius verba: « Dico tamen , fidelem hunc constitutum in ar- 
ticulo mortis, qui bene novit solam attritionem de peccatis suis 
habuisse, et cum ea tantum confessum et absolutum esse, ex vi 
iustitiae ad Deum, seu poenitentiae, non teneri ad perfectiorem 
poenitentiam agendam: quia iuxta probabilem opinionem, et pra- 
ctice certam, satisfecit quantum debuit, neque ex hac praecisa 
ratione exponit se alicui morali periculo. » 

Quod autem addit: « Nihilominus vero existimo, tam ex ca- 
ritate Dei, quam propria, teneri huiusmodi hominem maiorem 
dispositionem procurare ad aeternam salutem consequendam, gra- 
viterque peccare, si voluntarie ita se mori sinat; » non cogit nos 
ad sententiam, quam vindicamus, deserendam. — Etenim quod ad 
caritatem propriam attinet, demonstravimus hominem ex hac etiam 
caritate non teneri ad exquisitissimam diligentiam adhibendam in 
his quae spectant aeternam salutem , sed sufficere humanam et 
moralem diligentiam, quae in casu adest. Quod vero caritatem Dei 
spectat, etsi communius Doctores doceant, probabilissimum esse - 
praeceptum diligendi Deum obligare in articulo mortis ad actum 
amoris eliciendum; alii tamen, ut adnotat de Lugo, obligationem 
hanc adesse negant: et praeterea, obligatione hac admissa, non 
sequitur hominem in articulo mortis obligari ad habendam .con- 
tritionem de peccatis, quorum absolutionem accepit in sacramento; 
sed obligari ad eliciendum actum dilectionis Dei super omnia. 

Unum declarandum superest. Dici posset: sententia, quae do- 
cet obligationem adesse eliciendi contritionis actum in articulo 
mortis, etiamsi sacramentum susceperit cum attritione, est proba- 
bilis; ergo, cum agatur de re quae aeternam salutem spectat, licet 
sententia quam defendimus sit probabilior, nequit homo hanc 
sententiam practice sequi. 

Cum P. de Lugo (l. c. nn. 273. 275.) respondemus: — 

« Aliter loquendum est de sententia quae negat, attritionem 
cum sacramento sufhcere; aliter de illa, quae obligationem ponit 
contritionis habendae propter incertitudinem huius remedii: prior 
quidem probabilis non est post Tridentinum, ut diximus, neque 
habet fundamenta, quae ad probabilitatem sufficiant ; imo a multis 
gravioribus censura notatur: posterior vero probabilis est, sed eius 
probabilitas non impedit iudicium practicum quo aliquis possit 
in operando amplecti nostram sententiam. . ....... In quaestione 

practica, ubi agitur de obligatione practica hic et nunc, licitum 
semper est amplecti sententiam probabilem. Similiter ergo in casu 
nostro, licet agatur de salute aeterna, ad quam debemus adhibere 
remedia certa, et non probabilia solum; cum tamen quaestio non 
sit, an attritio cum sacramento sit remedium, vel non; sed an sit 
obligatio adhibendi aliud remedium contritionis propter incerti- 
tudinem illius, et sit sententia probabilis multorum dicentium 
non dari talem obligationem, non obstante sententia negante iu- 
stificationem per attritionem cum sacramento, non est, cur non 
possit aliquis conformare se in operando cum hac sententia, et 
negare in se huiusmodi obligationem. 

ARTICULUS PRIMUS 


De existentia sacramenti poenitentiae. 


Poenitentiam in nova lege sacramentum esse, ipso in limine 
huius Tractatus indicavimus, et de hoc sacramento disquisitio- 
nem iam aggredimur. Át cum de poenitentia ut est sacramentum 
loquimur, quid poenitentiae nomine venit? Sane non illam in- 
telligimus, quae consistit in sola interna detestatione peccati com- 
missi et conversione cordis ad Deum; — nec etiam illam, quae 
tantum detestationem et dolorem de peccato commisso exterius 
ostenderet ; — immo nec illam significamus, quae esset hominis 
baptizati revelantis internam peccatorum suorum contritionem 
sacerdoti, si nulla horum peccatorum absolutio accederet ex parte 
sacerdotis: — sed cum sacramentum poenitentiae nominamus, in- 
telligpimus ritum quo Christiani poenitentes et. peccata. sua. sacerdoti 
Cnfitentes ,, ab eodem. absolvuntur. Hunc ritum ex opere operato 
gratiam conferre credimus, ideoque verum et proprie dictum no- 
vae legis sacramentum esse. 

Id primus omnium negavit Lutherus. Antiquiores enim hae- 
retici; Montanistae et Novatiani, non negabant potestatem esse in 
Ecdesia Christi remittendi peccata per sacramentum poenitentiae; 
Sed huius potestatis amplitudinem, quaelibet peccata complecten- 
tem, infitiabantur, putantes non esse in Ecclesia potestatem gra- 
viora quaedam crimina dimittendi lapsis post baptismum, et il- 
lorum veniam a solo Deo per iugem in hac vita poenitentiam 
esse impetrandam. — Waldenses vero, etsi gravissime circa poe- 
nitentiae sacramentum erraverint asserendo nullum a' malo sacer- 
dote absolvi posse, et bonum laicum potestatem habere absolvendi 
peccata; ipsam tamen sacramenti veritatem plane confitebantur. 

Nemo igitur, ante Novatores saeculi XVI., ausus fuit ab albo 
S&ramentorum poenitentiam expungere. Immo ipse Lutherus 
nonnisi timide id fecit et titubanter. — Etenim initio libri, De 

Captivitate Babylonica, dixit: «Principio neganda mihi sunt se- 
ptem sacramenta, et tantum tria pro tempore ponenda, baptismus, 
poenitentia, panis:» sed in fine illius operis poenitentiam ad ba- 
ptismum revocavit inquiens: «Si rigide loqui volumus, tantum 
duo sunt in Ecclesia Dei sacramenta.... Nam poenitentiae sa- 
cramentum , quod ego his duobus accensui, signo visibili et 
divinitus instituto caret, et aliud. non esse dixi quam viam ac 
reditum ad baptismum. » — In Catechismo autem tinori, ab ipso 
Luthero exarato, rursus sacramentum poenitentiae videtur ad- 
struere; et in Apologia Confessionis Augustanae, capite de numero 
et usu sacramentorum, legitur: « Vere igitur sunt sacramenta, 
baptismus, coena Domini, absolutio, quae est sacramentum poe- 
nitentiae: nam hi ritus habent mandatum Dei et promissionem 
gratiae, quae est propria Novi Testament. » 

Calvinus sacramentum esse poenitentiam aperte negavit, et 
statuit (Instit. lib. 4. cap. 19. n. 14-17.) eam non esse a Baptismo 
distinctam, quum «per peccatum non deleatur baptismus, sed 
potius in memoriam revocandus sit peccatori, quoties de peccati 
remissione cogitet, ut illinc sese colligat, animumque recipiat, et 
fidem confirmet, peccatorum remissionem se HOpenatuu. quae 
sibi in baptismo promissa sit. » 

Lutheri asseclae mox Calvino praebuerunt assensum, et nunc 
communiter Protestantes tenent poenitentiam in nova lege non 
esse sacramentum a baptismo distinctum; sed baptismum esse 
sacramentum poenitentiae, quod, recogitatione apprehensum et 
repetitum , sufficit ad culpas omnes ab homine baptizato com- 
missas, et earum poenas, tam perfecte remittendas, quam culpae 
et poenae peccatorum praecedentium , baptismo ipso, remissae 
fuerant. 

Hos errores Conc. Trid. damnavit sess. 14., his canonibus: 

Can. 1. «Si quis dixerit, in Catholica Ecclesia poenitentiam 
non esse vere et proprie sacramentum pro fidelibus, quoties post 
baptismum in peccata labuntur, ipsi Deo reconciliandis, a Christo 
Domino nostro institutum; anathema sit. » 

Can. 2. «Si quis sacramenta confundens, ipsum baptismum, 
poenitentiae sacramentum esse dixerit, quasi haec duo sacramenta 
distincta non sint, atque ideo poenitentiam non recte secundam 
post naufragium tabulam appellari; anathema sit. » 

De fide ergo credenda est 

THESIS XIII. 


Poenitentia , seu ritus ille quo. Christiani poenitentes ,. et. peccata. sna 
sacerdoti confitentes , ab eo. absolvuntur , est verum et proprie di- 
ctum. novae legis sacramenium , a. sacramento boptismi prorsus 
distinctum. 


Ut 1* pars tbesis constet, tria, fatentibus ipsis adversariis, de- 
monstrari debent; scilicet, ritum, de quo loquimur , quemque 
appellamus poenitentiam, esse signum aliquod sensibile, a Christo 
Domino permanenter institutum , et collativum gratiae sanctifi- 
cantis. Has autem conditiones, ad sacramentum novae legis con- 
stituendum necessario requisitas, in poenitentia inveniri patebit 
sequentibus argumentis. 

I. Ex Sriptura ostenditur Christum in Ecclesia sua instituisse 
signum sensibile, quod cum collatione gratiae sanctificantis re- 
mittit peccata commissa post baptismum. Ergo. — Antecedens 
probatur ex verbis Christi in Evangelio Ioannis relatis (xx. 21-23.): 
dixit enim Apostolis: « Sicut misit me Pater, et ego mitto vos.... 
Accipite Spiritum Sanctum: quorum remiseritis peccata, remit- 
tuntur eis; et quorum retinueritis, retenta sunt. » 

Iamvero haec verba de potestate remittendi et retinendi pec- 
cata in sacramento poenitentiae intelligenda esse, Synodus Triden- 
tina definivit, statuens (sess. 14. canon. 3.): «Si quis dixerit, verba 
illa Domini Salvatoris: *Accipite Spiritum Sanctum: quorum 
remiseritis peccata, remittuntur eis; et quorum retinueritis, re- 
tenta sunt;' non esse intelligenda de potestate remittendi et reti- 
nendi peccata in sacramento poenitentiae, sicut Ecclesia Catholica 
ab initio semper intellexit; detorserit autem, contra institutionem 
huius sacramenti, ad auctoritatem praedicandi EXangelum ana- 
thema sit. » 

Quod autem Tridentinum Concilium declaravit, ipsa Christi 
Domini verba perspicue ostendunt. Nam ex eis intelligimus 1. — 
Christum concessisse in perpetuum Apostolis et eorum succes- 
soribus potestatem remittendi fidelibus peccata 2. — per aliquod 
sensibile signum; quod eo ipso constat a Christo fuisse institu- 
tum 3. — conferens cum remissione peccatorum gratiam sancti- 
ficantem. Et re quidem vera 

d) Potestatem. remittendi peccata, Apostolis concessam, apertis- 
sime dicunt verba haec: «4ccipite Spiritum Sanctum . . . quorum 
remiseritis peccata, remittuntur eis»; — et declarat contextus: Christus 
enim potestatem remittendi hominibus peccata, quam, ut homo, 
habuit a Patre, quamque speciali modo sibi vindicavit, ac mi- 
raculo confirmavit, ut legimus apud Matth. (1x. 6.): « Ut autem 
sciatis, quia Filius hominis habet potestatem in terra dimittendi 
peccata, tunc ait paralytico: Surge, tolle lectum tuum, et vade 
in domum tuam»; hanc ipsam potestatem contulit Apostolis : 
« Sicut misit me Pater, et ego mitto. vos. » 

Eamdem potestatem a Christo concessam fuisse mon Apostolis 
lantum, sed in perpetuum. eis et eorum in bac potestate successoribus, 
patet ex fime huius concessionis; quia Christus, ut verba mox 
citata ostendunt, missionem suam non ad aliquot annos, et ad 
aliquos tantum fideles coarctatam, sed perpetuam usque ad con- 
summationem saeculi et pro omnibus fidelibus, per ministros suos 
in terris, exercere voluit. Potestatem remittendi peccata Apostolis 
non concessit Christus tanquam legatis extraordinariis propter sin- 
gularia illius temporis adiuncta; sed tamquam Antistitibus Ec- 
clesiae propter utilitatem fidelium ; ideoque pro omni Ecclesiae 
tempore. [Et exinde perpetuus huius potestatis usus in Ecclesia 
Christi viguit. 

Hanc potestatem, quam Christus verbis apud Ioan. (xx. 23.) 
relatis contulit, fuisse datam ad remittenda peccata fidelibus, constat ; 
quia ex una parte, verba per se sola inspecta possunt spectare pec- 
cata a fidelibus post baptismum commissa; et ex alia parte, si 
adiuncta considerantur, certo peccata remittenda lapsis post ba- 
ptismum . respicere solum debent. — Sane, verba quae fuerunt a 
Christo tunc prolata, significare non possunt potestatem bapti- 
zandi, per quam peccata hominum infidelium remittuntur; ideo- 
que indicare debent potestatem circa peccata fidelium a Christo 
concessam. — Et facile ostenditur non posse verba Christi spe- 
ctare potestatem remittendi peccata infidelium per baptismum ; 
nam potestas baptizandi iam prius data fuerat Apostolis, qui in 
virtute Christi baptizabant; et speciale ius ad baptizandum uni- 
versum orbem eisdem Apostolis datum fuit illis verbis (Matth. 
xxviH. I9.): « Euntes ergo docete omnes gentes, baptizantes eos 
in nomine Patris et Filii et Spiritus Sancti. » 

b) Potestatem remittendi peccata fidelibus lapsis post bapti- 

smum, quam Christus concessit Apostolis eorumque successoribus, 
esse ex ipsius Christi voluntate per aliquod. sensibile signum. exercen- 
dam, non ambigitur. Etenim ex eodem testimonio, « quorum re- 
miseritis peccata, remittuntur eis, et quorum retinueritis, retenta 
sunt», ritus externus tum peccatoris poenitentis, tum sacerdotis 
absolventis evidenter constat. — Et ad poenitentem quod attinet, 
manifestum est, nonnisi eos qui se peccata habere ac detestari 
testantur, et eorum peccatorum absolutionem implorant, esse 
absolvendos, cum ii absolvi nequeant, qui vel ligati non sunt, 
vel solvi nolunt: — habemus ergo, in exercitio potestatis a Christo 
concessae, ritum externum ex parte peccatoris poenitentis, qui, 
signa poenitentiae ostendens, absolutionem petit. — Quod vero 
sacerdotem absolventem spectat, nemo non videt, eum sensibili 
quodam signo debere poenitenti peccata remittere, cum secus poe- 
nitens haec peccata a sacerdote fuisse remissa intelligere omnino 
non posset: — et ideo habemus, etiam ex parte sacerdotis absol- 
ventis, ritum externum seu verbum absolutionis. 

c) Demum, signum, per quod exercetur potestas absolvendi 
peccata, confert ex opere operato gratiam ; quia, ex institutione ac 
promissione Christi, ritui, quo sacerdos peccata poenitenti remittit , 
adnexa est gratia sanctificans, sine qua peccata non remittuntur. 
« Quorum remiseritis peccata, » ait Christus, «remittuntur eis » ; — 
idest, remissio a vobis facta peccatorum ei qui rite sit dispositus 
ad hanc remissionem accipiendam, ac proinde actio ipsa, qua poe- 
nitentem 4 peccatis absolvitis, poenitenti, cum infusione gratiae, 
peccata remittit. 

Hinc Christus Dominus, ut ostenderet tum excellentiam po- 
testatis, quam Apostolis et sacerdotibus in eadem potestate suc- 
cessoribus concedebat, tum efhcacitatem absolutionis, quam ipsi 
poenitentibus impertirent; cum potestatem illam traderet, dixit: 
« Accipite Spiritum Sanctum », — his verbis procul dubio decla- 
rans, Apostolos et sacerdotes omnes legitimos fidelibus eam pec- 
catorum remissionem concessuros, cuius auctor esset Spiritus 
Sanctus, qui, per verbum remissionis a sacerdotibus prolatum , 
poenitentes, sanctificationis gratia, absolveret et renovaret. 

II. Perpetua Traditio docet Christum in Ecclesia sua instituisse 
signum collativum gratiae ad remittenda fidelibus poenitentibus 
peccata, quae committerent post baptismum. 

Equidem et huius traditionis demonstratio habetur in Tra- 

ctatu de Sacramentis in. Genere, thesi VII., de numero sacramen- 
torum (Vol. r. pag. 100. et seq.): — sed praeter illam, quae in- 
directa demonstratio et septem N. L. sacramentis communis est, 
directam ac specialem nunc exhibemus. 

Iamvero, a saeculo IIT., Tertullianus in Ecclesia potestatem 
esse remittendi peccata fidelibus aperte testatur. 

Cum enim adhuc esset catholicus, libro de Poenit., c. 7., haec 
scribebat: « Pervicacissimus hostis ille [diabolus] numquam ma. 
litiae suae otium facit; atquin tunc maxime saevit, cum hominem 
plene sentit liberatum. ... Haec venena [hostis] providens Deus, 
clausa innocentiae ianua, et intinctionis sera obstructa, aliquid 
adhuc permisit patere: collocavit in vestibulo poenitentiam se- 
cundam, quae pulsantibus patefaciat. » 

Et postea idem Tertullianus lapsus in haeresim Montanista- 
rum, potestatem remittendi peccata post baptismum commissa 
Ecclesiae fuisse concessam non negabat; sed solum, iuxta haeresim 
cui nomen dederat, coarctabat, agnoscens tamen totam amplitudi- 
nem illius potestatis a Romanis Pontificibus admitti et exerceri. — 
In lib. de Pudicitia, fidei catholicorum testimonium reddens, c. r., 
ait: « Audio etiam edictum esse propositum, et quidem perem- 
ptorium, Pontifex scilicet Maximus, quod est episcopus episcopo- 
rum, edicit: « Ego et moechiae et fornicationis delicta, poenitentia 
functis, dimitto. » — Et ibidem (c. 2. in fine), haeresim suam de- 
clarans: « Secundum hanc differentiam delictorum, » Tertullianus 
inquit, « poenitentiae quoque conditio discriminatut. Alia erit, 
quae veniam consequi possit, in delicto scilicet remissibili; alia 
quae consequi nullo modo possit, in delicto scilicet irremissibili. 
Et superest specialiter de moechiae et fornicationis statu exami- 
nare, in quam delictorum partem debeant redigi. » 

Eodem saeculo IIL, S. Cyprianus lapsos fideles exhortans ad 
poenitentiam, ait (lib. de lapsis, cap. 29.): « Confiteantur singuli, 
quaeso vos, fratres dilectissimi, delictum suum, dum adhuc qui 
deliquit in saeculo est, dum admitti confessio eius potest, dum 
satisfactio et remissio facta per sacerdotes apud Dominum grata est.» — 
Et in Epistola synodica scripta anno 252. (Ep. 54. alias 57.) S. Cy- 
prianus cum aliis episcopis africanis, ad Cornelium scribens de 
pace lapsis danda, et quod in Concilio anni superioris statutum 
fuerat commemorans, dicit absolutionem, cum essent in periculo 
mortis, lapsis fuisse concessam, nam fas non erat « Ecclesiam 

pulsantibus claudi, et dolentibus ac deprecantibus spei salutaris 
subsidium denegari, ut de saeculo recedentes sine communica- 
tione et pace ad Dominum dimitterentur, quando permiserit 
ipse qui legem dedit, ut ligata in terris, etiam in coelis ligata 
essent, solvi autem possent illic, quae hic prius in Ecclesia sol- 
verentur. » 

Origenes (de Orat. n. 28.) potestatem a Christo concessam 
sacerdotibus ad peccatorum remissionem clare indicat: 

« Sed is in quem Iesus insufllavit, quemadmodum in aposto- 
los, quique a fructibus cognosci potest accepisse Spiritum Sanctum 
et factus esse spiritualis, eo quod Spiritu Dei, more filii Dei, 
agatur ad ea omiiia quae ratione gerenda sunt; is dimittit quae 
dimitteret Deus et insanabilia peccata retinet, ministrans (ut pro- 
phetae Deo ministrabant, loquentes non sua, sed quae divinae 
erant voluntatis), sic et ipse, soli dimittendi potestatem habenti, 
Deo. Sic autem habent in Evangelio secundum Ioannem quae 
de remissione ab apostolis concedenda scripta sunt: Accipite Spi- 
ritum Sanctum; quorum remiseritis peccata, remiliuntur eis; et quo- 
rum. relinuerilis, retenta sunt. » 

Nec minus aperta, immo his praeclariora, testimonia fidei no- 
strae afferimus ex Patribus qui saeculo IV. adversus Novatianos 
denegantes sacerdotibus Ecclesiae potestatem remittendi quaedam 
peccata, pro. plenitudine huius potestatis a Christo illis concessae 
dimicaverunt. 

Audiatur S. Ambrosius. In lib. r. de Poenitentia Novatianos 
haereticos sic perstringit (capit. 2. num. 6.): « Sed aiunt se Do- 
mino deferre reverentiam, cui soli remittendorum criminum po- 
testatem reservent. Immo nulli maiorem iniuriam faciunt , quam 
qui eius volunt mandata rescindere, commissum munus refundere 
[idest respuere]. Nam cum ipse in Evangelio suo dixerit Domi- 
nus lesus: * Accipite Spiritum Sanctum; quorum. remiserilis peccata, 
remittuntur. eis, et quorum. detinueritis, detenta erunt' (Ioan. xx. 22. 
23.); quis est ergo qui magis honorat, utrum qui mandatis ob- 
temperat, an qui resistit? Ecclesia in utroque servat obedientiam, 
ut peccatum et alliget et relaxet: haeresis in altero immitis, in 
altero inobediens. » 

Et in eodem libro 1. refutans haereticorum exceptionem, quam 
Protestantes ab illis mutuati sunt et repetunt, (c. 8. n. 36.) No- 
vatianos sic interpellat: « Cur baptizatis, si per hominem peccata 

dimitti non licet? In baptismo utique remissio peccatorum omnium 
est: quid interest, utrum per poenitentiam, an per lavacrum hoc 
ius sibi datum sacerdotes vindicent? Unum in utroque mysterium 
est. Sed dicis quia in lavacro operatur mysteriorum gratia. Quid 
in poenitentia? Nonne Dei nomen operatur? Quid ergo? Ubi 
vultis, vindicatis vobis Dei gratiam, ubi vultis repudiatis? Sed hoc 
insolentis arrogantiae, non sancti timoris est. » — Et libro 2. 
(c. 2. n. 12): « Quod nobis impossibile impetratu videtur, Deo 
donare possibile est.... Impossibile videbatur per poenitentiam 
peccata dimitti; concessit hoc Christus Apostolis suis, quod ab 
Apostolis ad sacerdotum officia transmissum est. Factum est igi- 
tur possibile, quod impossibile videbatur. » 

S. Pacianus, eximium Hispaniarum decus, saeculo IV., tribus 
epistolis ad Sympronianum Novatianum veritatem sacramenti poe- 
nitentiae magnifice vindicat. — Initio epistolae tertiae, quae est 
Contra Tractatus Novatianorum, eorum haeresim refert, et statim 
refutat argumento praescriptionis. — « Tractatus omnis Novatia- 
norum, quem ad me confertis undique propositionibus destinasti, 
Symproniane frater, hoc continet: Quod post baptismum poeni- 
tere non liceat; quod mortale peccatum Ecclesia donare non pos- 
sit, immo quod ipsa pereat recipiendo peccantes...... Quis hoc 
vindicat, frater, Moyses, an Paulus, an Christus?... Nullus horum, 
inquies. Quis ergo? Novatianus hoc praecepit.... Novatianus hoc 
docuit. At vel quando, frater, quibusve temporibus? Statim post 
Domini passionem? post Decii principatum, idest post trecentos 
prope annos dominicae passionis. Quid ergo tunc?... Linguis 
locutus est ? Prophetavit? Suscitare mortuos potuit? Horum enim 
aliquid habere debuerat, ut evangelium novi iuris induceret. Et 
si contra clamet Apostolus: * Licet nos, aut Angelus de coelo evan- 
gelizaverit, praeterquam. quod. evangeligavimus vobis , anatbema sit ' 
(Gal. r. 8.). Novatianus sic intellexit, inquies: sed Christus hoc 
docuit. Ergo a Christi usque Decii principatum nullus intelli- 
gens?» 

Deinde ad refutandas Novatianorum cavillationes accedit, et 
e vestigio eos damnat argumento catholicitatis Ecclesiae: « Áge, » 
inquit (n. 4.), «dic reliqua: Ecclesia est Corpus Cbristi. Corpus uti- 
que, non membrum; corpus multis in unum partibus membris- 
que collectum, sicut ait Apostolus (I. ad Cor. xit. 14.)...... Sicut 
civitas, inquam, cuius partes in unum; non ut vos estis Novatiani, 

quaedam insolens portiuncula, tuberque collectum et reliquo cor- 
pore separatum. » 

Et in refutatione Novatianorum procedens, praecipuae illorum 
haereticorum assertioni ita respondet (num. 7.): « Sed poenitenti, 
inquies, peccata dimittis; cum tantum in baptismate tibi liceat 
relaxare peccatum. Non mihi plane, sed Deo soli, qui et in ba- 
ptismate donat admissum, et poenitentium lacrymas non repellit. 
Ceterum quod ego facio, id non meo iure, sed Domini: Dei su- 
mus adiutores, inquit, Dei aedificatio est (I. Cor. ur. 9.)... Quare 
sive baptizamus, sive ad poenitentiam cogimus, seu veniam poe- 
nitentibus relaxamus, Christo id auctore tractamus. Tibi viden- 
dum est, an Christus hoc possit, an Christus hoc fecerit. » 

S. Ioannes Chrysostomus, inter cetera quae hac de re mirifice 
docet, in libro 3. de sacerdotio, excellentiam potestatis a Christo 
concessae sacerdotibus, ut fidelibus peccata dimittere valeant, exal- 
tat, et ait (nn. 5. et 6.): « Potestatem [sacerdotes] acceperunt, 
quam neque Angelis neque Archangelis dedit Deus. Neque enim 
ilis dictum est: *Quaecumque ligaveritis in terra, erunt ligata et 
in coelo; et quaecumque solveritis in terra, erunt soluta et in 
coelo' (Matth. xvi. 18.). Habent quidem ii, qui in terra impe- 
rant, potestatem ligandi, verum corpora solum: hoc autem vincu- 
lum ipsam attingit animam, coelosque transcendit: ac quaecum- 
que inferne sacerdotes faciunt, eadem Deus superne confirmat ; 
servorumque sententiam ipse Dominus ratam facit. Quid enim 
aliud illis dedit, quam omnem coelestium potestatem? nam *Quo- 
rum, inquit, 'remiserilis peccala, remittuntur ; el quorum retinueritis, 
retenta. suni! (Io. xx. 23.). Quae maior hac potestas fuerit ?... In- 
sania manifesta est, tantum principatum despicere, sine quo neque 
salutem. neque promissa bona consequi possumus... Neque enim tan- 
tum cum nos regenerant, sed. eliam post regenerationem. admissa pec- 
cata condonare possunt. » 

Et S. Basilius ex manifesta apud omnes, non modo catholi- 
cos, sed etiam haereticos, confessione dogmatis quod vindicamus, 
argumentum deducebat ad aliam veritatem fidei confirmandam, 
et quidem primariam , quam negabant Eunomiani. « Proprium 
Dei est,» inquit (lib. ;5. contra Eunom., Migne t. 29. p. 718.), 
« peccata remittere; quippe hoc ipse dicit: Ego sum qui deleo pec- 
edia tua (Isa. xLüut. 25.); et: Si fuerint peccata. vestra. quasi pboeni- 
ceum , sicut nivem dealbabo; et si fuerint ut coccinum , sicut. lanam 

dealbabo. Ceterum cum Deus Dei puer Iesus paralytico peccata 
remittat, dicens: Fili, remittuntur tua peccata; in quo a Iudaeis, 
qui Deum esse nescirent, blasphemare putabatur, dicentibus: Hic 
blasphemat; nullius est remittere peccata, nisi Dei solius. Quin et 
Dominus flans in sanctos Apostolos, dixit: *4dccipite Spiritum San- 
clum: quorumcumque remiserilis peccata, eis remittuntur." Itaque si 
nullius est remittere peccata, sicut sane nullius est, nisi Dei solius, 
remittit autem Spiritus Sanctus per Apostolos; Deus ergo est 
Spiritus Sanctus, et eiusdem operationis, atque Pater et Filius.» 

Saeculo V., S. Leo Magnus e supremi pontificatus fastigio 
scribebat (Ep. 108. cap. 2.): « Multiplex misericordia Dei ita la- 
psibus subvenit humanis, ut non solum per baptismi gratiam, sed 
etiam per poenitentiae medicinam spes vitae reparetur aeternae, 
ut qui regenerationis dona violassent, proprio se iudicio conde- 
mnantes, ad remissionem criminum pervenirent: sic divinae bo- 
nitatis praesidiis ordinatis, ut indulgentia Dei nisi supplicationibus 
sacerdotum nequeat obtineri. Mediator enim Dei et hominum 
homo Christus Iesus hanc praepositis Ecclesiae tradidit potesta- 
tem, ut et confitentibus actionem poenitentiae darent, et eosdem 
salubri satisfactione purgatos, ad communionem sacramentorum 
per ianuam. reconciliationis admitterent. » 

Et S. Petrus Chrysologus verba Christi (Io. xx. 33.) exponens, 
ait (Serm. 84. in Ioan. xx.): « Apostolis dedit [Christus] potesta- 
tem remittendi peccata, qui insufflatione sua infudit ipsum cordi- 
bus eorum et largitus est Remissorem. *Haec cum dixisset, insufflavit 
eis, dicens : Accipite Spiritum. Sanctum : quorum remiseritis peccata, re- 
mittuntur eis." Ubi sunt qui per homines hominibus remitti peccata 
non posse praescribunt; qui semel diabolica impulsione collapsos 
opprimunt, ne se erigant, qui languoribus curam, vulneribus cru- 
deli spiritu subtrahunt negantque medicinam; qui peccatoribus 
redeundi desperationem impie insultant? Remittit Petrus peccata, 
et toto cum gaudio suscipit poenitentes atque omnibus sacerdo- 
tibus hanc a Deo concessam amplectitur potestatem. » 

Denique unum ex saeculo VI. citabo, S. Gregorium Magnum. 
« In hac ipsa,» inquit (lib. 2. Homil. in Ev. Hom. 26. nn. 4. et 5.), 
«datione Spiritus dicitur: *Quorum remiseritis peccata, remittuntur 
eis, et quorum retinueritis, retenta sunt. Libet intueri, illi discipuli 
ad tanta onera humilitatis vocati, ad quantum culmen gloriae sint 
perducti. Ecce non solum de semetipsis securi fiunt, sed etiam 

alienae obligationis potestatem relaxationis accipiunt, principatum- 
que superni iudicii sortiuntur, ut vice Dei quibusdam peccata re- 
tineant, quibusdam relaxent. Sic eos a Deo decebat erigi, qui 
tantum pro Deo consenserant humiliari. Ecce qui districtum Dei 
iudicium metuunt, animarum iudices fiunt; et alios damnant vel 
liberant, qui semetipsos damnari metuebant. Horum profecto nunc 
in Ecclesia episcopi locum tenent. Ligandi atque solvendi aucto- 
ritatem suscipiunt, qui gradum regiminis sortiuntur. » 

Et haec sufficiant: si enim cetera, quae in monumentis tra- 
ditionis documenta supersunt ad veritatem sacramenti poenitentiae 
demonstrandam, prosequi vellem, omnem modum excederem. 

2* pars ibesis, qua statuimus poenitentiae sacramentum esse a 
sacramento baptismi prorsus distinctum, iam videri potest ex huc- 
usque probatis vindicata. — Sed praestat, cum de re maximi 
momenti agatur, eam specialiter confirmare, refutando simul com- 
mentum Protestantium, quo contendunt peccata fidelium remitti 
debere per baptismi olim suscepti recordationem. 

Et primo quidem &ripturae clare distinguunt, ut supra in- 
nuimus, Baptismum inter et Poenitentiam, ut inter ea quae seor- 
sim a Christo Domino instituta sunt atque praescripta. 

Etenim baptismum initio praedicationis suae Christus instituit, 
et exinde discipuli eius baptizaverunt. In tertio namque capite 
Evangelii Ioannis legimus, Nicodemo dixisse Christum baptismi 
necessitatem (Ioan. ni. 5.): « Amen, amen dico tibi, nisi quis re- 
natus fuerit ex aqua et Spiritu Sancto, non potest introire in re- 
gnum Dei »; — et in eodem capite (vers. 22.): « Post haec venit 
Iesus et discipuli eius in terram Iudaeam; et illic demorabatur 
cum eis et baptizabat »; — et capite 4. (vers. 2.)): « Quamquam 
Iesus non baptizaret, sed discipuli eius.» — At potestatem re- 
mittendi ac retinendi peccata Christus Apostolis in die resurre- 
ctionis suae contulit. « Cum ergo sero esset die illo, una sabba- 
torum, et fores essent clausae, ubi erant discipuli congregati 
propter metum Iudaeorum, venit Iesus, et stetit in medio, et 
dixit eis: Pax vobis. Et cum hoc dixisset, ostendit eis manus et 
latus. Gavisi sunt ergo discipuli, viso Domino. Dixit ergo eis 
iterum: Pax vobis. Sicut misit me Pater, et ego mitto vos. Haec 
cum dixisset, insufflavit, et dixit eis: Accipite Spiritum Sanctum: 
quorum remiseritis peccata, remittuntur eis, et quorum retinueri- 
tis, retenta sunt» (Io. xx. 19-23.). 

Praeterea, cum in Scripturis exempla eorum qui post bapti- 
smum susceptum peccata commiserant, referuntur, ut, ex. pr., 
Simonis Magi (Act. vri.) et incestuosi Corinthii (I. ad Cor. v.), 
non dicitur eos memoria baptismi veniam peccatorum suorum 
obtinuisse: quin immo legitur: «Petrus autem dixit ad eum [Si- 
monem]... poenitentiam itaque age ab hac nequitia tua, et roga 
Deum, si forte remittatur tibi haec cogitatio cordis tui» (Act. virt. 
I9. 22.); et de incestuoso Corinthio poenitentia indicatur, et venia 
ei post poenitentiam concessa apertissime commemoratur (II. ad 
Cor. ri. 6-10.). 

Secundo, Patres poenitentiam et baptismum, ut duo sacramenta 
prorsus distincta, passim indicant. Nam 

4) poenitentiam relate ad baptismum appellant poenitentiam 
secundam, secunda. subsidia (Tertull. de Poenit. cc. 7. et 12); — 
baptismum laboriosum (S. Greg. Naz. Orat. 39. n. 17.; 40. n. 8); — 
secundum. baptismum (S. Paulinus Aquil. lib. exhort. ad Henr. Fo- 
roiul. cap. 52.); — alterum partum (Theodoret. in Epist. ad Gal. rv. 
19.); — secundam. vocationem, seu secundum. beneficium, xX3ow Sev- 
vépavy (S. Epiph. haeres. 59. n. 9.); 

P) poenitentiam et baptismum dicunt esse duas quasi pharos 
salutis (Tert. lib. de Poenit. c. ult. in fine); — duas portas per 
quas in Ecclesia Dei vel introitus, vel reditus est (S. Hieron. in 
Proph. Soph. r. 10); 

C) poenitentiam aiunt esse novum remedium divina bonitate 
concessum eis qui post baptismum lapsi sunt: ac proinde poeni- 
tentiam imilari baptismi gratiam. per ineffabilem clementiam Salvatoris 
(S. Hier. l. 1. dial. adv. Pelag. n. 33.); — poenitentiam esse aliam cu- 
rationem. a. generatione baptismali prorsus. diversam (S. Aug. Ep. 98. 
al. 23. ad Bonif. n. 2); — esse tabulam salutis post naufragium 
(S. Ambr. de Lapsu virg. consecr. c. 8.; S. Caesarius Serm. 6r. 
in app. op. S. Aug. s. 260. num. r., et alii Patres saepissime). 

d) AffBrmant: — « Duobus modis, Dei Spiritu. afflati homines 
[sacerdotes] peccata remittunt, vel cum dignos admittunt ad bapti 
smum, vel cum filiis Ecclesiae poenitentibus. ignoscunt » (S. Cyrillus 
Alex.l. r2. in Ioan., Migne tom. 74. p. 722); — «quod scriptum 
est, *Et sanguis Iesu. Filii eius emundat nos ab omni peccato (I. Yo. 1. 7. 
lam in confessione baptismatis, quam in clementia poenitudinis acci- 
piendum est» (S. Hier. l. 2. dial. adv. Pelag. n. 7): — « Quemad- 
modum homo a sacerdote baptizatus Spiritus Sancti gratia illu- 

minatur, ita qui confitetur im poenitentia, per sacerdotem , Christi 
gratia, remissionem. accipit » (S. Athan. in frag. contra Novat. Migne 
t. 26. p. 1515.). 

Paucas adiicimus obiectiones, cum aliae, quas congerunt ad- 
versari, ipsa probatione thesis refutatae sint. 

r. Verba Christi, quae leguntur apud Ioannem (xx. 23.) spe- 
ctant missionem praedicandi Evangelium et remissionem pecca- 
torum per fidem in Christum, et baptismi susceptionem: — con- 
veniunt enim cum verbis, apud Matth. (xxvi. 18.): «Data est 
mihi omnis potestas in coelo et in terra: euntes ergo docete 
emnes gentes, baptizantes eos in nomine Patris et Filii et Spi- 
ritus Sancti. » Et apud Marc. (xvi. 15. 16.): « Et dixit eis: Euntes 
in mundum universum, praedicate Evangelium omni creaturae. 
Qui crediderit et baptizatus fuerit, salvus erit: qui vero non 
crediderit, condemnabitur;» et praesertim apud Luc. (xxrtv. 47.): 
« Et praedicari in nomine eius poenitentiam et remissionem pec- 
catorum in omnes gentes. » 

Resp. N. assertum et confirm. — 1. Textus citati Matth. et Marc. 
referunt verba, quae Christus alio tempore protulit ac illa apud 
Ioan. (xx. 23.) relata: — 2. potestatem baptizandi iam prius ac- 
ceperant Apostoli, sicut ostendimus, et baptizabant antequam audi- 
rent verba quibus potestas remittendi et retinendi peccata trade- 
batur eis: — 3. interpretatio adversariorum obvio et proprio sensui 
locutionis Christi adversatur; et repugnat perpetuae totius Eccle- 
siae traditioni: — 4. verba, quae apud Lucam, c. ult. vers. 47. 
leguntur, non necessario significant solum poenitentiam ab adultis 
requisitam ante baptismi susceptionem, et remissionem peccato- 
rum quae fit in baptismo; nam non solis infidelibus, sed etiam 
fidelibus et baptizatis praedicanda erat poenitentia et remissio pec- 
catorum in nomine Christi. 

Ceterum, hoc effugium, quod Protestantes nunc arripiunt, 
olim Novatiani excogitaverunt; et frustra. Respondebat enim eis 
nervose his verbis S. Pacianus in Ep. 3. ad Sympronianum (n. II.): 
« Duorum Evangelistarum capitula coniungis, ut unum esse vi- 
deantur; et adiicis, quod Matthaeus minus integre prosecutus sit, 
complesse Ioannem.... ut hoc dimittere vel ligare, ad gentes, 
quae baptizandae erant pertinuisse videatur, quia prior Evange- 
lista de gentibus praelocutus sit; de solvendo autem et ligando 
posterior impleverit. Quid ais? Evangelistae duos dimidiatos in- 

vicem sensus, et semiintegros retulerunt? Verba his invicem, 
ratio ne defuerat; aut non in omnibus totum Spiritus Sanctus 
implebat, propositos perferens sensus, et ad plenum dicta defi- 
niens?.... Quod apud Matthaeum ipsum ante passionem suam 
dixerat Dominus... *Et ego dico tibi inquit, *quia tu es Peirus, 
el super istam petram aedificabo Ecclesiam. meam, et portae infernorum 
non convalescent adversus eam. Et tibi dabo claves regni coelorum: et 
quaecumque ligaveris super terram, ligata erunt. e in coelis; et quae- 
cumque solveris super terram, erunt soluta et in coelis" (Ibid. 18. 19.). 
Dic, frater; de solis gentibus hoc locutus est: Super banc petram 
aedificabo, inquit, Ecclesiam meam? Ecclesiam, non baptizatas gen- 
tes vocat? homo necdum renatus, corpus est Christi? Quid solvo 
gentibus, quod non est ligatum? Nam si non reputatum est, nec 
ligatum. Quid alligo, quod nullo iure constringo? Gentilis homo, 
liber est Legi.... Quod si ad gentes hanc solvendi licentiam 
vel ligandi spectasse concedam ; multo magis ad baptizatos per- 
tinuisse convincam. Nam si is solvi potuit vel ligari, qui non 
habuit vinculum; quanto magis ille quem fidei iura tenuerunt? » 

2. Patres nonnulli illud (Ioan. xx. 23.): « Accipite Spiritum 
Sanctum, quorum remiseritis peccata, remittuntur eis, et quorum 
retinueritis, retenta sunt», interpretantur de remissione quae fiat 
vel per Evangelii praedicationem, qua homines a vitiis retrahuntur 
et ad virtutem excitantur, vel per baptismi administrationem. Re- 
missionem enim per baptismum faciendam indicat S. Cyrillus 
Alexandrinus (in Ioan. Evang. l. 12. xx. 23); et S. Hieronymus 
(in c. 14 Isaiae v. 17.) dicit: « Solvunt eos Apostoli sermone Dei, 
et testimoniis Scripturarum et exhortatione virtutum » ; et S. Au- 
gustinus (Tract. 121. in Ioannem) ait: « Caritatem Ecclesiae, quae 
per Spiritum Sanctum diffunditur in cordibus nostris, participum 
suorum peccata dimittere; eorum autem, qui non sunt eius par- 
ticipes, retinere. » 

Resp. Dist. — Nonnulli Patres asserunt verba Christi apud 
Ioannem (xx. 23.) mon significare potestatem. concessam. Apostolis et 
eorum successoribus remittendi et retinendi peccata. fidelibus in. sa- 
cramento poenitentiae N. Nonnulli, sensu proprio illorum verborum 
iuxta catholicam fidem prius admisso, minus proprie et per quan- 
dam. extensionem retineri etiam ac dimitti peccata dicunt, sive in 
baptismi administratione, sive adhuc latiori sensu per praedica- 
tionem Evangelii et bona opera C. — Quare S. Cyrillus Alex. 

(1. c.) expresse ait: «Remittunt porro peccata vel retinent duobus, 
ut arbitror, modis; vel enim dignos ad baptismum vocant...... 
vel prohibent et a gratia divina arcent, qui nondum digni sunt; 
vel alio quodam modo peccata remittunt ac retinent, nempe cum 
filios Ecclesiae peccantes corripiunt, vel poenitentibus ignoscunt. » 

3. S. Augustinus remissionem omnium. peccatorum uni baptismo 
tribuit; scribit enim (Ep. 185. ad Bonif. c. 9. n. 39.): « Quidquid 
ab eis, qui post acceptum baptismum hic vivunt, infirmitate 
humana contrahitur quarumcumque culparum, propter ipsum la- 
vacrum dimittitur. » Et in libro r. de nuptiis et concup. (c. 33. 
n. 58.) ait Christum mundare Ecclesiam lavacro aquae « ut eodem 
lavacro regenerationis et verbo sanctificationis omnia prorsus 
mala hominum regeneratorum mundentur atque sanentur; non 
solum peccata, quae omnia rmunc remittuntur in baptismo, sed 
etiam quae posterius bumana. ignorantia vel infirmitate contrabuntur. » 

Resp. Dist. — Remissio peccatorum, quae post baptismi su- 
sceptionem committuntur, S. Augustinus tribuit baptismo proxime 
et efficienter N.. Remote. et. radicaliter C. — Quemadmodum enim 
homo, quoad naturalem vitam, nec crescere, nec roborari, nec a 
morbo convalescere potest, nisi natus antea fuerit: similiter, 
quoad supernaturalem vitam, antequam christianus per sacra- 
mentum confirmationis roboretur, per Eucharistiam pascatur, aut 
etiam per sacramentum poenitentiae sanetur, necesse est ut in 
Ecclesia spiritualiter natus fuerit; ac proinde spirituali regenera- 
tioni, quae in baptismo est, tanquam causae remotae et primae 
radici cetera tribuuntur. 

Hunc fuisse sensum a S. Augustino intentum, patet ex eo 
quod S. Doctor, cum de medio loquitur quo proxime et efficienter, 
non remole ei praesuppositive, peccata fidelium remittuntur, exclu- 
dat baptismum, et indicet poenitentiam. Ita in epistola iam ci- 
tata ad Bonifacium (Ep. 98. alias 25, n. 2.) ait: « Semel perceptam 
Christi gratiam parvulus non amittit, nisi propria impietate, 
si aetatis accessu tam malus evaserit. Tunc etiam propria inci- 
piet habere peccata, quae nom regeneratione auferantur, sed alia cu- 
ratione sanentur. — Et in opere de adult. coniug. (1l. 2. c. 16. n. 16.): 
« Si a catechumeno factum est [homicidium], baptismate abluitur; 
et si a baptizato, poenitentia et reconciliatione sanatur. » 

4. Apostolus ad Eph. (v. 26.), dicit Ecclesiam mundari lavacro 
aquae; et S. Fulgentius, lib. de Fide ad Petrum, regula 30., vo- 

cat baptismum sacramentum fidei et poenitentiae. — Ergo non est 
aliud sacramentum poenitentiae quo a peccatis post baptismum 
commissis homines mundentur. 

Resp. N. Cons. — Apostolus enim loquitur tantum de modo 
quo mundantur Ecclesiae membra quando ad eam aggregantur. 
S. Fulgentius recte baptismum appellat sacramentum fidei et poe- 
nitentiae, nam ad illum suscipiendum catechumeni per poeniten- 
tiam disponuntur, iuxta Petri adhortationem (Act. it. 58.): « Poe- 
nitentiam agite et baptizetur unusquisque vestrum.» 

$. Baptismus per peccatum non deletur. Ergo semper va- 
lere potest ad tollenda peccata, quae post baptismum commit- 
tantur. 

Resp. 1. Dist. Ant. — Baptismus non deletur, idest, per mor- 
tale peccatum, post baptismi susceptionem commissum, non 
amittitur gratia sanctificans, quam homo in ea susceptione rece- 
pit N. Baptismus non. deletur, idest, character. baptismalis manet, 
et ius habetur ad suscipiendum sacramentum poenitentiae, quo 
peccati remissio obtineatur et gratia sanctificans iterum infunda- 
tur C. — Et Dist. Cons. Baptismus ad tollenda peccata post eius 
susceptionem commissa valere potest fundamentaliter et praesuppo- 
Sitfivé, quatenus est ianua omnium sacramentorum C. Efficienter 
sive de se sive memoria sui N. 

Resp. 2. — Obiectio quam retulimus, a Calvino proposita et 
deinde ab adversariis nostris communiter repetita, alludit ad fun- 
damentalem errorem Protestantium circa iustificationem et sacra- 
mentorum efhcacitatem. Iuxta ipsos, baptismus significat tantum 
et obsignat promissiones gratiae Dei per Christum, et sic excitat 
fidem qua homo iustificatur: hinc aiunt memoriam baptismi, semel 
suscepti, semper operari posse ad remissionem peccatorum post 
baptismum commissorum, nam eodem modo excitare potest fi- 
dem per quam peccata haec non imputentur. — Sed uterque er- 
ror, quoad modum iustificationis nostrae et ad efficaciam sacra- 
mentorum in nova lege, iam refutatus fuit in Tractatu de Gratia 
et in hoc opere de Re Sacramentaria, vol. t. 

6. Promissio Christi, «Qui crediderit et baptizatus fuerit 
salvus erit» (Marc. xvi. 16.) semper vera est, et foedus inter 
Deum et nos in baptismo initum semper manet. Ergo ratione 
huius foederis, et per memoriam baptismi, cum venia culparum 
post baptismum commissarum, obtineri potest salus. — Eodem 

modo Iudaei reconciliabantur Deo si recordabantur foederis in 
«ircumcisione cum Deo initi, et egressionis ab Aegypto. 

Resp. Dist. 4nt. — Foedus in baptismo initum manet sub con- 
ditione ex parte nostra implenda, nempe si mandata Dei obser- 
vaverimus et gratiam quam accepimus custodire voluerimus C. 
Secus Neg. et Neg. Conseq. — Ad Conf. Israelitae solebant in me- 
moriam revocare pactum cum Deo initum, et egressionem ex 
Aegypto, non quod ea commemoratione purgarentur a peccato, 
sed ut recordatione beneficiorum Dei, suaeque inconstantiae et 
ingratitudinis, ad poenitentiam excitarentur, atque ita divinam cle- 
mentiam exorarent. 

7. Utriusque Testamenti poenitentia eadem est, tam quae a 
Prophetis, quam quae a Ioanne Baptista, a Christo et Apostolis 
praedicata est. Atqui poenitentia praedicata a Prophetis sacra- 
mentum non erat; neque ea, quam Ioannes Baptista et Christus 
praedicarunt, ut fatetur Concilium Tridentinum sess. 14. c. 1.: quin 
et Petrus et Paulus protestantur, se eam poenitentiam docere, 
quae a Prophetis testimonium habet. Ergo poenitentia novae legis 
non est sacramentum. 

Resp. Dist. M. — Utriusque Testamenti poenitentia, prout vir- 
tus, est eadem C. Poenitentia, quatenus sacramentum, est eadem 
N. et concessa. 1* parte. Assumpt., ad. eius alteram. partem 

Resp. — Quod Ioannes et Christus praedicarint poenitentiam, 
seu virtutem poenitentiae, quae erat dispositio necessaria ad ba- 
ptismum : sacramentum autem poenitentiae tunc praedicari et sua- 
deri non poterat, eo quod post Christi resurrectionem institutum 
fuerit: verba enim Christi (Matth. xvi. 19.): « Tibi dabo claves 
regni coelorum, » etc. Et (xvii. 18.): « Quaecumque alligaveritis 
super terram, » etc. promissiones futurae potestatis tantum erant. 
— Petrus vero (Act. x. 45.) ait, Prophetas testari remissionem pec- 
catorum futuram Christi nomine: et Paulus (Act. xxvi. 20.) in- 
dicat poenitentiam, qua infideles ad baptismum praeparantur , ad- 
dens, a Prophetis praedicta fuisse mysteria adventus, passionis et 
resurrectionis Christi. 

8. Christus, quando peccata remisit, non adhibuit ritum ex- 
ternum. Ergo cum dixerit « sicut misit me Pater et ego mitto 
vos » (Io. xx. 21.), nullam potestatem dedit Apostolis remittendi 
peccata per ritum externum. 

Resp. Trans. 4ni. et Nego Conseq. — Patet etenim voce sicut 

significari quidem potestatem remittendi peccata a Christo Apo- 
stolis communicatam, at non significari eam potestatem ab Apo- 
stolis eodem modo sicut a Christo esse exercendam. Christo 
competebat modus remittendi peccata longe excellentior, atque 
ab omni ritu externo independens; — Apostolis, eorumque suc- 
cessoribus, nonnisi ministerialis modus attribuitur, qui sensibilem 
cognitionem causae, et sententiam sensibili modo ferendam, 
omnino requirit. Vide ea, quae hac de re habentur huius operis. 
vol. 1. a. 1. 


ARTICULUS SECUNDUS 


De natura sacramenti poenitentiae. 


Veritate sacramenti poenitentiae asserta et vindicata, ad eius. 
naturam penitius investigandam gradum facimus, inquirentes mo- 
dum quo Christus ad salutem fidelium animarum sacramentum 
hoc instituit. — Sane in praecedenti articulo iam probavimus Chri- 
stum potestatem remittendi fidelium peccata dedisse Apostolis et 
eorum successoribus; at huius potestatis natura nunc est eluci- 
danda; siquidem adversariorum impetus eo maxime tendunt ut 
negent, quod fide catholici hac in re tenent, nimirum potestatem 
illam esse iudicialem; et ex huius veritatis demonstratione, gra- 
vissime pendent consecutiones, quarum prima est, confessionenr 
peccatorum a Christo Domino fuisse praescriptam ad obtinendam 
eorum remissionem in sacramento. 

Etenim si Christus voluit sacerdotes esse peccatorum iudices 
super terram, ita ut in sacramento poenitentiae iudicium de pec- 
catis ferant et iuxta hoc iudicium poenitentibus peccata remit- 
tant; cum iudicium ferri nequeat sine cognitione causae, necesse 
est, ut sacerdotes peccata cognoscant. — Sed peccata, de quibus 
iudicare debent, cognoscere nequeunt, nisi per spontaneam poe- 
nitentium confessionem ; sive, ut patet, de peccatis internis agatur; 
sive de externis occultis, sive etiam de peccatis publicis, quorum 
malitia plurimum pendet ab intentione delinquentis, et ab aliis 
internis ac occultis adiunctis. — Ergo sacerdotes, ut peccatorum 
iudicium in sacramento ferant, et iudiciali potestate poenitentibus. 
peccata remittant, horum peccatorum confessionem excipere de- 
bent; et Christus cum peccatorum iudices voluit esse sacerdotes, 

sacramentum poenitentiae instituit ad modum iudicii, ac divino 
iure statuit confessionem peccatorum necessariam ad sacerdotis 
absolutionem obtinendam in sacramento. 

Haec confessio, divinitus instituta, communiter a Theologis 
ita describitur: accusatio peccatorum. propriorum post baptismum com- 
missorum, legitimo sacerdoti a. poenitente facta, ad eorum. absolutionem 
virtute clavium. obtinendam. 

Dicitur r. — 44ccusatio, quia non est historica quaedam nar- 
ratio, aut excusatio , aut ostentatio; sed accusatoria peccatorum 
enumeratio, eo animo facta ut per eam etiam peccata a nobis 
commissa vindicare aliquatenus cupiamus: 2. — peccatorum  pro- 
priorum, quia peccata quorum poenitens est reus, non aliena ac- 
cusanda sunt: 3. — post baptismum commissorum, nam peccata ante 
baptismum commissa nonnisi salutari hoc lavacro deleri debe- 
bant: 4. — legitimo sacerdoti facta, idest, non laico, non clerico in- 
feriori; immo nec cuilibet sacerdoti, sed necessariam iurisdictio- 
nem habenti, cum nonnisi hic validam absolutionem impertire 
possit; ut patebit inferius: 5. — ab obtinendam | absolutionem , ut 
confessionis finis indicetur: 6. — viriute clavium, ut declaretur sa- 
cerdotem absolvere poenitentem auctoritate Christi, qui potesta- 
tem ligandi atque solvendi Ecclesiae contulit. 

Quod Latini confessionem appellant, &£opioXóy7otv Graeci vo- 
«ant; etsi hoc ipso nomine quandoque totam publicae et labo- 
riosae poenitentiae actionem significent, aut tertium ipsius gra- 
dum, qui substractio dicebatur, quique in fletu, moerore , ieiuniis, 
alisque carnis macerationibus transigebatur. 

Confessio peccatorum duplex esse potest, publica nempe aut 
secreta. Publica est, si poenitens peccata sua coram hominum mul- 
titudine, elata voce, enuntiaret; ac talem apud veteres in usu fuis- 
se, cum de criminibus publicis ageretur, multi contendunt. Secreta, 
— quae et auricularis appellari consuevit, quia communiter ad 
sacerdotis aures peccata secreto revelantur, — illa est qua poe- 
nitens soli sacerdoti peccata sua pandit. Quoad hunc duplicem 
confitendi modum Concilium Tridentinum (sess. 14. c. 5.) statuit: 
€ Quoad modum confitendi secreto apud solum sacerdotem, etsi 
Christus non vetuerit quin aliquis in vindictam suorum scelerum, 
et sui. humiliationem, cum ob aliorum exemplum, tum ob Eccle- 
siae offensae aedificationem, delicta sua publice confiteri. possit: 
non est tamen hoc divino praecepto mandatum, nec satis con- 

sulte humana aliqua lege praeciperetur, ut delicta, praesertim se- 
creta, publica essent confessione aperienda. » 

Dogma catholicum de necessitate confessionis ad obtinendam 
peccatorum absolutionem in sacramento poenitentiae haeretici 
antiquiores fassi sunt. At saeculo XIV., Wickleffus confessionem 
necessariam non esse dixit in casu perfectae contritionis; quem 
errorem Synodus Constantiensis et Martinus V., anno 1418., pro- 
scripserunt damnatione articuli 7. eiusdem haeretici, ubi legitur: 
« Si homo fuerit contritus, omnis confessio exterior est sibi su- 
perflua et inutilis. » 

Saeculo XVI., Lutherus, lib. De Captiv. Babyl., c. de Poenit., 
scripsit: « Occulta confessio quo modo celebratur, miro modo 
mihi placet, et utilis, immo necessaria est; nec vellem eam non 
esse, cum sit afflictis conscientiae remedium. » Eodem tamen loco 
tres errores addidit. 1. — Confessionem non posse probari ex 
Scripturis. 2. — Non esse necessarium omnia peccata gravia con- 
fiteri, etiamsi eorum recordetur poenitens. Siquis enim correptus 
a fratre, quem forte laesit, agnoscat coram illo peccatum suum, 
et veniam petat, docet Lutherus eum non teneri peccatum illud 
sacerdotibus aperire. 3. — Damnat eos qui docent, circumstantias 
peccatorum, etiam illas quae speciem mutant, in confessione esse 
detegendas, dicens: « Ego quidquid est circumstantiarum consu- 
luerim penitus contemnere. » 

Hinc duo Lutheri articuli a Leone X. damnati per Bullam 
«Exurge Domine», anno 1520., qui sic se habent: — VIII. «Nullo 
modo praesumas confiteri peccata venialia, sed nec omnia mor- 
talia, quia impossibile est ut omnia mortalia cognoscas. Unde in 
primitiva Ecclesia solum manifesta mortalia confitebantur. » — 
Et IX. « Dum volumus omnia pure confiteri, nihil aliud facimus, 
quam quod misericordiae Dei nihil volumus relinquere igno- 
scendum. » 

Deinde in viam erroris semper procedens, Lutherus asseruit, 
confessionem coram sacerdote non esse a Deo praeceptam, et 
enumerationem peccatorum in confessione debere esse liberam, 
ut quisque ea quae voluerit declararet. » — Idem quoque statuit 
Confessio Augustana, ubi, articulo 4., de Confessione, legitur: « Con- 
fessio apud nos non est abolita, non enim solet porrigi corpus 
Domini, nisi antea exploratis et absolutis. .. . . . . Sed de confes- 
sione docent, quod enumeratio delictorum non sit necessaria, nec 

sint onerandae conscientiae cura enumerandi omnia delicta... . 
Testantur et veteres scriptores enumerationem non esse neces- 
sariam. . .. Verum confessio, cum propter maximum absolutionis 
beneficium, tum propter alias conscientiarum utilitates, apud nos 
retinetur. » 

Confessionis praxim apud suos sic descripsit Martinus Chem- 
nitius, (2. p. Exam. cap. 3. de Poenit.). « Privatae,» inquit, « con- 
fessionis usus apud nos servatur, ut generali professione peccati, 
et significatione poenitentiae petatur absolutio. Cumque non sine 
iudicio usurpanda sit clavis, vel solvens, vel ligans, in privato 
illo colloquio pastores explorant auditorum iudicia, an recte in- 
telligant doctrinam de peccatis exterioribus et interioribus, de 
gradibus peccatorum, de stipendio peccati, de fide in Christum: 
deducuntur ad considerationem peccatorum: explorantur an serio 
doleant de peccatis, an iram Dei timeant et cupiant illam effu- 
gere, an habeant propositum emendationis: interrogantur etiam 
Si in certis quibusdam peccatis haerere existimantur: traditur illis 
doctrina et exhortatio de emendatione, quaeritur vel consilium 
vel consolatio in gravaminibus conscientiae: et tali confessioni 
impertitur absolutio. » 

Non longe aliter Calvinus docuit: — etenim confessionem ne- 
que necessariam, neque a Christo institutam, sed ab Innocentio III. 
inductam esse autumavit, quamque tamen liberam, et secundum 
electionem poenitentis, ad solatium in ea inveniendum commen- 
davit. «Ergo,» inquit (lib. 3. Inst. c. 4. s. 12), «id officii sui unus- 
quisque fidelium esse meminerit, si ita privatim angitur et affli- 
ctatur peccatorum sensu, ut se explicare nisi alieno adiutorio 
nequeat, non negligere quod illi a Domino offertur remedium, 
nempe ut ad se sublevandum privata confessione apud pastorem 
suum utatur, ut ad solatia ibi adhibenda privatam eius operam 
imploret; cuius officium est publice et privatim populum Dei 
evangelica doctrina consolari. Verum ea moderatione semper uten- 
dum est, ne ubi Deus nihil certum praescribit, conscientiae certo 
iugo alligentur. Hinc sequitur eiusmodi confessionem liberam esse 
oportere, ut non ab omnibus exigatur, sed iis tantum commen- 
detur, qui ea se habere opus intelligent. Deinde, ne ipsi, qui ea 
utuntur, pro sua necessitate ad enumeranda omnia peccata, vel 
praecepto aliquo cogantur, vel arte inducantur, sed quoad inter- 
esse sua putabunt, ut solidum consolationis fructum referant. » 

Adversus has Novatorum saeculi XVI. aberrationes, Conci- 
lium Tridentinum, sessione 14., definivit: — 

Can. 6. «Si quis negaverit, confessionem sacramentalem vel 
institutam, vel ad salutem necessariam esse iure divino; aut di- 
xerit, modum secreto'confitendi soli sacerdoti, quem Ecclesia 
catholica ab initio semper observavit, et observat, alienum esse 
ab institutione et mandato Christi, et inventum esse humanum; 
anathema sit. » 

Can. 7. «Si quis dixerit, in sacramento poenitentiae ad re- 
missionem peccatorum necessarium non esse iure divino, con- 
fiteri omnia et singula peccata mortalia, quorum memoria cum 
debita et diligenti praemeditatione habeatur, etiam occulta, et 
quae sunt contra duo ultima Decalogi praecepta, et circumstan- 
tias, quae peccati speciem mutant; sed eam confessionem tantum 
esse utilem ad erudiendum, et consolandum poenitentem, et olim 
Observatam fuisse tantum ad satisfactionem canonicam imponen- 
dam: aut dixerit, eos, qui omnia peccata confiteri student, nihil 
relinquere velle divinae misericordiae ignoscendum ; aut demum 
non licere confiteri peccata venialia; anathema sit.» 

Can. 8. «Si quis dixerit, confessionem omnium peccatorum, 
qualem Ecclesia servat, esse impossibilem, et traditionem humanam 
a piis abolendam ; aut ad eam non teneri omnes et singulos 
utriusque sexus Christi fideles, iuxta magni Concilii Lateranensis 
constitutionem, semel in anno, et ob id suadendum esse Christi 
fidelibus, ut non confiteantur tempore Quadragesimae ; anathe- 
ma sit. » 

Can. 9. «Si quis dixerit, absolutionem sacramentalem sacer- 
dotis non esse actum iudicialem, sed nudum ministerium pronun- 
tiandi et declarandi remissa esse peccata confitenti ; modo tantum 
credat se esse absolutum; aut sacerdos non serio, sed ioco ab- 
solvat; aut dixerit non requiri confessionem poenitentis, ut sacer- 
dos eum absolvere possit; anathema sit. » 

Itaque controversia inter Catholicos et Protestantes circa con- 
fessionem  sacramentalem unum spectat, nimirum necessitatem 
eius ex institutione Christi ad sacramenti poenitentiae susceptio- 
nem; — quod ex alio pendet, scilicet ex institutione huius sacra- 
menti ad modum iudicii, et ex potestate iudiciali collata Apostolis, 
et eorum successoribus, in causis peccatorum. Si haec constat, 
omnia et singula peccata, quorum memoria, cum debita et dili- 

genti praemeditatione, habeatur, etiamsi interna sint et secretis- 
sima, omnesque circumstantiae, quae speciem peccatorum mutent, 
revelari debent in confessione, ad absolutionem recipiendam; cum, 
sine hac manifestatione, sacramentum poenitentiae ministrare ne- 
queant ad modum iudicii, quo discernant utrum peccata absolvi 
debeant necne, quaenam pro peccatis satisfactiones sint impo- 
nendae, quaenam remedia, ut vitentur in posterum lapsus, sint 
praescribenda. 
Statuitur ergo 


THESIS XIV. 


Sacramentum. poenitentiae. institutum a. Cbristo fuit ad modum iudicii, 
quo fideles omnia peecata sua sacerdoti aperire teneantur, ut ab. eo 
sententiam absolutionis excipere valeant. 


Probatur thesis I. Ex Scripruris. — Tria loca ad rem nostram 
palmaria sunt. Etenim apud Matthaeum (xvi. 19.) Christus Petro 
declarat: «Et tibi dabo claves regni coelorum. Et quodcumque 
ligaveris super terram, erit ligatum et in coelis: et quodcumque 
solveris super terram, erit solutum et in coelis. » — In eodem 
Evangelio (xvi. 18.) omnibus Apostolis Christus dicit: « Amen, 
dico vobis: Quaecumque alligaveritis super terram, ligata erunt 
et in coelo: et quaecumque solveritis super terram, erunt soluta 
et in coelo. » — In Evangelio Ioannis (xx. 23.) Apostolis et eo- 
rum successoribus potestatem remittendi et retinendi peccata iam 
promissam, Christus his verbis tradit: « Quorum remiseritis pec- 
cata, remittuntur eis, et quorum retinueritis, retenta sunt. » — 
Et ex his locis ita argumentamur: | 

In testimoniis citatis legitur, Christum Apostolos et eorum 
successores constituisse iudices in causis peccatorum, cum. vera 
potestate absolvendi. aut. retinendi peccata in. sacramento. poeniten- 
tiae, — Ergo Christus sacramentum poenitentiae instituit ad mo- 
dum iudicii, in quo, cognita peccatorum causa, fideles absolu- 
tionis sententiam recipiant a sacerdotibus. 

Consecutio patet: et quod antecedens spectat, ex thesi XIII 
ut demonstratum assumimus, potestatem, de qua agimus, collatam 
fuisse non Apostolis tantum , sed eis et eorum successoribus , 
atque in sacramento poenitentiae eamdem potestatem exercendam 

esse. Quamobrem demonstrari solum debet hanc potestatem esse 
vere iudicialem, ita ut sacerdotes vere et ex auctoritate peccata ab- 
solvere valeant, aut retinere. Id autem evincitur sequenti pacto. 

4) Ex metaphora clavium. — Profecto claves non dantur ad 
significandum ostium esse clausum vel apertum, sed ad illud 
claudendum et aperiendum: — similiter claves dantur apud ho- 
mines in signum traditae potestatis; — et cum in Apocal. de 
Christo legitur (nur. 7.): «Qui habet clavem David: qui aperit 
et nemo claudit; claudit et nemo aperit,» omnes nomine clavis 
significatam intelligunt veram et proprie dictam potestatem , qua 
Christus auctoritate iudiciaria absolvere et ligare valeat, non autem 
declarare tantum quis ligatus sit quis solutus. — Ergo quum suas 
claves Christus cum Apostolis eorumque successoribus commu- 
nicavit, veram. potestatem ligandi atque solvendi auctoritate iudiciali 
communicavit. — « Quod ad Petrum Dominus dicit, idem valet, » 
inquit Ricardus a Sancto Victore (de Potestate ligandi atque sol- 
vendi, c. 12), «ac si aliis verbis diceret, quod ligatum aut solutum 
fuerit a te, ligatum vel solutum erit et apud me. Qui a te de- 
bitae satisfactionis iniunctione constringitur, apud me eiusdem 
satisfactionis debitor tenetur; et qui a te debitam peccatorum 
suorum absolutionem meruit, ex meo iudicio pro hac parte ul- 
terius arctari non poterit. » 

b) Ex metapbora ligandi atque solvendi. — Ligare enim et sol- 
vere non significant declarare aliquem ligatum, aut a vinculis 
solutum, sed revera eum vinculis alligare, aut ab eisdem eum 
solvere. Nec Dominus dixit: quaecumque solveritis , erant soluta ; 
sed quaecumque solveritis, soluta. erunt. 

C) Ex verbis quibus potestas confertur remittendi peccata vel re- 
tinendi. — Nam ille qui potest vel remittere peccata, vel non 
remittere et retinere, habet potestatem vere iudicialem ; cum ille 
vere iudex in aliqua causa sit constitutus, qui potestatem habeat 
pronuntiandi absolutionem aut condemnationem eius cuius causa 
iudicanda est. 

II. Ex Traditione disertissime thesis quam defendimus, con- 
firmatur. 

Ut brevitati ac perspicuitati simul consulamus, testimonia Pa- 
trum in quasdam classes redacta hic proferimus. 

I. Patres potestatem a Christo collatam sacerdotibus esse vere 
iudicialem, ad causas peccatorum iudicandas, aperte testantur. 

S. Ioannes Chrysostomus, loco superius citato, (de sacerdotio 
lib. 3. c. 5.) commemorans verba Salvatoris: « Sicut. misit me Pa- 
ler» etc., ait: «Pater omne iudicium Filio dedit; ceterum video, 
ipsum omne iudicium a. Deo Filio illis traditum. Nam quasi iam in 
coelum translati, ac supra humanam naturam positi, atque no- 
stris ab affectibus exempti, sic illi ad principatum istum perducti 
sunt. » — Et in illud: « idi Dominum, » (Hom. 5. n. 1.) inquit: 
«a terra iudicandi principalem auctoritatem sumit coelum. Nam 
ludex sedet in terra, Dominus sequitur servum; et quidquid bic 
in inferioribus iudicavit, boc ille in. supernis comprobat. » 

S. Hieronymus (Com. in Matth. xvi. 19.) scribit: «Pro of- 
fiio suo [sacerdos] cum peccatorum. audierit varietates, scit qui li- 
gandus sit, quique solvendus. — Et ad Heliodorum (Ep. 14. n. 8.): 
€ Absit ut de his quidquam sinistre loquar, qui Apostolico gra- 
dui succedentes Christi corpus sacro ore conficiunt; per quos et 
nos Christiani sumus; qui claves regni coelorum habentes, quo- 
dammodo ante diem. iudicii iudicant. » 

S. Hilarius (in cap. xvr. Matth.) exclamat: « O beatus coeli 
lanitor! cuius arbitrio claves aeterni aditus traduntur, cuius ter- 
restre iudicium. praeiudicata auctoritas sit in. coelo ; ut quae in terris 
dut ligata sint, aut soluta, statuti eiusdem conditionem obtineant 
et in coelo. » 

S. Athanasius (Tract. in illud: Euntes in pagum etc.) ita lo- 
quitur: « Si nondum soluta sunt vincula tua, trade teipsum disci- 
pulis Iesu; adsunt enim qui nos solvant, accepta ea a Salvatore 
potestate, his verbis: Quodcumque ligaveritis etc. » 

His aliisque innumeris quae citari possent testimonia, addenda 
etiam sunt quae dedimus in thesi praecedenti. 

2. Patres indubie statuunt potestatem acceptam nonnisi post 
examen causae exercendam esse a sacerdotibus. 

S. Cyprianus Epistola synodica ad Cornelium (Ep. 12. al. 54. 
n. 5.) declarans imminentem esse persecutionem, ait: « Ne igitur 
ore nostro, quo pacem negamus, quo duritiam magis humanae 
crudelitatis, quam divinae et paternae pietatis opponimus, oves 
nobis commissae a Domino reposcantur; placuit nobis, Sancto 
Spiritu suggerente et Domino per visiones multas et manifestas 
admonente, quia hostis imminere praenunciatur et ostenditur, 
colligere intra castra milites Christi, et examinatis singulorum cau- 
sis, pacem lapsis dare, immo pugnaturis arma suggerere. » — Et 

in Ep. r1. ad Antonianum (n. 29.): « Quod si invenimus a poe- 
nitentia agenda neminem debere prohiberi, et deprecantibus atque 
exorantibus Domini misericordiam, secundum quod ille miseri- 
Cors et pius est, per sacerdotes eius pacem posse concedi, ad- 
mittendus est plangentium gemitus, et poenitentiae fructus do- 
lentibus non negandus. Et quia apud inferos confessio non est, 
nec exomologesis illic fieri potest, qui ex toto corde poenituerint et 
rogaverint, in Ecclesiam debent interius suscipi et in ipsa Do- 
mino reservari. » 

S. Innocentius I. in Ep. 25. ad Decentium (c. 7.) scribit: «De 
pondere aestimando delictorum, sacerdotis est iudicare, ut attendat 
ad confessionem poenitentis, et ad fletus et lacrymas corrigentis, et 
iunc iubere dimitti, cum viderit congruam satisfactionem. » — Et 
S. Gregorius M. (Hom. 26. in Ioan. xx.): « Ecce... principatum 
superni iudicii sortiuntur discipuli, ut vice Dei quibusdam pec- 
cata retineant, quibusdam relaxent.... Horum profecto in Ec- 
cesia episcopi locum tenent.... Grandis honor, sed grave pon- 
dus.... causae pensandae sunt, et tunc. ligandi atque solvendi potestas 
exercenda. » 

3. Patres confessionem peccatorum ita necessariam esse cre- 
dunt ut omnino perire affirment eos qui revelare crimina quae 
commiserint erubuerint. 

Tertullianus in libro de Poenitentia (cc. 8. 9.): « Tantum,» 
inquit, «relevat confessio delictorum, quantum dissimulatio exag- 
gerat. Confessio enjm satisfactionis consilium est, dissimulatio, 
contumaciae..... Huius igitur poenitentiae secundae et unius 
quanto in arcto negotium est, tanto operosior probatio est, ut non 
sola conscientia praeferatur, sed aliquo etiam actu administre- 
tur» Cap. ro. «Plerosque tamen hoc opus, ut publicationem 
sui, aut suffugere, aut de die in diem differre praesumo; pudo- 
ris magis memores, quam salutis... Grande plane emolumentum 
verecundiae occultatio delicti pollicetur. Videlicet si quid huma- 
nae notitiae subduxerimus, proinde et Deum celabimus? Adeone 
existimatio hominum et Dei conscientia comparantur? 7n melius 
est damnatum. latere, quam. palam. absolvi? » Et capit. 12. «Si de 
exomologesi retractas, gehennam in corde considera, quam tibi 
exomologesis extinguit; et poenae prius magnitudinem imaginare, 
ut de remedii adeptione non dubites....Igitur cum scias adver- 
sus gehennam, post prima illa intinctionis dominicae munimenta, 

Seri? » 

S. Cyprianus, in libro de lapsis, urgens necessitatem confitendi 
omnia peccata etiam occultissima sacerdoti, ut absolvi possint, 
ait (cap. 26.): « Quam multi quotidie poenitentiam non agentes 
nec delicti sui conscientiam confitentes, immundis spiritibus adim- 
plentur, quam multi usque ad insaniam mentis excordes dementiae 
furore quatiuntur. .. . Nec evasisse se credat, si eum interim poena 
distulerit, cum timere plus debeat quam sibi Dei iudicis ira ser- 
vavit.... Quanto et fide maiores et timore meliores sunt qui 
quamvis nullo sacrificii aut libelli facinore constricti, quoniam 
tamen de boc vel cogitaverunt, hoc. ipsum apud sacerdotes Dei do- 
lenter et. simpliciter confitentes, exomologesim conscientiae faciunt, 
animi sui pondus exponunt, salutarem medelam parvis licet et 
modicis vulneribus exquirunt, scientes scriptum esse: Deus non 
deridetur (Gal. vr. 7.). Derideri et circumveniri Deus non potest, 
nec astutia aliqua fallente deludi. Plus imo delinquit qui secun- 
dum hominem Deum cogitans evadere se poenam criminis cre- 
dit, si non palam crimen admisit. ... Confiteantur. singuli, quaeso 
vos, fratres dilectissimi, delictum suum, dum adhuc qui deliquit 
in saeculo est, dum admitti confessio eius potest, dum satisfactio et 
remissio facta per sacerdotes apud Dominum grata est. » 

Origenes, Hom. 2. in Levit. (n. 4.)), inquit: « Est adhuc..... 
licet dura et laboriosa, per poenitentiam remissio peccatorum, 
cum lavat peccator in lacrymis stratum suum, et fiunt ei lacrymae 
suae panes die ac nocte, et cum mon erubescit. sacerdoti Domini 
indicare peccatum. suum, et quaerere medicinam, secundum eum 
qui ait (Psalm. xxxi. 5.): * Dixi: Pronuntiabo adversum ne iniu- 
siitiam meam Domino, et tu remisisti impietatem cordis mei.' » 
— Et Hom. 3. (n. 4.) declarans omnia peccata manifestanda esse 
postea in condemnationem, nisi nunc in poenitentia, humili con- 
fessione, ad salutem manifestentur, ait: « Si quid in occulto gerimus, 
si quid in sermone solo, vel etiam. intra cogitationem secreto commisi- 
fus, cuncta necesse est publicari, cuncta proferri: proferri autem 
ab illo qui et accusator peccati est et incentor. Ipse enim nunc 
nos ut peccemus instigat, ipse etiam cum peccaverimus accusat. 
Si ergo in vita praeveniamus eum, et ip$i nostri accusatores si- 
mus, nequitiam diaboli inimici nostri et accusatoris effugimus. 
Sic enim et alibi propheta dicit: *Dic tu,' inquit (Isa. xri. 26.), 

* iniquitates tuas prior, ut iustificeris.'. .. Si prior dixeris, et sacri- 
ficium poenitentiae obtuleris..... et tradideris carnem tuam in 
interitum, ut spiritus salvus fiat in die Domini, dicetur et tibi, 
quia recepisti et tu in vita tua mala, nunc vero hic requiesce.» 
— Similia invenies apud Origenem Homil. 2. in Ps. xxxvir. 1. 6. 

4. Patres comparationem instituunt inter corporis infirmitates, 
et peccata; et aiunt quemadmodum salutem corporis obtinere 
non possumus, si infirmitates nostras corporales, etiamsi probro- 
sae et occultissimae sint, medico non revelamus; similiter sine 
peccatorum nostrorum accusatione facta sacerdoti adipisci salutem 
animae non valemus. 

Ita S. Pacianus, in Paraenesi ad poenitentiam (nn. 6. 8.): « Vos 
ergo primum appello, fratres, qui criminibus admissis poeniten- 
tiam recusatis: vos, inquam, post impudentiam timidos, post pec- 
cata verecundos, qui peccare non erubescitis et erubescitis conf 
itri....Rogo ergo vos, fratres, etiam pro periculo meo, per 
ilum Dominum quem occulta non fallunt, desinite vulneratam 
tegere conscientiam. Prudentes aegri medicos non verentur, ne in 
occultis quidem corporum partibus etiam secaturos, etiam perus- 
turos... Et quantum est illud quod homines praestiterunt? Pec- 
cator timebit? Peccator erubescet perpetuam vitam praesenti pu- 
dore mercari? » 

Bt S. Asterius Amasenus (Hom. r5. Adh. ad Poenit. — Migne 
t. 40. pag. 370.) ita ad confitenda peccata hortatur poenitentes: 
« Afflictionis participem et socium sume sacerdotem, ut patrem. 
Quis enim tam falso nominatur pater, aut tam duro atque ada- 
mantino animo praeditus est, qui non filiis moerentibus doleat, et 
gaudentibus laetetur?... Maior tibi in eo fiducia sit, qui te in 
Deo genuit, quam in illis, a quibus corpore procreatus es. 4u- 
dacter ostende. illi quae sunt recondita. Animi. arcana, tamquam oc- 
€ulia vulnera, medico retege. Ipse et honoris et valetudinis tuae 
rationem habebit. » 

Et, eodem saeculo, S. Hieronymus scribebat (in cap. 9. Ec- 
cles.): «Si quem serpens diabolus momorderit, et nullo conscio 
[idest, occulte] eum peccati veneno infecerit; si tacuerit qui per- 
cussus est, et non egerit poenitentiam, nec vulnus suum fratri 
et magistro voluerit confiteri, magister qui linguam habet ad cu- 
randum, facile ei prodesse non poterit. Si emim erubescat aegrotus 
vulnus medico confiteri, quod ignorat, medicina non curat. » 

$. Patres aiunt confessionem peccati factam sacerdoti esse 

pro peccato admisso satisfactionem quamdam, quam Deus exigit 
ut det peccatori veniam. 

En verba Lactantii (lib. 4. Instit. c. 17.): «Ob hanc causam 
Deus circumcisionem [Iudaeis praecipiendo, nudari pudendam 
corporis partem iussit, ut hoc argumento nos admoneret, ne in- 
volutum pectus baberemus, idest, ne quod pudendum facinus intra 
conscientiae secreta velemus....Volens enim vitae ac saluti no- 
strae pro aeterna sua pietate consulere, poenitentiam nobis in illa 
circumcisione proposuit, wt si cor nudaverimus, id est, si peccata 
nostra confessi satis Deo fecerimus, veniam consequamur; quae 
contumacibus, et admissa sua celantibus denegatur ab eo, qui non 
faciem sicut homo, sed intima et arcana pectoris intuetur. » 

6. Patres docent confessionem peccatorum sacerdotibus esse 
faciendam, ex necessitate divini mandati, ob quam nemo sine con- 
fessione veniam impetrat delictorum. 

S. Ioannes Raithuensis, saeculo VI., scholiis in S. Ioannis 
Climaci opus, cui Scala Paradisi titulus est, in Gradum quartum, 
ad illa verba Climaci, « nemo sine confessione veniam delicto- 
rum impetrat,» scribit. (Migne, P. G. tom. 88. p. 1222): « Quia 
confiteri simpliciter peccata tenemur ex necessitate divini mandati, 
patet ex Apostolicis traditionibus, et regulis ab eis propositis Ec- 
desiae Catholicae, per Spiritum Sanctum; quorum canones et 
instituta tenentes, Dei sacerdotibus (iuxta eorum praeceptum) pec- 
caia confitentes, indulgentiam et remissionem accipere effhicimur 
digni: propterea, qua sine, dicit Sanctus Pater, memo videbit 
Deum. » 

7. Patres statuunt peccata necessario deferenda esse ad Ec- 
desiae Antistites per quos potestas clavium administratur; pu- 
blicam. autem poenitentiam quorundam delictorum ex eorum 
pendere iudicio. 

S. Augustinus (Serm. 351. al. 51. c. 4. n. 9): « Quisquis ergo,» 
inquit, «post baptismum aliquorum pristinorum malorum opere 
obligatus tenetur, usque adeone sibi inimicus est, ut adhuc du- 
bitt vitam mutare?...Implicatus igitur tam mortiferorum vin- 
culis peccatorum . . . veniat ad Antistites, per quos illi in Ecclesia 
caves ministrantur: et tamquam bonus iam incipiens esse filius, 
maternorum membrorum ordine custodito, a praepositis sacra- 
mentorum accipiat satisfactionis suae modum: ut in offerendo 

sacrificio cordis contribulati devotus et supplex, id tamen agat 
quod non solum ipsi prosit ad recipiendam salutem, sed etiam 
ceteris ad exemplum. Ut si peccatum eius, non solum in gravi 
eius malo, sed etiam in tanto scandalo aliorum est, atque hoc 
expedire utilitati Ecclesiae videtur Antistiti, in notitia multorum, 
vel etiam totius plebis, agere poenitentiam non recuset, non re- 
sistat, non lethali et mortiferae plagae per pudorem addat tu- 
morem. » 

Et S. Leo M. ad episcopos Campaniae scribens (Epist. 168. 
al. 136.), ait: «Illam etiam contra apostolicam regulam praesum- 
ptionem, quam nuper agnovi a quibusdam illicita usurpatione 
committi, modis omnibus constituo submoveri:..ne de singulo- 
rum peccatorum genere libello scripta professio publice recitetur, 
cum reatus. conscientiarum. sufficiat solis sacerdotibus indicari confes- 
s10ne secreta. » 

8. Patres admonent confessionem criminis factam Deo soli a 
poenitente non sufficere, sed necessariam esse confessionem eius- 
dem criminis factam sacerdoti. — Fidem Orientalis atque Occi- 
dentalis Ecclesiae ostendant Origenes et Augustinus. 

Origenes (Hom. 17. in Luc.) in verba, «ut revelentur ex multis 
cordibus cogitationes, » ait: « Unde et nos si peccaverimus, debe- 
mus dicere: * Peccatum meum notum tibi feci, et iniquitatem 
meam non abscondi. Dixi annuntiabo iniustitiam meam contra 
me Domino" (Ps. xxxr. 5.). Si enim hoc fecerimus et revelave- 
rimus peccata nostra non solum Deo, sed et bis qui possunt mederi 
vulneribus nostris atque peccatis, delebuntur peccata nostra ab 
eo, qui ait: *Ecce deleo ut nubem iniquitates tuas et sicut 
caliginem peccata tua' (Is. xriv. 22.).» — Et, Hom. 2. in Psal. 
XXXVIL., inquit: « Circumspice diligentius, cui debeas peccatum tuum 
confiteri. Proba prius medicum [quem Homil. 2. in Lev. dixit esse 
sacerdotem Domini], cui debeas causam languoris exponere. » 

S. Augustinus in Serm. 392. (alias 49. inter Hom. 5o. c. 3. 
n. 3.) ita alloquitur coniugatos: « Audite me, fideles, id est, ba- 
ptizati. Quare moriemini iam renati? Quando baptizati per vias 
tortuosas et lubricas et immundas itis, nescitis quia peritis? Pe- 
ritis, fllii mei, credite... Apertius dico: nemo dicat, non intellexi. 
Qui post uxores vestras vos illicito concubitu maculastis, si prae- 
ter uxores vestras cum aliqua concubuistis; agite poenitentiam, 
qualis agitur in Ecclesia, ut oret pro vobis Ecclesia. Nemo sibi 

dicat, occulte ago, apud. Deum ago:[novit Deus qui mihi ignoscat, 
quia in corde meo ago. (Ergo sine causa dictum est: * Quae 
solveritis in terra, soluta erunt in coelo?" (Matth. xvii. 18.) Ergo 
sie causa sunt claves datae Ecclesiae Dei? frustramus Evangelium, 
frusramus verba [Christi ? Promittimus vobis quod ille negat? 
Nonne vos decipimus? » 

III. Praxim confessionis, eiusque ad sacramentum poenitentiae 
recipiendum necessitatem, ostendunt Concilia; et ex antiquioribus 
quaedam citamus. 

Concilium Laodicenum, anno 372. can. 2. ait: « De his, qui 
diversis facinoribus peccaverunt, et perseverantes in oratione con- 
fessionis et poenitentiae conversionem a malis habuere perfectam, 
pro qualitate delicti talibus, post poenitentiae tempus impensum, 
propter clementiam et bonitatem Dei, communio concedatur. » — 
Et Concilium Carthaginense III. anno 397. can. 31. statuit, «ut 
poenitentibus, secundum peccatorum differentiam, episcopi arbitrio 
poenitentiae tempora" decernantur. » 

Concilium Remense, circa an. 630. can. 8. statuit: « Nemo 
tempore quadragesimae poenitentium confessiones audiat praeter 
pastorem. » — Et Concilium Trullanum, seu Quini-sextum an. 692. 
can. 102. haec habet: « Oportet autem eos, qui ligandi et solvendi 
potestatem a Deo acceperunt, peccati qualitatem considerare, et 
eius, qui peccavit, ad conversionem promptum studium; et sic 
morbo convenientem adhibere medicinam. » 

Concilium Leodiense, anno 710. can. 3. praescribit: « Ut pre- 
sbyter proprius alia sacramenta ecclesiastica administrat, ita et 
saltem semel in anno ei confiteantur sua peccata subditi. » — 
Concilium Calchutense (in Northumbria) an. 787. c. 20. inquit: 
« Iuxta iudicium sacerdotum , et modum culpae Eucharistiam 
sumite, et fructus dignos poenitentiae facite..... Si quis autem 
(quod absit) sine poenitentia aut confessione de hac luce disces- 
Sit, pro eo minime orandum est. » 

In Regula Chrodegangi Episcopi Metensis, an. 762. c. 31. de 
Confessionibus, legitur: « Necesse est ut dum modo suadente dia- 
bolo multa contra voluntatem et praeceptum Dei commisimus, 
. per veram humilitatem et confessionem emendemus. » Et c. 32., 
ubi ordo traditur confessionis faciendae: « Quando volueris con- 
fessionem facere peccatorum tuorum, viriliter age, et noli erube- 
Scere, quia inde venit indulgentia, et sime. confessione non. est. indul- 

gentia. » Ibi autem peccata, de quibus interrogandus est poenitens , 
commemorantur. «Haec sunt mala cogitatio, malus sermo » etc. etc. 
Concilium Turonense III, an. 813. can. 22. ita loquitur: «Epi- 
scopis et presbyteris diligenti cautela pertractandum est, qualiter 
hominibus sua sibi delicta confitentibus tempus abstinendi adscri- 
bant, ut iuxta modum peccati poenitentibus abstinentia indicetur, 
quoniam varie ab aliquibus sacerdotibus, et indiscrete haec iudicia 
proferuntur. Ideo necessarium videbatur nobis, cum omnes epi- 
scopi ad sacrum palatium congregati fuerint, ab eis edoceri, cuius 
antiquorum liber poenitentialis potissimum sit sequendus. » — 
Et Concilium Ticinense, an. 855. declarat: « Qui occulte delique- 
runt, illis confiteantur, quibus episcopi et plebium archipresbyteri 
idoneos ad secretiora vulnera mentium medicos elegerint. » 

Demum Concilium Wormatiense an. 858. can. 25. dicit: «Poe- 
nitentibus secundum differentiam peccatorum sacerdotis arbitrio 
poenitentiae decernuntur. Debet itaque sacerdos in poenitentia 
danda singulorum causas singulatim considerare, originem quo- 
que modumque culparum, et affectus gemitusque delinquentium 
diligenter examinare manifesteque cognoscere; temporum etiam 
et personarum, locorum quoque et aetatum qualitates inspicere.» — 
Et Concilium Brandanfordense, in Anglia, an. 959., vel 964. canon. 1. 
peccatores ad delicta sine erubescentia manifestanda excitat, « quia 
inde venit indulgentia; et quia sine confessione nulla est venia: 
confessio enim sanat, confessio iustificat. » 

IV. Facta quaedam insignia ab historicis commemorata confes- 
sionem peccatorum, ad eorum veniam obtinendam, semper usu 
in Ecclesia fuisse luculenter ostendunt. 

S. Irenaeus, saeculo IL, de discipulis Marci haeresiarchae re- 
fert (adv. haeres. l. 1. c. 13. n. 7.): « Multas seduxerunt mulieres, 
quae cauterizatas conscientias habentes, quaedam quidem etiam 
in manifesto exomologesin faciunt ; quaedam autem reverentes hoc 
ipsum, in silentio sensim semetipsas retrahunt desperantes a vita 
Dei; quaedam quidem in totum abscesserunt, quaedam autem 
inter utrumque dubitant. » 

Eusebius (l. 6. Historiae Eccles. c. 34.) scribit Philippum Cae- 
sarem in Ecclesia cum reliquo populo admissum non fuisse « prius- 
quam confessibpnem scelerum fecisset, iisque qui humanitus lapsi fue- 
rant, et in poenitentium ordine stabant, sese adiunxisset. » 

S. Ambrosii modum excipiendi poenitentium confessiones ita 

eius notarius Paulinus S. Augustino narrat (in Vita S. Ambrosii 
n. 39.): « Quotiescumque illi aliquis ob percipiendam poeniten- 
tiam lapsus suos confessus esset, ita flebat, ut et illum flere com- 
pelleret; videbatur enim sibi cum iacente iacere. Causas autem 
criminum quae illi confitebatur, nulli nisi Domino soli, apud quem 
intercedebat, loquebatur; bonum relinquens exemplum posteris 
sacerdotibus, ut intercessores apud Deum magis sint, quam accu- 
satores apud homines. » 

In Vita S. Hilarii Arelatensis ab eiusdem discipulo conscri- 
pta, c. 13. legitur: « Quotiescumque poenitentiam dedit, saepe die 
dominico ad eum turba varia confluebat, volabat ad eius casti- 
gationem ; quicumque adesse volebat, lacrymarum se imbribus 
eluebat, coelestibus iudiciis territus promissisque succensus: tanti 
gemitus, tanti fletus astantibus nascebantur, ut vitae praesentis 
horreret habitaculum. » 

Qualis esse debuerit sacerdos ad audiendas fidelium confes- 
siones indicatur ab auctore libri De vera et falsa poenitentia" (in- 
ter opera S. Augustini — Migne t. 40. p. 1129.), et qualis confes- 
sio fuerit ex eo deducitur. « Oportet, » inquit (cap. xx.), « ut 
sciat cognoscere quid debet iudicare. Iudiciaria enim potestas hoc 
postulat, ut quod debet iudicare, discernat. Diligens igitur inqui- 
sitor, subtilis investigator, sapienter et quasi astute interroget a 
peccatore quod forsitan ignoret, vel verecundia velit occultare. 
Cognito itaque crimine, varietates eius non dubitet investigare, 
et locum, et tempus, et cetera quae supra diximus in exponendo 
eorum qualitates. Quibus cognitis adsit benevolus, paratus erigere, 
et secum onus portare. Habeat dulcedinem in affectione, pieta- 
tem in alterius crimine, discretionem in varietate. Adiuvet confi- 
tentem orando, eleemosynas dando, et cetera bona pro eo faciendo. . 
Semper eum iuvet leniendo, consolando, spem promittendo, et. 
cum opus fuerit etiam  increpando: doceat loquendo , instruat 
operando. » 

Ab anno 700. rem vulgatissimam fuisse ut Principibus con- 
fessarii ex munere essent, ostendit Ioannes Mabillonius in Actis 
SS. Ord. S. Benedicti. 

V. Confessionem omnium peccatorum esse sacerdoti facien- 
dam demonstrant Libri Poenitentiales. 

Ne sim infinitus tria documenta insignia solum commemo- 
rabo. 

Saeculo VI., Ioannes, ad Patriarchalem Constantinopolitananr 
sedem evectus anno 586., vulgo leiunator dictus, apud Graecos 
celeberrimus, quem S. Sophronius virtutis domicilium appellavit, 
in libello cui titulus est, Ordo erga eos qui peccata confitentur, post- 
quam initio scripserit: « Ássumit sacerdos peccata confessurum, 
et sistit eum coram altari, cantatque cum eo trisagion, » etc.; 
ita prosequitur (Migne, t. 88. pag. 1890): «Postea ...... sic eum 
instituit et catechizat: Spiritualis fili, ego confessionem tuam 
primario et praecipue non recipio, nec tibi absolutionem concedo, 
sed per me Deus (illius enim est opus eiusmodi) peccatorum 
tuorum confessionem suscipit, et per nostram vocem horum re- 
missionem dispensat et largitur, sicut per propriam vocem ipse 
declaravit, cum secundum multam quae exprimi non potest eius 
misericordiam ita dixit: * Quaecumque ligaveritis, aut solveritis 
super terram, erunt in coelis," illa quidem ligata, haec vero soluta 
(Matth. xvi. 19). Revela igitur et declara coram sanctis Angelis, 
nihilque me cela eorum quae a te clam facta sunt, velut si Deo 
occulta cordium cognoscenti confiteris. » — Deinde addit: «Postea 
si vir est qui confitetur, monet eum ut caput aperiat, sicut di- 
ctum est, licet diadema gestet: non autem si mulier. Si vero ab- 
bas, cucullum, qui super caput eius est, deponere iubeat, deinde 
procidere ante altare, et dicere: * Confiteor ' etc....... Postquam 
autem haec verba protulit...... eum interrogat cum omni hi- 
laritate et benignitate ..... ipsique mansueta et serena voce di- 
cit. » Átque hic peccata secundum species diversa recenset, et 
expresse admonet: « Haec in primis confessorem oportet interro- 
gare confitentem. ... AÁnte enim omnia numerus quaeritur et. per- 
Sonarum. differentia. » 

In vetustissimo Codice Manuscripto Bibliothecae Corbeiensis, 
cui titulus est Ordo Orationum, habetur Confessio S. Fulgentii 
[Ruspensis, aut Astigitani; sed uterque pertinet ad VI. saeculum], 
seu praxis ad suscipiendum sacramentum poenitentiae; et ibi le- 
gitur (Vid. D. H. Menardi in S. Gregorii M. lib. sacram. not. 661. — 
Migne t. 78. p. 440.): « Ego confiteor tibi, Domine, Pater coeli 
et terrae, coram hoc altari tuo sancto, et istius loci reliquiis, 
et coram hoc sacerdote tuo, omnia peccata mea, et omnia 
quaecumque Dei pietas ad memoriam reducit de cogitationibus 
turpibus, sive sermonibus otiosis, et immundis, et quod ego 
«ontra praeceptum Dei feci. Confiteor etiam omnia cordis et 

«orporis mei vitia, sacrilegium [Leg. sacrilegia], invidias, detra- 
ctiones, » etc. 

S. Egbertus Archiepiscopus Eboracensis, anno 735. creatus, 
librum poenitentialem edidit, quem invenies inter opera Patrum 
(Migne, tom. 89. pag. 401.). Ibi initio haec verba leguntur: « Cum 
quis ad poenitentiam suam abit, tunc cum maximo timore Dei 
et humilitate coram ipso se extendat; et oret flente voce, ut eum 
poenitentiam facere doceat omnium eorum delictorum quae ad- 
versus Dei voluntatem fecerit; et confiteatur illi malefacta sua, 
ut sacerdos sciat quam poenitentiam ipsi imponere debeat. Tunc 
sacerdos eum interroget, quamnam fidem in Deum habeat; et 
ipsum vario modo exhortetur ad animae suae necessitatem, et 
admoneat, ac ita dicat: Credisne in Deum omnipotentem, et in 
Filium, et in Spiritum Sanctum.... et oro te, ut mihi dicas omnia 
quae unquam malefecisti, quoniam tibi expedit pudefieri nunc hic 
coram me solo misero, quam deinde coram Deo in magno iudi- 
cio, ubi coelicolae, et terricolae, et inferi omnes erunt congregati. » 

VI. Huc demum accedunt doctrina de divina confessionis 
institutione ac necessitate, et confessionis usus, apud Graecos, 
Armenos, Coptos, Aethiopes, ceterasque orientales sectas Nesto- 
ranorum et Monophysitarum, quae a saeculo V. ab Ecclesia 
Romana divisae sunt. Hae profecto sectae, doctrina et praxi con- 
fessionis, manifeste ostendunt necessitatem revelandi peccata in 
sacramento poenitentiae sacerdoti, non ab Innocentio III. fuisse 
impositam, ut proterve et impie Calvinus effutivit, sed ab ipso 
Christo, quemadmodum ante separationem perpetua Traditione- 
crediderant, et post separationem, in hoc non errantes, a sae- 
culo V. credunt. 

Obiicitur ! 

I. Non legimus Apostolos compulisse fideles ad confessionem 
peccatorum apud se faciendam: — immo Paulus solum exigit a 
fidelibus propriae conscientiae discussionem ut digne accedere 
possint ad sacram synaxim, dicens (I. Cor. xr. 28.): « Probet 
autem seipsum homo.» 

Resp. r. — Non desunt qui confessionis praxim, immo neces- 
sitatem, ostendant ex verbis Iacobi (v. 16.): « Confitemini ergo 
alterutrum peccata vestra, et orate pro invicem ut salvemini, » 
iuxta quem sensum, Venerabilis Beda, aliique Patres citata verba 
intellexerunt. 2. — Etsi concedatur in libris N. T. descriptam 

praxim confessionis non inveniri, nihil ex eo deduci potest. Con- 
stat enim 'ex Evangelio Christum confessionem instituisse, et ex 
antiquissimis Traditionis documentis apparet confessionem fuisse 
necessariam ad obtinendam absolutionem peccatorum in sacra- 
mento poenitentiae. — Ad confirmationem ex Paulo, respondetur, 
Apostolum praescripsisse probationem, antequam Eucharistia su- 
matur, non qualemcumque, sed iuxta mandatum Christi prae- 
ceptam. 

2. Celeberrimum est Nectarii episcopi Constantinopolitani fa- 
ctum, quod anno 390. contigit. Cum enim nobilis quaedam mu- 
lier patefecisset in confessione se turpem cum diacono consuetu- 
dinem habuisse, et « cum eam ob causam, » inquit Socrates (Hist. 
l. 5. c. 19), «ecclesiastici homines dicteriis appeterentur, Eudae- 
mon quidam Ecclesiae presbyter Alexandria oriundus, episcopo 
Nectario suasit, ut poenitentiarium quidem presbyterum expun- 
geret; unumquemque vero pro arbitrio et pro animi sui conscientia 
ad sacramentorum communionem sineret accedere. » Ex hac vero 
narratione infert Calvinus cum Kemnitio et aliis: ergo auricularis 
confessio abolita fuit; confessio igitur est ecclesiasticae institutio- 
nis. Infert autem Dallaeus: ergo nondum auricularis confessio 
Nectarii aetate vigebat, alioquin eius meminissent Socrates, So- 
zomenus et Nicephorus qui hanc historiam referunt. 

Resp. Neg. bas conseq. — Nam Nectarius solum abolevit mu- 
nus presbyteri poenitentiarii, institutum saec. III. post Decii per- 
secutionem, ut refert idem Socrates (initio cap. cit.). Huius porro 
poenitentiarii munus erat non modo excipiendi secretam et sacra- 
mentalem confessionem, verum etiam inquirendi, si opus esset, 
pro delicti qualitate, in delinquentes, adigendi poenitentes ad de- 
nuntiandos quosdam peculiares peccatores, processus instituendi, 
et episcopum informandi, ut posset in ipsos procedere, uti con- 
tigit in facto nobilis illius mulieris, quae ab historicis ecclesiasticis 
commemoratur. — Etenim illa mulier duplicem fecit confessio- 
nem, ut refert Socrates; in priori confessione «delicta post ba- 
ptismum a se patrata singillatim confessa erat;» deinde, seu, ut 
idem scribit Socrates, « progressu temporis, mulier aliud facinus 
confessa est, Ecclesiae videlicet diaconum cum ipsa stupri con- 
suetudinem habuisse.» Iam vero in posteriori tantum hac con- 
fessione compulsa est mulier ad diaconum denuntiandum, qui 
propterea ab Ecclesia eiectus est; et inde oborta populi indignatio 

et dicteria in ecclesiasticos viros. Hoc igitur tribunal, et quidem 
ad tempus, in Ecclesia Constantinopolitana abrogatum fuit, et 
confessio ad pristinam simplicitatem revocata. — Sane Sozome- 
nus, qui idem factum refert, (lib. 7. cap. 16.), ac solum 4o. an. 
post Nectarium scribebat, pro certo sumit ad peccatorum remis- 
sionem obtinendam necessariam esse confessionem: « Cum in pe- 
tenda venia peccatorum,» inquit, « necessario confiteri oporteat, 
grave ac molestum ab initio iure merito visum est, sacerdotibus 
tanquam in theatro, circumstante totius Ecclesiae multitudine, 
crimina sua evulgare. » — Et praeterea ipse Sozomenus aperte 
declarat confessionem publicam tantum fuisse in Ecclesia Con- 
stantinopolitana abolitam; immo hanc confessionem ait etiam apud 
haereticas sectas tunc observari et in omnibus Ecclesiis occiden- 
tibus, ac praecipue in Ecclesia Romana, in qua eam episcopi 
«iam inde ab ultima vetustate ad nostram usque aetatem custodiunt.» 

Quamobrem ex facto Nectarii quin difficultas oriatur contra 
necessitatem confessionis sacramentalis, potius confessionis praxis 
plenissima luce ostenditur et eiusdem confessionis necessitas con- 
firmatur. 

3. S. Ioannes Chrysostomus, Nectarii successor in sede Con- 
stantinopolitana, pluribus in locis declarat Deum nihil aliud exi- 
gere, nisi quod sibi soli dicatur peccatum, et hanc confessionem 
sufhcere. 

Resp. Dist. — S. Doctor ait Deum nihil aliud exigere praeter 
confessionem sibi faciendam, ad impetrandam veniam peccatorum 
per contritionem perfectam, quae tamen includit votum confes- 
sionis postea faciendae in poenitentiae sacramento C. secus N. 

4. Idem S. Ioannes Chrysostomus confessioni coram Deo, 
quam exigit, aliam confessionem homini faciendam, ut minime 
necessariam, constanter opponit. 

Resp. Dist. — Confessionem publicam dicit, absolute loquendo, 
non necessariam C. Privatam, seu secretam N. — Sacerdotibus 
peccata aperienda esse ad sacramentum poenitentiae recipiendum, 
S. Chrysostomum docuisse iam ostendimus in probatione thesis : 
darissima enim haec verba sunt (lib. 3. de Sacerdotio cap. 5.): 
«Pater omne iudicium Filio dedit; ceterum video, ipsum omne 
iudicium a. Deo Filio illis traditum.» 

Sed praeterea necessitatem subiiciendi peccata clavibus, et pa- 
storibus Ecclesiae ea manifestandi ut remittantur, idem Chryso- 

stomus saepius inculcat disertissime. — Etenim, Hom. 530. in Ge- 
nesim (n. r.), ait: « Quia in magnam hanc hebdomadam perve- 
nimus Dei gratia, nunc maxime et ieiunii cursus intendendus, et 
magis continuandae sunt preces, faciendaque diligens et pura 
peccatorum confessio; » et inferius (n. 5.): «Scit enim inimicus 
noster, quod per tempus illud possumus de iis, quae ad salutem 
nostram attinent, loqui, et peccata confiteri, et detegere vulnera 
medico; et sanitatem consequi.» — Et Homil. de muliere Sama- 
ritana (Hom. 34. al. 33. in Ioan. n. 3): « Eum,» inquit, «qui 
nos iudicaturus est, non reformidamus; eos vero qui nullatenus 
nos laedunt, perhorrescimus, et ignominiam ab ipsis inurendam 
reformidamus. Quapropter eo ipso quod timemus, poenam susti- 
nemus. Qui enim homini detegere peccata erubescit, Deo vero 
cernente facere non erubescit, neque confiteri vult, neque poeni- 
tentiam agere; in die illa non coram uno vel duobus, sed uni- 
verso terrarum orbe spectante traducetur. » — Denique, Hom. 9. 
in Ep. ad Hebraeos (n. 4.), dicit: « Cuiusmodi ergo est medica- 
mentum poenitentiae et quomodo conficitur? primum, est ex pec- 
catorum suorum condemnatione et declaratione. » Tum addit: 
« Quod oporteat et se in sacerdotes ut convenit, gerere. » Tandem 
(n. 5.) modum confitendi adducit: « Sin autem dicit, sum pec- 
cator; ea autem per species non cogitat et supputat, et non dicit: 
hoc et illud peccatum admisi; nunquam cessabit, semper quidem 
confitens, curam autem nullam gerens correctionis. » 

$. Confessio omnium peccatorum est impossibilis defectu tum 
memoriae, tum cognitionis. 

Resp. N. — Etenim non tenemur nisi ad confitenda. peccata, 
quae post diligens examen cognoscimus nos commisisse. « Im- 
pium est,» inquit Concilium Tridentinum (sess. 14. cap. 5.), « con- 
fessionem impossibilem dicere, aut carnificinam illam conscientia- 
rum appellare: constat enim, nihil aliud in Ecclesia a poenitentibus 
exigi, quam ut postquam quisque diligentius se excusserit, et con- 
sclentiae suae sinus omnes et latebras exploraverit, ea peccata 
confiteatur, quibus se Dominum et Deum suum mortaliter offen- 
disse meminerit: reliqua autem peccata, quae diligenter cogitanti 
non occutrunt, in universum, eadem confessione inclusa esse in- 
telliguntur: pro quibus fideliter cum Propheta dicimus: « Ab 
occultis meis munda me Domine. » 

6. Confessio periculi plena est et perniciosa, sive poenitenti, 

qui ex facilitate veniae ansam sumit in peius corruendi; sive 
confessario, qui propter peccatorum distinctam enarrationem fa- 
ctam a poenitentibus gravissimis tentationibus exponitur; sive 
reipublicae, cum adversum publicam pacem multa in secreto con- 
fessionis alloquio poenitentibus inculcari possent. 

Resp. N. — Pericula et abusus, quae occurrere possent occa- 
sione confessionis, vitia essent hominum, non ipsius confessio- 
nis: — et haec etiam rarissima. 

Quot vero emolumenta ex confessione profluant eleganter 
docet Catechismus Concilii Tridentini (p. 2. nn. 46-49.) 

« Primum itaque, » inquit, « docendum est, confessionis insti- 
tutionem nobis summopere utilem atque adeo necessariam fuisse. 
Ut enim hoc concedamus, contritione peccata deleri, quis ignorat 
illam adeo vehementem, acrem, intensam esse oportere, ut dolo- 
ris acerbitas, cum scelerum magnitudine aequari conferrique pos- 
sit;at quoniam pauci admodum ad hunc gradum pervenirent, 
fiebat etiam ut a paucissimis hac via peccatorum venia speranda 
esset. Quare necesse fuit ut clementissimus Dominus faciliori ra- 
tione communi hominum saluti consuleret, quod quidem admi- 
rabili consilio effecit cum claves regni coelestis Ecclesiae tradi- 
dit. Etenim ex fidei catholicae doctrina, omnibus credendum et 
constanter afhrmandum est: si quis ita animo affectus sit, ut 
peccata admissa doleat, simulque in posterum non peccare con- 
stituat: etsi eiusmodi dolore non afficiatur, qui ad impetrandam 
veniam satis esse possit, ei tamen, cum peccata sacerdoti rite con- 
fessus fuerit, vi clavium scelera omnia remitti ac condonari. 

Verum ex eo praeterea licet cognoscere, quantam afferat con- 
fessio. utilitatem, quod iis quorum corrupta vitae consuetudo, ni- 
hil tam prodesse ad mores emendandos experimur, quam si in- 
terdum occultas animi sui cogitationes, facta dictaque omnia pru- 
denti et fideli amico patefaciant, qui eos opere et consilio iuvare 
possit. Quare ad eamdem rationem maxime salutare existimandum 
est iis qui scelerum conscientia agitantur, ut sacerdoti, tanquam 
Christi Domini vicario, cui perpetui silentii severissima lex pro- 
posita est, animae suae morbos et vulnera aperiant; statim enim 
parata sibi medicamenta invenient, quae non solum praesentis 
aegritudinis sanandae, verum ita praeparandae animae coelestem 
quamdam vim habent, ut deinceps facile futurum non sit in eius- 
dem morbi et vitii genus recidere. 

Neque vero illa confessionis utilitas praetermittenda, quae ad 
vitae societatem et coniunctionem magnopere pertinet: constat 
enim, si sacramentalem confessionem e christiana disciplina exe- 
meris, plena omnia occultis et nefandis sceleribus futura esse; 
quae postea, et alia etiam multo graviora, homines, peccati con- 
suetudine depravati, palam committere non verebuntur; etenim 
confitendi verecundia, delinquendi cupiditati et licentiae tanquam 
frenos iniicit, et improbitatem coercet. » 

Immo inter ipsos Protestantes, ne dicam inter incredulos, 
multi fructus confessionis insignes summis laudibus celebraverunt. 
Hic solum referam quae de confessione in suo Systemate Theolo- 
gico Leibnitzius scripserat: 

« Hoc [confessionis] institutum divina sapientia dignum esse 
negari non potest, et si quid aliud, hoc certe in christiana reli- 
gione praeclarum et laudabile est, quod et Sinenses et Iaponen- 
ses sunt admirati: nam et a peccatis multos deterret confitendt 
necessitas, eos maxime, qui nondum obdurati sunt; et lapsis ma- 
gnam consolationem praestat. . . prodest enim consilium eius [Con- 
fessarii prudentis ac pii] ad regendos affectus, ad animadvertenda 
vitia nostra, ad vitandas peccatorum occasiones, ad restituendum 
ablatum et reparandum damnum, ad dubia eximenda, ad erigen- 
dam mentem afflictam, ad omnia denique animae mala, aut tol- 
lenda aut mitiganda. » 


ARTICULUS TERTIUS 


De amplitudine potestatis iudicialis in sacramento poenitentiae. 


Claves Ecclesiae concessae possuntne omnibus fidelibus poe- 
nitentibus aperire coelum? seu , aliis verbis, potestas iudicialis a 
Christo concessa Apostolis et eorum successoribus exercerine 
potest circa omnia peccata post baptismum a fidelibus commissa, 
an quaedam crimina tam gravia sunt ut ab hac potestate remitti 
nequeant? 

Saeculo II. Montanus, peccatis in duas veluti classes divisis, 
docuit alia esse, quae vel natura sua levia, vel adversus hominem 
perpetrata, ab Ecclesia condonari possent; et alia, quae tum pro- 
pter intrinsecam eorum malitiam, tum eo quod contra Deum 
commissa essent, remitti nequirent. — Saeculo III. Novatianus 

initio asseruit peccatum idololatriae nonnisi a Deo solo absolvi 
posse, deinde idipsum, ut videtur, quoad cetera peccata a fidelibus 
commissa post baptismum affirmavit ; saec. vero IV. multi qui e 
secta erant Novatianorum, potestatem dimittendi leviora tantum 
peccata sacerdotibus Ecclesiae concedebant. 

Át quamprimum in minori Ásia Montanistae errores suos 
vulgarunt, eos iliius regionis episcopi tamquam haereticos pro- 
scripserunt; et Zephyrinus Pontifex Romanus adversus eos pro- 
mulgavit edictum quo iussit ut moechis poenitentia functis venia 
concederetur. Novatiani autem Romae in Concilio LX. Episco- 
porum damnati fuerunt, et pene eodem tempore in Synodis An- 
üochena et Carthaginensi. Hoc iudicium saeculis posterioribus 
saepe confirmatum fuit. Demum Concilium Lateranense IV. ca- 
pit. I. statuit: « Si post susceptionem baptismi quisquam prolapsus 
fuerit in peccatum, per veram potest semper poenitentiam repa- 
rari. » — Et Concilium Tridentinum, sess. 14. can. r., definivit: 
« $i quis dixerit, in Catholica Ecclesia poenitentiam non esse vere 
et proprie sacramentum, pro fidelibus quoties post baptismum im 
peccata. labuntur ipsi Deo reconciliandis, a Christo Domino no- 
stro institutum, anathema sit.» — Quin etiam, eadem Sancta Syn- 
odus, eiusdem sessionis capit. 7. declaravit: « Omnes sacerdotes 
quoslibet. poenitentes a quibusvis peccatis et censuris absolvere pos- 
Sunt. » 

His autem praemissis, catholicam veritatem, post ea quae parte 
prima, articulo tertio, proposuimus, pauci possumus vindicare. 


THESIS XV. 


Christus. Ecclesiae suae auctoritatem. concessit. remittendi in sacramento 
poenitentiae omnia prorsus peccata, quantumcumque gravia , quae 
post baptismum a fidelibus commissa fuerint. 


Prob. 1. Ex Scripturis. — Christus, nullo facto discrimine pec- 
catorum levium et graviorum, ligandi atque solvendi potestatem 
Petro promisit (Matth. xvi. 19.): « Quodcumque ligaveris su- 
per terram, erit ligatum et in coelis: et quodcumque solveris super 
terram , erit solutum et in coelis. » — Item omnibus Apostolis 
(Matth. xvirr. 18): « Quaecumque alligaveritis super terram, ligata 
erunt et in coelo: et quaecumque solveritis super terram, erunt 

soluta et in coelo. » — Hanc ipsam potestatem , quam promise- 
rat, contulit (Ioan. xx. 23.): « Quorum remiseritis peccata, remit- 
tuntur eis, et quorum retinueritis, retenta sunt. » — Ergo omnia 
peccata fidelium, quantumcumque gravia sint, subiiciuntur clavi- 
bus Ecclesiae, atque ab ea remitti possunt auctoritate a Christo 
sibi collata. 

2. Exemplo Apostolorum. — Etenim S. Ioannes Evangelista per- 
ditissimum iuvenem latrociniis aliisque sceleribus famosum, ad 
poenitentiam adduxit, «nec prius abscessit, » narrat Eusebius (Hist. 
Eccl. l. 3. c. 23), « quam illum Ecclesiae restituisset, magnumque 
sincerae poenitentiae exemplum et iteratae regenerationis ingens 
documentum, et conspicuae resurrectionis trophaeum omnibus 
ostendisset. » — Apostolus Paulus (I. Cor. v.) Corinthium quem- 
dam, inaudito vel inter Gentes crimine pollutum, quippe qui 
uxorem patris sui duxerat, satanae tradidit in interitum carnis; 
sed eum, post duram poenitentiam fideliter peractam , Ecclesiae 
restituit, ac veniam delicti in persona Christi indulsit (IL. Cor. 1.) 

3. Ex Traditione, cuius evidens testimonium habetur in De- 
«retis, quae paulo ante commemoravimus, latis adversus Monta- 
nistas et Novatianos; quos Ecclesia ideo tamquam haereticos e 
sinu suo reiecit, quia potestatem clavium a Christo concessam 
non extendi ad omnia peccata post baptismum commissa ausi 
fuerant asserere ac propugnare. 

Praeterea fidem catholicam de hac illimitata potestate aper- 
tissime docent Patres. Testibus superius citatis, praesertim pag. 108. 
et seqq., pauca haec addidisse sufficiat. 

S. Pacianus, Ep. 3. ad Sempronianum (n. 12.) dicit: « Quae- 
cumque solveritis, inquit [Christus], vel magna, vel modica. » — 
S. Hilarius (in Matth. xvii. 10.) ait: « Neque fas est, nos ex prae- 
scripto legis, dandae veniae numero concludi, cum per Evangelii 
gratiam sine modo nobis a Deo fuerit indulta. » — S. Ambrosius 
(de Poenit. lib. 1. cap. 3. n. 10.) scribit: « Deus distinctionem non 
facit, qui misericordiam suam promisit omnibus, et relaxandi li- 
centiam sacerdotibus suis sine ulla exceptione concessit. » — Et 
S. Augustinus (libro de Agone christiano, capit. 31.): « Nec eos 
audiamus, » inquit, « qui negant, Ecclesiam Dei omnia posse pec- 
cata dimittere. Itaque miseri dum in Petro Petram non intelli- 
gunt, et nolunt credere datas Ecclesiae claves regni coelorum, 
1psi eas de manibus amiserunt. » 


-« 

Nec praeteriri debent haec duo loca insignia eiusdem S. Au- 
gustini. — In Ep. 93. al. 48. ad Vincentium (n. 42.) ait: « Si au- 
tem, quod veritas habet et quod Ecclesia merito tenet, recte poe- 
nitentibus adulteris pax dabatur, illi, qui in totum locum poeni- 
tentiae contra adulteros claudebant, impie utique agebant, qui mem- 
bris Christi sanitatem negabant, et claves Ecclesiae pulsantibus. 
subtrahebant et misericordissimae patientiae Dei, quae illos pro- 
pterea sinebat vivere, ut poenitendo sanarentur sacrificio contriti 
spiritus et contribulati cordis oblato, dura crudelitate contradice- 
bant. » — Et Serm. 352. al. 27. ex 50. (n. 9): « Fuerunt qui di- 
cerent, quibusdam peccatis non esse dandam poenitentiam, et 
exclusi sunt de Ecclesia et haeretici facti sunt. In quibuscumque 
peccatis non perdit viscera pia mater Ecclesia. » 

Quod si apud Patres antiquiores legimus unicam. poenitentiam 
lapsis in peccatum post baptismum fuisse concessam, id publicam. 
poenitentiam spectat, quae primis Ecclesiae saeculis nonnisi semel 
pro gravissimis criminibus agebatur, «ne medicina vilis,» ut ait 
S. Augustinus (Epist. 155. al. 54. ad Macedonium n. 7.), « minus 
utilis esset aegrotis. » 

Attamen quod privatam poenitentis reconciliationem spectat, 
numquam Ecclesia, praesertim ultimo vitae periculo, peccatoribus 
veniam denegavit. « Evidentissime, » ait S. Ambrosius (de Poenit, 
l. 2. cap. 3. n. 19), « Domini praedicatione mandatum est, etiam 
gravissimi criminis reis, si ex toto corde et manifesta confessione 
peccati poenitentiam gerant, sacramenti coelestis refundendam 
gratiam. » — Et S. Coelestinus Papa L, Epistola 4. ad Episcopos 
Provinciae Viennensis et Narbonensis (n. 3.), inquit: « Agnovi- 
mus poenitentiam morientibus denegari, nec illorum desideriis 
annui, qui obitus sui tempore hoc animae suae cupiunt remedio 
subveniri. Horremus, fateor, tantae impietatis aliquem. reperiri, ut de 
Dei pietate desperet: quasi non possit ad se quovis tempore con- 
currenti succurrere et periclitantem sub onere peccatorum homi- 
nem pondere, quo se ille expediri desiderat, liberare. Quid hoc, 
rogo, aliud est, quam morienti mortem addere, eiusque animam 
sua crudelitate, ne absoluta esse possit, occidere? cum Deus ad 
subveniendum paratissimus , invitans ad poenitentiam, sic pro- 
mittat: *Peccator,' inquit, «quacunque die conversus fuerit, pec- 
«ta eius non imputabuntur ei' (Ezech. xxxi. 15.). Et iterum : 
"Nolo mortem peccatoris, sed tantum ut convertatur et vivat" 

(ib. xvi. 23.). Salutem ergo homini adimit, quisquis mortis tem- 
pore praeteriti poenitentiam denegarit. Et desperavit de clementia 
Dei qui eum ad subveniendum morienti sufficere vel momento 
posse non credidit. » 

4. Ex alis de poenitentia dogmatibus. Nam ex demonstratis in 
prima parte, articulo tertio, constat omnia peccata, utut multa 
aut atrocia sint, explari in hac vita posse; et ex dictis de con- 
tritione perfecta, in eadem prima parte, articulo quinto, constat 
hominem baptizatum remissionem pro peccatis ab eo patratis ob- 
tinere non, posse sine dependentia a sacramento poenitentiae, 
quod, ut mox probabimus, constitutum est pro fidelibus in peccata 
post baptismum lapsis, medium omnino necessarium ad eorum- 
dem peccatorum veniam consequendam. — Ergo in hoc sacra- 
mento omnia peccata post baptismum commissa, quaecumque 
sint, remitti possunt. 

$. Ex paritate. — Minister baptismi dum baptizat, omnia pec- 
cata illius qui baptizatur, vere dimittit: — ergo pariter dicendum 
est de sacerdote ministro sacramenti poenitentiae, nam eadem est 
auctoritas a Christo accepta ad peccata absque limitatione quoad 
numerum aut speciem dimittenda. Atque hoc argumento ad ho- 
minem saepe adversus Novatianos usi sunt Patres. — «Sive bapti- 
zamus,» aiebat S. Pacianus (Ep. 3. ad Sympronianum, n. 7.), 
«sive ad poenitentiam cogimus, sive veniam petentibus relaxa- 
mus, Christo id auctore tractamus. » — Et S. Ambr. (1l. r. de Poenit. 
€. 8. n. 36): «Cur baptizatis,» interrogabat, «si per hominem 
peccata dimitti non licet? In baptismo utique remissio peccato- 
rum omnium est: quid interest, utrum per poenitentiam, an per 
lavacrum, hoc jus sibi datum sacerdotes vindicent ? » 


ARTICULUS QUARTUS 


De necessitate sacramenti poenitentiae. 


Iam ex dictis patet, Christum Dominum instituisse sacra- 
mentum poenitentiae ad remittenda peccata fidelibus; nunc ul- 
terius procedentes statuimus hoc sacramentum ab auctore omnium 
sacramentorum fuisse institutum tamquam medium omnino neces- 
sarium pro omnibus qui mortale peccatum commiserint post ba- 
ptismum; ita ut sine sacramento poenitentiae suscepto sive in re, 
sive in voto, salus obtineri nequeat. — Dicimus medium neces- 

sarium esse pro peccatis mortalibus, nam venialia non sunt materia 
necessaria huius sacramenti; et in prima parte huius Tractatus 
quomodo dimittantur declaravimus: — dicimus sacramentum poe- 
nitentiae esse sive im re, sive in volo, necessarium ad salutem 
consequendam; quia probavimus (pag. 37. et seqq.) contritionem 
perfectam, statim ante sacramenti susceptionem, Deo peccatorem 
poenitentem utique reconciliare, sed nonnisi dependenter ab hoc 
Sacramento, cuius votum necessario includit. 

Doctrina, quam proponimus, credenda est de fide. Concilium 
enim Tridentinum eam tradit in sessione 14. capite 2. his verbis: 
« Est autem hoc sacramentum poenitentiae lapsis post baptismum 
ad salute m necessarium, ut nondum regeneratis ipse baptismus.» Et 4. 
capite ait «reconciliationem ipsi contritioni, sime sacramenti volo, 
quod in illa includitur, mon esse adscribendam:» — et eiusdem 
sessionis I4. can. 6. definit: «Si quis negaverit, confessionem sa- 
cramentalem vel institutam, vel ad salutem necessariam. esse. iure 
divino ... anathema sit. » 

Hinc 


THESIS XVI. 


Sacramentum. poenitentiae, omnibus post baptismum in grave peccatum 
lapsis, necessarium. est. necessitate medi, sive in. re, sive in. voto; 
el necessitate. praecepti. 


Prima pars thesis, probatur. 

I. Ex Scripturis. a) Etenim ex locis saepissime citatis (Matth. xvr. 
I9. et xvilI. I8.) constat Christum Apostolis et eorum successo- 
ribus dedisse claves regni coelorum. Ergo fideles, quibus aditus 
regni coelorum, per peccatum mortale quod commiserant, clausus 
fuit, hunc patentem ac pervium iterum habere non possunt nisi 
ministerio et potestate clavium. — Et consequentia est manifesta 
ex ipsa metaphora clavium, quam Christus adhibuit: nam quem- 
admodum nemo in domum, quae clausa sit, ingredi potest, nisi 
ostium eius aperiat ille, qui clavem habet; ita nemo, cui ob mor- 
tae peccatum clausa est domus aeternae beatitudinis in coelis 
non manufacti, ingredi eam poterit nisi portae eiusdem domus 
coelestis pateant ei ministerio illius cui Christus claves tradidit 
ad aperiendum. 

Et sane si aliunde patere posset aditus ad illam domum in- 
grediendam frustra claves Apostolis fuissent traditae: quid enim 
prodest habere claves domus, si absque clavibus, invito ostiario, 
aditus patet? Quare S. Augustinus, eodem modo arguens, ut 
nuper audivimus, exclamabat (Serm. 392. al. 49. inter Homil. 50. 
cap. 3. n. 3.): «Nemo sibi dicat, occulte ago, apud Deum ago.... 
Ergo sine causa sunt claves datae Ecclesiae Dei? Frustramus 
Evangelium, frustramus verba Christi ? » 

Nec obstat, quod per baptismum etiam illi qui claves non 
habent valeant homines introducere in regnum coelorum. Nam 
recte huic diffcultati Bellarminus respondet (de Poenit. lib. 5. 
cap. 2.), « potestas clavium est potestas iudiciaria, et ideo proprie 
erga eos tantum exercetur, qui sunt in Ecclesia. Quid enim mibi 
de iis qui foris sunt iudicare, inquit Apostolus (I. ad Cor. v. 12.). 
Itaque per baptismum admittuntur homines ad Ecclesiam et sa- 
cerdotum iudicio ac potestati subiiciuntur: sed si deinde pecca- 
verint, sine clavium beneficio nullo modo reconciliari queunt. » 

b) Praeterea, ex iisdem textibus Scripturarum, apud Matthaei 
Evangelium relatis, et ex verbis Christi, quae in cap. xx. Ioannis 
referuntur, demonstravimus Apostolos et eorum successores con- 
stitutos fuisse iudices fidelium in causis peccatorum. — Atqui si 
hoc, necesse est ut eorum iudicio causae omnes peccatorum di- 
rimantur. — Ergo omnia fidelium peccata ex mandato Christi ad 
Apostolorum et eorum successorum tribunal afferri debuerunt 
ac semper debent; et nonnisi ex eorum iudiciali auctoritate re- 
mitti possunt. 

Minor autem huius argumenti haud difficulter evincitur. Nam, 
ut idem Bellarminus adnotat (l. c.), «etiamsi possint privati ho- 
mines, lites quas inter se habent, sine publicorum iudicum sen- 
tentia componere; non possunt tamen eas lites componere, quas 
cum rege ipso babent, misi illum adeant, quem loco suo rex iudicem 
esse valuit. » Porro peccata omnia causae sunt, quas cum Deo 
ipso habemus; et ideo cum Deus iudicium de peccatis sacerdo- 
tibus permiserit in Ecclesia sua, non possunt qui in Ecclesia 
sunt, si elusmodi causas habeant, sine sacerdotum iudicio cum 
Deo reconciliari. » 

c) Christus Apostolis et eorum successoribus ita potestatem 
remittendi peccata tradidit, ut etiam retinere illa valeant; seu, 
quod idem est, tales eos constituit iudices, ut ab eis pendeat 

pronuntiare remissionem vel retentionem peccatorum, quae post 
baptismum a fidelibus committuntur. Atqui hanc potestatem re- 
tinendi peccata fidelium non haberent, si sacramentum poeniten- 
tiae non esset omnibus lapsis post baptismum in mortale peccatum 
omnino necessarium necessitate medii. Ergo. 

Minor probatur. Etenim minister sacramenti poenitentiae pec- 
cata tunc retinet, cum haec peccata non remittit: tunc igitur in 
potestate eius erit retinere peccata, cum efficere poterit ut absque 
eius auctoritate peccata non remittantur. — Sed si sacramentum 
poenitentiae, in quo absolutio peccatorum a ministro pronuntiatur, 
necessarium omnino non esset necessitate medii ad eorumdem 
peccatorum absolutionem accipiendam, — idest, nisi fideles non 
modo possent, sed etiam tenerentur uti boc medio ad peccatorum 
remissionem ; — non posset minister sacramenti efficere ut absque 
eius auctoritate peccata non remittantur: — possent enim fideles 
in ea hypothesi independenter a sacramento poenitentiae et ab 
elus ministro, remissionem peccatorum, quae commiserant, ob 
tinere. Ergo. 

Quare, sicut. diligenter Suarez adnotat (de Poenit. disp. 17, 
sect. 2. n. I5), in verbis Christi: « Quorum remiseritis peccata, re- 
mittuntur eis; el quorum retinuerilis retenta sunt », secundum utram- 
que eorum partem spectatis, continetur non solum haec conditio- 
nalis : si sacerdotes vos a peccatis absolverint, absoluti eritis; sed etiam 
haec: si ipsi non. remiserint. peccata, remissa mon erunt, idest, retenta 
erunt; et per haec verba maxime declaratur absoluta necessitas 
sacramenti poenitentiae pro omnibus graviter lapsis post baptis- 
mum. 

d) Confirmantur ea quae diximus, ex aliis verbis Salvatoris 
nostri, quibus Apostolos allocutus est, cum traderet eis potesta- 
tem remittendi peccata (Ioan. xx. 21.): « Sicut misit me Pater et 
ego mitto vos.» — Nam his verbis ostenditur Christum pote- 
statem. omnem, quam a Patre accepit iudicandi homines et remit- 
tendi peccata, apostolis suis et eorum successoribus communicasse: 
— ideoque dicendo, « Quorum remiseritis peccata remittuntur 
eis, quorum retinueritis retenta sunt »; hunc sensum expressisse : 
Ega iam non iudico quemquam quoad remissionem peccatorum. in bac 
vila, sed omne iudicium meum vobis committo. — Id intellexerat 
S. Chrysostomus, cum altissimam sacerdotum potestatem  suspi- 


dens exclamabat (de Sacerdotio, l. 3. c. 5.): « Qui terram inco- 

lunt [sacerdotes] in eaque commorantur, ad ea quae in coelis 
sunt dispensanda commissi sunt....... Quid enim aliud illis 
dedit [Deus], quam omnem caelestium potestatem? . . .. .. Pater omne 
iudicium Filio dedit; ceterum video :psum omne iudicium a Deo Fi- 
lio illis traditum. » 

II. Ex doctrina Patrum, thesis quam defendimus vindicatur. Ne- 
que opus est alia hic testimonia adducere, praeter ea quae huc- 
usque thesibus XIII. et XIV., dedimus, cum ex illis evidenter 
res conficiatur. 

Et sane Patres ibidem docent — 1. potestatem iudicialem ple 
nissimam accepisse Apostolos et eorum successores, ad peccato- 


rum causas iudicandas. Hinc aiunt: — :udex sedet. in. terris, Domi- 
nus sequitur servum, et quidquid bic in. inferioribus iudicavit, boc ille 
i& supernis comprobat ; — terrestre iudicium [Petri] praeiudicata. au- 


ctoritas est in coelis, ut quae in terris ligata. sint, aut. soluta, statuti 
eiusdem. conditionem. obtineant. et 1n. coelo. » 

2. Statuunt. Apostolos, eorumque successores, sortitos fwisst 
principatum. superni iudicii ut, vice Dei, quibusdam peccata. retineant, 
quibusdam relaxent. 

3. Declarant confessionem peccatorum mortalium post baptu- 
smum commissorum in sacramento poenitentiae faciendam, tam 
necessariam esse, ex necessitate divini mandati, ad salutem con- 
sequendam, ut omnino in aeternum peteant, qui noluerint eam 
facere. — Zn melius est, Tertullianus interrogat, damnatum latere, 
quam palam absolvi? — Et S. Pacianus: peccator. erubescet. perpe- 
iuam. vitam, praesenti pudore, mercari? 

4. Admonent confessionem criminis Deo soli factam non suf- 
ficere, sed necessariam. esse confessionem. eiusdem criminis in. sacramento 
poenitentiae factam sacerdoti. — « Si hoc fecerimus, » inquit Orige- 
nes, « et revelaverimus peccata nostra, no& solum Deo, sed et ls 
qui possunt mederi vulneribus nostris atque peccatis, delebuntur pec- 
cata nostra ab eo qui ait: *Ecce deleo ut nubem iniquitates tuas, 
et sicut caliginem peccata tua' (Is. xLiv. 22.) ». 

s. Hinc Patres, vel absolute pronuntiant, ut S. Basilius M. (re- 
gula 288. ex brevioribus): « Necessario iis peccata. aperiri debent qua- 
bus credita est dispensatio mysteriorum. Dei »: — vel, ut S. Leg M. 
(Ep. 108. c. 2.) declarant: « Multiplex misericordia Dei ita lapsibus 
subvenit bumanis, ut non solum per baptismi gratiam , sed etiam per 
poenitentiae medicinam spes vitae reparetur aeternae; ut qui,regeneratio- 

xis dona violassent, proprio se iudicio condemnantes , ad. remissionem 
criminum. pervenirent ; sic. divinae bonitatis praesidiis ordinatis, ut. in- 
dulgentia. Dei. nisi. supplicationibus sacerdotum. nequeat. obtineri ». 

6. Demum baptismo comparant poenitentiae sacramentum, et 
hoc eiusdem necessitatis pro fidelibus in peccata lethalia post 
regenerationem lapsis esse asserunt; sacramentum enim poeniten- 
tiae appellant secundum baptismum, et secundam tabulam post nau- 
fragium, ut supra adnotavimus. 

III. Denique ex difficultate et constanti usu confessionis, necessi- 
tas eius, ad obtinendam in sacramento poenitentiae peccatorum 
venim, indubie eruitur. — Nam |lex confessionis sacramentalis 
omnium peccatorum mortalium sacerdotibus distincte faciendae, 
tam gravis est, ut ei maximopere repugnet, in quibusdam prae- 
sertim sive status, sive peccatorum adiunctis, humana natura. Id- 
circo, nisi absolute necessaria esset ex institutione Christi ad sa- 
lutem capessendam, vel non fuisset, praecipue a potentioribus, 
admissa, vel desuetudine abrogata fuisset, vel saltem interdum 
aliqui ab ea dispensationem impetrassent. — Sed horum nullum 
umquam evenit. — Ergo concludendum est, divina lege imposi- 
tam fuisse omnibus fidelibus obligationem singillatim ac distincte 
confitendi sacerdotibus omnia peccata gravia, et suscipiendi sa- 
camentum poenitentiae, tamquam necessarium medium ad sa- 
lutem. 

Secunda pars thesis facillime probari, aut potius declarari potest. 
$i enim sacramentum poenitentiae institutum fuit a Christo pro 
omnibus fidelibus in peccata gravia post baptismum lapsis, tam- 
quam medium ad salutem necessarium, profecto susceptio eiusdem 
Sacramenti praecepta fuit: praecipitur namque usus medii abso- 
lute necessarii ad finem praeceptum consequendum. — Et si quae- 
Iaur quandonam divinum praeceptum obliget ad confessionem 
peccatorum faciendam et ad obtinendam sacramentalem a pecca- 
tis absolutionem, respondetur, hoc praeceptum per se et per accá- 
dens obligare. 

Per accidens obligat, ratione alterius obligationis : quinam vero 
sint casus in quibus hac ratione urgeat, in Theologiae moralis 
tractatibus declaratur. 

Per se non obligat statim postquam peccatum aliquod mor- 
tde commissum fuit: demonstravimus enim, thesi XIL, peccato- 
rem statim postquam lethale peccatum admiserit ad poenitentiam 

agendam, qua Deo reconcilietur, non teneri. — Obligat vero quan- 
do urget periculum mortis; et etiam extra illud periculum, iuxta 
ea quae exposuimus, thesi citata. 

Hinc in Concilio Lateranensi IV. Ecclesia statuit, ut Triden- 
tini Patres adversus Novatorum errores expresse docent (sess. 14.. 
€. 5.), non ut Christi fideles confiterentur, — quod iure divino ne- 
cessarium. et. institutum. esse. intellexerat; — « sed ut praeceptum 
confessionis, saltem semel in anno, ab omnibus et singulis, cum 
ad aetatem discretionis pervenissent, impleretur ». — Quod ec- 
clesiasticum praeceptum, Concilium Tridentinum, eadem sessione, 
auctoritate sua firmavit, statuens, canone 8.: « Si quis dixerit, 
confessionem omnium peccatorum, qualem Ecclesia servat, esse 
impossibilem . ... .. aut ad eam non teneri omnes et singulos 
utriusque sexus Christi fideles, iuxta magni Concilii Lateranen- 
sis constitutionem, semel in anno, et ob id suadendum esse 
Christi fidelibus, ut non confiteantur tempore Quadragesimae; 


anathema sit ». 
Difficultatibus praecipuis, quibus thesis impetitur, nunc satisfiat. 


Opponitur 

I. Esto sacerdotes a Christo instituti sint iudices in peccatis 
retinendis vel remittendis, non ideo probatur eos iudices esse ne- 
cessarios, quos adire debeant fideles ut a peccatis absolvantur; 
possunt enim ad ipsum Deum confugere, et ab eo consequi ve- 
niam. Ergo. 

Resp. N. Ant. — Ad probationem, respondetur nulli hominum 
interclusum esse aditum ad Deum per sinceram cordis contritio- 
nem: — sed haec contritio si vera sit et perfecta, qua obtineri 
possit a Deo pro peccatis venia, includere debet voluntatem ob- 
servandi omnia Christi mandata, et adhibendi media, quae ut ne- 
cessaria ad salutem consequendam Christus instituit. Cum igitur 
Christus statuerit, ut illi, qui post baptismum lapsi sunt, sacerdo- 
tum iudicio in sacramento poenitentiae peccata quae commise- 
rant aperire debeant, et horum peccatorum per sacramentale iu- 
dicium accipere absolutionem; nequeunt peccatores poenitentes 
veram contritionem habere, et per eam obtinere veniam, nisi in 
eadem contritione inclusum votum habeant suo tempore sacra- 
mentum poenitentiae suscipiendi. 

2. Responsio data supponit quod est probandum, nimirum, 
necessarium esse pro omnibus fidelibus in mortalia peccata lapsis, 

confiteri haec. sacerdotibus, et ab eis in sacramento poenitentiae 
recipere absolutionem. Ergo responsio data nullius est momenti, 
«t vim suam obiectio mox proposita totam retinet. 

Resp. N. 4nt. — Non enim supponitur necessitas confessionis 
ex parte poenitentis et iudicii sacramentalis ex parte sacerdotis; 
sed ex potestate remittendi et. retinendi. peccata, quam. Christus con- 
cessit Apostolis et eorum successoribus, illa necessitas recte. infer- 
4ur, ut in probatione thesis demonstravimus: et consequenter ex 
eadem potestate a Christo concessa, colligitur etiam contritionem 
perfectam, qua peccata a Deo remittuntur, includere votum sacra- 
menti; et obligationem confitendi peccata sacerdoti legitimo ma- 
nere post elicitum actum contritionis. Sane potestas illa, ut de- 
monstravimus, ad omnia peccata mortalia post baptismum com- 
missa se extendit; ideoque necesse est ut circa omnia efhcaciter 
exerceri possit: nullo autem modo illa potestas circa peccata per 
contritionem remissa exerceri posset, si sacramenti votum in con- 
triione non includeretur, ct post contritionem obligatio non ma- 
neret subiiciendi peccata Ecclesiae clavibus. 

Quapropter cum peccatum, actu contritionis perfectae elicito, 
remittitur, vere quidem et absolute remittitur, quia statim poeni- 
tens vere et proprie iustificatur; sed remissio peccati datur cum 
ordine ad futuram confessionem , idest, cum ordine ad futuram 
integram satisfactionem ex parte nostra, in nova lege impositam 
et absolute requisitam ad peccati remissionem. — Quare per sa- 
cramentum « completur quodammodo », ait Suarez (disp. 17. 
sect. 3. n. 7.), «iustificatio prior; quae minus perfecta fuerat ob 
defectum sacramenti, postea autem perficitur, et infunditur gratia 
per se sufficiens ad remissionem talium peccatorum: quae gratia 
sacramentalis, per se etiam loquendo, erat necessaria, et cum or- 
dine etiam ad illam data fuerat prior remissio. Et ideo, licet 
quoad ablationem peccati in re nihil ei addatur, tamen quoad 
positivam formam expulsivam peccati aliquid ei additur. Et pro- 
pterea fortasse Alensis 4. p. q. 18. membr. 2. a. 1. hoc sacramentum 
dixit esse veluti formam perficientem contritionem, et effectum 
eius, quoad remissionem peccati, quia complet, modo explicato, 
hunc effectum. Et sub ea ratione votum eius est necessarium, 
non tantum necessitate praecepti, sed etiam medii, quamvis haec 
duo separabilia non sint in hoc sacramento ». 

3. Verbum retinere non significat tantum non remittere, sed 

denotat etiam, immo praecipue, positivum actum ligandi: — ex 
qua positiva significatione recte colligitur, solutum vel ligatum - 
manere peccatorem qui ad poenitentiae tribunal accessit, et ibia 
poenitentiae ministro absolutus fuit, vel obligatus; sed cum hac 
ipsa significatione optime stat peccatorem posse aliter ligari aut 
solvi, quando a poenitentiae ministro nec absolvitur nec ligatur, 
eo quod ad poenitentiae tribunal non apparuit. 

Resp. — Verbum retinere cum referatur immediate ad culpas, 
sicut verbum remittere, non indicat nisi negationem veniae, seu 
non remittere culpas ; iudicium vero quo aliquis indignus iudicatur 
absolutione sacramentali est utique positivus actus. — Sed hic 
actus, quin illationem infirmet quae ex verbo retinere. deducitur, 
potius eam corroborat: nam si ministri sacramenti poenitentiae 
ius habent ferendi iudicium, quo iuxta merita causae peccata rc- 
mittant vel retineant, necesse est ut poenitentes coram eis appa- 
reant, et ad eorum tribunal causam deferant. 

Et hic notetur, potestatem clavium, primario quidem in gra- 
tiam poenitentium et ad peccatorum remissionem, sed etiam in 
favorem divinae iustitiae institutam fuisse, ut docet Concilium 
Tridentinum, sessione 14. cap. 8.; — quam ob causam, potestas 
retinendi peccata est suo modo coactiva, et involvit aliquam ne- 
cessitatem reo impositam; quae cum nequeat esse in hoc foro 
poenitentiae per externam violentiam, oportet ut saltem sit per 
obligationem, qua non ea solum peccata quorum se reus accu- 
sare voluerit, sed absolute omnia clavibus subiiciantur, ad offensas. 
Deo a peccatore illatas vindicandas. 

4. Christus sacerdotes constituit etiam iudices peccatorum ve- 
nialum; et ex eo tamen non infertur iudicium sacerdotum in 
tribunali poenitentiae necessarium esse ad horum peccatorum re- 
missionem. — Ergo ex eo quod sacerdotes constituti sint iudices 
peccatorum mortalium, non debet inferri, sacramentum poeniten- 
tiae esse necessarium medium ad salutem. 

Resp. Dist. Ant. — Christus constituit sacerdotes iudices pec- 
catorum venialium, ut haec eodem modo remittant aut retineant, 
quo mortalia remittunt, aut retinent N. Ad venialia quidem re- 
mittenda, non autem simpliciter retinenda C. et Nego Conseq, — 
Etenim licet Christi verba indistincte complectantur peccata mor- 
talia et venialia, sensus tamen illorum verborum utrisque peccatis 
' accommodari debet modo eis proportionato. — Sane, peccatum 

mortale simpliciter est iniuria Dei, quae claudit homini peccatori 
aditum. in regnum coelorum; peccatum vero veniale non claudit 
illum aditum, sed introitum in coelum ad tempus praepedit. — 
Hinc, claves quae ad aperiendam peccatoribus ianuam regni coe- 
lorum Ecclesiae traditae sunt, ac proinde ad remittendum pec- 
catum mortale, valent ad remittenda peccata venialia: potestas 
enim sufficiens ad tollendum impedimentum perpetuum et ad 
remittendam iniuriam gravissimam, a fortiori sufficit ad tollendum 
impedimentum temporale eiusdem ordinis, et ad remittendam 
iniuriam secundum quid, cuius longe facilior venia est. Sed non 
idem dicendum est de potestate retinendi peccata; nam haec coa- 
ctionem involvit, et coactio minor esse debet circa minores offen- 
Sas, quam circa maiores. 

Praeterea, institutio sacramenti poenitentiae non mutavit nà- 
turam peccati venialis, quod etsi in poenitentiae sacramento non 
remittatur, manet semper impedimentum temporale ad consequen- 
dam aeternam beatitudinem, quod in purgatorio auferri potest; 
et ideo nec debuit nec potuit sacramentum poenitentiae constitui, 
pro iis qui peccatum veniale tantum habent, necessarium medium 
ad salutem; et potestas retinendi peccata non eodem modo ad 
veniala se extendit, ut ad mortalia. 

$. S. Ambrosius (lib. 1o. in Lucam, n. 88.) ait: « Petrus do- 
luit et flevit; quia erravit ut homo. Non invenio quid dixerit, 
invenio quod fleverit: lacrymas eius lego, satisfactionem non 
lego... Lavent lacrymae delictum, quod voce pudor est confi- 
ter1 » : — ergo iuxta S. Doctorem necessaria omnino non est con- 
fessio delictorum. 

Resp. N. conseq. — Nomine satisfactionis, S. Ambrosius non 
confessionem delicti significat, sed excusationem; nam inter verba 
obiecta, haec addenda sunt, quae sensum reddunt apertum: « sed 
quod defendi mon potest, ablui potest ». — Quod autem necessariam 
esse confessionem crediderit ad salutem, patet ex multis locis, 
inter quae unum seligam. In l. 2. de Poenit. cap. 7., ad confitenda 
peccata hortatur his verbis (nn. 52. 53): « Timeamus Dominum, 
praeveniamus eum confitendo peccata nostra... Novit omnia Do- 
minus, sed expectat vocem tuam; non ut puniat, sed ut ignoscat: 
non vult ut insultet tibi diabolus, et celantem peccata tua arguat. 
Praeveni accusatorem tuum: si te ipse accusaveris, accusatorem 
nulum timebis: si te detuleris ipse, etsi mortuus fueris, revivi- 

sces »; — et (nn. 57. 58.) prosequitur: « Videns itaque grave onus 
peccatoris, illacrymat Dominus Iesus; solam enim flere non pa- 
titur Ecclesiam. Compatitur dilectae suae, et dicit defuncto: *Veni 
foras (Io. xr), hoc est: Qui iaces in tenebris conscientiae , et 
delictorum tuorum sordibus, quodam reorum carcere, exi foras, 
delictum proprium prode, ut iustificeris: *Ore enim confessio fit 
ad salutem' (Rom. x. 10.). Si confessus fueris, a Christo vocatus, 
claustra rumpentur, et omnia solventur vincula, etiam si corru- 
ptelae corporeae foetor gravis sit ». 

6. Iuxta Gratianum, Causa 33. q. 3., duae erant illa aetate inter 
viros sapientes et religiosos opiniones de confessionis necessitate: 
— ergo libera tunc confessio fuit, non praecepta iure divino. 

Resp. Dist. 4nt. — Iuxta Gratianum duae erant opiniones in 
Ecclesia de confessionis necessitate quoad effectum, h. e., quoad 
veniam consequendam C. Quoad praeceptum N. Duplex quaestio 
est de confessione, — altera catholicos inter et haereticos de con- 
fessionis necessitate quoad praeceptum, an omnibus post bapti- 
smum in crimina lapsis a Christo praecepta sit, et in Ecclesia 
semper usurpata; — altera inter theologos de confessionis neces- 
sitate quoad remissionem peccatorum, an prima gratia actu con- 
tritionis ante confessionem et sacramentum, an vero in sacramento 
demum obtineatur. Primam quaestionem, de lege Christi circa 
confessionem, Gratianus hic non attingit; sed secundam, quae 
non mediocri animorum contentione in utramque partem tunc 
agitabatur. Et hanc postremam solum controversiam expendit Gra- 
tianus, disputans de effectu confessionis, non de praecepto. 

Id vero patet I. — ex ipso quaestionis titulo: «Si sola con- 
fessione cordis crimen possit deleri»? 2. — Ex verbis, quibus 
primam opinionem exhibet: «Sunt enim,» inquit, «qui dicunt, 
quemlibet criminis veniam sine confessione facta Ecclesiae et sa- 
cerdotali iudicio posse promereri». Passim etiam hisce locutio- 
nibus promiscue utitur: «sine confessione: ante confessionem: 
in contritione: non in confessione ». 3. — Quia de venia, iusti- 
ficatione, et remissione peecatorum semper loquitur; non autem 
de salute. 4. — Quia idipsum eruitur ex testimoniis Scripturarum 
et Patrum, quae adducit, ut: « Convertimini ad me, et ego con- 
vertar ad vos», etc, et illud Augustini: « Nondum pronuntiat 
ore; et tamen Deus iam audit in corde». 5. — Quia idem sua- 
dent comparationes, quas adducit, e. g., de leprosis, qui mundati 

sunt antequam sese ostenderent sacerdotibus; de Abrahamo, qui 
iustificatus est ante circumcisionem. 6. — Quia hoc idem Gra- 
tianus aperte declarat his et similibus verbis: « Ex quo datur 
intelligi, quod antequam sacerdotibus peccata nostra confiteamur, 
a lepra peccati mundamur... Patet, quod antequam quisque con- 
fiteatur peccatum, per gratiam internae compunctionis absolvitur... 
Cum ergo ante confessionem, ut probatum est, simus resuscitati 
per gratiam » etc. 

Praeterea Gratianus de quaestione loquitur circa quam sapien- 
tes et religiosi viri illa aetate varie sentiebant et disputabant. — 
At nullus illius aetatis theologorum necessitatem confessionis ex 
divino praecepto faciendae negabat. — Ergo Gratianus non de 
confessionis necessitate ex divino mandato, sed de confessionis et 
contritionis effectu tantum loquebatur. 

Quod asserimus, inductione sapientum, qui Gratiano coaevi 
aut suppares erant, demonstramus. 

Goffridus Vindocinensis Abbas lib. 5. Epist. 16. (Migne, P. L. 
tom. 157. pag. 200.) fuse probat, confessionem, non quatuor tan- 
tum criminum, ut adstruebat Guilelmus quidam , sed omnium 
prorsus esse necessariam, atque «hoc esse certum, nihil hoc cer- 
tius esse, idem ad fidem catholicam pertinere ». 

S. Bernardus, in exhortatione ad milites templi c. 12. (opp. 
tom. I. pag. 958. edit. Migne): « Quod si,» inquit, « quispiam 
confiteri confunditur. . .. talis pudor peccatum adducit.... quando 
malum, quod ex profundo cordis compunctio conatur expellere, 
pudor ineptus obstruso labiorum ostio non permittit exire ». Idem 
S. Bernardus primum edidit miraculum, ut ne vir quidam nobilis 
sine confessione moreretur; quemadmodum in vita eius Guilelmus 
3. Theodori Abbas Bernardo coaevus narrat. 

Theobaldus Stampensis in Ep. t. ad Episc. Lincolniens. scri- 
bit, confessionem cordis non fore infructuosam, « si aliquo eventu 
confessio oris impediatur ». 

Petrus Cellensis de disciplina claustrali c. 20.: « Maledictus, » 
inquit, « omnis, qui non amputat per confessionem peccata ». 

Robertus Pullus, Sententiarum lib. 5. cap. 10., et lib. 6. c. 51. 
et 59. scribit: « Corde contrito et humiliato mox peccatorum ve- 
niam concedi; necesse tamen esse postea confiteri ». 

Hugo Victorinus, Serm. 55. (Mig. t. 3. p. 1051.): « Tunc sa- 
lus,» inquit, «peccatoris incipit, quando veraciter pro delictis 

suis ingemiscit; quae tamen salus tunc perficitur, quando id, unde 
ingemuit, ore confitetur: quae salutis perfectio, etsi... necessita- 
tis articulo impediatur; per summum tamen sacerdotem ...... 
adimpletur ». Mox pluribus edisserit delicta graviora sacerdotibus 
pandi oportere. Et t. 3. l. 2. de Sacramentis fidei, part. 14. integra, 
disputans de confessione, poenitentia, et remissione peccatorum, 
expendensque illud Iacob. v.: « Confitemini alterutrum peccata 
vestra, ut salvemini, » scribit (pag. 552.): « Hoc est, non salva- 
mini, nisi confiteamini ». — Et cap. 8. advertit, multos sensisse, 
quod in sola cordis contritione, etiam ante confessionem oris, 
peccata dimittantur: sed non ideo tamen confessionis sacerdoti 
faciendae necessitatem ac legem sustulisse; post contritionem enim 
cordis, confessionem quoque oris esse necessariam: quia (pag. 565.), 
«si quis, etiam post impetratam veniam peccatorum, confiteri ea- 
dem peccata sua neglexerit, quasi institutionis divinae contem- 
ptor... erit ». 

Riccardus Victorinus de potestate ligandi et solvendi cap. 5. 
(Migne, P. L. t. 196. pag. 1163.): « Vera poenitentia,» inquit, 
« est abominatio peccati cum voto cavendi, confitendi, satisfa- 
ciendi..... solus sub hac conditione non tenetur, cui exequendi 
facultas divinitus denegatur; » et c. 8., « nam si facere neglexerit, 
periculum aeternum non evadit ». 

Petrus Blesensis lib. de Confessione sacramentali (Migne, P. L. 
tom. 207. pag. 1080.) eius necessitatem probat verbis S. Augu- 
stini, quae iam recitavimus: « Nemo sibi dicat, occulte ago,» etc. 
Et addit, «si vero pudor prohibeat confiteri, recolat, quomodo 
libri conscientiarum aperientur coram omnibus in die iudicii ». 

Petrus Lombardus (4. sent. d. 17.) duas movet controversias, 
perinde ac Gratianus, alteram de vi contritionis; alteram vero 
deinceps de confessione; et ait ex Iacobi mandato et plurium 
veterum dictis, « indubitanter ostendi oportere, Deo primum, ac 
deinde sacerdoti offerri confessionem; nec aliter posse perveniri 
ad ingressum paradisi, si facultas adsit ». 

Petrus Pictaviensis, Sententiar. p. 3. c. I2. ait pariter, confes- 
sionem esse necessariam, et quidem sub poena peccati mortalis ; 
cap. autem 13., eam fundat in Christi verbis et Apostoli iussu. 

Igitur sapientes illi ac religiosi viri, quorum meminit Gratia- 
nus, non de confessione dubitabant aut disceptabant; sed de alia 
re prorsus diversa, hoc est, de contritionis efficacia. 

7. Can. 33. Concilii Cabilonensis IL, an. 813., haec habet: 
« Quidam Deo solummodo confiteri debere dicunt peccata, qui- 
dam vero sacerdotibus confitenda esse percensent. Quod utrum- 
que non sine magno fructu intra Ecclesiam fit, ita dumtaxat, ut 
et Deo, qui remissor est peccatorum, confiteamur peccata nostra... 
et secundum institutionem Apostoli (Facob. v. 16.) confiteamur 
alterutrum peccata nostra...... Confessio itaque quae Deo fit 
purgat peccata: ea vero quae sacerdoti fit, docet qualiter purgen- 
tur ipsa peccata. Deus namque salutis et sanitatis auctor et lar- 
gitor plerumque hanc praebet suae potentiae invisibili administra- 
tione, plerumque medicorum operatione ». — Ergo illa etiam ae- 
tate confessio peccatorum , in sacramento poenitentiae facienda, 
non putabatur ad salutem necessaria. 

Resp. N. cons. — Hic canon nequit contradicere canoni prae- 
cedenti eiusdem Concilii, quo necessitas integrae confessionis in- 
culcatur, his verbis: « Can. 32. Sed et hoc emendatione indigere 
perspeximus, quod quidam cum confitentur peccata sua sacerdo- 
tibus non plene id faciant. Quia ergo constat, hominem ex duabus 
esse substantiis, anima videlicet et corpore, et interdum animi 
motu, interdum carnis fragilitate peccatur, solerti indagatione de- 
bent inquiri ipsa peccata, ut ex utrisque plena sit confessio, sci- 
licet ut et ea confiteantur quae per corpus gesta sunt, et ea quibus 
in sola cogitatione delinquitur ». — Canone igitur 33. in obie- 
ctione citato, Concilium commendat confessionem Deo factam, 
et non negat, immo docet, confessionis sacerdoti faciendae neces- 
sitatem. Controversiam vero, quam commemorat initio canonis, 
non spectabat necessitatem confessionis, a Christo, institutione 
Sacramenti poenitentiae, ut ad salutem necessarii, impositam; sed 
aliam omnino diversam quaestionem, quae, ut videtur, eadem 
erat ac illa quam in solutione obiectionis praecedentis indica- 
vimus. 

8. In Decreto (p. 2. causa 33. q. 3.) extat cap. 90., in quo le- 
gitur: « Quidam Deo solum modo confiteri debere peccata dicunt, 
ut Graeci; quidam vero sacerdotibus confitenda. esse. percensent, 
ut tota fere sancta Ecclesia ». — Ergo. 

Resp. — Canon, prout in obiectione refertur, est mendosus. 
Haec enim verba, ut Graeci , et alia, ut tota fere sancta. Ecclesia , 
desunt in capitulari Theodori Cantauriensis, unde canon excer- 
ptus fuit; et hoc additamentum probabiliter in textum ex mar- 

ginali adnotatione cuiusdam imperiti scholistae irrepsit. Sensus 
autem canonis ille est, quem mox declaravimus in expositione 
canonis 33. Concilii Cabilonensis IL, cui respondet quasi ad 
verbum. 


ARTICULUS QUINTUS 


De ministro sacramenti poenitentiae. 


Circa ministrum sacramenti poenitentiae non unus error fuit. — 
Waldenses existimabant bonum laicum, sed non malum sacerdo- 
tem, potestatem habere absolvendi fideles a peccatis; — et inter 
articulos, de quibus errorum Wicklefh et Huss suspecti, ex man- 
dato Martini Papae V. in Bulla « Inter cunctas,» data an. 1413., 
interrogandi erant, articulus 20. invenitur, in quo quaeritur: 
« Utrum credat, quod Christianus ultra contritionem cordis, ha- 
bita copia sacerdotis idonei, soli sacerdoti de necessitate salutis 
confiteri teneatur, et non laico, seu laicis, quantumcumque bonis 
et devotis ». 

Quod vero saeculi XVI. haereticos spectat, ex Cardinale Pal- 
lavicino (Hist. Conc. Trid. lib. 12. cap. 10.) habemus Concilii 
"Tridentini Patres, inter alios Novatorum errores, illum damnasse 
qui hoc articulo propositus erat: «Sacerdotes non habere pote- 
statem ligandi et solvendi nisi Spiritus Sancti gratia et caritate 
sint praediti: et non eos solos esse ministros absolutionis, sed 
omnibus et singulis Christianis esse dictum: * Quaecumque sol- 
veritis' etc., quorum verborum virtute absolvere possunt peccata ». 

Praeterea quidam pauci opinati sunt concessum diaconis olim 
fuisse et audire poenitentium confessiones, et eos sacramentaliter 
absolvere, cum necessitas urgeret et nullus adesset presbyter aut 
episcopus. 

Hos omnes errores Concilium Tridentinum profligavit. Nam, 
sessione I4., capite 6. docuit: « Circa ministerium autem huius 
sacramenti, declarat Sancta Synodus, falsas esse, et a veritate Evan- 
gelii penitus alienas doctrinas omnes, quae ad alios quosvis ho- 
mines, praeter episcopos et sacerdotes, clavium ministerium per- 
niciose extendunt; putantes verba ila Domini: * Quaecumque 
alligaveritis super terram, erunt alligata et in coelo; et quaecum- 
que solveritis super terram, erunt soluta et in coelo; et * Quo- 
rum remiseritis peccata, remittuntur eis; et quorum retinueritis, 

retenta sunt :' ad omnes Christi fideles indifferenter et promiscue, 
contra institutionem huius sacramenti, ita fuisse dicta, ut quivis 
potestatem habeat remittendi peccata ». — Et eiusdem sessionis, 
can. IO. definivit: « Si quis dixerit, sacerdotes, qui in peccato 
mortali sunt, potestatem ligandi, et solvendi non habere; aut non 
solos sacerdotes esse ministros absolutionis, sed omnibus et sin- 
gulis Christi fidelibus esse dictum: * Quaecumque ligaveritis su- 
per terram, erunt ligata et in coelo; et quaecumque solveritis 
super terram, erunt soluta et in coelo; et, * Quorum remiseritis,. 
peccata, remittuntur eis; et quorum retinueritis , retenta sunt:" 
quorum verborum virtute quilibet absolvere possit peccata; pu- 
blica quidem per correptionem dumtaxat, si correptus acquieverit; 
secreta vero per spontaneam confessionem; anathema sit ».^ 

De fide ergo credendum est, solos sacerdotes esse sacramenti 
poenitentiae ministros, eosque potestatem ligandi et solvendi re- 
tinere etiamsi non sint in statu gratiae. 

Át non omnis sacerdos sacramenti poenitentiae minister est: 
Dam praeter potestatem ordinis, quam in ordinatione sacerdotali 
accepit, potestate etiam iurisdictionis in foro interno, ut valide 
poenitentes absolvat, praeditus esse debet. — «Persuasum,» ait 
Concilium Tridentinum, sess. 14. c. 7., « semper in Ecclesia Dei 
fuit, et verissimum esse Synodus haec confirmat, nullius mornenti 
absolutionem eam esse debere, quam sacerdos in eum profert, 
in quem ordinariam aut subdelegatam non habet iurisdictionem ». 
Porro iurisdictio, quae generaliter sumpta est potestas quaedam 
moralis regendi subditos, in re praesenti, est potestas qua sacer- 
dos ut iudex legitimus in alterum, tanquam in subditum, senten- 
tiam in foro conscientiae proferre valeat. 

Iurisdictio autem est ordinaria si sacerdoti competat ex officio 
Cui adnexa sit cura animarum; ac talis est iurisdictio Romant 
Pontificis pro utroque foro in Ecclesiam universam, Episcopi cu- 
iuscumque particularis Dioecesis in sua Dioecesi pro utroque etiam 
foro, parochi pro subditis suae paroeciae im foro interno. 

Iurisdictio delegata est ea quae habetur ex commissione illius 
qui potestatem iurisdictionis habet ordinariam: — sed ad confes- 
siones saecularium audiendas, seu ad ministrandum eis sacramen- 
tum poenitentiae iurisdictio delegari non potest nisi sacerdoti qui 
ab episcopo approbatus fuerit, iuxta Conc. Trid. praescriptum, 
sess. 23. de. Refor. c. 15.: « Quamvis presbyteri in sua ordinatione 

a peccatis absolvendi potestatem accipiant; decernit tamen San- 
cta Synodus, nullum etiam Regularem, posse confessiones saecu- 
larium, etiam sacerdotum, audire, nec ad id idoneum reputari; 
nisi aut parochiale beneficium, aut ab episcopis per examen, si 
ilis videbitur esse necessarium, aut alias idoneus iudicetur, ap- 
probationem, quae gratis detur, obtineat: privilegiis et consuetu- 
dine quacumque, etiam immemorabili, non obstantibus ». 

Huius de iurisdictione doctrinae immemor, Synodus Pisto- 
riensis putavit ad valide absolvendum poenitentem, nonnisi ordinem 
sacerdotii esse necessarium, ita ut quilibet sacerdos, etiam inter- 
dictus, valide semper possit absolvere. —.Verum perniciosissimum 
istum errorem, in propositione 37. Synodi insinuatum, Pius VI. 
Constitutione « Auctorem fidei, » data 28. Aug. 1794., damnavit 
his verbis: « Doctrina Synodi, quae de auctoritate absolvendi 
accepta per ordinationem enuntiat, post institutionem | dioecesium et 
parochiarum. conveniens esse, ut quisque iudicium boc. exerceat. super 
personas sibi subditas sive ratione territorii, sive sure quodam  berso- 
"ali, propterea quod aliter confusio induceretur et. perturbaiio ; qua- 
tenus post institutas dioeceses et parochias enuntiat tantummodo, 
conveniens esse ad. praecavendam confusionem, ut. absolvendi potestas 
exerceatur super subditos ; sic intellecta, tamquam ad validum usum 
huids potestatis non sit necessaria vel subdelegata illa iurisdictio, 
sine qua Tridentinum declarat, nullius momenti esse absolutio- 
nem a sacerdote prolatam: falsa, temeraria, perniciosal, Triden- 
tino contraria et iniuriosa, erronea». 

Itaque, his praemissis, quia de validitate sacramenti a ministro 
in statu peccati confecti, in Tractatu de Sacramentis in genere, 
parte 2., articulo 7. disseruimus, ad veritatem catholicam defen- 
dendam, demonstrandum est, solos sacerdotes esse poenitentiae 
ministros, et in eis ad valide absolvendos a peccatis poenitentes, 
praeter potestatem ordinis, requiri potestatem iurisdictionis: — 
idque praestabit thesis sequens. 

THESIS XVII. 


Sacramenti poenitentiae soli Sacerdotes sunt. ministri. [n ipsis ad valide 
in sacro tribunali poenitentiae. absolvendum, praeter. potestatem or- 
dinis, potestas iurisdictionis est requisita. 


Proposita thesis complectitur duas partes: prima de fide cre- 
denda est, altera est certa et proxima fidai. 

Prob. 1* pars thesis. 1. Ex verbis Christi. — Etenim illi tantum 
ministri sacramenti poenitentiae constituti sunt, quibus Christus 
fidelium peccata remittendi et retinendi potestatem contulit. 

Atqui universo fidelium coetui Christus non contulit hanc po- 
testatem, sed Apostolis eorumque successoribus, quibus (Matth. 
xvi. I8.) dixit: « Quaecumque alligaveritis super terram, erunt 
ligata et in coelo; et quaecumque solveritis super terram erunt 
soluta et in coelo:» et iterum (Ioan. xx. 22. 23.): « Accipite Spi- 
rtum Sanctum: quorum remiseritis peccata, remittuntur eis, et 
quorum retinueritis, retenta sunt ». — 

Ergo non fideles omnes, sed soli Apostolorum successores, 
episcopi videlicet atque presbyteri, ac proinde soli sacerdotes, 
sacramenti poenitentiae ministri sunt. 

Minor est evidens ex ipsis Christi verbis, quae ad eos diri- 
guntur et ad successores eorum, quos Christus alloquebatur, 
quosque constituebat iudices in causis peccatorum. — Successores 
vero Apostolorum, ut pastores, et iudices animarum, primo ve- 
luti gradu esse episcopos, altero vero presbyteros, ac proinde 
sacerdotes, ex universa Traditione constat, et patebit inferius, 
Tractatu de Ordine. 

2. Ex Traditione. Monumenta enim antiquitatis ostendunt nul- 
los alios, praeter sacerdotes, potestate dimittendi in sacramento 
poenitentiae peccata fidelium instructos fuisse; et Patres diserte 
docent soks sacerdotibus a Christo lfanc potestatem fuisse col- 
latam. 

Brevitatis causa, antiquiorum Patrum textus, quos iam retu- 
limus, hic compendiose subiungam in testimonium. 

Saeculo III., Tertullianus (lib. de Poenit. c. 9.) perhibet, « poe- 
nitentes presbyteris advolvi et adgeniculari ». — Origenes (Hom. 2. 
in Lev. n. 4.) ait: « Peccatorum sacerdoti Domini indicare pecca- 

tum ». — S. Cyprianus (lib. de Laps.) inquit, «remissionem fa- 
ctam per sacerdotes apud Deum gratam esse; » — et in Ep. Syn. 
ad Cornel. dicit, «ad sacerdotes spectare lapsis tribuere pacem et 
spei salutaris auxilium ». 

Saeculo IV. S. Basilius (inter Reg. brev. 288.) haec habet: 
«Peccata iis confiteri necesse est, quibus mysteriorum Dei con- 
credita dispensatio est». — S. Ephraem Orat. de Sacerdotio ait: 
« Absque venerando et divino sacerdotio remissio peccatorum mor- 
talibus non conceditur». — S. Ambrosius (l. r. de Poenit. c. 2. 
n. 7.) inquit: «Ius hoc [absolvendi a peccatis] solis permissum 
sacerdotibus est;» et (cap. rr. n. 8.) subdit: « Officium esse sa- 
cerdotis remittere, aut retinere, peccata, » atque, «sectas illas ab 
hoc iure excidisse, quae sacerdotibus carent». — S. Chrysostomus 
(l. 5. de Sacer. c. 6.) ex potestate remittendi peccata colligebat, 
sacerdotes imperatoribus et regibus praecellere. 

Saeculo V. S. Augustinus (Ser. 351. al. 51. c. 4. n. 9.) dicit, 
pro peccatorum remissione accedendum esse «ad Antistites, per 
quos in Ecclesia claves ministrantur;» et alibi (Epist. 233.) mo- 
net, «sacerdotes ne deserant oves in periculo, quia magnum 
exitium sequitur eos, qui de hoc saeculo vel non regenerati 
exeunt, vel ligati ». — Et 5. Leo Magnus (Ep. 108. c. 2.) scribit: 
« Sic divinae bonitatis praesidiis ordinatis, ut indulgentia Dei nisi 
supplicationibus sacerdotum nequeat obtineri ». 

Saeculo VI. S. Gregorius Magnus (Hom. 26. in Evang. n. 4. 
et 5.): «Libet intueri illi discipuli... ad quantum culmen gloriae 
sint perducti.... animarum iudices fiunt; et alios damnant, vel 
liberant, qui semetipsos damnari metuebant. Horum profecto nunc 
in Ecclesia episcopi locum tenent ». 

Eidem veritati testimonium etiam reddunt Libri Liturgici La- 
tinorum et Euchologia Graecorum, quae modum reconciliationis 
describentes semper solos episcopos et sacerdotes eiusdem mini- 
stros appellant. — Similiter Decreta antiquorum Conciliorum, quae 
-Sacramentum poenitentiae respiciunt, nonnisi ad episcopos et 
presbyteros, seu generatim ad sacerdotes, diriguntur. Sic, ad exem- 
plum, Concilium Cabilonense L, anno 650., statuit «ut poeni- 
tentibus a sacerdotibus data confessione indicetur poenitentia » : 
— Concilium Remense, an. 815., c. 16. praecipit, «ut episcopi et 
presbyteri examinent, qualiter confitentibus peccata diiudicent: — 
Turonense IIT., an. 815., c. 22. inquit: « Episcopis et presbyteris 


ART. V. — DB MINISTRO SACRAMENTI POENITENTIAE. 209 


diligenti cautela pertractandum est, qualiter hominibus sua sibi 
delicta confitentibus tempus abstinendi adscribant ». — Quare iu- 
xtà perpetuam Ecclesiae fidem Eugenius IV. in Decreto fro 4r- 
mnis, de Poenitentia dicit: « Minister huius sacramenti est sa- 
cerdos habens auctoritatem absolvendi vel ordinariam vel ex 
commissione superioris ». 

Prob. 2* pars tbesis. 1. Ex Concilio Tridentino. — Nam in c. 7. 
Sess. I4., cum ait, « nullius momenti absolutionem eam esse de- 
bere quam sacerdos in eum profert, in quem ordinariam aut sub- 
delegatlam mon. babet iurisdictionem », nomine iurisdictionis non po- 
lestatem ordinis, sed ecclesiasticam iurisdictionem sine dubio intelligit. 
Et sane, ille qui caret potestate ordinis, non est sacerdos: Con- 
clium vero supponit sacerdotem esse illum qui, cum iurisdictione 
careat, « nullius momenti profert absolutionem ». Insuper Conci- 
lium loquitur de iurisdictione subdelegata; haec autem nequit esse 
potestas ordinis, quae a Deo in ordinatione immediate confertur 
et cum charactere indelebiliter in anima impresso, prorsus est ina- 
missibilis. 

2. Ex Monumentis  Ecclesiastis, quae ostendunt non cuilibet 
sacerdoti, sed ei qui legitime ad hoc fuerat constitutus, seu iu- 
risdictionem acceperat, fideles debuisse confiteri peccata, ad acci- 
piendam absolutionem. — Sic, ad exemplum, Concilium Remense, 
circa an. 630., can. 8. decernit: « Nemo tempore Quadragesimae 
poenitentium confessiones audiat, praeter pastorem ». — Concilium 
Leodiense, anno 710., canone 3. statuit «saltem semel in anno 
e [presbytero proprio, seu pastori] confiteantur sua peccata 
subditi». — Regula Chrodegangi, anno 762., cap. 23. praescribit 
fidelibus ut ter in anno confiteantur suo sacerdoti. — Concilium 
Ticinense, an. 855., declarat: « Qui occulte deliquerunt, illis con- 
fiteantur quos episcopi et plebium archipresbyteri idoneos..... 
elegerint ». — Quinimmo ipsum generale Conc. Lateranense IV. 
C. 21. decrevit: « Si quis alieno sacerdoti voluerit, iusta de causa, 
Sua confiteri peccata, licentiam prius postulet et obtineat a pro- 
prio sacerdote, cum aliter ille ipsum non possit absolvere et ligare». 

3. Ex reservatione casuum, seu ex potestate qua « merito», ut 
at Concilium Tridentinum (sess. 14. can. 7.), « Pontifices maximi, 
pro suprema potestate sibi in Ecclesia universali tradita, causas 
aliquas criminum graviores suo potuerunt peculiari iudicio reser- 
vare». Quam auctoritatem reservandi Summo Pontifici et epi- 

scopis quosdam peccatorum casus, Ecclesia et usu perpetuo sibi 
asseruit, et anathemate lato in eos qui contradicerent: — Conci- 
lium enim Tridentinum, sess. 14. 'saepius citata, can. 1 1., decrevit: 
«Si quis dixerit, episcopos non habere ius reservandi sibi casus, 
nisi quoad externam politiam, atque ideo casuum reservationem 
non prohibere quo minus sacerdos a reservatis vere absolvat; 
anathema sit ». 

4. Ratione tbeologica. — Etenim sacramentum poenitentiae a 
Christo, ut demonstravimus, institutum fuit ad modum iudici; 
et absolutio sacerdotis, in administratione huius sacramenti, est 
actus quo sententia remissionis in causa peccatorum pronuntia- 
tur. — Sed sententia non fertur nisi in subditos. — Ergo non suf- 
ficit ut sacerdos aptus sit ad iudicium ferendum, ex potestate 
ordinis quam ordinatione sacerdotali accepit; sed necesse est ut 
habeat subditos sibi assignatos per iurisdictionem. Quare, sicut 
in foro civili iudices ius dicere non possunt nisi in eos qui ipsis 
tamquam subditi adscripti sint; ita sacerdotes in foro interno 
nullam potestatem iudicialem quoad causas peccatorum exercere 
valent, nisi relate ad eos qui ut subditi eis assignati fuerint. 

Ad rem S. Thomas (Suppl. quaest. 8. art. 4.): « Oportet quod 
ille qui dispensator huius sacramenti constituitur, sit talis qui 
possit imperare aliquid agendum. Imperium autem non competit 
alicui in alium, nisi ei qui habet super eum iurisdictionem. Et 
ideo de necessitate huius sacramenti est, non solum ut minister 
habeat ordinem, sicut in aliis sacramentis, sed etiam quod habeat 
iurisdictionem. Et ideo sicut ille qui non est sacerdos, non potest 
hoc sacramentum conferre, ita nec ille qui non habet iurisdi- 
ctionem ». | 

Nonnulla, quae difficultatem facessere possent, praestat hic 
enucleare. 

I. S. Cyprianus, Ep. 12. (alias 7. aut 18., n. 1.) ad clerum, 
statuit: « Quoniam... video facultatem veniendi ad vos nondum 
esse et iam aestatem coepisse, quod tempus infirmitatibus assiduis 
et gravibus infestatur, occurrendum puto fratribus nostris; ut qui 
libellos a martyribus acceperunt, et praerogativa eorum apud 
Deum adiuvari possunt, si incommodo aliquo et infirmitatis pe- 
riculo occupati fuerint, non expectata praesentia nostra, apud 
presbyterum quemcunque praesentem, vel si presbyter repertus 
non fuerit, et urgere exitus coeperit, apud diaconum quoque 

exomologesin facere delicti sui possint; ut manu eis in poeni- 
tentiam imposita, veniant ad Dominum cum pace, quam dari 
mártyres, literis ad nos factis, desideraverunt ». — Ex his verbis, 
cum S. Cyprianus permittat diaconis in casu necessitatis excipere 
lapsorum confessionem, imponere lapsis manus in poenitentiam, 
et dare illis pacem; concludi posset diaconos, saltem im casu ne- 
cssitatis, absolvisse a peccatis, ac proinde eos esse extraordinarios 
poenitentiae ministros. 

Respondetur, nihil in verbis S. Cypriani esse quod vel infirmet 
probationes thesis, vel cogat nos ad admittendum, insignem illum 
Praesulem erroneam hanc opinionem amplexum fuisse. 

Et re quidem vera, nomine exomologesis non sola sacramen- 
talis confessio apud antiquos, et apud ipsum Cyprianum, ut 
notissimum est, significabatur; sed etiam vel integra poenitentia 
publica et solemnis, vel huius poenitentiae gradus, qui substrato 
dicebatur, et in quo poenitentes, humili et demisso habitu, variis 
poenis et corporis afflictationibus exerciti, genuflexi ac humi strati, 
confitebantur se peccasse, et implorabant veniam: impositio autem 
"anus erat ceremonialis, et a clero etiam inferiori usurpari pot- 
erat — Quapropter verba S. Cypriani significant, Sanctum An- 
tistitem — propter urgentem necessitatem concessisse lapsis ut 
apud diaconum poenitentiam quamdam publicam de commisso 
crimine agerent, et vota sua ad obtinendam in Ecclesia recon- 
ciliationem ostenderent; quibus peractis, et canonica ac ceremo- 
niali reconciliatione a diacono accepta, cum sacerdos non adesset, 
et contritionem perfectam de delicto commisso signis clarissi- 
mis poenitentiae significarent, possent Eucharistiam ab eodem 
diacono percipere, atque ita in Ecclesiae pace iterum recepti mi- 
grare ad Dominum. 

Quod si nomine exomologesis contenderet quis intelligendam 
hic esse ipsam peccatorum confessionem , neque ex eo deberet 
inferri illam fuisse confessionem sacramentalem, a diacono exce- 
ptam ad conferendam lapsis absolutionem in sacfamento; cum 
recte intelligi posset confessionem factam fuisse in signum hu- 
militatis ac poenitentiae. 

Mentem S. Cypriani, iuxta sensum a nobis expositum, de- 
darant similes quaedam locutiones Conciliorum. — In Concilio 
Eliberitano, an. 313., canone 32. statutum fuit: « Apud presby- 
terum, si quis gravi lapsu in ruinam mortis inciderit, placuit 

poenitentiam agere non debere, sed potius apud episcopum: co- 
gente tamen infirmitate, necesse est presbyterum communionem 
praestare debere, et diaconum, si ei iusserit sacerdos». — Conci- 
lium Londinense anno 1200.: «Non liceat», inquit cap. 3., «dia- 
conis baptizare vel poenitentias imponere, nisi duplici necessi- 
tate: videlicet quia sacerdos non potest, vel absens, vel stulte 
non vult, et mors imminet puero vel aegro ». — Odo Episcopus 
Parisiensis , eiusdem temporis auctor, in statutis synodalibus, 
statuto 56.: «Prohibemus », inquit, «districte, ne diaconi ullo 
modo audiant confessiones, nisi in arctissima necessitate: Claves 
enim non habent, nec possunt absolvere ». 

2. In capite Fures (Decret. l. 5. tit. 18. de Furtis), legitur: 
«Fures et latrones, si in furando vel depraedando occiduntur, 
visum est pro eis non esse orandum. Sed si, comprehensi aut 
vulnerati, presbytero vel diacono confessi fuerint, communio- 
nem eis non negamus». 

Respondemus, lectionem istam canonis esse corrigendam: 
etenim canon 31. Concilii Tiburiensis, in decretales relatus, ita 
habet (Labbe, tom. 9. pag. 457. A-): « Si comprebensi et vulnerati, 
Deoque et sacerdoti confessi» etc. — Ceterum lectio obiecta expli- 
cari etiam recte posset de confessione non sacramentali, sed hu- 
militatis et poenitentiae causa, diacono facta. 

3. S. Thomas (suppl. q. 8. art. 2.) ait: «Sicut baptismus est 
sacramentum necessitatis, ita et poenitentia. Baptismus autem, 
quia est sacramentum necessitatis, duplicem habet ministrum: 
unum cui ex officio baptizare incumbit, scilicet sacerdotem ; alium 
cui ratione necessitatis dispensatio baptismi committitur; et ita 
etiam minister poenitentiae, cui confessio est facienda ex ofhcio, 
est sacerdos; sed in necessitate etiam laicus vicem sacerdotis sup- 
plet, ut ei confessio fieri possit ». 

Respondemus, S. Thomam non asserere confessionem sacra- 
mentalem posse fieri laico, tamquam sacramenti poenitentiae mi- 
nistro extraordinario; sed solum ad poenitentiae ostensionem fieri 
posse, immo, iuxta morem qui illa aetate vigebat, esse faciendam. 

Hunc esse sensum S. Doctoris, intelligimus 1) — Ex ipsis 
verbis citatis, ubi duplicem ministrum dicit esse pro sacramento ba- 
piismi; sed id ipsum quoad sacramentum poenitentiae non affirmat. 

2) — Ex eodem articulo, in responsione ad r., ubi ait: «In 
sacramento poenitentiae non solum est aliquid ex parte ministri, 

scilicet absolutio et satisfactionis iniunctio; sed etiam aliquid ex 
parte ipsius qui suscipit sacramentum, quod est etiam de essentia 
sacramenti , sicut contritio et confessio. Satisfactio autem iam 
incipit esse a ministro, in quantum eam iniungit.... Sed quando 
necessitas imminet, debet facere poenitens quod ex parte sua est, 
scilicet conteri, et confiteri cui potest; qui quamvis sacramentum 
perficere non possit, ut faciat id quod ex parte sacerdotis est, 
absolutionem scilicet, defectum tamen sacerdotis summus sacerdos 
supplet. Nihilominus confessio laico, ex defectu sacerdotis, facta, 
sacramentalis est quodammodo , quamvis non sit sacramentum 
perfectum, quia deest ei id quod est ex parte sacerdotis ». 

3) — Ex responsione ad 3., ubi dicit de illo qui laico in ne- 
cessitate confessus fuerit: « Oportet quod iterum confiteatur sa- 
cerdoti, cum copiam habere potuerit, et praecipue quia, ut dictum 
est in resp. ad I., sacramentum poenitentiae perfectum non fuit: 
unde oportet quod perficiatur, ut ex ipsa perceptione sacramenti 
pleniorem effectum consequatur, et ut mandatum de poenitentiae 
sacramento recipiendo impleat». — Demum ex art. praecedenti , 
eadem quaest. 8., in quo expresse docet: « Solus sacerdos minister 
61 buius sacramenti ;. et ideo. &i soli facienda est. sacramentalis. con- 
ftssio, quae ministro. Ecclesiae fieri. debet ». 

Eodem modo loquitur Magister Sententiarum , qui (lib. 4. 
dist. 17-): « Si », inquit, «defuerit sacerdos, proximo vel socio 
est facienda confessio.... Tanta itaque vis est confessionis, ut, 
Si deest sacerdos, confiteatur proximo .... Etsi ille cui confite- 
bitur, potestatem non habeat solvendi; fit tamen dignus venia ex 
sacerdotis desiderio qui crimen confitetur socio ». — Et Sanctus 
Bonaventura (in 4. distinct. 17. articulo 1r. quaestione 1.) «Di- 
cendum », ait, «quod est loqui de confessione dupliciter. Uno 
modo, prout opus est virtutis directe repugnans hypocrisi, in quo. 
quis se ipsum accusat, ne alius quam sit appareat, vel etiam 
mala sua aperit ad investigandam morbi curationem; et hoc modo 
confessio cuilibet potest fieri, qui potest adiuvare instruendo vel 
orando; de quo homo potest erubescere et humiliari, non pec- 
catorum cognitione depravari: et sic quis potest peccatum suum 
cuilibet confiteri, sive clerico, sive laico, sicut etiam dicit Ber- 
nardus, super Cantica: *Vir perfectus tantus est veritatis. amator, 
quod vellet omnes nosse sua mala; dum tamen eis non esset 
occasio mali, sed boni'. Alio modo, confessio est opus sacra- 

mentale, prout ordinatur ad reconciliationem, quae fit per abso- 
lutionem et ligationem: et quoniam haec potestas collata est solis 
sacerdotibus, sicut melius patebit infra, ideo haec nulli nisi solis 
sacerdotibus est facienda ». 

4. Sacerdotes in ordinatione sua accipiunt potestatem remit- 
tendi peccata et retinendi; ergo, ut videtur, nulla alia potestate 
indigent, qua, valide saltem, peccata in sacramento poenitentiae 
absolvere possint. | 

Respondemus, omnes utique sacerdotes in ordinatione sua sa- 
cerdotali potestatem accipere qua absolvere possint fideles a pec- 
catis in sacramento poenitentiae, sed incompletam ad hos vel il- 
los poenitentes absolvendos; — quae potestas, sive incompleta 
dicatur ex parte principii, ut quidam theologi loquuntur, sive in- 
completa ex parie termini, compleri tamen debet semper per po- 
testatem iurisdictionis. 

« Nullus potest », ait S. Thomas (quodl. 12. q. 19. a. 1.), ab- 
solvere propria auctoritate, nisi eum qui est aliquo modo sibi 
subditus, quia actus fiunt in materia propria, et absolutio sacra- 
mentalis habet iudicium annexum; et hoc iudicium non est nisi 
in subditos et inferiores. Qui ergo non habet subditum, non potest 
absolvere, et sic iurisdictio dat materiam sacerdoti determinatam. . . . 
Cui ergo nulla cura committitur, habet clavem ligatam, ut iuristae 
dicunt; scilicet quia non habet omnino materiam ». 

Eamdem doctrinam clarissime illustrat S. Bonaventura (in 4. 
dist. 19. a. 2. q. 2), cuius verba hic adiiciam: 

« Dicendum quod, sicut de potentia visiva est loqui duplici- 
ter, vel quantum ad essentiam, vel quantum ad usum; et quan- 
tum ad essentiam fundatur haec potentia radicaliter in anima, 
nec animam deserit unquam ; quantum ad usum vero exigit or- 
ganum bene dispositum et medium illuminatum: sic in proposito 
est intelligendum, quod, si loquamur de potentia solvendi quan- 
tum ad essentiam, sic radicaliter est in ipsa anima, sicut et cha- 
racter, nec videtur ab illo differre, nisi secundum relationem 
quamdam: et hoc modo inseparabiliter se tenet cum sacerdotali 
ordine. Alio modo possumus loqui quantum ad usum: et hoc 
modo necessario requiritur status viatoris, et auctoritas iurisdi- 
ctionis. . . . . Quod requiratur iurisdictio, patet sic: sacerdos enim 
est mediator, et, in quantum mediator, inferior est Deo, et supe- 
rior poenitente, et arbiter et iudex homini constitutus loco Dei 

dum: talis autem iudicatio non est sine aliqua iurisdictione in 
eum qui iudicatur, quia nemo potest aliquem iudicare, nisi qui 
ludex eius constituitur ab eo qui potest. Et ideo iurisdictio est 
tanquam vis motiva ipsius clavis sive manus: hac autem defr- 
ciente, quae clavem moveat , etsi adsit clavis, nunquam aperiet; 
et si amittitur haec iurisdictio, cessat clavis executio. . . . Et ideo 
dico quod, etsi clavis quantum ad esse ordinem consequatur, 
amen quantum ad executionem sequitur statum et iurisdictionem : 
et Sic patet responsia., Ad tria prima obiecta de haereticis degra- 
datis, et aliquibus separatis, qui dicuntur non posse, quia non 
sunt ibi quae necessaria sunt ad usum: et tamen habent poten- 
tiam, sicut in anima caeci est potentia visiva, et tamen videre non 
potest. » 

Et respondendo difficultati desumptae ex eo quod frustra da- 
retur potentia quam actus non consequeretur, ait (ad 4.) « illud 
verbum intelligitur de actu generaliter, non de hoc vel de illo; 
quia non oportet quod potentia exeat in omnes, sufhcit tamen 
quod aliquid faciat, ita quod non sit otiosum in natura; et sic 
est in proposito, quia, etsi nihil per illam potentiam fiat exterius, 
tamen illa potest esse in animae ornatum quantum ad bonos, 
vel in confusionem quantum ad malos ». 

5$. Si ad valide absolvendum iurisdictio necessaria esset, se- 
queretur Summum Pontificem a nemine posse absolvi: sicut enim 
in foro externo a nemine iudicari potest, ita et in foro interno 
nemini in se dare posset iurisdictionem. 

Respondemus negando illationem. — Etenim, propter supre- 
mae dignitatis suae in terris praerogativam, ab auctoritate humana 
in foro externo Pontifex non iudicatur; — sed cum in foro in- 
terno auctoritas absolvendi divina sit, et iudicium sacerdotale in 
hoc foro omnibus christianis peccatoribus sit necessarium, Pon- 
tifex, dum eligit sibi confessarium, eo ipso confert illi in se ipsum 
iurisdictionem. Sic etiam Principes temporales supremi iudicibus, 
quibus causas suas decidendas committunt, tribuunt in seipsos, 
quoad illas causas, iurisdictionem. 

NoTA. — Iurisdictio et approbatio Ordinarii tam requiritur 
4d absolvendum a venialibus, quam a mortalibus, ut declaravit 
Innocentius XI. anno 1679. 


- 

ARTICULUS SEXTUS 


De materia sacramenti poenitentiae remota et proxima. 


Sacramenta novae legis, ut in tractatu De Sacramentis in Ge 
nere demonstravimus, part. 2. a. 2., constant duplici parte signi 
sacramentalis, materia nempe et forma: de his, quoad sacramen- 
tum poenitentiae, agendum superest: — et cum duplex sit mate- 
ria sacramentorum, remota et proxima, remotam prius attingemus, 
deinde proximam. | 

Materia remota Poenitentiae iuxta omnes theologos, sine con- 
troversia, sunt peccata post baptismum commissa, sive mortalia 
sint, sive venialia, sive iam in confessione revelata sint et per 
absolutionem remissa, sive non; hoc solo discrimine, quod mor- 
talia nondum confessa et virtute clavium a sacerdote non abso- 
luta, materiam constituunt necessariam, venialia vero et mortalia 
iam confessa et absoluta materiam liberam. 

Quod peccata omnia mortalia nondum subiecta Ecclesiae cla- 
vibus sint materia sacramenti poenitentiae omnino necessaria, ex 
dictis de necessitate huius sacramenti patet. 

Quod peccata venialia et etiam mortalia semel sacramentali- 
ter confessa et valide remissa, non sint materia necessaria, sed suf- 
ficiens et. libera ad sacramentum poenitentiae suscipiendum, facile 
vindicatur adversus lIansenistarum errorem, et Synodi Pistoriensis 
insinuationem, qua optabat (propositione 39.) confessionem pec- 
catorum venialium « non tantopere frequentari, ne nimium con- 
temptibiles reddantur huiusmodi confessiones »; — quae etiam 
insinuatio a Papa Pio VIL, Constitutione « Zuctorem Fidei » de- 
clarata fuit « temeraria, perniciosa, sanctorum ac piorum praxi à 
sacro Concilio Tridentino probatae contraria ». 

Et sane Christus, qui potestatem dedit sacerdotibus remit- 
tendi peccata in sacramento poenitentiae, concessit ut peccata ve- 
nialia quae, licet leviora, peccata tamen sunt, in hoc sacramento 
remitti possint. 

Hanc verborum Christi significationem, praxis ab initio con- 
tinuata et Patrum declarationes confirmaverunt. — Tertullianus 
enim in libro de pudicitia, conscripto cum in haeresim Montani- 
starum iam lapsus fuerat, inter peccata quae virtute clavium re- 

mitti possunt, plurima peccata venialia recenset; — et S. Cypria- 
nus,libro de Lapsis (c. 28.), de fidelibus sui temporis scribit: 
« Apud sacerdotem Dei dolenter et simpliciter confitentes, exo- 
mologesim conscientiae faciunt, animi sui pondus exponunt, sa- 
lutarem medelam parvis licet et. modicis vulneribus exquirunt ». 

Similiter S. Basilius praxim confitendi leves culpas communem 
fuisse testatur in regula 4. inter Breviores; et S. Augustinus in 
Psal. xcix. (n. 16.) his verbis fideles sui ac futuri temporis hor- 
tabatur: « Semper confitere, semper habes quod confitearis. Dif- 
ficile est in hac vita ut sic mutetur homo, ut nihil inveniatur in 
eo quod reprehendatur ». 

Praeterea confessiones venialium frequentatas semper in Ec- 
clesia fuisse, tam apud Orientales quam apud Occidentales, cer- 
tissima monumenta ostendunt, ut videre est apud Renaudautium, 
in opere de perpetuitate fidei, tom. 5. l. 3. c. 6. 

Hinc per Bullam Leonis X. « Exurge Domine » an. 1520., inter 
alios Lutheri errores, articulum eius 8., in quo docebat: « Nullo 
modo praesumas confiteri peccata venialia », Ecclesia damnavit; et 
in Concilio Tridentino, tum cap. 5. sess. 14. declaravit, « venialia 
quibus a Dei gratia non excludimur, et in quae frequentius la- 
bimur...recte et utiliter citraque omnem praesumptionem in 
confessione dicuntur, quod piorum hominum usus demonstrat; 
taceri tamen citra culpam multisque aliis remediis expiari pos- 
sunt »; — tum can. 7. eiusdem sessionis definivit: « Si quis di- 
xerit, in sacramento poenitentiae. . . . . non licere confiteri peccata 
venialia; anathema sit ». 

Et hic merito P. Albertus a Bulsano (Institut. Theol. Theo- 
reticae, p. 4. sect. 2. tract. 2.) animadvertit « quod ex sententia et 
praxi adversariorum gravissimum incommodum sequeretur. Nam 
confessio, quae iuxta hanc methodum fieret de solis peccatis 
mortalibus, proderet palam interiorem poenitentium statum, ani- 
mam emortuam gravium criminum ream. Sic confessionis onus, 
quod iam per se ob naturalem verecundiam multis satis grave 
videtur, efficeretur minus tolerabile; atque ita metu se prodendi 
et reddendi publice infamem, quilibet a confessione averteretur ». 

Fructus vero excellentes, quos ex humili confessione venialium 
peccatorum capimus, indicat S. Franciscus Salesius (Introd. ad vit. 
Spir. p. 2. c. I9.) nuper Ecclesiae universae Doctor renuntiatus: 
« Confitere humiliter et devote semel in hebdomada, et, si fieri 

potest, semper ac ad sacram Synaxim accedis, etsi nullius peccati 
gravis conscientiam habeas; quoniam per poenitentiae sacramen- 
tum non tantum a venialibus noxis confessis absolveris, sed ma- 
gnam tibi comparabis vim ad eas evitandas, magnum lumen ad 
eas rite dignoscendas, et uberem gratiam ad reparandum da- 
mnum ab illis illatum ». 

Et haec de venialibus: — quod vero mortalia peccata semel 
confessa et absoluta, sint materia remota sufficiens, quamvis li- 
bera, sacramenti poenitentiae, demonstratur 

I. Exjfauctoritate Pontificis Benedicti XL, qui Constitutione 
« Inter Cunctas » data anno. 1304., apertissime declarat (Extrav. 
Comm. l. 5. tit. 7. de Privilegiis): « Ceterum licet. . . de necessitate 
non sit iterum eadem confiteri peccata; tamen... propter erube- 
scentiam, quae magna est poenitentiae pars, ut eorumdem pecca- 
torum iteretur confessio, reputamus salubre ». 

2. Ex consuetudine piorum fidelium, qui peccata in confes- 
sione absoluta non raro iterum confitentur, confessariis et theo- 
logiae doctoribus et Ecclesiae Praesulibus probantibus ac laudan- 
tibus. 

3. Ex ipsa sacramenti poenitentiae institutione. Christus enim 
qui potestatem dedit remittendi in hoc sacramento peccata fide- 
libus, non limitavit illam ad unum actum remissionis. Et insuper 
fini eiusdem sacramenti omnino consentaneum est quod peccata 
in confessione semel remissa, possint iterum subiici clavibus, 
cum virtus poenitentiae iterum atque iterum actus suos circa 
eadem peccata elicere possit, et ad maiorem securitatem anima- 
rum sicut ad humilitatem et devotionem maxime conferat, ut 
eadem peccata, secluso scrupulorum periculo, et sub prudenti 
conscientiae directione, iterum quandoque clavibus subiiciantur. 

Nec dicatur, formam sacramenti non posse eidem applicari 
materiae, quia hocfde proxima, non de materia remota verum 
est; et in casu, licet idem sit peccatum, accusatio tamen peccati 
est diversa. 

Nec etiam obiiciatur quod verba formae sacramentalis in tali 
casu vera non essent, cum peccatum semel remissum, iterum 
remitti nequeat, sicut in rebus naturalibus quod semel destructum 
fuit, nequit iterum destrui, aut in moralibus sententia semel pro- 
lata, et executioni mandata, non potest circa eamdem rem iterum 
proferri. — Nam, ut iam alia occasione animadvertimus, remissio 

peccati fit per infusionem gratiae ac animae sanctificationem; et 
verba formae hunc sensum praeseferunt, ego confero tibi gratiam, 
quanium de se est, remissivam peccati; qui sensus semper manet 
verus, etiamsi peccata iam in subiecto remissa inveniantur. — 
In iudicio autem sacramentali omnimoda similitudo cum iudicio 
forensi observanda non est: nam in iudicio sacramentali non est 
sola liberatio ab exteriori poena, quae intenditur, sicut in iudicio 
forensi, sed potius sanitas animae et sanctificatio. 

Et exinde similiter patet, nullum esse inconveniens in eo 
quod per iteratam absolutionem tollatur reatus poenae tempora- 
lis ex priori confessione relictus, et nulla sit necessitas ulterioris 
satisfactionis ex parte poenitentis; quia et ipsa confessionis iteratio, 
actus poenalis et satisfactorius est ex parte poenitentis. 

Quare S. Thomas (in 4. dist. 17. q. 3. art. 3. sol. 5. ad 4.) de iterata 
confessione eiusdem peccati iam remissi dicebat: « Quanto pluribus 
sacerdotibus confitetur quis, tanto plus de poena ei remittetur, tum 
ex erubescentia confessionis, quae in poenam satisfactoriam com- 
putatur, tum ex vi clavium. Unde toties posset aliquis confiteri, 
quod ab omni poena liberaretur; nec reiteratio iniuriam facit sa- 
cramento, nisi illi in quo sanctificatio adhibetur vel per characteris 
impressionem vel per materiae consecrationem; quorum neutrum 
est in poenitentia ». 

Hactenus de materia remota sacramenti poenitentiae. Quod 
autem materiam proximam spectat, diversimode circa huius mate- 
riae determinationem opinati sunt doctores. 

Nonnulli antiquiores theologi, ut Gulielmus Antissidiorensis, 
Gulielmus Parisiensis, Alexander Alensis et alii, dixerunt proxi- 
mam sacramenti materiam esse impositionem manuum, a sacer- 
dote factam dum verba absolutionis profert super poenitentem. 
— Ad hanc vero sententiam defendendam adducti fuerunt tum ex 
quibusdam decretis antiquorum Conciliorum, in quibus praescri- 
pta erat illa manuum impositio ad poenitentium reconciliationem; 
tum ex nonnullis Patrum locutionibus, qui, dum ritum hunc com- 
memorabant, ad sacramentum poenitentiae alludebant; tum ex 
praxi communiter in Ecclesia servata elevandi manum super 
poenitentem in prolatione formae absolutionis, ita ut etiam nunc 
in Rituali Romano statuatur: « Cum igitur poenitentem absolvere 
voluerit [confessarius]. . . dextera versus poenitentem elevata, dicit: 
* Indulgentiam ' » etc.; et in Concilio Mediolanensi V. S. Carolus 

Borromaeus confessario iniunxerit: «Quod in Ecclesia antiqui 
instituti veterisque consuetudinis est, recte omnino servet, ut 
dum absolutionis formulam precesque adiunctas profert, super 
caput poenitentis manum dexteram elevet; id quod etiam cum 
mysterii significatione fit ». 

At haec sententia, quae impositionem manus sacerdotis con- 
siderat tamquam materiam sacramenti proximam, generatim reiici- 
tur a theologis, praesertim recentioribus; et merito. 

Etenim impositio manus neque in Scripturis, neque in scriptis 
Patrum uhquam, ut materia sacramenti poenitentiae designata 
fuit. — Canones Conciliorum, et Decreta Pontificum, quae im- 
positionem manus in poenitentium reconciliatione praescribunt, 
saepissime eos spectant qui poenitentiae publicae subiecti erant, 
et publice, vel, urgente necessitate, privatim, a censuris absolve- 
bantur. — Et si aliquando sacramentum poenitentiae in veteribus 
Ecclesiae documentis et in scriptis Patrum manus impositio appel- 
latur, aut per manuum impositionem designatur; ideo id occurrit, 
quia ab accidentali ritu nuncupatum fuit, non quia ritus ille ad 
essentiam poenitentiae sacramenti pertinet. — Quod et in aliis 
sacramentis factum est, ita ut, ex. gr., Tertullianus, de pudicitia, 
C. I4., Eucharistiam appellet sacramentum benedictionis, et eodem 
sensu Graeci sacramentum hoc passim vocent Ewlogiam, quia in 
eo conficiendo benedictio adhibetur exemplo Christi, quamvis 
Eucharistiae consecrationi non sit essentialis. 

Praeterea. Concilium Florentinum, et praesertim Tridentinum, 
distincte ac copiose de partibus huius sacramenti disserens, ne 
verbum quidem habet circa manuum impositionem; immo, ut 
videbimus, aliam materiam poenitentiae proximam esse indicat. 

Demum, ut adnotat S. Thomas (3. p. q. 84. a. 4): « impositio 
manuum in sacramentis Ecclesiae fit ad designandum aliquem 
copiosum gratiae effectum, quo illi quibus manus imponuntur, 
quodammodo per quamdam similitudinem continuantur ministris, 
in quibus copia gratiae esse debet. Et ideo manus impositio fit 
in sacramento confirmationis, in quo confertur plenitudo Spiritus 
sancti; et in sacramento Ordinis, in quo confertur quaedam ex- 
cellentia potestatis in divinis mysteriis; unde et II. ad Timoth. 
I. 6. dicitur: * Resuscites gratiam Dei quae est in te per imposi- 
tionem manuum mearum.' — Sacramentum autem poenitentiae 
non ordinatur ad consequendam aliquam excellentiam gratiae, sed 

ad remotionem peccatorum; et ideo ad hoc sacramentum non re- 
quiritur manuum impositio, sicut etiam nec ad baptismum, in quo 
tamen fit plenior remissio peccatorum ». 

Secunda circa rem praesentem sententia est Durandi, qui 
contendebat proximam sacramenti materiam esse poenitentis con- 
fessionem; contritionem vero praecedere tanquam dispositionem, 
et satisfactionem esse poenitentiae fructum. — At si recte opinio 
haec intelligatur, a sententia communi, quam mox explicabimus, 
fere non differt. Nam confessio sacramentalis, de qua Durandus 
loquebatur, non est mera narratio historica peccatorum, sed 
eorum accusatio dolorosa, ac proinde includere necessario debet 
contritionem; et quod satisfactionem attinet, theologi qui aiunt 
eam esse partem sacramenti essentialem, intelligunt nomine satis- 
factionis non ipsam operis satisfactorii a sacerdote impositi imple- 
tionem, sed voluntatem in poenitente firmam praestandi satisfactio- 
nem quae imponenda est et imponitur a sacerdote. — Eodem 
pacto ad sententiam communem reduci possunt duae aliae theolo- 
gorum quorumdam opiniones, iuxta quas, partes materiales poeni- 
tentiae essent vel contritio et confessio, vel confessio et satisfactio- 

Tertia sententia, hic commemoranda, est Doctoris subtilis. 
Etenim Scotus (in 4. dist. 14. q. 4. et dist. 16. q. 1.) docuit sacra- 

menti poenitentiae rationem seu essentiam in sacerdotis absolu- 
tione totam consistere, contritionem vero, confessionem et sa- 
tisfactionem, necessarias quidem esse ad sacramentum, non tamen 
ad eius essentiam pertinere. « Huius enim [sacramenti ] pars nul- 
la», inquit (dist. 16. quaest. r. num. 7.), «est contritio, quae est 
quoddam spirituale in anima; neque confessio, quia nihil est 
ipsius sententiae sacerdotis, sed actus rei accusantis se; neque 
satisfactio, quae sequitur illam absolutionem sacramentalem.... 
Haec tamen tria ad sacramentum poenitentiae, ad hoc ut digne 
recipiatur, requiruntur, vel praevia, vel sequentia ». 

Hanc sententiam amplexus est, inter alios, Maldonatus, qui in 
Tractatu de Poenitentia, parte tertia, thesi 7. Scoti opinionem, 
tamquam veriorem defendit, et aperte declarat: «in poenitentia 
absolutionem, quatenus est externa quaedam ceremonia, esse ma- 
teriam; eamdem vero, quatenus habet vim significandi, esse 
formam ». 

Quarta sententia, quae communior est inter theologos, docet 
actus poenitentis, nempe contritionem, confessionem et satisfa- 

ctionem, esse partes materiales seu materiam proximam sacra- 
menti poenitentiae, ex qua intrinsece componitur: — at ad ma- 
teriam proximam, ut supra innuimus, satisfactionem pertinere, 
prout dicit voluntatem praestandi satisfactionem a sacerdote im- 
positam, non autem prout est a poenitente actu praestita, nam in 
hoc sensu ad sacramenti poenitentiae integritatem solum pertinet. 
Quaestionem a Concilio Tridentino definitam non fuisse fa- 
temur, sed ex eo argumenta gravissima sumemus ad hanc ultimam 
sententiam defendendam in sequenti thesi. — Sit ergo 


THESIS XVIII. 


Tres poenitentis actus, contritio mempe, confessio et. satisfactio 
sunt sacramenhi poenitentiae materia. proxima. 


Prob. I. Auctoritate Conciliorum Florentini et. Tridentini. — Con- 
cilium enim Florentinum, in Decreto pro Ármenis, ita docet: 
« Quartum sacramentum est poenitentia, cuius quasi materia sunt 
actus poenitentis, qui in tres distinguuntur partes. Quarum prima 
est cordis contritio; ad quam pertinet, ut doleat de peccato com- 
misso, cum proposito non peccandi de cetero. Secunda est oris 
confessio; ad quam pertinet, ut peccator omnia peccata, quorum 
memoriam habet, suo sacerdoti confiteatur integraliter. Tertia est 
satisfactio pro peccatis secundum arbitrium sacerdotis; quae qui- 
dem praecipue fit per orationem, ieiunium et eleemosynam. » 

Concilium autem Tridentinum similiter ait (sess. 14. cap. 3.): 
«Sunt autem quasi materia huius sacramenti ipsius poenitentis 
actus, nempe contritio, confessio et satisfactio. Qui, quatenus in 
poenitente ad integritatem sacramenti, ad plenamque et perfectam 
peccatorum remissionem ex Dei institutione requiruntur, hac ra- 
tione poenitentiae partes dicuntur ». — Et in can. 4. definivit: 
«Si quis negaverit, ad integram et perfectam peccatorum remis- 
sionem requiri tres actus in poenitente quasi materiam sacra- 
menti poenitentiae, videlicet contritionem, confessionem et satis- 
factionem, quae tres poenitentiae partes dicuntur... anathema sit». 

Iam vero ex his Conciliorum declarationibus recte deducimus 
tres poenitentis actus, nimirum contritionem, confessionem et sa- 
tisfactionem , constituere materiam proximam sacramenti poeni- 
tentiae. Nam 

I. Concilia haec, cum omnia sacramenta, et in specie sacra- 
mentum poenitentiae, essentialiter constare statuerint materia et 
forma (ut alio loco iam adnotavimus), cum distincte formam 
pro sacramento poenitentiae determinaverint, et pro materia nihil 
aliud assignaverint nisi tres poenitentis actus quos indicavimus; 
sat aperte pronuntiaverunt, hos actus esse materiam sacramenti. 

2. Haec locutio «quasi materia» non est adhibita a Conciliis 
Florentino et Tridentino ad significandum tres illos poenitentis 
actus non esse proprie et in rigore loquendo sacramenti mate- 
riam, sed solum apponitur ad declarandum in hoc sacramento 
materiam, quae in actibus poenitentis invenitur, non esse sicut in 
alis sacramentis materia est. « Neque vero hi actus », ait Cate- 
chismus Concilii Tridentini (part. 2. de Sacram. Poenit. c. 17.), 
«quasi maleria a Sancta Synodo [Tridentina] appellantur, quia 
verae materiae rationem non habeant, sed quia eius generis materia 
non sint, quae extrinsecus. adhibeatur, ut aqua in baptismo, et chri- 
sma in confirmatione ». 

3. Concilia citata poenitentis actus dicunt esse poenitentiae 
partes: ergo, cum agatur de sacramento poenitentiae, dicunt illos 
actus esse sacramenti partes. — Sed sacramentum nonnisi duplici 
parte constituitur, nimirum materia et forma; et Concilia aperte 
docent hos actus non esse sacramenti formam, nam hanc inveniri 
docent in verbis absolutionis prolatis a sacerdote habente iuris- 
dictionem. — Ergo Concilia docent eosdem poenitentis actus esse 
partes ex quibus alia pars essentialis sacramenti componitur, nempe 
materia. 

4. Quando Concilium Tridentinum (sess. 14. c. 3-), commemo- 
ratis tribus poenitentis actibus, contritione videlicet, confessione 
et satisfactione, addidit: « Qui [actus] quatenus in poenitente ad 
integritatem sacramenti... ex Dei institutione requiruntur » ; nul- 
latenus significavit tres illos actus ad essentiam sacramenti non 
pertinere. — Concilium enim non dixit illos actus esse partes in- 
tegrales, sed eos requiri ad sacramenti integritatem. Porro in com- 
posito ex partibus, quaedam sunt quae faciunt illud esse integrum 
in suis constitulivis essentialibus; aliae vero partes sunt, quae com- 
positum, secundum suum esse iam integrum, complent et inte- 
grum reddunt secundum eam, quam habere potest, perfectionem. 
Illae ad essentialem infegritatem necessario requiruntur, istae vero 
ad omnimodam integritatem et perfectionem totius pertinent. — 

Hac ratione in corpore humano cor et caput ita ad integritatem 
eius requiruntur, ut, iis deficientibus, corpus humanum non 'ha- 
beatur; et e contra pes unus et manus et oculus ad integram 
perfectionem humani corporis pertinent, quamvis sine his huma- 
num corpus vere sit et existere possit. — Similiter in sacramento 
confirmationis, iuxta communem theologorum sententiam, chri- 
smatio et impositio manus, quae chrismatis unctionem comitatur, 
materiam essentialem constituunt illius sacramenti, ac proinde ad 
integritatem eius essentialem requiruntur; — inter theologos autem 
disputatur utrum ad hanc essentialem integritatem obtinendam, 
seu de necessitate sacramenti, chrisma oleo olivarum confici debeat 
admiscendo balsamum, an validum chrisma haberi possit, etiamsi 
balsamum omittatur. 

Igitur de essentiali integritate sacramenti Concilium Tridentinum 
locutum est: — et cum contritionem, confessionem poenitentis 
et satisfactionem dixit requiri ad integritatem sacramenti, certe 
nec affürmavit nec innuit, ut contendunt adversarii, hos actus 
non constituere partem essentialem sacramenti, nempe materiam. 
— Praeterea animadvertendum est, satisfactionem actu praestitam 
a poenitente vere esse, ut adnotavimus, partem integrantem sa- 
cramenti, non essentialem. 

$. Cum alibi Concilium Tridentinum disserit de dispositio- 
nibus necessario ad alia sacramenta requisitis, nusquam eas ap- 
pellat partes ad eorum integritatem ex Dei institutione. requisitas: — 
ideoque sub hac appellatione, dum de poenitentia loquitur, Con- 
cilium declarare intendit, poenitentis actus non esse tantum disposi- 
tiones praevias ad sacramentum, sed partes intrinsecas et essentiales 
sacramenti, quae eiusdem sacramenti materiam vere constituunt. 

II. Secundo probatur thesis ex auctoritate S. Thomae, quae in 
re praesenti maxima est, nam doctrina de sacramento poeniten- 
tiae in Concilio Florentino, Decreto pro Armenis, proposita, fere 
ad verbum invenitur in opusculo Doctoris Angelici, de articulis 
fidei et. septem sacramentis Ecclesiae ad. Archiepiscopum Panormitanum, 
prout adnotavimus in Tractatu de Sacramentis in. Genere. 

Porro S. Thomas (3. p. q. 84. a. 1.), postquam demonstraverit, 
poenitentiam quae in Ecclesia agitur esse sacramentum, respondet 
huic obiectioni: « Videtur quod poenitentia non sit sacramentum, 
Gregorius [id habet S. Isid. 1. 6. Etymol. cap. ult.] enim dicit: 
*Sacramenta sunt baptismus etc. quae ob id sacramenta dicuntur, 

quia sub tegumento corporalium rerum divina virtus secretius 
operatur salutem'. Sed hoc non contingit in poenitentia, quia non 
adhibentur aliquae corporales res, sub quibus divina virtus ope- 
retur salutem. Ergo poenitentia non est sacramentum ». 

Et haec est responsio S. Thomae: « Ad primum ergo dicen- 
dum quod nomine corporalium rerum intelliguntur large etiam 
ipsi exteriores actus sensibiles qui ita se habent in hoc sacra- 
mento, sicut aqua in baptismo, vel chrisma in confirmatione. Est 
autem attendendum quod in illis sacramentis in quibus confertur 
excellens gratia, quae superabundat omnem facultatem humani 
actus, adhibetur aliqua corporalis materia exterius; sicut in ba- 
ptismo, ubi fit plena remissio peccatorum et quantum ad culpam 
et quantum ad poenam; et in confirmatione, ubi datur plenitudo 
Spiritus Sancti; et in extrema unctione, ubi confertur perfecta 
sanitas spiritualis, quae provenit ex virtute Christi, quasi ex quo- 
dam extrinseco principio. Unde si qui actus humani sunt in ta- 
libus sacramentis, non sunt de essentia sacramentorum, sed dis- 
positive se habent ad sacramenta. In illis autem sacramentis quae 
habent effectum correspondentem humanis actibus, ipsi actus hu-, 
mani sensibiles sunt loco materiae, ut accidit in poenitentia et 
matrimonio ». 

Deinde in confirmationem eiusdem doctrinae, in solutione se- 
cundae difficultatis ait: « In sacramentis quae habent corporalem 
materiam, oportet quod illa materia adhibeatur a ministro Eccle- 
siae, qui gerit personam Christi, in signum quod excellentia vir- 
tutis in sacramento operantis est a Christo. In sacramento autem 
poenitentiae, sicut dictum est in solut. praec., sunt actus huraani 
pro materia, qui proveniunt ex inspiratione interna; unde materia 
non adhibetur a ministro, sed a Deo interius operante; sed comple- 
mentum sacramenti exhibet minister, dum poenitentem absolvit». 

Et ad 3.: «Dicendum quod etiam in poenitentia est aliquid 
quod est sacramentum tantum, scilicet actus exterius exercitus, 
tam per peccatorem poenitentem , quam etiam per sacerdotem 
absolventem ». 

In eadem quaestione, art. 2. ait: « Dictum est, articulo prae- 
cedenti, ad 1. et 2., quod maleria proxima buius sacramenti sunt 
actus poenitentis ». 

In q. 90. art. r. inquit: «In sacramento poenitentiae actus 
humani se habent per modum materiae ». — Et ad 2.: « Partes as- 

signantur poenitentiae in quantum est sacramentum, ad quod actu; 
bumani comparantur ut materia ». — Et ad 3.: « Peccata sunt ma- 
teria remota poenitentiae, in quantum: scilicet sunt materia vel 
obiectum humanorum actuum, qui sunt maleria. poenitentiae, proui 
esi sacramentum ». ] 

III. Tertium argumentum ad vindicandam thesim propositam 
desumitur ex natura ipsa sacramenti. — Etenim, ut demonstravimus, 
p. 2. art. 2., Christus sacramentum hoc instituit ad modum iudicii, 
quo poenitentes sacerdoti legitimo peccata sua ih confessione sa- 
cramentali aperiant, dispositi ad acceptandam et suo tempore exe- 
quendam satisfactionem ab ipso sacerdote imponendam, et sic 
accipient ab eo sententiam absolutionis. — Atqui iudicium hoc sa- 
cramentale necessario includit actus poenitentis, contritionem nem- 
pe, confessionem, et satisfactionem, ut essentiale constitutivum et 
ut materiam ipsius iudicii. — Ergo actus isti poenitentis essentialiter 
ad sacramentum constituendum requiruntur, tamquam materia. 

Minor fere nulla indiget declaratione. Si enim sacramentum 
hoc, institutum ad modum iudicii, essentialiter requirit accusatio- 
nem dolorosam poenitentis, qui. dispositus sit ad satisfaciendum 
Deo offenso; adeo ut sine submissione hac poenitentis, iudicium 
sacramentale et sacramentum a Christo institutum non habeatur; 
manifestum est submissionem istam poenitentis, quae fit per con- 
fessionem dolorosam et promptam voluntatem satisfaciendi, seu 
per contritionem, confessionem et satisfactionem, de essentia esse 
sacramenti; ac proinde hos actus poenitentis esse sacramento 
essentiales. — Quod autem iidem actus, qui haberi debent ut con- 
stilutivum essentiale sacramenti, matériam eius constituant, clarissime 
patet. Et sane, submissio culparum, in iudicio sacramentali, sub 
potestate iudicis supponitur, tamquam res ab eo per verba sen- 
tentiae absolutoriae determinanda: — ideoque in sacramento poe- 
nitentiae se habet tamquam materia relate ad sacerdotis absolu- 
tionem, quae est forma: — in sacramentis enim, sicut in omnibus 
ex materia et forma compositis, elementum essentiale quod est 
indeterminatum ac imperfectum, et determinari ac perfici per aliud 
debet, vocatur materia; elementum vero determinans atque per- 
ficiens, ut sunt verba sacramentalia, vocatur forma. 

Obiicitur 

1. Concilia Florentinum et Tridentinum satisfactionem dicunt 
esse partem poenitentiae, sicut contritionem et confessionem. At- 

qui Concilia illa certe non dicunt satisfactionem esse sacramenti 
partem essentialem. Ergo contritionem et confessionem ad essen- 
tiam sacramenti pertinere non afhrmant. 

Resp. Dist. min. — Concilia non dicunt satisfactionem esse de 
essentia sacramenti, quatenus est a poenitente actu praestita, se- 
cundum sacerdotis praescriptum C. Non dicunt satisfactionem 
esse de essentia sacramenti, quatenus firmum propositum satisfa- 
cionem iniunctam subeundi significat, seu quatenus satisfactio a 
poenitente acceptanda est N. — Etenim, ut egregie notat Catech. 
Concilii Tridentini (p. 2. de Poenit. c. 29.), « poenitentia est ve- 
lut quaedam delictorum compensatio, ab eius voluntate profecta, 
qui deliquit, ac Dei arbitrio, in quem peccatum commissum est, 
constituta. Quare et voluntas compensandi requiritur, in quo ma- 
xime contritio versatur; et poenitens sacerdotis iudicio, qui Dei 
personam gerit, se subiiciat necesse est, ut pro scelerum magni- 
tudine poenam constituere in eum possit: ex quo tum confes- 
sionis, tum satisfactionis ratio et necessitas perspicitur ». — Et 
exinde etiam constat quod idem Catechismus animadvertit (ibid. 
capit. 28.), nimirum poenitentiae partes adeo inter se esse con- 
Dexas, «ut contritio confitendi et satisfaciendi consilium et pro- 
positum inclusum habeat ». 

2. Contritio non est sensibilis: — ergo non potest esse pars 
materialis sacramenti poenitentiae. 

Resp. Dist. 4nt. — Non est sensibilis, prout in corde poeni- 
tentis concipitur C. Prout ab eo signis externis, et ipsa confes- 
Sione dolorosa, manifestatur N. et Nego conseq. 

3. Dolor et confessio rei non pertinent ad substantiam iudi- 
ci: : —ergo non sunt partes sacramenti, quod per modurn iudicii 
est institutum. 

Resp. Dist. 4nt. — Non pertinent ad substantiam iudicii foren- 
sis C. Non pertinent ad substantiam iudicii reconciliativi, quod 
in hoc poenitentiae sacramento Christus instituit N. et N. Cons. — 
In causis civilibus et criminalibus nihil refert, utrum reus crimen 
aut debitum fateatur, an non; utrum debitum aut poenam libens 
an invitus solvat: modo, causa cognita, legitime fuerit condemna- 
tus: — alius enim in illo iudicio est accusator, alius est reus. 

At res aliter se habet in poenitentia, quae est ad amicitiam 
cum Deo redintegrandam ; in hoc enim iudicio sacramentali reus 
ipse voluntarie sistit coram iudice, et delictum suum libere ape- 

rit ei, qui accepta per hanc confessionem cognitione causae eum 
absolvit, imponendo condignam satisfactionem. 

Audiatur hic Doctor Angelicus. « Alio modo », dicit (3. q. 90. 
a. 2.), «fit recompensatio offensae in poenitentia, et in vindicativa 
iustitia. Nam in vindicativa iustitia fit recompensatio secundum 
arbitrium iudicis, non secundum voluntatem offendentis vel offensi; 
sed in poenitentia fit recompensatio offensae secundum volunta- 
tem peccantis, et secundum arbitrium Dei in quem peccatur ; quia 
hic non quaeritur sola redintegratio aequalitatis iustitiae, sicut in 
iustitia vindicativa; sed magis reconciliatio amicitiae, quod fit 
dum offendens recompensat secundum voluntatem eius quem 
offendit. Sic igitur requiritur ex parte poenitentis, primo quidem 
voluntas recompensandi, quod fit per contritionem: secundo quod 
se subiiciat arbitrio sacerdotis loco Dei, quod fit in confessione; 
tertio quod recompenset secundum arbitrium ministri Dei, quod 
fit in satisfactione. Et ideo contritio, confessio et satisfactio po- 
nuntur partes poenitentiae ». 

4. Sacramenti poenitentiae minister solus est sacerdos. — Sed 
si poenitentis actus eiusdem sacramenti essent materia, poenitens 
sacramenti minister esset: — minister enim sacramenü est, qui 
materiam eius subministrat. — Ergo. 

Resp. Neg. min. et prob. — Non est enim sacramenü minister 
qui materiam eius suppeditat; sed qui applicando formam mate- 
riae conficit signum sacramentale; — et hic in sacramento poe- 
nitentiae solus est sacerdos. 

$. Sacramentum gratiam producit non solum ratione formae, 
sed etiam materiae, ex qua constat. — Sed actus poenitentis non 
producunt gratiam, secus poenitens ipse sibi gratiam conferret, 
et peccata dimitteret. — Ergo. 

Resp. 4d Mai. Dist. — Sacramentum gratiam producit non 
modo ratione formae, sed etiam materiae, idest, sanctificat ratione 
totius signi sacramentalis, in suo esse constituti C. Idest, materia sa- 
cramenti per se, independenter a forma, gratiam producit N. — 
« Detrahe verbum », aiebat S. Augustinus (Tract. 80. in Ioan. 
n. 3.), « et quid est aqua [baptismi], nisi aqua? Accedit verbum 
ad elementum et fit sacramentum ». — Confer ea quae diximus 
in Tractatu De Sacramentis in. Genere, p. 2. aa. 2. et. 5. 

Ad Min. Dist. — Actus poenitentis non producunt gratiam, de 
se et independenter ab absolutione sacerdotis, quae est forma C. 

Actus poenitentis, quatenus verbis absolutionis coniunguntur, et 
cum eis unum signum sacramentale constituunt, non producunt 
gratiam  N. 

Et N. prob. min. — Nam licet actus poenitentis concurrant tam- 
quam materia in sigmo sacramentali, ut mox declaravimus , ad 
producendum ex opere operato effectum sacramenti, seu. gratiam 
sanctificantem; dici tamen nullo pacto potest, poenitentem sibimet 
gratiam conferre, et per actus suos, ex opere operato peccatum 
remittere. Per sacramentum enim gratia ex opere operato confer- 
tur, quae peccata remittit; et non ipse poenitens, sed sacerdos 
solus est qui sacramentum conficit et confert, cum ipse solus sit 
qui sententiam proferat absolutionis, iuxta potestatem a Christo 
acceptam remittendi peccata. 

Hanc vero doctrinam" Concilium Tridentinum tradere voluit, 
dicens (sess. 14. c. 3-): « Docet praeterea Sancta Synodus, sacra- 
menti poenitentiae formam, in qua praecipue ipsius vis sita est, in 
ilis ministri verbis positam esse: * Ego te absolvo ' » etc. — Et 
S. Thomas eamdem doctrinam declaravit in 3. q. 86., n. 6. « Omne 
sacramentum », inquit, « producit effectum suum non solum vir- 
tute formae, sed etiam virtute materiae; ex utroque enim est 
unum sacramentum, ut supra habitum est, q. 60. a. 6. ad 2. et 
art. 7. Unde sicut remissio culpae fit in baptismo non solum vir- 
tute materiae, scilicet aquae; principalius tamen virtute formae, 
ex qua et ipsa aqua virtutem recipit; ita etiam remissio culpae 
est effectus poenitentiae; principalius quidem ex virtute clavium 
quas habent ministri, ex quorum parte accipitur id quod est for- 
male in hoc sacramento, ut supra dictum est, q. 84. art. 3.; se- 
cundario autem ex vi actuum poenitentis pertinentium ad virtu- 
tem poenitentiae; tamen prout hi actus aliqualiter ordinantur ad 
caves Ecclesiae ». | 

6. Sola absolutio sacramentalis significat gratiam quae per 
Sacramentum poenitentiae confertur: ergo sola absolutio essentia- 
liter constituit signum sacramentale. 

Resp. N. Ant. — Licet enim verba formae distinctius signifi 
cent sacramenti effectum, — et hoc est omnibus formis sacra- 
mentalibus proprium, — actus tamen poenitentis, prout formae 
sacramentali ut materia coniunguntur, suam etiam habent signi- 
ficationem; nam, ut ait Suarez (disp. 18. sect. 2. n. 12.): « Signa 
contritionis sunt etiam signa interioris remissionis; et per con- 

fessionem significatur, quod sicut peccata exterius manifestantur, 
ita etiam ab anima ipsa excluduntur. Satisfactio etiam aperte si- 
gnificat remissionem poenae. » 


ARTICULUS SEPTIMUS 
De contritione ad sacramentum poenitentiae suscipiendum requisita. 


Contritionem essentialiter, ut materiae proximae. partem, re- 
quiri ad sacramentum poenitentiae constituendum, in praecedenti 
articulo, demonstravimus : — sed contritio vel est perfecta, vel im- 
perfecta, quae vocatur attritio; ex his duabus estne contritio per- 
fecta necessaria, an attritio sufficit? z 

Quaestioni huic varium responsum dederunt Theologi. 

Inter antiquiores, Petrus Lombardus (4. sent. dist. 18.), S. Bo- 
naventura (id. a. 2. q. 1.), Gabriel et alii putaverunt contritionem 
perfectam ad remissionem peccatorum mortalium semper requiri. 
— Ut hanc sententiam emollirent, Henricus (quodl. r. q. 32.), 
Ferrariensis (in lib. 4. contra gentes c. 72.) aliique dixerunt per- 
fectam contritionem esse per se necessariam ad sacramenti effe- 
ctum percipiendum; sed quandoque sufhcere attritionem ; tunc 
enim sacramentum efficere ut poenitentis actus ex attritione transi- 
ret in contritionem, vel quia perficeret ipsum attritionis actum, 
vel quia moveret poenitentem ad eliciendam contritionem, vel 
quia per habituum infusionem efficeret ut homo attritus aequi- 
valenter contritus evaderet. — Hoc ultimum docuerunt Franci- 
scus Victoria, Sotus, Ledesma et quidam alii. 

Verum communissima et moraliter certa sententia docet con- 
tritionem, sive veram, sive existimatam, in sacramento poeniten- 
tiae non requiri, sed sufficere attritionem. Immo Suarez postquam 
propositionem hanc statuerit (disp. 20. sect. I. n. I0.): « Sacra- 
mentum [poenitentiae] habet virtutem ad iustificandum peccato- 
rem per solam veram, supernaturalem et integram attritionem di- 
spositum; et in hoc sensu efficaciam habet ad efhciendum ho- 
minem ex attritio contritum »; addidit: « Hanc conclusionem 
existimo hoc tempore adeo certam, ut non possit absque errore 
negari, loquendo, ut loquimur, absolute de efficacia, abstrahendo 
a modo quo 1d fit ». 

Sed etiam postquam communiter admissa fuerit haec senten- 
tia, iuxta quam perfecta contritio ex parte poenitentis necessario 

non requiritur ad sacramentum poenitentiae eiusque effectum 
suscipiendum, controversiae non cessarunt inter theologos. 

Etenim Concilium Tridentinum, sess. 6. cap. 6., describens 
modum praeparationis ad iustificationem pro adultis, docuit: « Dis- 
ponuntur autem ad ipsam iustitiam. ... dum peccatores se esse 
intelligentes a divinae iustitiae timore, quo utiliter concutiuntur, 
ad considerandam Dei misericordiam se convertendo, in spem 
eriguntur, fidentes, Deum sibi propter Christum propitium fore, 
illumque tamquam omnis iustitiae fontem. diligere. incipiunt ». — In 
sessione vero 14. cap. 4. loquens de attritione, quin dilectionem 
Dei commemoraverit, dixit: « Quamvis [attritio] sine sacramento 
poenitentiae per se ad iustificationem perducere peccatorem ne- 
queat; tamen eum ad Dei gratiam in sacramento poenitentiae 
impetrandam disponit ». 

Et exinde contentio orta est inter doctores, aliis dilectionem 
inchoatam seu amorem Dei, quem vocant initialem, absolute re- 
quirentibus ut attritio in sacramento poenitentiae proxime ad 
gratiam consequendam disponere possit; aliis id negantibus. 

Sed et amor ipse initialis, de quo controvertitur, varia signi- 
ficatione, secundum varias contendentium opiniones, sumitur. 

Iuxta nonnullos saeculi XVII. Lovaniensium doctores amor ille 
est benevolentiae et amicitiae, seu vera est caritas, qua Deus propter 
seet quia summe bonus ac perfectus est diligitur, actu tamen remisso. 

Iuxta alios theologos, quos inter eminet Pallavicinus, inchoata 
dilectio, quae cum attritione necessario coniuncta inveniri debet, 
ut peccatorum remissio in sacramento poenitentiae conferatur, 
ea omnis et sola est, qua Deus propter se, tamquam finis cui 
diligitur, sed nondum super omnia: — nam etiamsi, inquiunt, di- 
vina bonitas creatis omnibus praestet, eisque anteferri mereatur; 
vere tamen et sincere diligi potest propter se, licet non secun- 
dum totam dignitatem et amplitudinem suam. Possumus enim 
vere ac sincere, aiunt, amplecti motivum aliquod, etsi illud non 
amplectamur secundum totam suam dignitatem et amplitudinem. 
Et in hanc rem affertur Bellarminus, qui (l. 6. de Gr. et lib. arb. 
C. 7.) ait: « Dilectio Dei, alia est perfecta, quoniam est dilectio 
Dei super omnia, quae videlicet Deum rebus omnibus anteponit ; 
alia imperfecta, quoniam afficitur quidem erga Deum, sed nondum 
llum rebus ceteris praefert ». Et infra: « Dilectio imperfecta, qua 
Deus non antefertur omnibus rebus, non meretur nomen caritatis, 

neque implet legem, neque conveniunt illi encomia, quae passim 
tribuuntur in divinis litteris caritati: tamen ex iisdem locis con- 
vincitur, imperfecta illa dilectio donum esse Dei, et ex solis na- 
turae viribus haberi non posse ». 

Alii demum nomine inchoatae dilectionis spem intelligunt, 
qua Deus nondum amore benevolentiae, sed amore concupiscentiae 
diligitur, cum in Deum tamquam in proximum finem cui amans 
non feratur, sed proximum. subiectum. cui sit ipse amans. 

Disputatio circa attritionem et amorem initialem necessarium 
ad sacramentum poenitentiae suscipiendum, vehementi aestu sae- 
culo XVII. agitata, Decretum Alexandri VII. provocavit, quod 
subiungimus: 

« Feria 5. die 5. Maii 1667. — Sanctissimus Dominus Noster 
Alexander Papa VII. cum accepisset. .. . Scholasticos quosdam 
acrius... . inter se contendere, an illa attritio, quae concipitur ex 
metu gehennae, excludens voluntatem peccandi, cum spe veniae, 
ad impetrandam gratiam in sacramento poenitentiae, requirat insu- 
per aliquem actum dilectionis Dei, asserentibus quibusdam, ne- 
gantibus aliis, et invicem adversam sententiam censurantibus; 
Sanctitas sua enixe cupiens pacis vinculum inter fideles servari, 
omnemque fomitem scissurae extingui, auditis votis Eminentiss. 
et Reverendiss. Dominorum Cardinalium adversus haereticam pra- 
vitatem Generalium Inquisitorum. . .... hoc praesenti Decreto, in 
virtute sanctae obedientiae, et sub poena excommunicationis latae 
sententiae huic Sanctae Sedi reservata, aliisque poenis eiusdem 
Sanctae Sedis arbitrio taxandis, praecipit cunctis, et singulis fide- 
libus, quocumque gradu, et dignitate. .. .. ut si deinceps de materia 
attritionis praefatae scribent, vel libros, aut scripturas edent, vel 
docebunt, vel praedicabunt, vel alio quovis modo poenitentes, aut 
scholares, ceterosque erudient, non audeant alicuius theologicae 
censurae, alteriusve iniuriae, aut contumeliae nota taxare alteru- 
tram sententiam, sive negantem necessitatem aliqualis dilectionis 
Dei in praefata attritione ex metu gehennae concepta, quae hodie 
inter scholasticos communior videtur; sive asserentem dictae di- 
lectionis necessitatem, donec ab hac Sancta Sede fuerit aliquid 
in hac re definitum. Statuitque praeterea Decretum hoc, seu illius 
exemplum, ad valvas Basilicae Principis Apostolorum de Urbe, 
et in acie Campi Florae afhxum, omnes ubique existentes arctare, 
ac si unicuique personaliter fuisset intimatum ». 


ART. VII. — DE CONTRITIONE AD SACR, PORNIT. SUSCIP. REQUISITA. 233 


Verum P. Viva (Damnat. Thesium Theol Trutina p. ;. 
prop. XV. ab Alexan. VIII. num. 33.) postquam Decretum hoc 
retulerit, monet: « praescriptum istud in virtute S. Obedientiae, 
ne censura ulla his opinionibus inuratur, non impedire, quominus 
aliqua ex iis dici possit improbabilis, et falsa, ut docent theologi 
communiter; tum quia inter censuras theologicas non recensetur 
falsitas, et improbabilitas; tum etiam quia evidens est alterutram 
ex his opinionibus extreme oppositis, quae censurari non possunt, 
esse falsam ». : 

His ad rectam quaestionis intelligentiam praemissis, subiun- 
gitur 


THESIS XIX. 


Ad sacramentum poenitentiae. suscipiendum ,. perfecta. contritio non. re- 
quiritur ; sed. attritio, ut talis etiam cognita, sufficit. Haec autem 
aitritio, quae ex parte finis et termini dilectionem. Dei, seu. carita- 
tem, profecto. respicit, nullum alium. amorem erga. Deum, ex. parte 
subiecti et. principii, comprebendere debet, ut proxima ad gratiam 
sacramenti dispositio sit, praeter amorem spei, quo Deus diligitur ut 
nobis bonus. 


* 


Duas partes complectitur thesis: una statuit contritionem per- 
fectam in poenitente non requiri ad sacramenti poenitentiae su- 
Sceptionem, sed attritionem sufficere; — altera declarat naturam 
attritionis requisitae, et ostendit quo sensu amor initialis, cum at- 
tritione necessarius ad obtinendam sacramenti gratiam, intelligi 
debeat. Articulatim utramque partem vindicabimus. 

Prob. 1* pars tbesis. I. Ex institutione et natura. sacramenti. — 
Etenim ex hucusque probatis disertissime constat Christum !de- 
disse Petro, et in eo ceteris episcopis et presbyteris claves, quarum 
vi fidelibus poenitentibus foras coeli, eis ob peccatum clausas, 
aperire possint; dedisse Apostolis et ipsorum successoribus po- 
testatem solvendi et remittendi peccata; instituisse sacramentum 
poenitentiae, in quo et per quod lapsi post baptismum possint 
iterum Deo reconciliari. — Atqui haec vera non essent, si poeni- 
tentes ad sacramentum poenitentiae sine contritione perfecta ac- 
cedere non possent, et attritio sola non esset in eis dispositio 
sufhciens ad sacramenti gratiam percipiendam. Ergo. 

Prob. min. — Ex thesibus V..et VI., quas I. parte, articulis ;. 
et 6., demonstravimus, certum est, contritionem perfectam, in 
quocumque gradu intensitatis, etiam extra casum necessitatis, 
semper, peccatorem poenitentem statim, ante sacramenti susce- 
ptionem, Deo reconciliare. — Ergo si ad poenitentiae sacramen- 
tum accedere poenitens non posset sine contritione perfecta, sa- 
cramentum istud suscipere non posset nisi prius per contritionem 
perfectam Deo iam esset reconciliatus. — sed si res ita se habe- 
ret, perfecto poenitens in sacramento el per sacramentum. Deo un- 
quam reconciliari non posset nec ab peccatis absolvi, nec hábere 
vi clavium Ecclesiae reseratas coeli ianuas, quas sibi occluserat 
per peccatum. Ergo verum non esset, Christum dedisse Ecclesiae 
claves ut per eas coelum poenitentibus aperiretur, et tradidisse 
Apostolis atque eorum successoribus potestatem qua lapsis fide- 
libus peccata remitterent, eosque in sacramento poenitentiae ite- 
rum Deo reconciliarent. 

IL. Ex doctrina Patrum. — Et re quidem vera, iuxta ipsos, 
morientium salus ita ab absolutione sacerdotis pendere potest, 
ut defectu huius absolutionis quandoque damnentur. — Atqui id 
falsum omnino esset, si perfecta contritio ad absolutionem sacer- 
dotis obtinendam necessario requireretur. — Ergo. 

Prob. min. Nam si morientes contritionem perfectam haberent 
salvarentur, absolutione sacerdotis etiam deficiente: — si contri- 
tionem non haberent, etiamsi acciperent absolutionem sacerdotis, 
salvari non possent. — Ergo. 

Maior ex testimoniis Patrum, saepius commemoratis, patet; et 
clarissime asseritur his verbis S. Augustini (Ep. 180.al. 228. num. 
8.): «Si ministri [sacramentorum] desint, quantum exitium sequitur 
eos, qui de isto saeculo vel non regenerati exeunt, vel ligati. Si au- 
tem ministri. adsirit. . . omnibus subvenitur : alii baptizantur, alii re- 
conciliantur ». — Idipsum proclamat S. Coelestinus Papa I. Epist. 4. 
ad episcopos Provinciae Viennensis et Narbonensis (n. 3.): «Agno- 
virnus poenitentiam morientibus denegari, nec illorum desideriis 
annui, qui obitus sui tempore hoc animae suae cupiunt remedio 
subveniri... Quid hoc, rogo, aliud est, quam morienti mortem 
addere, eiusque animam, sua crudelitate, me absoluta esse possit, 
occidere? » | | 

Iuxta eamdem doctrinam, Patres in Concilio Carthaginensi 5. 
Can. 34., praescripserunt omnes aegrotantes in mortis articulo 

baptizari, vel absolvi, modo aliorum testimonio constaret, haec 
sacramenta ab eis expetita fuisse. — Et ex sensu totius Ecclesiae, 
quin cetera huius doctrinae documenta innumera prosequar, Con- 
clium Tridentinum (sess. 14. c. 7.) declaravit: « Ne quis pereat 
pie admodum custoditum semper fuit, ut nulla reservatio sit in 
articulo mortis; atque ideo omnes sacerdotes quoslibet poeniten- 
tes a quibusvis peccatis et censuris absolvere possunt». 

III. Ex Concilio Tridentino. — Sane, in sessione 14. capite 4., 
Sancta Synodus docuit: « Contritionem. . . aliquando caritate per- 
fectam esse... hominemque Deo reconciliare, priusquam boc sa- 
cramentum [poenitentiae] actu suscipiatur... Illam vero contri- 
tionem imperfectam, quae attritio dicitur, quoniam vel ex turpi- 
tudinis peccati consideratione, vel ex gehennae et poenarum metu 
communiter concipitur, si voluntatem peccandi excludat, cum spe 
veniae ... donum Dei esse... quo poenitens adiutus viam sibi ad 
iustitiam parat. Et quamvis sine sacramento poenitentiae per se 
ad iustificationem perducere peccatoreni nequeat; tamen eum ad 
Dei gratiam in sacramento poenitentiae impetrandam disponit ». 
— Porro ex his verbis manifestum est Concilium !docuisse du- 
plicem dari dispositionem ad consequendam gratiam iustificationis; 
unam extra sacramentum, quae est contritio, cuius prius meminit, 
et alteram in sacramento, quae est attritio, de qua deinde loquitur. 
Ergo, iuxta Concilium Tridentinum, attritio, est in sacramento 
poenitentiae dispositio sufficiens ad iustificationis gratiam conse- 
quendam. 

Nec dicatur ex doctrina Concilii attritionem in sacramento 
esse quidem dispositionem ad gratiam santificantem; sed disposi- 
lionem remotam non proximam ; — nam 

I. Concilium in verbis mox citatis contritioni perfectae op- 
ponit contritionem imperfectam, seu attritionem. — Ergo cum de 
contritione perfecta dicat eam esse extra sacramentum dispositio- 
nem proximam ad gratiam consequendam, quia extra sacramentum 
Deo hominem reconciliat; de contritione imperfecta, seu de at- 
tritione, dicens per se non posse peccatorem ad iustificationem 
perducere, sed disponere eum ad Dei gratiam in sacramento, loquitur 
de dispositione proxima, et docet attritionem esse talem. dispositionem 
ad gratiam, in sacramento, non extra sacramentum , ut est. contritio. 

2. Concilium distinguens inter attritionem exira sacramentum, 
et attritionem in sacramento, affirmat attritionem extra sacramen- 

ium esse dispositionem remotam ad gratiam consequendam ; nam 
ait poenitentem per illam attritionem parare sibi viam ad iusti- 
tiam. Ergo cum docet attritionem in sacratmento esse disposiltonem 
ad gratiam recipiendam, de dispositione proxima loquitur, et non 
remota: — secus enim inutiliter inter attritionem extra sacramen- 
tum, et attritionem in sacramento distinxisset. 

3. Quinimo, si attritio non esset in sacramento dispositio 
proxima ad gratiam consequendam, falso Concilium dixisset at- 
tritionem «ad Dei gratiam in sacramento impetrandam disponere ». 
Nam ad id numquam disponeret; sed iuxta sententiam, quam 
impugnamus, et quae requirit contritionem perfectam in poeni- 
tente ut gratiam Sacramenti percipiat, — disponeret ad impetran- 
dam contritionem perfectam, qua posita, ante sacramenti susceptio- 
"em, peccator gratiam iustificationis consequeretur. 

4. Mens Concilii apertissime patet in verbis quae, capite 4. 
citato, mox subiungit: « Quamobrem falso quidam calumniantur 
catholicos scriptores, quasi tradiderint sacramentum poenitentiae, 
absque bono motu suscipientium, gratiam conferre; quod nun- 
quam Ecclesia Dei docuit, nec sensit». Hanc autem illationem 
Concilium deducit, ex doctrina, quam ibidem prius asseruit ac 
probavit, nimirum, motum attritionis «esse Dei donum et Spi- 
ritus Sancti impulsum, non adhuc quidem inhabitantis, sed mo- 
ventis ». — Sed haec illatio futilis omnino esset, si sacramentum 
poenitentiae gratiam non conferret, nisi prius actum contritionis 
perfectae poenitentes elicuisset; in hac enim hypothesi, — et evi- 
denter appareret gratiam in sacramento poenitentiae non dari 
absque bono motu suscipientium, nam manifeste constat contri- 
tionem perfectam esse bonum actum poenitentis; — et nulla esset 
ratio refutandi calumnias adversus catholicos scriptores latas, cum 
nemo umquam ex adversariis negaverit contritionem perfectam 
esse bonam; — et ut demonstraretur sacramentum poenitentiae 
non suscipi sine bono motu suscipientis, ostendi non deberet 
attritionem esse bonam, si attritio non esset in suscipiente actus, 
qui, cum confessione rite absoluta et proposito satisfaciendi, 
poenitentem in sacramento immediate disponeret ad gratiam 
iustificationis per sententiam sacerdotalis absolutionis conse- 
quendam. 

IV. Ex declarationibus post Concil. Tridentin. latis. — Clerus 
Gallicanus in Conciliis generalibus an. 1700 celebratis, duo «ex 

sacrosancta Synodo Tridentina » monenda esse declaravit, et pri- 
mum illorum esse «ne quis putet, in utroque sacramento [ba- 
ptsmo et poenitentia] requiri ut praeviam contritionem illam 
quae sit caritate perfecta, et quae cum voto sacramenti, antequam 
actu suscipiatur, hominem Deo reconciliat ». 

Et iam ab anno 1658. Facultas Parisiensis, inter alias sen- 
tentias ab ea damnatas in libro de Virginitate edito a Claudio 
Seguenotio Oratoriano, quasdam rem nostram spectantes pro- 
scripserat his verbis: « Quae tradit - auctor de attritionis insufh- 
centia, et contritionis ex perfecta caritate necessitate ad recipien- 
dum sacramentum poenitentiae, et quae addit et approbat de 
absolutione, quod nihil aliud sit, quam declaratio iuridica peccati 
iam remissi, damnavit quoque Facultas, et censuit, has proposi- 
tiones esse quietis animarum pertutbativas, communi et omnino 
tutae praxi Ecclesiae contrarias, efficacia sacramenti poenitentiae 
imminutivas, et insuper temerarias et erroneas ». 

V. Ex suavitate legis Evangelicae confirmatur thesis, quam de- 
fendimus. Lex enim nova longe facilior ac suavior est veteri: — 
at talis non esset circa remissionem peccatorum consequendam, 
si contritio perfecta in poenitentiae sacramento requireretur. Ergo. 
— Prob. min. — In lege antiqua ad peccatorum remissionem ob- 
tinendam actus contritionis sufficiebat, sine sacramento aut eius 
voto: nunc autem in nova lege, praeter contritionem, sacramen- 
tum poenitentiae requireretur. 

Prob. 2*pars ibesis. — Et in primis dicimus, attritionem, ex 
parte finis et termini, respicere Dei dilectionem: — idque cuique vel 
leviter attendenti clarissime patet. Etenim poenitens ad sacramen- 
tum reconciliationis accedit, ut per illud remissionem peccatorum 
accipiat, Deo reconcilietur, in eius amicitiam iterum admittatur, 
et accipiat gratiam sanctificantem et caritatem. — Ergo finis a poe- 
nitente intentus est amicitia Dei recuperanda; et terminus cui 
tendit est haec ipsa amicitia, quae mutua caritate habetur inter 
Deum et hominem. | 

Hinc Concilium Tridentinum attritionem in sacramento poe. 
nitentiae requisitam describens, dixit, verbis superius citatis, «eam 
esse Spiritus Sancti impulsum .. . quo poenitens adiutus viam sibi 
ad iustitiam parat », et «eam esse quae poenitentem ad Det gratiam 
in sacramento poenitentiae impetrandam disponit ». 

Praeterea dicimus, — attritionem, quae est proxima dispositio ad 

gratiam'Sacramenti recipiendam, comprehendere amorem spe, quo Deus 
diligitur ut nobis bonus. 

Et hoc etiam facili negotio demonstratur: nam r1. Concilium 
Tridentinum, cum dixerit attritionem parare poenitenti viam iu- 
stitiae, eumque in sacramento disponere ad gratiam consequen- 
dam, expresse statuit (sess. 14. cap. 4.), si voluntatem. peccandi ex- 
cludat, cum spe veniae. Haec autem spes veniae, qua ad sacramentum 
poenitentiae accedimus ut cum Deo reconciliemur, nequit haberi, 
ut patet, sine amore concupiscentiae erga Deum, quo Deus dili- 
gitur ut nobis bonus. | 

2. Idem Concilium, sess. 6. c. 6., loquens de dispositione in 
adultis ad iustificationem, ait: « De hac dispositione scriptum est 
* Accedentem ad Deum oportet credere, quia est et quod inqui- 
rentibus se remunerator sit'. Et * Confide fili remittuntur tibi pec- 
cata tua! ». Porro quis non videt, accedere ad Deum ut Remu- 
neratorem, eique confidere, esse spei et amoris concupiscentiae 
aeternae in coelis felicitatis? 

3. Attritioni, — quae imperfecta solum contritio est, quia non 
elicitur ex motivo caritatis erga Deum, — descriptio Tridentini 
convenit, qua dicit contritionem esse «animi dolorem et dete- 
stationem de peccato commisso cum proposito non peccandi de 
cetero ». — Sed dolor et detestatio peccati non habentur sine 
amore illorum, quae per peccatum amisimus et recuperare desi- 
deramus, nimirum divinam gratiam, et ius ad aeternam beatitu- 
dinem. — Ergo attritio, quae est dolor et detestatio de peccato 
commisso, elicitur cum amore et ex amore consequendi divinam 
gratiam, et iterum acquirendi ius ad aeternam beatitudinem; qui 
amor est concupiscentiae, seu spei supernaturalis. 

4. Non minor dispositio requiritur ad peccatoris iustificatio- 
nem in poenitentiae sacramento, quam ad iustificationem adulti 
per baptismum. — Atqui pro adulto ut in baptismo iustificetur 
requiritur ut Deum «diligere incipiat tamquam omnis iustitiae 
fontem », ut declarant Tridentini Patres; et haec verba saltem 
de amore spei intelligenda sunt; — mox vero probabimus, non 
significari per illa caritatem. — Ergo et attritio, quae proxima sit 
dispositio ad gratiam in sacramento poenitentiae consequendam, 
comprehendere debet amorem spei. 

5. Homo, qui peccando ab amore Dei se avertit, et ad amo- 
rem creatae bonitatis se convertit, ad divinam amicitiam admitti 





ART. VII. — DE CONTRITIONE AD SACR. POENIT. SUSCIP. REQUISITA. 239 


nequit, nisi relinquendo inordinatum creaturae amorem, ad Deum 
amandum se convertat. — Si igitur necesse non erit ut Deum 
perfecte diligat, tamquam bonum in se, caritate perfecta; saltem 
necesse erit, ut eum diligat amore minus perfecto, seu concupi- 
scentiae, quatenus est bonus nobis. — «Offensa peccati mortalis », 
ait S. Thomas (3. q. 86. a. 2), « procedit ex hoc quod voluntas 
hominis est aversa a Deo per conversionem ad aliquod bonum 
commutabile. Unde requiritur ad remissionem divinae offensae 
quod voluntas hominis sic immutetur ut convertatur ad Deum 
cum detestatione conversionis praedictae, et proposito emendan- 
di». — Et, responsione ad r., addit: «Adulto, in quo sunt actualia 
peccata, quae consistunt in deordinatione actuali voluntatis, non 
remittuntur peccata, etiam in baptismo, sine actuali immutatione 
voluntatis, quod fit per poenitentiam ». — Illam vero itamugatio- 
nem voluntatis cum conversione ad Deum, non requirere in sa- 
ceramento amorem Dei benevolentiae et amicitiae, qui esset cum 
contritione perfecta, declarant haec alia verba clarissima. S. Do- 
ctoris (in 4. dist. 6. q. 1. a. 3. solut. 1. ad 5.): « Ad hoc quod homo 
se praeparet ad gratiam in baptismo percipiendam, praeexigitur 
fides, sed non caritas; quia sufhcit attritio praecedens, etsi non 
sit contritio ». 

Demum dicimus, — opus non esse ut oaitritio alium amorem erga 
Deum. comprehendat, praeter amorem. spei, quem. vindicavimus. Et id 
ostendimus. 

I. Quia hic amor Dei initialis, praeter spem, nequit esse, ut 
quidam contendunt, caritas ex suo formali obiecto perfecta, sed 
quoad intensionem, seu vehementiam actus, remissa. Etenim ca- 
ritas in quocumque gradu remisso intensionis, vere est caritas ; 
et contritio ex caritate perfecta, est contritio perfecta. Porro in 
prima parte huius thesis demonstravimus contritionem non esse 
necessariam ad obtinendam in sacramento poenitentiae iustifica- 
tionem. 

2. Àmor initialis non est, ut alii volunt, dilectio Dei imper- 
fecta, qua peccator aliquo modo erga Deum afficitur, sed eum 
non praefert ceteris rebus. — Profecto iste dilectionis erga Deum 
motus valde imperfectus, qui neque cor hominis a rebus creatis 
inordinate amandis avertit, neque ad implendam legem Dei vo- 
luntatem inclinat, nequit dici dispositio proxima requisita ad obti- 
nendam gratiam iustificationis in sacramento. — In mentem revoca 

ea quae mox declaravimus de natura attritionis in sacramento 
ad iustificationem necessaria, et de mutatione voluntatis, sine 
qua, etiam in sacramento, peccator non est proxime dispositus 
ad consequendam sanctificationis gratiam , et peccatorum , quae 
admiserat, remissionem. 

3. Concilium Tridentinum, sessione 6. cap. 6., dicens pecca- 
tores ad iustificationem sese disponere dum Deum, «tamquam 
omnis iustitiae fontem diligere incipiunt », nullam aliam dilectio- 
nem pro adulto qui se disponit ad gratiam in sacramento con- 
sequendam requirit, praeter spem. — Nam haec verba per se spem 
significant, cum dicant nos Deum diligere tamquam auctorem 
nostrae iustificationis, seu prout est nobis bonus et salutaris; et baec 
dilectio non eliciatur nisi a spe theologica. 

Nec dicatur Concilium utrumque ibi distincte commemorasse, 
scilicet, spem et dilectionem Dei, tamquam omnis iustitiae fontis; 
ideoque, praeter spem, aliam dilectioném requirere tamquam dis- 
positionem proximam ad obtinendam gratiam sacramenti. — Haec 
illatio non recte deducitur ex verbis Synodi. — Etenim Concilium 
non dicit: peccator se disponit ad gratiam iustificationis per actum 
spei, et per dilectionem erga Deum; sed ait: peccator, dym se con- 
vertit ad. considerandam Dei misericordiam , in. spem. erigitur ,— fidens 
Deum sibi propter. Christum propitium fore, et illum. incipit diligere. 
Hinc mens Concilii est declarare hoc unum, nempe peccator, 
dum sperat in Deum misericordem, incipit eum diligere: — et hoc 
plane fatemur, spes enim est ex amore concupiscentiae. 

Et contextus Capitis confirmat hanc interpretationem. Nam 
ad comprobandam ex Scripturarum testimoniis doctrinam, quam 
proposuit, Concilium statim haec duo refert, quae ad spem per- 
tinent: « Accedentem ad. Deum. oportet. credere quia. est, et quod. in- 
quirentibus se remunerator sit»; et, « Confide, fili, remittuntur. tibi 
peccata. tua ». 

4. Etiamsi concederetur in verbis Concilii Tridentini nuper 
citatis intelligi posse indicatum amorem benevolentiae erga Deum; 
immo hunc solum amorem esse ibi significatum , non autem 
amorem concupiscentiae, qui est spei; nihil ex hac concessione 
sequeretur quod infirmaret thesim nostram. — Et sane, tunc ad- 
mitti posset illud quod cum quibusdam aliis contendit Suarez 
(in 3. p. S. Thomae, disp. 28. sect. 2.), nimirum, « Concilium non 
descripsisse dispositionem simpliciter necessariam; sed vel eam, 

quae optima est omnium, magisque certa, et hominibus, etiam 
ante baptismum , magis consulenda (fortasse enim ideo abstinuit 
4 verbo necessitatis; solum dixit *quam ante baptismum agere 
oportet") vel... enumeravit eos actus, qui per se loquendo, sunt 
aliquo modo necessarii; mom determinans, an omnes simul sint ne- 
Cósart in omni iustificalione 1nlra. el. extra sacramentum : an. vero 
perfectiores sint necessarii extra. sacramentum, alii minus perfecti cum 
sacramento suffidunt ; quo clarius ipsummet Concilium docuit 
Sess. I4. Cap. 4. ». 

$. Sessionis 6. canon 3., quem adversarii nostri citant ut pro- 
bent alicuius dilectionis perfectae necessitatem praeter spem, in 
poenitente, qui proxime in sacramento disponitur ad iustificatio- 
nem, quaestionem nostram non attingit. Ille canon ita se habet: 
«Si quis dixerit, sine praeveniente Spiritus Sancti inspiratione, 
eiusque adiutorio hominem credere, sperare, diligere, aut poe- 
nitere posse, sicut oportet, ut ei iustificationis gratia conferatur, 
anathema sit. » — Et definitionis scopus est, ut patet, adstruere 
divinae gratiae necessitatem ad habendam Dei dilectionem, non vero 
necessitatem. dilectionis Dei in. sacramento poenitentiae. — Id. Andreas 
Vega, qui Concilio Tridentino interfuit, testatur inquiens: « Ex 
qua definitione colligi non potest, dilectionem Dei super omnia 
antecedere iustificationis gratiam , sed solum inde colligitur ad 
quamcumque sufficientem dilectionem opus esse auxilio Spiritus 
Sancti speciali ».— Vide Tournely, de sacram. Poenitentiae, q.5.a.2. 

6. Cum in Concilio Tridentino ageretur de doctrina circa 
motum attritionis ad consequendam sacramenti poenitentiae gra- 
tiam statuenda, hoc fuit schema propositum, et ab Angelo Mas- 
sarello secretario recitatum, die 16 Novembris, an. 1551. (V. Acta 
Genuina SS. Concilii Tridentini integra edita ab Aug. Theiner, 
Zagabriae t. 1. p. 584-); «Illam vero contritionem, quam theo- 
logi attritionem vocant, quod imperfecta sit, et solum vel ex 
turpitudinis peccati consideratione, vel ex gehennae et poenarum 
metu, qui servilis timor dicitur, concipiatur, si voluntatem pec- 
candi excludat, et dolorem qualemcumque de commissis delictis 
exprimat, statuit haec S. Synodus et declarat: non solum non 
facere hominem hypocritam, et magis peccatorem (ut quidam 
blasphemare non verentur) verum etiam sufficere ad sacramenti 
huius constitutionem, ac donum Dei esse, et Spiritus Sancti im- 
pulsum verissimum, non adhuc quidem inhabitantis, sed tantum 

moventis, quo poenitens adiutus, cum sine aliquo dilectionis in 
Deum motu esse vix queat, viam sibi ad iustitiam munit, et per 
eum ad Dei gratiam facilius impetrandam disponitur ». 

Porro in hoc schemate verba illa «cum. sine aliquo dilectionis 
in Deum motu. esse vix queat» expuncta fuerunt, post animadver- 
sionem episcopi T'udensis in Congreg. gener., die 24 Novembris 
eiusdem anni 1551 (V. Acta Conc. p. 600.); et sessione I4. ce 
lebrata die 2; Novembris 1551, haec alia verba in Decreto in- 
serta: «cum spe veniae ». — Ex quo facto luculenter apparet Con 
cilium utique admisisse aliquem. dilectionis motum erga Deum esse 
necessarium ad consequendam gratiam iustificationis in sacra- 
mento ; sed illum non esse alium praeter amorem. spei. 

7. Nec obiiciatur in schemate haec etiam verba: « sufficere ad 
sacramenti buius constitutionem » , fuisse expuncta; — nam verba 
quae in Decreto approbata sunt eamdem ideam, ut probavimus 
supra, exprimunt, et quidem maiori locutionis rectitudine: non 
enim proprie dicitur attritionem sufficere ad constitutionem sacra- 
menti, cuius aliqua pars malerialis tantum est. Praeterea noluit 
illis verbis Concilium sententiam Scoti aperte proscribere, qui in 
sola absolutione sacerdotis essentiam huius sacramenti consistere 
voluit. | 

8. Scripturarum testimonia et Patrum, quae nobis obiiciuntur 
ab adversariis ad rem non pertinent. Dicunt enim hominem sine 
caritate manere in morte peccati, et cum caritate illico esse iu- 
stum: — sed haec ostendunt peccatorem extra sacramentum non- 
nisi per contritionem, caritate perfectam, iustificari posse, et de 
facto per illam statim ante sacramenti susceptionem iustificari; 
quod tenemus et in prima huius Tractatus parte vindicavimus; — 
sed non arguunt necessitatem caritatis ad iustificationem obtinen- 
dam in sacramento. — Immo ex ipsis contrarium constat: nam 
Si caritas actualis requireretur in eo qui ad sacramentum poeni- 
tentiae accedit, peccator non iustificaretur im sacramento poeniltn- 
tiae, sed semper deberet ante sacramenti buius susceptionem. iustifi- 
cari; ideoque poenitentia non esset sacramentum mortuorum , ut 
est, et admittitur ab adversariis, sed vivorum. 

ScuoLioN I. — Quandoque Patres de sacerdotali potestate in 
sacramento poenitentiae loquentes, afferunt exemplum Lazari, 
quem prius a morte Dominus suscitavit, deinde discipulis com- 
misit solvendum a fascis sepulchralibus. — Ita, ex. gr., S. Augu- 

stinus (Serm. 67. de verbis Evang., alias 8. de verbis Domini 
num. 2.), « Quis », inquit, «eum suscitabit, nisi qui remoto la- 
pide clamavit, Lazare, prodi foras? Quid est autem foras prodire, 
nisi quod occultum erat, foras prodere? Qui confitetur, foras pro- 
dit: foras prodire non posset, nisi viveret; vivere non posset, 
nisi resuscitatus esset». — Et S. Gregorius M. (Hom. 26. in Evang. 
n. 6.): « Tunc», ait, « vera est absolutio praesidentis, cum interni 
arbitrium sequitur iudicis... Ecce illum discipuli iam viventem 
solvunt, quem magister resuscitaverat mortuum ». 

Sed haec non asserunt Patres, quasi sacerdotes in sacramento 
per absolutionem rite collatam peccata non dimittant, et sacra- 
mentum non suscipiant nisi illi qui per contritionem caritate per- 
fectam iam a Deo ex morte peccati fuerant resuscitati. — Alia 
prorsus est sententia Patrum; et superius, articulis 1. et 2., huius 
2. Tractatus partis, plenissime ac copiosissime demonstravimus, 
Patres iuxta traditam fidem docuisse sacerdotes vera potestate 
ludiciali gaudere in causis peccatorum, qua culpis ligatos solvant, 
qua reis poenitentibus peccata remittant. 

Quare S. Augustinus, in loco obiecto, duos in peccatore ad 
lustitiam traducto effectus agnoscit: alter quidem est gratia exci- 
tans et adiuvans ad odium peccati, ad melioris vitae propositum, 
et ad sinceram peccatorum confessionem, qua velut inchoatae et 
imperfectae vitae motus exercet; atque vita haec a solo Deo intus 
vocante et operante oritur: alter vero effectus provenit ab Eccle- 
sia exterius ministrante, et a vinculis peccatorum solvente, cui 
dictum est, quae solveritis super terram, etc., et a Deo ipso ratam 
Ecclesiae sententiam habente, ut ita expeditus peccator omnes 
vitae perfectae motus edere possit. 

Atque ista tradit S. Augustinus loco mox citato, sed nullibi 
darius et elegantius quam Serm. 552. (al. 27. inter Hom. 50. n. 8): 
«Est poenitentia gravior,» inquit, «atque luctuosior, in qua pro- 
prie vocantur in Ecclesia poenitentes, remoti etiam a Sacramento 
altaris participandi, ne accipiendo indigne, iudicium sibi mandu- 
cent et bibant. Illa ergo poenitentia luctuosa est. Grave vulnus 
est: adulterium forte commissum est, forte homicidium, forte. 
aliquod sacrilegium; gravis res, grave vulnus, lethale, mortiferum: 
sed omnipotens medicus. Iam post suggestionem facti et delecta- 
tionem et consensionem et perpetrationem, quasi quatriduanus 
mortuus putet: sed nec ipsum Dominus deseruit, sed. clamavit, 

Lazare, prodi foras. Cessit voci misericordiaé moles sepulturae: 
cessit mors vitae, cessit infernus superno. Elevatus est Lazarus, 
processit de tumulo: et ligatus erat, sicut sunt homines in con- 
fessione peccati agentes poenitentiam. Iam processerunt a morte: 
nam non confiterentur, nisi procederent. Ipsum confiteri, ab oc- 
culto et a tenebroso procedere est. Sed quid Dominus Ecclesiae 
suae? *Quae solveritis, inquit, *in terra, soluta erunt et et coelo" 
(Matth. xvin. 18.). Proinde Lazaro procedente, quia implevit Do- 
minus misericordiae suae bonum, perducere ad confessionem mor- 
tuum latentem, putentem; iam cetera implet Ecclesiae ministe- 
rum: 'Solvite illum, et sinite abire' (Ioan. xr. 39-44.). » 

Eamdem vero S. Gregorii mentem fuisse ex ipsa Homilia ci- 
tata intelligi licet, ubi, « videndum est, quae,» ait, «culpa prae- 
cessit, aut quae sit poenitentia secuta post culpam; ut quos omni- 
potens Deus per compunctionis gratiam visitat, illos pastoris 
sententia absolvat. » : 

ScHOLION II. — Ex dictis in probatione thesis praecedentis, 
clare deducitur quo sensu verum sit hominem in sacramento fieri 
ex attrito contritum, nimirum quoad aequivalentiam et quoad effe 
cium; nam in sacramento attritio est dispositio proxima ad acci- 
piendam gratiam iustificantem ; et ita in sacramento attritio ae- 
quivalet contritioni, quae extra sacramentum est dispositio ultima 
ad justificationem. 

ScHOLION III. — Quaeri solet an licite ad. sacramentum. pocni- 
teniiae accedere. peccator valeat cum attritione supernaturali, quae con- 
cepta ex timore gehennae excludat voluntatem peccandi et sit 
cum spe veniae, quin insuper aliquis alius. actus. dilectionis Dei in 
eo requiratur ? — Ratio vero dubii et inquisitionis est quia in iis 
quae valorem sacramenti spectant, non possumus uti sententia 
probabili, omissa tutiori; ac proinde videtur in praxi nos uti non 
posse sententia quae negat ad suscipiendum poenitentiae sacra- 
mentum aliam Dei dilectionem esse necessariam praeter amorem 
concupiscentiae, qui est spei; nam haec sententia videtur esse 
mere probabilis, et doctores non pauci acriter pugnant pro sen- 
tentia opposita, quae tutior est. 

Respondemus, verbis P. Viva (in prop. 15. Alex.VIII. num. 31.): 
« Pene communissima DD. sententia tenet, licitum esse in sacra- 
mento poenitentiae adhibere attritionem supernaturalem absque 
alia dilectione Dei inchoata, condistincta a voluntate reconciliandi 


ART. VII. — DE CONTRITIONE AD SACR, POENIT. SUSCIP. REQUISITA. 245 
:e cum Deo, ab odio peccati, quod apprehenditur esse Dei ma- 
lum et offensa, a proposito non peccandi de cetero, et a spe de 
remissione obtinenda; in quibus actibus initialis aliqua Dei di- 
lectio continetur, prout explicavimus. Ratio est, quia, ut diximus 
in expositione tertiae propositionis ab Alex. VIII. proscriptae 
contra Sinnichium, et alios T'utioristas, in sacramentis conferendis, 
quamvis ilicitum sit uti opinione probabili de illorum valore, 
omissa tutiori; non est tamen illicitum uti opinione moraliter 
certa, omissa tutiori. Aliter nec suffceret attritio cum aliquali 
dilectione ad mentem adversariorum, sed requireretur contritio 
perfecta in sacramento Poenitentiae, utpote tutior. Opinio enim 
moraliter certa non subest morali periculo falsitatis, sed periculo 
tantum valde remoto, quod cavere in humanis actionibus est 
moraliter impossibile, ac proinde ad illud cavendum non obliga- 
mur; sicut in articulo mortis post elicitos nonnullos actus dile- 
ctionis Dei super omnia, et contritionis, non tenemur ad iterandos 
alios et alios intensiores et intensiores actus amoris Dei ad vi- 
tandum periculum remotissimum nostrae damnationis, in casu 
videlicet, quod priores actus non fuerint sufficientes ad iustifica- 
tionem. Atqui opinio de sufficientia attritionis ex puro poenarum 
metu conceptae non solum pertingit ad supremum gradum pro- 
babilitatis, verum etiam ad moralem certitudinem, spectatis verbis, 
ac mente Tridentini, spectatis rationibus, ac spectata communis- 
sima Theologorum auctoritate apud Lugo disputatione 5. de Poe- 
nitentia numero 133., et apud Haunoldum de Poenitentia nu- 
mero 996.; non secus ac per adversarios moraliter certa est 
sententia de sufficientia attritionis aliqualem Dei dilectionem in- 
volventis, quamvis non pauci apud Suarium, disp. 20. de Poenit. 
s. I. cum Magistro Sent., Hugone, Richardo, Alensi, Bonaventura, 
Gabriele, Medina, Adriano, Soto, et aliis putent requiri contri- 
tionem perfectam. Ergo licite in sacramento poenitentiae adhibetur 
attritio ex mero poenarum metu concepta; esto nonnulli contra- 
dicant, ita ut ab illorum auctoritate aliqua tenuis extrinseca pro- 
babilitas in sententiam oppositam derivetur. » 

Quod Decretum Alexandri VIIL, superius relatum, spectat, 
adnotamus cum eodem P. Viva — 1. prohibitionem a Pontifice 
latam non significare utramque sententiam, — unam negantem 
alium amorem Dei, praeter spem, ad sacramentum poenitentiae 
suscipiendum esse necessarium, alteram id affirmantem, — esse 

probabilem ; nam huiusmodi prohibitiones saepe fiunt in bonum 
pacis et ad vitandas dissentiones atque turbas. — 2. Summunr 
Pontificem, in Decreto citato, sententiam , quam defendimus, ap- 
probare quodammodo, dum authentice asserit eam esse inter Scho- 
lasticos communiorem. — « Quis refugiat », ait Viva (l. c. n. 34.) 
« in praxim deducere sententiam, de qua certo constat ex commu- 
niori Theologorum calculo haberi veriorem prae opposita ? » 

S. Alphonsus de Liguori (Theol. Mor. lib. 6. tract. 4. n. 440. et 
Seq.) sententiam a nobis in superiori thesi propugnatam amplecti- 
tur, et ait esse fere communem. Et Sanctus Doctor, postquam hanc sen- 
tentiam multis rationibus vindicaverit, concludit (n. 442.): — « Non 
negamus, ad iustificationem requiri initium amoris; nec negamus. 
illud requiri etiam in sacramentis mortuorum. . . sed qualis, quaeso, 
amor a Concilio requiritur? Numquid perfecta caritas, vel an tan- 
tum initium caritatis? .. . Hoc autem initium amoris. . . iam ha- 
betur in attritione, quam supra descripsimus: Primo per timorem 
divinae vindictae, iuxta illud Eccles. (xxv. 16.): — *Timor Dei 
initium. dilectionis eius: — Secundo per spem veniae... Tertio per 
spem beatitudinis aeternae, cum doceat S. Th. (1. 2. q. 40. a. 7.) 
loquens de spe theologica, eam esse quidem initium amoris erga 
Deum, his verbis: *Ex boc quod per aliquem speramus nobis posse 
provenire bona , movemur in ipsum , sicut in bonum nostrum, et. sic 
incipimus ipsum amare'. Unde idem S. Doctor (2. 2. quaest. 17. 
art. 8.) inquit: * Perfectus quidem. amor est, quo aliquis secundum se 
amatur ; imperfectus quo. quis amal aliquod , seu ut bonum sibi ipsi 
proveniat". Haec autem omnia..... necessario in attritione in- 
cluduntur, dum qui cum illa et spe veniae ad sacramentum ac- 
cedit, iam Deum ut suum liberatorem , iustificatorem et glorifi- 
catorem diligere incipit ». 

Et ad praxim quod attinet, animadvertit: « Verum nostra sen- 
tentia utique proderit, ut si quis accedat cum sola attritione, non. se 
retrahat ab hoc sacramento, et Confessarius eum non reiiciat tam- 
quam indispositum ». 

ScHOLION IV. — Circa « propositum non peccandi de cetero » 
quod in poenitente requiritur cum peccatorum dolore et detesta- 
tione, tres theologorum sententias referre hic debeo. 

Prima exigit formale et expressum propositum, eamque defen- 
dunt Cano, Caietanus, et alii. — Secunda, quam tuentur Major, 
Vega, Medina, Navarrus, existimat sufficere virtuale propositum, 

in efficaci detestatione peccatorum inclusum. — Tertia, quae est 
Suaresii, et aliorum plurimorum tenet, formale propositum, per 
se loquendo, necessarium esse ad consequendam gratiam , sed 
aliquando sine formali proposito solam detestationem sufficere. 
Et Suaresius adnotat (d. 4. s. 3. assert. 1. n. 4.) propositum ex. 
pressum et formale requiri « quando reliquum est aliquod tempus 
praesentis vitae: nam si homo in ipso mortis articulo poenitentiam 
agat, non est quod de proposito vitae futurae sollicitus sit: nec 
enim obligandus est ad habendum illud propositum sub condi- 
tione, 51 vixero; tum quia hi actus conditionales circa futura, per 
se et absolute loquendo, non sunt necessari ad salutem; tum 
etiam quia fieri potest, ut vita futura iam sit moraliter desperata, 
et ideo nulla ratio postulat, ut talis actus sit tunc. simpliciter 
necessarius. Et hoc etiam confirmat usus: nam si hominem 
damnatum vel ad mortem exhortamur ad poenitentiam non mul- 
tum curamus de futuris actibus in praesenti vita, sed de dolore 
praeteritorum ; quia, licet aliquantulum vitae supersit, moraliter 
tamen quasi nihil reputatur: nam quod parum distat, nihil distare 
videtur; et perseverando eo tempore in dolore et detestatione 
praeteritae vitae, satis proponitur observantia mandatorum pro eo 
brevi tempore ». 

De his tribus sententiis S. Alphonsus de Liguori (Theol. Mor. 
lib. 6. tract. 4. n. 450.) ait: « Hae duae sententiae sunt quidem 
probabiliores, sed quia prima non caret sua probabilitate, in praxi 
ante factum tutior sequenda est ». Dicit autem, « ante factum » 
quia multi Theologi tenent confessionem non esse repetendam 
si facta fuerit sine formali proposito, sed cum vero. dolore, et bona 
fide; licet ipse Sanctus Doctor aliter, hac in re, sentiat: « quia 
cum prima opinio », inquit, « sit sufhcienter probabilis, poenitens, 
qui gravem culpam et certam perpetravit, tenetur de ea confessio- 
nem explere, non tantum probabiliter, sed etiam certe validam ». 

Huius loci non est hanc ultimam conclusionem perpendere, 
et inquirere utrum obligari possit poenitens ad repetendam con- 
fessionem, quam sine formali proposito expleverat in bona fide. 

At sane ad rem nostram pertinet breviter declarare an recte 
3. Alphonsus dixerat sententiam primam, quae exigit propositum for- 
male, non carere sua probabilitate; an. Suarez buic sententiae primae 
tontradictoriam. tbesim. statuerit; an. unanimis dici debeat. scholae ca- 
tiolicaz sententia baec, nimirum « confessionem absque formali, seu 

explicito proposito, et solum cum proposito virtuali seu implicito 
peractam, esse validam, atque adeo non esse necessario iterandam». 

Quam appellavimus primam sententiam non defendimus, nec obli- 
gationem repetendi confessionem pro poenitente qui bona fide 
confessus fuerit, cum vero dolore de peccatis, propugnamus; sed 
pro veritalis amore, quaestiones propositas, quae ad theologicam 
eruditionem pertinent, dilucidare proposuimus. 

Id autem, ne Scholion hoc modum excedat, praestabimus pau- 
cis contenti testimoniis. 

P. Suarez (in 53. S. Th. q. 85. disp. 4. sect. 3.) num. r. ait: 
« Antiqui theologi omnes requirunt propositum vitae futurae ad 
contritionem. .... . Moderni autem distinctius explicaverunt boc pro- 
positum. debere esse formale et expressum »; — n. 2. addit: Nihilo- 
minus, multi et graves Doctores existimant ad contritionem suf- 
ficere virtuale propositum, quod in efficaci et perfecta detestatione 
includi putant » ; — n. 3. concludit: « Hae sententiae probabiles sunt; 
inter eas vero censeo iudicandum, sicut de amore in praecedente 
sectione dixi. Itaque primo asserendum est, formale propositum , 
per se loquendo, necessarium. esse ad. consequendam. gratiam, et. remis- 
sionem peccati. Est enim haec pars securior, et ita populo prae- 
dicanda. Et testimonia adducta satis illam confirmant, si con- 
siderentur quae in simili dixi praecedente sectione, nam revera 
simpliciter et absolute requirunt hoc propositum. Necessitas au- 
tem talis actus auctoritate magis, quam ratione probanda est, cum 
ex divina ordinatione simpliciter pendeat. Possunt autem huius 
ordinationis non leves congruentiae ex dictis sumi. Prima est, 
quia unus ex praecipuis finibus poenitentiae est correctio et 
emendatio vitae praeteritae: merito ergo praecipitur peccatori, ut 
voluntatem ct intentionem expressam habeat corrigendi mores, 
et servandi mandata : nam ad assequendum finem aliquem nullus 
actus aptior est, quam intentio et definitum propositum obtinendi 
illum. Unde unum ex mediis utilioribus ad emendationem pec- 
catoris est hoc propositum formale; merito ergo eis praecipitur. 
Secunda, quia hic actus ex natura rei est valde proportionatus 
ad recompensandam in suo ordine divinam iniuriam: quid enim 
est magis consentaneoum humanae naturae et rationi, ad impe- 
trandam veniam iniuriae factae, quam ut is, qui illam intulit, pro- 
ponat omnino a similibus iniuriis abstinere? merito ergo exigit 
Deus a peccatore huiusmodi actum » etc. 

Idem P. Suarez loquens de necessitate propositi non peccandi, 
cum de susceptione sacramenti poenitentiae agitur, inquit (disp. 20. 
sect. 4. n. 32.): « Si confessio sit de mortalibus peccatis, per se 
loquendo, necessarium. esse. propositum. formale vitandi illa, quia re- 
vera tale propositum est per se loquendo necessarium ad haben- 
dam veram poenitentiam et attritionem de tali peccato, ut ex 
dictis constat. Unde fit, ut si aliquis sciens et videns, confiteatur 
de huiusmodi peccato sine tali proposito, et in ea dispositione 
velit absolutionem recipere, sine dubio graviter peccet, et conse- 
quenter sacramentum. 5i nullum, iuxta. principia supra posita. .... 
À posteriori etiam potest sumi morale signum: nam qui videt 
se non habere propositum, et non vult illud efficere, signum est 
nec propositum virtuale habere: nam hoc habito, et posita dicta 
advertentia, facillimum esset habere formale. Unde nihil est ma- 
gis usitatum in administratione huius sacramenti, quam exigere a 
fidelibus propositum cavendi peccata, praesertim mortalia ». 

Demum P. Suarez (ibid. n. 33.) addit: « Ultimo vero addo 
formale propositum fon videri mibi tam necessarium quam formalem 
dolorem, et maxime quando materia est venialis. Unde si quis bona 
fide vere detestetur peccatum quod confitetur, et non advertat ad 
formale propositum in futurum , 31a ut in. omittendo non peccet, exi- 
simo sacramentum esse validum, et sufficere propositum virtuale 
in dolore inclusum ». 

Audiamus nunc Cardinalem Bellarminum. 

In controversiis de Poenitentia, libro 2. c. 6., haec habet: 

« Catholici scriptores in eo quidem consentiunt, ut ad veram 
contritionem, et peccati detestatio, et vitae melioris propositum 
requiratur: sed in eo non conveniunt, utrum hoc propositum ex- 
presse et formaliter necessarium sit, an sufhciat virtuale atque 
implicitum. Neque enim dubitari potest, quin is, qui serio peccata 
sua odit ac detestatur, et ob ea perpetrata dolet; cupiat simul 
ac velit, saltem implicite et virtualiter, ut sic loquamur, deinceps 
in melius vitam mutare. 

Et quidem veteres theologi, ut Petrus Lombardus .. ... sim- 
pliciter docent de ratione contritionis esse, cum detestationem 
peccati, tum propositum bene vivendi: et quamvis non distin- 
guant inter formale et virtuale propositum, tamen satis aperte in- 
dicant de formali esse loquutos. Id quod apertius postea dgcuerunt 
Adrianus Pontifex VI., in quinto quodl. a. 5.; Thomas Caietanus 

in additionibus ad 3. partem S. Thomae q. 1r. a. r.; Dominicus 
a Soto in 4. sent. dist. 17. q. 2. a. 1.; et Melchior Canus in re- 
lectione de Poenitentia par. 1. | 

Non defuerunt tamen pauci quidam qui contra disputaverint, 
ac de virtuali proposito, quod in peccatorum detestatione inclu- 
ditur, contenti, formale propositum necessarium esse, et in ratione 
contritionis includi, negaverint. In iis fuerunt Ioannes Maior, et 
Iacobus Almaynus in 4. Sent. dist. I4. q. 1., et qui eos sequutus 
est, Andreas Vega lib. 13. in Concilium Tridentinum cap. 2r. 

Sed nobis communis ac trita a veteribus via semper visa. est tutior 
et commodior. Probatur igitur, ad contritionem. requiri. explicitum | ac 
formale propositum. vitae melioris. Primo, ex divinis Litteris » .... 

Et hic multa loca affert, et refutat responsiones, quas contra 
argumentum ex Scripturis desumptum, Vega proponit. — Deinde 
Bellarminus prosequitur: 

« Sed quod me maxime ad banc sententiam. amplectendam ac 
defendendam movet, est sacrosancta Florentinae ac Tridentinae 
Synodi auctoritas. In. Concilio Florentino, in instructione Arme- 
norum, et in Concilio Tridentino, sess. 24. c. 4.; ita contritio 
explicatur, ut sit *dolor de peccato commisso, cum. proposito non. pec- 
candi de cetero '. Neque vero responderi potest, Concilia ista loqui 
de proposito implicito. Nam cum propositum implicitum a pec- 
cati detestatione nullo modo separari possit; sine causa Concilia 
addidissent illa verba : * Cum proposito non peccandi de cetero '. Quor- 
sum enim ista expressio, si propositum non expresse requiritur? 
Si Concilia ita posuissent: *contritio est detestatio peccati com- 
missi cum proposito implicito non peccandi de cetero;' nemo 
esset qui non iudicaret supervacaneam partem illam posteriorem 
definitionis, cum detestatio peccati sine proposito illo implicito 
numquam reperiatur. Igitur aut verba illa de formali proposito 
intelligenda sunt, aut certe, quod absurdissimum est, supervaca- 
nea sunt. Quid, quod in eodem cap. 4. Concilium Tridentinum 
paulo post adiungit, propositum novae vitae principaliter in con- 
tritione contineri, cum sic ait: * Declarat igitur Sancta Synodus, 
contritionem non solum cessationem a peccatis et vitae novae 
propositum, sed etiam veteris odium continere ' ? » 

Denique Bellarminus (l. c.) prosequitur et concludit: «Sicut 
peccati detestatio propositum non peccandi implicitum et virtuale 
includit; sic etiam contra, propositum non peccandi detestationem 

peccati implicitam et virtualem includit. — Quare si detestatio 
peccati commissi sine proposito formali non peccandi de cetero, 
ad iustificationem aliquando sufficiet; etiam aliquando propositum 
non peccandi de cetero, sine formali detestatione peccati commissi: 
nula enim ratio reddi potest, cur haec paria non sint. — Atqui 
ipse etiam Vega, loco citato, recte negat, sine detestatione formali 
peccati commissi, per solum propositum non peccandi de cetero, 
impium posse iustificari: megandum. igitur. etiam est, sine. proposito 
formali non peccandi de cetero, per solam detestationem peccati 
commissi, impium posse iustificari». — Et postea, integro capite 7., 
distincte ac copiose solvit quae a Vega obiiciuntur. 

Postremo unum alium testem proferam, P. de Valentia. 

In disputatione 7. de Poenit. q. 8. puncto 6.: 

« Assero », inquit, «eodem praecepto, quo tenetur. aliquis veram 
poenitentiam. agere, obligari etiam. ut babeat propositum explicitum. non 
peccandi de. cetero. Ita Ruardus Tapperus.... Probatur primo asser- 
tio. Nam Scriptura.... Ea vero quae Maior et Medina asserunt 
pro sua opinione, tantummodo evincunt non requiri. expressum il- 
lud propositum necessitate etiam medii ad iustificationem; sed quan- 
doque posse peccatorem cum implicito tantum eiusmodi proposito, 
quod ipsa videlicet detestatione peccati praeteriti contineatur, iu- 
sificari: nempe, extra tempus praecepti, vel etiam praecepti tem- 
pore, si. tum. aliquis subitaneo casu. praepediatur, quo minus dz futuro 
cogitare possit ». 

Et haec sufficiant ut evidenter appareat: — merito et. rectissime 
S. Alphonsum dixisse primam sententiam, quae exigit propositum 
formale et expressum, sua non carere probabilitate: — ab hac prima 
sententia, pro confessionis ordinaria praxi, non differre tertiam : — 
et contra veritatem assertum fuisse, absque ulla limitatione aut 
declaratione, unanimem Scholae catholicae banc esse sententiam, nimi- 
rum confessionem. absque formali seu explicito proposito, et. solum cum 
proposito virtuali seu. implicito peractam, esse validam. 

Hinc etiam patet non esse affirmandum ad veniam peccatorum 
In sacramento poenitentiae « aequiparari, ut sufficientia, twm dolo- 
rem imperfectum, seu attritionem, tum propositum mere implicitum ». — 
De attritionis sufficientia, post Concilium Tridentinum, adeo com- 
munis est sententia Doctorum, ut Suarez iam tempore suo di- 
xerit, eam absque errore negari non posse: — de sufhcientia vero 
propositi virtualis, Theologi dubitaverunt. 

ARTICULUS OCTAVUS 


An sacramentum poenitentiae possit esse validum et informe. 


Validum est sacramentum quod a legitimo ministro conficitur, 
rite applicando formam sacramenti materiae: — formatum. dicitur 
cum gratiam confert, quae est forma ultima et extrinseca ad quam 
ordinatur: — informe, cum impedimentum ad infusionem gratiae 
invenit ex parte subiecti; ita ut valide suscipiatur, sed sine effe- 
ctu gratiae sanctificantis. Hac ratione sacramentum baptismi, in 
peccato lethali ab adulto susceptum, validum est sed informe. — 
Potestne sacramentum poenitentiae valide suscipi quin poenitenti, 
conferendo gratiam, peccata remittat? 

« Partem negativam », aiebat Billuart (de Poenit. diss. 7. a. 1.), 
« tenent hodie plures Thomistae, et extranei communiter » ; iisque 
adhaerebat. 

Et de illis, qui afhrmativam partem sequebantur de Lugo (de 
Poenit. disp. 14. s. 6. n. 69.) loquens, adnotabat eos sententiam 
suam « non uno modo, sed diversissimis explicare. Aliqui primo 
dicunt id contingere quando fit confessio sine dolore, quam ad- 
huc esse validam, et non repetendam, docuit Bernard. de Gam- 
maco citatus a Capreolo in 4. d. 12. q. 2., ad argumenta Gotbgredi. 
Alii dicunt, eum defectum debere ignorari a poenitente invinci- 
biliter. Alii dicunt, ignorantiam non obstare, etiam culpabilem. 
Alii sufficere, si poenitens accuset se de illo defectu doloris in 
eadem confessione ». 

At, his relictis, duo tantum casus P. Suarez et Cardinalis de 
Lugo commemorant, in quibus admittunt sacramentum poeniten- 
tiae validum esse et simul informe. Primus est casus, «quo ali- 
quis qui commisit », ait de Lugo (1l. c. n. 74.), « duplex peccatum 
mortale, ex. gr., alterum furti, alterum odii, confitetur peccatum 
furti, de ipsoque dolet propter specialem turpitudinem et foedi- 
tatem furti; de peccato autem odii non dolet, nec illud confite- 
tur, quia illius invincibiliter est oblitus ». In eo casu, idem auctor 
prosequitur, « cum homo apponat materiam, scilicet confessionem 
formaliter integram, et dolorem efhicacem cum proposito absoluto; 
nihil videtur deesse ad hoc, ut adveniente absolutione, fiat verum 
et validum sacramentum; et tamen non confertur gratia, quia 
datur obex peccati odii non retractati per dolorem aliquem, for- 

maliter, aut virtualiter: — nam dolor de furto, cum sit ex speciali 
motivo turpitudinis propriae furti, ut supponimus, non potest ex- 
tendi virtualiter ad peccatum odii, quod illam turpitudinem nom 
participat, sed aliam diversam: unde remitti non potest etiam 
indirecte per tale sacramentum, ut constat: atque adeo sacramen- 
tum in hoc casu erit validum et informe ». 

Alius casus, qui admittitur a de Lugo (ibid. n. 89.), est de 
homine qui « ex ignorantia invincibili crederet non esse peccatum 
mortale accedere ad sacramentum sine dolore de omnibus », do- 
leret tamen de peccato aliquo. 

Partem quam sequimur, ostendit 


THESIS XX. 


Nequit. poenitentiae sacramentum esse validum et informz. 


Cum ex hucusque demonstratis evidenter constet nullum esse 
Sacramentum poenitentiae, si poenitens peccata sine contritione 
confiteatur; thesim in primis vindicamus ostendendo sacramentum 
poenitentiae validum et informe non dari in casu quo poenitens 
habeat attritionem non veram, sed existimatam: — deinde loque- 
mur de casu quo quis de uno peccato mortali doleat propter 
elus specialem turpitudinem, et de alio peccato, quod commise- 
rat, non habeat attritionem, quia huius peccati invincibiliter est 
oblitus: — denique verbum dicemus de casu a P. de Lugo pro- 
posito, nempe illius qui ex ignorantia invincibili crederet non 
esse peccatum mortale accedere ad sacramentum poenitentiae sine 
dolore de peccatis omnibus, et ideo non de omnibus doleret, sed 
de aliquo. 

Et primo quidem sacramentum poenitentiae validum et informe 
non datur in casu attritionis existimatae. 

I. Quia sacramentum nequit esse validum si desit pars ma- 
terialis ex qua sacramentum essentialiter. constare debet. — Sed 
Si poenitens habet attritionem non veram, sed existimatam, deest 
pars materialis ex qua sacramentum poenitentiae essentialiter 
constare debet. — Ergo si poenitens habet attritionem existima- 
tam, sed non veram, sacramentum poenitentiae validum esse non 
potest. 

Maior est evidens: — Minor patet ex dictis, p. 2. art. 6. et 7.: 
pars enim materialis sacramenti poenitentiae, ex qua sacramen- 
tum hoc essentialiter constare debet, est contritio saltem imper- 
fecta, seu attritio, ut illis articulis demonstravimus: sed in eo 
qui habet attritionem existimatam et non veram, attritio deest: 
ergo in eo deest pars materialis sacramenti poenitentiae, ex qua 
essentialiter constare debet. 

2. Argumentum praecedens confirmatur a simili. Sicut aqua 
existimata, etiam invincibiliter, si revera non est aqua, non est 
materia baptismi sufficiens, ideoque sacramentum in tali casu non 
conficitur: — ita attritio, invincibiliter etiam existimata, cum re- 
vera non sit attritio, non est sufficiens materia ad sacramentum 
poenitentiae conficiendum. 

3. Ratio praecipua, qua adducti fuerunt nonnulli auctores ad 
defendendam sufficientiam attritionis existimatae, nullo modo va- 
let. — Aiunt, si dolor verus absolute requireretur, et non posset 
sufficere existimatus, anxii essent poenitentes, et nimium solliciti 
ut repeterent confessiones. 

Sed respondetur, 1) — si poenitens fecit quod in se erat cum 
divina gratia ut verum dolorem de peccatis conciperet, et bona 
fide, proponendo emendationem vitae, accessit ad confessionem; 
ille profecto habuit dolorem verum non existimatum: Deus enim 
qui excitavit in peccatore salutares cogitationes et affectus ad 
poenitentiam agendam, eum gratiae non obsistentem, immo re- 
spondentem, adiuvit ut sufhcienter doleret de peccatis. 2) — 
Supposita possibilitate doloris insufficientis in poenitente, qui 
fecit quod in se erat ad habendam attritionem veram de pec- 
catis, confessio utique erit invalida, sed durante bona fide poe- 
nitentis, peccata quae nom fuerunt remissa, in subsequente con- 
fessione valida, indirecte remissa erunt. 3) — Si postea aperte 
constiterit defectus prioris confessionis, « non mirum », ait de 
Lugo (disp. 14. sect. 6. n. 72.), « quod oporteat eam repetere, 
sicut si constat de defectu iurisdictionis in confessario, qui eam 
audivit ». 

Secundo, sacramentum poenitentiae validum esse nequit in casu 
a Suaresio, de Lugo et aliis admisso. — Agitur de homine qui 
duo lethalia peccata commisit, et unius invincibiliter est oblitus, 
alterum vero confitetur, atque de eo, vera attritione, dolet pro- 
pter specialem eius turpitudinem. Et in hoc casu dicimus, sacra- 

mentum non erit validum et informe, sed validum et formatum, 
seu producens gratiam. 

Et sane in hoc poenitente vera attritio supponitur, ut sacra- 
mentum dicatur validum : — sed si attritio vera, quae ad sacra- 
mentum valide conficiendum requiritur, adest, et confessio for- 
maliter integra fit cum voluntate satisfaciendi; iam ex parte 
poenitentis concurrunt omnia, quae materiam sacramenti exhibent 
et disponunt proxime poenitentem ad gratiam in sacramento 
recipiendam: — ergo, accedente forma sacerdotalis absolutionis, 
sacramentum validum erit et gratiam conferet. 

Nec reponatur, attritionem hanc poenitentis sufficere ad partem 
materialem sacramenti constituendam, sed non sufhcere ad hoc 
ut poenitentem disponat ad gratiam sacramenti recipiendam. 

Etenim Concilia Florentinum et Tridentinum numquam dis- 
ünguunt inler attritionem quae sit pars malerialis constitutiva sacra- 
menti, et. altritionem quae sit dispositio ad gratiam; — immo eamdem 
omnino attritionem statuunt esse partem materialem sacramenti 
et dispositionem proximam ad gratiam in sacramento. 

Reapse Concilium Florentinum postquam dixerit: « Quartum 
Sacramentum est poenitentia, cuius quasi materia sunt actus 
poenitentis, qui in tres distinguuntur partes. Quarum prima est 
cordis contritio, ad quam pertinet, ut doleat de peccato commisso, 
cum proposito non peccandi de cetero»; et enumeraverit alias 
partes, nempe oris confessionem, et satisfactionem, et indicaverit 
formam in verbis absolutionis, quae proferuntur a sacerdote; 
statim addit: « Effectus huius sacramenti est absolutio a peccatis ». 
— Ergo, si vera habeatur contritio ad partem materialem sacra- 
menti requisita; si adsint aliae partes materiales, et accedat ab- 
solutio sacerdotis legitimi, effectus sacramenti habebitur; et ad 
hunc effectum percipiendum, nempe ad gratiam et ad remissio- 
nem peccati, poenitens dispositus sufhcienter erat per contritio- 
nem, confessionem et satisfactionem. 

Et clarius Concilium Tridentinum, sess. 14. c. 3. postquam 
docuerit: « Sunt autem quasi materia huius sacramenti ipsius 
poenitentis actus, nempe contritio, confessio et satisfactio», illico 
subiungit: « Qui [actus] quatenus ad integritatem sacramenti, ad 
plenamque et perfectam | peccatorum. | remissionem. ex Dei institutione 
requiruntur, bac ratione Poenitentiae partes dicuntur. » 

In cap. autem 4. eiusdem sessionis 14., Concilium expresse 

declarat: « Contritionem imperfectam, quae attritio dicitur, quo- 
niam vel ex turpitudinis peccati consideratione. . . concipitur. . . donum 
Dei esse...quo poenitens viam sibi ad iustitiam parat. Et quam- 
vis sine sacramento poenitentiae per se ad iustificationem perdu- 
cere peccatorem nequeat; tamen eum ad De gratiam in sacra- 
mento poenitentiae impetrandam. disponit. 

Ergo ex doctrina Concilii, clarissime proposita, aitritio ad 
inlegritatem. essentialem. sacramenti. requisita, est illa quae. requiritur 
ad plenam et perfectam peccatorum. remissionem ; — atirilio quae ex 
consideratione turpitudinis peccati. concipitur, ea est qua poenitens viam 
sibi parat ad iustitiam; ea est quae. peccatorem. ad. Dei gratiam in 
sacramento disponit. Ac proinde vel attritio haec, quae est pars 
sacramenti, in poenitente non invenitur; et tunc sacramentum 
poenitentiae nullum erit; — vel adest, et tunc non modo valet 
ad sacramentum validum constituendum, sed etiam ad fructum 
eiusdem sacramenti percipiendum, nempe gratiam; ideoque ad 
sacramentum validum et formatum. 

Sed aiunt, peccator qui attritionem conceperat propter moti- 
vum speciale turpitudinis alicuius peccati, et alterius peccati 
oblitus est; de hoc non dolet; ac proinde hoc peccatum non re- 
tractat, el adhuc in animo habitualiter adhaeret; et consequenter 
obicem opponit gratiae in sacramento percipiendae, quod, hac de 
causa, erit validum sed informe. 

Respondemus: — peccatorem, si veram habeat attritionem , de 
illo etiam peccato, cuius invincibiliter non recordatur, implicite 
dolet; et ideo nullum obicem opponit gratiae, eamque consequi- 
tur in sacramento. — Nam etsi ex consideratione specialis. turpitu- 
dinis alicuius. peccati, tamquam ex motivo extrinseco, adductus fuerit 
peccator ad eliciendum actum attritionis; hic tamen actus habet 
motivum intrinsecum universale, quod omnia omnino peccata com- 
plectitur, et ex quo omnia peccata mortalia detestamur: idcirco, 
hoc actu attritionis, non modo peccator poenitens de peccato 
quod confitetur dolet, sed implicite et virtualiter de illo etiam 
peccato cuius est oblitus. 

Et hoc constat. 1. Ex matura ipsa attritionis. — Attritio enim, 
ut omnes fatentur, ad virtutem poenitentiae pertinet. Sed virtus 
poenitentiae habet pro motivo formali honestatem quae reperitur 
in reparatione. iuris divini per quodcumque peccatum. laesi; ideoque 
habet motivum universale, respiciens omnia peccata mortalia. 

Ergo attritio elicitur ex motivo formali intrinseco, quod univer- 
sale est et omnia peccata mortalia respicit atque complecti- 
tur; ac proinde ex eodem motivo omnia peccata mortalia dete- 
statur. — Confer ea quae habentur in r. parte huius Tractatus, 
34. 2. et 4. 

2. Ex doctrina Concilii. Tridentini. — Concilium enim ad sa- 
cramenti validitatem requirit attritionem, quae, etsi concipiatur 
«ex turpitudinis peccati consideratione », «excludat tamen peccandi 
voluntatem », et «contineat non solum vitae novae propositum et 
incboationem, sed veteris etiam odium ». Atqui talis attritio exten- 
dere se debet saltem implicite et virtualiter ad omnia peccata 
commissa, ratione motivi sui intrinseci et universalis; nec ullo 
modo concipi potest limitata ad unam tantum peccatorum spe- 
ciem, et non ad aliam. — Ergo. 

Maior desumpta est ex verbis Tridentini in capite 4. sess. 14. 
saepissime citatis. Minor est evidens: si enim attritio posset esse 
ex motivo aliquo intrinseco limitato, non excluderet voluntatem 
peccandi, sed voluntatem committendi boc peccatum; non contineret 
inchoationem fovae vitae et odium veleris, sed propositum non ite- 
randi illud peccatum, et odium relate ad boc idem unum peccatum. 

Praeterea ex doctrina eiusdem Concilii (sess. cit. c. 5.) peccata 
quae diligenter cogitanti non occurrunt, in universum eadem con- 
fessione inclusa esse intelliguntur, pro quibus fideliter cum Pro- 
pheta dicimus: « Ab occultis meis munda me, Domine». — Atqui 
peccata oblita nequeunt intelligi in confessione aliorum inclusa, 
nisi attritio poenitentis, utpote ex motivo universali intrinseco, 
omnia peccata complectatur, et de illis omnibus doleat. — Ergo. 

Minor patet, nam confessione sacramentali, — quae debet esse 
dolorosa, seu sensibilem reddere debet poenitentis contritionem, 
— peccata omnia oblita intelligi non possent inclusa, si contritio 
confitentis, ex motivo aliquo particulari, neque virtualiter peccata 
omnia mortalia detestaretur, neque de commissis omnibus pec- 
catis, virtualiter saltem, doleret. 

Circa casum a P. de Lugo propositum de peccatore qui ac- 
cederet ad sacramentum poenitentiae cum dolore de aliquo pec- 
cato, sed non de omnibus, quia crederet invincibiliter id fieri 
posse, respondemus: — 

S1 poenitentem supponimus, qui non habeat formalem et ex- 
plicitum dolorem de omnibus et singulis peccatis, quae commi- 

serat; sed eis in voluntate non adhaereat, et de aliquo ex vera 
attritione doleat; hic etiam de omnibus habet virtualem dolorem, 
et non ponit obicem ad gratiam, ac proinde suscipit sacramentum 
poenitentiae validum et formatum. 

Si vero poenitentem supponimus, qui de uno peccato doleat, 
sed aliis in corde adhaereat, hic sane non habet veram attritionem, 
quae a Concilio Tridentino ad sacramenti validitatem requiritur; 
ac proinde sacramentum poenitentiae, manente hac poenitentis 
dispositione, validum confici nequit. 

Thesis quam defendimus, auctoritate Doctoris Angelici merito 
confirmatur. — Etenim in Suppl. q. 29. art. 8., agens de Extrema 
Unctione, dicit: « Hoc sacramentum (extremae unctionis) non 
habet aliquem effectum , qui semper ex operatione [al. oratione] 
ministri consequatur, omnibus quae sunt de essentia sacramenti 
etiam rite peractis, sicut character in baptismo et confirmatione, 
et transsubstantiatio in Eucharistia, et remissio peccati in poeni- 
tentia, existente contritione, quae est de essentia sacramenti poe- 
nitentiae, non autem de essentia huius sacramenti». Ergo iuxta 
S. Thomam, contritio ita est pars essentialis sacramenti poeni- 
tentiae, ut, ea posita, habeatur sacramenti effectus, scilicet remis- 
sio peccati; ideoque sacramentum non potest esse validum et 
informe. 

Dices, S. Thomam contrarium docuisse in Suppl. q. 9. a. t.: ibi 
enim quaerit « Utrum confessio possit. esse informis », et respondet: 

« Dicendum quod confessio est actus virtutis, et est pars sa- 
cramenti. Secundum autem quod est actus virtutis, est actus me- 
ritorius proprie: et sic confessio non valet sine caritate, quae est 
principium merendi. Sed secundum quod est pars sacramenti, sic 
ordinat confitentem ad sacerdotem , qui habet claves Ecclesiae, 
qui per confessionem conscientiam confitentis cognoscit; et se- 
cundum hoc confessio potest esse etiam in eo qui non est con- 
tritus, quia potest peccata sua pandere sacerdoti, et clavibus Ec- 
clesiae se subiicere; et quamvis tunc non percipiat absolutionis 
fructum, tamen recedente fictione percipere incipiet, sicut etiam in 
aliis sacramentis est. Unde non tenetur iterare confessionem, qui 
fictus accedit, sed tenetur postmodum fictionem suam confiteri ». 

Sylvius, Billuart et alii, ut difhicultatem solvant, concedunt 
S. Doctorem sententiam, quam hic, q. 9. Suppl. proposuerat, in 
q. 29. Suppl. retractasse. 

Sed, ut videtur, aliter et melius diffhicultati responderi potest. 

S. Thomas, Suppl. q. 9. a. 1., non dicit sacramentum poeni- 
tentiae dari validum et informe; — sed confessionem posse fieri sine 
dolore ad absolutionem recipiendam sufhcienti: et in hoc casu, 
absolutionem peccatorum. esse nullam , ideoque nullum esse sacra- 
mentum; confessionem vero valere apud eumdem confessarium, 
ita ut postea poenitens non teneatur ei illam iterare, sed accusare 
solum se prius ad confessionem accessisse indispositum, et sic 
accipere absolutionem. 

Hic sensus eruitur I. ex titulo quaestionis, quae mon speclat 
sacramentum, sed confessionem. — 2. Ex conclusione: « Ergo non 
est de necessitate confessionis quod. sit caritate formata». — 3. Ex re- 
sponsione is corpore articuli: « Secundum quod est [confessio] 
pars sacramenti... potest esse etiam in eo qui mon est contritus . . . 
Unde non tenetur iterare confessionem, qui fictus accedit, sed tenetur 
postmodum fictionem suam confiteri ». — Hinc S. Thomas con- 
fessionem informem appellat eam. quae fiat absque contritione; nam 
contritio confessionem veluti informat, reddens eam sacramenta- 
lem, ad sacramentum aptam. 

Demum notetur: si articulus iste 1. quaestionis 9. Suppl. in- 
telligeretur de sacramento poenitentiae valido et informi, admitti de- 
beret S. Thomam docuisse validum esse. sacramentum. sine. dolore 
susceptum ab eo qui peccata sua narravit, sed non accusando seipsum 
fassus est. Quod sane absurdum est, aperte contrarium doctrinae 
S. Doctoris (V. supra, p. 2. art. 6.), et reiicitur a theologis nobis 
hac in re adversis. 

Sequela quam indicavimus, patet tum ex obiectione 3. a 
S. Thoma proposita in eodem articulo 1. quaestionis 9., tum ex 
eius solutione. 

Haec est obiectio: — « Praeterea, in confessione oportet quod 
os cordi concordet, quia hoc ipsum nomen confessionis requirit. 
Sed ille qui adhuc manet in affectu peccati, si confitetur, non 
habet cor ori conforme, quia corde peccatum tenet, quod ore 
damnat. Ergo talis non confitetur ». 

Respondet Angelicus: — «Ad tertium dicendum quod ille qui 
peccata quae habet narrat, vere loquitur; et sic cor concordat 
voci vel yerbis quantum ad substantiam confessionis, quamvis 
discordet a confessionis fine ». 

ARTICULUS NONUS 


De. oonfessione. 


Sacramenti poenitentiae pars altera materialis est. confessio, 
de qua multa in Theologia Morali pertractantur: hic solum quae- 
dam ad rem nostram spectantia declarabimus. 

Confessio peccatorum materialiter integra aut formaliter esse 
potest. Malerialiter integra confessio dicitur ea in qua omnia 
omnino peccata mortalia a poenitente commissa, secundum spe- 
cies suas et numeros, distincte accusantur; formaliter vero con- 
fessio integra est illa in qua peccata mortalia accusantur, quae 
hic et nunc a poenitente in confessione accusari possunt. — Porro, 
confessionem materialiter integram per se requiri ad sacramenti 
poenitentiae susceptionem, patet ex omnibus quae in hac secunda 
Tractatus parte dicta sunt: hic igitur solum demonstrabimus, con- 
fessionem formaliter integram quandoque sufficere. — Praeterea 
confessionem validam non esse ostendemus, quae facta fuerit sa- 
cerdoti absenti, per litteras aut per internuncium: — et insuper ex 
confessione sacramentali oriri in sacerdote obligationem sigilli pro- 
babimus, ob quam in nullo casu licebit ei peccata quae in confes- 
sione audiverit, sine licentia poenitentis manifestare. 

Subsequens tripartita thesis haec praestabit. 


THESIS XXI. 


Ad sacramentum. poenitentiae. suscipiendum sufficit. confessio formaliter 
integra, cum. impotentia. physica. vel moralis obstat quominus a 
poenitente confessio. materialiter. integra. perficiatur : sed. sacerdoti 
absenti, per litteras aut per internuncium, confessio non potest fieri.— 
Porro ex omni et sola confessione sacramentali obligatio sigilli exur- 
git, qua. ille qui confessionem audivit, perpetuo. arctissimeque tenetur 
nemini unquam ea quae sibi pro confessione poenitentis credita fue- 
runt, absque ipsius poenitentis venia, revelare. 


Prob. 1* pars thesis. — Et quidem confessionem formaliter in- 
tegram sufficere, 5i adsit impotentia physica ad confessionem mate- 
riliter integram perficiendam, patet 

r. Quia Christus, cum confessionis legem instituit, profecto 
non voluit ut supra id quod possent homines obligaret: si ergo 
physice poenitens nonnisi confessionem formaliter integram facere 
potest, ad hanc solum tenetur, et haec sufficit. 

2. Eadem veritas constat ex declarationibus Conciliorum et 
Romanorum Pontificum. — Ad exemplum citamus Concilium 
Arausicanum I. can. 12.; «Subito obmutescens, prout status eius 
est, baptizari aut poenitentiam accipere potest, si voluntatis aut 
praeteritae testimonium aliorum verbis habet, aut praesentis in 
suo nutu » : — Concilium Carthaginiense IV. cap. 76.: «Is qui in 
infirmitate petit, si casu, dum ad eum sacerdos invitatus venit, 
oppressus infirmitate obmutuerit, vel in phrenesim versus fuerit; 
dent testimonium qui eum audierunt, et accipiat poenitentiam; 
et si continuo creditur moriturus, reconcilietur per manus im- 
positionem et infundatur ori eius Eucharistia » : — S. Leonem 
Papam I. in Ep. 108. ad Theodorum Episcopum: «Si aliqua 
aegritudine ita fuerint aggravati, ut quod paulo ante poscebant, 
sub praesentia sacerdotis significare non valeant, testimonia eis 
fidelium et circumstantium prodesse debebunt, ut simul et poeni- 
tentiae et reconciliationis beneficium consequantur ». 

Et etiam extra hos casus, in quibus nonnisi per signa quae- 
dam aegroti eo modo quo valent confitentur, confessionem for- 
maliter integram sufficere declaravit Concilium Florentinum, di- 
cens: «Peccator omnia peccata, quorum memoriam babet, suo 
sacerdoti confiteatur integraliter ». — Et Tridentina Synodus 
idipsum confirmavit statuens (sess. 14. cap. 5.): «Reliqua autem 
peccata, quae diligenter cogitanti non occurrunt, in universum eadem 
confessione inclusa intelliguntur ». 

3. In Rituali Romano a Paulo V. edito et proposito toti Ec- 
desiae, sufficientia confessionis formaliter integrae iterum asseritur, 
nam in eo legitur: « Quod si inter confitendum, vel antequam 
incipiat confiteri, vox et loquela aegro deficiat, nutibus et signis 
conetur [confessor] quoad eius fieri poterit, peccata poenitentis 
cognoscere ; quibus utcumque vel in genere vel in specie cognitis, 
vel etiam st confitendi desiderium , sive per se, sive per alios 
ostenderit, absolvendus est ». 

Et haec est üniversalis et perpetua praxis in Ecclesia. 

Quod autem ab integritate materiali excuset etiam impoten- 
tia moralis, indubium est: — nam praeceptum confessionis cum 

sit positivum , possunt dari casus in quibus ab hoc praecepto 
totaliter implendo poenitens eximatur: — hi vero casus in Theo- 
logia Morali perpenduntur. 

Prob. 2? pars thesis. — Ex celebri Decreto Clementis Pa- 
pae VIII. dato die 20 Iunii anno 1602., ad dirimendam litem in 
Hispania praesertim inter Theologos agitatam. — Haec sunt Pon- 
tificis verba: « Proposita quaestione, utrum liceat per litteras seu 
internuncium confessario absenti peccata sacramentaliter confiteri 
et ab eodem absente absolutionem obtinere; Sanctissimus Domi- 
nus noster, auditis votis Patrum Theologorum, et re cum Illu- 
strissimis et Reverendissimis DD. Cardinalibus contra haereticam 
pravitatem generalibus inquisitoribus mature ac diligenter consi 
derata; hanc propositionem, scilicet licere per litteras seu inter- 
nuncium confessario absenti peccata sacramentaliter confiteri et 
ab eodem absente absolutionem obtinere, ad minus ut falsam, 
temerariam et scandalosam, damnavit ac prohibuit, praecepitque 
ne deinceps ista propositio publicis privatisque lectionibus, con- 
cionibus et congressibus doceatur, neve unquam, tamquam aliquo 
casu probabilis, defendatur, imprimatur aut ad praxim quovis 
modo deducatur ». 

Hoc autem Decretum intelligi non debet solum copulative, 
sed etiam disiunctive; — ac proinde non tantum damnat confes- 
sionem absenti factam cum absolutione ab absente sacerdote post 
confessionem prolata; sed etiam ipsam confessionem absenti fa- 
etam per litteras vel per internuncium. 

Et certe, licet confessio possit aliquando a poenitente frert 
nutibus aut scripto aut per interpretem, ut ostendunt Ecclesiae 
praxis et documenta quae pro priori parte thesis attulimus, ac 
ratio ipsa confirmat; — in absentia tamen sacerdotis qui confes- 
sionem suscipiat, non potest perfici. 

Quod ex eadem Ecclesiae consuetudine constat; immo ex ipsa 
sacramenti institutione. — Nam poenitens coram sacerdote, ut 
reus ante tribunal iustitiae sistere se debet, ac sacerdoti, tam- 
quam iudici, praesentem statum conscientiae suae, et praesentem 
poenitentis animi sui dispositionem manifestare, ut, secundum eam, 
sacerdos absolutionem impertiat aut deneget. Porro confessio 
missa sacerdoti absenti per litteras aut per internuncium mani- 
festare potest poenitentis dispositionem, dum epistolam scribit 
aut peccata sua revelat nuntio; sed manifestare nequit eiusdem 

poenitentis dispositionem eo tempore quo sacerdos absolutionem 
impertit. 

Nec dicatur: — Concilia, quae mox citavimus ad primam 
partem thesis comprobandam, nec non S. Leonem M. et Rituale 
Romanum, statuere fidelem moribundum a sacerdote superve- 
niente esse absolvendum, si desiderium poenitentiae sive per se, 
sive per alios prius ostenderit, atque ita sacerdoti peccatorum 
suorum confessionem aliquo modo fecerit. — Ergo confessio facta 
sacerdoti absenti valida est, et. Decretum Clementis VIII. non 
spectat confessionem factam sacerdoti per litteras, aut per nun- 
cium; sed confessionem absenti sacerdoti factam cum absolutione 
ab eo lata, postquam confessionem illam accepit. 

Respondemus negando consequentiam. Etenim in casu mori- 
bundi, de quo Concilia, S. Leo M. et Rituale loquuntur, confessio 
sacramentalis valida, ob quam sacerdos superveniens absolutio- 
nem impertit, non est illa quae i» absentia sacerdotis facta est; 
sed alia quae in eiusdem sacerdotis praesentia, in quantum fieri 
potest, perficitur a moribundo. 

Sane suspiria, gemitus, oculorum membrorumque aliorum mo- 
tiones, et ipsamet anxia respiratio, haberi possunt ut signa quibus 
poenitens moribundus contritionem animi sui, voluntatem accu- 
sandi se, et desiderium absolutionis obtinendae a sacerdote prae- 
sente conatur exprimere; et ideo his signis positis, quae dubie 
saltem. confessionem moribundi exhibent, eiusque dispositionem 
ostendunt ad sacramentum poenitentiae suscipiendum , sacerdos 
potest, immo debet, beneficio absolutionis sub conditione, pericli- 
tanti homini opitulari. 

Et certe nonnulli, fide dignissimi, qui ad extremum usque vitae 
limen adducti fuerant, recuperata contra spem valetudine, de re- 
cusata eis a sacerdote praesente, dum in articulo mortis erant, 
absolutione conquesti sunt, asserentes se eam ardenter concupi- 
visse, et omnibus quibus poterant signis implorasse; quae tamen 
adstantes vel non attenderunt, vel tamquam mere naturalia. iudi- 
caverunt. 

« Quod si », inquit Viva (thesi confixa de Conf. et Absol. 
per litteras S 10.), « fere semper sacerdos absolvere possit ac de- 
beat morti proximum, saltem sub conditione mente concepta, ex 
hoc praecise, quod vita eius anteacta, christiano ritu instituta, det 
prudens motivum ad iudicandum, quod velit in eo mortis arti- 

culo suscipere sacramentum poenitentiae, et quod anxiam respi- 
rationem et alia signa sensibilia dirigat, quantum potest, ad osten- 
dendum hoc desiderium, etiamsi neque in praesentia, neque in 
absentia sacerdotis potuerit expresse petere absolutionem sacra- 
mentalem ......a fortiori poterit ac debebit eumdem sacerdos 
absolvere, saltem sub conditione, si ad haec omnia adiungatur 
testis, qui deponat, moribundum, antequam sensibus destitueretur, 
absolutionem petiisse, esto huius testis depositio non fiat coram 
infirmo ». 

Et exinde patet ratio eorum quae praescripta fuerunt a Conci- 
liis, a S. Leone M. et a Rituali Romano superius citatis; et mani- 
feste apparet eis Decretum Clementis VIII. nullatenus contradicere. 

Ceterum quod Decretum istud intelligi debeat etiam disiun- 
ctive, — ita ut confessio facta sacerdoti absenti, etiam seiunctim 
ab absolutione quam ipse sacerdos absens conferret, proscripta 
sit, — autbentice declaratum fuit tum ab ipso Clemente VIII. 
tum a Paulo V. in Congregatione Sancti Officii, die 14 Iulii 1605., 
ut referunt Cardinalis de Lugo (de Poenit. disp. 17. sect. 4. n. 65.), 
et P. Viva (l. c.). | 

Quod autem Decretum Clementis VIII. dicat confessionem, 
in absentia sacerdotis factam, esse non modo ;llicitam, sed invali- 
dam, communiter, contra nonnullos, theologi docent: — idque recte 
deducitur ex ipsis verbis illius Decreti, quae prohibent « se um- 
quam tamquam aliquo casu probabilis [opinio de confessione per 
litteras aut per internuncium] defendatur. . .. . aut ad praxim quo- 
vis modo deducatur ». — Profecto, si confessio facta absenti de se 
valida esset, aliquo saltem casu licita foret, nimirum in articulo 
mortis et in casu extremae necessitatis ; tunc enim omnia media, 
quae ad salutem consequendam valida sunt, ut licita etiam, ob 
periculum aeternae damnationis, haberi debent. 

Praeterea Decretum Pontificis latum fuit ad dirimendas con- 
troversias, quae spectabant validitatem, non liceitatem, confessionis 
factae sacerdoti absenti, ut Ioannes a S. Thoma, qui tempore il- 
larum controversiarum in. Hispania floruit, aperte testatur. V. Bil- 
luart, de. Poenitentia, disp. 7. a. 3. S 2. — Et insuper validam non 
esse illam confessionem, ostendunt etiam rationes quas attulimus 
ad Decretum Summi Pontificis vindicandum. 

Prob. 3* pars tbesis. — Et primo quidem dicimus obligationem 
sigill! sacramentalis oriri ex omni et sola confessione. sacramentali. 

Enimvero ex sola confessione sacramentali oritur, quia nonnisi sa- 
cramento sigillum de quo loquimur adnexum est; ac proinde ad 
confessionem non sacramentalem, quae meque sacramentum incboat, 
non se extendit: — et omnem confessionem. sacramentalem. comple- 
ctitur, quia eadem ratio est de quacumque confessione, ita ut 
etiam de confessione publice facta loqui non liceat, nisi quatenus 
psiusmet poenitentis haec est voluntas. 

Dicimus secundo, obligationem sigilli, perpetuam et pro omni 
«4s, — quam Theologi communiter admittunt, reiecta contraria 
opinione tamquam erronea, — oriri non tantum ex eo quod te- 
neamur iure naturali et divino non revelare occulta proximi, ne 
infametur; aut ex eo quod poenitens, qui intima cordis sui sa- 
cerdoti revelat, silentium circa ea strictissimum tacite condicat ; 
sed, ut videtur, potissimum oriri ex iniuria quae sacramento fie- 
ret, si aliquando secretum confessionis revelaretur; confessio enim 
odiosa fieret, et peccatores ad medium hoc salutis cum fiducia non 
possent accedere. 

Id vero optime declaratur a Suar. (d. 33. s. 1. n. 7.) sequenti 
pacto : — « Quia si vel in uno casu daretur licentia, iam hoc esset 
committendum arbitrio et prudentiae confessoris: quia causa vel 
casus in quibus id esset licitum, non essent omnino definiti ; ergo 
semper possent poenitentes timere huiusmodi arbitrium confes- 
soris. Atque hinc etiam factum est, ut quoties poenitens timet 
revelationem secreti, excusetur ab obligatione illud confitendi, ut 
In superioribus dictum est; fundaturque in naturali ratione: quia 
nemo cogitur ut se prodat; qui autem confiteretur peccatum a 
confessore revelandum, iam ipse se proderet; ergo ad hoc non te- 
netur. Ergo, ut ipsi poenitentes non possint excusari a confessione 
peccatorum, necessarium fuit ut omnino praecluderetur via reve- 
landi confessionem. — Dices: Non est inconveniens poenitentem 
interdum excusari. Respondeo: Excusari per accidens et ex malitia 
confessoris, non est inconveniens: tamen excusari ex vi et modo 
institutionis ipsius sacramenti, et ex facultate a Christo data ipsi 
confessori pro aliquo casu , esset magnum inconveniens: et contra 
debitam institutionem et finem talis sacramenti. Eo vel maxime, 
quod hoc ipso destruitur omnis ratio vel utilitas, quae esse pos- 
set in tali revelatione: nam quoties poenitens timeret revelandum 
esse peccatum aut id esse licitum, non diceret illud; ergo cessa- 
Tet utilitas, quae fingi posset in usu talis secreti. Unde tandem 

concluditur ratio; quia haec revelatio est nociva sacramento , et 
nunquam potest esse vere ac moraliter utilis; ergo nunquam est 
licita ». 

Ex his autem patet, praeceptum sigilli, quamvis supernaturale 
sit et divinum, — superat enim omne secretum naturale, respicit 
sacramentum poenitentiae, et sequitur ex actione sacra et super- 
naturali, — non esse tamen praeceptum mere positivum superad- 
ditum institutioni sacramenti poenitentiae; sed esse quasi conna- 
turale et intrinsecum ipsi sacramento, prout a Christo Domino 
institutum est, ita ut ex eius institutione exurgat, tamquam per 
necessariam quamdam consecutionem. — Et si dicatur, Christum 
potuisse sacramentum poenitentiae instituere quoad substantiam 
et effectum eius, quin imponeret ministro sacramenti tam arctam 
obligationem secreti sacramentalis; respondit Suarez (1. c. num. 10.): 
« Si de absoluta potentia [Christus] potuit, non tamen secundum 
convenientem modum providentiae; et ideo de facto ita fecit hanc 
institutionem, ut haberet hanc obligationem coniunctam: — illam 
vero talem fuisse, consensus et traditio Ecclesiae satis docent, 
et convenientiam eius probat experientia perpetua, qua constat, 
et hunc rigorem fuisse utilissimum, et nunquam [quod sciamus] 
Occurrisse casum, in quo aliud expediret ». 

Praeter praeceptum naturale et praeceptum positivum divi- 
num, ex quibus obligatio oritur servandi secretum arctissimum, 
numquam violandum, de illis quae in confessione sacramentali 
audita fuerunt, extat etiam praeceptum ecclesiasticum, quod in- 
dicatur in verbis S. Gregorii M. (c. Sacerdos, de Poenit. dist. 6.), 
quibus vetat peccata in confessione audita cuique bominum reci- 
tari: — et renovatum legitur in c. 21. Concilii Lateranensis IV., 
ubi haec habentur: « Caveat autem [confessarius] omnino, ne 
verbo aut signo aut alio quovis modo prodat aliquatenus pec- 
catorem,; sed si prudentiori consilio indiguerit, illud absque ulla 
expressione personae caute requirat, quoniam qui peccatum in 
poenitentiali iudicio sibi detectum praesumpserit revelare, non 
solum a sacerdotali oficio deponendum decernimus, verum etiam, 
ad agendam perpetuam poenitentiam , in arctum monasterium 
detrudendum ». 

ARTICULUS DECIMUS 


De satisfactione. 


In re praesenti, nomine satisfactionis significatur, poenae ali- 
cuius temporalis voluntaria perpessio ad compensandam. iniuriam. Deo 
per peccatum. illatam, et ad. redimendam. poenam temporalem post re- 
missum peccatum. reliquam. 

Satisfactio extrasacramentalis vocatur illa quae proprio arbitrio 
4 peccatore assumitur: — sacramentalis autem ea quae in sacro 
tribunali poenitentiae a sacerdote imponitur et pertinet ad sacra- 
menti integritatem. 

Protestantes omnem satisfactionis necessitatem reiicere conati 
sunt, et dixerunt: — 1. Peccatum non posse condonari a Deo, 
quin simul poenae totius, tum aeternae, tum temporalis, remissio 
fiat. — 2. Satisfactiones a nobis exhibitas, passioni ac morti Christi 
Redemptoris et satisfactioni ab eo praestitae irrogare iniuriam. — 
3. Deo satisfieri non posse pro peccatis quoad temporalem poe- 
nam, sive per satisfactiones quae a poenitente sponte suscipiuntur, 
sive per eas quae iniunctae fuerunt a sacerdote. 

Has haereticas assertiones Concilium Tridentinum, sess. 14. 
capit. 8., refutavit his verbis: « Falsum omnino esse et a verbo 
Dei alienum, culpam a Domino nunquam remitti, quin universa 
etiam poena condonetur.. Perspicua enim et illustria in Sacris 
Litteris exempla reperiuntur quibus, praeter divinam traditionem, 
hic error quam manifestissime revincitur. ... Neque vero securior 
ulla via in Ecclesia Dei unquam existimata fuit ad amovendam 
imminentem a Domino poenam, quam ut haec poenitentiae opera 
homines cum vero animi dolore frequentent.... Neque vero ita 
nostra est satisfactio haec, quam pro peccatis nostris exsolvimus, 
ut non sit per Christum Iesum: nam qui ex nobis, tanquam ex 
nobis, nihil possumus; eo cooperante, qui nos confortat, omnia 
possumus: ita non habet homo unde glorietur: sed omnis glo- 
riatio nostra in Christo est, in quo vivimus, in quo meremur, 
in quo satisfacimus, facientes fructus dignos poenitentiae, qui ex 
illo vim habent, ab illo offeruntur Patri, et per illum acceptan- 
tur a Patre ». 

Et postea idem Concilium, eadem sessione, praedictos Novato- 
rum errores distinctis definitionibus condemnavit, quas subiungimus. 

Can. I2. «Si quis dixerit, totam poenam simul cum culpa 
remitti semper a Deo, satisfactionemque poenitentium non esse 
aliam, quam fidem, qua apprehendunt Christum pro eis satisfe- 
cisse; À. S.». 

Can r3. «Si quis dixerit, pro peccatis, quoad poenam tem- 
poralem, minime Deo per Christi merita satisfieri poenis ab eo 
inflictis et patienter toleratis, vel a sacerdote iniunctis, sed neque 
sponte susceptis, ut ieiuniis, orationibus, eleemosynis, vel alis 
etiam pietatis operibus, atque ideo optimam poenitentiam esse 
tantum novam vitam; Á. S.». 

. Can. 14. «Si quis dixerit, satisfactiones, quibus poenitentes 
per Christum Iesum peccata redimunt, non esse cultus Dei, sed 
traditiones hominum, doctrinam de gratia et verum Dei cultum 
atque ipsum beneficium mortis Christi obscurantes; A. S. ». 

Can. 15. «Si quis dixerit, claves Ecclesiae esse datas tantum 
ad solvendum, non etiam ad ligandum, et propterea sacerdotes, 
dum imponunt poenas confitentibus, agere contra finem clavium 
et contra institutionem Christi; et fictionem esse, quod virtute 
clavium, sublata poena aeterna, poena temporalis plerumque ex- 
solvenda remaneat; A. S. ». 

Ex alio capite Petrus de Osma et Iansenistae circa satisfa- 
ctionis sacramentalis doctrinam erraverunt: docuerunt enim exe- 
cutionem poenitentiae, seu satisfactionis a sacerdote iniunctae, 
absolutioni sacramentali, iuxta poenitentiae sacramenti naturam 
et legem Christi, praemittendam esse. 

At pravam hanc sententiam Romani Pontifices iterato ictu 
confixerunt. — Sixtus namque IV., anno 1479. damnavit ut scan- 
dalosam et haereticam propositionem 5., inter novem Petri de 
Osma, quae sic se habet: « Non sunt absolvendi poenitentes, nisi 
peracta prius poenitentia eis iniuncta ». — Alexander VIII. die 
7. Decembris 1690, propositiones duas sequentes proscripsit, sci- 
licet 16.: « Ordinem praemittendi satisfactionem absolutioni in- 
duxit non politia aut institutio Ecclesiae, sed ipsa Christi lex 
et praescriptio, natura rei idipsum quodammodo dictante». Et 17.: 
«Per illam praxim mox absolvendi, ordo Poenitentiae est inver- 
sus ». — Demum Pius VL, Constitutione '« Auctorem. Fidei », die 
28. Augusti 1794., censura notavit prop. 35. in qua Synodus Pi- 
storiensis innuit «poenitentias, quae imponuntur adimplendae post 
absolutionem , spectandas potius esse velut supplementum pro 

defectibus admissis in opere nostrae reconciliationis , quam ut 
poenitentias vere sacramentales et satisfactorias pro peccatis con- 
fessis; quasi, ut vera ratio Sacramenti, non nudum nomen ser- 
vetur, oporteat de via ordinaria, ut actus humiliationis et poeni- 
tentiae, qui imponuntur per modum satisfactionis sacramentalis, 
praecedere debeant absolutionem » : — et illam propositionem de- 
caravit «falsam, temerariam, communi praxi Ecclesiae iniurio- 
sam, inducentem in errorem haereticali nota in Petro de Osma 
confixum ». 

His itaque praenotatis, ad catholicam doctrinam de sacramen- 
tali satisfactione defendendam, tria demonstrabimus: — 1. Non 
semper simul totam poenam cum culpa remitti a Deo, sed, 1e. 
missa poena aeterna, manere plerumque poenas temporales, quae 
tamen per pia ac laboriosa opera in hac vita expiari possunt. — 
2. Ministros sacramenti poenitentiae salutares poenitentibus sa- 
üsfactiones iniungere posse ac debere. — 3. Has vero satisfactio- 
nes non necessario ante sacerdotis absolutionem esse implendas. 

Quod autem satisfactiones quas Deo offerimus, satisfactioni a 
Christo pro peccatis nostris exhibitae non detrahant, sed, e contra, 
vim suam ab ea mutuentur totam, et illam infiniti valoris satis- 
factionem maxime commendent, patet. Etenim, ut optime ad- 
notat P. H. Hurter S. I. (Theol. Specialis, pars altera, t. 3. n. 557.), 
« adverti debet Christum abundanter Deo Patri satisfecisse: verum 
nuli hanc satisfactionem prodesse, nisi ei applicetur. Voluisse 
autem Deum ut adultis fructus satisfactionis Christi non com- 
municetur citra eorum cooperationem et conditiones ab ipsis ser- 
vandas. Inter has vero conditiones esse etiam poenitentis sa/isfa- 
cionem , praesertim si relaxationem poenae temporalis post 
dimissam culpam poenamque aeternam reliquae impetrare in- 
tendit». Praesupponunt ergo satisfactiones nostrae Christi satisfa- 
ctionem et meritum I. quia supponunt Deum hominibus placatum, 
reconciliatum, paratum ad peccatorum poenarumque remissionem ; 
quae Dei benignitas fructus est satisfactionis Christi; 2. quia ad 
eas requiritur gratia, quae fructus est sanguinis Christi; 3. quia 
Christus promeruit, ut opera poenalia a Deo acceptarentur in 
satisfactionem. 

THESIS XXII. 


JNon semper, simul cum culpa, tota poena peccatori a Deo. remittitur ; 
sed aeterna. poena. sublata, plerumque poenae. aliquot. temporales 
peccatis debitae remanent. expiandae ; quae tamen piis et laboriosis 
operibus in bac vita redimi queunt. Possunt igitur , immo debent, 
sacramenti poenitentiae ministri. salutares ac. convenientes. satisfa- 
ctiones poenitentibus iniungere ; — quae mon necessario, sive ex prae- 
cepto Christi, sive ex natura sacramenti, ante absolutionem. sacer- 
dotis implendae sunt, sed. recte post. absolutionem. acceptam. expleri 
possunt. 


Prob. rt^. pars tbesis, et ante omnia ostenditur: — totam poenam 
temporalem non semper simul cum culpa remitti a. Deo. 

Id ex dogmate de existentia Purgatorii deducitur; sed directe 
hic demonstratur 

I. Ex Scripturis. — Inter multa, quae Sacrae Litterae ad veri- 
tatem propositam vindicandam exhibent, exempla sequentia seligam. 

Adamus, ut legitur Sap. x. 2., veniam a Deo de commisso 
peccato obtinuit, et nihilominus ipsi poenae temporales, seu poe- 
nalitates fuerunt inflictae, Gen. rrr. 

Israelitae, in poenam peccati obmurmurationis iam ad precem 
Moysis remissi, in deserto perierunt et a terra promissa exclusi 
fuerunt. Haec enim habentur in libro Numerorum (xtv. 19-23.): 
« Dimitte, obsecro, [ait Moyses Domino], peccatum populi huius 
secundum magnitudinem misericordiae tuae, sicut propitius fuisti 
egredientibus de Aegypto usque ad locum istum. Dixitque Do- 
minus: Dimisi iuxta verbum tuum. Vivo ego, et implebitur glo- 
ria Domini universa terra. Attamen omnes homines, qui viderunt 
maiestatem meam, et signa quae feci in Aegypto et in solitudine, 
et tentaverunt me iam per decem vices, nec obedierunt voci meae, 
non videbunt terram, pro qua iuravi patribus eorum, nec quis- 
quam ex illis, qui detraxit mihi, intuebitur eam ». 

Moyses ipse, — de quo Dominus dixit (Num. xm. 7.): «In 
omni domo mea fidelissimus est: ore enim ad os loquor ei: et 
palam, et non per aenigmata et figuras Dominum videt » ; — in 
ultionem diffidentiae simul cum Aarone admissae ad aquas con- 
tradictionis, haec audivit verba a Domino (Deut. xxxi. 49-52): 

« Ascende in montem istum Abarim,.... in montem Nebo... 
et vide terram Chanaan, quam ego tradam filiis Israel obtinen- 
dam, et morere in monte ... sicut mortuus est Aaron frater tuus 
in monte Hor...quia praevaricati estis contra me, in medio fi- 
liorum Israel, ad Aquas Contradictionis in Cades deserti Sin: et 
non sanctificastis me inter filios Israel. E contra videbis Terram, 
et non ingredjeris in eam, quam ego dabo filiis Israel ». 

David quoque veniam peccatorum adulterii et homicidii ac- 
cepit, et audivit a propheta Nathan (II. Reg. xit. 13.): « Dominus 
quoque transtulit peccatum tuum »: — sed haec alia verba ab 
eodem propheta simul audivit (ibid. 14.): « Verumtamen, quo- 
niam blasphemare fecisti inimicos Domini, propter verbum hoc, 
filius qui natus est tibi, morte morietur ». 

Eumdem David, licet peccati, quod numerando populum com- 
misit, poenituisset, atque is sine dubio Deum placasset, poena 
tamen huius peccati relaxata non fuit, sed optionem ei Deus per 
prophetam Gad reliquit aut famis septem annorum, aut trium 
mensium fugae ab hostibus, aut pestilentiae trium dierum, ut 2. li- 
bro Regum cap. 24. vers. 13. recensetur. 

2. Ex apertissima Patrum doctrina, quos habere adversos Calvi- 
nus ipse (Inst. lib. 5. cap. 4.) non difhtebatur. Sufficiat hic afferre 
ad exemplum Ioannem Chrysostomum, Augustinum et Grego- 
rium Magnum. 

« Ne peccantes », inquit S. Ioannes Chrysostomus (Hom. de 
Poenit. et Conf), «et inulti manentes nos efficeremur deteriores, 
non remisit nobis supplicium; sed vidit hoc manifeste, quod pec- 
catis ipsis non minus damnosum sit non puniri: propter hoc 
imponit poenam ». 

S. Augustinus (Serm. 351. n. I2.) ait: « Non sufficit mores 
in melius commutare, et a factis malis recedere, nisi etiam de his 
quae facta sunt satisfiat Deo per poenitentiae dolorem, per hu- 
militatis gemitum, per contriti cordis sacrificium, cooperantibus 
eleemosynis ». — Et Tract. 124. in Ioan. (n. 5.): « Cogitur homo 
tolerare, etiam remissis peccatis; quamvis ut in eam veniret mi- 
seriam, primum fuerit causa peccatum. Productior est enim poena 
quam culpa, ne parva putaretur culpa, si cum illa finiretur et poena. 
Ac per hoc.... temporaliter hominem detinet poena, quem iam 
ad damnationem sempiternam reum non detinet culpa ». — De- 
mum, Enarrat. in Ps. L. (vir. 11.) ita prosequitur: « eritatem di- 





272 PARS Il. — DE SACRAMENTO POENITENTIAE. 
lexisti, id est, impunita peccata, etiam eorum quibus ignoscis, non 
reliquisti. Veritatem dilexisti; sic misericordiam praerogasti, ut ser- 
vares et veritatem. Ignoscis confitenti, ignoscis, sed seipsum pu- 
nienti; ita servatur misericordia et veritas; misericordia, quia homo 
liberatur, veritas, quia peccatum punitur ». 

S. Gregorius Magnus scribit (Mor. l. 9. c. 17.): « Nequaquam 
igitur peccato parcitur, quia nullatenus sine vindicta laxatur: sic 
David audire post confessionem meruit: * Dominus transtulit. pec- 
catum. tuum" ; et tamen multis post cruciatibus afflictus ac fugiens, 
reatum culpae quam perpetraverat exsolvit ». 

Praeterea, — poenas aliquot temporales peccatis debitas posse in bac 
vita piis et laboriosis operibus redimi, constat 

I. Ex Srripturis: — innumera enim exempla legimus in sacris 
paginis, quae illud ostendunt. Satis erit hic commemorasse Israe- 
litas, qui, ut narratur in libro Iudicum, toties ob defectionem suam 
a Deo castigati, easdem castigationes ieiuniis, lacrymis et preci- 
bus averterunt: — Ninivitas, qui (Ionae ult.) eisdem mediis prae- 
dictum post quadraginta dies urbis excidium effugerunt; — Ma- 
nassem regem (II. Paral. xxxim. 12. 13.), qui « postquam coan- 
gustatus est, oravit Dominum Deum suum et egit poenitentiam 
valde coram Deo patrum suorum. Deprecatusque est eum, et 
obsecravit intente; et exaudivit orationem eius, reduxitque eum 
Ierusalem in regnum suum ». 

Similiter Scriptura proclamat (Eccli. ut. 33.): «Ignem arden- 
tem extinguit aqua, et eleemosyna resistit peccatis ». (Tob. iv. 
II.): « Eleemosyna ab omni peccato et a morte liberat, et non 
patietur animam ire in tenebras ». — Sed a culpa sola poeniten- 
tia liberat; ergo eleemosyna liberat a poena peccati. Huc perti- 
net, quod Prov. (xvi. 6.) dicitur: « Misericordia et veritate redi- 
mitur iniquitas ». 

2. Eamdem doctrinam probat usus Ecclesiae perpetuus poeniten- 
tibus opera laboriosa imperantis; et confirmant Patrum testimonia, 
quibus satisfactiones .a poenitentibus exhibitae pro redemptione 
poenarum temporalium quae Deo exsolvendae erant, laudantur 
atque suadentur. 

Testis sit Tertul., de Poentt. (c. 6.). « Quam porro ineptum », 
inquit, « quam iniquum poenitentiam non adimplere, et veniam 
delictorum sustinere, hoc est, pretium non exhibere, ad mercem 
manum emittere. Hoc enim pretio Dominus veniam addicere in- 

stituit; hac poenitentiae compensatione redimendam proponit im- 
punitatem ». — Et in eodem libro (c. 9.) satisfactoriam poeniten- 
tiam commendans, ait: « Cum igitur provolvit hominem, magis 
relevat; cum squalidum facit, magis mundatum reddit; cum ac- 
cusat, excusat; cum condemnat, absolvit. In quantum non peper- 
ceris tibi, in tantum tibi Deus, crede, parcet ». 

Et S. Cyprianus (de lapsis, c. 35.), ad bona opera quae poenas 
peccatis debitas redimant adhortatur, his verbis: « Quam magna 
deliquimus, tam granditer defleamus. . .. Orare oportet impensius 
et rogare, diem luctu transigere, vigiliis noctes ac fletibus ducere, 
tempus omne lacrymosis lamentationibus occupare, stratos solo 
adhaerere cineri, in cilicio et sordibus volutari, post indumentum 
Christi perditum nullum iam velle vestitum, post diaboli cibum 
malle ieiunium, iustis operibus incumbere, quibus peccata purgan- 
tur, eleemosynis frequenter insistere, quibus a morte animae libe- 
rantur. Quod adversarius auferebat Christus accipiat. Nec teneri 
lam nec amari patrimonium debet, quo quis et deceptus et victus 
est... . . Ad hoc tantum profuerit quod remansit, ut inde crimen 
et culpa redimatur ». — Et librum suum ita concludit (c. 36.): 
«Si quis plus eum [Deum] suis satisfactionibus moverit, si eius 
iram, si indignantis offensam iusta deprecatione placaverit, dat ille 
et arma rursum quibus victus armetur, reparat et corroborat vires 
quibus fides instaurata vegetetur. Repetet certamen suum miles, 
iterabit aciem, provocabit hostem, et quidem factus ad proelium 
fortior per dolorem. Qui sic Deo satisfecerit, qui poenitentia facti 
sui, qui pudore delicti, plus et virtutis et fidei de ipso lapsus sui 
dolore conceperit, exauditus et adiutus a Domino, quam contri- 
saverat nuper laetam faciet Ecclesiam; nec iam solam Dei ve- 
niam merebitur, sed et coronam ». 

His testimoniis, brevitatis causa, addam tria solummodo, quae 
sequuntur. 

S. Ambr. (lib. 7. in Luc. n. 156.) ait: «Sicut qui pecunias 
solvunt, debitum reddunt, nec prius evacuatur foenoris nomen, 
quam totius sortis ad nummum usque quocumque solutionis ge- 
Rere quantitas universa solvatur; sic compensatione caritatis 
actuumque reliquorum, vel satisfactione quacumque, peccati poena 
dissolvitur ». 

S. Hieronymus, in Ep. 108. ad Eustochium de Obitu S. Paulae, 
sic eam loquentem inducit: « Turpanda est facies, quam contra 

Dei praeceptum purpurisso, et cerussa, et stibio saepe depinx: 
affligendum corpus, quod multis vacavit deliciis; longus risus 
perpeti compensandus est fletu; mollia, et serica pretiosissimi, 
asperitate cilicii. commutanda ». — Sane S. Paula a multis iam 
annis eximia sanctitate praedita non efllagitabat illis corporis af- 
flictationibus peccatorum suorum veniam a Deo ; sed satisfacie- 
bat pro peccatorum reliquiis, seu ad redimendam temporalem 
poenam, quam post remissionem peccatorum expiandam esse no- 
verat. 

S. Caesarius Arelatensis, Serm. 1. de Eleemosyna: «Si», ait, 
«bonis operibus ipsa [venialia] peccata non redimimus, tamdiu 
in illo Purgatorio moras habebimus, quamdiu supra dicta minut: 
peccata, tanquam lignum et foenum et stipula consumantur ». 

Prob. 2* pars thesis. 1. Ex perpetua et universali praxi Ecclesiaz, 
quae innotescit : — 

d) ex antiqua poenitentiae publicae, pro quibusdam graviori 
bus peccatis, disciplina. 

b) ex libris poenitentialibus, in quibus modus et mensura s 
tisfactionis pro varietate delictorum statuebantur. 

c) Ex Conciliis, iam superius commemoratis, in quibus de 
satisfactionibus arbitrio sacerdotis impositis et a poenitente im- 
plendis agitur. — Illis addas Concilium Florentinum, in Decreto 
pro Armenis, ubi loquens de sacramenti poenitentiae partibus, 
ait: « Tertia [pars] est satisfactio pro peccatis, secundum. arbitrium 
sacerdotis; quae quidem praecipue fit per orationem, ieiunium, 
et eleemosynam ». 

Et Concilium Tridentinum (sess. 14. cap. 8.) docet: « Debent 
ergo sacerdotes Domini, quantum spiritus et prudentia sugges- 
serit, pro qualitate criminum et poenitentium facultate, salutares 
et convenientes satisfactiones iniungere: ne, si forte peccatis con- 
niveant et indulgentius cum poenitentibus agant, levissima quae- 
dam opera pro gravissimis delictis iniungendo, alienorum pec- 
catorum participes efficiantur. Habeant autem prae oculis, ut 
satisfactio, quam imponunt, non sit tantum ad novae vitae cu- 
stodiam et infirmitatis medicamentum; sed etiam ad praeteritorum 
peccatorum vindictam et castigationem: nam claves sacerdotum 
non ad solvendum duntaxat, sed et ad ligandum concessas, etiam 

d) Ex apertissimis Patrum documentis, quae Concilium Tri- 
dentinum, in verbis mox citatis, appellat. — Speciminis causa ci- 
temus pauca: — 

S. Basilius (in Reg. brev. inter. 106. et 288.) ait: «Pro qua- 
litate delicti tempus poenitentiae impendatur; hoc sit in iudicio 
positum eorum, qui praesunt, vel quanto tempore, vel quali modo 
poenitere debeant qui delinquunt ». 

S. Innoc. I. ad Decentium (Ep. r. al. 25. c. 7.) scribit: « De 
pondere aestimando delictorum sacerdotis est iudicare, ut attendat 
ad confessionem poenitentis, et ad fletus atque lacrymas corri- 
gentis ac tunc iubere dimitti [poenitentem], cum viderit congruam 
satisfactionem ». 

S. Augustinus (Serm. 351. n. 9.) inquit: « Veniat ad Antistites, 
per quos illii in Ecclesia claves ministrantur, et tanquam bonus 
iam incipiens esse filius... a praepositis sacramentorum accipiat 
satisfactionis suae modum ». 

S. Leo M. (Ep. 108. cap. 2.) ad Theodorum Episc. Foroiul. 
scribit: « Mediator Dei et hominum homo Christus Iesus hanc 
praepositis Ecclesiae tradidit potestatem, ut et confitentibus actio- 
nem poenitentiae darent, et eosdem salubri satisfactione purgatos 
ad communionem sacramentorum per ianuam reconciliationis ad- 
mitterent ». 

S. Gregorius Magnus (in I. Reg. lib. 3. cap. 5. n. 13.) ait: 
« Afflictio poenitentiae ad delenda peccata tunc demum idonea 
est, cum sacerdotis fuerit iudicio imperata, cum ab eo confiten- 
tium actibus discussis pro modo criminis onus eis decernitur 
afflictionis ». 

Quapropter S. Thomas, iuxta doctrinam semper in Ecclesia 
traditam (lib. 4. Contra Gentes c. 72.) docebat: « Quandoque per 
contritionem amota culpa, et reatu poenae aeternae soluto , re- 
manet obligatio ad aliquam poenam temporalem, ut iustitia Dei 
salvetur, secundum quam culpa ordinatur per poenam. Cum au- 
tem subire poenam pro culpa iudicium quoddam requirat, oportet 
quod poenitens, qui se Christo sanandum commisit, Christi iudi- 
cium in taxatione poenae expectet; quod quidem per suos mi- 
nistros exhibet Christus, sicut et cetera sacramenta ». 

2. Ex rationibus ibeologicis, quas Tridentina Synodus innuit in 
c. 8. sess. 14. nuper citato. — Et re quidem vera, Christum de- 
disse sacerdotibus potestatem imponendi salutares poenitentias 

ilis quos a peccatorum vinculis absolvunt, patet ex verbis Petro 
dictis (Matth. xvi. 12.): « Quaecumque ligaveris super terram, erit 
ligatum et in coelis »; — et omnibus simul Apostolis (Matth. xvii. 
18.): « Quaecumque alligaveritis super terram, ligata erunt et in 
coelo»: — Hac vero potestate sacerdotes non modo posse, sed, 
sub obligatione ex genere suo gravi, uti debere, ita ut poeniten- 
tias convenientes et salutares poenitentibus communiter loquendo 
imponere feneantur, constat: 

4) quia in sacramenti poenitentiae administratione ineffabilis 
Dei misericordia extollenda est, ita ut simul et iustitiae, quoad 
fieri potest, ratio habeatur. 

b) quia non eadem conditio est eorum qui per baptismum 

regenerantur, et aliorum qui post baptismum per poenitentiam 
Deo reconciliantur. Regeneratio enim citra magnum laborem na- 
sciturl accidit; aegroto vero sanitas ordinarie non redditur, prae- 
sertim si letali morbo laboret, nisi ingratis ac dolorosis remediis 
ab eo adhibitis: — nec ille qui, postquam filiorum Dei adoptio- 
nem, divinam amicitiam et innumera divinae misericordiae bene- 
ficia acceperit, foedus cum Deo initum violavit, eadem facilitate 
veniam accipere meretur ac ille, qui sacramentum fidei non su- 
scepit, et in eius susceptione se divina mandata fideliter ac in- 
violate servaturum non spopondit. 
.. €) quia non expedit poenitentem post patrata crimina, absque 
salutari poenitentia imposita, dimittere, ne facilitate ipsa veniae 
ad peccandum iterum provocetur; sed praestat ut poenis coer- 
citus et gravitatem delictorum, quae admisit, agnoscat, et horum 
odio virtutisque amore, sensim discat vitiorum habitus extirpare, 
christianamque perfectionem acquirere atque augere. 

Dixi sacerdotes, obligatione ex genere suo gravi, teneri, com- 
muniter loquendo, ad convenientes et salutares poenitentias impo- 
nendas, quia constat, ut adnotat P. de Lugo (disp. 25. sect. 4. 
nn. 47. 48.) excipi aliquos casus, quos ita enumerat: — 

«Primus est, quando poenitens est impotens, ut si sit morti 
proximus, maxime si caret iam sensibus, et non potest poeniten- 
tiam impositam percipere. Addunt tamen aliqui, si infirmus ha- 
beat sensus, exponendum illi esse, quam poenitentiam mereatur, 
et imponendum, ut si convaluerit, eam impleat: quo sensu in- 
telligunt textum in cap. ab. infirmis 26. q. 7. ubi subditur. *A quo 
periculo si divinitus ereptus convaluerit, impositum sibi a sacer- 

dote poenitentiae modum diligenter observet'. Quae verba non 
possunt bene intelligi de poenitentia, quae postea imponatur, cum 
iam non liceat sacerdoti loqui de peccatis illis cum poenitente. 
Addunt etiam aliqui, debere imponi aliquam poenitentiam prae- 
sentem , saltem parvam, quam etiam in illo articulo potest ex- 
plere. Denique, si infirmus potest satisfacere per eleemosynas; 
hae sunt illi iniungendae in poenitentiam. 

Secundus casus est, quando confessarius ex confessione et 
alis circumstantiis, intelligit poenitentem integre satisfecisse pro 
poena debita: et licet raro, vel nunquam possit hoc constare, 
addit tamen Petrus de Soto, lect. ult. de satisfactione, sufhcere 
quod probabiliter videatur satisfecisse. 

Tertius casus huic similis est, quem alii addunt, quando, 
absque satisfactione, instat perfectae remissionis remedium: ex. gr., 
si instat martyrium subeundum: quod alii extendunt ad indul- 
gentiam plenariam lucrandam, saltem quae sit moraliter certa. 

Quartus casus est, quando poenitens ob suam fragilitatem 
nullam credatur acceptaturus poenitentiam: aliquando enim opor- 
tebit condescendere eius imbecillitati ad vitanda graviora mala: 
nunquam tamen continget, quod aliquam, levem saltem, poeni- 
tentiam non sit acceptaturus ». 

Prob. 3* pars tbesis, in qua statuimus, satisfactiones a. sacerdo - 
libus in sacramento poenitentiae impositas, post absolutionem acceptam, 
impleri posse: — 1. Ex universalis Ecclesiae praxi, quae iam a plu- 
ribus saeculis viget. Porro «si quid », ait S. Augustinus (Ep. 118. 
€. 5.), «totum per orbem frequentat Ecclesia... quin ita facien- 
dum sit disputare, insolentissimae insaniae est ». 

2. Ex ipsa antiquissimae Ecclesiae praxi. — Indubium enim est, 
in multis saltem casibus, absolutionem sacramentalem concessam 
fuisse antequam a poenitente impleta fuerit satisfactio imposita. 

Reapse cum poenitens in vitae discrimen veniebat, ante ex- 
pletum poenitentiae tempus, absolvebatur. Ita cautum legimus in 
Concilis Nicaeno I. generali, can. 13.; Carthag. IV. can. 76.; 
Arausicano I. c. 7. — Et S. Innoc. I. Ep. 1. al. 25. ad Decent. 
Episc. Eugub. c. 7. (Migne P. L. t. 20. p. 559.): «Si quis », inquit, 
«aegritudinem incurrerit atque usque ad desperationem devene- 
rit, ei est ante tempus Paschae relaxandum, ne de saeculo absque 
communione discedat ». Et Sanctus Leo M., Epistola 108. ad 
Theodorum Episcopum, capite 4.: « His», inquit, «qui in tem- 

pore necessitatis, et periculifurgentis instantia, praesidium poe- 
nitentiae et mox reconciliationis implorant, nec satisfactio inter- 
dicenda est, nec reconciliatio deneganda; quia misericordiae Dei 
nec mensuras possumus ponere, nec tempora definire, apud quem 
nullas patitur veniae moras vera conversio ». 

Item poenitentes absque mora absolvebantur cum periculum 
erat ne propter dilatam absolutionem poenitentes ad Haereticos 
vel Schismaticos deficerent. Ita S. Cyprianus, Ep. 11.(al. 52. vel 55.) 
ad Antonianum, num. 15., ait: «Quorum si poenitentiam respua- 
mus habentium aliquam fiduciam tolerabilis conscientiae, statim 
cum uxore, cum liberis quos incolumes reservaverant, in hae- 
resim vel schisma, diabolo invitante, rapiuntur ». — « Quapropter», 
concludit, «opem nostram, medelam nostram vulneratis exhibere 
debemus ». | 

Similiter cum persecutio instabat, lapsis absolutio et Eucharistia 
indulgebatur ante expletam poenitentiam. Ita Sanctus Cyprianus, 
docet Epist. 12. (alias $54. vel 57.) ad Cornelium, Synodica, 
num. 2. « Merito», inquit, «trahebatur dolentium poenitentia 
tempore longiore, ut infirmis in exitu subveniretur, quamdiu 
quies et tranquillitas aderat... At vero nunc nóÓh infirmis, sed 
fortibus pax necessaria est, nec morientibus sed viventibus com- 
municatio a nobis danda est; ut quos excitamus et hortamur ad 
praelium, non inermes et nudos relinquamus, sed protectione 
sanguinis et corporis Christi muniamus ». 

Denique, praeter alios etiam casus, cum poenitens vehemen- 
tem de peccatis suis dolorem demonstrabat, pro magnitudine 
contritionis temperabatur rigor poenitentiae. Id testatur S. Gre- 
gorius Nyssenus, Epistola canonica, can. 5. «In iis quoque», di- 
cit, « poenitentis voluntate examinata, ut si sit fide digna con- 
versio, non servetur annorum numerus, sed temporis prolixitate 
resecata, ad Ecclesiae restitutionem et boni participationem com- 
pendio reducatur ». — Et eodem pacto, in Concilio Ancyrano, 
can. 5., «statuimus », aiunt Patres, «ut Episcopi, modo conver- 
sionis examinato, potestatem habeant vel utendi clementia, vel 
plus temporis adiiciendi. Ante omnia autem et praecedens vita, 
et quae consecuta est, examinetur, et sic eis clementia imper- 
tiatur ». 

Et hic adnotare iuvat eos publicae poenitentiae fuisse subie- 
ctos qui publice gravissima crimina committebant; ideoque so- 

lum relate ad hos poenitentes, non relate ad omnes asseri debet 
servatam fuisse, generatim loquendo, disciplinam, iuxta quam, 
nonnisi post poenitentiam impletam, poenitentes absolvebantur. 
— Quod nec etiam concedi debet, nisi supposita tamquam vera 
sententia, communius ab eruditis recepta, quae tenet absolutionem 
a peccatis, poenitentia publica expiandis, datam fuisse im fime vel 
sub finem eiusdem poenitentiae, idest post absolutam tertiam 
stationem substrationis. At non pauci, nec mediocris auctoritatis, 
theologi affirmant absolutionem illam et reconciliationem, quae, 
solemni poenitentia peracta, poenitentibus dabatur, fuisse tantum 
cremonialem ; ac proinde in Ecclesia, antiquioribus etiam saeculis, 
viguisse praxim, quam S. Bonifacius in Concilio Leptinensi, 
an. 743. stat. 31. inculcavit: « Curet unusquisque presbyter siatim 
post acceptam confessionem poenitentium singulos data oratione 
reconciliari ». — Vide P. Hurter, op. cit. n. 551. in nota. 

3. Ex ratione tbeologica. — Nam, ut superius dictum est, et 
per se patet, satisfactio actu exhibita a poenitente non pertinet 
ad essentiam, sed solum ad sacramenti poenitentiae integritatem: 
potest ergo, ante satisfactionem exhibitam, sacramentum essen- 
taliter perfici, absolutione sacerdotis. 

Praeterea, fundamentum Iansenianorum — satisfactionis exe- 
cutionem absolutioni praemittendam esse contendentium — est, 
peccata ministerio sacerdotis non tolli, sed, postquam fuerint 
expiata, et divinitus iam condonata, declarari remissa: atqui do- 
ctrina ista falsa est, et proscripta a Concilio Tridentino sess. 14. 
Cap. 6. et can. 9.; ergo. 

Demum ad complementum doctrinae addimus hanc P. Viva 
(in prop. xvirr. ab Alex. VIII. n. 6.) animadversionem: « Theologi 
omnes, teste Suar., d. 32. de Poen. s. 3. docent, non solum posse, 
sed etiam teneri confessarium secundum se poenitenti rite dispo- 
sito absolutionem impertiri, nec posse illam sine rationabili causa 
differre, qualis esset, ex. gr., si promisisset, alias restituere, aut 
proximam occasionem peccandi tollere, nec steterit promissis; 
praesertim si non semel id promisisset. Ratio autem, cur tenea- 
tur confessarius statim absolvere, est, quia hoc postulat ratio 
ludicii; tenetur quippe iudex statim absolvere reum, si dignus 
est qui absolvatur. Id exigit etiam munus ministeriale confessarii, 
qui tenetur sacramentum administrare iuxta voluntatem Christi 
principaliter absolventis, qui ad id potestatem dedit ligandi, atque 

solvendi, ut dispositi absolvantur: unde iniuria illis fieret, tam 
si negaretur, quam si differretur absolutio; nisi forte aliquando 
in remedium confessarius ut medicus putet dilationem  profu- 
turam ». 

Adversus ultimam thesis partem mox vindicatam, adversarii 
ex auctoritate Patrum arguunt et asserunt: — 

I. Patres docuisse, peccata non redimi nisi fretio. satisfactionis 
soluto. Notissima enim sunt verba Tertulliani lib. de poenitentia, 
(cap. 6.): «quam iniquum poenitentiam non adimplere et veniam 
delictorum sustinere [expectare]: hoc est pretium non exhibere, 
ad mercem manum emittere ». 

2. Docuisse, concessionem veniae ante poenitentiam  imple- 
tam divinae istitutioni adversam esse. Hinc S. Cyprianum dixisse, 
in l. de lapsis (c. 15): « Contra Evangelii vigorem, contra Domini 
ac Dei legem, temeritate quorumdam laxatur incautis communi- 
catio, irrita et falsa pax, periculosa dantibus et nihil accipientibus 
profutura. Non quaerunt sanitatis patientiam, nec veram de sa- 
tisfactione medicinam ». 

3. Docuisse, incertam admodum esse absolutionem datam, ob 
impendens mortis periculum, ei qui antea poenitentiam non im- 
pleverat. Sufficiat citasse S. Augustinum, qui (Serm. 395. al. 41. 
inter 50.) ait: « Àgens poenitentiam ad ultimum, et reconciliatus, 
si securus hinc exit, ego non sum securus». — Et alibi (Serm. 57. 
de temp., alias 255. in append.): « Parum est peccatorem poe- 
nitere, nisi poenitentiam peregerit». 

4. Et Theodoretum (lib. 4. haeret. fab. c. 10.) Audianos re- 
darguisse eo quod peccatores statim, post confessionem ab eis 
factam delictorum, absolverent. 

Respondemqus — 4) Patres docent peccatorem absolvendum 
non esse a sacerdote, nisi prius contritionem de peccatis admis- 
sis concipiat, eaque, prout potest et debet confiteatur, exhibens 
iam per hos poenitentiae actus quamdam Deo satisfactionem C. 
Patres docent peccatorem non esse absolvendum nisi prius im- 
pleverit satisfactionem a. sacerdote. impositam. Sub. semper  N. in 
quibusdam casibus, et si haec fuerit Ecclesiae lex disciplinaris C. 

b) S. Cyprianus invehit in eos qui, sine vera animi conver- 
sione, praecipiti et inconsiderata reconciliatione, absolvebantur a 
praescripta poenitentia, iuxta morem illius aetatis lapsis imposita, 
et ad participationem Eucharistiae admittebantur. — De illis enim, 





ART. X. — DE SATISFACTIONE. 281 
immediate post citata verba, prosequitur (c. 15.): «Operiuntur 
morientium vulnera, et plaga letalis altis et profundis visceribus 
infixa dissimulato dolore contegitur. A diaboli aris revertentes ad 
sanctum Domini sordidis et infectis nidore manibus accedunt. 
Mortiferos idolorum cibos adhuc pene ructantes, exhalantibus 
etiam nunc scelus suum faucibus et contagia funesta redolenti- 
bus, Domini corpus invadunt, quando occurrat Scriptura divina 
et clamet et dicat: *Omnis mundus manducabit carnem, et anima 
quaecunque manducaverit ex carne sacrificii salutaris] quod est 
Domini, et immunditia ipsius super ipsum est, peribit anima illa 
de populo suo' (Lev. vr. 20.). Apostolus item testetur et dicat: 
* Non potestis calicem Domini bibere et calicem daemoniorum; 
non potestis mensae Domini communicare et mensae daemonio- 
rum' (I. Cor. x. 17.). Idem contumacibus et pervicacibus com- 
minatur et denunciat, dicens: *Quicumque ederit panem aut 
biberit calicem Domini indigne, reus erit corporis et sanguinis 
Domini ' (I. Cor. xt. 27.) ». 

C) Patres de veritate absolutionis concessae infirmis, qui sa- 
tisfactiones poenitentiales adhuc implere non poterant, non du- 
bitabant quia satisfactiones absolutioni non praecesserant; sed 
quia seram poenitentiam, et ad tempus imminentis mortis dila- 
tam, raro veracem, atque ad remissionem peccatorum sufficientem, 
esse putabant. 

In Sermone, sub nomine S. Augustini citato (Serm. 57. de 
temp. al. 255. in app.), haec habentur: « Datur quidem in extre- 
mis poenitentia, quia non potest denegari, sed auctores tamen 
esse non possumus, quod qui sic petierit, mereatur absolvi... 
Poenitentia quae ab infirmo petitur, infirma est. Poenitentia quae 
a moriente tantum petitur, timeo ne ipsa moriatur ». 

d) Theodoretus Audianos non ex eo culpat quod statim post 
confessionem poenitentes absolverent, sed ex eo quod, nulla sa- 
tisfactione iniuncta, eos qui de peccatis admissis contritionem 
non habebant, et validam peccatorum confessionem non perage- 
bant, absolverent. — Haec sunt verba Theodoreti, loco citato: 
« Hi autem peccatorum remissionem dare se iactant. Duas enim 
in partes libros sacros cum adulterinis dividentes (hos enim exi- 
mie arcanos et mysticos existimant), et ordine hinc inde collo- 
cantes, inter hos iubent transire unumquemque, et peccata sua 
confiteri; deinde confessis dant veniain, non tempus ad poeniten- 

tiam definientes, sicut Ecclesiae leges praecipiunt, sed ex potestate 
condonantes. Scientes autem, qui sic transeunt, ludum esse quod 
agitur, vera peccata celant, et parva quaedam risu digna dicunt, 
quae et dicere aliquem pigeat, nisi eadem qua ipsi amentia te- 
neatur ». 


ARTICULUS UNDECIMUS 


De forma sacramenti poenitentiae. 


Tria circa sacramenti poenitentiae formam potissimum quae- 
runtur; scilicet, quaenam sit, quis eius sit sensus, quomodo ma- 
teriae coniungi debeat; — et de his agemus in thesi quam sub- 
iungimus. Utrum vero absolutionis forma deprecatoria adhiberi 
potuerit, et adhibita in Ecclesia aliquando fuerit, Scholio decla- 
rabimus. | 


THESIS XXIII. 


Licet, ex. praescripto Ecclesiae, forma baec a sacerdote, dum. poenitentem 
absolvit, proferri debeat: « Ego te absolvo a peccatis tuis in. nomine 
Patris et Filii et Spiritus Sancti. Amen»; sola tamen verba « Ab- 
solvo te» essentialem sacramenti poenitentiae formam. constituunt: 
— quae non significat, Ego te ostendo aut. declaro a peccatis abso- 
lutum; nec significat, Ego te absolvo ab obligatione subiüciendi. pec- 
cata clavibus ; nec demum, Ego absolvo te a poena peccatis debita; 
— sed banc praesefert. significationem, Ego sacramentum. absolutio- 
nis tibi impendo ; ideoque significat: Ego tibi gratiam. confero , 
quantum de se est, remissivam peccati. — Et baec poenitentiae forma 
non potest scriptura aut mutibus, intentionem. sacerdotis absolventis 
manifestantibus, proferri; sed verbis voce prolatis, et ad poeniten- 
lem, qui ministro sacramenti. praesens. sit, directis, exprimi. debet. 


Plurimas, ut patet, propositiones thesis complectitur; easque 
distincte demonstrabimus. 

I. Sacramenti poenitentiae formam praeceptam esse verba: « Ego te 
absolvo a peccatis tuis in nomine Patris et. Filii et. Spiritus. Sancti, 
amen », constat. — a) Ex Conciliis Florentino et Tridentino, quae 
non modo statuunt formam esse: « Ego te absolvo » ; sed addunt 
« el cetera »: — hoc enim commate satis declarant integram sa- 
cramenti poenitentiae formam in Ecclesia usurpatam esse adhi- 

bendam. — b) Ex Rituali Romano, in quo verba a nobis citata 
referuntur, hac etiam addita monitione: « Urgente. . . . . aliqua 
gravi necessitate in periculo mortis, breviter [idest, ceteris omis- 
sis a sacerdote] dicere poterit: *Ego te absolvo ab omnibus cen- 
suris et peccatis in nomine Patris et Filii et Spiritus Sancti. 
Amen'». 

2. Haec tantum verba: « Absolvo te» essentialem formam. consti- 
tuunt. — Id communius Doctores tenent, sequentes doctrinam 
S. Thomae, qui (5. q. 84. a. 5.) idipsum probat sequenti pacto: 

« Hoc sacramentum, scilicet poenitentiae, non consistit in con- 
secratione alicuius materiae, nec usu alicuius materiae sanctifica- 
tae, sed magis in remotione cuiusdam materiae, scilicet peccati, 
prout peccata dicuntur esse materia poenitentiae, ut ex supra di- 
ctis patet, art. praec. Talis autem remotio significatur a sacerdote, 
cum dicitur: Ego te absolvo. Nam peccata sunt quaedam vincula, 
secundum illud Proverb. (v. 22.): 'Iniquitates suae capiunt im- 
pium et funibus peccatorum suorum quisque constringitur. Unde 
patet quod haec est convenientissima forma huius sacramenti: 
Ego te absolvo ». — Cum autem pronomen «ego nihil i2 re addat 
quod expressum non sit in verbo absolvo, et in hoc verbo illud 
pronomen intrinsece exprimatur ac intelligatur, de essentia formae 
non est ut distincte pronuntietur; ideoque ad essentiam formae 
haec duo verba sufficiunt: « Absolvo te ». 

Praeterea Catechismus Concilii Tridentini (de poenit. n. 19.) 
doctrinam quam propugnamus aperte tradidit inquiens: « Est au- 
tem forma, *Ego te absolvo' ; quam non solum ex illis verbis li- 
cet colligere: *Quaecumque solveritis super terram, erunt soluta 
et in coelis'; sed ex eadem Christi Domini doctrina ab Apostolis 
tradita accepimus. Ac quoniam sacramenta id significant quod 
efficiunt, et illa *Ego te absolvo', ostendunt peccatorum remissio- 
nem huius sacramenti administratione effici; planum est hanc esse 
poenitentiae perfectam formam. Sunt enim peccata tanquam vin- 
cula, quibus constrictae animae tenentur, et ex quibus poenitentiae 
sacramento laxantur ». 

Accedit quod in iudiciis forensibus haec duo verba, « absolvo 
te», a iudice prolata, sufficiunt ad sententiam absolutoriam pro- 
nuntiandam ; ac proinde recte infertur, haec eadem verba in iu- 
dicio sacramentali sufficere ad exprimendum totum effectum for- 
mae, et ad eam essentialiter validam constituendam. 


284 PARS II. — DE SACRAMENTO POENITENTIAE. 


Denique sententia, quam tuemur, ex refutatione aliarum opi- 
nionum optime confirmatur. 

Et sane 4) verba « in nomine Patris et Filii et Spiritus San- 
cti. Amen », ad essentiam formae non pertinere, iure meritoque 
theologi, contra Durandum paucosque antiquiores, communiter 
docent. Christus namque de invocatione SS. Trinitatis nullam 
mentionem fecit in institutione sacramenti poenitentiae; in Eccle- 
sia usurpata antiquitus non fuit; et ad effectum huius sacramenti 
significandum necessaria non est magis ac in aliis sacramentis, 
in quibus invocatio illa non adhibetur. 

b) Verba «a peccatis tuis », necessario non requiruntur, ut 
nonnulli contendunt, ad determinandam significationem verbi 
« absolvo », in eo innixi quod vox illa « absolvo » de se non 
exprimit utrum poenitens absolvatur a culpa, an a poena, aut à 
censura »; verba enim « fe absolvo », supposita confessione, satis 
per se determinatam habent significationem. Profecto cum sen- 
tentiam exprimant sacerdotis, prolatam super accusationem fecca- 
lorum factam a poenitente, determinate significant absolutionem a 
sacerdote pronuntiatam in tali causa et materia; ac proinde signi- 
ficant absolutionem a peccatis, etiamsi verbum « a peccatis » in ipsa 
prolatione formae non addatur. « Sicut in iudicio humano », ait 
Suarez (de Poenit. disp. 19. s. 1. n. 21.), « non oportet in ipsa 
sententia iterum exprimi culpam: sed eo ipso quod audita accusa- 
tione, et tota causa, iudex pronunciat hunc esse immunem, vel 
esse reum talis poenae, satis declarat mentem et sententiam suam: 
ergo similiter in praesenti ». 

Sed cum eodem Suaresio (l. c. num. 22.) hic est animadver- 
tendum: « Quia vero [comma illud a peccatis tuis] facillime ad- 
iungi potest, existimo nunquam rationabiliter omitti: quia nec 
moraliter potest accidere causa, quae ad hoc cogat: neque estin 
eo aliqua utilitas: et aliunde adiungendo illud, vitatur qualecum- 
que periculum, quia opposita sententia improbabilis non est. Et 
fortasse propter hanc causam addiderunt Concilia illam particu- 
lam, etc.: vel forte, ut ab opinionibus Theologorum abstinerent. 
Nam praedicta verba exprimendo, id declararunt, quod certum 
est; alia vero tacuerunt: noluerunt tamen definire reliqua omnia 
non esse de essentia, et ideo illam particulam addiderunt». 

c) Demum solum verbum « absolvo », quin addatur pronomen 
« fe », non sufficit ad formam essentialem sacramenti poenitentiae 

constituendum. Et revera verbum « absolvo » non habet de se de- 
terminalam significationem personae quae a peccatis absolvitur ; ideoque 
in nullum subiectum cadit, ac proinde sola nequit esse forma va- 
lida sacramenti. 

Verum, adnotat P. de Lugo (de Poenit. disp. 15. sect. 1. n. 26.), 
«licet verbum absolvo non sufficiat, sufhcere tamen, si sacerdos 
diceret, absolvo a peccatis tuis; quia in illo tuis, implicite contineri 
videtur illud ;e. Nam sicut in baptismo sufficit dicere, *"Baptizatur 
Petrus in nomine Patris', etc.; sic in sacramento poenitentiae suf- 
ficeret: *Remittuntur a me peccata Petri', etc. licet non diceretur, 
'Remittuntur Petro peccata sua' quia eo ipso, quod dicis remitti 
peccata Petri, dicis implicite remitti Petro: ergo sufhciet dicere: 
(remittuntur peccata tuaà', quia implicite dicitur, 'remittuntur 
tibi, etc. Atque ideo sufficiet dicere, *Remitto peccata tua', seu, 
'absolvo a peccatis tuis', quia idem videtur significari, si dicam, 
solvuntur vincula, vel peccata tua', ac si dicam, «absolvo a vin- 
culis, vel peccatis tuis'. Nam licet modus ille loquendi, iuxta 
Grammaticae legem, non videatur carere barbarismo, propter de- 
fectum accusativi, quem exigit illud verbum absolvo: hic tamen 
idem fere defectus reperitur in illa loquutione, *Remitto, vel con- 
dono peccata tua', cum illa etiam verba exigant dativum personae, 
cui condonatur; in utraque tamen vidctur esse sufficiens sensus, 
ut fiat sacramentum: si enim iudex, proposita accusatione, et exa- 
minato processu, proferret sententiam his verbis, *Ego absolvo 
ab hac instantia et accusatione', sententia videretur valida, quia 
satis significat absolvi reum ab accusatione proposita. Similiter 
ergo in absolutione sacramentali dicendum videtur ». 

3. Sensus formae sacramenti poenitentiae non. est: ego. te ostendo 
aut declaro a peccatis absolutum. — Id evidenter eruitur ex iis quae 
superius demonstravimus, cum de natura sacramenti poenitentiae 
ageremus, secunda parte huius Tractatus, art. 2. Ex illis enim me- 
ridiana luce clarius apparet Apostolos eorumque successores, seu 
ministros sacramenti poenitentiae, constitutos fuisse a Christo 
ttdices in. causis peccatorum, eosque in hoc sacramento vera pote- 
state pollere ad absolvendos fideles poenitentes a peccatis. — Et 
huc faciunt verba Richardi a S. Victore (de potestate ligandi 
atque solvendi, c. 12.): « Extat quorumdam de potestate ligandi 
atque solvendi sententia tam frivola, ut ridenda potius videatur, 
quam refellenda. Putant enim et praedicant, sacerdotes non ha- 

bere potestatem ligandi atque solvendi, sed ostendendi homines 
esse solutos sivs ligatos. Sed numquid Dominus dicit: Quodcum- 
que ligatum ostenderis erit ligatum, et quodcumque solutum osten- 
deris erit solutum? Dicunt apostolicos viros peccata remittendi 
vel retinendi potestatem non habere, cum Dominus hoc dicat. 
Dicunt eos tantummodo habere potestatem utrumque ostendendi, 
cum Dominus boc non dicat. *Quorum remiseritis', inquit, *peccata', 
non quorum remissa ostenderitis, remilluntur eis ». 

4. Nec sensus formae absolutionis est: ego te absolvo ab obligatione 
subiüciendi peccata. clavibus. — Nam 

d) Christus potestatem dedit sacerdotibus remittendi lapsis 
fidelibus peccata in sacramento poenitentiae : solvere autem quem- 
dam ab obligatione praecepti non est peccata remittere. — Forma ergo 
absolutionis, qua sacerdos potestatem a Christo acceptam exercet, 
et sacramentum poenitentiae conficit, non significat sacerdotem, 
sacramenti ministrum, absolvere fidelem poenitentem ab obliga- 
tione praecepti subiiciendi peccata, quae admiserat, Ecclesiae cla- 
vibus. 

P) Si quis peccata venialia, aut lethalia iam rite in alia con- 
fessione declarata et absoluta, confiteatur, absolvi potest; in hoc 
tamen casu forma absolutionis significare non potest poenitentem 
absolvi ab obligatione subiiciendi peccata clavibus: hac enim obli- 
gatione poenitens non tenebatur. 

c) Interdum quis absolvitur a peccatis, quin ab obligatione 
confitendi peccata solvatur, ut in Theologia Morali, cum de casi- 
bus reservatis agitur, declaratur. 

d) Si verba absolutionis sensum haberent, quem impugnamus, 
gratia per illa verba non conferretur; verba enim absolutionis si 
liberationem ab obligatione confitendi peccata significarent, gratiam 
non significarent, cum necessaria non sit gratia ad absolvendum 
hominem ab hac obligatione; — et verba formae sacramentalis 
graliam. conferunt, quam. significant. 

s. Nec etiam. sensus absolutionis est: ego. absolvo te a poena pec- 
calis debita. — Ut enim paulo ante diximus, sacerdotes in sacra- 
mento poenitentiae potestatem exercent a Christo concessam, qua 
non poenas tantum peccatorum, sed peccata ipsa remittunt. — 
Praeterea, contingere potest ut quis iterum se accuset peccatorum 
sive mortalium, sive venialium, quae iam poenitentiae virtute et 
sacramento abunde quoad culpam et poenas omnes expiavit; et 

in hoc casu, forma absolutionis nullum haberet effectum, si solum 
absolutionem a poena peccatis debita significaret. 

6. Verba, quae formam sacramenti poenitentiae constituunt , banc 
praeseferunt significationem: ego sacramentum absolutionis tibi impendo ; 
ideoque significant : ego tibi gratiam confero, quantum de se est, remis- 
sivam peccati. — Hanc ultimam declarationem apponimus ut verus 
sensus appareat iuxta quem S. Thomas (3. quaest. 84. art. 3. ad 5.) 
dixerat: « Esset autem [formae sacramenti poenitentiae] perfectior 
expositio: Ego te absolvo, id est, sacramentum absolutionis tibi im- 
pendo ». — Etenim, ut egregie Suaresius adnotat (disp. 19. sect. 2. 
n. 20.), non sensit Doctor Angelicus significationem illius formae 
sacramentalis esse applicationem, seu exhibitionem sacramenti; 
quia in hoc sacramento minister non confert sacramentum ap- 
plicando suscipienti materiam, sed illam supponit — utpote quae 
ab ipso suscipiente sacramenti poenitentiae exhiberi debeat, — et 
adhibet formam. Voluit itaque S. Thomas hoc unum tradere no- 
bis, nempe, sicut sacramenta significant effectus suos non omnino 
absolute, sed quantum est ex parte sua; ita formam sacramenti 
poenitentiae significare efficaciam, quantum est ex se, absolutionis 
a peccatis, quae obtinetur infusione gratiae sanctificantis; ac pro- 
inde significare collationem, per signum sacramentale, gratiae, 
quantum de se est, remissivae peccati: — et hoc S. Doctor ex- 
pressit dicens, formam significare exhibitionem sacramenti. absolu- 
lionis, seu sacramenti ex se peccatorum. remissivi, non. ulique in. actu 
signato, sed in. actu. exercito. 

Quod autem hic sit sensus verus formae, scilicet: * Ego tibi 
gratiam confero, quantum de se est, remissiva peccati ', facile ostenditur. 

Nam verbum absolvo significat profecto vinculi solutionem , 
ac proinde peccati remissionem; sed quia vinculum illud non 
solvitur, et peccatum non remittitur, sine infusione gratiae, ideo, 
iuxta subiectam materiam, significat, et quidem primario et imme- 
diate, gratiam, quatenus remissiva est peccati. — Quod evidentius 
apparet a contrario: dicamus enim, formam poenitentiae signifr- 
care et efhicere primario ac immediate remissionem peccati, et. gra- 
tiam secundario tantum ac indirecte; — inferre debemus, ergo pec- 
cati remissio antecedit gratiam; cum tamen causa formalis unica 
nostrae iustificationis sit gratia, iuxta Concilium Tridentinum, 
sess. 6. capit. 7.; et omnis formae veteris privatio formae novae 
inductione posterior censeatur. 

Praeterea, significatione illa admissa quam defendimus, nulla 
difhcultas contra veritatem formae absolutionis afferri potest, de- 
sumpta ex eo quod super hominem iam iustificatum aliquando 
pronuntietur. Etenim si per illam formam primario ac directe. si- 
gnificatur, ut contendimus, collatio gratiae, seu talis formae po- 
sitio, quae ex se faciat hominem formaliter ex peccatore iustum; 
sive poenitens sit iam ante absolutionem iustus, sive adhuc pec- 
cator, semper vere in eo absolutionis sacramentalis forma profer- 
tur; licet in solo peccatore, qui sola attritione ad susceptionem 
gratiae sit dispositus, forma illa, dum sacramentum perficit, remis- 
sionem peccatorum formalem et significet, et operetur. 

7. Forma sacramenti poenitentiae non — potest. scriptura aut. signo 
alio quocumque exprimi, quo intentio. sacerdotis circa. absolutionem poe- 
nitentis. sufficienter manifestetur ; sed omnino necessarium est, ad sacra- 
menti validitatem, ut forma eius verbo proprio, voce prolato, proferatur. 

Conclusio haec est certa. — Probatur in primis ex doctrina 
Concilii Florentini, in Decreto pro Ármenis, ubi generatim Con- 
cilium statuit sacramenta novae legis constare verbis. Et hoc quod 
Concilium circa verba formae sacramentalis docuit, secundum ana- 
logiam pro aliquo sacramento interpretari non debet, nisi ex tra- 
ditione Ecclesiae et ex sententia Patrum atque Doctorum id con- 
stiterit: qua ratione pro sacramento matrimonii fatemur verba 


propria, seu voce expressa, non esse essentialia. — Sed in forma. 


sacramenti poenitentiae, neque ex traditione Ecclesiae, neque ex 
sententia Doctorum talis interpretatio admittitur; ergo est reii- 
cienda. | 

Secundo probatur conclusio nostra ex eodem Concilio Flo- 
rentino, in Decreto citato, ubi non tantum generatim, sed etiam 
speciatim de sacramento poenitentiae dicitur: « Forma buius sa- 
cramenti sunt verba absolutionis, quae sacerdos profert, cum dicit: ego 
te absolvo etc. » — Notentur in sententia Concilii, duo illa, profert 
et dicit, quae procul dubio denotant verborum et locutionis hu- 
manae proprietatem. 

Et insuper animadvertatur, Concilium, agens inferius de sacra- 
mento matrimonii, dicere: « Causa efficiens matrimonii regulariter 
est mutuus consensus per verba de praesenti expressus »: — et 
per limitationem ibi appositam, adverbio regulariter, declarare, se 
uti verborum nomine in omni significationis proprietate; si enim 
latius ea voce uteretur, certe non adderet particulam regulariter, 

nam de essentia matrimonii semper est consensus mutuus de 
praesenti aliquo sufficienti signo expressus. — Itaque Florentina 
Synodus de verbis, propria significatione intellectis, loquitur; et, 
quia haec non semper ad matrimonium perficiendum requirun- 
tur, addit limitationem illam regulariter: — unde sequitur quod 
pro sacramento poenitentiae, cum eamdem limitationem non ad- 
diderit, de verbis, propria et stricta significatione sumpti, loquatur, 
et haec simpliciter necessaria esse declaret in. forma huius sa- 
cramenti. 

Demum ratio huius veritatis primaria invenitur in ipsa Christi 
institutione, qua voluit sacramenta novae legis, — solo matrimo- 
nio excepto propter rationes suo loco innuendas, — perfici forma 
sacramentali, expressa verbis propriis ac vocalibus. Idque, ait Sua- 
rez (d. 19. s. 1r. n. 4), «colligi potest ex verbis institutionis: 
* Quorum remiseritis peccata ', aequiparando illa cum verbis, ba- 
ptizantes eos, et cum verbis Eucharistiae, boc facite. Nam in illis 
non dixit expresse Christus, baptismum, aut. Eucharistiam, confi- 
cienda esse, formaliter proferendo talia verba: nihilominus tamen 
ex sensu et traditione Ecclesiae habemus hanc fuisse mentem 
Christi, quia voluit sacramentum legis novae determinatam et 
expressam habere significationem: et ideo voluit verbis consum- 
mari. Quae ratio, et forma verborum Christi, ac denique traditio 
Ecclesiae, et Conciliorum doctrina eamdem vim habent in hoc 
sacramento. Ergo vel in aliis etiam sacramentis hoc non est cer- 
tum, quod dici non potest: vel in hoc negari non potest; quod 
verissimum est » : — Confer etiam, si lubet, quae habentur in hoc 
opere de Re sacramentaria, vol. 1. lib. 1. p. 144. et seq. 

Nec quidquam virium habent argumenta allata ad suadendam 
sufficientiam aliorum signorum, quae loco verborum formalium 
exprimerent voluntatem sacerdotis absolventis poenitentem a pec- 
catis, post. confessionem eorum rite peractam. 

Dicitur a2) Cum poenitentia instituta sit ad. modum iudicii, 
nihil, quod non sit de essentia iudicii essentialiter postulat: atqui 
de essentia iudicii non est, ut verbis formalibus sententia fera- 
tur, sed scripto solet saepe dari, ac nutibus etiam ferri potest; 
ergo. 

Respondetur: — N. M. Nam actio sacramenti poenitentiae in 
pluribus a iudicio forensi discrepat: idem enim in hoc sacramento 
ictor, reus, et testis est, cui pro se et contra se fides habetur; 

et qui, si poenitens vere accessit, numquam condemnatur, sed 
semper absolvitur. 

Dicitur 5?) Absolutio ab excommunicatione in scriptis data 
valida est; ergo etiam absolutio a peccatis. 

Respondetur: — Neg. conseq. et paritatem. Sicut enim absolutio 
ab excommunicatione non requirit certam formam verborum, ita nec 
verba proprie dicta: quia non operatur ut instrumentum Christi 
ad effectum supernaturalem; sed ut instrumentum superioris, qui 
in absolvendo a censura, utpote principalis, potest sibi medium 
determinare. Absolutio a censuris non est actio sacramentalis, et 
arbitrio Ecclesiae omnino permissa est; e contra sacramenti forma 
a Christo determinata fuit, et ab Apostolis Ecclesiae tradita, ita 
ut debeat solis verbis, voce humana prolatis, pronuntiari. 

Dicitur c) Concilium Florentinum, in Decreto pro Armenis, 
tradit, confessionem. ori$ esse partem materialem sacramenti poeni- 
tentiae; et confessio tamen scripto, aut nutu facta, sufficit: ergo 
licet idem Concilium declaret absolutionem verbis impertitam 
esse sacramenti poenitentiae formam, scriptura tamen dari aut 
nutibus poterit. | | 

Respondetur: N. cons. — Ex usu enim perpetuo Ecclesiae, et 
ex Patrum atque Conciliorum traditione novimus, a Christo sola 
verba pro absolutione fuisse assignata, non item pro confessio- 
ne: — et expressior significatio magis ex parte formae requiritur 
quam ex parte materiae. 

Dicitur d) Ad. $acramentum matrimonii celebrandum verba 
ordinarie requiruntur; et nihilominus matrimonium nutu, aut 
litteris etiam inter absentes perficitur; ergo idem tenendum est 
de absolutione sacramentali maxime necessaria, saltem in casu, 
quo sacerdos loquendi impotens poenitentem nonnisi per signa 
alia absolvere potest. 

Respondetur: N. conseq. — In matrimonio Christus naturalem 
contractum honorare voluit, et illum ipsum ad sacramenti ratio- 
nem evexit; at ih sacramento poenitentiae rifum specialem instituit, 
eique specialem formam novae legis sacramentis accommodatam 
destinavit, quae verbis proprie vocalibus constaret. Quod si in 
baptismo, qui maioris multo necessitatis sacramentum est, quoad 
formam verbalem dispensatum non fuit, quanto minus id erat 
opus in hoc sacramento, cuius defectum poenitens contritione 
supplere potest. 

8. Forma poenitentiae exprimi debet verbis ad poenitentem ,— qui 
ministro sacramenti praesens sil, direclis; ideoque sacramentum. poeni- 
tentiae, eliam in casu extremae necessitatis, inter absentes nequit perfici. 

Hanc ultimam thesis propositae conclusionem , quae contro- 
versa olim fuerat inter Theol., certam fecit Decr. Clem. VIII. 
datum die 20. Iunii anni 1602. et a nobis superius relatum. In 
eo Summus Pontifex « hanc propositionem, scilicet, licere per 
litteras , seu internuncium confessario absenti peccata sacramen- 
taliter confiteri, et ab eodem absente absolutionem obtinere, ad 
minus ut falsam , temerariam et scandalosam damnavit»: — et 
probavimus condemnationem hanc Pontificis intelligendam esse 
non solum copulative, sed etiam disiunctive. Quod autem non dicat 
illicitam , sed invalidam , absolutionem datam a sacerdote absenti, 
eadem ratione evincitur, qua demonstravimus Summum Pontifi- 
cem illo Decreto declarasse confessionem factam sacerdoti absenti 
non modo illicitam, sed invalidam. 

De eadem re P. Suarez ita loquitur (disp. 19. sect. 3. n. 16.): — 
«In hoc Decreto [mox citato] directe solum videtur Pontifex 
prohibere dicere, aut docere licitum esse absentem absolvere in 
aliquo casu, vel id facere: an vero, si fiat, factum teneat, non 
declarare. Credo tamen mentem eius fuisse hoc etiam declarare, 
et contrarium in eodem gradu damnare: tum quia in hoc sacra- 
mento haec duo per se non separantur: tum etiam quia hic erat 
cardo controversiae : nam si ex se non licet, ideo est quia sa- 
cramentum non potest ita perfici. Quapropter neutrum licet iam 
opinari, neque illa opinione in praxi uti, etiamsi fingatur qui- 
cunque casus extremae necessitatis, maxime propter hanc prohi- 
bitionem Pontificis: nam ita illam restringit illis verbis: * Neque 
unquam tanquam aliquo casu probabilis defendatur.' Quod fuit 
valde conveniens, ne uniuscuiusque arbitrio relinqueretur fingere 
casum necessitatis ad utendum alia opinione tanquam probabili. 
Est igitur iam dicta sententia certa, in gradu a Pontifice definito ». 

Argumentum vero praecipuum ad confirmandam doctrinam 
quam vindicamus, praeter auctoritatem declarationis authenticae 
nuper commemoratae, desumitur ex ipsa forma sacramenti. 

Etenim forma haec, ut demonstravimus, voce humana pro- 
ferri debet; et ad aliam personam, dirigi, ut per se patet; — sed 
locutio humana ad alium directa, ordinatur natura sua ad per- 
sonam praesentem : — ergo forma sacramenti poenitentiae ad prae- 

sentem personam dirigi debet, quam absolvit. Id confirmat par- 
ticula /e, quae, voce prolata, ad praesentem personam solum di- 
rigitur. 

« Simili argumento », inquit Suarez (loco citato, num. 10.), 
«docent Theologi, sacerdotem non posse consecrare panem ab- 
sentem, quia illud signum Hoc, in forma contentum, ex vi suae 
significationis indicat rem praesentem. Unde etiam concludunt, 
si in illa forma mutetur signum illud in aliud, quod dirigatur 
ad rem absentem, ut est, illud, mutationem esse substantialem, 
et ideo nihil fieri. Ergo simili modo in praesenti, ut maneat virtus 
huius formae, non potest illa particula ita mutari quin praesentia 
requiratur. Nam in formis sacramentorum observanda est prae- 
cipue significatio illius formae, quae est in communi usu Ec- 
clesiae, quam scilicet ipsa Ecclesia ut essentialem amplexa est: 
nam ex illa sumendus est sensus essentialis formae. Unde si fiat 
mutatio, et ille sensus non retineatur, substantia sacramenti mu- 
tatur, et nihil fit. In praesenti ergo ex usu Ecclesiae, et expressa 
definitione Conciliorum habemus hanc formam, Ego te absolvo , 
ut essentialem , et illa requirit praesentiam ex vi suae significa- 
tionis; ergo signum est, hanc praesentiam esse de necessitate 
sacramenti, et nullam formam , quae illam excludat, posse esse 
syufhcientem ». 

Aliud argumentum pro re nostra validissimum habetur in Ec- 
clesiae praxi; numquam enim in Ecclesia consuevit absenti abso- 
lutionem dari sacramentalem , 'et haec constans Ecclesiae praxis 
optime ostendit Christi institutionem. 

Tertio, minister sacramenti poenitentiac debet, ante absolu- 
tionem , tamquam iudex examinare et cognoscere statum poeni- 
tentis, in quantum poenitens ipse hunc statum, seu peccata, et 
dispositionem suam manifestare potest: nequit autem minister 
sacramenti hanc cognitionem , absque actuali praesentia ipsius 
poenitentis, acquirere; ergo poenitens ministro sacramenti prae- 
sens esse debet, ut absolvatur. 

Nec obiici potest, rationem propositam vim habere ad osten- 
dendum praesentiam poenitentis, per se loquendo, esse necessariam; 
sed pro casu extraordinario et extremae necessitatis non valere. 
Nam et materialis integritas confessionis, propter eamdem ratio- 
nem allatam, per se est necessaria, et tamen in nonnullis casibus 
integritas formalis suffcit. 

Reponimus, paritatem non inveniri inter necessitatem inte- 

gritatis materialis in confessione, et necessitatem praesentiae poe- 
nitentis ad absolutionem habendam. Iudicium enim sacramentale, 
quod in sacramento poenitentiae exercetur, « primo et per se», 
inquit Suarez (disp. 19. sect. 3. n. 12), «institutum est a Christo 
ex parte iudicis, dando illi potestatem ad remittenda peccata: 
unde ex parte illius etiam designavit modum, et signum, quo 
uti debet ad remittenda peccata, et pari etiam modo determinavit 
conditionem necessariam ex parte ipsius iudicis ad talem causam 
definiendam, quae quidem est praesentia eius. At vero ex parte 
poenitentis requisita est confessio, veluti consecutione quadam ; 
quia non poterat iudex ferre iudicium non cognita causa: et ideo 
ex parte poenitentis non est omnino definitus modus, aut signum 
ad confessionem necessarium, sed solum, ut suam conscientiam 
aperiat integre, prout moraliter potuerit ». — Praeterea, propter 
eamdem necessariam status poenitentis cognitionem, sicut abso- 
lutio sacerdotis ita etiam, ut supra dictum est, confessio ipsa 
poenitentis valida esse non potest inter absentes. 
. Nullam etiam paritatem esse in absolutione a censuris patet 
ex animadversione paulo ante facta: — absolutio enim a censuris 
pendet ab institutione humana, iuxta quam absenti, sicut etiam 
invito, conferri potest; absolutio vero sacramentalis, unice pen- 
dens ab institutione divina, sicut invito conferri non potest, ita 
nec absenti. | 

Exempla, in historiis ecclesiasticis commemorata, absolutio- 
num quae ad poenitentes absentes missae fuerunt, non spectant 
sacramentalem absolutionem, sed ceremonialem, qua poenitentes 
à censuris ac poenis debitis absolvebantur. — Factum S. Thomae 
Cantuariensis qui Romam pro absolutione impetranda misit (Cf. 
Baronium ad an. 1164.), quin difficultatem nobis iniiciat, novum 
veritatis, quam propugnamus, suppeditat argumentum. — Etenim 
S. Thomas Cantuariensis non petit, nec obtinuit ab Alexan- 
dro III. absolutionem sacramentalem, sed tantum canonicam ; 
timebat enim ne censuram aliquam incurrisset propter ostensam 
condescentionem quamdam erga Henricum II. Angliae regem, 
qui libertati Ecclesiae infensus erat: — et a Summo Pontifice 
audivit (apud Baronium 1. c. n. 6): «Si igitur aliquid te recolis 
commisisse, de quo propria te debeat conscientia remordere , 
quidquid sit, sacerdoti, qui discretus et providus habeatur, tibi 

consulimus per poenitentiam confiteri. Quo facto et misericors 
Dominus qui multo amplius ad cor respicit quam ad actus, tibi 
consuetae pietatis suae miseratione dimittet ». 

ScHOLION. De forma sacramentalis absolutionis. deprecativa. — 
Ex opusculo S. Thomae « de forma absolutionis, ad Magistrum Ge- 
neralem sui Ordinis» (op. 18. in ed. Parmensi, 22. in ed. Rom.) 
scimus « quemdam » illius aetatis asseruisse, ad sacramentum poe- 
nitentiae conficiendum, formam hanc indicativam «ego te absolvo» 
non esse adhibendam, sed potius formam absolutionis deprecati- 
vam. Hanc assertionem S. Thomas dixit « valde temerariam », et 
opusculo mox citato refutavit, statuens atque demonstrans formam 
In sacramento poenitentiae esse, ex institutione Christi, indicativam. 

At saeculo XVII. Ioannes Morinus, presbyter Oratorii, lib. 8. 
de Poenit. c. 8., antiquatam anonymi saeculi XIII. opinionem, et 
oblivioni penitus traditam, tantisper emollivit, et sic innovatam 
proposuit ac vindicavit. — Etenim formam absolutionis contendit 
ex institutione quidem Christi actum esse iudicialem, sed eam 
perinde exprimi posse verbis sive deprecatoriis, sive indicativis et 
absolutis, Christum vero modum hunc non determinasse, sed re- 
liquisse Ecclesiae determinandum. Insuper idem Morinus asseruit 
et vindicare conatus est formam deprecativam usque ad unded- 
mum saeculum in Ecclesia solam viguisse; ineunte saeculo duo- 
decimo formae antiquae deprecatoriae additam fuisse formam in- 
dicativam; et hanc tandem saeculo decimotertio ita apud Latinos 
praevaluisse, ut sola in usu fuerit. 

Morini sententiam secuti sunt Cardinalis Gotti, Iuenin, Drouin, 
Witasse, Tournely, Duhamel, Sardagna, Perrone, et alii, inter 
quos novissime Pater H. Hurter S. IL; sed non omnes eodem 
pacto. Ex his pauci putant validam esse, nostra etiam aetate, ab- 
solutionem, sive indicativis verbis, iuxta Conciliorum Florentini et 
Tridentini, nec non Ritualis Romani praescriptum, conferatur, 
sive deprecativis : — ceteri autem, cum T ournely ac Cardinale Gotti, 
tenent formulam absolutionis verbis deprecatoriis conceptam nunc 
etiam valere quidem apud Graecos, sed non amplius validam esse 
apud Latinos. 

Verum, circa medium saeculi XVII. Cardinalis de Lugo, hae 
de re scribens, testatus est (disp. 13. sect. 4. n. 92.) sententiam 
tunc communem Theologorum docuisse « formam non posse va- 
lere sub modo deprecativo ». Huic sententiae et nos subscribimus. 

Attamen, priusquam momenta, quibus eam defendimus, pro- 
ponamus, unum in antecessum declarate debemus, ut aequivoca- 
üones vitemus, et nonnullas difhcultates praeoccupemus. 

Porro illud est verba precatoria, seu impetratoria usurpari 
posse, vel formaliter, vel tantum materialiter. Ut formaliter preca- 
toria usurpantur verba, si non alium quam deprecandi sensum 
referunt; materialiter vero si, licet in sensu deprecandi proferri 
possint, modo tamen et intentione imperandi pronuntiantur. Quare 
Sj quis pro potestate accepta, et ad sententiam sacramentalis ab- 
solutionis proferendam verba ista dicat « Absolvatur Petrus », haec 
iequipollentia videntur esse formae communi, qua sacerdos Pe- 
trum absolvens, ait: «Absolvo te ». 

Audiatur hic P. de Lugo: — «Si diceretur» inquit (loco ci- 
tato num. I06.), «*absolvaris a me', vel *per me', vel *absolvat 
te Deus per me' etc. videtur [forma absolutionis] omnino valida, 
quia satis significatur effectus, prout ab ipso absolvente procedit. 
Idem credo, si diceretur absolute: *Absolvatur servus Christi', 
sicut dici solet de illa forma baptismi, *baptizetur servus Christi', 
quae attribui solet communiter Graecis (sed immerito, quia Graeci 
non dicunt, Paptizetur , sed *baptizatur servus Christi', etc.) illa 
tamen, *baptizetur', et illa, *absolvatur', esset valida; quia ibi im- 
peratur ipse effectus, et per consequens significatur sufhcienter 
actio ministri, licet Navarr. de Poenit. disp. 6. cap. in princip. 
n. I6. et I7., differentiam ponat, quoad hoc, inter baptismum et 
poenitentiam ; sed immerito, et absque sufficienti fundamento ». 

«Ila vero», Cardinalis de Lugo prosequitur, « absolvat te 
Deus, esset mihi magis dubia etiam in sensu imperativo; quia per 
lla verba videtur sacerdos non velle ponere immediate effectum 
auctoritate sua, sed imperare Deo, ut ipse ponat, quod est valde 
diversum ; explicarique potest exemplo supra posito. Si legatus 
Papae, verbi gratia, habeat facultatem absolvendi ab excommuni- 
catione reservata, poterit Papa aliquem excommunicatum vel per 
se ipsum immediate absolvere, vel remittere ad legatum, cui prae- 
cpiat ut eum absolvat; et quidem in hoc secundo casu Papa 
dicens, «absolvat te meus legatus, vel imperans legato, *absolve bunc, 
non censeretur absolvere, sicut nec e contra legatus dicens im- 
perative, *absolvat e Papa', non absolveret, quia non imperaret 
immediate effectum, prout a se, sed imperaret Papae absolutio- 
nem. Sic sacerdos, habet quidem potestatem ad ponendum effe- 

ctum immediate ex commissione Dei antecedenter facta; non vero 
habet potestatem imperahdi Deo, ut ipse Deus absolvat; nam 
licet exsecutio sententiae, et productio gratiae, qua revera homo 
solvitur a peccatis, sequatur post absolutionem sacerdotis, non 
tamen sequitur sententia nova absolutionis; esset enim frustra, 
cum prolata iam fuerit sententia a sacerdote nomine ipsius Dei. 
Unde frustra imperaret sacerdos Deo prolationem alterius senten- 
tiae absolutionis supra eisdem peccatis ». 

« Aliunde tamen », addit idem de Lugo, «videtur in aliquo 
sensu imperativo subsistere illam formam, quatenus sacerdos per 
illam non imperet novam prolationem sententiae, sed exsecutio- 
nem ipsius; sicut si iudex reum detentum in carcere absolvat, 
per haec verba, *Solvat te custos a vinculis', valida erit sententia: 
similiter ergo sacerdos valide videtur absolvere, dicendo: *Solvat, 
vel absolvat te Deus a vinculis peccati', quibus teneris: haec enim 
solutio vere mandatur exsecutioni a Deo per gratiam, quam pro- 
ducit in homine: esset autem illud imperium non proprium, cum 
homo non possit proprie imperare Deo, sed improprium, seu 
intimatio voluntatis facta ex potestate iudiciaria, quam ipse homo 
accipit a Deo: esset ergo fortasse valida illa forma in hoc sensu: 
adhuc tamen videretur dubia, et ideo omnino vitanda ». 

His itaque ad rectam quaestionis intelligentiam  praeiactis, 
dicimus formam absolutionis formaliter deprecativam, in sacra- 
mento poenitentiae adhiberi non posse, nec potuisse: — et hoc 
probamus 

I. Ex sacramenti poenitentiae institutione. Cum enim sacramen- 
tum hoc institutum sit ad modum iudicii, forma a sacerdote, qui 
iudex est, ad modum sententiae, ut patet, proferri debet. At sen- 
tentia non profertur, nec proferri potest a iudice verbis depreca- 
tivis, sed verbis indicativis enuntiari debet. Ergo forma huius 
sacramenti a sacerdote proferri nequit verbis deprecativis, sed dici 
debet verbis indicativis. 

Maior huius argumenti apertissime constat ex hucusque dictis, 
et fere iisdem verbis invenitur a Concilio Tridentino tradita: ait 


enim Concilium; sess. 14. cap. 6.: « Quamvis autem absolutio 


sacerdotis alieni beneficii sit dispensatio; tamen non est solum 
nudum ministerium, vel annuntiandi Evangelium, vel declarandi 
remissa esse peccata; sed ad instar actus iudicialis ; quo ab ipso, 
velut a iudice, sententia pronuntiatur»: — et in eadem sessione, 

cerdotis non esse actum iudicialem... anathema sit ». 

Minor vero tam clara est ut nulla indigeat probatione. Pro- 
fecto sententiam ferre est actus habentis et exercentis auctorita- 
tem, deprecari autem est supplicantis actus; — nequit ergo idem 
actus, sub eadem ratione, esse simul iudicialis et deprecatorius; 
et sententia verbis deprecatoriis ferri non potest. 

2. Ex verbis Christi. — Etenim non dixit Christus, peccata pro 
quorum remissione oraveritis, remittentur; sed quae vos remise- 
ritis peccata, remissa erunt. Ergo ut verificetur promissio Christi, 
et valida forma, super debitam materiam prolata, sacramentum 
poenitentiae conficiatur, sacerdos non debet orare ut peccata di- 
millantur ; sed remittere ipse sacerdos debet. 

Ad rem S. Thomas (op. 18. de forma absolutionis, c. 1.): «In 
sacramento poenitentiae verba Scripturae, quae maxime sunt se- 
canda, non faciunt mentionem de aliqua deprecatione, sed magis 
verbo indicativo utitur: non enim dicit, Quaecumque petieris esse 
solvenda, erunt soluta; sed *Quaecumque solveris, erunt soluta". 
Si ergo illa tantum dicuntur soluta quae babens claves solverit ; qui 
autem petit aliquid esse solvendum, mon solvit: miror qua temeritate 
aliquis asserat esse solutum, quem. babens claves non significat. se sol- 
vere, sed. solum. rogat esse solvendum ». 

3. Ex doctrina Conciliorum Florentini et. Tridentini. — Concilium 
namque Florentinum, in Decreto pro Armenis, statuit formam 
sacramenti poenitentiae esse « verba absolutionis, quae sacerdos 
profert cum dicit, *Ego te'absolvo' etc. » ; et Tridentina Synodus, 
sess. I4. capit. 3. docuit: «Sacramenti poenitentiae formam, in 
qua praecipue ipsius vis sita est, in illis ministri verbis positam 
esse: Ego te absolvo, etc. quibus quidem de Ecclesiae sanctae more 
preces quaedam laudabiliter adiunguntur: ad ipsius tamen formae 
essentiam nequaquam spectant, neque ad ipsius sacramenti admi- 
nistrationem sunt necessariae ». — Ergo verba formae in hoc sa- 
cramento illa sunt « Ego te absolvo », et deprecatoria verba for- 
mam eiusdem sacramenti constituere nequeunt. 

Vim argumenti huius nonnulli Theologi ex parte adversa co- 
nantur eludere, asserendo Christum reliquisse Ecclesiae suae for- 
mam sacramenti poenitentiae determinandam ; ac proinde, post 
has Conciliorum declarationes, verba deprecatoria non amplius 
validam sacramenti formam constituere, eam tamen constituisse 

antequam Ecclesia indicativam et absolutam formam adoptaret. — 
AÁt incassum hanc responsionem proferunt, quae ex multiplici 
capite refutatur. Et sane, 

4) InjTractatu de Sacramentis in Genere, p. 2. a. 4., demonstra- 
vimus Christum Dominum omnium novae legis sacramentorum 
tum materiam tum formam in specie determinasse: ergo non fuit 
Ecclesiae arbitrio relictum ut, in sacramento aliquo, unam prae 
alia formam eligeret, aut formam prius adhibitam mutaret in 
aliam, quae non solum secundum materialem sonum verborum, 
sed secundum sensum esset diversa. Porro, ut constat, sensus 
formae formaliter deprecativae prorsus differt a sensu formae in- 
dicativae seu absolutae. 

Et huc faciunt verba Concilii Tridentini, quibus, sess. 21. c. 2. 
declarat: «Hanc potestatem perpetuo in Ecclesia fuisse, ut in 
sacramentorum dispensatione, salva illorum substantia, ea statueret, 
vel mutaret quae suscipientium. utilitati, seu pro ipsorum sacramen- 
torum. veneratione, pro rerum, temporum et locorum varietate, 
magis expedire iudicaret». — Mutatio autem, ut primo intuitu 
manifestum est, quae in forma sacramenti poenitentiae, iuxta ad- 
versariorum sententiam, facta fuisset adoptando formam  indica- 
tivam loco formae, deprecativae, non spectasset ritum aliquem ac- 
cidentalem in sacramenti dispensatione, ad quem auctoritas Ecclesiae 
se extendit, ut ait Tridentinum; sed attigisset ipsam substantiam 
sacramenti, mulando sensum formae sacramentalis ; circa quam sub- 
stantiam nihil posse Ecclesiam idem Concilium Tridentinum 
aperte declarat. 

b) Etiamsi admitti posset sententia quae statuit Christum 
reliquisse Ecclesiae potestatem  determinandi im specie formam 
quorumdam sacramentorum ; illa tamen sententia formae sacra- 
menti poenitentiae applicari non posset. 

Etenim, forma sacramenti, quae ex eiusdem sacramenti insti- 
tutione aperte colligitur, una procul dubio, et, quoad sensum, 
invariabilis est, nec ullatenus dici potest relicta Ecclesiae deter- 
minationi, ut?7patet in forma baptismi et Eucharistiae. — Sed haec 
forma indicativa et absoluta «absolvo te», ex verbis promissionis 
« Quaecumque solveritis». et ex. verbis institutionis sacramenti poe- 
nitentiae « Quorum. remiseritis » etc. aperte colligitur, non minus 
1c forma baptismi « Baptizo te » ex verbis « Euntes docet omnes 
gentes, baptizantes eos» etc. — Ergo sicut forma baptismi una 

est et invariabilis, nec relicta Ecclesiae determinationi; ita forma 
sacramenti poenitentiae, quae his verbis exprimi debet «Ego te 
absolvo ». 

c) Concilium Tridentinum, loco superius citato, docet nom 
pro hac recentiori aetate, non pro Ecclesia Latina tantum, sed 
universaliter et. absolute formam sacramenti poenitentiae «im illis 
ministri verbis positam esse: * Ego te absolvo', etc. ». — Ergo haec 
sola et ubique in Ecclesia forma fuit, invariata quoad sensum. 

d) Idem Concilium Tridentinum declarat formae indicativae 
et absolutae «de Ecclesiae sanctae more preces quasdam laudabiliter 
adiungi; ad ipsius tamen formae essentiam. nequaquam spectare». — 
Àn declaratio haec Concilii vera esset, si precatio sacerdotis, ut 
contendunt adversarii, aliquando pro tota Ecclesia essentialem 
sacramenti formam constituisset, et etiam nunc apud Graecos 
llam constituat ? 

e) Si non ex Christi determinatione, sed auctoritate a Christo 
concessa, Ecclesia ipsa determinavit, recentiori aetate, formam 
indicativam esse jadhibendam; quandonam illud praescripsit? — 
Non in Concilio Tridentino; quia indicativa forma ante illud 
adhibenda erat, ut fatentur adversarii, et ex Conc. Flor. patet. 
Non in hoc ipso Concilio Florentino, nam antea mutationem 
fuisse factam adversarii nostri ultro concedunt, cum asserant ean 
evenisse « adulto saec. XIII. », quando indicativam formam agno- 
scunt solam fuisse in usu. — In quo ergo Concilio? quo Summt 
Pontificis Decreto? Qua ratione? Qua occasione? — Si his et 
similibus quaestionibus respondere nequeunt adversarii, nolint 
mutationem tam gravem in Ecclesia factam fuisse asserere; et 
nobiscum sentiant unam semper et eamdem, quoad sensum, for- 
mam in sacramento poenitentiae adhibuisse Ecclesiam, quam sa- 
cramentorum auctor et institutor Christus praescripsit. Sed et 
haec conclusio positive probatur 

4. Ex auctoritate S. Thomae. — Etenim in opusculo 18. iam ci- 
tato, S. Doctor refutat «assertionem. cuiusdam. valde temerariam » , 
dicentis, quod sacerdos absolvendo uti non debet hac forma 
«Ego te absolvo»; pronuntiat hoc « praesumptuosum, quia re- 
pugnat evangelicis dictis» ; et concludit «non ergo sub incerto 
modo deprecativae orationis significanda est in hoc sacramento 
remissio peccatorum, sed sub certitudine per indicativam oratio- 
nem. Non ergo est forma in sacramento poenitentiae, *abso- 

lutionem et remissionem tribuat tibi Omnipotens Deus', sed 
* Ego te absolvo' ». — Án haec dixisset Doctor Angelicus, — qui 
in prima saeculi decimitertii parte vixerat, — si iuxia perpetuam 
Ecclesiae iraditionem , cuius fuerat scrutator eximius, non intel- 
lexisset formam sacramenti poenitentiae absolutam praescriptam 
esse in verbis Christi; et hanc formam fideliter in Ecclesia ser- 
vatam fuisse, nulla prorsus, quoad sensum, facta immutatione? 
Àn ausus fuisset temerarium appellare eum qui formam depre- 
cativam putaverat validam, si baec ipsa forma deprecativa , usque 
ad aetatem in qua ipse vixerat, adhibita fuisset in Ecclesia; immo, 
ut adversarii contendunt, exclusive per undecim saecula fuisset 
adbibita? 

Sed amplius recolamus quaedam quae auctor ille saeculi XIII. 
incertus ad defendendam sententiam suam attulerat; et ea quae 
responderat S. Thomas. Ex his sententia, quam vindicamus, con- 
firmatur, et nonnullae adversariorum nostrorum obiectiones plene 
solvuntur. 

«Sicut autem [ille] temerarius est», inquit S. Th. (op. cit. 
€. 2), «in asserendo, ita vaniloquus in probando, dum frivola 
quaedam pro rationibus inducit ». 

« Primo enim inducit quamdam postillam super Summa Rai- 
mundi, quae dicit, quod * in talibus ', scilicet ab excommunicatione, 
* |icet verba exigantur, non tamen praescripta est forma verborum, 
sicut in sacramento baptismi et Eucharistiae". Ubi primo derisorium 
est in tanta re postillam Summae pro auctoritate adducere. Deinde, 
ut postillatori non fiat iniuria, dicamus, quod alia ratio est de abso- 
lutione ab excommunicatione, quae non est sacramentalis, sed magis 
iudiciaria, iurisdictionem consequens; et alia de absolutione a pec- 
catis in sacramento poenitentiae, quae consequitur potestatem cla- 
vium, et est sacramentalis. In illa enim verba habent efficaciam ab 
intentione dicentis, unde non refert quibuscumque verbis utatur 
ad exprimendam suam intentionem; in sacramentis autem verba 
habent efficaciam ex institutione divina, unde tenenda sunt verba 
determinata consonantia divinae institutioni. Institutioni autem 
dicentis: * Quodcumque solveris ' etc. ista verba conveniunt. *Ego 
te absolvo *; sicut institutioni dicentis, * Euntes docete omnes gen- 
tes, baptizantes' etc. conveniunt ista verba * Ego te baptizo', 
etc. Sicut ergo ista tenenda sunt in baptismo, * Ego te baptizo »; 
ita in potentia, * Ego te absolvo ' ». 

Secundo autem ponit, quod Magister qui Sententias compi- 
lavit, non posuit hanc formam, nec aliquem Sanctorum legimus 
hac forma usum fuisse. Contra quod dicendum est, quod nec 
Magister formam posuit, nec legitur de alia forma qua aliquis 
Sanctorum sit usus, nec etiam legitur quod aliquis istam formam 
negaverit; legitur autem quod ipse institutor sacramenti dixit, 
*Quodcumque solveris, quod est magis omni auctoritate ». 

Tertio ad hoc inducit, quod in quibusdam absolutionibus quas 
Ecdesia facit in Prima et in Completorio, ante Missam, et post 
praedicationem, secundum morem Romanae Ecclesiae, et in die 
Cinerum, et Coenae Domini, non fit absolutio per orationem 
indicativam sed deprecativam. In quo miror eum non advertere 
quod huiusmodi absolutiones non sunt sacramentales, sed sunt 
quaedam orationes quibus dicuntur venialia peccata dimitti, si- 
cut per orationem dominicam, qua dicitur, *Dimitte nobis de- 
bita nostra ' ». 

«Quarto autem inducit sic sensisse quosdam antiquos et 
famosos Magistros scilicet Magistrum Gulielmum de Altissio- 
doro, et Magistrum Gulielmum quondam Episcopum Parisien- 
sem, et Dominum Hugonem quondam Cardinalem: de quibus 
quod ita senserint, non constat. Sed etsi ita senserunt, num- 
quid eorum opinio praeiudicare poterit verbis Domini dicentis 
Petro: * Quodcumque solveris etc.?' Numquid etiam si nunc 
viverent, praeiudicare possent communi sententiae Magistro- 
rum Parisiis regentium, qui contrarium sentiunt, decernentes 
absque his verbis, *Ego te absolvo', absolutionem non esse per 
solam deprecativam orationem? » 

Demum in capit. 5., aliam obiectionem proponit, a defenso- 
ribus sententiae nobis adversae postea repetitam, eamque solvit, 
inquiens: « Obiicit... quod Dominus dedit potestatem discipulis 
sanandi omnes infirmitates corporales et spirituales. Sed in sana- 
tione corporalium infirmitatum non dicebant, Ego sano te, sed 
sanet te Dominus lesus. Ergo nec in sanatione spirituali debet 
dicere sacerdos, *Ego te absolvo'. Non advertit autem qui hoc 
Obiicit, quod potestas sanandi infirmitates erat gratia specialiter 
homini data, non ad sanandum, sed ad sanitatem impetrandam. 
Potestas autem clavium non computatur inter gratis datas, sed 
est virtus sacramentalis, quae principaliter residet in Christo, 
instrumentaliter autem seu ministerialiter in sacerdotibus claves. 

habentibus. Unde verbum dicentis, Sanet te Dominus, non sana- 
bat, sed sanationem impetrabat. Verba autem sacramentalia efh- 
ciunt quod figurant, ut supra dictum est ». 

Et in cap. 5. hanc aliam obiectionem refert: « Addit... obii- 
ciendo, quod vix triginta anni sunt quod omnes hac sola forma 
utebantur, * Absolutionem et remissionem ', etc. ». — At obiectioni 
huic ita respondet S. Doctor, ut aperte ostendat nullam omnino 
auctoritatem adesse in gratuita auctoris, quem refutat, assertione. 
— « Quomodo », quasi subridendo interrogat S. Thomas, « quo- 
modo de onn bus potest testimonium perhibere, qui omnes non 
vidit?» — « Sed hoc certum est», prosequitur, «quod iam sunt 
mille ducenti anni et amplius, quod dictum est Petro: *Quod- 
cumque solveris" etc. Quare autem non dicatur in forma, «Ego 
tibi remitto ' sicut * Ego te absolvo ', iam supra dictum est ». 

Superest ut momenta cetera, quibus sententia nobis adversa 
confirmatur, perpendantur. Illa fideliter referam et pro singulis 
addam responsiones. 

I. S. Ambrosius (l. 3. de Spiritu Sancto, c. I8.) inquit: « Ho- 
mines in remissionem peccatorum ministerium suum exhibent, 
non ius alicuius potestatis exercent. Neque enim in suo, sed in 
Patris et Filii et Spiritus Sancti nomine peccata dimittunt. Isti 
foganl, divinitas donat ». Ergo, concludunt adversarii nostri, sa- 
cramenti poenitentiae forma, S. Ambrosii aetate, deprecatoria erat, 
non indicativa; quia forma, qua minister rogat, deprecatoria est, 
non absoluta. 

Resp. N. Conseq. — Verba namque illa « isti rogant » non si- 
gnificant formam, ad remissionem peccatorum conferendam poeni- 
tenti in sacramento poenitentiae, fuisse precationem formalem ; sed 
solum statuunt sacramenti huius ministros, dum formam remittendi 
efferunt, utique indicativam, virlualiter et aequivalenter rogare Deum. 
— Etenim sacerdos dicens: Absolvo te in nomine Patris et Filii 
et Spiritus Sancti », aequivalenter et virtualiter orat, quia sciens 
effectum sacramenti praecipue a Deo solo pendere, seque tantum 
ut ministrum et instrumentum Christi nomine agere, preces Ec- 
clesiae praemittit, et cum affectu deprecantis subiicit verba indi- 
cativa, sententiam absolutionis pronuntiando; quibus verbis sacra- 
mentum perficitur et Deus infallibiliter movetur ad conferendam, 
vi signi sacramentalis, poenitenti gratiam. 

Hanc esse mentem S. Ambrosii in verbis obiectis constat : — 

d) Ex ipsis verbis, quibus aperte affirmat sacerdotes dimittere 
peccata; ille enim qui formaliter orat ut dimittantur a Deo peccata, 
ea non dimittit. 

b) Ex iis quae protinus addit: « Per baptismum quoque pec- 
cata donari non est ambiguum. In baptismo autem operatio Pa- 
tris et Filii et Spiritus Sancti est. » — Porro S. Ambrosium, si- 
cut ceteros omnes Latinos Patres, formam baptismi indicativam 
tamquam unice validam in baptismi administratione docuisse in- 
dubium est. 

c) Ex manifesto testimonio S. Augustini, qui variis locis, ac 
praesertim lib. ;. de Baptismo, capit. 20., declarat quo sensu ipse 
aliique Patres dicant ministrum sacramentorum, dum formam pro- 
nuntiat ac sacramentum perficit, Deum orare. 

« Quomodo exaudit », inquit, « homicidam deprecantem vel 
super aquam baptismi, vel super oleum, vel super Eucharistiam, 
vel super capita eorum, quibus manus imponitur? quae omnia 
tamen et fiunt, et valent etiam per homicidas ». — Hic S. Augu- 
stinus dicit Eucharistiam confici a sacerdote deprecante; et. nihilo- 
minus, indicativa est, et semper necessario fuit, forma Euchari- 
stiae, quae nonnisi verbis a Christo prolatis consecrari potest: 
— ergo nihil aliud illa locutione significat quam quod Deus sa- 
cerdotem, super panem et vinum verba proferentem, exaudiat, et 
ad eius verba indicativa convertat elementa in corpus et sanguinem 
Christi. — Eumdem itaque sensum, nempe efficaciam verborum 
sacramentalium quae movent Deum ad gratiam conferendam, 
S. Augustinus, S. Ambrosius et alii Patres significant cum de de- 
precatione ministrorum loquuntur in sacramentis baptismi, con- 
firmationis, et poenitentiae. 

Hac explicatione facillime intelliguntur etiam textus quos obii- 
ciunt nobis adversarii ex Breviario in Psalmos (in app. ad opera 
S. Hieronymi, Migne P. L. t. 26. p. 956.) et ex S. Leone M.: eam- 
dem enim ac testimonia mox citata S. Ambrosii et S. Augustini 
habent significationem. — Auctor illius commentarii in Psalmos, 
in Ps. xxvii. ad verba « Vox Domini intercidentis flammam ignis », 
scribit: « Quotidie in unoquoque nostrum flammam libidinis per 
confessionem et gratiam Spiritus Sancti intercedit, id est, per 
orationem sacerdotis facit cessare » ; — et S. Leo M. (Ep. 108. 
al. 83. c. 3.): « Necessarium est, ut peccatorum reatus ante ulti- 
mum diem sacerdotali supplicatione solvatur ». — Oratio et sup- 

plicatio sacerdotis, dum ad sacramentum poenitentiae conficien- 
dum formam profert, non est formalis, sed aequivalens et virtualis, 
sensu superius declarato. 

2. S. Augustinus, Serm. 99. al. Hom. 23. inter 50. (num. 8.) 
in illa Christi verba « Fides tua te salvam fecit », quae referun. 
tür in Evangelio Lucae c. 7., ait: « Medicus bonus aegros non 
solum praesentes sanabat, sed et futuros etiam praevidebat. Futuri 
erant homines, qui dicerent, Ego peccata dimitto, ego iustifico, ego 
sanctifico, ego sano quemcumque baptizo. . . Respondeat illi [hae- 
retico] non ego, sed Christus: o homo, quando ego a Iudaeis pu- 
tatus sum homo, dimissionem peccatorum fidei dedi. Non ego, 
respondet tibi Christus. O haeretice, tu cum sis hqmo, dicis: Veni, 
mulier: ego te salvam facio! Ego cum putarer homo, dixi: *vade, 
mulier; fides tua salvam te fecit' ». — Deinde S. Aug. argumen- 
tum refert quibus Donatistae innitebantur, eique reponit, inquiens 
(n. 9.): « Respondent, et dicunt, Si non dimittunt homines peccata, 
falsum est ergo quod ait Christus, *Quae solveris in terra, soluta 
erunt et in coelo (Matth. xvii. 18.). Nescis quare hoc dictum sit, 
quomodo dictum sit. Daturus erat Dominus hominibus Spiritum 
Sanctum, et ab ipso Spiritu Sancto fidelibus suis dimitti peccata, 
non meritis hominum volebat intelligi dimitti peccata ». 

Porro, ait Morinus, non potuisset S. Augustinus ita adversus 
haereticos argumentari, si ipse et sacerdotes alii Catholici tunc tem- 
poris indicativa forma usi fuissent. — Ergo tunc temporis forma haec 
indicativa a Catholicis in sacramento poenitentiae non adhibebatur. 

Resp. Neg. Min. — Etenim S. Augustinus non indicativam for- 
mam. absolutionis reprobat, sed abusum buius formae ; — quo abusu 
Donatistae, superbia elati, peccatorum remissionem suae sanctitati, 
suisque meritis adscribebant. Id ex ipso orationis contextu evi- 
denter apparet. 

Nam 2) ut illos haereticos superbissimos revinceret S. Aug. 
(Ibid.) ait: « Melior Pharisaeus, quia cum putaret hominem Chri- 
stum, non credebat ab homine posse dimitti peccata. Melior ergo 
Iudaeis quam haereticis apparuit intellectus. Iudaei quid dixerunt? 
«Quis est hic, qui et peccata dimittit ? Audet sibi homo hoc 
usurpare? Quid contra haereticus? Ego dimitto, ego mundo, ego 
sanctifico. Respondeat illi, non ego, sed Christus ». 

b) Deinde, verbis in obiectione citatis, dum argumentum re- 
futat Donatistarum, ostendit peccata « merilis bominum » non di- 

mitti: — et prosequitur: « Ut evidentius ostenderet Dominus, ab 
Spiritu Sancto quem donavit fidelibus suis, dimitti peccata, non 
meritis hominum, quodam loco sic ait resurgens a mortuis, *Ac- 
cipite Spiritum Sanptum'; et cum dixisset, *Accipite Spiritum 
Sanctum', continuo subiecit, *Si cui dimiseritis peccata, dimittun- 
tur ei' (Ioan. xx. 22. 23.): hoc est, Spiritus dimittit, non vos. 
Spiritus autem Deus est. Deus ergo dimittit non vos... . Deus 
ergo habitat in templo sancto suo, hoc est in sanctis suis fide- 
libus, in Ecclesia sua: per eos dimittit. peccata ». 

c) Tertio, ad pleniorem haereticorum confutationem, probat 
(n. 10.) Spiritum Sanctum, in sacramento confirmationis « per im- 
positionem manuum hominum dari », sed non esse « donum ho- 
minum ». Unde ait: « Nuntiatum est discipulis, qui erant Iero- 
solymis, et venerunt ad Samariam, ut illi qui baptizati erant, per 
impositionem manus eorum acciperent Spiritum Sanctum. Et ita 
factum est: venerunt et imposuerunt eis manus, et acceperunt 
Spiritum Sanctum. Quia tunc sic dabatur Spiritus Sanctus , ut 
etiam appareret datus... . . . . Quod cum vidisset Simon, putans 
hoc esse hominum, voluit esse et suum. Quod hominum putavit, 
ab hominibus emere voluit. :Quantam', inquit, *vultis a me pecu- 
niam sumere, ut per impositionem manuum mearum detur Spi- 
ritus Sanctus'? Tunc eum detestatus Petrus ait: *Non est tibi 
pars neque sors in hac fide. Donum enim Dei putasti pecunia 
comparandum? Pecunia tua tecum sit in perditionem': et cetera 
quae ibi congruenter locutus est (Act. vir. 5-25.). Quare hoc ergo 
commemorare volui, intendat caritas vestra. Oportebat ut Deus 
prius ostenderet se. per bomines operari: sed per se deinde, ne putarent 
bomines, quod putavit Simon, bominum illud esse, non. Dei ». 

d) Demum S. Augustinus ibidem (nn. rr. 13.), arrogantiam 
Donatistarum, qui iactitabant se homines in baptismo mundare, 
retundit, ostendendo Deum esse, qui per bomines, sive bonos, sive 
malos, in baptismo mundat. — Constat autem homines, forma sa- 
cramenti indicativa tunc temporis, sicut ab initio et semper in Ec- 
clesia Christi, baptizatos fuisse. | 

Quapropter ex S. Aug. argumentatione adversus Donatistas 
deduci nequit, ut contendunt adversarii, formam absolutionis in- 
dicativam pro sacramento poenitentiae a S. Doctore reprobatam 
fuisse, et non fuisse illa aetate adhibitam a Catholicis. 

Verum — et hoc adversarii nostri animadvertant — loca S. Au- 

gustini ab eis, ut sententiam nostram impugnarent, citata, adversus 
eos retorquere merito possumus, atque ex illis Sancti Doctoris 
testimoniis, pro nobis aliud, ad rem nostram conficiendam, argu- 
mentum sumere. — Etenim verba Sancti Augustini manifeste de- 
clarant occasionem errandi invenisse Donatistas haereticos im for- 
mis sacramenlorum baptismi et poenitentiae indicativis: — ergo, recte 
concludimus, sacramenta baptismi et poenitentiae tunc temporis 
formis. indicativis administrabantur. 

3. Gulielmus Paris. Episc., c. 19. de Poenit. (opp. t. r, p. 409. 
C): «Neque more iudicum forinsecorum », inquit, « pronuntiat 
confessor, *absolvimus te, non condemnamus', sed magis ora- 
tionem facit super eum, ut *Deus absolutionem et remissionem 
atque gratiam satisfactionis tribuat' ». Ergo. 

Resp. — S. Thomas, opusculo superius citato, alludens ad 
auctoritatem Gulielmi, iam dixit, sibi non constare quid auctor 
ille senserit, et si diversam opinionem habuerit, non esse sequen- 
dum. Videtur tamen Gulielmus solum indicasse, confessorem 
abhorrere a modo quo iudices saeculares ferunt senténtiam, nu- 
mero plurali dicendo, absolvimus te, neque etiam condemnare reos; 
sed modeste dicere, numero singulari absolvo te, neque id sine 
praemissis ad Deum precibus. 

Hanc fuisse Gulielmi mentem intelligitur ex Alexan. Halensi, 
.qui fuit aequalis et familiaris Gulielmi, et p. 4. q. 21. mem. r., ait, 
precibus pro poenitente praemissis sacerdotes subiungere formam 
indicativam, qua sententiam pronuntiant. Hinc postea Franc. Mayro 
in 4. d. 14. q. r. cum retulisset, in dioecesibus Provinciae aliquos 
ita absolvisse: «absolvat te Deus Pater, Deus Filius, Deus Spiritus 
Sanctus »; ad 8. respondet, « improbatam fuisse istam formam, 
quia sacramentalia sunt stricti iuris et ideo immutari non debent ». 

Testimonia ergo Gulielmi et Mayronis adversarios nostros mi- 
nime iuvant; — immo ex Mayrone antiquitus servatam fuisse 
formam indicativam iure deducimus. 

Et hic praestat, ad eamdem veritatem confirmandam, testimo- 
nium adducere S. Bonaventurae, qui sicut Halensis et Gulielmus 
Parisiensis, saeculo XIII. vixit, et ipso anno 1274, quo Sanctus 
Thomas Aquinas mortuus est, obiit. — In lib. 4. sent. (disp. 18. 
p. I. art. 2. q. 1.) inquit: «Zn forma absolutionis praemittitur. depre- 
catio per modum  deprecalivum , et. subiungitur. absolutio per modum 
indicativum ». — Et in quaest. 2. eiusdem distinctionis, quaerens 

«an sacerdos possit aliquid in poenam », fundamentum 2. Con- 
clusionis ita proponit: « Nihil est in peccatore remittendum, nisi vel 
offensa vel poena: sed offensam remittit Deus, non sacerdos: ergo si 
poenam solus Deus remittit, videtur ergo quod sacerdos a nullo 
absolvit; falsum ergo dicit sacerdos, dicens; * Ego te absolvo'» 
— In conclusione vero ait; «Sacerdos in absolvendo non dicit: 
* Absolvo te a confessione, sed *a peccatis! ; et refutans sententiam, 
quae tenebat «sacerdotem in sacramento non solvere aliquam 
partem poenae relaxando, sed solum commutando, et hoc sub 
conditione si [poenitens] explet satisfactionem iniunctam », inquit: 
«Si non facit nisi commutare, et ligat ad condignam [ poenam]; 
ergo nullum fructum reportat inde poenitens, et pro. nihilo dici- 
tur: * Ego te absolvo ab omnibus peccatis" ». 

Quin etiam aliud testimonium promam, duobus fere saeculis 
ante illud S. Bonaventurae nobis relictum. Invenitur enim in 
Hom. 64. Rudulphi Ardensis «in litania maiori» (Migne P. L. 
t. 155. p. 1900.); et sic se habet: — « Confessio criminalium de- 
bet fieri sacerdoti, et nominatim, qui solus habet potestatem li- 
gandi atque solvendi, sicut et leprae iudicium solis sacerdotibus 
in lege erat commissum. Confessio vero venialium alterutrum et 
cuilibet, etiam minori, potest fieri, quoniam propter venialia non 
separatur homo a Deo, nisi ultra modum per incuriam excedat, 
sicut nec per scabiem vel per impetiginem, aliquis in lege sepa- 
rabatur a castris. Fit autem haec confessio, non quod possit a 
peccatis absolvere, sed quia propter propriam humiliationem, 
et peccatorum nostrorum accusationem, et fratris orationem, 
mundamur a peccatis. Unde et non dicimus: * Ego dimitio tibi 
peccata tua, sed dicimus orando: * Misereatur tui omnipotens Deus, 
etc. ». — In confessione ergo mortalium, quae fieri debebat sa- 
cerdoti, hic, iuxta testimonium Rudulphi, dicebat, ad absolutionem 
sacramentalem impertiendam: «Ego dimitto tibi peccata tua»; ac 
proinde indicativam formam tunc adhibebat. 

4. Libri poenitentiales, Sacramentalia et Pontificalia scripta in 
Ecclesia Occidentali, ante annum millesimum, deprecativam for- 
mam solummodo exhibent. — Ergo. 

Resp. Neg. conseq. — Etenim a) In illis formulis deprecatoriis, 
ut videtur, de reconciliatione poenitentium agitur, non sacramen- 
iali, sed canonica, qualis fieri consuevit feria $. maioris hebdo- 
madae: complures enim hunc ipsum titulum, «De Reconcilia- 

tione Poenitentium fer. 5. maioris hebd.» prae se ferunt, ut ap- 
paret ex ipsis Ordinibus editis a Martenio. — Deinde cum hi libri 
describant ritum valde prolixum, psalmis, pluribusque orationibus 
constantem ; et quod caput est, deprecationes illas frequentissime 
repetant, rifum potius sonant, quam formam sacramentalem, quae 
brevis esse solet, definita, et repeti nequaquam debet. Quam 
conclusionem, ut hic adnotat Berti (de Theologicis disciplinis, lib. 34. 
P. alt. cap. 7.), Pontificale Romanum, Clem. VIII. auctoritate re- 
cognitum, confirmat, quod, part. 3. tit. 5., huiusmodi Reconcilia- 
lionis exhibet ritum deprecatoriis tantum verbis conflatum; cum 
tamen ambigere nemo queat aetate illius Pontificis in absolutione 
sacramentali solam formam. indicativam fuisse adhibitam. 

b) Si vetustissima documenta liturgica, in quibus Ordo ad 
dandam poenitentiam invenitur, dicantur spectare non modo cano- 
nicam et ceremonialem reconciliationem, sed etiam sacramentalem ; 
respondemus, — preces prolixas, in eis relatas, formam sacramenti 
"0n constituere, sed illas esse quae a sacerdote recitari debebant 
cum forma sacramentali indicativa brevissima et facillima, circa 
quam nullum periculum poterat esse oblivionis aut erroris; quae- 
que proinde, in libris illis ritualibus antiquissimis, precibus a 
sacerdote recitandis communiter non adiungebatur. — Ceterum 
absolutio ipsa indicativa in antiquissimis codicibus omnino non 
deest; et ad exemplum sit haec quae legitur in codice Ratoldi: 
«Absolvimus vos, vice beati Petri Apostolorum principis, cui 
Dominus ligandi atque solvendi potestatem dedit, et quantum 
ad vos pertinet accusatio, et ad nos remissio». — V. H. Menar- 
dum, in S. Gregorii M. lib. sacrament.,, not. 677. 

$. In. Ecclesia Graeca semper adhibita fuit pro absolutione 
poenitentium forma deprecativa, ut Euchologia Graecorum aperte 
ostendunt. Ergo. 

Resp. Neg. 4ss. — Etenim a) orationes in Euchologiis Grae- 
corum contentae, quas invocant adversarii nostri, ceremoniales 
sunt et pro canonica reconciliatione adhibitae: — quamvis in il- 
lis etiam orationibus, quae in Euchologio Goarii referuntur, 
pag. 673. et sequent, sacerdos graecus cum loquatur de absolu- 
tione poenitentis quae fiat «verbo» et commemoret potestatem 
a Christo collatam, inquiens, « Tu enim dixisti, Domine, * quae- 
cumque ligaveritis super terram erunt ligata et in coelis, et quae- 
«umque solveritis super terram erunt soluta et in coelis" »; satis 

significet se verba ita proferre ut hunc indicativum sensum ha- 
beant: absolve, Domine, principaliter quem, potestate mihi a te 
concessa, ego absolvo ministerialiter. Vide P. Goarii notam in 
Euchol. p. 676. — In Sermone autem de Poenitentia Ioannis Ieiu- 
natoris Archiepiscopi Constantinopolitani, saec. VI. (Migne t. 88. 
p. 1926), legitur Oratio sequens, quae responsionem nostram 
aperte confirmat: « Here Domine Deus noster, qui portis clausis, 
discipulis tuis adfuisti, donansque illis pacem dixisti: * Quorum 
remiseritis peccata, remittuntur eis; quorum. retinueritis, retenta sunt, 
ipse Here Domine, secundum invisibilem et omnipotentem curam 
qua omnia administras, inspice super servum tuum hunc, et 
corporis ipsius maculas, sordesque animae propter quas in pec- 
cata incidit, per os meum, quamvis peccator sim, dissolve; et qui 
per canonem ligatus est, solutus sit a canone et a peccato quo 
constringitur, per gratiam et misericordiam tuam ». 

b) Praeterea, addit P. Goarius (ibid.): — « Ut praedicta sese 
habeant, ipsos etiam Graecos in absolvendis poenitentibus uti 
forma aliqua absoluta et indicativa ex ipsis Christi verbis: * Quae- 
cumque solveritis' etc., velut proprio et paterno semine enata, 
compertum habeo. Sum etenim ego ipse expertus quosdam, vi- 
delicet sacerdotes Latinos, timenda potius et scrupulis mota con- 
Scientia, quam sincero et tuto scientiae lumine ductos, poeniten- 
tes ad se ex Ecclesia Graeca pro Exomologesi more Christiano 
accedentes in magnas coniecisse angustias, dum peccata Graecis 
sacerdotibus patefacta, quasi his solis orationibus, de quibus su- 
pra, minus remissa, iterum pro venia impetranda sibi detegi, et 
clavibus subdi praeciperent; unde gravia iam parata erant enasci 
scandala, quasi nullum foret apud Graecos poenitentiae sacra- 
mentum, et incondonata remanerent peccata: nisi aliorum, qui 
de Graecorum ritibus et traditionibus optime erant instituti, mo- 
nitis et industria, sopita penitus fuissent et extincta: cum publice 
assertum est Graecos in universum absolutionis formam Latinae 
consentientem, nec respuere, nec omittere. Sicut ergo Latini 
quarto abhinc saeculo in antiquioribus ritualibus indicativam 
sacramenti poenitentiae formam, his verbis, *absolvo te a peccatis 
iuis, conceptam nequeunt ostendere, quae tamen successiva tra- 
ditionis serie ab antiquis PP. accepisse profitentur: parem eadem 
ratione, scriptis nullibi commendatam, per manus tamen a pri- 
stinis saeculis ad haec usque tempora deductam «wvzup.acwxol Con- 

fessores, eiusdem sacramenti formam habere potuerunt, qua, ni- 
mirum occasione a poenitentis verbis accepta, communiter uti 
consueverunt. Forma autem est huiusmodi, &y«e 6e cuyxsyopn- 
pévov: * Habeo te condonatum' ». 

X Et inferius P. Goarius adnotat: « Gaudent Graeci passivis 
potius quam activis locutionibus sacramentorum vim exponere, 
ne minister eorum auctoritatis quidquam circa illa sibi irroget ; 
cumque in illis verbis £yco os excellentiae nonnihil sonet, illis 
episcopus veretur uti, et, quo dignitate superior est, humilius de 
se in conferendo sacramento sentit; etait 7j 4476wwGcnG poU Éyet 
ce cuYxeyopruévov, Humilitas mea habet te condonatum: Ar- 
chiepiscopo aut Patriarchae sufficit dicere, 5j uezpíovve pou &yet 
cc Guyxeyopnuévov, Mediocritas mea habet te condonatum ».. 

Idem docet Arcudius (de Conc. utriusque Eccl. lib. 4. c. 5.), qui 
et testatur a duobus Antiochenis Patriarchis hanc formam acce- 
pisse: Mediocritas nostra babet venia donatum spiritualem filium suum : 
— et hanc aliam formam in Rituali Metropolitae Chioviensis legisse 
scriptam: « Ego quoque pater tuus spiritualis potestate mili a. Deo ,. 
el a superioribus meis concessa, te absolvo ab omnibus peccatis tuis ». 

6. In Instructione Clementis Papae VIII. an. 1595., de Grae- 
corum Ritibus, haec habentur: « Utantur forma absolutionis in 
generali Concilio praescripta, et postea, si voluerint, dicant ora- 
tionem illam deprecativam , quam pro forma huiusmodi absolu- 
tionis dicere tantum consueverunt ». — Ergo. 

. Resp. N. Conseq. — Ideo namque Graecis illis, pro quibus edita 
fuit Instructio, Summus Pontifex mandavit ut formam indicati- 
vam, à Concilio Florentino praescriptam , necessario adhiberent 
in sacramenti poenitentiae administratione, et postea, si vellent, 
dicerent etiam formam deprecativam, qua utebantur; quia hanc for- 
mam omnino invalidam reputavit. — Quis enim suspicari posset 
Summum Pontificem voluisse indubiam formam bis super eamdem 
materiam in eodem iudicio sacramentali pronuntiari? — verum et 
hoc afhrmari deberet, si admitteretur Clementem VIII. formam 
illam quorumdam Graecorum deprecativam habuisse validam. 

Attamen ex eo quod Graec, quos Pontifex instruebat, sola ute- 
bantur forma deprecativa, non sequitur: ergo omnes graec sacer- 
dotes idem faciebant: — sicuti non consequitur, Graecorum aliqui 
arbitrabantur Eucharistiam precibus consecrari; igitur haec est, 
semperque omnium Graecorum sententia fuit. 

DE INDULGENTIIS 

In superiori Tractatu demonstravimus culpam ac poenam 
aeternam per poenitentiae sacramentum nobis remitti, sed non 
semper totam poenam temporalem peccatis nostris debitam con- 
donari; et ideo a sacramenti poenitentiae ministris salutares sa- 
tisfactiones poenitentibus esse imponendas. At Christus Dominus, 
qui ad has satisfactiones iniungendas potestatem Ecclesiae tra- 
didit, eidem misericorditer concessit ut satisfactoriam poenam in 
totum, vel in partem remittere possit. Haec remissio, quae com- 
munius à Patribus antiquioribus vocatur relaxatio , donatio , aut 
condonatio , in Ecclesia, praesertim recentiori aetate, Indulgeniia 
dicitur: — Tractatui ergo de Poenitentia, ad quem refertur, brevem 
appendicem subnectimus de Indulgentiis. 

Itaque, Indulgentia, prout hic sumitur, est remissio poenae tem- 
poralis pro peccatis personalibus, quoad culpam et poenam aeternam 
remissis, adbuc debitae, facta. extra. sacramentum , per. applicationem 
Ibesauri. Ecclesiae, a. superiore legitimo. 

Dicitur I. — remissio, ut hac voce complectamur duplicem 
modum quo Indulgentiae conceduntur, scilicet, pro vivis per 
actum iurisdictionis et per modum suffragii pro defunctis. 

2. — poenae temporalis, quia culpa cum reatu poenae aeternae 
non per Indulgentiam , sed per sacramentum in re aut in voto 
remittitur. 

3. — pro peccatis personalibus, quia praesentis vitae mala, quae 
effectus et poenae sunt peccati originalis, per Indulgentias auferri 
non possunt, nec cessabunt donec mortale hoc induerit immor- 
talitatem. 

4. — quoad culpam remissis , quia non remittitur poena, nisi 
culpa remissa fuerit. Hinc in eo qui lucrari vult. Indulgentiam 

requiritur status gratiae, saltem cum ultimum opus ad illam In- 
dulgentiam acquirendam praescriptum implet. 

$. — extra sacramentum facta, ut Indulgentia a remissione poe- 
nae quae fit virtute sacramenti poenitentiae distinguatur; simul- 
que innuatur non omnem poenam temporalem ordinarie remitti, 
etiam post impletam satisfactionem sacramentalem a sacerdote 
impositam. 

6. — per applicationem thesauri Ecclesiae, ut vindicetur undenam 
Indulgentia efficacitatem suam repetat; et ut distinguatur a re- 
missione poenae quae fit sive per sacrificium Missae, sive per 
alia media. | 

7. — à legitimo superiore, seu a Summo Pontifice et ab Epi- 
scopis prout inferius declarabitur. 

Ex his patet: 

4) Indulgentiam versari solummodo circa poenam temporalem 
peccatis nostris debitam, extra sacramentum remittendam , sup- 
positis debitis dispositionibus in subiecto, et auctoritate debita in 
conferente : 

P) non esse tantum canonicae poenitentiae relaxationem in 
foro externo, sed esse in foro interno et coram Deo validam 
remissionem illius 'satisfactionis quam, sive in hac vita, sive in 
altera, divinae iustitiae ob patratas culpas tenemur persolvere: 

c) Indulgentiam non excludere, sed supponere satisfactiones 
nostras, quarum subsidium est ac supplementum. 

Dividuntur indulgentiae 

I. In plenarias et partiales, prout nempe tota poena quae luenda 
manet, aut eiusdem dumtaxat pars quaedam remittitur. Partiales 
ad certum numerum dierum vel annorum restringuntur; quo ta- 
men minime significatur tot dies, vel annos poenae in purgatorio 
luendae remitti; sed potius tantum poenae debitae condonari, 
quantum per poenitentiam eiusdem temporis, secundum rigorem 
antiquorum canonum, peractam, remissum foret. 

2. In locales, reales, et personales, prout certis locis, seu illorum 
locorum visitationi; aut certis rebus, seu pio earum rerum usui 
adnexae sunt; aut immediate certis personis conceduntur. 

3. In temporales et perpetuas, prout fideles determinato aliquo 
tempore, aut perpetuo illas lucrari possunt. 

4. In solemnes et non solemnes , prout quibusdam solemnita- 
tibus, aut sine illis conceduntur. 

Ad Indulgentiam plenariam et solemnem revocari debet Iubi- 
latum, quod a P. Viva (De Iubilaeo, etc. Enchirid. quaest. 1. a. 1.) 
describitur ut Indulium Pontificis, Indulgentiam plenariam et magna 
privilegia tribuens. certa. praestantibus opera in. Brevi praescripta. — 
Bonifacius VIII. centesimo quovis anno Iubilaeum celebrari vo- 
luit; Clemens vero VI. anno 1350. ad annum quinquagesimum 
tempus, quo Iubilaeum recurreret, reduxit; et Urbanus VI. an.1389., 
quovis recurrente anno trigesimo tertio, novum Iubilaeum conce- 
dendum esse statuit. Hoc Decretum secutus est Martinus V. qui 
pro anno 1423. Iubilaeum indixit: sed Nicolaus V. constitutio- 
nem Clementis VI. innovavit, et anno 1450. Iubilaeum concessit. 
Tandem utramque Constitutionem Clementis VI. et Urbani VI. 
abrogavit Paulus II. per Bullam Jneffabilis, datam 13. Cal, Maii 
anno 1470., et pro Iubilaei celebratione ad viginti quinque annos 
tempus coarctavit. Hoc praescriptum a Sixto IV., anno 1473., 
confirmatum fuit; et adhuc nunc servatur. — Verum praeter haec 
Iubilaea ordinaria, Summi Pontifices sive pro felici regiminis sui 
auspicio, sive ex alia urgentissima causa, Iubilaea extraordinaria 
concesserunt. 

Circa genuinam Indulgentiarum notionem, et potestatem Ec- 
clesiae factam ad illas concedendas, erraverunt primo Montanistae 
ac Novatiani; qui cum negarent graviora saltem crimina post 
baptismum commissa per auctoritatem clavium Ecclesiae posse 
remitti, consequenter asserebant poenam etiam temporalem, eis 
debitam, Indulgentiis ex potestate Ecclesiae laxari non posse. 

Saeculo XII. Waldenses auctoritatem Summi Pontificis ad 
concedendas Indulgentias impugnaverunt: — eorumque errorem 
postea Wiclefhtae et Hussitae secuti sunt, — quos damnavit Con- 
cilium Constantiense. — Insuper Saeculo XV., inter alias Petri 
de Osma propositiones haereticas, hanc, num. 6. positam, con- 
fixit Sixtus IV. an. 1479.: « Non potest Papa indulgere alicui viro 
poenam purgatorii ». 

At prae omnibus his haereticis, saeculo XVI., Martinus Lu- 
therus se extulit, ut infensissimus hostis Indulgentiarum. Et initio 
quidem in castigandis abusibus Quaestorum eleemosynarum pro 
absolvenda fabrica Basilicae Vaticanae, totus esse videbatur; sed 
mox ad Indulgentias impugnandas digressus, palam asseruit eas 
plus detrimenti fidelibus quam utilitatis afferre, ignaviae blandiri, 
bonorumque operum studium, ac salutis aeternae curam enervare: 


314 APPENDIX. 


quin immo dixit fideles seduci credentes Indulgentias esse salu- 
tares, seu ad fructus spiritus utiles, easque nullatenus ad remis- 
sionem poenae pro peccatis actualibus apud divinam iustitiam 
debitae valere. — Hos errores Leo Papa X. damnavit, Bulla 
«Exürge Domine », data 16. Maii 1520. 

Lutheri haereticas aberrationes circa doctrinam Indulgentiarum 
Zwinglius, Calvinus, ceterique Novatores secuti sunt. Illorum 
omnium doctrinam anathemate Concilium Tridentinum proscri- 
psit in sess. 25. Decreto, cuius haec sunt verba: « Cum potestas 
conferendi Indulgentias a Christo Ecclesiae concessa sit, atque 
huiusmodi potestate, divinitus sibi tradita, antiquissimis etiam tem- 
poribus illa usa fuerit: sacrosancta Synodus Indulgentiarum usum, 
christiano populo maxime salutarem et sacrorum Conciliorum 
auctoritate probatum, in Ecclesia retinendum esse docet et prae- 
cipit, eosque anathemate damnat, qui aut inutiles esse asserunt , 
vel eas concedendi in Ecclesia potestatem esse negant ». 

Deinde, inter 79. propositiones Baii, damnata fuit a S. Pio V., 
in Bulla « Ex omnibus afllictionibus », die r1. Octob. an. 1567., 
sequens propositio 60.: « Per passiones Sanctorum in Indulgentiis 
communicatas non proprie redimuntur nostra delicta; sed per 
communionem caritatis nobis eorum passiones impertiuntur, ut 
digni simus, qui pretio sanguinis Christi a poenis pro peccatis 
debitis liberemur ». 

Saeculo XVIL, haec Michaelis de Molinos sententia, ab Inno- 
centio XI. Constitutione « Coelestis Pastor », die 20. Nov. 1687., 
confixa fuit: « Non convenit Indulgentias quaerere pro poena 
propriis peccatis debita; quia melius est divinae iustitiae satisía- 
cere, quam divinam misericordiam quaerere: quoniam illud ex 
puro Dei amore procedit, et istud ab amore nostri interessato, 
nec est res Deo grata nec meritoria; quia est velle crucem fugere ». 

Demum sub finem saeculi XVIIL., doctrinas Pistoriensis Syn- 
odi de Indulgentiis pessimas et perniciosissimas eiusdem  insi- 
nuationes Pius VL, die 28. August. 1794., per Constitutionem 
« Áuctorem Fidei », his verbis condemnavit: 

« 40. Propositio asserens, Indulgentiam secundum suam  praeci- 
sam notionem aliud non esse, quam remissionem partis eius poeniten- 
liae, quae per canones statuta. erat. peccanti; quasi Indulgentia, prae- 
ter nudam remissionem poenae canonicae, non etiam valeat ad 
remissionem poenae temporalis pro peccatis actualibus debitae 

apud divinam iustitiam: falsa, temeraria, Christi meritis iniuriosa, 
dudum in art. 19. Lutheri damnata ». 

« 4I. Item in eo, quod subditur, scholasticos suis subtilitatibus 
inflatos invexisse tbesaurum male intellectum meritorum Christi et San- 
ctorum, et clarae notioni absolutionis a poena canonica. substituisse con- 
fusam et falsam applicationis meritorum; quasi thesauri Ecclesiae, 
unde Papa dat indulgentias, non sint merita Christi et Sancto- 
rum: falsa, temeraria, Christi et Sanctorum meritis iniuriosa, du- 
dum in art. 17. Lutheri damnata ». 

« 42. Item, in eo, quod superaddit, luctuosius adbuc esse, quod 
chimaerica isthaec applicatio transferri volita sit. in. defunctos; falsa, 
temeraria, piarum aurium offensiva, in Romanos Pontifices et in 
praxim et sensum universalis Ecclesiae iniuriosa, inducens in er- 
rorem, haereticali nota, in Petro de Osma confixum, iterum da- 
mnatum in articulo 22. Lutheri ». 

« 43. In eo demum, quod impudentissime invehitur in tabellas 
indulgentiarum, altaria privilegiata, etc. ; temeraria, piarum auriunr 
offensiva, scandalosa, in Summos Pontifices atque in praxim tota 
Ecclesia frequentatam contumceliosa ». 

Quamobrem, ex documentis citatis, iuxta communem theolo- 
gorum sententiam, de fide creditur: — 1. potestatem esse in Eccle- 
sia concedendi indulgentias, divinitus ei traditam. — 2. Populo 
christiano maxime salutarem esse usum indulgentiarum. — Ut 
. fidei vero proximum defenditur: 1. dari in Ecclesia thesaurum, seu 
collectionem meritorum, sive satisfactionum Christi, Sanctorum 
et electorum omnium, cuius dispensatio ad eamdem Ecclesiam , 
nempe ad Romanum Pontificem et ad Episcopos, pro diversa ra- 
tione, pertineat; — 2. fidelibus per indulgentias relaxari poenas 
temporales pro peccatis remissis debitas, non solum in foro Ec- 
clesiae, sed etiam coram Deo; — 3. has indulgentias valere pro 
defunctis per modum suffragii. 

Sit igitur ad catholicam veritatem tuendam 

THESIS UNICA. 


Est in. Ecclesia. potestas. concedendi. Indulgentias, quae valeant non so- 
lum coram ipsa im foro exierno, sed etiam. in foro interno coram 
Deo; ita ut. ex tbesauro. satisfactionum | Christi atque Sanctorum 
superabundantium, per. applicationem earum. singulis factam, pos- 
sint fideles a poena temporali pro peccatis. remissis adbuc divinae 
iustitiae debita, sive totaliter, sive partialiter liberari , et animae 
fidelium. defunctorum | adiuvari. Indulgentiis eisdem. applicatis. per 

modum suffragii. 


Prima pars thesis, qua potestatem  concedendi indulgentias in 
Ecclesia dari statuimus, probatur, 

I. Ex Scripturis, nam loca hucusque saepissime ex Evangelio 
Matthaei commemorata, id aperte docent. — Christus enim 
(Matth. xvt. 19.) ait Petro: « Tibi dabo claves regni coelorum. Et 
quodcumque ligaveris super terram, erit ligatum et in coelis; et 
quodcumque solveris super terram, erit solutum et in coelis ». 
Apostolis vero omnibus dixit ( Matth. xvii. 18.): « Quaecumque 
alligaveritis super terram, ligata erunt et in coelo; et quaecumque 
solveritis super terram, erunt soluta et in coelo ». Et ex his locis 
sequenti pacto argumentamur: — 

Si verba Christi, absque limitatione, in amplissima sua signi- 
ficatione sumantur, non solum remissionem a culpa et poena ae- 
terna significant; verum etiam remissionem a poena temporali, 
quae, culpa et poena aeterna dimissis, luenda superest. — Atqui 
verba Christi coarctanda esse ad solam culpae ac poenae aeter- 
nae remissionem ex nullo capite colligere possumus; quinimmo 
ea sine limitatione intelligenda esse ex Traditione, et ex ratione 
clare intelligimus. — Ergo verba Christi, in locis citatis, remissio- 
nem poenae temporalis, quae, post absolutionem a culpa et a 
poena aeterna, expianda manet, complectuntur; — ideoque pote- 
statem indicant a Christo Ecclesiae traditam concedendi Indul- 
gentias, quae spectant illarum poenarum remissionem. 

Maior argumenti cum evidens sit, nulla indiget declaratione. — 
Minor autem constat, quia verba Christi citata ad remissionem 
tantum culpae et poenae aeternae coarctari non possunt. Etenim 
neque ex verbis ipsis, neque ex orationis serie, neque ex aliis 

Scripturae locis limitatio haec eruitur. Verba et contextus cuilibet 
restrictioni repugnant, et Scripturarum loca proferri nequeunt, 
quae limitationem potestatis traditae quadamtenus inducant. Sed 
neque ex Traditione aut sensu Ecclesiae eiusmodi limitatio erui 
potest, cuius potius auctoritas et praxis contrarium evincunt, ut 
mox ostendemus; — neque denique ex ratione, quae nullam in 
hac concessione invenit repugnantiam, cum a divina voluntate 
unice pendeat. Quin etiam regulae ipsae iuris clamant verba Sal- 
vatoris nostri in tota amplitudine sua accipi debere, dum statuunt, 
verba quae favorem ostendunt, in significatione amplissima, etiamsi 
dubia sint, esse intelligenda. 

Praeterea tam late patet significatio vocis solvendi, quam patet 
vox ligandi in adductis Christi verbis: — sed vox ligandi sese ex- 
tendit etiam ad poenas temporales satisfactorias iniungendas: — 
ergo et vox solvendi, ut antithesis perfecta maneat, ad harum poe- 
narum remissionem extendere sese debet. 

Aliud argumentum recte desumitur ex alis Christi verbis, 
quibus Ecclesiae potestas plenissima remittendi peccata collata 
fuit: « Quorum remiseritis peccata, remittuntur eis; et quorum. reti- 
nuerilis, retenia sunt» (Ioan. xx. 23.). 

Et sane, peccata triplicem reatum involvunt, reatum culpae, 
reatum poenae aeternae et reatum poenae temporalis: — ergo 
per verba Christi, sine restrictione prolata, Ecclesiae triplicem hunc 
reatum tollendi potestas tradita fuit. — Sed per sacramentum poe- 
nitentiae tollit quidem Ecclesia reatum culpae et poenae aeternae, 
non autem semper integrum poenae temporalis reatum. — Ne 
igitur contra amplissimam Christi concessionem potestas Eccle- 
siae restringatur, admittendum omnino est, ipsam extra sacramen- 
tum poenitentiae, per Indulgentias, reatum poenae temporalis re- 
mittere posse. 

Tertium argumentum nobis Scriptura suppeditat, dum refert 
Paulum Apostolum potestate de qua loquimur usum fuisse. 

Etenim, ut legimus r. Epistola ad Corinthios, c. 5., Apostolus 
incestuosum Corinthium iudicavit (vers. 4. 5.) «in nomine Do- 
mini nostri Iesu Christi... cum virtute Domini nostri Iesu, tra- 
dere...Satanae in interitum carnis, ut spiritus salvus sit in die 
Domini nostri Iesu Christi ». — At cum incestuosus ille resipue- 
rit, et contritionem suam de nefandissimo quod patraverat crimine 
ostenderit, cumque Corinthii rogaverint Paulum, ut incestuoso 

excommunicato et seriam poenitentiam agenti ignosceret, et quod 
supererat poenitentiae condonaret; annuit Apostolus, et, iurisdi- 
«tione extra sacramentum poenitentiae exercita, praecepit, ut Ipsi, 
nomine suo et auctoritate sibi a Christo ad hoc collata, partem 
residuam poenae poenitenti remitterent. « Sufficit », inquit (II. ad 
Cor. 1t. 6. 7. 10), «illi, qui eiusmodi est, obiurgatio haec [éxt«- 
vx, quae significat non modo increpationem, sed etiam poenam 
pro delicto satisfactoriam]... ita ut e contrario magis donetis 
[x«p(axc 0o], et consolemini... cui autem aliquid donastis, et 
ego ». — Quae Pauli verba exponens Estius (Com. in 2. Ep. ad 
Cor. 1. 11.) merito animadvertit: « Quod ait: * Cui aliquid ', hoc 
est, aliquam partem, *donatis'... fit dum per indulgentiam ma- 
tris Ecclesiae, post aliquantam satisfactionem, poenitentibus rela- 
xatur ac remittitur quod reliquum erat poenae debitae. Quam 
poenae relaxationem manifestius etiam declarat illud procedens, 
* sufficit illi" ; quasi. dicat: Satis iam poenarum dedit; reliquum 
ei condonetur. Hoc enim est, quod sequitur, *ifa ut e contrario 
magis donetis* ; veluti si sonte quopiam per sententiam iudicis ad 
quadraginta plagas condemnato, post trigesimam plagam dicat 
iudex: sufficit, aut satis est; non quod sententiae sit satisfactum, 
sed quia vult uti clementia, reliquum plagarum numerum ei gra- 
tiose remittens ». 

2. Ex Traditionz potestatem esse in Ecclesia concedendi In- 
dulgentias clare intelligimus. Etenim Indulgentia est relaxatio quae- 
dam poenae temporalis peccatis debitae; et hanc relaxationem ab 
Ecclesia fidelibus poenitentibus fuisse concessam, indubia monu- 
menta Patrum nobis ostendunt. 

Id primo colligitur ex praxi relaxandi poenitentiam in pecca- 
torum satisfactionem adhuc solvendam, intuitu intercessionis marty- 
rum seu libellorum, quos a martyribus poenitentes, primis Eccle- 
siae saeculis, impetrabant. 

Huius praxis testis est Tertullianus. Ipse enim in Exbort. ad 
Martyres (capit. 1.) scribit: « Pacem quidam in Ecclesia non ha- 
bentes a martyribus in carcere exorare consueverunt ». — Et post- 
ea, in Montanistarum errorem lapsus, Indulgentias a Praelatis 
Ecclesiae concessas poenitentibus ad preces martyrum dum su- 
gillat, affirmat, inquiens (de Pudicitia, c. 22): « At tu iam et in 
martyres tuos effundis hanc potestatem [delicta remittendi]. Ut 
quisque ex consensione vincula induit adhuc mollia in novo cu- 

stodiae nomine, statim ambiunt moechi, statim adeunt fornicatores, 
iam preces circumsonant, iam lacrymae circumstagnant maculati 
cuiusque, nec ulli magis aditum carceris redimunt, quam qui Ec- 
clesiam perdiderunt. .. pacem ab his quaerunt qui de sua peri- 
clitantur ». 

Sed et praxis huius relaxandi poenas temporales ad preces 
martyrum, copiosissima in Epistolis S. Cypriani testimonia habe- 
mus. Ex illis enim non modo constat episcopos concessisse in- 
dulgentias intuitu intercessionis martyrum, sed etiam prius exe- 
gisse ut martyres illos, pro quibus intercedebant, designarent no- 
minatim, et nonnisi eos, quos bene nossent quorumque poeniten- 
tiam satisfaction! proximam viderent, idest eos, qui partem non 
minimam iam praestitissent poenitentiae impositae. [ta, ex. gr., 
ad martyres scribit (Ep. 10. al. 5. n. 4.): « Sed et illud ad dili- 
gentiam vestram redigere et emendare debetis, ut nominatim de- 
signetis eos, quibus pacem dari desideratis. Audio enim quibusdam 
sic libellos fieri, ut dicatur: Communicet ille. . . cum. suis, quod 
nunquam omnino a martyribus factum est, ut incerta et caeca 
petitio invidiam nobis postmodum cumulet. Late enim patet, 
quando dicitur, ille cum suis, et possunt nobis viceni et triceni et 
amplius offerri, qui propinqui et affines et liberti ac domestici 
esse asseverentur eius, qui accipit libellum. Et ideo peto, ut eos, 
quos ipsi videtis, quos nostis, quorum poenitentiam satisfactioni 
proximam conspicitis, designetis nominatim libello, et sic ad nos 
fidei ac disciplinae congruentes litteras dirigatis ». 

Martyres autem non dedisse per se ipsos veniam, sed ab epi- 
scopis veniam poenitentibus impetrasse, vel ex eo ipso apertis- 
sime constat quod litterae pro lapsis datae desideria et petitiones 
martyrum appellabantur. — Sed praeterea S. Cyprianus (Ep. rtr. 
num. I.) exul plebi suae apertissime dicit: « Fecerunt ad nos de 
quibusdam beati martyres litteras petentes examinari desideria 
sua. Cum, pace nobis omnibus a Domino prius data, ad Eccle- 
siam regredi coeperimus, tunc examinabuntur »: — et (num. 5.) 
prosequitur: « Áudiant, quaeso, patienter consilium nostrum, ex- 
spectent regressionem nostram; ut cum ad vos per Dei miseri- 
cordiam venerimus, convocati coépiscopi plures, secundum Do- 
mini disciplinam et confessorum praesentiam et vestram quoque 
sententiam, beatorum martyrum litteras et desideria examinare 
possimus ». | 

Eadem potestate relaxandi poenas temporales peccatis debi- 
tas, seu concedendi Indulgentias, usa est Ecclesia saeculis inse- 
quentibus. 

Ad rem nostram faciunt statuta Concilii Ancyrani, anno. 314., 
et Nicaeni I. Oecumenici, an. 325. — In can. 5. de poenitentibus, 
Concilium Ancyranum decrevit: « Statuimus, ut episcopi, modo 
conversationis examinato, potestatem habeant vel utendi clemen- 
tia, vel plus temporis adiiciendi. Ante omnia autem et praecedens 
vita, et quae consecuta est, examinetur, et sic eis clementia im- 
pertiatur ». — Concilium vero Nicaenum I. praescripsit: « Quot- 
quot, metu et lacrymis atque poenitentia, vel bonis operibus, 
rebus ipsis conversionem suam, non simulatione, demonstrant, hi 
definitum tempus auditionis implentes, tum demum fidelibus in 
oratione communicent, Postmodum vero licebit episcopo de his 
aliquidZ humanius cogitare ». | 

Praeterea, ad confutationem haereticorum, aliud insigne docu- 
mentum habemus, in Indulgentia plenaria quam saeculo XI. ad 
finem vergente, an. 1095., Urbanus II. concessit in Conc. Clarom. 
Etenim can. 2. illius Concilii legitur: « Quicumque pro sola de- 
votione, non pro honoris vel pecuniae adeptione ad liberandam 
Ecclesiam Dei Ierusalem profectus fuerit, iter illud pro omni 
poenitentia ei reputetur ». 

Pro eadem causa Indulgentiam plenariam, anno 1147., facul- 
tate accepta a summo Pontifice Eugenio IIL, S. Bernardus pro- 
mulgavit. En eius verba, in Ep. 457., ad universos fideles: — « Quia 
enim verbum hoc crucis parvitati nostrae Dominus evangelizan- 
dum commisit, consilii domini regis et episcoporum et principum, 
qui convenerant Frankonovort, denuntiamus armari Christianorum 
robur adversus illos, et ad delendas penitus, aut certe converten- 
. das nationes illas, signum salutare suscipere, eamdem eis promit- 
tentes indulgentiam peccatorum, quam et his qui versus Hiero- 
solymam sunt profecti ». — Et in Epistola 458. ad Wladislaum 
ducem, magnates et populum Bohemiae: « Audiat ergo universi- 
tas vestra verbum bonum, audiat verbum salutis, et oblatam in- 
dulgentiae copiam devotis quibusdam animae brachiis amplecta- 
tur. Neque enim simile est tempus istud ceteris, quae hucusque 
praeteriere, temporibus; nova venit e coelo divinae miserationis 
ubertas; beati quos superstites invenit annus placabilis Domino, 
annus remissionis, annus utique iubilaeus! . . . . Suscipite signum 

crucis, et omnium, de quibus corde contrito confessionem feceri- 
tis, plenam indulgentiam delictorum hanc vobis summus Pontifex 
offert, vicarius eius cui dictum est: Quodcumque solveris super 
terra erit solutum et in coelo'. Suscipite munus oblatum, et ad 
irrecuperabilem indulgentiae facultatem alter alterum praevenire 
festinet ». 

Deinde, successores Pontifices, ut notum est, Indulgentias 
saepe concesserunt: — et Concil. Lateranense IV. an. 1215., ad 
praecavendos Indulgentiarum abusus, in can. 62., hanc legem tulit: 
— « Decernimus, ut cum dedicatur Basilica, non extendatur In- 
dulgentia ultra annum; .....«c deinde in anniversario dedica- 
tionis tempore quadraginta dies de iniunctis poenitentiis indulta 
remissio non excedat. Hunc quoque dierum numerum Indulgen- 
tiarum litteras praecipimus moderari, quae pro quibuslibet causis 
aliquoties conceduntur, cum Romanus Pontifex, qui plenitudinem 
obtinet potestatis, hoc in talibus moderamen consueverit obser- 
vare ». 

Secunda pars thesis, qua statuimus Indulgentias valere non so- 
lum in foro externo coram Ecclesia, sed etiam in foro interno 
coram Deo, ex probationibus quas ad primam partem thesis sta- 
biliendam dedimus sponte veluti sua procedit. Constat enim 

I. Ex locis Scripturarum iam citatis; nam potestatem conce- 
dendi Indulgentias promissionibus factis Petro, et ceteris cum 
Petro Apostolis (Matth. xvi. et xviri.) inniti demonstravimus ; quae 
promissiones profecto relaxationem poenae temporalis spectant 
coram Deo: — « Quaecumque solveritis super terram, erunt so- 
luta et in coelo ». 

Insuper ex aliis Christi verbis argumentati sumus, quibus po- 
testatem remittendi peccata concessit Apostolis (Ioan. xx.); et osten- 
dimus potestatem hanc sese extendere non solum ad remitten- 
dam culpam cum poena aeterna, sed etiam poenam temporalem 
peccatis debitam. At haec poena divinae iustitiae solvenda est. 
Ergo potestas Ápostolis concessa sese extendit ad remittendam 
poenam temporalem pro peccatis divinae iustitiae. debitam ; ac 
proinde respicit Indulgentias quae validae sint non in foro ex- 
terno tantum et coram Ecclesia, sed ctiam in foro interno et co- 
ram Deo. 

Demum Apostolus (II. ad Cor. rt.) profitetur aperte se donasse 
incestuoso Corinthio reliquam poenitentiae partem quae divinae 

iustitiae solvenda erat; et hoc fecisse im persona Christi (£v mpo- 
con Xotocoo), h. e., vice et auctoritate Christi: — ita ut quemad- 
modum « in nomine Domini Iesu Christi » tradiderat hominem 
Satanae (I. Ep. ad Cor. v.), in eodem nomine, seu auctoritate 
Christi Iesu, illum hominem adsolvat. 

2. Documentis Traditions superius allatis, ad veritatem , quam 
defendimus, confirmandam, sequentia adiungimus. 

Tertullianus, postquam Montanistarum haeresim professus fue- 
rat, Catholicos arguit eo quod crederent Indulgentias, supplica- 
tionibus martyrum concessas, valere ad poenam temporalem pro 
peccatis remittendam coram Dea. In l. de Pudicitia (c. 22.) in- 
quit: « Sufficiat martyri propria delicta purgasse. Ingrati vel su- 
perbi est in alios quoque spargere, quod pro magno fuerit con- 
secutus. Quis alienam mortem sua solvit nisi solus Dei Filius? ... 
Proinde qui nullum aemularis donando delicta, si nihil ipse de- 
liquisti, plane patere pro me. Si vero peccator es, quomodo oleum 
faculae tuae sufficere et tibi et mihi poterit ». 

Et S. Cyprianus, sollicite admonendo martyres ut in petitio- 
nibus suis servarent Domini fidem ac disciplinam, ostendit marty- 
res impetrasse, et Ecclesiae Antistites concessisse poenae pro 
peccatis debitae coram Deo relaxationem. Valeat pro omnibus ad 
exemplum Epistola ro. (al. 5. aut 15.). Ibi S. Cyprianus (num. r1.) 
scribit: « Sollicitudo loci nostri, et timor Domini compellit, for- 
tissimi ac beatissimi fratres, admonere vos litteris nostris, ut a 
quibus tam devote et fortiter servatur fides Domini, ab iisdem 
lex quoque et disciplina Domini reservetur. Nam cum omnes 
milites Christi custodire oporteat praecepta imperatoris sui, tum 
vos magis praeceptis eius obtemperare plus convenit, qui exem- 
plum ceteris facti estis et virtutis et timoris Dei. Et credideram 
quidem presbyteros et diaconos, qui illic praesentes sunt, movere 
vos et instruere plenissime circa Evangelii legem, sicut in prae- 
teritum semper sub antecessoribus nostris factum est, ut dia- 
coni ad carcerem commeantes martyrum desideria consiliis suis 
et Scripturarum praeceptis gubernarent. Sed nunc cum maximo 
animi dolore cognosco, non tantum illic verbis non suggeri di- 
vina praecepta, sed adhuc potius impediri ». 

3. Ex Decreto. Concilii. Tridentini de. Indulgentiis, et ex aliis. ec- 
clesiasticis Decretis antea. commemoratis demonstratio nostra con- 
firmatur. 

Et sane Concilium, adversus Novatores saeculi XVI., Decreto 
de Indulgentiis, definivit Ecclesiam eas concedendi potestatem ac- 
cepisse a Christo: — sed Novatores Indulgentias, quae homines 
a poena coram Deo liberarent, impugnabant; non autem illas, 
quae relaxationem poenae alicuius canonicae, in foro externo fa- 
ctam coram Ecclesia, significarent: — ergo iuxta illud Concilii 
Tridentini Decretum fatendum est indulgentias apud Deum va- 
lere, seu in foro interno. 

Rursum Tridentina Synodus, eodem Decreto, definivit Indul- 
gentiarum usum maxime populo christiano salutarem esse. — Sed 
nullius utilitatis esset si per indulgentias poenitentiae tantum ca- 
nonicae relaxarentur, cum hae amplius a multis iam saeculis in 
Ecclesia non vigeant: — ergo. Et addas, si Indulgentiae ad sol- 
vendam poenam temporalem divinae iustitiae debitam non vale- 
rent, « Ecclesia », ut adnotat S. Thomas (suppl. q. 25. art. r.), 
« huiusmodi indulgentias faciens, magis damnificaret, quam adiu- 
varet, quia remitteret ad graviores poenas, scilicet purgatorii, ab- 
solvendo a poenitentiis iniunctis ». 

Demum huc spectat condemnatio propositionum Lutheri a 
Papa Leone X. per Bullam « Exurge Domine ». 

Propositio enim 19. damnata, ita se habebat: « Indulgentiae 
his, qui veraciter eas consequuntur, non valent ad remissionem 
poenae pro peccatis actualibus debitae apud divinam iustitiam ». 
— Et ex hac propositione deductae fuerant duae aliae pariter 
damnatae, scilicet 21.: « Indulgentiae necessariae sunt solum pu- 
blicis criminibus, et proprie conceduntur duris solummodo et im- 
patientibus », et 22: « Sex generibus hominum indulgentiae nec 
sunt necessariae, nec utiles: videlicet mortuis seu morituris, infir- 
mis, legitime impeditis, his qui non commiserunt crimina, his qui 
crimina commiserunt sed non publica, his qui meliora operantur». 

Et doctrinam in his propositionibus contentam iterum con- 
demnavit Pius Papa VI, proscribendo Synodi Pistoriensis asser- 
tiones, Constitutione « Auctorem fidei », prout a nobis superius 
ostensum fuit. 

Tertia pars thesis declarat dari thesaurum satisfactionum Chri- 
sti atque Sanctorum superabundantium, et ex illo thesauro, per 
applicationem earum satisfactionum singulis factam, posse fideles 
a poena temporali, pro peccatis remissis, adhuc divinae iustitiae 
debita, sive totaliter sive partialiter liberari. 

Ut autem sensus huius enuntiati clarius evadat, et ad proba- 
tiones via veluti praeparetur, quatuor hic praemittenda duximus, 
quae P. Perrone in sua Tractatu de indulgentiis (prop. 3.) ani- 
madvertit. — Adnotamus itaque 

I. Thesaurum istum, indulgentiarum fontem, eatenus constare 
ex meritis Christi et Sanctorum quatenus haec satisfactoria sunt; 
norunt enim theologi omnes opera bona esse meritoria, impetra- 
toria et satisfactoria. Meritoria sibi, impetratoria et sibi et aliis, 
satisfactoria, si de Sanctis sermo sit, pro suis et aliorum debitis; 
pro suis in eo quod ob proprias culpas Deo debent, pro aliorum 
debitis ex superabundanti sibi ad compensationem, seu debiti so- : 
lutionem. Quare cum dicimus thesaurum constare ex tmerilis, me- 
ritorum nomen latiori sensu usurpatur, nempe pro satisfactionibus, 
atque ut nonnullis placet, etiam pro impetrationibus. 

2. Ad essentiam indulgentiae, ac proinde etiam ad thesauri 
applicationem, merita Sanctorum necessario non requiri; quae, ut 
loquitur Clemens VI, non adduntur nisi ad instar cuiusdem admi- 
niculi, seu cumuli, ut inde honor et gloria Christi meritis proveniat, 
et ne satisfactiones Sanctorum superabundantes otiosae maneant. 

3. Huiusmodi thesaurum non solum exurgere ex meritis San- 
ctorum in coelis degentium, sed etiam adhuc in his terris viven- 
tium, qui divinae iustitiae tum pro suis tum pro aliorum debitis 
satisfacere possunt. 

4. Denique animadvertimus applicari nobis ab Ecclesia per 
Indulgentiarum concessionem merita Sanctorum eadem plane ra- 
tione, qua ab eadem nobis applicantur extra sacramentum merita 
Christi; qui dignitatem communicat Sanctorum meritis gratia san- 
ctificante, per quam Sancti Christo coniunguntur. Quo fit, ut 
Deus intuitu meritorum Christi et Sanctorum, per Ecclesiae mi- 
nisterium et conditiones ab eadem indictas, remittat poenas tem- 
porales seu satisfactiones quas peccata nostra exposcerent. 

Porro, his praenotatis, ad vindicandum tertiae partis thesis 
enunciatum demonstrari debet r. — thesaurum dari constantem 
potissime ex superabundantibus Christi satisfactionibus, et etiam 
ex Sanctorum meritis satisfactoriis; 2. — huius thesauri dispen- 
sationem Christum auctoritati et ministerio Ecclesiae commisisse ; 
3. — ex hoc thesauro Ecclesiae Indulgentias fuisse concessas. 

Et ad satisfactiones Christi quod attinet, eas, pro utilitate no- 
stra, thesaurum inexhaustum et numquam exhauriendum consti- 

tuere, manifestum est. Etenim opera Christi, propter infinitam 
excellentiam suppositi operantis, infiniti esse valoris ad meritum 
et satisfactionem, ac proinde merita et satisfactiones Christi 'su- 
perabundanter sufficere ad tollendum non modo reatum culpae 
et poenae aeternae, sed etiam omnis poenae temporalis, nemo 
est qui ambigat: — nec est etiam qui in dubium revocare possit 
eadem merita Christi satisfactoria ad hunc finem nobis donari, 
cum clamet Apostolus et aperte moneat (ad Rom. viri. 32.): « Qui 
etiam proprio filio suo non pepercit [Deus], sed pro nobis omni- 
bus tradidit illum; quomodo non etiam cum illo omnia nobis do- 
navit?» et alio loco (II. ad Cor. vim. 9.): « Scitis enim gratiam 
Domini nostri Iesu Christi, quoniam propter vos egenus factus 
est, cum esset dives, ut illius inopia vos divites essetis ». 

Quod autem accedant etiam merita satisfactoria Sanctorum 
omnium, in coelis degentium, immo et iustorum adhuc in terra 
viventium, ad constituendum thesauri satisfactionum superabun- 
dantium adminiculum quoddam, aperte constat. — Quis enim id 
absque impietate negare posset de Beatissima semperque Virgine 
Matre Dei et Salvatoris nostri Iesu Christi Maria, aut de S. Io. 
Baptista, quorum vita sanctissima fuit, et nihilominus tot poenas 
perpessi sunt, ut nihil magis, quin tamen quidpiam, si sermo 
praesertim sit de Immaculata Virgine Maria, luendum haberent? 
Et idipsum, cum proportione debita, de innumeris pariter mar- 
tyribus, necnon de omnibus aliis Sanctis in omni genere virtutum 
eximiis, qui quovis tempore in Ecclesia floruerunt, credendum est. 

Thesauri vero satisfactionum Christi dispensationem auctori- 
tati et ministerio Ecclesiae fuisse commissam haud difficulter 
comprobatur. Apostolus enim (II. ad Cor. v. 18.) scribit: « Dedit 
[Deus] nobis ministerium reconciliationis » ; quae verba, utpote 
generalissima, ministerium reconciliationis exhibitum, tum per 
praedicationem, tum per sacramenta, tum extra sacramentum per 
omnia alia media complectuntur. 

Hinc Summus Pontifex Clemens VI. in Extrav. « Unigenitus », 
de Poenit. et. remiss., postquam existentiam thesauri meritorum et 
satisfactionum Christi vindicaverit, potestatem huius thesauri dis- 
pensandi Ecclesiae factam declaravit. Pretium operis erit insigne 
illus Pontificis documentum ex parte saltem hic referre : 

« Unigenitus Dei Filius de sinu Patris in uterum dignatus est 
descendere matris, in qua et ex qua nostrae mortalitatis substan- 

tiam divinitati suae in suppositi unitate ineffabili unione coniunxit, 
id quod fuit permanens, et quod non erat assumens, ut haberet 
unde hominem lapsum redimeret, et pro eo satisfaceret Deo Pa- 
tri. Ubi enim venit plenitudo temporis, misit Deus Filium suum 
natum ex muliere factum sub lege, ut eos qui sub lege erant 
redimeret, et adoptionem reciperent filiorum; ipse namque factus 
nobis a Deo sapientia, iustitia, sanctificatio et redemptio, nom 
per sanguinem hircorum aut vitulorum, sed per proprium san- 
guinem introivit semel in Sancta, aeterna redemptione inventa: 
non enim corruptibilibus auro et argento, sed sui ipsius agni in- 
contaminati et immaculati pretioso sanguine nos redemit, quem 
in ara crucis pro nobis innocens immolatus, non guttam sanguinis 
modicam, quae tamen propter unionem ad Verbum pro redem- 
ptione totius humani generis suffecisset; sed copiose velut quod- 
dam profluvium noscitur effudisse, ita ut a planta pedis usque 
ad verticem nulla sanitas inveniretur in ipso. Quantum ergo 
exinde, ut nec supervacua, inanis aut superflua tantae effusionis 
miseratio redderetur, thesaurum militanti Ecclesiae acquisivit, vo- 
lens suis thesaurizare filiis pius pater, ut sic sit infinitus thesau- 
rus hominibus, quo qui usi sunt, Dei amicitiae participes sunt 
effecti! Quem quidem thesaurum non in sudario repositum, non 
in agro absconditum, sed per B. Petrum coeli clavigerum eiusque 
successores, suos in terris vicarios, commisit fidelibus salubriter 
dispensandum, et pro piis et rationabilibus causis nunc pro totali, 
nunc pro partiali remissione poenae temporalis pro peccatis de- 
bitae, tam generaliter quam specialiter, prout cum Deo expedire 
cognoscerent, vere poenitentibus et confessis, misericorditer ap- 
plicandum ». 

Insuper, superabundantes etiam Sanctorum satisfactiones in 
thesauro Ecclesiae repositas esse, tamquam bona communia, au- 
ctoritate ipsius Ecclesiae dispensanda, evidenter ostenditur. Nam 
si quis operibus suis satisfactoriis pro se non indiget, et haec 
opera determinate nemini applicat, eo ipso vel formaliter vel vir- 
tualiter intendit, his operibus Ecclesiae prodesse, in quantum 
potest; — ac proinde haec eadem opera donat ipsi Ecclesiae, ut 
in eius thesauro custodiantur, convenienti modo suo tempore 
dispensanda. | 

Ad rem S. Thomas (suppl. q. 25. art. 1.): « Dictum est supra, 
q. I3. à. 5., quod unus pro alio satisfacere potest. Sancti autem, 

in quibus superabundantia. operum satisfactionis invenitur, non 
determinate pro isto, qui remissione indiget, huiusmodi opera fe- 
cerunt (alias absque omni Indulgentia consequeretur remissionem) 
sed communiter pro tota Ecclesia; sicut Ápostolus ait se *adim- 
plere ea quae desunt passionum Christi in corpore suo pro Ec- 
clesia, ad quam scribit, Coloss. 1. Et sic praedicta merita sunt 
communia totius Ecclesiae. Ea autem quae sunt alicuius multi- 
tudinis communia, distribuuntur singulis de multitudine, secun- 
dum arbitrium eius qui multitudini praeest. Unde sicut aliquis 
consequeretur remissionem poenae si alius pro eo satisfecisset , 
ita si satisfactio alterius sibi, per eum qui potest, distribuatur ». 

Et P. Suarez (disp. 51. s. 2. n. 12.), postquam rationem ex 
S. Thoma propositam exposuit, addit: « Deinde probari idem 
potest ex lege caritatis, qua Sancti in huiusmodi operibus guber- - 
nantur, et ideo sine dubio intendunt et sibi, et Ecclesiae prodesse 
suis operibus quantum possunt; nam hoc est maxime consen- 
taneum caritati, et statui Ecclesiae militantis, quae his subsidiis 
indiget, et libentissime illa acceptat, quando ei offeruntur. Ex 
parte vero Dei est optima ratio, superius tacta; nam ad provi- 
dentiam et iustitiam eius spectat remunerare opera hominum, 
vel in ipsismet operantibus, vel in aliis eis coniunctis, quantum 
capacia sunt, et secundum modum convenientem; sed haec opera 
iustorum, quatenus satisfactoria sunt, capacia sunt fructus seu 
praemii saltem in aliis, qui per caritatem sunt unum cum eis, 
qui talia opera fecerunt, et possunt convenienti modo ad hunc 
effectum reservari, et acceptari, et per convenientem potestatem 
applicari: ergo merito credimus ita factum esse». 

Attamen cum eodem Suaresio (ibid. num. 13.) adnotari debet, 
« quod licet satisfactiones Sanctorum ex eorum voluntate pro- 
cesserint, fuerintque veluti donatae Ecclesiae; nihilominus pote- 
stas eas dispensandi non manat ab ipsis Sanctis, sed a Christo, 
qui dedit pastorem, qui Ecclesiae praeest. Sicut bona etiam tem- 
poralia donantur Ecclesiae per voluntatem fidelium; postquam 
vero donata sunt, eorum dispensatio ad eum pertinet, cui Chri- 
stus talem potestatem concessit ». 

Et haec quae de Sanctorum satisfactionibus, ad thesaurum 
Ecclesiae pertinentibus, dicta sunt, Decretis Summorum Pontifi- 
cum confirmantur. — Etenim in eadem Decretali Clementis VI. 
nuper citata, immediate post verba quae retulimus, additut: «Ad 

cuius quidem thesauri cumulum beatae Dei Genitricis et omnium 
electorum, a primo iusto usque ad ultimum, merita adminiculum 
praestare noscuntur; de cuius consumptione seu diminutione non 
est aliquatenus formidandum, tam propter infinita Christi, (ut 
praedictum est) merita, quam pro eo quod quanto plures ex eius 
applicatione trahuntur ad iustitiam, tanto magis accrescit ipsorum 
cumulus meritorum ». — Idem constat ex Bulla Leonis X. «Exurge 
Domine », 16 Maii 1520, in qua damnatur propositio 17. Lu- 
theri, quae dicit: « Thesauri Ecclesiae, unde Papa dat Indulgen- 
tias, non sunt merita Christi et Sanctorum ». — Et idem iterum 
declarat Papa Pius VI. in Constitutione « Auctorem Fidei », dum 
damnans propositionem 41. Synodi Pistoriensis statuit, thesauros 
Ecclesiae, unde Papa dat Indulgentias, esse merita Christi, atque 
Sanctorum. 

Superest ut ostendatur ex hoc thesauro, in quo satisfactiones 
Christi et Sanctorum continentur, Indulgentias semper concedi, h. 
e. satisfactiones illas fidelibus applicari cum eis Pontifices Indul- 
gentias largiuntur. — Et quidem nonnulli dixerunt Indulgentias 
non semper concessas fuisse in Ecclesia per dispensationem il- 
lius thesauri, sed initio per liberalem remissionem, absque ulla 
solutione, seu applicatione ex satisfactionum superabundantium 
thesauro, relaxationem poenae temporalis, pro peccatis adhuc de- 
bitae, fuisse factam; deinde vero, quando usus Indulgentiarum 
percrebuit, praesertim a tempore Bonifacii VIIL, introductam 
esse consuetudinem non concedendi Indulgentias nisi ex thesauro. 

Communis tamen et vera sententia tenet Indulgentias semper 
dari ex thesauro Ecclesiae, qui Christi satisfactionibus superef- 
fluentibus et Sanctorum etiam satisfactionibus, tanquam admini- 
culo quodam, est coacervatus. — Sane doctrinam hanc docuerunt 
Scholarum Principes. 

Audiatur S. Thomas. Quaerens (Supp.q 25.a. 1.): «Utrum 
per Indulgentiam possit aliquid remitti de poena satisfactoria » 
postquam docuerit: «quod [Indulgentiae] valent et quantum ad 
forum Ecclesiae, et quantum ad iudicium Dei ad remissionem 
poenae residuae post contritionem et confessionem et absolutio- 
nem, sive sit iniuncta, sive non»; — ita prosequitur: « Ratio 
autem. quare valere possint, est unitas corporis mystici, in qua 
multi in operibus poenitentiae superogaverunt ad mensuram de- 
bitorum suorum; et multi etiam tribulationes iniustas sustinuerunt 

patienter, per quas multitudo poenarum poterat expiari, si eis 
deberetur: quorum meritorum tanta est copia quod omnem poe- 
nam debitam nunc viventibus excedunt; et praecipue propter 
meritum Christi, quod etsi in sacramentis operatur, non tamen 
efhcacia eius in sacramentis includitur, sed sua infinitate excedit 
efhcaciam sacramentorum ». 

Quare ad 2. difficultatem ita propositam: «Inferior non pot- 
est absolvere ab eo ad quod superior obligavit. Sed Deus in 
absolvendo a culpa obligat ad poenam temporalem. .. Ergo nullus 
homo potest absolvere a poena illa, aliquid inde dimittendo »; 
— respondet: «ille qui indulgentias suscipit non absolvitur, sim- 
pliciter loquendo, a debito poenae; sed datur ei unde debitum 
solvat ». 

Nec alia est mens S. Bonaventurae, qui apertissime tradit 
(4. dist. 20. p. 2. art. 1. qu. 3.): « Relaxationes et Indulgentiae fiunt 
de meritis supererogationis quae sunt in Ecclesia, quae quidem 
sunt sicut thesaurus spiritualis eius. Haec autem merita super- 
erogationis non omnium est dispensare, sed episcoporum tan- 
tum; et ideo relaxationes facere ad solos episcopos pertinet ». 
— Et prosequitur: «Illis solis competit iste thesaurus dispen- 
sandus, qui sunt sponsi Ecclesiae: tales autem sunt episcopi »; 
et concludit: « Ideo omnes episcopi... possunt facere Indulgen- 
tias; et praecipue Summus Pontifex, qui est totius universalis 
Ecclesiae sponsus et rector, quia ipsi competit totius spiritualis 
thesauri dispensatio, secundum quod curam habet de tota Ecclesia, 
et omnibus eius filiis ». 

Quin etiam Summos Pontifices idem omnino docuisse con- 
stat: nam id non solum eruitur ex eo quod statuant, in docu- 
mentis ecclesiasticis mox citatis, « merita Christi et Sanctorum 
esse thesauros Ecclesiae wnde Papa dat Indulgentias »; sed, etiam 
ex eo quod Indulgentias per modum absolutionis, — quae prima 
facie videri. possent factae absque ulla solutione ex thesauro Ec- 
clesiae — concessas fuisse declarent per applicationem satisfactio- 
num, quae in eodem Ecclesiae thesauro continentur. 

Etenim Clemens VIL, in Extravaganti « Unigenitus », post- 
quam dixerit, Christum Dominum commisisse Petro, clavigero . 
coeli, suoque in terris vicario, thesauri satisfactionum superef- 
fluentium dispensationem per Indulgentias, subiungit: « Quod 
felicis recordationis Bonifacius Papa VIIL, praedecessor noster 

ple, sicut indubie credimus, considerans..... inconsumptibilem 
thesaurum. buiusmodi pro excitanda et remuneranda devotione fi- 
delium voluit aperire, decernens..... ut omnes, qui in anno a 
nativitate Domini 1300.....ad dictorum Apostolorum Basilicas 
de Urbe accederent reverenter, ipsasque si Romani ad minus 50., 
si vero peregrini aut forenses, quindecim diebus continuis vel 
interpolatis, saltem semel in die, dum tamen vere poenitentes et 
confessi existerent, personaliter visitarent, suorum omnium obtine- 
rent plenissimam veniam peccatorum ». 

Et Paulus IL. an. 1470. in Bulla « Ineffabilis », qua tempus pro 
Iubilaei celebratione ad viginti quinque annos reduxit, et proxi- 
mum Iubilaeum pro anno 1475. indixit, ait: « Nos de omnipo- 
tentis Dei misericordia, et ipsorum Apostolorum [Petri et Pauli] 
auctoritate confis1...fidelibus qui... Basilicas et Ecclesias antedi- 
ctas. ... visitaverint.... plenissimam peccatorum suorum omnium 
veniam elargimur » ; et addit: « Suscipiant etiam cuncti fidei ca- 
tholicae professores patris monita, et instituta salutis, atque prae- 
cipua cum exultatione ad praeparandum iter sibi ad gloriam sem- 
piternam, has remissionum ac Indulgentiarum gratias uberrimas, 
quas nos illarum dispensatores indigni, tamquam Iesu Christi 
Vicarius, de Sacrosanctae Romanae Ecclesiae thesauris exhibemus ». 

Sixtus etiam IV. anno 1479. Extravag. « Etsi Dominici gre- 
gis», de Poenit. et remiss. cap. 5., dum iustis de causis multas, 
quas concesserat, indulgentias revocat, ad thesaurum appellat, et 
ait: « Nos qui Deo propitio eiusdem gregis Dominici, meritis 
licet insuffhcientibus, causam gerimus, et illum, spiritualis thesauri 
elargilione, cupimus ipsi Deo reddere acceptabilem; ne exinde 
clavium auctoritas deducatur in contemptum, ipsique ad peccan- 
dum procliviores, ut diximus, liberius prolabantur... statuimus 
et ordinamus » etc. 

Quorum Pontificum declarationibus congruunt successorum 
eorum concessiones, usque ad Pium IX., qui in Litteris Aposto- 
licis, die 11. Aprilis 1869. datis, quibus pro Concilii Oecumenici 
Vaticani celebratione omnibus Christifidelibus Indulgentiam ple- 
nariam in forma Iubilaei concessit, testatus est se « illa occasione 
coelestes Indulgentiarum tbesauros, dispensationi suae commissos, 
apostolica liberalitate Christifidelibus reserare constituisse ». 

Quin imo in Decretali Pii IV. « Decet Romanum Pontificem » 
(lib 5. t. 14. c. un.), maiori adhuc perspicuitate declaratur, nonnisi 

ex thesauro Ecclesiae Indulgentias Christifidelibus, auctoritate 
Pontificis, dispensari. In illa enim Decretali, qua severissime Ro- 
manae Curiae Offcialibus praescribit ut gratis pro Deo, absque 
ulla taxa, concessiones Indulgentiarum a Pontificibus factas expe- 
diant, initio Summus Pontifex declarat, Dominum nostrum Iesum 
Christum ad coelestes thesauros dispensandos vicarium suum inm 
terris constituisse, et addit: — « Quapropter, inconveniens esse 
censentes, pro concessionibus Indulgentiarum, quae in solis meritis 
passionis eiusdem Domini nostri, et eius gloriosorum martyrum 
et Sanctorum consistunt, aliquid temporale exigere » etc. 

Neque ecclesiastica monumenta omnino desunt, ad ostenden- 
dum a primis usque temporibus Indulgentias non fuisse conces- 
sas citra quamdam satisfactionum, quibus abundabant martyres, 
derivationem in lapsos, ob quam poena temporalis adhuc ab eis 
apud divinam iustitiam solvenda a legitimis Ecclesiae pastoribus 
remittebatur. 

Hoc indicat Tertullianus, dum ait in testimonio superius ci- 
tato (de Pudicitia, c. 22): « Sufficiat martyri propria delicta pur- 
gasse. Ingrati vel superbi est im alios quoque spargere, quod pro 
magno fuerit consecutus... Quomodo oleum faculae tuae sufh- 
cere et tibi et mibi poterit? » 

Hoc aperte demonstrant epistola Celerini ad Lucianum, et 
eiusdem Luciani responsum ad Celerinum (inter Epist. Cypriani, 
20. et 21.). Celerinus enim pro sororibus suis Numeria et Can- 
dida, in persecutione lapsis et poenitentiam agentibus, ita Lu- 
cianum adprecatur: « Rogo itaque, domine, et peto per Dominum 
nostrum Iesum Christum, ut ceteris collegis tuis [confessoribus], 
fratribus tuis, meis dominis referas, et ab eis petas, ut quicum- 
que prior vestrum coronatus fuerit, istis sororibus nostris Nume- 
riae et Candidae tale peccatum remittant ». — Et Lucianus re- 
spondet: «Scire debuisti quid circa nos actum sit. Cum bene- 
dictus martyr Paulus adhuc in corpore esset, vocavit me et dixit 
mihi: Luciane, coram Christo dico tibi ut si quis post arcessitionem 
meam abs te pacem petierit, des in nomine meo.....Et ideo, 
frater, peto, ut sicut hic cum Dominus coeperit ipsi Ecclesiae 
pacem dare, secundum praeceptum Pauli et nostrum tractatum, 
exposita causa apud episcopum et facta exomologesi, habeant 
pacem non tantum hae, sed et quas scis ad animum nostrum 
pertinere ». 

Demum satisfactiones martyrum lapsis, quibus Indulgentia 
concedebatur, applicatas fuisse ostendit epistola Ecclesiarum Vien- 
nensis et Lugdunensis de martyrio S. Pothini et sociorum cele- 
berrima. In ea, sub finem, n. 17. (Migne P. G. t. 5. p. 1450.) legi- 
mus: «Neque enim fastu et arrogantia [martyres. illi beatissimi] 
intumuerunt adversus:lapsos, sed ea quibus abundabant bona in- 
digentibus liberaliter subministrabant, materna quaedam miseri- 
cordiae viscera gestantes, magnamque vim lacrymarum pro illo- 
rum [lapsorum] salute coram Deo Patre fundentes. Vitam petie- 
runt, et largitus est eis Deus; quam etiam illi proximis suis 
£ommunicarun! ubique victores ad Deum profecti ». 

Quarta pars thesis statuit ex eodem thesauro Ecclesiae Indul- 
gentias animabus fidelium defunctorum in purgatorio detentis 
applicari per modum suffragii. — Sensus autem istius enunciati 
est, Ecclesam Deo offerre satisfactiones Christi et membrorum 
éius tam in coelis regnantium, quam militantium in terris, ut 
earum intuitu, quae per modum solutionis offeruntur, Deus pro 
sua misericordia dignetur fidelibus defunctis vel integram poenam, 
vel eius partem, condonare. Quare Indulgentiarum concessio, 
quae per modum suffragii ad animarum purgantium levamen tri- 
buitur, a sola prece et intercessione differt, quia praeter rationem 
impetrationis, oblationem satisfactionum complectitur, quam Deo 
ex thesauro a se administrato Ecclesia offert. 

Rem his verbis declarat Cardinalis Gotti (de Indulgentiis, 
quaest. 3. $3.): «Non valent [Indulgentiae pro defunctis] per 
modum absolutionis, sed per modum suffragii. Valere per nodum 
absolutionis est valere per modum sententiae iudicialiter prolatae: 
et hoc modo, ut supra dixi, valent vivis. Valere autem per mo- 
dum suffragii est valere per modum auxilii, eo modo, quo Ec- 
clesia auxilium potest defunctis ferre. Cumque hoc tripliciter fieri 
possit: vel per opera pia eorum liberationem merendo de con- 
gruo, vel per orationem eam impetrando, vel per passiones sa- 
tisfaciendo pro illis; hoc tertio modo Indulgentia valet defunctis 
per modum suffragii, nempe, per modum satisfactionis et solu- 
tionis, solvendo poenas eis debitas, de satisfactionibus Christi, et 
Sanctorum in Ecclesiae thesauro reconditis, quae per Pontificem 
Deo offeruntur in compensationem. — Sicut ergo cum quis dat 
eleemosynam, vel ieiunat pro defuncto, non absolvit eum a reatu 
poenae; sed offert illud opus Deo in satisfactionem pro illo: ita 

Pontifex non absolvit defunctorum animas a poena; sed offert 
Deo ex thesauro Ecclesiae satisfactiones communes, ut eis acce- 
ptatis liberentur. Ex quo apparet discrimen inter modum, quo 
Pontifex extendit Indulgentiam ad defunctos, et modum, quo qui- 
libet fidelis potest opera satisfactoria eis applicare. Nam hic opera 
tantum propria privata caritate dirigere ad defunctos potest, nulla 
iurisdictione, sive auctoritate utens. Pontifex autem utitur pote- 
state clavium, et auctoritate, non iudiciaria, sed dispensatoria, 
quam habet in communem thesaurum: eo modo, quo Princeps 
pro liberatione captivorum, qui sunt membra communitatis, de 
eiusdem thesauro pecuniam depromeret ». 

Ex quibus manifeste apparet quid sibi velint haec duo quae 
in Bullis Indulgentiarum exprimi solent, nimirum, 1r. — Indul- 
gentias potestate clavium et ex thesauro Ecclesiae concedi etiam 
pro defunctis; et 2. — easdem Indulgentias defunctis per modum 
suffragii opitulari. Primum significat Pontifices etiam pro defun- 
ctis Indulgentias concedere aperiendo, auctoritate clavium, the- 
saurum satisfactionum Christi atque Sanctorum ; — secundum vero 
significat eosdem Pontifices, quoad poenas defunctis relaxandas, 
non auctoritative et per modum absolutionis procedere, sed In- 
dulgentias concedere offerendo ex thesauro Ecclesiae solutionem, 
qua Deus illos a poena liberat. 

Quod autem iure merito possint Indulgentiae, prout exposui- 
mus, applicari defunctis, patet: 

I. Ex Decretis Summorum Pontificum, qui propositiones da- 
mnaverunt negantium hanc Indulgentiarum applicationem ; — ci- 
tavimus enim superius condemnationes latas a Sixto IV., Leone X., 
Pio VI. 

2. Ex concessionibus harum Indulgentiarum saepissime a Sum- 
mis Pontificibus factis; — et ab aetate remotissima: teste enim 
Mabilonio, (ad saec. V. Benedict. in praef.) notitia extat Indulgen- 
tiarum quas in suffragium defunctorum Ioannes VIII. an. 878, et 
Ioannes IX. anno 900, concesserunt. 

3. Ex omnibus argumentis quibus Catholici demonstrant suf- 
fragia viventium animabus defunctorum in purgatorio detentis 
prodesse. 

4. Ex dogmate de Communione Sanctorum, « neque enim », 
ait S. Augustinus (de Civ. Dei lib. 20. cap. 9. n. 2.), « piorum ani- 
mae mortuorum separantur ab Ecclesia ». 

5. Ex natura thesauri, unde Indulgentiae conceduntur. Sane 
Christus Dominus, satisfactione sua semel pro omnibus homini- 
bus superabundanter praestita, non solum vivis, sed etiam ani- 
mabus in purgatorio detentis, ac divina caritate flagrantibus, 
prodesse vult: — et Sancti, ex parte sua, cupiunt ut superabun- 
dantes satisfactiones suae defunctis etiam, prout indigent, atque 
his satisfactionibus adiuvari possunt, prosint, cum non minus in 
Domino hos defunctos diligant, quam viventes. — Ergo procul 
dubio credendum est Christum statuisse ut satisfactiones super- 
abundantes suae ac Sanctorum suorum, in thesauro Ecclesiae 
coacervatae, non solum fidelibus in terra degentibus, sed etiam 
animabus fidelium defunctorum in purgatorio detentis, per com- 
municationem Indulgentiarum applicari possint. 

Quae hucusque propugnavimus ad vindicandam thesim pro- 
positam, Apostolica auctoritate breviter, ut ab omnibus Christi- 
fidelibus profitenda, docuit Leo Papa X. in Decretali ad Cardi- 
nalem Caietanum in Germania Legatum, quam ipse Caietanus 
refert in. Commentariis suis in 3. part. Summae "Theologicae 
S. Thomae, qu. 48. art. 5., quamque hic coronidis gratia verbatim 
subiungam: 

«Per praesentes », inquit Summus Pontifex, «tibi significan- 
dum duximus Romanam Ecclesiam, quam reliquae tamquam ma- 
trem sequi tenentur, tradidisse Romanum Pontificem Petri clavi- 
geri successorem, et Iesu Christi in terris vicarium, potestate 
cdavium, quarum est aperire regnum coelorum, tollendo illius 
in Christifidelibus impedimenta (culpam scilicet et poenam pro 
actualibus peccatis debitam, culpam quidem mediante sacramento 
poenitentiae, poenam vero temporalem pro actualibus peccatis, 
secundum divinam iustitiam debitam, mediante ecclesiastica In- 
dulgentia) posse pro rationalibus causis concedere eisdem Chri- 
stifidelibus, qui caritate iungente membra sunt Christi, sive in 
hac vita sint, sive in purgatorio, Indulgentias ex superabundantia 
meritorum Christi, et Sanctorum: et tam pro vivis quam pro 
defunctis Apostolica auctoritate Indulgentiam concedendo, the- 
saurum meritorum Iesu Christi, et Sanctorum dispensare, et per 
modum absolutionis Indulgentiam ipsam conferre, vel per modum 
suffragii illam transferre consuevisse; ac propterea omnes tam 
vivos, quam defunctos, qui veraciter omnes Indulgentias huius- 
modi consecuti fuerint, a tanta temporali poena secundum divi- 

nam iustitiam pro peccatis suis actualibus debita liberari, quanta 
concessae, et acquisitae Indulgentiae aequivalet. Et ita ab omnibus 
teneri, et praedicari debere, sub excommunicationis latae sententiae 
poena, a qua illam incurrentes ab alio, quam a Romano Pontifice, 
nisi in mortis articulo, nequeant absolutionis beneficium obtinere, 
auctoritate apostolica, earundem tenore praesentium decernimus ». 

Ex dictis patet Indulgentias maxime chistiano populo esse pro- 
ficuas. — Nequit enim non esse utile et maxime Christifidelibus 
salutare quod Christus Ecclesiae suae dispensandum commisit; 
quod Ecclesia, iuxta traditam sibi a Christo potestatem quovis 
tempore, in fidelium commodum, dispensavit; quod ad excitan- 
dum in eis verae poenitentiae fervorem, et ad augmentum fidei, 
spei ac caritatis, magnopere confert; quodque ingens pro praesenti 
vita et pro altera solamen animo ingerit. 

Indulgentiarum emolumenta innumera comprobarunt etiam 
studium quod ad illas lucrandas semper ostenderunt viri in Ec- 
clesia Dei sanctissimi; renovata, tempore quo Iubilaea indulta 
fuerunt, pietas populorum; fructus omnis virtutis ag verae chri- 
stianae pietatis ex concessione Indulgentiarum semper ac uberrime 
. collecti, quos et Protestantes immo et ipsi increduli palam agno- 
scere non semel coacti sunt. 

Quod pro temporali subsidio Indulgentiae dari potuerint mani- 
festum est. « Temporalia », dicit S. Thomas (Suppl. qu. 25. art. 5.), 
« ad spiritualia ordinantur, quia propter spiritualia debemus uti 
temporalibus. Et ideo pro temporalibus simpliciter non potest fieri 
Indulgentia, sed pro temporalibus ordinatis ad spiritualia; sicut 
est repressio inimicorum Ecclesiae, qui pacem Ecclesiae pertur- 
bant; vel sicut constructio Ecclesiarum, et pontium, et aliarum 
eleemosynarum largitio. Et per hoc patet quod non sit ibi simo- 
nia, quia non datur spirituale pro temporali, sed pro spirituali ». 

Et si in colligendis eleemosynis pro Indulgentiis, aut aliis de 
causis, occasione Indulgentiarum abusus irrepserunt, quibus etiam 
quaevis res utut sanctissima hominibus tradita obnoxia est; hi 
non vitio Indulgentiarum, sed humanae cupiditati et malitiae ad- 
scribi debent; — et vigili Ecclesiae cura ac sollicitudine, detecti 
fuerunt et extirpati. 

ScHoLIoN. — Nonnulla sive fusius declaranda, sive addenda 
remanent, quae spectant concessionem , usum. et, effectum. Indulgen- 
harum. 


336 APPENDIX. 


Et quoad eos qui concedere possunt Indulgentias, dicimus : 

I. — Papam et Episcopos solum habere potestatem concedendi 
Indulgentias: ita tamen ut Summus Pontifex Indulgentias elargiri 
possit sive plenarias, sive partiales; episcopi vero in sua Dioecesi, 
et archiepiscopi in sua Provincia nonnisi Indulgentiam unius anni 
in dedicatione Ecclesiae, vel quadraginta dierum aliis temporibus. 
Id statutum fuit in Conc. Later. IV. can. 62., quem supra retu- 
limus; et constat etiam: ex alis Iuris Canonici documentis. — 
Si Indulgentia ab episcopo concessa sit localis, percipi potest 
etiam ab iis qui sunt ex aliena Dioecesi. Successor episcopi qui 
Indulgentiam alicui fei aut operi adiunxit, aliam 40 dierum In- 
dulgentiam eidem operi aut rei adnectere nequit. Id pluries ve- 
titum fuit. V. Morel, Le chrétien eclairé sur. la nature et l'usage des 
— Indulgences, p. 1, S 3. 

2. — Potest Pontifex Maximus, vel Episcopus Indulgentias con- 
cedere, etiamsi non sit sacris ordinibus insignitus, ut docet S. Thomas 
in.4. dist. 20. q. I. à. 4. quaest. 2.; quia ad Indulgentias conce- 
dendas non,requiritur potestas Ordinis, sed sola. potestas iuris- 
dictionis. | 

3. — Legati Apostolici possunt ex commissione speciali aut ge-. 
nerali Summi Pontificis, in omni loco ad quem legationes suae 
se extendunt, Indulgentias cuicumque operi adnectere 100. 200. etc. 
dierum, usque dum non attingant dierum unius anni numerum. 
Similiter dare possunt Indulgentiam 7. an. et 7. quarant. pro fi- 
delibus qui confessione peracta Eucharistiam recipiant, et visitent 
aliquam Ecclesiam aut Oratorium, ibidem orantes ad intentionem 
Summi Pontificis. — Summum  Poenilentiarium, potest Romae con- 
cedere Indulgentiam centum dierum. — Cardinales, praeter Indul- 
gentias quas concedere possunt, si episcopi sint aut archiepiscopi, 
in Ecclesiis suis titularibus, Indulgentiam 100 dierum, elargiri 
pariter possunt, etiamsi ad sacerdotiuii non sint evecti. 

4. — Nec Abbates , nec. Generales Ordinum religiosorum , nec 
Parochi concedere possunt Indulgentias. Ratio est quia dispensatio 
thesauri Ecclesiae competit solis Ecclesiae principibus, quales 
sunt soli episcopi. 

Quoad causam. concedendi Indulgentias. 

I. Certum est, ad valorem Indulgentiarum requiri ut iusta 
causa. concedantur. Ita docent omnes Doctores. Ratio vero est, 
quoniam poena temporalis expianda, quae per Indulgentiam re- 

laxatur, est de iure divino, et superior ecclesiasticus, ut Dei mi- 
nister, dispensare sine iusta causa non potest in iis quae aliquo 
modo pertinent ad ius divinum. Praeterea Pontifex est dispensator 
thesauri Ecclesiae, non dominus, ac proinde nonnisi iusta de 
causa, secundum Domini sui voluntatem, bona ex illo thesauro 
concedere valide potest. Hinc Clemens VI. in Extrav. « Unige- 
nitus» saepius citata, cum declaret Summum Pontificem posse 
thesaurum spiritualem dispensare, addit id fieri iustis ex causis; 
et inter 39. articulos de quibus suspecti errorum Wikleffi et Huss 
ex mandato Martini V. in Bulla «Inter cunctas» interrogari debe- 
bant, unus est, numero 26.: «Utrum credat quod Papa omnibus 
Christianis vere contritis et confessis ex causa pia et iusta. possit 
concedere Indulgentias » etc. — Hinc etiam in concessionibus In- 
dulgentiarum exprimitur causa cur concedantur. 

2. Certum est, ad iustam causam non requiri ut opus in- 
iunctum sit in se ita satisfactorium, ut plene compenset debitum 
poenae, quod remittitur per Indulgentiam; secus enim Indulgentia 
non esset poenae debitae relaxatio. 

3. Non omnino inter se conveniunt Doctores, cum statuunt 
quid requiratur ad causam iustam et proportionatam. Haec tamen 
videntur communius admissa et admittenda: 

4) Requiritur finis aliquis pius ac Deo gratus, cuius assecutio 
magis Deo placeat, quam poenalis satisfactio quae per Indulgen- 
tiam remittitur. Talis est, ex. gr., honor Dei, caritas proximi, uti- 
litas Ecclesiae, aut etiam spirituale bonum illius cui conceditur 
Indulgentia, nempe caritatis et devotionis eius incrementum. 

b) Opus requiritur per quod finis ille probabiliter obtineri 
possit; quapropter, ut adnotat Bellarminus (de Indulg. c. 12.), 
«si detur Indulgentia plenaria iis qui semel recitant Orationem 
Dominicam pro conversione haereticorum , causa non videbitur 
iusta; quoniam tametsi conversio haereticorum res est maxima, 
et Deo gratior quam poenitentialis satisfactio multorum fidelium, 
tamen non est probabile convertendos haereticos per eam solam 
brevissimamque orationem ». 

c) Non requiritur, iuxta Bellarmini animadversionem, ad pro- 
portionem causae cum Indulgentia, «ut opus iniunctum sit in 
se valde meritorium, vel satisfactorium, vel difficile et laboriosum, 
quamvis haec etiam spectari debeant; sed requiritur ut sit me- 
dium aptum, atque utile ad consequendum finem , cuius gratia 

conceditur Indulgentia. Itaque fieri potest ut per opus in se satis 
leve et facile magna Indulgentia acquiri possit; quoniam opus 
illud leve ac facile est medium ad finem Deo gratissimum asse- 
quendum. Talis est, exempli gratia, assistentia illa prae foribus 
Basilicae S. Petri Romae, dum Summus Pontifex solemni cere- 
monia populo benedicit ». 

d) Non eodem modo iudicandum est de causa Indulgentiae 
cum datur uni, et cum datur multis in communi: nam cum 
datur uni, opus iniunctum illi soli proportionatum sit oportet fini 
cuius gratia Indulgentia conceditur; at cum datur in communi 
multis, non opus singulorum, sed opus omnium simul necesse 
est ut fini sit proportionatum ; adeoque accidere potest ut Indul- 
gentia maxima sit iustissima, ut ait idem Bellarminus, etiamsi 
opus iniunctum singulis videatur leve. 

€) Etsi plerumque, ut adnotavimus, duo in causa contineantur, 
finis nempe, et opus quod est medium ad finem; in quibusdam 
tamen adiunctis sufficit solus finis, sine ullo opere iniuncto, 
quando nimirum finis non pendet ab aliquo opere, et per se sufficit 
ad Indulgentiam iustam efficiendam. Sic in articulo mortis homi- 
nibus de Ecclesia bene meritis aliquando datae fuerunt Indulgen- 
tiae, sine ullo opere iniuncto, cum causa iusta esset ipsa neces- 
sitas extrema coniuncta cum meritis praecedentibus. 

f) Demum, iusta semper causa requiritur ad Indulgentias con- 
cedendas; sed non est subditorum iudicare utrum iusta fuerit, an 
iniusta: debent enim existimare, in concessione Indulgentiae a 
superiore legitimo facta causam iustam adfuisse. 

Quoad conditiones requisilas ad. lucrandas. Indulgentias pro vivis 
concessas, 

I. — Requiritur, ut patet, intentio ex parte illius qui Indul- 
gentiam lucrari velit; sed haec intentio sufhcit ut sit virtualis. 

2. — Requiritur ut ultimum saltem opus iniunctum perficiatur 
in slatu gratiae. — Cum autem peccati nomen passim usurpetur ad 
significandum reatum poenae, hoc sensu intelligi debent in con- 
cessione quarumdam Indulgentiarum formulae quibus dicitur per 
illas Indulgentias remitti peccata , aut tertiam partem. peccatorum , 
nimirum poenam peccatis debitam, sive quoad totum, sive quoad 
partem : — quae tamen remissio non conceditur nisi iis qui a culpa 
et poena aeterna peccatis mortalibus debita absoluti fuerint. 

3. — Requiritur executio integra omnium operum quae praescri- 

pta fuerunt ad obtinendam Indulgentiam; quia haec nonnisi sub 
tali conditione concessa fuit. 

4. — Ad Indulgentiam plenariam acquirendam, requiritur ut 
quis omnia peccata, etiam venialia, detestetur, ac proinde ab 
omni deordinato affectu sit immunis. — Ratio est quia remissio 
poenae peccato veniali debitae supponit remissionem iam factam 
eiusdem peccati quoad culpam ; — quae non remittitur illi qui 
eam nullo modo detestatur, immo eidem in corde adhaeret. 

Quod spectat Indulgentias defunctis applicatas per modum suf- 
fragii, | 

I. Certum est auctoritatem summam requiri ad eas conce- 
dendas, nempe Apostolicae Sedis; nam solus Christi vicarius po- 
testatem habet absolutam dispensandi thesaurum Ecclesiae; — et 
episcopi nonnisi subditis suis possunt Indulgentias applicare, se- 
cundum modum et mensuram eis ab Apostolica Sede determi- 
natam. 

2. Certum est, etiam pro concessione Indulgentiarum ad suf- 
fragium defunctorum requiri iustam causam ; nec pro ea sufhcere, 
ut notat Bellarminus (de Indulgentiis, cap. 14.), utilitatem illarum 
animarum, aut gloriam Dei quae redunderet ex animarum illarum 
liberatione; nam si ista sufficerent, Christus ipse iam omnes ani- 
mas purgantes liberasset. Itaque requiritur causa aliqua particu- 
laris pertinens ad Dei gloriam et ad Ecclesiae utilitatem , sicut 
superius declaratum fuit. 

3. Praeterea requiritur in usu harum Indulgentiarum, ut qui 
defunctis Indulgentiam aliquam applicare velit, habeat talem in- 
tentionem saltem virtuaàlem ; et adimpleat opus iniunctum : — 
etenim Indulgentiae primo et directe non dantur nisi viventibus, 
qui possunt opera perficere quae praescribuntur; defunctis vero 
secundario et indirecte, quatenus viventes pro mortuis haec opera 
iniuncta perficiunt. 

Sed requiriturne etiam status gratiae in eo qui pro defunctis 
Indulgentiam lucrari velit, saltem dum ultimum opus implet? — 
Hac de re disputatur inter Theologos. Suarez negat illum statum 
esse necessarium, et has affert rationes gravissimas: « Status gra- 
tiae », inquit (d. 53. s. 4. n. 6), «solum requiritur ad tollendum 
obicem Indulgentiae: et ideo per se solum est dispositio neces- 
saria in eo qui recepturus est Indulgentiae effectum; in prae- 
senti autem non est recepturus effectum ille qui efficit opus ad 

Indulgentiam requisitum, sed alius, cui Indulgentia procuratur: 
ergo. Et ideo non est simile de lucrante sibi ipsi Indulgentiam ; 
nam in eo requiritur status gratiae, non formaliter, quia operans 
est, sed quia recipiens est Indulgentiae effectum. Atque hac ra- 
tione non est inconveniens, quod existens in peccato, aliquem 
effectum possit obtinere alteri, et non sibi, quia ipse habet obicem, 
non vero alius; maxime cum hic effectus non nitatur merito ope- 
rantis. Sicut sacerdos existens in peccato, potest per sacrificium 
obtinere alteri remissionem poenae, non vero sibi. Denique ex- 
plicatur optime ex dictis: nam is qui lucratur Indulgentiam 
alteri, nullo modo prius sibi lucratur aliquam satisfactionem, ut 
eam alteri praebeat, sed solum exhibet conditionem postulatam , 
ut Pontifex alteri concedat Indulgentiam: haec autem conditio 
non est nisi executio talis operis quoad substantiam eius, per 
quod potest sufficienter impleri causa proportionata talis Indul- 
gentiae, ut in superioribus locis declaratum est: ergo ». 

Demum quaeritur an Indulgentia per modum suffragii sit sem- 
per infallibilis. — Multi quidem tenent, semper illam pendere ex 
libera acceptatione et misericordia Dei; sed haec sententia gra- 
vissimis aliis theologis non arridet. Inter eos, Suarez (disp. cit. 
S. 3. n. 3.) scribit: «Longe verius censeo Indulgentiam conces- 
sam pro defuncto tam infallibiliter habere in illo effectum, sicut 
habet in vivente, quando pro illo conceditur, si cetera sint paria, 
id est, si in concedente supponatur potestas, et in pia causa suffi- 
clentia seu proportio, et quod opus iniunctum seu conditio po- 
stulata, sufficienter impleta sit; nam quod ex parte recipientis 
non possit esse obex, in animabus defunctorum supponimus, cum 
de solis illis loquamur quae in purgatorio sunt ». 

Et haec etiam videtur esse mens S. Thomae, qui (in 4. sent. 
dist. 45. q. 2. a. 3. quaest. 2.) ait: « Si autem Indulgentia sub hac 
forma fiat: Quicumque fecerit hoc vel illud, ipse et pater eius 
vel quicumque ei adiunctus in purgatorio detentus tantum de 
Indulgentia habebit; talis Indulgentia non solum vivo, sed etiam 
mortuo proderit. ... Nec tamen sequitur quod praelatus Ecclesiae 
possit pro suo arbitrio animas a purgatorio liberare: quia ad hoc 
quod Indulgentiae valeant, requiritur causa conveniens Indulgen- 
tias concedendi ». 

Et idipsum confirmatum videtur in Decretali Leonis X. ad Car- 
dinalem Caietanum, iam citata, in qua Pontifex declarat: « Omnes 

dam vivos quam defunctos, qui veraciter omnes Indulgentias huius- 
modi consecuti fuerint, a tanta temporali poena . . . . . liberari, quanta 
concessae et acquisitae Indulgentiae aequivalet ». 

Ceterum, effectui Indulgentiae per modum suffragii non deest 
infallibilÀtas ex parte illius quod applicatur in remissionem poe- 
nae purgatorii, quasi non sit sufficiens solutio oblata pro hac re- 
missione. Ápplicatio enim satisfactionis Christi, quae est infiniti 
valoris, et satisfactionum Sanctorum per modum adminiculi, est 
profecto aequivalens solutio, ut remissio poenae purgatorii obti- 
neri possit; secus neque pro Indulgentia quae datur viventibus 
possent illae satisfactiones applicari, cum etiam viventibus remit- 
tatur purgatorii poena, quae eiusdem rationis est, sive inchoata 
jam sit, sive omnino futura. — Nec infallibilitas applicationis deesse 
videtur ex parte divinae promissionis, cum haec intelligi possit 
contenta in generali illa promissione facta Petro « Quodcumque 
solveris super terram, solutum erit et in coelo »: — ob quam data 
est Summis Pastoribus potestas dispensandi Indulgentias ex the- 
sauro Ecclesiae, et applicandi etiam eas per modum suffragii. 

DE EXTREMA UNCTIONE 





Sacramentum quod a saeculo XII. communiter Extrema Unctio 
appellatur inter Latinos, diversis aliis nominibus a scriptoribus 
ecclesiasticis designatur. — À materia ex qua constat, apud Grae- 
cos oleum sanctum dicitur &yvov &Aatov; apud Latinos vero an- 
tiquiores, oleum benedictionis aut. sacrati olei unctio. aut. benedictio 
sacrati olei aut etiam sacramentum sacrae unctionis et Unctio Sacra- 
menti olei. — Ratione materiae simul et formae, eoycA«tov, seu 
oleum cum oratione, denominatur a Graecis; et infirmorum unctio 
a Latinis, ratione subiecti. — Demum, ab effectibus vocatur ami- 
mae corporisque medicina, liquor quo. sanitas redditur ac peccata. di- 
mittuntur, medicina. sancta. 

Cum autem Sacramentum hoc, ut loquitur S. Thomas (contra 
Gentes, l. 4. c. 73.), sit «quodammodo consummativum totius 
spiritualis curationis, quo homo quasi ad participandam gloriam 
praeparatur; unde et extrema unctio nuncupatur », perspicuum est 
cur in his theologicis disquisitionibus, postquam de Poenitentia 
egerimus, de eo pertractemus. — Ceterum, Sacramentum Extremae 
Unctionis ultimum est eorum quae ordinantur ad perfectionem 
unius personae, ac proinde de illo agendum est ante sacramenta 
ordinis et matrimonii, quae ad perfectionem multitudinis instituta 
sunt; et Concilium Tridentinum, sess. 7. can. 1., dum sacramenta 
enumerat, Extremam Unctionem collocat post Poenitentiam. 

Extremae itaque Unctionis, seu sacramenti novae legis a Chri- 
sto Domino instituti ad salutem mentis et corporis fidelis homi- 
nis aegrotantis, existentiam, materiam, formam, effectus, subiectum , 
ministrum, necnon necessitatem et ilerationem, sequentibus articulis, 
declarabimus. 

ARTICULUS PRIMUS 


De sacramenti extremae unotionis existentia. 


Ante Novatorum aetatem, Albigenses haeretici veritatem Sa- 
cramenti Extremae Unctionis negaverunt: — utrum vero Walden- 
ses eam pariter reiecerint necne, certo non constat apud eruditos, 
qui probabilius tenent, illos non sacramenti institutionem ac exi- 
stentiam impugnasse, sed consecrationem olei. Id erui videtur tum 
ex professione fidei ab eis oblatam regi Vladislao, in qua haec 
leguntur verba: « Sacramenta septenario inclusa numero Ecclesiae 
Christi utilia esse pandimus»; tum ex professione fidei eis ad 
Ecclesiam reducibus praescripta ab Innocentio IIT., ubi circa Ex- 
tremam Unctionem solum dicitur: « Unctionem infirmorum cum 
oleo consecrato veneramur ». 

Simili ratione errasse Wicleffitae videntur et Hussitae. Etenim 
in Concilio Constantiensi, sessione 8. et 15. damnantur quidem 
nominatim articuli Wiclefh et Ioannis Huss, sed in illis articulis 
non legimus impugnatam fuisse Extremam Unctionem, tamquam 
sacramentum a Christo Domino institutum in lege nova; — et 
ex mandato Martini V. in Bulla «Inter Cunctas »,'interrogari de- 
bebant suspecti errorum Wicleffi et Huss in hunc modum: «Utrum 
credant quod Christianus, contemnens susceptionem sacramentorum 
Confirmationis vel Extremae Unctionis aut solemnizationis Ma- 
trimonii, peccet mortaliter» quac interrogatio supponere videtur, 
Wiclefftas et Hussitas non negasse Extremam Unctionem esse 
sacramentum, sed solum susceptionem eius, iuxta modum in Ec- 
clesia servatum, despexisse. 

Lutherus ritum unctionis extremae improbare noluit, sed eidem 
dignitatem et efficaciam sacramenti novae legis non minus au- 
dacter quam impie denegavit. In lib. enim de Caf. Bab. (c. de Ex. 
Unct.) dicit: « Huic ungendorum infirmorum ritui duas additio- 
nes sese dignas addiderunt theologi nostri. Unam quod sacramen- 
ium appellant; alteram quod extremam faciunt, sitque nunc sacra- 
mentum extremae unctionis, quae nisi in extremo vitae agentibus 
periculo dari non debeat.... Ego autem dico: Si uspiam delira- 
tum est, hoc loco praecipue deliratum est. Omitto enim, quod 
hanc Epistolam [catholicam Iacobi, in. qua de Extrema Unctione 

agitur] non esse Apostoli Iacobi nec apostolico spiritu dignam, 
multi valde probabiliter asserant, licet consuetudine auctoritatem, 
cuiuscumque sit, obtinuerit. Tamen si etiam esset Apostoli Ia- 
cobi, dicerem non licere Apostolo sua auctoritate sacramentum 
instituere. Hoc enim ad Christum solum pertinebat. Nusquam 
autem legitur in Evangelio Unctionis istius extremae sacramen- 
tum ». Et postea: « Quare hanc unctionem eamdem esse arbitror, 
quae Marci vr., ritum scilicet quemdam primitivae Ecclesiae, quo 
miracula faciebant super infirmis, qui iamdudum defecit. . .... Et 
hoc ipsum caute ac de industria Iacobus praevidit, dum promis- 
sionem sanitatis et remissionem peccatorum non tribuit unctioni, 
sed orationi. Sacramentum enim non exigit orationem aut fidem 
ministri;... sed nititur in sola promissione et institutione Dei, 
exigens fidem suscipientis ». Et infra: « Igitur hoc Unctionis ex- 
tremae nostrum sacramentum non damno; sed hoc esse quod ab 
Apostolo Iacobo praescribitur, constanter nego. .... Numerabimus 
tamen ipsum inter ea sacramenta quae nos constituimus, ut sunt 
salis et aquae consecratio et aspersio ». 

Calvinus autem impietate Lutherum superans, sacrum unctio- 
nis extremae ritum derisit atque contempsit: «Fictitium», inquit 
(libro 4. Instit. capite 19. $ 18.), «sacramentum est extrema un- 
ctio; histrionica hypocrisis, qua citra rationem et sine fructu 
Apostolos referre volunt... Ceterum evanuit gratia illa curatio- 
num, quemadmodum et reliqua miracula. Ut igitur maxime de- 
mus unctionem sacramentum fuisse earum virtutum, quae tum 
per manus Apostolorum administrabantur, nibil nunc ad nos per- 
tinet, quibus virtutum administratio commissa non est ». 

At Lutheranorum atque Calvinistarum, necnon aliorum hae- 
reticorum qui ex eis pullulaverunt, circa sacramentum extremae 
unctionis deliramenta, ab Ecclesia in sess. 14. Conc. Trid. damnata 
fuerunt. Etenim sacrosancta illa Synodus, in c. r. de Extr. Unct., 
ita docuit: «Instituta est haec unctio infirmorum, tanquam vere 
et proprie sacramentum Novi Testamenti, a Christo Domino 
nostro; apud Marcum quidem insinuatum, per Iacobum autem 
Apostolum ac Domini fratrem fidelibus commendatum ac. pro- 
mulgatum: * Infirmatur ', inquit, *quis in vobis? inducat presby- 
teros Ecclesiae, et orent super eum, ungentes eum oleo in no- 
mine Domini: et oratio fidei salvabit infirmum, et alleviabit eum 
Dominus; et, si in peccatis sit, dimittentur ei'. Quibus verbis, 

ut ex Apostolica traditione per manus accepta Ecclesia didicit, 
docet materiam, formam, proprium ministrum et effectum huius 
salutaris Sacramenti ». 

Deinde, in c. 2. declaravit: « Quare nulla ratione audiendi 
sunt, qui contra tam apertam et dilucidam Apostoli Iacobi sen- 
tentiam docent, hanc Unctionem, vel figmentum esse humanum, 
vel ritum a Patribus acceptum, nec mandatum Dei nec promis- 
sionem gratiae habentem; et qui illam iam cessasse asserunt, 
quasi ad gratiam curationum dumtaxat in primitiva Ecclesia re- 
ferenda esset; et qui dicunt, ritum et usum quem sancta Romana 
Ecclesia in huius sacramenti administratione observat, Iacobi 
Apostoli sententiae repugnare, atque ideo in alium commutandum 
esse; et denique, qui hanc extremam unctionem a fidelibus sine 
peccato contemni posse afhrmant. Haec enim omnia manifestis- 
sime pugnant cum perspicuis tanti Apostoli verbis. Nec profecto 
Ecclesia Romana, aliarum omnium mater et magistra, aliud in hac 
administranda unctione, quantum ad ea quae huius sacramenti 
substantiam perficiunt, observat, quam quod B. Iacobus prae- 
scripsit. Nec vero tanti sacramenti contemptus absque ingenti 
scelere et ipsius Spiritus Sancti iniuria esse posset». 

Et ideo idem Concilium definivit: 

Can. 1. «Si quis dixerit, Extremam Unctionem non esse vere 
et proprie sacramentum, a Christo Domino nostro institutum et 
a B. Iacobo Apostolo promulgatum, sed ritum tantum acceptum 
a Patribus, aut figmentum humanum; A. S.». 

Can. 2, «Si quis dixerit, Sacram infirmorum Unctionem non 
conferre gratiam, nec remittere peccata, nec alleviare infirmos; 
sed iam  cessasse, quasi olim tantum fuerit gratia curatio- 
num; Á. S.». | 

Can. 3. «Si quis dixerit, Extremae Unctionis ritum et usum, 
quem observat sancta Romana Ecclesia, repugnare sententiae B. 
Iacobi Apostoli, ideoque eum mutandum, posseque a Christia- 
nis absque peccato contemni; À. S. ». 

His praenotatis, ad vindicandum dogma catholicum de veritate 
sacramenti unctionis extremae, a Concilio Tridentino definitum, 
iamiam accedimus; — unum tamen declarandum adhuc esse du- 
ximus in antecessum, et illud spectat unctionem, quam adhibitam 
ab Apostolis fuisse Marcus refert in Ev. vr. 13., dicens: « Et un- 
gebant oleo multos aegros et sanabant». — Concilium Tridenti- 

num, sessionis I4. capite I. de Extrema Unctione, mox citato, 
alludens ad istud "Evangelii testimonium, docet sacramentum un- 
ctionis infirmorum fuisse « apud Marcum insinuatum». Quid sibi 
vult istud «insinuatum » ? — Eiusdem Concilii Catechismus id 
(de Extrema Unctione cap. 16.) declarat his verbis: «Idem Sal- 
vator huius unctionis specimen quoddam dedisse visus est, cum di- 
scipulos suos binos et binos ante faciem suam misit: de illis enim 
apud Evangelistam ita scriptum est (Marc. vi. 12. 13.): * Euntes 
praedicabant, ut poenitentiam agerent, et daemonia multa eiicie- 
bant, et ungebant oleo multos aegros et sanabant'». — Sed un- 
ctio ab Apostolis tunc adhibita, fuitne figura tantum et adum- 
.bratio quaedam sacramenti unctionis extremae, an revera ipsum 
novae legis sacramentum aegris collatum? 

Hoc ultimum defendunt Alphonsus de Castro, Thomas Wal- 
densis, Ambrosius Catharinus, Ioannes Maldonato, Sainte-Beuve 
ac Berti, his innixi rationibus: — 

a) Nonnulli Patres unctionem olei de qua Marcus in Evang. 
loquitur, commemoratam fuisse dicunt a Iacobo in Epistola sua 
canonica, ubi sacramentum extremae unctionis indicat et incul- 
cat. — Secundum hanc interpretationem, in verba Marci vr. scribit 
Theophylactus (En. in Ev. Marci, vi. 12. 13-): «Quod unxerint 
oleo Apostoli, solus Marcus narrat, quod et frater Domini Iaco- 
bus in catholica Epistola dicit: * Infirmatur quis inter vos? advocet 
presbyteros Ecclesiae, et orent super illum, ungentes eum oleo '. 
Est igitur oleum et ad labores utile, et lucis fomentum, et hila- 
ritatis effectivum, significatque misericordiam Dei et gratiam 
Spiritus, per quam a labore liberamur, et lucem ac gaudium 
hilaritatemque spiritualem accipimus ». — Euthymius Zigabenus 
ait (Comm. in Marc. vi. 13.): « De unctione olei solus Marcus 
loquitur. Admonet autem et de hoc Iacobus in Epistola sua ca- 
tholica dicens: *Aegrotat quis inter vos?...'» — Et Ven. Beda 
(Expos. sup. Epist. Iacobi, v.) in verba S. Iacobi «et orent super 
eum, ungentes eum », etc, inquit: « Hoc et Apostolos fecisse 
in Evangelio legimus, et nunc Ecclesiae consuetudo tenet, ut in- 
firmi oleo consecrato ungantur a presbyteris, et oratione comi- 
tante sanentur ». 

His testimoniis theologi et Scripturarum interpretes, qui 
contendunt Marcum Evangelistam de sacramento Extremae Un- 
ctionis locutum fuisse, addunt etiam verba Victoris Antiocheni, 

desumpta ex catena Graecorum a Possevino collecta, quae sic se 
habent: « Adhibitam unctionem olei Marcus memorat, cui con- 
sentanee lacobus in catholica scribit: *Infirmatur quis in vo- 
bis' etc. ». 

b) Secundum argumentum desumunt ex eo quod ad corpo- 
raem sanitatem conferendam Apostoli non debuissent adhibere 
unctionem olei, sed potius debuissent solo verbo ostendere sani- 
tatem nomine Christi supernaturaliter aegris restitui; nam usus 
olei occultare potius miraculum, quarh manifestare poterat. Hinc 
inferunt: — ergo Apostoli non tantum ad curandos aegros, sed 
ad conferendum verum sacramentum, unctionem de qua Marcus 
loquitur, ministrabant. 

c) Tertio dicunt: — neque Apostoli in aliis miraculis quae 
patraverunt, neque alii fideles qui gratiam curationum habuerunt: 
usi sunt oleo ad curanda tantum corpora; ergo non ob hunc 
finem tantuni Apostoli adhibuerunt unctionem olei quam Evan- 
gelista Marcus commemorat, sed propter animae salutem, et ad 
verum et proprie dictum sacramentum conferendum. 

Verum, contrariam huic sententiam Bellarminus, Suarez, 
Estius Tournely aliique tenent; quaeque videtur probabilior. 

Et sane a) quando Apostoli unctione olei ab Evangelista 
Marco commemorata sanabant aegrotos, non erant adhuc ordinati 
sacerdotes. Sed tales esse debuissent, si extremae unctionis sacra- 
mentum ministrassent. Ergo sacramentum Extremae Unctionis 
tunc non ministrabant. 

Maior patet ex aperta doctrina a Concilio Tridentino tradita, 
sess. 22. c. I., ubi loquens de institutione sacrificii Missae a Chri- 
sto facta in coena cum discipulis suis novissima, dicit: «Is igi- 
tur [Christus]... ut dilectae sponsae suae Ecclesiae visibile, sicut 
hominum natura exigit, relinqueret sacrificium... sacerdotem se- 
cundum ordinem Melchisedech se in aeternum declarans, corpus 
et sanguinem suum sub speciebus panis et vini Deo Patri ob- 
tulit; ac sub earumdem rerum symbolis Apostolis, quos tunc Novi 
Testamenti sacerdotes. constituebat, ut sumerent, tradidit ». — Nec 
obiiciatur, Concilium loqui tantum de sacerdotali potestate Apo- 
stolis tradita ad conficiendum corpus Christi, et supponi posse 
eos antea, quoad alias sacerdotis potestates, ordinatos fuisse a 
Christo. Obiectio, vel potius evasio haec, refutatur optime a Sua- 
resio (de Extrema Unctione disp. 39. sect. I. n. 6.): « Prima 

potestas », inquit, « quae datur sacerdoti, est ad conficiendum ve- 
rum Christi corpus: ergo, si quoad hanc non erant ordinati, 
simpliciter et omnino ordinati non erant. Praesertim quia praeter 
hanc potestatem solum datur alia in corpus mysticum ad remit- 
tenda peccata; et haec data fuit Ioan. xx., ut idem Concilium 
definit sess. 13. c. r. Fingere autem aliam potestatem seu quasi 
partem ordinationis sacerdotis, et dicere quoad illam partem 
fuisse prius ordinatos sacerdotes, et vanum est, et praeter Ec- 
clesiae sensum ». 

Minor constat, quoniam solus minister sacramenti extremae 
unctionis est sacerdos, ut inferius demonstrabitur; et exceptio, 
quam adversarii supponunt factam fuisse pro Apostolis, non pot- 
est admitti. Etenim ut admittamus Christum ex auctoritatis suae 
plenitudine concessisse Apostolis, non adhuc ad sacerdotalem di- 
gnitatem evectis, potestatem administrandi sacramentum hoc, cu- 
ius minister ex ipsius Christi institutione est solus sacerdos, nulla 
nos ratio cogit, nullum documentum, quod hac in re communem 
aut saltem communiorem sententiam Patrum ostendat. Exemplum 
baptismi, quem Apostoli ministraverunt, cum adhuc non essent 
sacerdotes, non prodest adversariis; nam in baptismo sacerdos non 
est minister necessarius, ut est in hoc sacramento: — et testimo- 
nia Patrum quae superius pro alia sententia retulimus, non modo 
pauca sunt, sed etiam possunt de similitudine intelligi quae in- 
tercedat inter sacramenti futuri adumbrationem ab Evangelista 
relatam, et sacramentum ipsum unctionis extremae ab Apostolo 
Iacobo promulgatum. 

b) Unctio, quam indicat S. Marcus, nonnisi ad illam curatio- 
nem morborum corporis videtur fuisse adhibita, de qua legimus 
apud Matthaeum (x. 1.): « Et convocatis [Iesus] duodecim disci- 
pulis suis, dedit illis potestatem spirituum immundorum,, ut eiice- 
rent eos, et curarent omnem languorem et omnem infirmitatem »; 
et (vers. 8.): « Infirmos curate, mortuos suscitate, leprosos mun- 
date, daemones eiicite: gratis accepistis, gratis date ». Similia re- 
fert Sanctus Lucas, 1x. 1. 2. 6. — Porro, quis non videt eam mor- 
borum curationem referendam esse ad potestatem Apostolis con- 
cessam patrandi miracula, non ad sacramenti Extremae Unctionis 
ministrationem? — Nec dicatur: ad curandas potestate a. Christo 
accepta infirmitates corporum non debuissent Apostoli adhibere 
oleum, nam ita potius obscurassent, quam manifestassent miracu- 

lum. Respondetur oleum fuisse adhibitum tamquam symbolum 
curationis, quam supernaturali potestate Apostoli operabantur; et 
Christum ipsum, cum miracula patrabat, sensibilia quaedam signa 
Saepe usurpasse. 

c) Demum ex verbis Marci « et ungebant oleo multos aegros 
et sanabant », videtur recte inferri, Apostolos promiscue tunc un- 
xisse quoslibet corporali infirmitate laborantes, et absque distin- 
ctione baptizatorum a non baptizatis; extrema vero unctio non 
datur nisi periculose: aegrotantibus baptizatis. 

Et haec sufhciant de unctione a S. Marco commemorata: — 
ad probandam nunc veritatem sacramenti extremae unctionis , 
statuitur 


THESIS I. 


Ex Epist. Iacobi, v. 14. 15., et ex perpetua Traditione Ecclesiae. de- 
monstratur Extremam  Unctionem vere et proprie novae legis sa- 
cramentum esse. 


I. Auetoritas Epistolae Iacobi, tamquam Scripturae divinitus 
inspiratae, non est hic nobis demonstranda; eam enim ex alio 
tractatu firmissime stabilitam et plenissime vindicatam esse sup- 
ponimus: — statim igitur in medio ponimus testimonium, ex quo 
prima thesis a nobis propositae probatio exurgit. 

Haec sunt verba Apostoli Iacobi (v. 14. 15.): « Infirmatur quis 
in vobis? inducat presbyteros Ecclesiae, et orent super eum, un- 
gentes eum oleo in nomine Domini; et oratio fidei salvabit in- 
firmum, et alleviabit eum Dominus; et si in peccatis sit, remit- 
tentur ei ». — Et ex his verbis ita argumentamur: — 

Verum et proprie dictum novae legis sacramentum est signum 
sensibile collativum gratiae, permanenter a Christo Domino ad 
sanctificandos homines institutum. — Atqui ex verbis mox citatis 
haec omnia in Extrema Unctione demonstrantur adesse. — Ergo 
ex illis verbis demonstratur Extremam Unctionem verum et pro- 
prium novae legis sacramentum esse. 

Maior patet ex Tractatu de Sacramentis in. Genere. — Minor 
ostenditur sequenti pacto: 

I. In verbis citatis indicatur ritus externus, seu signum sensi- 
bile, olei scilicet unctio et oratio presbyterorum; quae duo sane 

sensibus subiiciuntur. — « Inducat presbyteros | Ecclesiae , et. orent 
super eum, ungentes eum oleo in nomine Domini ». 

2. Indicatur signum collativum gratiae. Nam per illam unctio- 
nem, cum. oratione peractam, Iacobus ait 

4) « alleviabit eum. Dominus », graece &yepet (eriget) xuvov 6 
Kvptos, syriace «eriget eum Dominus noster» ; quae verba significant: 
Dominus dabit vires ad morbi molestias patienter perferendas, et 
ad facilius superandas tentationes daemonis, qui tunc maxime, ut 
ait Concilium Tridentinum (loco antea citato), « omnes suae ver- 
sutiae nervos intendit ad perdendos nos penitus, et a fiducia etiam, 
si possit, divinae misericordiae deturbandos.» — Iamvero ad haec, 
tamquam ad actus salutares eliciendos, gratiam necessariam esse, 
nemo est qui ambigat. — Ergo per illam unctionem, cum oratione 
ministratam, Deus dabit gratiam sanctificantem sacramentalem, 
quae connotat abundantiora auxilia gratiae ad hos actus salutares 
perficiendos: — ac proinde signum illud sensibile a presbytero 
in nomine Domini ministratum, collativum erit gratiae. 

b) Praeterea Apostolus addit: « Et si in peccatis sit. [infirmus] 
remittentur &i, graece xàv dy.aprv(ag *] memotnxoe, &psÜvioevat aócQ 
[et si peccata fecerit, remittentur ei], syriace « quod si peccata com- 
missa sint ab eo, remittuntur ei ». — Sed peccatorum remissio fit 
cum collatione gratiae sanctificantis. — Ergo. 

3. Adest pro unctione, de qua S. Iacobus loquitur in textu 
allato, institutio Christi. — Etenim solus Christus, Deus et homo, 
institutor omnium sacramentorum, unctionem collativam gratiae 
constituere potuit; cum nonnisi ipse, tamquam auctor et dispen- 
sator gratiae, statuere potuerit ut ea per signum sensibile, vi et 
effcacitate propria instrumentali eiusdem signi, homini confera- 
tur. — Hinc unctio, quam Iacobus commemorat, ab ipso quidem 
promulgata fuit, instituta vero a. Christo. 

4. Demum huius unctionis institutio permanens ex iisdem ver- 
bis Apostoli Iacobi aperte colligitur: — nam mandatum eius 
in Epistola Catbolica seu. universali contentum , non ad unam 
tantum Ecclesiam, aut pro aliquo determinato tempore , sed ad 
omnes Ecclesias, sine ulla locorum aut temporum limitatione , 
dirigitur; ideoque non minus Apostolica tempora, quam omnem 
sequentem aetatem spectat, sicut alia quae ibidem praescribit et 
docet, ut « Patientes estote », et « nolite iurare », et « tristatur 
aliquis vestrum? oret: aequo animo est? psallat », etc. 


ART. I. 

Catholica interpretatio textus S. Iacobi, quam exposuimus , 
magnopere confirmatur et illustratur ex refutatione interpretationis 
confictae ab adversariis. 

Et sane, Apostolum non loqui de unctione quae ex dono mi- 
raculorum sanaret corpus, sed quae sanaret animam et aliquando 
etiam corpus, virtute sacramentali, ex singulis textus vocibus, ut 
egregie Bellarminus animadvertit (de Extrem. Unct. lib. r. c. 3.), 
clare deducitur. 

« Infirmatur », ait. Iacobus Apost. « quis in vobis ». — At si 
de miraculis ageret, generalius loqueretur: non enim solum, ut 
facit, consuleret iis qui decumbunt gravati periculoso aliquo 
morbo, sed etiam caecis, surdis, claudis, aliisque miseris homini- 
bus, qui non decumbunt, nec de vita periclitantur, et tamen egent 
curatione. — Quod autem Apostolus loquatur hic de infirmis 
graviter decumbentibus patet — 4) ex voce mox sequenti xajvovca, 
quae significat morbo graviter laborantem ; — P) ex eo quod ad- 
dat « adducat. presbyteros », quod de infirmo graviter decumbente 
dici facile intelligitur. Certe, si infirmus non decumberet, posset 
presbyterum ipse per se adire; et si periculose non aegrotaret, 
remediis naturalibus curari facile posset, ideoque Iacobus non 
praescripsisset recursum ad medium supernaturale. Et insuper id 
quod contendimus, non obscure indicatur'in verbis insequentibus, 
« alleviabit [eriget] eum. Dominus ». 

« Inducat , inquit, presbyteros ». — At si de miraculo ageret, 
diceret potius, Inducat prophetas, aut alios, qui donum habent 
curationum: nec enim soli, aut omnes presbyteri etiam tunc ha- 
bebant donum curandi. Neque refert, quod per presbyteros nolunt 
adversarii significari sacerdotes, sed seniores; nam nec seniores 
omnes habebant donum curationis, non enim illud donum erat 
alligatum aetati aut dignitati, ut patet ex Paulo ad Rom. xir, 
I. Cor. xir, et Ephes. iv. 

« Orent, prosequitur, super eum, ungentes eum. oleo ». — At si 
de miraculis ageretur, non praescriberet Iacobus materiam : qui 
enim donum habet curationis, adhibet quod Deus illi inspirat, nec 
potest alligari certae alicui rei virtus miraculorum. Id quod satis 
patet ex divinis litteris, et exemplis omnium Sanctorum. — « Sed », 
inquit Calvinus, « utile fuit praescribere oleum, ut esset signum, 
miraculum fieri non viribus hominis, sed potentia Spiritus Sancti ; 
constat enim oleo significari Spiritum Sanctum ». Át etiam aqua 

significat Spiritum Sanctum. Et praeterea si illa fuisset causa, cur 
praescriptum fuerit oleum; debuisset oleum adhiberi in omni mi- 
raculosa curatione et in excitatione mortuorum maxime. Nusquam 
autem, ut lepide adnotat Bellarminus, legimus inunctos fuisse mor- 
tuos, cum a morte ad vitam erant resuscitandi. 

« Et oratio », addit, « fidei salvabit infirmum, et alleviabit eum 
Dominus ». — Haec absoluta promissio ad sanitatem corporis uttice 
referri non potest. Etenim sanitas corporalis, quia non semper 
utilis est animae, non semper obtinetur a Deo, quicumque sit 
qui orat; et praeterea, si dicatur semper fuisse sanatos eos qui 
iuxta Iacobi monitum ungebantur, admitti debet tempore Aposto- 
lorum nonnisi fideles qui praescripto Apostoli non obtemperabant 
mortuos fuisse; quod evidenter est falsum. Quare dici debet non 
semper fuisse sanitate donatos eos qui ungebantur; ac proinde, 
ne falsa sit promissio Apostoli, quae est absoluta, concludendum 
esse eam ad animam absolute et praecipue referri, et promissio- 
nem sanitatis corporalis continere, prout ad salutem animae pro- 
ficuum est. 

« Et si in peccatis sit, remittentur ei». — Haec testimoni pars 
tam est perspicua, ut nullum omnino relinquat locum tergiver- 
sationi. 

Neque ad impugnandum dogma catholicum iuvat haereticis 
argumentum desumere ex particula «5i» apposita in hoc ultimo 
lacobi commate, quae ostendit conditionate, non absolute, oleum 
cum oratione effectum promissum operari; cum e contra sacra- 
mentum absolute operetur effectum suum, non condilionate. — Re- 
spondetur, particulam hypotheticam «si» non afficere verbum 
« remitlentur », sed verbum substantivum «sit»; ideoque condi- 
tionem illam totam esse ex parte hominis, et nullatenus effectum 
sacramenti incertum, aut conditionatum, quantum ex parte eius- 
dem sacramenti est, relinquere. Res enim et effectus huius sacra- 
menti, ut Conc. Trid., (sess. 14. cap. 2.), loquitur, « gratia est 
Spiritus Sancti, cuius unctio delicta, si quae sint adhuc expianda, 
ac peccati reliquias abstergit, et aegroti animam alleviat et con- 
firmat, magnam in eo divinae misericordiae fiduciam excitando, 
qua infirmus sublevatus et morbi incommoda ac labores levius 
fert, et tentationibus daemonis, calcaneo insidiantis, facilius resi- 
stit, et sanitatem corporis interdum, ubi saluti animae expedierit, 
consequitur ». 

II. — DE SACRAMENTIS. 23 

Neque alia eiusdem testimonii verba: « Oratio fidei salvabit 
infrmum » prodesse adversariis nostris quidquam possunt. Cum 
enim dicitur oratio fidei, non subiectiva fides ministri, sed fides obic- 
ctva. significatur, nimirum illud quod est fidei nostrae obiectum. 
Quare sensus verborum S. Iacobi est: oratio, quam presbyter 
profert dum ungit infirmum, constituit cum unctione ipsa ritum, 
quem fides christiana docet, et ideo est oratio fidei, quae salvat in- 
firmum. 

Quod Iacobus ait in plurali numero «inducat presbyteros Ec- 
clesiae» nullam potest facessere difhcultatem. Pluralis enim nu- 
merus usurpatur pro quolibet e coetu; sicut ex frequentato apud 
omnes loquendi modo, et ex aliis locis Scripturarum clare colli- 
gitur. Ita, ex. gr., apud Luc. xvir. 14., — Christus mundans decem 
leprosos, ait eis: «Ite ostendite vos sacerdotibus », cum uni sa- 
cerdoti se ostendere, iuxta legem (Lev. xiv.), satis esset: — et 
apud Matth. xxvir. 44. legitur: « Idipsum autem et latrones, qui 
crucifixi erant cum eo, improperabant ei » : cum Lucas, xxiii. 39. 
40., aperte dicat: « Unus autem de his qui pendebant, latronibus, 
blasphemabat eum dicens: Si tu es Christus, salvum fac temet- 
ipsum et nos. Respondens autem alter increpabat eum, dicens: 
Neque tu times Deum, quod in eadem damnatione es ». — Cete- 
rum plures presbyteri poterant simul adesse, non tamen ex sa- 
cramenti necessitate. 

Demum verba «et allievabit eum. Dominus» non debent, ut 
adversarii contendunt, significare solum corporis levamen et sa- 
nitatem ; nam sanitatem corporis indicavit S. Iacobus verbis im- 
mediate praecedentibus: «Et oratio fidei salvabit [cwcet, salvum 
reddet ; syriace, sanitati restituet] infirmum » ; — et verbum &vetpetv 
in Scripturis Novi Testamenti frequenter ita sumitur ut ad ani- 
mum referatur, et significet teporem, negligentiam, tristitiam 
pellere. In hoc sensu illud verbum adhibitum fuit in Ep. ad 
Rom. xir. 11: «Et hoc scientes tempus, quia hora est iam nos 
de somno surgere [Kal «oco, eiBócvec vóv xaipóv, Ó«t pa Tics 
T0n dE Ümvou EvegÜzivat-]»; et in Epist. ad Eph. v. 14.: « Pro- 
pter quod dicit: Surge qui dormis, et exurge a mortuis, et illu- 
minabit te Christus [(A«ó Aéyev: Éeigat ó xaBeuOov, xal «vacca 
EX Y VEXQOV, XXl émtoauoet cot 6 Xptocóc »; et in II. Petri, rr. 
I: «Hanc ecce vobis carissimi, secundam scribo epistolam in 
quibus vestram excito in commonitione sinceram mentem [Tai«nv 

Upovy év UxoUvrOst vov ELÀUXQUT] Oud vota]. 

II. Extremam Unctionem verum et proprie dictum sacramen- 
tum esse demonstramus nunc ex ZTraditione. Et in primis loca 
Patrum referimus quae clarius veritati catholicae testimonium 
exhibent. : 

Origenes, Hom. 2. in Lev. (n. 4.) inter varios modos quibus 
in lege Christi remittuntur peccata, enumerat poenitentiam, et 
unctionem infirmorum: «Est adhuc et septima », inquit, «licet 
dura et laboriosa per poenitentiam remissio peccatorum, cum 
lavat peccator in lacrymis stratum suum, et fiunt ei lacrymae 
suae panes die ac nocte, et cum non erubescit sacerdoti Domini 
indicare peccatum suum, et quaerere medicinam, secundum eum 
qui ait: *Dixi, pronuntiabo adversum me iniustitiam meam Do- 
mino; et tu remisisti impietatem cordis mei'. In quo impletur 
et illud, quod Apostolus dicit: Si quis autem infirmatur, vocet 
Presbyteros Ecclesiae, et imponant ei manus, ungentes eum oleo 
in nomine Domini » etc. — Duo hic simul coniungit sacramenta 
Origenes, poenitentiam scilicet, et unctionem infirmorum, quod 
ista nimirum semper habita fuit tamquam perfectio et consum- 
matio poenitentiae; perinde ac confirmatio dicta est consummatio 
atque perfectio baptismi. 

S. Ioannes Chrysostomus (1. 5. de Sacerd. n. 6.), de potestate 
sacerdotibus concessa relaxandi peccata loquens, Extremam Un- 
ctionem a sacerdotibus ministratam commemorat, his verbis: « Ne- 
que tantum cum nos regenerant [sacerdotes], sed etiam post rege- 
nerationem admissa peccata condonare possunt. Nam 'Infirmatur', 
inquit, quis in vobis? advocet presbyteros Ecclesiae, et orent 
super eum, ungentes eum oleo in nomine Domini. Et oratio fidei 
salvabit infirmum ; et excitabit eum Dominus: et si peccata fe- 
cerit, remittentur ei' (Iacob. v. 13.)». 

Hic autem S. Doctorem loqui de Extrema Unctione non de 
poenitentiae sacramento patet, quia et textum S. lacobi profert, 
non ad poenitentiam sed ad Extremam Unctionem pertinentem ; 
et ipse S. Doctor de remissione peccatorum in sacramento poe- 
nitentiae paulo antea locutus fuerat, afferens Scripturae loca, quae 
sacramentum illud respiciunt, scilicet Matth. xvir., et Ioan. xx. 

S. Innocentius I. in Epistola ad Decentium Episcopum Eugu- 
binum, (Epist. 1. al. 25. n. 11.) a quo circa multa consultus fuerat, 

ita, quoad rem nostram, docet: «Sane quoniam de hoc, sicuti 
de ceteris, consulere voluit dilectio tua, adiecit etiam filius meus 
Coelestinus diaconus, in epistola sua, esse a tua dilectione po- 
situm illud, quod in Beati Apostoli Iacobi epistola conscriptum 
est: *Si infirmus aliquis in vobis est, vocet presbyteros, et orent 
super eum, ungentes eum oleo in nomine Domini. Et oratio fidei 
salvabit laborantem, et suscitabit illum Dominus, et si peccata 
fecit, remittet ei'. Quod non est dubium, de fidelibus aegrotan- 
tibus accipi vel intelligi debere, qui sancto oleo chrismatis perungi 
possunt, quod ab Episcopo confectum, non solum sacerdotibus, 
sed et omnibus uti Christianis licet in sua aut in suorum neces- 
sitate inungendo. Ceterum illud superfluum esse videmus adie- 
ctum, ut de episcopo ambigatur, quod presbyteris licere non 
dubium est. Nam idcirco presbyteris dictum est, quia episcopi 
occupationibus aliis impediti, ad omnes languidos ire non pos- 
sunt. Ceterum si episcopus aut potest, aut dignum ducit, aliquem 
3 se visitandum; et benedicere et tangere chrismate sine cuncta- 
tione potest, cuius est chrisma conficere. Nam poenitentibus istud 
infundi non potest, quia genus est sacramenti. Nam quibus re- 
liqua sacramenta negantur, quomodo unum genus putatur posse 
concedi ? » 

Nemo autem ex eo quod S. Innoc. Papa I. has voces adhibeat 
«oleum chrismatis», et « chrisma» , putet ipsum loqui de sacra- 
mento confirmationis. Etenim de Confirm. prius in eadem Epist. 
locutus fuetat; et docuerat eam omnibus baptizatis, etiam pueris, 
administrari a. solis Pontificibus, non a presbyteris, qui Pontificatus 
apicem non habent. Itaque non de chrismate Confirmalionis hic 
loquitur, sed de oleo Extremae Unctionis: appellat autem illud oleum 
nomine chrismatis, quia licet in usu Ecclesiae chrisma strictissime 
sumptum accipiatur pro composito ex oleo et balsamo, attamen 
apud veteres verbum chrismare aliquando sumitur ad denotandam 
unctionem olei sive simplicis, sive compositi, sicut etiam chrisma 
significat quodcumque unguentum; et paulo strictius nomine chri- 
smatis venit unguentum ab episcopo benedictum; — qua signifi 
catione illud nomen usurpat Innocentius loco citato. 

Hac autem praemissa animadversione, ex eodem testimonio 
Pontificis: clare deducitur: — 1. Unctionem olei, de qua Innocen- 
tius loquitur, vero et proprio sensu sacramentum esse, ut cetera 
novae legis sacramenta: ac proinde iis fuisse denegatam, quibus 

cetera sacramenta, iuxta. disciplinam illius temporis, denegabantur, 
scilicet poenitentibus publicis adhuc non reconciliatis. — 2. Extre- 
mam Unctionem tum ab episcopis, tum a presbyteris administrari 
posse. — 3. Eam fidelibus aegrotantibus esse ministrandam. — 
Praeter haec, videtur etiam Pontifex dicere fideles laicos potuisse 
in suis et aliorum infirmitatibus isto oleo ab episcopo benedicto 
uti non ut sacramento, sed ut ritu christiano secundum morem 
illius aetatis: sicut enim tunc fideles ad morbos curandos adhi- 
bebant aquam baptismalem, ita et oleum ab episcopo benedi- 
ctum. 

Auctor Sermonis 265. in app. Serm. S. Augustini [probabiliter 
Sanctus Caesarius Arelatensis] numero 3.: « Quoties», inquit, 
«aliqua infirmitas supervenerit, corpus et sanguinem Christi ille 
qui aegrotat accipiat, et inde corpusculum suum ungat, ut illud 
quod scriptum est impleatur in eo (Iac. v. 14.): "Infirmatur. ali- 
quis etc. Videte fratres quia qui in infirmitate ad Ecclesiam cu- 
currerit, et corporis sanitatem recipere et peccatorum. indulgentiam me- 
rebitur obtinere ». 

S. Petrus Damianus (Serm. rt. in Dedic. Eccl.) inquit: « Ter- 
tium sacramentum est unctio infirmorum. Infirmantibus nobis, et 
usque ad mortem mortali peccatorum febre languentibus spiritus 
pietatis assistit, et recordatus est, quoniam pulvis sumus. Ait enim 
S. Iacobus: *Infirmatur quis ' etc. Solemnis unctio, liquor excel- 
lens, quo sanitas redditur, peccatum dimittitur, immittitur timor 
Domini! Videsne, qualiter sacerdotalis manus infirmantis corpus 
alleviet, et illecebrosam sensuum motionem sacratissima mitiget 
unctione? Unde et SS. Patres hanc unctionem sacramentum esse 
sanxerunt ». 

Goffridus Abbas Vindocinensis, declarans in opusc. 8. (Migne, 
P. L. t. 157. pag. 226.) effectus sacramentorum, haec ad rem no- 
stram habet: «In Unctione autem | infirmorum datur iterum per 
Spiritum Sanctum remissio peccatorum, ut neque in vita, neque 
in morte desit Christianis Christi misericordia ». 

Ex his testimoniis perpetua Traditio patet circa veritatem sa- 
cramenti Extremae Unctionis; sed praeterea permulta alia docu- 
menta extant, quae non minori claritate hanc ipsam Traditionem 
nobis ostendunt. Quaedam tantum commemorabo. 

In Libro Sacramentorum S. Gregorii Magni ita praescribitur, 
pro feria 4. hebd. Sanctae, benedictio olei Extremae Unctionis: 


358 ) DR EXTREMA UNCTIONE. 


« Tunc offertur Pontifici oleum, et benedicit illud tam ipse, 
quam omnes presbyteri ad ungendum infirmum, his verbis: Emitte, 
Domine, Spiritum Sanctum tuum paraclitum de coelis in hanc 
pinguedinem olivae, quam de viridi ligno producere dignatus es 
ad refectionem corporis, ut tua sancta benedictione sit omni hoc 
unguentum tangenti tutamentum mentis et corporis, ad evacuan- 
dos omnes dolores, omnesque infirmitates, omnem aegritudinem 
Corporis ». | 

Deinde in eodem Libro Sacramentorum, ritus ad sacramen- 
tum Extremae Unctionis administrandum, et Orationes variae pro 
tali ministratione adhibitae referuntur. Duas tantum earum pro- 
feram. Una dicit: «Inungo te de oleo sancto, sicut unxit Samuel 
David in regem et prophetam. Operare, creatura olei, in nomine 
Patris omnipotentis, ut non lateat illic spiritus immundus, neque 
in membris illius, neque in medullis, neque in ulla compagine 
membrorum; sed in te habitet virtus Christi altissimi, et Spiritus. 
Sancti. Per eumdem, etc. » — Alia Oratio praescripta ita se habet: 
« Domine Deus, qui per Apostolum tuum locutus es: *Infirma- 
tur quis in vobis? inducat presbyteros Ecclesiae, et orent super 
eum, ungentes eum oleo sancto in nomine Domini; et oratio 
fidei salvabit infirmum, et allevabit eum Dominus; et si in pec- 
catis est, dimittentur ei^; cura, quaesumus, Redemptor noster, gra- 
tia Spiritus Sancti languores istius infirmi, et sua sana vulnera, 
eiusque dimitte peccata, atque dolores cunctos cordis et corporis 
expelle, plenamque ei interius exteriusque sanitatem misericorditer 
redde, ut, ope misericordiae tuae restitutus et sanatus, ad pristina 
pietatis tuae reparetur officia. Per etc. » — Et hanc eamdem ora- 
tionem func sacerdos, iuxta Rituale Romanum, in administratione 
sacramenti Extremae Unctionis, recitat. 

In « Ordine ad visitandum infirmum », excerpto ex Pontificali 
S. Prudentii Trecensis, qui vixit saeculo IX., legimus descriptum 
totum ritum Extremae Unctionis. Pauca, ex iis quae ibi referun- 
tur seligam, quae invenies inter opera Patrum a Mig. ed. (P. L. 
t. II5. p. 1443). — « Postea », dicit Ordo, «accepta ampulla cum 
oleo dicat: Per istam unctionem et Dei benedictionem munden- 
tur ab omni sorde peccati, et sanctificentur manus, et os, cor quo- 
que, tactus, odoratus, sensus, visus, auditus et gustus, totum cor- 
pus et anima tua, ut idoneus efficiaris ad invocandum in nomine 
eiusdem Dei nostri. Reddat tibi Dominus laetitiam salutaris sui, 

et spiritu principali confirmet te; Spiritum Sanctum innovet in 
visceribus tuis, et ne auferat illum a te, sed benedictio Dei Patris, 
et Filii, et Spiritus Sancti descendat super te, quae copiosa supra 
defluat, et in extrema totius corporis tui descendat, interius exte- 
riusque te repleat atque circumdet, et sit semper tecum. Ámen ». — 
Deinde Orationes recitandae praescribuntur dum unguntur quae- 
dam corporis partes; e. g.: « Ungo oculos tuos de oleo san- 
ctificato, ut quidquid illicito visu deliquisti, huius olei unctione 
expietur. Per Dominum etc. »; et « Ungo aures sacrati. olei de 
liquore, ut quidquid delectatione .nocua auditus admissum est, 
medicina salutaris evacuet. Per etc. » Et in fine haec Oratio di- 
cenda statuitur: «Inungo te de oleo sancto in nomine Patris, et 
Filii, et Spiritus Sancti, ut non lateat in te spiritus immundus, 
neque in membris, neque in medullis, neque in ulla compagine 
membrorum, sed in te habitet virtus Christi altissimi et Spiritus 
Sancti, quatenus per huius orationem mysterii, et per hanc sa- 
crati olei unctionem atque nostram deprecationem virtute Sanctae 
Trinitatis medicatus, sive fotus, pristinam et melioratam recipere 
merearis sanitatem. Per Dominum nostrum etc. » Et eadem 
omnino Oratio invenitur praescripta in Sacramentario S. Grego- 
ri Magni. 

Concilia quoque testimonium suum afferunt pro re nostra. — 
Etenim, ut nonnulla citemus ad exemplum, 

Concilium Cabilonense IL, anno 813. can. 48. decrevit: « Se- 
cundum beati Apostoli Iacobi documentum, cui etiam documenta 
Patrum consonant, infirmi oleo, quod ab episcopis benedicitur, a 
presbyteris ungi debent. Sic enim ait: * Infirmatur quis in vobis? 
inducat presbyteros, etc. ' Non est itaque parvi pendenda huiusce- 
modi medicina, quae animae corporisque medetur languoribus », 

Concilium Aquisgranense, anno 836. can. 5., statuit: « Si quis 
autem infirmitate depressus fuerit, ne confessione atque oratione 
sacerdotali, nec non unctione sacrificati olei, per presbyteri negli- 
gentiam careat ». 

Concilium Ticinense, an. 850. cap. 8., dicit: « Illud quoque 
salutare sacramentum, quod commendat Iacobus Apostolus dicens: 
* [nfirmatur quis in vobis? etc." solerti praedicatione populis in- 
notescendum est; magnum sane ac valde appetendum mysterium, 
per quod, si fideliter poscitur, et remittuntur peccata, et conse- 
quenter corporalis salus restituitur ». 

Et eamdem veritatem confirmant Concilium Moguntinum, 
anno 847. in capite 26.; Wormatiense, anno 3868. canone 72.; 
aliaque deinceps usque ad Oecumenicum Concilium Lugdu- 
nense II., anno 1274. in quo, solemnissima professione fidei Grae- 
corum simul et Latinorum, inter septem vere et proprie dicta 
sacramenta novae legis recensetur « Extrema Unctio, quae secun- 
dum doctrinam beati Iacobi infirmantibus adhibetur ». 

Concilium autem Florentinum, in Decreto pro Armenis, non 
solum Extremam Unctionem cum ceteris proprie dictis sacramen- 
tis christianae legis numeravit, sed etiam indicavit eius materiam, 
formam, ministrum, subiectum, effectus. Quae postea Tridentina 
Synodus abundantius adhuc declaravit, definivitque. 

Insuper, exempla Sanctorum praeclarissima, qui semper Extre- 
mam Unctionem, ut verum sacramentum ad salutem animae pro- 
ficuum, susceperunt, demonstrationem nostram confirmant. 

Tria tantum facta brevitatis causa indicare hic possum. — 

« Lege Vitam S. Hunegundis», ait Ioannes Mabillonius (Op. r1. 
de Extrema Unctione in. Thes. Zachariae, tom. 12.), « duobus au- 
ctoribus, altero anonymo coaevo, altero Bernero abbate Hummo- 
lariensi, litteris traditam. Iisdem verbis uterque auctor..... Hu- 
negundis extremam periodum ita describit: * Astantibus circum- 
quaque utriusque sexus Christo famulantibus, qui ad decessum 
tantae matris atque virginis convenere ex vicinis et longinquis 
regionibus, dolor ingens, et moeror et singultus erat omnibus, 
quoniam videbant se frustrari nimio solatio, licet essent fidentes 
quod eius semper in coelis devotissimo fruerentur patrocinio. 
Inter haec conversa ad eos qui assidebant sibi presbyteros, un- 
ctionis oleum et communionem expetiit '. Quod circa annum 660. 
contingit ». 

Saeculo IX. S. Paschasius Radbertus in vita S. Adhalardi Ab- 
batis Corbeiensis, haec scribit (Migne P. L., t. 120. p. 1547. n. 80.): 
«Interea cum coepisset idem sanctus episcopus a nobis percun- 
ctari, utrum benedictionis oleo, sicut a beato Apostolo sancitum 
est (Iac. v.), deberet perungi; interrogavimus eum, utrumne vel- 
let, quem procul dubio scieramus peccatorum oneribus non de- 
tineri. Quod ille audiens, erectis oculis in coelum, cominus obse- 
crabat ut fieret. Quid putas tum sanctus agebat animus! quantis 
tunc replebatur lacrymis! Erant igitur oculi ad Deum defixi, ma- 
nus vero ad coelos extensae; invitansque Sanctum Spiritum di- 

cebat: * Nunc dimittis servum tuum, Domine, secundum verbum 
tuum in pace, quia percepi omnia tui mysterii sacramenta. Et 
nunc quid superest, nisi ut ad te veniam ? Verumtamen non sicut 
ego volo, sed sicut tu vis, tantum fiat voluntas tua ' ». 

Saeculo XII., S. Bernardus, in Vita S. Malachiae Primatis Hi- 
berniae, cap. xxiv., stupendum miraculum narrat ab eo patratum 
occasione ministrationis sacramenti Unctionis Extremae. Praestat 
verbis iisdem S. Doctoris illud referre. 

« Habitabat », inquit S. Bernardus (Migne P. L., t. 182. p. 1105.), 
«vir nobilis in vicinia Benchorensis monasterii, cuius uxor cum 
infirmaretur ad mortem, rogatus Malachias ut descenderet, prius- 
quam moreretur, infirmam uncturus oleo, descendit, et intravit ad 
eam; quo viso, exsultat illa, spe animata salutis. Et cum pararet 
ungere eam, visum est omnibus differendum potius usque mane. 
Erat enim vespera. Ácquievit Malachias, et data benedictione su- 
per aegram, exivit cum his qui secum erant. Át vero post modi- 
cum subito clamor factus est, planctus et strepitus multus per 
totam domum; siquidem insonuit quod mortua esset. Accurrit 
Malachias tumultu audito, et secuti sunt eum discipuli eius. Et 
accedens ad lectum, ut certo comperit exspirasse, consternatus est 
animo, sibi imputans, quod fraudata gratia sacramenti obierit. Et 
elevatis in coelum manibus, * Obsecro, Domine ', inquit, * insipien- 
ter egi. Ego, ego peccavi, qui distuli; non ista, quae voluit '. Haec 
dicens, contestatus est in audientia omnium, nullam se receptu- 
rum consolationem, nullam daturum requiem spiritui suo, nisi, 
quam tulerat, liceret restituere gratiam. Et stans super eam, tota 
nocte laborabat in gemitu suo: et pro oleo sancto, largo imbre 
lacrymarum perfundens mortuam, vicem illi unctionis, quam 
poterat exhibebat. Ipse quidem sic; ad suos autem: * Vigilate ', 
inquit, *et orate '. Itaque in psalmis illi, ille in lacrymis, noctem 
duxere pervigilem '. Et mane facto, exaudivit Dominus sanctum 
suum, quia spiritus Domini erat postulans pro eo, qui postulat 
pro sanctis, gemitibus inenarrabilibus. Quid plura? aperit oculos 
quae fuerat mortua; et, ut solent qui de gravi somno evigilant, 
fricans sibi manibus frontem et tempora, super lectum se erigit, 
et agnito Malachia, inclinans devote salutat eum. Et verso luctu 
in gaudium, stupor apprehendit omnes, et qui viderunt, et qui 
audierunt. Sed et Malachias gratias agens, benedixit Dominum. 
Et unxit eam nihilominus, sciens in hoc sacramento remitti pec- 

cata, et quod ratio fidei salvet infirmum (Iac. v. 14. 15.). Post 
haec abiit ille, et illa convaluit; et vivens incolumis tempore ali- 
quanto, ut gloria Domini manifestaretur in ea, peracta poeniten- 
tia, quam sibi Malachias iniunxerat, in bona confessione iterum 
obdormivit, et migravit ad Dominum ». 

Demum huc facit argumentum fpraescriptionis, desumptum ex 
fide quam catholica Ecclesia, antequam Novatorum haeresis ap- 
pareret, profitebatur; in quam fidem conspirabant etiam Ecclesia 
Graeca schismatica, et Orientales sectae haereticae. — Vide ar- 
gumentum hoc fuse propositum in Tractatu de Sacramentis in 
Genere , p. 1. a. 4. p. 100. 

NoTA. — Extremae Unctionis sacramentum institutum fuisse 
a Christo Domino in lege nova, ostendi etiam quodammodo 
potest ex ratione convenientiae. Eam "Tridentina Synodus indicat, 
sessione 14. de Extrema Unctione, in Prooemio. « Clementissi- 
mus», inquit Concilium, «Redemptor [noster, qui servis suis 
quovis tempore voluit de salutaribus remediis adversus omnia 
omnium hostium tela esse prospectum , quemadmodum auxilia 
maxima in sacramentis alis praeparavit, quibus Christiani con- 
servare se integros, dum viverent, ab omni graviore spiritus in- 
commodo possint; ita Extremae Unctionis sacramento finem vitae, 
tanquam firmissimo quodam praesidio, munivit. Nam etsi adver- 
sarius noster occasiones per omnem vitam quaerat et captet, ut 
devorare animas nostras quoquo modo possit: nullum tamen 
tempus est, quo vehementius ille omnes suae versutiae nervos 
intendat ad perdendos nos penitus, et a fiducia etiam, si possit, 
divinae misericordiae deturbandos, quam cum impendere nobis 
exitum vitae perspicit ». 

At de convenientia tum Extremae Unctionis tum aliorum sa- 
cramentorum egimus in Tractatu de Sacramentis in Genere, nuper 
Citato, part. I. art. 5. pag. II7. 


ARTICULUS SECUNDUS 
De sacramenti extremae unctionis materia remota et proxima. 


Materiam Extremae Unctionis remotam esse oleum olivarum 
ab episcopo benedictum absque ulla controversia omnes, qui ve- 
ritatem sacramenti huius confessi sunt, semper admiserunt. Sed 
disputatum fuit inter theologos circa necessitatem benedictionis 

episcopalis ad Extremae Unctionis oleum consecrandum. Iuenin, 
Natalis Alexander, aliique dixerunt necessitatem illius benedictio- 
nis oriri ex solo praecepto Ecclesiae, dum e contra communius 
theologi ad sacramenti validitatem eam omnino requisitam esse 
defendebant. Inter eos autem qui hanc sententiam amplexi sunt, 
nonnulli, et cum eis Suarez (de Extrema Unct. disp. 40. sect. r. 
num. 8.) contendebant benedictionem episcopi ita ex institutione 
Christi necessariam esse, ut neque Romanus Pontifex presbytero 
committere eam possit. — Verum Decreta Summorum Pontificum, 
quae mox citabimus, has lites inter Doctores cessare fecerunt. 

Circa materiam proximam sacramenti, S. Thomas, ac S. Bo- 
naventura in 4. sent. dist. 25., referunt et tamquam improbabilem 
reiiciunt opinionem quorumdam theologorum, qui oleum bene- 
dictum putabant esse sacramentum , et ideo unctionem non sa- 
cramenti materiam proximam sed usum sacramenti iam confecti 
esse dicebant. 

Porro antiquatam hanc sententiam esse prorsus deserendam 
manifestum est. Etenim, praeter Eucharistiam , nullum sacra- 
mentum habet esse permanens; et sicut in verbis Christi (Matth. 
XXVIII. I9.), « baptizantes eos» intelligimus baptismi materiam pro- 
ximam esse actionem immergendi in aquam vel abluendi aut 
aspergendi aqua, non autem aquam ipsam; ita ex verbis Iacobi 
Apostoli «ungentes eum». apertissime nobis constat materiam pro- 
ximam Unctionis Extremae esse actionem ungendi oleo, non 
ipsum oleum. — Praeterea si unctio non esset materia proxima 
huius sacramenti, non esset forma eius illa quae profertur dum 
infirmus oleo consecrato inungitur a sacerdote, sed esset Oratio 
quae dicitur ad oleum infirmorum benedicendum: — quod omnino 
falsum est, ut patebit inferius. 

Itaque certum est unctionem, qua corpora infirmorum linuntur 
oleo benedicto, esse sacramenti Extremae Unctionis materiam 
proximam. — Quoniam vero lacobus in Epistola sua canonica 
non indicat partes corporis inungendas, et ab Ecclesia nihil quoad 
hanc rem definitum est, theologi inquirunt quotuplex unctio 
ad sacramenti validitatem requiratur, et in duplicem sententiam 
abeunt. 

Prima sententia, quam S. Alphonsus (Theol. Mor. l. 6. c. 1. 
D. 7IO.) communiorem et tutiorem appellavit, tenet de necessitate 
sacramenti esse unctionem quinque sensuum. — Equidem et pra- 

xim ungendi quinque corporis sensus dum sacramentum Extremae 
Unctionis administratur, non solum in Rituali Romano, iussu 
Pauli V. edito, praescriptam esse, sed etiam antiquissimam fuisse 
in Ecclesia Latina, indubium est. Documentum huius veritatis 
apertissimum invenitur in Sacramentario Sancti Gregorii Magni, 
ex quo patet quintuplicem unctionem illa aetate adhibitam fuisse. 
In eo enim legimus: «Multi enim sacerdotum infirmos perun- 
gunt insuper in quinque sensus corporis, id est in superciliis 
oculorum et in naribus deintus, et in narium summitate, sive 
exterius, idest deforis. In omnibus ergo his membris crucem fa- 
ciant de oleo sacrato dicentes: *In nomine Patris et Filii et Spi- 
ritus Sancti". Hoc enim faciant, ut si in quinque sensus mentis 
et corporis aliqua macula inhaesit, hac medicina Dei sanetur ». 

Praeterea S. Thomas (Suppl. q. 32. a. 6.) ait: « Principia pec- 
candi in nobis sunt eadem quae et principia agendi, quia peccatum 
consistit in actu. Principia autem agendi in nobis sunt tria: pri- 
mum est dirigens, scilicet vis cognoscitiva; secundum est impe- 
rans, scilicet vis appetitiva; tertium est exequens, scilicet vis mo- 
.tiva. Omnis autem nostra cognitio a sensu ortum habet. Et quia 
ubi est in nobis prima origo peccati, ibi debet medicina adhiberi; 
ideo inuhguntur loca quinque sensuum; scilicet oculi propter 
visum, aures propter auditum, nares propter odoratum, os pro- 
pter gustum, manus propter tactum, qui in pulpis digitorum 
praecipue viget, et propter appetitivam inunguntur aliquibus re- 
nes; pedes autem inunguntur propter motivam , qui sunt prin- 
cipalius eius instrumentum. Et quia primum principium opera- 
tionis humanae est cognoscitiva, ideo illa unctio ab omnibus 
observatur quae fit ad quinque sensus, quasi de necessitate sa- 
cramenti; sed quidam non servant alias; quidam vero illam ser- 
vant quae fit ad pedes, et non quae ad renes; quia appetitiva et 
motiva sunt secundaria principia ». 

Attamen secunda sententia tenet quintuplicem unctionem fieri 
ex praecepto ecclesiastico, non ex necessitate sacramenti; ideoque 
unicam unctionem sufficere ut valide Extremae Unctionis sacra- 
mentum conficiatur. — Hanc sententiam merito probabilem esse 
dixit S. Alphonsus (loc. cit.), eamque recentiores auctores com- 
munius tradunt. 

Demum omnes fatentur unctiones multiplices ad unum referri 
sacramentum constituendum: etenim unctiones singulae ad eam- 

dem animae sanationem referuntur, et veluti unam spiritualem 
medicinam omnes efficiunt. Simili pacto unica dicitur curatio 
vulnerum per unicum unguentum perfecta, etiamsi unguentum 
illud in pluribus partibus sauciatis adhibitum fuerit. 

His praemissis, subiungitur 


THESIS II. 


Materia remota sacramenti Extremae Unctionis est. oleum ex. olivis 
expressum, et. benedictum. ab. episcopo , vel etiam a. presbytero. ex 
Concessione sive expressa, sive tacita. Romani Ponhficis. Materia 
vero proxima, in actione ungendi oleo benedicto infirmum certe 
consistit ; quae pro sacramenti validitate, ut. videtur. probabilius, 
non debet esse quintuplex ad quinque bominis infirmi sensus perun- 
gendos, sed etiamsi unica sit sufficit. 


Prima pars thesis statuit oleum olivarum esse materiam remo- 
tam sacramenti Extremae Unctionis, et admittenda est de fide. 

Probatur. — r. Ex verbis S. Iacobi saepissime in praecedenti 
articulo citatis, « ungentes eum oleo »; oleum enim absque addito 
illud appellatur quod ex olivis expressum est; — ac proinde sicut 
materia baptismi est aqua naturalis, et materia consecrationis pri- 
mae in Eucharistia est panis triticeus, vi et proprictatz horum 
verborum aqua et panis quae ad designandam materiam pro illis 
sacramentis Scripturae commemorant; ità et in re praesenti ma- 
teriam Extremae Unctionis intelligimus esse oleum olivae, iuxta 
propriam et communem olei significationem. 

2. Idipsum confirmatur ex perpetuo usu Ecclesiae et univer- 
sali Traditione. Etenim oleum olivarum adhibitum semper fuisse 
in administratione Extremae Unctionis testantur Patres, quos pro 
prima thesi citavimus, Concilia quoque, sacramentales libri et Ri- 
tualia Latinorum, necnon Graecorum Euchologia. — Hinc Con- 
cilium Florentinum, in Decreto pro Armenis, dixit: « Quintum 
sacramentum est Extrema Unctio, cuius materia est oleum — olivae 
per episcopum. benedictum ». 

Oleum vero materiam huius sacramenti aptissimam esse osten- 
dit S. Thomas (Suppl. q. 29. art. 4.) his verbis: « Spiritualis sa- 
natio quae in fine adhibetur, debet esse perfecta, quia post eam 
alia non relinquitur; et lenis, ut spes, quae exeuntibus est maxime 

necessaria, non frangatur, sed foveatur. Oleum autem lenitivum 
est, et penetrativum usque ad intima, et etiam diffusivum. Et 
ideo quantum ad utrumque praedictorum est conveniens materia 
huius sacramenti. Et quia oleum principaliter nominatur olivae 
liquor, cum alii liquores solum ex similitudine ad ipsum, olei 
nomen accipiant, ideo oleum olivae etiam debet esse quod assu- 
mitur in materiam huius sacramenti ». 

Et Catechismus Concilii Tridentini, de eadem re loquens, ait: 
« Est igitur elementum, sive materia [sacramenti Extremae Un- 
ctionis]. .. , oleum ab episcopo consecratum, liquor scilicet non 
ex quavis pingui et crassa natura, sed ex olearum baccis tantum- 
modo expressus. Áptissime autem haec materia illud significat, 
quod vi sacramenti interius in anima efficitur; nam ut oleum ad 
mitigandos corporis dolores magnopere proficit, ita sacramenti 
virtus animae tristitiam ac dolorem minuit. Oleum praeterea sa- 
nitatem restituit, hilaritatem affert, et lumini tamquam pabulum 
praebet: tum vero ad recreandas defatigati corporis vires ma- 
xime accommodatum est. Quae omnia, quid in aegroto divina 
virtute per huius sacramenti administrationem efficiatur, decla- 
rant. » 

Secunda pars thesis, qua statuimus ad validam Extremae Un- 
ctionis ministrationem requiri oleum ab episcopo benedictum, 
probatur ex documentis ecclesiasticis hucusque citatis. Et revera 
benedictionis huius meminit Innocentius I. qui in celebri suo re- 
sponso ad Decentium Eugubinum dicit « oleum chrismatis [seu 
oleum pro Extrema Unctione] ab episcopo esse confectum » et 
hoc chrisma « episcopi esse conficere ». — In sacramentario San- 
cti Gregorii Magni benedictio olei ab episcopo conferenda prae- 
scribitur. — In Concilio Cabilonensi II. anno 8153. celebrato, can. 48. 
dicitur: « Infirmi oleo, quod ab episcopo benedicitur, a. presbyteris 
ungi debent ». — Concilium Florentinum, Decreto pro Ármenis, 
statuit: « Materia [Extremae Unctionis] est oleum olivae, per epi- 
scopum benedictum ». — Demum Concilium Tridentinum in 
capite r. sess. 14. de Extrema Unctione, declarat Ecclesiam ex 
verbis S. Iacobi et « ex apostolica traditione per manus accepta » 
intellexisse « materiam [huius sacramenti] esse oleum ab episcopo 
benedictum ». 

Sed omnem hac in re dubitationem excludunt duo Romano- 
rum Pontificum Decreta. Primum est Pauli V., datum die 153 

Ian. 1655, et sic se habet: « Sanctissimus D. N. D. Paulus V. in 
Congregatione generali coram se habita, praevio maturo examine 
et censura propositionis sequentis: «Quod nempe sacramentum 
Extremae Unctionis oleo episcopali benedictione non consecrato 
ministrari valide possit'; auditis DD. Cardinalium suffragiis, de- 
claravit, dictam propositionem esse temerariam et errori pro- 
ximam ». 

Secundum Decretum est Gregorii XVI. his verbis expressum: 

« Feria 4. die 14. Septem. 1842. In Congregatione generali 
habita in conventu Sanctae Mariae supra Minervam coram Emi- 
nentissimis et Reverendissimis DD. S. R. E. Cardinalibus contra 
haereticam pravitatem Generalibus Inquisitoribus, proposito dubio, 
an in casu necessitatis parochus, ad validitatem sacramenti Ex- 
tremae Unctionis, uti possit oleo a se benedicto, iidem Eminen- 
tissimi decreverunt, negative ad formam decreti feriae 5. coram 
SS. diei 15. Ianuar. 1655. Eadem die et Feria SS. D. N. D. Gre- 
gorius div. prov. P. XVI, in audientia assessori Sancti Offcii 
impertita, resolutionem Eminentissimorum approbavit ». 

Tertia pars thesis statuit presbyteros posse ex delegatione apo- 
stolica oleum infirmorum benedicere. 

Probatur. — 1. Ex vetustissima praxi apud Graecos, Ármenos, 
aliosque Orientales, iuxta quam eorum presbyteri oleum infirmo- 
rum benedicere solent: quam praxim Romani Pontifices appro- 
baverunt. Etenim Clemens VIII. in Constitutione 34., seu In- 
structione super aliquibus Graecorum Ritibus, edita anno r59;., 
« non sunt cogendi », inquit, « presbyteri Graeci olea sancta, prae- 
ter chrisma, ab episcopis Latinis Dioecesanis accipere, cum hu- 
iusmodi olea ab eis in ipsa oleorum et sacramentorum exhibi- 
tione, ex veteri ritu conficiantur , seu. benedicantur ». — Hanc 
Clementis VIII. declarationem, Benedictus XIV. in Bulla « Etsi 
Pastoralis », de dogmatibus et ritibus ab Italo-Graecis tenendis 
atque servandis, die 26 Maii 1742, iteravit et confirmavit. — Quare 
ipse Benedictus XIV. in opere de Synodo Dioecesana, libro 8. ca- 
pite r. num. 4., referens Pontificum Decreta, quae citavimus, et 
praxim Orientalium, quam commemoravimus, concludit: « profe- 
cto posse saltem ex commissione, sive expressa sive tacita, Ro- 
mani Pontificis, a simplici sacerdote praeparari materiam aptam 
ad conficiendum sacramentum Extremae Unctionis, res videtur 
exploratissima, quam nemini liceat in quaestionem adducere ». 

2. Eadem veritas constat ex responso a Papa Pio VI. dato 
pro quibusdam Galliarum dioecesibus, die 28 Maii 17935. Nam lu- 
ctuosissimis illis temporibus « postulata interdum fuit [a summo 
Pontifice] pro aliquo ex vicarüs generalibus Dioecesium regni 
Galliarum et pro aliis simplicibus sacerdotibus facultas conse- 
crandi oleum infirmorum, oleum catechumenorum et sanctum 
chrisma extra tempora, eo quod deerat triplex oleum commemo- 
ratum, et deerat pariter episcopus consecrator tum in Dioecesi 
carente triplici oleo supra dicto, tum in vicinis Dioecesibus legi- 
timo pastore orbatis». — Huic autem petitioni Pontifex non 
annuit, sed non ideo quia olea illa non poterant a sacerdote sim- 
plici benedici, verum unice quia in Ecclesia Latina facultas ea be- 
nedicendi non solebat concedi, et aliter poterat necessitati fidelium 
provideri. Haec sunt verba Pontificis: « Non expedire facultatem 
tribui simplicibus sacerdotibus consecrandi triplex oleum prae- 
memoratum, cum deprehensum fuerit insuetum esse in. Ecclesia La- 
tina huiusmodi potestate simplices presbyteros ab apostolica sede 
insigniri; a qua quidem regula eo minus recedi non debere iu- 
dicatum est, quod impossibile non sit triplex oleum a catholico 
episcopo benedictum, si non ex proximis, ex remotis saltem Dioe- 
cesibus habere ». — Vide responsum inter Decreta Autbentica edita 
a Mühlbauer, an. 1865. t. 2. p. 426. , 

Quarta pars thesis spectat materiam proximam Extremae Un- 
ctionis. Et primo, hanc materiam esse ipsam unctionem infirmi cum 
oleo benedicto, patet tum ex illis quae superius circa rem prae- 
sentem adnotavimus, tum etiam ex doctrina a Concilio Triden- 
tino proposita, sess. I4. cap. r. Etenim Concilium dicit: « Intel- 
lexit. . . Ecclesia, materiam esse oleum ab episcopo benedictum; 
nam unco aptissime Spiritus Sancti gratiam, qua invisibiliter 
aegrotantis anima inungitur, repraesentat ». Porro ex particula 
causali « nam » a Conc. adhibita manifeste apparet Trident. Syn- 
odum docere materiam proximam sacramenti, seu partem signi 
sacramentalis, esse unctionem; nam ex significatione illius unctio- 
nis ostendit eam esse partem signi effhicacis gratiae, et statim, 
quin aliud addat, formam indicat. 

Secundo, constat septem unctiones in. diversis corporis partibus 
esse praescriptas pro sacramenti administratione. Hae unctiones, 
quae iubentur a Concilio Florentino, Decreto pro Armenis, sunt 
sequentes : « In oculis propter visum, in auribus propter auditum, 





ART. II. — DE SACR. EXTR. UNCT. MATERIA REMOTA ET PROX. 3269 


in naribus propter odoratum, in ore propter gustum vel locutio- 
nem, in manibus propter tactum, in pedibus propter gressum, in 
renibus propter delectationem ibidem vigentem ». — Eaedem un- 
ctiones in Rituali Romano praescribuntur. 

Tertio, constat etiam, duas postremas unctiones, pedum. scilicet 
el renum, necessarias non. esse ad validam sacramenti ministrationem: 
— id communiter Doctores ultro fatentur; et unctio renum, ho- 
nestatis causa, ut monet Rituale Romanum, « omittitur semper 
in feminis, et etiam in viris, qui ob infirmitatem vix, aut sine 
periculo moveri non possunt ». 

Quaestio igitur solum movetur circa quinque alias unctiones, 
quibus quinque sensuum partes perunguntur. Iam vero baec quin- 
tuplex unctio nobis necessaria. non videtur , sed. unica. esse. potest , ut 
valide sacramentum conficiatur. Id communior recentiorum theolo- 
gorum sententia docet, et nos sequentibus argumentis compro- 
bamus. 

I. Ex Scriptura non eruitur quinque unctiones ex necessitate 
sacramenti requiri, sed potius erui videtur unam esse satis. Etenim 
S. Iacobus dum dicit « wngentes eum», non determinat quot et 
quae unctiones sint faciendae. — Ergo sicut ex aliis verbis, « ba- 
plixantes eos», eruitur, necessariam quidem esse ablutionem, sed 
triplicem immersionem necessario non requiri; similiter ex verbis 
Apostoli Iacobi mox citatis eruitur unctionem, sed non quintupli- 
cem unclionem, esse necessariam. 

2. Praeterea « validum fundamentum » sententiae quam pro- 
pugnamus praebet, ut ait Benedictus XIV. (op. cit. cap. 3. num. 3.), 
«diversa in unctionum numero disciplina ». Haec autem diversi- 
tas ex sequentibus documentis, quae ad exemplum afferimus, evi- 
dens erit. 

Theodulphus Aurelianensis episcopus, qui obiit anno 82r, 
in « Capitulari ad presbyteros parochiae suae » (Migne P. L. 
tom. IO$. pag. 221.) describens ritum quo Extrema Unctio tunc 
temporis administrari debebat, ait: « Post Litaniam dicta Oratione 
incipiat unctionem, canentibus ceteris psalmos et antiphonam con- 
gruentes, et faciat de oleo super eum duodecim signa crucis, hoc 
est: primum inter scapulas magnam crucem usque ad collum et 
ex transverso usque super scapulas cum Oratione; deinde in collo 
usque ad cervicem; tertiam super caput usque ad frontem in 
transverso ab aure usque ad aurem; deinde quartam et quintam 

in visu, hoc est, in superciliis oculorum ; sextam 1n olfactu, id 
est, in naso sive in naribus; septimam in gustu, hoc est, in la- 
biis; octavam et nonam crucem in auditu, id est, in auribus de- 
foris; decimam in gutture, undecimam in pectore, duodecimam 
et decimam tertiam in tactu, id est, in unaquaque manu deforis, 
reliquas duas in pedibus. Hoc autem numero quindenario facimus 
cruces de oleo sancto super hominem infirmum propter Trinitatis 
mysterium et quinque sensuum significationem. Terni enim quin- 
quies quindecim perficiunt. Et quia per parem numerum saepius 
sanctificare solitum est, quidam viginti cruces facere super infir- 
mum volunt, et quatuor, id est, tres inter scapulas, tres super 
scapulas, tres in collo, in cérvice, in cerebro; tres in fronte et 
superciliis, tres in naribus et labiis, duas in auribus, duas in gut- 
ture et pectore, duas in manibus, duas in pedibus. Quidam ad- 
dunt duas in temporibus, duas in manibus interius faciunt. Qui- 
dam in fronte ullius nec in manibus sacerdotis interius crucem 
de oleo facere oportere dicunt. Sed tamen nihil obest ». 

Idem Theodulphus paulo post commemorat antiquissimam 
Ecclesiae consuetudinem et dicit: « Apostoli autem ungentes oleo 
infirmos non amplius quam tres cruces cum oleo super eos fa- 
ciebant. Unde Graeci, qui ipsam traditionem Apostolorum imi- 
tantur, similiter tres tantum cruces cum oleo faciunt, fundentes 
cum ampulla oleum infirmorum in crucis modum super caput 
et vestimenta et totum corpus infirmi, incipientes crucem a ca- 
pite usque ad pedes, in transverso a manu dextera usque ad 
brachia, et pectus usque ad sinistram manum, semel dicentes ad 
ipsas tres cruces: *"Ungo te in nomine Patris, et Filii, et Spiritus 
Sancti, ut oratio fidei salvet te, et alleviet te Dominus, et si in 
peccatis sis, remittantur tibi" ». 

In vita S. Augendi, vulgo Eugendi, Abbatis Iurensis, ab eius 
discipulo conscripta, Extremam Unctionem «n pectore» solum, 
«ut moris erat», tunc in ea regione, administratam legimus. — 
Vide opusc. Mabillonii de Extrema Unctione, superius cit. 

In codice Abbatis Ratoldi, praeter unctiones quinque sensuum, 
additam videmus unctionem «colli, pectoris et scapularum ». — 
In codice Tiliano unctiones praescribuntur: «In collo et gutture 
et pectore et inter scapulas, seu in loco ubi dolor plus imminet 
et quinque sensibus corporis». — In codice Remigio Remensi 
unctio in pectore omittitur, sed praescribuntur aliae « super hu- 

meros duos et super mentum ». — Pontificale Vetus Anglicanum 
adiungit unctionem urmbilici; quam commemorant etiam Ritualia 
Claromontense anni 1508, Burdigalense an. 1561. et quaedam 
alia. — Vide Menardum in notis ad sacram. S. Gregorii. M., 
nota 923. et seq.; necnon Berti, de Theol. Discipl. lib. 35. cap. 5. 

Demum pro Ecclesia Graeca, saeculo XV., Symeo Thessalo- 
nicensis testimonium reddidit, dicens (de sancto Euchelaeo, c. 290.): 
sacerdos « oleo ungit in formam crucis frontem eius propter in- 
ternas cogitationes sensus liniens in facie, et denique ungit ma- 
nus, à cogitatis operibusque perversis eum emundans et corro- 
borans oleo sancto signoque crucis, ac prorsus sanctificans ». — 
Et Arcudius aliam recentiorum Graecorum praxim indicans, te- 
statur (lib. 5. de Extr. Unct. capit. 7.): « Sacerdotes Graecos ungere 
frontem, mentum, ambas genas, deinde pectus, tum manus, idque 
ex utraque parte, postremo pedes ». 

Patet igitur diversitatem magnam in Ecclesia quoad numerum 
unctionum extitisse; quae diversitas aperte videtur ostendere nu- 
merum aliquem unctionum ex consuetudine mutabili Ecclesiarum 
particularium, non ex necessitate sacramenti, fuisse praescriptum. 

3. Praeterea, unicam unctionem sufficere ad validam sacra- 
menti Extremae Unctionis ministrationem demonstrant etiam Ri- 
tualia et Pastorales quaedam ordinationes. 

Et sane in Pastorali Bartolomaei ab Aula, a theologis Lova- 
niensibus approbata anno 15753., legebatur: «Si videat extremum 
periculum, ita ut difhculter consuetas posset inungere partes; in 
pectore vel in fronte eum inungat, dicens: In nomine Patris, et 
Fili, et Spiritus Sancti accipe sanitatem. Amen. Per istam san- 
ctam unctionem et suam piissimam misericordiam indulgeat tibi 
Deus quicquid deliquisti per quinque sensus tuos et cogitationes, 
per Christum Dominum nostrum. Et nota, quod hic modus com- 
muniter etiam observatur apud pestiferos propter periculum ». — 
Pastoralis Ordinatio Mechlinensis an. 1589 statuit: « In morbis 
contagiosis et peste grassante, ut periculum vitetur, sufhcit in- 
ungi sensus organum magis ad unctionem expositum ac detectum 
dicendo: Per istam sanctam unctionem » etc. — In Rituale Pa- 
risiensi praescriptum fuerat: «Si non possit super infirmum fieri 
nisi unica unctio, ungatur oculus, vel aliud sensuum organum, 
et, ceteris precibus praetermissis, dicatur: Per istam sacri olei un- 
ctionem, et suam piissimam misericordiam indulgeat tibi Deus 

quidquid peccasti per sensus ». Eamdem praxim probant libri 
Rituales Ecclesiarum Cameracensis, Atrebatensis, aliarumque. — 
Et in antiquissimo codice Remigio Remensi, ubi legitur ritus 
Extremae Unctionis « abbreviatus », unica indicatur unctio facienda. 
Haec sunt verba: « Cum ingravari coeperit [infirmus] ad succurren- 
dum, facta aqua benedicta, dicatur Oratio haec: *Domine sancte, 
Pater omnipotens! ... Tunc ungatur oleo. "Ungo te de oleo san- 
ctificato, ut salveris aeternaliter in nomine Patris, et Filii, et Spi- 
ritus Sancti. Ámen' ». 

Nec illud praeteriri debet, nempe, Octavium Frangipani epi- 
scopum T'ricaricensem, per Germaniam ac Belgium Nuntium 
apostolicum, in « Directorio ecclesiasticae disciplinae », haec ad 
rem nostram declarasse, prout referunt Sylvius, et post eum Be- 
nedictus XIV.: « Etsi ordinarie inungenda sint singula singulo- 
rum sensuum loca, nec unquam, nisi gravissima necessitas cogat, 
aliter faciendum sit; constabit tamen sacrae Unctionis Sacramen- 
tum, et in ungendo contagioso morbo aut peste laborantem ad 
evitandum contagionis periculum suffecerit, si inungatur sensus 
organum ad unctionem magis expositum et detectum dicendo: 
Per istam sanctam unctionem et suam piissimam misericordiam 
indulgeat tibi Deus quicquid deliquisti per visum, auditum, odo- 
ratum, gustum, et tactum ». — Conf. H. Menardum in S. Gregorii 
librum sacramentorum, nota 923.; et Sylvium in 3. S. Thomae, 
suppl. q. 32. art. 6. quaer. 2. 

4. Ex Concilio Florentino nequit ostendi quintuplicem un- 
ctionem, necessitate sacramenti, necessariam esse; nam Concilium 
illud eodem modo enumerat quinque unctiones corporis sensibus 
correspondentes, ac unctiones pedum et renum, quae iuxta com- 
munem sententiam non sunt essentiales; immo una earum in 
foeminis semper omittitur, et etiam in viris, qui ob infirmitatem 
moveri non possunt sine periculo. — Eadem ratione nullum ar- 
gumentum, quo appareat quinque sensuum unctionem ad valo- 
rem sacramenti esse necessariam, deduci potest ex Rituali Ro- 
mano. — Concilium vero Tridentinum potius favet sententiae 
quam defendimus. Etenim non solum Tridentini Patres unctiones 
multiplices non. commemorant aut innuunt; sed etiam aperte 
docent, ut vidimus, materiam huius sacramenti proximam in 
actione ungendi esse reponendam, « nam unctio aptissime Spiritus 
Sancti gratiam, qua invisibiliter anima aegrotantis inungitur, re- 

praesentat». — Iam vero repraesentatio haec in wmia unctione 
infirmi sufhcienter habetur. 

Quae cum ita sint non immerito affirmari posse videtur un- 
ctionem quintuplicem esse quidem praeceptam et convenientis- 
simam ad clariorem repraesentationem effectus sacramenti Extre- 
mae Unctionis, sed non absolute necessariam; et sufficere unicam 
infrmi unctionem cum oleo ab episcopo benedicto, ut signum 
sacramentale in suis essentialibus constitui queat. 

ScHOLION I. — Controvertitur inter theologos utrum oleum 
debeat necessario esse benedictum i5 ordine ad Extremam Unctio- 
nem necne. « Utraque sententia », ait S. Alphonsus (Theol. Mor. 
lib. 6. tract. 5. n. 709.), «est probabilis, unde prima [negans] non 
potest in praxim deduci nisi in casu necessitatis, quo deest oleum 
infirmorum; — tunc enim poterit ministrari Extrema Unctio chri- 
smate, vel oleo catechumenorum, sub conditione, ut recte dicunt 
Viva et.... Et si postea haberi possit oleum infirmorum, repe- 
tendum est satramentum, ut dicunt Viva et Croix, utque prae- 
scripsit S. Carolus Borrom. Act. Mediol. p. 4. ». 

Verum ad chrisma quod attinet, adnotar: debet, nihil detractum 
iri sacramenti validitati si infirmorum oleo admisceatur aliquid 
balsami, «modo», ait Benedictus XIV. (de Synodo, l. 8. c. r. 
n. 3.), «admixtio tanta non sit, ut destruat exteriorem olei spe- 
ciem, ita ut non amplius oleum, sed potius unguentum, aut al- 
terius generis mixtum artificiale censeatur ». 

In necessitate autem, idest, si forte intra annum oleum ab 
episcopo benedictum ita deficiat, ut sufficere non posse videatur, 
neque aliud benedictum haberi queat, « modico oleo non bene- 
dicto », ait Rit. Rom. «in minori quantitate superinfuso, reparari 
potest ». — Et S. C. C., die 23. Septembris anni 1682. declaravit: 
« Posse oleo benedicto adiungi non benedictum pluribus vicibus, 
ita ut oleum adiunctum consideratum separatim et in unaquaque 
admixtione sit in minori quantitate quam oleum benedictum, 
quamvis consideratis omnibus addictionibus simul fiat quantitas 
maior non benedicti ». — Hanc declarationem iterum confirmavit 
Pius Papa VI. in responsione, data die 28. Maii 1793. postula- 
tionibus quarumdam dioecesium Galliarum, quam antea comme- 
moravimus. 

ScHOLION 2. — Circa numerum unctionum, Benedictus XIV. 
(op. cit. c. 3. n. 5.) monet: « Quoniam neque de hac quaestione, 

quae sane gravissima est, ulla hactenus ab Apostolica Sede pro- 
diit sententia, non debet episcopus in sua Synodo aliquid de illa 
decernere; sed dumtaxat parochus monebit, ut cum prudenter - 
timent aegrotum discessurum priusquam omnes absolvantur quin- 
que sensuum unctiones, unicum sensum inungant, formam uni- 
versalem pronuntiando.... Quin immo in praedicto eventu con- 
sultius esse, ut caput... sub eadem forma universali inungatur , 
non immerito advertit Coninck, de Sacram. dis. 19. dub. 3. n. 2. — 
Ne vero parochi hac libertate abutantur, expedit, ut episcopus 
simul serio eosdem admoneat, a gravis culpae reatu non excu- 
sari, qui, extra casum verae necessitatis, vel unam ex quinque 
sensuum unctionibus praetermittit ». 


ARTICULUS TERTIUS 


De forma sacramenti extremae unctionis. 


Formam verbis expressam ad sacramentum Extremae Unctionis 
conficiendum requiri, manifestum est ex iis quae demonstravimus 
in' Tractatu de Sacramentis in Genere p. 2. a. 2., et in Tractatu de 
Poenitentia, p. 2. a. 11. 

Hanc formam a Christo Domino secundum sensum. determina- 
tam fuisse, patet ex eodem Tractatu de Sacramentis in Genere, p. 2. 
a. 4. Etenim demonstravimus Christum, omnium novae legis sa- 
cramentorum institutorem, ita haec sacramenta determinasse, ut 
pro unoquoque eorum signum elegerit duplici elemento sensibili 
constans aptum ad significandam sacramenti gratiam , illudque 
immutabiliter permansurum in Ecclesia sua voluerit: et ideo Con- 
cilium Tridentinum (sess. 21. c. 2.) declarasse Ecclesiam aucto- 
ritate pollere circa ritus accidentales qui in. sacramentorum dis- 
pensatione observantur, non autem circa eorumdem sacramen- 
torum substantiam ; illosque ritus mutare posse, substantiam vero 
sacramentorum nullatenus posse. — Praeterea in articulo 4. mox 
citato declaravimus quo sensu determinatio a Christo Domino 
facta materiae et formae pro unoquoque sacramento intelligenda 
sit; ità nimirum ut secundum moralem hominum aestimationem 
idem manere, vel mutari dicatur signum sacramentale; ac proinde, 
ut forma ipsa sacramentalis determinata sit « non secundum ma- 
teriadlem sonum verborum, neque secundum phrasim grammati- 
cam, sed secundum significationem ». 

Haec animadversio dubium expellit quod circa determinatam 
formam verborum in hoc sacramento posset oriri ex magna for- 
marum eius varietate: — et simul viam nobis sternit ad compo- 
nendam litem quae inter theologos agitatur circa validitatem formae 
absolutae seu indicativae. Differentiae namque in formis inventae 
iuxta Ecclesiarum et temporum varietates, etsi maximae videantur, 
non attingunt ipsam substantialem significationem; et formae quae 
videntur indicativae, si attente considerentur, deprecationem con- 
tinent, qua alis formis deprecatoriis communiter adhibitis assi- 
milantur. 

Et haec omnia ex sequenti thesi patescent. 


THESIS III. 


Forma sacramenti Extremae Unctionis est precatio, quae a. sacerdote 
dum oleo benedicto infirmum ungit pronuntiatur, quaeque indicat 
animam aegri per illum. ritum. invisibiliter gratia. inungi. 


Thesis probatur 1. — Ex verbis S. Iacobi «orent super eum... 
et oratio fidei salvabit infirmum ». 

2. — Ex auctoritate Conciliorum Florentini et Tridentini. Flo- 
rentinum enim Concilium, Decreto pro Ármenis, ait: « Forma 
huius sacramenti est haec: * Per istam sanctam unctionem et suam 
piissimam misericordiam indulgeat tibi Dominus quidquid per 
visum etc. Et similiter in aliis membris ». Concilium autem Tri- 
dent, sess. 14. de Extr. Unct., c. 1., eamdem formam non solum 
docet, sed et declarat eam indicatam fuisse ab Apostolo Iacobo 
in verbis mox citatis. — Iam vero forma ab his duobus Conciliis 
commemorata nonnisi precatio est, quae a sacerdote dum infir- 
mum inungit pronuntiatur, quaeque exprimit effectum Extremae 
Unctionis, nempe gratiam aegroto per sacrum unctionis ritum 
interius collatam. 

3. — Ex Rituali Romano, ubi legimus: «Deinde [parochus] 
intincto pollice in oleo sancto, in modum crucis ungit infirmum 
in partibus hic subscriptis, aptando proprio loco verba formae in 
hunc modum: ad oculos, Per istam sanctam unctionem ct suam 
piissimam misericordiam , indulgeat tibi Dominus quidquid per 
visum deliquisti. Àmen. Ad aures, Per istam sanctam unctio- 
nem» etc. 

4. — Ex forma in Ecclesia Graeca adhibita, quae, licet in verbis 
materialiter sumptis valde diversa sit a forma Latinorum, mox 
citata, eamdem tamen exhibet significationem effectus sacramen- 
talis. — Haec enim legimus in Euchologio Graecorum, a Goario 
edito, pag. 417.: « Accipit sacerdos sanctum oleum et Extremam 
Unctionem suscipientem ungit, sequentem Orationem dicens: 
* Pater sancte, animarum et corporum medice, qui Filium tuum 
unigenitum Dominum. nostrum Iesum Christum omnem morbum 
curantem, et ex morte nos liberantem misisti, sana quoque ser- 
vum tuum N. a detinente illum corporis infirmitate, et vivifica 
illum per Christi tui gratiam; intercessionibus super omnes S. Do- 
minae nostrae Deiparae et semper Virginis Mariae, protectionibus 
venerandarum supercoelestium virtutum incorporearum , virtute 
pretiosae ac vivificae crucis, honorandi gloriosi prophetae prae- 
cursoris et Baptistae Ioannis, sanctorum gloriosorum, et toto orbe 
celebrium Apostolorum, sanctorum gloriosorum et victoriis cla- 
rorum martyrum, et Deiferorum Patrum nostrorum, sanctorum 
medicorum mercede non conductorum Cosmae et Damiani, Cyri 
et Ioannis, Pantaleonis et Hermolai, Sampsonis et Diomedis , 
Photii et Aniceti, Sanctorum et Iustorum Dei parentum Ioachim et 
Annae, et omnium Sanctorum. Amen. Quia tu es fons sanitatum, 
Christe, et Deus noster, et tibi gloriam referimus Patri et Filio 
et Sancto Spiritui; nunc et semper, et in saecula saeculorum ' ». 

$. — Eumdem sensum referunt verba « Orationis ad infirmum 
ungendum » , quae ex Libro Sacramentorum S. Gregorii Magni 
iam retulimus: «Inungo te de oleo sancto, sicut unxit Samuel 
David in regem et prophetam. Operare, creatura olei, in no- 
mine Patris omnipotentis, ut non lateat illic spiritus immun- 
dus, neque in membris illius, neque in medullis, neque in 
ulla compagine membrorum, sed in te habitet virtus Dei altis- 
simi et Spiritus Sancti. Per cumdem, etc. ». Haec Oratio legitur 
etiam in veteri Pontificali Anglicano; in quo, tamen, praeter 
verba mox relata ex Libr. Sacram. S. Gregorii Magni, haec alia 
adduntur: «Quatenus per huius operationem mysterii, et per 
hanc sacrosancti olei unctionem atque nostram deprecationem , 
virtute Sanctae Trinitatis medicatus sive sanatus, pristinam et 
melioratam recipere merearis sanitatem ». 

Eiusdem significationis est forma quae extat in codice Arre- 
manensi, ubi, accepta ampulla cum oleo, sacerdos dicit: « Per 

istam unctionem et Dei benedictionem mundentur ab omni sorde 
et contagione peccati, ac sanctificentur manus et os, cor quoque 
et tactus, odoratus, sensus, visus, auditus et gustus, totumque 
corpus et anima tua, u: idoneus efficiaris ad invocandum nomen 
eiusdem Domini nostri Iesu Christi», etc. Et postea subditur: 
«Sic denique ungat aegrotum dicens illas orationes vicissim: 
*In nomine Patris, et Filii, et Spiritus Sancti, sit tibi haec per- 
unctio olei sanctificationis ad purificationem mentis et corporis '. 
Item: *In nomine Patris, et Filii et Spiritus Sancti, ungo te 
de oleo sancto in remissionem omnium peccatorum in vitam 
aeternam'. Et postea, ad unumquemque sensuum: * Ungo oculos 
tuos ', etc.». 

Diversa in verbis, at non in sensu, est etiam forma quam le- 
gimus in codice Ratoldi Abbatis (Migne, P. L. tom. 78. p. 524.) 
« Omnipotens sempiterne Deus, qui per Iacobum Apostolum tuum 
introducere presbyteros Ecclesiae, et ungere oleo infirmos prae- 
cepisti, praesta, quaesumus, ut digneris per manus nostras hunc 
famulum tuum N. infirmum de oleo sanctificato ungere et be- 
nedicere. Hoc autem quod nos exterius tua chrismata fideliter 
complectimur, hoc interius spiritaliter divina virtus ac mirabi- 
liter tuae magnanimitatis operaretur [leg. operetur] virtutem. Per 
Dominum nostrum. *Ungo oculos tuos de oleo sanctificato, ut 
quidquid illicito visu deliquisti huius olei unctione expietur. Per 
Dominum nostrum Iesum Christum. 4lia. — Ungo aures has 
sacrati olei liquore, ut quidquid delectatione noxia auditus ad- 
missum est medicina spiritualis. evacuet. Per Dominum no- 
strum, etc. » Et additur postea Oratio similis fere ad verbum illi 
quam superius retulimus ex Pontifice Gregorio Magno: « Ungo 
te », ait, « oleo sanctificato, in nomine Patris, et Filii, et Spiritus 
Sancti, sicut unxit Samuel David regem et prophetam, ut non 
lateat in te spiritus immundus, neque in membris, neque in me- 
dullis, neque in ulla compagine membrorum. Sed te inhabitet 
virtus Christi altissimi et Spiritus Sancti, quatenus per huius 
operationem mysterii, et per hanc sacri olei unctionem, atque no- 
stram deprecationem, virtute Sanctae Trinitatis medicatus sive 
fotus, pristinam et melioratam recipere merearis sanitatem. Per 
eumdem etc. » 

Similiter significationem eamdem formalem refert forma de- 
sumpta ex Pontificali Sancti Prudentii Trecensis, quae etiam ad 

verbum invenitur praecepta in Libro Sacramentorum Sancti Gre- 
gorii. Vide supra pag. 358. 

Brevissima, sed eiusdem pariter sensus est forma, quam sae- 
culo IX., Theodulphus Aurelianensis dicebat a Graecis usurpatam 
in Extremae Unctionis ministratione: « Ungo te in nomine Pa- 
tris, et Filii, et Spiritus Sancti, ut oratio fidei salvet te, et alleviet 
te Dominus, et si in peccatis sis, remittantur tibi ». 

6. — Eodem pacto aliae formae, quae appellantur indicatrvae 
et absolutae, deprecationem continent, ac proinde per modum 
Orationis proferuntur, et quoad substantiam ab aliüs sane non 
differunt. Id vero intelligi debet de formis ad conficiendum sa- 
cramentum essentialibus, quae in Ecclesiis quibusdam particulari- 
bus aliquando adhibitae fuerunt; non autem de aliis formis acci- 
dentalibus, quae illis adiungebantur. 

Rem egregie declarat S. Bonaventura (in 4. dist. 23. num. r. 
q. 4-): « Sicut in aliis sacramentis », inquit, « non sufficit corde 
credere, nisi fiat professio in verbo exteriori; sic intelligendum 
est hic, quod non sufficit oratio mentalis sine vocali. Et ideo 
forma verbi est de integritate sacramenti; forma, inquam, verbi, 
secundum quod est expressiva orationis fidei: et hoc propter 
talem institutionem istius sacramenti. Unde nota quod est forma 
verbi, quae exprimit actum et intentionem; et talis est per mo- 
dum indicativum, et non est de sacramenti necessitate, sed con- 
gruitate: et haec in aliquibus Ecclesiis habetur, sed non in Romana, 
quae maxime vitat ea, quae possunt esse occasio deviandi. Et est 
forma, quae exprimit orationem ; et quoniam oratio est per modum 
deprecativum, talis forma est deprecativa ; et baec est de necessitate 
sacramenti buius, et babetur in omnibus Ecclesiis, quoniam baec. tan- 
gitur in. institutione buius sacramenti. Et quoniam non exprimitur 
verbum determinatum, sed solum oratio fidei; ideo non oportet 
quod sit uniformitas in verbo orationis, sed solum quod sit in 
sensu ». 

Hinc Seraphicus Doctor sibi proponit difficultatem ex forma 
Ambrosiana, quae ita se habet: « Ungo te oleo sanctificato in 
nomine Patris et Filii et Spiritus Sancti, ut more militis uncti 
praeparatus ad certamen, aereas possis superare potestates »; — 
et difficultati respondet: « Ad illud quod obiicitur, quod non est 
eadem forma, dicendum quod secundum id quod est necessarium 
et essentiale sacramento, eamdem oportet esse; sed forma verbi 

non est necessaria ratione vocis exterioris, sed prout est expres- 
siva verbi interioris ». — Et reapse particula «ut » et verbum 
optativi modi in hac forma, sicut in aliis iam supra commemo- 
ratis, clare significant ministri sacramenti votum atque preces. 

Ita pariter deprecationem involvunt tum forma quae desumi- 
tur ex sacramentali Venetorum, a Leone X., ut fertur, approbato: 
« Ungo te oleo sancto, ut hac unctione protectus, fortiter stare 
valeas adversus aereas catervas, in nomine Patris », etc.; tum de- 
mum forma, quae ex vetustissimo Libro Sacramentorum Eccle- 
siae Catalaunensis profertur a Martene « in nomine Patris, etc. ... 
sit tibi haec porrectio olei sanctificati, ad purificationem mentis, 
et corporis ». — Idem dicendum est de forma quae invenitur in 
Codice Tiliano et de alia quae est in Codice Remigio Remensi. 

Quod si quaedam formae obiiciantur, quae non sunt nisi 
absolutae, ut illa quae extat in antiquo Pontificali Narbonensi: 
« In nomine Patris et Filii et Spiritus Sancti regnantis in sae- 
cula saeculorum, accipe sanitatem corporis et remissionem pec- 
catorum »; aut alia quae invenitur in veteri Suessionensis Eccle- 
siae Rituali, et pronuntiabatur cum sacerdos inungeret aurem dex- 
teram: «In nomine Patris et Filii et Spiritus Sancti, accipe sa- 
nitatem in nomine Domini. Ámen »: — reponemus haec verba, 
per se sola, formam non constituere, sed aliis verbis fuisse adiun- 
cta deprecatorüs, quibus iuxta mandatum Domini, a Iacobo pro- 
mulgatum, Oratio fiebat super infirmum qui ungebatur; — et hoc 
dicimus, praescindendo ab alia responsione, qua quis asserere 
posset in invocatione SS. Trinitatis, prout fit in ea formula, de- 
precationem ministri sacramenti Extremae Unctionis esse con- 
tentam. 

ScuHoLION I. — Ratio cur Extremae Unctionis forma ad sa- 
cramentum conficiendum sit deprecativa, invenitur in ipsa insti- 
tutione Christi, quae ex verbis Iacobi Apostoli, et ex Traditione 
ac magisterio Ecclesiae nobis innotescit. Verum, huius institutio- 
nis convenientias intelligere et assignare possumus. Tres praeci- 
puae sunt, quae proponuntur a S. Thoma in 4. sent. dist. 23. 
quaest. I. art. 4. sol. 2. (in Suppl. quaest. 29. art. 8.). 

Haec sunt verba S. Doctoris: « Forma huius sacramenti est 
oratio deprecativa, ut patet per verba Iacobi, et ex usu Romanae 
Ecclesiae, quae solum verbis deprecativis utitur in collatione huius 
sacramenti. Cuius ratio multiplex assignatur: primo, quia susci- 





380 DE EXTREMA UNCTIONE. 


piens sacramentum hoc, est viribus propriis destitutus, unde in- 
diget orationibus sublevari; secundo, quia datur exeuntibus, qui 
iam desinunt esse de foro Ecclesiae et in. solius Dei manu re- 
quiescunt: unde et ei per orationem committuntur; tertio, quia 
hoc sacramentum non habet aliquem effectum, qui semper ex 
operatione ministri consequatur, omnibus quze sunt de essen- 
tia sacramenti rite peractis, sicut character in baptismo et con- 
firmatione, et transubstantiatio in Eucharistia, et remissio peccati 
in poenitentia, existente contritione, quae est de essentia sacra- 
menti poenitentiae, non autem de essentia huius sacramenti. Et 
ideo in hoc sacramento non potest esse forma indicativi modi, 
sicut in praedictis sacramentis ». 

Quod autem ait « hoc sacramentum non habere aliquem ef- 
fectum qui semper ex operatione ministri consequatur, omnibus 
quae sunt de essentia sacramenti rite peractis », ab eodem Sancto 
Doctore declaratur in solutione primae difficultatis, quae sic se 
habet: « Videtur quod forma huius sacramenti debeat proferri 
per orationem indicativam, et non per deprecativam, quia omnia 
sacramenta novae legis habent certum effectum. Sed certitudo 
effectus non exprimitur in formis sacramentorum nisi per ora- 
tionem indicativam; ut cum dicitur: Hoc est corpus meum, vel: 
Ego te baptizo, etc. Ergo forma huius sacramenti debet esse ora- 
tio indicativa ». 

Respondet Angelicus: « Hoc sacramentum, sicut et praedicta, 
quantum est de se, habet certitudinem; sed potest ex fictione 
recipientis impediri,:etiamsi sacramento se subiiciat per intentio- 
nem, sic quod nullum effectum consequatur. Et propter hoc non 
est simile de hoc, et de aliis sacramentis, in quibus semper ali- 
quis effectus consequitur ». 

ScHoLION 2. — Theologi qui innixi antiquioribus quibusdam 
formulis in administratione Extremae Unctionis adhibitis, et non 
recte intellectis, contendunt formam absolutam, seu indicativam , 
sufficere ad hoc sacramentum valide conficiendum, citant pro se 
Albertum Magnum, invocant eius testimonium circa formam indi- 
calivam, quam solam asserunt fuisse praescriptam in antiquissimis 
Germaniae sacramentariis, et addunt Sanctum Thomam, docendo 
formam mere indicativam non esse validam, Alberto Magno 
contradixisse. « Refert Albertus Magnus in 4. dist. 23. articulo 4. 
tom. I6. pag. 514. », ait Tournely (de Sacramento Extremae 

Unctionis art. 2. dico 1.), « se oculis lustrasse antiquissimos Ger- 
maniae Rituales Libros, et in eis se deprehendisse formam sa- 
cramenti Extremae Unctionis mere indicativam , quem ritum , 
inquit, Germani Gregorianum vocabant ». Et in eodem articulo, 
(quaer. 4.) addit: « Sanctus Thomas Albertum Magnum impu- 
gnans, eam [formam absolutam et indicativam] putat insufficien- 
tem et invalidam ». — Quod vero Tournely asseruit, et alii 
repetunt. 

At — res plane admirabilis, etsi non infrequens — contraria 
prorsus huic assertioni est historica veritas. Etenim S. Thomas 
illud omnino in re praesenti docuit quod a Magistro suo Alberto 
Magno acceperat; et hic testimonium exhibet de antiquis Ger- 
maniae Ritualibus Libris quod novam vim addit argumentis al- 
latis ad demonstrandam solius formae deprecatoriae in sacramento 
Extremae Unctionis validitatem. 

Et re quidem vera, Albertus Magnus, loco superius citato, 
non ad thesim adstruendam et vindicandam, sed ad obiiciendum, 
ait (n. 4): « Multae Ecclesiae habent pro forma orationem indi- 
cativam, sicut tota Ecclesia Alemaniae: et dicitur esse Gregoria- 
num illud: ergo videtur, quod ita debeat esse. Praeterea, constat 
mihi, quod antiquissimi libri in illis terris habent indicativam ora- 
tionem pro forma » ; — sed statim addit: «et postea [in illis li- 
bris] subiungitur Oratio ». Quare prosequitur: « Et haec sunt 
verba scripta in libris antiquissimis, quos prae antiquitate vix le- 
gere valebam: Ungo hos oculos oleo sanctificato in nomine Pa- 
tris et Filii et Spiritus Sancti. Et postea sequitur: Per istam un- 
ctionem et suam piissimam misericordiam indulgeat tibi Deus 
quidquid deliquisti per visum. Et similiter scriptum erat ad ma- 
nus, et ad pedes, et ad os et cetera loca unctionis. Ergo videtur, 
quod ita debeat fieri». ! 

Deinde post propositas rationes pro forma deprecatoria, con- 
clusionem suam statuit (dist. cit. t. cit. pag. 515. col. 1.), et ita 
loquitur: « Àd id quod secundo quaeritur, dicendum quod for- 
malia in actu ministerii huius sacramenti, sunt duo, sed unum 
refertur ad aliud. Cuius ratio potest esse: quia istud sacramentum 
est exeuntium viribus propriis destitutorum, et in quantum qui- 
dem sacramentum, de bene esse habet indicativam orationem: in 
quantum autem exeuntium qui soli gratiae divinae committuntur, 
de esse habet orationem deprecativam ». 

Insuper in solutione difficultatis, quae desumebatur ex varie- 
tate formarum, inquit (p. 514. col. 2.): « Dicendum quod est tna 
forma sacramentalis, quae uno modo tenetur ab Ecclesia: et illa 
est formalis et substantialis... Et in alia quae dispositio quae- 
dam est, usus Ecclesiae est difformis, eo quod illa est de bene esse 
potius quam de esse: unde illa obiectio falso innititur ». 

Et eodem modo solvit difficultatem desumptam ex libris Ri- 
tualibus Germaniae (pag. 515. col. 1.): « Ad aliud dicendum, quod 
antiqui in Ecclesiis illis volebant apponere quidquid est de esse 
et de bene esse sacramenti: et bene puto, quod melius est ita 
facere, quam tantum alterum [de esse sacramenti] apponere. Sed 
si non apponatur, [illud quod est de bene esse] grave esset dicere, 
quod non celebretur sacramentum: quia multae Ecclesiae non 
apponunt, et quidam etiam magnae auctoritatis ordines ». Osten- 
derat autem prius, cum rationes afferret pro forma deprecativa , 
« usum aliarum Ecclesiarum, quae habent tantum deprecationem 
illam, Per istam unctionem etc., vel, Per istam suavissimam un- 
ctionem, etc. ». 

Denique rationes congruentiae exponit propter quas in hoc 
sacramento non indicativa, sed deprecativa forma adhiberi debet; 
et concludit: «ille modus est formalior, qui in sacramento in 
efficienda re sua est competentior; et ille est deprecativus, ut di- 
«tum est»; — et paulo post: «quod in aliis quibusdam sacra- 
mentis aliter est: quia illa exhibentur ei qui manet in Ecclesia, 
et ab Ecclesia disponitur: et ideo circa illum magis significatur 
esse operatio ministrorum in sacramentis: sed iste praesumitur 
esse in statu transeuntis ad dispositionem divinam: et ideo Ec- 
clesia faciendo quod potest, committit eum divinae dispositioni... 
Et quia istud sacramentum transmittit istum ad divinae miseri- 
cordiae operationem: ideo forma sua est per modum deprecatio- 
nis ad misericordiam, operationem sacramenti perficientem. Et per 
hoc patet solutio ad totum ». 


ARTICULUS QUARTUS 
De ministro sacramenti extremae unctionis. 
Solum sacerdotem esse ministrum Extremae Unctionis defi- 


nivit Concilium Tridentinum, sess. I4. can. 4. ubi legitur: «Si 
quis dixerit, presbyteros Ecclesiae, quos B. Iacobus adducendos 

esse ad infirmum inungendum hortatur, non esse sacerdotes ab 
episcopo ordinatos, sed aetate seniores in quavis communitate; 
ob idque proprium Extremae Unctionis ministrum non esse so- 
lum sacerdotem; À. S.» 

Unus autem sacerdos sufficit ad hoc sacramentum conficien- 
dum. Verum licet unus, iuxta catholicam doctrinam, certe sufficiat, 
apud Graecos tamen in ministratione Extremae Unctionis septem 
sacerdotes adhibentur, ut constat ex Graecorum Euchologio, aut 
si septem sacerdotes praesto non sint, saltem tres, ut refert Ar- 
cudius. 

In ipsa Latina Ecclesia plures sacerdotes fuisse olim adhibitos 
ad Extremam Unctionem administrandam ex indubiis documen- 
tis historicis clare deducitur. — Et sane Sacramentarium S. Gre- 
gorii hoc innuit; idque testantur codices Rotradi, Remensis, et 
Tilianus, in quo expresse legimus: « Et sic perungunt singuli 
sacerdotes infirmum de oleo sanctificato ». Alii antiqui Libri Ri- 
tuales idipsum confirmant; et eamdem praxim indicant Consti- 
tutiones Odonis Parisiensis, saeculo XII. editis (Collect. Harduini 
tom. 7. col. 1941.), in quibus statuitur: « Cum reverentia defera- 
tur Oleum Sanctum ad infirmos, et eos ungant sacerdotes cum 
magno honore et orationum celebritate, quae ad hoc sunt ordi- 
natae ». — Demum hanc disciplinam in quibusdam Dioecesibus 
retentam fuisse saeculo XIII. et ultra ostendunt Synodalia statuta 
a Martenio edita. 

Hanc vero Ecclesiae Latinae praxim, numquam fuisse univer- 
salem, et infirmos saepe ab unico sacerdote fuisse inunctos, pa- 
tebit ex dicendis in thesi quam hic adiicimus. 


THESIS IV. 


Soli sacerdotes sunt ministri sacramenti Extremae Unctionis ; quod licet 
a pluribus presbyteris aut. episcopis administrari possit, semper ta- 
men ab unico etiam. sacerdote valide conficitur. 


Prima pars thesis probatur. r. Ex verbis S. Iacobi « Inducat 
presbyteros. Ecclesiae ». Etenim hoc loco nomine presbyterorum. non 
intelliguntur aetate seniores, aut primarii magistratus civiles, sed 
illi qui propter sacerdotalem dignitatem sunt maiores; tum quia in 
Scripturis N. T., ubi de muniis Ecclesiasticis sermo est, presbyteri 

appellantur qui ordinatione ad sacerdotium evecti fuerunt, ut patet 
Act. XIV. 22. ; XVI. 41.5; Tim. v. 17.; Tit. r. 5.; I. Petr. v. 1. etc. ; — 
tum quia contextus ipse verborum Iacobi idipsum evincit. 

Nam 4) — ad infirmos fideles inungendos, non dicit Iacobus 
solum esse presbyteros advocandos, sed presbyteros Ecclesiae ; et per 
hoc additum designat eos qui ad Ecclesiae regimen, et ad mini- 
sterium in Ecclesia sacrum, specialiter consecrati sunt; ideoque 
sacerdotes. b) — Presbyteri iubentur orare super infirmum, ungendo 
eum. in nomine Domini; et remissio peccatorum per eorum ministe- 
rium obtinenda promittitur: quae utique presbyteros ratione digni- 
tatis et ordinationis sacerdotalis spectare possunt; sed non eos, 
qui ob provectam aetatem aut magistratum civilem presbyteri 
vocabantur. 

Ceterum, et ipse Grotius in Comm. in Ep. Iacobi fassus est, 
Apostolum hic nomine presbyterorum appellare sacerdotes, et hos 
apertissime significari in versione Syriaca. Nec Rosenmüllerius 
(in Epist. Iacobi v. 14.), aliique Protestantes admittere renuunt 
falsam esse interpretationem illorum qui in verbis Iacobi viros 
aetate maturos intelligebant. 

2. Solos sacerdotes esse ministros Extremae Unctionis proba- 
tur secundo loco ex Traditione. Nam Patres non alium huius 
sacramenti ministrum indigitant, quam sacerdotes; in Libris Ri- 
tualibus nonnisi sacerdotibus praescribitur quid in Extrema 
Unctione conferenda observare debeant; si historiae perlegantur 
nullum in toto saeculorum decursu exemplum inveniri poterit 
Extremae Unctionis ab aliis praeterquam a sacerdotibus admini- 
tratae. — Hinc Concilium Florentinum, iuxta perpetuam Ecclesiae 
Traditionem, in Decreto pro AÁrmenis pronuntiavit: « Minister 
huius sacramenti est sacerdos » ; et Tridentina Synodus (sess. 14. 
cap. 3.) docuit non obscure fuisse in verbis Iacobi significatum 
«proprios huius sacramenti ministros esse Ecclesiae presbyteros, 
quo nomine, eo loco, non aetate seniores, aut primores in populo 
intelligendi veniunt, sed aut episcopi, aut sacerdotes ab ipsis rite 
ordinati, per impositionem manuum presbyterii ». 

3. Licet ratio a priori ob quam soli sacerdotes sint sacramenti 
huius ministri in institutione Christi reperiatur, quam nobis Apo- 
stolus Iacobus et Ecclesiae magisterium tradiderunt, convenien- 
tissimas tamen rationes huius institutionis intelligere possumus. 
Etenim « congruentia optima est.», inquit Suarez (d. 43. s. r. 

n. 3.), «quia hoc sacramentum ordinatur suo modo ad sanctifi- 
candos fideles: potestas autem sanctificandi fideles est propria 
sacerdotum, per se loquendo, pertinetque ad potestatem in cor- 
pus Christi mysticum, et ideo etiam administratio huius sacra- 
menti eorum est propria. Estque hoc etiam consentaneum sancti- 
tati sacramentorum: per se enim requirunt sacros ministros ad 
id muneris specialiter consecratos, excepto baptismo propter spe- 
cialem necessitatem, et matrimonio propter specialem eius natu- 
ram: in. hoc autem sacramento nulla est peculiaris ratio, quae 
talem exceptionem postulet. Dices: etiam Diaconus est minister 
consecratus. Respondetur, non tamen sufficienter ad hoc sacra- 
mentum ministrandum, quia nec habet potestatem in corpus Chri- 
sti verum, nec ad remittenda peccata; et ideo nec per se habet 
potestatem in corpus mysticum, ad sanctificandum illud , et re- 
mittenda peccata etiam mortalia, quod interdum per hoc sacra- 
mentum fit. Unde etiam obiter verisimile fit, potestatem hanc 
ministrandi hoc sacramentum, tunc maxime datam fuisse Apo- 
stolis, quando ordinati sunt quoad potestatem remittendi peccata. 
Io. 20. Non expediebat autem hoc ministerium reservari episcopis, 
tum quia, ut ex Innocentio retulimus, aliis gravioribus occupa- 
tionibus impediendi erant, nec tam facile poterant in omnibus 
oppidis inveniri; tum etiam quia, si iudicium de peccatis per poe- 
nitentiam sacerdotibus commissum est, merito etiam sacramentum 
hoc, quod veluti consummativum est poenitentiae, eisdem com- 
mittitur ». | 

Obiici posset Decretum S. Innocentii I. superius a nobis 
relatum in quo legitur oleo Extremae Unctionis « omnibus uti 
christianis licere, in sua aut suorum necessitate inungendo ». — 
Sed huic difficultati iam, etsi obiter, responsum dedimus. Summus 
Pontifex, verbis citatis, non dicit omnes fideles in sua. aut. suorum 
necessitate posse sibi aut suis sacramentum. Extremae Unctionis admi- 
nistrare ; sed concedit fidelibus laicis posse, in sua aut suorum neces- 
sitate, oleo. Extremae Unctionis uti , devotionis causa , ad sanitatem 
corporis a Deo impetrandam. Cum enim viderent fideles, Extremae 
Unctionis beneficio plures infirmos in pristinam restitui sanita- 
tem, coeperunt eodem sacro oleo uti, sed absque omni forma 
sacramentali, atque eo. ferme modo quo aqua benedicta nunc 
frontem tingimus, et olim fideles aquam etiam baptismalem ad 
curandos morbos adhibebant. De hac unctione mere ceremoniali 

nonnulli antiqui scriptores loquuntur, ut Rufinus, Palladius, Se- 
verus Sulpicius in, vita S. Martini, S. Gregoriu$ Turonen. in vitis 
Patrum. Quod etiam, immo clarius, ut notat Bened. XIV. (de 
Syn., l. 8. c. 4. n. 2-), constat ex Vita S. Gothárdi episcopi (apud 
Surium, die 4. Maii), qui presbytero iussit ut cuiusdam mulieris, 
oculorum morbo laborantis, « sacro oleo, quód infirmorum dici- 
tur, ungeret oculos; quae quidem unctio, et sancti viri preces, 
ab illo dolore, usque ad vitae finem, eam ifnmunem conserva- 
runt. » 

Insuper, textus S. Innocentii mox citati 4liam etiam interpre- 
tationem catholicam admittit, quae Bellarmirtto, Baronio et Suare- 
sio magis placet. Etenim Doctores isti arbitrabtur Summum Ponti- 
ficem non de unctione activa, sed de passiva locutum fuisse, id est, 
non de collatione, sed de susceptione. sacramenti] et ajunt: cum  aliqui- 
bus persuasum fuerit oleo Extremae Unctidnis solos inungi posse 
sacerdotes, eo pacto quo sacrae unctione$ in nova etiam lege 
quaedam sunt regum et sacerdotum propfiae; ad hunc refellen- 
dum errorem, Innocentium Papam docuisse, oleum infirmorum 
benedici quidem ab episcopo, non ita tamen ut ipse solus aut 
soli sacerdotes, verum etiam ut omnes Christiani in discrimine 
vitae positi, eo oleo ungantur. 

Testimonia, quibus Basnagius et Ladnoius conati sunt osten- 
dere interdum a diaconis, immo etiam 4b ipsis laicis in casu ne- 
cessitatis, Extremam Unctionem adminittratam fuisse, nullius sunt 
valoris, utpote quae ad rem non faciurtt. Etenim inter loca citata 
ab illis auctoribus, ea quae oleum Ínfirmorum respiciunt, vel 
referri debent ad unctionem ceremohialem pro sanitate a Do- 
mino impetranda, de qua modo locuti sumus; vel spectant de- 
siderium quo aegri petere debebant Éxtremam | Unctionem | a. sacer- 
dotibus ministrandam; sed nullo pacto affirmant potestatem. laicis 
factam. illam. administrandi. 

Cum Ven. Beda, scribens in c 5. Epistolae Iacobi, infirmos 
monet ut «seniorum adiutorio cürari se meminerint, neque ad 
iuniores minusque doctos causam suae imbecillitatis referant », 
loquitur de confessione, ut patet ex his verbis; et merito consu- 
lit, quantum ad hoc, accedendum esse ad seniores potiusquam 
ad iuniores et minus doctos. Intelligebat enim Beda textum Ia- 
cobi non solum de Extrema Unctione, sed etiam de sacramento 
poenitentiae, propter verba quae sequuntur: « Confitemini alteru- 

trum peccata vestra»; ac proinde haec verba «infirmatur quis» etc. 
interpretatur non solum de corporis, sed etiam de animae infirmi- 
tate. Át paulo post verba quae obiiciuntur, dicit: « Orent super 
eum ungentes oleo. . . . Ecclesiae consuetudo tenet, ut infirmi oleo 
consecrato ungantur a presbyteris, et oratione comitante sanentur ». 

Secunda pars thesis, qua dicimus unicum sacerdotem sufficere 
ad validam sacramenti Extremae Unctionis ministrationem, pro- 
batur 

I. Quia ex verbis Iacobi « inducat presbyteros Ecclesiae » prae- 
ceptum divinum deduci nequit, quod statuat ad extremam Un- 
ctionem conferendam esse plures presbyteros adhibendos. Iam 
enim superius animadvertimus, ipsum numerum pluralem pro 
quolibet de eodem coetu usurpatum fuisse, ideoque Apostolum 
Iacobum hac locutione: « inducat presbyteros Ecclesiae» significasse, 
aliquem de presbyteris Ecclesiae esse advocandum. Simili pacto 
dicimus peccata aperienda esse sacerdotibus in sacramento poe- 
nitentiae, cum uni tantum sacerdoti sacramentalis peccatorum 
accusatio fiat. 

2. Quia Traditio manifeste ostendit, antiquioribus etiam sae- 
culis, ab uno tantum episcopo vel ab unico sacerdote Extre- 
mam Unctionem fuisse valide administratam. Et sane Innocen- 
tius I. in Epist. ad Decentium saepius citata dicit: « Ceterum 
si episcopus aut potest, aut dignum ducit, aliquem [infirmum] a 
se visitandum et benedicere et tangere chrismate, sine cuncta- 
tione potest cuius est ipsum chrisma conficere ». Innocentius ergo 
nullum agnovit divinum praeceptum statuens, plures sacerdotes 
pro Extremae Unctionis sacramento necessarios esse; secus non 
uni episcopo hanc administrationem permisisset. Quod si ab uno 
tantum episcopo valide sacramentum illud confici potest, unius 
etiam sacerdotis ministerio valide conficitur, cum eiusdem sacra- 
menti minister sit non modo episcopus, sed etiam sacerdos. 

Praeterea plura exempla Extremae Unctionis ab unico sacer- 
dote administratae, antiquis etiam temporibus, referuntur. Ita San- 
ctus Gregorius Turonensis (l. r. Hist. c. 41.) refert, Artemium, 
febre correptum, ab uno S. Nepotiano visitatum atque oleo san- 
cto perunctum fuisse. In vita S. Eugendi, qui saec. VII. floruit, 
legitur: « Vocato uno ad se de fratribus, cui cum libertate pecu- 
liari olim perungendi infirmos onus iniunxerat, secretissimo quo- 
que sibi pectusculum petiit, ut moris est, inungi ». Et his similia 

in historiis aliorum Sanctorum , in Concilio Aquisgranensi II. 
can. 5., in capitulis Hincmari Remensis, capit. 1o. et in aliis ec- 
clesiasticis documentis, quae referre hic non vacat, exempla plu- 
rima inveniuntur. 

3. Quia Alexander III. cap. Quaesivit (lib. 5. Decr. tit. 40. de 
verb. significat. cap. 14.) declaravit: « Nos igitur tibi taliter duxi- 
mus respondendum, quod sacerdos uno praesente clerico, et etiam 
solus, potest infirmum ungere ». — Iuxta: quam Pontificis decla- 
rationem, S. Thomas (lib. 4. contra Gentes, capit. 73.) dicit, con- 
venienter hoc sacramentum, pluribus sacerdotibus adsistentibus, 
ministrari, « si tamen unus solus presbyter adsit, intelligitur hoc 
sacramentum perficere in virtute totius Ecclesiae, cuius minister 
existit, et cuius personam gerit ». 

Idipsum infertur ex Conciliis Florentino et Tridentino, quae, 
locis alibi citatis, non plures, sed unum tantum semper memo- 
rant Extremae Unctionis ministrum. — Et hoc etiam apertissime 
constat ex Rituali Romano, necnon ex moderna Ecclesiae Lati- 
nae praxi universali. 

ScHOLION. — Quaeri potest an quilibet sacerdos, quin aliam 
potestatem accipiat praeter illam sibi traditam in ordinatione sua 
sacerdotali, sacramentum  Extremae Unctionis conficere valeat. 
Respondemus cum Suaresio (disput. 43. sect. r. numero 4.): « Ut 
sacramentum validum efficiat, quemlibet sacerdotem simplicem 
esse sufficientem ministrum, quia sacramentum hoc non pendet 
quoad substantiam nisi ex potestate Ordinis sacerdotalis; hanc au- 
tem integram habet quilibet sacerdos simplex, ut de fide certum 
est. Prior propositio certissima est, quia hoc sacramentum non 
confertur per modum iudicii, sed per modum cuiusdam sancti- 
ficationis et medicinae; ergo per se et essentialiter non requirit 
potestatem iurisdictionis; ergo solam postulat potestatem Ordinis: 
nam praeter has duas non potest fingi alia potestas seu con- 
ditio simpliciter necessaria ». 

Nec dicatur, sacramentum Extremae Unctionis conferri ad 
modum spiritualis curationis , quae, ut actus pastoralis officii, 
videtur requirere in conferente iurisdictionem. Huic difficultati 
respondetur, rationem allatam solum ostendere ad licitam huius 
sacramenti administrationem requiri licentiam pastoris, nullatenus 
vero probare necessitatem huius licentiae ad sacramenti validita- 
tem; nam Extremae Unctionis ministratio, ut bene notat idem 

Suarez (loco citato), « nec est actus ligandi aut solvendi, nec 
proprie actus superioris: et quamvis hoc sacramentum interdum 
remittat peccata, id tamen nec est per se primo, nec per modum 
absolutionis seu sententiae ». 

Diximus, ad licitam huius sacramenti administrationem requiri 
ut licentia pastoris obtineatur; nam nulli fas est sine Parochi li- 
centia Extrema Unctione infirmos ungere. « Quin immo », ait 
Benedictus XIV. (de Synodo, lib. 8. cap. 4. n. 7), « Religiosi, qui, 
nulla petita a Parocho venia, sacramentum Extremae Unctionis 
administrare praesumunt, praeter gravis culpae reatum, in excom- 
municationem incidunt Sedi Apostolicae reservatam, uti habetur 
in Clementina I. de Privilegiis: quam quidem Clementinam cum 
tanta severitate, post Archidiaconum, accipit Navarrus, manual. 
Cap. 27. n. IO2., ut asserat, eadem censura irretiri Regulares Ex- 
tremam Unctionem ministrantes aegroto, etiam constituto in mor- 
tis articulo, cumque Parochus abest. Sed iure ac merito Navarri 
opinionem refellunt Soto. .. aliique passim; etenim, cum Eccle- 
sia, urgente mortis periculo, cuilibet sacerdoti potestatem fecerit 
absolvendi a quibuslibet censuris et peccatis, verisimile certe 
non est quod cuipiam sacerdoti interdixerit ne in eodem statu 
ac vitae discrimine constituto, cum Parochus abest, administret 
Extremam Unctionem, quae est perfectio et complementum Poe- 
nitentiae, neque ad sui validitatem requirit in ministro potesta- 
tem iurisdictionis, sicuti sacramentum poenitentiae. Quare S. Ca- 
rolus Borromaeus, etsi Parochorum iura studiose semper tutatus 
fuerit, nihilominus in Concilio Mediolanensi V. p. 1. Actor. Eccl. 
Mediolan. pag. 223., deficiente Parocho, cuilibet sacerdoti integrum 
esse voluit sacro oleo inungere infirmüm in mortis periculo con- 
stitutum, inquiens: *Ne alius sacerdos, nisi Parochus, hoc sacra- 
mentum ministret: si porro is impeditus, aut alias in mora est, 
mortisque periculum instat; tunc sacerdos alius ministret, licet' ». 


ARTICULUS QUINTUS 
De effeotibus saoramenti extremae unotionis. 


Concilium Tridentinum, sess. 14. c. 2., docet: « Res et effe- 
ctus huius sacramenti illis verbis [Iacobi v.] explicatur: *Et oratio 
fidei salvabit infirmum, et alleviabit eum Dominus; et, si in pec- 
catis sit, dimittentur ei'. Res etenim haec gratia est Spiritus San- 

cti, cuius unctio delicta, si qua sint adhuc expianda, ac peccati 
reliquias abstergit, et aegroti animam alleviat et confirmat, ma- 
gnam in eo divinae misericordiae fiduciam excitando, qua infirmus: 
sublevatus, et morbi incommoda ac labores levius fert, et tenta- 
tionibus daemonis, calcaneo insidiantis, facilius resistit, et sanita- 
tem corporis interdum, ubi saluti animae expedierit, consequitur ». 

Hos inter quinam est sacramenti Extremae Unctionis effectus 
primarius, respondens fini quem primo in institutione eius Chri- 
stus intendit? 

Huic quaestioni, iuxta communiorem magisque probatam sen- 
tentiam, respondet 


THESIS V. 


Sacramentum  Extremae Unctionis institutum. est primo ad confortan- 
dam animam bominis graviter aegrotantis; ideoque primarius buius 
sacramenti effectus est. augmentum. gratiae. sanctificantis cum. iure 
ad gratias actuales, quae ad levandum et roborandum aegrum va- 
leant; ita ut, spe firma, labores et infirmitatis molestias. alacrius 
ferat, depositum. suum, quandocumque illud Dominus repetere. vo- 
luerit, libenter reddere sit paratus, et tentationes dqemonis, tunc & 
vehementius. insidiantis, facilius superet. — Finis autem secundarius 
eiusdem. sacramenti est ultimo. disponere animam ad introitum. glo- 
riae; ac proinde effectus. eius. secundarius. est. peccatorum , si qua 
adbuc sunt, remissio, et reatus poenae, iuxta dispositionem. susa- 
pientis, imminutio aut. deletio. — Demum. Extrema. Unctio, ubi sa- 
luti animae. expedierit, sanitatem. etiam. corporis aegroto confert. 


Prima pars thesis probatur 1r. — Ex ratione tbeologica. Etenim 
Christus hominibus sanis et valentibus per cetera sacramenta satis 
consuluit, auxilia in iis maxima praeparando, queis se adversus 
tela hostium integros conservent. Opus ergo adhuc erat ut fir- 
missimo hoc Extremae Unctionis praesidio munirentur graviter 
aegrotantes, eo tempore quo et vires corporis deficiunt, et daemon 
omnes versutiae suae nervos contra eos intendit. — Hinc huius 
sacramenti proprius effectus consistit, non in solo augmento gra- 
tiae sanctificantis, quod omnia sacramenta vivorum conferunt; sed 
in gratiae sanctificantis augmento cum iure ad specialia gratiae 
actualis auxilia, fini eiusdem sacramenti, quem indicavimus, ac- 
commodata. — Atque haec ad tres praecipuos effectus dari viden- 

tur; primo, ad roborandam spem maxime in articulo mortis ae- 
groto necessariam ; quod et Concilium Tridentinum docuit, dicens 
hoc sacramentum « aegroti animam alleviare et confirmare, ma- 
gnam in eo divinae misericordiae fiduciam excitando»: — secundo, 
ad hilaritatem et alacritatem. animi concipiendam, qua infirmus 
morbi aerumnas facilius toleret, ut idem Concilium declaravit, 
docens gratiam per sacramentum Extremae Unctionis conferri, 
qua «infirmus sublevatus morbi incommoda ac labores levius 
fert »: — tertio demum, ad superandas daemonis tentationes, ut 
in verbis eiusdem Concilii superius citatis admonemur. — Effe- 
ctuum horum typus est ipsa exterior sacra unctio, cum oleum 
et lumini pabulum praebeat, hilaritatem afferat, ad mitigandos 
dolores magnopere proficiat, vires defatigati corporis recreet, et 
luctatores ac pugiles ad certamen disponere soleat. 

Ex Conalüs Florentino, Coloniensi et Tridentino. — Etenim 
Concilium Florentinum effectum primarium sacramenti Extremae 
Unctionis, quem vindicamus, indicavit dicens, Decreto pro Ar- 
menis: « Effectus vero [huius sacramenti] est mentis sanatio; et, 
in quantum autem expedit, ipsius etiam corporis». — Concilium 
Coloniense I. p. 7. cap. 49., idem significavit, dicens: « Restat 
Extrema Unctio, quae, quoniam in morte extrema est, adhibetur, 
ut vel convalescat aegrotus, si Deo ita visum, vel fide, bonaque 
spe obdormiat in Domino ». — Concilium vero Tridentinum in- 
dubie finem quem defendimus institutionis huius sacramenti pri- 
marium expressit, et consequenter effectum eius primarium, cum 
in Prooemio de Extrema Unctione, ea quae circa huius sacra- 
menti institutionem tenenda sunt, apertissime ita sancivit: « Pri- 
mum itaque circa illius institutionem declarat et docet, quod 
clementissimus Redemptor noster, qui servis suis quovis tempore 
voluit de salutaribus remediis adversus omnia omnium hostium 
tela esse prospectum, quemadmodum auxilia maxima in sacra- 
mentis aliis praeparavit, quibus Christiani conservare se integros, 
dum viverent, ab omni graviore spiritus incommodo possint; ita 
Extremae Unctionis sacramento finem vitae, tanquam firmissimo 
quodam praesidio, munivit ». 

Ex doctrina S. Thomae. Dilucide, more suo, S. Doctor prima- 
rium Extremae Unctionis effectum ita declarat (Suppl. q. 30. a. 1.): 

« Respondeo dicendum quod quodlibet sacramentum est in- 
stitutum principaliter ad unum effectum, quamvis etiam alios ex 

consequenti inducere possit. Et quia sacramentum efficit quod 
figurat, ideo ex ipsa significatione sacramenti debet accipi eius 
principalis effectus. Adhibetur autem hoc sacramentum secundum 
modum cuiusdam medicationis, sicut baptismus per modum ablu- 
tionis. Medicina autem est ad pellendam infirmitatem. Unde prin- 
cipaliter hoc sacramentum est institutum ad sanandam infirmita- 
tem peccati, Unde sicut baptismus est quaedam spiritualis rege- 
neratio, et poenitentia quaedam spiritualis suscitatio, ita et Extrema 
Unctio est quaedam spiritualis sanatio vel medicatio. Sicut autem 
corporalis medicatio praesupponit corporalem vitam in medicato; 
ita spiritualis. spiritualem. Et ideo hoc sacramentum non datur 
contra defectus quibus spiritualis vita tollitur, scilicet contra pec- 
catum originale vel mortale; sed contra illos defectus quibus 
homo spiritualiter infirmatur, ut non habeat perfectum vigorem 
ad actus vitae gratiae vel gloriae: et hic defectus nihil aliud est 
quam quaedam debilitas et ineptitudo , quae in nobis relinquitur 
ex peccato actuali vel originali: et contra hanc debilitatem homo 
roboratur per hoc sacramentum. Sed quia hoc robur gratia facit, 
quae secum non compatitur peccatum, ideo ex consequenti, si 
invenit peccatum aliquod vel mortale vel veniale, quoad culpam 
tolit ipsum, dummodo non ponatur obex ex parte recipientis... 
Et ideo etiam Iacobus de remissione peccati conditionaliter lo- 
quitur, dicens: 'Si in peccatis sit, dimittentur ei', scilicet quoad 
culpam, non enim semper delet peccatum, quia non semper in- 
venit; sed semper remittit quoad debilitatem praedictam, quam 
quidam reliquias peccati dicunt ». 

4. Ex refutatione aliarum opinionum. Etenim 

I. — Zdmitti nequit. Extremam Unctionem per se et primario 
institutam fuisse ad peccatorum mortalium remissionem. Nam 
communis et constans Ecclesiae doctrina est, duo tantum esse 
sacramenta mortuorum, nempe baptismum et poenitentiam: ergo 
Extrema Unctio, per se atque ex primaria Christi institutione, 
peccata mortalia non remittit, secus enim esset sacramentum 
mortuorum. — Quare Catechismus Concilii Tridentini, p. 2. de 
Extrema Unctione, c. 28., ait: « Docebunt pastores, hoc sacra- 
mento gratiam tribui, quae peccata, et in primis quidem leviora 
et, ut communi nomine appellantur, venialia remittit. Exitiales 
enim culpae poenitentiae sacramento tolluntur: neque enim hoc 
sacramentum primario loco ad graviorum criminum remissionem 


ART. V. —- DE EFFECTIBUS SACRAMENTI EXTREMAE UNCTIONIS. 393 


institutum est, sed baptismus tantum, et poenitentia vi sua hoc 
efhciunt ». 

2. — Nequit. etiam. admitti sacramentum Extremae Unctionis 
per se et primario ad delenda peccata venialia institutum fuisse. 
Et sane 

4) Sacramentum poenitentiae est per se institutum ad remis- 
sionem venialium peccatorum, et licet non sit ita medium neces- 
sarium ad tollenda venialia sicut mortalia, delet tamen illa per se 
et ex vi suae institutionis, sicut mortalia. Sunt enim haec duo 
valde distincta, ut per se patet; et defensores sententiae quam 
impugnamus, id fateri tenentur: nam etsi dicant, Extremam Un- 
ctionem esse per se primo institutam ad remissionem venialium 
peccatorum, non dicunt ;nec dicere possunt, eam esse medium 
necessarium ad remissionem illorum peccatorum. Certe, ut sit 
medium necessarium, oportet ut illud sit causa unica huius effe- 
ctus; ut vero sit per se institutum , satis est, illud esse causam 
per se, et ex propria institutione ad hunc effectum producendum 
efhcacitatem habere: potest autem esse causa per se, licet non sit 
unica nec necessaria, ut per se notum est. Sacramentum ergo 
poenitentiae per se institutum est ad remissionem venialium, quae 
sunt sufhciens materia confessionis, et per se ac directe tolluntur 
per sacramentalem absolutionem. — At si ita res se habet, non 
debuit aliud sacramentum per se primo institui propter hunc effe- 
ctum: maxime cum non esset futurum medium necessarium ad 
illum, et essent multa alia remedia, quibus tolli possunt peccata 
venialia, vel ex dispositione operantis, vel ex opere operato se- 
cundario, et quasi per accidens. — Ergo sacramentum Extremae 
Unctionis non fuit primario institutum ad delenda peccata venialia. 

b) Praeterea, si hoc sacramentum per se et primario esset 
institutum ad delenda peccata venialia, non debuisset ad tempus 
infirmitatis differri, sed suscipi posset a sanis, et semper ac pec- 
cata venialia commissa fuerint; id autem evidenter falsum esse 
constat ex omnibus hucusque dictis. ÀÁt, reponunt defensores 
huius sententiae, sacramentum Extremae Unctionis institutum 
fuit ad perfectam curationem peccatorum venialium; quae, quan- 
diu vita durat, nequit fieri, cum homo semper in hac mortalitate 
committat peccata levia, in fine tamen vitae obtineri potest; et 
ideo institutum fuit ut remedium applicandum tantum in fine 
vitae. Verum, si haec ratio valida esset, non esset sacramentum 

hoc ministrandum nisi post hanc vitam, vel saltem in extremo 
vitae articulo, ita ut simul cum illo vita finiretur: porro has con- 
secutiones falsas esse nemo non videt. Et «praeterea», notat 
Suarez (disp. 41. sect. t. num. 4.)), «quando aliquod remedium 
instituitur ad remissionem peccatorum, non respicit per se tem- 
pus futurum, sed praeteritum, ideoque ad illud applicandum non 
oportet ut talia peccata iterum committi non possint: sed satis 
est quod sint commissa et possint deleri ». 

c) Denique defensoribus sententiae quam impugnamus non 
prodest asserere Extremam Unctionem institutam fuisse primario 
ad remissionem venialium, non quatenus in se considerantur, 
sed quatenus impediunt quominus homo coelum statim ingredia- 
tur; sub qua ratione peccata venialia proxime quando iam homo 
est in periculo mortis considerantur. « Contra hoc est», inquit 
Suarez (loco citato, num. 5.), «tum quod non solum veniales 
culpae, sed etiam reatus poenae temporalis impedimentum est 
ne homo statim evolet: ergo eadem ratione dicendum erit fuisse 
hoc sacramentum per se primo institutum ad remittendas tem- 
porales poenas; — tum etiam, quod inde fieret, in omni mortis 
periculo sumendum esse hoc sacramentum, etiamsi non ex ae- 
gritudine, sed aliunde' ex violenta vel naturali causa extrinseca 
proveniat, quod tamen falsum est, ut infra videbimus. Et sequela 
patet, quia tunc est eadem occasio, in qua finis et ratio sacra- 
menti huius aeque intercedit. Tum maxime, quia etiam in arti- 
culo mortis sacramentum poenitentiae applicari potest, et per se 
tollere illud impedimentum evolandi in coelum: ergo etiam propter 
hoc non oportebat aliud sacramentum per se primo institui ». 

3. Nequit admitti sententia eorum qui asserunt sacramentum 
Extremae Unctionis fuisse primo et per se institutum ad tollen- 
das peccatorum. reliquias, si nomine barum reliquiarum intelligunt rea- 
tum. poenae temporalis: nam hic effectus per se non requirit in- 
fusionem gratiae, ac proinde sacramentum, quod est signum 
practicum gratiae; non potest dici ad huiusmodi effectum per se 
et primario producendum fuisse institutum. Et insuper huc 
pariter faciunt rationes adductae ad refutandam opinionem eorum 
qui contendunt Extremam Unctionem fuisse primo et per se in- 
stitutam ad remissionem peccatorum venialium. 

Si autem nomine reliquiarum peccatorum significatur spiritua- 
lis quaedam debilitas, contra quam infirmus in periculo mortis 

constitutus, per sacramentum Extremae Unctionis roboratur, ut 
valeat molestias infirmitatis levius ferre, et tentationes daemonis 
facilius vincere; sententia haec non differt ab ea quam propu- 
gnamus. 

4. Demum nequit. admitti, ut patet, sacramentum  Extremae 
Unctionis primario fuisse institutum ad conferendam corporis sani- 
latem: — sacramenta enim ad sanctificationem animae, non ad 
salutem corporis, primario sunt instituta; et sanitas corporis per 
Extremam Unctionem a Deo nonnisi prout bono animi expedit 
aegro confertur. Ceterum hanc opinionem ex catholicis doctoribus 
nemo defendit. 

Secunda pars thesis statuit secundarium effectum sacramenti 
Extremae Unctionis esse peccatorum, si qua adhuc maneant 
expianda, remissionem, et poenae temporalis pro peccatis debitae 
imminutionem vel etiam, secundum dispositionem subiecti, per- 
fectam relaxationem. 

Et revera, Extremam Unctionem peccata adhuc non absoluta 
remittere, patet ex verbis Iacobi « Et si in peccatis sit, remittentur 
ti»; — ex forma sacramenti in qua oramus Deum ut per sacram 
unctionem piissime indulgeat aegro quidquid deliquerit; — ex 
Traditionis documentis hucusque recitatis, in quibus veritas haec 
diserte asseritur; — ex modo loquendi Patrum, qui Unctionem 
infirmorum appellant poenitentiae complementum ; — demum ex de- 
finitione expressa Concilii Tridentini, in sess. 14. cap. 2. docen- 
tis: « Unctio delicta, si quae sint adhuc expianda, ac peccati re- 
liquias, abstergit »; et can. 2. statuentis: «Si quis dixerit, sacram 
infirmorum unctionem non conferre gratiam, nec remittere pec- 
cata... anathema sit ». — Praeterea remissionem peccatorum non 
esse nisi effectum secundarium huius sacramenti iam in prima 
parte thesis demonstravimus. 

Superest igitur ut declaremus quaenam sint peccata quae per 
Extremam /Unctionem absterguntur, et quo pacto haec per sa- 
cramentum Deus remittat. 

Ad primam quaestionem quod attinet, respondemus, peccata 
quae per Extremam Unctionem delentur, non solum esse venia- 
lia, sed et mortalia. Id eruitur ex verbis Iacobi, quae nullam li- 
mitationem praeseferunt, «sí in peccatis sit»; — evidens est ex te- 
stimoniis Patrum superius commemoratis; — confirmatur decla- 
ratione amplissima Tridentini « delicta si quae sint adbuc expianda»; 


396 DE EXTREMA UNCTIONE. 

— exprimitur forma ipsa sacramenti « quidquid deliquisti »; — a 
benignissima Dei nostri misericordia in  urgentissimo salutis ae- 
ternae discrimine postulatur. 

At omniane peccata mortalia Extrema Unctio abstergit, etiam 
illa quae ut talia cognoscuntur, et absolvi possent in sacramento 
poenitentiae, aut perfecta contritione cum sacramenti poeniten- 
tiae voto deleri? Minime sane: sacramentum enim Extremae 
Unctionis nonnisi graves culpas illius qui iam aliis mediis a Deo 
institutis ad peccata lethalia dimittenda adiuvari non valet, abs- 
tergit. Nam potest fieri ut quis post confessionem et commu- 
nionem in peccatum mortale incidat, et ignoret se illo teneri, 
ideoque eiusdem peccati absolutionem quaerere nequeat, aut 
contritionem perfectam de illo elicere; potest etiam contingere 
ut confessionem et communionem non rite peregerit, et hoc 
ipsum ignoret; potest similiter evenire ut quis putet se esse 
contritum, et non sit nisi attritus, vel invincibiliter existimet 
attritionem sufhcere. In his ergo casibus, cum in suscipiente 
supponatur attritio, peccata quae adhuc ei remissa non fuerant, 
sacramento Extremae Unctionis delentur, et in eis impletur illud 
Iacobi «si in peccatis fuerit, dimittentur ei», quod a Concilio 
Tridentino his verbis declaratur: «delicta, si quae sunt adhuc 
expianda, ac peccati reliquias abstergit». — Immo Extrema Un- 
ctio peccata mortalia illius etiam delet qui absque actuali usu 
rationis sacramentum suscipit, si tamen antequam usum rationis 
amiserit, attritus erat. Quae omnia S. Carolus Borromaeus in In- 
structione de Sacramento Extremae Unctionis (Act. Conc. Mediol. 
p. 4- p. 541.) complexus est, cum, exponens huius sacramenti ef- 
fectus, dixit: «Utilitas et effectus huius sacramenti est, quod 
peccati reliquias tollit, tamquam complementum sacramenti poe- 
nitentiae. Quae reliquiae peccata esse intelliguntur... quae post 
alia sacramenta remanent. Potest enim fieri, ut ignorante eo qui 
commisit, vel non valente confiteri, peccatum mortale rema- 
neat: in quo delendo ita hoc sacramento iuvatur, ut fieri possit 
eum per hoc sacramentum salvari, qui alioqui fuisset damnan- 
dus ». 

Ut autem doctrinae quam proposuimus veritas manifesta ap- 
pareat, et intelligatur quo sensu possit sacramentum hoc aliquan- 
do facere hominem de attrito contritum et infundere primam 
gratiam, attendantur declarationes optimae a Suaresio traditae 

(disp. 41. sect. 1. n. 19.), quas hic, saltem ex parte, referre iu- 
vabit: — 

« Circa modum quo hoc fiat », inquit, « cavenda sunt extrema. 
Primum enim non opinor facere hoc sacramentum ex attrito 
contritum eum qui sciens et videns accedit ad hoc sacramentum 
cum sola attritione et absque sacramento poenitentiae, etiamsi 
per eum non stet confessio, sed confiteri non possit; quia sal- 
tem per eum stat quominus contritus accedat: semper enim 
conteri potest, et ad hoc tenetur, per se loquendo, nec excusatur 
ratione ignorantiae, ut supponimus, nec ratione huius sacramenti, 
quia ipsum, per se loquendo, est sacramentum vivorum, licet 
debilium; et ideo per se supponit gratiam, nec ex directa inten- 
tione institutum est ad illam primo conferendam: est ergo con- 
tra institutionem huius sacramenti, quod quis sciens et videns 
se esse mortuum, id est, in statu peccati mortalis, ad illud ac- 
cedat, quantumvis sit attritus. Item  secluso sacramento poeni- 
tentiae aut baptismi, obligat naturale praeceptum contritionis: 
quia illud erat per se medium necessarium ad remissionem pec- 
cati, cuius necessitas non cessat, nisi interveniente alio medio ad 
eundem finem per se primo institutum, quod de hoc sacramento, si- 
cut de aliis dici non potest: alias tam esset per se institutum sacra- 
mentum in remedium peccati, sicut poenitentia, quod plane falsum 
est. Tandem hoc significatum est in illa conditionali locutione Ia- 
cobi et Trid. * Si in peccatissit' etc., quae maxime propter mor- 
talia posita est, ut declaravimus: indicatur ergo solum propter 
occulta peccata et pericula hoc sacramentum ita esse institutum, 
non quia per se liceat in statu peccati ad illud accedere. 

Atque hinc fit, ut per se loquendo, necessaria dispositio sit 
status gratiae, et consequenter ut is qui scientiam habuit peccati 
mortalis, prius vel digne confiteatur, vel si non datur copia con- 
fessoris, saltem conteratur: per accidens autem poterit sufficere 
sola attritio, dummodo intercedat excusatio novi peccati com- 
missi propter omissam contritionem. Erit autem illa excusatio , 
si vel invincibiliter putetur contritio, quae tantum gradum attri- 
tionis attigit, vel invincibiliter quis putet illam esse sufficientem 
dispositionem, vel certe si absque actuali usu rationis sacramen- 
tum ei detur: nam tunc non potest in ipsa susceptione actualiter 
peccare: unde, si erat attritus quando usum rationis perdidit, 
sine dubio iustificatur. De illo enim statu, iuxta proxime prae- 


398 DE EXTREMA UNCTIONE. 


cedentem dispositionem iudicandum est, quia in illa censetur 
moraliter permanere. Unde, si nullus omnino dolor praecessisset, 
non esset ille dispositus ad effectum sacramenti, quia voluntas 
censetur adhuc manere moraliter affecta peccato: secus vero est, 
si praecessit attritio, ut dictum est ». 

Ex his quae hactenus disputavimus haud difficulter intelligitur, 
sacramentum Extremae Unctionis, etsi primario non sit institutum 
ad remittenda peccata mortalia, quae non expiata in subiecto 
inveniat, haec tamen peccata delere vi institutionis suae secun- 
dario, et non solum per accidens. Cum enim per se primo or- 
dinetur ad praeparandum proxime hominem ad introitum gloriae, 
et ad hanc praeparationem maxime necessaria sit peccatorum re- 
missio, quamvis Extrema Unctio per se primo non sit propter 
illam, non est tamen omnino exclusa ab intentione instituentis, 
qui speciali etiam ratione hoc remedium procuravit, ut, si fortasse 
accideret, peccatum aliquod non esse dimissum, per hoc sacra- 
mentum deleretur. Atque id procul dubio significatur in locu- 
tionibus conditionalibus Iacobi « Si im peccatis sit, dimittentur ei», 
et Concilii Tridentini ' « $i quae sunt adbuc. expianda [delicta], abs- 
lergit »: — nam locutionibus his conditionalibus Apostolus et 
Concilium indicant, remissionem peccatorum in institutione sa- 
cramenti Extremae Unctionis, a Christo facta, non esse effectum 
per se primo intentum — talis enim effectus non requirit aliam 
conditionem praeter ablationem obicis ; — simulque significant, 
illam peccatorum remissionem esse aliquo modo peculiarem huius 
sacramenti, et in eius institutione aliquo modo intentam. 

Postremo ex dictis patet peccata venialia virtute sacramenti 
huius deleri: — dispositionem vero necessariam in suscipiente ad 
hanc remissionem consequendam declaravimus, cum de virtute 
poenitentiae loqueremur, Tractatu de Poenitentia, p. 1. a. 9. 

Sed non modo peccata mortalia et venialia delentur per sa- 
cramentum Extremae Unctionis, verum etiam remittitur poena 
temporalis, debita ex peccatis prius remissis quoad culpam. Id 
merito infertur ex fine huius sacramenti. Nam institutum fuit ad 
proxime, quantum in ipso est, praeparandum hominem ad glo- 
riam, ideoque ad tollenda impedimenta quibus ab assecutione 
gloriae homo praepeditur. Átqui non solum culpa, sed etiam 
reatus poenae non remissus introitum gloriae impedit. Ergo. — 
Praeterea remissionem poenae temporalis complectuntur univer- 

salissimae locutiones tum Concilii Tridentini «delicta et peccati 
reliquias [Extrema Unctio] abstergit» , tum formae sacramenti : 
« Indulgeat tibi Dominus quidquid... deliquisti ». 

« Quantum vero poenae», inquit Suarez (l. c. n. 17.), «per 
hoc sacramentum tollatur, Deus novit. Non existimo tamen as- 
serendum statim auferri omnem reatum poenae, sicut per bapti- 
smum ; nullum enim fundamentum habemus ad hoc asserendum, 
multumque repugnat veritati et necessitati Purgatorii, quo etiam 
fideles post susceptionem huius sacramenti diu purgantur, quod 
tamen ita non esset, si hoc sacramentum statim omnem reatum 
poenae remitteret. . .. Dico igitur remittere quidem reatum poenae 
ex opere operato, iuxta dispositionem et devotionem recipientis, 
ideoque non semper totum auferre ». 

Terlia pars thesis alium effectum secundarium Extremae Un- 
ctionis vindicat, illum nimirum quo corporis sanitatem aliquando 
confert. Hunc effectum indicant verba Iacobi « Et oratio fidei sal- 
vabit [syriace, sanitati restituet] infirmum» ; — praedicant Tradi- 
tionis testimonia, quae superius attulimus; denique docent T'i- 
dentini Patres, sess. r4. cap. 2. — Sed sanitas corporis bono 
animae interdum minime expedit; et ideo hanc sanitatem Extrema 
Unctio virtute sua nonnisi aliquando confert. Hinc Concilium 
Tridentinum , enumerans huius sacramenti effectus, dixit; per 
illud «sanitatem corporis interdum [infirmus], wbi saluti animae 
expedierit, consequitur ». 

Ad rem praeclare S. Thomas (Suppl. q. 30. a. 2.): «Sicut 
baptismus per ablutionem corporalem facit spiritualem emunda- 
tionem a maculis spiritualibus, ita hoc sacramentum per medi- 
cationem sacramentalem exteriorem facit sanationem interiorem: 
et sicut ablutio baptismi habet effectum corporalis ablutionis, quia 
etiam corporalem mundationem facit, ita etiam Extrema Unctio 
habet effectum corporalis medicationis, scilicet corporalem sana- 
tionem. Sed haec est differentia, quod corporalis ablutio ex ipsa 
naturali proprietate elementi facit corporalem mundationem, et 
ideo semper eam facit; sed Extrema Unctio non facit corporalem 
sanationem ex proprietate naturali materiae, sed ex virtute divina, 
quae rationabiliter operatur. Et quia ratio operans nunquam in- 
ducit secundarium effectum, nisi secundum quod expedit ad prin- 
cipalem, ideo ex hoc sacramento non semper sequitur corporalis 
sanatio, sed quando expedit ad spiritualem sanationem; et tunc 

semper eam inducit, dummodo non sit impedimentum ex parte 
recipientis ». i 

Adversus doctrinam propositam obiici posset: — saepe post 
Extremam Unctionem convalescunt qui, sanitate recuperata, in 
animae detrimentum abutuntur; et e converso, saepe, accepto hoc 
sacramento, moriuntur qui, si superstites forent, non tantum piam 
et honestam vitam ducerent, sed alios quoque complures ad bo- 
nam frugem revocarent: ergo non confertur ex hoc sacramento 
sanitas corporis, si ad salutem animae ita expedierit. 

Respondemus: Non obstat conclusioni quam defendimus, ali- 
quos post susceptionem sacramenti Extremae Unctionis recupe- 
rare sanitatem, et ea deinde in animae detrimentum abuti, quia 1.— 
non constat eos virtute sacramenti sanitatem recuperasse, cum con- 
valescere et sanari potuerint mediis naturalibus; et quia 2. — potuit 
etiam fieri ut sanitas spiritualem fructum attulerit, quem homo 
postea, tentationibus sponte cedens, iterum amiserit: neque enim 
opus est ut salus animae, quam Concilium Tridentinum ex sa- 
cramento ait obventuram, perpetuo duret. 

Respondemus insuper obiectioni, prout spectat iustos qui ac- 
cepto hoc sacramento moriuntur, et, si superstites forent, abun- 
dantes fructus spirituales, secundum humanas praevisiones, pro- 
duceret; incertum nobis esse utrum iusti, qui post Extremam 
Unctionem decedunt, sanitate accepta, permansuri fuissent in 
iustitia necne; et praeterea, alias forte rationes adesse divinae 
sapientiae notas, propter quas non expedit illis sanitatis donum 
accipere, sed potius absque mora coelum ingredi. Quare cum 
dicitur sacramentum conferre sanitatem corporis, si bono animae 
expedierit; id intelligi debet non secundum coniecturas humanas, 
sed secundum ordinem divinae sapientiae et providentiae. 

Demum, etsi sanitas corporalis, aegro per sacramentum Extre- 
mae Unctionis reddita, sit effectus supernaturalis, non ideo vocari 
debet miraculum, quia non fit praeter leges a Deo statutas, sed 
iuxta eam quae intrinsece in ipsa huius sacramenti institutione 
inclusa censetur. 

ARTICULUS SEXTUS 


De subieoto sacramenti extremae unctionis. 


Postquam Extremae Unctionis effectus exposuimus , ad desi- 
gnandum subiectum quod eam suscipere potest gradum facimus. 
Et primo quidem, patens est solum hominem viatorem, adeoque 
in hac mortali vita constitutum, sacramenti de quo loquimur esse 
capacem: sacramenta enim omnia pro viatoribus, non pro illis 
qui sunt in termino, instituta sunt. — Secundo, manifestum est 
etiam, hoc sacramentum nonnisi homini baptizato posse conferri, 
cum baptismus sit veluti ianua sacramentorum, et per eius su- 
sceptionem homo fiat capax recipiendi cetera sacramenta. 

Verum, non omnes viatores baptizati huius sacramenti sunt 
capaces: id enim suscipere nequeunt pueri antequam rationis ae- 
tatem attigerint, aut perpetuo amentes. Immo, non adultis qui- 
buscumque, sed solum infirmis, periculoso morbo laborantibus, 
sacramentum Extremae Unctionis ministrari potest. 

Sit igitur 


THESIS VI. 


Extremam Unctionem pueri ante usum rationis, aut perpetuo amentes, 
suscipere nequeunt: et ex adultis, nonnisi aegroti periculoso morbo 
laborantes recipere eam. possunt. 


Prima pars thesis, spectans pueros et perpetuo amentes qui 
pueris assimilantur, nullo negotio deducitur ex dictis ad proba- 
tionem thesis praecedentis. | 

Etenim sacramentum  Extremae Unctionis institutum fuit a 
Christo tum ad confortandum hominem infirmum et ad roboran- 
dum eum contra tentationes daemonis, tum 3d conferendam ei, 
si necessaria fuerit, peccatorum actualium quae commiserat, re- 
missionem. — Sed horum effectuum capaces non sunt pueri qui 
rationis aetatem adhuc non habent, nec perpetuo amentes. — Ergo. 

Dices: — sanitatis corporalis, quae est etiam sacramenti huius 
effectus, pueri quoque aut perpetuo amentes sunt capaces; ergo 
et ii hoc sacramentum recipere valent. — Reponimus : — sanitas 
corporalis per Extremam Unctionem consequenda nec infallibilis 

est, nec primarius sacramenti effectus, sed solum secundarius, qui, 
cessante primario effectu, cessat. - 

Praeterea Apostolus Iacobus, dum ait: « Infirmatur quis in 
vobis? Inducat presbyteros Ecclesiae », aperte significat infirmum 
debere Extremam Unctionem petere, vel eius susceptioni consen- 
tire; quod nonnisi qui aetatem rationis iam attigit, facere potest. 

Hinc in Rituali Romano expresse statuitur: « Extrema Unctio 
non ministretur... pueris rationis usum non habentibus ». 

Secunda. pars thesis, qua statuimus ungendos esse solum infr- 
mos gravi morbo laborantes, probatur 

I. Ex verbis S. Iacobi « Infirmatur quis in. vobis ». Etenim vox 
&cÜcvst, quae in textu graeco legitur, spectat infirmos, et quidem 
graviori aegritudine laborantes. — Id constat ex I. ad Cor. xi. 30.: 
nam ilud: «Ideo in vobis multi infirmi et imbecilles» in graeco 
est: «td coUco Év piv moÀAol &cÜevet xal djpooco: », ubi in- 
firmi qui gravius ex morbo laborant, dicuntur &e0cvetc; imbecilles 
vero, idest &epoccot sunt non bene valentes, etsi lecto non de- 
cumbant. — Id etiam apparet ex sequentibus locis clarissimis: 
Ioan. iv. 46. ubi legitur: « Cuius filius infirmabatur Capharnaum », 
extat in graeco: «oU à ulog 750évet &v KamepvyaoUn »; et. xt. 2. 
legunt Latini: « Cuius frater Lazarus infirmabatur », Graeci vero: 
7« 6 &0cX90; Ad(apoc 7006vec; ibid. versu 3. Latini: « Ecce quem 
amas, infirmatur », et Graeci: tUe 6v qUste, dsÜevet. 

Praeterea, etsi verbum hoc esset ambiguae significationis, id 
adhibitum fuisse in textu Iacobi ad significandam gravem corporis 
aegritudinem, ex jis quae subiiciuntur fit manifestum: « Et oratio 
fidei salvabit infirmum» , Kal vj eu ^7. mloceoq c«Get c0v 
x&uvovca: est enim x«&uvo, consentientibus omnibus, idem ac 
deficio, lassesco, et graviore infirmitate laboro. 

His addas quae de eadem re diximus. 

2. Nonnisi infirmos gravi morbo laborantes esse inungendos, 
constat ex Patrum testimoniis et ex libris liturgicis superius ci- 
tatis; immo ex nominibus quibus sacramentum unctionis appel- 
latum fuit, nimirum Unctio infirmorum, Extrema | Unctio, Sacramen- 
tum. exeuntium. 

Quapropter S. Thomas (Suppl. qu. 32. art. 1.) apertissime 
docuit: « Hoc sacramentum est ultimum remedium quod Eccle- 
sia potest conferre, quasi immediate disponens ad gloriam. Et ideo 
illis tantum infirmantibus debet exhiberi qui sunt in statu exeun- 

tium, propter hoc quod aegritudo nata est inducere mortem, et 
de periculo timetur ». 

3. Idipsum Conciliorum Florentini et Tridentini sententia 
confirmatur. Etenim in Decreto pro Ármenis, legimus: « Hoc sa- 
cramentum, nisi infirmo de cuius morte timetur, dari non debet ». 
Et Tridentinum sess. 14. c. 3. de Extr. Unct. ait: « Declaratur 
etiam, esse hanc unctionem infirmis adhibendam, illis vero prae- 
sertim qui tam periculose decumbust, ut in exitu vitae constituti 
videantur ». 

4. Demum ex fine ob quem institutum fuit sacramentum Ex- 
tremae Unctionis, et ex effectibus eius antea enumeratis, eviden- 
ter id eruitur. 

Doctrinae et praxi Ecclesiae Latinae ministrantis solum adultis 
graviter aegrotantibus sacramentum Extremae Unctionis non ad- 
versantur quaedam facta a Martene commemorata , ut, exempli 
gratia, Odiliae filiae Comitis Herimanni et Mathildis, quae a Ri- 
Chardo Abbate Monasterii S. Vitonis de futura, sequenti die, eius 
morte praemonita, licet corpore sana «nullam gravedinem pate- 
retur, attamen liquore sancti olei inuncta... inter verba orationis 
laeta spiritum efflavit». — Etenim, ut adnotat Benedictus XIV. 
(de Synodo, lib. 8. c. s. n. 2), praeterquam quod exempla allata 
«extraordinaria sunt, et derivata e speciali afflatu Spiritus Sancti, 
qui interdum homines solvit ab ordinariae providentiae legibus... 
possumus prudenter existimare... eos qui sunt divinitus admo- 
niti de sibi instante vitae interitu, iam tum coepisse lethali morbo 
interius laborare, quo cito perducerentur ad mortem, quamquam 
exterius viderentur sani et incolumes » ; — ac proinde illis admi- 
nistrandam fuisse Extremam .Unctionem ob eamdem rationem 
propter quam conceditur senibus, qui prae decrepita aetate, licet 
nulla alia speciali afficiantur aegritudine, in dies morituri cre- 
duntur, cum annosa ipsa senectus infirmitas sit, quae, labefactatis 
vitae organis, mox ducat ad interitum. 

Graeci inungere sanos sacro oleo solent, ut ex eorum Eucho- 
logio et ex testimonio Arcudii, Goarii, Allatii et aliorum sine 
dubio constat. Sed multis, et ipsi Goario, unctio illa videtur non 
ut sacramentum administrata, sed ut ceremonia quaedam, ad mo- 
dum illius unctionis quae antiquitus in Ecclesia etiam Latina, ut 
adnotavimus, fieri consuevit. Si vero sanis quidam ex Graecis sa- 
cramentum Extremae Unctionis conferre intendunt, eos gravissime 

errare dicendum est. Juenin et Sainte-Beuve, qui voluerunt hax 
quorumdam Graecorum praxim defendere, et contra communem 
theologorum sententiam conati sunt asserere, Extrema Unctione 
etiam bene valentes posse inungi, merito exagitat Benedictus XIV. 
in opere de Synodo lib. 8. c. 5. n. 5. 


ARTICULUS SEPTIMUS 
De necessitate et iteratione extremae unotionis. 


I. Certum est sacramentum Extremae Unctionis non esse ne- 
cessarium necessitate medii ad salutem; utrum vero necessarium 
sit necessitate praecepti, sive divini, sive ecclesiastici, inter theo- 
logos controvertitur. — S. Thomas, Suarez, Estius, Sylvius, Viva 
et alii multi docent, aegrotos periculose decumbentes, per se et 
seclusa ratione scandali aut contemptus, ad Extremam Unctionem 
percipiendam non teneri. Praeceptum enim divinum, aiunt, neque 
ex verbis Iacobi, neque ex Traditione Ecclesiae deduci potest; 
et Ecclesia non iniungit praeceptum pro susceptione alicuius sa- 
cramenti, nisi praeceptum divinum supponatur, quod in casu non 
extat. Insuper Concilium Tridentinum, sessione I4. capite 3., non 
dixit peccatum esse non suscipere hoc sacramentum, sed illud con- 
temnere. Praeterea, quum hoc sacramentum non sit necessarium 
ad salutem, sed utile et ad melius esse, non videtur caritas erga 
seipsum obligare sub gravi ad illud suscipiendum: caritas enim 
non, obligat sub gravi praecepto ad id quod melius est. — « Hoc 
tamen non obstante », inquit S. Alphonsus (1l. 6. Tr. 5.c. 1. n. 733.); 
« prima sententia [affirmans] etiam probabilis, et omnino s 
mihi apparet, non tam ratione praecepti, quia de eo saltem non 
constat, quam ratione caritatis erga seipsum; nam licet moribun- 
dus possit aliis praesidiis se roborare, tamen in tali statu consti- 
tutus, ex una parte cum magna difficultate ad bonos actus se 
valet excitare, cum ob mentis oppressionem vires propriae tunc 
sint debiliores: et ex altera vehementiores sunt (ut ait Triden- 
tinum) daemonis insidiae; unde ingenti periculo se exponere vi- 
detur tentationibus succumbendi, qui negligit se munire hoc 
sacramento a Christo Domino instituto, tanquam firmissimo prae 
sidio in tanto conflictu ». 

II. Ad iterationem sacramenti quod attinet, labente saeculo XI. 
«t ineunte XII., nonnulli putaverunt fidelem, sancto oleo inunctum, 

nunquam deinceps infirmorum unctione posse liniri; putaverunt 
alii Extremam Unctionem solum post tres annos a prima susce- 
ptione iterum suscipi posse; et alii post annum. — Sed communi 
usu recepta et approbata sententia, reiiciens has falsas opiniones, 
permittit huius sacramenti iterationem quotiescumque fidelis in 
novum incidit morbum; immo et in eadem infirmitate, si mor- 
bus post unctionem susceptam ita remittat ut infirmus periculum 
proximum mortis evasisse videatur, et deinde iterum in vitae dis- 
crimen relabatur. — Id aperte docuit S. Thomas (Suppl. q. 3r. 
4. I.): «Sacramentum ... quod habet effectum non perpetuum, 
potest iterari sine iniuria, ut effectus deperditus iterato recupe- 
retur. Et quia sanitas corporis et mentis, quae est effectus huius- 
modi sacramenti, potest amitti, postquam fuerit per sacramentum 
effecta; ideo hoc sacramentum sine sui iniuria potest iterari » ; 
et eadem quaestione, art. 2.: « Si homo illum articulum [mortis] 
evadat, eadem infirmitate durante, et iterum ad similem statum 
per illam aegritudinem reducatur, iterum potest inungi, quia iam 
quasi est alius infirmitatis status, quamvis non sit alia infirmitas 
simpliciter ». — Quin immo id expresse docuit Concilium Tri- 
dentinum, sess. I4. cap. 3. dicens: «Si infirmi post susceptam 
hanc unctionem convaluerint, iterum huius sacramenti subsidio 
iuvari poterunt, cum in aliud simile vitae discrimen inciderint »; — 
et Rituale Romanum praescripsit: « In eadem infirmitate hoc 
sacramentum iterari non debet, nisi diuturna sit, ut si, cum infir- 
mus convaluerit, iterum in periculum mortis inciderit ». 


LIBER QUARTUS 


De Ordine 
De Matrimonio 


DE ORDINE 


NOTIONES PRAEVIAE 


Altissimam sacramenti Ordinis dignitatem, a quo sacramenta 
cetera pendent, ita ut sine ipso partim confici et administrari 
nequeant, partim solemni ceremonia et augustiori ritu carere vi- 
deantur, inter Catholicos nemo est qui non suspiciat. Huius 
itaque celsissimi sacramenti veritatem, pro viribus, adversus ho- 
stes infensissimos sedulo vindicabimus, et amplitudinem eius, 
materiam atque formam, ministrum et subiectum, ut rei excel- 
lentia postulat, sequentibus articulis, exponere ac enodare plene 
conabimur. | 

Atque a notionibus quibusdam praeviis tractationem ordimur. 

Ordo, latissima significatione, dispositionem superiorum et 
inferiorum rerum dicit, quae inter se ita aptatae sunt, ut una 
ad alteram referatur: strictiori sensu, ordo accipitur ad signifi- 
candum: gradum, in quo relatio haec superioris et inferioris fun- 
datur. 

In Ecclesia, strictissima acceptione, sumitur Ordo, 1) — ad 
significandum statum illorum qui sacro ac solemni ritu ad divi- 
num ministerium assumpti sunt, quibusque potestas tradita est 
ad perficienda ea quae salutem fidelium, cultum divinum, et 
praesertim divinum sacrificium spectant: 2) — ad significandos 
diversos gradus, diversasque huius ministerii functiones: 3) — 
ad significandum ipsum ritum quo ministri sacri a communi fi- 
delium coetu segregantur, divino servitio mancipantur et ad sa- 
cra munia obeunda potestate insigniuntur. Hoc posteriori serisu 
Ordo idem est ac Ordinatio, quam verum ac proprie dictum 
sacramentum esse demonstrabimus. 

Porro in Ecclesia divinitus institutum esse coetum seu Or- 
dinem praesidum ac sacrorum ministrorum, qui Hierarchae et 

Clerici vocantur, ad regendos Christifideles, et ad gignendam in 
hominibus sanctitatem ; ideoque Ecclesiam, divino iure, societa- 
tem esse ex imperantibus et subditis compositam, in qua sacrum 
principatum Clerici-tenent, it1 tamen ut et inter eos diversi sint 
potestatis et excellentiae gradus, incoricussum fidei dogma est, 
quod ex Tractatu de Ecclesia Christi assertum ac vindicatum iam 
supponimus. — Hic solum ad meliorem rerum dicendarum in- 
telligentiam, nonnulla ex probationibus in eo Tractatu fusius evo- 
lutis, breviter recolamus oportet. 

Et in primis, a divina institutione discrimen in Ecclesia Christi 
Clericorum a laicis et ordinem ministrorum hierarchicum ortum 
habuisse, invicte ostenditur ex lege veteri. In testamento enim 
veteri, inter ceteras, tribum Levi selegit sibi Deus, ut ex illa 
sacerdotes et ministri, a reliquo Hebraeorum populo discreti, et 
solemni ritu initiati, soli peragerent sacrificia, et sacra munia obi- 
rent. — Jam vero, si «umbram habens lex futurorum bonorum, 
non ipsam imaginem rerum» (ad Hebr. x. 1.), sacerdotes sacro- 
rumque ministros a laicis discrevit, illosque his praetulit; quanto 
magis nova lex, quae ipsa bona in veteri testamento olim prae- 
figurata, nunc in veritate exhibet, quaeque longe prae veteri ex- 
cellentius sacrificium ac sacerdotium habet, Clericos, idest sacer- 
dotes et sacrorum ministros, discernet a laicis, et illis hos subiiciet. 
— «Quod si ministratio mortis. ..fuit in gloria... quomodo 
nom magis ministratio Spiritus erit in. gloria?» (II. ad Cor. mr. 
7.8.) « Nam», prosequitur Apostolus (ibid. vv. 9-11.), «si mini- 
stratio damnationis gloria est; multo magis abundat ministerium 
iustitiae in gloria... Si enim quod evacuatur, per gloriam est; 
multo magis quod manet, in gloria est»: — id est, si ministerium 
legis Mosaicae, quae ab aeterna morte homines liberare non 
poterat, gloriosum fuit, multo magis excellentiori gloria circum- 
ornari debet ministerium legis novae, quae iustitiam confert et 
vitam aeternam; et si ministerium quod cum lege Mosaica abo- 
lendum erat et abolitum est, gloriosum fuit, multo magis debet 
gloria fulgere ministerium legis Evangelicae usque ad finem saeculi 
permansurum. 

Sed attendamus factum. Mitto, Christum Apostolos ex cre- 
dentium coetu selectos et amplissima potestate donatos consti- 
tuisse sacerdotes Dei, dispensatores mysteriorum, pastores ac 
doctores; ptaetereo, Christum ipsum, praeter Apostolos, alios 

septuaginta. duos discipulos designasse (Luc. x. 1), qui sacrorum 
administrationem, data proportione, participarent; — verba solum 
hic commemoro quae coram Ephesinae Ecclesiae rectoribus lo- 
cutum fuisse Apostolum Paulum legimus (Act. xx. 28.): « Atten- 
dite vobis et universo gregi in quo vos Spiritus Sanctus posuit 
regere Ecclesiam Dei ». Nonne haec apertissime significant hie- 
rarchas in Ecclesia a Spiritu Sancto esse constitutos, et ab eo 
accipere potestatem qua munia sacra obeant, et subditos, ad gi- 
gnendam alendamque in eis sanctitatem, pascant ac regant? 

Demum Apostolum audiamus nobis delineantem statum Eccle- 
siae, in qua Deus ipse diversa membra, dispari potestate praedita, 
disposuit. « Sicut enim», inquit Paulus ad Romanos (xt. 4. 5.) 
«in uno corpore multa membra habemus, omnia autem membra 
non eumdem actum habent; ita multi unum corpus sumus in 
Christo, singuli autem alter alterius membra ». — Et ad Corin- 
thios scribens eamdemque similitudinem illustrans, ait (I. ad Cor. 
XIL I2-29.): «Sicut enim corpus unum est, et membra habet 
multa, omnia autem membra corporis, cum sint multa, unum 
tamen corpus sunt, ita et Christus. Etenim in uno Spiritu omnes 
nos in unum corpus baptizati sumus, sive ludaei, sive gentiles, 
sive servi, sive liberi: et omnes in uno Spiritu potati sumus... 
Nunc autem posuit Deus membra, unumquodque eorum in cor- 
pore, sicut voluit.... Et quosdam quidem posuit Deus in Ec- 
clesia primum Apostolos, secundo Prophetas, tertio Doctores. . . 
Numquid emnes Apostoli? numquid omnes Prophetae? numquid 
omnes Doctores? » — Quod iterum in Ep. ad Eph. (iv. 11-13.) incul- 
cat dicens: « Et ipse dedit quosdam quidem Apostolos, quosdam 
autem Prophetas, alios vero Evangelistas, alios autem pastores et 
doctores ad consummationem Sanctorum, in opus ministerii, in 
aedificationem corporis Christi, donec occurramus omnes in uni- 
tatem fidei et agnitiomis Filii Dei, in virmm perfectum, in men- 
suram aetatis plenitudinis Christi». — Deus igitur in Ecclesia 
sua Clericos a communi coetu fidelium, seu a laicis, distinxit; et 
non his, sed Clericis potestatem sacri ministerii contulit, quos 
posuit fidelium doctores atque rectores; ideoque hierarchtam ec- 
clesiasticam Deus constituit, et eam perpetuo futuram esse de- 
crevit. 

Quare Concilium Tridentinum (sess. 23. capit. 4.), damnans 
« eorum sententiam, qui asserunt, Novi Testament sacerdotes 

temporariam tantummodo potestatem habere, et semel rite ordi- 
natos iterum laicos effici posse, si verbi Dei ministerium non 
exerceant», testimonium Pauli, in locis mox citatis, invocavit 
ad veritatem catholicam, quam docuit, confirmandam, et dixit: 
« Quod si quis omnes Christianos promiscue Novi Testamenti 
sacerdotes esse, aut omnes pari inter se potestate spirituali prae- 
ditos affirmet, nihil aliud facere videtur, quam ecclesiasticam 
hierarchiam, quae est ut castrorum acies ordinata, confundere: 
perinde ac si contra B. Pauli doctrinam, omnes Apostoli, omnes 
Prophetae, omnes Evangelistae, omnes Pastores, omnes sint Docto- 
res». — Et in canone 6. statuit: « Si quis dixerit, in Ecclesia ca- 
tholica non esse hierarchiam divina ordinatione institutam, quae 
constat ex episcopis, presbyteris et ministris, anathema sit». 

Haec de existentia hierarchiae ecclesiasticae attigisse sufficiat, 
quae tractationi de Ordine tamquam prooemium praeposuimus. 

Rem nostram aggrediamur. — Diximus, eos qui ad sacram 
hierarchiam pertinent, solemni ritu initiari et per eum ad sacra 
munia obeunda, secundum gradum hierarchiae in quo constituun- 
tur, potestatem accipere. Iam ergo quaeritur: — ritus hic sacer, 
qui Ordo sive Ordinatio nuncupatur, estne vere et proprie no- 
vae legis sacramentum, a Christo Domino institutum? Hanc 
primam de sacramento Ordinis quaestionem in sequenti articulo 
pertractabimus; in quo non adhuc sigsate statuemus banc vel il- 
lam ordinationem pro collatione: buius vel illius Ordinis, ad hie- 
rarchiam ecclesiasticam pertinentis, esse sacramentum; sed solum, 
adesse in Ecclesia Ordinationem, quae verum et proprii nominis 
est sacramentum. Deinde quot ordines in Ecclesia sint, videbimus, 
simulque utrum in qualibet ordinatione ad quemlibet eorum Or- 
dinum conferendum, sacramentum necne conficiatur. 


ARTICULUS PRIMUS 


De existentia sacramenti Ordinis. 


Sacramenti Ordinis existentiam negavit Lutherus, sed aliter 
aliquando visus est sentire Calvinus; — nunc autem communiter 
Protestantes sacramentum Ordinis repudiant, cum ordinationi vim 
conferendi gratiam et characterem in anima ordinati indelebiliter 
imprimendi denegent, et eam ut nudam ceremoniam habeant, qua 

ministerii munus ei committi declaratur qui ad illud exercendum 
electus fuerit. | | 

Hos haereticos anathemate feriit Conc. Trid., in sess. 23. c. 3., 
statuens: — «Si quis dixerit, Ordinem,ssive sacram ordinationem, 
non esse vere et proprie sacramentum, a Christo Domino insti- 
tutum; vel esse fignentum quoddam humanum, excogitatum a 
viris rerum ecclesiasticarum imperitis , aut esse tantum ritum 
quemdam eligendi ministros verbi Dei et sacramentorum; ana- 
thema sit»: — et can. 4.: «Si quis dixerit, per sacram ordina- 
tionem non dari Spiritum Sanctum, ac proinde frustra episcopos 
dicere: *Accipe Spiritum Sanctum'; aut per eam non imprimi 
characterem ; vel eum, qui sacerdos semel fuit, laicum rursus fieri 
posse, anathema sit ». 

Idcirco, ad dogma fidei propugnandum, proponitur 


THESIS I. 


Ordo, seu Ordinatio qua in. Ecclesia quidam saltem ministrorum sacra 
munia obeundi potestatem accipiunt, vere et. proprie novae legis est 
sacramentum. 


I. Probatur thesis. Ex sacris Litteris. — Ut enim ex Scripturis 
demonstretur, ordinationem quorumdam saltem Ecclesiae mini- 
strorum esse proprie seu stricto sensu sacramentum tria ex 
ilis constare debent, nimirum r. — hanc Ordinationem perfici 
signo sensibili; 2. — hoc signum esse collativum gratiae sancti- 
ficantis; 3. — a Christo Domino permanenter esse institutum. — 
Sed haec tria ex sacris Litteris certo constant. — Ergo. 

Minor probatur per partes. — Et primo, sacrae Litterae saepe 
commemorant ritum sensibilem, scilicet manuum impositionem, ad- 
hibitum ad Ecclesiae ministros constituendos, seu ad conferen- 
dam eis potestatem sacra munia peragendi. 

Sequentia loca citamus ad exemplum. — In Actibus Apostolo- 
rum (xiv. 22.) legimus ordinationem presbyterorum factam variis 
in locis a Paulo et Barnaba, his verbis: « Et cum constituissent 
ilis per singulas Ecclesias presbyteros, et orassent cum ieiunatio- 
nibus, commendaverunt eos Domino ». Haec autem verba in 
graeco textu declarant quo modo illi presbyteri ordinati fuerint, 
nempe per impositionem manuum ; sic enim scripta sunt: « Xet- 

pevot eva. vrovetov mapeÜcvro aucoU; TQ Kupíio, el; Ov memi- 
TeUXctGav ». — « Ex qua structura liquet », ait I. Th. Beelen 
(Comm. in Áct. Apost. xiv. 22), « actum illum, qui per vocem 
ystpovovis«vces exprimitur, tribuendum esse solis Apostolis [Paulo 
nempe et Barnabae], nec ullam feri mentionem suffragiorum po- 
puli, quae Calvinus Instit. lib. 9. cap. 3. num. 15.] hic commini- 
scitur. Et vero, si electionem per suffragia populi Lucas hic indi- 
care voluisset, ipsi populo, non vero Paulo et Barnabae, illud 
ys*po7ovstw tribuisset; quemadmodum supra (vi. 2-6.) memorat, 
septem viros ad officium diaconatus, Apostolorum concessu, ele- 
ctos fuisse a Christianis Hierosolymitanis, quibus viris Apostoli 
deinde consecrantes suas manus imposuerunt ». — Quare sensus 
testimonii mox citati, ut idem Beelen adnotat, hic est: « Et quum 
[Paulus et Barnabas] novellis Christianis («à*0tq) per singulas 
Ecclesias [id est Lystriae, Iconii, et Antiochiae, vid. vers. 20.] inter 
preces et ieiunia per impositionem manuum presbyteros creassent, 
utrisque, et novellis Christianis, et sacris ministris recens consti- 
tutis, valedixerunt, commendantes eos Domino, in quem credi- 
derant ». 

Nec alio ritu Timotheus, Ephesinae Ecclesiae episcopus, or- 
dinatus fuerat: — impositionem enim manuum, quam in ordina- 
tione acceperat, in mentem ei revocat Paulus Apostolus, dicendo 
ordinationis gratiam eum obtinuisse « cum impositione manuum 
presbyteri». (I. ad Tim. 1v. 14.; et II. ad Tim. 1. 6.). 

Nec aliter Timotheum ordinare presbyteros debuisse, patet ex 
monitu eiusdem Apostoli (I. ad Tim. v. 22.): « Manus cito ne- 
mini imposueris, neque communicaveris peccatis alienis ». 

Quod autem ritus impositionis manuum, pro ordinatione pre- 
sbyterorum et episcoporum, semper adhibitus et in locis citatis 
commemoratus, sit gratiae sanctificantis collativus, — id est, talis 
ut vi et efficacitate sua instrumentali conferat suscipienti gratiam 
gratum facientem, — patet ex verbis quibus Paulus Timotheum 
adhortatur, ut gratiam acceptam per sacram impositionem manuum 
non relinquat otiosam , sed eam excitet, eaque ad munia sacra 
sancte ac fideliter obeunda bene utatur. — Haec sunt verba Apo- 
stoli: « Noli», inquit (I. ad Tim. 1v. 14-), « negligere gratiam, 
quae in te est, quae data est tibi per prophetiam [id est iuxta 
revelationem qua Spiritus Sanctus iussit te ordinari episcopum, 

vid. 1. 18.], cum impositione manuum presbyterii ». Et iterum 
(II. ad Tim. t. 6): « Admoneo te ut resuscites gratiam Dei, quae 
est in te per impositionem manuum mearum ». 

Ex his autem verbis evidens est gratiam fuisse datam efficaci- 
late ritus adhibiti, id enim declarat illud incisum « per impositionem 
manuum mearum (Sid «7, &xiücacog TGv yetpov uou] » : — gra- 
tiam vero, de qua loquitur Apostolus, non esse donum aliquod 
gratis datum, sed esse gratiam sanctificantem, rationibus, quas subii- 
cimus, demonstratur. 

I. — Quamvis graeca vox «y &pwpux», ab Apostolo adhibita 
ad significandam gratiam, «[M» d&éXetc coU &v col y apíoua cos », 
et «70 yXpiopa coU Ücou, ó eactv &v col]» saepe designet gra- 
tiam gratis datam, ut donum linguarum, curationum etc.; eadem 
tamen voce significari etiam potest gratia gratum faciens, scilicet 
ea quae sanctificat suscipientem: — et ipse Paulus procul dubio 
ad hanc gratiam significandam, illa voce usus est in epistola ad 
Rom. v. 15. «Sed non sicut delictum », inquit, «ita et donum; 
si enim unius delicto multi mortui sunt; multo magis gratia Dei 
et donum in gratia unius hominis Iesu Christi in plures abun- 
davit». — « AXY oíy de «0 wapaüzcoum, o0vo xal TO y ptapua, 
ei ydp v9 ToU &£vOq mXpaTTUaTt ol moÀAol &méÜxvov, T0320 
p.XXÀov xj y&ptQ TOU ÜroU xal 5 Oopsd iv ydp vj 700 évóq 
&v0po mou 'IncoU KptacoU0 siq 700q T0XÀOUg &éTspicosuce ». 

2. — In locis citàtis ex Epistolis ad Timotheum, Paulum Apo- 
stolum nomine «y4gtou.X » non significasse gratiam gratis datam, 
sed gratiam gratum facientem, seu sanctificantem, scopus et con- 
textus orationis clamant; nam non gratia gratis data, sed gratia 
sanclificans in ordinatione accepta cum iure ad gratias actuales 
pro impletione pastoralis muneris, negligi poterat, remisse im- 
plendo pastoris munus, et ipsa sola excitari debebat edendo san- 
ctitatis fructus insignes. 

3. — Gratia sanctificans aptissime designatur ignis symbolo, et 
hoc Apostolus non obscure utitur, illis verbis: « &vapivnoxo 
ce &yalomupetv cO ydptoj.x coU toU ». 

4. — Apostolus continuo declarat qualis sit gratia, quam in 
ordinatione sua Timotheus acceperat, quamque cum ordinantur 
accipiunt omnes episcopi, et ait: « Non enim dedit nobis [episco- 
pis, Ecclesiae pastoribus] Deus Spiritum timoris, sed virtutis et 
dülectionis et sobrietatis ». Quae verba significant, in ordinatione 

episcopali per impositionem manuum Pauli Timotheum accepisse, 
sicuti accipiunt omnes similiter ordinati, — quod in textu citato 
Apostolus indicat, dicendo « mobis » — gratiam Spiritus Sancti, qua 
ad implendum munus a Deo ipsi commissum, robur et fortitudi- 
nem animi acquireret, dilectione ferveret, non sua sed quae lesu 
Christi quaereret, et sobrietatem seu moderationem servaret in omni- 
bus. Haec autem nonnisi gratiam sanctificantem significant, cum 
habitibus infusis et iure ad gratias actuales, collatam ut fideliter 
impleri posset ministerium acceptum a Deo in ordinatione. 

5. — Idipsum confirmatur ex versu sequenti (vers. 8.): «Noli 
itaque», ait Ápostolus, « erubescere testimonium Domini nostri » : 
— id est, quoniam non timiditatis et ignaviae, sed fortitudinis et 
firmitatis spiritum vi ordinationis tuae a Deo accepisti; metus 
ignominiae et persecutionis a suscepto munere strenue implendo 
retrahere te non debet; — «sed collabora Evangelio secundum 
virtutem Dei ». 

6. — Demum gratiam sanctificantem, ad fideliter exequendum 
munus traditum, esse illam de qua loquitur Paulus, quamque 
Timotheum in ordinatione sua dicit accepisse, iterum manifeste 
apparet ex vers. I4. eiusdem capitis primi. Etenim Apostolus post- 
quam Timotheum discipulum suum carissimum adhortatus fuerat 
ad excitandam gratiam in Episcopali ordinatione acceptam, et 
virtute eiusdem gratiae «ad collaborandum Evangelio » sine ulla 
tribulationum formidine; commendat eidem Timotheo primarium 
pastoris officium, et ait (vers. 14.): « Bonum depositum custodi », 
doctrinam nempe, instar depositi creditam tibi fidelissime custo- 
diendam, tuisque successoribus integerrime tradendam. — At quo- 
modo inter tot humanarum opinionum varietates , tot obstacula 
et fraudes, depositum commissum aliisque tradendum, intactum, 
incontaminatum custodiri poterit? — Ad hoc diffhicillimum munus 
exequendum, ait Apostolus, accepisti in ordinatione tua gratiam 
Spiritus Sancti, quam et nos omnes, cum pastorale munus nobis 
commissum fuerit, accepimus; illa roboratus, impositum tibi mu- 
nus exequi poteris; — ideoque addit: « Depositum custodi per 
Spiritum Sanctum. qui est in. nobis » : — nimirum per gratiam Spi- 
ritus Sancti, in ordinatione acceptam, habitualem, quae dat nobis 
ius ad auxilia quibus depositum nobis traditum servare valemus. 

Postrema nota, cuius existentia in ordinatione sacra demon- 
strari debet, ut haec veris et proprie dictis sacramentis novae legis 

accenseatur, est institutio a Christo permanenter facta ritus in 
ordinatione adhibiti. — Verum ex probationibus allatis institutio 
Christi clarissime per se patet. Eumdem enim ritum vidimus in 
Scripturis semper commemoratum, cum de ordinationibus pasto- 
rum Ecclesiae ageretur; — et simul vidimus hunc ritum conferre, 
efficacitate sua instrumentali, gratiam sanctificantem. — At nonnisi 
Christus signo sensibili seu ordinationis ritui efficacitatem  tri- 
buere potest ut conferat, tamquam instrumentum Dei et ipsius 
Christi, gratiam sanctificantem. — Ergo Christus instituit ordina- 
tionis ritum, in Scripturis commemoratum, de quo hucusque lo- 
cuti sumus; illumque ut in Ecclesia perpetuo futurum instituit, 
utpote qui esset ad initiandos Ecclesiae pastores usque ad con- 
summationem saeculi permansuros. — Quare in ordinationibus 
horum Pastorum semper eumdem ritum fuisse adhibitum, quoad 
Ecclesiae Christianae initia, Scriptura testatur; et quoad sequen- 
tes aetates, ut mox videbimus, Traditio. 

II. Sed iam ad vindicandam veritatem sacramenti Ordinis ex 
testimoniis Patrum animo nos convertamus. Et quidem in eorum 
scriptis multa ad rem pulcherrimaque nobis obviam sese dant; 
sed ex iliis multis nonnisi pauca seligamus ac producamus ne- 
cesse est. 

S. Greg. Nyssenus (Orat. in Bapt. Christi — Mign., P. G. t. 46, 
p. 582.) gratiam sanctificantem collatam a Deo efficacitate ordina- 
tionis, quae in Ecclesia peragitur, egregie docet. Etenim postquam 
vim et efficaciam verborum sacramentalium , quibus sacramenta 
Baptismi et Eucharistiae conficiuntur, declaraverit, ita prosequitur: 
« Eadem verbi [id est formae sacramentalis] vis etiam sacerdotem 
augustum et honorandum facit, novitate benedictionis a communi- 
tate vulgi segregatum. Cum enim heri ac tempore superiori unus 
e multitudine ac plebe esset, repente redditur praeceptor, praeses, 
doctor pietatis, mysteriorum latentium praesul; eaque contingunt 
ei, cum nihil vel corpore vel forma mutatus, sed, quod ad speciem 
externam attinet, ille sit qui erat, invisibili quadam vi ac gratia. in- 
visibilem animam in melius transformatam. gerens ». 

S. Ioagnes Chrysostomus frequenter eamdem ordinationis gra- 
tiam aureo atque copiosissimo celebrat eloquio. Etenim in lib. 3. 
de Sacerdotio (num. 4.) Paraclitum Spiritum sacerdotium ordi- 
nasse docet his verbis: — «Sacerdotium in terra peragitur, sed 
coelestium ordinum classem obtinet: et iure quidem merito. Non 

enim homo, non angelus, non archangelus, non alia quaepiam 
creata potestas, sed ipse Paracletus hoc officium ordinavit, qui 
manentibus in carne auctor fuit ut Angelorum ministerium animo 
conciperent ». — Et mox, ex dignitate ad quam Spiritus Sanctus 
sacerdotes evehit arguens excellentiam gratiae qua illos cumulat, 
prosequitur: «Si quis secum reputet, quantum illud sit, nempe 
hominem carne et sanguine involutum prope beatam illam et 
immortalem naturam constitui, tunc probe intelliget, quanto ho- 
nore Spiritus gratia sacerdotes ornaverit ». 

Nec minus aperte loquitur in Hom. de resurrectione mortuor., 
n. 8. (Migne, P. G. t. 50. p. 432.). « Nisi nunc », ait, « etiam esset 
arrhabo Spiritus, neque baptisma adhibitum esset, neque peccato- 
rum remissio, neque iustitia et sanctificatio facta esset; neque 
adoptionem filiorum Dei accepissemus, neque percepissemus my- 
steria; corpus enim et sanguis mysticus non fiunt absque Spiri- 
tus gratia: neque sacerdotes habuissemus, neque enim has ordi- 
nationes sine tali descensu fieri est possibile». 

Et in Ep. II. ad Tim., Homilia r. (n. 2.) exponens verba 
Pauli, ex quibus superius argumentati sumus, ita ipsum Paulum 
inducit loquentem: «Ideo cum sciam te non simulatam fidem 
habere, te commonefacio: alacritate quippe opus habes ut exsu- 
scites gratiam Dei. Ut enim ignis opus habet lignis, sic et gratia 
alacritate nostra, ut semper ferveat. * Admoneo te ut resuscites 
gratiam Dei, quae est in te per impositionem manuum mearum *; 
id est, gratiam Spiritus, quam accepisti, ut praesis Ecclesiae, ut 
signa edas, et cultum omnem exhibeas. Penes nos enim est illam 
vel exstinguere vel accendere: idcirco alibi dicit, * Spiritum nolite 
extinguere ' (I. Thess. v. 19.). Ex ignavia enim et negligentia 
exstinguitur; ex vigilantia et attentione excitatur. Est quidem in 
te, sed tu ardentiorem efhcito; id est, fiducia impleto, gaudio, 
laetitia: sta viriliter ». 

S. Cyrillus Alexandrinus ostendit, ritibus veteris legis praefr- 
guratam fuisse collationem gratiae sanctificantis in sacris mini- 
strorum Ecclesiae ordinationibus. — Haec enim habet in lib. 12. 
Comm. in Ev. Ioannis (xx. 22. 23.; Migne P. G. t. 74. p. 711): 
« Vetus itaque et in Litteris posita lex, umbras habens et exem- 
plaria verorum, corporalius, ut ita dicam, et rudius res sacras ex- 
plicari iubebat. Moses itaque beatus, Deo rursus id iubente, aquis 
ablui, cum Aaronem ipsum, tum Levitas praecepit. Deinde per- 

fectionis immolato ariete, cruore eius unxit auriculae dextrae par- 
tem infimam, ut scriptum est, tum dextrae manus ac dextri pedis 
extremum, Christi mysterii typum tamquam 'in imagine depingens. 
Nam cum aqua et sanguis ea sint per quae fiebat sanctificatio, 
quomodo vel unde dubitari potest quin pulchritudo veritatis in 
obscurioribus adhuc typis formaretur? Dominus autem noster 
Iesus Christus, in veritatis vim figura legis translata, divinorum 
altarium sacerdotes per seipsum perfecit... Perfecit vero, per 
veram sanctificationem, suae naturae participes communicatione 
Spiritus efficiens, ac veluti refingens naturam hominis ad super- 
naturalem vim atque gloriam ». 

Theodoretus ordinationis gratiam passim commemorat. Quae- 
dam tantum loca referre, brevitatis causa, cogimur. — In Ep. I. 
ad Tim. v. ad verba Pauli (vers. 22.), « manus cito nemini impo- 
sueris, neque communicaveris peccatis alienis », adnotat: « Opor- 
tet enim prius examinare vitam eius qui ordinatur; deinde in ipsum 
invocare gratiam Spiritus ». — In Ep. 2. ad Tim. r., exponens verba 
quae leguntur versu 6.: « Propter quam causam admoneo te ut 
resuscites gratiam Dei, quae est in te per impositionem manuum 
mearum », ait: « Hortor te ut animi tui alacritate excites gratiam 
Spiritus quam accepisti per meam ordinationem. Quemadmodum enim 
oleum lampadis flammam efhcit vehementiorem, ita animi alacri- 
tas attrahit gratiam Spiritus... . . Sanctissimi Spiritus gratiam de- 
dit nobis Deus, non ut pericula pro pietate timeamus, sed ut di- 
vina virtute referti, et ipsum ardenter amemus, et insolentes animi 
nostri perturbationum motus castigemus ». 

Idem Theodoretus ordinationem  Acepsimatis ita describit 
(Relig. Hist. xv.): « Hic [Acepsimas] genibus flexis gratiam expe- 
ctabat, ille [Ecclesiae pontifex] manum imponens Spiritui famu- 
labatur ». — Et in Eccl. Hist. l. 4. c. 20., referens Mosis Monachi 
ordinationem, veritati quam vindicamus novum testimonium per- 
hibet his verbis: « Annuens », inquit, « postulationi Valens Ale- 
xandriam duci sanctum virum iussit, ibique propter loci vicinita- 
tem pontificali gratia insigniri. Quo perductus cum esset, videretque 
Lucium sibi manum velle imponere: * Absit, inquit, * ut manu 
tua consecrer. Nam, te invocante, Spiritus gratia non venit '. Cui 
Lucius: * Qua ductus ', ait, * coniectura hoc dicis '? Et ille: * Non 
coniecturam sequor ', inquit, *sed certo scio: quia cum apostoli- 
cis dogmatibus pugnas, et contraria doces, et blasphemiae verbo- 

rum impia facta conveniunt '.... Haec ille fidenti animo dicebat. 
Hic vero caedem spirans audiebat, et occidere quidem cupiebat, 
sed verebatur, ne restinctum bellum iterum accenderet. Quare ad 
alios episcopos duci iussit quos optarat. Àb his ergo percepta 
cum admirabili fide gratia pontificali, ad eos profectus est, qui 
ipsum postularant ». 

Et haec ex Patribus Graecis allata sufficiant: — ex Latinis 
etiam disertissima quaedam testimonia pro re nostra nunc au- 
diamus. 

S. Augustinus, inter alia quae citari possent, egregie et aper- 
tissime pro nobis loquitur in libro secundo contra Epistolam 
Parmeniani, cap. 13. Refert enim et confutat quorumdam Dona- 
tistarum opinionem his verbis (n. 28.): «Illud quod quidam eorum 
veritate convicti dicere coeperunt, * baptismum quidem non amit- 
tit qui recedit ab Ecclesia, sed ius tamen dandi amittit ': multis 
modis apparet frustra et inaniter dici....... Utrumque enim Sa- 
cramentum est; et quadam consecratione utrumque homini da- 
tur: illud, cum baptizatur; istud, cum ordinatur; ideoque in Ca- 
tholica utrumque non licet iterari. Nam si quando ex ipsa parte 
venientes etiam praepositi, pro bono pacis correcto schismatis er- 
rore suscepti sunt, et si visum est opus esse ut eadem officia 
gererent quae gerebant, non sunt rursum ordinati; sed sicut ba- 
ptismus in eis, ita Ordinatio mansit integra; quia in praecisione 
fuerat vitium, quod unitatis pace correctum est; non in sacra- 
mentis, quae ubicumque sunt, ipsa sunt. Et cum expedire hoc 
iudicatur Ecclesiae, ut praepositi eorum venientes ad catholicam 
societatem honores suos ibi non administrent; non eis tamen 
ipsa Ordinationis sacramenta detrahuntur, sed manent super eos. 
Ideoque non eis in populo manus imponitur, ne non homini, 
sed ipsi sacramento fiat iniuria». — Et paulo post ( num. 30.) 
adversus eosdem adversarios Donatistas, ait: «Ipsi explicent quo- 
modo sacramentum baptizati non possit amitti et sacramentum 
ordinati possit amitti, quoniam dicunt: * Recedens ab Ecclesia 
baptismum quidem non amittit, ius dandi tamen amittit '? Si enim 
utrumque sacramentum est, quod nemo dubitat; cur illud non amit- 
titur et illud amittitur? Neutri sacramento iniuria facienda est ». 

S. Leo Magnus, scribens ad Dioscorum Alexandrinum (Ep. 9. 
c. I.) docet, ieiunium, quod Ordinum conferendorum occasione 
tum a conferente tum a suscipientibus servabatur, ex Traditione 

Apostolica originem habuisse; «ut intelligamus quanta et dan- 
tium et accipientium devotione curandum sit, ne tantae benedictio- 
fis sacramentum negligenter videatur impletum ». 

Et idem S. Leo Magnus in Epist. ad episcopos Africanos Pro- 
vinciae Mauritaniae (Epist. 12. cap. 3.), urgens illud Apostoli I. 
ad Tim. rm. 2., « oportet episcopum... esse unius uxoris virum », 
ait hanc praeceptionem semper habitam fuisse ut «sacratam »; 
et quia in quibusdam ordinationibus servata non fuerat, exclamat: 
« Quis igitur tolerare audeat quod in /anti sacramenti perpetratur 
iniuriam? » ... — Deinde statuit (c. 9): «Unde si qui episcopi 
talem consecraverint sacerdotem qualem esse non liceat, etiamsi 
aliquo modo damnum proprii honoris evaserint, ordinationis ta- 
men ius ulterius non habebunt, nec umquam ei sacramento. inter- 
erunt , quod, neglecto divino iudicio, immerito praestiterunt ». 

Unum adhuc testimonium adiiciam. — S. Gregorius Magn. in 
I. Reg. x. 9. (Exp. in I. Reg. lib. 4. c. 5. n. 23.) inquit: «In eo 
quod immutatum cor Saul habere dicitur, novis praedicatoribus 
sanctae Ecclesiae similatur, qui, cum ordinem praedicationis ac- 
cipiunt, per divinam gratiam meliores fiunt. Samuel quippe Saul 
in principem unxit, Deus autem ei cor aliud immutavit, quia 
sacrorum. ordinum. sacramenta ab. Ecclesiae doctoribus foris accipimus, 
sed sacramentorum. virtute ab. omnipotente Deo. interius. roboramur. 
Virtus vero sacramenti gratia est spiritus. septiformis. Quam certe 
gratiam qui accipiunt, quasi alio accepto corde, immutantur, quia 
quos gratia sua Sanctus Spiritus roborat, esse eos facit protinus 
quod non erant ». 

Et insuper argumentum praescriptionis recolas pro sacramenti 
Ordinis existentia, quod invenies in hoc opere de Re Sacramen- 
taria, Vol. 1. l. x. de Sacramentis in. Genere, p. 1. a. 4. 

III. Demum congruentiae rationes gravissimae pro re nostra mi- 
litant, quas breviter ac concinne proposuit P. Hurter ( Theolog. 
dogm. tom. 3. p. 436.); «Si enim a) ritus», inquit, «quo homines 
aggregantur Ecclesiae et filii iunt Dei, sacramentum est; sacra- 
mentum erit ritus ille, quo Ecclesiae praeficiuntur et constituuntur 
patres filiorum. Dei. Si b) ritus ille, quo Christi subditi promo- 
ventur in eiusdem milites, gratiae est efficax; quanto magis ille, 
quo seliguntur in militum duces, Christi ministros et fidei do- 
Ctores. Si c) status mairimonialis propter adnexas difficultates et 
Onera, diuturnitatem, momentum, gratia sanctificatur et fovetur; 

a fortiori status elericalis, in primis sacerdotalis, qui excellentior, 
altior, difficilior est, quo quis totum se Ecclesiae devovet. Cum 
denique 4) Ecclesiae ministri, sacerdotes in primis, ministri quo- 
que sint Eucharistiae, quae omnium mysteriorum est apex, decet 
divinam providentiam, eos condigne ad tam celsum munus gratia 
praeparare et disponere ». 


ARTICULUS SECUNDUS 


De numero Ordinum Ecclesiasticorum. 


Existentia sacramenti Ordinis adserta et vindicata, ad inqui- 
rendum eius 'ambitum progredimur; et primo numerum Ordi- 
num ecclesiasticorum quaeremus, deinde utrum unicuique eorum 
ratio veri et proprie dicti sacramenti competat necne, investi- 
gabimus. 

Iamvero, ad numerum ordinum quod attinet, Concilium 
Tridentinum, sess. 23. can. 2., definivit: «Si quis dixerit, praeter 
sacerdotium non esse in Ecclesia catholica alios ordines, et ma- 
iores et minores, per quos, velut per gradus quosdam, in sacer- 
dotium tendatur; anathema sit». — Et can. 6.: «Si quis dixerit, 
in Ecclesia catholica non esse hierarchiam divina ordinatione in- 
stitutam, quae constat ex episcopis, presbyteris et ministris; ana- 
thema sit». Et can. 7.: «Si quis dixerit, episcopos non esse 
presbyteris superiores, vel non habere potestatem confirmandi et 
ordinandi; vel eam, quam habent, illis esse cum presbyteris com- 
munem... anathema sit». 

Ex his definitionibus constat de fide esse credendum: r. — 
dari in Ecclesia Catholica ordines maiores et minores: 2. — ex di- 
vina institutione esse episcopos, presbyteros et ministros. — Quot 
autem sint horum ministrorum gradus, ac proinde quot sint or- 
dines ministrorum, Concilium Tridentinum non definivit. Attamen 
hac etiam; de re Concilium voluit Christifidelibus veram doctri- 
nam, fideliter ab eis profitendam, tradere; idque praestitit eiusdem 
sessionis cap. 2. Haec sunt Concili verba: — « Cum autem di- 
vina res sit tam sancti sacerdotii ministerium, consentaneum fuit, 
quo dignius et maiori cum veneratione exerceri posset, ut in 
Ecclesiae ordinatissima dispositione plures et diversi essent mi- 
nistrorum Ordines, qui sacerdotio ex officio deservirent, ita dis- 

tributi, ut, qui iam clericali tonsura insigniti essent, per minores 
ad maiores ascenderent. Nam non solum de sacerdotibus, sed et 
de diaconis Sacrae Litterae apertam mentionem faciunt; et quae 
maxime in illorum ordinatione attendenda sunt, gravissimis verbis 
docent; et ab ipso Ecclesiae initio sequentium Ordinum nomina 
atque uniuscuiusque eorum propria ministeria, Subdiaconi scilicet, 
Acolythi, Exorcistae, Lectoris, et Ostiarii, in usu fuisse cogno- 
Scuntur, quamvis non pari gradu. Nam subdiaconatus ad maiores 
ordines a Patribus et sacris Conciliis refertur, in quibus et de 
aliis inferioribus frequentissime legimus ». — Quibus verbis Con- 
cilium Tridentinum indubie docuit, septem Ordines in Ecclesia 
Catholica esse recensendos. 

Et iuxta has Conc. Trid. declarationes, Catechismus eiusdem 
Concilii, iussu S. Pii V. Pontificis Maximi promulgatus,, quae- 
stioni propositae, « Ordines ministrorum Ecclesiae quot sint, et 
quinam » , respondet (p. 2. de Ordine, n. 24.): « Docendum erit 
hosce omnes Ordines septenario numero contineri, semperque 
ita a Catholica Ecclesia traditum esse, quorum nomina haec sunt, 
ostiarius , lector, exorcista, acolythus, subdiaconus, diaconus, 
sacerdos ». 

Septem igitur Ordines, his nominibus in Ecclesia distinctos, 
admittendos esse probabimus: — et nunc in antecessum, ad cla- 
ram doctrinae, quam vindicabimus, intelligentiam, necnon ad dif- 
ficultates praecavendas, nonnulla praemittimus et declaramus. 

I. — Ordinis ecclesiastici nomen dupliciter sumi potest, stri- 
ctiori scilicet sensu et latiori. Strictiori sensu, Ordo, ut iam ab 
initio huius tractationis animadvertimus, gradus est in hierarchia 
ecclesiastica, certo ac solemni ritu collatus, quo minister Ecclesiae 
consecrationem quandam, et ad exercendas actiones spectantes 
sacrificium et altaris ministerium potestatem accipit. Latiori au- 
tem sensu Ordo appellatur sive status, sive officium eorum qui 
quomodocumque se devovent divinis obsequiis; etiamsi haec ad 
sacrificium Missae non referantur. — In praesenti quaestione, sicut 
in toto decursu Tractatus, de Ordinibus strictiori significatione 
acceptis agimus. 

2. — Ministri Ecclesiae, iam in aliquo ecclesiastico Ordine 
constituti, quandoque ob aliud officium eis commissum, praeter 
functiones Ordinis communes, aliis nominibus antiquitus voca- 
bantur, quae officium aliud non autem novum Ordinem eis col- 

latum .significabant. Ita inter clericos ordinatos, ii quibus cura 
committebatur humandi corpora defunctorum, praesertim marty- 
rum, appellati fuerunt Fossarii, aut Laborantes, graece Kom cat, 
xXÀ Komwvveo: — Cantores vel Psaltae vocabantur qui in eccle- 
siasticis functionibus canere debebant; — et similiter, ratione of- 
ficii eis commissi, alii ex Ecclesiae ministris dicebantur Custodes 
martyrum, seu locorum in quibus corpora martyrum condita erant; 
Catechistae vel Doctores audientium ; Defensores pauperum et Eccle- 
siarum ; Oeconomi et Apocrisiarii. 

3. — Tonsura clericalis non est Ordo, sed ritus ab Ecclesia 
institutus, per quem homo disponitur ad amplectendam vitam 
clericalem, et ad Ordines suscipiendos. « Ut homines », ait Ca- 
techismus Concilii Tridentini (p. 2. de Ordine, n. 27.), «ad ba- 
ptismum exorcismis, ad matrimonium sponsalibus praeparari so- 
lent; ita cum, tonso capillo, Deo dedicantur, tamquam aditus ad 
Ordinis sacramentum illis aperitur: declaratur enim qualis esse 
debeat qui sacris imbui cupit. Nam clerici nomen, quod ei tunc 
primum imponitur, ab eo deductum est, quod Dominum sortem 
et haereditatem suam habere incipiat, veluti qui in Hebraeorum 
populo, divino cultui mancipati erant: quibus vetuit Dominus 
aliquam agrorum partem in terra promissionis distribui, cum 
inquit: Ego pars et haereditas tua. Ac quamvis id omnibus fide- 
libus commune sit, praecipua tamen ratione eis conveniat necesse 
est, qui se Dei ministerio consecrarunt ». 

4. — Potestas ecclesiastica duplex distingui debet, ordinis 
nempe et iurisdictionis. — Haec, seu potestas iurisdictionis, tota 
in corpore Christi mystico versatur; cum ad eam spectet chri- 
stianum populum regere, gubernare ac dirigere ad aeternam 
coelestemque beatitudinem. — Potestas autem Ordinis ad verum 
Christi corpus in mysterio Eucharistiae realiter praesens tota re- 
fertur; ita tamen ut non solum consecrandae Eucharistiae vim 
habeat, sed ad eam accipiendam hominum animas praeparet, 
atque idoneos reddat, et cetera omnia complectatur quae ad Eu- 
charistiam consecrandam et suscipiendam quovis modo referan- 
tur. — Ordines igitur secundum habitudinem ad Eucharistiam 
distinguuntur: — id est, secundum potestatem quam conferunt 
sive ad consecrationem corporis et sanguinis Christi, sive ad 
quamdam cooperationem circa corporis et sanguinis Christi con- 
secrationem ac susceptionem. 

$. — Hinc aliquo vero sensu dici potest duplicem tantum 
esse in Ecclesia gradum et ordinem, sacerdotum scilicet et mini- 
strorum; id est, eorum qui Augustissimum Eucharistiae Sacrifi- 
cium offerre possunt ac debent, et eorum qui, relate ad sacrificium 
Eucharistiae, sacerdotibus ministrant. 

6. — Sacerdotium est ministrorum ecclesiasticorum Ordo su- 
premus: — verum etsi omnes sacerdotes eamdem potestatem ha- 
beant offerendi Missae sacrificium, non omnes eadem potestate 
donantur, quae spectet sive corpus Christi mysticum, sive corpus 
Christi naturale in Eucharistia. Quamobrem sacerdotium est du- 
plex, summum seu primi Ordinis, quod est episcopatus; et secundi 
ordinis, quod simpliciter sacerdotium appellatur, et est fresbyte- 
ratus. 

7. — Ex dictis facile intelligitur sensus quarumdam locutionum, 
quae non raro occurrunt apud Patres, dum quandoque duos Or- 
dines in Ecclesia, scilicet sacerdotum et ministrorum, quandoque 
tres Ordines enumerant, episcoporum, presbyterorum et diacono- 
rum: — spectant enim vel duplicem habitudinem ministrorum 
Ecclesiae ad Eucharistiam, ve] cum hac habitudine spectant etiam 
duplicem gradum sacerdotii, propter quem triplex ordo hierar- 
chicus constituebatur. — Similiter intelligitur qua ratione Con- 
cilium Tridentinum declaret ecclesiasticam hierarchiam divina 
institutione constare ex «episcopis, presbyteris et. ministris»; et in 
enumeratione Ordinum ecclesiasticorum (sess. 23. c. 2.) non in- 
dicet episcopatum. Enumeravit enim, tamquam supremum Ordi- 
nem, sacerdotium, quod episcopatum et presbyteratum complectitur; 
qui tamen inter se ita distinguuntur ut Ordo presbyteratus seu 
sacerdotii secundi ordinis, sacerdotio primi ordinis seu episcopatui, 
qui tamquam Ordo a presbyteratu distinctus considerari debet, 
subordinetur. 

8. — Eadem ratione patet cur antiquiores quidam Theologi, 
ut Paludanus et alii, dixerint octo esse in Ecclesia Ordines; sex 
enim ordinibus usque ad sacerdotium communiter numeratis, 
adiungebant loco Sacerdotii, Presbyteratum et Episcopatum. 
Nonnulli vero Canonistae Ordinibus proprie dictis addebant cle- 
ricalem Tonsuram, quae ad Ordines disponit; et ideo, latiori 
quodam sensu, dixerunt Ordines esse novem. 

9. — Ministrorum ad altare multiplex est gradus et Ordo, si- 
cut multiplex est circa sanctissimam Eucharistiam ministrorum 

cooperatio. Haec vel Eucharistiam ipsam spectat, vel suscipientes; 
— et optime ab Angelico Doctore declaratur, in 4. dist. 24. q. 2. 
a. I. quaest. 2. (Suppl. q. 37. a. 2.). 

Haec sunt verba [S. Doctoris: — «Dicendum quod Ordinis 
sacramentum ad sacramentum Eucharistiae ordinatur, quod est 
sacramentum sacramentorum, ut Dionysius dicit, c. 3 Eccles. 
Hierarch., in princ. Sicut enim templum, et altare, et vasa, et 
vestes, ita et ministri, qui ad Eucharistiam ordinantur, consecra- 
tione indigent: et haec consecratio est Ordinis sacramentum. Et 
ideo distinctio Ordinum est accipienda secundum relationem ad 
Eucharistiam: quia potestas ordinis aut est ad consecrationem 
ipsius Eucharistiae, aut ad aliquod ministerium ordinatum ad hoc 
sacramentum Eucharistiae. 

« Si primo modo, sic est ordo sacerdotum: et ideo cum or- 
dinantur, accipiunt calicem cum vino, et patenam cum pane, 
accipientes potestatem conficiendi corpus et sanguinem Christi. 

« Cooperatio autem ministrorum est vel in ordine ad ipsum 
sacramentum, vel in ordine ad suscipientes. — Si primo modo, 
sic est tripliciter. Primo enim est ministerium, quo minister coo- 
peratur sacerdoti in ipso sacramento quantum ad dispensationem, 
sed non quantum ad consecrationem, quam solus sacerdos facit; 
et hoc pertinet ad diaconum. Unde in littera, 4. dist. 24. dicitur 
quod ad diaconum pertinet ministrare sacerdotibus in omnibus 
quae aguntur in sacramentis Christi: unde et ipse Christi san- 
guinem dispensat. Secundo est ministerium ordinatum ad materiam 
sacramenti ordinandam in sacris vasis ipsius sacramenti: et hoc 
pertinet ad subdiaconos: unde dicitur in littera, ibid., quod vasa 
corporis et sanguinis Domini portant, et oblationem in altari po- 
nunt: et ideo accipiunt calicem de manu episcopi, sed vacuum, 
cum ordinantur. Tertio est ministerium ordinatum ad praesentan- 
dam materiam sacramenti: et hoc competit acolytho. Ipse enim, 
ut in littera, ibid. dicitur, urceolum cum vino et aqua praepa- 
rat: unde accipit urceolum vacuum. — Sed ministerium ad prae- 
parationem recipientium ordinatum, non potest esse nisi super 
immundos, quia qui mundi sunt, iam sunt ad sacramenta per- 
cipienda idonei. Triplex autem est genus immundorum, secun- 
dum Dionysium, loc. sup. cit. Quidam enim sunt omnino infideles, 
credere nolentes; et hi totaliter etiam a visione divinorum et 
coetu fidelium arcendi sunt: et hoc pertinet ad ostiarios. Quidam 


ART. II. — DE NUMERO ORDINUM ECCLESIASTICORUM. 427 


autem sunt volentes credere, sed nondum instructi, scilicet cate- 
chumeni; et ad horum instructionem ordinatur ordo lectorum: et 
ideo prima rudimenta doctrinae fidei, scilicet Vetus Testamentum 
eis legendum committitur. Quidam vero sunt fideles, instructi, 
sed impedimentum habentes ex daemonis potestate, scilicet ener- 
gumeni; et ad hoc ministerium est ordo exorcistarum. Et sic 
patet ratio et numeri et gradus ordinum ». 

IO. — Ordo diversimode sacer vocari potest. Si enim secun- 
dum se consideretur, quilibet Ordo dici potest sacer, cum sit 
solemni ritu collatus, et ad ministerium sacrum referatur. — Si 
vero Ordo sacer dicatur ille qui, ut loquitur S. Thomas (Suppl. 
q. 37. à. 3.), aliquem actum habet circa rem consecratam; «ires 
tantum sunt », prosequitur S. Doctor, «Ordines sacri, scilicet 
sacerdotium et diaconatus, qui habet actum circa corpus Christi et 
sanguinem consecratum, et subdiaconalus, qui habet actum circa. 
vasa consecrata». — Sin autem Ordo sacer appelletur ille cui. 
annexa sit obligatio continentiae quae ex ecclesiastica lege oritur, 
subdiaconatus est nunc utique, iuxta praesentem Ecclesiae Latinae 
disciplinam, Ordo sacer; sed hoc sensu sacer non fuit semper, 
subdiaconi enim illa lege primitus non adstringebantur. — Si 
demum Ordo sacer nuncupetur ille qui principatum sacrum, iuxta 
gradum suum, habet in Ecclesia; in hoc etiam sensu subdiaco- 
natus non est Ordo sacer: subdiaconus enim est subminister, et 
inservit Diacono. : 

II. — Si quaeratur qua ratione sacramentum Ordinis, quod 
unum est, in septem Ordines dividatur, seu, quod idem est, qua 
ratione septem Ordines unum efficiant sacramentum Ordinis; 
respondemus cum S. Th. (Suppl. q. 37. art. 1. ad 2.): « Divisio Or- 
dinis non est totius.integralis in suas partes, neque totius uni- 
versalis, sed totius potestativi: cuius haec est natura, quod totum 
secundum completam rationem est in uno, in aliis autem est 
aliqua participatio ipsius. Et ita est hic: tota enim plenitudo 
sacramenti huius est in uno Ordine, scilicet sacerdotio, sed in 
aliis est quaedam participatio Ordinis. Et hoc significatum est 
in hoc quod Dominus dixit, Num. xr. 17., Moysi: *Auferam de 
spiritu tuo, tradamque eis, ut sustineant tecum onus populi'. Et 
ideo omnes Ordines sunt unum sacramentum ». 

Et ut melius sensum huius doctrinae intelligamus, rem optime 
nobis declarabit Albertus Magn. (in 4. s. d. 24. a. 3). — «Dico», 

inquit, «quod hoc totum, medium est inter integrale et univer- 
sale: quia in modo constitutionis sive perfectionis ex partibus, 
simile est integrali, hoc est, per respectum partium ad totum: 
sed per respectum totius ad partes, habet similitudinem cum toto 
universali, quia praedicatur de qualibet parte: — sed deficit ab utro- 
que in aliquo; ab universali quidem, quia, licet praedicetur de 
omnibus, tamen secundum perfectam rationem suae potestatis non 
praedicatur nisi de ultimo; et de omnibus aliis praedicatur non 
secundum perfectam rationem, sed prout participatur aliquid de 
potestate ultimae partis, quia in omni toto potestativo semper 
pars potestatis antecedentis est in subsequente. Unde Boét. dicit, 
quod quidquid potest inferius, potest et superius, et non conver- 
titur: et Dionysius, quod superiora habent potestatem inferiorum 
excellenter et eminenter, sed non convertitur. À toto autem 
integrali deficit, quia essentia totius adest cuilibet parti, et pro- 
pter hoc etiam ratio adest, licet secundum potestatem imperfectam 
et perfectam, ut prius dictum est ». 
His praemissis, sit 

Septem in Ecclesia. catholica sunt. Ordines, scilicet. ostiarit, lectoris, 
exorcistae, acolythi, subdiaconi, diaconi et sacerdotis. Sacerdotium 
tamen est. Ordo bipartitus ; nam episcopi, qui sunt sacerdotes primi 
ordinis, sacerdotibus secundi ordinis seu presbyteris, iure. divino 
superiores sunt, potestate tum. Ordinis ium 1urisdictionis. 


Prima pars thesis, prout spectat sacerdotium et diaconatum, 
demonstrari non debet; hi enim ordines, in Scripturis Novi Te- 
stamenti frequenter commemorati et in tota Ecclesiae Catholicae 
historia passim occurrentes, a nemine respuuntur. Ceterum in ar- 
gumentis, quae afferemus, ad existentiam aliorum Ordinum de- 
monstrandam, tum de sacerdotio, tum de diaconatu mentio fiet. 
— Probanda est igitur existentia quinque ordinum quos in thesi 
praeter sacerdotium et diaconatum enumeravimus; et haec evin- 
citur unico argumento, quod subiungimus: 

Ili ordines, nec plures, nec pauciores, admittendi sunt, qui 
semper in Ecclesia uti tales agniti fuerunt. Atqui ordines qui in 
thesi recensentur, semper in Ecclesia ut tales admissi fuerunt. 
— Ergo. 

Minor, quae probari solum debet, ex multis ecclesiasticis 
documentis indubie eruitur. 

Et in primis, ad Ecclesiam Latinam quod attinet, Ordines, 
quos defendimus, nominantur in vetustissimis scriptis Patrum, 
qui modo unum, modo alium, modo plura, modo omnia simul, 
prout occasio scribendi ferebat, commemorant, ut distinctos cle- 
ricorum gradus ab omnibus agnitos. 

Tertullianus (l. de Praescript. c. 41.) dum haereticorum ordi- 
nationes condemnat, aperte alludit ad ordinationes rite peractas 
apud catholicos, et inter eas ordinationem Lectoris indicat: « Or- 
dinationes eorum », inquit, « temerariae, leves, inconstantes: nunc 
neophytos conlocant, nunc saeculo obstrictos, nunc apostatas 
nostros, ut gloria eos obligent, quia veritate non possunt... Itaque 
alius hodie episcopus, cras alius; hodie diaconus, qui cras lector ». 

Sed audiamus S. Cyprianum. In Epistola 3. ad « presbyteros 
et diaconos Romae consistentes » de Subdiacono loquitur: « Ac- 
cepi», ait, «a vobis litteras ad me missas per Crementium hy- 
podiaconum, quibus plenissime: de glorioso eius exitu instruerer; 
et exultavi satis quod, pro integritate administrationis eius, con- 
summatio quoque honesta processerit ». — Eumdem Crementium 
subdiaconum nominat clerus Romanus in Epistola 2. (inter Epist. 
S. Cypr.) «ad Clerum Carthaginensem ». 

In Epistola 24. « ad Clerum », S. Cyprianus de Ordinationi- 
bus Saturi Lectoris et Optati Subdiaconi ita scribit: « Cyprianus 
presbyteris et diaconibus fratribus salutem... Sed et illud ad vos 
perferre litteris meis debui, urgente causa, clero in Urbe consi- 
stenti litteras me misisse. Et quoniam oportuit me per clericos 
scribere, scio autem nostros plurimos absentes esse, paucos vero 
qui illic sunt vix ad ministerium quotidiani operis sufficere, ne- 
cesse fuit novos aliquos constituere qui mitterentur. Fecisse me 
autem sciatis lectorem Saturum et hypodiaconum Optatum con- 
fessorem, quos iam pridem communi consilio clero proximos fe- 
ceramus, quando aut Saturo die paschae semel atque iterum le- 
ctionem dedimus, aut quando cum presbyteris doctoribus lectores 
diligenter probaremus, Optatum inter lectores doctorem audien- 
tium constituimus, examinantes an congruerent illis omnia quae 
esse debent in iis qui ad clerum parabantur. Nihil ergo a me 
absentibus vobis novum factum est, sed quod iampridem com- 
muni: consilio omnium nostrum coeperat, necessitate urgente pro- 

motum est ». — Saturum lectorem et Optatum bypodiaconum iterum 
commemorat in Epistola 29. ad « presbyteros et diaconos Romae 
consistentes » ; et solum Saturum in Ep. 32. ad « clerum Cartha- 
ginensem ». | 

Sed prae ceteris notanda est Epistola 33., qua clero et plebi 
renuntiat Aurelium a se Lectorem fuisse ordinatum. Sanctum 
Antistitem audiamus. « Cyprianus presbyteris et diaconibus et 
plebi universae salutem. In ordinationibus clericis, fratres caris- 
simi, solemus vos ante consulere et mores ac merita singulorum 
communi consilio ponderare. Sed expectanda non sunt testimonia 
humana cum praecedunt divina suffragia. Aurelius frater noster, 
illustris adolescens, a Domino iam probatus et Deo carus, in 
annis adhuc novellus, sed in virtutis ac fidei laude provectus, 
minor in aetatis suae indole, sed maior in honore, gemino hic 
agone certavit; bis confessus, et bis confessionis suae victoria 
gloriosus, et quando vicit in cursu factus extorris, et cum denuo 
certamine fortiore pugnavit, triumphator et victor in praelio pas- 
sionis... Merebatur talis clericae ordinationis ulterioris gradus et 
incrementa maiora, non de annis suis, sed de meritis aestimandus. 
Sed interim placuit ut ab officio lectionis incipiat, quia et nihil 
magis congruit voci quae Dominum gloriosa praedicatione con- 
fessa est, quam celebrandis divinis lectionibus personare; post 
verba sublimia quae Christi martyrem prolocuta sunt, Evangelium 
Christi legere, unde martyres fiunt; ad pulpitum post catastam 
venire, illic fuisse conspicuum gentilium multitudini, hic a fra- 
tribus conspici, illic auditum esse cum miraculo circumstantis 
populi, hic cum gaudio fraternitatis audiri. Hunc igitur, fratres 
dilectissimi, a me et a collegis qui praesentes aderant, ordinatum 
sciatis. Quod vos scio et libenter amplecti et optare tales in Ec- 
clesia nostra quam plurimos ordinari ». 

In Epistola sequenti, seu 34. ad «clerum et plebem » pariter 
missa, S. Cyprianus de ordinatione alterius Lectoris loquitur, 
cuius merita confessionis amplissima celebrat laude. « Exultate 
Jdtaque », inquit, « nobiscum litteris nostris, quibus ego et collegae 
mei qui praesentes aderant, referimus ad vos Celerinum fratrem 
nostrum, virtutibus pariter. et moribus gloriosum, clero nostro, 
non humana suffragatione, sed divina dignatione coniunctum... 
"Hunc ad nos, fratres dilectissimi, cum tanta Domini dignatione 
venientem ... quid aliud quam super pulpitum, id est super tri- 

bunal Ecclesiae, oportebat imponi, ut loci altioris celsitate sub- 
nixus, et plebi universae pro honoris sui claritate conspicuus, 
legat praecepta et Evangelium Domini, quae fortiter ac fideliter 
sequitur. Iungendus in lectione Aurelio fuerat... Hos Lectores 
interim constitutos sciatis, quia oportebat ». 

Inter Epistolas S. Cypriani extat 79., quam Cypriano miserant 
Lucius aliique martyres ad metalla damnati, et ex ea constat 
Acolytbos etiam tunc fuisse in clero. « Supervenerunt litterae tuae, 
frater clarissime », inquiunt, « quas per Herennianum hypodiaco- 
num, et Lucianum et Maximum et Amantium acolytbos | misisti 
nobis; quibus lectis, recepimus in vinculis laxamentum, in pressura 
solatium et in necessitate praesidium, et excitati sumus et robustius 
animati ad si quid amplius fuerit poenarum ». — Hos acolythos 
nominant etiam Nemesianus, Dativus, Felix et Victor martyres in 
Epistola ab eis missa S. Cypriano (inter Epistolas S. Cypriani, 78.). 
Ipse S. Cyprianus in Epistola sua 28. «ad presbyteros et diaconos» 
de alio Acolytho loquitur, cui nomen erat Favorinus. 

Demum libello, martyrum nomine a Luciano conscripto, ad 
indulgentiam pro poenitentibus postulandam, Exorcistae ordo com- 
memoratur. « Universi confessores Cypriano papae salutem. Scias 
nos universis de quibus apud te ratio constituit quid post com- 
missum egerint, dedisse pacem, et hanc formam per te et aliis 
episcopis innotescere voluimus... Praesente de clero et Exorcista 
et. Lectore, Lucianus scripsit ». 

Eodem saeculo III. S. Cornelius Papa, in Epistola ad Fabium 
Antiochensis Ecclesiae praesulem missa anno 252., quam Eusebius 
Caesariensis in Historia ecclesiastica (l. 6. cap. 43.) nobis servavit, 
omnes Ordines esse tunc in Ecclesia Romana aperte declarat. De 
Novato enim haeretico scribens, S. Cornelius inquit: «Ergo ille 
Evangelii vindex, ignorabat unum Episcopum esse oportere in 
Ecclesia catholica. In qua tamen sciebat (quomodo enim illud 
nescire potuisset?) presbyteros quidem esse sex et quadraginta, 
septem autem diaconos totidemque subdiaconos , acolytbos duos et 
quadraginta, exorcistas et lectores cum ostiariis quinquaginta duos ». 

Saeculo IV. Concilium Carthaginiense IV. celeberrimum, cui 
S. Augustinus interfuit, anno 398. celebratum, non solum ordines 
omnes, quos vindicamus, commemorat, sed pro unoquoque sin- 
gilltim tradit ritum ordinationis. Hi enim sunt canones pro or- 
dinationibus : — 

Can. 2. «Episcopus cum ordinatur, duo episcopi ponant et 
teneant Evangeliorum codicem super caput et cervicem eius, et 
uno super eum fundente benedictionem, reliqui omnes episcopi, 
qui adsunt, manibus suis caput eius tangant ». 

Can. 5. « Presbyter cum ordinatur, episcopo eum benedicente, 
et manum super caput eius tenente, etiam omnes presbyteri, qui 
praesentes sunt, manus suas iuxta manum episcopi super caput 
illius teneant ». 

Can. 4. « Diaconus cum ordinatur, solus episcopus, qui eum 
benedicit, manum super caput illius ponat, quia non ad sacerdo- 
tium, sed ad ministerium consecratur ». 

Can. 5. «Subdiaconus cum ordinatur, quia manus impositio- 
nem non accipit, patenam de episcopi manu accipiat vacuam, et 
calicem vacuum. De manu vero archidiaconi urceolum cum aqua 
et mantile, et manutergium ». 

Can. 6. « Acolythus cum ordinatur, ab episcopo quidem do- 
ceatur, qualiter in officio suo agere debeat. Sed ab archidiacono 
accipiat ceroferarium cum cereo, ut sciat se ad accendenda Ec- 
clesiae luminaria mancipari. Accipiat et urceolum vacuum ad sug- 
gerendum vinum in Eucharistiam sanguinis Christi ».- 

Can. 7. « Exorcista cum ordinatur, accipiat de manu episcopi 
libellum, in quo scripti sunt exorcismi, dicente sibi episcopo: 
Accipe et commenda memoriae, et habeto potestatem imponendi 
manus super energumenum, sive baptizatum sive catechumenum ». 

Can. 8. «Lector cum ordinatur, faciat de illo verbum episco- 
pus ad plebem, indicans eius fidem ac vitam atque ingenium. 
Post haec, spectante plebe, tradat ei codicem, de quo lecturus est, 
dicens ad eum: Accipe et esto lector verbi Dei, habiturus, si fi- 
deliter et utiliter impleveris officium, partem cum eis qui verbum 
Dei ministraverint. 

Can. 9. « Ostiarius cum ordinatur, postquam ab archidiacono 
instructus fuerit, qualiter in domo Dei debeat conversari, ad sug- 
gestionem archidiaconi tradat ei episcopus claves Ecclesiae de 
altario, dicens: Sic age, quasi redditurus Deo rationem pro his 
rebus, quae his clavibus recluduntur ». 

Et ad ostendendum officium Psaltae non esse alium Ordinem 
a veris et proprie dictis Ordinibus distinctum, additur a Concilio 
canon IO., qui sic se habet: «Psalmista, id est cantor, potest 
absque scientia episcopi, sola iussione presbyteri ofhcium susci- 

pere cantandi, dicente sibi presbytero: Vide ut quod ore cantas, 
corde credas: et quod corde credis, operibus comprobes ». 

Hoc ipso saeculo IV. S. Paulinus Nolanus de S. Felice No- 
lanae Ecclesiae presbytero, qui temporibus Decii glorioso con- 
fessoris titulo illustris effectus, multo illustrior erat miraculis, 
quae ad eius tumulum creberrime fiebant, sancta eius munia in 
Ecclesia describens, canebat (poém. 15. v. 108.): 

.... Primis lector servivit in annis. 
Inde gradum coepit, cui munus voce fideli 
Adiurare malos et sacris pellere verbis. 

Et Sulpicius Severus in Vita S. Martini (n. 5.) narrat: « Ten- 
tavit autem idem Hilarius [S. Hilarius Pictaviensis] imposito 
diaconii officio sibi eum ( Martinum] arctius implicare et mini- 
sterio vincire divino. Sed cum saepissime restitisset, indignum 
se esse vociferans ... exorcistam eum esse praecepit, quam ille 
ordinationem, ne despexisse tamquam bumiliorem videretur, non 
repudiavit ». 

Eodem saeculo S. Siricius Pontifex Romanus definiens tempus 
quod in ministerio impendi debebat ut clericus ex inferiori ordine 
ad superiorem ascendere posset, decrevit, in Epistola ad Hime- 
rium Episcopum Tarraconensem (Epist. 1r. cap. 9.): « Quicumque 
... Se Ecclesiae vovit obsequiis a sua infantia, ante pubertatis 
annos baptizari, et lectorum debet ministerio sociari. Qui accessu 
adolescentiae usque ad tricesimum aetatis annum, si probabiliter 
vixerit, una tantum, et ea, quam virginem communi per sacer- 
dotem benedictione perceperit, uxore contentus, acolytbus et sub- 
diaconus esse debebit; postque ad diacomii gradum, si se ipse pri- 
mitus, continentia praeeunte, dignum probarit, accedat. Ubi si 
ultra quinque annos laudabiliter ministrarit, congrue fresbyterium 
consequatur. Exinde, post decennium, episcopalem cathedram pot- 
erit adipisci, si tamen per haec tempora integritas vitae ac fidei 
eius fuerit approbata ». 

Et in eadem Epistola (cap. r0.) continuo addit: 

«Qui vero iam aetate grandaevus, melioris propositi conver- 
sione provocatus, ex laico ad sacram militiam pervenire festinat, 
desiderii sui fructum non aliter obtinebit, nisi, eo quo baptizatur 
tempore, statim lectorum aut exorcistarum numero societur, si 
tamen eum unam habuisse vel habere, et hanc virginem acce- 
pisse constet uxorem. Qui dum initiatus fuerit, expleto biennio, 

per quinquennium aliud acolythus et subdiaconus fiat, et sic ad 
diaconium, si per haec tempora dignus iudicatus fuerit, provehatur. 
Exinde iam accessu temporum, presbyterium vel episcopatum, si 
eum cleri ac plebis edecumarit electio, non immerito sortietur ». 
— Demum (cap.13.): « Monachos quoque », inquit, « quos tamen 
morum gravitas et vitae ac fidei institutio sancta commendat, 
clericorum officiis aggregari et optamus et volumus; ita ut qui 
intra tricesimum aetatis annum sunt, in minoribus per gradus 
singulos, crescente tempore, promoveantur ordinibus: et sic ad 
diaconatus vel presbyterii insignia, maturae aetatis consecratione, 
perveniant. Nec saltu ad episcopatus culmen ascendant, nisi in 
his eadem, quae singulis dignitatibus superius praefiximus, tem- 
pora fuerint custodita ». 

Initio saeculi V., S. Innocentius L, Ep. 38. ad Episcopum 
Nucerinum (cap. 5.), scribebat, tempora «a maioribus » constituta 
pro ordinibus» conferendis, omnino esse servanda, «nec cito 
quilibet lector, cito acolythus, cito diaconus, cito sacerdos fiat ». 

Et successor eius S. Zosimus Papa in Epistola ad Hesychium 
episcopum Salonitanum vigore apostolico inculcabat necessitatem 
servandi tempora statuta pro ordinationibus: «Si quid auctori- 
tati tuae», ait, «quod nos non opinamur, aestimas defuisse, 
supplemus. Obsiste talibus ordinationibus, obsiste superbiae et 
arrogantiae venienti. Tecum faciunt praecepta Patrum, tecum 
apostolicae sedis auctoritas. Si enim officia saecularia principem 
locum, non vestibulum actionis ingressis, sed per plurimos gra- 
dus examinato temporibus deferunt: quis ille tam arrogans, tam 
impudens invenitur, ut in coelésti militia, quae pensius ponde- 
randa est, et sicut aurum repetitis ignibus exploranda, statim 
dux esse desideret, cum tyro ante non fuerit, et prius velit do- 
cere quam discere? Assuescat in Domini castris, in lectorum 
primitus gradu divini rudimenta [Merl. rudimentis] servitii: nec 
illi vile sit exorcistam, acolythum, subdiaconum, diaconum per 
ordinem fieri: nec hoc saltu, sed statutis maiorum ordinatione 
temporibus. Iamvero ad presbyterii fastigium talis accedat, ut et 
nomen aetas impleat, et meritum probitatis stipendia anteacta 
testentur. Iure inde summi pontificis locum sperare debebit ». 

Evidens autem est in hoc decreto, sicut in praecedentibus 
Siricii et Innocentii, nolle Summum Pontificem omnes omnino 
Ordines, qui in Ecclesia tunc erant, recensere; sed solum prae- 

scribere tempus, quod nisi prius fuerit in exercitio alicuius Ordi- 
nis expletum, non poterat quis ad alium ordinem recipiendum 
licite admitti. — Hinc in Ordinibus a Zosimo commemoratis , 
non indicatur Ordo ostiariatus; non quia non erat Ordo, aut 
non debebat suscipi, sed quia non requirebatur ut munia eius 
omnes implerent tempore aliquo determinato, antequam promo- 
verentur ad superiorem Ordinem. — Hinc in eadem Ep. c. 3. ait: 
« Haec autem singulis gradibus observanda sunt tempora. Si ab 
infantia ecclesiasticis ministeriis nomen dederit, inter lectores usque 
ad vicesimum aetatis annum continuata observatione perduret »: 
et continuo addit: «Si maior iam et grandaevus accesserit, ita 
tamen, ut post baptismum statim, si divinae [militiae desiderat 
mancipari, sive inter lectores, sive inter exorcistas quinquennio 
teneatur: exinde acolythus vel subdiaconus quatuor annis; et 
sic ad benedictionem diaconatus, si meretur, accedat » etc. 

Eodem V. saeculo Gelasius Papa, Epist. 9. ad Episcopos 
Lucaniae, de eadem re agens, et temporis intervalla pro susce- 
ptione Ordinum imminuens ob urgentem quarumdam Ecclesia- 
rum necessitatem, statuit: 

«Priscis igitur pro sui reverentia manentibus constitutis, quae, 
ubi nulla vel rerum vel temporum perurget angustia, regulariter 
convenit custodire, eatenus ecclesiis quae vel cunctis sunt pri- 
vatae ministris, vel sufficientibus usque adeo dispoliatae servitiis, 
ut plebibus ad se pertinentibus divina munera supplere non va- 
leant, tam intuendi quam promovendi clericalis obsequii sic 
spatia dispensanda concedimus, ut, si quis, etiam de religioso 
proposito et disciplinis monasterialibus eruditus, ad clericale 
munus accedat...si assecutus est litteras, sine quibus vix for- 
tassis ostiarii possit implere ministerium; ut, si his omnibus quae 
sunt praedicta fulcitur, continuo lector, vel notarius, aut certe 
defensor effectus, post tres menses existat acolytbus, maxime si 
huic aetas etiam suffragatur; sexto mense subdiaconi nomen ac- 
cipiat: ac si modestae conversationis honestaeque voluntatis exi- 
stit, nono mense diaconus, completoque anno sit presbyter: cui 
tamen, quod annorum interstitia fuerant collatura, sancti propositi 
sponte suscepta doceatur praestitisse devotio ». 

Et ad idem saeculum V. quod attinet, S. Hieronymus de 
omnium Ordinum collatione testimonium apertissimum reddit. — 
Etenim in Epistolis 102. et 103. ad S. Augustinum missis, Aste- 

rium Hypodiaconum nominat; et Commentario in Epist. ad Titum, 
II. I5., ait: « Non solum episcopi, presbyteri et diaconi debent 
magnopere providere ut cunctum populum cui praesident, 
conversatione et sermone praecedant; verum et inferior gradus, 
exorcistae, lectores, aeditui, et omnes omnino qui domui Dei ser- 
viunt. Quia vehementer Ecclesiam Christi destruit, meliores laicos 
esse quam clericos ». — Et demum in Ep. 52. ad Nepotianum, 
ubi vivendi formam describit quam Clerici sequi debent, de aco- 
lytho loquitur. 

Ne sim infinitus, documentis iam citatis solum hoc addam, 
nempe, saeculo VI, S. Gregorium Magnum in libro Sacramen- 
torum totum ritum quo Ordines omnes, incipiendo ab ostiario, 
usque ad ordinationem episcopi conferebantur, plenissime tradere. 
Ibi enim legimus: «Incipjt ordo ad sacros ordines benedicendos. 
Maiores gradus ante Evangelium, minores vero post communio- 
nem dantur... Ordinatio ostiarii . . . ordinatio lectoris. . . ordi- 
natio exorcistae . . . ordinatio acolythi... ordinatio subdiaconi » 
etc. — Et post S. Gregorii Magni aetatem, omnes scriptores ec- 
clesiastici, ut S. Isidorus Hispalensis, Beda, Rabanus Maurus et 
ceteri, qui de ecclesiasticis ordinibus et ordinationibus loquuntur, 
septem Ordines, atque hos tantum, recensuerunt. 

Manet igitur evidenter probatum, Ecclesiam Latinam, prout 
constat ex antiquissimis ac indubiis documentis, semper et abs- 
que ulla mutatione, septem ordines ministrorum, quos defendi- 
mus, agnovisse. 

Quod autem Ecclesia Graeca, primis christianae religionis 
saeculis, agnoverit etiam septem ecclesiasticos. Ordines, quos de- 
fendimus, ex sequentibus certis et pro re nostra validissimis do- 
cumentis ostendimus. 

In Concilio Antiocheno, habito anno 34:r., canone 6. statui- 
tur: «Si quis a proprio episcopo fuit excommunicatus, ne prius 
ab aliis suscipiatur, quam fuerit a proprio episcopo susceptus ... 
Idem autem decretum adversus laicos, et presbyteros, et diaconos, 
et eos qui sunt in cleri catalogo, observetur ». — Deinde in canone 
IO. clarius nominantur illi qui, praeter presbyteros et diaconos, 
inter clericos gradum habent. «Ii qui sunt in vicis vel pagis», 
inquit Concilium, «qui dicuntur chorepiscopi, etiamsi episcopi 
ordinationem manuumve impositionem acceperint, visum est, ut 
suum modum sciant... constituant autem lectores, bypodiaconos 

et exorcistas, et. eorum. promotionem sufficere existiment, nec presbyte- 
rum, nec diaconum ordinare audeant absque urbis episcopo, cui 
subiicitur ipse et regio ». 

Eodem saeculo IV. in Concilio Laodiceno, canone 20., statui- 
tur: « Quod non oportet diaconum ante presbyterum sedere, sed 
sedere cum iussu presbyteri. Similiter autem etiam haberi honorem 
diaconis a ministris et omnibus clericis oportet ». — Post diaconos 
ergo sequebantur illi qui hic ministri appellantur, seu subdiaconi, et 
post eos alii gradus clericalis ordinis numerabantur. — Pro sub- 
diaconis, canone 21. praescribitur: «quod non oportet ministros 
locum habere in diaconis [id est in locis Ecclesiae apud apsi- 
dem positis, quae et secretaria et pastophoria appellabantur], et 
Sacra vasa tangere»: — et in canone sequenti, seu 22., ostiaritus 
commemoratur: «Quod non oportet ministrum ferre orarium 
[stolam, qua utebantur presbyteri et diaconi], neque fores [*à« 
Oupas] relinquere ». Demum, canone 24., clarissime omnes mi- 
nistrorum Ordines commemorantur his verbis: «Quod non oportet 
sacro ministerio deditos, a presbyteris usque ad diaconos, et re- 
liquum ecclesiasticum ordinem, id est usque ad subdiaconos, le- 
clores, cantores, exorcislas et osliarios, et ex numero continentium 
et monachorum, ingredi tabernas ». 

Sub finem saeculi VII. Concilium Quinisextum in 4. canone 
statuit: « Si quis episcopus, vel presbyter, vel diaconus, vel sub- 
diaconus, vel lector, vel cantor, vel ostiarius, cum muliere Deo di- 
cata coierit, deponatur. ... Sin autem laicus, segregetur ». 

Acolythum nomine deputati et ceroferarii agnovisse videntur 
Graeci, saltem sequioris aetatis, et Orationem pro eius ordinatione 
ex antiquissimo Cryptoferratensi Bessarionis codice edidit Goarius 
in Euchologio. Qui et ibidem, apposita post ordinationem Lecto- 
ris nota, aperte testatur, praeter Lectores, de quibus nullum du- 
bium occurrere potest, « omnino indubium sibi esse, Ecclesiam 
Graecam ostiarios, exorcistas et acolythos suis ministris aggre- 
gasse ». 

Quod etiam cofstat ex Litteris ab Innocentio IV. missis 
anno 1254., ad Othonem episcopum Tusculanum et Sedis Apo- 
stolicae in Regno Cypri Legatum. Pontifex enim «expresse prae- 
cipit quod episcopi Graeci septem Ordines, secundum morem 
Ecclesiae Romanae, de cetero conferant, cum hucusque tres de mi- 
noribus neglexisse vel praetermisisse dicantur ». — Quibus verbis et 


438 DE ORDINE. 


illos Ordines iam primitus agnovisse Graecos, et suis olim clericis 
contulisse, sat aperte Innocentius IV. indicat. 

Quin etiam, eosdem Ordines nec omnino praetermissos fuisse 
à Graecis sequioris aetatis contendit Arcudius, his in rebus peri- 
tissimus, cum asserat, Ordines ostiarii, exorcistae et acolythi con- 
nexos fuisse cum Ordine lectoris, ac proinde in unica ordina- 
tione simul omnes quatuor minores Ordines ostiarii, exorcistae, 
lectoris et acolythi fuisse collatos. — Hoc ipsum sibi fuisse testa- 
tos Christophorum Campanam Canonarcham Chiensem, et Na- 
thanaélem S. Maurae Archiepiscopum refert Goarius (Euch. p. 239-). 
Dixerunt enim, scribit Goarius, « aequalem esse uttaque in Eccle- 
sia numerum Ordinum; ostiarios tamen, exorcistas et acolythos 
Graecam separatim non instituere, sed unica lectoris benedictione, 
quatuor a nobis minores Ordines vocatos conferre, atque ita uno 
lectoris ordine accepto, ostiarium, exorcistam, lectorem gt acoly- 
thum eumdem evadere ». Cuius quidem rationis indicium et si- 
gnum ostendebant, prosequitur Goarius, «quod lector ordinatus, 
idem sacris altaris foribus adstat, cereum Evangelio legendo prae- 
fert, Scripturam quoque sacram legit, atque energumenis ex Pon- 
tificis commissione, quae nunc tantum sacerdotibus demandatur, 
manus posset imponere ». 

Concludamus igitur et dicamus, hoc certis probationibus esse 
demonstratum, nempe antiquam et Orthodoxam Ecclesiam Grae- 
cam eosdem omnino Ordines ecclesiasticos agnovisse quos Ec- 
clesia Latina semper agnovit, et Concilium Tridentinum enume- 
ravit. 

In secunda parte tbesis statuimus, sacerdotium esse ordinem 
bipartitum, id est, complecti sub se ordinem presbyterorum, qui 
sunt sacerdotes inferioris seu secundi ordinis, et ordinem episco- 
porum, qui sunt summi sacerdotes, seu primi ordinis. 

Hanc episcoporum praeeminentiam saeculo IV. Aérius presby- 
ter Árianus impugnavit, cuius verba refert S. Epiphanius (Adver- 
sus haereses, lib. 3. tom. r. — haeresi 75. n. 3.): « Quanam in re 
presbytero », aiebat Aérius, «episcopus anfecellit? nullum inter 
utrumque discrimen est. Est enim amborum unus ordo, par et 
idem honor ac dignitas. Manus imponit episcopus, imponit et 
presbyter; baptizat episcopus, idem facit et presbyter; divinum 
omnem cultum administrat episcopus, non minus id facit et pre- 
sbyter; episcopus in throno sedet, et presbyter ». 

Hunc Aérii errorem *innovavit Calvinus, saeculo XVI., de 
primitiva Ecclesia christiana scribens (1l. 4. Inst. cap. 4. n. 2.): 
« Quibus docendi munus iniunctum erat, eos omnes nominabant 
presbyteros. Illi ex suo numero in singulis civitatibus unum eli- 
gebant, cui specialiter dabant titulum episcopi, ne ex aequalitate, 
ut fieri solet, dissidia nascerentur; neque tamen sic honore et 
dignitate superior erat episcopus, ut dominium in collegas habe- 
ret; sed quas partes habet Consul in Senatu, ut referat de nego- 
tiis, consulendo, monendo, hortando aliis praeeat, auctoritate sua 
totam actionem regat, et quod decretum communi consensu fue- 
rit, exequatur; id muneris sustinebat episcopus in Presbyterorum 
coetu, atque id ipsum pro temporum necessitate fuisse humano 
consensu inductum, fatentur ipsi veteres ». 

Longe longeque ab his erroribus remota fuit sententia quo- 
rumdam Scholasticorum , qui negaverunt, episcopatum esse a 
presbyteratu Ordinem distinctum. Ii enim in omnibus catholice 
sentientes, admittebant episcopos esse presbyteris superiores , fa- 
tebantur episcopatum a Christo Domino esse institutum , agno- 
scebant multa solis episcopis competere, quae non competunt 
presbyteris: — sed solum ex eo quod eamdem potestatem con- 
secrandi Eucharistiam habeant tum episcopi tum presbyteri, no- 
lebant in episcopatu agnoscere Ordinem diversum a presbyteratu, 
et malebant dicere, episcopatum esse novum officium respectu 
quarumdam actionum sacrarum; propter quod in consecratione 
sua episcopus characteris, in ordinatione presbyterali impressi , 
extensionem reciperet ad novam et ampliorem potestatem ac 
dignitatem. 

Verum, post Concilii Tridentini declarationes et definitiones, 
opinionem hanc veterum Scholasticorum, — quae magis in verbis, 
quam in re ipsa differt a doctrina quam defendimus — paulatim 
theologi dereliquerunt; et communiter nunc admittunt, episcopos 
non modo esse iure divino presbyteris superiores quoad potesta- 
tem tum ordinis tum iurisdictionis, sed etiam eos in sacerdotii 
apice ita esse constitutos, ut Ordine, a presbyterali Ordine di- 
stincto, sacerdotibus inferioribus seu presbyteris antecellant. 

Hoc sensu secunda pars thesis, superius proposita, intelligi 
debet, quam sequentibus argumentis demonstramus. 

Et ad potestatem ordinis quod attinet, episcopi ordinare pos- 
sunt presbyteros, presbyteri vero nunquam id valide facere pos- 


440 DE ORDINE. 


sunt. — Ergo episcopi presbyteris iure divino quoad potestatem 
ordinis antecellunt. 

Consequentia patet, nam 1) — potestas ordinandi presbyteros , 
est ad constituendos sacerdotes qui valeant consecrare Euchari- 
stiam et offerre sacrificium ; ac proinde est potestas ordinis. 
2) — est potestas quae non confertur humano iure, secus posset 
eodem iure vel episcopis auferri, vel conferri etiam presbyteris; 
ergo est potestas collata episcopis iure divino. 

Zntecedens probatur ex Traditione, quae clarissime relucet tum 
in perpetua Ecclesiae praxi, tum. in manifestis Patrum declaratio- 
nibus. 

Etenim, ut prius de praxi loquamur, in toto saeculorum de- 
cursu a prima legis christianae promulgatione usque ad nos, in 
tanta rerum, hominum ac circumstantiarum varietate, et in ma- 
ximis saepe atque urgentissimis Ecclesiarum particularium neces- 
sitatibus, nullum exemplum reperitur ordinationis presbyteri factae 
ab aliquo qui non esset episcopus, quaeque valida habita fuerit. 

Ex Patribus autem tria solum, brevitatis causa, afferam testi- 
monia. 

Et primo S. Hieronymus, quem Presbyteriani pro se invocant, 

aperte testatus solos episcopos ordinare posse presbyteros: etenim 
in Ep. r46., alias 85., ad Evangelum, sine ulla ambiguitate dicit 
(num. 1.): «Quid enim facit, excepta ordinatione, episcopus, quod 
presbyter non faciat? » 
.. S.Ioannes Chrysostomus, Hom. 11. in Ep. r1. ad Tim., cum 
dixisset" « inter episcopos et presbyteros ferme nihil interesse », — 
sunt enim pares quoad ineffabilem consecrandi Eucharistiam po- 
testatem, quam omnes sacerdotes in ordinatione presbyterali ac- 
cipiunt, — addit: «Sola quippe ordinatione superiores sunt, atque 
hoc tantum plus quam presbyteri habere videntur ». 

S. Epiphanius loquens de Aérii errore — quem appellavit 
(haeres. 75. n. 3.) «dogma supra bominum captum. furiosum et im- 
mane», — haec pro nobis disertissima profert (num. 4.): « Enim- 
vero totum illud [;Aérii dogma] stoliditatis esse plenissimum , 
prudens quisque facile perspicit, velut cum episcopum ac presby- 
terum adaequare conatur. Hoc enim constare qui potest? Siqui- 
dem episcoporum ordo ad gignendos Patres praecipue pertinet. 
Huius enim est Patrum in Ecclesia propagatio. Alter, cum Patres 
non possit, filios Ecclesiae regenerationis lotione producit, non 

tamen Patres aut magistros. Quinam vero fieri potest, ut is presby- 
terum constituat, ad quem creandum manuum imponendarum ius 
nullum habeat? ». 

Atque huc facit celebre documentum quod doctrinam simul 
et Ecclesiae praxim quoad rem nostram patenter ostendit. 

In Apologia S. Athanasii contra Arianos (n. 12.) his verbis 
calumniae Ischyrae, qui presbyterum se esse dicebat, refutantur: 
« Unde igitur presbyter Ischyras? quo ordinante? num Collutho? 
id enim solum restat. Atqui Colluthum, presbyterum obiisse, am- 
basque eius manus sine auctoritate fuisse, ac omnes qui ab eo, 
schismatis tempore, ordinati sunt, ad laicorum statum redactos, 
ita conventibus interesse, omnibus notum ac nulli dubium est». — 
Et in eadem Apologia (n. 75.), testimonium refertur a presby- 
teris plurimis Philagrio Aegypti praefecto missum, ubi de eodem 
Ischyra legimus: « Scelus confictum delatumque fuerat a quodam, 
quem secum adducebant, Ischyra, qui se presbyterum iactitabat , 
tametsi non presbyter. Ordinatus quippe fuit a Collutho presby- 
tero, qui falso episcopi nomine gloriabatur, demumque in com- 
muni Synodo, ab Hosio et sociis eius episcopis celebrata, ad prio- 
rem presbyteri ordinem redactus est. 4c consequenter quotquot a 
Collutbo fuerant ordinati, ii sunt ad priorem reversi conditionem ; ita 
ut ipse quoque Ischyras inter laicos visus fuerit ». 

Quod autem iure divino episcopi presbyteris etiam quoad po- 
testatem iurisdictionis antecellant patet in primis ex typo veteris 
legis. In ea enim lege unus fuit summus sacerdos, nempe Aaron 
et qui succedebant Aaroni; et praeterea erant omnes inferiores 
sacerdotes, omnes nempe Aaronis filii; denique erant ceteri Le- 
vitae, qui a Levi descendebant, sed non per Aaronem. Hi autem 
gradus iure divino distincti erant; ut iure divino summus sacer- 
dos auctoritate et dignitate superior esset infe» ioribus sacerdotibus, 
et hi superiores essent ceteris Levitis; unde trium illorum gra- 
duum diversae erant consecrationes, sicut et vestes ac officia. — 
Cum ergo haec hierarchia, a Deo per Moysen in lege veteri 
instituta, figura fuerit hierarchiae per Christum instituendae in 
lege nova; et episcopi sint in lege nova quod erant summi sa- 
cerdotes in veteri; et quod erant inferiores sacerdotes, modo sint 
simplices presbyteri, sicut quod erant Levitae, modo sunt diaconi; 
sequitur, episcopos supra presbyteros, et presbyteros super dia- 
conos, divino iure, in nova lege constitutos esse. 

Quam episcoporum excellentiam : super presbyteros, in lege 
Mosaica praefiguratam, et pro impletione illius figurae in Ecclesia 
christiana divino iure constitutam, agnoscebat S. Hieronymus in 
Epistola superius citata ad Evangelum, quam concludit his verbis: 
«Et, ut sciamus traditiones apostolicas sumptas de veteri Testa- 
mento; quod Aaron et filii eius atque Levitae in Templo fuerunt, 
hoc sibi episcopi et presbyteri et diaconi vindicent in Ecclesia ». 
Et in Epistola 52. ad Nepotianum ait: «Quod Aaron et filios 
eius, hoc esse episcopum et presbyteros noverimus ». 

Praeterea Apostoli iure divino omnibus in Ecclesia potestate 
iurisdictionis antecellebant. Sed episcopi loco Apostolorum con- 
stituuntur. Ergo. — E Patribus, qui minorem huius argumenti pro- 
positionem docent, audiamus unum,. S. Augustinum. In Psal- 
mum xLIv. explicans verba vers. 17.: «Pro patribus tuis nati sunt 
tibi filii», ait (n. 32.): « Quid est, *pro Patribus tuis nati sunt tibi 
filii?' Patres missi sunt Apostoli, pro Apostolis filii nati sunt 
tibi, constituti sunt episcopi. Hodie enim episcopi, qui sunt per 
totum mundum, unde nati sunt? ipsa Ecclesia patres illos ap- 
pellat; ipsa illos genuit [per episcopalem ordinationem] et ipsa 
illos constituit in sedibus patrum [Apostolorum]: non ergo te 
putes desertam, quia non vides Petrum, quia non vides Paulum, 
quia non vides illos per quos nata es; de prole tua tibi crevit 
paternitas. Pro patribus tuis nati sunt tibi filii. Constitues eos 
Principes super omnem terram ». 

Nec immerito ex ipsis verbis Pauli Apostoli S. Epiphanius 
(loc. cit.) argumentatur. « Quod autem », inquit, «non idem esse 
possit cum episcopo presbyter, divinus Apostoli sermo declarat, 
quo, quisnam episcopus, quisnam presbyter, intelligitur. Nam ad 
Timotheum episcopum scribens, ita loquitur: *Presbyterum ne 
obiurges, sed hortare velut patrem '. Quid autem attinebat epi- 
scopo vetare, ut ne presbyrerum obiurgaret, nisi maiorem supra 
presbyterum auctoritatem haberet? Quare deinceps admonet: ad- 
versus presbyterum cito accusationem ne admiseris, nisi duobus 
tribusve testibus ». 

Demum excellentiam episcoporum super presbyteros evidenter 
evincunt sequentia loca Patrum antiquiorum luculentissima, quae 
inter multa seligimus ad exemplum. 

S. Ignatius Martyr, qui obiit anno 107. aer. vulg. , Ep. ad 
Ephesios (num. 3.) scribit: «Episcopi per tractus terrae constituti, 

in sententia Christi sunt»; et (num. 6.): « Quemcumque» ait, 
« paterfamilias mittit ad gubernandam familiam suam, hunc ita 
accipere debemus, ut illum ipsum qui mittit. Manifestum igitur 
est, quod episcopum respicere oporteat ut ipsum Dominum ». 

In Epistola ad Magnesios (num. 6.) inquit: «Hortor ut in 
concordia omnia peragere studeatis, episcopo praesidente loco 
Dei, et presbyteris loco senatus apostolici, et diaconis mihi sua- 
vissimis concreditum habentibus ministerium Iesu Christi ». 

Eamdem doctrinam S. Ignatius Martyr iterum inculcat, cum 
in Epistola ad Trallianos (n. 3.) dicit: « Cuncti revereantur dia- 
conos ut mandatum Iesu Christi, et episcopum ut Iesum Christum, 
et presbyteros ut senatum Dei et Concilium Apostolorum ». — 
Et in Epistola ad Philadelphenses: «Studeatis», inquit, «una 
Eucharistia uti: una enim est caro Domini nostri Iesu Christi, 
et unus calix in unitatem sanguinis ipsius, unum altare, sicut 
unus episcopus, cum presbyterio et diaconis conservis meis; ut 
quod faciatis, secundum Deum faciatis ». 

Clemens Alexandrinus, qui obiit an. 217. aer. vulg., l. 6. Stro- 
matum (c. 13.) scribit: «In Ecclesia progressiones episcoporum, 
presbyterorum, diaconorum sunt, ut arbitror, imitationes ange- 
licae. gloriae, et illius oeconomiae ac dispensationis quam dicunt 
Scripturae expectare illos qui, insistentes vestigiis Apostolorum, 
vixerunt in perfectione iustitiae convenienter Evangelio. ... Scribit 
Apostolus, primo quidem diaconos futuros, deinde cooptandos 
esse in presbyteratum progressu gloriae (nam gloria differt a 
gloria) donec in virum perfectum [id est, episcopum] creverint ». 
Igitur episcopi tam distinguuntur a presbyteris, quam hi a dia- 
conis; et quemadmodum presbyteri diaconis hic superiores esse 
asseruntur, quod et haeretici fatentur, ita et presbyteris episcopi. 
Tres enim gradus ex aequo a se invicem secreti recensentur, e 
quorum uno progressus fiat ad alium. 

Eodem saeculo III., Origenes Hom. 11. in Ieremiam (opp. 
tom. 3. p. 570. Migne P. G. t. 13.), quam habuit cum iam esset 
presbyter, inquit: « Nos qui putamur aliquid esse, id est qui in 
clericatus vobis ordine praesidemus in tantum ut quidam de mi- 
nori gradu ad hunc locum cupiant pervenire, nosse debetis non 
statim in eo esse salvandos, quia clerici sumus... sed si ordinem 
clericatus et mereamur pariter et habeamus.... Plus a me exi- 
gitur quam a diacono; plus a diacono, quam a laico: qui vero 

totius Ecclesiae arcem obtinet [episcopus], pro omni Ecclesia 
rationem reddet ». 

Et S. Cypr. Ep. 27. ad Lapsos (n. 1.), inquit: « Dominus no- 
ster, cuius praecepta et monita observare debemus, episcopi hono- 
rem et Ecclesiae suae rationem disponens... dicit Petro: Tu es 
Petrus et super istam petram aedificabo Ecclesiam meam ... Inde 
per temporum et successionum vices episcoporum ordinatio, et 
Ecclesiae ratio decurrit, ut Ecclesia super episcopos constitua- 
tut, et omnis actus Ecclesiae per eosdem praepositos gubernetur. 
Cum hoc itaque divina lege fundatum sit, miror.... etc. ». — 
Quid clarius ? 

Saeculo IV. S. Optatus Milev., l. i. de Schismate Donati- 
starum, c. 13. , loquens de atrocissima Diocletiani persecutione , 
quae coepta anno 303. alios fecit martyres, alios confessores, alios 
vero «funestam prostravit in mortem », ait: « Quid commemo- 
rem laicos, qui tunc in Ecclesia nulla fuerant dignitate suffulti ? 
quid ministros plurimos? quid diaconos in tertio? quid presby- 
teros in secundo sacerdotio constitutos? Jpsi apices et principes 
omnium, aliqui episcopi ilis temporibus, ut, damno aeternae vitae, 
istius incertae lucis moras brevissimas compararent, instrumenta 
divinae legis impie tradiderunt ». 

Demum excellentia episcoporum patet etiam ex potestate quam 
habent vi ordinationis suae confirmandi, benedicendi oleum pro 
extrema unctione, aliaque perficiendi, quae non possunt fieri a 
presbytero virtute solius ordinationis presbyteralis. 

Et concludamus verbis Doctoris Angelici, qui episcoporum 
super presbyteros auctoritatem ita declarat (Suppl. q. 40. a. 4. 
ad 3.): «Sicut omnium rerum naturalium perfectiones praeexi- 
stunt exemplariter in Deo, ita Christus fuit exemplar omnium 
ofhciorum ecclesiasticorum. Unde unusquisque minister Ecclesiae 
quantum ad aliquid gerit typum Christi, ut ex littera patet, 4. 
dist. 24. Et tamen ille est superior qui secundum maiorem per- 
fectionem Christum repraesentat. Sacerdos autem repraesentat 
Christum in hoc quod per seipsum aliquod ministerium implevit; 
sed episcopus in hoc quod alios ministros instituit et Ecclesiam 
fundavit. Unde ad episcopum pertinet mancipare aliquid divinis 
officiis, quasi cultum divinum ad similitudinem Christi statuen- 
tem. Et propter hoc etiam episcopus specialiter sponsus Eccle- 
siae dicitur, sicut et Christus ». 

Hinc licet S. Doctor (ead. quaest. art. 5.) dicat episcopatum 
non esse ordinem, prout «ordinatur ad sacrsmentum Euchari- 
stiae » — spectabat enim Angelicus potestatem, quam episcopus 
habet cum presbytero aequalem quoad consecrationem Eucha- 
ristiae — aperte tamen fatetur (ib. ad 5.) potestatem episcopalem, 
qua episcopi presbyteris antecellunt, «non esse tantum iurisdi- 
ctionis, sed etiam ordinis»; et ait, secundum aliquem verum 
sensum negari non posse, episcopatum esse ordinem. — Ipse Do- 
ctor Ángelicus audiatur, qui in opusculo «de perfectione vitae 
spiritualis », c. 24., circa praesentem quaestionem mentem suam 
clare nobis aperit. 

Haec sunt verba S. Doctoris: — « Quod vero quarto propo- 
nitur, quod episcopatus non est ordo; hoc manifeste continet 
falsitatem, si absolute intelligatur. Expresse enim dicit Dionysius 
esse tres ordines ecclesiasticae hierarchiae: scilicet episcoporum, 
presbyterorum et diaconorum: et 2r. dist. cap. Cleros habetur, 
quod ordo episcoporum quadripartitus est. Habet enim ordincm 
episcopus per comparationem ad corpus Christi mysticum, quod 
est Ecclesia; super quam, principalem accipit curam, et quasi re- 
galem. Sed quantum ad corpus Christi verum, quod in sacra- 
mento continetur, non habet ordinem supra presbyterum. Quod 
autem habeat aliquem ordinem, et non iurisdictionem solam, sicut 
archidiaconus vel curatus presbyter, patet ex hoc quod episcopus 
potest multa facere quae non potest committere; sicut confirmare, 
ordinare et consecrare basilicas, et huiusmodi: quae vero iurisdi- 
ctionis sunt, potest aliis committere. Idem etiam patet ex hoc quod, 
si episcopus depositus restituatur, non iterum consecratur,tamquam 
potestate ordinis remanente, sicut et in aliis contingit ordinibus ». 

Difficultates quae contra primam partem thesis occurrunt, prae- 
occupavimus; ideoque eas quae secundam partem impetunt et 
potiores videntur, hic subiungimus. 

Obiücitur ergo 

I. S. Paulus ita loquitur de episcopis ac presbyteris, ut ali- 
quando presbyteros vocet episcopos, aliquando episcopos appellet 
presbyteros, et quidquid de episcopis dixerit, id pariter de pre- 
sbyteris affirmaverit; ergo episcopi iure divino non sunt superio- 
res presbyteris. 

Prob. Ant. ex variis Scripturae locis. — Ad Philipp. (t. r) 
scribit: «Paulus et Timotheus servi Iesu Christi omnibus san- 

ctis, in Christo Iesu, qui sunt Philippis, cum episcopis et diaco- 
nibus » : hic autem per episcopos intelligi presbyteros, manifestum 
est; Si enim episcopi nomine significaretur primus aliquis sacer- 
dos iurisdictione in ceteros praeditus, non dixisset Paulus cum 
episcopis, sed cum episcopo: fieri enim nequit ut eiusdem urbis 
plures sint episcopi sensu praedicto; ergo. — Ad Tm. I. iv. 14. 
ait: « Noli negligere gratiam... quae data est tibi per prophe- 
tian, cum impositione .manuum presbyterii ». Idem ergo est 
presbyter, quod episcopus, cum, fatentibus Catholicis, sermo ibi 
sit de impositione manuum facta ab episcopis. — Ad Tit. 1. ;. 
inquit: « Reliqui te Cretae, ut... constituas per civitates presby- 
teros, sicut et ego disposui tibi». Subinde vero virtutes presbyteri 
describens, vers. 7. addit: « Oportet enim episcopum sine crimine 
esse » ; ergo nihil discernit presbyterum inter et episcopum, prout 
ex particula enim intelligimus. — Denique Act. xx. 17. legitur: «À 
Mileto [Paulus] mittens Ephesum, vocavit maiores natu [mpeofv- 
tépoug] Ecclesiae», quibus deinde ait vers. 28.: « Attendite vobis 
et universo gregi, in quo vos Spiritus Sanctus posuit episcopos 
regere Ecclesiam Dei»; ergo vel plures erant eiusdem civitatis 
episcopi, vel iidem erant presbyteri, qui episcopi. 

Resp. 1. Dist. Ant. — S. Paulus presbyteros vocat episcopos et 
vicissim, quod episcopi et presbyteri nomina utrique ordini, Apo- 
stolorum aevo, fuerint communia C. Quasi ordines ipsos tunc di- 
stinctos non fuisse senserit N. Znt. et conseq. — Ita hoc argumen- 
tum solvit S. Chrysostomus Hom. 1. in Ep. 1r. Philipp. (opp. t. r1. 
p. 195. À.) expendens illa verba: « Cum episcopis et diaconi- 
bus ». — « Quid est hoc? » inquit, «an unius civitatis multi erant 
episcopi? nequaquam. Sed presbyteros ita appellavit. Tunc enim 
nomina adhuc erant communia, atque etiam ipse episcopus voca- 
batur diaconus. Idcirco ad Timotheum scribens inquit, *diaconiam, 
id est, ministerium tuum imple', cum tamen ille episcopus esset, 
quod constat ex illis verbis ad eumdem scriptis... *quae data est 
tibi cum impositione manuum presbyterii'. Presbyteri enim epi- 
scopum non ordinassent. Et rursus ad Titum scribens inquit: 
*Huius rei gratia reliqui te Cretae, ut constituas per civitates 
presbyteros... Quae quidem de episcopis dicit. Namque haec 
cum dixisset, statim addit: «Oportet enim episcopum sine crimine 
esse'... Antiquitus enim ipsi etiam presbyteri vocabantur epi- 
scopi et diaconi Christi, et episcopi presbyteri. Quocirca hodie 

multi episcopi ita scribunt: compresbytero et condiacono. Pro- 
cedente vero tempore proprium cuique tributum est nomen, ut 
hic quidem episcopus, ille vero presbyter appellaretur ». — Hanc 
Chrysostomi explicationem , tanquam omnium planissimam et 
commodissimam, plerique interpretum Graecorum et Latinorum 
tenent. Nam in S. Scriptura non tantum nomen Episcopi, sed 
etiam Apostoli et diaconi aliis quoque tribuebatur, qui ordine et 
auctoritate aut minores erant aut multo praestantiores. Praeter 
duodecim, quos Christus in Evangelio elegit 44postolos, etiam 
Paulum, Barnabam, Andronicum aliosque hoc nomine cohone- 
statos legimus: imo Christus ipse (ad Hebr. 3.) 44postolgs confes- 
sionis nostrae appellatur. Paulus se et Apollo (I. ad Corinth. nr. 5. 
et II. ad Cor. ii. 6.) vocat Oidxovous ministros, et ad Rom. xv. 8. 
ait, Christum óidxovov « ministrum fuisse circumcisionis ». Petrus 
item epist. I. c. j. vers. I. aiebat « presbyteros, qui in nobis sunt, 
obsecro compresbyter », aut iuxta Vulgatam, seniores, consenior. 
Audentne Novatores Christo Apostolos et episcopos, Apostolo- 
rum principi presbyteros, imo episcopis diaconos facere aucto- 
ritate pares? 

Resp. 2. cum S. Epiphanio, aliquibus in locis extitisse episco- 
pos cum diaconis absque presbyteris, in aliis vero presbyteros 
cum diaconis sine episcopis; indeque factum, ut ubi Apostolus 
episcoporum mentionem fecit, de presbyteris omnino siluerit. En 
verba S. Epiphanii Hom. 75. (n. 5.) adversus Aérium ita dicentis: 
« Ut tam sibi quam auditoribus imponat, illud obiicit: Apostolum 
presbyteris et diaconis scribere, non episcopis. Item episcopum 
alloquens, *Noli', inquit, *negligere gratiam, quae est in te, quam 
accepisti per manus presbyterorum collegii': deinde alio loco 
*episcopis et. diaconis, ut idem episcopus et presbyter esse videatur. 
Sed nimirum veritatis iste seriei ignarus, nec in reconditiore hi- 
storia versatus, non intelligit, Apostolum, cum recens adhuc esset 
christiani dogmatis propagatio, pro re nata scripsisse; nam ubi 
lam episcopi constituti fuerant, ad episcopos ac diaconos scribe- 
bat. Neque enim subinde omnia ab Apostolis ordinari poterant. 
Et quidem presbyteris in primis et diaconis opus erat, a quibus 
videlicet ambobus ecclesiastica negotia administrari possunt. Quare 
ubi nondum episcopatu dignus aliquis occurrerat, nullus ei loco 
propositus est episcopus. At ubi et necessitas postulabat, nec eo- 
rum qui episcopatu digni erant, copia deerat, ibi episcopi con- 

stituti. Sed cum haud magna multitudo foret, reperiri nulli po- 
tuerunt qui presbyteri crearentur: unde solo episcopo contenti 
fuerunt. Sine diacono autem episcopus esse non potest. Quare 
in id Apostolus incubuit, ut ministrandi gratia episcopo diaconi 
suppeterent ». 

Erant igitur, ex mente Epiphanii, primis Ecclesiae saeculis 
episcopi a presbyteris non solum gradu et auctoritate, sed etiam 
nomine distincti. Nec tamen ex productis supra Scripturae testi- 
moniis ad Philipp. 1. et Act. xx. sequitur, plures fuisse eiusdem 
civitatis episcopos. Nam cum Philippi metropolis esset, plures 
sub ea erant episcopi illius provinciae, qui ex urbibus aliis ne- 
gotiorum causa poterant convenire. Eodem sensu explicat illud 
Act. xx. 17. S. Irenaeus, qui II. saeculo aer. christ. vixit, inquiens 
(adversus haeres. lib. 3. cap. 14.): «In Mileto convocatis episcopis 
et presbyteris, qui erant ab Epheso et a reliquis proximis civi- 
tatibus ». — Ceterum haec Epiphanii assertio cum sententia Chry- 
sostomi facile conciliari potest; cum non repugnet, eadem voca- 
bula in ampliori significatione pluribus, in pressiore vero et propria 
uni tantum convenire. 

2. Concilium Nicaenum in Ep. synodica (Labb. tom. 2. p. 25 1.4) 
permittit presbyteris, « qui ad nullum schisma deflexisse comperti 
sunt, et se intra catholicam et apostolicam Ecclesiam impollutos 
continuerunt, ius habere et ordinandi, et eos qui digni clero fue- 
rint, nominandi ». Ergo presbyteris tunc ius erat ordinandi. 

Resp. Dist. Ant. — Ius habere ordinandi, hoc est, eligendi C. 
Id est, consecrandi N. Verbum graecum mpoy cipi coUa, significat 
promovere. Synodus Meletiani schismatis presbyteris in clericorum 
promotione suffragii iura concesserat; ceteris autem concedit x«l 
spoyeip(es0ov, xal óvdpaca UmofaAAew, hoc est, et promovere, 
et nomina. suggerere. — Nec refert, quod vox illa -poyetpiltec0 a 
paulo ante dicatur de iis qui ab Alexandro episcopo Alexandrino 
erant consecrati. Nam licet ex se promotionem tantum, electione 
factam , significet; potest tamen etiam ad ordinationem, ut sibi 
subiectam, applicari; prout can. 14. Synodi rr. et alibi adhibetur. 
Mendosum autem est, quod in codice Dionysii Exigui, can. 153. 
Concilii Ancyrani, legitur: «Presbyteris non licere presbyteros 
aut diaconos ordinare sine praecepto episcopi vel litteris »: emen- 
datiora enim aliorum exemplaria habent: « Sed nec presbyteris 
civitatis sine episcopi praecepto amplius aliquid imperare, nec 

sine auctoritate litterarum eius in unaquaque parochia aliquid 
agere ». 

3. S. Hieronymus praeeminentiam episcoporum supra presby- 
teros, ex divino iure statutam esse minime credit. 

Et sane, Comm. in cap. 1. Ep. ad Titum, initio ait: « Idem 
est ergo presbyter, qui et episcopus ». 

Deinde statim subiicit: « Et antequam diaboli instinctu studia 
in religione fierent, et diceretur in populis: ego sum Pauli, ego 
Apollo, ego autem Cephae, communi presbyterorum consilio Ec- 
clesiae gubernabantur ». 

Pergit: «Postquam vero unusquisque eos quos baptizaverat, 
suos putabat esse, non Christi; in toto orbe decretum est, ut 
unus de presbyteris electus superponeretur ceteris, ad quem omnis 
Ecclesiae cura pertineret, et schismatum semina tollerentur ». 

Demum concludit: «Sicut ergo presbyteri sciunt, se, ex Ec- 
clesiae consuetudine, ei qui sibi praepositus fuerit, esse subiectos; 
ita episcopi noverint, se magis consuetudine, quam dispositionis 
dominicae veritate, presbyteris esse maiores, et in commune de- 
bere Ecclesiam regere ». 

Quae omnia ostendunt S. Hieronymum credidisse excellen- 
tiam episcoporum supra presbyteros non extitisse initio chri- 
stianae Ecclesiae, et invectam fuisse humano iure ad tollenda 
schismatum semina. 

Resp. Nego assertum, et ad Prob. Resp. exponendo distinctim, 
iuxta explicationem a P. T. Holtzclau traditam (Theol. Wirceb. 
t. 5. p- 373-), sensum verborum quae obiiciuntur. 

4) — «Idem est presbyter, qui episcopus» nomine tenus C. 
reipsa N. Eodem enim loco Hieronymus ait: «Presbyterum et 
episcopum unum esse, et aliud aetatis, aliud esse nomen offici... 
Eosdem episcopos illo tempore, quos et presbyteros appellabant; 
propterea indifferenter de episcopis quasi de presbyteris est locu- 
tus [Paulus]». — Quod probat ex variis Scripturae locis supe- 
rius iam adductis, qui de solis nominibus agunt, praesertim ex 
initio epistolae ad Philipp. « cum episcopis et diaconis »; aitque: 
« Certe in una civitate plures, ut nuncupantur, episcopi esse non 
poterant ». Ergo S. Hieronymus singulares primi ordinis anti- 
stites, eosque alios a presbyteris, procul dubio credidit. 

b)— «Communi presbyterorum consilio Ecclesiae guberna- 
bantur», Dist. Et pari etiam auctoritate N. Communi consilio, 

sed auctoritate dispari C. Ex communi namque cura et admini- 
stratione Ecclesiae non sequitur, pares fuisse episcopis presby- 
teros. — Profecto S. Cypr. Ep. 5. (al. 4.) ad presbyteros et dia- 
conos: «Solus», inquit, «rescribere nihil potui; quando a pri- 
mordio episcopatus mei statuerim, nihil sine consilio vestro et 
sine consensu plebis mea privatim sententia gerere ». Nemo ta- 
men negaverit, tunc multum fuisse discriminis inter episcopum 
et presbyteros, inter hos et diaconos, inter plebem et clerum. 
— Idque satis agnovit Hieronymus: scribit enim ipse, l. de 
Script. Eccles, Iacobum primum Hierosolymorum episcopum, 
continuo post Christi ascensionem, fuisse constitutum; sciebat 
Petrum Antiochiae sedisse, et Evodium sibi successorem ordi- 
nasse; Marcum Alexandriae sedisse antistitem ante tempora illius 
schismatis ad quod provocat. 

c) — At occasione schismatis Corinthiacl, teste Hieronymo, 
«toto orbe decretum est, ut unus ex presbyteris electus super- 
poneretur ceteris ». Dist. id est, ut unus, qui iam ordine et cha- 
ractere alios antecellebat, curam et administrationem ad se solum 
revocaret C. Ut superponeretur quasi antea presbyteris non an- 
tecelleret N. — Ante schisma de quo loquitur S. Hieronymus, 
erat in qualibet insigniore Ecclesia episcopus, qui charactere ac 
suae ordinationis dignitate presbyteris excellebat; curam tamen 
gregis cum presbyteris ultro communicaverat: quam tamen postea, 
oborto schismate ob presbyterorum arrogantiam, episcopi ad se 
revocarunt, ita decernentibus Apostolis. — Atque hoc est, quod ait 
Hieronymus, «in toto orbe decretum esse »: neque enim de Con- 
cilio universali aut specialibus synodis hac de causa coactis constat. 

d) — Eodem sensu intelligendus est Hieronymus, quando 
dixit, episcopos presbyteris maiores esse «consuetudine magis, 
quam dispositionis dominicae veritate ». Neque enim vult sic esse 
maiores quoad gradum, dignitatem et characterem sacramenti ; sed 
exterius dumtaxat, quod presbyteri non ut ante amplius aeque 
vocarentur a praesulibus in partem sollicitudinis. Illam quippe 
in gubernanda Ecclesia curarum consiliorumque communionem, 
quam S. Hieronymus ait initio servatam fuisse, explicat praestan- 
tissimus Doctor his verbis, verba in obiectione allata proxime 
consequentibus: «imitantes Moysen, qui, cum haberet in potestate 
solus praeesse populo Israel, septuaginta elegit, cum quibus po- 
pulum iudicaret ». At Moyses utique iure divino illis erat superior. 

4. Idem S. Hieronymus in Epist. 146. ad Evangelum, ait: 
« Audio quemdam in tantam erupisse vecordiam, ut diaconos 
presbyteris, id est, episcopis anteferret». Et ut probet, diaconos 
praeferre presbyteris idem esse ac praeferre episcopis, continuo 
addit, Paulum Apostolum « perspicue docere, eosdem esse pre- 
sbyteros quos episcopos »; et deinde illud citat in confirmationem 
quod in Ecclesia Alexandrina fiebat, dicens: «Alexandriae a 
Marco Evangelista usque ad Heraclam et Dionysium episcopos, 
presbyteri semper unum ex se electum, in excelsiori gradu col- 
locatum, episcopum nominabant; quomodo si exercitus Imperato- 
rem faciat, aut diaconi eligant de se, quem industrium noverint, 
et archidiaconum vocent ». 

Resp. — In hac Epist. 146., ad Evangelum, S. Hieronymus, 
ut retunderet audaciam quorumdam diaconorum, qui sacerdotes 
honore debito non prosequebantur, totus est in excellentia sacer- 
dotalis ordinis vindicanda. Cum autem presbyteri sacerdotali 
potestate aucti sint sicut episcopi, ratione huius potestatis dicit, 
diaconos qui se praeferunt presbyteris, praeferre se episcopis. — 
Insuper dicit « Apostolum perspicue docere, eosdem esse presby- 
teros quos episcopos », quia episcopi et presbyteri nomina, Apo- 
stolorum aetate, iuxta S. Hieronymum, promiscue tum episcopis 
tum presbyteris tribuebantur; et quia communi presbyterorum con- 
silio, etsi dispari auctoritate, Ecclesiae illis Christianismi primor- 
diis gubernabantur. 

Quod vero S. Hieronymus ad consuetudinem Ecclesiae Ale- 
xandrinae appellet, et dicat, presbyteros unum a se electum in 
excelsiori loco posuisse et episcopum nominasse; intelligas de 
electione episcopi a solis presbyteris facta, non item de potestate 
a presbyteris ei delegata, ac de episcopali consecratione. Conti- 
nuo enim S. Doctor subdit: « Quid enim facit, excepta ordina- 
tione, episcopus, quod presbyter non faciat?» — Quae etiam 
verba accipias dicta de ofhciis ecclesiasticis baptizandi et Eucha- 
ristiam conficiendi: nam quod potestatem confirmandi non exce- 
perit, ideo factum est, quia S. Doctor respexerat ad consuetudi- 
nem Ecclesiae Alexandrinae, in qua presbyteri ex speciali: del- 
gatione chrismabant. : 

Illud autem, usque ad tempora a S. Hieronymo conimemotata, 
peculiare fuit Ed uc Alexandrinae, quod soli presbyteri: iure 
suffragii gauderent, quodque ex suo tantum collegio episcopum 

eligerent, teste Eutychio Alexandrino, atque illico a morte epi- 
scopi, «ne aliis hunc, aliis illum postulantibus, in populo iurgia 
et contentiones existerent », ut habet Epiphanius, haer. 49. Ele- 
ctus iste quamprimum a presbyteris in sede sublimiori colloca- 
batur, et ante consecrationem ab episcopis aliis acceptam voca- 
batur episcopus, atque post dies aliquot iurisdictione et aucto- 
ritate plene fruebatur. Addit Eutychius, presbyteros manus electo 
etiam imposuisse, in speciem scilicet anticipatae cuiusdam con- 
secrationis. Quae quidem postea mutata fuere: et S. Athanasius, 
cum adhuc esset diaconus, in episcopum electus fuit. 

Neque obstat, S. Hieronymum dixisse electionem episcopi 
Alexandrini a presbyteris factam fuisse «quomodo si exercitus 
Imperatorem faciat; aut diaconi eligant de se, quem industrium 
noverint, et archidiaconum vocent». Nam, hanc comparationem 
adhibuit S. Doctor ad declarandum modum electionis, nequaquam 
vero ad excludendam episcopi consecrationem, aut ad ostenden- 
dum, episcopum fuisse a presbyteris consecratum. 

Praeterea idem S. Hieronymus in Epistola 14. n. 8. ad Helio- 
dorum Monachum, diaconos «in tertio. gradu» esse dicit, ac 
proinde absque ulla ambiguitate, conceptis verbis, affürmat in 
primo gradu esse episcopos, in secundo presbyteros. « Et ceteris », 
inquit, « quae de eo sequuntur, explicitis, non minorem [ S. Pau- 
lus] in tertio gradu adhibuit diligentiam, dicens, * Diaconos simi- 
liter pudicos, non bilingues, non multo vino deditos etc.' ». 

5. Patres non raro affirmant sacerdotium praestantissimum esse 
gradum, ad quem possit mortalium quis ascendere. — Atqui pre- 
Sbyteri sacerdotium adepti sunt. — Ergo. 

Resp. Dist. Mai. — Sacerdotium adaequate sumptum, prout 
scilicet duos diversos ordines complectitur C. Inadaequate, seu 
sumptum pro solo presbyteratu N. — Et Dist. min. — Presbyteri 
sacerdotium inadaequate, h. e. ordinem presbyteratus, adepti sunt 
C. — Sacerdotium adaequate adepti sunt, ita ut nulla alia sacer- 
dotalis potestas eis remaneat consequenda N. 

6. Auctor Commentariorum in Epistolas Pauli, sive Ambro- 
siaster, in cap. 3. Epist. ad Tim. 1. scribit: « Episcopi et presby- 
teri esse unam ordinationem». Ergo. 

Resp. Dist. 4nt. — Unam ex omni parte N. Unam, quatenus 
uterque, presbyter et episcopus, sit sacerdos C. — Sensum sen- 
tentiae nobis obiectae auctor ille incertus ostendit, cum statim 

adiicit: « Uterque enim sacerdos est: sed episcopus primus est, 
ut omnis episcopus presbyter sit, non tamen omnis presbyter 
episcopus .. . Unde et quemadmodum episcopum ordinet, osten- 
dit: neque enim fas erat aut licebat, ut inferior ordinaret maio- 
rem; nemo enim tribuit quod non accepit ». 

ScHOLION I. — Quum statuitur, episcopos divino. iure presby- 
teris quoad potestatem iurisdictionis antecellere, minime adseritur, 
episcopos potestatem iurisdictionis completam, ad subditos ordina- 
iam, et proxime expeditam ad. prodeundum in. actum. secundum, ac- 
&dpere. immediate a. Cbristo, et non a. Christo, mediante Romano 
Pontifice; neque boc sensu potestas iurisdictionis divino iure episco- 
pis conferri dicitur ac propugnatur. 

Quod ut probe teneatur, adnotamus, potestatem iurisdictionis 
episcopalis spectari posse im abstracto et in concreto. In. abstracto 
spectatur, si consideratur prout respicit ordinem episcopalem, et dicit 
potestatem pastoralem pro regimine Ecclesiae, subordinatam Summo 
Romano Pontifici, ut supremo in terris pastori et Christi Vicario. 
In concreto autem spectatur, si eadem potestas, prout in hoc vel 
in illo peculiari episcopo residet, attendatur. 

Potestatem iurisdictionis episcopalis tn abstracto consideratam, 
divino iure constitutam esse; ac proinde, ex eodem divino iure, epi- 
scopalem ordinem quoad potestatem iurisdictionis antecellere or- 
dini presbyteratus, nuper in thesi quam vindicavimus, aperte osten- 
dimus. 

Verum enimvero, ad potestatem iurisdictionis episcopalis is 
concreto Ánspectam quod attinet, ut quaestioni huic respondeatur — 
«estne illa potestas immediate collata a Christo Domino singu- 
lis episcopis, ita ut iure divino in ordinatione episcopali quilibet 
episcopus eam accipiat necne?» — accurate sensus diversi, qui 
Sub hac interrogatione intelligi possent, distinguendi sunt. Itaque 
potestatem iurisdictionis episcopalis im concreto inspectam, seu in 
singulis episcopis, tripliciter spectari posse animadvertimus, scili- 
cet quoad exigentiam, actualitatem. et. exercitium. 

Quoad exigentiam, certum est, potestatem illam esse imfnediate 
a Deo, ideoque esse ex iure divino, ut constat ex iis quae in thesi 
ultima disputavimus. Exigentia enim illius potestatis iurisdictionis 
pastoralis habetur vi ordinationis episcopalis, cum vi huius ordi- 
nationis episcopus immediate constituatur in gradu eorum qui 
divino iure debent esse pastores in Ecclesia, et sub auctoritate 

suprema Romani Pontificis assumi debent ad regendas Ecclesias 
particulares. 

Quoad exercitium, certum est etiam, potestatem iurisdictionis 
episcopalis omnino. pendere a Summo Pontifice, a quo arctari, 
ampliari, immo et auferri potest, ut in Tractatu de Romano Pon- 
hifice demonstratur. | 

Quoad actualitatem vero potestatis episcopalis, inter doctores 
controvertitur utrum immediate a Christo accipiatur, an mediate 
per Romanum Pontificem, qui, ut auctor immediatus, licet minus 
principalis, — Christus enim solus est auctor principalis illius 
potestatis — eam, auctoritate sibi propria, tribuat et conferat. Aliis 
verbis disputatur, — utrum potestas iurisdictionis, quam habent 
episcopi, dici debeat ex iure divino accepta, non modo quia vi 
ordinationis suae episcopus habet iure divino exigentiam pastora- 
lis iurisdictionis; sed etiam quia eodem iure divino, vi ordinationis 
suae, habet actualem hanc iurisdictionem, scilicet potestatem iuris- 
dictionis completam, ad subditos ordinatam et proxime expeditam 
ad actus pastorales, eo quod immediate a. Christo Domino in or- 
dinatione episcopali eam acceperit. 

Hanc quaestionem, quae in Tractatu de Romano Pontifice ad 
trutinam revocatur, thesis mox vindicata non attigit. 

ScHOLION 2. — Ex iis quae hucusque dicta sunt, evidenter patet, 
episcopatum suapte natura in se includere sacerdotium, ita ut 
sine hoc ne intelligi quidem possit episcopus, cum sit primus ac 
praecipuus sacerdos, qui non modo, simul cum aliis sacerdotibus 
inferioris ordinis, potestatem habet consecrandi Eucharistiam alia- 
que perficiendi quae a presbytero fieri possunt, sed insuper po- 
testatem habet propriam ordinis episcopalis, ob quam presbyteris 
antecellit. Sicut ergo dari non potest ternarius sine binario, ne- 
quit esse episcopus qui non sit sacerdos; et si diaconus conse- 
craretur episcopus, praetermissis illis quae Ordinem sacerdotalem 
constituunt, nihil fieret. 


: ARTICULUS TERTIUS 
De episcopatu. 
Quot in Ecclesia catholica sint Ordines, iam declaravimus ; 


modo, an ordinationes, quibus singuli ordines conferuntur, sacra- 
menta sint, inquirimus; et ab episcopatu incipimus. 

Nomine itaque episcopatus, in praesenti quaestione, significa- 
tur consecratio episcopi, vel ritus quo presbyter, seu ille qui iam 
inferiorem sacerdotii gradum adeptus est, ad superiorem evehitur, 
et constituitur in gradu Praesulum, illorum nempe quos in prae- 
cedenti articulo demonstravimus superiores esse presbyteris pote- 
state tum ordinis tum iurisdictionis. Et de hoc ritu, quo presby- 
teri fiunt episcopi, quaeritur utrum verum et proprie dictum 
sacramentum Sit. 

Nonnulli scholastici antiquiores, quos Dominicus Soto secutus 
est, id negaverant; sed sententia affirmans nunc communis inter 
theologos evasit, eamque certissimam esse dixit Bellarminus, negari 
non posse sine nota asseruit Vasquez, certa fide admittendam esse 
docuit Petrus Soto. 

Sit igitur 

THESIS III. 


. 


Episcopatus, seu consecratio qua. potestas ordinis episcopalis confertur , 
est. sacramentum. 


Prob. r. Ex Sacris Litteris. — Etenim ritus de quo Paulus Apo- 
stolus, in Ep. r. ad Timoth. iv. 14., et 2. ad eumdem Timoth. 
I. 6., loquitur, est ritus collativus gratiae a Christo Domino per- 
manenter institutus; ac proinde verum et proprii nominis sacra- 
mentum. — Sed ille ritus est consecratio episcopalis, seu ordinatio 
qua potestas episcopalis ordinis confertur. — Ergo consecratio 
qua potestas ordinis episcopalis confertur, est verum et proprii 
nominis sacramentum. 

Maior constat ex thesi prima huius tractatus, in qua demon- 
stravimus , impositionem manuum, de qua loquitur Apostolus, 
fuisse a Christo permanenter institutam ad conferendam rite su- 
scipientibus gratiam sanctificantem. — Minor vero ex eadem thesi 
pariter manifesta est; nam ideo, ut ibidem ostendimus, Apostolus 
Timotheo in mentem revocat gratiam acceptam per impositionem 
manuum, eumque hortatur ad illam gratiam excitandam, quia col- 
lata ei fuerat ad munus Pastoris seu episcopi fideliter sancteque 
implendum, cum potestas ordinis episcopalis ei conferebatur, seu 
in consecratione episcopali. 

2. — Ex doctrina Patrum. — Hi enim, a) — Aperte docent, or- 
dinationem episcopi esse sacramentum. Exempli gratia S. Augu- 

stinus loco superius citato, p. 14. (l. 2. cont. Parm. c. 13.) dicit : 
« Utrumque sacramentum est; et quadam consecratione utrumque 
homini datur: illud, cum baptizatur; istud cum ordinatur [epi- 
scopus].... nam si quando.... praepositi [episcopi schismatici ] 
pro bono pacis, correcto schismatis errore, suscepti sunt, et si vi- 
sum est opus esse ut eadem officia gererent quae gerebant, non 
sunt rursum ordinati... quia in praecisione fuerat vitium, quod 
unitatis pace correctum est; non in sacramentis, quae ubicunque 
sunt, ipsa sunt. Et cum expedire hoc iudicatur Ecclesiae, ut prae- 
positi eorum [schismaticorum] venientes ad catholicam societatem 
honores suos ibi non administrent, non eis tamen ipsa Ordina- 
tionis sacramenta. detrahuntur, sed manent super eos ». 

b) — Tradunt gratiam sanctificantem conferri in consecratione 
episcopi per impositionem manuum. Ita tradunt S. Ioannes Chry- 
sostomus in Epist. II. ad Tim. Hom. r. (n. 2), et Theodoretus 
referens (Eccl. Hist. lib. 4. c. 20.) ordinationem Mosis Monachi; 
quorum verba dedimus alio loco. — Eis addas testimonium 
S. Leonis Magni Serm. 5. (in annivers. die assumpt. suae, n. 1.): 
« Cum huius divini sacerdotii sacramentum [Christi Domini sa- 
cerdotis secundum ordinem Melchisedech] etiam ad humanas per- 
venit functiones, non per generationum tramitem curritur, nec 
quod caro et sanguis creavit eligitur; sed cessante privilegio pa- 
trum, et familiarum ordine praetermisso, eos rectores Ecclesia ac- 
cipit, quos Spiritus Sanctus praeparavit; ut in populo adoptionis 
Dei, cuius universitas sacerdotalis atque regalis est, non praero- 
gativa terrenae originis obtineat unctionem, sed dignatio coelestis 
graliae gignat. Antistitem ». 

C) — Diserte statuunt Ordinationem episcopalem imprimere 
in anima characterem: unde sequitur illam Ordinationem procul 
dubio Sacramentum esse, cum nonnisi per sacramentum character 
in anima indelebilis imprimatur. Porro docuisse Patres, Ordina- 
tionem qua episcopus consecratur, imprimere in eius anima cha- 
racterem indelebilem, clarissime constat ex scriptis S. Augustini 
adversus Donatistas. — Ipsa verba eius, quae paulo antea retuli- 
mus, id ostendunt; et confirmat, inter alia quae afferri possent, 
testimonium S. Doctoris desumptum ex « Sermone ad Caesareen- 
sis Ecclesiae plebem » habito, cum ibi praesens adesset Emeritus 
Donatistarum episcopus. « Multi disputant », inquit Augustinus 
(Serm. cit., n. 2.), « parum intelligentes quid loquantur, et dicunt: 

Si schismatici sunt, si haeretici sunt, quare sic illos suscipiunt?.... 
Non ergo sic illos suscipimus, ut sunt.... suscipimus autem ca- 
tholicos; mutantur, suscipiuntur. Sed propter malum quod habent, 
non in eis possumus persequi bona quae agnoscimus. Malum 
enim dissensionis, schismatis, haeresis, malum suum habent: bona 
vero quae in illis agnoscimus, non sunt sua; Domini nostri ha- 
bent bona, Ecclesiae habent bona.... Invocatio nominis Dei su- 
per caput ipsorum, quando ordinantur episcopi, invocatio illa Dei 
est, non Donati. Non eum suscipio episcopum, si, quando est or- 
dinatus, super caput eius Donatus est invocatus. In errante et 
deserente milite crimen est desertoris, character autem non est 
desertoris, sed Imperatoris ». 

3. — Ex Concilio Tridentino. — Etenim in capite 3. sessionis 25., 
Tridentina Synodus docet « per sacram ordinationem, quae verbis 
et signis exterioribus perficitur, gratiam conferri », adeoque ordi- 
nem vere et proprie esse sacramentum. Ut autem ex Scripturis 
illud probet, verba Pauli citat, dicens: «inquit enim Apostolus: 
*Admoneo te, ut resuscites gratiam Dei, quae est in te per im- 
positionem manuum mearum: non enim dedit nobis Deus spiri- 
tum timoris, sed virtutis et dilectionis, et sobrietatis ». — Sed 
haec verba Pauli ordinationem episcopalem spectant, ut demon- 
stravimus. — Ergo ordinatio episcopalis, iuxta Concilium Triden- 
tinum, confert gratiam, et est vere ac proprie sacramentum. 

Praeterea Concilium, eiusdem sessionis canone 4., anathema 
pronuntiat contra eum qui asserat in, sacra ordinatione «frustra 
episcopos dicere: Accipe Spiritum Sanctum ». — Ergo in ordina- 
tione episcopali, in qua consecrator iuxta ritum Ecclesiae Latinae 
dicit promovendo in episcopum: «cipe Spiritum Sanctum », haec 
verba episcopus frustra non dicit, ac proinde per illam ordinatio- 
nem efhcitur quod his verbis «.4ccipe Spiritum Sanctum» significa- 
tur, seu gratia sanctificans confertur; — et ideo verum ac proprie 
dictum sacramentum in ea conficitur. 

4. — Ex ratione theologica. — Diaconatus, ut probabitur, est sa- 
cramentum ; ergo a fortiori sacramentum est episcopatus, cum 
longe excellentior potestas in Ordinatione conferatur episcopo 
quam diacono: — ille namque ad Ordinem Praesulum evehitur, 
hic ad ministerium ordinatur. 

5$. — Nec dissentit S. Thomas , qui aperte docet per Ordina- 
tionem episcopalem conferri gratiam. Etenim, Exposit. in Epist. I. 

ad Timoth. cap. 4. lect. 3., in illa verba: « cum impositione ma- 
nuum presbyteri», ait: « Haec impositio significat collationem 
gratiae ». — Et in Ep. II. ad Tim. c. 1. lect. 5., inquit: « Gratia 
Dei est sicut ignis, qui quando obtegitur cinere, non lucet; sic 
gratia obtegitur in homine per torporem, vel humanum timorem. 
Unde et Timotheus, effectus pusillanimis, torpuerat circa praedi- 
cationem; et ideo dicit: *Ut resuscites gratiam! sopitam..... Et 
addit: *Quae est in. te per impositionem manuum mearum » : a quo 
scilicet ordinatus erat episcopus : in qua manus impositione, data 
est ei gratia Spiritus Sancti ». 

Nora r. — Si character episcopalis inadaequate spectetur, seu 
si ille solus attendatur qui in ordinatione episcopo imprimitur , 
minor est sane, quoad dignitatem, charactere sacerdotali, qui in 
ordinatione presbyteratus impressus fuit. — Sed si character epi- 
scopatus adaequate consideretur, quoniam et illum presbyteri, et 
alium proprium ordinationis episcopalis complectitur, maior est, 
ut patet, et eminentior. 

NorA 2. — Archiepiscopatus, Patriarchatus, et Summus Pon- 
tficatus non sunt Ordines, quia non differunt in iis quae sunt Or- 
dinis episcopalis; cum et ipse Summus Pontifex in-collatione sa- 
cramentorum nullum actum exercere possit, quem non possit 
episcopus. Idcirco illi gradus differunt inter se dignitate et iuris- 
dictione, non Ordine. 


ARTICULUS QUARTUS 
De Presbyteratu. 


De presbyterorum seu sacerdotum munere atque officio ita 
Pontificale Romanum loquitur: « Sacerdotem oportet offerre, be- 
nedicere, praeesse, praedicare et baptizare ». At presbyterorum 
munia praecipua duo sunt, sacrificium offerre Deo, et a pecca- 
torum vinculis fideles absolvere. 

Ordinationem qua presbyter initiatur, distinctim nunc consi- 
deramus, eamque verum et proprie dictum sacramentum esse in 
sequenti thesi ostendimus. 

THESIS IV. 


Presbyteratus est. sacramentum. 


Haec thesis expresse definita ut dogma fidei non invenitur, 
sed evidenter ex definitionibus Concilii Tridentini desumitur, et 
argumentis tam certis roboratur, ut nullus unquam catholicus 
eam in disputationem vocaverit, immo nec ullus haereticus: — 
nam haeretici vel negant Ordinationem esse sacramentum, vel si 
sacramentum eam esse fatentur, Ordinationem sacerdotalem sa- 
cramentum esse non diffitentur. . 

Probatur thesis 1. — Ex Concilio Tridentino. — Etenim in ses- 
sione 23. capite 1. docuit: «In Ecclesia Catholica esse sacerdo- 
tium visibile et externum... Hoc autem a Domino Salvatore no- 
stro institutum esse, atque Apostolis eorumque successoribus in 
sacerdotio potestatem traditam consecrandi, offerendi et ministrandi 
corpus et sanguinem eius, nec non et peccata dimittendi et re- 
tinendi ». — Deinde in canone 1. eiusdem sessionis definivit: «Esse 
in Novo Testamento sacerdotium visibile et externum .... esse 
potestatem aliquam consecrandi et offerendi verum corpus et san- 
guinem Domini, et peccata remittendi et retinendi ». — Insuper 
in canone 2. definivit: « Praeter. sacerdolium, esse in Ecclesia ca- 
tholica alios ordines... per quos, velut per gradus quosdam, in 
sacerdotium tendatur ». — Demum canone 5. definivit: « Ordi- 
nem, sive sacram ordinationem esse vere et proprie sacramentum ». 

His, autem positis, sequenti pacto argumentamur: — Iuxta 
Concilii Tridentini definitionem, sacra Ordinatio qua Ordo con- 
fertur, est sacramentum. — Sed ut ex alia eiusdem Concilii de- 
finitione evidenter apparet, inter ordinationes sacras, ordinatio 
sacerdotalis, seu presbyteri, praecipua est, utpote quae potestatem 
confert consecrandi et offerendi verum corpus et sanguinem Do- 
mini, nec non peccata remittendi et retinendi. — Ergo ex Con- 
cilio Tridentino saltem inter ordinationes sacras, ordinatio pre- 
sbyteri seu presbyteratus, est sacramentum. 

Praeterea, idem Concilium, eadem sessione, canone 4. defini- 
vit: « Per sacram ordinationem dari Spiritum Sanctum, ac proinde 
non frustra episcopos dicere *Accipe Spiritum Sanctum' ». — Ergo 
cum ante finem ordinationis presbyteri, iuxta ritum Latinorum, 

episcopus dicat: «Accipe Spiritum Sanctum », admitti debet per 
ordinationem presbyteralem vere conferri gratiam sanctificantem; 
ideoque presbyteratum esse verum et proprie dictum sacramentum. 

Item, Tridentina Synodus, in eodem canone 4. definivit: «Per 
eam [ordinationem sacram] imprimi characterem, et eum qui semel 
sacerdos fuit, laicum rursus fieri non posse ». — Ergo ille qui or- 
dinationem sacerdotalem accepit, characterem huius Ordinationis 
indelebilem in anima impressum gerit. — Sed impressio chara- 
cteris indelebilis in anima est effectus proprius ritus sacramenta- 
lis. — Ergo. 

2. — Conalium Florentinum, Decreto pro Armenis, ait: « Sex- 
tum sacramentum est Ordinis, cuius materia est illud per cuius 
traditionem confertur ordo»; — et continuo addit: «Sicut pre- 
sbyteratus traditur» etc. — Ergo ex Concilio Florentino presby- 
teratus est sacramentum. 

3. — Patres, quos superius in thesi 1. commemoravimus, S. Gre- 
gorius Nyssenus, S. Ioannes Chrysostomus, S. Cyrillus Alexandri- 
nus, gratiam. virtute ordinationis sacerdotalis acceptam. praedicant. 

Similiter gratiam per ordinationem sacerdotalem collatam in- 
dicat S. Leo Magnus in Epist. 9. ad Dioscorum (c. 1.): « Quod 
ergo a patribus nostris propensiore cura novimus esse servatum », 
inquit, «a vobis quoque volumus custodiri, ut non passim diebus 
omnibus sacerdotalis vel levitica ordinatio celebretur, sed post diem 
sabbati eius noctis quae in prima sabbati lucescit exordia deli- 
gantur in quibus his qui consecrandi sunt ieiunis, et a ieiunan- 
tibus sacra benedictio conferatur . . . Intelligamus quanta et dantium 
et accipientium devotione curandum sit, ne tantae benedictionis 
sacramentum negligenter videatur impletum. Et ideo pie et lauda- 
biliter apostolicis morem gesseris institutis, si hanc ordinandorum 
sacerdotum formam per Ecclesias quibus Dominus praeesse te voluit, 
etiam ipse servaveris, ut his qui consecrandi sunt, numquam be- 
nedictio nisi in die resurrectionis Dominicae tribuatur... In hac 
denique [die Dominico] promissus a Domino Apostolis Spiritus 
Sanctus advenit; ut coelesti quadam regula insinuatum et tradi- 
tum noverimus, in illa die celebranda nobis esse mysteria sacerdo- 
talium. benedictionum, in qua collata sunt omnia dona gratiarum ». 

4. — Scriptura ipsa ostendit presbyteratum esse sacramentum, 
cum referat, Christum Dominum, conferendo potestatem remit- 
tendi et retinendi peccata, dixisse Apostolis « Accipite Spiritum 

Sanctum », ut ostenderet, illos quibus tam excellens potestas con- 
fertur, —— et haec presbyteris in ordinatione datur, — gratiam san- 
ctificantem cum ea simul accipere. — Quod et praefiguratum 
fuisse in veteri lege, a S. Cyrillo Alexandrino audivimus supra, 
articulo r. 

5. — Ratio propter quam S. Thomas declarat «in sacramento 
ordinis conferri gratiam gratum facientem », pro presbyteratu prae- 
cipue militat. 

Verba referam S. Doctoris (Suppl. q. 35. a. 1.): — «Dicendum 
quod Dei perfecta sunt opera, ut dicitur Deut. xxxi. 4.. Et ideo 
cuicumque datur potentia aliqua divinitus, dantur etiam ea per 
quae executio illius potentiae possit congrue fieri. Et hoc etiam 
in naturalibus patet, quia animalibus dantur membra, quibus po- 
tentiae animae possint exire in actus suos, nisi sit defectus ex 
parte materiae. Sicut autem gratia gratum faciens est necessaria 
ad hoc quod homo digne sacramenta recipiat; ita etiam ad hoc 
quod digne sacramenta dispenset. Et ideo sicut in baptismo, per 
quem fit homo susceptivus aliorum sacramentorum, datur gratia 
gratum faciens; ita in sacramento ordinis, per quod homo ordi- 
natur ad aliorum sacramentorum dispensationem ». 

Et in eodem art., ad 3. ait: «Dicendum quod ad idoneam 
executionem ordinum non sufficit bonitas qualiscumque, sed re- 
quiritur bonitas excellens; ut sicut illi qui ordinem suscipiunt , 
super plebem constituuntur gradu ordinis, ita et superiores sint 
merito sanctitatis. Et ideo praeexigitur gratia quae sufhciat ad 
hoc quod digne connumerentur in plebe Christi; sed confertur 
in ipsa susceptione ordinis amplius gratiae munus, per quod ad 
maiora reddantur idonei». 


ARTICULUS QUINTUS 


De Diaconatu. 


Diaconi nomen, quod graeca origine, ministrum designat , 
accipi potest sensu vel generico, vel specifico. Sensu generico omnes 
Ecclesiae ministri dici possunt diaconi, id est ministri Christi, et 
Christus ipse dicitur ad Rom. xv. 8. 9udxovog mepvroj. ig: — sensu 
autem specifico diaconus dicitur ille qui diaconatus Ordinem est 
adeptus. Diaconatus vero recte definitur Ordo: per quem potestas 

confertur, ut quis solemniter ac proxime sacerdoti sacris operanti. 
inserviat. Est etiam diaconorum munus in Missae Sacrificio Evan- 
gelium legere, accepta ab iis qui praesunt facultate praedicare, 
baptismum conferre, Eucharistiam distribuere. Commissa olim 
diaconis cura fuit ac dispensatio bonorum ecclesiasticorum ; et 
ex diaconorum classe custos scriptorum ad Ecclesiam pertinentium 
eligebatur, y«pzopuA«t apud Graecos appellatus. 

In Ordinatione diaconi vere et proprie dictum sacramentum 
conferri, non solum Novatores negaverunt, sed etiam pauci quidam 
catholici Doctores, ut Durandus et Caietanus. Ceteri omnes theo- 
logi tamquam certam tenent sententiam oppositam, quam vindicat 


THESIS V. 


Diaconatus est sacramentum. 


Prob. — Ordinatio diaconi est signum sensibile, collativum 
gratiae, permanenter in Ecclesia sua a Christo institutum. — Ergo 
est sacramentum. | 

Prob. Ant. per partes. r. — Adesse pro ordinatione diaconi 
signum. sensibile permanenter institutum , patet: nam diaconi ordi- 
nantur, et semper in Ecclesia ordinati fuerunt, signo illo sensibili, 
quo in Actibus Apostolorum initiati fuerunt septem primi dia- 
coni, de quibus legimus (Act. vr. 6.): « Hos statuerunt ante con- 
spectum Apostolorum et orantes imposuerunt eis manus ». 

Hos autem septem primos diaconos, quos Scriptura loco ci- 
tato commemorat, vere Ordinem diaconatus consecutos fuisse , 
ita ut non ad officium mere profznum, ut contendit Calvinus, 
sed ad sacrorum ministerium constituti fuerint, textus sacer et 
Ecclesiae Traditio diserte ostendunt. 

Et sane Sacrae Litterae referunt, antequam constituerentur 
diaconi non tam fuisse investigatum an industrii et fideles forent 
in distribuendis eleemosynis, quam utrum essent «pleni Spiritu 
Sancto ei sapientia » ; quae electionem ad sacrum ministerium certe 
subindicant. — Praeterea Scriptura dicit, illos quos fidelium mul- 
titudo elegerat et Apostoli approbaverant, ab ipsis Apostolis sacro 
ritu diaconos constitutos fuisse, illo ipso ritu qui pro ordinatione 
episcoporum aut presbyterorum indicatur. — Demum eadem Scri- 
ptura refert septem illos diaconos,, apostolicarum manuum imposi- 

tione ordinatos, praedicandi evangelii et conferendi baptismatis iure 
potitos fuisse; — id enim de S. Stephano praesertim ac de Phi- 
lippo clare perhibetur. 

Traditio autem veritatem, quam defendimus, manifestam reddit. 

Etenim S. Cyprianus, Ep. 65. (n. 3.) ait: «Diaconos post 
ascensum Domini in coelos, Apostoli sibi constituerunt episco- 
patus sui et Ecclesiae. ministros ». — Et Concilium Carthaginiense 
sub S. Cypriano quartum, an. 254. aer. vulg. habitum, postquam 
(num. 4.) declaraverit ordinationes sacerdotales plebe praesente 
faciendas esse, « ut malorum crimina detegi possint, et bonorum 
merita praedicari », addit: «Nec hoc in episcoporum tantum et 
sacerdotum, sed et in diaconorum ordinationibus observasse Apo- 
stolos animadvertimus, de quo et ipso in Actis eorum scriptum 
est: *Et convocaverunt', inquit, *illi duodecim totam plebem 
discipulorum, et dixerunt eis' (Act. vr. 2). Quod utique idcirco 
tam diligenter et caute convocata plebe tota gerebatur, ne quis 
ad altaris ministerium vel ad sacerdotalem locum indignus ob- 
reperet ». 

Eusebius Caesar. (Hist. Eccl. l. 2. c. 1.) ita septem diacono- 
rum ordinationem ab Apostolis factam refert: « Mox septem specta- 
tae virtutis viri per precationem manusque impositionem diaconi 
ab Apostolis constituti sunt, qui Ecclesiae ministerium. exhiberent. 
Quorum ex numero fuit Stephanus, qui statim post ordinatio- 
nem etc. ». 

S. Ioannes Chrysostomus — qui tamen ab adversariis nostris, 
quasi aliam ab ea quam defendimus doctrinam docuerit, citari 
solet, — Hom. 14. in Acta Apostolorum, n.5., ait: «*Et elegerunt, 
inquit (rursum ipsi eligunt), *Stephanum... quos statuerunt co- 
ram Apostolis. Et orantes imposuerunt illis manus '. Hinc palam 
est quod segregaverint illos a multitudine ». Et deinde addit: «Vide, 
quam non superflue scriptor loquatur: non enim dicit quomodo, 
sed simpliciter quod ordinati sint impositione manuum et. prece. [9v« 
éyetgovovrOnsav 91d mpoccuy c] ». Et continuo prosequitur: «boc 
enim. est ordinatio [xoovo ydp v yetpovovía écc(v]. Manus viri 
superponitur, fotum vero Deus operatur, eiusque manus est quae tangit 
caput ordinati, si quemadmodum oportet ordinetur ». 

Saeculo VI. Arator subdiaconus, l. r. de Actibus Apostolorum, 
vers. 552-556., de Ordinatione septem diaconorum ab Apostolis 
facta canebat: 


- 

« lura ministerii, sacris altaribus apti, 
In septem secuere viros, quos, undique lectos, 
Levitas vocitare placet: quam splendida coepit 
Ecclesiae fulgere manus! quae pocula vitae 
Misceat, et latices cum sanguine porrigat Agni». 


Demum, ut unum adhuc e ceteris qui afferri possent, com- 
memorem, Ven. Beda, saeculo VIII., in priori expositione Act. 
Apost. capit. VI, scribit, ab Apostolis fuisse electos septem dia- 
conos, «qui sublimiori gradu essent ceteris, et proximi circa aram 
quasi columnae altaris assisterent ». — Et in lib. Retract. eiusdem 
operis addit: « Communis quidem dispensatio exigebat, ut mi- 
nistri pro viduis viri eligerentur: verum ubi inventi sunt, qui 
digni ad hoc ministerium esse viderentur, crescente gradatim, ut 
solet, providentia consilii salutaris, placuit eosdem lectores ipsos 
altaris quoque sacri ac dominici sanguinis, sicut et refectionis 
mensaeque communis multitudinis credentium ministros ordinari. 
Quod probatum est verbo, quo dictum est: *et orantes impo- 
suerunt eis manus'. Hoc etenim proprium est eorum qui de 
communi fidelium numero ad sacrosancti altaris promoventur of- 
ficium ». | 

Praeterea in ipsa ordinatione diaconi, iuxta ritum Ecclesiae 
Graecae, eadem veritas asseritur. Pontifex enim impositam ei qui 
ordinatur tenens dexteram, Deum precatur: « Gratiam Stephano 
protomartyri tuo im opus ministerii buius a te primum vocato con- 
cessam largire ». 

Et in admonitione praemissa ordinationi diaconorum iuxta 
ritum Latinorum, Pontifex, convertens sermonem suum ad ordi- 
nandos, inquit: « Cogitate beatum Stephanum, merito praecipuae 
castitatis ad officium istud electum ». 

2. Ritum quo diaconus ordinatur, collativum. esse gratiae. sanctifi- 
cantis, demonstratur 

4) — Ex ipso ritu: impositio enim manuum episcopi ad or- 
dinandum diaconum adhibetur, quam in prima thesi demonstra- 
vimus esse collativam gratiae. 

b) — Ex doctrina Patrum. Et primo placet referre testimo- 
nium S. Ioannis Chrysostomi, ut ex illo, quem pro se citant, 
adversarii revincantur. — Porro S. Doctor, in textu a nobis su- 
perius allato, aperte dicit gratiam in ordinatione septem diaco- 
norum fuisse collatam per impositionem manuum Apostolorum, 

et hoc ipsum semper in ordinatione fieri; inquit enim: « Manus 
viri superponrtur, :otum vero Deus operatur, eiusque manus est quae 
tangit caput ordinati». — Sed insuper, adhuc evidentius de gratia 
per ordinationem diaconi collata loquitur in eodem opere, Hom.1 5. 
n. I., ubi verba exponit quae leguntur Act. vi. 8.: «Stephanus 
autem plenus fide et virtute faciebat prodigia et signa magna in 
populo». Haec sunt Chrysostomi verba: « Vide», inquit, «quo- 
modo inter septem illos unus praecellens esset et primas teneret. 
Etsi enim ordinatio communis esset, et. bic maiorem gratiam. attraxit. 
Antea vero signa non faciebat, sed cum manifestus factus fuit ; 
ut ostenderetur mon solam gratiam. sufficere, sed ordinationem requiri, 
ut spiritus accessio fiat. Quod si antea spiritu pleni erant, at id 
a lavacro ». 

S. Dionysius Areopagita (de Eccl. Hierarch. cap. 5. n. 2.) de- 
scribit ritum consecrationis episcoporum, presbyterorum et dia- 
conorum, quem appellat « mysterium consecrationis sacrorum or- 
dinum [Muc^7igtov lega. vixav 7eX38t006ov]: — et de diaconis dicit: 
« Porro diaconus unum genu flectens ante divinum altare supra 
caput habet dextram pontificis ipsum consecrantis, et ab eo con- 
secratur invocationibus ad ministrorum consecrationem accom- 
modatis. Unicuique autem eorum [episcoporum, presbyterorum, 
diaconorum] signum crucis a consecrante pontifice imprimitur , 
et singulis sancta praedicatio perficiensque salutatio adhibetur, 
cunctis praesentibus ecclesiasticis, una cum pontifice consecrante, 
consalutantibus illum qui in aliquem dictorum ordinum sacrorum 
est cooptatus ». — Deinde (n. 3.) S. Dionysius explicat significa- 
tionem rituum qui pro consecratione illorum sacrorum ministro- 
rum adhibentur, et ait: «Itaque accessus ille ad divinum altare 
genuumque flexio insinuat omnibus iis qui sacris ordinibus ini- 
tiantur, vitam propriam Deo, consecrationis auctori, penitus subii- 
ciendam, nec non spiritalem integritatem omnino puram purga- 
tamque atque uniformem offerendam esse, ut, quantum fieri 
potest, digna sit divino templo et altari eius, qui sanctiori ratione 
deiformes menles consecrat. Pontificis autem manus impositio de- 
signat hierarchisam protectionem , qua, tanquam sanctos filios, 
paterno affectu fovet, et statum virtutemque sacri ordinis impertitur, 
adversariasque potestates procul ab illis abigit: simulque docet, 
sic consecratos obire sacras omnes ordinis functiones, tamquam 
qui sub Deo illas obeant, quem in omni re suarum actionum 

ducem habent». — Et postquam significationes aliorum rituum 
declaraverit, dicit «salutationem quae sub finem sacrarum ordi- 
nationem adhibetur, sacri quidpiam innuere », idque his verbis 
exponit: « Cum enim mens sancta sacrosanctis habitibus et vir- 
tutibus, divinaque vocatione ac sanctimonia ad sacri ordinis con- 
secrationem pervenerit, tum amabilis exsistit aequalibus sanctis 
simisque ordinibus, et ad maxime deiformem provecta pulchri 
tudinem amat et ipsa mentes sui similes, et ab iisdem sancte 
redamatur ». 

Theodoretus (Interp. Ep. I. ad Tim. ur. 10.), expendens illud 
Apostoli « Et hi quidem [diaconi] probentur primum et sic mi- 
nistrent nullum crimen habentes », inquit: « Prius autem conve 
nit horum vitam examinari, deinde sic gratiam spiritualem consequi 
[eie mveup. a ctx 7, yXpvvog &moXa00i]». 

S. Hieronymus (lib. adv. Vigilantium, initio) dum de quibus- 
dam episcopis loquitur, quod diaconos non ordinarent, nisi prius 
uxorem duxissent, ait: «Nisi praegnantes uxores viderint cleri- 
corum, infantesque de ulnis matrum vagientes, Cbristi sacramenta 
non tribuunt ». 

S. Leo Magnus, Ep. 9. ad Dioscorum, superius citata, non 
modo sacerdotalis, sed etiam leviticae ordinationis gratiam afhr- 
mat (c. 1.), et statuit ieiunium esse illis ordinationibus praemit- 
tendum, «ne tantae benedictionis sacramentum. negligenter videatur 
impletum ». 

Anastasius IL, quintus a S. Leone in Cathedra Romana Sum- 
mus Pontifex, Ep. 1. ad Anastasium Augustum (c. 7.) aiebat: « Sa- 
cratissimum serenitatis tuae pectus agnoscat, quod nullum de 
his quos baptizavit Acacius, vel quos sacerdotes, sive Levitas 
secundum canones ordinavit; ulla eos, ex nomine Acacii portio 
laesionis attingat, quo forsitan per iniquum tradita sacramenti 
gratia minus firma videatur ». 

Et Concilium Chalcedonense c. 2. declarat in ordinatione dia 
coni, si propter pecunias fiat, gratiam in venditionem. deduci ; nam: 
«Si quis episcoporum », inquit, «accepta pecunia, ordinationem 
fecerit et sub pretio deduxerit impretiabilem gratwm, atque ordi- 
naverit per pecunias episcopum, sive chorepiscopum, sive pre- 
sbyterum, sive diaconum, aut quemcumque alium qui connume- 
rantur inter clericos... quicumque ergo haec meditatus fuerit, 
si convictus fuerit, ipse quidem subeat gradus sui periculum; et 

qui sic ordinatus fuerit, nullum habeat fructum ex huiusmodi 
mercimonio et creatione probrosa ». 

C) — Gratiam conferri per ritum quo diaconus ordinatur osten- 
dunt etiam Pontificale Romanum et Euchologium Graecorum. — Nam 
in Pontificali Romaso legimus Pontificem, cum ad ordinationem 
diaconi accingitur, clerum et populum prius alloqui his verbis, 
quae gratiam per ordinationem conferendam aperte declarant: 
« Oremus, fratres carissimi, Deum Patrem omnipotentem, ut su- 
per hos famulos suos, quos ad ofhcium diaconatus dignatur as- 
sumere, benedictionis suae gratiam clementer effundat, eisque 
consecrationis indultae propitius dona conservet, et preces nostras 
clementer exaudiat, ut quae nostro gerenda sunt ministerio, suo 
benignus prosequatur auxilio; et, quos sacris mysteriis exequen- 
dis pro nostra intelligentia credimus offerendos, sua benedictione 
sanctificet, et confirmet. Per unigenitum Filium suum etc. ». 

Deinde post solemnissimam precationem, Pontifex, ut in eo- 
dem Pontificali legitur, «manum dexteram extendens, ponit super 
caput....ordinando.... dicens: *Accipe Spiritum Sanctum ad 
robur, et ad resistendum diabolo et tentationibus eius. In no- 
mine Domini ' ». — Iam vero Tridentina Synodus, sess. 23. can. 
4., definivit «per sacram ordinationem dari Spiritum Sanctum, 
ac proinde non frustra episcopos dicere: Accipe Spiritum San- 
ctum ». — Ergo in ordinatione diaconi haec verba ab episcopo 
frustra non pronuntiantur, sed significant quod per ordinationem 
confertur, nimirum gratiam sanctificantem. 

In Eucbologio Graecorum eadem gratia diacono per ordinatio- 
nem collata clarissime significatur. Etenim « Pontifex », — in Eu- 
chologio a Goario edito legitur, p. 250., — «impositam ordinandi 
capiti dexteram habens, exclamat: Divina gratia, quae semper 
infirma curat, et ea quae desunt adimplet, promovet N. piissimum 
subdiaconum in diaconum: oremus pro eo ut veniat super eum 
gratia sanctissimi Spiritus ». — Deinde: « Pontifex impositam 
tenens dexteram, precatur hoc pacto: Domine Deus noster, qui 
in praescientia tua, super destinatos ab imperscrutabili tua virtute 
ur ministri fiant et illibatis mysteriis tuis deserviant, Sancti tui 
Spiritus copiam. effundis: ipse Domine et hunc, quem tibi a te 
promoveri complacuit in diaconi ministerium, in omni honestate 
fidei sacramentum in pura conscientia tenentem, conserva: gra- 
tiam vero Stephano protomartyri tuo in opus ministerii huius a 

te primum vocato concessam, largire, et gradum a bonitate tua. sibi 
praestitum, secundum beneplacitum tuum administrare praebe; 
recte namque ministrantes gradum sibi bonum acquirunt; et per- 
fectum ostende servum tuum, Quia tuum est regnum etc. ». 

Demum Pontifex adhuc «impositam tenens manum, precatur 
hoc pacto: Deus salvator noster qui, incorrupta tua voce, mini- 
sterii legem Apostolis tuis sanxisti, et protomartyrem Stephanum 
eiusmodi renunciasti, primumque teipsum diaconi opus adimplen- 
tem praedicasti sicut in Evangelio sancto tuo scriptum est: * Si 
quis vult in vobis prior fieri, esto minister vester '. Ipse Domine, 
servum tuum hunc, quem diaconi ministerium subire voluisti, 
Sancti et. vivifici tui. Spiritus adventu, omni fide et caritate et. virtute 
et sanctificatione adimple. Non enim in manuum mearum imposi- 
tione, sed in abundantium miserationum tuarum visitatione, gra- 
tia te dignis exhibetur: ut et hic, omni peccato alienus factus, 
inculpate tibi adstet, et sinceram promissionis tuae mercedem re- 
portet. Tu enim es Deus noster etc. ». 

d) — Denique gratiam sanctificantem conferri a Deo per ordi- 
nationem cum diaconatus ordo suscipitur, constat ex dignitate 
et arduitate ministerii eiusdem ordinis. Et revera, si — ut ex 
angelico Doctore audivimus (Suppl. q. 35. a. 1.) — «cuicumque 
datur potentia aliqua divinitus, dantur etiam ea per quae exe- 
cutio illius potentiae possit congrue fieri»; et ideo per Ordina- 
tionem cum collatione potestatis confertur gratia sanctificans 
sacramentalis, ob quam auxilia gratiae actualis suo tempore or- 
dinatus recipiet ad recte sancteque exequendum ministerium 
sacrum sibi commissum: — cum diacono ministerii sacri po- 
testas tribuatur per Ordinationem, per hanc eidem confertur 
gratia; immo secundum dignitatem et arduitatem 'sacri ministerii 
quod diacono committitur, amplioris gratiae munus confertur ei 
per ordinationem. 

Porro quam arduum simul ac excelsum sit ministerium dia- 
coni, proxime ad eminentiam sacerdotalis ordinis accedens, ad- 
discere breviter praestat ex Augustino, Ambrosio et Isidoro. 

S. Augustinus in Epist. 2r. (alias 148.) ad Valerium episco- 
pum, ait: «Nihil esse in hac vita, et maxime hoc tempore, 
facilius et laetius, et hominibus acceptabilius episcopi, aut presby- 
teri, aut diaconi officio, si perfunctorie atque adulatorie res agatur; 
sed nihil apud Deum miserius et tristius et damnabilius. Item 


ART. V. — DE DIACONATU. 469 


nihil esse in hac vita, et maxime hoc tempore difficilius, labo- 
riosius, periculosius episcopi, aut presbyteri, aut diaconi officio; 
sed apud Deum nihil beatius, si eo modo militetur quo noster 
imperator iubet ». 

S. Ambrosius vero, ad diaconum quod attinet, rem explicat, 
in opere de Officiis ministrorum, lib. 1. cap. 50., ex quo pauca, 
speciminis gratia, hic proferimus. « Quod si Evangelio Domini », 
inquit, « etiam populus ipse ad despicientiam opum informatus 
atque institutus est; quanto magis vos Levitas oportet terrenis 
non teneri cupiditatibus, quorum Deus portio est . . . Unde et 
Apostolus cum episcopum dixisset debere esse sobrium, pudicum, 
ornatum, hospitalem, docibilem, non avarum, non litigiosum, 
domui suae bene praepositum, addidit: * Diaconos similiter opor- 
tet esse graves, non bilingues, non multo vino deditos, non 
turpe lucrum sectantes, habentes mysterium fidei in conscientia 
pura' (I. Tim. rr. 8.)). Et hi autem. probentur primum, et sic 
ministrent, nullum crimen habentes... Tu ergo electus es ex 
omni numero filiorum Israel, inter sacros fructus quasi primo- 
genitus aestimatus, praepositus tabernaculo, ut praetendas in 
castris sanctitatis et fidei, ad quae si alienigena accesserit, morte 
morietur, positus ut operias arcam Testamenti . .. Et boni Le- 
vitae servaverunt mysterium, fidei suae tegmine; et tu mediocre 
putas quod commissum est tibi? Primum ut alta Dei videas, 
quod est sapientiae: deinde ut excubias pro populo deferas, quod 
est iustitiae: castra defendas, tabernaculumque tuearis, quod est 
fortitudinis: teipsum continentem ac sobrium praestes, quod est 
temperantiae . . . Et ideo eligitur Levita, qui sacrarium custodiat, 
ne fallatur consilio, ne fidem deserat, ne mortem timeat, ne quid 
intemperantius gerat, ut specie ipsa gravitatem praeferat: nec so- 
lum animum, sed etiam oculos continentes habere quem deceat; 
ne vel ipse frontem sobrietatis fortuitus violet occursus; quo- 
niam : * Qui viderit mulierem ad concupiscendum eam, adulteravit 
eam in corde suo' (Matth. v. 28.) ». 

Et S. Isidorus Hispalensis (de Ecclesiasticis officiis, lib. 2. 
cap. 8.) diaconi munia ac dignitatem his verbis (n. 4. 5.) exaltat: 
« Nam sicut in sacerdote consecratio, ita in ministro dispensatio 
sacramenti est, illi orare, huic psallere mandatur; ille oblata san- 
ctificat, hic sanctificata dispensat... Levitae inferunt oblationes 
in altari, levitae componunt mensam Domini, levitae operiunt 

arcam T'estamenti. Non enim omnes vident alta mysteriorum, 
quae operiuntur a Levitis, ne videant qui videre non debent, et 
sumant qui servare non possunt; quique propterea altario albis 
induti assistunt, ut coelestem vitam habeant, candidique ad hostias 
immaculatique accedant, mundi scilicet corpore, et incorrupti pu- 
dore. Tales fenim decet Dominum habere ministros, qui nullo 
carnis corrumpantur contagio, sed potius eminentia castitatis 
splendeant. Quales enim diaconi ordinentur, Apostolus Paulus 
plenissime scribit ad Timotheum ». 

3. Ritum, quo diaconus ordinatur, a Cbristo institutum | esse, 
ex dictis patet: — signum enim quod gratiam conferat nonnisi 
a Christo Domino institui potuit. 

Thesis mox vindicata confirmari etiam debet argumentis ex 
Conciliis Florentino et Tridentino desumptis, quae ad thesim 
sequentem demonstrandam afferemus; si enim ex ilis ostendi 
potest minores Ordines ac Subdiaconatum esse sacramenta, ex 
lisdem a fortiori ostenditur sacramentum esse diaconatum. 

Obiicitur 

I. — Diaconatus non est a Christo institutus; — ergo non est 
sacramentum.' nt. prob. ex S. Cypriano qui Epist. 65. ad Ro- 
gatianum (n. 3.) ait: « Meminisse autem diaconi debent quoniam 
Apostolos, id est, episcopos et praepositos Dominus elegit, dia- 
conos autem post ascensum Domini in coelos Apostoli sibi 
constituerunt apostolatus sui et Ecclesiae ministros ». 

Resp. N. Z4nt. Ad prob. N. conseg. — Nam S. Cyprianus tan- 
tum ait Christum per se ipsum dum esset in terris non conse- 
crasse diaconos, sed eos.ab Apostolis fuisse post ascensionem 
Domini electos et constitutos: — ex quo tamen a Christo insti- 
tutum non fuisse diaconatum nullatenus sequitur. Insuper, illad 
attendatur, nempe S. Cyprianum sententiam in obiectione propo- 
sitam protulisse ad reprimendam cuiusdam diaconi, adversus epi- 
scopum insurgentis, arrogantiam. «Graviter et dolenter» ait 
S. Antistes Rogatiano, « commoti sumus ego et collegae met 
qui praesentes aderant, frater carissime, lectis litteris tuis quibus 
de diacono tuo conquestus es quod, immemor sacerdotalis loci 
tui et officii, ac ministerii sui oblitus, contumeliis et iniuriis suis 
te exacerbaverit. Et tu quidem honorifice circa nos et pro solita 
tua humilitate fecisti, ut malles de eo nobis conqueri, cum, pro 
episcopatus vigore et cathedrae auctoritate, haberes potestatem 

qua posses de illo statim vindicari, certus quod collegae tui 
omnes gratum haberemus quodcumque circa diaconum tuum 
contumeliosum sacerdotali potestate fecisses, habens circa huius- 
modi homines praecepta divina, cum Dominus Deus in Deu- 
teronomio dicat: * Et homo quicunque fecerit in superbia ut non 
exaudiat sacerdotem ', etc. ». | 

2. — Septem primi diaconi, de quibus sermo est in Actibus 
Apostolorum, vr. electi fuerunt ut inservirent mensis, aliaque 
munia obirent nequaquam sacra et ad altaris mysterium minime 
spectantia; legitur enim ibi (vr. 2-): « Non est aequum nos de- 
relinquere verbum Dei et ministrare mensis. Considerate ergo, 
fratres, etc. et elegerunt Stephanum », etc.; narraturque ibidem 
(vers. 1.) murmur Graecorum adversus Hebraeos, cuius occasione 
diaconi constituti fuerunt, ut utriusque nationis viduis aeque 
pars eleemosynarum distribueretur. — Ergo saltem argumenta, 
quae ad thesim defendendam ex electione septem diaconorum 
in Actibus Apostolorum relata desumuntur, nullius sunt pon- 
deris. 

Resp. N. 4nt. — Ultro quidem fatemur occasione murmuris 
Graecorum septem primos diaconos fuisse electos, qui ad nor- 
mam verae caritatis oblata a fidelibus bona dispensarent: — sed 
praeterea. contendimus eos ab Apostolis sacrorum etiam mini- 
stros fuisse constitutos et ordinatos. Quod, ut in probationibus 
thesis ostendimus, Apostolorum acta non obscure indicant, et 
Traditio catholica clarissime profitetur. 

Insuper, ex his verbis: « Non est aequum nos derelinquere 
verbum Dei et ministrare mensis », deduci nequit ibidem sermo- 
nem esse de mensis dumtaxat communibus. In Ecclesiae namque 
primordiis coniunctae fuerunt mensae communes et sacrae, sicut 
in ultima coena utramque mensam Christus coniunxit, commu- 
nem in qua agnum cum Apostolis suis comedit, et sacram, in 
qua corpus et sanguinem suum eisdem Apostolis in cibum po- 
tumque tradidit. Huius moris documentum habemus in Epistola I. 
Pauli ad Corinth. xt., ubi Apostolus, vers. 21., dicit: « Unusquis- 
que enim suam coenam praesumit ad manducandum. Et alius 
quidem esurit, alius autem ebrius est » : — en coenam communem: 
deinde ver. 26. dicit: « Quotiescumque enim manducabitis panem 
hunc et calicem bibetis, mortem Domini annuntiabitis donec ve- 
niat»: — en coenam sacram. 

Demum ministerium mensarum distinctum quidem erat a rmi- 
nisterio verbi, sed illud non excludebat: ministerium enim prae- 
dicationis evangelicae diaconos exercuisse ex ipsis Actibus Apo- 
stolorum demonstravimus. Apostoli vero, ut se totos ministeriis 
sublimioribus apostolatus devoverent, bonorum temporalium et 
pauperum curam in diaconos reiecerunt; non ita tamen ut hanc 
etiam pauperum sollicitudinem omnino relinquerent, ut ex Act. xr, 
aliisque Scripturae locis constat. 

3. — In can. 16. Conc. Quinisexti aperte dicitur septem pri- 
mos diaconos electos fuisse non ut mysteriis, sed ut mensae mi- 
nistrarent: — quod in eodem canone auctoritate S. Ioannis Chry- 
sostomi comprobatur. « Propter haec ergo», in canone citato 
legitur, «nos quoque praedicamus, ut praedicti septem diaconi 
non de iis áccipiantur qui mysteriis serviunt, ut est prius expo- 
sita doctrina; sed eos esse quibus fuit concredita ac tradita dis- 
pensatio communi eorum usui qui tunc collecti fuerant, qui nobis 
in hoc quoque forma fuerunt humanitatis et studii in eos qui 
indigent ». — Verba vero Chrysostomi inserta canoni Concilii 
Quinisexti, seu Trullani, haec sunt: « Quamnam autem habent 
hi [de quibus sermo est Act. vi] auctoritatem, et quam accepe- 
runt ordinationem, scire est necessarium. Numquid diaconorum ? 
Atqui hoc non est in Ecclesiis. An presbyterorum dispensatio ? 
Atqui nullus adhuc erat episcopus, sed soli Apostoli. Unde nec 
diaconorum nec presbyterorum nomen existimo apertum esse ac 
manifestum ». | 

Resp. — Canones Concilii Quinisexti seu Trullani, a Pontifice 
Sergio non confirmati, parum habent auctoritatis; mirum igitur 
esse non debet quod assertio in canone 16. contenta, utpote con- 
traria communi Ecclesiae traditioni, reiiciatur. Immerito autem 
auctoritate S. Ioannis Chrysostomi nituntur Concilii Trullani Pa- 
tres: — nam hoc unum in verbis citatis sibi vult S. Doctor, nempe, 
nullum fuisse initio Ecclesiae inter episcopos, presbyteros et dia- 
conos discrimen quoad momen. Primos vero diaconos fuisse ad 
sacrum ministerium ordinatos, et quidem per ritum collativum 
gratiae sanctificantis, diserte S. Chrysostomum, exponendo verba 
Act. v, docuisse superius demonstravimus. 

4. — S. Hieronymus, Epist. 146. ad Evangelum, diaconos 
appellat mensarum ac viduarum ministros. « Quid patitur », in- 
quit, «ut mensarum et viduarum minister super eos tumidus 

se efferat, ad quorum preces corpus Christi, sanguisque con- 
ficitur? » | 

Resp. — Epistola 146. ad Evangelum, ut iam adnotavimus et 
patet ex ipsis verbis citatis, scripta fuit ad reprimendam audaciam 
quorumdam diaconorum, qui se extollebant supra presbyteros : — 
ad hunc scopum S. Hieronymus opponit ministerium quod occa- 
sionem dedit primis diaconis instituendis, ministerio augustissimo 
ac tremendo conficiendae Eucharistiae quod solis sacerdotibus 
commissum est. — Ceterum in eadem epistola dicit — et verba 
S. Doctoris superius citavimus. — hoc esse diaconos in Ecclesia 
Dei quod in Veteri Testamento Levitae fuerunt, quos electos et 
consecratos fuisse ad obeundum sacrum ministerium compertum est. 

5$. — Quando ex multis ad effectum aliquem sacramentalem 

directis, unum solum eumdem praestat, reliqua non censentur 
nisi quaedam sacramentalia, et praeparationes ad illum, ut mani- 
festum est in baptismo, in quo exorcismi et insufllationes prae- 
cedunt, ceu praeparationes, ablutionem aquae, quae sola sacramen- 
tum constituit: — atqui ita se habent inferiores ordines ac diaco- 
aatus ad presbyteratum, qui solum attingit effectum sacramentalis 
ordinationis, id est, consecrationem corporis et sanguinis Domi- 
ni; — solus igitur presbyteratus est sacramentum. 
.. Resp. Trans. Mai. N. Min. — Neque enim consecratio corporis 
et sanguinis Christi sacrae ordinationis effectus est, sed finis. Nam 
effectus ordinationis est gratia sanctificans et character: atqui tam 
illa, quam iste non in sacerdotio solum, verum etiam in diaco- 
natu producitur; ergo non solum sacerdotium, sed et diaconatus 
verum propriique nominis sacramentum est. — Atque hinc dispar 
ratio constat, cur in baptismo ablutio aquae cum sua forma 
sacramenti rationem solum habeat, non item insufflationes, exor- 
cismi, etc.: horum ope nulla, saltem ex opere operato, gratia, 
nullus character confertur; ideoque nudae sunt ceremoniae sa- 
cramenti praeviae. 

6. — Potestas collata per sacramentalem ordinationem respicit 
sacramenti confectionem, quemadmodum potestas, quae per sacra- 
' mentum baptismi confertur, sacramentorum susceptionem spe- 
ctat. — Atqui diacono huiusmodi potestas per ordinationem non 
confertur, cum aliud sacramentum diaconus conficere nequeat 
praeter baptismum, qui administrari valide potest etiam a laicis. 


— Ergo. 

Resp. N. Mai. — Quamvis verum sit in ordinatione sacerdo- 
tali potestatem conferri, sine qua Eucharistia confici nequit; non 
ideo sequitur nullam aliam ordinationem esse sacramentum, si 
per eam potestas non conferatur ad effhciendum quod sine ipsa 
nullo modo possit fieri: satis enim est si detur ad bene aut me- 
lius illud operandum, ut in sacramento confirmationis patet, quod 
ad fidem fortiter profitendam tribuit gratiam, licet non confirma- 
tus eamdem fidem constanter profiteri et intrepide propugnare 
possit. 

7. — Diaconatus ad tempus concedi potest; Vigilius enim 
Papa, in Epist. quae extat Collatione 7. Concilii Oecumenici V. 
(Labbe tom. 5. p. 552.) omni honore diaconatus exuit Sebastia- 
num, quem diaconum in aliorum absentiam diaconorum ad tem- 
pus creaverat. — Ergo. 

Resp. Dist. 4nt. — Diaconatus concedi potest et concessus 
fuit a Vigilio ad tempus prout ordinationem, qua Ordo diaconatus 
confertur, significat N. prout dicit dignitatem Cardinalis diaconi C.— 
Vigilius enim in Epist. citata hoc ait, scilicet Sebastianum, cum 
antea esset. diaconus, in locum Anatolii et Stephani diaconorum Car- 
dinalium assumptum fuisse, ut eorum loco ad tempus tamquam 
Cardinalis diaconus ministraret; ac proinde non ad tempus diaco- 
num fuisse creatum, sed Cardinalem diaconum ad tempus renun- 
tiatum. Concessionem huius dignitatis Vigilius ordinationem, la- 
tiori huius vocis significatione, nuncupavit. — Sebastianus autem, 
ob crimina quae commiserat, privatus quidem fuit a Vigilio mi- 
nislerio et bonore diaconatus, at non ordine; quem , prout dicit 
potestatem in ordinatione diaconi acceptam, et in anima chara- 
ctere indelebili signatam, amittere omnino non poterat. 

ScuoLioN. — De diaconissis. Nomine diaconissarum non solum 
generatim uxores eorum qui ad diaconatus ordinem promoveban- 
tur — hoc enim sensu appellabantur etiam a viris suis presbyterae 
et episcopae; — sed speciatim mulieres, certis in Ecclesia ministe- 
ris proprio officio addictae, nuncupatae fuerunt. De his breviter 
quaedam sunt hic attingenda. 

Ad earum originem quod attinet, antiquissima diaconissarum 
est institutio, et ad apostolica tempora referenda; Apostolus enim 
in Epistola ad Romanos xvi. 1. inquit: « Commendo autem vobis 
Phoeben sororem nostram, quae est in ministerio Ecclesiae [91a- 
x0voy c7; EXXAeG(x6], quae est in Cenchris ». — Et ineunte sae- 

culo II. Plinius Iunior in Epist. 97. ad Traianum Imperatorem, 
de ritibus et conventibus christianorum agens, diaconissas in Ec- 
clesia ministrantes commemorat, his verbis: « Quo magis neces- 
sarium credidi, ex duabus ancillis, quae sinistrae dicebantur, quid 
esset veri et per tormenta quaerere ». 

Haec autem ex veterum documentis ministeria diaconissarum 
in Ecclesia fuisse docemur: 

I. Rudibus et imperitis mulieribus exponebant tum fidei ca- 
tholicae doctrinam, tum ritus ad baptismum accommodatos. Con- 
cilium enim Carthaginense IV. cap. 12. praescribit diaconissas 
probe instructas esse debere «ut possint apto et sano sermone 
docere imperitas et rusticas mulieres, tempore quo baptizandae 
sunt, qualiter baptizatori interrogatae respondeant, et qualiter ac- 
cepto baptismate vivant ». 

2. In communem quodammodo veniebant, una cum diacono, 
partem curarum circa viduas. Id clare deducitur ex l. 5. Consti- 
tutionum, ut vocantur, Apostolicarum. Ibi enim, cap. 7. legitur: 
« Viduas oportet esse honestas, graves, obedientes episcopis, pre- 
sbyteris, diaconis; adhuc et diaconissis » ; — et c. 15. episcopo dici- 
tur: «Eliges diaconissam fidelem et sanctam ad ministrandum 
mulieribus ». 

3. Mulieres, sive pauperes, sive diwites, Ecclesiam ingressas, 
et ubi sedere deberent nescias, suo statuebant loco; — quod et 
a diacono fiebat relate ad viros. Eaedem enim Constitutiones 
Apostolicae, l. 2. c. 58. id statuunt. — «Si autem pauper, vel 
ignobilis vel peregrinus, quispiam senex vel iuvenis, intervenerit, 
sedibus occupatis, iis quoque diaconus ex toto corde locum faciet; 
ut non gratificatio eius homines spectet, sed Deo acceptum fiat 
ministerium eius. Idem et servet diaconissa in advenientibus mu- 
lieribus sive pauperibus, sive divitibus ». 

4. Mulieres quae episcopum, vel diaconum, alloqui volebant, 
comitabantur. « Ád diaconum, aut episcopum nulla mulier» — 
in. Const. Apost. lib. 2. c. 26. legitur — «sine diaconissa accedat ». 

5. Eorum examini et sententiae relinquebant Ecclesiae Prae- 
sules virginem Deo sacratam, cum in suspicionem amissae inte- 
gritatis veniebat. Huius rei testimonium exhibet S. Epiphanius 
mox citandus. 

6. Demum cum mulieres baptizabantur, in eis nudandis et 
inungendis ministerium exhibebant. — S. Epiphanius (Haeres. 79. 

n. 3.) dicit: « Quamquam  Diaconissarum in Ecclesia ordo sit, 
non tamen ad sacerdotii functionem, aut ullam eiusmodi admi- 
nistrationem institutus est; sed ut muliebris sexus honestati con- 
sulatur: sive ut Baptismi tempore adsit; sive ut inspiciat si quid 
passa sit, aut molestiae pertulerit; sive ut cum nudandum est 
mulieris corpus, interveniat, ne virorum, qui sacris operantur, 
aspectui sit exposita, sed a sola Diaconissa videatur, quae Sacer- 
dotis mandato mulieris curam gerit, quo tempore vestibus exuitur. 
Qua in re cum ordinis illius modestiae, tum ecclesiasticae disci- 
plinae prudenter admodum ex canonis praescripto, ac regula con- 
sultum est ». 

Diaconissarum aetas, primis Ecclesiae temporibus, debebat 
esse ex praescripto Pauli « non minus sexaginta annorum » 
(I. ad Tim. v. 9.)); — sed postea Concilium Chalcedonense, 
anno 45r. celebratum, decrevit (can. 15.) diaconissarum munus 
assumi posse post aetatis annum quadragesimum. Diaconissae 
vero tum ex viduis, et hoc frequentius, tum ex virginibus eli- 
gebantur. 

Diaconissae solemni ritu, — imo per manus etiam impositio- 
nem consecrabantur. — in l. 8. Constitut. Apostolicarum, cap. 19. 
et 20. legitur: «De diaconissa vero ego Bartholomaeus consti- 
tuo, ut manus ei episcope imponas, praesentibus presbyteris et 
diaconis ac diaconissis: et dices: Deus aeterne, Pater Domini 
nostri Iesu Christi qui viri et mulieris auctor es, qui Mariam, 
Deboram, Annam, et Oldam Spiritu Sancto implevisti... ipse 
nunc respice hanc ancillam electam ad ministerium, et da ei Spi- 
ritum Sanctum et mundam effice ab omni inquinatione carnis et 
spiritus, ut opus sibi impositum digne perficiat » etc. — Conci- 
lium Chalcedonense, cap. 15. superius citato, dicit: « Diaconissam 
non ordinandam ante annum quadragesimum, et hanc cum summo 
libramine. Si vero suscipiens manus impositionem, et aliquantum 
temporis in ministerio permanens, semetipsam tradat nuptiis, gra- 
tiae Dei contumeliam faciens, anathematizetur huiusmodi cum eo 
qui eidem copulatur». — Et in antiquo Ordine Romano, quem 
Ioannes Pinius S. I. in Tractatu praeliminari de Ecclesiae Dia- 
conissis commemorat (Act. Sanct. mens. Sept. vol. 1. $ 5. pag. 10.), 
ubi ritus apud Occidentales servatus in diaconissae initiatione 
describitur, refertur episcopum super collum eius ponere Orarium 
dicens: «Stola iucunditatis induat te Dominus » ; et inter pias 











preces tradere ei annulum et torquem, dum ipsa diaconissa im- 
ponit super caput suum velamen ex altari acceptum. 

Ex his tamen omnibus et ex aliis veteribus monumentis ne 
inferas, mulieribus olim stricte dictam ac sacramentalem diaco- 
natus ordinationem, qualis diaconorum ordinatio est, concessam 
fuisse: — ceremonialis enim tantum erat manus impositio quae 
in diaconissarum nuncupatione adhibebatur; earumque ordinatio 
nonnisi sensu latiori accepta, a Patribus, a Conciliis et a scripto- 
ribus ecclesiasticis commemoratur. — Et revera in Const. Apost. 
l. 8. c. 28. legitur: « Diaconissa non benedicit, neque facit aliquid 
eorum quae presbyteri aut diaconi faciunt, nisi quod ianuas cu- 
stodit, et presbyteris ministrat, cum mulieres baptizantur; idque 
propter decorem et honestatem » ; — et a S. Epiphanio, loco su- 
perius citato, audivimus: « Quamquam diaconissarum in Ecclesia 
ordo sit, non tamen ad sacerdotii functionem, aut ullam huius- 
modi administrationem institutus est; sed ut muliebris sexus ho- 
nestati consulatur ». 

Paulatim diaconissarum initiationes in desuetudinem abierunt 
cum in Graeca tum in Latina Ecclesia et «saeculo XII. nullas 
amplius in Occidente comparuisse diaconissas, probabilius etiam 
mihi est» ait P. Pinius (op. sup. cit. p. 26.). 


ARTICULUS SEXTUS 


De subdiaoonatu et quatuor Ordinibus minoribus. 


Ordinationes quibus subdiaconatus et minores ordines, nempe 
ostiaratus, lectoratus, exorcistatus, et acolythatus, conferuntur, 
veram rationem sacramenti participare docuerunt cum S. Thoma 
et S. Bonaventura Scholastici antiquiores communiter, excepto Du- 
rando; et inter recentiores doctores Canus, Sylvius, Bellarminus, 
Estius, Valentia, Billuart, Gotti, Wirceburgenses aliique non pauci. 
— Ex alia parte illis. Ordinationibus dignitatem et efhcacitatem 
saeramentorum denegant Morinus, Drouin, Tournely, Witasse, 
cum multis aliis ex theologis recentioribus. 

Hac de re quid sentiamus ostendet 

THESIS VI. 


Probabilior videtur. sententia. affirmans , subdiaconatum 
et minores Ordines esse vere et proprie sacramenta. 


Prob. 1. Ex Concilio Florentino. Nam — a) Sub appellatione 
sacramenti ordinis Concilium Florentinum, in Decreto pro Arme- 
nis, non solum presbyteratum et diaconatum, sed etiam subdia- 
conatum et minores ordines complectitur. — Ergo, iuxta Concilii 
Florentini Decretum, non minus quam presbyteratus et diacona- 
tus, vere ac proprie subdiaconatus et minores Ordines rationem 
sacramenti ordinis participant, et sunt sacramenta. 

Antecedens constat ex ipsis verbis Decreti pro Armenis, quae 
sic se habent: « Sextum sacramentum est ordinis, cuius materia 
est illud, per cuius traditionem confertur ordo, sicut presbyteratus 
traditur per calicis cum vino et patenae cum pane porrectionem : 
diaconatus vero per libri Evangeliorum dationem; subdiacomatus 
vero per calicis vacui cum patena vacua superposita traditionem: 
et similiter de aliis per rerum ad ministeria sua pertinentium as- 
signationem. Forma sacerdotii talis est... et sic de aliorum or- 
dinum formis ». 

b) In verbis mox citatis Concilium indicat materiam etj formam 
sacramenti Ordinis: — « Sextum sacramentum est ordinis, cuius 
maleria est, etc. » — Indicat autem materiam et formam, non so- 
lum pro presbyteratu et diaconatn, sed etiam eodem modo pro 
subdiaconatu et pro aliis ordinibus. — Ergo in his ordinibus sicut 
in illis veram et propriam rationem sacramenti Concilium agnoscit. 

c) Idem Concilium ait: « Effectus [huius sacramenti] augmen- 
tum gratiae, ut quis sit idoneus »nimister ». — Ergo cum non dis- 
tinguat inter varios ministerii gradus, nec dicat augmentum gra- 
tiae conferri ut idoneus minister fiat ille qui ordinatwr presbyter, 
aut diacomws; videtur Concilium intellexisse augmentum gratiae 
per sacramentum ordinis conferri ut quis sit minister idoneus tn 
quocumque ministerii ordine, per ordinationem accepto; ac proimde 
dixisse quamlibet ordinationem — quae conferendo ordinem mi- 
nistrum Ecclesiae in aliquo gradu ministerii initiat — conferre 
augmentum gratiae, et idcirco esse sacramentum. 

d) Decretum Concilii Florentini pro Ármenis, magna ex parte, 
respondere ad verbum his quae Sanctus Thomas tradidit in Opu- 

sculo 4. « de Zirticulis fidei et septem. sacramentis. Ecclesiae » , non 
semel animadvertimus : — mentem igitur Concilii circa rem no- 
stram optime intelligimus attendendo, quoad eamdem rem, do- 
ctrinam. Angelici. — Iam vero, Doctorem Angelicum doctrinam, 
quam nos defendimus, tradidisse ita certum est, ut et ipsi ad- 
versarii nostri id ultro concedant. 

Et sane S. Thomas in 4. d. 24. q. 2. a. 1. (Suppl. q. 57. a. 2.) 
quaerens « utrum debeant plures ordines distingui », sine ulla 
ambiguitate dicit: «in quolibet Ordinum septiformis gratia datur ». 
Et in eodem articulo addit: « Ordiris sacramentum ad. sacramen- 
tum Eucharistiae ordinatur, quod est sacramentum sacramento- 
rum... Sicut enim templum et altare et vasa et vestes, ita et 
ministeria quae ad Eucharistiam ordinantur, consecratione indigent; 
et baec consecratio est ordinis sacramentum ; et ideo distinctio ordi- 
num est accipienda secundum relationem ad Eucharistiam; quia po- 
testas ordinis aut est ad consecrationem Eucharistiae ipsius, aut 
ad aliquod ministerium ordinandum ad hoc sacramentum Euchari- 
stiae ». Et prosequitur ostendendo quomodo omnes ordines ad Eu- 
charistiam ordinentur, prout ex ipso S. Doctore superius diximus. 

Proponit autem sibi hanc primam difficultatem: « Videtur quod 
non sint septem Ordines. Ordines enim Ecclesiae ordinantur ad 
actus hierarchicos. Sed tres tantum sunt actus hierarchici, scilicet 
purgare, illuminare et perficere, secundum quod Dionysius distin- 
guit tres ordines in 5. cap. Eccles. Hierar., inter princ. et med. 
Ergo non sunt septem ». 

Et respondet: « Ad primum ergo dicendum, quod Dionysius 
loquitur de ordinibus, non secundum quod sunt sacramenta, sed 
secundum quod ad hierarchicas actiones ordinantur. Et ideo se- 
cundum actiones ills tres ordines distinguit: quorum primus 
habet omnes tres, scilicet episcopus; secundus habet duas, sci- 
licet sacerdos; sed tertius habet unam, scilicet purgare, scilicet 
ipse diaconus, qui minister dicitur;:et sub hoc omnes inferiores 
ordines comprehenduntur. Sed ordines habent qmod simt sacra- 
menia ex relatione ad maximum sacramentorum, et ideo secun- 
dum hoc numerus ordinum accipi debet ». 

€) Demum quis negabit sensum Decreti concilii Florentini, seu 
Eugenii IV. pro Armenis, probe S. Antoninum intellexisse, qui 
tempore Concilii Florentini inter primarios doctrina et sanctitate 
fulgebat, quique post septem annos a promulgatione illius De- 

creti Archiepiscopus Florentinus renuntiatus fuit, et Eugenio IV. 
carissimus ac familiaris exstitit? Quis ea quae Sanctus Antoninus 
docuit, quamdam lucem effundere — si lux requiritur, — ad ge- 
nuinam verborum Decreti superius citati intelligentiam assequen- 
dam, posse negabit? — Porro in tertia parte Summae Maioris, 
titulo 14. capite 16. de Ordinibus, Sanctus Antoninus haec, pro. 
doctrina quam tuemur, clarissima tradidit. — Docuit (S 1.) «or- 
dinem sacrum distinctum esse in septem partes, scilicet ostia- 
riatum, exorcistatum, lectoratum, acolythatum, subdiaconatum, 
diaconatum, presbyteratum, et esse tamen unum sacramentum »; 
et subiunxit: « Quilibet ordo est sacramentum essentialiter ». Deinde 
(S 3-) addidit: «Jn omni ordine confertur gratia . . . Confert etiam 
maiorem gratiam ordo in disposito quam alia sacramenta. Et 
maior ordo maiorem gratiam; quia maior gratia requiritur ad 
actus ordinum digne exercendos, quam ad actus communes; et 
ad maioris ordinis actus, maior gratia: unde nihil sensibile tam 
valet ad magnitudinem gratiae impetrandam ex opere operato, sicut 
sacerdotii ordo: nisi forte quis dicat de consecratione episcopi, 
et susceptione Eucharistiae ». 

2. Probatur ;thesis ex Concilio Tridentino. Etenim postquam 
Concilium, sess. 23. can. 2., definiverat: «Praeter sacerdotium 
esse in Ecclesia Catholica alios ordines, et maiores et minores »; 
sequenti canone citra ullam restrictionem statuit: «sacram ordi- 
nationem esse vere et proprie sacramentum a Christo Domino 
institutum »; et can. 6. definivit in Ecclesia esse Hierarchiam « di- 
vina ordinatione institutam, quae constat ex episcopis, presby- 
teris et ministris »: ministrorum nomine intelligendo omnes reli- 
quos ordines, quos cap. 2. distincte iam nominaverat. — Ergo 
iuxta Concilium, praeter sacerdotium et diaconatum, ceteri quo- 
que ordines divina ordinatione sunt instituti et. veri et proprii. nominis 
sacramenti rationem habent. 

Quare licet concedamus, Concilium Tridentinum nullam vo- 
luisse hac de re definitionem edere, utpote coactum ad extirpandos 
Novatorum errores; manifestum tamen est in eam sententiam 
propendisse quae omnibus, sine exceptione, ordinibus sacramenti 
proprie dicti naturam tribuit. 

Quod etiam ex actibus eiusdem Concilii confirmari potest. 
Etenim ex illis sequentia facta, memoratu digna, accipimus. — 
In Congregatione theologorum minorum, habita die 25. Septem- 

bris anni 1562., ad examinandos septem articulos complectentes 
erroneas Novatorum de sacramento Ordinis doctrinas, postquam 
primus Salmeronius S. I. locutus fuerit, et Ordinem demonstra- 
verit esse sacramentum; uno excepto Didaco de Paiva, — qui 
asseruit subdiaconatum, aliosque ordines inferiores sacramenta 
non esse, — ceteri omnes nullum inter ordines discrimen fece- 
runt quoad rationem sacramenti; et Theodorus Masius Ord. Carm., 
Ioannes Bapt. Valentinus Ord. S. August, Benedictus de Mantua 
Ord. Praed., et Franciscus Sancius cler. saecul., expresse dixerunt 
omnes ommino ordines esse sacramenta. — V. Acta. Conc. ab Angelo 
Massarello eiusdem Conc. secretario conscripta, et edita ab Aug. 
Theiner t. 2. pp. 155-140. 

Deinde, die 25. Septembris iterum Congregatio habita fuit ad 
articulos de sacramento ordinis perpendendos. In ea Petrus Soto 
Ord. Praed., primus theologorum secundae classis, defendit — 
ut ex actibus Concilii refert Raynaldus, ann. Eccl. ad an. 1562. 
n. 9r. — doctrinam sequenti propositione expressam: « Omnes, 
etiam inferiores [gradus ministrorum] ad sacramentum hoc per- 
tinent ». — Et inter theologos huius secundae classis, qui con- 
cionem habuerunt diebus 25. 26. et 28. Septembris, nemo, prout 
constat ex Actibus a Massarello conscriptis, pp. 140-145., mino- 
res Ordines rationem veri sacramenti participare negavit. 

Demum in Congregatione habita 29. Septembris, «tertiae 
theologorum classis princeps », ait. Raynaldus, loco cit. n. 92., 
«de sacramento ordinis peroravit, ut referunt acta. Melchior 
Cornelius (inquiunt) saecularis clericus missus a Rege Sebastiano 
Portugalliae accepit examinandum, an per ordinationem conferatur 
gratia» — Et concionem Cornelii ex iisdem Actibus Concilii 
Raynaldus referens, ait, celebrem illum theologum, quoad rem 
nostram, docuisse ac propugnasse propositionem sequentem: 
« Omnes ordines, etiam minores sunt sacramentum, quia im eis 
gralia confertur; qui ordines constituti sunt ab Apostolis ex in- 
stitutione Christi, nam Christus constituit ut in Ecclesia isti Or- 
dines essent ». 

De eadem re, in eadem Congregatione egisse Ioannem Gaglio 
hispanum, Ord. Praed., ipsumque non minori perspicuitate do- 
ctrinam quam defendimus proposuisse constat. Has conclusiones 
eius circa rem nostram, fuisse scribit Massarellus, p. 145.: — « Pre- 
sbyteratum verum sacramentum denegare haereticum est. Idem 

de diaconis, quos Apostoli ad Eucharistiam ministrandam insti- 
tuerunt, et Paulus ait, habentes ministerium fidei, et probentur 
prius etc. De subdiaconatu autem hon ita dicendum, sed temera- 
rium esset sacramentum illud negare. De minoribus etiam Ordini- 
bus etiam. sacramentum esse affirmavit, a Christo institutum et con- 
ferre gratiam, licet minorem ». 

Neminem vero inter theologos primae classis hac in re Cor- 
nelio contradixisse et Gaglio, ex Actibus saepe commemoratis, 
compertum habemus. — Vide p. 140-150. 

Licet igitur ex his factis concludere theologos Concilii Tri- 
dentini communiter subdiaconatui et minoribus ordinibus veri 
et proprie dicti sacramenti rationem tribuisse: — et Tridentinos 
Patres, approbando doctrinae et canonum de sacramento ordinis 
schema quod a communi theologorum sententia non recedebat, 
in hanc eamdem sententiam cohcessisse. 

3. Ex ratione theologica qua ostenditur in aliis ordinationibus con- 
ferri gratiam, deduci etiam quadantenus potest eamdem gratiam 
dari in subdiaconatus ac minorum ordinum collatione. — Et revera. 
si gratia per ordinationem a Deo confertur quia in necessariis 
ipse non deest, ac proinde iis quibus tribuit spirituale in Eccle- 
sia ministerium, quosque supfa ceteros fideles per ecclesiasticum 
ordinem constituit, dat gratiám necessariam ut idonei sint mini- 
strij et sanctitate praestent Ceteris prout gradu iisdem antecel- 
lunt; — profecto fatendum est gratiam dari a Deo pariter per 
ordinationem subdiacono, et eis qui minores suscipiunt ordines; 
nam et hi ordine super ceteros fideles laicos, licet inferiori gradu, 
constituuntur, et ad spirituale ministerium initiantur, et ad illud 
exercendum potestatem accipiunt, quod etiam absque divinae 
gratiae auxilio idonee exercere nequeunt. 

Quae modo diximus ipsa ordinum collatione exprimuntur, ut 
patebit ex sequentibus monitionibus ex Pontificali Romano ex- 
cerptis. 

Itaque Pontifex eos qui ordinandi sunt Ostiarii his verbis 
alloquitur: — « Suscepturi, filii carissimi, officium ostiariorum, vi- 
dete, quae in domo Dei agere debeatis. Ostiarium oportet per- 
cutere cymbalum, et campanam; aperire Ecclesiam, et sacra- 
rium; et librum aperire ei, qui praedicat. Providete igitur, ne 
per negligentiam vestram, illarum rerum, quae intra Ecclesiam 
sunt, aliquid depereat; certisque horis domum Dei aperiatis fide- 

libus; et semper claudatis infidelibus. Studete etiam, ut, sicut 
materialibus clavibus Ecclesiam visibilem aperitis, et clauditis, 
sic et invisibilem Dei domum, corda scilicet fidelium, dictis, et 
exemplis vestris claudatis diabolo et aperiatis Deo; ut divina verba 
quae audierint, corde retineant, et opere compleant, quod in vobis 
Dominus perficiat per misericordiam suam ». 

Pro Lectorum Ordine, Pontifex ait: « Electi, filii carissimi, ut 
sitis Lectores in Domo Dei nostri, ofhcium vestrum agnoscite, 
et implete. Potens est enim Deus, ut augeat vobis gratiam per- 
fectionis aeternae. Lectorem siquidem oportet legere ea quae 
[vel ei qui] praedicat; et lectiones cantare; et benedicere panem, 
et omnes fructus novos. Studete igitur verba Dei, videlicet le- 
ctiones sacras, distincte et aperte, ad intelligentiam, et aedifica- 
tionem fidelium absque omni mendacio falsitatis proferre; ne 
veritas divinarum lectionum incuria vestra ad instructionem au- 
dientium corrumpatur. Quod autem ore legitis, corde credatis, 
atque opere compleatis; quatenus auditores vestros, verbo pari- 
ter et exemplo vestro docere possitis. Ideoque, dum legitis, in 
alto loco Ecclesiae stetis, ut ab omnibus audiamini, et videamini 
figurantes positione corporali, vos in alto virtutum gradu debere 
conversari; quatenus cunctis, a quibus audimini et videmini, 
coelestis vitae formam praebeatis; quod in vobis Deus impleat 
per gratiam suam ». 

Pro ordinatione Exorcistarum, Pontifex dicit: « Ordinandi, filii 
carissimi, in officium exorcistarum, debetis noscere quid susci- 
pitis. Exorcistam etenim oportet abiicere daemones; et dicere 
populo, ut, qui non communicat, det locum; et aquam in mi- 
nisterio fundere. Accipitis itaque potestatem imponendi manum 
super energumenos, et per impositionem manuum vestrarum, 
gratia Spiritus Sancti, et verbis exorcismi, pelluntur spiritus im- 
mundi a corporibus obsessis. Studete igitur, ut, sicut a corpori- 
bus aliorum daemones expellitis, ita a mentibus, et corporibus 
vestris omnem immunditiam, et nequitiam eiiciatis; ne illis suc- 
cumbatis, quos ab aliis, vestro ministerio, effugatis. Discite per 
ofhcium vestrum vitiis imperare; ne in moribus vestris aliquid 
sui iuris inimicus valeat vindicare. Tunc etenim recte in aliis 
daemonibus imperabitis, cum prius in vobis eorum multimodam 
nequitiam superatis. Quod vobis Dominus agere concedat per 
Spiritum suum Sanctum ». 

Pro Zcolytbatu, Pontifex inquit: «Suscepturi, filii carissimi, 
officium acolythorum, pensate quod suscipitis. Acolythum etenim 
oportet ceroferarium ferre; luminaria Ecclesiae accendere; vinum 
et aquam ad Eucharistiam ministrare. Studete igitur susceptum 
officium digne implere. Non enim Deo placere poteritis, si lucem 
Deo manibus praeferentes, operibus tenebrarum inserviatis, et per 
hoc aliis exempla perfidiae praebeatis. Sed sicut Veritas dicit: 
Luceat lux vestra coram hominibus; ut videant opera vestra bona, 
et glorificent Patrem vestrum, qui in coelis est. Et sicut Apostolus 
Paulus ait: In medio nationis pravae et perversae, lucete sicut 
luminaria in mundo, verbum vitae continentes. Sint ergo lumbi 
vestri praecincti, et lucernae ardentes in manibus vestris, ut filii 
lucis sitis. Abiiciatis opera tenebrarum, et induamini arma lucis. 
Eratis enim aliquando tenebrae, nunc autem lux in Domino. Ut 
filii lucis ambulate. Quae sit vero ista lux, quam tantopere in- 
culcat Apostolus ipse demonstrat subdens, fructus enim lucis est, 
in omni bonitate, et iustitia, et veritate. Estote igitur solliciti, 
in omni iustitia, bonitate et veritate, ut vos, et alios, et Dei 
Ecclesiam illuminetis. Tunc etenim in Dei sacrificio digne vinum 
suggeretis, et aquam, si vos ipsi Deo sacrificium , per castam 
vitam, et bona opera, oblati fueritis. Quod vobis Dominus con- 
cedat per misericordiam suam ». 

Demum pro Subdiaconatu, Pontifex ordinandos ita praemonet : 
« Adepturi, filii dilectissimi, officium subdiaconatus, sedulo atten- 
dite quale ministerium vobis traditur: subiaconum enim oportet 
aquam ad ministerium altaris praeparare; diacono ministrare ; 
pallas altaris, et corporalia abluere; calicem, et patenam in usum 
sacrificii eidem offerre.... Studete itaque, ut ista visibilia mini- 
steria, quae diximus, nitide et diligentissime complentes, invisi- 
bilia horum exemplo perficiatis. Altare quidem sanctae Ecclesiae 
ipse est Christus, teste Ioanne, qui in Apocalypsi sua altare 
aureum se vidisse perhibet, stans ante thronum, in quo, et per 
quem, oblationes fidelium Deo Patri consecrantur. Cuius altaris 
pallae et corporalia sunt membra Christi, scilicet fideles Dei, 
quibus Dominus, quasi vestimentis pretiosis circumdatur, ut ait 
Psalmista, Dominus regnavit, decorem indutus est. Beatus quo- 
que Ioannes in Apocalypsi vidit Filium hominis praecinctum zona 
aurea, id est, sanctorum caterva. Si itaque humana fragilitate con- 
tingat in aliquo fideles maculari, praebenda est a vobis aqua coe- 

lestis doctrinae, qua purificati, ad ornamentum altaris, et cultum 
divini sacrificii redeant. Estote ergo tales, qui sacrificiis divinis, 
et Ecclesiae Dei, hoc est corpori Christi, digne servire valeatis, 
in vera et catholica fide fundati.... Quod ipse vobis praestare 
dignetur qui vivit et regnat Deus in saecula saeculorum ». 

4. Argumenta hucusque proposita, ex Decretis contra simoniacos 
latis et ex doctrina Patrum occasione horum Decretorum propu- 
gnata, illustrantur et confirmantur. 

Et primo attendatur Decretum, saeculo V., latum a Concilio 
Chalcedonensi, superius citato, p. 466. — Etenim in canone 2. 
sancta Oecumenica Synodus IV. declarat « gratiam in venditionem 
deduci» si propter pecunias ordinatio fiat non modo superiorum, 
sed etiam inferiorum Ordinum; ideoque agnoscit gratiam conferri 
etiam in inferiorum ordinum collatione. — «Si quis episcopo- 
rum», inquit, «accepta pecunia Ordinationem fecerit, et sub pretio 
deduxerit impretiabilem gratiam, atque ordinaverit per pecunias epi- 
scopum... sive diaconum, aut quemcumque aliorum qui connume- 
rantur inler clericos ». — Superius autem, art. 2., probavimus qua- 
tuor minores ordines et subdiaconatum irter clericos connumerari, 
cum a Latinis, tum a Graecis, et attulimus can. 24. Concilu Lao- 
diceni, saeculo IV. celebrati, ubi legimus: — « Quod non oportet 
sacro ministerio deditos, a presbyteris usque ad diaconos, et re- 
liquum ecclesiasticum ordinem, idest usque ad subdiaconos, lectores, 
cantores, exorcistas et ostiarios .. . ingredi tabernas ». 

Sub finem eiusmodi saeculi V., S. Gelasius Papa in Epistola 9. 
ad episcopos Lucaniae, postquam ob urgentem necessitatem pro 
quibusdam Ecclesiis statuerit intervalla temporis breviora ad or- 
dines ecclesiasticos suscipiendos, incipiendo ab Olstiariatu; iuxta 
Concilii Chalcedonensis Decretum declaravit (c. 24.): « Quos vero 
constiterit indignos meritis, sacram mercatos esse pretio dignitatem, 
convictos oportet arceri non sine periculo, facinus tale perpetrantes: 
quia dantem pariter et accipientem damnatio Simonis, quam sacra 
lectio (Act. vim.) testatur, involvit ». 

Saeculo XI. S. Gregorius VII., in Decretali Epistola ad Ot- 
tonem episcopum Constantiensem (Labbe, t. 10. p. 316.) an. 108r. 
communicat quod in Synodo Romana statuerat, et ait: « Nos iuxta 
auctoritatem Sanctorum Patrum in eadem Synodo [Romana] sen- 
tentiam dedisse, ut hi qui per simoniacam haeresim, hoc est, in- 
terventu pretii, ad aliquem sacrorum Ordinum gradum et ofhcium 

promoti sunt, nullum in sancta Ecclesia ulterius ministrandi lo- 
cum habeant ». 

Ne quis autem putet hoc Decretum spectare maiores tantum 
Ordines, et pro iis tantum dici gratiam Sancti Spiritus, simoniaca 
labe, ad pretium deduci; audiatur Bernaldus scriptor coevus in 
Apologetico suo pro Decretis Gregorii VII. editis in Synodo Ro- 
mana, sensum Decretalis mox citatae aperte declarans: — « Ex 
qua re colligitur », inquit Bernaldus (Labbe, t. 10. p. 323.), « non 
solum illos reputari inter simoniacos, qui per pretium ad manus 
impositionem perveniunt [qua fiunt episcopi, presbyteri, aut dia- 
coni], sed et illos qui et alia clericorum officia per pecuniam acqui- 
runt. Omnia autem. in eiusmodi officiis operatur unus atque idem 5pi- 
rius, cuius donum non gratis, sed per pretium. dare et accipere, non 
catbolicum, sed. indubitanter est. simoniacum ». 

Demum, ne in longum rem protraham, afferam ultimum testi- 
monium ex S. Petro Damiano desumptum. In opusculo 6., seu 
libro cui titulus est « Gratissimus», prolixe ostendit eos qui a 
simoniacis episcopis ordinati sunt, iterum non esse ordinandos; 
et inter cetera, haec pro doctrina quam defendimus, nobis exhibet: 
« Quapropter plena fide », inquit (cap. 2.), « credendum est, quod 
sic ministris suis Christus ecclesiasticae consecrationis delegat 
officium, ut tamen apud se omnium Ordinum contineat principa- 
lier sacramentum: sicque servis promovendi conservos ministe- 
rium praerogat, ut in neminem ipsum consecrandi ius virtutemque 
transfundat. Licet enim Pontifices per iniunctae administrationis 
officium consecrare videantur; sed ille veraciter. consecrat, qui Spi- 
ritum Sanctum. invisibiliter. dat ». 

Et (cap. 5.) addit: «Sicut baptismus Dei est et non hominis, 
ita nimirum omnis ecclesiastica consecratio ilii specialiter competit, 
à quo omnium benedictionum plenitudo profluxit... neque enim 
vel ipse baptismus, vel prorsus aliqua consecratio magnum aliquid 
diceretur, nisi intuitu Spiritus Sancti, qui fer exercitia illa tri- 
buitur ». — Quare inferius (cap. 6.) concludit: « Indubitanter igi- 
tur credendum est, quod si consecratio cuiuslibet ecclesiastiai Ordinis 
intra catholicam fiat Ecclesiam.... quidquid bono per bonum 
traditur, hoc etiam malo per malum efhcaciter exhibetur: quia 
sacramentum hoc non ministrantis vel ministraturi pendet ex 
merito ». 

Obiiciunt adversarii 

1. — Urbanus II. anno 1091. in Concilio Beneventano, can. r. 
statuit: « Nullus deinceps in episcopum eligatur, nisi qui in sa- 
cris ordinibus religiose vivens inventus est. Sacros autem ordines 
dicimus diaconatum ac presbyteratum. Hos siquidem solos pri- 
mitiva legitur Ecclesia habuisse; super his solum praeceptum ha- 
bemus Apostoli. Subdiaconos vero, quia et ipsi altaribus admi- 
nistrant, opportunitate exigente concedimus » etc. Ergo Subdia- 
conatus, et cum eo, a fortiori, quatuor minores ordines non sunt 
sacramenta. 

Resp. — Subdiaconatum et minores ordines semper sacros fuisse 
appellatos, ratione ordinationis et ministerii sacri, vel ex ipso titulo 
qui in Libro Sacramentorum Gregoriano legitur, patet: «Incipit 
Ordo ad sacros ordines benedicendos. Maiores gradus ante Evange- 
lium, minores vero post communionem dantur» etc. — Cum ergo 
Urbanus II. subdiaconatum dicit non fuisse ordinem sacrum, ra- 
tionem sacri ordinis considerat 1. — prout adnexam habuit so- 
lemnem coelibatus professionem, quae non semper subdiaconis im- 
posita fuit: — 2. prout ex illo iam suscepto ordine eligi quis potuit 
in episcopum. — Hunc sensum a Pontifice intentum declarat De- 
cretalis Innocentii IIT. (Decret. libro I. titulo. 14. capite 9.) qua 
statuit Subdiaconum in episcopum eligi posse. — «A multis mul- 
toties », inquit, «an subdiaconus in episcopum eligi valeat haesi- 
tatur. Si quidem Urbanus Papa I. [II. — quod dicat I. amanuen- 
sium perspicuus error est, ut recte adnotat Thomassinus, Vetus et 
Nova Disciplina Ecclesiae tom. r. libro 2. capite 53.] decrevit, ut 
nullus in episcopum etc... In quibus verbis innuitur quod Urbanus 
ad statum primitivae Ecclesiae se referens... instituit, ut de sub- 
diacono ... non posset electio celebrari. Verum cum hodie subdia- 
conus inter sacros ordines computetur.... Et ad similitudinem 
diaconi et presbyteri debet continentiam servare. . .. Nos volentes 
super hoc articulo disceptationis materiam amputare, statuimus ut 
subdiaconus in episcopum valeat eligi, sicut diaconus vel sacerdos ». 

Verba Urbani II. in obiectione citata, nempe: « Hos [diaco- 
natum et presbyteratum] primitiva legitur Ecclesia habuisse; super 
his solum praeceptum habemus Apostoli»; referuntur ad legem 
continentiae constanter pro illis Ordinibus apud Latinos praescri- 
ptam, ut suo loco inferius demonstrabimus. 

2. — Ordinatio, in qua non adhibetur manuum impositio, non 
est sacramentum : atqui in conferendo subdiaconatu manuum im- 

positio non adhibetur; ergo. Prob. Mai. — Conc. Trident. statuens 
sess. 23. cap. 3. Ordinem esse proprie dictum sacramentum , id 
demonstrat ex verbis Apostoli, II. ad Tim. .: « Admoneo te, ut 
resuscites gratiam Dei, quae est in te per impositionem manuum 
mearum »; ergo. 

Resp. N. Mai.; et ad Prob. Dist. 4nt. — Concilium id demon- 
strat ex illis Apostoli verbis, quatenus exprimunt rem sensibilem 
gratiae effectricem C. Quatenus praecise manuum impositionem 
exprimunt, Subdist. loquendo de ordine hierarchico C. de alio 
quocumque NN. — Tridentina enim Synodus ait: « Cum Scriptu- 
rae testimonio, apostolica traditione, et Patrum unanimi consensu 
perspicuum sit, per sacram ordinationem, quae verbis et signis 
exterioribus perficitur, gratiam conferri; dubitare nemo debet, Or- 
dinem esse vere et proprie unum ex septem sanctae Ecclesiae 
sacramentis: inquit enim Apostolus: «Admoneo te, ut resusci- 
tes, etc. ». Quare Concilium primo generatim pronuntiat, per 
sacram ordinationem, quae verbis et signis exterioribus perficitur, 
conferri gratiam: subinde hoc demonstrat exemplo ordinationis 
episcopalis, in qua impositione manuum tamquam signo exteriori 
gratiam impertiri probat ex Apostolo. Át quis exinde concludat, 
nulli ordinationi, in qua manus impositio non usurpetur, veri et 
proprie dicti sacramenti rationem competere ? 

3. — Amalarius (1l. 2. de Officiis ecclesiasticis, c. 6.) postquam 
asseruit duos esse in Ecclesia ordines necessarios, sacerdotium 
nempe et diaconatum, dixit: « Ceteri ordines his adiecti sunt. 
Crescente Ecclesia, crevit officium ecclesiasticum : ut multitudini 
Ecclesiae subveniri posset, adiiciuntur inferiores in adiutorio prae- 
positorum. Unde Ambrosius [seu Ambrosiaster, auctor nempe 
Comm. in Ep. Pauli, vulgati sub Ambrosii nomine] in tractatu 
Epistolae ad Timotheum: illud vero dictis nostris adiici dignum 
est, quoniam non convenit demirari, si neque subdiaconorum, 
ncque lectorum memoriam Apostolus fecisse videatur: illis etenim 
gradibus functionum qui in Ecclesia necessario habentur isti postea 
magis sunt adiecti propter utilitatem ministerii, quod propter 
multitudinem credentium per alteros postea impleri debere ne- 
cessitas flagitavit ». — Ergo subdiaconatum et alios minores non 
instituit Christus; ac proinde non sunt sacramenta. 

Resp. Neg. Conseq. — Sensus enim testimonii citati prorsus 
diversus est ab eo quem eidem tribuunt adversarii. — Et sane 

Amalarius non dixit duos ordines, scilicet sacerdotium et diaco- 
natum, in Ecclesia esse wnmice necessarios, et illos tantum. divinam 
babere institutionem ; sed affirmavit, quod libenter et nos concedi- 
mus, ad sacrificium altaris rite celebrandum illos duos ordines. suffi- 
cere. — Alios ordines, praeter sacerdotium et diaconatum, Ama- 
larius appellat etiam sacros; sed ait illos distinctis personis initio 
Ecclesiae ob paucitatem fidelium non fuisse collatos. Quod con- 
firmat ex Ambrosiastro. 

Integer Amalarii textus veritatem solutionis nostrae ostendit. 
Haec sunt Amalarii verba: — « Cap. 6. De ordinibus sacris, quos 
nostri episcopi consueto. more frequentant. — Primo notandum est, 
eos ordines qui potissimum necessarii sunt in Ecclesia, Apostolum 
Paulum denominasse, et eorum mores depinxisse, sine quibus 
non potest rite immolatio altaris celebrari, scilicet sine sacerdote 
et diacono. Ut sine retractatione sacerdos vigilet circa hostias, 
necessarius est diaconus, ad ministrandum ea, quae necessaria 
sunt sacerdoti: ceteri ordines his adiecti sunt» etc. Et postquam 
citaverit Ambrosiastri testimonium, ait: «Sic sunt inferiores or- 
dines in adiutorium superiorum, ut tamen non excludant supe- 
riores ab officiis sibi commissis... De istis sat est ad demonstran- 
dum unumquemque sacerdotem habere in se subiecta ministeria: 
sed propter multitudinem hominum non posse illum omnia ad- 
implere, ac ideo adiectos esse sibi socios qui minora adimpleant. 
Nunc ordo deposcit, quantum Dominus dederit, ut de singulis 
ordinibus dicamus specialiter ». 

4. — Petrus Lombardus (l. 4. dist. 24. n. 9.) ait: « Subdiaconos 
vero et acolythos procedente tempore Ecclesia sibi constituit ». — 
Ergo isti gradus sunt ecclesiasticae tantum institutionis, ideoque 
tamquam veri nominis sacramenta accipi nequeunt. 

Resp. Dist. 4nt. — Ecclesia, procedente tempore, hos ordines 
sibi constituit, idest, eosdem propria auctoritate instituit N.. Idest, 
eos a Domino institutos, Ecclesia, crescente fidelium numero, se- 
paratim pluribus contulit C. — Initio namque Ecclesiae, ut mox 
adnotavimus, propter fidelium et ministrorum exiguum numerum, 
ministeria ordinum inferiorum a superioribus exercebantur; quae 
tamen non longe post primordia Ecclesiae, diversis deinde per- 
sonis distributa fuerunt. 

Hunc esse sensum verborum Petri Lombardi evidens est, et 
miror auctoritatem eius contra nos afferri. 

Etenim in eodem contextu de septem ordinibus ait: « Cumque 
omnes spirituales sint. et. sacri, excellenter tamen canones duos tan- 
tum sacros ordines appellari censent, diaconatum scilicet et pre- 
sbyteratum ». — Utrum vero, praeter hos ordines ceteri sacramenta 
etiam sint an non, ab ipso Magistro Sententiarum audiamus. — 
Distinctio 24. lib. 4. «de ordinibus ecclesiasticis », ita. incipit (nu- 
mero 1I.): — « Nunc ad considerationem sacrae ordinationis acce- 
damus. Septem sunt spiritualium officiorum gradus sive ordines, 
sicut ex sanctorum Patrum dictis aperte traditur, et capitis no- 
stri, scilicet, Iesu Christi exemplo monstratur, qui omnium officia 
in semetipso exhibuit, et corpori suo quod est Ecclesia, eosdem 
ordines observandos reliquit. Septem autem sunt, propter septi- 
formem gratiam Sancti Spiritus, cuius qui non sunt participes 
ad gradus ecclesiasticos indigne accedunt. Ili vero in quorum 
mentibus diffusa est septiformis gratia Spiritus Sancti, cum ad 
ecclesiasticos ordines accedunt, in ipsa spiritualis gradus promotione 
ampliorem gratiam percipere creduntur ». — Deinde in eadem distin- 
ctione 24. (num. 10.), statim post verba in obiectione a nobis 
citata, ait: «Si autem quaeritur quid sit quod hic vocatur ordo, 
sane dici potest signaculum esse, id est, sacrum quoddam, quo 
spiritualis potestas traditur ordinato, et officium. Chatacter ergo 
spiritualis, ubi fit promotio potestatis, ordo vel gradus vocatur. 
Et dicuntur bi ordines sacramenta, quia in eorum perceptione res 
sacra, id est, gratia confertur, quam figurant ea quae ibi geruntur». 

Responsum quod dedimus obiectioni desumptae ex statu Ec- 
clesiae in suis primordiis, accepimus a S. Thoma, qui declarat 
etiam, ut nos fecimus, verba Magistri. Et notetur, solutionem 
hanc Angelicum Doctorem proponere in eodem articulo in. quo 
ait: «in quolibet ordine septiformis gratia. datur » ; et « ordines 
[omnes] habent quod sint sacramenta ex relatione ad maximum sa- 
cramentorum ». 

Haec sunt verba S. Doctoris (Suppl. q. 37. a. 2. ad 2): «Di- 
cendum quod in primitiva Ecclesia, propter paucitatem ministro- 
rum, omnia inferiora ministeria diaconis committebantur, ut patet 
per Dionysium, 3. cap. Eccles. Hierarch., aliquant. a princ., ubi 
dicit: *Ministrorum alii stant ad portas templi clausas; alii aliud 
proprii ordinis operantur; alii autem sacerdotibus proponunt super 
altare sacrum panem et benedictionis calicem'. Nihilominus erant 
omnes praedictae potestates, sed implicite, in una diaconi pote- 

state, Sed postea ampliatus est cultus divinus; et Ecclesia quod 
implicite habebat in uno ordine, explicite tradidit in diversis. Et 
secundum hoc dicit Magister in littera, loc. sup. cit., quod Ec- 
clesia alios ordines sibi instituit ». 

5. — Ordines inferiores nec semper iidem, nec semper eodem 
numero habiti sunt in Ecclesia. — Ergo non sunt ex Christi Do- 
mini institutione. 

Resp. N. 4nt. — contrarium enim superius demonstravimus, 
articulo 2. 

6. — Minorum ordinum officia etiam a laicis licite. impleri 
possunt. Non igitur eisdem sacramenti ratio videtur inesse. 

Resp. N. Cons. — Quamvis enim laici minorum ordinum mi- 
nisteria licite quandoque exerceant; hoc tamen non faciunt ex 
officio. Hanc responsionem adhibet S. Thomas (Suppl. q. 37. a. 4. 
ad 9.) et illustrat exemplo. Etenim difficultati, «in aperitione et 
clausione ostiorum non habent aliam potestatem ostiarii quam 
alii homines », respondet: — « Dicendum quod [ostiarius] suscipit 
potestatem ut ex officio hoc agere possit; quamvis etiam ab aliis 
fieri possit, sed non ex officio. Et ita est in omnibus actibus mi- 
norum ordinum, quod possint per alios licite fieri, quamvis illi 
ad hoc non habeant aliquod officium: sicut etiam in domo non 
consecrata potest dici Missa, quamvis consecratio Ecclesiae ad 
hoc ordinetur ut in ea Missa dicatur ». 


ARTICULUS SEPTIMUS 
De sacrarum ordinationum materia et forma. 


Circa materiam ac formam subdiaconatus et quatuor mino- 
rum ordinum fere nulla controversia est inter Doctores; at ma- 
gna quoad episcopatum, presbyteratum et diaconatum: — de his 
ergo praecipue agemus. Et in primis, ad rectam diversarum 
opinionum in re praesenti intelligentiam, brevem rituum, quibus 
ordinationes episcoporum, presbyterorum et diaconorum peragun- 
tur, descriptionem dabimus. 

I. — Ordinatio episcopalis in Ecclesia Latina, iuxta ordinem Pon- 
tificalis Romani, his ritibus absolvitur: 

I. Episcopus consecrans, adiuvantibus duobus episcopis as- 
sistentibus, librum Evangeliorum apertum, nihil pronuncians, 
imponit super consecrandi cervicem et scapulas. 

2. Tangunt eiusdem caput, imponendo ambas manus, Con- 
secrator et assistentes episcopi cum verbis: « Àccipe Spiritum 
Sancturmi ». 

3. Orationem pro eo fundit Consecrator dicens: « Propitiare, 
Domine, supplicationibus nostris, et inclinato super hunc famu- 
lum tuum cornu gratiae sacerdotalis, benedictionis tuae in eum 
effunde virtutem. Per Dominum nostrum Iesum Christum Fi- 
lium tuum, qui tecum vivit, et regnat in unitate Spiritus San- 
cti Deus », etc. 

4. Consecrator caput eius qui ordinatur chrismate inungit, 
dicens: « Ungatur et consecretur caput tuum, coelesti benedi- 
ctione in ordine Pontificali »; deinde ambas manus pariter inungit, 
et ait: « Ungantur manus istae de oleo sanctificato et chrismate 
sanctificationis; sicut unxit Samuel David regem et prophetam, 
ita ungantur et consecrentur ». 

s. Tradit consecrato baculum pastoralem; deinde annulum, 
et librum Evangeliorum clausum, correspondentibus ubique ver- 
bis : « Accipe baculum pastoralis officii », etc. « Accipe annulum », 
etc. « Accipe Evangelium, et vade; praedica », etc. 

6. Finita missa, consecrati capiti mitram imponit, et chirothe- 
cas manibus, dicendo: « Imponimus, Domine, capiti », etc. « Cir- 
cumda, Domine, manus », etc. 

Ordinatio episcopalis in. Ecclesia Graeca ita. peragitur, prout in 
Euchologio habetur: 

I. Completo hymno, «ter sancto», conscendit Pontifex cre- 
pidinem, quae est ante sanctam mensam, et ab adstantibus tribus 
Pontificibus a dextero latere ordinandus illi offertur. Chartophylax 
vero à sinistris eidem chartam tradit, in qua haec verba scripta 
sunt: «Suffragio et consensu sacratissimorum metropolitanorum 
etc. », vel «suffragio et consensu Deo amabilissimorum episcopo- 
rum et sanctorum presbyterorum: divina gratia quae semper in- 
firma curat, et ea quae desunt adimplet, promovet N. Deo ama- 
bilem presbyterum, episcopum a Deo servatae civitatis N. Ore- 
mus pro eo, ut vehiat super eum gratia Sanctissimi Spiritus ». 

2. Pontifex Evangeliorum librum, adiuvantibus etiam episcopis, 
capiti ac cervici eius qui ordinatur imponit; et mox tres cruces 
super caput eiusdem signat, et manum ei impositam tenens ita 
precatur: « Dominator Domine Deus noster, qui per celeberrimum 
Apostolum Paulum, graduum et ordinum seriem ad subservien- 

dum et ministrandum venerandis et illibatis mysteriis tuis, in 
sancto altari tuo constitutis primo Apostolis, secundo Prophetis, 
tertio Doctoribus, sanxisti: ipse omnium Domine, hunc etiam 
suffragiis electum, et Evangelicum iugum dignitatemque Ponti- 
ficalem subire dignum habitum, per meam peccatoris manum, 
et stantium ministrorum et coepiscoporum; adventu, virtute et 
gratia Sancti tui Spiritus corrobora, sicut sanctos Apostolos et 
Prophetas corroborasti, sicut reges unxisti, sicut Pontifices san- 
ctificasti: et irreprehensum eius Pontificatum ostende, et omni 
honestate illum exornans, sanctum illum renuncia: ut quae po- 
puli saluti expediunt postulet, et a te exaudiri dignus fiat. Quia 
sanctificatum est nomen tuum » etc. 

3. Dicto « Amen », Pontifex elevat librum Evangeliorum capiti 
et cervici ordinandi antea impositum, super sacram mensam col- 
locat, et pallium ordinato imponit, quem deosculatur. 

II. — Ordinatio presbyteri in. Ecclesia Latina his ritibus cele- 
bratur: 

I. Ànte Evangelium Missae episcopus et sacerdotes adstantes, 
nihil dicendo, ordinandi capiti (si plures sint, singulorum capi- 
tibus) imponunt manus. 

2. Deinde, tam Pontifex quam sacerdotes tenent dexteras 
manus extensas super illum, dum solus Pontifex stans cum mitra, 
dicit: « Oremus, fratres charissimi, Deum Patrem omnipotentem, 
ut super hunc famulum suum, quem ad Presbyterii munus elegit, 
coelestia dona multiplicet: et quod eius dignatione suscipit, ipsius 
consequatur auxilio. Per Christum Dominum nostrum. Amen ». 
Et mox Pontifex, deposita mitra, conversus ad altare precem 
fundit: « Exaudi nos, quaesumus, Domine Deus noster: et super 
hunc famulum tuum benedictionem Sancti Spiritus, et gratiae 
sacerdotalis infunde virtutem; ut quem tuae pietatis aspectibus 
offerimus consecrandum, perpetua muneris tui largitate prosequa- 
ris. Per Dominum nostrum Iesum Christum Filium tuum, qui 
tecum vivit et regnat in unitate eiusdem Spiritus Sancti Deus» etc. 

3. Imponit ei qui ordinatur stolam atque càsulam, et postea 
manus eius inungit oleo catechumenorum. 

4. Tradit eidem calicem cum vino et aqua, et patenam cum 
hostia superpositam dicens: « Accipe potestatem offerre acrifi- 
cium Deo Missasque celebrare tam pro vivis, quam pro defun- 
ctis, in nomine Domini ». 


LU 


494. DE ORDINE. 


$. Peragitur sacrificium missae, in quo ordinatus cum  epi- 
Scopo verba consecrationis pronunciat. 

6. Post communionem, Pontifex cum mitra sedens imponit 
ambas manus super caput ordinati coram se genuflexi, dicens 
ili: « Accipe Spiritum Sanctum, quorum remiseris peccata re- 
mittuntur eis, et quorum retinueris, retenta sunt; et explicans 
casulam, quam ordinatus habet complicatam super humeros di- 
cit: « Stola innocentiae induat te Dominus ». 

Ordinatio presbyteri in. Ecclesia Graeca sequentes complectitur 
ritus: 

I. Ordinandus, frontem sacra mensa suffulciens, utrumque 
genu incurvat, et a Pontifice ter in capite cruce signatur. 

2. Confestim Pontifex dexteram manum ordinandi capiti im- 
positam tenens, exclamat: «Divina gratia quae semper infirma 
curat, et ea quae desunt adimplet, promovet N. devotissimum 
diaconum in presbyterum: oremus pro eo, ut veniat super eum 
Sanctissimi Spiritus gratia». 

3. Pontifex, manum super ordinandi caput impositam adhuc 
tenens, precatur hoc pacto: «Deus principio et fine carens, omni 
creatura antiquior, qui presbyteri appellatione dighos in gradu 
isto veritatis tuae verbum sanctificare habitos, decorasti: ipse 
omnium Domine, istum quem tibi a me promoveri complacuit, 
in conversatione inculpata, et fide indeficiente, ingentem etiam 
hanc gratiam Sancti tui Spiritus recipere complaceat, et perfectum 
servum tuum in omnibus tibi placentem, concesso tibi, a prae- 
sciente tua virtute, magno hoc sacerdotali honore digne conver- 
saturum renuncia. Quia tua est potentia » etc. 

4. Pontifex eum qui ordinatur erigit, et posteriorem stolae 
partem ad anterius dexterum latus reducit, casula eum induit, et 
postea eidem porrigit «panem sanctum ». Hunc panem ordinatus 
restituit cum dicitur « Sancta Sanctis », et prior ceteris manu 
Pontificis communicat. 

III. — Ordinatio diaconi in. Ecclesia. Latina ita perficitur: 

I. Solus episcopus, postquam dixerit: « Oremus, fratres ca- 
rissimi» etc., extensam manum dexteram ponit super caput or- 
dinandi dicens: « Accipe Spiritum Sanctum ad robur, et ad 
resistendum diabolo et tentationibus eius, in nomine Domini ». 
Deinde prosequitur, extensam tenens manum dexteram versus 
ordinandum: « Emitte in eum, quaesumus Domine, Spiritum 

Sanctum, quo in opus ministerii tui fideliter exequendi septifor- 
mis gratiae tuae munere roboretur. Abundet in eo totius forma 
virtutis, auctoritas modesta, pudor constans, innocentiae puritas, 
et spiritualis observantia disciplinae. In moribus eius praecepta 
tua fulgeant, ut suae castitatis. exemplo imitationem sanctam 
plebs acquirat; et bonum conscientiae testimonium praeferens, in 
Christo firmus et stabilis perseveret; dignisque successibus de 
inferiori gradu per gratiam tuam capere potiora mereatur. Per 
eumdem Dominum nostrum » etc. 

2. Pontifex ei qui ordinatur, ante se genuflexo, imponit sto- 
lam super humerum sinistrum, dicens: « Accipe stolam candidam 
de manu Dei, adimple ministerium tuum; potens enim est Deus, 
ut augeat tibi gratiam suam: qui vivit et regnat in saecula sae- 
culorum ». 

3. Deinde dalmatica totaliter ordinandum induit, dicens: « In- 
duat te Dominus indumento salutis et vestimento laetitiae et 
dalmatica iustitiae circumdet te semper. In nomine Domini ». 

4. Postremo Pontifex ordinando librum Evangeliorum, manu 
dextera tangendum, tradit, aitque: « Accipe potestatem legendi 
Evangelium in Ecclesia Dei, tam pro vivis, quam pro defunctis. 
In nomine Domini». 

Ordinatio diaconi in. Ecclesia Graeca sic absolvitur. 

Frontem ad sanctam mensam ordinandus applicat, dextrumque. 
genu inflectit, et illico Pontifex, super caput eius habens impositam 
manum dexteram, exclamat: « Divina gratia, quae semper infirma 
curat, et ea quae desunt adimplet, promovet N. piissimum sub- 
diaconum in diaconum: oremus pro eo ut veniat super eum 
gratia Sanctissimi Spiritus ». 

2. Pontifex impositam ordinando tenens dexteram, orat: « Do- 
mine Deus, qui in praescientia tua etc. » — Hanc orationem in- 
venies superius ad verbum citatam, p. 467. 

3. Demum Pontifex stolam diaconicam humero sinistro ordi- 
nato circumponit, et flabellum tradit. 

Age iam, ex ritibus modo commemoratis, praeter impositiones 
manuum et traditionem sive instrumentorum ordinis, sive libri 
Evangeliorum, communiter theologi tenent, cetera materiam es- 
sentialem ordinationum hierarchicarum non constituere, ideoque 
verba quae illis correspondent non exhibere formam essentialem. 

At cum de ritibus quos excepimus sermo est, iidem theologi 

magnopere inter se dissident; et in quatuor veluti partes adver- 
sas divisi acriter decertant. 

Prima sententia, quam olim defendit S. Bonaventura, et hodie 
communior est docet, solam materiam essentialem pro ordinibus 
hierarchicis, seu pro episcopatu, presbyteratu et diaconatu, esse 
manus impositionem, quae super caput ordinandi fit a. Pontifice, 
omnesque alios ritus esse integrales ad clariorem signi sacramen- 
talis declarationem. — Cum autem in ordinatione presbyteri iuxta 
Pontificale Romanum ter in decursu ordinationis manus impo- 
natur a Pontifice, materia pro hac ordinatione essentialis dicitur 
non £erlia impositio manus quae fit post communionem, quam- 
que indicavimus inter ritus ordinationis pro presbyteris in. Ecclesia 
Latina sub numero 6.: sed secunda, quae fit a Pontifice ante con- 
secrationem, et cum Oratione eiusdem Pontificis coniungitur nimi- 
rum ea quae describitur sub numero 2. Haec vero secunda ma- 
nus impositio haberi potest tamquam praecedentis continuatio, 
ita ut cum illa unum faciat: unde doctores non pauci nonnisi 
duas distinguunt in ordinatione presbyteri impositiones manuum, 
unam nempe ante SS. Eucharistiae consecrationem, alteram post 
communionem. — Forma sacramenti ordinis pro episcopatu, pre- 
sbyteratu et diaconatu habetur, iuxta primam hanc sententiam , 
in verbis quae materiae, seu impositioni manus mox indicatae, 
correspondent. 

Secunda sententia pro materia essentiali assignat solam por- 
rectionem instrumentorum, et formam dicit esse verba quae in 
hac porrectione a Pontifice proferuntur: — manuum vero impo- 
sitionem inter accidentales ritus adnumerat. Hanc sententiam pro- 
pugnaverunt Valentia et Estius. 

Tertia sententia, quae a Wirceburgensibus et ab aliis propu- 
gnatur, duplicem materiam essentialem assignat in ordinatione 
episcopali; nimirum impositionem libri Evangeliorum super caput 
ordinandi, et manuum impositionem ab episcopo consecratore : 
fornam vero utrique respondentem et adaequatam dicit esse: 
« Accipe Spiritum Sanctum ». — Quoad ordinationem presbyteri 
materiam duplicem necessariam necessitate sacramenti et dupli- 
cem similiter formam esse contendit. r. — Instrumentorum, scili- 
cet calicis cum vino, et patenae cum hostia, seu pane, porrectio 
cum forma: « Accipe potestatem offerre sacrificium Deo Missas- 
que celebrare tam pro vivis quam pro defunctis, in nomine Do- 

mini ». 2. — Impositio manus ultima, id est, post communionem, 
cum forma: « Accipe Spiritum Sanctum, quorum remiseris pec- 
cata, remittuntur eis, et quorum retinueris retenta sunt ». — De- 
mum duas essentiales materias partiales et formas illis respon- 
dentes dari in ordinatione diaconorum asserit, primam nempe 
quae consistit in impositione manus episcopi cum forma: « Ác- 
cipe Spiritum Sanctum ad robur, et ad resistendum diabolo et 
tentationibus eius, in nomine Domini»: secundam vero, quae 
invenitur in traditione libri Evangeliorum, cum forma: « Accipe 
potestatem legendi Evangelium in Ecclesia Dei, tam pro vivis , 
quam pro defunctis. In nomine Domini ». 

Quarta demum sententia, quam sequitur Sardagna, in omnibus 
tertiae sententiae adhaeret, si hoc solum excipiatur nempe quod 
pro presbyterali ordinatione primam materiam essentialem cen- 
seat esse non solam instrumentorum porrectionem, ut tertia sen- 
tentia tenet; sed etiam impositionem manus episcopi ante con- 
secrationem, et illam cum traditione instrumentorum níoraliter 
coniunctam esse contendat. 

Nos in hac opinionum diversitate, primam sententiam ample- 
ctimur, eamque defendit 

Sola manuum impositio videtur esse materia essentialis in. ordinatione 
episcopi, presbyteri et. diaconi ; quae impositio manus in ordinatione 
presbyteri ab. episcopo fit ante. Eucharistiae consecrationem. Forma 
vero essentialis barum ordinationum videtur. esse oratio, quam. mi- 
nister ordinationis fundit dum manum. super ordinandi caput im- 
ponit. — Pro ceteris ordinibus, traditio instrumentorum. videtur esse 
materia ordinationis essentialis; forma autem videntur. esse ea verba 
quae eidem. traditioni. correspondent. 


Thesis, quoad episcopatum , presbyteratum et diaconatum, 
probatur. 

I. Ex Sacris Litteris. — Nam Scripturae Novi Testamenti, cum 
de his ordinibus loquuntur, nonnisi impositionem manus com- 
memorant cui, tamquam causae instrumentali, gratiam in colla- 
tione horum ordinum infusam, adscribunt. — Ergo impositio ma- 
nus dici debet materia essentialis ordinationis episcopi, presbyteri 

atque diaconi: — immo, quoniam neque ex Traditione, ut mox 
demonstrabimus, ostendi potest alium ritum impositioni manus 
fuisse additum, tamquam materiam partialem necessariam ad si- 
gnum sacramentale essentialiter constituendum, impositio illa 
manus dici debet sola materia essentialis pro episcopatu, presby- 
teratu atque diaconatu: — et exin etiam precatio, illi impositioni 
manus coniuncta, earumdem ordinationum dici debet sola forma 
essentialis, seu sola necessaria et adaequata. 

Illatio videtur aperta. Illud vero quod in antecedenti asseri- 
tur patet ex demonstratis in thesibus IL, III. et V. — 

2. — Ex Conciliis antiquioribus, quae impositionem manus in- 
dicant tamquam solam materiam ad conferendos ordines hierar- 
chicos necessariam. — Ex Conciliis enim recentioribus, quae paulo 
infra citabimus, novum pro re nostra argumentum postea dedu- 
cemus. 

Concilium Antiochenum, an. 341., can. IO., statuit: «Ii qui 
sunt in vicis vel pagis, qui dicuntur chorepiscopi, etiamsi efi- 
scopi ordinationem, manuumve impositionem acceperint, visum est ut 
modum suum sciant » etc. — Et can. 17.: « Si quis episcopus 
per manus impositionem episcopatum | acceperit, et praeesse populo 
constitutus, ministerium subire neglexerit, nec acquieverit ire 
ad Ecclesiam sibi commissam, hunc oportet communione pri- 
vari ». 

Carthaginiense IV., anno 398., disertissime declaravit quo ritu 
inaugurandi forent omnes Ecclesiae ministri, et ad ordinandos 
episcopos, presbyteros et diaconos, nonnisi impositionem manus , 
tamquam materiam, et benedictionem. seu orationem, tamquam for- 
mam, praescripsit, ut patet ex canonibus 2. 3. et 4., quos citavi- 
mus p. 432. — Quin immo c. 5. sequenti, ubi tradidit modum 
ordinandi subdiaconum, expresse distinxit manus impositionem 
ab instrumentorum porrectione, statuitque subdiaconum per hanc 
porrectionem esse promovendum, quoniam impositionem manuum 
non habet: ac proinde evidenter declaravit ordines hierarchicos 
per solam manuum impositionem conferri absque porrectione 
instrumentorum. In mentem revocentur verba Concilii: « Subdia- 
conus cum ordinatur », inquit c. 5., «quia manus impositionem 
non accipit, patenam de episcopi manu accipiat vacuam, et cali- 
cem vacuum; de manu vero archidiaconi urceolum cum aqua, 
et mantile, et manutergium ». 

Hispalense I[. anno 619. c. 5.: « Quinto iudicio », inquit, « ad 
cognitionem nostram, Ániani Egabrensis diaconi relatu, deductum 
est de quibusdam ipsius Ecclesiae clericis; quorum, dum unus 
ad presbyterium, duo ad Levitarum ministerium sacrarentur, epi- 
scopus eorum, oculorum dolore detentus, fertur manum suam 
super eos tantum posuisse, et presbyter quidam illis, contra ec- 
clesiasticum ordinem , benedictionem dedisse. Qui licet propter 
tantam praesumptionis audaciam poterat accusatus iudicio prae- 
senti damnari, si adhuc in corpore positus, non fuisset mortis 
vocatione praeventus; sed quia iam ille examini divino relictus, 
humano iudicio accusari non potest, hi qui supersunt, et ab eo 
non consecrattiomis. titulum, sed ignominiae potius eulogium perce- 
perunt; ne sibi licentiam :alis ultra. usurpatio faciat, decrevimus 
ut a gradu sacerdotalis, vel Levitici ordinis, quem perverse adepti 
sunt depositi, aequo iudicio, abiiciantur. Tales enim merito iudi- 
cati sunt removendi, quia prave inventi sunt constituti ». 
Toletanum IV., an. 624., can. 28., quo praescribitur forma re- 
stituendi in pristinum gradum eos qui iniuste deiecti sunt, sic lo- 
quitur: « Episcopus, presbyter, aut diaconus, si a gradu suo in- 
iuste deiectus in secunda Synodo innocens reperiatur, non potest 
esse quod fuerat, nisi gradus amissos recipiat coram altari de 
manu episcoporum. Si episcopus est, orarium, annulum, et bacu- 
lum: si presbyter, orarium, et planetam; si diaconus, orarium et 
albam; si subdiaconus, patenam et calicem: sic et reliqui gradus 
ea in reparatione sui recipiant, quae, cum ordinarentur, percepe- 
runt ». Ex quo canone recte infertur, ait Hallerius (De sacris 
elect. et ord. sect. 2. cap. 2. art. I. num. 6., pag. 431.), nondum 
septimi saeculi initio Hispanicarum Ecclesiarum morem fuisse 
tradendi in ordinatione presbyteri et diaconi instrumenta. « Si 
enim », prosequitur, «aliqua tradita fuissent, sicut in eorum de- 
gradatione fuissent ablata, ita in ipsorum restitutione fuissent pa- 
lam ab episcopis reddita; nec Concilium quod in episcoporum 
restitutione, baculi pastoralis et annuli meminit (in quibus nemo 
unquam episcopalem ordinationem sitam esse vel leviter suspi- 
catus est); quod in subdiaconorum restitutione, calicem et pate- 
nam, (quae instrumenta subdiaconi, dum ordinantur, de episcopo- 
rum manu accipiunt), et in reliquorum ordinum reparatione cetera 
instrumenta, quae iuxta Carthaginiense Concilium IV., cum ordi- 
narentur, perceperunt, memoravit; silentio praetermisisset instru- 

menta diaconis ac presbyteris porrigi solita; defectu quorum ad 
vestes, quibus in sua ordinatione presbyteri diaconique induuntur, 
referendas confugit, non habens instrumenta in istorum ordina- 
tione, sicut in inferiorum ordinum collatione, quorum redditione 
restitutam dignitatem significandam praeciperet ». 

Concilium Meldense, anno 845., can. 44., maiores ordines 
usque ad subdiaconatum, per manus impositionem. conferri signifi- 
cat. « Chorepiscopi », inquit «ecclesiasticos ordines qui per im- 
positionem manus tribuuntur, id est, nonnisi usque ad subdia- 
conatum, agere non praesumant ». 

3. — Ex doctrina. Patrum; hi enim pro ordinibus hierarchicis 
numquam dixerunt materiam essentialem esse traditionem sive 
instrumentorum, sive libri Evangeliorum; aut asseruerunt his 
ritibus ordinationis gratiam conferri: — sed e contra, vel abso- 
lute statuerunt ordines hierarchicos dari per impositionem manus 
et orationem , vel etiam expresse docuerunt per boc unum si- 
gnum ordinationes, ad illos ordines conferendos, essentialiter 
perfici. 

Primum enunciatum constat ex ipsa adversariorum confessio- 
ne, qui neque unum testimonium ex patribus desumptum afferre 
possunt quod indicet gratiam ordinationis dari sive per traditio- 
nem instrumentorum ordinis, sive per impositionem libri Evan- 
 geliorum super caput ordinandi, cum agitur de ordinatione epi- 
scopali; et per porrectionem eiusdem libri, cum sermo est de 
diaconi ordinatione. 

Alterum vero enunciatum demonstratur ex frequentissimis te- 
stimoniis Patrum. Ex his quaedam vel iam superius citata, vel 
nova, hic afferimus ad exemplum. 

Saec. III. .S. Corn. Papa, in Ep. ad Fabium Antiochenum, 
ab Eusebio Hist. Eccl. libro 6. cap. 43. transcripta, refert modum 
quo Novatianus episcopatum sibi arrogavit, et dicit: «Ille, cum 
episcopatum, sibi a Deo minime concessum, praeter fas arrogare 
atque surripere conaretur, duos sibi socios deploratae salutis 
delegit, quos in exiguam atque vilissimam Italiae partem desti- 
naret, ut inde accitos episcopos tres, homines plane rudes ac 
simplices, fraudulenta quadam molitione deciperet... . Qui cum 
advenissent homines, ut iam diximus simplicioris ingenii .. ... 
eos ille [Novatianus] a quibusdam sui similibus, quos ad id 
comparaverat inclusos, hora decima temulentos et crapula op- 

pressos, imaginaria quadam et vana manuum impositione episcopa- 
4um sibi tradere per vim cogit ». 

S. Cyprianus cum aliis episcopis qui Carthaginiensi Concilio 
habito anno 254. adfuerant, ut de depositione I|Basilidis et Mar- 
tialis cognoscerent, scribit (Epistola 68. — Migne P. L. tom. 5. 
pag. 1064.): « Quod. . . factum videmus in Sabini collegae nostri 
ordinatione, ut de universae fraternitatis suffragio et de episco- 
porum qui in praesentia convenerant, quique de eo ad vos lite- 
ras fecerant iudicio, episcopatus ei deferretur et manus ei in locum 
Basilidis imponeretur ». 

Saeculo IV., S. Basilius, epistola canonica prima ad Amphi- 
lochium, canone r., loquens de iis qui ab Ecclesia separati erant, 
ait: « Qui primi recesserant, ordinationem a patribus habebant, 
et ber manuum eorum. impositionem babebant donum spirituale; qui 
autem resecti sunt, laici effecti, nec baptizandi nec ordinandi 
habebant potestatem, ut qui non possent amplius Spiritus Sancti 
gratiam aliis praebere, a qua ipsi .exciderant ». — Et in Ep. 250. 
ad presbyteros Nicopolitanos ait: « Non agnosco episcopum, nec 
numerarim inter Christi sacerdotes eum qui a profanis mambus 
ad eversionem fidei principatum accepit ». 

S. Epiphanus (heres. 75. n. 4.) adversus Aérium demonstrans 
presbyterum nullatenus posse per ordinationem creare presbyte- 
rum, ait: « Quinam vero fieri potest, ut is presbyterum consti- 
tuat, ad quem creandum, manuum imponendarum ius nullum ha- 
beat»? 

Ex Apologia S. Athanasii, superius citata p. 441. habemus 
Ischyram, qui se presbyterum esse iactitabat, mendacii hac ratione 
fuisse convictum: «Unde igitur presbyter Ischyras? quo ordi- 
nante ? num Collutho? — Atqui Colluthum, presbyterum obiisse, 
ambasque eius manus sine auctoritate fuisse. . . omnibus notum ac 
nulli dubium est ». 

S. Ioannes Chrysostomus, loquens de ordinatione septem 
diaconorum, quae narratur in Actibus Apostolorum, vr., ait (Hom. 
I4. in Act. Ap. n. 3): « Vide, quam mon superflue scriptor loqua- 
tur: non enim dicit quomodo, sed simpliciter quod ordinati sint 
impositione manuum. et prece: boc enim. est ordinatio. Manus. viri 
superponitur, totum. vero Deus operatur, eiusque manus est quae tangit 
caput ordinati ». 

Initio V. saeculi S. Innocentius Papa L, Epistola 17. ad 

episcopos Macedoniae, c. 3. scribit: « Ab haereticis ordinatos, 
vulneratum per illam manus impositionem habere caput » ; — et 
addit: « Certe quia quod non habuit dare non potuit, damnatio- 
nem utique, "quam habuit, per pravam manus impositionem dedit: 
et qui comparticeps factus est damnationis, quomodo debeat 
honorem accipere, invenire non possum ». 

Eodem saeculo, S. Coelestinus Papa L, Epistola 22. ad San- 
ctam  Oecumenicam Synodum Ephesinam scripta, (num. 2.), 
Maximiani in locum Nestorii ordinationem laudat, quam his 
verbis commemorat: «Interfuimus, nec nos dixerimus absentes, 
cum. eius capiti verba mystica. dicerentur ». 

Et S. Leo Magnus, Ep. 12. (al. 1-) ad episcopos Aífricanos, 
explicans illud Pauli: « Manus cito nemini imposueris » ait: 
Quid est manus cito nemini imponere, nisi... sacerdotalem bonorem. 
tribuere non probatis? » 

Similiter S. Hieronymus (Comm. in Isaiam, lib. 16. cap. 58. 
— Migne P. L. t. 24. pag. 591.), dicit: « Plerique nostrorum y«:- 
ootov(av, id est, ordinationem clericorum, quae non solum ad impre- 
cationem vocis sed ad impositionem impletur manus . . .. sic intelli- 
gunt, ut assumant testimonium Pauli scribentis ad Timotheum: 
* Manus cito nemini imposueris, neque communicaveris peccatis 
alienis" (I. Tim. v. 22.). Non est enim peccatum leve, mittere 
margaritas ante porcos et dare sanctum canibus, et ordinationem 
clericatus, nequaquam sanctis et in lege Dei doctissimis, sed. as- 
seclis suis tribuere, et vilium officiorum ministris : quodque his 
dedecorosius est, muliercularum precibus ». 

Eadem aetate S. Augustinus ordinationem suseriorm Ordi- 
num impositione manus et deprecatione quoad essentialia sacra- 
menti perfici docuit, tum in opere de Baptismo, tum in concio- 
nibus habitis super gestis cum Emerito episcopo Donatista. — Et 
sane in libro 5. de Baptismo, c. 20.: « Si ergo» inquit, «ad hoc valet 
quod dictum est in Evangelio, * Deus peccatorem non audit ', ut 
per peccatorem sacramenta non celebrentur, quomodo exaudit 
homicidam deprecantem vel super aquam baptismi, vel super 
oleum, vel super Eucharistiam, vel super capita eorum quibus 
manus imponitur ? quae tamen omnia fiunt et valent etiam per ho- 
micidas ». — Et in sermone ad plebem  Caesareensem, coram 
Emerito Donatista (n. 2.) ait: « Invocatio nominis Dei super caput 
ipsorum, quando ordinantur episcopi, invocatio illa Dei est, non 

Donati. Non eum suscipio episcopum si, quando est ordinatus, 
super caput eius Donatus est invocatus ». 

Theodoretus 'autem de ordinationibus superiorum ordinum 
per manus impositionem perfectis frequenter agit. Inter plurima 
huius auctoris testimonia quae citari possent, sufficiat nobis re- 
colere unum, illud nempe quod de ordinatione Acepsimatis (Re- 
lig. Hist. 15.) dixit: « Hic genibus flexis gratiam expectabat, ille 
[Pontifex] manum imponens Spiritui famulabatur ». 

Et Synesius ab Olbiatis in episcopum electus ad Theophilum 
Alex. Epist. 76. scribens ait: « Uno adhuc opus est, quod tamen 
praecipuum est, scilicet sacra tua manu; ea quidem Olbiatae opus 
babent, ego autem precibus ». 

Saeculo VIL, S. Gregorius Magnus haec, quin omnia loca 
commemorem, clarissima pro re nostra docet. In libro 5. episto- 
larum, Epist. ;7. ad Ioannem episcopum Corinthiorum, (Migne 
P. L. t. 77. p. 791), ait: «Praeterea pervenit ad nos quod in illis 
partibus nullus ad sacrum ordinem sine commodi datione per- 
veniat. Quod si ita est, flens dico, gemens denuntio, quia cum 
sacerdotalis ordo intus cecidit, foris quoque diu stare non poterit. 
Scimus quippe ex Evangelio quid Redemptor noster per semet- 
ipsum fecerit, quia ingressus templum cathedras vendentium co- 
lumbas evertit (Matth. xxr. 12.)). Columbas enim vendere est de 
Sancto Spiritu, quem Deus omnipotens consubstantialem. sibi per im- 
positionem manuum bominibus tribuit, commodum temporale per- 
cipere. Ex quo, ut praedixi, malo iam innuitur quid sequatur, 
quia qui in templo Dei columbas vendere praesumpserunt, eorum, 
Deo iudice, cathedrae ceciderunt. Qui videlicet error in subditis 
cum augmento propagatur Nam ipse quoque qui ad sacrum 
honorem perducitur, iam in ipsa provectus sui radice vitiatus, 
paratior est alis venundare quod emit». — Quod et ipsissimis 
verbis repetit atque inculcat in Epist. 38. eiusdem libri « ad 
Universos episcopos per Helladiam »; et in Epist. 8. libri 6. «ad 
episcopos Epiri ». 

Saeculo VIT., S. Isidorus Hispalensis (de Eccl. Officiis, lib. 2. 
c. IO.) de ordinatione subdiaconi loquens ait: « Hi igitur, cum 
ordinantur, sicut sacerdotes et. Levitae, manus impositionem non susci- 
piunt, sed patenam tantum et calicem de manu episcopi, et ab 
archidiacono scyphum aquae cum aquaemanili et manutergium 
accipiunt ». 

Saeculo VIII., Ven. Beda (lib. 3. in c. rr. Marci) contra si- 
moniacos repetens quod a S. Gregorio Magno acceperat, inquit: 
« Qui sunt in templo Dei hodie qui columbas vendunt, nisi qui 
in Ecclesia pretium de impositione manus accipiunt? per quam 
videlicet impositionem Spiritus Sanctus coelitus datur ». 

Saec. IX., Amalarius in opere « de ecclesiasticis officiis » opti- 
mum ad rem nostram testimonium exhibet. Loquens enim, c. 12., 
de diaconis, postquam retulerit verba Actuum Apostol. vr., quae 
indicant septem diaconorum ordinationem factam ab Apostolis, 
addit: « Est libellus quidam apud nos [Amalarius erat presbyter 
Metensis] de sacris ordinibus, nescio cuius auctoris, qui dicit so- 
lum episcopum debere manus imponere super diaconum, quia 
non ad sacerdotium consecratur, sed ad ministerium. Numquid 
scriptor libelli doctior atque sanctior Apostolis? » Et prosequitur 
ostendens convenientiam impositionis manuum quae fiat a sa- 
cerdotibus assistentibus in ordinatione diaconi, sicut in ordina- 
tione presbyteri. Deinde ait: « Si quis voluerit dicere quid ne- 
cesse est toties imponere manus super capita eorum qui conse- 
crantur? Imponuntur enim super diaconum , imponuntur postea 
super presbyterum. Quare hoc? nisi quia per consecrationem de 
opere ad opus transit, sicut de ministerio diaconi transit ad im- 
molationem sacerdotalem. Quoniam nec illud opus, nec illud pos- 
sumus agere, nisi dono gratiae Dei adiuti. .. . . Repetitur manus 
impositio, ac deprecatio primi operis transit ad deprecationem 
secundi ». — Et postea (c. 15.) repetit: « Ipsi [presbyteri] quando 
consecrantur, manus impositionem. accipiunt ». 

Praeterea, capite 14., loquitur Amalarius de consecratione epi- 
Scopi, et ait: « Dicit libellus, secundum cuius ordinem celebratur 
ordinatio apud quosdam, ut duo Episcopi teneant Evangelium su- 
per caput eius, quod neque velus | auctoritas intimat , neque. apostolica 
traditio, neque canonica auctoritas. Potest tamen Evangelii positio 
super caput monere tenentes ut, quo Dominus idem Evangelium 
firmet in corde eius, deprecentur, aut ut moneat eum qui con- 
secratur, recordari se amplius esse sub iugo Evangelii, quam fo- 
ret ». — Sane verba haec, citra controversiam ostendunt non fuis- 
se, saltem tunc temporis, in consecratione episcopali communiter 
adhibitam impositionem libri Evangeliorum super caput ordinandi; 
ac proinde, eam nullatenus fuisse materiam in ordinatione epi- 
scopi essentialem. 

Saeculo X., Gerbertus, postmodum Silvester Papa II., aper- 
tissime pro nobis loquitur in opusculo « de dignitate sacerdotali », 
a nonnullis saepe citato sub Ambrosii nomine. Adversus simo- 
niacos invehens (Migne P. L. t. 139. p. 175.), episcopum interro- 
gat: « Quis dat, frater episcope, gratiam episcopalem, Deus an 
homo? — Sine dubio Deus, sed tamen per hominem. Homo im- 
ponit manum et. Deus. largitur gratiam ;. sacerdos Deo. servit. supplici 
dextera, Deus. benedicit. potenti dextera ; episcopus initiat ordinem, et 
Deus tribuit dignitatem ». 

Saeculo XI., S. Petrus Damianus (in opusc. 6. « Gratissimus » 
cap. 6.) inquit: « Simoniaci. . .. . obtinendi principatus ambitione 
succensi, ad culmen tantummodo dignitatis anhelant. .. Horum 
[Giezi et Simonis] sectatores sicut non sunt in errore diversi, ita 
nec in damnatione discreti: quibus tamen si catholica fiat ordi- 
natio, sacrae dignitatis ofhcium, ad quod non merentes accedunt, 
perfecte suscipiunt. Eiusdem namque virtutis est Spiritus San- 
ctus, cum eius gratia venditur, cuius est et cum gratis datur... 
unius virtutis est, et cum venalitati quodammodo subiacere cer- 
nitur, et cum gratuita manus impositione praebetur ». 

Sed iam perpetuam traditionis doctrinam attendentes circa ri- 
tum ad conferendos ordines hierarchicos essentialem, ad saecu- 
lum XIL, seu ad illam aetatem pervenimus, in qua porrectio 
instrumentorum in ordinatione presbyteri adhiberi apud Latinos 
communiter coeperat, et commemorari a scriptoribus ecclesiasti- 
cis. Videamus, utrum illam dicant esse ad. ordinandos presbyteros 
essentialem an. non, utrum per illam tradi potestatem | sacerdotalem 
affirment necne? — Audiamus Hugonem a S. Victore, qui de ri- 
tibus sacrarum ordinationum ex professo tractavit: — ex verbis 
eius intelligemus, ritum illum fuisse introductum non ad traden- 
dam. polestatem. sacerdotalem, seu. ad ordinationem. sacerdotis. essentia- 
liter. perficiendam ; sed ad clarius significandam potestatem ordinis, iam 
per impositionem manuum traditam. 

In opere itaque « de Sacramentis », lib. 2. p. 3. c. 12. «de presby- 
teris », Hugo a S. Victore, ita loquitur: « Presbyteri cum ordinantur, 
episcopo eos benedicente, et manus super capita eorum tenente, 
omnes presbyteri qui praesentes sunt [manus iuxta manum episcopi 
super capita eorum levant, et Spiritum Sanctum super eos qui 
ordinantur invocant. Unguntur presbyteris manus sicut episcopis, 
ut cognoscant se hoc sacramento gratiam consecrandi accipere, 

et opera misericordiae erga omnes pro viribus exercere debere. 
Unctio capitis specialiter ad episcopum pertinet, ut intelligat se 
vicarium illius esse de quo scriptum est: *Unxit te Deus, Deus 
tuus oleo laetitiae' (Psalm. xriv.). Hi post invocationem Sancti 
Spiritus, stolam super utrumque humerum accipiunt, quae in mo- 
dum sustentaculorum dextrum latus munit et sinistrum, ut ex 
hoc intelligant se per arma iustitiae a dextris et a sinistris esse 
munitos, ut eos nec adversa frangant, nec prospera extollant. Ac- 
cipiunt et calicem cum vino, et patenam cum ostiis de manu epi- 
scopi, quatenus bis instrumentis potestatem se accepisse agnoscant pla- 
cabiles Deo bostias offerendi ». 

Quoad ordinationem diaconorum, eodem pacto Hugo decla- 
rat eos ordinem recipere per impositionem manus episcopi, et tra- 
ditionem libri Evangeliorum non esse nisi ritum accidentalem; 
dicit enim diaconum iam esse ordinatum. antequam accipiat de 
manu episcopi orarium seu stolam, quam tamen ab episcopo ac- 
cipit, antequam ab eodem accipiat librum Evangeliorum. — Haec 
sunt verba Hugonis (op. cit. cap. x1. de diaconis) : « Hi [diaconi] 
cum ordinantur, solus episcopus manus eis imponit, quia ad mi- 
nisterium, non ad sacerdotium, applicantur; ponitur eis orarium, 
id est, stola super sinistrum humerum ab episcopo, ut boc agno- 
scant se accepisse iugum. Domini; quo omnia ad sinistram, id est, 
praesentem vitam pertinentia adversa fortiter tollerent, et divino 
timori subiiciant. Accipiunt et textum Evangeliorum de manu 
episcopi, per quem intelligant se esse praecones Evangelii Chri- 
sti. Nam sicut lectoribus Vetus Testamentum, ita diaconis No- 
vum praedicare praeceptum est; praecipue Evangelium quod so- 
lis ipsis in Ecclesia pronuntiare licet ». 

Praeterea, in capite IO. de diaconis, ait: « Hi cum ordinantur, 
sicut. sacerdotes et levitae, manus impositionem non accipiunt, sed tan- 
tum calicem vacuum et patenam vacuam de manu episcopi ». 

Demum in eodem opere « de Sacramentis », parte decima « de 
Simonia » inquit: « Qui ordines sacros emunt vel vendunt con- 
victi sine misericordia deponuntur, quia profecto sacris ordinibus 
indigni sunt, qui in ipsis sacris ordinibus peccasse comproban- 
tur... ... Sciendum vero est quod qui a simoniacis nescientes 
ordinantur, quia'eos catholicos, non simoniacos, putant, spiritualem 
gratiam per ministerium illorum accipiunt, si erroris illorum (cuius 
conscii non fuerant) participes non fiunt. . . Sed dicis mihi: Quo- 

modo a simoniaco, ordinatus per impositionem manus illius, donum 
Sancti Spiritus accipere potest? Quomodo simoniacus potest dae 
quod non habet, etiam si catholicus putetur? Audi quomodo, etc.». 

Eamdem omnino doctrinam confirmatam habemus verbis In- 
nocentii Papae III. — Etenim scribens, anno 1198., pontificatus 
sui primo, ad archiepiscopum Mediolanensem, haec habet: « Inde 
est quod, sicut ex tenore tuarum litterarum accepimus, Mediola- 
nensis Ecclesia tam in capite, quam in membris. .... . adeo est 
ministrorum solatio destituta, ut paucos clericos in eadem Ec- 
clesia valeas invenire, quos ad diacongtus et presbyteratus possis 
officium promovere. Verum quia fraternitas tua suppliciter a nobis 
expetiit ut ipsius Ecclesiae necessitatem sollicitudine paterna 
pensantes, tibi deberemus licentiam indulgere manus posse illis 
ordinationis imponere; super hoc tuae fraternitati taliter duximus 
respondendum quod, ipsius Ecclesiae necessitate pensata, si aliqui 
fuerint de supradictis clericis, qui ad hoc videantur idonei et 
spontanea voluntate per tuum ministerium voluerint ad sacros 
ordines promoveri, eos auctoritate nostra tibi liceat ordinare ». 

Et in opere «de sacro mysterio altaris » l. 1. c. 9. explicat — 
ut fecit Hugo a S. Victore, immo fere iisdem verbis — significa- 
tionem aliorum rituum, qui praeter impositionem manus essen- 
tialem, in ordinatione presbyteri adhiberi solebant. « Hi [presbyteri] 
post invocationem Sancti Spiritus », inquit, « super utrumque 
humerum stolam accipiunt, ut ex boc intelligant, se per arma iu- 
stitiae a dextris et a. sinistris esse munitos (II. Cor. vr.); quatenus 
nec adversis frangantur, nec prosperis eleventur. Unde cum sto- 
lam accipiunt, dicit illis episcopus: *Accipe iugum Domini, iugum 
enim eius suave est, et onus eius leve' (Matth. xir). Suave est 
in prosperis, leve est in adversis. Accipiunt quoque calicem et 
patenam de manu pontificis, quatenus bis instrumentis. potestatem se 
accepisse agnoscant, placabiles bostias offerendi. Unde cum haec epi- 
scopus tribuit: *Accipite', inquit, *potestatem offerendi sacrificium 
Deo, missamque celebrandi, tam pro vivis quam pro defunctis, in 
nomine Domini ». 

Documenta traditionis hucusque a nobis allata abundanter 
ostendunt ordinationes ad conferendos ordines hierarchicos essen- 
tialiter perfici per solam impositionem manus cum forma huic 
materiae correspondente; ita ut traditio instrumentorum, impo- 
sitio libri Evangeliorum in ordinatione episcopi, et traditio eius- 

dem libri in ordinatione diaconi, sint materia accidentalis addita 
ad melius exprimendam exterius potestatem in ordinatione col- 
latam. 

Sed insuper, eadem documenta et praesertim ea quae cita- 
vimus ex Hugone a S. Victore et ex Innocentio III. manifeste 
docent, impositionem. manus episcopi, ber quam presbyter ordinatur , 
illam esse, quae praecedit. SS. Eucharistiae consecrationem, non. autem 
eam quae banc consecrationem. subsequitur, et fit post communionem, 
quando episcopus ponendo ambas manus super ordinatum, dicit: 
« Accipe Spiritum Sanctum, quorum remiseris peccata remittuntur 
eis, et quorum retinueris retenta sunt ». — Et reapse ex testimoniis 
nuper citatis intelleximus, traditionem instrumentorum fieri post- 
quam ordinatio quoad essentiam perfecta fuerit per manus im- 
positionem; ideoque impositionem manus, quae sola essentialiter 
necessaria sit, debere traditionem instrumentorum praecedere, ac 
proinde illam esse quae praecedit consecrationem. 

Hoc etiam constat ex aliis testimoniis Patrum superius citatis, 
in quibus statuitur impositionem manus, ad ordinationem pre- 
sbyteri essentialem, illam esse cui precatio Antistitis, ut forma, 
coniungitur: unde certe deducitur non esse illam quae fit sub 
finem Missae, dum haec verba indicativa proferuntur, «accipe 
Spiritum Sanctum: quorum remiseris peccata remittuntur eis etc.»; 
sed illam esse cui haec verba coniunguntur: «Exaudi nos, quae- 
sumus, Domine Deus noster, et super hunc famulum tuum be- 
nedictionem Sancti Spiritus et gratiae sacerdotalis infunde vir- 
tutem etc. ». | 

Idipsum evidenter confirmatur ex « Pervetusto Rituali Pontifi 
cali Romano membranaceo », apud Equitem Maffeium asservato, et 
a Ludovico Antonio Muratori edito in sua «Liturgia Romana », 
tom. 2. p. 415. — Ibi «pro ordinatione presbyteri», legimus, p. 426., 
episcopum manum imponere super ordinandum, et eamdem pror- 
sus Orationem fundere quae hac nostra aetate iuxta Pontificale 
Romanum dicitur, incipiendo a verbis: « Exaudi nos, quaesumus, 
Domine Deus noster, et super hunc famulum tuum benedictio- 
nem Sancti Spiritus et gratiae spiritualis [sacerdotalis] infunde 
virtutem » , etc., usque ad ultima illa: « Da quaesumus, omni- 
potens Deus, in hunc famulum tuum presbyterii dignitatem: in- 
nova in visceribus ejus Spiritum sanctitatis; ut acceptum a te, 
Deus, secundi meriti munus obtineat, censuramque morum exem- 

plo suae conversationis insinuet. Sit providus cooperator ordinis 
nostri; eluceat in eo forma totius iustitiae, ut bonam rationem 
dispensationis sibi creditae redditurus, aeternae beatitudinis prae- 
mia consequatur. Per eumdem etc. ». 

Deinde « Pontificale » quod citamus prosequitur: « Heic flectat 
[episcopus] orarium super bumerum dextrum, dicens ad eum: * Ac- 
cipe iugum Domini, etc.' »: — continuo addit: « Heic vestit eum 
casula, dicens: *Stola innocentiae induat te Dominus. Accipe ve- 
stem sacerdotalem , per quam caritas intelligitur. Potens enim 
Deus augere tibi caritatem, et opus perfectum'. Heic debet dici 
hymnus: * Veni Creator Spiritus'. Deinde: 'Kyrie eleison', etc. 
Sequitur. benedictio. Quidam. legunt, quidam. dicunt in. modum Praefa- 
lionis: * Deus sanctificationum omnium auctor, cuius vera conse- 
cratio, plenaque benedictio est, tu, Domine, super hunc famulum 
tuum, quem presbyterii honore dedicamus, munus tuae benedi- 
ctionis infunde, etc.' ». 

Expleta autem hac oratione, et peracta ceremonia unctionis 
manuum prout in moderno Pontificali praescribitur, Pontificale 
vetus quod citamus addit: — « Hoc facto accipiat patenam cum oblatis 
et calicem cum. vino, et ponat in manibus ordinati et dicat: * Accipite 
potestatem offerre sacrificium Deo, Missamque celebrare tam pro 
vivis quam pro defunctis in nomine Domini. Amen' ». — Sequitur 
« benedictio » quae sic se habet: «Benedictio Dei Patris et Filii 
et Spiritus Sancti descendat super vos, ut sitis benedicti in ordine 
sacerdotali, et offeratis placabiles hostias pro peccatis atque of- 
fensionibus populi omnipotenti Deo, cui est honor et gloria in 
saecula saeculorum. Amen». — Atque ita absolvitur ordinatio 
presbyteri, in qua, ut patet, nulla alia impositio manus indicatur, 
praeter illam quae fit ante. consecrationem Eucharistiae; qua im- 
positione manus peracta, instrumenta, seu calix cum vino et pa- 
tena cum hostia, porrigi dicuntur ordinato. 

Praeterea. Muratorius in nota animadvertit, codicem quem 
citavimus marginalem quamdam adnotationem exhibere, quae 
novum argumentum suppeditat ad ostendendum ultimam ma- 
nuum impositionem, seu illam quae fit post communionem, esse 
ceremoniam mere accidentalem. — Etenim, ad finem verborum 
quae profert episcopus dum calicem et patenam tradit, Muratorius 
hanc notam appendit: « Adduntur haec in margine, scripta recen- 
tiori manu: — * Heic. ponat. episcopus. manus. super. caput. cuiuslibet 

eorum, dicens: Accipe Spiritum Sanctum. Quorum remiseris pec- 
cata remissa erunt, et quorum retinueris, retenta erunt. Quo sin- 
gulis facto, ad ultimum dicat in generali: Accipite Spiritum Sanctum. 
Quorum remiseritis peccata, remissa erunt, et quorum retinueritis 
retenta erunt. Deinde dica: Benedictio Dei Patris etc., ut supra. 

Ex quibus manifeste apparet, impositionem manuum, quae 
nunc fit in ordinatione presbyteri post communionem , recentem 
babere originem ;. nullo pacto esse. confundendam cum ea quam Scri- 
pturae ac. Patres commemorant; fuisse paulatim. introduciam ;. et. esse 
mere ceremonialem. 

Quodque iterum atque iterum confirmat haec alia eruditissimi 
H. Menardi animadversio: «In eodem », inquit (in S. Greg. M. 
lib. sacram. nota 757.), «Pontificali Romano [hodierno] expleta 
communione, etc., denuo Pontifex imponit manus super capita 
singulorum dicens: *.cipe Spiritum Sanctum ; quorum  remiseris 
peccata', etc. Qui ritus cum sua forma mom exiat...in nostris 
sacramentariis tam editis quam mss., neque in codice Tilliano, : 
neque in Pontificali ms. quod Anglicanum esse putatur, neque 
in ordine ms. Sancti Germani a Pratis; quae postea tamen addita 
sunt in buius codicis margine, sed alia manu ». 

Demum ad ordinationem diaconi quod attinet, in eodem ve- 
tusto codice membranaceo a Muratorio edito, legimus (Murat. 
Op. cit. t. 2. p. 423.): « Diaconus cum ordinatur, solus episcopus 
qui eum benedicit manus super caput eius imponat. Sed baec im- 
positio fit, quando dicitur oratio * Emitte, quae est infra, quia non 
ad sacerdotium, sed ad ministerium consecratur ». — Deinde post 
orationem « Emitte», legimus: «4d consummandum diaconi offi- 
cium, cum stola super quemlibet singillatim dicat: * Accipe stolam 
candidatam', etc. Tunc stola laeva eorum circumdata, det eis 
episcopus Evangelium dicens: * Accipe potestatem legendi evan- 
gelium', etc. ». — Haec igitur traditio, sicut illa stolae quae prae- 
cesserat, non fit ad ordinandum diaconum , sed ad consummandum 
diaconi Offium, seu ad integrale complementum ordinationis, quod 
magis diserte explicat potestatem iam collatam per impositionem 
manus ab episcopo. 

Et hic in eiusdem rei confirmationem afferendum est egre- 
gium testimonium a Magistro Durando de Sancto Portiano nobis 
relictum. In Commentariis «super Sententias theologicas Petri 
Lombardi », lib. 4. dist. 24. q. 3., scribit: « Traditio libri non ob- 

servatur in omni Ecclesia, nec antiquitus forsitan observabatur in 
aliqua Ecclesia: unde secundum Ordinarium antiquissimum Ec- 
clesiae Anicensis, cui praefuimus, liber Evangeliorum non tra- 
debatur diacono in ordinatione sua: sed mos, volentes mos confor- 
mare ceteris. Ecclesiis, posuimus de manu. nostra in margine dicti Or- 
dinarii, quod liber Evangeliorum tradatur diacono cum consueta forma 
verborum ». 

4. — Ex ordinationibus Graecorum et ex praxi Romanae Ecclesiae 
aliud argumentum ad thesim, quam defendimus, demonstrandam 
exurgit. Etenim Ecclesia Graeca in ordinationibus ad hierarchicos 
Ordines conferendos, aliam neque adhibuit, neque adhibet ma- 
teriam praeter manuum impositionem, cui coniungitur Oratio 
tamquam forma, uti legere est in Graecorum Euchologio, et ut 
scriptores, qui de Graecorum ordinationibus scripserunt, aperte 
testantur: — Romana tamen Ecclesia eiusmodi Ordinationes num- 
quam irritas habuit, aut aliquatenus improbavit; immo de earum 
validitate non solum nihil dubitatum fuit in Conciliis Lugdu- 
nensi et Florentino, sed nihil praeterea dubitaverunt Romani Pon- 
tifices illis Conciliis posteriores, qui schismaticorum Graecorum 
Episcopos, presbyteros ac diaconos ad catholicam unitatem ad- 
miserunt cum ordinibus, quibus in suo schismate secundum 
Graecum ritum insigniti fuerant. 

Ut hoc praesertim argumentum, quo se premi sentiunt, de- 
clinent, doctores in praesenti controversia nobis adversi confu- 
giunt ad determinationem factam ab Ecclesia materiae et formae 
in ultima specie pro sacramento Ordinis, et aiunt: — revera 
Graecos conferre valide ordines hierarchicos per solam manuum 
impositionem ; immo etiam Latinos olim per hanc unicam ma- 
teriam cum oratione ei correspondente ut forma, eosdem ordines 
contulisse; sed nunc Ecclesiam , confirmando pro Graecis anti- 
quam formam et materiam, pro Latinis novam fecisse determi- 
nationem materiae ac formae essentialis, ita ut ad essentiam or- 
dinationis hierarchicae apud eos iam amplius non sufficiat signum 
antiquitus adhibitum et validum apud Graecos, sed praeterea cum 
impositione manus requiratur traditio instrumentorum pro pre- 
sbyteratu, et traditio libri Evangeliorum pro diaconatu. Assertum 
confirmant auctoritate Concilii Florentini, nam in Decreto eius- 
dem Concilii pro Armenis legitur: — « Sextum sacra 5 
Ordinis, cuius materia est illud, per cuius tradition Canfektor brdo;/ P 

M UGIUN 63s 
& dH) * 
SEMINARY 
EW vor* 











512 DE ORDINE. 


sicut presbyteratus traditur per calicis cum vino et patenae cum. pane 
porrectionem. Diaconatus vero per libri Evangeliorum dationem. . 
Forma sacerdotii talis est: 4dccipe potestatem. offerendi sacrificium in 
Ecclesia pro vivis et mortuis , in nomine Patris et Filii et Spiritus 
Sancti. Et sic de aliorum ordinum formis, prout in Pontificali Romano 
late continetur ». 

Sed effugium quod adversarii nostri invenisse putant in fo- 
lestate a. Christo relicta Ecclesiae pro determinatione materiae et formae 
sacramentorum :n ultima specie; et argumentum eorumdem adver- 
sariorum nostrorum praecipuum, ne dicam unicum ex verbis Concilii 
Florentini mox citatis desumptum, prodesse sententiae nobis ad- 
versae nullatenus possunt. 

4) Primo quippe non probatur Christum hanc potestatem 
Ecclesiae suae fecisse, determinandi nempe in ultima specie ma- 
teriam et formam sacramentorum, et signum sacramentale ab 
Apostolis adhibitum et traditum immutandi. — Quin potius con- 
trarium esse tenendum ostendimus in Tractatu de Sacramentis in 
genere, parte 2. art. 4.; ubi inter cetera argumenta illud primo 
loco adduximus, quod videtur omnino ineluctabile, nimirum, re- 
lictam solum fuisse a Christo Ecclesiae, ut expresse docet Con- 
cilium Tridentinum, sess. 21. cap. 2., potestatem statuendi atque 
mutandi quae sacramentorum dispensationem, salva illorum substantia, 
respiciunt; determinationem vero in specie, aut mutationem ma- 
teriae et formae cuiusdam sacramenti, non ad ritum et ad admi- 
nistrationem eius, sed ad substantiam pertinere. — « T'ota Eccle- 
sia», aiebat Cardinalis Toleto (in 5. part. quaestione 64. articulo 2.), 
«quae non minorem auctoritatem habet, quam Apostoli, non pot- 
est. mulare formam vel materiam alicuius. sacramenti, ut indubitata 
res est». Et ante ipsum, Angelicus Doctor (5. part. quaestione 60. 
articulo 5. ad 1.): «Deus est qui nobis significat spiritualia per 
res sensibiles in sacramentis, et per verba similitudinaria in Scri- 
pturis. Et ideo, sicut iudicio Spiritus Sancti determinatum est 
quibus similitudinibus in certis Scripturae locis res spirituales 
significentur, ita etiam debel esse divina institutione. determinatum 
quae res ad significandum. assumantur in. boc vel illo sacramento ». 
Quare idem S. Doctor in eadem responsione dixerat: « Etsi 
idem potest per diversa signa significari [en qualis esset deter- 
minatio im genere], determinare tamen quo signo sit ulendum [en 
determinatio im specie] pertinet ad significantem ». 

b) Praeterea, data Ecclesiae facultate de qua est sermo, gratis 
omnino asseritur ab adversariis nostris, Ecclesiam ea usam fuisse 
et statuisse, tamquam materiam necessariam pro validitate ordi- 
nationis episcopalis, impositionem libri Evangeliorum super ordi- 
nandi cervicem et scapulas; pro validitate ordinationis presbyteri, 
traditionem instrumentorum; et provalida ordinatione diaconi, 
traditionem libri Evangeliorum: — nequeunt enim adversarii di- 
cere ubi et quando, in quo Concilio vel a quo Pontifice, et 
multo minus qua de causa, vel qua saltem occasione, eiusmodi 
mutatio facta fuerit. 

c) Nec reponant, Decretum Concilii Florentini aperte osten- 
dere mutationem saltem tunc fuisse factam quoad materiam ne- 
cessariam sacramenti Ordinis pro Latinis, cum nonnisi traditio 
instrumentorum. dicatur in illo Decreto materia presbyteratus, et 
traditio libri Evangeliorum. materia. diaconatus. 

Respondemus — 1r. Decretum Concilii Florentini, editum pro 
Armenis, profecto noluit mutare pro Latinis materiam et formam 
ordinationum ad conferendos ordines hierarchicos. — 2. Noluit 
novam legem condere, et mutare materiam et formam ordinum 
pro Latinis, quando nonnisi instructionem. practicam. tradebat. Ar- 
menis, ut in ommibus se conformarent ritibus servatis apud Latinos. 
— 3. Noluit sane rem tanti momenti praescribere, quanti est 
materia essentialis in collatione ordinum hierarchicorum, et le- 
gem statuere pro Latinis qua non amplius valerent ordinationes 
iuxta antiquum ritum essentialem per quindecim saecula in Ec- 
clesia peractae, quin apertissimis verbis immutationem factam in- 
dicaret, et novam legem impositam promulgaret. — 4. Noluit 
demum mutationem illam fecere, quam in Concilii Decreto ad- 
versarii nostri legere putant, quia secus, contra id quod iidem 
adversarii tenent, affirmari deberet solam materiam essentialem pro 
presbyteratu esse traditionem. instrumentorum, et pro diaconatu 
solam traditionem libri Evangeliorum ; bos enim tantum ritus, tam- 
quam materiam, Concilium Florentinum in Decreto suo pro Ar- 
menis commemoravit. 

Itaque dicendum est Florentinam Synodum, in hoc Decreto, 
non de essentiali sed de integrali materia ordinationis fuisse locutam, 
quia banc materiam praescribere voluit Armenis, ut Latinae Ecclesiae 
ritibus omnibus se conformarent. — Huc faciunt verba, quibus 
Decretum pro Armenis clauditur (Labbe, t. 13. p. 539): « His 

omnibus explicatis, praedicti Armenorum oratores, nomine suo 
et sui Patriarchae et omnium Armenorum, hoc saluberrimum 
Synodale Decretum cum omnibus suis capitulis, declarationibus, 
difhnitionibus, traditionibus, praeceptis et statutis .. . cum omni. 
devotione et obedentia acceptant, suscipiunt et amplectuntur ». 
$. — Ex Conaliis Coloniensi I. et Moguntino , interpretatio mox 
data verbis Concilii Florentini, et ipsa thesis quam defendimus, 
confirmantur. — Etenim Concilium Coloniense I. anno 1:556. 
celebratum, dicit (p. 1. c. rz. collect. Conc. Harduini, t. 1o. 
P.1973-): — «mpositio manuum. est. ostium, per quod intrant qui 
Ecclesiarum gubernaculis admoventur. Proinde quia eiuscemodi ostium 
diligenter custoditum non est, factum est, ut tanta mala quae 
sentimus, agminatim in Ecclesiam Dei irruperint. Huius ianuae 
vigilantissimi custodes fuerunt Apostoli Christi, et quotquot ipsis 
successerunt apostolici episcopi. In primis vero divinissimus 
Paulus, qui dilectissimis discipulis Timotheo ac Tito eiusmodi : 
custodiae formulam ex professo praescribit. . . Quibus exemplis 
edocemur, quanta cura ac delectu manus impositionem fieri. opor- 
teat ». — Et in cap. 3. idem Concilium prosequitur: « Quamob- 
rem omnibus, qui praeficiendi ecclesiasticis muniis ministros 
potestatem habent, illa (quam paulo ante retulimus) Paulina 
admonitio semper ob oculos versabitur: * Manus cito nemini 
imposueris, neque communicaveris peccatis alienis! ' Si enim ad 
honores mundi, sine suffragio temporis, sine merito laboris indi- 
gnum est pervenire... quam diligens, et quam prudens habenda 
est dispensatio divinorum munerum, et coelestium dignitatum ». 
— Et in cap. 10o.: «Electione facta, nos... officio nostro, Deo 
volente, non deerimus, discussuri scilicet diligenter et formam 
electionis, et electi merita, priusquam sosiras imponamus manus ». 

Concilium vero Moguntinum, an. 1549. celebratum, haec de 
ordinationibus habet (cap. 35. — Collect. Hard. t. 1o. p. 2120.): 
«In collatione ordinum, quae cum impositioue manuum velut. «isi- 
bili signo traditur, doceant rite ordinatis gratiam divinitus conferri, 
qua ad ecclesiastica munera rite et utiliter exercenda apti et 
idonei efficiantur ». 

6. — Demum ex Concilio Tridentino duplex pro nobis argumen- 
tum efficacissimum desumitur. Nam in sessione 14. capite 3., de Ex- 
trema Unctione, Concilium agens de ministro huius sacramenti, et 
docens illum esse vel episcopum, vel presbyterum, declarat presby- 

terum, seu sacerdotem, qui possit sacramentum Extremae Unctio- 
nis ministrare eum esse qui rite in Ecclesia ordinatus fuerit; — ut 
autem indicet qua ratione rite presbyler ordinetur. et. potestatem 
ordinis acquirat, addit eum rite ordinari per impositionem manus 
presbyteri, seu. per illam impositionem manus quae fit ab epi- 
scopo cum presbyteris assistentibus. — Ergo Concilium Triden- 
tinum docet hanc manus impositionem, tamquam solam materiam 
ordinationis essentialem, sufficere ad ordinandos, in Ecclesia etiam 
Latina, presbyteros, seu ad conferendum ordinem presbyteratus. — 
Haec sunt verba Concilii Tridentini (sess. 14. c.3. de Extr. Unct.): 
«Quod attinet ad praescriptionem eorum qui et suscipere et 
ministrare hoc sacramentum debent, haud obscure fuit illud etiam 
in verbis praedictis [ Iacob. v.] traditum ; nam et ostenditur illic 
proprios huius sacramenti ministros esse Ecclesiae presbyteros; 
quo nomine, eo loco, non aetate seniores, aut primores in po- 
pulo intelligendi veniunt, sed aut episcopi, aut sacerdotes ab ipsis 
rite ordinati, ber impositionem manuum presbyterii ». 

Praeterea idem Concilium Tridentinum, sessionis 23. de sacra- 
mento ordinis, capite 2., statuit: «Non solum de sacerdotibus, 
sed et de diaconis Sacrae Litterae apertam mentionem faciunt; et 
quae maxime in illorum ordinatione attendenda. sunt, gravissimis ver- 
bis docent ». — Sed Sacrae Litterae, ut fatentur omnes, in sacer- 
dotum et diaconorum ordinatione impositionis manuum el. orationis 
mentionem. solummodo faciunt. — Ergo in sacerdotum et diaconorum 
ordinationibus, haec tantum, iuxta Conc. Trid. declarationem, 
maxime attendenda sunt; seu, quod idem est, impositio manus 
et oratio huic impositioni manus coniuncta, tamquam essentialia 
attendenda sunt — id enim denotat verbum « maxime » adhibitum 
a Concilio; — cetera vero tamquam ad accidentalem integrita- 
tem, et ad clariorem acceptae per ordinationem potestatis signi- 
ficationem, praescripta esse et requisita. — Et inde est quod 
Tridentini Patres in capite 3. eiusdem sessionis, ad probandum 
ordinem esse vere et proprie unum ex septem sanctae Ecclesiae 
sacramentis, et in eius collatione gratiam per sensibile signum 
cum verbis correspondentibus conferri, afferunt testimonium Pauli: 
« Admoneo te ut resuscites gratiam Dei; quae est in te per im- 
positionem manuum mearum; non enim dedit nobis Deus spi- 
ritum timoris, sed virtutis, et dilectionis, et sobrietatis ». 

Paucis verbis expediam ea quae spectant materiam et formam 

subdiaconatus et quatuor minorum ordinum. — Traditionem enim 
instrumentorum cum correspondentibus verbis constituere mate- 
riam et formam horum Ordinum deducitur 

I. Ex Concilio Carthaginiensi IV. an. 398., quod supra cita- 
vimus. Nam ibi pro ordinatione subdiaconi legitur, can. 5.: « Sub- 
diaconus cum ordinatur, quia manus impositionem non accipit, 
patenam de episcopi manu accipiat vacuam, et calicem vacuum. 
De manu vero archidiaconi urceolum cum aqua, et mantile et 
manutergium ». — Et pro ordinibus minoribus singillatim traditio 
sola eorum quae, ad executionem ordinis pertinent, indicatur cum 
verbis correspondentibus. 

2. Ex eo quod eadem legantur in libro Sacramentorum S. Gre- 
gorii Magni, et in codicibus antiquissimis Remensi, Rodradi, Ra- 
toldi, etc. | 

3. Et haec etiam, a latinis scriptoribus rerum ecclesiasticarum, 
S. Isidoro Hispalensi, Amalario, Rabano Mauro, Hugone a S. Vi- 
ctore, aliisque, commemorata, in moderno Pontificali Romano eo- 
dem modo praescribuntur. 

4. Ex ipso Graecorum Euchologio, nam in eo pro subdiaconi 
ordinatione legitur, statim post orationem, « mantile acceptum , 
sinistro ordinati humero imponit Pontifex; unaque pollubrum 
cum vase illi tradit». — Et pro ordinatione lectoris, legitur post 
Orationem, « Codex apostolicus lectori traditur, qui modicum" 
quid perlegens pacem a Pontifice accipit». 

Difficultates contra eam partem thesis quae spectat ordines 
hierarchicos, seu episcopatum, presbyteratum et diaconatum iam 
ex parte solvimus. — Eas quae supersunt, et explanatione indi- 
gent, hic subiungimus cum appositis responsionibus. 

I. Concilium Tridentinum, sess. 23. can. 4., ait, episcopos non 
frustra in ordinatione dicere: « Accipe Spiritum Sanctum ». — 
Ergo supponit: per haec ipsa verba conferri Spiritum Sanctum, 
seu gratiam sanctificantem, ideoque ea verba formam esse in or- 
dinatione presbyteri saltem partialem, cui, tamquam materia par- 
tialis, respondeat impositio manuum tertia, quae ab episcopo fit post 
communionem. 

Resp. N. Conseg. — Etenim Concilium definire tantum voluit, 
contra Novatores, per sacram ordinationem, in qua illa verba sunt 
prolata, dari Spiritum. Sanctum; sed noluit dicere per illa verba, 
quae ab episcopo pronuntiantur: « Z4ccipe Spiritum Sanctum » , con- 

ferri gratiam. Spiritus Sancli. — Duo haee maxime distincta sunt, 
nempe non frustra ab episcopo dici: «Accipe Spiritum. Sanctum » ; 
et per haec ipsa verba dari Spiritum Sanctum: — prius verum 
est, et definitum a Concilio, quia revera in ordinatione sacra datur 
Spiritus Sanctus; at non ideo datur praecise vi illorum verborum. 

2. — Gregorius IX. (lib. 1. Decret. t. 16. de sacr. non iter. c. 5.) 
ait: « Presbyter et diaconus cum ordinantur, manus impositionem 
tactu corporali (ritu ab Apostolis introducto) recipiunt: quod si 
omissum fuerit, non est aliquatenus iterandum, sed statuto tem- 
pore ad huiusmodi ordines conferendos caute supplendum, quod 
per errorem extitit praetermissum ». — Et Innocentius IIT. (eod. 
tit. capit. I.) inquit: « Nos consulere voluisti, an permitti debeat 
ministrare qui sine impositione manuum fuerit ad ordinem dia- 
conatus assumptus...... Ád quod breviter duximus responden- 
dum quod in talibus non est aliquid iterandum, sed caute sup- 
plendum, quod incaute fuerat praetermissum ». — Ergo impositio 
manus est ceremonia accidentalis. 

Resp. N. Conseq. — Etenim cum Gregorius IX. dicit imposi- 
tionem manus esse ritum ab Apostolis introductum, non significat 
eos auctoritate propria, et ut meram ceremoniam accidentalem , 
illum ritum instituisse; sed affirmat eum ritum a Christo Do- 
mino institutum, Ápostolos primum usurpasse ad ordines hierar- 
chicos conferendos. 

Quod autem uterque Pontifex dicat impositionem manus non 
esse iterandam , id non indicat eam esse ritum ordinationis acci- 
dentalem; sed potius ostendit eam esse omnino necessariam, 
immo unice necessariam cum forma correspondenti, ad validam 
ordinationem sacerdotis aut diaconi; Et sane uterque Pontifex 
ideo statuit illum ritum esse caute supplendum, qui prius omissus 
fuerat, quia sacerdotis aut diaconi ordinatio sine illo valere non 
poterat: cetera vero, quae prius adhibita fuerant, ideo dixit mom 
esse iteranda quia, accidentalia cum essent, omitti poterant. Sicut 
in celebratione matrimonii, si consensus defecit, qui prorsus ne- 
cessarius est ad matrimonii validitatem , suppleri utique debet, 
sed accidentales ritus non sunt iterandi, immo nec necessario 
requiritur parochi ac testium praesentia cum consensus contra- 
nentium exprimitur; — ita Gregorius IX. et Innocentius IIT. sta- 
tuerunt impositionem manus esse faciendam, aliaque praeter eam, 
utpote accidentalia, non esse iteranda. | 

Nec difficultatem facessere potest illud quod in Decretis ho- 
rum Pontificum impositio manus non dicatur iteranda , sed sup- 
plenda: — nam non iteratur sed efficitur id quod prius nullum 
fuit; ac proinde impositio manus, quae prius in aliis ceremoniis 
ordinationis praetermissa fuerat, iterari non debebat, immo non 
poterat; et ipsa ordinatio, quia nulla fuerat, ob defectum illius 
ritus essentialis, non iteranda erat, sed de novo conferenda. Inno- 
centius III. hanc animadversionem in aliis Decretalibus suis in- 
culcavit, etiam cum dubium esset tantum circa validitatem actus 
praecedentis; Olomucensi enim episcopo scribit, Epistola data 
12. Kal. Feb. an. 1204., «non intelligitur iteratum, quod factum 
esse nescitur », et id repetit, iisdem verbis, in Epist. Tranensi 
archiepiscopo, apostolicae Sedis Legato, missa nonis Iulii 1205.; 
necnon in aliis epistolis. 

Intelligentiam vero Decreti Innocentii III., iuxta sensum a 
nobis declaratum, confirmat 

a) — Ipse Innocentius, qui, ut in demonstratione thesis osten- 
dimus, apertissime docuit sacerdotium et diaconatum conferri fer 
manus impositionem, et traditionem instrumentorum adhibitam fuisse 
ad clarius significandam potestatem, quae per impositionem manus 
data. fuerat. 

b) — Confirmant et verba eiusdem Decreti, in quo legitur 
quaesitum etiam fuisse: «Si confirmationis sacramentum in eo 
debeat iterari qui per errorem fuit non 'chrismate sed oleo deli- 
nitus» : — et coniunctim huic quaestioni ac praecedenti, de eo 
qui ad ordinem diaconatus sine impositione manus assumptus 
fuerat, Pontifex respondisse: «in talibus non est aliquid iterandum, 
sed caute supplendum quod incaute fuerat praetermissum ». — 
Porro unctio cum chrismate in sacramento confirmationis non est 
ritus accidentalis; nam chrisma et non simplex oleum esse mate- 
riam remotam confirmationis communior et probabilior sententia 
tenet, et ipse Innocentius III. distinguendo ab oleo chrisma, dixit 
(de sacra Unct. lib. 1. Decret. tit. 15. cap. 1.), hoc esse ex oleo et bal- 
samo mystica ratione confectum. Quamobrem ideo statuit chrismate 
esse inungendum qui ad sacramentum confirmationis suscipien- 
dum fuerat oleo delinitum, nec aliquid esse iferandum ; quia, cum 
fuerit adhibita prius materia saltem dubia Confirmationis, haec dici 
non poterat ilerata, quando adbibito postea chrismate, seu certa ma- 
teria, conferebatur. — Eadem ergo, immo potiori, ratione dicit ni- 

hil esse iterandum, si impositio manus in ordinatione diaconi 
omissa fuerit, quia ordinatio fuit nulla; et statuit hanc imposi- 
tionem supplendam esse ad diaconatus ordinem conferendum. 

3. — Pontificale Romanum hodiernum eos qui impositionem 
manuum suscepere, tam diaconos quam presbyteros, ordinandos 
vocat; eosque ordinatos appellat cum librum Evangeliorum, si 
agatur de ordinatione diaconi, aut calicem cum vino et patenam 
cum hostia, si de ordinatione presbyteri sermo sit, acceperint. — 
Ergo in manus impositione constitui non debet sola materia ne- 
cessaria ordinationis. 

Resp. N. Conseq. — Etenim etiamsi facta fuerit impositio ma- 
nuum, quae sola essentialiter requiritur ad conferendos ordines 
hierarchicos, ante traditionem libri Evangeliorum pro diacono, et 
instrumentorum porrectionem pro presbytero, non immerito dia- 
coni et presbyteri ordinandi vocari adhuc possunt; cum porre- 
ctio tum libri Evangeliorum, tum instrumentorum, necessaria sit 
ex praescripto Ecclesiae ad integralem perfectionem ordinationis, 
nec simpliciter et absolute possit quis ordinatus dici, nisi post- 
quam ritus ab Ecclesia in ordinatione ypraescripti perfecti fue- 
rint. — Praeterea ex definitione Ecclesiae non adhuc constat sola 
manuum impositione ordinationem essentialiter esse perfectam. 

4. — Impositio manus non est ordinationi propria, cum adhi- 
beatur etiam in sacramento confirmationis; videtur ergo non esse 
materia necessaria ordinationis. 

Resp. In sacramento confirmationis impositio manus, ut ma- 
teria sacramenti, non adhibetur sola, sed ad ungendum cum chri- 
smate; ac proinde manus impositio, absque alio signo materiali, 
propria et peculiaris est hierarchicis ordinationibus. — Ceterum, 
in sacramento Extremae Unctionis materia est oleum, quod est, 
saltem cum balsamo mixtum, materia necessaria pro confirmatione. 

ScHoLION 1. — S. Thomas in 4. sent. dist. 24. q. 2. art. 3. 
(Suppl. q. 37. a. 5.) docuit per impositionem manuum dari gratiam 
in ordinatione sacerdotum et diaconorum; ac proinde in colla- 
tione horum ordinum, signum sacramentale essentialiter constitui 
impositione manuum, ut materia, et verbis ei respondentibus, ut 
forma; — signum enim sacramentale est illud per quod gratia 
sanctificans confertur. — Sed praeterea, Angelicus Doctor tenuit, 
characterem sacerdotis imprimi in traditione instrumentorum, et 
characterem. diaconi in traditione libri Evangeliorum. 

Haec sunt eius verba: « Episcopus in collatione ordinum duo 
facit: praeparat enim ordinandos ad ordinis susceptionem, et or- 
dinis potestatem tradit. Praeparat quidem. .... aliquid circa eos 
operando, ut idonei sint ad potestatem accipiendam. . . Sed per ma- 
nus impositionem datur plenitudo gratiae, per quam ad magna ofhcia 
sint idonei. Et ideo solis diaconis et sacerdotibus fit manus imposi- 
tio, quia eis competit dispensatio sacramentorum, quamvis uni 
sicut principali, et alteri sicut ministro. . . . Sed potestatis collatio 
fit per hoc quod datur eis aliquid quod ad proprium actum per- 
tinet. Et quia principalis actus sacerdotis est consecrare corpus 
et sanguinem Christi, ideo in ipsa datione calicis sub forma ver- 
borum determinata, character. sacerdotalis Àmprimitur ». — Et ibid. 
ad 5.: « Eius [diaconi] potestas ad actum principalem non potuit 
exprimi nec per dationem vasis tantum, nec per dationem mate- 
riae; sed exprimitur potestas eius ad actum .secundarium tantum, 
in hoc quod datur ei liber Evangeliorum, et in hac potestate in- 
telligitur alia; et ideo in ipsa libri datione imprimitur character ». 

Hic autem abs re non erit adnotasse verba Sancti Thomae 
legi in Commentariis ab eo conscriptis super dist. 24. libri 4. Ma- 
gistri Sententiarum, qui de presbyteris ibidem tradit: « Qui cum 
ordinantur, inunguntur eis manus [post impositionem manus a 
Pontifice], ut intelligant se accepisse gratiam consecrandi, et cari- 
tatis opera debere extendere ad omnes: accipiunt et stolam, quae 
utrumque tenet latus, quia debent esse muniti armis iustitiae con- 
tra adversa et prospera. Accipiunt etiam calicem cum vino et pa- 
lenam: cum. bostiis, ut per boc sciant se accepisse. potestatem. placabiles 
Deo bostias offerendi ». Et de diaconis ait: « Hi cum ordinantur, 
solus episcopus eis manum imponit, quia ad ministerium appli- 
cantur. Ponit eis orarium, idest stolam, super laevum humerum 
[postquam super eos manum imposuerit], ut per hoc intelligant 
se accepisse iugum Domini suave, quo ad sinistra pertinentia di- 
vino timori subiiciant. Accipiunt et fextum Evangelii [post acce- 
ptam stolam] ut intelligant se esse praecones Evangelii Christi ». 

ScHoLION 2. — 4d praxim quod attinet, S. Alphonsus de Li- 
guori (Theol. Mor. lib. 6. tract. 5. nn. 748. et 749.) haec habet, 
diligenter attendenda: « Quaer. 2. Quaenam sit materia et forma 
diaconatus? — Prima sententia dicit esse solam traditionem libri 
Evangeliorum. . . . . Secunda vero sententia dicit, esse solam impo- 
sitionem manuum. . .. . Tertia vero sententia dicit utramque (nempe 

traditionem libri et impositionem manuum) esse materiam essentia- 
lem. .... His positis, dico, primam sententiam esse probabilem, 
secundam probabiliorem, tertiam adhuc probabilem, et ideo omnino in 
praxi sequendam, utpote sbectantem ad valorem sacramenti. — Quaer. 3. 
Quaenam sit materia et forma presbyteratus? Adsunt pariter tres 
sententiae. . .. . Tertia vero probabilior sententia. . . . dicit, tradi 
utramque potestatem sacerdoti sacrificandi et absolvendi per so- 
lam secundam manuum impositionem. Dicitur secundam, nam in or- 
dinatione presbyteratus episcopus ter manus imponit. . . Dicunt 
igicur, utramque potestatem tradi, non in frima (ut certum est 
apud omnes), neque in iertia [quando, post communionem, epi- 
scopus imponendo manus dicit: Z4ccipe Spiritum Sanctum], nam 
tertia iam supponit consecratos sacerdotes, dum ipsi cum episcopo 
iam consecrant Eucharistiam ; sed in secunda, quando episcopus ex- 
tendit manus. cum presbyteris. . . Dixi autem speculative loquendo, hanc 
sententiam esse probabiliorem; nam cum secunda sententia [quae 
tenet duplicem materiam essentialem esse, nempe traditionem in- 
strumentorum, et fertiam impositionem manuum] sit etiam proba- 
bilis, baec in praxi omnino sequenda est. Quapropter bene ad- 
vertit Croix, num. 1245. quod ordinatio facta sine secunda manuum 
impositione, tota repetenda sit, ut etiam declaravit S. C. apud Be- 
ned. XIV. l. c. n. 153. Ratio, quia qui non accepit potestatem supra 
corpus Christi verum, nec etiam potuit accipere potestatem su- 
per corpus Christi mysticum. Si vero ordinatio facta fuerit sine 
tertia manuum. impositione, haec tantum supplenda est ». 

Deinde S. Doctor « posita sententia im práxi tenenda, quod 
traditio instrumentorum sit etiam materia essentialis huius sa- 
cramenti », nempe presbyteratus, quaerit: 

i. — An de necessitate sacramenti sit ut una cum calice et 
patena tradatur utraques pecies, panis scilicet et vini? Probabilius, 
ait, doctores affirmant, et haec sententia in praxi sequenda est. 

2. — An valide ordinaretur qui tangeret hostiam , sed non pa- 
tenam? Zffirmant doctores communiter, et hanc. sententiam, S. Al- 
phonsus dicit videri probabilissumam et fere certam; attamen addit 
consultum esse, et merito, iuxta Croix, « ut talis ordinatio repe- 
tatur sub conditione ». 

3. — An valide ordinetur sacerdos qui tantum calicem et 
patenam tangit, non autem hostiam? S. Alphonsus inquit « sen- 
tentiam communiorem et veriorem id affirmare »; immo docet hanc 

sententiam, tum ob rationes quibus fulcitur, tum ob communem 
doctorum consensum, bene dici posse rmmoralter certam. « Cete- 
rum », prosequitur, «recte animadvertunt Salmant. curandum esse 
ordinando, tam calicem quam patenam et hostiam (quo melius) 
contingere, ut ab omni scrupulo se eximat ». 

4. — Demum, S. Alphonsus quaerit, an valide ordinetur qui 
solum calicem immediate tangat, sed non patenam? Et respon- 
det, probabiliorem esse sententiam, quae dicit eum esse valide or- 
dinatum ; aliam vero sententiam, quae hoc negat, son esse impro- 
babilem ; quapropter in praxi hanc esse tenendam; — et ideo «sub 
conditione talem clericum esse reordinandum ». 


ARTICULUS OCTAVUS 


De ministro sacramenti ordinis. 


Totius sacrae ordinationis, quae nempe ordines complectatur 
sive maiores sive minores, ministrum ordinarium esse episcopum, 
catholici fide tenent: — utrum vero consecratio episcopi peracta 
ab uno tantum episcopo, non modo ex praecepto ecclesiastico 
illicita sit, quod concedunt omnes, sed prorsus irrita, disputatur. 

Quod ad ministrum ordinationis extraordinarium spectat, inter 
theologos modernos convenit posse Romanum Pontificem dele- 
gare presbyterum ad conferendos minores ordines et subdiacona- 
tum; nullatenus vero ad ordinationem presbyteri perficiendam. 
Demum, ad diaconatum quod attinet, hunc, ex Summi Pontificis 
delegatione, a Presbytero conferri posse, nonnulli cum Vasquesio 
et Berti affirmant adversus multos qui contrariam et inter theo- 
logos communiorem sententiam tenent. 

Itaque sit 

THESIS VIII. 


Sacramenti ordinis minister ordinarius est. solus episcopus ; ad. conse- 
crandum vero episcopum tres episcopi, ex praecepto saltem. ecclesia- 
stico, requiruntur ; licet solus unus , accedente. Pontificia. dispensa- 
fione, immo et absque illa, ad validitatem ordinationis episcopalis, 
sufficere videatur. — Presbyter autem, quamvis a Summo Pontifice 
delegari non possit ad presbyteratum | conferendum , certo. tamen 
potest ad dandos minores. ordines et. subdiaconotum ; mec. absolute 
negandum. esse videtur eum. delegari. etiam. posse. ad. conferendum 
ordinem diaconatus. 


Prima pars thesis statuit episcopum esse solum ministrum or- 
dinarium sacramenti ordinis, seu habere solum vi ordinationis 
suae, divino iure, completam potestatem ad valide ordines eccle- 
siasticos conferendos. 

Prob. 1r. — Ex Scripturis, quae non aliis quam Apostolis, eo- 
rumque successoribus Episcopis, ius et auctoritatem conferunt 
ministros Ecclesiae ordinandi. Etenim, Act. vr. 6., Apostoli septem 
primos diaconos, a multitudine fidelium electos, per manuum im- 
positionem et orationem ordinant. Et xiv. 22., Paulus et Barna- 
bas per singulas Ecclesias presbyteros constituunt. Apost., II. ad 
Tim. r1. 6., testatur Timotheum per impositionem manuum sua- 
rum fuisse ordinatum. Et idem Apostolus I. ad Tim. 3. et 5. et 
ad Titum r, declarat Timotheo atque Tito, tamquam episcopis, 
quosnam episcopos vel presbyteros ordinare debeant. 

2. — Ex doctrina Patrum, quorum apertissima testimonia, in 
thesi 2., cum ageretur de excellentia episcoporum super presby- 
teros, commemoravimus. 

3. — Ex Condlüs generalibus Florentino et Tridentino, quo- 
rum primum de ordine ait, in Decreto Unionis: « Ordinarius mi- 
nister huius sacramenti est episcopus ». Alterum, sess. 23. can. 7., 
definit: « Si quis dixerit, episcopos non esse presbyteris superio- 
res, vel non habere potestatem confirmandi et ordinandi, vel eam 
quam habent illis esse cum presbyteris communem. . . anathema 
sit ». 

4. — Ex ratione convenientiae: — episcopi namque sunt a Christo 
instituti principes Ecclesiae; — ergo conveniens fuit munus ordi- 

nandi ministros Ecclesiae pertinere, saltem de iure ordinario, ad 
solos episcopos; sicut solus princeps saecularis ordinarie ad mini- 
steria publica exercenda, selectos cives ordinat, seu constituit. 

Secunda pars thesis spectat consecrationem episcopi, et declarat 
eam, iuxta legem ecclesiasticam, a tribus episcopis esse perficien- 
dam. — Hoc in Pontificali Romano praescribitur, et semper a 
primis Ecclesiae saeculis decretum fuit. Citemus Conciliorum an- 
tiquiorum Decreta quaedam ad exemplum. — Concilium Arela- 
tense I. anno 314. can. 20.: «De his», inquit, «qui usurpant 
sibi quod soli debeant episcopos ordinare, placuit ut nullus hoc 
sibi praesumat, nisi assumptis secum aliis septem episcopis: si 
tamen non potuerit septem, infra tres non audeat ordinare ». — 
Concilium Nicaenum generale I. anno 325. can. 4.: «Episcopum», 
ait, «convenit maxime quidem ab omnibus qui sunt in Provincia 
episcopis ordinari. Si autem difficile fuerit, aut propter instantem 
necessitatem , aut propter itineris longitudinem; tribus tamen 
omnimodis in idipsum convenientibus, et absentibus quoque pari 
modo decernentibus, et per scripta consentientibus, tunc ordinatio 
celebretur. Firmitas autem eorum quae geruntur, per unamquam- 
que Provinciam Metropolitano tribuatur episcopo ». — Concilium 
Antiochenum anno 341. can. 19., et Sardicense anno 347. can. 5., 
optant cum Nicaenis Patribus, ut omnes Provinciae Antistites 
intersint ordinationi comprovincialis sui. — Concilium Carthagi- 
nense II. an. 397. can. I2., tres episcopos exigit «qui cum pri- 
matis praecepto episcopum ordinent ». 

Tertia pars thesis dicit validam esse consecrationem episcopi 
ab uno tantum episcopo factam cum dispensatione Summi Pon- 
tificis. 

Prob. 1. Ex celebri responsione S. Gregorii Magni. — Etenim a 
S. Augustino Anglorum episcopo interrogatus fuerat his verbis: 
«Peto si longinquitas itineris magna interiacet, ut episcopi facile 
non possint convenire, an debet, sine aliorum episcoporum prae- 
sentia, episcopus ordinari ». Et respondet (1. r1. Ep. 64. ad Augu- 
stinum Angl. episc.): « Et quidem in Anglorum Ecclesia, in qua 
adhuc solus tu episcopus inveniris, ordinare episcopum ton aliter 
nisi sine episcopis potes ». 

Nec audiendi sunt qui cum Tournelio contendunt textum 
citatum ita esse legendum ut contrarium prorsus reddat sensum, 
nimirum: «Et quidem in Anglorum Ecclesia... ordinare episco- 

pum non aliter nisi cum episcopis potes ». — Lectionem textus, quam 
dedimus, exhibent antiquae editiones, Veneta 1504., Paris. 1508. 
et 1518., et recentiores; confirmant melioris notae manuscripti 
codices, et Ven. Beda, a quo primum hanc Epistolam accepi- 
mus. — Vide in hunc textum adnotat. in edit. Migne, P. L. 
tom. 77. p. II9I. 

Praeterea contextus epistolae exigit lectionem quam defendi- 
mus. Nam si Pontifex significare Augustino voluisset eum non 
posse nisi cum. episcopis alios episcopos ordinare, haec profecto 
verba non praemisisset: «Et quidem in Anglorum Ecclesia... 
adbuc solus tu episcopus inveniris ». — Et verba quae subsequuntur 
sine dubio ostendunt concursum trium saltem episcoporum in 
ordinatione episcopi esse praeceptum , sed non absolute neces- 
sarium ad ordinationis validitatem. — « Sed fraternitatem tuam », 
inquit, «ita volumus in Anglia episcopos ordinare, ut ipsi sibi 
episcopi longo intervallo minime disiungantur, quatenus nulla 
sit necessitas ut in ordinatione alicuius episcopi convenire non 
possint. Pastorum quoque aliquorum praesentia valde est utilis, 
ut facillime debeant convenire. Cum igitur, Deo auctore, ita fue- 
rint episcopi etiam in propinquis sibi locis ordinati, per omnia 
episcoporum ordinatio sine aggregatis tribus vel quatuor episcopis 
fieri non debet. Nam in ipsis rebus spiritualibus, wt sapienter. et 
malure disponantur , exemplum trahere a rebus etiam carnalibus 
possumus. Certe enim dum coniugia in mundo celebrantur, con- 
iugati quique convocantur, ut qui in via iam coniugii praeces- 
serunt in subsequenti quoque gaudio misceantur. Cur non ergo 
et in hac spiritali ordinatione, qua per sacrum mysterium homo 
Deo coniungitur, tales conveniant qui vel in profectu ordinati 
episcopi gaudeant, vel pro eius custodia omnipotenti Domino 
preces pariter fundant ? » 

2. Ex aliis concessionibus Pontificiis. — Ait enim Billuart (de 
sacram. Ord. dissert. 4. a. 3.): « Henriques t. 4. c. 20. refert Gre- 
gorium XIII. concessisse Patriarchae Aethiopiae, Iesuitae, ut 
solus consecraret episcopos. Herinx, referente Henno, testatur se 
vidisse duo indulta Innocentii X., quorum uno concedebat ut 
Iacobus de la Torre consecraretur Archiepiscopus Ephesinus a 
solo Episcopo Neritensi, qui fuit postea Alexander VII., modo 
assisterent duo in ecclesiastica dignitate constituti; et altero, per- 
mittebat suffraganeo Leodiensi consecrari in episcopum Dionyen- 

sem a quolibet Antistite catholico, modo concurrerent duo Abbates 
mitrati. Alexander. VIL, anno 1665., teste Andraea a Matre Dei, 
concessit Iosepho a S. Maria Carmelitae Discalceato episcopo 
Hierapolitano, ut solus cum duobus presbyteris consecraret epi- 
scopum, in regno Malabar, Alexandrum de Compo. Innocentius X., 
teste Gavardi, t. 6. p. 626., concessit Godofrido duci Franciae 
Orientalis, ut ab uno episcopo, cum assistentia duorum Abbatum, 
ordinaretur episcopus ». — Quae facta cum retulerit, Billuart me- 
rito addit: « Haec autem omnia negare morosi foret ac pervicacis 
animi ». — Sed et insuper Sardagna apertissime testatur (de Sacr. 
Ordin. art. 6. num. 428.): « Certum est, Romanos Pontifices sae- 
pius dispensasse atque etiamnum dispensare, non modo in remotis 
Indiarum regnis, sed etiam in nostris regionibus, praecipue in 
Germania, quae ob dioecesium amplitudinem paucos respective 
numerat episcopos, ut electus consecrari queat ab uno tantum 
episcopo, assistentibus illi duobus aliis in dignitate ecclesiastica 
constitutis, e. g., duobus Abbatibus ». 

Quarta pars thesis declarat ordinationem episcopi validam esse, 
ut videtur, etiamsi facta fuerit ab uno episcopo absque praevia 
Romani Pontificis dispensatione. 

Et quidem hanc conclusionem nonnulli ex hoc ipso inferunt 
quod Pontifex concedat unum episcopum sufficere posse ad or- 
dinationem episcopi perficiendam ; nam, aiunt, Pontifex id con- 
cedere non posset, si ex iure divino ad validitatem ordinationis 
episcopalis plures episcopi requirerentur. — Verum haec illatio , 
ut Billuart, loco mox citato, animadvertit, non est legitima. Potuit 
enim Christus instituere ut tres episcopi essent ministri ordinarii 
consecrationis episcopalis, et quod unus ex commissione Pontificis 
esset minister extraordinarius, sicut dicitur de ministro confir- 
mationis et ordinis; in quo casu Pontifex non dispensaret in iure 
divino, sed secundum ius divinum ageret. 

Alia ratione igitur ostendimus, ut probabilius, plures epi- 
scopos, etiam seclusa dispensatione Pontificia, iure divino non 
requiri ad validam unius episcopi consecrationem. — Quodque 
demonstramus: 

I. Ex nuper citata responsione S. Gragorii Magni, in qua concursus 
plurium episcoporum dicitur utilis et ex. praecepto, non necessarius. 

2. Ex canone 2. Concilii Cartbaginiensis IV., in quo statuitur 
episcopos adstantes manibus tangere ordinandum, sed unum so- 

lum super eum fundere benedictionem, seu ordinationis formam, ac 
proinde unum perficere essentialem ordinationis ritum. — « Epi- 
scopus cum ordinatur», ait Concilium, «duo episcopi ponant 
et teneant Evangeliorum codicem super caput et cervicem eius, 
et uno super eum fundente benedictionem , reliqui omnes episcopi , 
qui adsunt, manibus suis caput eius tangant ». 

3. Ex Pontifical Romano. In eo enim unus tantum episcopus 
dicitur consecrator, alii assistentes. — « Nemo consecrari debet», 
praecipit, «nisi prius constet comsecratori de commissione conse- 
crandi, sive per litteras apostolicas, si sit extra curiam, sive per 
commissionem vivae vocis oraculo a Summo Pontifice consecra- 
lori factam , si consecrator ipse sit cardinalis.... Adsint duo ad 
minus episcopi assistentes ». — Praeterea, in eodem Pontificali le- 
gimus unum ex duobus episcopis assistentibus postulare a conse- 
cratore ordinationem electi in episcopum. — «Senior assisteniium 
versus ad consecratorem. dicit: * Reverendissime Pater, postulat 
sancta mater Ecclesia catholica ut hunc praesentem presbyterum 
ad onus episcopatus sublevetis" ». — Demum, licet consecrator et 
assistentes episcopi ambabus manibus caput consecrandi tangant 
dicentes: « Áccipe Spiritum Sanctum », solus tamen consecrator 
precem fundit: « Propitiare Domine» etc. 

4. Ex ratione tbeologica. — Etenim unus episcopus habet ple- 
nam potestatem ordinis, quae ex aliorum praesentia non augetur. 
Ergo episcopus, qui consecrationem episcopi ex potestate ordinis 
perficit, eam solus valide perficere potest, sicut posset duobus 
episcopis ordinationi simul assistentibus. | 

5$. Ex paritate. — In aliis sacramentis unus minister sufhcit ; 
cur igitur plures ministri sacramenti ordinis ordinare necessario 
deberent episcopum, ita ut sine concursu eorum nulla esset con- 
secratio? Nec recurras ad voluntatem Christi ita instituentis: de 
hac enim voluntate disputatio est, quae non demonstratur a de- 
fensoribus sententiae adversae. 

6. Ex factis. — Inter plurima, sufhciat nobis citasse duo exem- 
pla ordinationis peractae ab uno tantum episcopo, sine praevia 
dispensatione, et ab Ecclesia non reiectae tamquam invalidae. 

Primum exemplum sit illud a Synesio Ptolemaidis episcopo 
relatum in Epistola sua 67., missa Theophilo Alexandrino. 

Agitur de ordinatione Syderii episcopi Palaebiscae, ab uno 
facta contra omnia iura ecclesiastica. Audiatur ipse Synesius: 

«Per id tempus haeresis dominabatur. Nam multitudine supera- 
bat; et opportuna admodum erat agendarum rerum calliditas, 
quae est administra prudentiae. Quamobrem unum illum ac so- 
lum esse Palaebiscae creatum episcopum. Sed nec ipsum legi- 
time, imo contra iura omnia, quantum de senioribus accepi: cum 
neque Alexandriae sit, nec a tribus hic constitutus, quamvis il- 
linc ordinandi esset facta potestas. Etenim solum beatae memoriae 
Philonem ausum esse collegam suum episcopum renuntiare. Cyre- 
nensis hic fuit, antiquior, iunioris patruus et eiusdem cum eo nomi- 
nis: ceteris quidem in rebus ex praescripto christianae disciplinae vi- 
vens; quod autem ad regendum et parendum attinet, audacior quam 
legum observantior. Verum enimvero sermonis istius veniam a 
sacra senis anima postulo. Hunc solum venientem ferunt beatum 
Syderium creasse, et in throno collocasse. Sed formidolosis tem- 
poribus summum ius praetermitti necesse est. Ideo tnagnum il- 
lum Athanasium id tenipori dedisse; ac non multo post, cum exi- 
guam adhuc orthodoxae fidei scintillam, quae in Ptolemaide erat, 
fovere, et magis magisque oporteret accendere, hominem illum 
maioribus rebus gerendis idoneum eo commigrare iussisse, ut 
metropolitanam Ecclesiam gubernaret ». 

Secundum exemplum refertur a Theodoreto. — Nam in lib. 5. 
Hist. Eccles. cap. 23. dicit Evagrium, IV..saeculo aer. ch., conse- 
cratum fuisse a solo Paulino episcopum, eumque, licet contra 
canones ordinatum, in communione sua retinuisse Occidentales 
contra Flavianum episcopum Antiochiae. — Nec praeteriri debet, 
ordinationem eiusdem Evagrii in Synodis Romana, Capuana et 
Alexandrina semper ut validam fuisse admissam; et S. Innocen- 
tium I. Epistola 23. ad Bonifacium, iussisse ordinatos ab Evagrio 
recipi. 

Scio adversae sententiae patronos, ut vim adimant argumento 
ex hac ordinatione desumpto, asserere Theodoretum, Flaviani 
partibus addictum, falsa narrasse; et contendere Evagrium non- 
nisi post mortem Paulini ordinatum fuisse; et in huius rei fidem 
testimonium afferre Socratis lib. 5. Historiae Ecclesiae cap. 15., 
et Sozomeni Hist. lib. 7. c. 15. — Verum Sozomeni et Socratis 
verba solum significant Evagrium post Paulini mortem electum 
et agnitum ut episcopum fuisse ab eis qui Paulino adhaeserant 
et Floriano obedire recusabant, quod et Theodoretus narrat; 
sed nullo pacto contradicunt eidem  T'heodoreto asserenti Eva- 











ART. VII. — DE MINISTRO SACRAMENTI ORDINIS. 529 


grium ordinatum fuisse a solo Paulino. Haec sunt verba Theodo- 
reti: « Ea res Romanis et Aegyptiis diuturnum adversus Orien- 
tales odium peperit: nam nec Paulini morte simultas sublata est. 
Sed post illum quoque, cum Evagrius illius sedem occupasset, 
non desierunt cum magno Flaviano inimicitias exercere, quamvis 
Evagrius contra legem ecclesiasticam provectus fuisset. Solus 
enim Paulinus illum creaverat, multis simul canonibus violatis. 
Neque enim morienti permittunt ut suo loco quemquam deligat, 
et omnes episcopos provinciae convocari iubent, et absque tribus 
rursum episcopis episcopum ordinari vetant. Áttamen horum illi 
nihil scire cupientes, et Evagrii communionem amplexi sunt, et 
imperatoris aures adversus Flavianum concitarunt ». 

Ceterum, ex eo quod Theodoretus referat ordinationem epi- 
scopi ab uno solo episcopo sine praevia Summi Pontificis dis- 
pensatione contra canones factam, et eam agnoscat tamquam 
validam et eam ut talem habitam fuisse dicat ab Occidentalibus; 
deduci optime potest, etiam praescindendo a veritate facti quod 
narratur, non fuisse tunc temporis in Ecclesia requisitum con- 
cursum plurium episcoporum in ordinatione episcopi, tamquam 
ad valorem actus omnino necessarium. 

Sequentes parles thesis respiciunt presbyterum, quatenus esse 
potest minister extraordinarius ordinationis, seu quatenus, dele- 
gari a Summo Pontifice potest ad quosdam ordines conferendos. 
In primis ergo quinta pars thesis statuit. non posse presbyterum 
presbyteratus ordinem conferre, ut ministrum extraordinarium, 
etiam ex delegatione Summi Pontificis: — et haec communissima 
theologorum sententia adversus paucos antiquiores probatur. 

I. Quia ex una parte Scriptura et Traditio nullum alium 
huius ordinis ministrum indicant praeter episcopum; et ex altera 
parte nec unicum exemplum extat, quo ostendi possit facultatem 
conferendi hunc ordinem fuisse delegatam presbytero; quod est 
maximum argumentum, Ecclesiae non esse concessam a Christo 
potestatem delegandi presbyteros ad conferendum ordinem pre- 
Sbyteratus. Etenim si Christus hanc potestatem dedisset Ecclesiae, 
haec certe illa potestate aliquando usa fuisset, cum plures se of- 
ferrent occasiones, idque poscere videretur necessitas, et anima- 
rum salus, maxime persecutionum temporibus, quibus episcopi 
latebant in cryptis, aut rapiebantur ad necem. Item Ecclesia 
usa fuisset presbyterorum manu ad alios presbyteros ordinandos 

in remotis regionibus, ubi nulli adhuc erant episcopi, et in quas 
mitti non poterant sine magno discrimine et labore. Atqui tamen 
nunquam id factum legimus. 

2. Aliud argumentum ad ostendendum non posse presbyterum, 
etiam delegatione accepta a suprema Ecclesiae auctoritate, ordi- 
nem presbyteratus conferre, ex illis locutionibus Patrum desu- 
mitur, quas articulo 2. huius Tractatus attulimus ad demonstran- 
dam episcoporum, quoad potestatem ordinis, ex iure divino 
excellentiam supra presbyteros. — Ut enim vere et in rigore di- 
catur presbyterum ad ordinandum presbyterum ius nullum habere, 
necesse est ut presbyter neque inchoatam quamdam potestatem, 
quae compleri possit per acceptam a Summo Pontifice delega- 
tionem, habeat, ideoque requiritur quod non possit, in quocum- 
que casu, ordinare presbyterum. 

Dices 1. — Iuxta Cassianum, Collat. 4. cap. r., Paphnutius 
presbyter Danielem discipulum suum ordinavit primo in diaco- 
num, deinde etiam in sacerdotem. 

Resp. Dist. — Ordinavit, hoc est, eum obtulit praesulibus, 
ut ei manus imponerent, sicque ordinari curavit C. ordinavit 
vere N. 

Dices 2. Sub Valeriano et Gallieno, cum Scythae plures cle- 
ricos captivos adducerent, inter hos Ulphilas, qui morum san- 
ctitate et praedicatione multos barbaros converterat, ab Eusebio 
nondum episcopo fuit consecratus, ut refert Philostorgius in 
Eclogis l. 2. c. 5. 

Resp. — Philostorgio nulla fides habenda est; Arianus erat, 
et ut ostenderet Gothorum Ecclesiam fuisse ab Arianis institutam, 
refert Ulphilam, qui muneribus illectus ad Arianam haeresin 
Gothos perduxit, fuisse primum episcopum. Id tamen falsum 
esse constat ex Socrate, qui, l. 2. Hist. c. 4., narrat. Theophilum 
Gothorum episcopum Nicaeno adfuisse Concilio, illique sub- 
scripsisse. Deinde Philostorgius ait legationem Ulphilae, cuius 
occasione factus est episcopus, evenisse Constantini temporibus; 
sed Sozomenus 1. 6. c. 37., Theodoretus l. 4. cap. 37., Socrates l. 
4. €. 33., ad Valentis imperium referunt. 

Dices 3. — S. Leo Magnus Rustico Narbonensi interroganti, 
quid agendum esset de presbytero vel diacono, qui se episcopos 
mentiti sunt, et de his quos ipsi clericos ordinarunt, respondet, 
Epist. 92. (al. 167.) quod, si ordinatio peracta fuerit cum iudicio 

et consensu praesidentium, haberi possit ut rata; ergo iuxta 
S. Leonem subsistit ordinatio presbyteri facta ab eo qui non 
est episcopus. 

Resp. Dist. conseg. — Ab eo qui non est verus episcopus N. 
qui non est legitimus C. Etenim illi, de quibus interrogat Rusti- 
cus, consecrationem episcopalem acceperant, ac proinde erant 
veri episcopi; sed quia contra canones absque Metropolitani con- 
sensu aliisque comprovincialibus episcopis fuerant ordinati, ideo 
mendaces vocat eos Rusticus, sive non legitimos, qui iuxta Ec- 
lesiae regulas non numerabantur inter episcopos. Colligitur hoc 
ex ipsis verbis S. Leonis: ait enim in Ep. cit.: «Nulla ratio 
sinit, ut inter episcopos habeantur, qui nec a clericis sunt electi, 
nec a plebibus sunt expetiti, nec a provincialibus episcbpis cum 
Metropolitani iudicio consecrati ». 

Dices 4. — Chorepiscopi leguntur quandoque presbyteros or- 
dinasse. 

Resp. Dist. — Chorepiscopi qui consecrati erant episcopi C. qui 
non erant N. — Chorepiscopi communius presbyteri erant, no- 
mine illo cohonestati, eo quod in pagis et oppidulis [id valet 
vox Graeca qogoc] episcopum repraesentabant; sed inter eos 
fuisse etiam quosdam episcopali consecratione auctos, constat ex 
can. IO. Concilii Antiocheni, qui his verbis incipit (Labbe, t. 2. 
P. 577-): «Qui in vicis vel possessionibus chorepiscopi nominan- 
tur, quamvis manus impositionem episcoporum perceperint, et 
ut episcopi consecrati sint» etc. 

Sexta pars thesis statuit posse presbyterum ex concessione 
supremae auctoritatis in Ecclesia conferre subdiaconatum et mi- 
nores ordines. — Probatur 

I. Auctoritate Gelasii Papae qui de presbyteris loquens, ait 
(Ep. 9. tom. 4. Concil. p. 1190): « Nec sibi meminerint ulla ra- 
tione concedi, sine Summo Pontifice, subdiaconum aut acolythum 
ius habere faciendi». — Ergo vult eos hoc posse cum consensu 
et concessione Pontificis. 

2. De subdiaconatu etiam constat, quia tale privilegium con- 
cessum fuit Abbati Cisterciensi, cuius meminit Pius V. in ea 
Bulla, qua hoc ipsum ius denegat Abbati Praemonstratensi. Item 
Abbatibus iBenedictinis, ut testatur Victoria. Hoc etiam privile- 
gium fuisse alterius Abbatis Cisterciensis in Germania, et ante 
Concilium Tridentinum confirmatum, asserit Navarrus, Consil. 

lib. s. de Privil. cons. 14. — Nec alia exempla similis concessio- 
nis, a Summis Pontificibus factae, desunt. 

3. Quoad minores Ordines. Synodus VII. generalis anno 787. 
can. 14. (Labb. tom. 7. pag. 607. E.) facultatem lectorum creando- 
dorum fecit Abbatibus: « Lectoris autem manus impositionem 
licentia est unicuique Abbati in proprio monasterio solummodo 
faciendi ...... dum constet illum esse presbyterum ». De acoly- 
thatu constat ex Gelasio Papa ante cit.; et de singulis ex Tri- 
dentino sess. 23. c. IO. ubi: « Abbatibus, ac aliis quibuscumque, 
quantumvis exemptis, non liceat in posterum intra fines alicuius 
dioecesis consistentibus, etiamsi nullius dioecesis, vel exempti esse 
dicantur, cuiquam, qui regularis subditus non sit, tonsuram, vel 
minores ordines conferre ». Ergo Concilium relinquit Abbatibus 
facultatem, tonsuram et minores ordines omnes conferendi Regu- 
laribus sibi subditis. 

Septima et ultima pars thesis spectat ordinem diaconatus, ad 
quem conferendum delegari posse presbyterum ex concessione 
Summi Pontificis, theologi, praesertim antiquiores, communius 
negant. — Patres enim, aiunt, non indicant presbyterum ut mini- 
strum, saltem extraordinarium, ad diaconatum conferendum, nec 
aliunde constat Summos Pontifices unquam potestatem hanc pre- 
sbyteris concessisse. 

Attamen, tantae dicbus sunt testimonia quae contrarium 
referunt, ut reapse negari non posse videatur privilegium aliquando 
datum fuisse presbyteris ut diaconatus ordinem conferre valeant. 
Hoc autem privilegium, si vere concessum fuit, ostendit presby- 
terum posse, delegatione accepta a Pontifice Summo, ministrum 
esse extraordinarium diaconatus. 

Porro de existentia privilegii concessi, haec sunt documenta 
quae proferuntur. 

«De Abbatibus Cisterciensibus », ait Vasquez (in 3. S. Th. 
disp. 243. c. 4. n. 39.), «Maior in 4. dist. 7. quaest. unica S 2. 
arguitur, non multum ante finem, affirmat, per Bullas Pontificis 
aliquando illis concessum fuisse, ut omnes ordines, excepto sa- 
cerdotio, conferrent: concessum autem fuit hoc privilegium pro 
ipsis monachis dumtaxat ordinandis, ut habetur in lib. privilegio- 
rum dicti Ordinis, privil. 118. Alii recentiores Auctores testantur, 
se vidisse similem Bullam concessam Abbatibus Benedictinis: nec 
desunt theologi, qui dicant se accepisse a viris fide dignis, hoc 


ART. VIII, — DE MINISTRO SACRAMENTI ORDINIS. 533 


idem privilegium Praelatis Franciscanis in India concessum fuisse. 
Nos vero vidimus Bullam, in qua Innocentius VIII. praedictum 
privilegium Abbatibus Cisterciensibus concedit, et habetur in nova 
compilatione privilegiorum, privil. 118. et in quodam vetusto co- 
dice, qui inscribitur collecta Bullarum ordinis Cisterciensis, atque 
in bibliotheca huius nostri Collegii Complutensis servatur, cuius 
verba subiicere placuit: * Ne monachi dicti ordinis, pro suscipien- 
dis subdiaconatus et diaconatus ordinibus, extra claustrum hinc 
inde discurrere cogantur; tibi et successoribus tuis, ut quibuscum- 
que dicti ordinis monachis; aliis vero quatuor Abbatibus praefatis 
ac eorum successoribus, ut suorum monasteriorum praedictorum 
religiosis, quos ad id idoneos repereritis, subdiaconatus et diaco- 
natus ordines huiusmodi alias rite conferre, et libere ac licite pos- 
sitis et possint, auctoritate Apostolica et ex certa scientia, tenore 
praesentium, de specialis dono gratiae indulgemus ". Quae Bulla 
data est Romae ab Innocentio VIII. anno Domini 1489. et 4. Pon- 
tificatus. Eius meminit Navarrus in Conciliis libr. 5. agens de Pri- 
vilegiis, consilio 15. et dicit Abbates Cisterciensis ordinis ante Con- 
cilium Tridentinum semper fuisse usos eo privilegio et facultate». 

Testimonio Vasquesii et aliorum additur testimonium Berti, 
qui in opere « de Theologicis disciplinis », l. 36. c. 13. S 4., dicit: 
« Nos Innocentii Bullam [Innocentii VIII. superius citatam] legi- 
mus non tantum apud Chrysostomum Henriquez Cisterciensem 
in Bullario eiusdem ordinis, tom. 1. pag. 190. editionis Antuer- 
plensis; verum etiam in collectione Emmanuelis Roderici Ordinis 
Minorum, pag. 254. edit. Tournoni ». Et addit, Abbates Cister- 
cienses privilegio commemorato usos fuisse, immo Generalem Ci- 
sterciensium anno 1662. ordinasse monachos suos diaconos Ro- 
mae, sciente et consentiente Alexandro |VII. Pontifice maximo, et 
anno r663. ordinationes similes fecisse Gandavi. 

ScHOLION I. — Cum ordinatio sit sacramentum, sacramento- 
rum autem valor non pendeat a sanctitate et fide ministrorum, 
ut probatum fuit in Tractatu de Sacramentis in genere, parte 2. 
art. 7.; ordinationes factae ab improbis, schismaticis, excommuni- 
catis, haereticis validae sunt, dummodo essentialem materiam et 
formam servaverint, et debitam habuerint intentionem. 

Ad solvendas vero difhcultates, quae fieri possent ex pluribus 
veterum sive dictis sive factis, haec, a P. Hurter egregie tradita 
(Theol. Dogm. t. 5. p. 444-), advertantur: 

I. Duplici modo posse dici ordinationem irritam, vel quia est 
invalida, vel quia illegitima; quo casu ordinatus accipit quidem cha- 
racterem et potestatem, sed privatur eius usu, honore, et si malae 
est fidei, gratia sanctificante, imo gravissimum committit sacrilegium. 

2. Hinc Patres eiusmodi ordinationes ab haereticis etc. factas 
vere dicere poterant vanas, inanes, irritas, falsas etc., non quia non 
imprimerent characterem et conferrent potestatem sacerdotalem, 
sed quod gratiam non conferrent, ordinatique privarentur usu po- 
testatis acceptae. | 

3. Distingui quoque debet manuum impositio ordinatoria a 
reconciliatoria et ceremoniali, qua quandoque illegitime ordinatis 
solemniter restituebatur usus et exercitium ordinum. 

4. Mirum esse non debet, si nonnunquam aliqui dubitaverint 
de valore ordinationum haereticorum , cum nonnulli vel de va- 
lore baptismi ab haereticis collati dubii haeserint. 

$. Nec diffitemur quaedam forte contigisse decursu temporis, 
ex quibus, cum sint facta particularia ex ignorantia vel malitia 
patrata, Ecclesiae sensus colligi nequit. 

SCHOLION 2. — Iuxta ecclesiasticas praescriptiones — et semper 
in Ecclesia Christi disciplina haec viguit ac. praxis, — unusquis- 
que a proprio episcopo ordinari debet. Proprius autem episcopus 
vocatur ille cui quis subditur ratione originis aut domicilii; vel 
ille in cuius dioecesi actu quis possidet beneficium, ad congruam 
sui sustentationem, fer se, sine supplemento patrimonii, sufhciens; 
vel demum ille qui proprius appellatur ratione familiaritatis, seu, 
ut alii Canonistae dicunt, commensalitatis, et est ille apud quem 
quis per triennium integrum et continuum commoratus et nu- 
tritus fuerit, et a quo, quacumque fraude sublata, beneficium sta- 
tim accipiet. 

Episcopus origimis, non est episcopus loci in quo quis per 
accidens natus est, ex. gr., occasione itineris; sed est episcopus loci 
ubi pater tunc domicilium habuit. — Pro neobaptizatis, ex hae- 
resi aut infidelitate ad fidem conversis, locus originis censetur ille, 
in quo baptismum accipiunt. Si illegitimus est ordinandus, aut 
si pater eius nullum habeat domicilium, iuxta plures Canonistas, 
episcopus domicilii matris habendus est ut episcopus originis. 

Episcopus originis est pro exposito, ille qui episcopalem iu- 
risdictionem habet in loco ubi expositio facta fuit, vel in quo 
expositus natus est, si locus iste cognoscatur. 

Ut episcopus ordinare legitime aliquem valeat ratione dormi- 
cilii, requiritur ut ordinandus alibi natus, domicilium in sua dioe- 
cesi habuerit, ita «ut vel per decennium saltem in ea habitando, 
vel maiorem rerum ac bonorum suorum partem cum instructis 
aedibus in locum huiusmodi transferendo, ibique insuper per ali- 
quod considerabile tempus commorando, satis superque suum 
perpetuo ibidem permanendi animum demonstraverit » immo 
« nihilominus ulterius utroque casu, se vere et realiter animum 
huiusmodi habere iureiurando affirmaverit ». — Const. Innocen- 
tii XII. « Speculatores » S 5. — Et in eadem Constitutione addi- 
tur: «Si quis tamen a propriae originis loco in ea aetate disces- 
serit, qua potuerit alicui canonico impedimento obnoxius efhci, 
etiam ordinarii suae originis testimoniales litteras.... afferre de- 
bebit, ac de illis expressa.... mentio in susceptorum ordinum 
litteris facienda erit ». 

Quae hucusque adnotavimus, pro re nostra sufficiunt. De lit- 
teris dimissorialibus, de titulo ordinationis, de religiosorum pri- 
vilegiis et de aliis ad praxim ordinationum pertinentibus tracta- 
tiones apud expositores iuris canonici abunde invenies. 


ARTICULUS NONUS 


De subiecto ordinationis. 


In praesenti articulo exponimus quinam, generatim, validae 
ordinationis sint capaces; — de subiecto namque episcopatus di- 
cemus in scholio. 

Quaestio fit de muliebri sexu, de infantibus et de invitis: nam 
haeretici Montanistae feminas in diaconissas, presbyteras et epi- 
scopas ordinare se posse arbitrabantur; — infantes autem ordinis 
esse incapaces censuit contra communem doctorum sententiam 
primo Durandus, postea Tournelius; — et invitum valide ordi- 
nari dixerunt Morinus, Vanroy et alii pauci. 

Adversus hos omnes ponitur 

THESIS IX. 


Subiectum ordinationis capax est solus et omnis masculini sexus bomo 
. baptizatus: — ordinatio tamen inviti est prorsus invalida. 


Prima pars thesis dicit mulieres esse ordinationis incapaces. 
Et probatur | 

I. Ex Scripturis. — Apostolus enim, I. Corinth. xiv. 34. 35., 
docet: « Mulieres in Ecclesiis taceant: non enim permittitur eis 
loqui, sed subditas esse, sicut et lex dicit. Si quid autem volunt 
discere, domi viros suos interrogent. Turpe est enim mulieri 
loqui in Ecclesia ». — Et in prima ad Tim. ir. 11. 12: « Mulier 
in silentio discat cum omni subiectione. Docere autem mulieri 
non permitto, neque dominari in virum, sed esse in silentio ». 
— Sed ii qui in aliquo ecclesiastico gradu per ordinationem con- 
stituuntur, loqui in Ecclesia debent, docere, praeeminentiam habere 
atque in alios auctoritatem. — Ergo mulieres in nullo Ecclesia- 
stico gradu per ordinationem constitui possunt. 

2. Ex TYaditione. — Etenim Ecclesia tamquam haereticos ha- 
buit eos qui sacros ordines mulieribus conferre volebant. Et sane, 
iam a primis Ecclesiae temporibus, in Gnosticorum feminis hanc 
Sacrae potestatis usurpationem detestabatur ipse Tertullianus in 
opere de Praescript. cap. 41., dicens: « Ipsae mulieres haereticae, 
quam procaces! quae audeant docere, contendere, exorcismos age- 
re, curationes repromittere, forsitan et tingere [id est solemniter 
baptizare] ». — Et S. Epiphanius, adversus haereticos Collyridianos, 
ut ostenderet incapaces prorsus ecclesiastici ordinis esse mulieres, 
illud urgebat quod a mundo condito apud. religionis cultores 
numquam aliqua mulier sacerdotali officio functa sit, aut mini- 
sterio sacro sacerdotibus servierit, et quod in Novo Testamento 
neque Beatissima Christi Mater sacerdotii honorem consecuta 
fuerit. « Numquam », ait (Haeres. 79. num. 2), « ex quo mundus 
conditus est, sacerdotio est functa mulier, ac ne Eva quidem 
ipsa: quae, tametsi gravissimum delictum admiserit, tam impium 
facinus perpetrare nunquam ausa est; sed nec ulla filiarum illius: 
quanquam et Abel Deo subinde sacra fecerit, et Cainus coram 
Domino sacrificia, minime tamen illi grata, celebrarit; ut et Enoch, 
qui Deo placuit et translatus est. Noe vero ex iis, quorum in 
arca copia redundabat, ad agendas gratias obtulit Deo ». 

Et postquam patriarchas commemoraverit, et de Mosaica dis- 
pensatione locutus fuerit, S. Epiphanius (num. 3.) subiungit: 
« Atque ut ad Novum Testamentum accedamus, si sacerdotium 
mulieribus mandatum foret, aut canonicum quiddam praestare in 
Ecclesia liceret, nulli potius quam Mariae illud in Novo Testa- 
mento committi sacerdotis officium debuit; cui tantus honor est 
habitus, ut gremio sinuque suo regem omnium ac coelestem 
Deum Deique Filium exciperet: cuius uterus, velut templum 
ac domicilium, ad divini Verbi incarnationem singulari est. beni- 
gnitate Dei, magno ac stupendo mysterio praeparatus. Verum 
longe Deo aliter est visum, ac ne baptizandi quidem potestas est 
illi facta, cum alioqui tingi ab illa Christus potius quam ab Ioanne 
potuisset. . . . Post haec Petrus et Andreas. . . illi, inquam, omnes 
et Apostoli delecti sunt. . . . . episcoporum ac presbyterorum suc- 
cessiones sunt in domo Dei constitutae. Nec inter illos tamen 
mulier ulla cooptata legitur. .... Quamquam vero diaconis- 
sarum in Ecclesia ordo [lato sensu] sit, non tamen ad sacerdotii 
functionem, aut ullam eiusmodi administrationem institutus est, 
sed ut muliebris sexus honestati consulatur. . . . . Propterea ne 
loqui quidem in Ecclesia mulieri, aut in. viros auctoritatem ha- 
bere, sacrae litterae permittunt ». 

Nec dubium hac in re oriri potest ex benedictione Abbatis- 
sarum, et ex auctoritate quae eis tribuitur in suas moniales. Be- 
nedictio enim illa est mera ceremonia, qua episcopus orat cum 
Ecclesia, ut Abbatissae curae monialium, quibus praeficiuntur, pie 
sancteque invigilent: — auctoritas vero quae Abbatissis attribuitur 
est oeconomica, non iurisdictionis ecclesiasticae, ad externum 
nempe regimen communitatis. 

Secunda pars thesis spectat pueros. Eos capaces esse ordina- 
tionis, iuxta communem sententiam, propugnamus: 

I. Ex Decretali Innoc. III. (Decret. l. 5. t. 29. cap. unic. de 
clerico per saltum promoto). Etenim summus ille Pontifex, con- 
sultus quid agendum esset de clerico, qui, minoribus ordinibus 
infra annos discretionis receptis, postea, praetermisso diaconatu, 
ordinatus fuerat in sacerdotem; iussit eum ordinari diaconum, 
nulla mentione facta aliorum ordinum; ergo censuit hos valide 
collatos fuisse, ac proinde infantes esse capaces ordinationis. 

2. Ex testimonio Patrum constat quosdam saltem ordines ec- 
clesiasticos pueris collatos fuisse. — En verba Victoris Vitensis, 

qui saeculo V., de persecutione Vandalica scribens (libr. 5. capit. 9.), 
ait: « Tunc etiam Eugenio pastore iam in exilio constituto, uni- 
versus clerus Ecclesiae Carthaginis caede inediaque maceratur, 
fere quingenti vel amplius. Inter quos quamplurimi erant lecto- 
res infantuli, qui gaudentes in Domino, procul exilio crudeli tru- 
duntur ». — Similiter Concilium Toletanum II,relatum in cap. 5. 
Decret. 1. p. dist. 28., loquitur « de iis quos voluntas parentum a 
primis infantiae anmmis clericatus officio mancipavit »; — et de iis 
qui ab infantia ecclesiasticos ordines inferiores suscipiebant, sermo 
est in epistolis Summorum Pontificum Siricii et Zosimi, quas 
citavimus suo loco. 

3. Ex instructione Benedicti XIV. «super dubiis ad Ritus 
Ecclesiae et nationis Cophtorum pertinentibus » data Praefecto 
missionis apostolicae in Aegypto, ceterisque missionis Cophtae 
missionariis, die 4. Maii anno 1r745., doctrina quam defendimus 
confirmatur: in illa enim Instructione Summus Pontifex ordines, 
presbyteratu excepto, pueris apud Cophtos valide conferri affhr- 
mat. — Quod ut demonstret, ad collationem horum ordinum in 
Ecclesia Occidentali appellat; in qua si fortasse contingeret, in- 
quit (S 20.), «ab episcopo legitima auctoritate suffulto non so- 
lum minores, sed etiam sacros ordines infanti conferri; concordi 
Theologorum et Canonistarum suffragio definitum est, validam 
sed illicitam censeri hanc ordinationem, dummodo nullo laboret 
substantiali defectu materiae, formae et intentionis in episcopo 
ordinante; non atlenta contraria sententia, quae raros habet asse- 
clas, et quae Supremis Tribunalibus et Congregationibus Urbis 
numquam arrisit ». | 

Verum Summus Pontifex animadvertit: « Aeque tamen certum 
et exploratum est, per hanc Ordinum collationem mon subiici pro- 
motos obligationi servandae castitatis, nec aliis oneribus ab Ecclesia 
impositis; cum electio status a libera cuiusque pendeat voluntate, 
et Altissimo nostra, non autem aliena vota reddere teneamur. ... 
Non desunt tamen graves theologi, qui accuratiori etiam examine 
rem intime scrutentur: aiunt siquidem, infantes promotos ad 
sacros ordines, ubi sui compotes iam fuerint, diserte esse interro- 
gandos [postquam pervenerint ad 16"" aetatis suae annum, Bene- 
dictus XIV. dicit inferius S 28.] super intentione permanendi, 
necne, in ordine sibi collato. Si firmo deliberatoque animo palam 
assenserint, eo casu censent eos obstringi volo castitatis ; sin minus, li- 

citum. sit. eisdem ad saecularia vota transire , suspensa. exercendi Or- 
dinis potestate ». 

4. Ex ratione theologica, quam S. Thomas (4. dist. 25. q. 2. 
3. I.) indicat, validitas collationis ordinum factae pueris ostendi 
etiam potest. — Et sane, sacramenta, ait Angelicus, quae non in 
actu, sed potestate consistunt, absque suscipientis actu et con- 
sensu conferri possunt; et valide suscipiuntur ex parte infantium: 
atqui Ordo non consistit in actu, sed potestate, ut patet ex Or- 
dinis definitione; ergo. Prob. Mai. — Potestas praecedit actum, 
atque ab hoc est independens, sicut causa praecedit effectum, et 
ab eo non dependet; unde baptismus et confirmatio sine aliquo 
actu parvuli baptizandi, aut confirmandi dari possunt; — ergo. 

Excipere S. Thomas videtur episcopatum, quia « ad episcopa- 
tum », inquit (loco mox citato), « ubi etiam in corpus mysticum 
accipitur potestas, requiritur actus suscipientis curam animarum 
pastoralem. Et ideo est etiam de necessitate consecrationis epi- 
scopalis, quod usum rationis habeat ». — Verum verba S. Tho- 
mae referenda esse ad episcopatum, non prout dicit collationem 
potestatis episcopalis, sed prout indicat actualem — susceptionem curae 
pastoralis Ecclesiae sibi commissae, censent Thomistae celebriores; 
et reapse ad hoc secundum consensus suscipientis requiritur, non 
ad primum. 

Quod dictum est de pueris, valet etiam pro perpetuo amenti- 
bus, qui pueris assimilantur, ac proinde similiter ordinari valide 
possunt. In eis nonnisi per accidens, actus, cuius potestas per or- 
dinationem confertur, est impossibilis. 

Si de adultis amentibus ad tempus aut de dormientibus quae- 
ratur, respondemus, eos valide ordinari posse, si ante amentiam 
vel somnum voluntatem habuerint suscipiendi Ordines, secus 
non: requiritur enim in eis, cum sint adulti, intentio aliqua seu 
consensus. 

Tertia pars thesis, in qua dicimus solum baptizatum esse ca- 
pacem ordinationis, evidens est ex illis quae in Tractatu de Sa- 
cramentis in genere demonstravimus. Sufficiat ergo hic ex S. Thoma, 
quasi in compendio, proponere doctrinam alibi evolutam et pro- 
pugnatam. In q. 55. Suppl. a. 5., quaerit « utrum character ordinis 
praesupponat characterem baptismalem », et respondet: «Baptismus 
est ianua sacramentorum. Ergo cum ordo sit quoddam sacramen- 
tum, praesupponit baptismum ». Praeterea, «nihil potest aliquis 

recipere cuius receptivam potentiam non habet. Per characterem 
autem baptismalem efficitur homo receptivus aliorum sacramen- 
torum. Unde qui characterem baptismalem non habet, nullum 
aliud sacramentum recipere potest. Et sic character ordinis ba- 
ptismalem characterem praesupponit ». 

Et ad difficultatem: « Potest contingere quod aliquis non sit 
baptizatus, qui se baptizatum existimat probabiliter. Si ergo talis 
ad ordines accedat, non consequetur characterem ordinis, si cha- 
racter ordinis praesupponit characterem baptismalem: et sic ea 
quae faciet vel in consecratione, vel in absolutione, nihil erunt; 
et in hoc Ecclesia decipietur, quod est inconveniens ». 

Respondet: « Quod talis, si ad sacerdotium  promoveatur, 
non est sacerdos; nec conficere potest, nec absolvere in foro 
poenitentiali. Unde secundum canones debet baptizari, et iterato 
ordinari, sicut dicitur Extrav. de presbytero non baptizato, cap. 
Si quis, et cap. Veniens. Et si etiam in episcopum promoveatur, 
ili quos ordinat, non habent ordinem. Sed tamen pie credi pot- 
est quod quantum ad ultimos effectus sacramentorum, summus 
sacerdos suppleret defectum ; et quod non perrnitteret hoc ita la- 
tere, quod Ecclesiae posset periculum imminere ». — Quae ul- 
tima S. Doctoris verba optime a Cardinali Gotti (Tract. 12. de 
sacram. Ord. q. 5. $ 1.) sequenti pacto declarantur: «Nimirum, 
vel quod Christus, ei qui cum devotione accederet ad sacramen- 
tum confectum a sacerdote non baptizato, et propterea nullum, 
conferret gratiam sine sacramento: vel ne hoc malum Ecclesiae 
eveniret, modo sibi noto, vel non permitteret non baptizatum 
ordinari, vel eum non esse baptizatum, manifestaret ». 

Ultima pars thesis constat ex iis quae probavimus in Tractatu 
de Sacram. in gen., p. 3. a. 3. thesi 20. — Et reapse Christus Do- 
minus, qui noluit ut homines per vim Ecclesiae subiiciantur, et 
baptismate adulti tingantur inviti, licet extra Ecclesiam non sit 
salus, et baptismus sit necessarius necessitate medii ad salutem; 
certe noluit ut fideles compelli possint ad suscipiendos [ordines, 
et ad exercenda munia ecclesiastica, quae eorum electioni spse 
reliquit. — Quare Innocentius III. (l. 3. Decret. tit. 42. c. 5. Ma- 
jiores) apertissime reiecit opinionem eorum qui asserebant « quod 
Sacramenta quae per se sortiuntur effectum, ut baptismus et 
Ordo, ceteraque similia, non solum dormientibus et amentibus, 
sed invitis et contradicentibus, etsi non quantum ad rem [gra- 

tiam nempe percipiendam], quantum tamen ad characterem con- 
feruntur » ; — et docuit: «Ille qui numquam consentit, sed pe- 
nitus contradicit, nec rem, nec characterem suscipit sacramenti ». 

ScHoLION. — JDe subiecto episcopatus hic agentes, quaerimus an 
ile qui presbyter non est, valide consecrari possit episcopus, vel 
alis verbis, an subiectum capax validae consecrationis episcopalis 
sit ille solus qui ordinem presbyteratus iam accepit. — Equidem 
huic quaestioni ex natura ipsa episcopatus superius iam afhr- 
mantem responsionem dedimus; et ostendimus, consecrationem 
episcopalem, quae dat veluti complementum ac ultimam perfe- 
ctionem sacerdotalis ordinis, necessario supponere in subiecto 
consecrando potestatem sacerdotalem quae perficienda sit atque 
complenda. — Verum adversus hanc conclusionem quaedam facta 
citantur, et praesertim schismaticorum Graecorum tempore Photii 
adversus Latinos criminationes, quod in episcopos consecrarent 
diaconos, quin eis prius conferrent presbyteratum. Praestat igitur, 
facta illa, ex quibus nonnulli etiam catholici scriptores moti 
fuerunt ad dubitandum de veritate conclusionis nostrae — com- 
muniter tamen a theologis admissae — necnon assertionem eorum 
qui Photio patrocinati sunt, perpendere, ut veritas quam defen- 
dimus, in tuto collocetur ac firmiter stabiliatur. 

Et in primis est animadvertendum, Ecclesiae legibus semper 
cautum fuisse et gravissime praescriptum, ut ordines clericatus 
gradatim quis ascenderet, nec ad superiores ordines, praesertim 
ad episcopatus culmen, nisi postquam in inferioribus ordinibus mi- 
nistraverit, perveniret. — Quapropter cum Pontifices de illis lo- 
quebantur qui subito ad episcopalem dignitatem quibusdam in 
locis vel promoti fuerant, vel ut promoverentur postulabatur; 
non significabant eos episcopalem consecrationem valide accipere 
potuisse, absque presbyteralis ordinis susceptione, sed de illis 
agebant, qui ad fastigium sacerdotii absque debita in inferioribus 
gradibus probatione, iuxta antiquam Ecclesiae legem exacta, vel 
evecti fuerant, vel ut eveherentur quibusdam in locis a fidelibus 
requirebatur. 

Hinc primum fundamentum sententiae, quam impugnamus, 
corruit. Dicunt enim adversarii nostri, episcopos absque presbyte- 
rali ordinatione praevia fuisse in. Galliis et in Hispania consecratos, 
et addunt, testimonium hac de re reddere epistolas Summorum 
Pontificum Zosimi et Coelestini. 

Sed quid S. Zosimus Papa dicat, audiamus. — In Epistola 7. 
Patroclo episcopo Arelatensi Summus Pontifex, n. 2. scribit: « Et 
quia nonnulli ex quacumque militia se ad Ecclesiam conferentes 
(V. Epist. 9., n. 1), statim saltu quodam summatem locum reli- 
gionis affectant, qui gradatim per ecclesiastica stipendia venien- 
tibus explorata solet discussione differri; idcirco, quoniam in 
nonnullis factum infirmare non possumus, si qui iam ordinati 
sunt, in eo gradu, ad quem saltu subito pervenerunt, perdurare 
debebunt». Zosimus, his verbis, ut patet, non de illis loquitur 
qui, omissa ordinatione aliqua, maxime presbyteratus, ad. episco- 
palem gradum ascenderant; sed de illis qui ad eum gradum subito 
pervenerant, qui solet discussione differri. Quod ut clarius appareat, 
continuo prosequitur: « Si enim Apostolus neophytum sacerdotio 
non statim cumulari iubet (I. Tim. ur. 6.), et hoc idem canonum 
statuta sanxerunt (Nicaen. can. 2.); hoc addimus nostra sententia, 
ut quisquis de caetero vel summo sacerdotio, vel presbyterii 
gradu vel diaconatus crediderit cumulandum, sciat et se gradus 
sui subire iacturam, nec in illum valitura esse quae contulit: ut 
saltem ab ordinatione praecipiti metus iste summoveat, quos 
examinata discussio coércere debuisset ». 

Ex Epistola vero 9. scripta Hesychio episcopo Salonitano, 
sensus quo intelligi debeant ordinationes factae per saltum in 
Hispania et in Galliis, nempe quatenus praetermissa fuerant in- 
terstitia temporum iuxta leges ecclesiasticas praescripta ad ordi- 
nationes faciendas, apertius adhuc apparet. « Exigit dilectio tua », 
inquit Pontifex, « praeceptum Apostolicae Sedis, in quo Patrum 
decreta consentiunt, et significas nonnullos ex monachorum po- 
pulari coetu... sed et laicos ad sacerdotium. festinare. Hoc. autem 
specialiter et sub praedecessoribus nostris, et nuper a nobis in- 
terdictum constat, litteris ad Gallias Hispaniasque transmissis, in 
quibus regionibus familiaris est ista praesumptio, quamvis nec Africa 
super hac admonitione nostra habeatur aliena, ne quis penitus 
contra Patrum praecepta, qui ecclesiasticis disciplinis per ordinem 
non fuisset imbutus, et femporis approbatione divinis stipendiis eru- 
ditus, nequaquam ad summum Ecclesiae sacerdotium aspirare 
praesumeret ». 

Quapropter addit (n.2.): «Igitur si quid auctoritati tuae, 
quod nos non opinamur, aestimas defuisse, supplemus. Obsiste 
talibus ordinationibus, obsiste superbiae et arrogantiae venienti. 


ART. IX. — DE SUBIECTO ORDINATIONIS. 543 


Tecum faciunt praecepta patrum, tecum Apostolicae Sedis au- 
ctoritas. Si enim officia saecularia principem locum, non vestibu- 
lum actionis ingressis, sed per plurimos gradus examinato tem- 
poribus, deferunt: quis ille tam arrogans, tam impudens invenitur, 
ut in coelesti militia, quae pensius ponderanda est, et sicut au- 
rum repetitis ignibus exploranda, statim dux esse desideret, cum 
tyro ante non fuerit, et prius velit docere, quam discere? Assue- 
scat in Domini castris, in lectorum primitus gradu divini rudi- 
menta [Merl rudimentis] servitii: nec ili vile sit exorcistam, 
acolythum, subdiaconum, diaconum per ordinem fieri: nec hoc 
saltu, sed statutis maiorum ordinatione temporibus. Iam vero ad 
presbyterii fastigium talis accedat, ut et nomen aetas impleat, et 
meritum probitatis stipendia anteacta testentur. Iure inde summi 
pontificis locum sperare debebit ». 

Demum in cap. 3. temporis spatia ad ordines qui presbyte- 
ratum antecedunt suscipiendos statuit, et addit: « Exinde, suffra- 
gantibus stipendiis, per tot gradus datis propriae fidei documentis, 
presbyterii sacerdotium poterit promereri. De quo loco, si eo 
illum exactior ad bonos mores vita produxerit, summum ponti- 
tificatum sperare debebit ». 

Quid vero de S. Coelestino Papa dicendum est? — Idem 
omnino ac de Zosimo diximus: — Coelestinum nempe referre in 
Gallis quosdam ordinatos fuisse episcopos per saltum, non eo 
sensu qualenus alios ordines non susceperant, sed quia mon servave- 
rant praescripta temporum ad ordines suscipiendos interstitia; et. has 
ordinationes episcopales nimium festinanter peractas damnare. — 
Haec sunt verba S. Coelestini in Epist. 4. «ad episcopos pro- 
vinciae Viennensis et Narbonensis» (c. 3.): «Ordinatos vero 
quosdam, fratres carissimi, episcopos, qui nullis recclesiasticis 
ordinibus ad tantae dignitatis fastigium fuerint instituti, contra 
Patrum decreta, huius usurpatione qui se hoc recognoscit fecisse, 
didicimus; cum ad episcopatum, his gradibus quibus frequentis- 
sime cautum est, debeat perveniri, ut minoribus initiati officiis ad 
maiora firmentur. Debet enim ante esse discipulus, quisquis do- 
ctor esse desiderat, ut possit docere quod didicit. Omnis vitae 
institutio hac ad id quo tendit se ratione confirmat. Qui minime 
litteris operam dederit, praeceptor esse non potest litterarum. 
Qui non per singula stipendia creverit, ad meritum stipendii 
ordinem non potest pervenire. Solum sacerdotium inter ista, 

rogo, vilius est? quod facilius tribuitur, cum difficilius implea- 
tur ». 

Idipsum confirmatur ex Epistola eiusdem Pontificis 5. missa 
« Universis episcopis per Apuliam et Calabriam constitutis » ; in 
ea enim abusus quem in Galliis commissum reprehenderat, ne 
committatur, monet. — « Audivimus », inquit, « quasdam propriis 
destitutas rectoribus civitates episcopos petere sibi velle de laicis, 
tantumque fastigium tam vile credere, ut hoc iis qui non Deo, 
sed saeculo militaverint, aestiment nos posse conferre; non solum 
male de suis clericis, in quorum contemptum hoc faciunt, iudi- 
cantes; sed de nobis pessime, quos credunt hoc posse facere, 
sentientes . . . Quid proderit per singula clericos stipendia mili- 
tasse, et omnem egisse in Dominicis castris aetatem, si qui his 
praefuturi sunt, ex laicis requiruntur, qui vacantes saeculo et 
omnem ecclesiasticum ordinem nescientes, saltu praepropero in 
alienum honorem ambiunt immoderata cupiditate transcendere, 
et in aliud vitae genus, calcata reverentia ecclesiasticae discipli- 
nae,. transire? » 

Quod si ob urgentes causas aliquando concedi debebat ut 
festinato gradu quis ad episcopalem celsitudinem a laicali etiam 
statu eveheretur, eidem tamen in episcopum electo ordines qui- 
bus ad episcopatum ascenditur conferebantur, et sine dubio pre- 
sbyteratus. 

Exemplum hac de re clarissimum habemus in ordinatione 
S. Ambrosii, qui adhuc catechumenus ad episcopatum Ecclesiae 
Mediolanensis electus fuit; in Vita enim illius beati Antistitis, 
quam notarius eius Paulinus conscripsit, n. 9., legitur: « Bapti- 
zatus itaque [Ambrosius] fertur omnia ecclesiastica. officia implesse , 
atque octavo die episcopus ordinatus est cum summa gratia et 
laetitia cunctorum ». 

Similiter ex Ordine diaconorum eligi poterat quis in episco- 
pum; sed ut electus fieret episcopus, accipere debebat prius pre- 
sbyteratus ordinationem. — Audiatur Hincmarus archiepiscopus 
Rhemensis, qui. saeculo IX., eo ipso tempore quo Graeci schi- 
smatici Latinos criminabantur quod consecrarent episcopos absque 
praevia ordinatione presbyterali, scribebat Adventio .Metensi epi- 
scopo (Epist. 29. — Migne P. L. 126. pag. 186.): «Sicut iussistis, 
mitto vobis consecrationem episcopi, et exemplar decreti, quod 
in ampla pergamena debet scribi, ut confirmationes cleri et lega- 

torum singulorum monasteriorum , et primorum presbyterorum 
parochiae ac plebis, ibi valeant scribi: et si idem electus in dia- 
conii gradu adhuc est, canonico tempore debet presbyter. ordinari. 
Sabbato autem praecedente Dominicam , quando electus est or- 
dinandus, convenire debent episcopi dioeceseos ad principalem 
Ecclesiam metropolis, et publice coram omnibus debet recitari 
decretum, et interrogare debent episcopi, si omnium vota, sicut 
ibi continetur, in eumdem clectum concordent etc. ». 

Utique non semper distincte et expressis verbis scriptores eccle- 
siasticl, cum properatam ordinationem alicuius electi in episco- 
pum referunt, narrant eum accepisse prius ordinationem presby- 
teralem, deinde episcopalem ; sed non ideo quia hoc minime 
dixerunt, quod nec necessario, nec etiam utiliter, iuxt: scopum 
narrationis, dicere debebant, argumentum aliquod adversus do- 
ctrinam a nobis propugnatam deduci potest. Eo vel magis quod 
scriptores ecclesiastici aliis in locis referant duos ordines maiores, 
ut diaconatum et presbyteratum, quandoque inter eiusdem Missae 
solemnia fuisse collatos; sicut de Pauliniano S. Hieronymi fratre 
narrat Epiphanius (Epist. 60. inter Epist. Hieronvm.).. « Ignoran- 
tem enim », inquit, «et nullam penitus habentem suspicionem 
per multos diaconos apprehendi iussimus... et primum diaconum 
ordinavimus. ... Et cum nrnistraret in sanctis sacrificiis rursus... 
ordinavimus presbyterum ». | 

Nec obstat exemplum ordinationis Caeciliani, qui, a Felice 
Autumnitano episcopus Carthaginensis ordinatus, dixisse fertur, 
se, Si ordinatus non esset episcopus , iterum. tamquam | diaconum 
ordinandum esse. — Caecilianus enim ex mente cet in hypothes:! 
suorum accusatorum loquebatur; et iuxta eorum sententiam aie- 
bat, si a traditore. (ut ipsi contendebant) Felice in. episcopum 
consecratus nihil accipere poterat, ab codem Felice. nihil acce- 
pisse cum ab ipso presbyter ordinatus fuerat; ac proinde neces- 
sarium cess?, ut tamquam diaconus haberetur, et rursus ordina- 
retur et presbyter et episcopus. — Haec sunt verba. S. Optati 
Milevitant (de Schismate Donat. lib. 1. n. 19.) ,, ex quibus obie- 
ctionem adversarii nostri desumunt: «Iterum a Caeciliano man- 
datum est, ut si Felix in se, sicul illi arbitrabantur, nihil contulisset, 
ipsi tamquam adhuc diaconum ordinarent Caecilianum ». — Qui- 
bus profecto verbis, non negat Caecilianus se presbyterum prius 
a Felice ordinatum fuissz, quam episcopum ; sed infert ex da- 

mnata ab aemulis suis ordinatione sua episcopali, condemnari ab 
lisdem, ac reiici ordinationem suam presbyteralem, seque tam- 
quam merum diaconum, iuxta sententiam eorum, ad presbytera- 
tum et episcopatum esse promovendum. 

Sed iam accusationem a Graecis motam adversus Latinos, 
tempore schismatis Photiani, perpendamus. Et primo qua occa- 
sione in lucem prodierit, et quibus aliis accusationibns sociata 
fuerit, inquiramus, ut possimus ex his etiam capitibus de veritate 
eius iudicium ferre. Pro nobis loquatur ipsa Nicolai I. Summi 
Pontificis epistola «ad Hincmarum et ceteros episcopos in regno 
Caroli constitutos » data auno 867., in qua exponit causas odii 
et invidiae Graecorum adversus Latinam Ecclesiam, et refert. il- 
lorum accusationes ut eas refellant. 

«Inter alia», Summus Pontifex inquit, « quae nos immensis 
laboribus inserunt, illa nos praecipue commovere videntur, quae 
nobis, imo universae occiduae parti, a Graecorum imperatoribus, 
Michaele scilicet et Basilio, et ab his qui sibi parent nequiter 
ingeruntur. Hi enim odio et invidia contra nos inflammati, quae 
inferius annotabimus, nobis quasi crimina haereseos impingere 
moliuntur. Odio quidem, quia Photii adulteri et invasoris Ec- 
clesiae Constantinopolitanae atque neophyti, a depositis et ana- 
thematizatis factam promotionem non solum non approbavimus, 
sed et damnavimus.... Invidia vero, quia regem Bulgarum Mi- 
chaelem nomine, cum gente sua, Christi fide suscepta, a sede 
beati Petri institutores et doctrinam expetivisse audierunt. Vo- 
lentes quippe, nimiumque anhelantes, eosdem Bulgaros a beati 
Petri subiectione subducere, suoque imperio sub praetextu chri- 
stianae religionis callide subiugare, talia de sancta Romana Ec- 
clesia non habente maculam, aut rugam, aut aliquid huiusmodi, 
praedicant, quatenus illi, utpote adhuc in fide rudes, haec au- 
dientes, nos quasi noxios, et diversarum haereseon squaloribus 
respersos, vitent, declinent, atque penitus deserant ». 

Deinde narrat Pontifex Imperatores Graecorum litteras mi- 
sisse ad Bulgarum «regem calumniis adversus Latinos refertas , 
quas ipse rex legatis Pontificiis, ut Romano Antistiti ostende- 
rentur, communicavit; et prosequitur: « Áccipientibus itaque 
nobis, et perscrutantibus eamdem cum aliis scriptis epistolam , 
non hanc saepe memorati principes dictantes, nisi in lacu bla- 
sphemiae, tinxisse calamum , et luto erroris usi pro atramento 

fuisse procul dubio patuere. Conantur enim tam nostram spe- 
cialiter, quam omnem generaliter, quae lingua Latina utitur, 
Ecclesiam reprehendere, quod ieiunamus in sabbatis, quod Spi- 
ritum Sanctum ex Patre Filioque procedere dicamus cum ipsi 
hunc tantum ex Patre procedere fateantur. Dicunt praeterea nos 
abominari nuptias, quia presbyteros sortiri coniuges prohibemus... 
Mentiuntur quoque nos, sicuti per alia ipsorum conscripta indi- 
catur, agnum in pascha, more Iudaeorum, super altare pariter 
cum Dominico corpore benedicere et offerre. Quin et reprehen- 
dere satagunt, quia penes nos clerici barbas radere suas non 
abnuunt; et quia diaconus mon suscepto presbyteratus officio apud. nos 
episcopus ordinatur ; cum ipsi etiam illum, quem patriarcham suum 
nominant, ex laico subito tonsuratum ac monachum factum, saltu 
ad episcopatus apicem imperiali favore ac brachio provehere, ut 
ipsi putant, minime formidaverint ». 

Et haec Summus Pontifex Hincmaro scripserat, mandans ei 
ut omnibus in Gallia episcopis, pro communi fide et ad honorem 
Romanae Ecclesiae vindicandam, committeret falsarum accusatio- 
num quae adversus Latinos Graeci movebant refutationem. 

Quid autem ab episcopis Galliarum, ut invitationi Summi 
Pontificis responderent, actum fuit? — Eorum iussu, Ratramnus 
opus in 4. libros divisum conscripsit « contra Graecorum oppo- 
sita, Romanam Ecclesiam infamantium ». Et in c. 8. l. 4. eiusdem 
operis, quoad rem nostram, declaravit: «Sed criminantur istud 
[quod chrisma ex fonte Latini conficiunt] falso, sicut et de agni 
consecratione; necnon quod arguunt, levitas episcopos fieri, pre- 
sbyterii gradu non prius accepto ; non reputantes quod in ceteris 
sibi demant auctoritatem fidei, quandoquidem in istis tam evi- 
denter mentiuntur: non verentes quod Spiritus Sanctus loquitur: 
* Virum sanguinum et dolosum abominabitur Dominus" (Ps. v.7.). 
Et: *Perdes omnes qui loquuntur mendacium' (Ibid.). Et in Sa- 
lomone: *Falsus testis non erit impunitus' (Prov. xix. 5.). Quod 
autem redarguunt levitam episcopum consecrari, cur non contra 
se dictum advertunt, qui de laicis subito tonsis faciunt episcopos, 
contra regulas ecclesiasticas, et imperialia decreta? .... Verum 
Graecorum imperatores, tam divina quam humana iura transgre- 
dientes, faciunt sibi de laicis subito tonsis episcopos, et eos qui 
nondum minimi gradus honorem digni percipere fuerant, summi 
culminis vertice sustollunt: et alia gerentes non verentur Christi 

Ecclesiam calumniari, falsa pro veris loquentes, pro nihilo du- 
centes quod Salvator ait in Evangelio: * Qui scandalizaverit unum 
de pusillis istis qui in me credunt, expedit ei ut suspendatur mola 
asinaria collo eius, et demergatur in profundum maris' (Matth. 
XVIII. 6.). Ut poena mortis in eos vindicet, et fluctibus perditionis 
absorbeantur, quos charitas timori sancto non fecit esse subiectos». 

Praeterea episcopi Germaniae in synodali conventu Worma- 
tiae, 17. Kal. Iun. an. 868. coadunati ad refutandos errores Grae- 
corum, eorumque adversus Rom. Eccles. calumnias revincendas 
aliud in re nostra testimonium afferunt. — « Quod vero, * inquiunt ', 
iam dicti Graeci falso fatentur, apud nos ante de diaconis episco- 
pos quam^"presbyteros ordinari velut quodam saltu, firmiter respon- 
demus, pone nos boc nunquam accidisse, sed ordinem et modum 
consecrationis in omni ordine servari canonice, quod illi solent 
transgredi absque ulla necessitate. Nuper etenim, ut fertur, de 
quodam laico tonsuratum monachum statuerunt, ac sine dilatione 
ad archiepiscopalem ordinem contra omnia decreta promoverunt. 
Unde in Sardicensi Concilio c. r3. Osius episcopus dixit: * Et 
hoc necessarium arbitror ut diligentissime tractetis, si forte aut 
dives, aut scholasticus de foro, aut ex ministratore episcopus 
fuerit postulatus... perfunctus, et ita per singulos gradus si di- 
gnus fuerit ascendat ad culmen episcopatus ', etc. » 

At, obiicies —, Aeneas Parisiensis episcopus, qui eadem aetate 
vixerat, in libro quem scripsit adversus Graecos, fatetur Latinos 
diaconos, absque presbyterali ordinatione, non raro ascendere ad 
ordinem episcopalem: quin immo huius facti rationem. reddere 
conatur. Ita enim apertissime loquitur (lib. adv. Graecos c. 210): 
« De hoc autem quod quaeritur quare apud Romam plerumque 
diaconus quodam saltu, non percepta presbyterali benedictione, 
in episcopum subito consecretur, dicendum simplicitatis affectu , 
quia deperit rationalis responsio huiuscemodi astipulationibus sub- 
nixi, cum illa quae ignorat depromere sermo veridicus pudice 
refugiat, maxime si in propatulo lingua distendatur eloquio, et 
nequaquam sustentari possit sanctarum Scripturarum auxilio. 
Vultu tamen suppresso sub arbitrio intellectus verecunde ceden- 
dum, quo forte illi qui istiusce ordinationi assentiunt, hoc intel- 
lig? velint, quia qui benedictione pontificali perfungitur, reliqua- 
rum benedictionum honore decoretur, sive quia in consecratione 
corporis Christi et sanguinis othcium praesulis ac presbvteri mv- 

stice uniatur. Sicut enim in terrarum rege diversae dignitates 
ascribuntur: nam imperatores ex consulibus creati, propter regale 
commercium quondam non omittebant, nec mutabant consulis 
et patricii nomen: ita credi potest quod in sublimitate maioris 
pontificis consistat etiam honor minoris sacerdotis. Forsitan au- 
tem illi qui de diacono ordinant episcopum, praetermissa bene- 
dictione presbyterali, assertioni B. Hieronymi in epistola loquentis 
ad Titum ex parte concredere videntur, qui officium presbyteri 
in aliquo comparticipari afhrmat ministerio episcopali ». 

Reponam r. — Haec verba non necessario significant Parisiensem 
Praesulem. affirmasse. veritatem facti, quod asserebant Graeci, de 
ordinatione diaconorum in episcopos, praetermisso ordine presby- 
teratus; sed ita intelligi possunt ut Aeneas Parisiensis, assertione 
Graecorum permissa, seu supposita, non autem admissa veritate illius 
assertionis, probare voluerit huiusmodi ordinationes diaconorum in 
episcopos esse validas, ideoque, etiamsi existerent, ut Graeci as- 
serebant, nullo modo ab eis reprehendi posse. 

2. — Si quis verba citata iuxta sensum mox indicatum intel- 
ligere nolit, et contendat Aeneam Parisiensem affirmasse, propria 
sua atlestatione, factum illarum. ordinationum ; dicam Aeneam er- 
rasse, et testimonium eius unicum, repugnans clarissimae et so- 
lemnissimae testificationi aliorum Galliarum et Germaniae episco- 
porum, necnon Summi Romani Pontificis, non esse attendendum. 


ARTICULUS DECIMUS 


De ocoelibatu ecolesiastioo. 


In Ecclesia Latina clerici omnes in maioribus ordinibus con- 
stituti, episcopi, nempe, presbyteri, diaconi et subdiaconi, tenen- 
tur perpetuam servare continentiam, adeo ut nec matrimonium 
contrahere, nec matrimonio prius contracto uti valeant. Concilium 
enim Tridentinum, sess. 24. can. 9. sic definit: « Si quis dixerit, 
clericos in sacris ordinibus constitutos posse matrimonium con- 
trahere, contractumque validum esse, non obstante lege ecclesia- 
stica, vel voto... anathema sit »: — et Alexander III. c. Coniu- 
gatus, de Convers. Coniug., absolute prohibet quemquam coniu- 
gatorum promoveri ad sacros ordines, nisi ab uxore continentiam 
profitente absolutus fuerit. 

In Ecclesia vero Graeca sacris ordinibus initiatis, episcopatu 
excepto, retinere uxores ante susceptionem maiorum ordinum du- 
ctas, ac matrimonio uti, licet; sed clericis, post susceptionem sa- 
cri ordinis, matrimonium contrahere non conceditur. — Benedi- 
ctus XIV. in Constitut. « Etsi Pastoralis », data die 26. Maii 1742., 
« de Dogmatibus et Ritibus ab Jtalo-Graecis tenendis atque ser- 
vandis », haec (nn. 26. 27.) de coelibatu ecclesiastico ab illis cle- 
ricis servando declarat: « Etsi exoptandum quam maxime esset, 
ut Graeci, qui sunt in sacris ordinibus constituti, castitatem, non 
secus ac Latini servarent: nihilominus, ut eorum clerici, subdia- 
coni, diaconi et presbyteri uxores in eorum ministerio retineant, 
dummodo ante sacros ordines, virgines, non viduas neque cor- 
ruptas duxerint, Romana non prohibet Ecclesia. Eos autem qui 
viduam, vel corruptam duxerunt, vel ad secunda vota, prima 
uxore mortua, convolarunt, ad subdiaconatum, diaconatum et 
presbyteratum promoveri omnino prohibemus. Praeterea si quis 
subdiaconus, diaconus, vel presbyter, post sacram ordinationem, 
uxore mortua, aliam duxerit, vel si uxorem non habebat, ducere 
praesumpserit, nedum excommunicationis latae sententiae poena, 
aliisque nostro et successorum nostrorum Romanorum Pontificum 
arbitrio infligendis, severissime punietur; verum etiam statim ab 
ordine erit deponendus, et ab illegitima uxore separandus. Ma- 
trimonium enim post recensitos ordines contractum, nullum, ir- 
ritumque declaramus ». 

Et idem Summus Pontifex Benedictus XIV. in «Instructione 
super dubiis ad Ritus Ecclesiae et nationis Cophtorum pertinen- 
tibus », data die 4. Maii 1745., matrimonium in Ecclesia Orientali 
post collationem sacrorum ordinum initum, non modo illicitum, 
sed nullum, :uxta saniorem sententiam , esse ostendit. — «Diu, 
multumque », ait, (S 38. 39.), «agitata est inter theologos contro- 
versia illa, plena iurgii, ac dissidii: an solum illicitum, vel potius 
illicitum et invalidum reputari deberet matrimonium initum in 
Ecclesia Orientali post collationem sacrorum ordinum, quemad- 
modum nullum et irritum reputatur in Ecclesia Occidentali. Pla- 
cuit sane pluribus, validum, sed illicitum censeri debere huiusmodi 
matrimonium, tum quia canonicae sanctiones, et Decreta Eccle- 
siae Occidentalis illud irritantia, protendi non possunt indole sua 
ad Ecclesiam Orientalem; tum quia canones Synodi Trullanae, 
quorum semper a Graecis commendata fuit auctoritas, nullibi ex- 

presse annullant, et irritant matrimonium post sacros Ordines 
contractum. Strenue contra pugnarunt alii pro omnimoda inva- 
liditate: et saniori certe consilio; utpote tuentes sententiam ma- 
loribus suffragiis suffultam, et menti Congregationum Urbis con- 
sentaneam. Nullitatem matrimonii satis erui posse iudicarunt ex 
ipso can. 3. Concilii Trullani his verbis: *Eis nefario videlicet 
dissoluto coniugio. Favet etiam eidem sententiae auctoritas Im- 
peratoris Iustiniani, qui in Codice a Gothfredo illustrato lib. r. de 
Episc. et Cleric., Novell. 45., huiusmodi nuptias nefarias, et in- 
cestuosas appellat; et soboli inde procreatae notam illegitimitatis, 
et turpem paternae incontinentiae maculam inurit. Et licet in iu- 
ribus ecclesiasticis potestati laicae sola relicta sit gloria obsequendi, 
non auctoritas imperandi; in subiecto tamen casu loquitur Im- 
perator relative ad SS. Canones, ibi: * quae et sacris visa sunt 
Canonibus ' ». 

Hanc porro continentiae legem, qua clerici maiores ut mox 
declaratum est tenentur, antiquissimum habere traditionis funda- 
mentum et esse convenientissimam, thesi subiecta, adversus coe- 
libatus ecclesiastici osores, demonstrabimus. 


THESIS X. 


Continentiaz lex, sacris ministris imposita, in. antiquissima. traditione 
fundatur, eisque est. comvenientissima. 
Probatur 1 pars thesis testimonio Patrum, Pontificum et Con- 
ciliorum a primis Ecclesiae saeculis. a 
Etenim Tertullianus, libro «de exhortatione castitatis». conti- pee - a, 7 : 
nentiam, quam servare clerici debebant, commemorat (c. 15.) his 
verbis: « Quanti igitur... in ecclesiasticis ordinibus de continen- 
tia censehtur, qui Deo nubere maluerunt... quique se iam illius 
aevi filios dicaverunt, occidentes in se concupiscentiam libidinis ». 
Eusebius Caesariensis, lib. 1. « Demonstrationis Evangelicae », ^ 
cap. 9. (Migne P. G. t. 22. p. 82.) de doctoribus ac praedicato- 
ribus verbi Dei in Novo Testamento, seu de episcopis et presby- 
teris, ita loquitur: « His autem ipsis, ut melioribus studiis vacent 
liberius, seiunctus a re uxoria Victas ^ damatur, veluti iis qui di- 
vina et incorporea sobole propaganda occupati teneantur; et non 
unius, neque duorum liberorum, sed acervatim | innumerabilis 

multitudinis educationem, sanctamque disciplinam, ac reliquae in- 
stituendae vitae curam susceperint». Et infra: « Verumtamen eos 
qui sacrati sint, atque in Dei ministerio cultuque occupati, con- 
tinere deinceps seipsos a commercio uxoris decet: qui autem non 
ad tantum assumpti sint sacerdotii munus, iis idem sermo divi 
nus indulget, ac palam omnibus praedicat, quod honorabile sit 
coniugium, et thorus immaculatus, fornicatores et adulteros iu- 
dicaturus sit Deus ». 

5. Epiphanius apertissime docet (Exposit. fid. cath. num. 21.): 
« Ex virginum ordine [sacerdotium] praecipue constat: aut si mi- 
nus e virginibus, certe ex monachis; si vero ex monachorum or- 
dine ad illam functionem obeundam idonei non fuerint, ex his 
creari sacerdotes solent qui a suis se uxoribus continent, aut se- 
cundum unas nuptias in viduitate versantur. Secundis vero nu- 
ptis implicitus in Ecclesia ad sacerdotium non admittitur, tam- 
etsi aut sese ab uxore contineat, aut sit viduus: eiusmodi, in- 
quam, ab episcopi, presbyteri, diaconi et subdiaconi gradu reii- 
citur. Secundum hos gradus lectorum ordo ex omnibus ordinibus 
eligi potest, hoc est, e virginibus, monachis, continentibus, viduis 
et lis, qui honestis matrimoniis illigantur. Imo, si necessitas tu- 
lerit, ex illis etiam asciscuntur, qui post prioris uxoris obitum 
cum altera sese copularint: quippe lector non sacerdos est, sed 
tanquam divini verbi scriba ». 

Deinde, alio in loco (Haeresi 48. n. 7.), declarat Christum in 
se ipso exemplum puritatis fulgidissimum sacerdotibus dedisse, et 
Apostolos leges de continentia maiorum clericorum condidisse. — 
« Cum sacerdotalia munera et ornamenta [Verbum incarnatum] 
cum iis, qui post unas nuptias continentiam servaverint, aut in 
virginitate perstiterint, communicanda esse velut in quodam exem- 
plari monstraverit; id Apostoli deinde, ecclesiastica sacerdotii re- 
gula honeste ac religiose decreverunt. Quod si quis post uxoris 
obitum secundas nuptias pro sua imbecillitate desiderat, minime 
id quidem veritatis regula prohibet, in eo duntaxat qui sacerdos 
non fuerit ». 

Et in eodem opere «adversus haereses» (Haeresi 59. n. 4.) 
iterum coelibatum clericis omnibus maioribus in Ecclesia Dei 
praescriptum sacris canonibus esse docet; et nonnisi « propter 
hominum igniviam » in quibusdam locis particularibus non ob- 
servari. «Ita enim profecto », inquit, «sese res habet, ut post 

Christi in orbem terrarum adventum, eos omnes qui secundu 
priores nuptias mortua uxore alteri sese nuptiis illigarint, sanctis- 
sima Dei disciplina reiiciat: propterea quod incredibilis est sacer- 
dotii honor ac dignitas. Atque istud ipsum sacrosancta Dei Ec- 
clesia cum omni provisione diligentiaque servat. Quin eum in- 
super, qui adhuc in matrimonio degit, ac liberis dat operam, ei 
etsi unius sit uxoris vir, nequaquam tamen ad diaconi, presbyteri, 
episcopi, aut hypodiaconi ordinem admittit. Sed eum duntaxat 
qui ab unius uxoris consuetudine sese continuerit, aut ed sit or4 
batus: quod in illis locis praecipue fit, ubi ecclesiastici canones. ac-] 
curate servantur. At enim. nonnullis adhuc in locis presbyteri, dia-l 
coni et hypodiaconi liberos suscipiunt: — respondeo, mon illud 
ex canonis auctoritate fieri, sed propter hominum ignaviam, quae 
certis temporibus negligenter agere ac connivere solet, ob nimiam 
populi multitudinem, cum scilicet qui ad eas se functiones appli 
cent non facile reperiuntur ». 

S. Hieronymus, qui orientalis et occidentalis Ecclesiae mores 
legesque apprime Calfebat, Vigilantium sacerdotalis continentiae 
inimicum sic exagitabat (lib. contra Vigilantium n. 2): « Quid 
faciunt Orientis Ecclesiae, quid Aegypti et Sedis Apostolicae? 
quae aut virgines clericos accipiunt, aut continentes, aut si uxores 
habuerint, mariti esse desistunt». — Quibus verbis Hieronymus 
omnem Ecclesiam in tres partitur ditiones, totidem Exarchis ob 
noxias, Romano nempe, Alexandrino et Antiocheno; eamque to- 
tam affirmat, generatim loquendo, ministris sacris coelibatus le- 
gem imponere. 

Et in Epist. 48. ad Pammachium (n. 21.): «Apostoli», ait, 
« vel virgines, vel post nuptias continentes. Episcopi, presbyteri, 
diaconi aut virgines eliguntur, aut vidui, aut certe post sacerdo- 
tium in aeternum pudici ». 

Ceterum ipse Iovinianus, virginitatis et continentiae hostis in- 
fensissimus, episcopos saltem inviolabili continentiae lege teneri 
fatebatur. « Certe confiteris », aiebat S. Hieronymus Iovinianum 
alloquens (libr. 1. adver. Iovinianum num. 34.), «non posse esse 
episcopum qui in episcopatu filios faciat: alioquin si deprehensus 
fuerit non tamquam vir tenebitur, sed quasi adulter damnabitur ». 

Insuper S. Ambrosius maioribus Ecclesiae ministris obligatio- 
nem, ab eis contractam, continentiae ecclesiasticae fideliter sert- 
vandae, revocabat in mentem, his verbis (l. r. de officiis c. 50.): 

« Inoffensum. autem exhibendum et immaculatum ministerium, 
nec ullo coniugali coitu violandum cognoscitis, qui integri cor- 
pore, incorrupti pudore, alieni etiam ab ipso consortio coniugali, 
sacri ministerii gratiam recepistis? » 

Et S. Augustinus eis qui in coeno carnalis concupiscentiae 
volutabantur, continentiam sacrorum ministrorum suscipiendam 
et imitandam proponebat. «Istos», inquit (l. 2. de coni. adult. 
cap. 20. n. 22), «qui virilem excellentiam non putant nisi pec- 
candi licentiam, quando terremus, ne adulterinis coniugiis hae- 
rendo pereant in aeternum, solemus eis proponere etiam conti- 
nentiam clericorum, qui plerumque ad eamdem sarcinam subeun- 
dam capiuntur inviti, eamque susceptam usque ad debitum finem, 
Domino adiuvante, perducunt ». 

Quod Decreta Summorum Pontificum antiquiorum spectat , 
brevitatis causa, ea tantum commemorabo quae S. Siricius Papa 
et S. Leo I. Mag. ediderunt. 

De lege continentiae episcopis, presbyteris ac diaconis impo- 
sitae clarissime meminit S. Gipius Papa in Epist. ad Himerium 
Tarraconensem, c. 7. — «Veniamus nunc », inquit, «ad sacratis- 
simos ordines clericorum, quos in venerandae religionis iniuriam 
ita per vestras provincias calcatos atque confusos, caritate tua 
insinuante, reperimus, ut Ieremiae nobis voce dicendum sit: * Quis 
dabit capiti meo aquam, aut oculis meis fontem lacrymarum? et 
flebo populum hunc die ac nocte' (Ier. ix. 1.). Si ergo beatus 
Propheta ad lugenda populi peccata non sibi ait lacrymas posse 
sufficere; quanto nos possumus dolore percelli, cum eorum, qui 
in nostro sunt corpore, compellimur facinora deplorare! .. Pluri- 
mos enim sacerdotes Christi atque levitas, post longa consecra- 
tionis suae tempora, tam de coniugibus propriis, quam etiam de 
turpi coitu sobolem didicimus procreasse, et crimen suum hac 
praescriptione defendere, quia in Veteri Testamento sacerdotibus 
ac ministris generandi facultas legitur attributa. ... Dominus Ie- 
sus cum nos suo illustrasset adventu, in Evangelio protestatur , 
quia legem venerit implere, non solvere. Et ideo Ecclesiae, cuius 
sponsus est, formam castitatis voluit splendore radiare... omnes 
sacerdotes atque levitae insolubili lege constringimur, ut a die 
ordinationis nostrae, sobrietati ac pudicitiae et corda nostra IM 
cipemus et corpora, dummodo per omnia Deo nostro in his, quae 
quotidie offerimus, sacrificiis placeamus ». 

Et continuo Siricius incontinentes clericos puniens, et futura 
crimina debita monitione quantum in se erat praecavens, addit: 
« Et quia aliquanti, de quibus loquimur, ut tua sanctitas retulit, 
ignoratione lapsos esse se deflent; his hac conditione misericor- 
diam dicimus non negandam, ut sine ullo honoris augmento, in 
hoc quo detecti sunt, quam diu vixerint, officio perseverent, si 
tamen posthac continentes se studuerint exhibere. Ii vero, qui 
iliciti privilegii excusatione nituntur, ut sibi asserant veteri hoc 
lege concessum; noverint se ab omni ecclesiastico honore, quo 
indigne usi Sunt, apostolicae sedis auctoritate deiectos, nec um- 
quam posse veneranda attrectare mysteria; quibus se ipsi, dum 
obscoenis cupiditatibus inhiant, privaverunt. Et quia exempla prae- 
sentia cavere nos praemonent in futurum, quilibet episcopus, 
presbyter, atque diaconus, quod non optamus, deinceps fuerit talis 
inventus, iam nunc sibi omnem per nos indulgentiae aditum in- 
telligat obseratum: quia ferro necesse est excidantur vulnera, quae 
fomentorum non senserint medicinam ». 


Et S. Leo Magnus, in Epistola 92. ad Rusticum Narbonen- A". re. 


sem, scribit (cap. 3.): «Lex continentiae eadem est ministris al- 
taris [diaconis] quae episcopis atque presbyteris. Qui cum essent 
laici, sive lectores, licite et uxores ducere et filios procreare po- 
tuerunt. Sed cum ad praedictos pervenerint gradus, coepit eis non 
licere, quod licuit. Unde, ut de carnali fiat spirituale coniugium, 
oportet eos nec dimittere uxores, et quasi non habeant sic ha- 
bere, quo et salva sit caritas coniugiorum, et cessent opera nu 
ptiarum ». — Quin immo et subdiaconos lege continentiae ad- 
stringit, Epistola 84. al. 12., ad Anastasium Thessalonicensem, c. 4. 
« Nec subdiaconis quidem », ait, « connubium carnale conceditur: 
ut et qui habent uxores, sint tamquam non habentes, et qui non 
habent, permaneant singulares ». 

Ad Concilia quod attinet, ne ultra limites huic demonstrationi 
praescriptos rem protraham, pauca solum, speciminis gratia referam. 

Concilium Eliberitanum, anno 304. cap. 33. haec habet: « Pla- 
cuit in totum prohiberi episcopis, presbyteris, et diaconis, vel 
omnibus clericis positis in ministerio, abstinere se a coniugibus 
suis et non generare filios; quicunque vero fecerit, ab honore 
clericatus exterminetur ». 








Concilium T'oletanum I., anno 400. can. 1.: « Placuit », inquit, : 


«ut diaconi, si vel integri, vel casti sint, et continentis vitae, 

etiamsi uxores habeant, in ministerio constituantur; ita tamen, 
ut si qui, etiam ante interdictum quod per episcopos Lusitanos 
constitutum est, incontinenter cum uxoribus suis vixerint, presby- 
terii honore non cumulentur. Si quis vero ex presbyteris, ante 
interdictum, filios susceperit, de presbyterio ad episcopatum non 
permittatur ». 

Concilium Arausicanum IL, anno 441. can. 22.: « Deinceps », 
inquit, « non ordinentur diaconi coniugati; nisi qui prius conver- 
sionis proposito professi fuerint castitatem ». Idem rursus can. 23. 
et 24. 

Concilium Veneticum anno 465. can. 11.: « Presbyteri», in- 
quit, «diaconi atque subdiaconi, vel deinceps, quibus ducendi 
uxores licentia non est, etiam alienarum nuptiarum evitent con- 
vivia ». 

Concilium Aurelianense III. anno 5538. can. 2. statuit: «Nul- 
lus clericorum, a subdiacono et supra, qui uxores in proposito 
suo accipere inhibentur, propriae, si forte iam habeat, misceatur 
uxoti. Quod si fecerit, laica communione contentus, iuxta prio- 
rum canonum Statuta, ab officio deponatur ». 

Concilium Wormatiense, an. 868. c. 9., « Placuit », ait, «ut 
episcopi, presbyteri, diaconi, et subdiaconi abstineant se ab uxo- 
ribus, et non generent filios ». 

Concilium Augustanum, anno 952. cap. II.: « Episcopus », 
inquit, « presbyter, diaconus, subdiaconus, ut in multis Conciliis 
firmatum est, quia divina mysteria contractant, ab uxoribus absti- 
neant ». 

Demum Concilium Lateranense II. Oecumenicum sub Inno- 

'centio IL an. 1139. can. 6.: « Decernimus ut ii qui in Ordine 
subdiaconatus, et supra, uxores duxerint, aut concubinas habue- 
rint, officio atque ecclesiastico beneficio careant ». Et can. 7.: « Ad 
haec praedecessorum nostrorum Gregorii VII., Urbani, et Pascha- 
lis Romanorum Pontificum vestigiis inhaerentes, praecipimus, ut 
nullus Missas eorum audiat, quos uxores vel concubinas habere 
cognoverit. Ut autem lex continentiae, et Deo placens munditia 
in ecclesiasticis personis et sacris ordinibus dilatetur, statuimus, 
quatenus episcopi, presbyteri, diaconi, subdiaconi regulares Cano- 
nici, et Monachi atque conversi professi, qui sanctum transgre- 
dientes propositum, uxores sibi copulare praesumpserint, separen- 
r: huiusmodi namque copulationem, quam contra ecclestasticam 

regulam constat esse contractam, matrimonium non esse cense- 
mus. Qui etiam ab invicem separati, pro tantis excessibus condi- 
gnam poenitentiam agant ». | 

Constat itaque evidenter, ex testimoniis hucusque citatis, 
continentiae legem sacris ministris impositam primis Ecclesiae 
saeculis obtinuisse, et perpetua traditione fuisse servatam. 

Duo tamen hic sunt animadvertenda. 

Primum est, subdiaconos nec semper, nec universe lege con- 
tinentiae adstrictos fuisse, sed variam circa eos fuisse Ecclesiarum 
praxim et disciplinam. — Etenim, in Latina etiam Ecclesia, Con- 
cilio Eliberitano, can. 33., et Gerundensi, can. 6., adstringuntur 
utique ad continentiam etiam subdiaconi, nec non in pluribus 
Toletanis: at non ita in Carthaginiensi V. c. 3. ubi indicta epi- 
scopis, presbyteris et diaconis vita caelebs, subiungitur: «ceteros 
autem clericos ad hoc non cogi, sed secundum uniuscuiusque 
Ecclesiae consuetudinem observari debere ». Pelagius quoque II. 
ex more Romanae Ecclesiae subdiaconos Siciliae. continentiae 
legi subiecerat: at hoc S. Gregorio Magno visum est durum atque 
incompetens, ut ipse scribit l. 1. Ep. 42. (al. 44.) relata can. 4nte 
triennium, dist. 31. Quare Pelagii decessoris sui decretum ita tem- 
peravit, ut permitteret subdiaconis matrimonio iunctis uxores re- 
tinere ea lege, ut diaconatu nunquam initiaretur, sisi. qui $e. victu- 
rum caste promiserit. 

Varia similiter hac de re disciplina fuit etiam saeculis inse- 
quentibus, adeo ut, saeculo XL, Concilium Romanum, anno 1063. 
celebratum, subiliaconos coelibatus lege non ligaverit, sed presby- 
teros tantum et diaconos: et Concilium Vintonense , sub Lan- 
franco coactum an. 1076. statucrit: « Deinceps caveant episcopi 
ut sacerdotes vel diaconos non praesumant ordinare, nisi prius 
profiteantur ut uxores non habeant». — At sub finem illius sáe- 
culi in Concilio Melfensi sub Urbano II. anno 1089., can. 12. 
statutum fuit: «Eos qui in subdiaconatu uxoribus vacare volu- 
erint, ab omni sacro. ordine removemus, officio atque beneficio 

cclesiae carere. decernimus ». Idem statutum fuit in. Concilio 
Claromontano, anno 1095. can. 9.: — et saeculo sequenti, an. 1149. 
in Concilio Remense, canone 3. statutum fuit: « Qui in ordine 
subdiaconatus, aut supra, uxores duxerint, aut concubinas habue- 
rint, officio atque ecclesiastico beneficio. careant ». 

S:cundo. animadverti. debet, non eo semper tempore quo pro- 

hibitum fuit sacris ministris convolare ad nuptias, irritum quoque 
fuisse matrimonium illa non obstante prohibitione contractum. 
In Ecclesia namque Latina non ante constitutionem Concilii La- 
teranensis II. an. 1139. superius citatam, quam iterum promulga- 
vit Concilium Remense anno 1148., Praeside Papa Eugenio III., 
ordo sacer, quo nomine etiam subdiaconatus ratione obligationis 
ad coelibatum servandum intelligi debebat, impedimentum fuit 
dirimens matrimonium. — Idem impedimentum deinde Concilium 
Lateranense III. sub Alexandro III. anno 1179. confirmavit. 

Secunda pars thesis, in. qua convenientissimam dicimus esse 
continentiae legem maioribus clericis ab Ecclesia impositam, se- 
quentibus rationibus demonstratur: 

I. — Excellentia sacrificii legis novae, cum exigat ut a sacer- 
dotibus summa puritate et munditia renitentibus offeratur, om- 
nino convenienter eisdem sacerdotibus, et ministris eorum pro- 
ximioribus, imponit vitam ab omni concupiscentia carnis conti- 
nentem. 

Sane, «si priscis temporibus », ait S. Innocentius I. Papa 
(Epist. 2. Victricio episcopo Rotomagensi, c. 9.), « de templo Dei 
sacerdotes anno vicis suae non discedebant (Lev. xxr. 12.), sicut 
de Zacharia legimus, nec domus suas omnino tangebant; quibus 
utique propter sobolis successionem uxorius usus fuerat relaxatus, 
quia ex alia tribu et praeter ex semine Aaron ad sacerdotium 
nulli fuerat praeceptum accedere (Num. xvirt. 7.): quanto magis 
hi sacerdotes vel levitae pudicitiam ex die ordinationis suae 
servare debebunt, quibus vel sacerdotium, vel ministerium sine 
successione est, nec praeterit dies, qua vel a sacrificiis divinis, 
vel a baptismatis officio vacent! Nam si Paulus ad Corinthios 
scribit (I. Cor. vir. 5.), dicens: *Abstinete vos ad tempus, ut va- 
cetis orationi', et hoc utique laicis praecipit; multo magis sa- 
cerdotes, quibus et orandi et sacrificandi iuge officium est, semper 
debebunt ab huiusmodi consortio abstinere ». 

2. — Statui sublimiori et sanctiori sanctius et sublimius vitae 
genus profecto convenit. — Sed ex una parte status sacrorum 
ministrorum, maxime sacerdotum, si statui ceterorum fidelium 
comparetur, sublimissimus est; est enim eorum qui super omnes 
reliquos fideles constituti, Deoque specialiter mancipati, quasi 
medii inter Deum et homines collocati esse videntur: ex alia 
parte, coelibatus, ut suo loco probabitur, et hic ut demonstratum 

supponitur, status perfectior est statu matrimoniali. — Ergo mi- 
nistris sacris, praesertim sacerdotibus, coelibatus est convenien- 
tissimus. 

3. — Praetera coelibatus legem plurimum conferre ad officia 
rite obeunda statui maiorum clericorum annexa, non minus evi- 
denter constat. Etenim huius clericalis militiae, ut recte adnotat 
Perrone (de Coelib. Eccles. prop. 2.), praecipua officia sunt sa- 
crificium offerre, orare, praeesse, docere, sacramenta administrare, 
infirmorum et pauperum curam gerere, atque id genus alia re- 
ligionis et charitatis officia praestare, quae virum postulant alienis 
curis minime distractum, qui possit esse omnium consiliarius, 
ludex, pater, imo et eorum quorum commodis et saluti prospi- 
cere veluti suo iure debet, famulus et administer. Iam vero quis 
neget magis conferre ad eiusmodi munia praestanda coelibatum 
quam coniugium? Quapropter si Apostolus declarat quod « qui 
sine uxore est, sollicitus est quae Domini sunt, quomodo placeat 
Deo: qui autem cum uxore est, sollicitus est quae sunt mundi, 
quomodo placeat uxori, et divisus est», minus profecto con- 
fert ad praestanda quae Domini sunt, status coniugii quam coe- 
libatus. Quod vel ipse Calvinus fateri debuit in commentariis ad 
citatum Pauli locum, his verbis: « Ergo sic intelligemus divisum 
esse hominem coniugatum, quia partim Deo, partim coniugi se 
addicat: non sit autem Dei in solidum .. . Summa totius dispu- 
tationis (Pauli) huc redit, meliorem esse coelibatum coniugio, 
quia in illo maior sit libertas, ut expeditius serviant homines 
Deo ». 

Quare si coniugatus domesticis pene innumeris curis obstri- 
ctus est, si coniugis et liberorum sustentationi, si educationi 
prolis et eius futurae sorti prospicere debet, nec non cetera ma- 
trimonii onera sustinere; manifestum est sacrorum ministris con- 
venienter legem imponi, qua ab oneribus coniugii liberentur, et 
sacerdotalibus unice vacent muniis. 

4. — Sacerdotes Christum in terris repraesentant, et Aposto- 
lorum sunt in ministerio successores. — Ergo conveniens est ut 
sacerdotes saltem aliquatenus, iuxta coelibatus legem, immacu- 
latissimam Christi puritatem imitentur, et Apostolorum exem- 
plum sectentur quoad continentiam. 

Christum vero, divinum omnis perfectionis exemplar, vitam coe- 
libem semper gessisse, nemo dubitat: — et Apostolos, magistrum 


560 DE ORDINE. 


secutos, matrimonio abstinuisse constat. « Christus virgo », aiebat 
S. Hieronymus, Epist. 48. ad Pammachium, superius citata, «virgo 
Maria, utriusque sexus virginitatem dedicavere. Apostoli vel vir- 
gines, vel post nuptias continentes ». 

Apte demonstrationem thesis concludam verbis cl. Thomassini 
(Vetus et nova Eccl.: discipl. p. r. lib. 2. cap. 60. num. 1.): — 
«Quanta Ecclesiae, tanta et continentiae inter maiores clericos 
legis antiquitas est. Aeternus ille Pontifex, qui de Virgine natus 
est, et ipse virgo ac virginalis hostia, aeternum immolari se vo- 
luit, ab iis, qui tam castitatis suae quam sacerdotii participes 
forent, et ipsi sacerdotes simul et hostiae, utroque nomine, utro- 
que vinculo continentiae sempiternae astringendi. Eo usus con- 
silio Apostolos elegit, aut virgines, aut castimoniae deinceps de- 
vinctos. Ideo et Apostoli pontificii sui non alios sibi successores 
ascivere, quam quil virginitatem hactenus coluissent, aut, qui 
posthac inviolabilem continentiam profiterentur. Hinc est denique 
quod coelestis magistri huius discipuli sacerdotio prorsus sum- 
moverunt, vel eos, qui duplicato coniugio aliquam incontinentiae 
speciem prae se tulissent. Cum enim esset episcoporum, presbyte- 
rorum, diaconorum sacerdotium idcirco institutum, non solum 
ut 1mmolarent, sed etiam ut producerent eam victimam, quae 
cum sanctitas ipsa, tum ipsa etiam castitas esset et puritis: mi- 
nime mirum est, si tanti. ministros sacerdotii ea maxime devin- 
cit lex ut ipsi aut virgincs sint, aut continentes; et aliquo saltem 
ex intervallo sequantur virginitatem. incomprcehensam, et. Patris, 
qui verbum acternum gignit, et Matris, quae idem nostra vesti- 
tum natura peperit, nec alium in scopunr peperit, quam ut idem 
et aeternus Pontifex et perpetua hostia a se ipso et à sul sacer- 
dotii castissimis ministris immolaretur ». 

Obicitur 

I. Apostolus in Ep I. ad Tim. ur. 2. dicit: « Oportet. ergo 
episcopum irreprehensibilem esse, unius uxoris virum »; et in 
eodem capite, ver. I2. ait: « Diaconi sint unius uxoris viri ». — 
Priecepit ergo. Apostolus, ut si continere se nolit sacrorum mi- 
nister, una uxore sit contentus. 

Resp. N. Cons. — Verus illorum verborum sensus est opor- 
tere ut episcopus sit qui uxorem habeat vel. habuerit, non tamen 
secundam acceperit, sed unam tantum: quodque pro diacono 
pariter praeceptum est. Syriaca versio id clarius expressit vertens 

verba Apostoli, ver. 2., «qui fuerit unius uxoris vir »; et ver. I2. 
« diaconi [tales] sint: is qui unicam uxorem babuerit ». — Pro- 
pter hanc apostolicam legem, Ecclesia digamos, seu eos qui pri- 
ori uxore defuncta duxerunt alteram, a sacris ordinibus semper 
repulit. 

2. Apostoli habuerunt et secum retinuerunt uxores, ut con- 
stat ex I. ad Cor. ix. 5.: « Numquid non habemus potestatem mu- 
lierem sororem [d9sXovv vyuvaixa] circumducendi, sicut et ceteri 
Apostoli et fratres Domini et Cephas ? » 

Resp. — a) Non de Apostolorum uxoribus loco citato agitur, 
sed, ut verba utar S. Hieronymi (lib. 1. contra Iovinian. n. 26.), 
« de sanctis mulieribus, quae iuxta morem iudaicum, magistris 
de sua substantia ministrabant, sicut legimus ipsi quoque Domino 
factitatum ». — Idem namque vocabulum, yüvm, graece adhiberi 
potest ad significandam vel mulierem, vel uxorem: — et contextus 
ipse, quin ad alias rationes recurramus, ostendit Paulum non de 
uxore loqui sed de muliere. 

Etenim, ut acute Tertullianus adnotaverat (l. de Monogamia, 
€. 8), si de matrimonio Apostolus tunc disputasset, intelligi 
posset, exemplum aliquod coniugatorum proferre voluisse, et di- 
xisse, an non habemus potestatem uxores circumducendi ? Àt cum 
ea quae in eodem contextu dicit matrimonium non spectent, sed 
ministrationem rerum quae ad sustentationem vitae necessariae 
sunt, quaeque communiter apud Iudaeos a piis mulieribus sacro- 
rum ministros comitantibus suppeditabantur — dicit enim Paulus 
Vv.4. $.: «Numquid non habemus potestatem manducandi et bi- 
bendi? numquid non habemus potestatem mulierem sororem 
circumducendi, sicut et ceteri Apostoli et fratres Domini et Ce- 
phas? » — evidenter Paulus «non uxores demonstrat ab Apostolis 
circumductas, quas et qui non habent, potestatem tamen mandu- 
candi et bibendi habent; sed simpliciter mulieres, quae illo eodem 
instituto, quo et Dominum comitantes, ministrabant ». 

b) Etiamsi verba Pauli intelligerentur de Apostolorum txori- 
bus, ante vocationem ad apostolatum susceptis, nullo tamen pa- 
cto thesim nostram impeterent; immo eam potius confirmarent. 
Cum enim Paulus illas vocet simul sorores, si verba ab adversa- 
ris citata spectarent Apostolorum uxores, significarent Apostolos 
coniuges suas non ut uxores habuisse sed ut sorores, ideoque ser- 
vasse continentiam. — Haec expositio traditur a Clemente Ale- 

xand., l. 3. Stromatum, c. 5. « Non ut uxores », inquit, «sed ut 
sorores circumducebant [Apostoli] mulieres, quae una ministraturae 
essent apud muliere ae domos custodiebant; per quas etiam 
in geo ioa i s 3 Pda PINE malave suspicione ingredi 
posset doctrina Domini ». 

3. Paulum uxorem habuisse constat ex Epist. ad Philip. 1v. 
j.: — in his enim verbis «etiam rogo et te, germane compar, 
adiuva illas... cum Clemente », uxor Apostoli commemoratur, 
nam «germane compar» graece legitur « quSOyE Y*ne*e » seu 
« germana coniux ». 

Resp. — Nego Paulum Apostolum habuisse uxorem, et verba 
Apostoli in obiectione citata ad uxorem referri. Etenim vox graeca 
cuLvYoe uxorem utique significat; verum etiam adhibetur ad si- 
gnificandum socium, collegam, cooperatorem ; et in hac posteriori 
significatione vocem illam ab Apostolo adhibitam fuisse ostendit 

d) genus masculinum appositi « Yvvjete ». Licet enim, ut op- 
time adnotat in hunc locum Estius, «vox illa eutvyos attico 
more pro feminino possit usurpari non tamen verisimile est a 
Paulo factum id esse, ut qui imperitus erat sermone, nec ÁAtti- 
cismis utebatur. Certe ad tollendam sermonis ambiguitatem po- 
tius dixisset Yvnc(a quam xyvviote, si mulierem se alloqui signi- 
ficari voluisset: quomodo Aristoteles Atheniensis philosophus, 
etiam extra amphiboliam lib. 9. hist. animal. cap. 32., dixit yuvaixa 
y*ncía», non vvxXctow, significare volens uxorem germanam et 
legitimam. Unde non inepte (quod putat Erasmus) commenta- 
rium de uxore Theophylactus refellit, cum dicit Apostolum, si 
suam uxorem intelligi voluisset, debuisse dicere genere feminino 
yvacta. auus ». 

b) Insuper Patres, ex. gr. Tertullianus, Hilarius, Ambrosius, 
Augustinus, Epiphanius, Theodoretus et alii, diserte negant Pau- 
lum uxorem habuisse, nec quemquam Patrum aliter sensisse 
invenies, si unum excipias Clementem, nempe, Alexandrinum, 
qui tamen — idque etiam solum sufficit ad. doctrinam adversa- 
riorum nostrorum refellendam, — aperte declarat Paulum uxo- 
ratum fuisse, sed continentem. 

c) Veteres omnes versiones omnino excludunt significationem 
uxoris in textu citato; in masculino enim genere vertunt vocem 
controversam. Syriaca habet: « Mi vere sodalis »; Aethiopica: 
« Frater mi, et socie mi»; Arabica: O candide Syzyga ». 

d) Verba Pauli non ad eius uxorem referenda esse tenent 
Protestantes interpretes notissimi. 

« Xufovoc », ait H. Grotius (Annot. in Epist. ad Philip. tv. 5.), 
«non tantum dicitur de iunctis matrimonio, verum etiam de 
collegis. Quem autem Philippis potius collegam vocaret Paulus, 
quam ToU mpeopucépov mwpocoTOoca, cuius summa erat etiam in 
pecuniis elargiendis auctoritas? Ad Epaphroditum ergo per. &zo- 
970097 se vertit oratio, tamquam praesentem futurum, ubi epi- 
stola haec in Ecclesia Philippensium legeretur. Nec aliud hic 
cwL,uYoq, quam supra cuvegyo«. Ei igitur commendat vd« mpeo- 
8uci9ac, sive cde mpoxaDruevag, viduas nempe seniores, ut eas 
vocat Ferrandus diaconus, quae in convertendis ad Christum 
feminis aliis plurimum laboraverant. Commendat autem in hoc, 
ut habeant, unde se et suos honeste sustentent. In Iudaea non 
fuerant necessariae aut mpsoQUcies tales, aut etiam feminae 914- 
xovot, quia liberior ibi viris erat aditus ad feminas. In Graecia 
clausae gynaeconitis itaque feminae per feminas prima christiani- 
smi cognitione imbui, et sic ad Ecclesias pertrahi debebant. 
Eaedem wpeofuci9e; mulieribus conversis erant cwpoviecptat, 
morumque inspectrices et magistrae ». 

Et Rosenmüllerius (Schol. in Ep. ad Phil. tv. 3.) ait: « Zufvyoc 
non tantum dicitur de matrimonio iunctis, verum etiam de col- 
legis, ut sit pro ouvepy óc. Intelligit igitur episcopum, vel primum 
inter presbyteros Philippenses. Epaphroditum nonnulli fuisse 
existimant, ad quem per amoecpoQY, se vertat oratio, tamquam 
praesentem, ubi epistola haec in Ecclesia Philippensium legere- 
tur. Alii euZuyov existimant fuisse nomen proprium ». (1) 


(1) D. Whitby D. D. haec habet (A comment. on the Gospels and Epistles 
of the New Test. Philipp. 1v. 3.). Xoloy:, Yoke-fellow. — «'That this yoke-fellow 
cannot be Paul's wife is certain; because he declares himself an unmarried man, 
I Cor. vi. 7. i. e., either a virgin or a widower. Secondly, because a woman 
cannot be styled (4v7zs:£, but yvzsía suluyz. It is unlikely he should mean Epa- 
phroditus, he being not then at Philippi, but with him at Rome (ver. 18.): it may 
be therefore one of the rulers of the church, whom he saluted in front of this 
epistle ». 

Lic. Aug, Wiesinger (In continuation of the work of Olshausen, Philipp. iv. 
2. 3. transl. from the German b» Rev. J. Fulton A. M., Garwald, Edinburgh, 1851. 
pag. 125). adnotat: « The expression sobvyos, properly 'joined to the same yoke', 
hence 'partner', *fellow labourer', occurs only here, though the figure from Tvyóq 
is common in various applications....... As to the question who the person is 

e) Demum verba Pauli nobis obiecta non esse ad uxorem 
eius referenda rectissime infertur ex aliis eiusdem Apostoli verbis, 
I.ad Cor. vir. 7.8.: « Volo enim omnes vos esse sicut meipsum.... 
Dico non nuptis et viduis: bonum est illis 5$ sic permaneant, si- 
cut et ego ». 

4. Apostolus, I. ad Tim. iv. 1-3., praedicens doctrinam « pro- 
bibentium. nubere », eam appellat doctrinam daemoniorum. — Ergo 
matrimonium iure divino ita liberum est, ut a nemine ulli prohi- 
beri possit. 

Resp. Dist. 4nt. — Doctrinam prohibentium nubere damnat 
Apostolus in eo sensu quo postea haeretici, ut Tatianistae, Mar- 
cionitae, Manichaei docturi essent de nuptiis, eas esse malas et 
prohibitas, ut aiunt Aug. lib. 30. cont. Faustum c. 4., Ambros., 
Chrysost. in illum locum Apostoli C. secus N. — Ecclesia vero 
nuptias non damnat ut malas sicut illi haeretici, nec absolute 
eas prohibet, sed solum sub conditione libera; liberrimam enim 
facultatem relinquit omnibus nubendi absolute, et solum exigit, 
ut ii, qui ordinari, vel ad dignitatem sacri ministri promoveri ve- 
lint sponte, promittant continentiam. Uti ergo neminem cogit ad 
sacros ordines, sic neque ante eos ad continentiam: et qui libere 
sacros ordines suscipit, hoc ipso etiam sponte continentiam am- 
plectitur. 

s. Apostolus, ad Hebr. xir. 4., ait: « Honorabile connubium 
in omnibus et thorus immaculatus ». — Ergo et sacerdotes uti 
coniugii iure libere possunt. 

Resp. N. Cons. — Falsum enim est Apostoli textum sic intel- 


whom the apostle here addresses, to this all imaginable answers have been given. 
It is the wife of the apostle say some, misled by a false interpretation of I. Cor. 
Ix. 5., comp. I. Cor. vir. 7., or according to others, it is the husband of one of 
the women, and go forth. Those opinions are alone worthy of notice according 
to which the person here addressed is either Epaphroditus, or a person set over 
the church at Philippi, into whose hands te epistle was probably first put, or that 
according to which c)Lvy: is treated as a proper name, the appellative signification 
of which is indicated by Yvzsts, of the same nature as the play on the name 
Onesimus, which occurs at Philem. 1i:. There is least to be said in favour of 
the first view, for it is scarcely to be supposed that the apostle would address by 
letter Epaphroditus, who was still with him, and who is not included among those 
for whom the epistle was intended (comps also m. 25—-3o.). The second is the 
most probable, unless it be thought preferable to take gützuyc as a proper name, 
a view which was not unknown to Chrysostom, and has most recently been ado- 
pted by Meyer. What Van Hengel has objected to it is without weight ». 

ligi, quasi nullum hominum ordinem a coniugio exclusum esse 
voluerit, ac proinde omnibus licitum sit connubium et honora- 
bile, etiam clericis maioribus, eis nempe qui sponte continentiam 
voverunt, aut coelibatus legi collum submisere. Et certe si sic 
Apostoli verba exposueris ac v0 in omnibus pro singulis perso- 
nis supponere velis, sequitur etiam inter fratres et sorores, inter 
matres et filios, honorabile esse connubium: quo quid a natura 
magis alienum, nedum a veritate fingi potest? Honorabile itaque 
intelligimus connubium in omnibus quae ad ipsum pertinent, sive 
prolem, sive fidem, sive sacramentum spectemus: — vel, hono- 
rabile in omnibus, id est, apud omnes, quasi dicat Apostolus, 
interprete S. Fulgentio, « neminem debere coniugium infamare, 
etiamsi virginitatem sancte colat ». — Vel denique in omnibus 
legitime coniunctis, sive sint iuvenes, sive senes, sive pauperes, 
sive divites, sive Iudaei, sive Graeci, « connubium est honorabile, 
et thorus immaculatus ». Et hae quidem expositiones commodae 
sunt, si locus Apostoli enuntiative intelligatur. 

Sed praeceptive esse intelligendum, interpretes doctissimi cen- 
sent, ut hoc modo ad coniugatos referatur: « Coniugium sit in 
omnibus vobis honorabile, et thorus immaculatus »; id est, prae- 
cipio vobis, quicumque in coniugio vivitis, ut ei quem par est 
honorem habeatis, nec coniugii fidem violetis, nec aliquid perpe- 
tretis, quo thori coniugalis puritas inquinari possit. Illa igitur 
Apostoli verba praeceptum continent commendans coniugii fidem 
legitimumque usum. Paulum enim hic praecepta morum tradere 
verba immediate sequentia pene evidenter ostendunt: « Fornica- 
tores », inquit, « et adulteros iudicabit Deus »: quasi rationem red- 
dat cur honestum coniugii usum praeceperit his verbis: « Hono- 
rabile connubium in omnibus et thorus immaculatus ». 

Sed quoquo modo accipiatur, certe de sacerdotibus, aut de 
his qui virginitatis votum emiserunt, intelligi non posse ex omnium 


Patrum doctrina colligitur. S. Chrysostomus ad Theodorum lapsum 
ita scribit: « Legitima et iusta res est coniugium ; et ipse confi- 
teor: *honorabile connubium', inquit, *et cubile immaculatum': 
sed tibi iam non est integrum connubii iura servare. Caelesti 
enim Sponso semel iunctum, illum relinquere, et uxoris laqueis 
implicari, adulterii crimen incurrere est: quamvis millies hoc ipsum 


nuptias voces, ego tamen et adulterio illud tanto peius affirmo, 
quanto maior ac melior mortalibus Deus ». 


566 DE ORDINE. 


6. Cum ageretur in Concilio Nicaeno de nova lege inducenda, 
qua illi qui essent sacris initiati non uterentur. uxoribus legitime 
sibi ante ordinationem consociatis, Paphnutius, episcopus Aegyptius, 
ac singulari castimonia commendatissimus, vehementer vocifera- 
tus est: grave hoc iugum clericis: et sacerdotibus non esse im- 
ponendum, ac satis esse ut qui in clerum fuissent ascripti iuxta 
veterem Ecclesiae traditionem iam non amplius uxorem ducerent. 
Ita referunt Socrates, Hist. Eccl. l. r. cap. 1r., et Sozomenus Hist. 
Eccles. libr. zr. cap. 23., qui addunt quod in Paphnutii sententiam 
concedentibus universi Concilii Patribus, controversia sedata est, 
et potestas permissa cuique pro arbitratu ab uxorum consuetu- 
dine abstinendi. 

Resp. — a) Historiam Paphnutii ceu fabulam reiiciunt Baro- 
nius, Bellarminus, Arcudius, Thomassinus, Muratorius, Bollandi- 
stae, aliique eruditissimi scriptores rerum ecclesiasticarum. 

b) Admissa etiam historia ut vera, Patres Nicaeni id solum 
voluerunt, non esse poenis animadvertendum in clericos, qui con- 
tinentiam non servabant cum uxoribus, ex oeconomia quadam ne 
maius malum redderent quasi dissimulando malum, quod inva- 
luerat, cui vix mederi se posse credebant. 

Quapropter, narratio Socratis atque Sozomeni Protestantibus 
nullatenus patrocinatur, qui contendunt posse ordinibus sacris 
initiatos inire coniugium. 

7. Synodus Ancyrana, an. 314. Can. IO. permisit ut in officio 
manerent diaconi qui in sua ordinatione protestati essent velle 
se nuptias inire, dein vero uxores duxissent. 

Resp. — Concilium Ancyranum illos spectabat qui ad ordi- 
nationem repugnantes veluti rapiebantur, prout non raro illa ae- 
tate contingebat. Etenim qui renitentes adducebantur ad susci- 
piendam manuum impositionem, quandoque sive ex animo, sive 
ad ordinationem vitandam, affBrmabant sibi haud possibilem esse 
perfectae castitatis custodiam: de iis mota fuit quaestio an per 
manuum impositionem adstricti essent ad coelibatum, et a con- 
iugio in perpetuum exclusi: et eis Áncyrana Synodus veniam 
fecit, ut matrimonium inirent. 

8. Sacro ministro licebit saltem uxorem ducere, si post su- 
sceptos ordines sacros ipsi ob vehementes tentationes periculum 
sit incontinentiae ; ait enim Apostolus, I. ad Cor. vit. 2., « pro- 
pter fornicationem autem unusquisque uxorem suam habeat ». 

Et ibid. v. 9.: « Si non se continent, nubant; melius enim est nu- 
bere, quam uri ». — Ergo. 

Resp. N. Ant. — Apostolus enim, primo testimonio cit., de 
coniugatis loquitur, qui cum in infidelitate duxissent uxores, post 
conversionem dubitabant, an iis uti liceret; atque his respondet, 
ut unusquisque uxorem suam retineat et coniugale debitum red- 
dat. Ita explicant Tertull. Hieron., alique Patres; et probatur 
ex contextu; nam vers. 5. ait: « nolite fraudare invicem, nisi forte 
ex consensu ad tempus, ut vacetis orationi; et iterum revertimini 
in idipsum, ne tentet vos satanas propter incontinentiam vestram ». 
Haec autem solos coniugatos spectant. 

Altero vero testimonio Apostolus solutos alloquitur, sed eos 
tantum qui nullo voto sunt impediti, et his quidem solum sua- 
det matrimonium, non praecipit; ait enim: « hoc autem dico se- 
cundum indulgentiam, non secundum imperium »; quibus suppo- . 
nit eos adhuc aliis modis superare posse tentationes, quam solo 
matrimonio. — Non autem hic ab Apostolo comprehendi etiam 
voto obstrictos, patet ex I. ad Tim. vers. 12. ubi de viduis, quae 
post datam Christo promissionem fidei, sive pactum servandae 
continentiae, volebant nubere, dicit: « Habentes damnationem, 
quia primam fidem irritam fecerunt ». 

9. Quid ergo remedii clericis, si post ordines continentiam 
servare non possint? Ergo necesse est eos perire? 

Resp. — 4) Quid remedii marito, si ob infirmitatem uxoris 
uti matrimonio non possit, et tamen tentetur incontinentia ? 

b) Quilibet, si continere se velit, potest, modo debita reme- 
dia adhibeat. Oret, sobrietatem colat, pericula fugiat, aliaque prae- 
stet quae a magistris vitae spiritualis praescribuntur, et divina 
adiuvante gratia vota Deo reddet quae promiserat. 

Denique, mala quae coelibatum consequi iactant adversarii, 
vel, ut verbis utar P. Hurter (Theol. Dogm. tom. 3. n. 6538.), 
4) — exaggerata aut etiam conficta sunt; vel P) — retorqueri pos- 
sunt in quemlibet vitae statum, etiam in ipsum matrimonium; 
probant siquidem solum, nihil sub sole esse perfectum, atque ho- 
mines, quamdiu hic vivunt, admodum esse fragiles. Hinc c) — si 
nimis urgentur, sequeretur quoque, licita esse adulteria, polyga- 
miam etc. nam matrimonium unius cum una idque indissolubile 
multa etiam ex hominum malitia consequuntur incommoda et 
mala. Ceterum d) — consulimus hisce orbis curatoribus, ut eos 

belle Chrysostomus, de virg. n. 14., vocat, ut prius quam ex ocu- 
lis cleri eruant festucam malorum, quae coelibatum propter ho- 
minum fragilitatem subinde consequuntur, ad crimina sive propria, 
sive aliorum coniugatorum respiciant, cum fatente ipso Voltaire 
(apud de Maistre, du Pape libr. 3. cap. 3.) vel tristissimis Eccle- 
siae temporibus laici etiam coniugati clericis non coniugatis sem- 
per peiores fuere. 


DE MATRIMONIO 


NOTIONES PRAEVIAE 


Matrimonium: ab initio, ut naturalis coniunctio ad propagan- 
dum genus humanum, a Deo institutum, in nova lege ad digni- 
tatem veri et proprie dicti sacramenti a Christo evectum fuit: — 
prius igitur quam matrimonium ut est sacramentum consideretur, 
pauca saltem quae matrimonium secundum se et ut est in ofh- 
cium naturae spectant praemittenda sunt. 

Et in primis ad nomen quod attinet, matrimonium «ex hoc 
appellatum est», ait S. Augustinus, l. r9. contra Faustum c. 26., 
«quod non ob aliud debeat femina nubere, quam ut mater fiat ». 
— Nuptiae vero ad significandum matrimonium dicuntur a velo, 
quo caput sponsae, vive apud hebraicum populum, sive inter 
gentes, obvolvi solebat in matrimonii celebratione. — Connubium 
etiam eadem ratione, a nubo seu velo derivatum, ad unionem 
matrimonialem designandam adhibetur. — Demum matrimonium 
vocatur coniugium a coniungendo, eo quod cum viro uno quasi 
iugo legitima mulier adstringatur. 

Matrimonium in officium naturae duplici ratione sumitur, sci- 
licet, active seu in fieri quatenus actione transeunte perficitur, et 
passive seu in facto esse quatenus status est ex illa actione resul- 
tans atque permanens. | 

Matrimonii active sumpti definitio haec communiter inter theo- 
logos antiquiores recepta fuit: — Contractus legitimus quo mas 
et femina, iure habiles, mutuo sibi tradunt ius in corpora in or- 
dine ad actus ex se aptos ad generationem prolis, et se obligant 
ad individuam vitae societatem. — Passive autem sumptum, sive 
in facto esse, !matrimonium ab iisdem theologis, definiebatur : — 
Viri et mulieris coniunctio maritalis inter personas legitimas, in- 
dividuam vitae consuetudinem retinens. Coniunctio dicebatur, sci- 

licet, in esse et habitualiter permanens; maritalis, ad significandam 
potestatem utriusque coniugis in corpus alterius; imier legitimas 
personas, quoniam ii qui ex legibus quibus matrimonia reguntur 
a nuptiarum coniunctione exclusi synt, matrimonium inire non 
possunt, et si Mlud inire tentaverunt, validum seu verum matri- 
monium certe non fuit; individuam vitae consuetudinem retinens, ad 
declarandam indissolubilis vinculi naturam, quo vir et uxor col- 
ligantur. 

Recentioribus quibusdam theologis sequentes magis definitio- 
nes arrident: — Matrimonium ins fieri est contractus quo vir et 
mulier coniunguntur in unum procreandae et educandae prolis 
principium: — matrimonium 75 facto esse est legitima viri et mu- 
lieris societas in unum procreandae et educandae prolis principium. 

Verum hae definitiones, secundum sensum, ab aliis quas re- 
tulimus sane non differunt. In omnibus enim exprimitur nota 
quae societatem matrimonialem a ceteris societatibus omnino 
discernit; nimirum quod constituta sit ut coniunclio maritalis, ac 
proinde sit societas in qua principium completum habeatur pro- 
creandae prolis et educandae, in qua potestas data sit utrique 
coniugi in corpus alterius in ordine ad filiorum procreationem. 
— Quod et primus humani generis parens, divino instinctu ma- 
trimonii perpetuum indissolubilemque nexum pronuntians, indi- 
cavit cum dixit (Gen. i. 24.)): « Relinquet homo patrem suum 
et matrem et adbaerebi! uxori suae, et erunt duo in carne una ». 
Quibus verbis tum permanentem et. indissolubilem societatem. viri et 
mulieris, tum. unitatem. principii generativi seu carnis designavit. 

Ex dictis quas subiungimus deductiones, sponte veluti sua, 
fluunt: — 

I. Essentia matrimonii active sumpti, prout est contractus, 
consistit in mutuo maris et feminae, si lege habiles sint ad con- 
trahendum, consensu exterius expresso, quo mutua traditio fit 
iuris ad actus coniugales exercendos. Ratio patet: omnis enim 
contractus essentialiter est duorum vel plurium in idem consen- 
sus externe expressus; et traditio mutua iuris ad' actus coniuga- 
les determinat specificam naturam contractus matrimonialis. 

2. Essentia matrimonii passive sumpti, seu ia facto esse, con- 
sistit in vinculo ex contractu resultante, quo vir et mulier con- 
iuncti permanent in uno procreandae et educandae prolis prin- 
cipio per matrimonii contractum constituto. 

3. Usus matrimonii licitus est et per se honestus: — Deus 
enim naturam humanam ita condidit ut in ratione principii fe- 
cundi ad sui propagationem neque in mare seorsim, neque in 
femina reperiatur, sed in utriusque coniunctione et voluit ut per 
usum matrimonii, in quo illud principium aptum ad sóbdliszpro- 
creationem et educationem invenitur, genus humanum propage- 
tur. — «Et creavit Deus hominem ad imaginem suam... ma- 
sculum et feminam creavit eos. Benedixitque illis Deus, et ait: 
Crescite et multiplicamini, et replete terram » (Gen. r. 27. 28.). 
— «Respondens [Iesus] ait eis: Non legistis, quia, qui fecit ho- 
minem ab initio, masculum et feminam fecit eos?-et dixit: 
Propter hoc dimittet homo patrem et matrem, et adhaerebit 
uxori suae, et erunt duo in carne una: itaque iam non sunt duo 
sed una caro. Quod ergo Deus coniunxit, homo non separet » 
(Matth. xix. 4-6.). 

4. Usus seu actus coniugalis non est de essentia matrimonii 
quomodocumque sumpti: — usus enim et operatio rei non est 
de eius essentia, cum res ad eius usum et operationem pyaesup- 
poni debeat. — Adamum inter et Evam verum matrimonium fuit 
antequam e Paradiso eiecti commiscerentur; et verum ac proprii 
nominis matrimonium fuit, ut ex Scripturis et ex Patrum do- 
ctrina patet, inter Sanctum Iosephum et Beatissimam Virginem 
Mariam, inter quos nullam prorsus coniunctionem coniugalem 
intercessisse fide tenemus. 

5. Matrimonium stare potest cum proposito, immo etiam cum 
simplici voto non utendi emisso, sive ante, sive post matrimonium. 
Propositum namque aut non utendi votum, ut patet, attingit 
usum tantum matrimonii, nec impedit traditionem mutuam iuris 
in corpora ad actus coniugales quae e$sentialiter requiritur in 
matrimonio. Praeterea ius jllud in actu primo ad usum corporis 
alterius dici nequit oit caf ac prorsus inutile, cum praestet 
I. ut neutra pars sine compartis iniuria possit alteri dare usum 
sui corporis. 2. Ut si copula fiat inter eos qui cum mutua tradi- 
tione iuris statuerant non uti matrimonio, vel votum hac de re 
emiserant, copula haec coniugalis sit non fornicaria, et proles ex 
hac copula non sit illegitima. 3. Ut possit licite ius traditum ad 
usum matrimonii in actum redigi proposito illo mutuo non am- 
plius perdurante, aut voto sublato. 

Matrimonium iam a mundi exordio sacramentum fuisse aiunt 

Patres, si nomen sacramenti lato sensu accipiatur, nempe prout 
quodcumque rei sacrae signum significat. Etenim. primum Adami 
et Evae, in statu innocentiae, matrimonium, et deinceps matri- 
monium in statu naturae lapsae, ante Christi adventum celebra- 
tum, typus erat rei sacrae, scilicet unionis Christi cum Ecclesia; 
mystice enim significabat Filii Dei e sinu Patris humanae naturae 
assumptione in terras futurum adventum, et cum Ecclesia sua 
indissolubili amoris vinculo futuram coniunctionem. 

Quam matrimonii primitus instituti et ante Christi adventum 
celebrati significationem, Patres nonnulli et scripturarum inter- 
pretes celeberrimi aiunt Paulum Apostolum declarare voluisse in 
Epistola sua ad Eph., v. 31. 32., his verbis: « Propter hoc relin- 
quet homo patrem et matrem suam, et adhaerebit uxori suae, et 
erunt duo in carne una. Sacramentum hoc magnum est; ego 
autem dico in Christo et in Ecclesia [£y 8& Aéro el; Xpuovóv, 
x&t eig 77V ExXXmotav]». 

« Magnum sacramentum ipse [Paulus] dicit », in hunc locum 
S. Ioannes Chrysostomus (Homil. 20.) inquit, « quia magnum 
quid et admirabile tacite significavit beatus Moyses, imo vero 
Deus: interim autem dicit, in Christo dico, quoniam et ipse di- 
misso Patre descendit, et venit ad sponsam, et factus est in 
spiritum unum: Qui adbaeret enim. Domino, est unus. spiritus (I. 
Cor. v1. 17.) ». 

Et S. Hieronymus, Commentar. in Epistolam ad Ephesios, 
lib. 2. c. 5. vers. 31., postquam  animadverterit Apostolum verba 
ila «propter hoc relinquet homo» etc. desumpsisse ex Vetere 
Testamento, prosequitur: «Idipsum autem per allegoriam in 
Christo interpretatur, et in Ecclesia: ut Adam Christum, et Eva 
praefiguraret Ecclesiam. Factus est enim novissimus Adam in 
spiritum vivificantem (I. Cor. xv. 45.). Et quomodo de Adam et 
uxore eius omne hominum nascitur genus, sic de Christo et 
Ecclesia omnis credentium multitudo generata est. Quae unum 
Ecclesiae corpus effecta, rursum in latere Christi ponitur (Ioan. 
XIX. 34.), et costae locum replet (Gen. 1.21.) et unum viri 
corpus efhcitur, ipso Domino id in Evangelio postulante: *Pater, 
da, ut quomodo ego et tu unum sumus; sic et ipsi in nobis 
unum sint ' (Ioan. xvrr. 21.) ». — Et paulo post: « Primus enim 
homo, et primus vates Adam, hoc de Christo et Ecclesia pro- 
phetavit: quod reliquerit Dominus nostet atque Salvator Patrem 

suum Deum, et matrem suam coelestem Ierusalem, et venerit ad 
terras propter suum corpus Ecclesiam et de suo eam latere fa- 
bricatus sit (Ioan. xix. 34.), et propter illam Verbum caro factum 
sit (Ioan. 1. 14.) ». 

Porro Matrimonium quod ab initio fuit contractus naturalis, 
typice repraesentans futuram Christi et Ecclesiae coniunctionem, 
iam ex Christi institutione factum est in nova lege signum pra- 
cticum sanctificationis, seu signum ex opere operato conferens 
rite dispositis gratiam sanctificantem, ac proinde veri et proprii 
nominis nóvae legis sacramentum. Et hoc sequenti articulo de- 
monstrabimus. 


ARTICULUS PRIMUS 


De existentia sacramenti matrimonii. 


Haereticos veteres, Gnosticos, Manichaeos et alios, cum dixe- 
rint matrimonium a Deo non esse et nuptias ut malas damna- 
verint, veritatem sacramenti matrimonii negavisse patet, Novatores 
vero saeculi XVI., licet honestatem et originem divinam matri- 
monii ultro fateantur, eidem tamen dignitatem veri sacramenti 
eripere conati sunt. 

Adversus haereticam eorum doctrinam, Concilium Tridentinum 
sess. 24. can. I. definivit: «Si quis dixerit, matrimonium non esse 
vere et proprie unum ex septem legis evangelicae sacramentis a 
Christo Domino institutum, sed ab hominibus in Ecclesia inven- 
tum, neque gratiam conferre anathema sit ». 

Ad veritatem itaque fidei defendendam proponitur 


THESIS I. 


Matrimonium est vere et proprie legis evangelicae sacramentum. 


I. Celebre testimonium Scripturarum, in quo veritas quam 
defendimus innuitur, ut Synodus Tridentina docuit (sess. 24., 
prooemio de matrimonio), est illud Pauli in Epistola ad Ephesios, 
v. 22-32. 

Apostoli haec sunt verba: « Mulieres viris suis subditae sint, 
sicut Domino, quoniam vir caput est mulieris, sicut Christus caput 

est Ecclesiae: ipse salvator corporis eius. Sed sicut Ecclesia sub- 
lecta est Christo, ita et mulieres viris suis in omnibus. Viri, di- 
ligite uxores vestras, sicut et Christus dilexit Ecclesiam, et se- 
ipsum tradidit pro ea, ut illam sanctificaret, mundans lavacro 
aquae in verbo vitae, ut exhiberet ipse sibi gloriosam Ecclesiam, 
non habentem maculam aut rugam, aut aliquid huiusmodi, sed 
ut sit sancta et immaculata. Ita et viri debent diligere uxores 
suas, ut corpora sua. Qui suam uxorem diligit, seipsum diligit. 
Nemo enim unquam carnem suam odio habuit, sed nutrit, et fovet 
eam, sicut et Christus Ecclesiam: quia membra sumus corporis 
eius, de carne eius et de ossibus eius. Propter hoc relinquet homo 
patrem et matrem suam, et adhaerebit uxori suae; et erunt duo 
in carne una. Sacramentufn hoc mágühum est, ego autem dico in 
Christo et in Ecclesia ». 

Iam vero ex his verbis deduci posse contendimus matrimo- 
nium christianorum esse signum collativum gratiae sanctificantis 
cum iure ad gratias actuales ut munera quae ex matrimonio as- 
sumunt implere valeant. — Hoc si ex Apostoli verbis mox citatis 
deduci poterit, sane patebit iisdem innui, et ex illis posse de- 
duci matrimonium vere et proprie legis evangelicae sacramentum 
esse: cum in hac lege vere et proprie sacramentum appelletur 
signum, quod vi sua instrumentali, ex opere operato, conferat gra- 
tiam sanctificantem cum iure ad speciales gratias actuales a Deo 
conferendas. 

Deduci autem posse ex verbis mox citatis, Apostolum docuisse 
matrimonium christianorum esse signum gratiae sanctificantis col- 
lativum, constat quia 

I. In illis verbis de coniugio christianorum loquitur. Nam etsi 
admitti possit, ut superius declaravimus, Apostolum in ultima 
parte textus citati alludere ad matrimonium protoparentum, et 
dicere illad, omneque deinceps matrimonium usque ad Christi 
adventum, fuisse typum futurae unionis Christi cum Ecclesia 
sua; — indubium tamen est id Apostolum dixisse occasione sumpta 
ab officiis fidelium coniugatorum, de quibus loquebatur, et quae 
inculcabat; ac proinde in toto contextu, ex quo argumentum de- 
sumimus, de christianorum matrimonio Apostolum loqui; et in 
ultima parte textus non solum de quocumque matrimonio legitimo 
ab origine mundi celebrato usque ad Christi adventum, sed etiam, 
immo praecipue de matrimonio fidelium. 

Et sane illos alloquitur Apostolus, quibus Epistola eius directa 
fuit: haec vero, ut vers. r. cap. 1. eiusdem Epistolae legimus missa 
fuit « omnibus sanctis, qui sunt Ephesi, et fidelibus in Christo 
lesu ». — Illis omnibus, in cap. v., dixerat et commendaverat 
(vv. 8-10.; 18-21.): « Eratis enim aliquando tenebrae, nunc au- 
tem lux in Domino. Ut filii lucis ambulate; fructus enim lucis 
est in omni bonitate, et iustitia et veritate, probantes quid sit be- 
neplacitum Deo.....Implemini Spiritu Sancto, loquentes vobis- 
metipsis in psalmis, et hymnis et canticis spiritualibus: cantantes 
et psallentes in cordibus vestris Domino, gratias agentes semper 
pro omnibus, in nomine Domini nostri Iesu Christi, Deo et Patri. 
Subiecti invicem in timore Christi ». — Et statim, post haec quae 
respiciunt omnes fideles in quocumque statu inveniantur, moni- 
tiones et adhortationes suas dirigit Apostolus ad coniugatos fi- 
deles (v. 22, et seq.): « Mulieres viris suis subditae sint, sicut 
Domino, quoniam vir caput est mulieris, sicut Christus caput est 
Ecclesiae. .. .. Viri diligite uxores vestras, sicut et Christus dilexit 
Ecclesiam, et seipsum tradidit pro ea » etc. 

Cum igitur (ver. 31.) Paulus refert haec verba Geneseos: « Pro- 
pter hoc relinquet homo patrem et matrem suam et adhaerebit 
uxori suae et erunt duo in carne una»; et addit (ver. 32): « Sa- 
cramentum hoc magnum est: ego autem dico in Christo et in 
Ecclesia »; — declarat omne quidem legitimum coniugium fuisse 
et esse signum magnum rei sacrae, nimirum coniunctionis Christi 
cum Ecclesia; sed ita tamen ut coniugia quae hanc coniunctio- 
nem praecesserant, eam imperfecto modo futuram adutnbrarent; 
matrimonia vero fidelium in nova lege perfecte eamdem unionem 
iam factam repraesentarent. 

2. Ex verbis Apostoli deduci potest matrimonium fidelium 
esse signum vi $ua instrumentali conferens gratiam sanctificantem. 

Quod primo ex praecedenti conclusione merito inferimus. — 
Nam si verum est, quod non ambigitur, Christum Dominum Ec- 
clesiae sponsae suae, quam sanctificavit et iugiter sanctificat, per 
gratiam coniunctum esse; — Christus enim, ut ait ipse Aposto- 
lus, verbis superius citatis, « dilexit Ecclesiam, et seipsum tradidit 
pro ea, ut illam sanctificaret... ut exhiberet ipse sibi gloriosam 
Ecclesiam non habentem maculam aut rugam, aut aliquid huius- 
modi, sed ut sit sancta et immaculata »; et in alio loco eiusdem 
Epistolae (tv. 16.): « Christus, ex quo totum corpus [Ecclesiae] 

compactum et connexum per omnem iuncturam subministrationis, 
secundum operationem in mensuram uniuscuiusque membri, aug- 
mentum corporis facit in aedificationem sui in caritate »; — si, 
inquam, Christus gratia sanctificante, et iugi influxu gratiarum 
Ecclesiae suae dilectae coniunctus est; — quoniam matrimonium 
fidelium hanc coniunctionem perfecte repraesentat, recte inferi- 
mus, per hoc matrimonium in nova lege conferri a Deo coniu- 
gibus fidelibus, rite dispositis, gratiam sanctificantem et ratione 
eiusdem christiani connubii deinde dari gratias actuales quibus 
coniuges status matrimonialis onera ferant, munera impleant, et 
hac impletione sanctificentur. 

Vetera connubia, imperfecte futuram. coniunctionem. Christi et 
Ecclesiae significare debebant, ideoque non requirebant ut in eorum 
celebratione Deus vi signi coniugibus sanctificantem gratiam in- 
funderet; — coniugia vero fidelium in nova lege, ad perfecte con- 
1unclonem quae existit inler. Christum. et. Ecclesiam. repraesentandam , 
requirunt ut Deus coniugibus christianis gratiam tribuat, qua Chri- 
stus, eo quod Ecclesiam sibi desponsayit, eidem Ecclesiae coniunctus 
est. Hinc Deus, auctor omnis coniugii, cum voluerit matrimonium 
christianorum esse signum perfecte repraesentans unionem super- 
naturalem per gratiam quae intercedit inter Christum et spon- 
sam eius Ecclesiam, vi matrimonu, idest, signi, christianis rite 
dispositis, quos matrimonio coniungit, gratiam sanctificantem elar- 
gitur, sine qua supernaturalem illam unionem perfecte non reprae- 
sentarent. 

Conclusio haec confirmatur et illustratur sequenti pacto. — Si 
christianorum coniugium significat speculative tantum. unionem 
quae per gratiam sanctificantem adest Christum inter et Eccle- 
siam, et practice non confert coniugibus gratiam sanctificantem ; 
coniugium christianum i5 ratione signi coniugiis ante Christum 
legitime celebratis non praestat, quoniam et illi eamdem unionem 
speculative significabant. Sed hoc nequit admitti: ex verbis enim 
Pauli superius citatis aperte constat matrimonium christianorum 
perfectiori ratione unionem iam factam inter Christum et Ec- 
clesiam repraesentare. — Ergo matrimonium christianorum non 
modo speculative, sed etiam practice hanc unionem significat, 
quatenus nempe confert vi sua ilam gratiam sanctificantem , 
qua Christus Ecclesiam sanctificavit et sibi in perpetuum de- 


sponsavit. 
Praeterea, alia demonstratio eiusdem enunciati deduci optime 

potest ex muneribus quae, iuxta doctrinam Apostoli, ratione ma- 
trimonii fidelibus coniugatis omnibus incumbunt. 

Uxoris munera expresse docuit Apostolus, vv. 22-24. — Uxor, 
inquit, in mente et in corde impressum hoc habeat, nimirum, se, 
statu suo, Ecclesiam Christi repraesentare; et huic repraesenta- 
tioni debere esse fidelem. Sicut ergo Ecclesia supernaturaliter Chri- 
stum reveretur, Christum amat et colit; ita uxor, supernaturali 
obedientia et dilectione, sit subdita viro suo, ab eo veluti a capite 
pendeat, ipsi confidat, tamquam tutori et servatori, ipsum diligat 
tamquam nobiliorem sui partem, ipsi fideliter obediat, ipsum re- 
vereatur. 

Vicissim viri coniugati munera expressit Apostolus, vv. 25-29. 
— Vir coniugatus, ait Paulus, in se imaginem Christi refert spon- 
sae suae Ecclesiae indissolubili vinculo iam coniuncti; ideoque, 
amor Christi erga Ecclesiam, exemplar et regula sit amoris quo 
maritus uxorem suam prosequatur. Ámet itaque christianus vir 
uxorem suam, sed pure, supernaturaliter, sancte; — amet vigi- 
lanter et laboriose, sed praecipue in uxorem suam christianas 
virtutes suspiciat, et curet, quantum in se est, ut ea illas ac- 
quirat, et in illis excellat; — amet, sed auctoritatem ab amore non 
separet, sicut Christi auctoritas et amor in Ecclesiam suam sunt 
inseparabiles. 

Sed munera haec a coniugibus christianis, ratione matrimonii 
quo ligantur suscepta, impleri nequeunt, ut patet, sine auxiliis 
supernaturalibus et charitate, quae a gratia sanctificante non dis- 
iungitur: Deus autem non deest in necessariis, nec imponit ob- 
ligationes, quin simul, unde impleri possint, conferat. — Ergo 
cum Deus, coniugibus christianis, ratione matrimonii in nova lege 
suscepti, munera imponat, quae impleri nequeunt sine auxiliis 
supernaturalibus, et charitate quae a gratia sanctificante non se- 
paratur; Deus ipse infundit coniugibus christianis matrimonium 
celebrantibus gratiam sanctificantem cum charitate, et eisdem con- 
iugibus cum gratia, vi signi sacri seu matrimonii infusa, dat ius 
ad gratias actuales quibus munera unionis eorum coniugalis im- 
plere et actus illarum supernaturalium virtutum in coniugali statu 
perficere valeant, quibus christiani coniuges Christum Ecclesiae pe- 
renniter coniunctum eamque supernaturali ac perfectissimo amore 
diligentem vere repraesentent. 

II. Alius Scripturarum locus in quo, iuxta Patrum interpre- 

tationem, declaratur sanctitas christiani connubii, quod gratiam 
confert fidelibus contrahentibus, ad eorum sanctificationem, est 
illud Ioan. i. in quo narratur Christum nuptiis in Cana Galilaeae 
celebratis adfuisse et ea occasione primum miraculum, quo glo- 
riam suam manifestavit, edidisse. 

Hac de re testimonia Patrum audiamus. 

Sancti Cyrilli et Concilii Alexandrini Epistola Synodica Ne- 
storio directa et approbata in Oecumenica Synodo Ephesina, duo- 
decim continens anathematismi capitula, paulo ante anathemati- 
smos, (Labbe, t. 3. p. 417.), haec habet: «Illud quoque quod dictum 
est, in tristitia paries filios, ipse [Christus] dissolvens, verum esse 
monstravit quod prophetae voce praedixerat: absorpta est mors 
in victoria; et iterum, abstulit Deus omnem lacrymam ab omni 
facie. Propter hanc etenim causam dicimus eum dispensatorie et 
ipsis benedixisse tunc nuptiis cum in Cana Galilaeae, cum sanctis 
vocatus Apostolis, adesse dignatus est ». 

Hanc doctrinam idem S. Cyrillus fusiori calamo declaravit in 
Commentariis suis super Evangelium S. Ioannis. Nam, l. 2. in 
illa verba: « Et die tertia nuptiae factae sunt in Cana Galilaeae; 
et erat mater Iesu ibi. Vocatus est autem et Iesus et discipuli 
eius ad nuptias », inquit: « Opportune ad patranda miracula Chri- 
stus aggreditur, licet fortuito ad ea vocatus videatur. Nam cum 
nuptiae celebrarentur, caste nimirum et honeste, adest quidem 
mater Salvatoris, sed et ipse una cum discipulis suis invitatus 
venit, non tam epulaturus, quam ut miraculum faceret, ac pro- 
pterea generationis bumanae principium sanctificaret, quod ad carnem 
. nimirum attinet. Conveniebat enim ut qui naturam ipsam hominis 
renovaturus ac totam in meliorem statum revocaturus erat, non 
solum iis qui iam in ortum vocati erant benedictionem impertiret, 
sed ei is quoque qui postea masciluri. essent gratiam rU bii , 
eorum ortum sanctum. efficeret ». 

Eamdem doctrinam exponit S. Augustinus (Tract. 9. in Ioan. 
n. 2.). « Ad hoc ergo Dominus », inquit, «invitatus venit ad nu- 
ptias, ut coniugalis castitas firmaretur, et ostenderetur sacramentum 
nuptiarum : quia et illarum nuptiarum sponsus personam Domini 
figurabat, cui dictum est, * servasti bonum vinum usque adhuc ' ». 
— Et S. Maximus Taurinensis (Hom. 23. de Epiph. 7.): « Vadit 
ergo,» ait, «ad nuptias Dei Filius, ut quas dudum potestate con- 
stituit, tunc praesentiae suae benedictione sanctificet ». 

Nec aliter S. Epiphanius loquens de hoc mysterio vitae Christi 
(Haer. $1. num. 30.). — Haec sunt eius verba: « Duabus mihi 
de causis videtur invitatus esse Christus. Primum ut aquae si- 
milem ac difBuentem furiosorum hominum in mundo libidinem 
nuptiarum. castimonia el bonestate constringetet; tum ut quod deerat 
emendaret, ac iu isgimi vini suavitate mulceret et gratia; nec 
non et eorum E i ora, qui adversus Dominum insurgunt. 
Atque ut eumdem se cum Patre et Spiritu Sancto declararet esse 
Deum, qui humorem viti suppeditans, in vini colorem ad homi- 
num voluptatem oblectationemque commutat ». 

Similiter nuptias christianas Christum sanctificasse, idque si- 
gnificatum voluisse adventu suo ad nuptias quae in Cana Gali- 
leae celebratae fuerunt, docent S. Ioannes Damascenus (de fide 
orthod. l. 4. c. 24.) et alii Patres. Quin immo tota Ecclesia Graeca 
id proclamat, cum in « Officio coronationis», seu celebrationis 
nuptiarum, a Diacono haec dicenda praescribit: « Ut benedicantur 
hae nuptiae, sicut in Cana Galileae, Dominum precemur»; et a 
sacerdote hanc Orationem recitandam: «Deus illibatae et omnis 
creaturae opifex, qui per humanitatem tuam primi parentis Adae 
costam in mulierem transformasti, et benedicens eis dixisti * Cre- 
scite et multiplicamini et dominamini terrae '; et ipsos ambos 
per coniugium unum corpus esse voluisti, propterea namque de- 
relinquet homo patrem suum et matrem, et adhaerebit uxori suae, 
et erunt duo in carne una; ét quos Deus coniunxit homo non 
separet... qui per inexplicatum donum tuum et humanitatem plu- 
rimam in Cana Galileae advenisti, et nuptiis ibidem celebratis 
benedixisti... ipse, sanctissime Domine, suscipe nostras famulorum 
tuorum preces, et bic sicut et ibi, invisibili tua. protectione advenias. 
Benedic nuptiis istis, et famulis tuis N. N. vitam pacificam... in 
filis gratiam, immarcescibilem gloriae coronam praebe » etc. 

IH. Tertia demonstratio thesis nostrae exurgit ex perpetuae 
Traditionis documentis, quae ostendunt matrimonium evectum 
fuisse in nova lege ad dignitatem veri et proprie dicti sacramenti, 
ita ut per illud a Deo gratia sanctificans coniugibus christianis 
et rite dispositis conferatur. 

Documenta haec multiplicis generis sunt. Primo commemora- 
mus ea quae inveniuntur in Sacramentariis et Ritualibus, in quibus 
referuntur ritus et preces ab Ecclesia adbibiti in collatione sacra- 
mentorum: lex enim credendi ipsa supplicandi lege fit manifesta. 

Euchologium Graecorum in Officio coronationis mox citavi- 
mus; quid praeter ea quae retulimus, quaeque per se iam sufh- 
cienter enunciatum nostrum confirmare possent, habeat audia- 
mus. — Sacerdos Graecus orat: «Benedictus es Domine Deus. 
noster, mysticarum et illibatarum nuptiarum mystes, et corporea- 
rum legislator, incorruptionis custos et eorum quae ad vitam con- 
ducunt prudens administrator... Ipse et nunc dominator Domine 
Deus noster, emitte supercoelestem gratiam. tuam. super hos tuos 
N. et N. et da puellae huic in omnibus viro subiici, et servum 
tuum hunc caput esse uxoris, ut secundum. beneplacitum. iuum. vi- 
vant» etc. — Deinde dicit: «Domine Deus noster, Qui in tua 
salutari dispensatione, tua praesentia honorandas nuptias decla- 
rare dignatus es: ipse et nunc famulos tuos NM. et N., quos ad 
invicem coniungi tibi complacuit, in pace et concordia conserva ; 
honorandas eorum nuptias ostende; incoinquinatos eorum thala- 
mos custodi; immaculatam eorum conversationem permanere iube; 
et in corde puro mandata tua operantes, profundam senectutem 
eos attingere concede. Tu enim es Deus noster», etc. — Alia 
etiam ad rem nostram ex Graecorum ritu hic possent afferri; sed 
brevitatis causa mittere illa cogimur. : 

Apud Armenos sacerdos, dum benedicit nuptiis, adprecatur: 
« Benedic, Domine, istorum coniugium benedictione perpetua et 
concede, ut per banc gratiam isti fidem, spem, et charitatem. custo- 
diant: dona eis mentem sobriam,' cogitationes pias... sanctum 
conserva istorum cubile, ut omni ex parte roborati, in tuo bene- 
placito perseverent ». 

De ritibus Cophtorum Iacobitarum eruditissime disserens Ioan- 
nes Bapt. Sallerius, S. I. (Vid. Act. Sanct. pro mense Iunii t. 7. 
edit. Palmé 1867. p. 23.) haec habet: «Inter sacramenta verum 
et proprium habere locum [matrimonium], ur cetera omittam, ex 
eo aperte conficitur, quod sacerdos nubentibus assistens, et con- 
suetas preces recitans, identidem repetat gratiam. contrabentibus ex 
ea susceptione conferri. Omnia ordinate procedunt: praemittuntur 
sponsalia, caventur impedimenta, mutuus consensus et acceptatio 
expresse declarantur, iisque rite peractis celebratur missa, sub cuius 
finem sponsus uterque, praevie confessus sacram Eucharistiam 
recipit, et in pace dimittitur. Quid hic ad sacramenti rationem 
deesse velint critici, haud equidem assequor ». 

Ad Syros Iacobitas quod attinet, in antiquissimis eorum libris 

Ritualibus, hae similesque habentur clarissimae preces: « Domine, 
tu creasti Ádam patrem nostrum, et constituisti eum super opera 
manuum tuarum: dedisti ei mulierem adiutorium simile sibi: be- 
nedixisti eis, et dixisti: crescile et multiplicamini. .. dixisti in Evan- 
gelio tuo: propter boc relinquet bomo patrem et matrem, et adbaerebit 
uxori suae, et erunt duo in carne unay; et: quod Deus coniunxit, bomo 
non separet; rogamus te, Domine, ut secundum multitudinem mi- 
sericordiae tuae benedicas servis tuis N. N. qui veniunt in tem- 
plum sanctum tuum, uf in caritate spirituali uniantur, et auxilio 
gratiae tuae nostrique ope ministerii corona nuptiali donentur: 
effunde super illos bona in omni vita sua, ut glorificent nomen 
sanctum tuum » etc. 

Deinde ad spomsos sermonem dirigens sacerdos: «Impleat vos 
Deus », inquit, « benedictionibus suis: det in cordibus vestris fidei 
firmitatem... Dies vestros in felicitate et concordia transigatis. 
Descendant super vos benedictiones coelestes... det vobis Deus 
filios benedictionis et puritatis; ita ut ex eorum numero sacer- 
dotes, et ministri sancti altaris eligantur... benedic illis Domine... 
Confirma illos in spe, caritate, et fide, et in operibus iustitiae et. fru- 
clibus benedictionis... Vere sponse animarum sanctarum, concede 
famulis tuis matrimonium obeuntibus, ut bonos mores virtutesque 
sectando, odorem suavitatis emittant: sit inter ipsos vera caritas, 
pax, concordia, tranquillitas, quam impetus passionum turbare 
non possint: corrobora illos, ut simul perfectam animae et corporis cu- 
stodiani castitatem ». 

Et hic diligenter attendendum est illud quod egregie P. Per- 
rone in opere «de matrimonio christiano » c. 1. a. 1., animadvertit. 
« Quanta sit Liturgiarum », inquit, «ac Sacramentariorum au- 
ctoritas ad Ecclesiae fidem testandam ac patefaciendam nemo nisi 
hospes in theologicis disciplinis ignorat. Siquidem heic agitur non 
de testibus singularibus atque privatis, sed de collectivis et pu- 
blicis; — agitur de vocibus integrae communionis seu Ecclesiae; — 
agitur de testimonio concordi et solemni Ecclesiarum, licet inter- 
dum inter se non solum ritibus, verum etiam fide et commu- 
nione dissidentium a pluribus saeculis; — agitur de testimonio 
sectarum, quae a saeculo rei christianae quinto, aut sexto sepa- 
ratae sunt ab Ecclesia Romana seu catholica, quarum Euchologia 
vel paulo post separationem confecta sunt, seu potius antea, ad- 
ditis deinceps ac interiectis erroribus sectae uniuscuiusque pro- 

priis, quibus ipsae antiquissima illa Euchologia corruperunt. Con- 
stat enim plerasque liturgias orientales apud Syros, Coptos, sive 
Monophysitas, sive Nestorianos ante eorum defectionem in usu 
fuisse. Qua;de causa tam Monophysitae quam Nestoriani cuius- 
cumque sectae sua repetunt Euchologia, Liturgias, ac Ritualia ab 
ipsis Apostolis; idem dic de Armenis, ceterisque, cuius rei mo- 
numenta esse possunt vel ipsa nomina Iacobi, Marci etc., quibus 
eiusmodi libri sunt inscripti, saltem quatenus confecti sunt iuxta 
ordinem ac documenta, quae in absolvendis divinis officiis ac sa- 
cramentis administrandis Apostoli aut viri apostolici tradiderunt. — 
Praeterea agitur de eo quod in usu quotidiano positum est, cu- 
iusmodi sacramentorum administratio est ac susceptio, ac proinde 
de manu, ut ita dicam, in manum transmittebatur. — Agitur de- 
nique de re summi momenti, nimirum de sacramentis, quorum 
doctrina singulari quadam cura fuit semper ab Ecclesia servata. — 
Est igitur Sacramentariorum, Euchologiorum, Ritualium, Litur- 
giarumque testimonium omni exceptione maius ». 

Nunc autem Ecdesiae Latinae testimonium in libris Rituali- 
bus editum audiatur. In medium antiquissimum Sacramentarium 
Gelasianum proferatur, ut ex eo fides, quam a primis Ecclesiae 
temporibus catholici profitebantur, clarissime constet. 

Sic igitur «Incipit actio nuptialis », uti legitur apud Mura- 
tori (LiturgiaRomana Vetus, t. 1. p. 721.): — « Adesto, Domine, 
supplicationibus nostris: et institutis tuis, quibus propagationem 
humani generis ordinasti, benignus adsiste: ut quod, te auctore, 
iungitur; te auxiliante, servetur. Quaesumus, omnipotens Deus, 
instituta providentiae tuae pio favore comitare: et quos legitima 
Societate connectis, longaeva pace custodi. Per ». 

Deinde. « Secreta. — Adesto, Domine, supplicationibus nostris: 
et hanc oblationem famularum tuarum illarum, quam tibi offe- 
runt pro famula tua illa, quam ad statum maturitatis et ad diem 
nuptiarum perducere dignatus es, placidus ac benignus adsume: 
ut quod tua dispositione expeditur, tua gratia compleatur. Per ». 

« V. D. qui foedera nuptiarum blando concordiae iugo et in- 
solubili pacis vinculo nexuisti: ut multiplicandis adoptionum filiis 
sanctorum connubiorum foecunditas pudica serviret. Tua enim, 
Domine, providentia, tuaque gratia ineffabilibus modis utrumque 
dispensat: ut quod generatio ad mundi edidit ornatum; regene- 

-ratio ad Eccclesiae perducat augmentum ». 

Demum, quin omnia hic referam, ita benedictio nuptialis le- 
gitur: « Pater mundi conditor, nascentium genitor, multiplicandae 
originis institutor... huius famulae tuae, pater, rudimenta san- 
ctifica: ut bono et prospero sociata consortio, legis aeternae iussa 
custodiat; memineritque, Domine, son tantum ad licentiam. coniu- 
galem, sed ad observantiam fidei Sanctorum. pignorum diligatam ; fi- 
delis et casta nubat in Christo imitatrixque sanctarum permaneat 
foeminarum. Sit amabilis, ut Rachel, viro suo; sapiens, ut Re- 
becca; longaeva et fidelis, ut Sarra. Nihil ex hac subsitivus ille 
auctor praevaricationis usurpet: nexa fidei mandatisque permaneat 
foeminarum, serviens Deo vero: devota muniat infirmitatem suam 
robore disciplinae, uni thoro iuncta contactus vitae illicitos fu- 
giat. Sit verecundia gravis, pudore venerabilis, doctrinis coelesti- 
bus erudita: sit foecunda in sobole, sit probata et innocens: et 
ad beatorum requiem usque ad coelestia regna perveniat. Per». 

« Domine sancte, Pater omnipotens, aeterne Deus, iteratis pre- 
cibus, te supplices exoramus, pro quibus apud te supplicator est 
Christus : coniunctiones famulorum tuorum fovere digneris: be- 
nedictiones tuas excipere mereantur; et filiorum successibus foe- 
cundentur: nuptias eorum sicuti primi hominis confirmare digna- 
re. Ávertantur ab eis inimici omnes insidiae: ut sanctitatem Pa- 
trum etiam in ipso coniugio imitentur; qui providentia tua, 
Domine, coniungi meruerunt. Per ». 

Testimoniis Sacramentariorum et Ritualium, quae retulimus, 
prae oculis habitis, testimonia Patrum, quae subiungimus ad the- 
sis nostrae confirmationem, clariora fiunt. 

Itaque certum est, Tertullianum iuxta fidem omnium chri- 
stianorum matrimonium fidelium , tamquam verum et proprie 
dictum sacramentum, his verbis (ad uxorem, libr. 2. c. 9.) cele- 
brasse: « Unde sufficiamus ad enarrandam felicitatem eius matri- 
monii, quod Ecclesia conciliat, et confirmat oblatio, et obsignat 
benedictio, angeli renuntiant, Pater rato habet ». 

Ex eadem fide, S. Gregorius Nazianzenus, ineunte an. 385. in 
Epist. 193. quam scribebat Procopio, se excusans eo quod Olym- 
piadis cuiusdam coniugio non interfuerat, ait: « Sentio, quod cri- 
men mihi obiicias, etiamsi id reticeas. Nuptias celebramus, forsan 
dixeris, idque aureae tuaeque Olympiadis, ac grex episcoporum 
aderat: tu vero aberas, vir egregie, vel dedignatus vel gravatus. 
Neutrum horum, o admirande. . . . Nam alioqui, quantum ad vo- 

luntatem attinet, et adsum, et simul festum celebro, iuvenilesque 
dexteras inter se iungo, aique utrasque Dei manui ». 

In celeberrima vero oratione 40. «in sanctum baptisma », 
n. I8,, idem Nazianzenus, sub alia forma, matrimonii christiani 
gratiam declarat dicens: « Purus ac mundus es, inito etiam matri- 
monio; in me hoc periculum recipio, ego harum nuptiarum con- 
glutinator, ego auspex. .. Christum imitabor, purum, inquam il- 
lum pronubum et sponsum, qui et miraculum in nuptiis edidit, 
et coniugium praesentia sua honestat. In id tantum incumbe ut 
purum sit matrimonium, atque ab obscenarum cupiditatum con- 
tagione liberum. Hoc unum posco; a dono [gratiae sanctificantis] 
securitatem. accipe, ac vicissim istud dono repende, ut certo tem- 
pore, quandiu scilicet assignatum fuerit orationi tempus, omni 
negotio praestabilius, a re uxoria abstineas, idque ex communi 
pacto et consensu ». 

Sed iam duobus fere saecul:s antequam S. Gregorius Nazian- 
zenus haec dixisset, Clemens Alexandrinus in libro 4. Stromatum, 
Cap. 20. scripserat: « Sanctificatur itaque etiam quod *per Logon', 
seu *Verbum' perficitur matrimonium, si coniugium se Deo,sub- 
mittat, et «cum vero corde' administretur in fidei certitudine ». 

Clarius vero et abundantius, eodem saeculo III. Origenes 
gratiam sanctificantem coniugibus christianis per matrimonium 
collatam, his (Comm. in Matth. t. 14. n. 16.) docuit. « Ac Deus 
quidem is est qui duo in unum compegit, ut ex quo mulier viro 
nupsit, duo amplius non sint; et quoniam coniunctionis auctor 
est Deus, propterea iis inest gratia qui a Deo coniuncti sunt; 
quod non ignorans Paulus connubium Verbo Dei consentaneum 
gratiam esse pronuntiat, quemadmodum castus coelibatus gratia 
est; sic enim ait: 'Volo omnes homines esse sicut meipsum, sed 
unusquisque proprium donum habet ex Deo, alius quidem sic, 
alius vero sic. Qui autem a Deo coniuncti sunt id sentiunt et 
faciunt: *Viri, diligite uxores vestras, sicut et Christus dilexit Ec- 
clesiam ' ». 

Et sequenti saeculo S. Athanasius (Epistola ad Amunem Mo- 
nachum (Migne P. G. t. 26. p. 1174.) dixit: « Duplex cum sit 
via in vita, alia quidem inferior, vulgariorque, matrimonii scilicet; 
alia vero angelica et suprema omnium nempe virginitatis ; si quis 
mundanam, nuptias nimirum elegerit, culpa quidem vacat, sed 
tot tantaque non consequetur dona. Consequetur tamen. aliqua , si 

quidem et ipse fert fructum, tricesimum. Si quis vero castam 
mundoque superiorem amplexus fuerit vitam, tametsi haec altera 
asperior et difficilior via sit, at excellentioribus ille muneribus 
donandus est: perfectum quippe fructum, nempe centesimum pro- 
duxit ». — Quibus verbis S. Athanasius declarat perpetuam ca- 
stitatem speciale donum Dei ac pretiosissimum quidem esse; at 
etiam matrimonium christianorum Deum gratia donare; cum il- 
lud in nova lege constituerit Deus signum efficax ad producen- 
dam gratiam, qua coniuges, licet in inferiori statu, suo. modo 
tamen sanctificentur. 

Ne nimius sim , hucusque citatis tres alios Patres addam, 
S. Ambrosium, S. Innocentium I. et S. Augustinum. 

S. Ambrosius, in libro I. de Abraham, c. 7., sanctitatem ma- 
trimonii christiani docet: « Discite enim », ait, « qui ad gratiam 
baptismatis tenditis, veluti quidam fidei candidati, continentiae 
disciplinam sobriam. Nulli licet scire mulierem , praeter uxo- 
rem. .... Vinctus es uxori, noli quaerere solutionem; quia non 
licet tibi, uxore vivente, uxorem ducere. . .. . Cognoscimus velut 
praesulem, custodemque coniugii esse Deum , qui non patiatur 
alienum thorum pollui; et si qui fecerit, peccare eum in Deum, 
cuius legem violet, gratiam solvat. Et ideo quia in Deum pec- 
cat, sacramenti coelestis amittit consortium ». 

S. Innocentius Papa L, Ep. 36. ad Probum scribit: « Statui- 
mus, fide catholica suffragante, illud esse coniugium , quod erat 
primitus divina gratia fundatum, conventumque secundae mulie- 
ris, priore superstite. .. . nullo pacto posse esse legitimum ». 

Ex S. Augustino tria loca subiungimus quae clarissime pro 
nobis faciunt. 

In primo testimonio, ex opere «de nuptiis et concupiscen- 
tia » desumpto, cap. 17. num. 19., S. Doctor enumerat nuptiarum 
fidelium bona. « In nuptiis », ait, « bona nuptialia diligantur, pro- 
les, fides, sacramentum. Sed proles, non ut nascatur tantum, 
verum etiam ut renascatur: nascitur namque ad poenam, nisi 
renascatur ad vitam. Fides autem ,' non qualem habent inter se 
etiam infideles zelantes carnem. Quis enim vir, quamlibet impius, 
vult adulteram uxorem? aut quae mulier, quamlibet impia, vult 
adulterum virum? Hoc in connubio bonum naturale est quidem, 
carnale tamen. Sed membrum Christi coniugis adulterium coniugi 
debet timere, non sibi; et a Christo sperare fidei praemium, quam 

exhibet coniugi. Sacramentum. vero, quod nec separati nec adul- 
terati amittunt, coniuges concorditer casteque custodiant ». 

In secundo testimonio, ex eodem libro cap. 1o. n. r1. desum- 
pto, S. Augustinus non modo matrimonium dicit esse verum sa- 
cramentum, sed illud cum sacramento baptismi comparat. Haec 
sunt eius verba: « Quoniam sane non tantum fecunditas, cuius 
fructus in prole est; nec tantum pudicitia, cuius vinculum est fides; 
verum etiam quoddam sacramentum nuptiarum commendatur 
fidelibus coniugatis, unde dicit Apostolus, 'Viri, diligite uxores 
vestras, sicut et Christus dilexit Ecclesiam" (Ephes. v. 25.): huius 
procul dubio sacramehti res est, ut mas et femina connubio co- 
pulati quamdiu vivunt inseparabiliter perseverent, nec liceat, ex- 
cepta causa fornicationis, a coniuge coniugem dirimi (Matth. v. 32.). 
Hoc enim custoditur in Christo et Ecclesia, ut vivens cum vi- 
vente in aeternum nullo divortio separetur. Cuius sacramenti 
tanta observatio est in civitate Dei nostri, in monte sancto eius 
(Psal. xrvrr. 2.), hoc est, in Ecclesia Christi, quibusque fidelibus 
coniugatis, qui sine dubio membra sunt Christi ; ut, cum filiorum 
procreandorum causa vel nubant feminae, vel ducantur uxores, 
nec sterilem coniugem fas sit relinquere, ut alia fecunda duca- 
tur.... Ita manet inter viventes quiddam coniugale, quod nec 
separatio, nec cum altero copulatio possit auferre. Manet autem 
ad noxam criminis, non ad vinculum foederis: sicut apostatae 
anima velut de coniugio Christi recedens, etiam fide perdita sacra- 
mentum fidei non amittit, quod lavacro regenerationis accepit ». 

Demum in opere « de bono coniugali », c. 24. n. 32., S. Do- 
ctor comparat sacramentum matrimonii cum sacramento ordinis, 
his verbis: « Bonum igitur nuptiarum per omnes gentes atque 
omnes homines in causa generandi est, et in fide castitatis: quod 
autem ad populum Dei pertinet, etiam in sanctitate sacramenti, 
per quam nefas est etiam repudio discedentem alteri nubere, dum 
vir eius vivit, nec saltem ipsa causa pariendi; quae cum sola sit 
qua nuptiae fiunt, nec ea re non subsequente propter quam fiunt, 
solvitur vinculum nuptiale nisi coniugis morte. Quemadmodum 
si fiat ordinatio cleri ad plebem consecrandam, etiamsi plebis 
congregatio non subsequatur, manet tamen in illis ordinatis sa- 
cramentum ordinationis; et si aliqua culpa quisquam ab officio 
removeatur, sacramento Domini semel imposito non carebit, quam- 
vis ad iudicium permanente ». 

Verum, his etiam omnibus Patrum testimoniis praetermissis, 
apertissima demonstratio catholicae veritatis, quam defendimus, 
iam habetur ex eo quod semper, ubique et ab omnibus creditum 
fuerit septem novae legis esse sacramenta, inter quae sacramen- 
tum matrimonii recensebatur. — Vide Tractatum de Sacramentis 
in Genere, p. I. a. 4. 

Quamobrem in Concilio Veronae celebrato Lucius Papa III., 
an. r181., decrevit: « Universos, qui de sacramento corporis et 
sanguinis D. N. I. Christi, vel de baptismate, seu peccatorum 
remissione, aut de matrimonio, vel de reliquis ecclesiasticis sa- 
cramentis aliter sentire aut docere non metuunt, quam sacrosancta 
Romana Ecclesia praedicat et observat ..... vinculo perpetui 
anathematis innodamus ». 

In Concilio Lugdunense II., habito anno 1274., in quo primo 
pax solemnis inita fuit inter Latinos Graecosque sub Gregorio X., 
Michael Paleologus Graecorum Imperator, nomine suo et Ecclesiae 
Graecae, iuxta id quod «tenet etiam et docet eadem sancta Romana 
Ecclesia (cui se conformare profitetur) », confessus est «septem 
esse ecclesiastica sacramenta, unum scilicet baptisma... . aliud est 
sacramentum confirmationis. .. aliud est poenitentia, aliud eucha- 
ristia, aliud sacramentum ordinis, aliud est matrimonium, aliud 
extrema unctio ». 

Inter articulos de quibus suspecti errorum Wiklefh et Huss 
interrogandi erant ex mandato Martini V. in Bulla «Inter Cun- 
ctas », data 8. Kal. Martii 1418., articulus 19. legitur, his verbis 
expressus: « Utrum credat, quod christianus contemnens susceptio- 
nem sacramentorum confirmationis, vel extremae unctionis, aut 
solemnizationis matrimonii, peccet mortaliter? » 

In Concilio Florentino, Decreto pro Armenis, primo statuitur: 
« Novae legis septem sunt sacramenta: videlicet baptismus, con- 
firmatio, Eucharistia, poenitentia, extrema unctio, ordo et ma- 
trimonium. Quae multum a sacramentis differunt antiquae legis. 
Illa enim non causabant gratiam, sed eam solum per passionem 
Christi dandam esse figurabant: haec vero nostra et continent 
gratiam, et ipsam digne suscipientibus conferunt ». — Deinde 
cum doctrina pro unoquoque sacramento singillatim proponitur, 
de matrimonio dicitur: «Septimum est sacramentum matrimonii, 
quod est signum coniunctionis Christi et Ecclesiae, secundum 
Apostolum dicentem: sacramentum hoc magnum est: ego autem 
dico in Christo et in Ecclesia ». 

Nonnullae difficultates quae fieri solent contra thesim mox 
vindicatam, declarationibus in demonstratione ipsa thesis propo- 
sitis, solutae manent; proponimus igitur et solvimus solum se- 
quentes : | 

I. — Sacramentum in ratione signi debuit esse institutum a 
Christo. — Atqui matrimonium in ratione signi non fuit a Christo 
institutum. — Ergo. 

Resp. Dist. Mai. — Debuit esse a Christo institutum in ra- 
tione signi practici, seu efficacis ad conferendam gratiam sanctifi- 
cantem C. in quacumque alia ratione ;signi N. — Ante Christi 
adventum matrimonium, ut antea declaravimus, signum erat spe- 
culativum futurae unionis Christi cum Ecclesia; Christus vero 
illud simul fecit signum practicum gratiae, ut coniuges christiani 
perfecte repraesentarent unionem supernaturalem per gratiam quae 
est inter Christum et Ecclesiam. 

2. — Verum et proprie dictum novae legis sacramentum est 
signum efficiens quod significat. — Sed matrimonium non efhcit 
Christi et Ecclesiae unionem, quam significat. — Ergo. 

Resp. Dist. Mai. — Est signum efficiens id, quod significat 
speculative N. quod significat practice C. — In sacramentis du- 
plex distingui potest significatio; una speculativa, vel obiectiva, 
altera practica: sic Eucharistia duo significat, mortem Christi, et 
gratiam nutritivam; prior autem significatio est pure speculativa; 
non enim efhcit Christi mortem, quam significat. Ita matrimo- 
nium significat primo unionem Christi cum Ecclesia, sed specu- 
lative, quia unionem hanc non efficit: deinde gratiam, sed pra- 
ctice, eam in coniugibus producendo. 

3. — Matrimonium non habet in nova lege adnexam, ex 
institutione Christi, promissionem gratiae sanctificantis; nam se- 
cus, absurdum hoc sequeretur, nimirum, augmentum gratiae 
reciperent ii qui relicto statu continentiae, utique perfectiore, 
contraherent matrimonium, quod est status minus perfectus. — 
Ergo. 

Resp. N. assumpt. et ad prob. — dico nihil absurdi in eo esse 
quod per matrimonium eis qui relinquunt statum continentiae au- 
gmentum gratiae sanctificantis conferatur ; nam etsi continentia per- 
fectior sit matrimonio, si praecise status comparetur cum statu, ideo- 
que sit maioris meriti; quia tamen matrimonium habet simul 
rationem sacramenti, sacramentum vero confert gratiam ex opere 

operato, ideo continens, si contrahat matrimonium, accipit aug- 
mentum gratiae; licet idem continens, si nuptias propter Deum 
contempsisset, plus invenisset gratiae apud Deum, quam sit illa, 
quae datur per sacramentum matrimonii. 

4. — Sacramenta conferunt gratiam dum perficiuntur. — Atqui 
matrimonium non confert gratiam, dum copula exercetur, per 
quam perficitur. — Ergo. 

Resp. Dist. Mai. — Dum perficiuntur in suis essentialibus C. 
alia ratione et extrinsece N. — Copula licet consummatio matri- 
monii dicatur, ad essentiam tamen matrimonii non pertinet ; nam, 
ut supra dictum est, verum matrimonium fit, etiamsi numquam 
postea inter eos qui matrimonio coniuncti sunt copula sequatur. 

5$. Catholici quidam doctores, inter quos Magister Sententia- 
rum, lib. 4. dist. 2., et Durandus, in 4. sent. dist. 26. q. 3., nega- 
verunt matrimonium esse proprii nominis sacramentum ; nam 
dixerunt per matrimonium non conferri gratiam. S. Thomas vero, 
docuit per matrimonium gratiam dari; sed hanc doctrinam, ut 
probabiliorem, non ut fide tenendam et ipse tradidit. 

Resp. — Omnes theologi catholici, nemine excepto, docuerunt 
matrimonium esse unum ex septem novae legis sacramentis. Ad 
Magistrum Sententiarum quod attinet, ipse et matrimonium ac- 
censuit ceteris proprii nominis sacramentis a Christo institutis; et 
aperte docuit per matrimonium conferri gratiam sanctificantem. 

Et re quidem vera, .in l. 4. sent. dist. 2., tractationem  « de 
sacramentis novae legis » Magister inchoat his verbis: « Iam ad 
sacramenta novae legis accedamus, quae sunt baptismus, confir- 
matio, panis benedictio, id est Eucharistia, poenitentia, unctio 
extrema, ordo, coniugium »; — et num. 2. prosequitur: «Si 
vero quaeritur quare non fuerint haec sacramenta institu- 
ta mox post hominis lapsum, cum in his sit iustitia et sa- 
lus; dicimus non ante adventum Christi, qui gratiam attulit, 
gratiae sacramenta fuisse danda; quae ex ipsius morte et passione 
virtutem sortita sunt. Christus autem venire noluit, antequam 
homo de lege naturali et scripta convinceretur, quod neutra 
iuvari posset». — In distinctione autem r1. eiusdem libri, huic 
quaestioni respondens, «quid sit sacramentum », praemiserat: 
«Sacramentum est invisibilis gratiae visibilis forma . . . Sacra- 
mentum enim proprie dicitur quod ita signum est gratiae Dei, 
et invisibilis gratiae forma, ut ipsius imaginem gerat et causa 

existat. Non ergo significandi tantum gratia sacramenta instituta 
sunt, sed etiam sanctificandi. Quae enim significandi gratia tan- 
tum instituta sunt, solum signa sunt, et non sacramenta; sicut 
fuerunt sacrificia carnalia, et observantiae caeremoniales veteris 
legis, quae nunquam poterant iustos facere offerentes, quia ut 
ait Apostolus, Heb. ix.: Sanguis bircorum et taurorum et cinis vi- 
tulae aspersus, inquinatos sanctificabat ad emundationem. carms, mon 
animae ». 

Demum in distinctione 26. n. 6. ait: « Cum ergo coniugium 
sacramentum sit, et sacrum signum est, et sacrae rei, scilicet 
coniunctionis Christi et Ecclesiae, ut ait Apostolus... . Consen- 
sus enim coniugum copulam spiritualem Christi et Ecclesiae, 
quae fit per charitatem, significat ». | 

Cum ergo Magister Sententiarum, dist. 2., dicit matrimonium 
esse tantum in remedium, non negat per illud conferri gratiam, sed 
significat gratiam huius sacramenti propriam esse ad tobibendam 
concupiscentiam. — Mentem Magistri, iam satis per se apertam, 
declarat Angelicus, in Commentariis super libris Sententiarum 
(in 4. d. 2. q. 1. a. 1. q. 2. ad 3.)). « Unumquodque », ait, « deno- 
minatur ab eo ad quod est. Gratia autem quae in matrimonio 
confertur, secundum quod est sacramentum Ecclesiae in fide 
Christi celebratum, ordinatur directe ad reprimendam concupi- 
scentiam, quae concurrit ad actum 'matrimonii; et ideo Magister 
dicit, quod matrimonium est. tantum. in. remedium ; sed boc. est. per 
gratiam quae in eo confertur ». 

Quoad Durandum a Sancto Portiano dicimus, eum a doctrina 
omnium catholicorum de existentia sacramenti matrimonii non 
recessisse. Etenim praeter quam quod matrimonium inter septem 
vere et proprie dicta sacramenta novae legis recenseat, in 4 sent. 
distinct. 2. quaest. 2., et ostendat quam convenienter matrimonium, 
ut sacramentum, fuerit institutum ; in eodem libro 4. sent. dist. 
26. quaest. 3. quaerens «an matrimonium sit sacramentum », ait: 
« Tenendum est absolute, quod matrimonium est sacramentum, 
cum hoc determinet Ecclesia . . .. Matrimonio etiam competit 
generalis ratio sacramenti quae est quod sacramentum est sacrae 
rei signum; matrimonium enim significat coniunctionem Christi 
et Ecclesiae: unde Apostolus loquens de matrimonio, Eph. 5., 
dicit: * Sacramentum hoc magnum est, ego autem dico in Chri- 
sto et in Ecclesia'. Duo ergo sunt tenenda in matrimonio, mec 

opposita eorum. possunt teneri, vel assumi sine periculo baeresis. Primum 
est quod matrimonium est licitum . . . Secundum est, quod ma- 
trimonium est sacramentum, eo modo quo sacrae rei signum est 
sacramentum, et dicere oppositum similiter est haereticum ». 

Praeterea idem Durandus, in 4. dist. r. q. 1., aperte statuit 
omnia novae legis sacramenta gratiam conferre, idque eis pro- 
prium esse. « Sacramentorum », inquit, « quaedam fuerunt solum 
signa gratiae per Christum exhibendae, ut fuerunt sacramenta ve- 
teris legis. Quaedam vero sunt signa gratiae per Christum exhi- 
bitae pro omnibus quoad sufhcientiam, et pro suscipientibus quoad 
efficaciam , nisi sit impedimentum ex parte suscipientis, et haec 
sunt sacramenta novae legis; quae dicuntur sacramenta, non so- 
lum quia sunt signa rei sacrae, sed quia sunt quaedam adhibita 
ad effectum sacrationis vel sanctificationis spiritualis ». — Et de 
gratia sacramentali per matrimonium collata dicit (in 4. dist. 2. 
q. 2.): « Sacramenta expediunt nos ad actus virtutum, quae sunt 
septem, tres theologicae et quatuor cardinales. Ad actus ergo fidei 
expedit nos Baptismus, ad actum spei Extrema Unctio, ad actum 
caritatis Eucharistia, ad actum vero fortitudinis Confirmatio, ad 
actum iustitiae Poenitentia, ad prudentiae actum Ordo, ad actum 
temperantiae Matrimonium ». 

Utique in citato libro 4. sent., dist. 26. q. 5., refert opinionem 
trium Iurisconsultorum, Gaufridi nempe, Ostiensis et Bertrandi 
negantium matrimonium conferre gratiam ex opere operato sicut in 
alüs sacrameutis legis novae. — Sed de hac opinione ibidem pro- 
nuntiat: « Quorum opinio an sit vera an falsa, et allegationes quas 
de iure canonico pro se inducunt (1) an bene ádducantur per eos, 
vel male, non determino quoad praesens. Sed solum hoc accipio 
tamquam verum quod cum praedicti doctores noverint iura ca- 
nonica...nec scripta eorum quoad praedictum articulum de ma- 
trimonio reprobentur tamquam erronea, vel contraria. determinationi 
Ecclesiae, quod sentire quod per sacramentum matrimonii non con- 
feratur gratia [ex opere operato] non est contra determinationem 


(1) Hoc unice allegabant, videlicet, quod pro matrimonio celebrando stipula- 
tiones circa dotem et similia fieri possunt, Id vero nullius momenti esse evidenter 
patet; nam stipulationes illae non fiunt circa sacramentum matrimonii, sed spe- 
ctant alium contractum qui ratione fnatrimonii celebratur, illum nempe in quo de 
bonis temporalibus, quae sponsis assignantur ad onera coniugii sustinenda, alüs- 
que cum his connexis, pactiones fiunt. 

Ecclesiae, nec contra id quod Romana Ecclesia praedicat et ob- 
servat », — Et addit: « Moderni autem theologi quasi commu- 
niter tenent quod per sacramentum matrimonii confertur gratia , 
nisi contrahentes ponant obicem, sicut fit in aliis sacramentis, quibus 
aequiparatur sacramentum matrimonii in hoc casu; quia alias non 
videretur ab eis posse teneri, quod matrimonium sit sacramentum 
novae legis ». 

Quare non a Durando sed a lurisconsultis, quos ipse citat, di- 
cebatur matrimonium non. conferre gratiam ex opere operato sicut alia 
sacramenta ; a Durando autem solum asserebatur hanc opinionem 
non fuisse tunc habitam wut contrariam  determinationi Ecclesiae. — 
Et reapse id nondum fuerat tunc temporis expresse damnatum ab 
Ecclesia. 

Hac etiam de causa S. Thomas (Suppl. q. 42. a. 3.) dixit: 
« Matrimonium, in quantum in fide Christi contrahitur, habet ut 
conferat gratiam adiuvantem ad illa operanda quae in matrimonio 
requiruntur; et boc probabilius est ». — Ceterum idem S. Doctor 
in 5. p. Summae, q. 62. a. 1., absolute statuit: « Augustinus dicit 
super Ioan. Tract. 80. med., quod aqua baptismalis corpus tangit 
et cor abluit. Sed cor non abluitur nisi per gratiam. Ergo causat 
gratiam; let pari ratione alia Ecclesiae sacramenta . ... Necesse est 
dicere sacramenta novae legis per aliquem modum gratiam cau- 
sare. . . . Et hoc modo [ut causae instrumentales] sacramenta novae 
legis gratiam*causant; adhibentur enim ex divina ordinatione ho- 
minibus ad gratiam in eis causandam ». 


ARTICULUS SECUNDUS 
De natura Saoramenti matrímonii. 


Existentia sacramenti matrimonii adversus haereticos vindicata, 
ad naturam eiusdem sacramenti penitius considerandam progre- 
dimur; circa quam erroneae ac perniciosissimae doctrinae, tum 
superiori aetate, tum nostris etiam temporibus, prodierunt. 

Etenim Marcus Antonius de Dominis, Spalatensis antea epi- 
scopus, postea vero haereticus apostata, in opere « de republica 
- ecclesiastica », l. 3. et l. 5. cap. 2., ut viam sibi sterneret ad asse- 
rendam saeculi principibus potestatem in matrimonia, et ius ad 
constituenda impedimenta matrimonium dirimentia, principio sta- 

tuit, matrimonium esse contractum mere humanum, et ad turis- 
dictionem civilem dumtaxat pertinere; sacramenti vero rationem 
supervenire matrimonio plene et perfecte in esse civilis contractus 
iam constituto. Distinguebat igitur matrimonii sacramentum a con- 
tracto coniugii tamquam rem a re, et sacramentum a matrimoniali 
contractu inter fideles celebrato separabat. 

Eamdem distinctionem, ob eamdem causam, adstruit Ioannes 
Launoius; qui in opere « de regia in matrimonio potestate », t. 1. 
p. 2. cap. 4., scripsit: « Spiritualem potestatem ab saeculari pen- 
dere quoad naturam civilis contractus matrimonii, cui iam le- 
gitime facto divinitus accedit ratio sacramenti; saecularem pote- 
statem a spirituali pendere quoad ministerium sacramenti matri- 
monii, qua sacramentum est; hanc mutuam civilis et spiritualis 
potestatis subordinationem traditam fuisse a Gelasio et Nicolao 
pontificibus; impedimentum matrimonium dirimens, ex se suoque 
genere esse civile, non spirituale; saeculares principes impedimenta 
matrimonium dirimentia statuere posse, secluso sacerdotalis ordinis 
consensu, qui saecularium principum legibus obediendi necessi- 
tatem addat, quasi leges illae ex se idoneam vim obligandi non 
haberent; sacerdotalem ordinem, seu sacram Pontificum auctori- 
tatem, non posse sine consensu principum impedimenta dirimentia 
statuere ». . 

Saeculo XVIII., doctrinam de reali distinctione inter contra- 
ctum matrimonii et sacramentum amplexi sunt doctores aulici 
numero non pauci, eo praesertim tempore quo legislatio Austriaca 
veluti principium assumpsit, contractum matrimonii antecedere sa- 
cramentum, et istud accedere cum contractus conditionibus omni- 
bus a lege civili statutis absolutus antea fuerit. Normam austriacae 
legislationis, pro re de qua agimus, adoptavit legislatio gallica sub 
primo Napoleonidum in eius codice. 

Eamdem doctrinam, aetate nostra, inter alios tenuit Ioannes Ne- 
pomucenus Nuytz professor Taurinensis. Is in opere a Summo 
Pontifice Pio IX. damnato non dubitavit asserere: «nulla ratione 
fieri posse Christum evexisse matrimonium ad dignitatem sacra- 
menti; matrimonii sacramentum non esse nisi quid contractui 
accessorium ab eoque separabile; ipsumque sacramentum in una tan- 
tum. nuptiali benedictione situm. esse ». — Hae autem duae proposi- 
tiones sub numeris 65. et 66. inveniuntur in Syllabo iussu Pii IX. 
edito et praecipuos nostrae aetatis errores. complectente. 

Il. — DE SACRAMENTIS. 38 


594 DE MATRIMONIO. 


Ab hac doctrina non multum recessit sententia illorum theo- 
logorum qui cum Estio, Tournely et aliis statuerunt materiam 
sacramenti esse actus contrahentium, formam vero verba quibus 
sacerdos contrahentes in matrimonium coniungit; ita ut contractus 
coniugalis sit tantum pars materialis sacramenti matrimonii, et 
sacramentum nonnisi ex illo contractu et ex benedictione sacer- 
dotis essentialiter constituatur. «Sicut in sacramento poenitentiae », 
ait Estius (in 4. dist. 26. S 12.), « materia, vel quasi materia, sunt 
actus poenitentis, qui velut informantur per absolutionem sacer- 
dotis; ita recte dicitur, actus contrahentium, quibus sibi mutuo 
sive per verba, sive per alia signa dant fidem matrimonialem, esse 
huius sacramenti materiam vel quasi materiam, quae deinde in- 
formetur ad gratiae consecutionem per ea verba sacerdotis in qui- 
bus consistit forma sacramenti. Sicut enim Deus actus poenitentis 
erexit in sacramentum novae legis, addita absolutione sacerdotis 
ut forma; ita valde convenienter dicitur quod actus contrahen- 
tium erexerit in sacramentum novae legis, addita benedictione 
sacerdotis ut forma ». 

Demum non defuerunt theologi, qui, licet admiserint contra- 
ctum ipsum matrimonialem ad veri et proprii nominis sacramenti 
dignitatem Christum evexisse, docuerunt tamen a fidelibus con- 
trahi posse matrimonium, quod valeret in ratibne contractus, quin 
simul esset sacramentum, si nempe contrahentes intenderent so- 
lum contractum, sine sacramento. 

Falsas has omnes opiniones non semel damnavit Summus 
Pontifex Pius IX., sed praesertim Allocutione habita in Consi- 
storio secreto die 27. Septembris anni 1852., occasione legis de 
matrimonio civili propositae in republica Neo-Granatensi. Doctri- 
nam catholicam de sacramenti matrimonii natura ita in Allocu- 
tione citata diserte exposuit Summus Pontifex: — « Nihil dicimus », 
inquit, « de alio illo decreto, quo matrimonii sacramenti mysterio, 
dignitate, sanctitate omnino despecta, eiusque institutione, et na- 
tura prorsus ignorata et eversa, atque Ecclesiae in sacramentum 
idem potestate penitus spreta; proponebatur, iuxta iam damnatos 
haereticorum egrores, atque adversus catholicae Ecclesiae doctri- 
nam, ut matrimonium tamquam civilis tanium contractus habe- 
retur, et in variis casibus divortium proprie dictum sanciretur, 
omnesque matrimoniales causae ad laica deferrentur tribunalia, 
et ab illis iudicarentur; cum nemo ex catholicis ignoret aut igno- 

rare possit, matrimonium esse vere et proprie unum ex septem 
evangelicae legis sacramentis a Christo Domino institutum, ac 
propterea inter fideles matrimonium. dari non posse, quin uno eodem- 
que tempore sit sacramentum , atque idcirco quamlibet aliam inter 
christianos viri et mulieris, praeter sacramentum , coniunctionem, 
cuiuscumque etiam civilis legis vi factam, nihil aliud esse, nisi 
turpem] atque. exitialem. concubinatum ab. Ecclesia tantopere damna- 
tum; ac proinde a coniugali foedere sacramentum separari mum- 
quam posse, et omnino spectare ad Ecclesiae potestatem ea omnia 
decernere, quae ad idem matrimonium quovis modo possunt per- 
tinere. 

Praeterea in Syllabo nostrae aetatis errorum , sub numero 73., 
hanc propositionem damnatam legimus: « Vi contractus mere 
civilis, potest inter christianos constare veri nominis matrimonium, 
falsumque est, aut contractum matrimonii inter christianos semper 
esse sacramentum, aut nullum esse contractum si sacramentum 
excludatur ». 

His praenotatis, sit 


THESIS II. 


Matrimonium christianum. ita. est verum. propriumque novae legis sa- 
cramentum, ut milil intersit inter. contractum matrimonii christiani 
et sacramentum , nullumque verum inter. christianos matrimonium 
sit, quod non sit. pariter Ecclesiae sacramentum. 


Thesis, quam statuimus, sequentibus argumentis demonstratur. 

I. Ex verbis Apostoli ad Eph. v., in praecedenti thesi decla- 
ratis, et ex Patrum documentis ibidem citatis, constat in nova lege 
illud ipsum matrimonium factum fuisse a Christo Domino sacra- 
mentum, quod Deus constituit ab initio. Sed illud non fuit nisi 
contractus matrimonii. Ergo contractus matrimonii fuit factus a 
Christo sacramentum ; — ac proinde nihil inter contractum ma- 
trimonii christiani et Sacramentum interest, et omne verum ma- 
trimonium inter christianos est sacramentum. 

II. Matrimonii sacramentum, ut demonstravimus, est signum 
coniunctionis Christi cum Ecclesia, quod christianis legitime nu- 
bentibus gratiam confert. — Atqui signum huius coniunctionis in- 
venitur in contractu matrimonii legitime inter christianos inito ; 
quin aliud huic contractui accedere debeat. — Ergo. 

III. Omnium*doctorum, qui ante saeculum XVI. floruerunt, 
certissima sententia fuit, nullam realem distinctionem adesse inter 
contractum matrimonii a christianis celebratum, et sacramentum ; 
sed ipsum contractum matrimonii inter christianos rationem sa- 
cramenti habere ex institutione Christi. — Sed consensus iste osten- 
dit veram esse doctrinam quam defendimus. — Ergo. 

Audiatur hac in re Doctor Angelicus, ex quo tria tantum loca, 
speciminis causa, ex multis quae citari possent, afferam. 

In quaestione 42. Suppl. art. r., quaerens « utrum, matrimo- 
nium sit sacramentum », hanc sibi primam proponit difficulta- 
tem: « Videtur quod matrimonium non sit sacramentum. Omne 
enim sacramentum novae legis habet aliquam formam, quae est 
de essentia sacramenti. Sed benedictio, quae fit per sacerdotes 
in nuptis, non est de essentia matrimonii. Ergo non est sacra- 
mentum ». 

Et respondet: « Ad primum ergo dicendum quod verba qui- 
bus consensus exprimitur matrimonialis, sunt forma huius sa- 
cramenti, non autem benedictio sacerdotis, quae est quoddam 
sacramentale ». 

Praeterea in articulo 2. eiusdem quaestionis quaerit « utrum 
hoc sacramentum institui debuerit ante peccatum»; et respondet: 
« Dicendum quod natura inclinat ad matrimonium, intendens ali- 
quod bonum; quod quidem variatur secundum diversos hominum 
status, et ideo oportet quod secundum illud bonum diversimode 
in diversis statibus hominum instituatur. Et ideo matrimonium, 
secundum quod ordinatur ad procreationem prolis, quae erat ne- 
cessaria etiam peccato non existente, institutum fuit ante pecca- 
tum; secundum autem quod remedium praebet contra vulnus 
peccati, institutum fuit post peccatum tempore legis naturae; se- 
cundum autem determinationem personarum, institutionem habuit 
in lege Moysi; sed secundum quod repraesentat mysterium con- 
iunctionis Christi et Ecclesiae, institutionem habuit in nova 
lege: et secundum hoc est sacramentum novae legis. Quan- 
tum vero ad alias utilitates quae ex matrimonio consequuntur, 
sicut est amicitia, et mutuum obsequium sibi a coniugibus im- 
pensum, habet institutionem in lege civili. Sed quia de ratione 
sacramenti est quod sit signum et remedium, ideo quantum ad 
medias institutiones, competit ei ratio sacramenti; sed quantum 
ad primam institutionem, competit ei quod sit in officium na- 

turae; quantum vero ad ultimam, quod sit in officium civili- 
tatis ». 

Demum in articulo 3. quaestionis citatae, quaerens « utrum 
matrimonium conferat gratiam », sibi secundo loco obiicit: « Prae- 
terea, omne sacramentum conferens gratiam, confert ipsam ex ma- 
teria et forma sua. Sed actus qui sunt materia in hoc sacramento, 
non sunt causa gratiae, quia hoc esset Pelagiana haeresis, scilicet 
quod actus nostri sint causa gratiae: verba etiam exprimentia con- 
sensum non sunt causa gratiae, nam ex eis non fit aliqua sancti- 
ficatio. Ergo in matrimonio nullo modo gratia datur ». 

Et respondet: « Ad secundum dicendum quod, sicut aqua ba- 
ptismi cum forma verborum non operatur immediate ad gratiam, 
sed ad characterem ; ita actus exteriores et verba exprimentia 
consensum directe faciunt nexum quemdam, qui est sacramen- 
tum matrimonii: et huiusmodi nexus, ex virtute divinae institu- 
tionis, dispositive operatur ad gratiam ». 

Quo autem pacto, his a Doctore Angelico declarationibus da- 
tis, quae non dicam attente eas cuique consideranti, sed etiam 
obiter legenti evidentes pro doctrina quam  defendimus apparere 
debent, potuerit Canus asserere Sanctum Thomam «a veritate 
tandem coactum » sententiam tenuisse nostrae contrariam, intelligere 
prorsus non valeo. 

Citat utique, ut hoc ostendat, testimonium S. Doctoris de- 
sumptum ex Com. in 4. sent. dist. I. q. I. a. 5., ubi quaerens: 
« Utrum sacramenta consistant in verbis et rebus », et difficulta- 
tem sibi proponens ex poenitentia et matrimonio, respondet: 
« Quod matrimonium secundum quod est in offhicium, et poeni- 
tentia secundum quod est virtus, non habent aliquam formam 
verborum; sed secundum quod utrumque est sacramentum :m 
dispensatione ministrorum Ecclesiae consistens, utrumque habet aliqua 
verba ». 

Verum cur non adduntur his verba quae sequuntur, quae ex- 
hibent verum sensum testimonii? S. Thomas, post verba mox ci- 
tata, ut explicet mentem suam, continuo prosequitur: «sicut in 
matrimonio sunt verba exprimentia consensus, et iterum benedictiones 
ab Ecclesia institutae; in poenitentia autem est absolutio sacerdotis 
verbotenus facta » — nimirum verba quibus sacramentum matri- 
monii conficitur, sunt « verba exprimentia consensus », quibus «ab 
Ecclesia » adiectae sunt benedictiones, tamquam sacramentale super- 

veniens: in sacramento autem poenitentiae, in quo actus poeni- 
tentis nonnisi materiam exhibent sacramenti, « absolutio sacerdotis 
verbotenus facta» constituit formam. 

Nec diversus potest esse sensus alterius testimonii quod ex 
S. Thoma citat Canus. Desumitur ex Summa « Contra Gentiles » 
lib. 4. c. 78., et haec habet: «In quantum [matrimonium] ordi- 
natur ad bonum Ecclesiae, oportet quod subiaceat regimini eccle- 
siastico. Ea autem quae populo per ministros Ecclesiae dispen- 
santur, sacramenta dicuntur. Matrimonium igitur, secundum quod 
consistit in coniunctione maris et feminae intendentium prolem 
ad cultum Dei generare et educare, est Ecclesiae sacramentum; 
unde et quaedam benedictio nubentibus per ministros Ecclesiae. 
adhibetur ». 

Ut patet, non dicit S. Thomas, in verbis citatis, matrimonium 
esse sacramentum 4n quantum contractui matrimonii accedit benedictio 
sacerdotis, ita ut ex contractu tamquam ex materia, et ex verbis 
sacerdotis tamquam forma, constituatur signum sacramentale; sed 
e contra expresse docet matrimonium « secundum. quod consistit in. 
coniunclione maris et feminae intendentium prolem ad cultum. Dei ge- 
nerare et educare» esse sacramentum. — Cum autem Ecclesia, iuxta 
potestatem qua instructa est a Christo, instituerit ritus ceremo- 
niales in sacramentorum administratione adhibendos, illosque o- 
mnino servandos esse praescribat, S. Thomas loco citato, post- 
quam indicaverit id quod essentialiter constituit sacramentum ma- 
trimonii, indicat etiam ritum ceremonialem quocum sacramentum 
in Ecclesia celebrari debet, et addit: « Unde et quaedam bene- 
dictio nubentibus per ministros Ecclesiae adhibetur ». — Insuper, 
ad maiorem etiam claritatem, S. Doctor ibidem prosequitur: 
« Et sicut in aliis sacramentis, per ea quae exterius aguntur, spi- 
rituale aliquid figuratur, sic et in boc sacramento per coniunctionem 
maris et feminae coniunctio Christi et. Ecclesiae figuratur, secundum 
illud Apostoli: * Sacramentum hoc magnum est; ego autem dico 
in Christo et in Ecclesia ' (ad Ephes. v. 32.). Et quia sacramenta 
efficiunt. quod figurant , credendum est quod nubentibus, per hoc 
sacramentum, gratia conferatur per quam ad unionem Christi et 
Ecclesiae pertineant ». 

Doctrinam, quam Angelicus Doctor, tamquam indubitatam 
tradidit de identitate reali inter contractum matrimonii a christia- 
nis celebratum et sacramentum, omnes alii scholastici Doctores 

qui vixerunt ante saeculum XVI. expresse docuerunt. Et quia 
non licet nobis testimonia omnium hic referre, pro omnibus ad 
exemplum citamus S. Bonaventuram: sententiam vero Gulielmi 
Parisiensis et Petri Paludani, quos "pro se citant adversarii, in 
sequenti articulo perpendemus. 

Itaque Seraphicus Doctor in 4. sent. dist. 26. art. 2. q. 2. ait: 
« Alii dicunt quod in sacramento matrimonii datur gratia digne 
et devote suscipientibus, ratione benedictionis superadditae: Deus 
enim eis benedicit ad benedictionem sacerdotis. Sed haec positio 
non videtur valere, quia illa benedictio est sacramentalis: et si sacra- 
mentale efficit, quanto. magis sacramentum ». 

Et dist. 28. à. 1. q. 5., quaerens « Utrum consensus de prae- 
senti expressus in occulto, faciat matrimonium », — matrimonium 
autem spectat prout est sacramentum, — conclusionem afhrmati- 
vam primo confirmat hoc argumento: « Sacramentum matrimonii 
pro materia habet personas legitimas, et pro forma consensum: 
sed haec duo integre possunt esse in occulto: ergo etc.» — 
Deinde addit: « Dicendum quod ad esse. matrimonii ista duo suf- 
ficiunt, scilicet legitimitas in personis, et unitas in consensu. Ad 
solemnitatem vero et decorem sive honestatem, requiritur et pa- 
rentum traditio et sacerdotum benedictio: haec autem ita sunt 
ad decorem sacramenti, ut tamen sint de necessitate praecepti. 
Et ratio huius est vitatio periculi, quia frequenter qui in occulto 
contrahunt, poenitent, et cum aliis de facto contrahunt: et cum 
non potest primus contractus probari, necesse habet Ecclesia de- 
cipi, et contra veritatem dare sententiam. Et ideo oportuit talia 
prohibere: hinc est quod si aliquis cum aliqua contrahit in oc- 
culto, quamvis sit matrimonium, tamen coniunctio illa non est 
Sine peccato, sicut nec coniunctio fornicarii, non tamen tantum; 
et inde est quod Evaristus Papa dicit, quod non sunt connubia, 
sed adulteria, propter culpam ». 

IV. Argumentum invictum ad firmandam thesim quam vindi- 
camus, desumitur ex Concilio Florentino, Decreto pro Armenis. 
Docet enim: «Septimum est sacramentum matrimonii, quod est 
signum coniunctionis Christi et Ecclesiae, secundum Apostolum 
dicentem: sacramentum hoc magnum est: ego autem dico in 
Christo et in Ecclesia. Causa efficiens matrimonii regulariter est 
mutuus consensus per verba de praesenti expressus ». — Hinc, iuxta 
Concilium Florentinum, matrimonii sacramentum conficitur mutuo 

consensu expresso, regulariter, per verba de praesenti. — Atqui mutuo 
consensu, regulariter expresso per verba de praesenti, conficitur 
contractus matrimonii. — Ergo, iuxta Concilium Florentinum, cum 
conficitur contractus matrimonii, sacramentum conficitur, si sermo 
sit de baptizatis, qui soli, post baptismum ab eis susceptum, ca- 
paces sunt accipiendi cetera sacramenta Ecclesiae; — ac proinde 
iuxta idem Concilium, ipse contractus matrimonii inter christia- 
nos celebratus est sacramentum. 

Nec obiici posset, Concilium statuere mutuum consensum esse 
causam efficientem, non sacramenti matrimonii, sed matrimonii. 

Etenim Decretum pro Ármenis continet instructionem de sa- 
cramentis; ideoque, cum de matrimonio loquitur, illud spectat ut 
est sacramentum. — «Ecclesiasticorum sacramentorum veritatem », 
ait Eugenius IV. in Decreto, « pro ipsorum Armenorum tam prae- 
sentium quam futurorum faciliori doctrina, sub hac brevissima 
redigimus formula ». 

Insuper in eodem contextu in quo Decretum indicat causam 
efficientem matrimonii, dicit velle se de sacramento matrimonii do- 
ctrinam tradere. « Septimum est», inquit, «sacramentum matri- 
monii... Causa efficiens matrimonii... est mutuus consensus ». 

Praeterea si Concilium Florentinum in hoc Decreto de sin- 
gulis disserens sacramentis, ea quae ipsis sunt propria, et pro 
unoquoque materiam, formam, ac ministrum qui valeat illud con- 
ficere, singillatim assignavit; pro sacramento autem matrimonii 
nihil de materia aut forma aut ministro statuit praeter hoc, 
nempe, «causam efhcientem matrimonii esse mutuum consensum 
per verba de praesenti expressum »: profecto intelligere debemus 
Concilium in his verbis ea quae materiam, formam et ministrum 
sacramenti matrimonii spectant, decrevisse. 

V. Concilium Tridentinum doctrinam de sacramento  matri- 
monii his verbis (sess. 24.) proponit: « Matrimonii perpetuum 
indissolubilemque nexum primus humani generis parens divini 
Spiritus instinctu pronuntiavit, cum dixit: Hoc nunc os ex ossi- 
bus meis, et caro de carne mea; quamobrem relinquet homo pa- 
trem suum et matrem, et adhaerebit uxori suae, et erunt duo in 
carne una». — Hoc autem vinculo duos tantummodo copulari et 
coniungi, Christus Dominus apertius docuit, cum postrema illa 
verba tanquam a Deo prolata referens, dixit: Itaque iam non 
sunt duo, sed una caro, statimque eiusdem nexus firmitatem, ab 

Adamo tantum ante pronuntiatam, his verbis confirmavit: Quod 
ergo Deus coniunxit, homo non separet. — Gratiam vero, quae 
naturalem illum amorem perficeret, et indissolubilem unitatem 
confirmaret, coniugesque sanctificaret, ipse Christus, venerabilium 
sacramentorum institutor atque perfector, sua nobis passione pro- 
meruit... Cum igitur matrimonium in lege evangelica veteribus 
connubis per Christum gratia praestet; merito inter novae legis 
sacramenta annumerandum, Sancti Patres nostri, Concilia et uni- 
versalis Ecclesiae traditio semper docuerunt ». 

Porro ex his Concilii verbis perspicue constat, Sanctam T'ri- 
dentinam Synodum hanc de matrimonio christiano fidelibus vo- 
luisse doctrinam tradere, nimirum, — Christum Dominum coniu- 
gium, seu contractum matrimonii, in statu innocentiae institutum 
non modo approbasse, sed etiam gratia sua auxisse; ideoque con- 
tractum matrimonii, in nova lege, ad dignitatem veri et proprie 
dicti sacramenti, seu signi non modo significantis, sed et confe- 
rentis gratiam sanctificantem, evectum esse, et matrimonium chri- 
stianorum, ob hanc producendae gratiae efficacitatem, veteribus 
praestare connubiis. — Sed iuxta hanc doctrinam, nullum est reale 
discrimen inter contractum matrimonii christiani, et matrimonii 
sacramentum; ac proinde, si inter christianos verus contractus ma- 
trimonii celebratur, illud est sacramentum. — Ergo. | 

Alia ex Concilio Tridentino argumenta declarabimus thesi se- 
quenti. 

VI. Pius VI. in litteris ad episcopum Motulensem, die 16 Se- 
ptembris 1788. datis, veritatem quam defendimus, clarissime do- 
cuit: « Dogma etenim fidei est », inquit, «ut matrimonium, quod 
ante adventum Christi nihil aliud erat nisi indissolubilis quidam 
contractus, illud post Christi adventum evaserit unum ex septem 
legis evangelicae sacramentis a Christo Domino institutum, quem- 
admodum adversus haereticos et impios homines saeculi insa- 
nientes, Sacrum Concilium Tridentinum sub anathematis poena 
definivit. Hinc fit ut ad solam Ecclesiam, cui tota de sacramentis 
est cura concredita, ius omne ac potestas pertineat suam assi- 
gnandi formam buic contractui ad sublimiorem. sacramenti dignitatem 
evecto, ac proinde de matrimoniorum validitate aut invaliditate iu- 
dicium ferre ». — Et paulo post, conceptis verbis Summus Pon- 
tifex affirmat «contractum matrimonialem esse vere et proprie unum 
ex septem. legis evangelicae sacramentis ». 

VII. Neque dicas: Ex eo quod Christus contractum matrimo- 
nialem elevaverit in sacramentum, non sequitur, semper matrimo- 
nium inter fideles celebratum esse sacramentum; et fideles non 
posse matrimonium contrahere quod valeat in ratione contractus, 
quin sit sacramentum; — nam Christus superaddendo contractui 
matrimoniali vim collativam gratiae, non ademit ei vim obligandi 
quam antea ex reciproco paciscentium consensu habebat; ac pro- 
inde iuxta hanc vim possunt, etiam postquam Christus elevaverit 
contractum matrimonialem in sacramentum, ad invicem vero ma- 
trimonio ligari fideles, quin matrimonium, prout est signum col- 
lativum gratiae, celebrare velint. 

Respondetur: — Christus dedit sane contractui matrimonii vim 
collativam gratiae, et non ademit ei vim quam habebat ligandi 
vinculo coniugali contrahentes ad invicem; sed ex hoc pessime 
concluditur, ergo possunt fideles matrimonium celebrare ut con- 
tractum quo coniugali vinculo colligati maneant, non autem ut 
contractum qui habeat vim collativam gratiae, seu ut est sacra- 
mentum. Etenim si Christus, iuxta ea quae demonstravimus, de- 
crevit et instituit, ut legitimus matrimonialis contractus, mutuo 
paciscentium consensu a fidelibus celebratus, rationem habeat signi 
sacramentalis, ac proinde vim gratiae collativam, evidenter sequi- 
tur sacramentum matrimonii semper confici ac a fidelibus legiti- 
mus matrimonialis contractus mutuo paciscentium consensu ce- 
lebratur. 

Exemplum de sacramento poenitentiae, quod citatur ab ad- 
versariis, nihil eis prodest. Christus, aiunt, poenitentiam, quae erat 
antea solum virtus, fecit esse sacramentum ; et nihilominus, post 
hanc institutionem potest quis actus virtutis poenitentiae elicere, 
quin recipiat sacramentum. Ergo eodem modo post institutionem 
sacramenti matrimonii, possunt fideles velle contractum matri- 
monii, quem Christus fecit esse sacramentum, quin velint sacra- 
mentum. 

At responsio obvia est et apertissima. Nulla est paritas inter 
poenitentiam et matrimonium; et exemplum propositum ad rem 
non pertinet. 

Reapse, actus virtutis poenitentiae, per se soli, sacramentum 
poenitentiae a Christo institutum non constituunt; sed quidam 
illius virtutis actus, nempe contritio de peccatis personalibus com- 
missis, confessio horum peccatorum et satisfactio, sunt partes ma- 

teriales sacramenti poenitentiae; quibus absolutio sacerdotis iuris- 
dictionem habentis accedere debet tamquam forma, ut sacramen- 
tum conficiatur: hinc poenitentiae actus, immo illi ipsi actus quos 
indicavimus, elici possunt a poenitente, quin adhuc sacramentum 
suscipiatur. Sed aliter res se habet in matrimonio; nam contra- 
ctus matrimonialis, qui ante Christi institutionem non conferebat 
vi sua contrahentibus gratiam sanctificantem, ex institutione Christi 
illam confert; seu, aliis verbis, contractus matrimonii in nova lege 
a fidelibus celebratus est totum signum sacramentale; ideoque si 


talis contractus fit, sacramentum conficitur. 
Multo minus, ut ostendatur contractus matrimonialis a sacra- 


mento matrimonii separabilis, valet exemplum tum aquae relate ad 
sacramentum baptismi, tum panis et vini relate ad sacramentum 
Eucharistiae. Profecto aqua non est sacramentum baptismi, sed 
materia remota illius sacramenti; et similiter panis et vinum con- 
stituunt duplicem materiam ex qua sacramentum Eucharistiae 
conficitur: — dum e contra contractus matrimonii ipse est sa- 
cramentum. 

Hic autem adversarii nostri instant et aiunt: — saltem admitti 
debet, in ministro sacramenti intentionem debitam illud conficiendi 
esse requisitam, quae si desit sacramentum non conficitur; ergo 
fideles, si contrahunt matrimonium intendendo solum contractum, 
non autem sacramentum, multo magis si positive intendunt, dum 
matrimonium celebrant, sacramentum excludere ; hac intentione 
validum contractum matrimonii perficiunt, cum ea non desint quae 
ad matrimonium sub ratione contractus celebrandum necessaria 
essentialiter sunt; sed non suscipiunt sacramentum, cum desit ad 
conficiendum sacramentum matrimonii intentio debita. 

Reponimus : Ut valide sacramentum confici possit, non est 
necessaria in ministro intentio qua sacramentum velit t1 tale, aut 
qua intendat effectum. sacramenti, seu. gratiam conferendam ; sed suf- 
ficit intentio faciendi quod facit Ecclesia: — et hanc intentionem 
procul dubio habent fideles christiani qui matrimonium christia- 
num, seu ut fit inter christianos, celebrare intendunt. 

Si tamen supponatur, eos qui matrimonium contrahere vo- 
lunt, positive ita excludere rationem sacramenti a matrimonio ce- 
lebrando, ut absolute sacramentum conficere nolint, et absolule in- 
tendant non contrabere matrimonium , si in celebratione matrimonii 
sacramentum simul conficere et suscipere debeant; — in boc casu 

nullus omnino erit contractus matrimonii ex defectu consensus, 
cum bic alligatus sit conditioni sine qua contractus non. intenditur, et 
conditio baec omnino sit impossibilis, posita Chtisti institutione, con- 
tra quam voluntas contrahentium nihil potest. 

Solutiones aliarum difficultatum, quae adversus thesim nostram 
ab adversariis afferuntur, in sequenti articulo commode dabimus. 


ARTICULUS TERTIUS 


De ministro sacramenti matrimonii. 


Cum quaestione de inseparabilitate contractus et sacramenti 
in matrimonio christiano, quam absolvimus, haec de ministro 
sacramenti matrimonii intime connectitur. Et sane, si contractum 
matrimonii a christianis celebratum constat esse sacramentum, 
manifeste apparet, contrahentes, dum matrimonii contractum ce- 
lebrant, sacramentum conficere, et ideo sacramenti matrimonii 
esse ministros. — Ex ajia parte, si haec veritas per se et directe 
demonstretur, ex ea clare patebit sacramentum matrimonii nec 
in ritu consistere a contractu matrimoniali prorsus distincto, nec 
etiam, quoad elementum formale signi sacramentalis, inveniri 
posse in verbis prolatis a sacerdote matrimonium christianorum 
benedicente. Quamobrem doctrina catholica, quam defendendam 
assumimus in hoc articulo, ab ea quam in articulo praecedenti 
vindicavimus certo deducitur: et haec vicissim, cum illa demon- 
strata fuerit, confirmata erit. 

Verum, prius quam demonstrationem nostram aggrediamur, 
animadvertendum est, novam de sacerdote christiani coniugii mi- 
nistro doctrinam primum in scholas catholicas Melchiorem Canum 
invexisse, et ab eo originem duxisse controversiam, quae postea 
acriter hac de re agitata fuit inter theologos. Ipse enim in celeber- 
rimo opere «de locis theologicis », Salmanticae edito an. 1563., — 
eodem nempe an. quo die 11. Novembris, ad doctrinam de matri- 
monio definiendam sessio 24. Concilii Tridentini habita est, — sa- 
cramenti matrimonii propugnavit ministrum esse sacerdotem qui 
christianos coniuges sacro foedere copulat, et benedictione sua, 
tamquam forma sacramenti prolata, matrimonium christianorum 
facit esse sacramentum. 

Hanc sententiam, statim ac proposita fuit, amplexi sunt pauci, 
deinde vero theologi, iurisque canonici doctores magno numero, 
inter quos Sylvius, Estius, Natalis Alexander, Drouin, Tournely 
aliique. 

Hoc tamen patrocinio non obstante, iam aetate sua S. Al- 
phonsus de Liguori affirmare poterat (Theol. Moralis lib. 4. tract. 
6. cap. 2. n. 897. et seq.), postquam sententiam Cani retulerat: 
«Secunda vero sententia communis quae videtur moraliter. certa, 
dicit ipsos contrahentes esse ministros huius sacramenti, et for- 
mam esse verba, quibus ipsi consensum exprimunt. Ita Bellarmi- 
nus, qui vocat sententiam nostram communem in scholis (ut 
fatetur ipse Canus), et contrariam novam ac falsam, Gonet, man. 
de matrim. c. 7. Frassen, eod. tit. q. 3. a. 1... . Fagnanus, t. 4. in 
c. Quod nob. de cland. desp. n. 51., ubi ait opinionem contrariam 
esse periculosam in fide, Sanct. lib. 2. d. 6. cum Lop. Vega, Henr. 
et Manuel, qui vocant oppositam temerariam ; Merbas., de ma- 
trim. q. 6. qui testatur omnes theologos asserere opinionem Cani 
numquam fuisse probabilem, refertque Vasq., et Led. asserere eam 
non bosse defendi sine mota, et Sotum ac Vivald. :vocare temera- 
riam ». 

Postquam haec scripserat Sanctus Alphonsus, clarissimae Ro- 
manorum Pontificum, praesertim Pii Papae IX., declarationes in 
lucem prodierunt, quae, ut articulo praecedenti ostendimus, nul- 
lum dubium relinquunt circa realem identitatem inter contractum 
matrimonii a christianis celebratum et sacramentum. Hinc sen- 
tentia quae tenet contrahentes esse sacramenti matrimonii mini- 
stros, ut doctrina catholica defendenda est; et hac certitudine 
vindicabimus thesim quam subiungimus. 


THESIS III. 


Sacramenti matrimonii minister non est sacerdos ; sed ipsi contrabentes 
muluo sibi sacramentum boc administrantes, ministri. sunt. 


Demonstratio huius thesis nullo negotio eruitur, ut adnotavi- 
mus, ex argumentis allatis ad probandam thesim praecedentem; 
attamen directe eam evincimus; et ministrum sacramenti matri- 
monii non esse sacerdotem nuptiis benedicentem, sed ipsos con- 
trahentes sibi mutuo sacramentum hoc ministrantes, ostendimus 
sequenti pacto. . 

Concilium Tridentinum, sess. 24. cap. 1. de reformatione ma- 
irimonii, Decretum sanxit, ex quo evidentes pro thesi nostra 
probationes deducemus, his verbis expressum: « Tametsi dubi- 
tandum non est clandestina matrimonia, libero contrahentium 
consensu facta, rata et vera esse matrimonia, quamdiu Ecclesia 
ea irrita non fecit; et proinde iure damnandi sint illi, ut eos 
Sancta Synodus anathemate damnat, qui ea vera ac rata esse 
negant ... nihilominus Sancta Dei Ecclesia ex iustissimis causis 
ila semper detestata est atque prohibuit. Verum, cum Sancta 
Synodus animadvertat, prohibitiones illas propter hominum in- 
obedientiam iam non prodesse; et gravia peccata perpendat, quae 
ex eisdem clandestinis coniugiis ortum habent; praesertim vero 
eorum qui in statu damnationis permanent, dum priore uxore, 
cum qua clam contraxerant, relicta, cum alia palam contrahunt, 
et cum ea in perpetuo adulterio vivunt: cui malo cum ab Ec- 
clesia, quae de occultis non iudicat, succurri non possit, nisi 
efhcacius aliquod remedium adhibeatur : idcirco sacri Lateranensis 
Concilii, sub Innocentio III. celebrati, vestigiis inhaerendo, prae- 
cipit ut in posterum, antequam matrimonium contrahatur, ter a 
proprio contrahentium Parocho tribus continuis diebus festivis in 
Ecclesia inter Missarum solemnia publice denuntietur, inter quos 
matrimonium sit contrahendum: quibus denuntiationibus factis, 
si nullum legitimum opponatur impedimentum, ad celebrationem 
matrimonii in facie Ecclesiae procedatur; ubi Parochus, viro et 
muliere interrogatis, et eorum mutuo consensu intellecto, vel 
dicat: Ego vos in matrimonium coniungo, in nomine Patris, et 
Filii, et Spiritus Sancti: vel aliis utatur verbis, iuxta receptum 
uniuscuiusque provinciae ritum ... Qui aliter, quam praesente 
Parocho, vel alio sacerdote de ipsius Parochi seu Ordinarii licen- 
tia, et duobus vel tribus testibus, matrimonium contrahere atten- 
tabunt; eos Sancta Synodus ad sic contrahendum omnino inha- 
biles reddit: et huiusmodi contractus irritos et nullos esse de- 
cernit, prout eos praesenti decreto irritos facit, et annullat .... 
Decernit insuper, ut huiusmodi decretum in unaquaque parochia 
suum robur post triginta dies habere incipiat, a die primae pu- 
blicationis, in eadem parochia factae, numerandos ». 

Ex hoc itaque Decreto sic argumentamur: 

I. Sacra Tridentina Synodus declarat matrimonium sine sa- 
cerdotis praesentia clanculum contractum, antequam Decreto 

« Tametsi» irritatum esset ab Ecclesia, ubique fuisse, et etiam 
post illud Decretum, pro locis ubi nondum lex Concilii promul- 
gata est, adhuc esse sacramentum. — Atqui si ita res se habet, 
minister sacramenti matrimonii non est sacerdos qui nuptiis 
benedicit, sed ipsi contrahentes sunt ministri. — Ergo. 

Minor patet ; matrimonium enim clandestinum absque sacer- 
dotis ministerio contractum, solo consensu contrahentium perfi- 
citur. 

Maior autem constat, ex eo quod Concilium Tridentinum 
matrimonia clandestina vocet vera et rata, immo anathemate da- 
mnet eos qui talia esse negent; et sub hac appellatione matrimonii 
veri et rati, matrimonium quod sacramentum est designet. Et 
sane, Tridentini Patres vera et rata coniugia illa nunquam de- 
clarassent, nisi credidissent et docere voluissent, ea esse vera et 
proprii nominis sacramenta; cum profecto scirent, iuxta sacros 
canones et receptum loquendi modum theologorum, ea tantum 
coniugia fuisse tunc vocata vera et raia, quae vera et proprie 
dicta sacramenta essent. 

Insigne est hac de re Decretum ab Innocentio III. latum 
(Decret. lib. 4. tit. 19. cap. Quanto, de divortiis). In eo Summus 
Pontifex discrimen assignat quod intercedit inter coniugia in in- 
fidelitate contracta, quae per conversionem alterius coniugis, ut 
inferius declarabitur, solvi possunt, et coniugia christianorum, 
quae nullo umquam pacto dirimi possunt, ex quo consummata 
sunt; et ait: — « Etsi matrimonium verum inter infideles existat, 
non tamen est ratum: inter fideles autem verum et ratum existit, 
quia sacramentum fidei, quod semel est admissum, numquam 
amittitur, sed ratum efficit coniugii sacramentum, ut ipsum in 
coniugibus, illo durante, perduret ». 

Iuxta hanc doctrinam, Angelicus Doctor, absque ulla dubita- 
tione, matrimonium clandestinum seu in occulto a fidelibus sine 
benedictione sacerdotali celebratum, dicit esse sacramentum. 

Etenim in 4. sent. dist. 28. q. 1. a. 5. (Suppl. q. 45. art. 5.), 
quaerens « Utrum consensus in occulto factus per verba de prae- 
senti faciat matrimonium », respondet: — « Dicendum quod si- 
cut in aliis sacramentis quaedam sunt de essentia sacramenti, 
quibus omissis non est sacramentum, quaedam autem ad sole- 
mnitatem sacramenti pertinent, quibus omissis, verum nihilominus 
perficitur sacramentum, quamvis peccet qui omittit; ita etiam 

consensus expressus per verba de praesenti, inter personas legi- 
timas ad contrahendum, matrimonium facit, quia haec duo sunt 
de essentia sacramenti; alia autem omnia sunt de solemnitate 
sacramenti, quia ad hoc adhibentur, ut matrimonium convenien- 
tius fiat. Unde si omittantur, verum est matrimonium, quamvis 
peccent sic contrahentes, nisi per aliquam legitimam causam ex- 
cusentur». 

Et ad 2. difficultatem, quae sic se habet: «Sicut in matri- 
monio actus noster est quasi de essentia sacramenti, ita etiam 
in poenitentia. Sed sacramentum poenitentiae non perficitur nisi 
mediantibus Ecclesiae ministris, qui sunt sacramentorum dispen- 
satores. Ergo nec matrimonium perfici potest in occulto absque 
sacerdotali benedictione ». 

Respondet: « Ad secundum dicendum quod actus noster in 
poenitentia, quamvis sit de essentia sacramenti, non tamen est 
sufhciens ad inducendum proximum effectum sacramenti, scilicet 
absolutionem a peccatis; et ideo oportet quod ad perfectionem 
sacramenti interveniat actus sacerdotis. Sed in matrimonio actus 
nostri sunt causa sufficiens ad inducendum proximum effectum, 
qui est obligatio, quia quicumque est sui iuris, potest se alteri 
obligare; et ideo sacerdotis benedictio non requiritur in matri- 
monio, quasi de essentia sacramenti ». 

. Idem apertissime docuit, tamquam ab omnibus admissum et 
indubitatum S. Bonaventura, qui in 4. sent. d. 28. q. 5. loquens 
de matrimoniis clandestinis, hanc difficultatem contra eorum va- 
liditatem sibi proposuit: — « Matrimonium est sacramentum Ec- 
clesiae: ergo debet accipi in facie Ecclesiae: ergo, si accipitur 
in occulto, non est sacramentum Ecclesiae: ergo nec verum sa- 
cramentum: ergo nec matrimonium ». 

Et respondit: « Ad illud quod obiicitur, quod est sacramen- 
tum Ecclesiae, dicendum quod verum est: tamen accipitur etiam 
ab aliis qui sunt extra Ecclesiam, ut baptismus; non tamen ad 
salutem, nisi ab his qui sunt in ipsa Ecclesia: et baptismus ac- 
cipitur in occulto, quia sacramentum necessitatis; et non est ibi 
periculum , imo vitatur periculum: sed illud in facie Ecclesiae 
accipitur salubrius, in occulto vero accipitur vere, sed non sa- 
lubriter, quia contra ecclesiasticam sanctionem ». 

' . Quapropter ex eadem doctrina, iuxta omnium sententiam, in 
lib. 4. sent. dist. 39. art. I. q. 2., statuit matrimonia fidelium vo 

quod sint sacramenta esse rata, et sacramenta infidelium non esse 
rüia quia non sunt sacramenta. 

Praestat referre verba Sancti Doctoris. Haec est conclusio, 
quam defendendam assumit: « Matrimonium apud infideles est in 
ofhcium, et excusat a culpa; sed non est ratum, neque in reme- 
dium, cum non sit sacramentum ob defectum fidei ». — Et con- 
clusionem suam ita confirmat: « Dicendum quod matrimonium 
est institutum in officium, et in remedium, et in sacramentum; 
et ista tria complete habet, secundum quod est apud fideles. 
Apud infideles vero habet ista secundum rationem semiplenam: 
nam est in officium, quia est procreatio prolis legitimae, sed non 
ad cultum Dei; apud fideles autem ad cultum Dei: est in re- 
medium, quia excusat coitum a culpa mortali: et rursus datur 
ibi gratia remittens concupiscentiam, ratione benedictionis adiun- 
ctae. Apud infideles vero maritali affectu. uxores cognoscentes 
est excusatio a culpa, sed non datur gratia; apud fideles, utrum- 
que est. Item est etiam in sacramentum apud fideles, quia signat 
unionem Dei et animae, sive unionem divinae naturae et humanae, 
non tantum aptitudine, sed actu; apud infideles vero aptitudine 
tantum. Et praeterea ratio sacramenti maxime consistit in ratifica- 
tione vinculi; apud infideles autem vinculum non habet ratifica- 
tionem perfectam. Unde, caus. 28. q. 1.: Si quis Iudaicae, S item 
illud: * Quoddam matrimonium ratum et legitimum, ut fidelium; 
quoddam legitimum, sed non ratum, ut ;nfidelium; quoddam 
ratum, sed non legitimum, ut matrimonium contractum a fideli- 
bus in occulto '. Si autem quaeratur, quare matrimonium infide- 
lium non est ratum, dicendum quod hoc est propter defectum 
sacramenti fidei, et propter statum, quia in tali iunctus est uxori, 
in quo potest vinciri vinculo fortiori, scilicet suscipiendo sacra- 
mentum baptismi, et Christo alligari a quo statu nemo potest pro- 
hibere: et ideo potest in casu istud vinculum firmari. Habet enim 
aptitudinem, ut, illo statu in utroque manente, non possit solvi». 

Ceterum, matrimonium ratum apud Patres Tridentinos signi- 
ficasse matrimonium quod. est sacramentum , et matrimonia clande- 
stina quae antea fiebant fuisse a. Concilio agnita tamquam sacra- 
menta, constat ex ipsa Historia Decreti quod citavimus, ut videre 
est apud Pallavicinum, libr. 22. Hist. Conc. Trid. c. 4. 

II. Ex eodem Decreto Tridentinae Synodi superius citato aliud, 
nec minoris efficacitatis, argumentum deducimus , quod sic pro- 

ponimus: — Si minister sacramenti matrimonii esset sacerdos, ad 
validitatem eiusdem sacramenti omnino requireretur, ut ipse es- 
sentialem formam sacramenti matrimonii proferret, quae consi- 
steret in verbis a Concilio praescriptis, ad significandum contra- 
hentes a sacerdote coniungi in matrimonium. — Atqui Decretum 
Concilii Tridentini, de quo loquimur, ad sacramenti matrimonii 
validitatem non requirit ut sacerdos verba illa proferat tamquam 
formam, sed ea tantum praescribit tamquam ritum accidentalem 
quo tamen, sub nullitatis poenam, in locis ubi Decretum illud 
promulgatum est, matrimonia deinceps celebranda sunt a fidelibus 
in facie Ecclesiae. — Ergo. 

Maior argumenti huius evidens est: ministri enim est proferre 
formam ; et adversarii nostri contendunt in illis verbis a Concilio 
praescriptis formam sacramenti matrimonii essentialem esse indi- 
catam: immo ex adversariis nostris Tournelius (de sacram. ma- 
trim. q. 3, n. 2.) ait: « Si data opera voluisset Synodus innuere 
sacerdotem esse ministrum sacramenti matrimonii, et verba quibus 
contrahentes coniungit esse formam, aut quasi formam, non po- 
tuisset verbis uti significantioribus ». 

Minor vero probatur — nam Decretum Concilii Tridentini 
tantummodo statuit ad validitatem sacramenti matrimonii, quod 
celebraretur inter fideles post praescriptam promulgationem illius 
Decreti, necessariam esse praesentiam sacerdotis, non autem pro- 
lationem borum verborum a sacerdote, quae sit sacramenti matri- 
monii forma, scilicet: « Ego vos coniungo in matrimonium, in 
nomine Patris, etc. ». 

Et sane, Decr. Conc. in eo solum versatur ut praecaveat ne 
cum aliquo impedimento matrimonium contrahatur, et ut matri- 
monia clandestina aboleat. Hinc praemitti iubet denuntiationes 
publicas et praescribit modum quo impediri possint mala ex ma- 
trimoniis clandestinis oriri solita, ac deinceps de matrimonio con- 
tracto constare queat. Hinc iubet illud celebrari in facie Ecclesiae, 
dicente parocho haec, vel similia iuxta cuiusvis provinciae ritum: 
« ego vos in. matrimonium coniungo, etc. ». Hinc, demum, Decretum 
his verbis expressum est: «Qui aliter quam praesente parocbo, vel 
alio sacerdote de ipsius parochi, seu ordinarii licentia, et duobus 
vel tribus testibus matrimonium contrahere attentabunt, eos S. Syn- 
odus ad sic contrahendum omnino inhabiles reddit, et huius- 
modi contractus irritos ac nullos decernit ». 

Iam vero ex his omnibus manifeste apparet ad valorem ma- 
trimonii requiri a Concilio Tridentino praesentiam parochi, sed 
non baec verba prolata a sacerdote: « Ego vos» etc.; ac proinde 
haec verba non esse formam sacramenti matrimonii essentialem, 
sed pertinere ad ritum accidentalem, quem Tridentina Synodus 
servandum omnino praescripsit ad celebrandum matrimonium :n 
facie. Ecclesiae. 

Quod hucusque diximus egregie confirmatur ex historia Con- 
cilii Tridentini, ex qua finis illius Decreti, et ratio propter quam 
statuit matrimonium deinceps coram parocbo esse a fidelibus ce- 
lebrandum, et significatio praescriptae benedictionis plena luce 
clarescunt. 

Etenim Pallavicinus (Hist. Concil. Trid. lib. 21. ca. 4. n. 5. et 
seq.) refert, ad tollenda e medio clandestina coniugia, primum 
a Patribus propositum fuisse, ut in posterum irrita fierent con- 
nubia, quae sine tribus testibus fide dignis celebrata fuissent, quin 
sacerdotis praesentia tamquam necessaria, praescripta fuerit. Proposita 
namque fuit haec Decreti formula sancienda: « Sacrosancta Dei 
Ecclesia, Spiritu Sancto afflata, animadvertens magna incommoda, 
et gravia peccata, quae ex clandestinis coniugiis ortum habent, 
praesertim vero eorum, qui in statu damnationis permanent, dum 
saepe priore uxore, cum qua clam contraxerunt, relicta, cum alia 
palam contrahunt, et cum ea in adulterio vivunt, alias gravissi- 
mis poenis ea prohibuit, eademque tamen irrita non fecit. Sed 
haec Sacrosancta Synodus, cum animadvertat, remedium illud 
propter hominum inobedientiam hucusque parum profuisse, de- 
cernit, ut in posterum matrimonia illa, quae clam contrahuntur 
absque tribus testibus, irrita sint, quemadmodum praesenti decreto 
irrita facit». Refecta deinde fuit haec formula, suffectaque alia est 
qua statuebatur: * [nbabiles fore ad. contrabendum, qui absque prae- 
sentia, saliem trium testium id attentarent ' ». 

Hactenus ne mentio quidem facta fuerat sacerdotis, benedictio- 
nisque sacerdotalis in celebratione coniugii. 

Deinde Cardinalis Lotharingius, cum mala enumerasset, quae 
ex clandestinis matrimoniis proveniebant, et illud commemoras- 
set, quod ob gravia delicta, quae passim patrabantur ob eiusmodi 
coniugia, sacramenli gratia in sceleris sordes converteretur; non so- 
. jum promulgationem Decreti clandestina matrimonia proscribentis 
strenue defendit, sed optare se declaravit, ut praeter solemnes 

alios ritus, ad sacramenti vim etiam sacerdotis benedictio requi- 
reretur; et hanc desiderii sui rationem addidit, nimirum: « Quando 
haeretici volebant ut impii ipsorum ministri nuptiis bene preca- 
rentur, multo convenientius id agendum esse in Ecclesia catholica, 
in qua veri sunt Dei ministri, verique sacerdotes ». 

Verumtamen in hac Cardinalis Lotharingii expostulatione multa 
sunt quae veritatem a nobis defensam aperte confirmant. 1. — Dicit 
matrimonia clandestina esse sacramenta, quae gratiam ex opere 
operato producerent, nisi obex obstitisset; ac proinde quatuor 
mala ex matrimoniis clandestinis profluentia, hic Lotharingius 
enumerat, nempe amissionem gratiae sacramenti. 2. — Dicit se optare 
ut a Concilio statuatur benedictionem sacerdotis in posterum ad 
sacramenti vim fore necessariam; ideoque fatetur eam benedictio- 
nem ad sacramenti vim, seu validitatem, minime fuisse necessariam, 
antequam Concilium matrimonia clandestina irrita fecerit. 3. — Non 
dicit esse in Decreto Concilii benedictionem sacerdotis praescribendam 
quasi in ea sacramenti matrimonii forma. consisteret, a sacerdote 
tamquam ab eiusdem sacramenti sinistro proferenda; sed hanc 
benedictionem dicit convenienter esse requirendam in matrimonii 
christiani celebratione. 

Schema Decreti de irritatione coniugiorum clandestinorum, 
diligentissima discussione a Patribus Concilii perpensum, — in 
qua discussione ut fundamentum certum assumptum fuit matri- 
monii sacramentum. essentialiter. solo. contrabentium consensu. perfici — 
ter immutatum fuit, nec umquam mentio facta fuit de sacerdotis 
praesentia, eiusque necessitate, sed constanter constitutum ut fres 
testes ad matrimonii celebrationem adhiberentur. Quin immo, cum 
ad instantiam Cardinalis Lotharingii, actum est de necessitate prae- 
sentiae sacerdotis, ad omnem vitandam fraudem in coniugiorum 
celebratione, deliberatum fuit, utrum, si testis aliquis stabilis a 
Concilio praescribendus esset in cuius praesentia matrimonia in 
posterum celebranda forent, publicus tabellio potius constitui de- 
beret, an vero parochus. 

Demum, omnibus perpensis, et quarta vice immutato schemate, 
propositum fuit ut parochus, vel alius sacerdos ex parochi seu 
ordinarii licentia, constitueretur cum duobus vel tribus; et hoc 
schema tandem approbatum fuit. 

Ex historia igitur Decreti Concilii Tridentini quo statutum 
fuit ut in posterum, post eiusdem Decreti promulgationem, ma- 

trimonia valide celebrari non possent nisi coram parocho vel alio 
sacerdote et duobus aut tribus testibus, indubie constat Triden- 
tinam Synodum illo Decreto sacerdotis praesentiam. in. nuptiis chri- 
stianorum, necessariam praescripsisse, non ut ministri sacramenti, 
qui formam ad conficiendum signum sacramentale pronuntiet, sed 
solum, — ut locutione a Benedicto XIV. (De Synodo, libr. 15. 
cap. 23.) adhibita utar, — tamquam testis pro Ecclesia auctoriza- 
bilis, qui ab Ecclesia ad publicitatem et. solemnitatem | matrimonii 
requiratur. 

Haec conclusio iterum confirmatur ex Decretis Congregationis 
Concilii, circa praesentiam parochi in matrimonii celebratione re- 
quisitam. Benedictus enim XIV. in opere de Synodo Dioecesana, 
loco mox citato, narrat episcopum Giennensem nonnulla dubia 
Congregationi discutienda proposuisse anno 1581., quae rem no- 
stram spectant, et responsiones obtinuisse, quae omne dubium 
excludunt circa sensum Decreti Concilii Tridentini et doctrinam 
in eo contentam. 

Haec sunt postulata cum responsionibus: «Si invitus et com- 
pulsus per vim. adsit sacerdos, dum contrahitur matrimonium. .. . 
utrum tale matrimonium subsistat? « Responsum fuit « subsi- 
stere ». — « Si sacerdos adfuerit, nihil tamen eorum, quae age- 
bantur, vidit, neque audivit, utrum tale matrimonium valide con- 
trahatur, vel potius tamquam sine sacerdote, nullius sit ponderis 
et momenti? » Responsum fuit: Non valere si sacerdos non in- 
tellexit: misi tamen. affectasset non. intelligere ». — « Si adsit sacer- 
dos, dum contrahitur matrimonium, casu non cogitans, se esse 
ad id vocatum, sed aliud agens, audit duos inter se contrabentes ma- 
trimonium; utrum sit validum tale matrimonium, in quo !fuit prae- 
$en$ non tamen certioratus, nec ad id expresse vocatus, neque in- 
terponens suam auctoritatem. dicto, vel facto; vel potius sit nullum, 
quasi assistentia auctoritativa per Concilium requiratur, et non 
nuda, vel casualis praesentia ». Responsum fuit: « alere, etiamsi 
parochus aliam ob causam. adhibitus sit ad. illum. actum ». 

Quas responsiones Benedictus XIV. cum retulerit, diligenter 
declarat quomodo intelligi debeant haec Congregationis verba, 
loquentis de parocho qui matrimonio quidem adfuit, sed nihil 
eorum quae agebantur vidit, neque audivit: «misi affectasset. non 
intelligere ». | 

« Praedicta verba », ait Benedictus XIV., « de eo casu acci- 

pienda esse, quo parochus invitus ad matrimonii contractum ad - 
hibitus, ideo nec videt, nec percipit, quia data opera neque vi- 
dere voluit, neque percipere, cum tamen, et videre, et percipere 
naturaliter potuisset, eadem ratione, qua testes ad eum ipsum 
actum adhibiti, et vidisse se, et percepisse fatentur. Celebris fuit 
anno praeterito 1753. causa Cartbaginien. matrimonii, in Concilii 
Congregatione agitata, et iudicata, in qua agebatur de quodam 
matrimonio contracto coram parocho domi suae inopinate depre- 
henso, qui virum quidem aspexerat, eiusque verba perceperat , 
feminam vero nec viderat, nec audiverat. Porro, cum ex iis, qui 
controversiae judices sedebant, totidem ex una parte pro matri- 
monii validitate, totidem vero ex alia pro illius nullitate opinati 
fuerint, opportunum nobis visum est Congregationem ipsam co- 
ram nobis indicere, iussis prius theologis aliquot, aliisque iuris 
canonici professoribus sententias suas hac de re scriptis exponere : 
qui sane, maxima diligentia ac labore, collatis inter se tum theo- 
logorum et canonistarum placitis, tum Decretis eiusdem Congre- 
gationis, et actis similium causarum, quae alias coram ipsa agi- 
tatae fuerant, et ab ea definitae; in hoc facile convenerunt, ut 
ad matrimonii validitatem necessarium omnino esset, contrahentes 
a parocho videri, eorumque verba mutuum consensum exprimen- 
tia, ab eodem audiri: eo scilicet principio prae oculis habito, quod, 
si parochus matrimonio interest tamquam testis Ecclesiae auctorizabilis, 
nullo modo poterit de matrimonio contracto fidem facere, ubi 
nec utrumque viderit coniugem, nec utriusque consensum audierit. 
Sed, cum factum ipsum, de quo agebatur, accurate perpensum 
fuerit, eiusque circumstantiae omnes diligentcr excussae, manifesto 
compertum est, quod, si parochus mulierem non vidit, eiusque 
verba non intellexit, hoc ideo evenit, quia ipse obfirmato animo 
eamdem videre, et audire noluit, cum eam facile videre, et audire 
potuisset, quemadmodum bene viderant, recteque audierant testes 
ad eum actum adhibiti. Itaque pronunciatum fuit, nobisque annuem- 
tibus sententia prodiit, pro matrimonii validitate ». 

III. Praeterea, Decretum Concilii Tridentini saepius citatum 
aliud adhuc argumentum pro re quam defendimus nobis suppe- 
ditat. Concilium enim ita statuit: « Parochus viro et muliere in- 
terrogatis, et eorum mutuo consensu intellecto, vel dicat: ego vos 
in matrimonium coniungo in nomine Patris et Filii et Spiritus 
Sancti; vel aliis utatur verbis, iuxta receptum uniuscuiusque pro- 

vinciae ritum ». — Sed si Concilium iudicasset haec verba sacer- 
dotis: «ego vos in matrimonium coniungo in nomine Patris, et Filii 
et Spiritus Sancti », esse sacramenti matrimonii formam, non 
permisisset ut sacerdos vel ea diceret, vel aliis uteretur verbis. — 
Ergo. 

Prob. min. — a). Quia inauditum est in Ecclesia formas essen- 
tiales sacramentorum relinqui arbitrio, ut quomodocumque pro- 
ferantur, etiamsi id fiat per verba aequipollentia, cum in tanta 
diversitate facile irrepere possit mutatio quoad substantiam, et 
tam multiplex discrepantia, licet solum accidentalis, dedeceat sa- 
cramenta: unde theologi docent eum peccare qui verba formae 
essentialis mutat, etiamsi sint aequipollentia. 

b) Quia noverant Patres in variis provinciis adhiberi verba 
non solum materialiter diversa ab illis: « ego vos in matrimonium 
coniungo »; sed etiam diversa formaliter quoad substantiam. Talia 
Dominicus Sotus qui Conc. Trid. interfuit, refert in 4. d. 26. 
4. 3., ubi de hac forma: « ego vos in matrimonium coniungo, etc.» 
ait: « Neque est universalis in Ecclesia; sed alii dicunt: ego vos 
sponso, et sacramentum confirmo; et alii: quos Deus coniunxit, 
homo non separet; atque alii aliter ». — Et recte, nam in Rituali 
Ecclesiae Constantiensis haec forma legitur: «Matrimonium per 
vos contractum, secundum ordinem matris Ecclesiae, ego aucto- 
ritate, qua hac in parte fungor, ratifico, confirmo, et benedico, in 
nomine Patris, etc. » — In Rituali Herbipolensi, habetur: « Ideo 
matrimonium per vos contractum confirmo, ratifico, et benedico: 
in nomine Patris, etc. » — In Dioecesi Eichstattensi sacerdos haec 
pronuntiat verba: « Matrimonium inter vos contractum Deus con- 
firmet, et ego in facie Ecclesiae illud solemnizo. In nomine Pa- 
tris, etc. » — In Dioecesi Monacho-Frisingensi haec formula re- 
peritur: « Matrimonium in facie Ecclesiae inter vos contractum 
Deus confirmet, et auctoritate Ecclesiae, ego illud approbo, per- 
ficio atque solemnizo». — Iam vero admitti nequit, ut evidenter 
patet, Concilium Tridentinum eiusdem sacramenti formas prorsus 
Inter se diversas quoad sensum permittere voluisse. — Ergo. 

IV. Insuper, et haec alia argumenta, ex Ecclesiae praxi de- 
sumpta, veritatem doctrinae quam vindicamus patenter ostendunt. 

Ex canonica dispositione diaconus potest per annum admini- 
strare paroeciam antequam sacerdotio initietur; et hoc temporis 
intervallo, etsi distribuere Eucharistiam et baptizare possit, cetera 

tamen sacramenta conficere nequit; potest tamen iuxta praescri- 
ptum Ecclesiae matrimoniis assistere. — Porro haec coniugia, co- 
ram parocho adhuc diacono celebrata, esse sacramenta, ac pro- 
inde sacerdotem non esse sacramenti matrimonii ministrum, nemo 
in dubium revocare potest, etiamsi praescindatur ab eo quod su- 
periore articulo demonstravimus, nempe non dari inter Christianos 
matrimonium verum, quod non sit vere et proprie sacramentum. 
— Etenim si secus esset, deberet admitti coniuges fideles gratia 
sacramenti matrimonii in perpetuum privari, quin aliquid propria 
voluntate peccaverint, immo quia matrimonium iuxta praescripta 
Ecclesiae celebraverunt; — quod sane repugnat. 

His addas: — Romani Pontifices interdum, ita poscentibus re- 
rum difficillimis adiunctis, indulserunt, ut, absente sacerdote, vel 
cum non sine ingenti periculo pateret ad ipsum accessus, possent 
fideles coram duobus testibus licite inire coniugium, prout con- 
stitutum est pro Malabarica provincia anno 1669. die 30. Maii. 
Proposito praeterea dubio de celebrato matrimonio absque bene- 
dictione sacerdotis, qui tunc haberi non poterat, an conveniat nec 
ne, ut praefata benedictio postea suppleatur, a Congregatione pro 
negotiis Ecclesiae Gallicanae specialiter deputata, die 22. April. 179;. 
responsum est, ut si fideles eam petierint, posse quidem eisdem 
dari, ita tamen ut admonerentur illam ad validitatem matrimonti 
minime pertinere. Àt, «quorsum», optime hic interrogat P. Perrone 
(de Matrim. Christ. l. r. s. r. c. 5), «eiusmodi admonitio, si cen- 
suissent Pontifices illam benedictionem partem essentialem sacra- 
menti constituere? » 

Demum, quando revalidandum est matrimonium coram sa- 
cerdote parocho celebratum, sed irritum ex causa occulta; non 
exigitur ut parochi ministerium adhibeatur, seu ut coram eo prae- 
sente et benedictionem iterum fundente revalidatio fiat. 

Satis igitur superque demonstratum est sacerdotem sacramenti 
matrimonii non esse ministrum, sed hoc sibi invicem administrare 
contrahentes tamquam ministri. 

Adversarii vero nostri, ut opinionem suam defendant, aiunt: — 

1. Apostolus sacerdotes vocat sacramentorum dispensatores, 
iuxta illud: « Sic nos existimet homo ut ministros Christi et di- 
spensatores mysteriorum Dei (1. ad Cor. rv. 1.). — Ergo sacra- 
menti matrimonii ministri non sunt contrahentes, sed minister est 
sacerdos. 

Resp. — Dispensatores mysteriorum Dei, de quibus loquitur 
Apostolus — si nomine mysteriorum sacramenta veniunt — vel 
intelliguntur ii qui regimini administrationis sacramentorum prae- 
positi sunt; vel ii qui sacramenta conficiunt tamquam ministri. 

Priori sensu, sacerdotes, et quidem non omnes sed illi qui 
in superiori sacerdotii gradu ad Ecclesiae regimen a Christo Do- 
mino constituti sunt, omnium sane sacramentorum sunt dispensa- 
tores, cum ad eos spectet declarare et determinare ea quae ad 
validam, legitimamque sacramentorum administrationem requi- 
runtur. 

Posteriori autem sensu, prout nempe sacramentorum dispen- 
satores appellantur ii qui sacramenta conficiunt, idest ministri, 
aliorum utique sacramentorum, sed non christiani coniugii, ministri 
sunt sacerdotes. — Apostolus vero, etiamsi dicatur eum de hac 
sola ministratione quae in valida sacramentorum confectione con- 
sistit locutum fuisse, merito, a maiori parte, sacerdotes appellare 
potuit sacramentorum dispensatores, hac locutione significando 
sacerdotes tamquam ministros Christi sacramenta conficere, sed 
non affhrmando eos omnium omnino sacramentorum esse ministros. 

Quamobrem, brevissime ad obiectionem ex Scriptura propo- 
sitam ita respondemus, si in verbis Apostoli nomine mysteriorum, 
sacramenta novae legis stricto sensu accepta intelligantur: — Apo- 
stolus Paulus sacerdotes appellat dispensatores sacramentorum, 
Dist. quatenus sacerdotes qui ad Ecclesiae regimen praepositi sunt, 
ius habent statuendi ea quae, non mutando substantiam sacra- 
mentorum, spectant rectam eorum dispensationem C. Quatenus 
sacerdotes a Christo constituti sunt ministri ad sacramenta valide 
conficienda Subd. Sacramentum matrimonii N. alia Sacramenta C. 

2. In ceteris sacramentis alius est sacramenti minister, alius 
suscipiens sacramentum: — ergo cum contrahentes suscipiant sa- 
cramentum matrimonii, eiusdem sacramenti non sunt ministri. 

Resp. a) — Absolute et universaliter verum non est, in ceteris 
sacramentis, praescindendo a matrimonio, alium ministrare sacra- 
mentum, et alium illud suscipere; nam in Eucharistia potest esse 
idem suscipiens et minister, scilicet sacerdos. 

b) — Alia sacramenta non sunt in duobus contrahentibus sicut 
est sacramentum matrimonii, in quo sicut duo contrahentes con- 
tractum faciunt et suscipiunt, ita et sacramentum sibi invicem 
conferunt et suscipiunt. 

C) — Etiam in matrimonio suscipiens et minister suo. modo 
distincti sunt: non enim quilibet contrahens sibi, sed alter alteri 
sacramentum ministrat, ut postea fusius declarabitur. 

3. Concilium Tridentinum, sess. 24. c. 1. de reform. matrim., 
iubet parochum, ut, viro et muliere interrogatis et eorum con- 
sensu intellecto, dicat: «Ego vos in matrimonium coniungo ». 
Ergo parochus sponsos vere coniungit in matrimonium, tamquam 
Sacramenti huius minister, cum verba illa sumi debeant iuxta ob- 
viam significationem, quando, sicut in casu, nihil obstat. 

Resp. — In probatione thesis multiplici argumentorum genere 
demonstravimus Concilium Tridentinum nullatenus in illo De- 
creto declarare voluisse parochum, seu alium sacerdotem qui vices 
eius teneret, ministrum matrimonii; sed e contra indubie tradi- 
disse sacerdotem non esse sacramenti huius ministrum, et verba 
quae ab eo proferuntur non esse sacramenti formam. Adnotavi- 
mus.etiam Concilium non praescripsisse determinate haec verba a 
sacerdote proferenda: « Ego vos in matrimonium coniungo »; sed 
vel baec, vel alia, iuxta receptum uniuscuiusque provinciae ritum: — 
et simul ostendimus hanc Decreti clausulam apertissime per se 
solam dicere, verba a sacerdote, iuxta Concilii praescriptum profe- 
renda, sacramenti matrimonii non esse formam. 

Sensus igitur illius formulae: « Ego vos in matrimonium con- 
iungo» non est, «ego per haec verba matrimonium inter vos 
facio », aut « sacramentum matrimonii conficio, vobisque confero », 
sed «ego, tamquam Ecclesiae minister, hoc coniugium vestrum 
verum esse atque legitimum declaro, illudque in facie Ecclesiae 
vconfirmo, ratifico et benedico in nomine Patris et Filii et Spiritus 
Sancti ». 

Praeterea verba illa a sacerdote prolata « Ego vos in matri- 
monium coniungo », accipi nequeunt pro coniunctione absolute 
et simpliciter tali, quia significatio haec naturae contractus matri- 
monialis omnino repugnat, utpote qui nonnisi a contrahentibus 
mutuo consensu expresso perfici potest. 

4. In Rituali Romano, an. 1494, legitur: « Contrahentibus 
respondentibus, se nec affines, nec consanguineos, etc. Sacerdos 
pronunciet verba, quae sunt forma huius sacramenti ». — Aliud 
Rituale Romanum, iussu Pauli V. editum, in praefatione ait inter 
Sacramenta, quorum administratio ad parochum pertinet, esse ma- 
trimonium. — Idem reperitur in Mediolanensi sub S. Carolo Bor- 

romaeo part. 4. Áct. — Praeterea Rituale Atrebatense anni 1600., 
et Yprense an. 1576., iubent, ut sacerdos dicat, «et ego tanquam 
Ecclesiae minister vos in matrimonium coniungo in nomine Pa- 
tris, etc. »: — et similia in aliis Ritualibus praescribuntur. — Ergo. 

Resp. — 4) In his documentis ecclesiasticis agitur de sacer- 
dote ut de ministro sacramentum matrimonii non conficiente, sed 
confirmante eique benedicente. 

b) Ad Rituale Romanum antiquum quod attinet Resp. Dist. — 
Sic loquitur de matrimonio sumpto adaequate, quoad substantiam, 
et quoad solemnitatem C. secus N. — Matrimonii autem sic adae- 
quate sumpti forma adaequata et integra coalescit ex verbis sa- 
cerdotis et contrahentium; nam per haec quoad substantiam, per 
verba vero sacerdotis perficitur quoad solemnitatem. 

Ad alterum Rituale Romanum, iussu Pauli V. editum, Resp. 
Dist. Ait administrationem sacramenti matrimonii pertinere ad pa- 
rochos, quia contrahentes non possunt licite, nec modo iuxta Con- 
cilium Tridentinum valide, perficere hoc sacramentum sine assi- 
stentia parochi tanquam testis essentialiter requisiti C. secus N. 
Eodem modo explica S. Carolum Borromaeum in Actis Ecclesiae 
Mediolanensis part. 4. $ r. 

Ad cetera Ritualia, ut Atrebatense, Yprense, Mechliniense, 
Resp. — ea, utpote post Concilium Tridentinum edita, loqui iuxta 
mentem et declarationes Concilii, quas plenissime iam exposuimus. 
Sane in illis Ritualibus non dicitur sacramenti matrimonii ministrum 
ése Sacerdotem; sed sacerdotem, ut ministrum Ecclesiae, coniungere 
contrahentes in matrimonium, sensu a nobis superius declarato. 

$. SS. Patres, Summi Pontifices et Concilia ita de nuptiarum 
benedictione a sacerdote data loquuntur, ut necesse sit plane fa- 
teri, hanc ad sacramentum matrimonii conficiendum essentialem 
esse. Ergo minister huius sacramenti non est nisi sacerdos. — 
Probatur antec. 

a4) Ex SS. Patribus. — Nam Tertullianus, lib. 2. ad uxorem, 
cap. 9.: «Unde sufficiamus », inquit, «ad enarrandam felicitatem 
eius matrimonii, quod Ecclesia conciliat, et confirmat oblatio, et 
obsignat benedictio?» S. Basilius, Homil. 7. in Hexamer. ait: 
« Iugum per benedictionem impositum, distantium sit coniun- 
ctio ». — S. Ambrosius Epist. 19. ad Vigilium: « Cum ipsum con- 
iugium velamine sacerdotali et benedictione sanctificari oporteat ». 
Similia habent plures alii. 

P) Ex Summis Pontificibus. — Evaristus, Epist. 1. relata C. 
Aliter 30. quaest. 5., connubia ait, sine sacerdotis benedictione 
contracta, «non coniugia, sed adulteria, vel contubernia, vel stu- 
pra, aut fornicationes potius, quam legitima coniugia esse ». — 
Siricius,. Epist. ad Himmerium Tarraconensem cap. 4. dicit: 
« Illa benedictio, quam nupturae sacerdos imponit, apud fideles 
cuiusdam sacrilegii instar est, si ulla transgressione violetur ». — 
Innocentius L, Ep. 9. ad Probum asserit, matrimonio dari gra- 
tiam divinam, quando celebratur; sed non celebratur, nisi quando 
parochus benedictionem elargitur. Similia habet in Epistola ad 
Victricium Rothomagensem. Et Hormisdas, relatus cap. 3. q. 5.: 
« Nullus, » inquit, « fidelis occulte nuptias faciat, sed benedictione 
accepta a sacerdote publice nubat in Domino ». His adde Nico- 
laum I. in Epist. ad Rodoaldum, et relatum cap. Lotharius 3r. 
qu. 2., ubi docet matrimonium inter Lotharium et Waldradam 
initum dissolvendum esse, si non fuerit cum benedictione sacer- 
dotis celebratum. 

c) Ex Conciliis. — Carthaginense IV. can. 13. coniuges monet, 
ut nocte post acceptam benedictionem, ob reverentiam benedi- 
ctionis se contineant. — Coloniense, habitum anno 15536., part. 7. 
C. 40., ait sacramentum matrimonii, si quis, sicut decet, accepe- 
rit, accedente. sacerdotali precatione, conferre donum Spiritus Sancti, 
quo vir diligat uxorem amore casto, sicut Christus dilexit Eccle- 
siam; ubi verba, «accedente. sacerdotali precatione», manifeste de- 
monstrant, ait Tournely, mentem huius Synodi esse, sacerdota- 
lem precationem-esse formam huius sacramenti. Et in Enchiridio, 
quod iussu huius Concili editum est, cap. penult. dicitur : 
« Quanto magis putandum est in nova lege sacerdotes, qui lega- 
tione pro eo funguntur, legitimos huius sacramenti ministros 
esse ». — Cameracense habitum anno 1567. paulo post sess. 24. 
Concilii Tridentini, item Rhemense anno 15853., et quaedam alia, 
partim meminerunt sacerdotalis benedictionis, partim parochum 
vocant matrimonii ministrum. — Concilium Lateranense III. (Decr. 
lib. 5. cap. cum. in Ecclesiae corpore 9. de simonia) ait horribile 
esse pro benedictionibus nubentium, sive pro aliis sacramentis 
aliquid accipere; ergo supponit hanc benedictionem esse de es- 
sentia sacramenti. — Denique in fine Concilii Constantiensis Mar- 
tinus V. inter sacramenta numerat matrimonii solemnitatem. 

Antequam huic obiectioni respondeam, animadverto nullum 

ex Patribus aut Summis Pontificibus loqui, vel quocumque modo 
alludere ad verba haec sacerdotis, in quibus adversarii formam 
coniugii reponunt, nempe: « Ego vos in matrimonium coniungo » ; 
sed de alia benedictione loquuntur, qua sacerdos varias fundens 
preces, nubentibus solemniter benedicit. 

Deinde ad singula obiecta, respondeo 

4) quoad Patres, 

Tertullianus loquitur de obsignatione benedictionis, quatenus ita 
ferebat Ecclesiae disciplina qua prohibebatur matrimonium occulte 
contractum, et qua fiebat ut nuptiae in facie Ecclesiae celebratae 
suum veluti publicum sigillum obtinerent, per quod uti legitimae 
et probatae ab omnibus agnoscerentur. — Ceterum agit hic Ter- 
tullianus de coniugio fidelium ostendendo illud felix esse quod 
tot sacris ritibus peragatur, secus ac fiat in coniugiis infidelium; 
et hoc verum est, licet benedictio sacerdotis ad essentiam matri- 
monii non pertineat. — Praeterea ipsa Tertulliani verba significare 
potius videntur benedictionem accedere matrimonio in suo esse 
iam perfecto. 

S. Basilius de eadem benedictione coniugio accidentali loqui- 
tur: sine ea tamen fideles matrimonia contrahere non solebant, 
nam adhiberi debebat ex praecepto. 

S. Ambrosius intelligendus est non de sanctificatione sacra- 
mentali, quae ex opere operato habetur; sed de accidentali quae 
habetur per preces sacerdotis benedicentis. Ratio responsionis ex 
ipso S. Doctore patet; dehortatur enim eo loco fideles, ne cum 
infidelibus matrimonia ineant sine ritibus sacris, quibus sanctificari 
alias matrimonia oportet; addit enim immediate: « quomodo pot- 
est coniugium dici, ubi non est fidei concordia? » 

b) Quoad Summos Pontifices, 

S. Evaristi Epistola est supposita. Textus vero S. Evaristo 
attributus, ubi legitur sententia in obiectione citata, refertur a 
Gratiano (2. p. Decr., Causa. 30. quaest. 5. c. 1. liter) et sic se 
habet: — « Aliter legitimum non sit coniugium nisi ab his qui 
super ipsam feminam dominationem habere videntur et a quibus 
custoditur, uxor petatur, et a parentibus et propinquioribus spon- 
setur, et legibus dotetur, et suo tempore sacerdotaliter, ut mos 
est, cum precibus et oblationibus a sacerdote benedicatur, et a 
paranymphis, ut consuetudo docet, custodita et sociata, a proxi- 
mis congruo tempore petita legibus detur, ac solemniter accipia- 

tur, et biduo vel triduo orationibus vacent et castitatem custo- 
diant. Ita peracta legitima scitote esse connubia; aliter vero prae- 
sumpta, non coniugia, sed adulteria, vel contubernia, vel stupra, 
aut fornicationes potius, quam legitima coniugia esse non dubi- 
tate, nisi voluntas propria suffragaverit, et vota succurrerint le- 
gitima ». — Porro quis non videt in hac spuria Decretali multa 
referri quae ad validitatem coniugii necessaria certe non sunt, 
inter quae merito reponimus etiam sacerdotis benedictionem ? — 
Matrimonia vero quae fiunt sine conditionibus ibi recensitis, ab 
illa spuria Decretali dicuntur adulteria et fornicationes, vel iuxta 
praesumptionem fori externi, non reputantis verum matrimonium 
quod probari non potest, vel ea tantum matrimonia in quibus 
non adest verus et legitimus utriusque partis consensus; quare 
subiungitur: misi voluntas propria suffragaverit, et vota. succurrerint 
legitima ». 

S. Innocentius I. dixit matrimonio dari gratiam quando cele- 
bratur, quod sane fide tenemus; sed non dixit, ut contendunt 
adversarii, gratiam dari vi benedictionis sacerdotis, quae debet tam- 
quam sacramenti forma considerari. 

S. Hormisdas praeceptam indicat benedictionem nuptialem, 
quod non negamus; attamen benedictionem illam praescriptam 
fuisse tamquam sacramento essentialem non declarat. 

Nicolaus I. ea quae in obiectione proponuntur scripsit secun- 
dum praesumptionem fori externi. Etenim cum Lotharius repu- 
diaverit Teutpergam uxorem suam, ut Waldradam duceret, Sum- 
mus Pontifex Rodoaldo et Ioanni Ficolensi legatis suis mandavit 
ut nullum hoc matrimonium declararent nisi Lotharius probaret 
se prius, ante Teutpergam, duxisse Waldradam. En verba Ni- 
colai I. (apud Harduin. tom. 5. pag. 319.): «Si minime proba- 
tum fuerit, Waldradam fuisse uxorem legitimam, neque nuptiis 
secundum morem celebratis, per benedictionem scilicet sacerdotis, 
filio nostro Lothario extitisse coniunctam, suggerite illi, ut non 
moleste ferat legitimam sibi... reconciliari uxorem ». 

c) Quoad Concilia, 

Concilium Carthaginiense IV. canone 13. coniuges monet, ut 
nocte post acceptam benedictionem, ob reverentiam benedictionis, 
se contineant, 70z quia benedictio sacerdotis est forma sacramenti 
matrimonii, sed quia est quoddam sacramentale, sacramento ad- 
iunctum. Hoc unum igitur ex textu obiecto colligitur, nempe, 

benedictionem sacerdotalem adhiberi solitam fuisse in coniugii 
christiani celebratione, quod ultro fatemur; sed ex eo nullatenus 
ostendi potest benedictionem sacerdotis esse de essentia huius con- 
iugii, et constituere sacramenti matrimonii formam. 

Concilium Coloniense doctrinam quam defendimus insinuat; 
dum enim dicit, c. 40.: «Sacramentum [matrimonii] si quis 
sicut decet acceperit, accedente sacerdotali precatione confert 
donum Spiritus, quo vir diligat uxorem amore casto sicut 
Christus dilexit Ecclesiam », supponit sacramentum matrimonii 
confectum esse ante precationem, atque hanc illi, in suo esse iam 
constituto, accessoriam addi. Dicit autem «accedente. sacerdotali 
precatione » conferri in matrimonii celebratione donum Spiritus 
Sancti, quia cum benedictio sacerdotis praecepta fuerit, coniuges 
qui eam culpabiliter omisissent, gratiam sacramenti matrimonii 
non percepissent, utpote cuj peccato suo posuissent obicem. 

Ad Enchiridion iussu huius Concilii editum Resp. Dist. — 
Vocat sacerdotes ministros legitimos, quia conficiunt sacramentum 
ipsum M. quia contrahentes nec solemniter, nec licite perficere 
poterant hoc sacramentum, nisi praesente sacerdote, exquirente 
consensum, et per verba de praesenti consensum nomine Eccle- 
siae ratum habente; verbo, quia sacerdos ad licitam matrimonii 
celebrationem et solemnitatem principaliter concurrebat C. 

Hanc, non aliam, esse eiusdem Enchiridi doctrinam, ex se- 
quentibus verbis planum fit: « Superest », inquit, « ut verbum 
et elementum huius sacramenti videamus, et gratiam insuper in 
eo conferri demonstremus. Verbum itaque huius sacramenti quo 
accedente ad elementum fit sacramentum, id nimirum est, quo 
ambo mas et femina cum pietatis respectu |quae in Deum est 
sibi mutuo fidem coniugalem dant, accipiuntque, non quovis 
modo, sed Dei nomine coniunguntur ». Ergo verbum, quo hoc 
sacramentum fit, quod proinde forma est, iuxta Concilii Colo- 
niensis Enchiridion, non est sacerdotis benedictio, sed verbum 
quo contrahentes dant consensum et accipiunt. — Hinc dum sa- 
cerdotes vocantur ministri legitimi, id in sensu a nobis explicato 
intelligi debet. — Idem dicendum est quoad Concilia Cameracense 
et Rhemense. 

Concili Lateranensis III. Decretum, quod [invenitur Decr. 
libr. 5. de Simonia , tit. 3. c. 9. cum in. Ecclesia, ita se habet: « Hor- 
ribile nimis est quod in quibusdam Ecclesiis locum venalitas 


624 DE MATRIMONIO. 


perhibetur habere: ita ut pro episcopis, vel abbatibus, seu qui- 
buscumque personis ecclesiasticis ponendis in sedem, sive intro- 
ducendis presbyteris in Ecclesiam, nec non pro sepulturis, et 
exequiis mortuorum, et benedictionibus nubentium, seu aliis 
sacramentis aliquid requiratur... Ne igitur haec de cetero fiant, 
vel pro personis ecclesiasticis deducendis in sedem, vel sacerdo- 
tibus instituendis, aut sepeliendis mortuis, seu benedicendis nu- 
bentibus, seu aliis sacramentis conferendis, seu collatis, aliquid 
exigatur, districtius prohibemus ». — His vero in verbis nihil 
prorsus invenitur quod insinuet benedictione sacerdotis confici 
nuptiarum sacramentum, ita ut si sacerdotalis eiusmodi benedi- 
ctio non accedat, matrimonii sacramentum non habeatur. Sane, 
si quis contrarium contenderet, hac locutione Concilii innixus 
« pro benedictionibus nubentium, seu aliis sacramentis », cum. illud 
«aliis sacramentis » non modo benedictionibus nubentium, verum 
etiam sepulturis et exequiis mortuorum aptetur, consequens foret ex 
hac interpretatione, tum sepulturas tum mortuorum exequias, quae 
sine ministerio sacerdotis non fiunt, totidem esse sacramenta; 
quod nemo sanus dixerit. Igitur heic ponitur benedictio nuptia- 
rum, quia haec est id unum, quod minister Ecclesiae praestat, 
et pro quo proinde stipendium acceptare posse sibi videbatur. 
Ceterum, mentem numquam fuisse Concilii Lateranensis IIL., 
adeoque nec Alexandri IIL, sub quo Concilium celebratum est, 
uti essentialem sacramento matrimonii decernere benedictionem 
sacerdotalem, evidenter constat ex Appendice eiusdem Concilii, 
part. 17. cap. 8., ubi exhibetur laudati Pontificis rescriptum his 
verbis expressum: «Super hoc inquisitioni tuae taliter respon- 
demus; quod si legitimus consensus a [forte ea] solemnitate, 
qua fieri solet, praesente sacerdote, aut etiam eius molario, sicut 
etiam in quibusdam locis adhuc observatur, coram idoneis te- 
stibus interveniat de praesenti; ita quod unus alium in suum 
mutuo consensu verbis expressis recipiat, utrimque dicendo: Ero 
ie recipio in meam, el ego te in meum; sive sit iuramentum, sive 
non, non licet mulieri alii nubere, et si nupserit, et fuerit car- 
nalis copula subsecuta, ab eo separari debet, et ut ad primum 
redeat, ecclesiastica districtione compelli». — Si igitur perfici 
poterat matrimonium etiam coram solo notario et idoneis testibus 
sine praesentia sacerdotis, patet ex mente Pontificis benedictionem 
sacerdotalem minime spectare ad sacramenti matrimonii essentiam, 

nec proinde sacerdotem esse huius sacramenti ministrum. Cf. 
apud Harduin. 4cta | Concil. t. 6. p. 2. col. 1732. 

Ad Concilium Constantiense, Resp. Dist. — Martinus V. in 
fine Concilii sacramentis aliis adiungit matrimonii solemnizationem 
in abstracto N. sumptam in concreto pro matrimonio solemni, 
contracto in facie Ecclesiae C. — Iubet enim Pontifex in Bulla 
ad finem huius Concilii, suspectos de haeresi specialiter inter 
cetera interrogari, an credant, quod christianus contemnens su- 
sceptionem sacramentorum confirmationis, vel extremae unctionis, 
vel solemnizationis matrimonii peccet lethaliter; at solemnizatio- 
nem, ut patet, non sumit in abstracto quasi in ea consisteret 
sacramentum; sed in concreto pro matrimonio solemni, h. e. 
contracto in facie Ecclesiae; sive pro matrimonio tam quoad 
substantiam eius, quam quoad solemnitatem. 

6. Iam a saeculo XIII. S. Thomas, Gulielmus Parisiensis et 
Scotus docuerunt sacramenti matrimonii ministrum esse sacer- 
dotem: eos autem, saeculo XIV., secutus est Petrus Paludanus. 

Resp. Neg. — Et ad Angelicum Doctorem quod attinet, suf- 
ficit ea legere quae ex ipso retulimus p. 188. et seq. 

Quoad Gulielmum Parisiensem, ut eius mens pateat, hic cita- 
mus quae in opusc. « De Matrimonio » scripsit c. 6. « de Sanctitate 
matrimonii ». « Habet enim», inquit, « matrimonium mom parum 
sanctitatis ex benedictione, vel oratione sacerdotali; sine qua num- 
quam celebrandum est matrimonium, quam quicumque contem- 
pserint, aut declinaverint, misi metu iusto, aut. alia causa necessaria, 
non sunt coniuges habendi, sed fornicarii, nec filii eorum legitimi 
esse censendi. Etenim nec cibus sumendus est absque oratione, 
et benedictione sacerdotali, ubi sacerdotis est copia, nec aliquod 
opus etiam leve, aut modicum, quod operis nomine dignum sit, 
aggrediendum vel faciendum absque benedictione et divina in- 
vocatione ». His autem plures adiicit probationes, ut evincat 
convenientiam exquirendi reciplendique benedictionem sacerdotis, 
quo sancte celebretur coniugium. — In eodem etiam capite 6. 
afferens septem rationes ad matrimonii sanctitatem adstruendam, 
septimo loco ponit eam, quae desumitur, « ex ipso sacramento, 
quo ipsum matrimonium sacrum signum est matrimonii spititua- 
lis, quod esse debet inter Deum et animam humanam ». 

Deinde in cap. 9. sub hoc titulo « Quaestiones quatuor. singu- 
lares » idem Gulielmus scribit: « Utrum veri nominis et sacra- 

mentalis virtutis sit [matrimonium], si praeter nuptialem benedi 
ctionem, et orationem, quam habere potest, contrahatur? Verum 
certum est, quia et sacrum signum est, et sacrans, sive sancltificans 
viriute essentiali . . . dummodo nuptialis benedictio non. coniemnatur ; 
sed virtutem sacramentalem omnino non habet, nec veri nominis 
est sacramentum, nisi sicut diximus. Unde et matrimonium apud 
fideles, et apud infideles, aequivoce dicitur: apud infideles enim 
non est, nisi sicut diximus; apud fideles autem est illo modo et 
insuper sacrans benedictionis virtute, quod est proprium vero- 
rum plenae virtutis sacramentorum ». 

Iam vero ex his testimoniis inter se collatis, ut animadvertit 
Perrone (de Matrim. christ. libr. 1. Sect. 1. c. 2), merito colligimus 
iuxta mentem Gulielmi Parisiensis a) — matrimonium fidelium ha- 
bere rationem sacramenti ex seipso, quatenus est signum sacrum 
conferens gratiam sanctificantem, quae in omnibus sacramentis 
novae legis confertur. b) — Hoc esse essentiale ipsi signo, quod 
habetur per coniunctionem nubentium, seu per eorum consen- 
sum. c) — Signum sacrum et sacrans non intervenire in coniugio 
infidelium, adeoque istorum connubium non habere rationem 
sacramenti, prout habet fidelium coniugium. d) — Benedictionem 
sacerdotis minime censendam esse essentialem sacramento ma- 
trimonii, cum sacramentum habeatur quando, necessaria causa 
interveniente, benedictio illa omittitur. Quod affirmari sane non 
posset, si sacerdotalis benedictio ad sacramenti formam atque adeo 
ad sacramentum conficiendum essentialiter requireretur. e) — Eius- 
modi benedictionem et orationem supervenire coniugio iam con- 
tracto, seu sacramento matrimonii iam confecto, ad ulteriorem a 
Deo impetrandam sanctitatem, vi inhaerente ipsi orationi, quatenus 
nomine Ecclesiae funditur a sacerdote; ideoque sacerdotis bene- 
dictionem ex Gulielmi mente censendam esse accidentalem; qui 
eodem modo eam requirit ad sanctificandum cibum et potum, 
vel aliud opus quodcumque ex monito Apostoli, relato immediate 
post citata verba ex cap. 6: «Omne quodcumque facitis in 
verbo, aut in opere, omnia in nomine Domini Iesu Christi fa- 
cite, gratias agentes Deo et Patri per ipsum ». 

Nec obest Gulielmum benedictioni sacerdotali tribuere vir- 
lutem. sacramenialem, aut etiam asserere matrimonium sine bene- 
dictione celebratum non esse veri nominis sacramentum ; nam uti 
liquet ex totius orationis serie, Gulielmus nihil aliud significare 

intendit, quam sacramenti fructum, sive gratiam minime obtineri 
ab iis, qui connubium non contrahunt iuxta Ecclesiae ritum, 
sed clandestine, quod semper illicitum fuit, cum a clandestinis 
nuptiis Ecclesia semper abhorruerit, easque vetuerit; adeoque 
latiori significatione virtutem. sacramentalem, ac veri nominis sacra- 
mentum nominat. Et re quidem vera in eodem contextu iam 
affhrmaverat ille auctor, matrimonium esse per se verum sacra- 
menium, utpote signum sacrum. et sacrans et significans ; item habere 
viriulem  sacramentalem, et quidem vi sua, quamvis celebratum 
fuerit absque sacerdotali benedictione. Quamobrem nisi velimus 
sibimetipsi in eadem periodo Gulielmum turpiter contradicere, 
fateamur necesse est, nonnisi latiori sensu, ut diximus, eum af- 
firmasse per sacerdotalem benedictionem et orationem haberi 
veri nominis sacramentum, et sacramentalem virtutem, quatenus 
cum debitis dispositionibus ad sacramentum matrimonii ,contra- 
hentes accedunt; aut etiam ad uberiorem fructum obtinendum 
ex opere operantis. 

Nec pariter obstat quod Gulielmus fornicarios appellaverit eos 
qui nulla legitima intercedente causa benedictionem sacerdotalem 
neglexerunt, eorumque liberos dixerit legitimos non esse censendos ; 
Siquidem, ut antea pro locutionibus similibus monuimus, hisce 
appellationibus non aliud significare intendit, quam non esse 
eiusmodi coniuges in eorum censu habendos, qui debita pietate, 
ac dispositionibus necessariis connubium inierint, et ad Ecclesiae 
catholicae normam atque praescriptum. Alioquin si presse et in 
rigore verba quae obiiciuntur sumi deberent, significarent con- 
nubia illa sine benedictione celebrata nec vera fuisse in ratione 
contractus matrimonialis, contra id quod adversarii nostri con- 
tendunt, qui distinguunt in matrimonio christiano contractum a 
Sacramento, et aiunt actus contrahentium quibus sibi mutuo dant 
fidem coniugalem esse contractum matrimonii et sacramenti ma- 
trimonil materiam, verba vero sacerdotis esse sacramenti formam. 
— Et haec de Gulielmo Parisiensi dixisse sufficiat, licet et alia 
pro re nostra ex eodem auctore proferri potuissent. 

Scotus adhuc minus Cano favet; nam in 4.d. 26. q. un., 
mentem suam sic exprimit, ut clarius non posset: « Sacramen- 
tum matrimonii », dicit, «est expressio certorum verborum ma- 
ris et feminae se invicem significantium traditionem mutuae po- 
testatis corporum ad prolem debite procreandam, ex institutione 

divina efficaciter significans gratiam conferendam mutuo contra- 
hentibus ad coniunctionem mutuam animorum gratiosam ». Nec 
iuvat Canum, quod postea eodem loco dicat: «De ministro est 
aliud dubium, quia ut plurimum contrahentes ministrant sibi ipsis 
hoc sacramentum ..... sed nec hoc requiritur necessario si in 
omni contractu est sacramentum, quia aliquando patres contra- 
hunt pro filis vel filiabus praesentibus, eis non  exprimentibus 
signa propria. Si ergo ibi est sacramentum, oportet dicere quod 
minister huius sacramenti potest esse indifferenter quicumque 
potest esse minister in contractu matrimonii ». Nam Scotus, ut 
ex verbis palam est, non dubitavit, utrum contrahentes sint mi- 
nistri sacramenti matrimonii, si ipsi proferant verba consensum 
exprimentia; sed dubium Scoti erat hoc, an solus ille contractus 
matrimonii sit sacramentum, quando ipsi contrahentes consensum 
exprimunt? dicitque, si verum est, quando in omni contractu sit 
sacramentum, etiam parentes posse hoc sacramentum ministrare 
liberis, ut quando parentes liberis praesentibus et tacentibus con- 
trahunt; imo sic ministrare hoc sacramentum posse, quicumque 
potest esse causa efficiens contractus matrimonialis. 

Paludanus vero apertissime doctrinam quam defendimus tra. 
didit, et quidem in eo ipso loco (In 4. dist. 5. q. 2.) citato ab 
adversariis; haec enim sunt verba eius: «Non videtur», inquit, 
« quod peccator contrahens matrimonium peccet, cum tamen 
essentia mattimonii consistat in mutuo consensu per verba unius 
alteri expressa: bic enim consensus sacramentum ministrat, non autem 
sacerdos benedicens, qui solum sacramentale quoddam adhibet ». 

7. Sacramenta sunt ceremoniae sacrae et actus religionis. — 
At matrimonium solis verbis coniugum contractum, si non ac- 
cedant verba quae a sacerdote proferuntur, nihil habet sacri. — 
Ergo in verbis sacerdotis huius sacramenti forma constituenda 
est, et sacerdos sacramenti matrimonii minister dicendus est. 

Resp. N. min. — Matrimonium enim, mutuo paciscentium 
consensu celebratum, iam ab initio lato sensu sacramentum fuit, 
et in nova lege, cum a christianis contrahitur, ob effhcientiam 
gratiae quam habet, plane sacrum est. 

8. Matrimonium contractum solis coniugum verbis non si- 
gnificat effectum sacramentalem. — Ergo nequit dici matrimo- 
nium, quin accedant sacerdotis verba, ut forma, constituere to- 
tum signum sacramentale. 

Resp. N. 4nt. — Significat enim spiritualem coniunctionem 
coniugum per charitatem mutuam. 

9. Ante Concilium Tridentinum, et iuxta ius antiquum, spon- 
salia per copulam, affectu maritali factam, transibant in matrimo- 
nium. — Ergo contrahentes nequeunt sacramenti matrimonii dici 
ministri, secus copula illa illicita sacramentum efhceret. 

Resp. 4) — Moraliter impossibile esse videtur, copulam a 
sponsis maritali animo factam nulla verba, aut signa praecessisse, 
quae significarent eos mutuo sibi tradere ius ad actus coniugales 
exercendos. — Porro si haec verba, vel signa praecesserunt, ob- 
lectio ruit: illis enim verbis aut signis matrimonium ante copu- 
lam factum fuit. 

Sed etiam suppositione admissa copulae, quam nulla signa con- 
sensum matrimonii exprimentia praecessissent, 

Resp. 5b.) Copulam carnalem non ratione sui, sed ratione signi, 
seu prout manifestabat mutuum in matrimonium consensum, sa- 
cramentum matrimonii essentialiter perfecisse. Etenim cum copula 
ratione sui sit indifferens ut fiat vel animo maritali, vel forni- 
cario, non ipsa, prout copula est, sed ipsa prout signum est utrius- 
que partis consensus externe expressi sacramentum matrimonii 
efhcere poterat, et efficiebat; — causa enim huius sacramenti, ut 
ait Concilium Florentinum, est consensus mutuus expressus; et 
quod expressio consentientis voluntatis flat per hoc vel per illud 
signum, est omnino accidentale. Quapropter si hoc signum sit 
actio turpis, non ideo valori obstat sacramenti, sed solum porit 
obicem gratiae ex parte subiecti. 

IO. Benedictus XIV. (de Synodo dioecesana, lib. 8. cap. r5. 
n. 4.) sententiam quae adstruit sacerdotem esse sfcramenti matri- 
monii ministrum dicit valde probabilem. 

Resp. — Probabilem eam dicit, ut videtur, tantum extrinsece; in 
Decretali enim epistola sua ad archiepiscopum Goanum, quae inci- 
pit: « Paucis ab hinc hebdomadis », data die 19 Martii an. 1758., 
de matrimonio doctrinam exponens, ait: « legitimus contractus 
materia insimul ac forma est sacramenti matrimonii, mutua nempe 
ac legitima corporum traditio verbis ac nutibus interiorem animi 
assensum exprimentibus materia, et mutua pariter ac legitima cor- 
porum acceptatio forma »; quibus verbis contrahentes esse sacra- 
menti matrimonii ministros clarissime tradit. 

ARTICULUS QUARTUS. 


De sacramenti matrimonii materia et forma. 


Ex duobus praecedentibus articulis constat materiam sacra- 
menti matrimonii non esse contractum matrimonialem, cui acce- 
dant verba sacerdotis nuptiis benedicentis tamquam forma; sed 
contractum ipsum matrimonialem a fidelibus celebratum esse sa- 
cramentum. 

Hac veritate in tuto posita, quaerimus quo pacto contrahentes 
sacramentum matrimonii ad invicem sibi administrent: ac proinde 
quid in matrimonio considerari debeat tamquam sacramenti ma- 
teria, quid in eo haberi debeat tamquam forma. 

Varia hac in re placita sunt Doctorum. Ut praecipua com- 
memoremus, quidam cum Navarro dixerunt consensum internum 
esse sacramenti matrimonii materiam adaequatam, formam vero 
verba, aut alia signa externa quae consensum exprimunt; — non- 
nulli cum Vasquesio putaverunt ipsa contrahentium corpora esse 
materiam, et formam esse consensum verbis expressum, vel aliis 
signis: — recentiores autem post Suaresium, Bellarminum, San- 
chez, aliosque communiter tenent materiam matrimonii esse tra- 
ditionem corporum, formam vero esse huius traditionis accepta- 
tionem; quod, ut ultimis articuli praecedentis verbis adnotavimus, 
et ipse Benedictus XIV. in Decretali ad archiepiscopum Goanum 
« Paucis ab hinc » an. 1758. aperte docuit. 

Hanc sententiam, tum aliarum opinionum refutatione, tum 
directa probatidne vindicabimus thesi sequenti. 

THESIS IV. 


Materia. adaequata. sacramenti matrimonii reponenda nón. est in. con- 
sensu interno, nec forma in verbis, aut in signis quae consensum 
exprimunt: — corpora vero contrabentium, vel potius ius in corpora 
in ordine ad usum coniugalem. materiam matrimonii. remotam , et 
circa quam, non proximam et ex qua constituunt. Materia autem, 
proxima sacramenti buius et forma sunt contrabentium. actus qui- 
bus sibi mutuo ius seu. dominium in corpora in ordine ad contu- 
galem usum tradunt, et traditionem. acceptant ; ia tamen ut ma- 
teria. sit traditio, et forma, eius acceptatio, utraque dicens et consen- 
sum internum. et externam. significationem. 


Prob. 1. pars thesis. — Consensus internus dici nequit materia 
remola sacramenti matrimonii, cum materia remota sit illa res circa 
quam consensus ipse versatur. — Nec dici potest materia proxima, 
nam materia sacramenti debet saltem ex aliqua sui parte esse sen- 
sibilis, cum sacramenta ex genere suo sint signa sensibilia, non 
tantum ratione formae, sed etiam materiae: consensus autem in- 
ternus ex nulla parte sui sensibilis est. — Et adnotavimus mate- 
riam sacramenti saltem ex aliqua parte sui sensibilem esse debere, 
quia materia ex aliqua parte sui potest in se non esse sensibilis 
in sacramento, sed per aliam partialem materiam sensibilis fieri, 
ut in sacramento ponenitentiae dolor interior, qui est materia par- 
tialis, fit sensibilis in confessione et per confessionem, quae est 
etiam eiusdem sacramenti partialis materia. 

Insuper, in sacramentis materia proxima est res vel actio minus 
determinatae significationis, quae per formam determinatur. — Sec 
coosensus internus non est quid indifferens et determinabile in 
coniugüs, sed est actus determinatus ad suum tantum obiectum 
exprimendum; nec determinatur a verbis, quae unice consensum 
internum reddunt sensibilem. — Ergo consensus internus dici Beguut 
sacramenti matrimonii materia proxima. 

Prob. 2. pars thesis. — Materia proxima et ex qua sacramenti 
matrimonii, quod in contractu matrimoniali consistit, debet esse 
pars materialis huius contractus, quem intrinsece componit. — 
Atqui corpora contrahentium, vel ius in ea in ordine ad usum 
coniugalem, non componunt intrinsece contractum, sicut res ven- 

dita, ager, vinea non componit intrinsece venditionem. — Ergo 
corpora contrahentium vel ius in corpora in ordine ad usum con- 
iugalem materia proxima sacramenti matrimonii esse non possunt. 
— Sunt tamen materia remoíia, et circa quam; quia circa corpora, 
vel ius mutuum in ea, contractus versatur; sicut venditio versatur 
circa agrum. 

Praeterea corpora, vel ius et dominium mutuum in illa, nec 
significant, nec causant gratiam; ergo non possunt esse pars ma- 
terialis sacramenti. 

Prob. 3. pars thesis. — In aliis contractibus materia et forma 
sunt actus contrahentium, ita ut traditio habeat rationem mate- 
riae; acceptatio, formae: — ergo et in contractu matrimoniali nam 
in ratione contractus matrimonium a ceteris contractibus non di- 
stinguitur. 

Prob. Ant. — Illud se habet per modum materiae, quod se habet 
per modum determinabilis; illud vero se habet per modum formae, 
quod se habet per modum determinantis. Sed traditio se habet 
per modum determinabilis, et acceptatio illius per modum deter- 
minantis; traditio enim adhuc quid informe est, nam per eam 
solum contractus inchoatur; estque inefficax, et manet suspensa, 
donec accedat acceptatio, per quam traditio fit perfecta et efficax, 
et contractus perficitur. — Ergo. 

Verum dum statuimus materiam proximam sacramenti matri- 
monii esse traditionem mutuam iuris, seu dominii, in corpora in 
ordine ad usum coniugalem, et formam esse huiusmodi traditionis 
acceptationem, intelligimus utramque, seu traditionem et accepta- 
tionem, dicere et consensum inlernum. et externam. significationem. 
Sacramentum enim quodlibet necessario signum sensibile requirit, 
quod habetur per actum externum; et sacramentum de quo lo- 
quimur, consistens in contractu matrimonii qui iuxta Christi in- 
stitutionem ex opere operato gratiam confert, utrumque essentia- 
liter exigit: consensum nempe internum, ef externam consensus 
expressionem, cum contractus non fiat sine mutuo consensu con- 
trahentium externe significato. 

Demum ad maiorem rei declarationem hic adnotamus con- 
trahentium verba: accipio te in meam, accipio te in meum, ita esse 
acceptationem ab una parte, ut sint simul traditio iuris in pro- 
prium corpus; nam dum sponsus dicit: accipio te in seam, his ius 
in corpus suum tradit, et traditionem iuris in corpus sponsae ab 

ea factam acceptat; et similiter dum sponsa dicit: accipio te in meum, 
ius in corpus suum tradit sponso, et traditionem sponsi acceptat. 
Quamobrem idem actus ab unoquoque contrahentium elicitus sub 


diversa consideratione materia est et forma; materia ut est traditio, 
forma vero ut est acceptatio. 


ARTICULUS QUINTUS 


An solum matrimonium a duobus fidelibus contraotum sit 
sacramentum. 


Omne matrimonium a duobus fidelibus contractum sacramen- 
tum esse demonstravimus; sed quid dicendum de matrimonio 
eorum qui antequam baptizati fuerint coniugium inierunt? Pot- 
estne coniugium in infidelitate celebratum fieri sacramentum. ex 
conversione duorum coniugum ad fidem; et si fieri potest, ma- 
trimonium transitne solo baptismo ab eis accepto in sacramentum, 
vel renovatio consensus matrimonialis ad id requiritur? 

Praeterea quid de nuptiis dicendum est, quae ex dispensatione 
Ecclesiae inter fidelem et infidelem celebrantur? censerine possunt 
sacramentum ex parte fidelis? 

In his quaestionibus solvendis scinduntur Doctores: quas pro- 
babiliores putamus sententias proponit 


THESIS V. 


Matrimonium a non baptizatis contractum, postquam. uterque coniux 
baptizatus fuerit, fit sacramentum. si consensus matrimonialis. ex- 
plicite. renovetur ; immo eliam, ut videtur. probabile, sine explicita 
consensus renovatione. — Matrimonium. autem. ex dispensatione Ec- 
clesiae contractum inter fidelem et infidelem verum et proprie dictum 
sacramentum non est, nequidem ex parte fidelis. 


Prima pars thesis, quam cum Bellarmino, Sanchez, Kugler, 
Perrone et multis aliis, ut probabiliorem, defendimus adversus 
Vasquez, Salmanticenses, Tournely, aliosque, probatur 

I. Ex doctrina ab Apostolo Paulo tradita in Epistola ad Ephe- 
sios, v. — Etenim in Ecclesia Ephesina collecta ex gentibus ad 
fidem Christi conversis probabiliter admitti nequit omnes coniu- 


634 DE MATRIMONIO. 


gatos nonnisi post]susceptum baptismum matrimonium iniisse; 
sed e contra magna probabilitate admitti debet saltem quosdam 
fuisse iam matrimoniali vinculo colligatos antequam professi fuerint 
Christi fidem et baptismum susceperint. — Sed Apostolus de omni- 
bus fidelibus coniugatis qui erant in Ecclesia Ephesina, absque 
ullo discrimine, docet, ut demonstravimus in prima thesi, eos 
verum et proprie dictum sacramenrum coniugii suscepisse. — 
Ergo iuxta doctrinam Apostoli, non solum ii qui matrimonium 
post susceptionem baptismi celebraverunt, sed magna probabilitate 
etiam alii qui matrimonio coniuncti erant antequam baptizati fue- 
rint, sacramentum matrimonii susceperunt: — ac proinde matri- 
monium in infidelitate contractum fit, probabilius, post baptismum 
ab utroque coniuge susceptum, verum et proprii nominis sacra- 
mentum. 

2. Matrimonium quod vere et proprie sacramentum est maio- 
rem firmitatem habet, ratione sacramenti, matrimonio a duobus 
infidelibus contracto quod non est sacramentum. — Sed matrimo- 
nium a duobus infidelibus contractum, post utriusque coniugis 
conversionem ad fidem et susceptionem baptismi, maiorem ha- 
bet firmitatem quam antea habebat. — Ergo matrimonium quod 
contractum fuit a duobus infidelibus, post eorum conversionem 
ad fidem et susceptionem baptismi, factum est sacramentum. 

Maior et minor argumenti constant ex iis quae antea diximus 
cum de matrimonio rato ageremus, et ex dicendis de matrimonii 
christiani indissolubilitate confirmabuntur. 

3. Cum fideles matrimonium contrahunt, sacramentum confir 
ciunt et per illud sacramentalem gratiam accipiunt ut mutua di- 
lectione supernaturali ad invicem ligati maneant, et munera chri- 
stiani coniugii possint implere, pro quibus auxilium gratiae su- 
pernaturalis certe requiritur. — Ergo, nisi evidenter contrarium 
constet, et profecto non constat, admitti debet eamdem sacramen- 
talem matrimonii gratiam illis conferri qui, licet matrimonium 
cum adhuc infideles essent contraxerint, debent tamen post susce- 
ptionem baptismi, charitate supernaturali, non aliter quam illi qui 
matrimonium contraxerunt cum ambo essent fideles, manere con- 
iuncti, et eadem prorsus munera christiani coniugii implere te- 
nentur; — eo vel magis quod longe difficilior impletio horum 
munerum ob praecedentes habitus sit illis qui ex infidelitate ad 
fidem se recipiunt. 

4. Praecipua ratio in qua sententia nobis adversa innititur non 
est firma. Etenim huius sententiae defensores aiunt: — sacramen- 
tum matrimonii consistit i$ actu, et suscipitur cum contractus 
matrimonialis actu celebratur: ergo. sacramentum matrimonii ab 
illis qui ante baptismum, contractum matrimonialem inierunt, su- 
scipi non potest, cum contractus matrimonialis iam pridem cele- 
bratus fuerit ab eis et permaneat et iterum post baptismum ce- 
lebrari omnino non possit. 

Sed respondemus: — 

Licet ab illis qui matrimonium inierunt ante susceptionem 
baptismi non fiat post baptismum novus contractus matrimonii 
simpliciter et secundum se spectati; fit tamen novus contractus ma- 
trimonii secundum quid, et moraliter diversus a contractu iam pri- 
dem cum adhuc essent infideles celebrato. Etenim consensus in 
traditionem rei novo titulo et modo insolubiliter factam, est mo- 
raliter diversus a consensu in traditionem rei non tali titulo ac 
modo factam insolubilem: — consensus igitur coniugum baptiza- 
torum, cum sit consensus in mutuam traditionem iuris in cor- 
pora novo titulo et modo factam, nimirum insolubilem, ratione 
sacramenti et perfectae significationis indissolubilis coniunctionis 
Christi cum Ecclesia; est consensus matrimonialis in. mutuam 
traditionem iuris in corpora moraliter diversus a consensu ante 
baptismum praestito; ac proinde constituit novum contractum 
matrimonialem secundum quid et moraliter diversum a praecedenti. 

Responsionem quam dedimus, a pari illustramus et confirma- 
mus; siquidem venditio rei, quae fit novo titulo et modo firmiori, 
distinguitur a venditione eiusdem rei prius facta; et vota sole- 
mnia quae a Societatis lesu religiosis nuncupantur — idem fit 
nunc etiam in aliis ordinibus religiosis — a votis simplicibus di- 
stinguuntur, quae iidem religiosi prius emiserant,. licet utraque 
tendant in eamdem paupertatem, castitatem et obedientiam, quia 
vota solemnia pariunt obligationem magis firmam et insolubilem. — 
Porro res pari modo se habet in casu nostro; et renovatio con- 
sensus facta a conversis post baptismum, cum de matrimonio 
agitur, non est mera approbatio traditionis iam antea factae, sed 
est traditio nova moraliter a priore distincta, per quam novo ti- 
tulo intendunt firmiorem matrimonii indissolubilitatem. 

Neque dicas: — 51 matrimonium eorum qui contraxerunt ante 
susceptionem baptismi, fieret post baptismum, ob renovationem 

consensus, sacramentum; ergo toties repeti posset sacramentum, 
quoties ab eis consensus renovaretur; quod evidenter est falsum. 

Respondemus negando sequelam; nam a baptizatis repeti non 
potest consensus matrimonialis, sicut potest semel dari a conversis 
ad fidem quando consensum matrimonii renovant cum baptizan- 
tur; — baptizati enim, renovato semel consensu, iam consenserunt 
in traditionem corporum omni titulo et modo insolubilem; non ita 
tamen 1i consenserant quando ante baptismum, cum infideles ad- 
huc essent, consensum matrimonii ad invicem sibi dederunt. 

$. S. Thomas sententiam quam defendimus insinuat 4. dist. 39. 
qu. unica, a. 2. ad r. « Matrimonium », inquit, «non tantum est 
institutum in sacramentum, sed in officium naturae; et ideo, 
quamvis infidelibus non competat matrimonium, secundum quod 
est sacramentum in dispensatione ministrorum Ecclesiae consi- 
stens; competit tamen eis, in quantum est in officium naturae. 
Et tamen etiam matrimonium tale est aliquo modo sacramentum | ba- 
bitualiter, quamvis non. actualiter, eo quod actu non contrabunt in fide 
Ecclesiae». — Quibus verbis cum Angelicus Doctor statuat matri- 
monium infidelium, eo quod non contrahunt in fide Ecclesiae, 
non esse sacramentum acu, sed babitu, docere videtur matrimo- 
nium infidelium si baptizentur fieri posse proprie dictum sacra- 
mentum; secus enim frustra esset illa potentia quae numquam 
ad actum reduci posset. 

Secunda pars thesis, qua statuitur, matrimonium ab infidelibus 
contractum, post eorum conversionem ad fidem suscepto baptismo 
sacramentum fieri, quin ad hoc expressa renovatio consensus re- 
quiratur, defenditur a Bellarmino, Sanchez, aliisque compluribus. 

Eam non modo auctoritas horum Doctorum probabilem red- 
it, sed etiam sequentes quas afferunt rationes. 

Dicunt enim: — 1. Verba S. Thomae mox citata huic favent 
sententiae, nam significare videntur, coniugium infidelium ideo 
esse sacramentum in potentia, quia sacramentum fit actu. per. ba- 
ptismum, quin alia consensus matrimonialis renovatio requiratur. 

2. Matrimonium s/atim ac baptizantur coniuges, qui illud con- 
traxerant ante baptismum, repraesentat unionem Christi cum Ec- 
clesia, ut matrimonium a fidelibus contractum hanc unionem re- 
praesentat, effüiciturque indissolubile, ut est matrimonium ratum 
fidelium. — Ergo statim ac baptizantur coniuges, matrimonium an- 
tea contractum fit sacramentum. 

3. Eo ipso quod coniuges baptizantur, implicite consentiunt 
in matrimonium antea contractum, ut sit indissolubile et reprae- 
sentet unionem Christi cum Ecclesia: — ideoque consensus, in 
ipso signo externo susceptionis baptismi expressus, exhibet ma- 
teriam et formam necessariam pro sacramento matrimonii. 

Quare ultro conceditur adversariis, matrimonium antea cele- 
bratum fieri non posse sacramentum, quin ponatur eius materia 
et forma: — sed negatur materiam et formam, seu consensum 
novum, haberi non posse si explicita huius consensus renovatio 
non habeatur. Utique baptismus, ut sic, non est materia et forma 
matrimonii, sed renowatio consensus quae in ipsa voluntaria su- 
sceptione baptismi habetur, materiam et formam sacramenti ma- 
trimonii exhibere potest. 

Nec obiiciatur: — iuxta hanc sententiam unico actu, susce- 
ptione nempe baptismi, sacramenta baptismi et matrimonii simul 
reciperentur. Huic difficultati nullo negotio respondetur: — in 
casu de quo agitur sacramentum matrimonii non exurgeret quin 
prius iam baptismus extiterit, sin minus tempore, saltem ratione 
anterius et natura. 

Et si supponantur duo coniuges infideles qui in dissitis re- 
gionibus degant, et sacris abluantur undis, quin alter de altero 
Sciat; in hoc casu, auctores sententiae quam exponimus aiunt, 
illos qui baptizantur, cum in baptismi susceptione profiteantur se 
velle in matrimonio antea inito perseverare iuxta christianae re- 
ligionis leges, eo ipso consensum coniugalem renovare, qui ad 
conficiendum sacramentum matrimonii, illudque suscipiendum suf- 
ficiens est. 

4. Demum defensores eiusdem sententiae argumentantur ex 
eo quod Ecclesia expressam renovationem consensus matrimonii 
non requirat ab iis qui post matrimonium contractum baptizan- 
tur: — quam renovationem Ecclesia certe praescriberet, si ea de- 
ficiente coniuges sacramento matrimonii et gratiis eidem adnexis 
carere deberent. 

Tertia pars thesis statuit matrimonium, ex dispensatione Ec- 
clesiae, celebratum inter fidelem et infidelem non esse proprii 
nominis sacramentum, nequidem ex parte fidelis. — Hanc partem 
thesis, cum Sanchez, Kugler, Holtzclau, Hurter, plerisque aliis, 
contra Sotum, Eckium, Salmanticenses, Tournely, Perrone, pro- 
babiliorem esse iudicamus, eamque sequenti pacto confirmamus. 

I. — Sacramentum matrimonii essentialiter est contractus; ergo 
sicut contractus unus est inter duos, ita sacramentum est neces- 
sario unum in duobus; et sicut ad unum contractum essentialiter 
requiruntur duo habiles ad contrahendum, ita ad sacramentum, 
quod consistit in contractu sacramentali, requiruntur duo habiles 
ad contrahendum sacramentaliter. — Atqui in casu de quo agimus 
non sunt duo habiles ad sacramenialiter contrahendum. — Ergo. 

2. — Sacramentum matrimonii essentialiter unionem quae in- 
ter Christum et Ecclesiam existit repraesentat. — Sed matrimo- 
nium fidelis cum infideli hanc unionem non repraesentat. — Ergo 
matrimonium fidelis cum infideli non est. sacramentum. 

Dices 1. — Ecclesia non permittit fideli qui matrimonium con- 
traxit cum infideli, ut ad novum coniugium vivente adhuc con- 
iuge infideli transeat, licet pars fidelis ab infideli derelicta fuerit, 
aut gravissimas molestias ab ea ob causam fidei sustinuerit; — 
attamen id permittitur ei qui in infidelitate matrimonium cum 
alia parte infideli contraxit et post initum coniugium conversus 
ad fidem baptizatus fuit. — Ergo Ecclesia censet matrimonium in- 
ter fidelem et infidelem initum firmius esse illo quod a duobus 
infidelibus contractum fuit; unde colligitur matrimonium contra- 
ctum a fideli cum infideli, saltem ex parte fidelis esse sacramen- 
tum. 

Resp. Neg. ultimam concl. — Et re quidem vera, si fidelis qui 
cum infideli contraxit non potest hanc relinquere dissolvendo ma- 
trimonium, sicut id facere potest conversus ad fidem qui matri- 
monio ante baptismum coniunctus fuit infideli, quando haec vel 
cum eo cohabitare nolit, vel cohabitare consentiat non nisi cum 
Creatoris contumelia et pertrahendo coniugem ad peccatum; id 
non provenit ex eo quod matrimonium fidelis cum infideli fuerit 
sacramentum ex parte fidelis, sed quia facultas solvendi vinculum 
coniugale et convolandi ad alias nuptias, in adiunctis mox com- 
memoratis, est privilegium quod conceditur coniugi qui contraxit 
in infidelitate et postea conversus est ad fidem et Suscepit bapti- 
smum; ideoque eamdem facultatem non habet ille qui post acce- 
ptum baptismum;contraxit matrimonium cum infideli. 

Et sane magnum discrimen intercedit inter conditionem illius 
qui ante baptismum cum esset infidelis contraxit matrimonium 
cum infideli; et conditionem fidelis qui matrimonium inivit cum 
infideli. — Ille post conversionem suam ad fidem et susceptionem 


ART. V. — AN SOLUM MATR. A DUORB. FID. CELEB. SIT SACR. 6239 


baptismi, cum non posset in adiunctis indicatis cohabitare licite 
cum infideli, nisi privilegium haberet convolandi ad novas nu- 
ptias, deberet sine voluntate propria, et absque ulla culpa ex parte 
sua, manere, vita coniugis infidelis perdurante, subiectus servituti 
et ad ducendam vitam coelibem obligatus: — dum e contra, fi- 
delis qui matrimonium cum infideli contraxit, si facultatem non 
habet rumpendi vinculum coniugale et ducendi aliam uxorem, si 
debet manere alligatus servituti et coelibem vitam vivere ob con- 
iugis improbitatem; id certe mon evenit sine ulla ex parte sui vo- 
luntate, cum ipse optime sciens prohibitiones omni iure latas contra 
coniugium fidelis cum infideli, immo nullitatem huius coniugii 
nisi necessaria Ecclesiae dispensatio accederet; probe cognoscens 
pericula, damnaque gravissima illius unionis, voluerit his omnibus 
non obstantibus, libentissime eam inire. 

Coniugium itaque fidelis cum infideli maiorem firmitatem ha- 
bet quam coniugium a duobus infidelibus celebratum; sed ex hac 
maiori firmitate, nullatenus inferendum est, partem fidelem in ce- 
lebratione coniugii cum infideli, verum et proprii nominis sacra- 
mentum matrimonii suscepisse. 

Dices 2. — Quando fidelis contrahit ex dispensatione Ecclesiae 
matrimonium cum infideli, ex una parte baptizatus est capax sa- 
cramenti; et ex altera parte verum efficit contractum cum non 
baptizato. — Atqui contractui baptizati convenit ratio sacramenti. — 
Ergo. 

Resp. Conc. mai. Dist. min. — Convenit contractui baptizati inito 
cum baptizato C. secus N. 

Dices 3. — Potest unus recipere gratiam, et eam alter non 
recipere ex defectu dispositionis. — Ergo pariter potest unus sa- 
cramentum recipere, et non alter. 

Resp. N. conseq. — Disparitas est; quia gratia duorum est du- 
plex numero et distincta entitas; potest ergo recipi ab uno dis- 
posito, et non ab altero indisposito, vel ponente obicem; e contra 
sacramentum matrimonii cum consistat in contractu duorum ha- 
bilium ad contrahendum sacramentaliter iuxta superius dicta, unum 
est numero sacramentum, et dicit essentialiter duos sacramenti 
capaces, qui in praesenti casu non habentur. 

Dices 4. — Licet omnes ordines simul sumpti unum consti- 
tuant sacramentum ordinis, et utraque species consecrata sacra- 
mentum unum Eucharistiae; haberi tamen potest unus ordo sine 

altero, et una specie Eucharistia: — ergo etiam idem sacramentum 
matrimonii haberi potest in uno contrahente, quin habeatur in 
altero. 

Resp. C. 4nt. N. cons. — Habent enim ordines singuli suam 
materiam et formam distinctam; sacramentum vero Eucharistiae 
ex duplici materia remota duplici consecratione confici constat, 
et praeterea qui unam tantum speciem consecratam sumit totum 
sacramentum recipit sub ratione rei contentae et significatae: — nulla 
igitur paritas datur inter sacramenta haec et matrimonium, quod 
sicut nequit esse contractus in uno tantum contrahentium, sic 
sacramentum in uno tantum esse non potest; cum, iuxta dicta, 
aliud non sit, quam contractus duorum fidelium elevatus ad pro- 
ducendam ex opere operato gratiam sacramentalem. 


ARTICULUS SEXTUS 


De consensu ad matrimonium requisito. 


Sacramenti matrimonii causa efficiens est mutuus contrahen- 
tium consensus: de eo, quantum ad dogmaticam theologiam per- 
tinet, hic dicemus. 

Et in primis consensus debet esse 

4) Verus, non fictus; contractus enim natura sua, ut antea 
iam adnotavimus, id requirit, et hic maxime attendendum est il- 
lud quod in iure canonico dicitur, Caus. 22. q. 5.: « Non debet 
aliquis verba considerare sed voluntatem et intentionem; quia 
non debet intentio verbis servire, sed verba intentioni ». 

b) Deliberatus, id est, cum cognitione et advertentia, quae suf- 
ficiat ad mortale peccatum; id enim obligationis gravitas, quae 
ex matrimonio contrahitur, exigit. 

c) Mutuus, ab utroque scilicet contrahente datus et acceptus. 

d) De praesenti, quia secus, per promissionem de futuro, spon- 
salia fierent, non matrimonium; cum actualis traditio mutua iuris 
in corpora ad usum coniugalem, mutuaque acceptatio actualis non 
haberentur. 

€) Verbis aut signis externis sufhicienter expressus. 

f) Moraliter simultaneus, id est, talis ut ad verum et validum 
consensum matrimonii moralis simultaneitas consensus utriusque 
contrahentium sufficiat; et postquam una pars consensum dede- 

rit, altera, etiam intervallo temporis interposito, consensum suum 
praestare possit, modo prior adhuc consensus revocatus non fuerit 
et perseveret. Haec simultaneitas moralis, sicut in ceteris contra- 
ctibus sufficit, ita et in matrimonio. 

g) Publicus, non clandestinus, ubi viget constitutio Concilii 
Tridentini matrimonium clandestinum irritantis. 

b) Liber ab errore circa personam, nam secus matrimonium ex 
iure naturae nullum est; aut circa conditionem servilem, cum haec 
conditio ignorata a comparte libera reddat, ex iure ecclesiastico, 
matrimonium nullum. | 

j?) Liber a metu; de quo nonnulla hic fusius attingenda sunt. 

Metus alius est ab intrinseco, alius ab extrinseco: ab intrin- 
seco est ille qui infertur a causa intrinseca vel naturali, qualis 
est metus mortis ex morbo, aut naufragio, cetc.; metus vero ab 
extrinseco est qui infertur a causa extrinseca et libera, nempe ab 
homine; — et hic requiritur ad irritandum matrimonium. 

Praeterea metus alius est gravis, alius levis; et, ex communi 
doctrina, metus levis matrimonium non irritat, metus vero gravis 
reddit coniugium nullum. | 

At quo iure? — Duas sententias, quae in hac quaestione ha- 
bentur, S. Alphonsus de Liguori ita proponit (Theol. Mor. lib. 6. 
tract. 6. cap. 3. n. IO54.): 

« Prima sententia dicit irritare. de iure ecclesiastico, et hanc 
tenent Sanchez l. 4. d. 14. n. 2., Layman Ll. 3. tr. 4. c. 6. n. 5... 
Ratio, quia in tali matrimonio iam adest suffhiciens voluntarium, 
et licet libertas ex metu minuatur, ex tali tamen diminutione ne- 
quit reddi nullum matrimonium; nam alias irritari. deberet etiam 
ex metu intrinseco, quod nemo dicit: cum autem huiusmodi ma- 
trimonium naturaliter sit illicitum, merito Ecclesia illud irritat ». 

« Secunda vero sententia non minus probabilis, et forte proba- 
bilior, tenet, metum irritare matrimonium de iure naturae; hanc 
tenent Pont. lib. 4. cap. 14. n. 4.; Nav. cap. 22. n. 51.5; Diana 
P. 4. tract. 4. num. 33.; Boss. cap. 12. n. 269. cum Mol., Cov., 
Med., Comit, Reb., Vill. etc. Holzm. num. 585. cum Scoto et 
Scotistis communiter, ut asserit; eamque expresse tenet etiam 
D. Thomas Suppl. q. 47. a. 3., ubi ait: * Vinculum matrimonii 
est perpetuum, unde illud quod perpetuitati repugnat, matrimo- 
nium tollit. Metus autem qui cadit in constantem virum, perpe- 
tuitatem contractus tollit, quia potest repeti restitutio in integrum; 

et ideo coactio talis metus, quae cadit in constantem virum, tollit 
matrimonium, et non alia '. — Prima ratio igitur est haec D.- [ou 
mae; dicit enim S. Doctor, quod omnes contractus metu initi 
non sunt firmi et perpetui, ac ideo per restitutionem in integrum 
rescindi possunt; contractus autem matrimonii, cum sit per se 
perpetuus, et indissolubilis, non aliter gaudere potest restitutione 
in integrum, nisi ab ipso iure naturali dispositum sit, quod ab 
initio sit nullus. — Ratio secunda est, quia matrimonium est vin- 
culum perpetuum mutui amoris inter coniuges, ut ex Matth. 19.: 
* Relinquet homo patrem, et matrem, et adhaerebit uxori suae *. 
Unde, quando ob metum matrimonium contrahitur, oportet de 
se esse nullum, alias cum metu non potest mutuus amor consi- 
stere; nemo enim adhaerere solet rei quam tenet invitus. — Ratio 
tertia, quia si tale matrimonium naturaliter valeret, natura ap- 
probaret actum, ex quo gravissima mala contra commune bonum 
orirentur, nempe, quod saepe innocens cogeretur vitam duram 
ducere, et reus commodum ex sua iniquitate reportaret: quae non 
sunt naturali rationi consona. Valide insuper confirmatur haec 
sententia ex cap. Cum locum 14. de spons., ubi sic habetur: * Cum 
locum non habeat consensus, ubi metus vel coactio intercedit, 
necesse est, ut ubi assensus cuiusquam requiritur, coactionis ma- 
teria repellatur; matrimonium autem solo consensu contrahitur; 
et ubi de ipso quaeritur, plena debet securitate ille gaudere, cuius 
est animus indagandus, ne per timorem dicat sibi placere quod 
odit, et sequatur exitus qui de invitis solet nuptiis provenire *. 
Observa igitur, quod in hoc textu non loquitur Pontifex tam- 
quam aliquid novum statuens, sed potius, ut ius naturale decla- 
rans et promulgans, quod probat, matrimonium ex ipso iure na- 
tnrae esse nullum ». 

Exposuimus conditiones necessario requisitas ut consensus va- 
lide sacramentum matrimonii efficere queat; — nunc autem quae- 
rimus utrum consensus exprimi per alium possit, ita ut matri- 
monium inter absentes celebratum per procuratores, qui vicem 
gerant contrahentium, sit sacramentum? 

Quaestionis propositae affirmativa solutio probatur 

qd) Ex praxi Ecclesiae, quae matrimonia per procuratores ce- 
lebrata permittit, praesertim inter magnates. Haec autem coniugia 
non permitteret, nec tamquam legitime coniugatos censeret illos 
qui per procuratores ea contraxerunt, nisi sacramenta essent; de- 

claravit enim Summus Pontifex Pius IX. in Allocutione habita 
die 27. Septembris, anni 1852. superius citata, «quamlibet aliam 
inter christianos, viri et mulieris, praeter sacramentum, coniun- 
ctionem, cuiuscumque etiam civilis legis vi facta, nihil aliud esse 
nisi turpem atque exitialem concubinatum ab Ecclesia tantopere 
damnatum ». 

b) Ex natura sacramenti matrimonii. Nam Christus contra- 
ctum matrimonii validum evexit ad dignitatem sacramenti. Sed 
contractus matrimonii per procuratores initus est validus, modo 
serventur conditiones de quibus dicturi sumus. — Ergo 

Maior patet ex praecedentibus. — Minor constat; etenim alii 
contractus quos absentes stipulantur per procuratores validi sunt, 
quidni matrimonialis? Praeterea, ius canonicum, tum in Sexto 
Decr. l. 1. tit. 19. «de procuratoribus» c. 9., mox citando, dum 
certas statuit conditiones ut matrimonium inter absentes contraha- 
tur, tum aliis in locis, validum esse declarat matrimonium con- 
tractum inter absentes; quas iuris dispositiones Concilium Tri- 
dentinum nullatenus revocavit, et solum requisivit praesentiam 
parochi et duorum testium, pro locis ubi lex a Concilio lata de 
matrimoniis clandestinis promulgata est; quae conditio servari 
etiam potest inter absentes. — Ergo. 

Dices 1. — Alia sacramenta nec ministrari, nec recipi pos- 
sunt per procuratorem; ergo nequé matrimonium. 

Resp. N. cons. — Disparitas est, quod nullum aliud sacra- 
mentum involvat rationem contractus; et e contra hoc sacramen- 
tum consistat in contractu, qui ens morale est, et cuius illa est 
natura, ut fieri possit per procuratores, et inter absentes, modo 
procuratores praesentes sint, qui sustinent personas principalium. 

Dices 2. — Licet absens in iudicio forensi absolvi possit, 
nequit tamen in foro sacramenti poenitentiae absolvi poenitens, 
qui sacerdoti absolventi non sit praesens. — Ergo similiter licet 
contractus alius possit celebrari inter absentes, non tamen con- 
tractus matrimonii, utpote sacramentalis. 

Resp. N. cons. — Disparitas in hoc est, quod in iudicio sa- 
cramentali confessarius sit iudex dispositionis interioris poeni- 
tentis, et in ferenda absolutionis sententia dependeat, secus ac 
in iudicio forensi, a dispositione poenitentis, eaque praesenti, 
quando datur absolutio; haec autem dispositio absentis non 
potest esse cognita confessario; praeterea quoad sacramentalem 

absolutionem absenti non concedendam voluntas Christi nobis 
intimata fuit per praxim Ecclesiae, et definitiones Pontificum, 
quas in Tractatu de poenitentia commemoravimus. Ex alia parte, 
nihil obstat quominus sacramentum matrimonii, cum sit contra- 
ctus, perficiatur sicut alii contractus inter absentes; et iuxta pra- 
xim Ecclesiae atque Summorum Pontificum declarationes, valide 
inter absentes celebrari illud posse per procuratores demonstra- 
vimus. 

Dices 3. — Concilium Tridentinum, sessione 24. de reforma- 
lione c. I. statuit sponsos interrogandos esse a parocho coram te- 
stibus de consensu mutuo in celebratione coniugii; et hunc 
consensum coram eis a contrahentibus esse praestandum. — 
Ergo. 

Resp. Dist. 4nt. — Statuit ut interrogentur sponsi et respon- 
deant immediate per se ipsos N. vel immediate per se, vel me- 
diate per alios C. 

Dices 4. — Si consensus mutuus contrahentium per procura- 
tores praestitus sacramentum matrimonii efficere posset, dormiens 
valide illud administrare ac suscipere posset. — Atqui hoc videtur 
absurdum. — Ergo. 

Resp. Dist. Mai. — Dormiens sacramentum ministraret et 
susciperet per se ipsum N. mediante alio C. — Hoc autem non 
est absurdum; nam sicut quis dormiens alio procurante inire 
contractum potest, ita et ministrare sacramentum: et sicut nulla 
repugnantia in eo est quod qui ante somnum habuit intentionem 
suscipiendi baptismum vel patiendi martyrium, si dormiens ba- 
ptizetur aut in odium fidei occidatur, recipiat gratiam ; ita si- 
militer in re praesenti. 

AÀn vero idem dicendum sit in casu quo sponsus in amen- 
tiam incidat postquam mandatum dederit procuratori contrahendi 
matrimonium, non est aeque certum: affirmant multi ex paritate 
rationis, sed negat Cardinalis de Lugo, Kugler aliique; et forte 
probabilius, cum sponsa non praesumatur velle stulto aut furioso 
nubere, ac proinde ex parte sponsae consensus deficiat. Si tamen 
edocta de sponsi amentia, in consensu persisteret, tenendum vi- 
detur, ait P. Holtzclau, cum priori sententia. 

Dices 5. — Si matrimonium per procuratores contractum sit 
sacramentum, cur ergo postea principales iterato personaliter 
contrahunt coram parocho? 

Resp. — Non iterato contrahunt, sed omissas solemnitates 
tunc supplent; et contractum per procuratores matrimonium 
ratihabendo, testantur se perseverasse in consensu dum suo no- 
mine illi matrimonium contrahebant. 

Ut autem matrimonium valide contrahatur per procuratores 
sequentes requiruntur conditiones: 

I. Ut procurator speciale habeat mandatum ad contrahendum 
cum persona determinata; neque is suum excedat mandatum. 

2. Ut procurator mandatum suum exequatur per se ipsum, 
et non per substitutum ; nisi specialem substituendi facultatem 
acceperit. 

3. Ut eo tempore, quo procurator contrahit, eius potestas 
non sit revocata, nequidem tacite, et inscio procuratore; quia 
per quamcumque revocationent cessat consensus. 

Hae conditiones indicantur in Sext. libr. 1. tit. 19. c. 9., ubi 
legitur: « Procurator non aliter censetur idoneus ad matrimonium 
contrahendum, quam si ad hoc mandatum habuerit speciale. Et 
quamvis alias is, qui constituitur ad negotia procurator, alium 
dare possit: in hoc tamen casu (propter magnum quod ex facto 
tam arduo posset periculum imminere) non poterit deputare 
alium, nisi hoc eidem specialiter sit commissum. Sane si procu- 
rator antequam contraxerit, a domino fuerit revocatus, contractum 
postnodum matrimonium ab eodem (licet tam ipse, quam ea, 
cum qua contraxerit, revocationem huiusmodi penitus ignorarent) 
nullius momenti existit, cum consensus defecerit, sine quo firmi- 
tatem habere nequivit ». 

4. Demum requiritur — et superius iam illud adnotavimus 
ut — procuratores contractum ineant coram parocho et testibus 
in locis in quibus Decretum Concilii Tridentini irritans matri- 
monia clandestina promulgatum est. 

Quae dicta sunt de matrimonio per procuratores, applicari 
possunt matrimonio per litteras, ut vir scribat mulieri: Me tibi 
trado in maritum et accepto tui traditionem, ubi facta fuerit co- 
ram parocho et testibus: et mulier vicissim scribat viro; me 
tibi trado in uxorem et accepto tui traditionem, ubi facta fuerit 
coram parocho et testibus. Tunc, lectis utriusque litteris coram 
parocho et testibus, perficitur sacramentum; quia litterae succe- 
dunt loco contrahentium, non secus ac procuratores. — Similiter 
si loco litterarum contrahant per nuntios qui coram parocho et 

testibus exprimant mutuam traditionem et acceptationem contra- 
hentium. 

Absoluta quaestione de matrimonio inito per procuratores, 
inquirendum est 'de validitate matrimonii sub conditione initi. 
Ne autem extra limites nobis praefixos excurramus, relinquentes 
ea quae copiose et quoad casus particulares in Commentariis de 
iure canonico et libris Moralis Theologiae tractantur, quae ma- 
gis ad rem nostram spectant breviter hic attingemus. 

Conditio igitur quae consensui matrimoniali adiici posset, divi- 
ditur 

I. — [n conditionem de praeterito, de praesenti, et de futuro. 
Conditio de praeterito est quae reddit consensum dependentem ab 
aliquo quod extitit; de praesenti eum facit dependentem ab aliquo 
quod actu sit; de futuro, ab aliquo quod sit extiturum. 

2. — In jconditionem possibilem et impossibilem. Possibilis spectat 
id quod venire vel non evenire potest; impossibilis vero illa est 
cuius eventus dari non potest, sive ex ratione rei, sive aliis de 
causis. Huc pertinet conditio dicta impossibilis de iure, seu turpis, 
nam, iuxta regulam iuris, quod facere nobis non licet, non posse 
censemur. 

3. — In conditionem necessariam et contingentem. llla certo 
sive ex natura rel, sive ex revelatione extitura est; huius eventus 
dubius est. 

Porro his adnotatis, dicimus: 

I. Contractus matrimonialis initus cum conditione possibili 
sive de praeterito, sive de praesenti, vel statim. nullus est non 
existente conditione, vel ea existente statim valet, etiamsi con- 
trahentes ignorent conditionis existentiam. Ratio est quia huic 
contrahentes consensum suum alligaverunt. Ita tamen nupti non 
possunt uti matrimonio, ante acceptam de existente conditione 
notitiam; secus enim, ut patet, in fornicationis periculo se con- 
stituerent. — Si conditio deficiat, etiamsi contrahentes, qui adhuc 
non existentiam conditionis ignorant, carnale commercium ha- 
beant, matrimonium iuxta communem Doctorum sententiam erit 
prorsus invalidum. 

2. Matrimonium sub conditione de futuro necessaria, ordinarie 
loquendo est absolute validum, quia huiusmodi conditio iam de- 
terminata in sui causa existit, et praeterea censetur addita non 
tam ad suspendendum consensum, quam ad ostendendam illius 

certitudinem; si quis enim hanc, ex. gr., consensui. matrimoniali 
apponeret conditionenr: «Si sol cras oriatur », sensu conditionis 
appositae hic esse videtur: «sicut certum est solem cras ori- 
turum, ita certum est, me velle te uxorem ducere ». — Diximus 
ordinarie loquendo esse matrimonium absolute validum cum con- 
trahitur, nec consensum manere suspensum usquedum eventus qui 
enuntiatur ut conditio, actu existat; quia excipi debent casus, in quo 
4) contrahentes conditionem per se necessariam tamquam contin- 
gentem habeant b) aut eam apponant ad determinandum tempus, 
eo quod non intendant se obligare nisi pro illo tempore. 

3. Matrimonium sub conditione honesta. contingente de. futuro, 
iuxta communem sententiam valet quatenus parit obligationem 
expectandi eventum in conditione expressum, et impedit quominus 
interim una pars licite aliud possit inire matrimonium. Contro- 
versum tamen fuit, an impleta conditione matrimonium statim 
validum et perfectum sit, absque novo consensu, si modo prior 
non fuerit revocatus; an vero necessario renovandus sit consensus, 
quasi matrimonium sub conditione de futuro contractum habeat 
solummodo vim sponsalium. 

Non pauci theologi veteres in hanc secundam sententiam 
concesserunt; recentiores tamen communiter post Sanchez ac 
de Lugo, primam amplectuntur; quam Fagnanus (in lib 4. Decret. 
cap. super c0, « de condit. appositis ») testatus est non modo esse 
àcceptissimam apud Canonistas, sed «in Curia servari etiam 
post Tridentinum, et ideo ab illa in consulendo et iudicando 
non esse ullatenus recedendum ». — Et sane si in aliis omnibus 
contractibus, iuxta omnium doctrinam, renovatio consensus non 
requiritur; quare in contractu matrimonii requiri deberet? Prae- 
terea consensus qui datus fuit sub illa conditione moraliter per- 
severat, ideoque conditione posita, non minus obligabit quam si 
novus consensus tunc daretur: — et insuper necessariam non 
esse consensus renovationem authentice declarasse S. Pium V. et 
Clementem VIII. refert Fagnanus. 

Dices 2) — In l. 4. Decr. tit. 5. c. 5. « super eo » dicitur eum 
qui matrimonium inierat cum muliere sub hac conditione, nempe, 
«Si pater tuus praestabit assensum », ante conditionis eventum 
ad matrimonium contrabendum cogi non posse: ergo videtur, 
consensum impleta conditione esse renovandum. 

Resp. — In illo Decreto Urbani III. vel contrabere. matrimo- 

nium non significat consensum dare ad matrimonium contrahen- 
dum, sed matrimonium consummare; de hac enim re Pontifex 
interrogatus fuerat: — vel si de consensu pro contractu matri- 
monii sermo est, dicitur illum consensum post impletam condi- 
tionem esse ponendum, quia dubium erat annon prior consensus 
ante conditionis eventum revocatus fuerit. 

Dices b) — In eodem Decreto legitur: « Huiusmodi consensus 
non sit de praesenti habendus, licet per verba de praesenti evi- 
dentius exprimatur, qui in alieno arbitio non habito, sed habendo 
consistit ». 

Resp. — Hic est loci citati sensus: consensus pendens ab 
eventu futuro non est habendus ut consensus de praesenti absolu- 
tus et omnino perfectus ante conditionis eventum. Id tamen non 
significat consensum illum licet conditionatum, imperfectum, re- 
vocabilem quamdiu pendeat conditio, non esse suo modo consen- 
sum de praesenti. positum. 

Dices c) — Si quis hoc modo conditionate cum una contra- 
hat matrimonium, et postea per verba de praesenti absolute con- 
trahat cum alia, hoc secundum matrimonium valebit: — atqui non 
valeret, si prior consensus conditionatus valuisset in ratione ma- 
trimonii: — ergo. 

Resp. Dist. min. — Non valeret si prior consensus valuisset 
in ratione matrimonii perfecti C. cum tantum valuerit in ratione 
matrimonii conditionati, incompleti, ac proinde non irrevoca- 
bilis N. 

Si tamen ante impletam conditionem de futuro, copula carnalis 
intercesserit inter contrahentes, per eam matrimonium de condi- 
tionato transit in absolutum, quia per copulam censentur con- 
trahentes recessisse a conditione prius apposita. Id constat ex c. 6. 
« Per tuas » libr. 4. Decr. tit. 5. «de condit. appositis ». 

4. Conditio impossibilis in contractu matrimonii apposita, ha- 
betur saltem pro foro externo ut non adiecta, si non sit contra 
substantiam matrimonii, idest, si non repugnet illis quae essen- 
tiala sunt coniugio, nimirum vinculo perpetuo, coniugali fidei, 
obligationi non impediendi generationem prolis. — Si tamen his 
repugnet conditio in contractu matrimonii apposita, illum reddit 
nullum. 

Conclusio proposita desumitur ex celebri Gregorii IX. De- 
creto; (libr. 4. Dec. tit. 5. cap. 7.) quod sic se habet: — « 5i 

conditiones contra substantiam coniugii inserantur, puta si alter 
alteri dicat: * Contraho tecum si generationem prolis evites, vel 
donec inveniam aliam honore vel facultatibus digniorem, aut si 
pro quaestu adulterandam te tradas'; matrimonialis contractus, 
quantumcumque sit favorabilis, caret effectu. Licet aliae condi- 
tiones appositae in matrimonio, si turpes aut impossibiles fuerint, 
debeant propter eius favorem pro non adiectis haberi ». 

Hanc ultimam clausulam Summus Pontifex Decreto apposuit, 
quia Ecclesia praesumit contrahentes illis conditionibus consen- 
sum suum alligare noluisse. Quare et nos in conclusione diximus 
conditionem impossibilem matrimonio adiectam illud non reddere 
nulum, addendo « saltem pro foro externo »; nam in foro interno 
si revera contrahentes tali conditioni velint consensum suum esse 
aligatum, ita ut sine illa contrahere nolint, sane matrimonium ex 
defectu consensus erit nullum. 

Demum si quoad obiectum consensus quaeratur, utrum ipse 
consensus respicere debeat copulam necne; respondemus, iuxta 
ea quae hucusque tradidimus, consensum in eam explicitum nullo 
modo esse necessarium; consensum vero implicitum requiri non 
eo sensu quo propositum quoddam virtuale copulae carnalis ne- 
cessario includere debeat, sed quatenus eam potestatem respicit 
in qua copula continetur implicite ut actus in potentia et effectus 
in causa. | 

Haec more suo dilucide tradidit S. Thomas (Suppl. qu. 48. 
art. I.): « Consensus », inquit, « qui matrimonium facit, est con- 
sensus in matrimonium, quia effectus proprius voluntatis est ipsum 
volitum. Unde sicut carnalis copula se habet ad matrimonium, 
ita consensus qui matrimonium causat, est in carnalem copulam. 
Matrimonium autem, ut supra dictum est, q. 44. art. 1., et q.45. a. I. 
ad 2., non est essentialiter ipsa coniunctio carnalis, sed quaedam as- 
sociatio viri et uxoris in ordine ad carnalem copulam, et alia quae 
ex consequenti ad virum et uxorem pertinent, secunduai quod eis 
datur potestas ad invicem respectu carnalis copulae, et haec asso- 
ciatio coniugalis copula dicitur. Unde patet quod bene dixerunt 
illi, qui dixerunt quod consentire in matrimonium est consentire 
in carnalem copulam implicite, non explicite; non enim debet in- 
telligi, nisi sicut implicite continetur effectus in sua causa, quia 
potestas carnalis copulae, in quam consentitur, est causa carnalis 
copulae, sicut potestas utendi re sua est causa usus ». 

Hucusque de consensu contrahentium tractantes, conditiones 
in eo requisitas ut validum matrimonium efficiat enumeravimus, 
simulque statuimus illum per procuratores, et sub conditione prae- 
stari posse, quamvis id facere non liceat nisi forte gravissima 
causa intercedat, praesertim si matrimonio apponatur conditio de 
futuro. — Unum adhuc inquirendum superest, nempe, utrum ad 
valorem. matrimonii filiorumfamilias consensus parentum sit neces- 
sarius? Diximus « ad valorem », quia a nemine revocatur in du- 
bium filiorum coniugia inconsultis, et a fortiori invitis parentibus, 
plerumque graviter esse illicita. 

Novatores saeculi XVI. irritum naturali ac divino iure dixerunt 
matrimonium quod filiifamilias contrahunt parentibus insciis vel 
invitis: ex Gallia Doctores nonnulli putaverunt illud esse nullum 
humano iure. 

Contra hos omnes, statuitur 


THESIS VI. 


Matrimonia sine consensu parentum. a. filiisfamilias aut. a. filiabus 
inita nec iure naturali, nec divino positivo , nec bumano ture ir- 
rila sunt. 


Prob. thesis quoad 1. partem. 

I. Consensus contrahentium, non parentum eorum, est causa 
efhciens matrimonii; — ergo matrimonium ex consensu contrahen- 
tium, etiamsi consensus parentum eorum non adsit, validum erit. 

2. Omnes homines, ut adnotat S. Thomas 2. 2. q. 104. a. 5., 
natura sunt pares in his quae pertinent ad prolis generationem. 
— Ergo contrahentes in ordine ad usum coniugalem, sine paren- 
tum consensu, valide possunt tradere et acceptare ius in corpora; 
ac proinde inire connubium. 

3. Matrimonium, ob gravissima onera ei adnexa, est veluti 
perpetua quaedam servitus, a qua naturaliter homines nascuntur 
liberi. — Ergo iure naturae, electio matrimonii non debet necessario 
pendere nisi a voluntate eorum qui illud ineunt. 

4. Iniquum est filios ita parentum voluntati subiicere ut non 
possint valide sine eorum consensu contrahere matrimonium cum 

4) Filii parentibus interdum sint prudentiores. 5») Non raro 
contingat parentes magno animarum damno, ne quid in nuptiis 

filiorum solvant aut ne eorum sive laboribus, sive assiduis curis 
priventur, recusare vel differre consensum. c) Aliquando parentes 
consensum negent donec filius sponsam acceptet quam ipsi ele- 
gerunt, licet eam filius aversetur. d) Quandoque filios aut filias 
quasi cogant ad vitam coelibem in statu clericali aut religioso. 
€) Et praeterea, emancipati, vidui, viduae, absentes in remotis terris, 
alique innumeri sint, qui evidenter non possent ea lege ad- 
string! ut nonnisi ex consensu parentum contrahere valeant matri- 
monium. 

Prob. thesis quoad 2. partem, nempe quoad ius divinum. — 
Nequit ullo pacto ostendi ex lege Dei positiva irrita fuisse ma- 
trimonia filiorum sine parentum consensu inita: quin ex Scriptura 
constat Iacobum patriarcham, Gen. XXIX., duxisse uxorem se- 
cundam Rachelem, et Gen. XXX., alias duas Balam et Selpham 
parentibus insciis; quod sane non fecisset patriarcha sanctissimus, 
si ad valorem matrimonii iure divino necessarius fuisset consensus 
parentum. Sed et Tobias iunior, Tob. vir, uxorem duxit Saram, 
lam pridem existente lege mosaica, sine scitu parentum; nec eum 
dehortatur Angelus, viae comes. — Apostolus vero, I. ad Cor. vir. 
39., de vidua dicit: « Cui vult nubat, tantum in Domino »; et in 
eodem capite ait, vers. 8. 9.: « Dico autem non nuptis et viduis: 
bonum est illis s! sic permaneant, sicut et ego. Quod si non se 
continent, nubant ». 

Tertia. pars thesis, — qua statuimus matrimonia a filiisfamilias, 
idem dicas de filiabus, inita absque parentum consensu, neque 
humano iure esse invalida — constat non solum ex Decreto Ni- 
colai I. Causa 27. q. 2. cap. 2.: « Sufficiat secundum leges solus 
eorum consensus de quorum coniunctionibus agitur »; sed etiam, 
immo praesertim, ex Decreto Concilii Tridentini in sessione 24. 
de reform. edito, ubi aperte legimus: « eos Sancta Synodus ana- 
themate damnat....qui falso affirmant, matrimonia a filiisfamilias 
sine consensu parentum contracta irrita esse, et parentes ea rata 
vel irrita facere posse ». | 

Illud vero quod Doctores quidam Galliae excogitaverunt ad 
eludendam vim huius Decreti, asserendo Concilium verbis citatis 
nonnisi errorem Novatorum damnasse asserentium coniugia absque 
consensu parentum facta esse iure naturali ac divino positivo nulla; 
nec attigisse ius bumanum, quod aiunt quibusdam saltem in locis 
extitisse ad irritanda haec coniugia; nec condidisse legem disci- 

plinae universalis statuentis validitatem illorum coniugiorum; illud, 
inquam, nullo pacto defendi potest. 

Et revera, si Concilium voluisset hac in re definire solummodo 
dogma contra Novatorum errorem, cur definitionem suam non 
posuit inter canones de sacramento matrimonii? 

Insuper Concilium non distinguendo inter ius naturale aut 
divinum et ius humanum, pronuntiat indefinite, ac proinde tniver- 
saliter, haec matrimonia non esse irrita, nec a parentibus irritari 
posse; — ergo dicit ea non tantum iure naturae aut divino positivo, 
sed etiam humano non esse irrita. 

Et notetur forma locutionis a Concilio adhibitae, evidenter 
excludens interpretationem Doctorum quos refutamus. — Conci- 
lium «eos damnat.....qui falso afhrmant matrimonia a filiüs- 
familias sine consensu parentum contracta irrita esse, et parentes 
ed rata vel irrita facere posse»: — at si Concilium spectaret solum 
ius naturale aut divinum positivum, quin attingeret ius humanum, 

potuissent profecto parentes, hoc iure, facere matrimonia filiorum 
suorum rata vel irrita; quod Concilium negat: ergo. 

Praeterea ex historia illius Concilii patet (Vid. Pallav. libr. 22. 
et 23.) duplicem decisionem circa matrimonia filiorumfamilias a 
Synodo fuisse ferendam, unam circa dogma fidei, damnan do er- 
rorem Novatorum, qui dicebant ea esse iure naturali et divino in- 
valida; — alteram de disciplina, scilicet, statuendo vel non legem 
specialem quae irritaret in posterum illa coniugia; Cardinalis enim 
Lotharingius ceterique oratores Galli, regis christianissimi nomine, 
novum Decretum eflflagitabant « ut redderentur irrita matrimonia 
contracta a filiis absque parentum consensu, utpote plerumque 
noxia, familis indecora, et odiorum potius, quam amoris fomes 
inter coniuges ». 

In schemate autem canonum de matrimonio, pro discussione 
exhibito Patribus Tridentinis die 20. Iulii anni 1563, inter canones 
de sacramento matrimonii propositos, hic erat sub numero 3. po- 
situs: « Si quis dixerit, clandestina matrimonia, quae libero con- 
trahentium consensu fiunt, non esse vera et rata matrimonia; ac 
proinde esse in potestate parentum ea rata vel irrita facere, ana- 
thema sit »; — et in schemate Decreti « de clandestinis matrimo- 
niis » haec pro futuro tempore proposita lex fuit: « Insuper ea- 
dem Sancta Synodus ea quoque matrimonia quae filiifamilias ante 
decimum octavum, filiae vero ante decimum sextum suae aetatis 

annum completum, sine parentum consensu, de cetero contraxerint, 
praesenti decreto irritat et annullat ». Vide Theiner, Acta Conc. 
t. 2. p. 313. et 314. 

Porro Concilium, post maturam rei discussionem, inter ca- 
nones de matrimonio non apposuit illum propositum quo matri- 
monia clandestina vera et rata declarabantur, et parentibus de- 
negabatur potestas ea irritandi; sed in Decreto « Tametsi » de 
reformatione, in eadem sessione edito legem quae postulabatur et 
proposita fuerat pro irritatione coniugiorum filiorumfamilias qui 
ante determinatam aetatem absque consensu parentum ea contra- 
herent, prorsus reiecit; et declaravit: « Clandestina matrimonia 
libero contrahentium consensu facta, rata et vera esse matrimo- 
nia, quamdiu Ecclesia ea irrita non fecit; et proinde iure da- 
mnandi sint illi, ut eos Sancta Synodus anathemate damnat, qui 
ea vera ac rata esse negant; quique falso affirmant, matrimonia, 
a filüsfamilias sine consensu parentum contracta, irrita esse, et 
parentes ea rata vel irrita facere posse». — Ergo Concilium Tri- 
dentinum maxima claritate statuit a) illa coniugia nullo iure ante 
Concilium irrita fuisse, b) eadem nolle in posterum per novam 
legem irrita reddere. 

Contra thesim obiicitur, 

r. Ex iure naturali tenentur filii obedire parentibus; et Apo- 
stolus declarat, ad Col. im. 20.: « Filii, obedite parentibus per 
omnia ». — Ergo. 

Resp. — A filiis obedientia praestanda est parentibus, sed iu- 
xta auctoritatem quam in praecipiendo habent parentes. Iam vero 
in iis quae pertinent ad electionem status, cum filii sint sui iu-- 
ris, tenentur quidem monita et consilia parentum audire et sae- 
penumero sequi, si legittima causa non adsit recedendi a volun- 
tate parentum; sed, etiamsi haec legittima causa non adsit, si 
filii, parentibus sive insciis sive reluctantibus, coniugium ineant, 
iure utuntur suo; et matrimonium eo quod desit consensus pa- 
rentum nequit esse nullum. 

2. In Epistola r. ad Cor. vr. 38., Paulus ait: « Qui matri- 
monio iungit virginem suam, bene facit; et qui non iungit me- 
lius facit » : — requirit ergo ad matrimonium valide contrahendum 
consensum parentum. 

Resp. N. cons. — Verba Pauli solum indicant parentes filios 
et praesertim filias dirigere in electione status coniugalis; sed 

non significant consensum parentum necessarium esse ut valide 
matrimonium a filiisfamilias contrahatur. 

3. S. Basilius, Epist. 199. ad Amphilochium can. 42. dicit: 
« Matrimonia sine lis qui potestatem habent fornicationes sunt ». 
Nec aliter loquuntur S. Ambrosius, S. Leo Magnus, aliique. 

Resp. — S. Basilius et alii Patres illicita, non invalida, dicunt 
illa connubia, quae sensu lato appellant fornicationes; nisi cum 
quibusdam theologis dicere elis, matrimonia absque parentum 
consensu a filüsfamilias contracta fuisse olim iuxta nonnullarum 
Ecclesiarum. particularium. disciplinam irrita. 

4. Leges et edicta plurium Regum Galliae matrimonia filio- 
rumfamilias sine consensu parentum declarant invalida, «mon va- 
lablement contractés ». Ita fert edictum Henrici III. in comitiis 
Blesensibus an. 1579. annis sexdecim post Concilium Tridenti- 
num. Hoc autem edictum confirmatum fuit edicto Henrici IV. 
an. 1606. et Ludovici XIII. an. 1629. et 1639. « Volumus », 
inquit, in priori edicto, « omnia matrimonia contra dicti statuti 
[Blesensis] tenorem contracta, declarari invalide contracta, obli- 
gabunturque [ludices ecclesiastici, causas matrimoniales convenien- 
ter huic articulo diiudicare ». — Ergo. 

Resp. His edictis matrimonia sine consensu parentum a filiis- 
familias contracta declarantur irrita quoad effectus civiles coniugii, 
non quoad ipsum contractum matrimonialem et ad vinculum ab 
illo firmatum. Ita respondit Ludovicus XIII. postulationi Cleri 
Gallicani in comitiis generalibus Parisiis congregatis anno 1629. 
— Postulationis enim haec erant verba: «Rex humillime suppli- 
catur, ut considerare non pigeat quantum sit momentum in hoc 
articulo, qui eget expositione ad duarum difficultatum elucidatio- 
nem. Prima est, ut non aliter intelligantur hae voces valide aut 
invalide contractum matrimonium, quam per relationem ad con- 
tractum civilem, et nullatenus ad contractum spiritualem sacra- 
menti. Secunda, ut non- adstringatur ecclesiastici ad iudicandum 
secundum huius edicti simulque Blesensis articulos, sed iuxta 
sacros canones et ecclesiastica Decreta, quae sunt, unica regula 
et norma iudicii ecclesiasticorum. Hi enim nec possunt, nec debent 
iurisdictionem, quam a solo Deo collatam habent circa res spi- 
rituales, ab ipsis laicis mutuare. Quapropter necesse est ex ipso 
articulo resecare haec verba: *Et obligabuntur ecclesiastici iudices 
in causis istiusmodi, matrimonium iudicare ad huius articuli nor- 

mam'». — Et respondit Rex: « Commonitio cleri quod spectat ad 
priorem difficultatem sic resoluta fuit, —- valide, aut invalide con- 
tracta matrimonia non esse aliter explicanda, quam per solam 
relationem ad contractum civilem per laicos iudices: — altera pa- 
riter difhcultas, iusta et rationi congrua visa est». 

5. Matrimonium quod Princeps Gasto Dux Aurelianensis ac 
frater Ludovici XIII. Regis Christianissimi contraxit, invito rege 
ac fratre suo an. 1633. cum Margarita Lotharingia sorore Caroli 
Ducis, nullum et irritum declaratum fuit a supremo senatu Pa- 
risienst an. I1634.; immo et a Clero Gallicano, multisque sacrae 
facultatis Parisiensis, qui consulti fuerant Doctoribus anno 1655. 
Non alia autem de causa irritum declaratum fuit istud coniugium 
quam quod Regis consensus non accessisset. 

Resp. — Hanc difficultatem, quam Tournelius sibi proponit, 
ipse solvit sequenti pacto: « Respondeo, hanc esse Regum nostro- 
rum singularem praerogativam, ipsa Ecclesia probante, ut sine 
eorum consensu non valeant matrimonia filiorum suorum et alio- 
rum regii sanguinis Principum, eorum praesertim, qui iure nati- 
vitatis ad solium proxime vocantur. De hoc famoso negotio con- 
sultus Clerus Gallicanus in comitiis generalibus Parisiis congre- 
gatus an. 1635. 7. Iulii, respondit: *Attenta consuetudine gallicani 
imperii antiqua, rationi consentanea, legitime praescripta, et eccle- 
siastica auctoritate munita, dictum matrimonium Seren. Gastonis 
cum Principe Margarita Lotharingia, nullum esse, ac invalidum' 
cui iudicio acquievit Seren. Princeps, qui tandem, Rege consen- 
tiente, rursus coram archiepiscopo Parisiensi septimo Kal. Iunii 
an. 1643. cum eadem Principe contraxit in castro Meudonis ». 
— Sed ea solutio multis non probatur, qui potius putant Clerum 
Gallicanum Regi illa occasione plus aequo favisse. 


ARTICULUS SEPTIMUS 


De unitate matrimonii 


Matrimonio competunt unitas et indissolubilitas: hic igitur. de 
unitate loquemur et in sequenti articulo de indissolubilitate ma- 
trimonii sermo erit, 

Unitas matrimonii in eo consistit ut coniugale foedus ineatur 
inter unum virum et unam mulierem: quod et duplici pacto in- 

telligi potest, scilicet, vel quatenus nulli viro liceat simul plures 
habere uxores, et nulli mulieri plures simul viros; vel quatenus 
eis qui semel matrimonium inierunt numquam iterum liceat, ne- 
que dissoluto per mortem coniugis matrimonio, inire nuptias. 
Monogamia perfecta hoc secundum exigit; imperfecta vero uni- 
tatem coniugii priori sensu intellecta solum requirit, ac proinde 
habetur si inter virum unum et unam tantum mulierem societas 
coniugalis instituatur, licet alterutri coniugium concedatur, post- 
quam per mortem unius partis coniugium dissolutum fuerit, ad 
novas nuptias convolare. 

Monogamiae opponitur polygamia, quae dicit multiplicitatem 
coniugii, et dividi posset in polyandriam et polygyniam prout 
indicat coniunctionem vel unius mulieris cum pluribus viris, vel 
plurium uxorum cum uno viro. Haec tamen polygamiae species, 
quae maiore dictionis proprietate vocari deberet polygynia, appel- 
lari etiam communiter solet polygamia. Nos hanc vocem in com- 
muni significatione pariter usurpabimus. 

De polyandria, qua una mulier pluribus simul viris iunge- 
retur, vix aliquid hic dicendum esse videtur. Eam absolute pro- 
 hiberi patet ex Apost. dicente (Rom. vi. 3.): « Mulier, vivente 
viro, vocabitur adultera, si fuerit cum alio viro; » — et natura sua 
abominandam foeditatem praeseferre constat, cum fini matrimonii 
primario, procreationi nempe prolis eiusque rectae institutioni 
tum physicae tum morali omnino repugnet. Reapse procreationi 
prolis repugnat polyandria, quia mulieris foecunditas per carnale 
commercium cum pluribus viris si non penitus destruitur, magna 
saltem ex parte imminuitur: — educationi vero tum physicae tum 
morali prolis adversatur, quia incertum reddit filiorum patrem, 
et ideo incertam in patre obligationem eos educandi. — Praeterea 
ipsa imperii maritalis natura repellit virorum multiplicitatem; et 
insuper illa omnia quae contra polygamiam simultaneam postea 
dicemus, a fortiori valebunt ad polyandriam excludendam. 

5. Augustinus, in libro «de bono coniugali », cap. 17. n. 20. 
paucis et concinne ostendit nullam paritatem admitti posse inter 
polygamiam simultaneam quae ut postea dicemus aliquando a Deo 
permissa fuit et polyandriam, nec eodem modo eas fini matrimonii 
ac iuri naturae adversas esse. — «Ideoque», inquit, «non sicut 
uni viro etiam plures habere licebat uxores, ita uni feminae plu- 
res viros, nec prolis ipsius causa, si forte illa parere posset, ille 

generare non posset. Occulta enim lege naturae amant singulari- 
tatem quae principantur..... Neque enim sic habet unus servus 
plures dominos, quomodo plures servi unum dominum. Ita duo- 
bus seu pluribus maritis vivis nullam legimus serviisse sanctarum ; 
plures autem feminas uni viro legimus, cum gentis illius societas 
sinebat, et temporis ratio suadebat: neque enim contra naturam 
nuptiarum est. Plures enim feminae ab uno viro fetari possunt: 
una vero a pluribus non potest (haec est principiorum vis): sicut 
multae animae uni Deo recte subduntur. Ideoque non est verus 
Deus animarum nisi unus: una vero anima per multos falsos 
deos fornicari potest, non fecundari ». 

Haec de polyandria, seu multiviria. 

Ad polygamiam vero successivam quod attinet, secundas nu- 
ptias, ceu divino iure illicitas atque irritas, damnaverunt olim 
haeretici Montanistae. Tertullianus, postquam eis se sociavit, in 
libro de Monogamia, c. r. hunc errorem, ita carpendo Catholicos 
proponebat: « Haeretici [Marcionitae] nuptias auferunt. Psychici 
[Catholici] ingerunt. Illi nec semel, isti non semel nubunt...... 
Verum neque continentia eiusmodi laudanda, quia haeretica est; 
neque licentia defendenda, quia psychica est. Illa blasphemat; ista 
luxuriat ». — Eumdem postea errorem Novatiani amplexi sunt. 

Ecclesia vero catholica semper docuit neque secundas, neque 
ulteriores nuptias esse illicitas: minus tamen propensam se exhi- 
buit erga eos qui post primas alias nuptias celebrabant, praeser- 
tim tertias et multo magis ulteriores. Pro Graecis a saeculo X., 
ex iure ecclesiastico, trigamia plerumque, tetragamia semper inva- 
lida est. Casus in quibus tertiae nuptiae contrahuntur valide sunt 
sj bigami quadragesimum aetatis annum nondum attigerint, et 
prole careant ex priore matrimonio suscepta. Quod si annum illum 
attigerint, et prolem habeant ex priore matrimonio, sunt.prorsus 
ad contrahendum inhabiles; si vero prole careant, licet eum annum 
attigerint, adhuc ad tertias nuptias admittuntur, sed imposita 
poenitentia maiore, quam subire trigami debent. 

Quae de disciplina Ecclesiae Graecae circa trigamiam et te- 
tragamiam diximus constat ex Decreto edito a Nicolao I. Patri- 
archa Constatinopolitano in Synodo episcoporum sui patriarcha- 
tus anno 920., et a Ioanne X. Summo Pontifice approbato. 

Haec sunt Decreti verba: « Decernimus sententia iudicioque 
communi, ne ab hoc anno praesenti [920.] quartas nuptias ullus 

contrahat, sed et omnino eae reiiciantur. Quod si quis ad eius- 
modi coniugium progredi decreverit, ab omni conventu ecclesia- 
stico exclusus esto, et ab ipso in sacrosanctam Aedem ingressu 
tantisper alienus, donec in hoc coniugio permanserit. .... Ceterum 
ut et illa, quae ad alia matrimonia pertinent, honestius constitu- 
antur, et conciliationem vita christianorum non indignam habeant, 
de tertio quoque matrimonio definimus, ne simpliciter atque te- 
mere perficiatur ». Tum regula in illo observanda statuitur : — 
« Ut si quis sit triginta annorum, et careat prole, mereatur ve- 
niam, et facile ipsi condonetur matrimonium, consueta nimirum 
imposita poena; sin habeat prolem, permittatur etiam, sed gra- 
viore poena mulctetur. Si autem ad annum quadragesimum pro- 
vectus careat liberis a prioribus uxoribus relictis, tertiam ducere 
possit, diuturniore et austeriore imposita sibi poenitentia. Sin 
extent liberi, tertium ei coniugium nulla ratione permittatur ». 

Superest ut de simultanea polygamia loquamur. — Martinus 
Lutherus eam esse licitam propugnavit: in propositionibus enim 
de bigamia, editis anno 1528., docuit: « Nota sunt iura Mosaica de 
fratris defuncti uxore et de filia corrupta invito patre, quae co- 
gunt plurium esse uxorum virum: quae non magis sunt abrogata 
quam reliqua omnia, id est, libera, nec prohibita, nec praecepta ». 
Et in Commentariis in Genesim editis an. 1525., c. 16., quaerens 
an christianis liceat exemplo Abrahae plures simul habere uxores, 
respondit id neque esse praeceptum neque prohibitum, sed libe- 
rum; et se quidem nolle hanc novam consuetudinem introducere, 
sed nec improbare posse. Ipse etiam, consentientibus Philippo Me- 
lanchthone, MartinoBucero aliisque asseclis suis, Philippo Hassiae 
Landgravio asserenti non posse se ab impudica vita abstinere, 
nisi secunda uxor sibi concedatur, ut illum Protestanticae factioni 
arctius. devinciret, benigne indulsit per modum dispensationis, 
vivente adhuc legitima coniuge Christina Georgii Saxoniae Ducis 
filia, matrimonium cum Margareta de Saal. 

Anabaptistae polygamiam simultaneam doctrina et praxi sta- 
tuerunt; et eos novissime imitati sunt Mormones, qui originem 
ducunt ab anno 1850. 

In alium errorem huic oppositum, aberrando a veritatis tra- 
mite, incidit Calvinus. Etenim, iuxta eius sententiam, polygamia 
simultanea non modo in evangelica lege illicita est, sed num- 
quam in Veteri Testamento licita fuit; ideoque veteres Patriar- 

chae, habendo plures uxores, fuerunt rei, iuxta Calvinum, crimine 
adulterii, quod eis tamen, utpote praedestinatis, non imputabatur. 

Ad hanc Calvini calumniam refutandam, pauci quidam Theologi 
dixerunt, polygamiam simultaneam per se neque iure naturali ne- 
que iure divino positivo ante legem evangelicam fuisse vetitam. 
Hanc opinionem defendit Tostatus in Comment. super c. r9. 
Matth., qq. 33. et 34.; eamque amplexus est Perrone in Tta- 
ctatu « de Matrimonio ». Idem ex scholasticis antiquioribus Du- 
randus docuit. 

Verum communior theologorum sententia perpetuo fuit, po- 
lygamiam adversari iuri naturae; non ita tamen ut nulla divina 
dispensatione possit unquam licita fieri, sed ita ut, si Deus per- 
mittat pluralitatem simultaneam uxorum unius viri, haec careat 
culpa; quod et reapse evenit in casu Patriarcharum. 

Quomodo autem fieri possit ut polygamia et naturali iuri ad- 
versetur et simul admittat divinam dispensationem, qua licita effh- 
ciatur, explicat egregie S. Thomas. 

Et imprimis Angelicus Doctor (in 4. distinct. 33. quaest. r. 
art. I.) clare ostendit polygamiam repugnare non primis legis na- 
turalis praeceptis, sed secundis quae ex primis derivantur. — «Lex 
naturalis », ait S. Thomas, « nihil aliud est quam conceptio ho- 
mini naturaliter indita, qua dirigitur ad convenienter agendum in 
actionibus propriis, sive competant eis ex natura generis, ut ge- 
nerare, comedere, et huiusmodi; sive ex natura speciei, ut ratio- 
cinari, et huiusmodi. Omne autem illud quod actionem inconve- 
nientem reddit fini, quem natura ex opere operato intendit, contra 
legem naturae esse dicitur. Potest autem actio esse non conve- 
niens fini vel principali, vel secundario; et sive sic, sive sic, hoc 
contingit dupliciter. Uno modo ex aliquo quod omnino impedit 
finem, ut nimia superfluitas aut defectus comestionis impedit 
salutem corporis, quasi principalem finem comestionis, et bonam 
habitudinem in negotiis exercendis, qui est finis secundarius co- 
mestionis. Alio modo ex aliquo quod facit difficilem aut minus 
decentem perventionem ad finem principalem vel secundarium; 
sicut inordinata comestio quantum ad tempus indebitum. Si ergo 
actio sit inconveniens fini, quasi omnino prohibens finem prin- 
cipalem, directe per legem naturae prohibetur primis praeceptis 
legis naturae, quae sunt in operabilibus sicut communes animi 
conceptiones in speculativis. Si autem sit incompetens fini secun- 

dario quocumque modo, aut etiam principali, ut faciens difficilem 
vel minus congruam perventionem ad ipsum, prohibetur non qui- 
dem primis praeceptis legis naturae, sed secundis, quae ex primis 
derivantur; sicut conclusiones in speculativis ex principiis per se 
notis fidem habent: et sic dicta actio contra legem naturae esse 
dicitur. Matrimonium ergo habet pro fine principali prolis pro- 
creationem et educationem, qui quidem finis competit homini se- 
cundum naturam sui generis: unde et alis animalibus est com- 
munis, ut dicitur in 8. Ethic., cap. 12. a med.; et sic bonum ma- 
trimonii assignatur roles. Sed pro fine secundario, ut dicit Phi- 
losophus, ibid., habet in hominibus solis communicationem ope- 
rum, quae sunt necessaria in vita, ut supra dictum est. q. 41. 
art. I. Et secundum hoc fidem sibi invicem debent, quae est unum 
de bonis matrimonii.... Pluralitas ergo uxorum neque totaliter 
tollit, neque aliqualiter impedit matrimonii primum finem, cum 
unus vir sufhciat pluribus uxoribus foecundandis, et educandis 
filiis ex eis natis. Sed secundarium finem, etsi non totaliter tollat, 
tamen multum impedit, eo quod non facile potest esse pax in fa- 
milia, ubi uni viro plures uxores iunguntur; cum non possit unus 
vir sufficere ad satisfaciendum pluribus uxoribus ad votum, et 
etiam quia communicatio plurium in uno officio causat litem: 
sicut figuli corrixantur ad invicem, et similiter plures uxores unius 
viri ». 

Deinde S. Doctor declarat qua ratione polygamia, licet iure 
naturae vetita, potuit aliquando fieri licita, sed nonnisi per divi- 
nam dispensationem; et ait (ead. quaest. a. 2.): — «Sicut ex dictis 
patet. ...pluralitas uxorum esse dicitur contra legem naturae, non 
quantum ad prima praecepta eius, sed quantum ad secunda, quae 
quasi conclusiones a primis praeceptis derivantur. Sed quia actus 
humanos variari oportet secundum diversas conditiones persona- 
rum et temporum et aliarum circumstantiarum; ideo conclusiones 
praedictae a primis legis naturae praeceptis non procedunt, ut 
semper efficaciam habentes, sed in maiori parte: talis est enim 
tota materia moralis, ut patet per Philosophum, in lib. 1. Ethic. , 
cap. 3. in princ., et cap. 7. ad fin. Et ideo ubi eorum efhcacia 
deficit, licite ea praetermitti possunt. Sed quia non est facile de- 
terminare huiusmodi varietates, ideo illi ex cuius auctoritate lex 
efficaciam habet, reservatur ut licentiam praebeat legem praeter- 
mittendi in illis casibus ad quos legis efficacia non extendere se 

debet, et talis licentia dispensatio dicitur. Lex autem de unitate 
uxoris non est humanitus, sed divinitus instituta; nec unquam 
verbo aut litteris tradita, sed cordi impressa, sicut et alia quae 
ad legem naturae qualitercumque pertinent. Et ideo im boc a solo 
Deo dispensatio fieri potuit per inspirationem internam, quae qui- 
dem principaliter Patribus sanctis facta est, et per eorum exem- 
plum ad alios derivata est eo tempore quo oportebat praedictum 
naturae praeceptum  praetermitti, ut maior esset multiplicatio 
prolis ad cultum Dei educandae. Semper enim principalior finis 
magis observandus est quam secundarius. Unde cum bonum 
prolis sit principalis matrimonii finis, ubi prolis multiplicatio ne- 
cessaria erat, debuit negligi ad tempus impedimentum quod posset 
in secundariis finibus evenire; ad quod removendum, praeceptum 
prohibens pluralitatem uxorum ordinatur, ut ex dictis patet, art. 
praeced. ». 

Ut autem mens sua clarius adhuc pateret, hanc sibi S. Tho- 
mas proposuit difhcultatem: « Videtur quod habere plures uxores 
non potuerit esse aliquando licitum, quia secundum Philosophum, 
in 5. Ethic. c. 7. in princip., ius naturale semper et ubique babet. po- 
testalem eamdem. Sed iure naturali prohibetur pluralitas uxorum, 
ut ex dictis patet, art. praeced. Ergo sicut modo non licet, ita 
nunquam licuit ». — Et respondet: « Dicendum quod ius naturale 
semper et ubique, quantum est de se, habet eamdem potentiam; 
sed per accidens, propter aliquod impedimentum, quandoque et alicubi 
potest variari, sicut ibidem Philosophus exemplum ponit de aliis 
rebus naturalibus. Semper enim et ubique dextra est melior quam 
sinistra secundum naturam, sed per aliquod accidens contingit 
aliquem esse ambidextrum, quia natura nostra variabilis est; et 
similiter est etiam de naturali iusto, ut ibidem Philosophus dicit ». 

His praemissis, statuitur 

THESIS VII. 


Secundae et ulteriores nuptiae, quae fiunt soluto per mortem. coniugis 
matrimonio prius inito, per se licitae sunt ; quamvis, vi praesentis 
disciplinae, apud Graecos tertiae nuptiae nonnisi in quibusdam ca- 
sibus, et quartae numquam, ob impedimentum ecclesiastico iure in- 
ductum, valide contrabantur. — Pluralitas vero uxorum. simultanea 
seu polygamia simultanea omnino in lege evangelica. divino iure 
prohibita est; immo polygamia baec praeceptis legis naturae secun- 
dariüs repugnat, et nonnisi ex divina concessione post BUNONAR usque 
ad legem evangelicam licita. fuit. 


Prima pars tbesis, qua secundas ulterioresque nuptias, post 
solutionem prioris coniugii per mortem unius coniugis initas, di- 
cimus esse per se licitas, probatur 

I. Ex doctrina Pauli. — In Epistola enim ad Corinth. vri. 8. 9. 
ait: « Dico autem non nuptis, et viduis: Bonum est illis, si sic 
permaneant, sicut et ego. Quod si non se continent, nubant. Me- 
lius est enim nubere, quam uri »; et in eodem capite, ver. 39.: 
« Mulier alligata est legi quanto tempore vir eius vivit; quod si 
dormierit vir eius , liberata est: cui vult nubat, tantum in Do- 
mino ». — Quibus verbis Apostolus, licet optet ut viduae in v: 
duitate permaneant, nam haec iteratis nuptiis praestat; nihilo- 
minus validum licitumque declarat novum coniugium. Ubi et 
illud adnotetur, Apostolum ius nubendi non coarctasse ad secun- 
das tantum nuptias, sed indefinite idem ius pro aliis nuptiis as- 
seruisse. 

Quare 5. Augustinus verba Pauli mox citata perpendens aiebat 
(de bono viduitatis c. 12): « De tertiis et de quartis et de ultra 
pluribus nuptiüs solent homines movere quaestionem. Unde et 
breviter respondeam, nec ullas nuptias audeo damnare. .. . Quis 
enim sum, qui putem definiendum, quod nec Apostolum video 
definivisse? Ait enim: *Mulier alligata est, quamdiu vir eius vivit". 
Non dixit, primus aut secundus aut tertius aut quartus; sed, 
* Mulier', inquit, *alligata est, quamdiu vir eius vivit: si autem 
mortuus fuerit vir eius, liberata est; cui vult nubat, tantum in 
Domino. Beatior autem erit, si sic permanserit! (I. Cor. vit. 

39. 40.). Quid huic sententiae, quantum ad hanc rem attinet, addi 
vel detrahi possit, ignoro ». 

Quin etiam Apostolus non solum ius nubendi statuit pro vi- 
duis, sed ulterius quasi progrediens, illas quae in periculo essent 
declinandi a via virtutis, hortatur potius ad nuptias, scribens (I. ad 
Timoth. v. 14.): « Volo ergo iuniores nubere, filios procreare; 
matresfamilias esse, nullam occasionem dare adversario maledicti 
gratia ». 

Quod de nuptiis ulterioribus Paulus docet loquens de mulie- 
ribus, viros etiam spectat; ratio enim pro utrisque eadem est. 

Zr Ex Traditione Patrum, veritas quam defendimus confirmatur. 
— Audivimus S. Augustinum; quosdam saltem alios audiamus. 

Et in primis ipse Tertullianus testimonium veritati reddat: 
ipse enim, cum adhuc esset catholicus, in libro 2. ad uxorem, 
c. I, Montani errorem, quem postea professus est, refutavit, sta- 
tuens ex verbis Apostoli nuper citatis secundas nuptias esse licitas. 
« Apostolus », inquit, « de viduis et innuptis, ut ita permaneant 
suadet, cum dicit: * Cupio autem omnes meo exemplo perseve- 
rare'; de nubendo vero im Domino, cum dicit, * tantum in Do- 
mino ', iam non suadet, sed exerte iubet ». 

S. Ambrosius (de Viduis, c. 11-): « Non prohibemus », ait, 
« secundas nuptias, sed non probamus saepe repetitas ». — Et 
aetate ipsa apostolica Hermas quoad rem nostram scripsit (In 
Pastore, 1. 2. mand. 4. n. 4.); «Dic», inquit, «si vir vel mulier 
alicuius decesserit, et nupserit aliquis illorum, numquid peccat? 
Qui nubit non peccat ». 

S. Hieronymus Ageruchiam adolescentulam viduam a secundis 
nuptiis magna argumentorum copia dehortatur; sed ne contra 
mentem suam quae scribit intelligantur, sollicite monet (Ep. 125. 
al. rr. n. 9): « Quid igitur? Damnamus secunda matrimonia? 
minime; sed prima laudamus. Abiicimus de Ecclesia digamos? 
Absit; sed monogamos ad continentiam provocamus ». 

Et in Epistola ad Pammachium (48.), qua defendit libros suos 
adversus lovinianum, disertissime dicit: « Aperiant, quaeso, aures 
obtrectatores mei, et videant me secundas et tertias nuptias con- 
cessisse in Domino ». — Deinde, n. 9.: « Erubescat », inquit, « ca- 
lumniator meus, dicens me prima damnare matrimonia, quando 
legit: Non damno digamos et trigamos, et si dici potest, octo- 
gamos. Aliud est non damnare, aliud praedicare; aliud est veniam 

concedere, aliud laudare virtutem ». — Demum in eadem Epi- 
stola, num. 18. ait: « Ego etiam nunc libera voce proclamo, non 
damnari in Ecclesia digamiam; imo nec trigamiam, et ita licere 
quinto et sexto et ultra, quomodo et secundo marito nubere; 
sed quomodo non damnantur istae nuptiae, ita nec praedicantur. 
Solatia miseriae sunt, non laudes continentiae ». 

Nec desunt nobis testimonia ex Patribus Graecis. 

Clemens Alexandrinus (lib. 3. strom. c. 12.) ait: « Si cui Apo- 
stolus propter intemperantiam et ustionem veniam secundi con- 
cedit matrimonii... hic quoque non peccat quidem ex Testamento 
(non est enim lege prohibitus); non implet autem summam illam 
vitae perfectionem, quae agitur ex Evangelio ». — S. Basilius 
Epist. 199. ad Amphiloch., can. 41., scribit: « Quae in viduitate 
sul habet potestatem, una cum viro habitare potest sine repre- 
hensione, si nemo est qui coniugium divellat, cum Apostolus 
dicat: Si mortuus sit maritus, libera est ut nubat cui velit, tan- 
tum in Domino ». — S. Gregorius Naz. (Or. 29. n. 18. etc.) No- 
vatianum perstringens inquit: «Anne iunioribus viduis, propter 
aetatis lubricum, ineundi matrimonii potestatem facis? ...... At 
Paulus hoc facere minime dubitavit, cuius te scilicet magistrum 
profiteris, perinde ac ad quartum coelum aliumque paradisum 
perveneris. ... Át haec minime post baptismum, inquis. Quo ar- 
gumento id confirmas? Aut rem ita se habere proba, aut si id 
nequis, ne condemnes ». — S. Epiphanius (Haer. 59. al. 48.) haec 
habet: « Post coniugis obitum, si quis alteram uxorem duxerit, 
aut alteri viro mulier nupserit, SS. Litterarum auctoritas ab omni 
culpa illos absolvit ». 

Et haec sufficiant ad exemplum. Ex his autem intelligere facile 
possumus sensum aliorum testimoniorum quae ex Patribus affe- 
runtur et prima facie videntur damnare secundas nuptias, prae- 
sertim vero ulteriores. — His in locis Patres repetitas nuptias non 
secundum se improbant, quasi vera coniugia et in se licita non 
essent, sed relate ad affectum illorum, qui non contenti primis 
atque etiam secundis nuptiis, non ex intentione prolem susci- 
piendi et susceptam christiane. educandi, sed explendae libidinis 
causa tertium aut quartum matrimonium inire praesumebant. — 
Certe Sanctus Basilius (Epist. 188. ad Amph. cap. 4.) trigamos 
et tetragamos post expletam poenitentiam admitti iubet ad com- 
munionem, nec ullo pacto insinuat eos valida coniugia non con- 

traxisse. — Poenitentia vero imponebatur eis, immo, in Ecclesia 
Graeca, etiam bigamis, propter incontinentiam quae, ut plurimum 
saltem, incitabat eos ad repetendas nuptias. 

Quod si Ecclesia in secundis nuptiis benedictionem solemnem 
non concedit quae in Missa peculiari continetur pro sponso et 
sponsa, id evenit, tum quia benedictio semel collata perdurare 
intelligitur, ideoque iterari non debet; tum quia, ut iam adno- 
tavimus, Ecclesia minus propensam se exhibet erga nuptias suc- 
cessivas. 

3. Ex Summorum Pontificum auctoritate secundas et ulteriores 
nuptias licitas esse comprobamus. 

Innocentius enim IV. in Ep. ad Ottonem Legatum in Re- 
gno Cypri, data anno 1I254., prohibet ne Graeci qui Romano 
Patriarchatui subdebantur, tertias ac ulteriores nuptias reprehen- 
derent. «Quia vero», inquit, «secundum Apostolum mulier 
mortuo viro ab ipsius est lege soluta, ut nubendi cui vult in 
domino liberam habeat facultatem ; secundas et tertias, ac ulte- 
riores etiam nuptias, Graeci non reprehendant aliquatenus, nec 
contemnant, sed potius illas approbent inter personas, quae alias 
licite ad invicem matrimonio iungi possunt ». 

Et Eugenius IV., Decreto pro Iacobitis, ait: « Quoniam non- 
nullos asseritur quartas nuptias tamquam condemnatas respuere, 
ne peccatum, ubi non est, esse putetur, cum secundum Aposto- 
lum, mortuo viro, mulier sit ab eius lege soluta, et nubendi cui 
vult in. Domino habeat potestatem, nec distinguat, mortuo primo 
vel secundo vel tertio; declaramus non solum secundas, sed 
tertias et quartas atque ulteriores, si aliquod impedimentum non 
obstat, licite contrahi posse. Commendatiores tamen dicimus, si 
ulterius a coniugiis abstinentes, in castitate permanserint: quia 
sicut viduitati virginitatem, ita nuptiis castam vifuitatem laude 
ac merito praeferendam esse censemus ». 

4. Demum ipsa praxis universalis Ecclesiae aperte ostendit, 
nuptias de quibus loquimur esse licitas; et ratio in eis nullam 
per se malitiam deprehendit. — Nam ex una parte, per mortem 
unius coniugis, vinculum matrimonii solutum est; et ex alia parte, 
secundae et ulteriores nuptiae non repugnant, ut patet, sive pri- 
mario fini matrimonii sive secundariis. 

Manet itaque demonstratum, polygamiam successivam esse 
licitam. Trigamiam vero plerumque, et semper tetragamiam, esse 

in Ecclesia Graeca, ex iure ecclesiastico, non solum illicitas sed 
invalidas a saeculo X., superius ostendimus in praenotatis p. 657. 

Secunda pars ibesis spectat polygamiam simultaneam, eamque 
dicit esse iure divino in lege evangelica omnino prohibitam. — 
Id definitum fuit a Concilio Tridentino, sessione 24. de matri- 
monio, c. 2. his verbis: «Si quis dixerit, licere Christianis plures 
simul habere uxores, et hoc nulla lege divina esse prohibitum; 
anathema sit ». 

Haec fidei veritas a Tridentina Synodo definita ad profligandam 
Lutheri et Anabaptistarum doctrinam, constat 

I. Ex verbis Christi. — Christus enim, ut in Evangelio secun- 
dum Matthaeum legimus, xix. 2-9., matrimonium ad primam in- 
stitutionem suam revocavit. 

Sed prima institutio matrimonii, iure divino, excludit polyga- 
miam simultaneam. — Ergo. 

Maior argumenti est*apertissima; nam Dominus a Pharisaeis 

interrogatus an liceret uxorem repudiare, respondet non licere, et 
hanc affert rationem (vv. 4-6.): «Non legistis, quia, qui fecit 
hominem ab initio, masculum et feminam fecit eos? et dixit: 
Propter hoc dimittet homo patrem et matrem, et adhaerebit 
uxori suae, et erunt duo in carne una: itaque iam non sunt duo, 
sed una caro. Quod ergo Deus coniunxit, homo non separet ». 
— Instant Pharisaei, aiuntque Moysem permisisse libellum repudii; 
et Dominus iterum primam matrimonii institutionem appellans, 
eamque omnino deinceps servandam esse declarans, ait (ver. 8): 
« Quoniam Moyses ad duritiam cordis vestri permisit vobis di- 
mittere uxores vestras: ab initio autem non fuit sic ». 
... Quod autem in minori dicimus, matrimonium nempe ab initio 
institutum a Deo, excludere polygamiam multarum uxorum simul, 
patet ex verbis Sacrarum Scripturarum mox citatis; — illa enim 
verba «masculum et feminam fecit eos », et « adbaerebit uxori suae», 
et «erunt duo in carne una» clare indicant, Deum in ipsa prima 
institutione coniugii voluisse matrimonium esse coniunctionem 
unius cum una, non unius cum multis. 

Secundum pro re nostrà argumentum desumitur etiam ex 
verbis Christi. Etenim Salvator, ut legitur apud Matthaeum v. et 
xIX., Marc. x., et Luc. xvr, declarat eum  moechari, qui, dimissa 
uxore, aliam duxerit. Sed si moechatur ille qui dimissa uxore 
aliam ducit, quia dimissa uxor a viro, etsi videatur non amplius 

ille qui, uxore retenta, alteram ducit; cum multo evidentius con- 
stet eam esse uxorem quae non fuit a viro dimissa. 

2. Ex perpetua ac evidentissima Traditione veritas quam vindi- 
camus confirmatur. 

Ad antiquissimos Patres quod attinet, Athenagoras, in lega- 
tione bro Christianis, num. 33. ita dicit institutos esse Christifideles: 
« Ut quisque vel qualis natus est, maneat, vel unicis in nuptiis... 
Quicumque enim dimiserit, inquit [Christus], uxorem suam et 
aliam duxerit, moechatur, nec eam dimitti sinens, cuius virgini- 
tati finem quis imposuit, nec aliam insuper duci ». 

S. Theophilus Antiochenus (ad Autolycum, lib. 3. n. 15.) ait 
apud christianos «temperantia adest, continentia exercetur, rmo0- 
nogamia servatur, custoditur castitas ». 

Minutius Felix christianorum doctrinam exponens in Octavio, 

31. dicit: «Unius matrimonii vinculo libenter inhaeremus. 
Cupiditatem procreandi, aut unam scimus, aut nullam ». 

Clemens Alexandrinus, lib. 3. Stromat. c. 12. haec habet: «Idem 
vir et Dominus, dum vetera renovat, non amplius concedit poly- 
gamiam (nam hanc quidem expetebat Deus, quando oportebat 
homines augeri et multiplicari), sed monogamiam introducit pro- 
pter liberorum  procreationem et. domus curam, ad quam data 
est mulier adiutrix ». 

Tertullianus, adhuc catholicus, in Apologetico pro chri. christianis, 
C. 46., scribit: « lhristianus wxori suae soli masculus fascitur ». 

Quoad Patres sequioris aetatis, satis erit ad exemplum citasse 
sequentes. 

S. Ambrosius, lib. 1. de Abraham, cap. 7. ait: « Non licet tibi, 
uxore vivente, uxorem ducere. Nam et aliam quaerere, cum ha- 
beas tuam, crimen est adulterii ». 

S. Chromatius Aquileiensis (Tract. 1o. in Ev. S. Matth. n. 1.): 
« Hoc non ignorent, quam grave apud Deum damnationis crimen 
incurrant qui per effrenatam libidinis voluptatem . . . . dimissis 
uxoribus, in alia volunt transire coniugia. Quod idcirco se cre- 
dunt impune committere, quia humanis et saeculi legibus id vi- 
detur permissum, nescientes, in hoc se gravius ac magis delin- 
quere, quia humanas leges divinis praeferant, ut quod illicitum 
Deus esse constituit, ideo licitum credant, quia ab homine sit 
libere permissum ». 

S. Ioannes Chrysostomums (Hom. 56. in Genes.) de Iacobo 
patriarcha loquens, qui duas sorores sibi matrimonio copulavit, 
haec habet: «Sed audiens quod recepit maiorem natu et postea 
minorem, ne turberis: neque iuxta statum qui nunc est, opera 
quae tunc facta sunt iudices. Tunc enim, quia principia erant, 
permissum fuit cum duabus vel tribus vel pluribus uxoribus 
misceri, ut humanum genus propagaretur. Nunc vero, quia per 
Dei gratiam humanum genus valde multiplicatum est, gratia 
quoque incrementum acccpit: adveniens enim Christus et virtu- 
tem in hominibus plantans, Angelos, ut ita dicam, ex hominibus 
faciens, omnem illam veterem consuetudinem abolevit ». 

S. Augustinus (de nuptiis et concup. lib. 1. cap. 1o. n. r1.) 
hoc dicit esse praeceptum «in Ecclesia Christi ... . ut-nec sterj- 
lem, coniugem. fas sit relinguere, ut alia f ducatur.sQuod 
sj quisquam fecerit, non lege huius saeculi, ubi, interveniente re- 
pudio, sine crimine conceditur cum aliis alia copulare connubia; 
. .. Sed lege Evangelii reus est adulterii; sicut etiam illa, si alteri 
nupserit. Usque adeo manent inter se viventes semel inita iura 
nuptiarum, ut potius sint inter se coniuges, qui ab alterutro se- 
parati sunt, quam cum his quibus aliis adhaeserunt. Cum aliis 
quippe adulteri non essent, nisi ad alterutrum coniuges perma- 
nerent ». 

3. Ex Decretis Romanorum. Pontificum. demonstratio nostra ite- 
rum plenissime confirmatur. Nam ii legis christianae vindices et 
traditionis catholicae strenui adsertores, polygamiam inter chri- 
stianos semper et ubique execrati sunt, eamque ut omnino pro- 
scriptam a Christo Domino damnaverunt. 

Hinc, ut quosdam speciminis gratia citem, S. Innocentius I. 
saec. V., scribens ad Exsuperium Episcopum (Ep. 6. c. 6.) ait: 
« De his requisivit dilectio tua, qui, interveniente repudio, alii se 
matrimonio copularunt. Quos in utraque parte adulteros esse 
manifestum est. Qui vero, vel uxore vivente, quamvis dissocia- 
tum videatur esse coniugium, ad aliam copulam festinarunt, ne- 
que possunt adulteri non videri ». In cuius rei confirmationem 
adducit verba Christi Domini ex Matth. xix. 9. Et in alia epistola 
ad Probum (Epist. 36. in fine), dicit: «fide catholica suffragante 
... Conventum secundae mulieris, priore superstite nec divortio 
eiecta, nullo pacto posse esse legitimum ». 

S. Nicolaus L, saeculo IX. ad Consulta Bulgarorum, c. 51.: 

«Duas», inquit, «tempore uno habere uxores, nec ipsa origo 
humanae conditionis admittit, nec lex christianorum ulla per- 
mittit ». 

Et hic praeterire omnino non possum aliud eiusdem Nicolai 
documentum insigne. Imperatoris Lotharii filius et Caroli Calvi 
nepos, Lotharius Lotharingiae rex, Theutberga uxore repudiata, 
Waldradam ducere in uxorem contendit. Id cum audivit Nicolaus 
Pontifex, exhorruit, repudium improbavit, acta Concilii Metensis, 
quod Lothario faverat, irrita fecit, episcopos praevaricatores de- 
posuit, et his verbis gravissimis episcopos Lotharii ditioni obno- 
xios, ut virili animo adultero regi resisterent, adhortatus est (Ep. 
80.): « Quapropter, obsecro vos per adventum D. N. I. C. ante 
cuius conspectum vel pro legitimis certaminibus coronam, vel 
pro desidia, quod absit, poenam percipietis; ut tandem aliquando 
recogitetis ministerium quod accepistis, proiiciatis desidiam, pel- 
latis a vobis servilem timorem, resumatis episcopalem libertatem, 
corripiatis speculatorum et pastorum officium, et precando, obse- 
crando, suadendo, modo caduca huius mundi prospera exponendo, 
modo in aeternum mansura gaudia praedicando, iam nominatum 
regem [Lotharium] frequentius adeatis, et tam ex auctoritate Dei, 
quam etiam ex nostri apostolatus iniuncta vobis praeceptione, 
quousque, si non obedierit, hanc quam nunc habet adulteram 
mulierem. proiiciens, finitivam permansoriamque demus super eum 
sententiam ... Eruite hunc virum, qui ducitur ad mortem, qui 
trahitur ad interitum, liberare ne cessetis. Clamate, quasi tuba, 
exaltate voces vestras et annuntiate illi scelera sua, quibus pec- 
cat, et peccare facit Israel. Quod si ille non audierit, ipse in ini- 
quitate sua morietur, sanguis.eius super caput eius erit: vos 
autem animas vestras liberabitis ». 

Innoc. IIL., saec. XIIL., declarat (l. 4. Dec. tit. 19. c. 8. de di- 
vortiis) simul plures retinere uxores absonum esse et inimicum 
fdei christianae, nam «veridica haec sententia», inquit, « pro- 
batur etiam de testimonio Veritatis testantis in Evangelio: Qui- 
cumque dimiserit uxorem suam ob fornicationem et aliam du- 
xerit , moechatur. Si ergo uxore dimissa, duci alia de iure non 
potest, fortius et ipsa retenta: per quod evidenter apparet, plu- 
raltatem in utroque sexu, cum non ad imparia iudicentur, circa 
matrimonium reprobandam ». — Idem iam declaraverat (cap. licet, 
de sponsa duorum) Alexander III. Innocentii praedecessor, decer- 

nens, eum, qui postquam cum una contraxit per verba de prae- 
senti, aliam duxit, « etiamsi cum ista copulam habuerit, ab illa 
tamen debere separari ». 

Hinc in Confessione fidei Michaelis Palaeologi, a Clemente IV. 
ei proposita anno 1267. et ab ipso in Concilio Oecumenico Lug- 
dunensi IL. an. 1274., Gregorio X. oblata, solemniter declaraba- 
tur: « Tenet etiam et docet eadem Sancta Romana Ecclesia. . . 
de matrimonio .. . quod nec unus vir plures uxores simul, nec 
una mulier permittitur habere plures viros: soluto vero legitimo 
matrimonio per mortem coniugum alterius, secundas et tertias 
deinde nuptias successive licitas esse dicit, si impedimentum ca- 
nonicum aliud ex causa aliqua non obsistat ». 

Responsum Gregorii II. ad S. Bonif. allegatum utique fuit a 
defensoribus polygamiae, his verbis expressum: « Quod propo- 
posuisti, quod si mulier infirmitate correpta non valuerit debitum 
viro reddere, quid eius faciat iugalis? Bonum esset, si sic per- 
maneret, ut abstinentiae vacaret. Sed quia hoc magnorum est, 
ille qui non poterit continere, nubat magis: non tamen subsidii 
opem subtrahat ab illa, quam infirmitas praecedit, et non dete- 
stabilis culpa excludit ». 

Sed hoc Pontificis rescriptum, quod a Gratiano refertur causa 
32. q. 6. cap. 18., ali genuinum esse negant, alii communiter 
censent non attingere rem praesentem, cum in ea de infirmitate 
perpetua, seu de impotentia antecedente perpetua agatur qua 
mulier illa laborabat, adeoque de impedimento dirimente, quod 
reddiderat nullum matrimonium ab ea contractum. 

4. Demum ex matura ipsa coniugii christiani manifestum est 
polygamiam esse in lege christiana omnino prohibitam. Etenim 
matrimonium christianum, ut demonstravimus, unionem quae 
inter. Christum et Ecclesiam sponsam suam intercedit repraescn- 
tat. — Sed Christus nonnisi unicam sponsam habet, quam acqui- 
sivit sanguine suo. — Ergo matrimonium christianum nonnisi ab 
uno viro cum una simul muliere contrahi potest. 

Tertia pars tbesis, qua dicimus polygamiam repugnare prae- 
ceptis legis naturae secundariis, iam in praenotatis demonstrata 
fuit ex S. Thoma. Ab eodem tamen Sancto Doctore duo alia 
desumimus pro re praesenti, et hic subiungimus, argumenta, quae 
ipse proposuit in « Summa contra Gentiles » lib. 5. c. 124. 

« Amicitia », inquit, «in quadam aequalitate consistit. Si igitur 


ART. VII. — DE UNITATE MATRIMONII. 671 


mulieri non licet habere plures viros, quia hoc est contra cer- 
titudinem prolis, liceret autem viro habere plures uxores, non 
esset liberalis amicitia uxoris ad virum, sed quasi servilis. Et 
haec etiam ratio experimento comprobatur, quia, apud viros ha- 
bentes plures uxores, uxores quasi ancillae habentur ». 

« Praeterea, amicitia intensa non habetur ad multos, ut patet 
per Philosophum (Ethicor. VIII. cap. 5.). Si igitur uxor habet 
unum virum tantum, vir autem plures uxores, non erit aequalis 
amicitia ex utraque parte. Non igitur erit amicitia liberalis, sed 
quodammodo servilis ». 

Insuper doctrinam quam tuemur, tradidisse Patres, ex disertis 
eorum testimoniis apertum est. 

Et sane, S. Hier. in l. 1r. contra Iovinianum, num. 14., ait: 
« Una costa a principio in unam uxorem versa est. * Et erunt ', 
inquit, *duo in carne una', non tres, neque quatuor; alioquin 
iam non duo, sed plures. Primus Lamech, sanguinarius et homi- 
cida, unam carnem in duas divisit uxores; fratricidium et diga- 
miam eadem cataclysmi poena delevit. De altero septies, de al- 
tero septuagies septies vindicatum est. Quantum distant in nu- 
mero, tantum et in crimine ». — Et Epist. 123. al. rr. ad Age- 
ruchiam, n. 12.:: « Unus Adam», inquit, «et una Eva, immo una 
ex eo costa separatur in feminam; rursumque, quod divisum fue- 
rat, nuptiis copulatur, dicente Scriptura: * Erunt. duo in carnem 
unam: non in duas, nec in tres. Propter quod relinquet bomo pa- 
irem. et matrem, et adbaerebit uxori suae; certe non uxoribus. Quod 
testimonium Paulus edisserens, ad Christum refert et ad Eccle- 
siam, ut primus Adam in carne, et secundus in spiritu monoga- 
mus sit. Sit una Eva mater cunctorum viventium; et una Ecclesia 
parens omnium christianorum. Sicut illam maledictus Lamech in 
duas divisit uxores; sic hanc haeretici in plures Ecclesias lace- 
rant». — Et iterum Epist. 79. ad Salvinam, n. r0.: « Etiam de 
Paradiso», ait, «expulsus Adam unam uxorem habuit. Primus 
Lamech, maledictus et sanguinarius et de Cain stirpe descendens, 
unam costam divisit in duas, et plantarium digamiae protinus di- 
luvii poena subvertit ». 

Ven. Beda in Hexaemeron lib. 2. dicit: «Lamech et uxores legi- 
tur accepisse duas contra decretum eius qui dixit: erunt duo in carne 
una, et prolem ex eis genuisse mundi actibus et illecebris deditam, 
ac sic, patrato homicidio, proprii oris maledictus esse sententia». 

Theophylactus, enarr. in Evang. Matth. xix. 3-6., perpendens 
verba Domini ad Pharisaeos, inquit: « Quid igitur Christus? 
Ostendit, opus et legislationem eius qui nos a principio formavit, 
esse monogamiam. Áb initio enim unum coniunxit Deus uni; 
atque ita non oportet unum virum coniungi multis mulieribus, 
neque mulierem unam multis viris, sed eos sicut ab initio con- 
iuncti fuerunt, manere ». 

Walafridus Strabo, seu Glossa ordinaria, in cap. 19. Genes. 
ver. I9., ait: « Notandum quod generationes ab Adam per Cain 
undenario terminantur, in quo transgressio signatur.... In hac 
progenie Lamech primus contra morem, contra naturam, per bi- 
gamiam adulterium commisit ». 

S. Nicolaus I. in responsis ad Consulta Bulgarorum, n. 5r. 
eodem modo loquitur, dicens: « Adulterii flagitium, quod Lamech 
primus in duabus uxoribus perpetravit, nonnisi sanguine Christi 
abolitum fuit ». 

B. Gregorius IX. Ep. 6. ad. Germanum archiepiscopum Grae- 
corum: « Unus Adam », inquit, «collocatus ad opus et custodiam 
paradisi, unam est sortitus uxorem, unum Dominum Iesum Chri- 
stum in iustitia et veritatis scientia creatum et unicam sponsam 
eius Ecclesiam praefigurans.... Lamech, qui humiliatum sonat, 
dum uxorem unam divisit in duas, sanguinarius factus est, et vi- 
rum in suum vulnus occidit ». 

Et ante Gregorium IX., Innocentius III. (cap. Gaudemus, de 
divortiis) apertissime declarat: «nulli umquam licuit insimul plures 
uxores habere, nisi cui fuit divina revelatione concessum: quae 
mos quandoque, interdum etiam fas censetur: per quam sicut 
Iacob a mendacio, Israelitae a furto, Samson ab homicidio, sic 
et patriarchae et alii viri iusti, qui plures leguntur simul habuisse 
uxores, ab adulterio excusantur ». 

Quarta pars thesis spectat permissionem de pluralitate uxorum 
a Deo concessam post diluvium. — Id non solum Scriptura sub- 
indicat, quae nusquam arguit Patriarchas ob multiplicata simul 
coniugia, et illustria illorum virorum sanctitati reddit testimonia; 
sed etiam clare testantur Patres tum Gaeci tum Latini, quos su- 
perius in hac thesi citavimus. — Verbis eorum addimus haec 
pauca, quae ex S. Augustino seligimus. In lib. 22. contra Fau- 
stum Manichaeum c. 47. ait: « Quando mos erat, crimen non 
erat; et nunc propterea crimen est, quia mos non est. Alia enim 

sunt peccata contra naturam, alia contra mores, alia contra prae- 
cepta. Quae cum ita sint, quid tandem criminis est, quod de plu- 
ribus simul habitis uxoribus obiicitur sancto viro Iacob? Si na- 
turam consulas, non lasciviendi, sed gignendi causa illis mulie- 
ribus utebatur. Si morem, illo tempore atque in illis terris hoc 
factitabatur. Si praeceptum, nulla lege [ob concessam a Deo dis- 
pensationem] prohibebatur ». — Et in libro de bono coniugali, 
C. 17.: «Sed neque hi», inquit, «si forte nunc inveniuntur, qui 
non quaerunt in connubio nec appetunt, nisi propter quod in- 
stitutae sunt nuptiae, coaequari possunt illis hominibus. In istis 
enim carnale est ipsum desiderium filiorum; in illis autem spi- 
rituale erat, quia sacramento illius temporis congruebat. Nunc 
quippe nullus pietate perfectus filios habere nisi spiritualiter quae- 
rit: tunc vero ipsius pietatis erat operatio etiam carnaliter filios 
propagare; quia illius populi generatio nuntia futurorum erat, 
et ad dispensationem propheticam pertinebat ». — Demum in 
eodem opere, cap. 18.: « Sicut ergo», inquit, « sacramentum 
pluralium nuptiarum illius temporis significavit futuram multi- 
tudinem Deo subiectam in terrenis omnibus gentibus; sic sacra- 
mentum nuptiarum singularum nostri temporis significat unita- 
tem omnium nostrum subiectam Deo futuram in una coelesti 
civitate ». 

Nec aliquem movere debet quod in Scripturis aliae, praeter 
primam uxorem ductae, concubinae vocentur, quasi ex hoc deduci 
possit eas non fuisse vero matrimonio viris suis coniunctas, sed 
adulterii causa eis adhaesisse. — Etenim, ut notat Bellarminus, et 
per se patet, in Scriptura etiam verae et legitimae uxores ali- 
quando dicuntur concubinae, et ipsae concubinae dicuntur uxores. 
Siquidem Gen. xvr. Ágar dicitur uxor, Genes. xxv. Cethura di- 
citur etiam uxor; et paulo post tam ipsa, quam Agar dicuntur 
concubinae: et Iudic. xix. uxor vera, et legitima, immo et unicz 
cuiusdam Levitae, nunc uxor, nunc concubina nominatur. — Erant 
igitur duo genera uxorum, tum apud Hebraeos veteres, cum etiam 
apud gentiles. Quaedam, quae ducebantur non solum ad procrean- 
dos liberos, sed etiam ad societatem omnium bonorum, et totius 
domus gubernationem; atque harum tantum filii erant haeredes; 
et hae proprie dicebantur matresfamilias. Quaedam erant legitimae 
etiam uxores, sed non admissae ad societatem bonorum, et do- 
mus gubernationem; et hae neque matresfamilias dicebantur, ne- 

que earum filii haeredes erant; et hae tum uxores, tum concu- 
binae nominabantur. 

Quod autem S. Leo M., Ep. 167. al. 92. ad Rusticum Nar- 
bonensem, c. 4., attulerit Sarae et Agar exemplum, cum distin- 
guendo inter uxorem et concubinam, dixerit concubinam non esse 
veram uxorem, ac proinde illum non]duplicare coniugium qui 
habens concubinam ducat uxorem; — id intelligi debet quatenus 
exemplum de Sara et Agar non adduxerat ad ostendendum Agar 
veram non fuisse uxorem Abrahami; sed solum ad exhibendum 
exemplum unionis domini cum serva: quae unio aetate S. Leonis M. 
non erat veri matrimonii, quia coniugium ingenui cum serva tunc 
temporis, vi iuris ecclesiastici nullum erat. 

Ut rem absolvamus, circa modum quo divina dispensatio pro 
pluralitate uxorum concessa fuit, dicimus cum communi sententia 
theologorum post S. Thomam (Suppl. qu. 65. art. 2. ad 3.) eam 
per internam inspirationem factam fuisse. Quam tamen non te- 
nemus fuisse singulis immediate a Deo concessam, sed primis 
tantum Patribus, et fortasse, ut ait Bellarminus, soli Noe, qui 
deinceps alios docuit. 

Praeterea probabile est dispensationem concessam fuisse a Deo 
non Hebraeis tantum, sed etiam omnibus gentibus. — Scriptura 
enim Gentes non reprehendit eo quod ante Christi adventum ad- 
mitterent polygamiam simultaneam; et Patres generalem conces- 
sionem videntur insinuare, cum eam expresse non dicant populo 
Dei tantum fuisse datam: — immo dicant, dum de pluralitate uxo- 
rum quae vigebat inter gentes loquuntur, eam tunc temporis pro- 
hibitam non fuisse. Ita praesertim loquitur S. Augustinus. 

At post Christi adventum, matrimonio ad primaevam sui 
institutionem redacto, prorsus revocata fuit quoad pluralitatem 
uxorum quaecumque data fuerit dispensatio. Hinc post Christi 
adventum quicumque homines, etiam infideles, monogamiae 
simultaneae lege tenentur, et apud infideles etiam illicitum atque 
nullum est secundum matrimonium, quod vivente uxore con- 
trahatur. 

ARTICULUS OCTAVUS 
De indissolubilitate matrimonii. 


Dissolutio proprie dicta matrimonii locum habet cum coniuges 
ita ab invicem separantur ut, vinculo coniugali inter eos disso- 
luto, libertati quam ante matrimonium habebant restituantur. De 
hac dissolutione matrimonii agemus. — Praeter eam, dissolutio 
improprie dicta coniugii fieri potest, cum coniuges, manente inter 
eos coniugii vinculo, vel ab obligatione reddendi debitum fiunt 
immunes, et vocatur dissolutio, seu potius separatio quoad thorum ; 
vel ab obligatione simul cohabitandi, et est dissolutio, seu separatio 
quoad babitationem; vel ab utraque obligatione, reddendi nempe 
debitum et simul cohabitandi; quo casu habetur separatio a tboro 
et mensa. Quae spectant has coniugum separationes, speciatim 
tractant Doctores in Libris de Theologia Morali et Iure canonico. 

Nos autem de indissolubilitate matrimonii quoad vinculum agen- 
tes, cum haec pro quocumque matrimonio non sit eadem, triplex 
matrimonium distinguemus, scilicet legitimum, ratum et consum- 
matum; unum, seu legitimum, quod in naturae officium ab infi- 
delibus contrahitur; alterum, seu ratum, quod a christianis cele- 
bratur et est sacramentum; tertium seu consummatum, quod per 
perfectam carnalem copulam completur: — et de his, ut perspi- 
cuitati consulamus, seiunctim distincteque loquemur tribus para- 
graphis insequentibus. 


$ I 


De indissolubilitate matrimonii in se inspecti. 


Matrimonii vinculum ex prima coniugii institutione, et ex 
iure naturae perpetuum esse, adeoque divortium proprie dictum, 
quo coniuges non amplius ligamine connubii obstricti maneant, 
repugnare legi naturali, catholici Doctores communius docent; 
licet nonnullis visum fuerit ex solo iure naturae non posse de- 
duci matrimonii nexum esse tam arctum, ut numquam valeant 
coniuges illud abrumpere. Inter hos doctores adnumerantur San- 
chez et Bellarminus: — qui tamen admodum a communiori sen- 
tentia alieni videntur non esse. Etenim Sanchez ipse fatetur (de 
Matrim. l. 2. disp. 13.): «aliqualem inseparabilitatem esse de na- 

tura matrimonii, et ita competere etiam matrimonio rato de iure 
divino et naturali » ; et Bellarminus (lib. r. de Mat. c. 4.) idipsum 
non difhtetur. 

Auctores autem primae, et communioris sententiae, dum eam 
propugnant, non intelligunt matrimonium ita natura sua esse in- 
dissolubile, ut neque a Deo auctore coniugii possit dissolvi. E. 
contra, hanc sane potestatem in Deo agnoscunt;. immo et profi- 
tentur dissolutionem matrimonii fuisse permissam in lege Mosaica ; 
et etiam nunc, post legis novae promulgationem, ipsa consum- 
mata infidelium coniugia ex Dei voluntate quandoque dissolvi, 
cum matrimonium in infidelitate contractum et consummatum 
dissolvi quoad vinculum possit, si alterutro coniuge ad fidem con- 
verso nolit alter cum eo vivere, vel cohabitare cum eo non con- 
sentiat nisi cum contumelia Creatoris, aut pertrahendo eum ad 
peccatum. 

Huius facultatis concessae coniugi qui ex infidelitate ad fidem 
convertitur et baptizatur, meminit Paulus in Epist. ad Corinth. vir; 
et ideo facultas haec appellari solet a Canonistis casus JApostoli, 
vel Privilegium Paulinum. 

De eo dubitatum non fuit usque ad saeculum anteactum, 
quando magna animorum. concitatione illud Iansenianorum asse- 
clae impugnaverunt in celebri controversia anno 1758. mota oc- 
casione conversionis ad fidem cuiusdam iudaei Argentinensis, no- 
mine Borach Levi, cui episcopus Suessionensis, quem Iansenia- 
nis favisse constat, iniunxit ne aliud iniret matrimonium, quamvis 
uxor eius iudaea absolute renueret cum ipso vivere. — Attamen 
certam esse facultatem concessam coniugi ad fidem converso et 
baptizato in casibus superius commemoratis, ut novum coniugium 
inire valeat, dissoluto matrimonio in infidelitate cum infideli con- 
tracto, mox demonstrabimus. 

Demum in Syllabo errorum edito a Pio Papa IX., hanc inve- 
nimus positam esse sub numero 67. propositionem: «Iure na- 
turae matrimonii vinculum non est indissolubile, et in variis ca- 
sibus divortium proprie dictum auctoritate civili sanciri potest ». 

His in antecessum breviter indicatis, statuitur 

THESIS VIII. 


Matrimonium ex primitiva et naturali sua. institutione. est. indissolu- 
bile: — illud vero quod a duobus infidelibus contractum fuit, etiamsi 
ab eis fuerit consummatum, divina auctoritate dissolvi potest, si al- 
terutro coniuge ad fidem. converso et baptizato, alter cum eo vivere 
renudt, vel cobabitare cum eo non consentiat nisi cum Creatoris 
contumelia, aut ut coniugem. pertrabat ad. peccatum. 


Prob. prima pars ibesis, quae spectat indissolubiiitatem coniugii 
attenta primitiva et naturali eius institutione, 

I. Ex verbis Christi. — Etenim apud Matth. xix. 3-6., legimus: jm 
«Et accesserunt ad eum Pharisaei tentantes eum, et dicentes: Si. ...... m 
licet homini dimittere uxorem suam, quacumque ex causa? Qui 46 ,*--« 4 
respondens ait eis: Non legistis, quia, qui fecit hominem ab initio, AZ... n 
masculum et feminam fecit eos? et dixit: Propter hoc dimittet zz 4^7 ^7, 
homo patrem et matrem, et adhaerebit uxori suae, et erunt duo 44—»—esut one 
in carne una: itaque iam non sunt duo, sed una caro. Quod ergot&^^, —— /,; 
Deus coniunxit, homo non separet». — Ex verbis igitur ab Adamo, Lost. Lb 
divini Spiritus instinctu pronuntiatis, quae primitivam et naturalem v e 
matrimonii institutionem referunt, nempe: « Propter hoc dimittet Ane LI 
homo patrem et matrem, et adhaerebit uxori suae, et erunt duo 
in carne una»; Christus Dominus :sfert eiusdem matrimonii 17- 
dissolubilitatem, dicens: « Quod ergo Deus coniunxit, homo non 
separet ». | | | 

Hanc illationem indissolubilitatis coniugii deduxisse Christum 

ex verbis quae spectant matrimonium prout est in officium na- 
turae contractus naturalis, clarius adhuc apparet si attendatur alia 
immediata ilatio, quam Salvator mundi ex iisdem Adami verbis 
antea deduxit. Nam, relatis illis verbis: « Propter hoc etc. » con- 
cludit: « Itaque iam non sunt duo, sed una caro: » — et deinde 
ex hoc infert: « Quod ergo Deus coniunxit, homo non separet ». 
— Quasi dicat, si per unionem coniugii, cuius Deus ut conditor 
naturae auctor est, duo. sunt in carne una; iam illi duo, Deo na- 
turam sic instituente per eamdem unionem coniugii, veluti una 
caro efficiuntur; — eam igitur separare homo non potest. Hinc 
non dicit Christus! « quos Deus coniunxit, homo non separet » , 
sed «quod Deus coniunxit »; ut non tamquam de duobus, sed 
tamquam de uno corpore ipse loquatur. 

Et in huius rei confirmationem attendantur etiam verba citata 
« et adhaerebit uxori suae ». Illud « adbaerere » non significat quo- 
quo modo coniungi, sed tam arcte ut qui coniuncti sunt disiungi 
ab invicem iam non valeant: — haec enim est vis vocis hoc loco 

adhibitae, Graece xoAà»f0v«:, Hebraice p2- 
ong; Praeterea, audiamus Pharisaeos Domino obiücientes, vers. 2: 
7 Z « Dicunt illi: Quidfergo Moyses mandavit dare libellum repudii 
T MAS et dimittere ». (Respondet eis Christus, ver. 8.: « Quoniam Moyses 
/^*ad duritiam cordis vestri permisit vobis dimittere uxores vestras: 
Vra initio autem non fuil sic ». — Ergo Christus facultatem dimit- 
744-224 I. tendi uxores, wnice repetit ex permissione Iudaeis facta ob eorum 


PA duritiam; ac proinde affirmat eos sine bac permissione per legem 
psi "fet, Mosaicam] coMcts4 non potuisse uxores dimittere, cum id esset 
e? " deor 


y contra primaevam et naturalem institutionem matrimonii. Unde 
p) cy ct ,.. ilam permissionem abrogans ad matrimonium prout ab initio 
feodo M E» institutum fuit in officium naturae iterum appellat, et ait: «ab 
^D 7*7 c'jnitio autem non fuit sic ». 

4777 ^ ^ Argumentum ex verbis Christi desumptum, confirmare placet 


egregia S. Ioannis Chrysostomi expositione, qui illa verba Ho- 
milia 62. alias 63. in Matthaeum, luculenter ac clarissime ita de- 
crat: «Si [Deus] voluisset », inquit, « hanc dimitti, aliam duci, 
cum unum hominem fecit, multas fecisset mulieres. Nunc autem 
et ex modo creationis, et ex forma legis ostendit, unum debere 
semper cum una habitare, neque umquam separari. Et vide quo- 
modo dicat: * Qui fecit a principio, masculum et feminam fecit 
eos hoc est, ex una radice facti sunt, et in unum convenerunt. 
* Erunt', enim inquit, *duo in carne una'. (1)... Ne disiungatis 


(1) Aliud praeclarissimum eiusdem S. Chrysostomi testimonium, naturam nu- 
ptiarum exponens, praeterire omnino non possum. Illud referam hic ad calcem. In 
Epistola ad ,Colos. Homil. r2. ait: « Vidisti mysterium nuptiarum? Fecit ex uno 
unum, et rursus cum hos duos fecisset unum, sic facit unum. Quamobrem ex uno 
quoque nascitur homo. Mulier enim et vir non sunt duo homines, sed homo 
unu$S.....Ex ipsa quoque corporis formatione videris esse unum: facta est enim 
ex latere, et tamquam duo ex dimidio dissecta sunt, Propterea eam quoque vocat 
adiutricem, ut ostendat eos esse unum. Ideo et patri et matri praefert coniunctio- 
nem et cohabitationem, ut ostendat quod sint unum. Et pater similiter laetatur et 
filia et filio iunctis matrimonio, quod corpus properet ad suum membrum: fitque 
tantus sumptus et pecuniae detrimentum, et tamen id ferre nequit, ut non coniu- 
gatum videat. Tamquam enim ipsa abscissa carne, uterque est imperfectus ad li- 
berorum procreationem, uterque est imperfectus ad praesentis vitae constitutionem. 

igitur, ne separetis: sed quid? * Quod Deus coniunxit, bomo non 
separet ' . , .. Nam Deus a principio masculum et feminam fecit 
eos (Gen. 1. 27.): ac vetustissima lex est, licet videatur nunc a 
me primum induci, et accuratissime statuta fuit. Neque enim sim- 
pliciter mulierem ad virum adduxit, sed iussit et matrem et pa- 
trem relinquere. Neque mulierem accedere tantum iussit, sed et 
illi adhaerere, ex modo dicendi disiungi non posse declarans. Ne- 
que id satis habuit, sed et aliam maiorem coniunctionem exqui- 
sivit: Erunt duo in carne una, inquit.[Deinde prisca recitata lege, 
quae et rebus et verbis inducta fuit, postquam illam fide dignam ex 
Legislatore demonstravit, cum potestate illam interpretatur, et 
legem sancit dicens: * Quapropter iam non sunt duo, sed una 
caro'. Sicut ergo carnem secare scelestum est, ita et uxorem di- 
rimere iniquum. Neque hic stetit, sed Deum quoque attulit di- 
cens: * Quod ergo Deus coniunxit, homo non separet '; ostendens 
illud et contra naturam cet contra legem esse: contra naturam, quia 
una caro dissecatur; contra legem, quia cum Deus coniunxerit , 
et iusserit non separare, vos id facere tentatis ». 

Et paulo postl, exponens verba Salvatoris quibus Pharisaeo- 
rum audaciam retunderat, ait: « Deinde quia id quod dixerat one- 
rosum erat, admodumque illos carpebat, ad veterem rursus legem 
sermonem cito transfert, repetens id quod supra dixit: * A prin- 
cipio autem non fuit sic"; id est, ex rebus ipsis contraria Deus 
4 principio statuit. Ne dicerent enim: Unde palam nobis erit ob 


propterea dicit etiam propheta, Reliquum spiritus tui (Malach. 11. 12.). Quomodo 
autem sunt etiam in carne una? Ut si auro ademeris quod est purissimum , et 
alteri auro admiscueris: ita hic quoque, id quod est pinguissimum tamquam 
fundente voluptate, suscipiens mulier alit et fovet, et cum ea quae sunt sua con- 
tulerit, viro reddit. Et est infans instar pontis. Quamobrem tres fiunt una caro, 
infante utrimque utrosque coniungente. Sicut enim si cum duae sint civitates, et 
fluvius eas omnino dividat, una fit civitas ponte utrimque coniungente: ita est 
hic quoque, et magis, quando ipse pons est ex utriusque essentía, ea ratione ut 
corpus et caput sint unum corpus: collo enim dividitur; sed non magis dividuntur 
quam coniunguntur: nam cum sit medium, utrumque coniungit. Et perinde fit ut 
si chorus distractus, una quidem eius parte hinc accepta, altera autem & dextera, 
unum fecerit: aut sicut qui fuerint in unum contracti, etiam manus extendentes 
sunt unum: manus enim extensae non sinunt esse duos. Propterea exacte et accu- 
rate dixit, non, Erunt una caro, sed, 7n unam carnem, nempe ab infante coniun- 
cti. Quid vero, quando non fuerit infans, non erunt duo? Erunt; hoc enim facit 
coitus; confundit et commiscet amborum corpora, et sicut qui in oleum iniecit un- 
guentum, totum facit unum; ita hic quoque ». 

duritiam nostram hoc dixisse Moysem? hinc illos rursum com- 
primit. Nam si haec lex praecipua utilisque fuisset, non illa alia 
a principio data fuisset: nec sic efformasset Deus, neque talia 
diceret ». | 

2. Ex doctrina Ecclesiae indissolubile esse vinculum matrimonii, 
secundum primitivam et naturalem coniugii institutionem, con- 
firmamus. | 

Etenim Bonifacius VIII. aperte declaravit (in 6. Decr. l. 3. 
tit. 15. de voto et voti redemptione): « Matrimonii vinculum ab ipso 
Ecclesiae capite rerum omnium Conditore, ipsum in paradiso et 
in statu innocentiae instituente, unionem et indissolubilitatem ac- 
cepisse ». 

Et Concilium Tridentinum, sess. 24. in prooemio, eamdem ve- 
ritatem docens, dixit: « Matrimonii perpetuum indissolubilemque 
nexum primus humani generis parens divini Spiritus instinctu pro- 
nuntiavit, cum dixit: Hoc nunc os ex ossibus meis, et caro de 
carne mea: quamobrem relinquet homo patrem suum et matrem, 
et adhaerebit uxori suae, et erunt duo in carne una. Hoc autem 
vinculo duos tantummodo copulari et coniungi Christus Dominus 
apertius docuit, cum postrema illa verba, tamquam a Deo prolata 
referens, dixit: Itaque iam non sunt duo, sed una caro: statimque 
eiusdem nexus firmitatem, ab Adamo tanto ante pronuntiatam, 
his verbis confirmavit: Quod ergo Deus coniunxit, homo non 
separet ». 

Quae Concilii verba, Pius VI., in Epistola ad Carolum epi- 
scopum Agriensem, data anno 1789, die rr. Iulii, postquam re- 
tulerit, continuo subiunxit: « Quo manifeste patet matrimonium 
vel in ipso statu naturae, ac sane ante multo quam ad proprie 
dicti sacramenti dignitatem eveheretur, sic divinitus institutum 
esse, ut secum afferat perpetuum indissolubilemque nexum, qui 
proinde nulla civili lege solvi queat. Itaque licet sacramenti ratio 
a matrimonio seiungi valeat, velut inter infideles, adhuc tamen 
in tali matrimonio, siquidem verum est matrimonium, perstare 
debet, omninoque perstat perpetuus ille nexus, qui a prima ori- 
gine divino iure matrimonio ita cohaeret, ut nulli subsit civili 
potestati. Atque adeo quodcumque matrimonium contrahi dicatur, 
vel ita contrahitur, ut reapse sit verum matrimonium, tumque ad- 
iunctum habebit perpetuum illum nexum divino iure omni vero 
matrimonio cohaerentem; vel contrahi supponitur sine illo per- 


r4 

petuo nexu, tumque verum matrimonium non est, sed illicita con- 
iunctio, divinae legi ex obiecto repugnans, quae proinde nec iniri 
potest, nec retineri. 

3. Ex ratione probatur indissolubilitas matrimonii secundum se 
inspecti et prout est in officium naturae. 

Nam, « matrimonium », ait S. Thomas (4. dist. 33. q. 2. a. 1. 
et seq.), «ex intentione naturae ordinatur ad educationem prolis, 
non solum per aliquod tempus, sed per totam vitam prolis. Unde 
de lege naturae est quod parentes filiis thesaurizent, et filii pa- 
rentum haeredes sint; II. ad Cor. xir. Et ideo cum proles sit 
commune bonum viri et uxoris, oportet eorum societatem per- 
petuo permanere indivisam, secundum legis naturae dictamen. Et 
sic inseparabilitas matrimonii est de lege naturae ». 

Praeterea, ut ait idem S. Doctor (Contra Gentiles, libr. 5. 
cap. I23.), contra naturalem aequitatem esset facultas vel viro 
tantum, vel tum viro tum mulieri concessa ad dissolvendum con- 
iugii vinculum. Etenim « femina indiget mare, non solum propter 
generationem, sicut in aliis animalibus, sed etiam propter guber- 
nationem, quia mas est et ratione perfectior et virtute fortior. 
Mulier vero ad viri societatem assumitur propter necessitatem 
generationis; cessante igitur fecunditate mulieris et decore, im- 
peditur ne ab alio assumatur. Si quis igitur, mülierem assumens 
tempore iuventutis, quo et decor et fecunditas ei adsunt, eam 
dimittere posset postquam aetate provecta fuerit, damnum inferret 
mulieri contra naturalem aequitatem. Item, manifeste apparet in- 
conveniens si mulier virum dimittere posset, quum mulier natu- 
raliter viro subiecta sit tanquam gubernatori. Non est autem in 
potestate eius qui alteri subiicitur ut ab eius regimine discedat. 
Contra naturalem igitur ordinem esset si mulier virum deserere 
posset. Si ergo vir deserere posset mulierem, non esset aequa 
societas viri ad mulierem, sed servitus quaedam ex parte mu- 
lieris ». | 

Insuper ex natura matrimonii aliud etiam argumentum deducit 
Angelicus. « Amicitia », inquit (Contra Gentes, l. c.), « quanto 
maior est, tanto debet esse firmior et diuturnior. Inter virum 
autem et uxorem máxima amicitia esse videtur; adunantur enim; 
non solum in actu carnalis copulae, quae etiam inter bestias 
quamdam suavem amicitiam facit, sed ad totius domesticae con- 
versationis consortium; unde, in signum huius, homo propter 

uxorem et patrem et matrem dimittit, ut dicitur in Gen. (ir. 24.). 
Inconveniens est igitur [quod matrimonium sit omnino disso- 
lubile ». 

Sed et felicitati unionis coniugalis alio ex capite repugnat ma- 
trimonii dissolubilitas: nam si haec admitti posset, non amplius 
ea maturitate quae requiritur connubia fierent; et leves inter con- 
iuges querelae illico iurgia evaderent, si jii agnoscere non de- 
berent ut perpetuum illud iugum quod ipsi sibi per contractum 
matrimonialem imposuerunt, ideoque patienter ad invicem tole- 
randum. 

Demum facultas dissolvendi coniugium repugnat bono sociali, 
cum repugnet bonis moribus, et concordiae civium. Et re quidem 
vera bonis moribus repugnat, quia per eam laxatur habena cupi- 
ditatibus, et]matrimonium convertitur in frequentes concubinatus, 
spectata passionum humanarum mutabilitate, quae ad novas sem- 
per uniones quaerendas homines urget. Quamobrem quo nationes 
magis ad divortia proclives fuerunt, maior apud eas corruptela 
morum fuit. — Concordiae vero et paci facultatem dimittendi con- 
iugem repugnare patet, nam sicut matrimoniis familiae sociantur, 
et vinculis affinitatum atque amicitiarum colligantur cives, ita per 
dissolutionem coniugiorum odia, lites, privatae vindictae et alia 
innumera mala occurrunt in ruinam societatis civilis. 

Quae hucusqne de matrimonii indissolubilitate diximus, elo- 
quentissimis S. Ambrosii verbis confirmare placet. 

In libro 8. Expositionis in Lucam, nn. 4-7. ita loquitur: « Noli 
ergo uxorem*dimittere, ne Deum tuae copulae diffitearis aucto- 
rem. ... Quo cum parvulis feta dimittitur? Quo titubanti vestigio 
grandaeva detruditur? Durus, si excludas parentem, pignora te- 
neas, ut ad contumeliam caritatis, addas etiam pietatis iniuriam; 
durus, si propter matrem etiam filios simul pellas; cum magis 
redimere a patre liberi debeant culpam parentis. Quam pericu- 
losum, si fragilem adolescentulae aetatem errori offeras! Quam 
impium, si eius destituas senectutem, cuius defloraveris iuventu- 
tem! Ergo inhonoratis stipendiis et veteranum imperator dimittat 
inglorium, atque imperii sui possessione detrudat; et rusticum 
laboris sui effetum agro suo propulset agricola? Àn quod in 
subditos nefas est, in comparem fas est?....Paterisne, oro, li- 
beros tuos, vivente te, esse sub vitrico; aut incolumi matre, degere 
sub noverca? Pone, si repudiata non nubat. Et haec viro tibi debuit 

displicere, cui adultero fidem servat? Pone, si nubat. Necessitatis 
ilius tuum crimen est; et coniugium quod putas, adulterium 
est. ..... Sed fortasse dicit aliquis: Quomodo Moyses mandavit 
dari librum repudii, et dimittere uxorem? (Ibid. 7.; Deut. xxiv. 1.) 
Qui hoc dicit, iudaeus est; qui hoc dicit, Christianus non est. 
Et ideo quia hoc obiicit, quod obiectum est Domino, respondeat 
ei Dominus: * Ad duritiam ', inquit, * cordis vestri permisit vobis 
Moyses dare librum repudii, et dimittere uxores: ab initio autem 
non fuit sic" (Matth. xix. 8.). Moyses permisit, inquit, non Deus 
iussit; ab initio autem Dei lex est. Quae est lex Dei? * Relinquet 
homo patrem et matrem, et adhaerebit uxori suae, et erunt ambo 
in carne una' (Genes. ir. 24.)). Ergo qui dimittit uxorem, carnem 
suam scindit, dividit corpus ». 

Secunda pars tbesis spectat illum qui matrimonium adhuc in- 
fidelis cum infideli contraxit, et deinde conversus ad fidem et ba- 
ptizatus fuit: ei, dicimus, conceditur facultas solvendi matrimo- 
nium si coniux infidelis nolit cum eo vivere, vel nonnisi cum 
Creatoris contumelia aut pertrahendo eum ad peccatum. 

Prob. 1. — Ex verbis Apostoli, I. ad Cor. vit. 12-15.: « Ceteris 
ego dico, non Dominus: Si quis frater uxorem habet infidelem, 
et haec consentit habitare cum illo, non dimittat illam. Et si qua 
mulier fidelis habet virum infidelem, et hic consentit habitare cum 
ila, non dimittat virum . . . Quod si infidelis discedit, discedat; 
non enim servituti subiectus est frater, aut soror in huiusmodi: 
in pace autem vocavit nos Deus ». 

Etenim his verbis Apostolus concedit facultatem solvendi vin- 
culum coniugale, illamque pro casibus quos indicavimus. — Et a) 
de solutione quoad vinculum agitur, nam oppositionem statuit Àpo- 
stolus inter matrimonium fidelium, et matrimonium :contractum 
prius ab infidelibus, quorum tamen unus postea ad fidem con- 
versus sit. Fidelibus denuntiat legem Domini, et ait, si unus 
coniugum discessit, seu ab alio se separavit, separationem hanc 
vinculum non attingere, cum debeat uxor quae a viro discessit, 
« manere innupta»; — de illis vero qui in infidelitate contraxe- 
rant matrimonium statuit, coniugem qui conversus est ad fidem 
non debere dimittere uxorem infidelem, si ipsa consentiat cum 
viro suo cohabitare; sin autem « infidelis discedit, discedat ». Hac 
igitur statuta oppositione inter unum et aliud coniugium quoad 
separationem coniugum; uxori fideli quae discessit a viro fideli 

imposita lege a Domino lata ut innupta maneat ratione vinculi 
coniugalis inter eos indissolubilis, et uxori infideli hac lege non 
imposita; declarat Apostolus infidelem a fideli coniuge ita disce- 
dere, ut ea posita discessione coniux fidelis vinculum coniugii 
iam in infidelitate initi solvere possit. 

Idipsum haec alia Pauli verba clare confirmant: «non enim 
servituti subiectus est frater aut soror in huiusmodi »; quae cum 
sint indefinita, libertatem ab omni servitute per matrimonium 
contracta indicant, et praecipue ab illa quae omnium prima et 
gravissima est, nempe a servitute vinculi coniugalis. — Ceterum 
servitus de qua Apostolus loquitur in hac materia, est ea quae 
consistit in vinculo coniugali. Confer vv. 4. 10. 11. 27. 39. 

Praeterea ex contextu manifeste apparet, Ápostolum velle pri- 
vilegium quoddam concedere infideli converso, quod non con- 
ceditur nuptis post baptismum: porro, ut merito adnotat Car- 
riére (Praelect. de Matrimonio, p. 2. sect. 3. cap. 1.) I. « nisi age- 
retur de dissolutione vinculi, privilegium non concederet; tum 
quia ilius declaratione opus non erat, ut agnosceretur eum 
liberari a :cohabitatione. quae fit ipsi impossibilis; tum quia, in 
adversariorum sententia, gravissimo potius oneri subiaceret, cum 
cogeretur vel invitus ac immeritus ab usu coniugii abstinere: 
quo ergo evaderet libertas illa quam Dominus concessisse declarat 
Apostolus, ne scilicet infideles a christianae religionis iugo de- 
terrerentur?:2. Nihil peculiare concederet neophyto: nam pro- 
fecto apud fideles, quando unus e coniugibus non vult cohabitare, 
alter non tenetur ad.cohabitationem ». 

b) Constat autem Apostolum concedere facultatem dissolvendi 
coniugium non modo pro casu quo infidelis nolit cum coniuge 
converso ad fidem cohabitare, sed etiam pro casu in quo con- 
sentiat, sed cum Creatoris contumelia vel pertrahendo coniugem 
ad peccatum; — quia hi duo postremi casus in primo includuntur; 
et certe a fideli coniuge discedit, atque cum eo cohabitare non 
vult coniux infidelis qui nonnisi cum Creatoris iniuria et pertra- 
hendo coniugem fidelem ad peccandum vellet cohabitare. 

Quod autem Apostolus de privilegio loquens concesso coniugi 
fideli illud statuat his verbis: « Ceteris ego dico, non Dominus », 
nullam facessit difficultatem. — Hac locutione ostendere vult 
Apostolus se non repetere sententiam iam a Domino pronun- 
tiatam, prout fecerat in eodem contextu dicens (vers. 10.): «Iis 

qui matrimonio iuncti sunt, praecipio non ego, sed Dominus ». 
Ipse tamen Apostolus annuntians coniugi fideli facultatem sol- 
vendi coniugium si coniux infidelis discederet ab eo, sane non a 
seipso, sed ex spiritu Dei loquebatur. Hinc in casu de quo agi- 
mus non homo, sed ipse Deus, cuius interpretem habemus Apo- 
stolum, separat in favorem fidei matrimonium legitime iam initum 
ab infidelibus. 

2. Ex Summorum Pontificum. declarationibus, et ex praxi  Eccle- 
5iae, quam defendimus doctrina patenter evincitur. 

Innocentius enim III. (1l. 4. Dect. tit. 19. c. 7. Quanto) eam 
expressis terminis proponit. «Si alter», inquit, « infidelium con- 
iugum ad fidem catholicam convertatur, altero vel nullo modo, 
vel non sine blasphemia divini nominis, vel ut eum pertrahat ad 
mortale peccatum, ei cohabitare volente; qui relinquitur, ad se- 
cunda, si voluerit, vota transibit: et in hoc casu intelligimus, quod 
ait Apostolus: * Si infidelis discedit, discedat: frater enim vel soror 
non est servituti subiectus in huiusmodi: et canonem etiam in 
quo dicituz: * Contumelia Creatoris solvit ius matrimonii circa 
eum qui relinquitur ' ». 

Deinde Romani Pontifices, qui Innocentium III. secuti sunt, 
eamdem doctrinam verbis et factis tradiderunt, praesertim Gre- 
gorius XIIL, S. Pius V., et Benedictus XIV. — Quare ipse Be- 
nedictus XIV. in opere de Synodo Dioecesana, l. 6. c. 4. n. 3. ab- 
solute pronuntiavit: « Certum est, infidelium coniugium, ex privi- 
legio in fidei favorem a Christo Domino concesso et per Apostolum 
Paulum I. ad Cor. vm. promulgato, dissolvi, cum coniugum 
alter christianam fidem amplectitur, renuente altero, in sua infi- 
delitate obdurato, cohabitare cum converso, aut cohabitare qui- 
dem volente, sed non sine contumelia Creatoris, hoc est non 
sine periculo subversionis coniugis fidelis, vel non sine execra- 
tione sanctissimi nominis Christi et christianae religionis despi- 
cientia ». 

NoTA 1r. — a) Vinculum coniugale non solvitur :ex eo solo 
quod alteruter coniugum infidelium ad fidem convertatur et ba- 
ptizetur; nam «per sacramentum baptismi non solvuntur coniugia, 
sed crimina dimittuntur» (Innoc. III. c. Gaudemus l. 4. Decr. 
tit. I9.). 

b) Tunc solum vinculum coniugii solvitur, cum unus coniu- 
gum conversus ad fidem et baptizatus, renuente altero coniuge 

infideli pacifice et sine Creatoris contumelia cohabitare, novum 
iniit matrimonium. 

c) Hinc matrimonium non solvitur si coniux infidelis pacifice 
cohabitare velit cum baptizato; — nec etiam, si pars infidelis coha- 
bitare pacifice cum fideli noluerit, coniugium solvitur usque dum 
hic novas nuptias non celebraverit. 

d) Hinc si coniux qui manserat infidelis, antequam alter coniux 
baptizatus matrimonium contrahat, baptizatur; hinc ad illum re- 
cipiendum tanquam coniugem tenetur et ad cohabitandum cum 
eo compelli potest. — Ita declaravit Innocentius III. in c. Gaude- 
mus superius citato; idque postea confirmatum non semel fuit a 
S. Congreg. Card. Conc. Trid. interpr. cum Pontificis approba- 
tione, Vid., ex. gr., Decr. 1r. Iulii 1679. et 13 Aprilis 1680. in 
Florentina. 

€) Si coniugium in infidelitate contractum per novum matri- 
monium alterutrius coniugis conversi ad fidem solvitur, alter 
coniux sive convertatur, sive in infidelitate permaneat inire pot- 
est aliud coniugium. 

J) Antequam ille qui matrimonium in infidelitate cum infideli 
contraxit et postea conversus ad fidem baptizatus fuit, novum 
valeat contrahere matrimonium, debet coniugem quae in infide- 
litate permansit interpellare, ut de eius repugnantia ad pacifice 
et sine iniuria Creatoris cum fideli cohabitandum constare possit. 

At quandoque evenit, coniugem infidelem in longinquas abiisse 
regiones, aut ita latitare ut interpellari nequeat. Quid in his 
adiunctis faciendum est? potestne conversus ad fidem, interpel- 
latione coniugis infidelis omissa, ad alias nuptias convolare? — 
Huic quaestioni, verbis Benedicti XIV. (de Synodo, lib. 6. c. 4. 
n. 3.). respondemus, quae sic se habent: 

« Affrmant plerique, quibus adstipulantur Sanchez cit. loc. 
num. I4. Genuensis in prax. Cur. Archiep. Neapolit. cap. 27 num. 
20., Riccius in prax. part. I. resolut. 241. Alii ex adverso inter 
quos Pontiusl. 7. de matrim. cap. 48. num. 22.,, in eo rerum 
statu necessariam putant dispensationem Summi Pontificis, cuius 
est declarare, in quibusnam circumstantiis desinat obligare prae- 
ceptum divinum, quo praedicta interpellatio, ante rescissionem 
matrimonii, videtur iniuncta: atque huic posteriori sententiae in 
quadam causa Florentina, discussa 17. Ianuarii 1722. adhaesit 
sacra Congregatio Concilii, cuius iudicio nos omnia subiecimus 

rationum momenta, quae a dissidentibus inter se doctoribus in 
utramque partem afferuntur, uti legere est t. 2. Thesaur. Resolut. 
pag. 117. et seq. Nec Sedes Apostolica difhcilem se praebet eam 
petentibus dispensationem, quam urgens causa suadet conceden- 
dam. Etenim, sicuti in praefata causa Florentina animadvertimus, 
Gregorius XIII. locorum Ordinariis, parochis, et presbyteris mis- 
sionariis Societatis Iesu, in Angola, Aethiopia et Brasilia degen- 
tibus, potestatem fecit dispensandi cum quolibet coniuge, qui 
christianae religioni nomen dedit, ut novum possit matrimo- 
nium inire, omissa interpellatione alterius coniugis infidelis, quem 
constat legitime interpellari non posse, et nos ipsi, ad Petri 
Cathedram evecti, facultatem concessimus Apostolico Nuntio, 
Venetiis commoranti, ut in simili rerum eventu possit ab eius- 
dem interpellationis onere relevare coniuges conversos, existen- 
tes in loco pio catechumenorum eiusdem civitatis Venetiarum: 
quod habetur in Constit. 3. nostri Bullarii tom. r. ». 

NorA 2. — Facultas dandi libellum repudii ad uxores dimit- 
tendas concessa legitur viris hebraicae gentis in his verbis Deut. 
XXIV. I-4.: « Si acceperit homo uxorem, et habuerit eam, et non 
invenerit gratiam ante oculos eius propter aliquam foeditatem: 
scribet libellum repudii, et dabit in manu illius, et dimittet eam 
de domo sua. Cumque egressa alterum maritum duxerit, et ille 
quoque oderit eam, dederitque ei libellum repudii, et dimiserit 
de domo sua, vel certe mortuus fuerit, non poterit prior maritus 
recipere eam in uxorem; quia polluta est, et abominabilis facta 
est coram Domino: ne peccare facias terram tuam, quam Do- 
minus Deus tuus tradiderit tibi possidendam ». | 

Verum, permissio repudii eratne talis quae coniugii vinculum 
solveret; vel data erat quasi minus malum permissum, ad prae- 
cavenda maiora mala, intacto semper manente vinculo coniugali? 
Non pauci gravissimi theologi hanc secundam sententiam tenent, 
inter quos sunt S. Bonaventura, Magister Sententiarum, Soto, 
Estius, Sylvius, aliique: contendunt tamen alii Deum concessisse 
hebraeis per Moysen permissionem qua poterant in casu repudii 
coniugia solvere. 

Rationes quae ad hoc affrmandum inducunt, Pater Hurter 
in suis praelectionibus theologicis indicavit (Tractat. 9. numero 
671.). Eae sunt sequentes: — r. Christus diserte testatur: 4b 
initio non fuit sic. Quod ergo Moyses permisit, ab initio son fuit 

permissum: sed dimittere uxorem manente vinculo, gravi saltem de 
causa, ut in casu adulterii, certe permissum fuit etiam ante le- 
gem Mosaicam, permissum siquidem id est etiam in lege evan- 
gelica. — 2. Vix credibile est vi huius permissionis tam peioris 
fuisse conditionis mulierem viro; cum hic potuerit aliam ducere 
uxorem, polygamia siquidem erat permissa: mulier vero citra 
adulterii crimen non potuerit aliud inire matrimonium. — 3. Mu- 
lier obligata mansisset ad perpetuum coelibatum; quem fuisse 
impositum tempore legis Mosaicae, vix admitti potest. — 4. Quod 
permissio dicatur concessa «ob duritiam cordis» iudaeorum non 
ostendit eam spectare non posse, vel non spectasse, dissolutionem 
coniugii. — 5. Verba ipsa legis huic interpretationi favent, nam 
4) secundus vir, qui dimissam duxerit, vocatur aeque maritus ac 
primus, qui eam dimisit: hic alter maritus P) pariter poterat dare 
libellum repudii, qui certe non erat dandus adulterae; c) mulier 
a secundo dimissa viro non poterat recipi iterum a priori viro; 
quod vix credibile est, si intactum mansisset matrimonii vin- 
culum ». 

. A His rationibus, addatur, legem Mosaicam non puniisse nuptias 
repudiatarum cum aliis viris, ut patet ex citato textu Deutero- 
nomii: si ergo illae nuptiae licitae non erant, quia vinculum 
matrimoniale solutum non fuerat per divortium, tot fuissent 
adulteria, et lex Mosaica publica et continua adulteria prorsus 
impunita tolerasset, illa eadem lex;quae iubebat lapidari mulie- 
rem semel in adulterio deprehensam. — Demum, mirum esset, 
neque Moysem, neque prophetas, qui vitia populi reprehende- 
bant, umquam haec publica adulteria damnasse quae fiebant cum 
repudiatis. - 

S. Thomas duas sententias quas commemoravimus proponit 
(Suppl. q. 67. a. 3.), et quamvis dicat communiorem aetate sua 
fuisse sententiam negantem solutionem vinculi per libellum re- 
pudii; in afhrmantem tamen propendere videtur, pro qua citat 
etiam verba S. Ioan. Chrysostomi, in Matth. xix. «a peccato abs- 
tulit culpam legislator, quando permisit repudium ». 

NoTA 3. — Quaestioni, an durante lege vetere repudium li- 
cuerit etiam gentibus, apud quas constat in usu fuisse, multi 
respondent negative, éo quod nihil de dispensatione facta a Deo 
pro gentibus extet in Sacris Litteris. Alii vero affhrmant conces- 
sionem divortii fuisse extensam etiam gentibus, eodem fere modo 

quo dicitur eis extensa concessio quoad polygamiam simultaneam. 
Alii demum, ut Kugler, tenent divortium apud Gentiles fuisse 
in se illicitum, per accidens tamen licitum, ratione persuasionis 
quam gentes habebant illius liceitatis, tum propter permissionem 
legis civilis et consuetudinem, tum etiam propter exemplum po- 
puli Hebraici. 


S II. 


De indissolubilitate matrimonii christianorum consummati. 


Matrimonii christiani indissolubilitas, ratione sacramenti, tàm 
perfecta et absoluta est, ut coniugium inter christianos initum, 
si usu consummatum fuerit, iam nullo pacto quoad coniugale 
vinculum, nisi per mortem alterutrius coniugum, solvi queat. 

Hanc tamen perfectam atque absolutam indissolubilitatem con- 
iugi christiani consummati, non agnoscunt Graeci a pluribus 
retro saeculis; contendunt enim vinculum matrimonii dissolvi 
posse propter adulterium alterius coniugum: et quod asserunt, 
in praxim deducunt; et ad hanc corum praxim cohonestandam 
citant verba Christi in Evangelio Matthaei relata, cap. 19. ver. 9.: 
«Dico autem vobis: Quia quicumque dimiserit uxorem suam, 
nisi ob fornicationem, et aliam duxerit, moechatur ». 

Quandonam 1d asserere ac facere Graeci coeperint, praecise 
determinari haud potest: sed certum est, huius praxis seu abusus 
originem repetendam esse ab legibus imperialibus. « Exploratum 
est penes eruditos » recte adnotat P. Perrone (de Matrimonio 
libro 3. sect. 2. cap. 4.) « legibus imperatorum ethnicorum, viris 
praesertim, indultam fuisse divortia faciendi facultatem. Impera- 
tores christiani huic malo occurrere quidem sategerunt; attamen 
cum magna adhuc parte imperium romanum ethnicis constaret, 
nonnisi per gradus quosdam antiquas leges emendare potuerunt. 
Quum vero deinceps emendare possent ac deberent, potius di- 
vortiis magis faverunt. Quocirca imp. Constantinus M. legem tulit, 
qua causas divortii ad tres coarctavit in femina, nempe: * Si ho- 
micidam, vel medicamentarium, vel sepulchrorum dissolutorem 
maritum suum esse probaverit '; in viris pariter: * Si moechbam , 
vel medicamentariam, vel conciliatricem repudiare voluerit". Hanc 
eamdem legem confirmarunt et extenderunt imperatores Hono- 
rius, Theodosius et Constantinus, * De poenis iniusti repudii, iusti 

contra praemii '. Plures aliae leges eadem de re sancitae sunt ab 
imperatoribus subsequentibus, eaeque referuntur in codice Iusti- 
niani, quibus et alias ipse Iustinianus adiecit. Nam ipse Ana- 
stasium imitatus, in legibus novellis ad Ioannem et Theodotum 
praetorio praefectos, laxavit mali habenas, repudiorum causas exten- 
dens, et de irrationabili repudio solam puniens mulierem quin- 
quennali abstinentia a novis nuptiis ». 

Porro, usque dum in Ecclesia graeca, unita centro unitatis et 
cathedrae Petri, recta disciplina viguit, vix harum legum ratio ha- 
bita est, quibus Patres legem Christi opposuerunt. At pedetentim, 
et initio quidem timide ac raro, deinde audacter, praesertim post 
schisma Photii et Michaélis Cerularii, abusus invaluit, dissimulan- 
tibus prius, deinde probantibus Ecclesiae illius pastoribus. 

Ceterum, in professione fidei, quam Michaél Palaeologus ob- 
tulit Gregorio X. in Concilio Lugdunensi II. an. 1274., nulla alia 
affertur soluti coniugii causa, quam alterutrius coniugis mors; — 
et deinde saeculo XV. quando, absoluto Concilio Florentino, La- 
tini de consuetudine solvendi coniugium ob adulterium, Graecos 
Praesules interrogaverunt, his verbis: « Quare coniugium dirimi- 
tis, dicente Domino: * Quos Deus coniunxit, homo non separet" ?» 
Graeci non defenderunt morem apud eos introductum, asserendo 
Christum Dominum in casu adulterii separationem coniugii con- 
cessisse, non ad traditionem Patrum appellaverunt, sed solum 
conati sunt vitare omnem circa morem iamdiu apud eos inolitum 
inquisitionem. 

Etenim in Historia Actuum illius Concilii a Binio edita, le- 
gitur, post alia inutiliter adhibita media ad obtinendum respon- 
sum a Graecis circa solutionem coniugiorum, « Papa Orientales 
omnes Praesules ad se convocavit: et cum aliquot ex iis profecti 
essent, talem habuit secreto cum illis sermonem. ..... Propono 
vobis aliqua ut fratribus, ut membris, ut ecclesiarum doctoribus. 
Et primo dico, omnes conqueri de separatione matrimoniorum; 
idque correctione indiget. ... Praesules ita responderunt: Aequis- 
sima et sapientissima sunt, quae Beatitudo tua dixit; sed nos ad 
haec dare perfectam responsionem non possumus: sunt enim et 
alii Praesules, et imperator noster: perfecte igitur respondebimus 
cum illorum consensu; privatim vero ex nobis respondemus ac 
dicimus: non esse haec praesentis temporis, licet iusta et neces- 
saria sint: nam matrimonia dirimimus non sine iustis causis ». 

Saeculo XVI. ulterius hac in re progressi sunt Novatores. Cal- 
vinus tyrannicam appellavit legem in Ecclesia Romana servatam, 
circa indissolubilitatem matrimonii inter christianos consummati, 
ob quam « viro, qui adulteram repudiaverit, alteram inducere non 
liceat ». — Lutherus vero docuit dissolvi posse matrimonium et 
novum iniri I. — ex causa adulterii unius coniugum. 2. — Cum 
falsus christianus coniugem christianam deserit. 3. — Si coniux 
coniugem ad furtum vel aliud peccatum inducit. 4. — Si ob frequen- 
tes rixas molesta est ac gravis cohabitatio. 5. — Si unus coniux diu 
absit. — Et Martinus Bucerus, in cap. 19. Matth., contendit posse 
dissolvi matrimonium et aliud contrahi, «quoties uxor non se 
commodam viro, aut vir non se commodum uxori praebet ». 

Inter catholicos, Caietanus et Catherinus a veritate quoad 
rem praesentem deflexerunt. Caietanus enim, cum expenderet verba 
Christi, quae referuntur Matth. xix. ausus est, quamvis timide, 
asserere licitum esse christiano, ex Christi lege, « dimittere uxo- 
rem ob fornicationem carnalem ipsius uxoris, et posse ducere 
aliam uxorem ». — Catherinus vero in opusculo de matrimonio, 
quaestione ultima, et lib. 5. annot. contra Caietanum, quaestionem 
de,dissolutione coniugii propter adulterium in utramque partem 
cum ventilasset, conclusit « non ex Evangelio nec ex Apostolo 
posse colligi non licere in casu fornicationis aliud inire matrimo- 
nium: » — quod tamen, addidit, nonnisi accedente iudicio et au- 
ctoritate Ecclesiae esse faciendum, cum variis Ecclesiae canonibus 
id sit prohibitum. Praeterea soli viro, non uxori, secundum con- 
iugium asseruit fuisse concessum. 

Sed animadvertatur, Caietanum obiisse antequam Concilium 
Tridentinum celebraretur; et Catherinum Tridentinae Synodo in- 
terfuisse quidem, sed usque ad sessionem 24., in qua editi fuerunt 
canones de matrimonio, non supervixisse. 

Hi autem sunt canones quos in ea sessione Concilium circa 
matrimonii christiani indissolubilitatem sancivit et promulgavit: 

Can. 5. « Si quis dixerit, propter haeresim aut molestam coha- 
bitationem aut affectatam absentiam a coniuge, dissolvi posse ma- 
trimonii vinculum ; anathema sit ». 

Can.7. «Si quis dixerit, Ecclesiam errare, cum docuit et docet, 
iuxta evangelicam et apostolicam doctrinam, propter adulterium 
alterius coniugum matrimonii vinculum non posse dissolvi, et 
utrumque, vel etiam innocentem, qui causam adulterio non dedit, 

non posse, altero coniuge vivente, aliud matrimonium contrahere; 
moecharique eum, qui dimissa adultera aliam duxerit, et eam, 
quae dimisso adultero alii nupserit; anathema sit ». 

Huius definitionis vim infringere Launoius incredibili audacia 
conatus est. Etenim in Tractatu quem scripsit de Regia in ma- 
trimonium potestate, contendit ex Christi verbis et iuxta Ecclesiae 
traditionem concessam esse dissolutionem vinculi coniugalis ob 
adulterium, cum potestate convolandi ad alias nuptias; et ait 
canon. 7. a Concilio Tridentino editum non esse dogmaticum, 
sed disciplinarem, id est, non ad doctrinam definiendam, eamque 
proponendam fidelibus, sed ad statuendam disciplinam, quae, in- 
quit, immutari poterat absque praeiudicio contrariae ad hoc usque 
tempus et traditionis et praxis. — Launoium hac in re secuti sunt 
I. A. Braun, Io. Iosephus Batz, aliique pauci. 

Verum, nemo sincere catholicus umquam dicet, ut verbis utar 
P. Perrone (de Matrim. lib. 3. sect. 2. c. 4.), canonem 7. sessio- 
nis 24. Concilii Tridentini esse disciplinarem, seu habere pro 
obiecto disciplinam mutationi obnoxiam. — Haec assertio repugnat 
I.— scopo quem Tridentina Synodus in edendis illis canonibus 
sibi proposuit, nimirum, «insigniores impiorum hominum Pae- 
reses el errores exterminandi », prout ipsa sacrosancta Synodus 
declaravit in Prooemio ante canones illius sess. 24. 2. — Repugnat 
apertissimis verbis ipsius canonis, quibus anathemate plectuntur 
i| qui dixerint. « Ecclesiam. errare, cum. docuit et. docet, iuxta. evange- 
licam. et apostolicam doctrinam, propter adulterium alterius coniugum 
matrimonium mon posse dissolvi ». An disciplinaris est canon qui 
spectat doctrinam quam. docuit et docet Ecclesia? An disciplinam mu- 
tabilem spectat canon ille in quo agitur de eo quod Ecclesia iuxta 
evangelicam. et apostolicam. doctrinam. docet? 

Est igitur canon doctrinalis ille quem de indissolubilitate ma- 
trimonii Concilium Tridentinum edidit; et in eo definitur hoc 
dogma fidei ab omnibus fidelibus profitendum, nempe inerrantia 
Ecclesiae in docenda indissolubilitate vinculi coniugalis ob. adulterium 
alterutrius. coniugum. Utrum vero illo ipso canone definita etiam 
sit, ut dogma fidei, ipsa indissolubilitas vinculi in casu adulterii, non 
omnino constat inter theologos. Alii cum Tournely affirmant; alii 
vero, inter quos Carriére, Perrone, Hurter, negant; et dicunt ve- 
ritatem hanc de indissolubilitate coniugii in casu adulterii esse 

In favorem mitioris huius sententiae, quae tenet, Concilium 
noluisse definire, ut veritatem fide divina catholica credendam, ma- 
trimonii Christiani etiam in casu adulterii indissolubilitatem, ar- 
gumentum desumitur tum ex canonis forma, tum ex eiusdem 
canonis historia, quam ita refert Pallavicinus (Hist. Conc. Trid. 
l. 22. c. 4. nn. 27-30.): — 

« Canon paratus fuerat cum anathemate in eum qui diceret 
matrimonia consummata ob adulterium dissolvi. Sed oratores ve- 
neti, die undecimo Augusti, cum ipsis posterior modulus ostensus 
. est, solemniter exposuerunt conventui, veterem rempublicam sem- 
per coniunctissimam fuisse apostolicae Sedi, et Conciliis Oecu- 
menicis eius auctoritate celebratis, pioque semper studio comple- 
xam ac veneratam decreta sanctionesque inde profecta, utpote 
divinam gloriam, animarum salutem, pacemque christianorum pro- 
moventia. Verum ab eo quod septimo canone parabatur, nisi 
moderatione aliqua reformaretur, inferri posse non modicam of- 
fensionem orientis Ecclesiae, praesertim vero venetorum insulis, 
Cretae, Cypro, Corcyrae, Zacyntho, Cephaleniae et aliis multis, 
non solum cugn publicae quietis, sed cum Ecclesiae catholicae 
detrimento. rr patribus, tametsi graeca Ecclesia a 
romana ex parte dissentiret, non tamen eo desperationis deven- 
tum esse, ut meliora sperari non possent: praesertim cum graeci 
in subiectis reipublicae locis degentes, quamvis ritu suo viverent, 
tamen praesulibus a Romano Pontifice assumptis obtemperarent. 
Ea propter tum rerum convenientia, tum oratorum munere se 
compelli, ne ipsi eos populos percuti sinerent eiusmodi anathe- 
mate, quo ad tumultum, integramque a Sede apostolica secessio- 
nem provocarentur. Satis constare, in more positum apud graecos, 
ut uxorem adulteram deserant, et aliam ducant, veterrimam ma- 
iorum consuetudinem, ut ipsi dicunt, secuti; non idcirco illos 
damnatos aut anathemate perculsos fuisse ab ulla Synodo Oe- 
cumenica, etiamsi Romanae et catholicae Ecclesiae huiusmodi mos 
liquido innotuisset. Existimare igitur oratores sul esse muneris, 
quam efhcacissime possent, postulare, ut voces illae canonis adeo 
moderate lenirentur, ne graecis detrimentum inferrent, praesertim 
intentato anathemate; quod dubium non erat confici posse, non 
solum nulla parta Ecclesiae catholicae indignitate, sed fortasse | 
retenta plurimorum doctorum reverentia. Posse, quantum ipsi re- 
bantur, et obtineri quod Synodus intendebat, et reipublicae satis- 

fieri; canone eiusmodi verbis conflato: * Anathema sit, si quis di- 
xerit, Sacrosanctam Romanam Catholicam et Apostolicam Eccle- 
siam, quae mater et magistra aliarum est, errasse vel errare, cum 
docuit et docet, propter adulterium alterius coniugum, matri- 
monium non posse dissolvi; nec utrumque, vel etiam innocen- 
tem coniugem, qui causam adulterio non dedit, debere novum 
matrimonium contrahere, moecharique eum, qui dimissa adultera 
aliam duxerit, et eam, quae dimisso adultero alii nupserit '. Pro- 
pterea rogari patres ab oratoribus, ut vel ea vel alia meliori ra- 
tione, pro ipsorum prudentissimo arbitratu, vellent in eo grati- 
ficari serenissimae reipublicae, quae semper sacrosanctae Sedi apo- 
stolicae obsecuta plene fuerat, et erat obsecutura ». 

« Hoc exemplar ab oratoribus propositum, videbatur alicui ex 
Ipsis, aut ex ipsorum consiliariis, notam haeresis haud inusturum 
opinioni contrariae; sed vim dumtaxat habiturum ad infligendum 
anathema temerariis in eo vituperatoribus Ecclesiae, quae, optimis 
nixa fundamentis, eam doctrinam, tametsi non tamquam fidei 
dogma, tradebat. Aliud fortasse ab aliis considerabatur, nimi- 
rum per eam sanctionem non damnari tamquam haereticam sen- 
tentiam oppositam, nisi posita Ecclesiae auctoritate; et non quasi 
divinis litteris evidenter id repugnaret: adeoque parci....grae- 
corum nomini, donec illis in comperto non esset, ab Ecclesia op- 
positum doceri; et donec eius auctoritati contumaciter iidem haud 
refragarentur ». 

« Postea, cum super ea re sententiae dicerentur, Andreas Cuesta 
episcopus legionensis postulatum reiecit, affirmans, ab Ecclesia 
non usurpari eam damnandi formulam: Si quis dixerit, Ecclesiam 
errasse. Hanc veritatem esse certam ac firmatam in Synodo Mi- 
levitana cap. 13., in sexta Oecumenica et in Florentina; addu- 
xitque ex Patribus graecis Clementem Alexandrinum et Basilium: 
quod si quis ex aliis deerraverat, contrarium opinatus, complures 
tamen eorum qui adducebantur, alio sensu locutos fuisse: quod 
ille palam fecit eorum dictis expensis. Et sane creditum est, si Cue- 
stae locus loquendi inter primos obtigisset, sicut inter postremos 
debebatur in conventu, tantum ab eo numerum asseclarum pertra- 
ctum iri, quantus ad refellendam petitionem satis fuisset. Verum 
reipsa plura suffragia consenserant, ut oratoribus satisfieret ». 

Sed iam ad vindicandam doctrinam quam Ecclesia circa indis- 
solubilitatem coniugii christiani consummati docet, accedamus. 

THESIS IX. 


Matrimonium. christianorum. consummatum dissolvi nunquam potest 
quoad vinculum. 


I. Prob. thesis ex Scripturis. Et primo quidem ex ipsis locis, 
quae prima fronte difficultatem exhibent, quaeque ab adversariis 
nobis opponuntur. 

In Evangelio Matth. v. 32. Christus ait: « Ego autem dico 
vobis: Quia omnis, qui dimiserit uxorem suam, excepta forni- 
cationís causa, facit eam moechari: et qui dimissam duxerit, adul- 
terat ». — Iamvero, de qua dimissione uxoris loquitur Christus 
in verbis citatis? de illa per quam vinculum coniugale rumpere- 
tur, vel de alia per quam, manente coniugali vinculo, separatio 
inter coniuges fit quoad thorum et habitationem? — Si de hac 
dimissione agitur, nulla exceptio pro casu adulterii fit in textu 
citato, ad coniugium dissolvendum, et voce Salvatoris statutum 
manet, matrimonium inter christianos dissolvi numquam posse 
quoad vinculum. 

Porro, Christum Dominum de dimissione quoad thorum et 
habitationem, non de dimissione quoad solutionem vinculi con- 
iugalis, loqui manifestum est. 

Etenim in textu allato post verba: « Omnis qui dimiserit uxo- 
rem suam, excepta fornicationis causa, facit eam moechari », — 
sententia haec additur: «Et qui dimissam duxerit, adulterat ». 
Haec autem sententia vel universaliter accipitur vel cum exceptione 
pro casu * fornicationis '. Si universaliter accipitur; ergo ille etiam 
qui dimissam ob fornicationem ducit, adulterium committit: ergo 
illa quae ob fornicationem. dimissa fuit, non mansit a coniugali li- 
gamine soluta; ergo dimissio, de qua sermo cst in verbis Christi, 
non spectat matrimonii vinculum, sed thorum et babitationem. 

Si vero sententia Salvatoris cum. exceptione sumatur, et in ea 
non intelligatur inclusus casus dimissionis ob adulterium, quia, 
ut contendunt adversarii, dimissio uxoris ob adulterium solvit 
vinculum coniugale; — sensus eiusdem sententiae crit, eum qui 
fornicariam a viro dimissam ducit, non moecharí, sed validum et 
licitum cum illa contrahere matrimonium. — Hoc autem admisso, 
sequitur, meliorem fore conditionem fornicariae, quam innocentis 
et castae uxoris; nam, iuxta hanc interpretationem, fornicariac di- 

missae, utpote a vinculo matrimonii solutae, novum inire connu- 
bium concederetur, quod innocenti iniuste dimissae denegaretur: 
sequitur, virum qui dimissam adulteram duceret, non moechari; 
moechari tamen eum qui duceret pudicam uxorem dimissam. — 
Atqui Christum Dominum lege sua sanctissima haec statuisse in- 
telligi nequit. — Ergo concludendum est illam sententiam: « et qui 
dimissam duxit, moechatur » non posse intelligi excipiendo di- 
missionem ob adulterium. — Ergo dici debet sententiam illam esse 
universalem; et Christum Dominum in textu citato, de dimis- 
sione uxoris a viro fornicationis causa loquentem, eamque conce- 
dentem, non solutionem vinculi matrimonialis spectare; sed solum 
separationem a thoro et a cohabitatione. 

Argumentum confirmatur ex toto verborum Christi contextu; 
culus hic est sensus: Omnis qui uxorem suam citra fornicationis 
causam dimittit, occasionem praebet, ut adultera fiat, s! post suam 
dimissionem alteri nupserit, sicut illa, quae ob causam fotnica- 
tionis dimissa fuit, adultera est, quia omnis, qui dimissam du- 
xerit, adulterium committit; et ideo vir uxorem suam absque for- 
nicationis causa repellens, quodammodo inchoat adulterium, quod 
per initum cum dimissa novum matrimonium consummatur. 
Contra vero vir, qui uxorem suam ob causam fornicationis a se 
repudiat, separat quidem se ab illa tamquam ab infideli consorte; 
adulterii tamen ipsius causa ct socius non efficitur, quippe iu- 
stissimam causam habet dimittendi uxorem a thoro et cohabita- 
tione; et ipsa, adulterium perpetrando, adulteram se fecit. At 
vir, qui ita dimissam ducit, adulterium ipsius continuat, cum 
non coniugalem societatem, sed adulterinum connubium cum 
eadem iniisse censendus sit, quia omnis qui dimissam ducit, adul- 
terat. 

Eodem pacto explicanda sunt verba Christi quae leguntur apud 
Matth. xix. 9.: « Dico autem vobis: Quia quicumque dimiserit 
uxorem suam, nisi ob fornicationem, et aliam duxerit, moechatur: 
et qui dimissam duxerit, moechatur ». — In his verbis exceptio 
« nisi ob fornicationem » , non respicit sequens incisum « el aliam 
duxerit », quasi viro licitum esset aliam ducere, si uxor commi- 
serit adulterium, et ob hanc causam dimissa fuerit; sed respicit 
praecedens incisum, scilicet, « quicumque dimiserit ». Itaque horum 
Christi verborum sensus est: quicumque dimiserit uxorem quoad 
thorum et cohabitationem perpetuo, — quod non licet nisi ob 

fornicationem, — moechatur, moechia aliena, quia uxori dimissae 
occasionem praebet moechandi; adeo ut, si ipsa cum alio viro 
deinde coniungatur, adulterium per hanc illicitam coniunctionem 
commissum, ei a quo sine iusta causa dimissa fuerat imputetur: 
ipse vero vir, si aliam duxerit, quacumque de causa, moechatur, 
moechia propria, quia, cum non fuerit a vinculo coniugali solutus, 
etiams1 licite ob fornicationem uxorem dimiserit, alteri mulieri 
adhaerendo, adulterii crimine se coinquinat. 

Hanc genuinam esse verborum Christi significationem, ostendit 
contextus. — Etenim cum accessissent Pharisaei ad Iesum « ten- 
tantes eum et dicentes, si licet homini dimittere uxorem suam 
quacumque ex ciusa »; respondit eis Iesus declarando matrimo- 
nium ex naturali sua institutione esse indissolubile ; ostendendo 
libellum repudii fuisse in lege Mosaica permissum ob duritiam 
cordis Hebraeorum; statuendo novam legem qua matrimonium 
ad primaevam suam institutionem revocabat, eamque ita confir- 
mabat, ut iam dissolvi ab homine omnino non posset. — Ergo, 
postquam haec dixerit, non potuit his aliis verbis immediate se- 
quentibus: «Dico autem vobis quia quicumque dimiserit uxorem 
suam, nisi ob fornicationem, et aliam duxerit, moechatur », con- 
cedere, pro casu fornicationis, facultatem viro dimittendi uxorem 
et matrimonium dissolvendi et ad novas nuptias convolandi. Hac 
in hypothesi, contrarium Christus se pracbuisset illi firmitati quam 
Deus ab initio in coniugio instituerat, quamque ipse Christus esse 
instaurandam, immo maiori firmitate stabiliendam in nova lege, 
declaraverat. — Permisit itaque Christus ob fornicationem uxorem 
dimittere, vinculo tamen coniugii permanente; ideoque permisit 
dimittere uxorem quoad thorum et cohabitationem. 

Nec dicatur: — Si exceptio, nis? ob fornicationem, referri. debet 
dumtaxat ad primum membrum sententiae, — quicumque dimiserit, — 
non etiam ad alterum, — et aliam duxerit, — et fornicatio est causa 
dimittendi quoad thorum, non vero quoad vinculum; ergo re- 
sponsio Christi non congruit interrogationi Iudaeorum: interro- 
gabant enim de dimissione quoad vinculum; quia agebatur de li- 
bello repudii, quo etiam vinculum solvebatur; et dimissio quoad 
thorum, si non erat eis prorsus incognita, saltem erat apud eos 
inusitata. 

Obiectioni respondetur negando sequelam; nam licet verba 
Christi, «quicumque dimiserit» etc. de dimissione quoad thorum 

accipiantur, egregie tamen in contextu congruunt quaestioni pro- 
positae. 

Et sane Christus qui abrogare volebat repudium, et matri- 
monii indissolubilitatem firmare, opportune omnino quaestioni 
propositae a Pharisaeis respondebat dicendo in nullo casu dissolvi 
coniugium; et fornicationem seu adulterium ex parte uxoris, 
praebere quidem marito ius eam dimittendi, sed ita ut per dimis- 
sionem vinculum coniugale non solvatur. 

Neque instent adversarii nostri, et dicant: sl! exceptio quae 
indicatur in verbis Christi respicit separationem a thoro, non dis- 
solutionem vinculi matrimonii, admitti debet, solam fornicationem 
esse causam dimittendi uxorem quoad thorum; — quod falsum 
est, aliae enim causae separationis dantur inter coniuges. 

Respondemus, fornicationem uxoris esse causam dimittendi 
eam absolute et perpetuo quoad thorum et cohabitationem, ita ut 
emendata etiam et reconciliationem volens, adhuc iure repelli 
possit: — sola ergo fornicatio uxoris (sub qua veniunt graviora 
in eodem genere peccata per quae fit divisio carnis) dat ius ad 
dimissionem absolute et antonomastice talem: et ideo Christus 
buius dimissionis causam assignavit solam fornicationem. 

Verum enimvero, quae hucusque exposuimus et demonstra- 
vimus, clarissime illustrantur ex aliis Evangelistis, Marco et Luca, 
et ex doctrina Pauli. 

In Evangelio Marci, x. narratur, sicut legimus apud Matthaeum 
evangelistam, Pharisaeos ad Dominum accessisse interrogantes an 
liceret viro uxorem dimittere; narratur etiam. Christum respon- 
dendo ostendisse, matrimonium iuxta primaevam et naturalem suam 
institutionem indissolubile, solutionem vero coniugii permissam 
in lege propter duritiam Iudaeorum; et declarasse, coniugium in 
nova lege fore indissolubile. Post haec prosequitur Marcus x. 10-12.: 
« Et in domo iterum discipuli eius de eodem interrogaverunt eum. 
Et ait illis: Quicumque dimiserit uxorem suam, et aliam. duxerit, 
adulterium committit super eam. Et si uxor dimiserit virum suum, 
et alii nupserit, moechatur ». — Christus ergo discipulis suis ite- 
rum de indissolubilitate coniugii interrogantibus, universaliter, 
nullam excipiendo causam, declarat, coniugium ob .dimissionem 
uxoris non posse solvi. 

Similiter apud Evangelistam Lucam, xvi. 18., legimus: « Omnis 
qui dimittit uxorem suam, et alteram ducit, moechatur, et qui dimis- 

sam a viro ducit, moechatur» : — ubi universalis iterum est propo- 
sitio Christi «omnis qui dimittit», et nullam admittit exceptionem. 

Praeterea, Paulus Apostolus in Epistola I. ad Cor. de matri- 
monii legibus tractans, ait vr. 39.: « Mulier alligata est legi quanto 
tempore vir eius vivit; quod si dormierit vir eius, liberata est: 
cui vult, nubat, tantum in Domino »: — quibus verbis absolute 
pronuntiat matrimonium christianorum consummatum nonnisi 
morte alterutrius coniugis solvi posse, quia illa lex « Erunt duo 
in carne una» et Quod Deus coniunxit, bomo non separet» ligat con- 
iuges ad invicem usque ad mortem. 

Quocirca Apostolus in eodem capite, agens de casu iustae 
discessionis mulieris a viro, de illa nempe discessione quae fit 
ob adulterium a viro commissum — par enim est quoad hanc rem 
ius utriusque coniugis in alterutrum, ut docet ver. 4. eiusdem 
capitis — non concedit sovum matrimonium ei qui discesserat; 
sed ex parte Domini, id est, repetens legem a Christo latam quae- 
que refertur in Evangeliis, praecipit vel reconciliationem. vel conti- 
nenliam. «Iis qui matrimonio iuncti sunt», inquit, «praecipio 
non ego, sed Dominus, uxorem a viro non discedere: quod si 
discesserit, manere innuptam, aut viro suo reconciliari ». 

Scripturae igitur Novi Testamenti apertissime docent, matri- 
monium inter Christianos contractum et consummatum numquam 
dissolvi posse, nisi per mortem. 

II. Ex doctrina Patrum eamdem veritatem demonstramus. Cum 
autem impossibile sit omnia eorum testimonia hic referre, et ad 
trutinam revocare, quaedam proferam ex insignioribus tum Grae- 
cis tum Latinis selecta, quae claritate sua summa circa omni- 
modam indissolubilitatem coniugii inter christianos consummati 
ostendant catholicam Traditionem. 

Itaque Clemens Alexandrinus, lib. 2. Stromatum, c. 23. in 
fine ait: « Quod autem consulit Scriptura uxorem ducere, et nec 
a coniugio unquam permittit. discedere, legem aperte constituit: * Non 
dimittes uxorem, praeterquam propter fornicationem '. Zdulterium 
autem existimat coniungi matrimonio, dum vivit alter ex. separatis. . . 
* Qui autem dimissam accipit uxorem, moechatur', inquit: *Si 
quis' enim *dimiserit uxorem, moechatur ipsam ', hoc est cogit 
eam moechari. Non solum autem qui dimisit est eius causa, sed 
etiam qui eam suscepit, praebens mulieri peccandi occasionem ; 
si enim non suscipiat, revertetur ad virum ». 

S. Basilius, regula 73. scribit: « Non licet viro, uxore dimissa, 
aliam ducere; neque fas est repudiatam a marito, ab alio duci 
uxorem ». 

S. Ambrosius, l. r. de Abraham, c. 7.: «Nulli licet scire mu- 
lierem », inquit, « praeter uxorem. Ideoque coniugii tibi datum 
est ius, ne in laqueum incidas et cum aliena muliere delinquas. 
Vinctus es uxori; noli quaerere solutionem, quia mon licet tibi, 
uxore vivente, uxorem ducere. Nam et aliam quaerere, cum habeas 
tuam, crimen est adulterii, hoc gravius quod putas peccato tuo 
auctoritatem lege [civili] quaerendam. Tolerabilior est, si lateat 
culpa, quam si culpae usurpetur auctoritas ». 

S. Ioannes Chrysostomus pluribus in locis evidens nobis of- 
fert testimonium: ex illis, brevitatis causa, solum referam quae 
in sermone de libello repudii scripsit: — «Igitur quaenam est lex 
illa, quam nobis Paulus posuit? * Mulier', inquit, *alligata est 
legi ': oportet igitur ut minime separetur vivente viro, neque alium 
superinducat maritum, neque secundas nuptias adeat. Et vide 
quanta cum diligentia verborum usus sit proprietate. Non enim 
dixit, cohabitet viro, quoad vixerit; sed, * mulier alligata est legi, 
quanto tempore vixerit vir illius": atque adeo, etiamsi libellum 
repudii det, etiamsi domum relinquat, etiamsi ad alium abeat, 
legi adstricta adulteraque est... Nam quemadmodum servi fugi- 
tivi, etiamsi domum herilem relinquant, catenam secum trahunt: 
ita et mulieres, etiamsi viros relinquant, legem habent pro catena 
se persequentem et adulterii accusantem, accusantem etiam eum 
qui duxerit, ac dicentem: adhuc superest maritus, et facinus hoc 
adulterium est. * Mulier enim adstricta est legi, quoad vixerit ma- 
ritus illius. Et omnis qui dimissam duxerit, moechatur. Quando 
igitur licebit illi secundas nuptias contrahere? Quando? Tunc, ubi 
a catena liberata fuerit, quando vir morietur... Ne mihi leges ab 
exteris conditas legas, praecipientes dari libellum repudii et di- 
velli. Neque enim iuxta illas 1udicaturus est te Deus in die illa, 
sed secundum eas quas ipse statuit ». 

Ad legem deinde Moysis accedens de libello repudii, subdit: 
« Quapropter et Christus Iudaeis rogantibus et dicentibus: * Quo- 
modo igitur Moyses permisit dare libellum repudii?' ostendens 
quod non contrariam suae legem ferens ita scripserit, dixit: * Moy- 
ses iuxta duritiam cordis vestri loquutus est, ab initio autem non 
erat sic; sed qui fecit ab initio, masculum et feminam fecit illos '. 

Si hoc bonum fuisset, inquit, non unum virum et unam mulie- 
rem fecisset, sed, uno Adam condito, duas fecisset mulieres, si 
quidem voluisset unam quidem eiici, alteram vero induci. Nunc 
vero ipso formationis modo legem induxit, quam ego nunc scribo. 
Et quaenam est illa? Haec utique. Eam sibi quisque uxorem servet 
semper, quam initio sortitus est. Haec lex antiquior, quam illa 
de libello repudii, et tanto quanto Adam ipso Moyse... Nam et 
qui dimiserit absque causa stupri, et qui eiectam vivente viro du- 
xerit, cum eiecta illa punientur. Propter quod oro, obsecro et 
supplico, ne viri mulieres eiiciant, neque mulieres viros relin- 
quant, sed audiant Paulum dicentem: * Mulier adstricta est legi, 
quanto tempore vixerit vir eius. Si autem dormierit vir, libera 
erit cui volet nubere, tantum in Domino '. Qualem enim habe- 
bunt veniam, qui, Paulo etiam secundas permittente nuptias post 
mortem coniugis, et tantam concedente copiam, ante mortem au- 
dent talia facere?» 

S. Hieronymus in Epistola ad Oceanum (77.) non alia ratione 
excusat Fabiolam, quae, dimisso marito, alteri iuxta facultatem a 
legibus Caesarum factam nupserat, quam quod Evangelicae legis 
vigorem ignoraverat. «Igitur et Fabiola», inquit, «quia persua- 
serat sibi, et putabat a se virum iure dimissum; nec Evangelii 
vigorem noverat, in quo nubendi universa causatio, viventibus 
viris, feminis amputatur, dum multa diaboli vitat vulnera, unum 
incauta vulnus accepit. Sed quid ego in abolitis et antiquis mo- 
ror, quaerens excusare culpam, cuius poenitentiam ipsa confessa 
est? » 

Et in Epistola 55. ad Amandum presbyterum ait: « Reperi 
iunctam epistolae et commentariolo tuo brevem chartulam, in 
qua haec indita ferebantur: Quaerendum ab eo, id est a me, 
utrum mulier, relicto viro adultero et sodomita, et alio per vim 
accepto, possit absque poenitentia communicare Ecclesiae, vivente 
adhuc eo, quem prius reliquerat. .. Responde itaque sorori, quae 
a nobis super suo statu quaerit, non nostram, sed Apostoli sen- 
tentiam: * An ignoratis fratres... Ergo vivente viro, adultera erit, 
si duxerit alterum virum ', et in alioloco: * Mulier alligata est ' etc. 
Omnes igitur causationes Apostolus amputans, apertissime defi- 
nivit, vivente viro adulteram esse mulierem, si alteri nupserit. 
Nolo mihi proferas raptoris violentiam, matris persuasionem, pa- 
tris auctoritatem, propinquorum catervam, servorum insidias atque 

contemptum, damna rei familiaris. Quamdiu vivit vir, licet adulter 
sit, licet sodomita, licet flagitiis omnibus coopertus, et ab uxore 
propter haec scelera derelictus, maritus eius reputatur, cui alterum 
virum accipere non licet. Nec Apostolus haec propria auctoritate 
decernit, sed Christo in se loquente, Christi verba sequutus est, 
qui ait in Evangelio: * Qui dimittit uxorem suam, excepta causa 
fornicationis, facit eam moechari; et qui dimissam acceperit, adulter 
est': Animadverte quid dicat: *qui dimissam acceperit, adulter est". 
Sive ipsa dimiserit virum, sive a viro dimissa sit, adulter est, qui 
eam acceperit... Ergo et ista soror, quae, ut dicit, vim passa 
est, ut alteri iungeretur, si vult corpus Christi accipere, et non 
adultera reputari, agat poenitentiam : ita dumtaxat, ut secundo 
viro, qui non appellatur vir, sed adulter, a tempore poenitentiae 
non copuletur ». 

S. Augustinus indissolubilitatem coniugii christiani ex professo 
tractat in libris « de coniugiis adulterinis », ubi Pollentio respondet 
qui de hac re interrogaverat et propensum se in hanc esse sen- 
tentiam ostenderat, nimirum, posse coniugem innocentem, dimisso 
coniuge adultero, inire novas nuptias. 

Itaque, libro t. operis citati, c. 8. S. Augustinus ait: «Si par 
forma est in utroque [coniuge], uterque moechatur, si se alteri 
iunxerit, etiam cum se a fornicante disiunxerit. Parem vero esse 
formam in hac causa viri atque mulieris, ibi ostendit Apostolus 
(quod saepe commemorandum est), ubi cum dixisset, * uxor non 
habet potestatem corporis sui, sed vir; adiecit atque ait, * Simi- 
liter et vir non habet potestatem corporis sui, sed mulier ' ». 

Et continuo c. 9. praecipuam difficultatem a Pollentio contra 
hanc doctrinam propositam refert, eique respondet. Licet proli- 
xam, subiiciam tamen hic S. Doctoris responsionem, quae mirifice 
rem illustrat. — « Cur ergo, inquis, interposuit Dominus causam 
fornicationis, et non potius generaliter ait, * Quicumque dimiserit 
uxorem suam et aliam duxerit, moechatur ', si et ille moechus est, 
qui dimissa fornicante muliere alteram ducit? Credo, quia illud 
quod maius est, hoc Dominus commemorare voluit. Maius enim 
adulterium esse quis negat, uxore non fornicante dimissa alteram 
ducere, quam si fornicantem quisque dimiserit, et tunc alteram 
duxerit? Non quia et hoc adulterium non est; sed quia minus 
est, ubi, fornicante dimissa, altera ducitur. Nam simili locutione 
usus etiam Apostolus Iacobus, ait: * Scienti igitur bonum facere, 

et non facienti, peccatum est illi (Iacobi rv.). Numquid ideo 
non peccatum est illi etiam qui nescit bonum facere, et ideo non 
facit? Utique peccatum est; sed hoc gravius, si etiam sciat et non 
faciat: nec illud ideo nullum, quia minus. Ut ergo eodem modo 
utrumque dicamus: sicut quicumque dimiserit uxorem, excepta 
causa fornicationis, et aliam duxerit, moechatur; ita quicumque 
scit bonum facere, et non facit, peccat. Sed quemadmodum hic 
recte dici non potest, Ergo si nescit, non peccat: sunt enim etiam 
peccata ignorantium, quamvis minora quam scientium; ita nec 
illic recte dici potest, Ergo si causa fornicationis dimiserit, et 
aliam duxerit, non moechatur: est enim moechatio eorum etiam, 
qui alias ducunt, relictis propter fornicationem prioribus; sed uti- 
que minor quam eorum qui non propter fornicationem dimittunt, 
et alteras ducunt. Potest quippe, sicut dictum est, * Scienti bo- 
num facere, et non facienti, peccatum est illi; eodem modo et 
illud dici, Dimittenti uxorem sine causa fornicationis, et aliam 
ducenti, moechatio est illi. Quemadmodum igitur si dixerimus, 
Quicumque mulierem a marito praeter causam fornicationis di- 
missam duxerit, moechatur, procul dubio verum dicimus ; nec ta- 
men ideo illum qui propter causam fornicationis dimissam du- 
xerit, ab hoc crimine absolvimus, sed utrosque moechos esse mi- 
nime dubitamus: ita eum qui praeter causam fornicationis uxo- 
rem dimiserit et aliam duxerit, moechum pronuntiamus; nec ideo 
tamen eum qui propter causam fornicationis dimiserit, et alteram 
duxerit, ab huius peccati labe defendimus. Ambos enim, licet al- 
terum altero gravius, moechos tamen esse cognoscimus. Neque 
enim quisquam ita est absurdus, ut moechum neget esse qui du- 
xerit eam quam maritus propter causam fornicationis abiecit, cum 
moechum dicat eum qui duxerit eam quae praeter causam for- 
nicationis abiecta est: sic ergo isti ambo sunt moechi. Unde cum 
dicimus, Quicumque mulierem praeter causam fornicationis a viro 
dimissam duxerit, moechatur; de uno quidem ipsorum dicimus, 
nec tamen ideo moechari negamus eum qui eam duxerit, quam 
propter causam fornicationis maritus dimiserit: ita cum ambo sint 
moechi, et ille scilicet qui dimiserit uxorem suam praeter causam 
fornicationis et aliam duxerit, et ille qui propter causam forni- 
cationis uxore dimissa se alteri copulaverit; profecto quando de 
uno eorum legimus, non ita intelligere debemus, quasi ex hoc 
alter moechus negatus sit, quod alter expressus sit ». 

« Sed si hoc Evangelista Matthaeus, qui, expressa una specie, 
alteram tacuit, facit ad. intelligendum difficile; numquid non alii 
generaliter idipsum ita complexi sunt, ut de utroque posset in- 
telligi? Nam secundum Marcum sic scriptum est: * Quicumque di- 
miserit uxorem suam, et alteram duxerit, adulterium committit 
super eam; et si uxor dimiserit virum suum, et alii nupserit, 
moechatur' (Marc. x. 11. 12.). Secundum Lucam sic: * Omnis 
qui dimittit uxorem suam, et alteram ducit, moechatur; et qui 
dimissam a viro ducit, moechatur ' (Luc. xvi. 18.). Qui ergo nos 
sumus, ut dicamus, Est qui moechatur, uxore sua dimissa alte- 
ram ducens, et est qui hoc faciens non moechatur, cum Evan- 
gelium dicat omnem moechari qui hoc facit? Proinde si quicum- 
que hoc fecerit, id est, omnis qui hoc fecerit, ut uxore sua di- 
missa alteram ducat, moechatur; sine dubitatione ibi sunt ambo, 
et qui praeter causam fornicationis, et qui propter causam for- 
nicationis dimittit uxorem. Hoc est enim, * Quicumque dimiserit": 
hoc est, *Omnis qui dimittit! ». 

III. Concilia doctrinam catholicam quam defendimus procla- 
mant. Eliberitanum an. 313. can. 9. statuit: « Fidelis femina, quae 
adulterum maritum reliquerit fidelem et alterum ducit, prohibea- 
tur ne ducat; si autem duxerit, non prius accipiat communionem, 
nisi, quem reliquerit, prius de saeculo exierit, nisi forte necessitas 
infirmitatis dare compulerit ». Milev. II. seu potius Carthag. an. 418. 
C. I7. ait: « Placuit ut secundum evangelicam et apostolicam di- 
sciplinam neque dimissus ab uxore, neque dimissa a marito al- 
teri coniungantur; sed ita maneant, aut sibimet reconcilientur. 
Quod si contempserint, ad poenitentiam redigantur». Arelatense I. 
an. 349. can. IO. inquit: «De his, qui coniuges suas in adulterio 
deprehendunt, et iidem sunt adolescentes fideles, et prohibentur 
nubere, placuit, ut in quantum possit, consilium eis detur, ne 
viventibus uxoribus suis, licet adulteris, alias accipiant»: ideo 
autem Concilium dicit, exhortatione magis quam praecepto tales 
urgendos esse, quia tunc per leges civiles impune licebat eis alia 
inire coniugia. Idem, non tamen instar consilii fidelibus suadetur, 
sed velut lex certa iniungitur in Conc. Herdfortiensi an. 672. in An- 
glia, can. 10.; in Foroiuliensi an. 791. c. r0.; Parisiensi VI. an. 829.1.5. 
cap.2.; Nannetensi an. 895. c. 12., et Bituricensi an. 1031. can. 16. 

Quare iuxta perpetuam Ecclesiae traditionem Eugenius IV. 
in Decreto pro Armenis, approbante Concilio Florentino, decla- 

ravit: « Quamvis autem ex causa fornicationis liceat thori sepa- 
rationem facere, non tamen aliud matrimonium contrahere fas 
est, cum matrimonii legitime contracti vinculum perpetuum sit ». 

IV. Ratio demum a priori omnimodae indissolubilitatis matri- 
monii fidelium consummati est institutio Christi, qui per matri- 
monium contractum inter baptizatos et consummatum significari 
voluit sui per incarnationem cum Ecclesia coniunctionem, quae 
omnino indissolubilis est; numquam enim Verbum dimittet hu- 
manitatem quam assumpsit. 

Defensores solubilitatis matrimonii christiani, saltem in casu 
adulterii, multa undique collecta congerunt ut ostendant hanc 
fuisse doctrinam in Ecclesia a Patribus traditam, et in praxim 
deductam. | | 

Distinctim ea perpendere hic non vacat: — sufhcit, ut difh- 
cultatibus respondeatur, tenere sequentia: 1. — Ex illis quae obii- 
ciuntur, quaedam sunt spuria, et quaedam alia catholicae veritati 
testimonium indubium reddunt, si rite perpendantur. 2. — Insu- 
per et alia sunt quae, nullatenus thesim a nobis propugnatam 
impugnant, cum nonnisi verba Salvatoris referant et inculcent, 
quin tamen dicant ea esse intelligenda ut adversarii nostri con- 
tendunt. 3. — Quidam Patres, quandoque loquentes de novo con- 
iugio licite contracto post dimissionem coniugis ob adulterium, 
ad leges civiles tunc vigentes solum alludunt. 4. — Testimonia in 
quibus dicitur matrimonium adulterio rumpi, dissociari aut. divelli, 
et in eo casu licere divortium, vel repudium , non impetere veri- 
tatem quam defendimus: eae enim locutiones ambiguae sunt, cum 
necessario dissolutionem vinculi coniugalis significare non debeant, 
et intelligi merito possint de separatione a thoro et cohabitatione, 
praesertim si de separatione perpetua sermo sit. 5. — Si haec 
omnia, ut fieri debet, seponantur, ex testimoniis omnibus ab ad- 
versariis coacervatis supererunt pauca tantum dubiae significatio- 
nis, et sequioris aetatis canones aliqui Conciliorum particularium, 
aut statuta quaedam quae ad summum probarent his vel illis in 
locis subinde hac de re abusus nonnullos irrepsisse. 


Il. — Dk SACRAMENTIS. 45 


706 DE MATRIMONIO. 


S III. 


De indissolubilitate matrimonii rati, sed non consummati. 


Matrimonium a christianis contractum et carnali copula con- 
summatum omnimoda gaudet, ut demonstravimus, indissolubilitate. 
At non ita iudicandum est de matrimonio quod ratum quidem 
est, sed nondum consummatum; hoc enim coniugium quandoque 
dissolvi potest, idque in thesi quam subiicimus, demonstrabitur. 


THESIS X. 


Matrimonium, quod ratum est tantum, solvitur quoad comugale «in- 
culum per solemnem alterius coniugum. in. Religione approbata pro- 
fessionem, et etiam. per dispensationem a Summo Romano Pontifice, 
gravi id exigente causa, concessam. 


Prima pars thesis enuntiat veritatem de fide credendam, ut patet 
ex definitione lata in Concilio Tridentino, sessione 24. can. 6. 
his verbis: «Si quis dixerit, matrimonium ratum, non consum- 
matum, per solemnem religionis professionem alterius coniugum 
non dirimi; anathema sit ». 

Idem vero multo ante Concilium Tridentinum tempore de- 
claravit Alexander III. an. 1180. scribens Archiepiscopo Salerni- 
tano (Decr. l. 3. tit. 32. c. 2.): «Verum post consensum legi- 
timum de praesenti, licitum est alteri, altero etiam repugnante, 
eligere monasterium, (sicut sancti quidam de nuptiis vocati fue- 
runt) dummodo carnalis commixtio non intervenerit inter eos: 
et alteri remanenti (si communitus continentiam servare noluerit) 
licitum est ad secunda vota transire. Quia cum non fuissent una 
caro simul effecti, satis potest unus ad Deum transire, et alter 
in seculo remanere ». 

Et Innocentius III. anno r2ro. in Epistola Decretali Ar- 
chiepiscopo Lugdunensi missa (Decr. tit. cit. cap. 14.) statuit: 
«Nos nolentes a praedecessorum nostrorum vestigiis declinare, 
qui respondere consulti, antequam matrimonium sit per car- 
nalem copulam consummatum, licere alteri coniugum, relicto 
inconsulto, ad religionem transire, ita quod reliquus ex tunc 

vandum ». 

Quibus Decretis aperte dicitur doctrinam et praxim de solu- 
tione coniugii rati per solemnem professionem religiosam alterius 
coniugum ante saeculum XII. in Ecclesia extitisse; immo ab ipsa 
aetate apostolica, nam Pontifices quorum -verba retulimus, absque 
ulla determinatione temporis, absolute dicunt se id quod tradunt 
a suis praedecessoribus accepisse. 

Praeterea hanc in Ecclesia viguisse fidem de solutione matri- 
monii rati exempla iam a primis christianae religionis saeculis, 
quoad rem praesentem nobis exhibita, indubie ostendunt. Etenim 
apud ecclesiasticos scriptores citantur facta eorum qui prima nu- 
ptiarum nocte, quin matrimonio usi fuerint, coniugem deserue- 
runt, ut sese Deo penitus consecrarent; et haec facta a Patribus 
summis laudibus commendantur. Commendari vero non potuis- 
sent si vinculum coniugale per professionem religiosam solutum 
non fuisset; nam in hac hypothesi a) derelictio coniugis fuisset 
laesio iuris coniugis derelicti P) et Patres, si consummatum fuisset 
matrimonium, derelictionem illam non permisissent nisi comparte 
libere consentiente. 

Hic autem notetur, matrimonium ratum et non consumma- 
tum, minime solvi per ingressum alterius coniugum in -religio- 
nem, sed solum per eius solemnem professionem, quae in reli- 
gione a Sancta Sede approbata fieri debet. Hinc matrimonium 
ratum non dirimitur per votum simplex castitatis, neque per su- 
sceptionem ordinis sacri, neque per vota emissa in Congregatione 
quae non sit Religio a S. Sede approbata. — Conceditur a iure 
coniugibus bimestre ad deliberandum de ingressu religionis, quo 
cempore non tenentur reddere debitum. 

Secunda pars thesis statuit conclusionem quae licet controversa 
olim fuerit inter theologos, nunc tamen certa est. Quin etiam 
saeculo elapso Benedictus XIV. scribebat (Quaestion. can. 479.): 
« Nullam de potestate Summi Pontificis moveri amplius posse 
quaestionem in eo quod attinet ad dispensandum super matri- 
monio rato et non consummato, cum hodie opinio affirmativa 
sit communis inter theologos et canonistas, et in praxi sit rece- 
pta, uti notorium est ». 

Potestas autem Summi Pontificis ad dispensandum, gravi oc- 
currente causa, in matrimonio rato, probatur ex eo ipso quod 

hac potestate saepe usi sint Romani Pontifices; nam si ita saepe 
egerunt, indubium est eos ad id faciendum accepisse a Christo 
Domino potestatem. Nefas enim est dicere Summos Pontifices 
potestatem usurpasse quam eis Christus non concesserat, et sa- 
cramento matrimonii iniuriam irrogasse, et adulteria saepe per- 
misisse. j 

Quod autem ab aliquot saltem saeculis in matrimoniis ratis 
Summi Pontifices dispensaverint, constat quoad Martinum V. et 
Eugenium IV. ex S. Antonino; quoad Paulum III. et Pium IV. 
ex auctoritate Navarri; quoad eorum successores ex auctoritate 
Benedicti XIV., necnon omnium recentiorum theologorum et ca- 
nonistarum, inter quos P. Perrone, qui (de Mat. l. 5. sect. 2. 
C. 6. a. 4.) ait: «ego quoque certo novi plures eiusmodi dispen- 
sationes factas fuisse a Pontificibus Pio VIL, Gregorio XVI., 
Pio IX., ut omittam non paucas resolutiones Congregationum 
Concilii et SS. Inquisitionis de petenda a Pontifice dispensatione 
illis in causis in quibus casus ita agitatus est». 

Responsa quaedam Alexandri III., et Innocentii III. fuerunt 
sane olim allata ab eis qui asserebant matrimonium ratum dispen- 
satione Summi Pontificis non posse dissolvi; sed ea Decreta rem 
de qua agimus non attingunt. Ibi enim Pontifices commemorati 
non dieunt utrum a Christo concessa eis fuerit potestas necne 
ad dissolvendum, gravi causa occurrente, matrimonium ratum; 
sed solum statuunt — quod ultro fatemur — matrimonium ratum 
non posse a comiugibus dissolvi, si casus religiosae professionis 
excipias; nec admittendum esse id quod quibusdam aliquando 
visum fuerat, matrimonium nempe ratum per aliud subsequens 
matrimonium consummatum dirimi posse. 

ScHoLION. — Circa ius quo matrimonium ratum per. solemnem 
religionis professionem — dirimitur, triplex adest sententia theolo- 
gorum. 

Prima quam, duce S. Thoma, Bellarminus et alii tenent, ex 
jure nalurali repetit illam dissolutionem coniugii rati. Etenim 
iure naturae licitum esse dicunt de statu minus perfecto ad per- 
fectiorem transire, si id fieri possit absque alterius detrimento: 
iam vero statu coniugii perfectior est religionis status; poterit 
ergo ab uno ad alium transitus fieri, quando id fiat sine ullius 
detrimento: porro nullum detrimentum pati qui derelictus est, 
matrimonio nondum consummato, patet ex eo quod nullum af- 

feratur soboli damnum, quae non existit; nullum uxori, quae 
virgo permanet, nec ullam hac de causa infamiam subit; aliunde 
ius par est in utroque, proinde nulli fit hoc discessu iniuria. — 
Praeterea «ante carnalem copulam », ait S. Thomas (Suppl. 
q. 61. a. 2. in corp.), «est inter coniuges tantum vinculum spi- 
rituale; sed post eam etiam est inter eos vinculum carnale. Et 
ideo sicut post carnalem copulam matrimonium solvitur per mor- 
tem carnalem; ita per ingressum religionis, vinculum quod est 
ante carnalem copulam solvitur: quia religio est quaedam mors 
spiritualis, qua aliquis seculo moriens vivit Deo ». 

Verum, adversus hanc sententiam obiicitur: 1r. — Status reli- 
gionis perfectior quoque est statu coniugali, etiam post matri- 
monii consummationem; neque tamen dirimitur matrimonium 
consummatum per solemnem religionis professionem. Nec dicas 
discrimen esse, quod si solveretur coniugium post consumma- 
tionem, fieret iniuria vel proli, vel parti derelictae: contingere 
quippe posset ut revera nulli fieret iniuria, si nempe et nulla 
esset proles suscepta, et accederet mutuus consensus utriusque 
coniugis, volenti enim non fit iniuria. 2. — Vinculum matrimonii 
non est incompatibile cum vinculo religionis, ut patet in eis 
qui post consummatum matrimonium religiohem ingrediuntur et 
professionem solemnem emittunt, manente vinculo coniugali: ergo 
nulla ratio inveniri potest in professione solemni religiosa, sola 
et per se inspecta, quae ostendat matrimonium ratum per eam 
solvi. 3. — Si professio religiosa et matrimonium essent incom- 
patibilia, potius professio subsequens irritari deberet ex matri- 
monio antecedenti, nam contractus prius initus impedit sequen- 
tem incompatibilem sibi. 4. — In voto simplici castitatis et a for- 
tiori in nuncupatione votorum castitatis, paupertatis et obedien- 
tiae in Congregatione, quae non sit religio a S. Sede approbata, 
mors quaedam spiritualis occurrit, nec tamen per eam dirimitur 
matrimonium ratum et non consummatum. 5.— Mors quae in 
professione religiosa occurrit, vera non est, sed metaphorica: ideo- 
que non apparet ratio cur dissolveret matrimonium, nisi id con- 
cessisset auctor ipse matrimonii et omnium rerum Dominus ac 
Dominator. 

Secunda sententia, quam non pauci cum Bue amplexi 
sunt, tenet matrimonium ratum per solemnem religionis profes- 
sionem dissolvi ex ture ecclesiastico. 

At, contra eam arguitur I. ex indissolubilitate quae iuxta na- 
turalem matrimonii institutionem competit matrimonio non so- 
lum post sed etiam ante consummationem, 2. ex eo quod indis- 
solubilitas competit matrimonio rato, ratione sacramenti. Utraque 
enim ratio indissolubilitatis requirit ut nonnisi ex i&re. divino pro- 
fessio religiosa solvat matrimonium ratum .et nondum consum- 
matum. 3. Praeterea, si ex potestate Ecclesiae constitutum fuit 
ut professio solemnis religionis hunc effectum produceret, nempe, 
solveret coniugium ratum et non consummatum, in eiusdem Ec- 
clesiae potestate erit hunc ipsum effectum professioni religiosae 
amplius non attribuere. Id autem contrarium videtur definitioni 
latae a Concilio Tridentino sess. 24. c. 6., cui subesse aliquando 
falsitas omnino repugnat. Canon 6., quem superius citavimus, ita 
se habet: «Si quis dixerit, matrimonium ratum, non consumma- 
tum, per solemnem professionem. religiosam alterius coniugum 
non dirimi; anathema sit ». 

Quapropter tertia sententia, quam Benedictus XIV. post San- 
chez aliosque propugnavit, quam recentiores theologi communius 
sequuntur, quamque ut probabiliorem et nos seligimus, docet so- 
lutionem vinculi matrimonii rati ob professionem religiosam re- 
petendam esse ex iwre divino. — Nec obiiciatur: solemnitas pro- 
fessionis religiosae habetur ex iure ecclesiastico; ergo et ipsa vis 
quae in solemni religionis professione habetur ad dirimendum 
matrimonium ratum, oritur ex iwre ecclesiastico. — Negatur enim 
haec illatio; potuit namque Christus statuere ut professio reli- 
giosa dirimeret quidem matrimonium, sed nonnisi vestita condi- 
tionibus ab Ecclesia requisitis: ac proinde licet solemnitas pro- 
fessionis sit ab Ecclesia, prout ab ea determinatae fuerunt con- 
ditiones quae professionem religiosam solemnem redderent, non 
ideo sequitur Ecclesiam professioni religiosae dedisse vim solvendi 
coniugium ratum. Dicimus itaque Christum, ex iure divino, sta- 
tuisse matrimonium ratum dirimi, si fieret ab uno coniugum pro- 
fessio religiosa solemnis; et reliquisse Ecclesiae determinandum 
quibus solemnitatibus fieri deberet haec professio: Ecclesiam so- 
lemnis huius professionis conditiohes determinasse; et illis positis, 
ex ipsa Christi institutione, ex iure divino, dirimi matrimonium. 

Concludamus ergo et teneamus matrimonium ratum esse qui- 
dem indissolubile tum ratione sui ab intrinseco, tum dispositione 
divina generali ab extrinseco; attamen dissolubile esse dispositione 





ART. VIII. — DE INDISSOLUBILITATE MATRIMONII. 711 


divina, nempe ab extrinseco, per solemnem alterius coniugis pro- 
fessionem religiosam, et per dispensationem pontificiam, extraor- 
dinaria ad id tributa a Deo auctoritate, qua utitur Pontifex, gra- 
vibus causis occurrentibus: — si hos casus excipias, in quibus 
non homo, sed Deus solvit coniugium, nec coniuges privata au- 
ctoritate, nec alius quispiam ulla de causa possunt matrimonium 
christianorum ratum solvere. 


ARTICULUS NONUS 


De potestate Ecclesiae in matrimonium. 


Contractum matrimonii a Christo Domino ad dignitatem sa- 
cramenti evectum subiici potestati Ecclesiae, ex hucusque dictis 
plane deducitur. Hac potestate Ecclesia statuere potest non solum 
impedimenta probibentia, seu quae reddunt illicitam, quamvis va- 
lida sit, matrimonii celebrationem; id enim omnes facile conce- 
dunt: — sed etiam impedimenta matrimonium dirimentia; seu ap- 
ponere contractui matrimonii conditiones quarum defectu contra- 
hentes inhabiles fiant ad legitimum consensum praestandum, ideo- 
que ad matrimonium valide contrahendum. Hac eadem potestate 
Ecclesia iudicare debet de omnibus causis, quae vel validitatem 
matrimonii.et existentiam vinculi coniugalis spectant; vel matri- 
monium antecedunt et ad illud immediate ac per se disponunt, 
ut sunt sponsalia; vel matrimonium subsequuntur et ab eius exi- 
stentia pendent, ut sunt causae de legitimitate prolis, aut de coniu- 
gum separatione. 

Quam indicavimus potestatem Ecclesiae in matrimonium 
aperte Concilium Tridentinum sess. 24. declaravit cann. 3. 4. 12. 
his verbis: 

Can. 3. — « Si quis dixerit, eos tantum consanguinitatis et 
affinitatis gradus, qui Levitico exprimuntur, posse impedire ma- 
trimonium contrahendum et dirimere contractum; nec posse Ec- 
clesiam in nonnullis illorum dispensare, aut constituere, ut plures 
impediant et dirimant; anathema sit ». 

Can. 4. — «Si quis dixerit, Ecclesiam non potuisse consti- 
tuere impedimenta matrimonium dirimentia, vel in iis constituen- 
dis errasse; anathema sit ». 

Can. 12. — «Si quis dixerit, causas matrimoniales non spe- 
ctare ad iudices ecclesiasticos; anathema sit ». 

Hi canones damnabant Novatorum errorem, qui postquam 
matrimonio dignitatem sacramenti denegaverant, illud non esse 
iurisdictioni Ecclesiae subiectum contendebant. 

Eumdem errorem initio saeculi XVII. docuit Marcus Anto- 
nius de Dominis, insignis apostata, qui in lib. 5. de Republica 
Christiana c. r1., asseruit ad solos principes saeculares pertinere 
leges ferre quae matrimonium dirimant, non vero ad Ecclesiam, 
nisi forte ex indulgentia principum. 

Eodem saeculo Launoius, in opere de Regia in matrimonium 
potestate, sententiam illius apostatae adoptavit atque defendit: 
canones vero 3. et 4. a Concilio Tridentino editos de matrimonii 
impedimentis esse disciplinares non dogmaticos, et in eis Ecclesiae 
nomine designari saeculares principes, quorum dumtaxat aucto- 
ritate Ecclesia impedimenta matrimonium dirimentia statuere pot- 
est autumavit. 

Haec interpretatio canonum 3. 4. Tridentinae Synodi statim 
ac in lucem prodiit ab omnibus vere catholicis refutata fuit: — 
et in omnibus Conciliis Provincialibus, quae pene ubique loco- 
rum celebrata fuerunt, canones illi tamquam dogmatici habiti fue- 
runt, explosa etiam ut prorsus absurda significatione a  Launoio 
attributa voci Ecclesiae, quae in eisdem canonibus adhibetur. 

Profecto nomine Ecclesiae significatam in eis fuisse ecclesia- 
sticam auctoritatem supremam ad regendos omnes Christifideles 
divinitus constitutam, nimirum Summum Romanum Pontificem 
vel cum eo Concilium Oecumenicum, nullus, nisi evidentissimae 
veritati oculos claudat, negare unquam potest. Et re quidem vera 
ibi sermo est de Ecclesia docente quae errare non potest: — de 
Ecclesia cuius potestas declarabatur ad statuenda impedimenta 
matrimonium dirimentia contra Novatorum placita, qui eam pote- 
statem in Ecclesiae Summis Pastoribus, seu in Romanis Ponti- 
ficibus adesse negabant: — de Ecclesia, seu de ecclesiastica su- 
prema auctoritate, quae in ipso Tridentino Concilio novum im- 
pedimentum  clandestinitatis constituit, quaeque noluit principibus 
acquiescere postulantibus ut matrimonia filiorumfamilias contra 
parentum voluntatem inita irritaret. 

Quod autem canones 3. et 4. sessionis 24. sint dogmatia, 
patet tum ex forma ipsa canonum, «Si quis dixerit» ; — tum ex 

scopo Concilii, quod per illos voluit « baereses et errores exter- 
minare » ; — tum ex distinctione facta insessione 24. de qua agi- 
mus, inter doctrinam de sacramento matrimonii, cui adnectuntur 
canones citati, et Decretum de reformatione matrimonii ; in quo De- 
creto impedimentum clandestinitatis statuitur, et quaedam alia 
impedimenta coarctantur; — tum demum ex catholicorum theo- 
logorum consensu, et ex Conciliis particularibus post Tridentini 
aetatem celebratis, ut supra monuimus. 

Perversam Novatorum doctrinam circa impedimenta dirimentia 
matrimonii et causas matrimoniales, ab apostata de Dominis et 
a Launoio eius sectatore defensam, libentissime adoptaverunt at- 
que in praxim quoad poterant deducere saeculo elapso curave- 
runt iurisperiti, canonistae et theologi non pauci, praesertim in 
Austria in Galliis et in Italia. 

Eam pariter Synodus Pistoriensis, sub Scipione de Riccis, 
anno 1786. congregata, palam profiteri non est verita, statuens 
ad supremam potestatem civilem originarie spectare ius consti- 
tuendi impedimenta matrimonii dirimentia, et ius illud cum iure 
dispensandi esse connéxum. Hinc eadem Synodus Leopoldum 
Magnum Etruriae ducem rogavit, ut e numero impedimentorum 
tolleret cognationem spiritualem ac publicam honestatem, atque 
ad secundum gradum restringeret cognationem et affinitatem ex 
quacumque coniunctione provenientem. Praeterea declaravit spon- 
salia legum civilium praescripto omnino esse subiecta. 

— Verum, Pius VI. tam perniciosos errores gladio apostolicae 
auctoritatis confodit in celeberrima Constitutione « Auctorem Fi- 
dei» data 28. Aug. 1794. In ea tres sequentes Synodi proposi- 
tiones, quae ad rem nostram pertinent, damnavit: 

58. « Propositio, quae statuit, sponsalia proprie dicta actum 
mere civilem continere, qui ad matrimonium celebrandum dis- 
ponit, eademque civilium legum praecripto omnino subiacere; 
quasi actus disponens ad sacramentum non subiaceat sub hac 
ratione iuri Ecclesiae: falsa, iuris Ecclesiae quoad effectus etiam 
e sponsalibus vi canonicarum sanctionum profluentes laesiva, di- 
sciplinae ab Ecclesia constitutae derogans ». 

59. « Doctrina Synodi asserens, * ad supremam civilem po- 
testatem dumtaxat originarie spectare, contractui matrimonii ap- 
ponere impedimenta eius generis, quae ipsum nullum reddunt 
dicunturque dirimentia ; quod ius originarium praeterea dicitur cum 

iwre dispensandi essentialiter connexum ; subiungens, *supposito as- 
sensu vel conniventia principum, potuisse Ecclesiam iuste con- 
stituere impedimenta dirimentia ipsum contractum matrimonii '; 
quasi Ecclesia non semper potuerit ac possit in christianorum 
matrimoniis iure proprio impedimenta constituere, quae matrimo- 
nium non solum impediant, sed et nullum reddant quoad vin- 
culum, quibus christiani obstricti teneantur etiam in terris infi- 
delium, in eisdemque dispensare: canonum 3. 4. 9. 12. sessionis 24. 
. Concilii Tridentini eversiva, haeretica ». 

60. « Item rogatio Synodi ad potestatem civilem, ut * e nu- 
mero impedimentorum tollat cognationem spiritualem atque illud, 
quod dicitur publicae honestatis, quorum origo. reperitur in col- 
lectione Iustiniana'; tum ut *restringat impedimentum affinitatis 
et cognationis, ex quacumque licita aut illicita coniunctione pro- 
venientis, ad quartum gradum iuxta civilem computationem per 
lineam lateralem et obliquam; ita tamen, ut spes nulla relinqua- 
tur dispensationis obtinendae'; quatenus civili potestati ius attribuit 
sive abolendi, sive restringendi impedimenta Ecclesiae auctoritate 
constituta vel comprobata; item qua parte supponit, Ecclesiam 
per potestatem civilem spoliari posse iure suo dispensandi super 
impedimentis ab ipsa constitutis vel comprobatis: libertatis ac po- 
testatis Ecclesiae subversiva, Tridentino contraria, ex haereticali 
supra damnato principio profecta ». 

Summi Pastoris vocem utinam omnes fideliter audivissent! 
Sed non defuerunt rebelles, qui saeculo elapso et nostra etiam 
aetate sive doctrina, sive praxi Ecclesiae auctoritatem in matri 
monium vehementer impugnarent. 

Eorum errores Pius IX. iterum damnavit in Syllabo, propo- 
sitionibus quas subiungimus: 

68. « Ecclesia non habet potestatem impedimenta matrimonium 
dirimentia inducendi, sed ea potestas civili auctoritati competit, 
a qua impedimenta existentia tollenda sunt ». 

69. « Ecclesia sequioribus saeculis dirimentia impedimenta in- 
ducere coepit, non iure proprio, sed illo iure usa, quod a civili 
potestate mutuata erat ». 

70. « Tridentini canones qui anathematis censuram illis in- 
ferunt qui facultatem impedimenta dirimentia inducendi Ecclesiae 
negare audeant, vel non sunt dogmatici vel de hac mutuata po- 
testate intelligendi sunt ». 

71. « Tridentini forma sub infirmitatis poena non obligat, ubi 
lex civilis aliam formam praestituat, et velit hac nova forma in- 
terveniente matrimonium valere ». 

His igitur praenotatis, ad vindicationem catholicae veritatis sit 


THESIS XI. 

Ecclesia ex potestate qua. pollet in. matrimonium, ius babet. statuendi 
impedimenta matrimonium dirimentia, et iudicandi omnes causas 
mairimoniales quae coniugii vinculum respiciunt. Haec autem. po- 
ieslas Ecclesiae competit iure. proprio; immo tam propria ipsi cst, 
ut ei soli competat, nullatenus vero supremae auctoritati civili. 


-. Prima pars thesis, quae affirmat in Ecclesia potestatem statuendi 
impedimenta matrimonium dirimentia, de fide est, ut constat ex 
ean. 4. sess. 24. Concilii Tridentini, superius commemorato, et 
sic probatur: 

I. Ecclesia potestatem habet ea omnia statuendi quae pertinent 
ad rectam sacramentorum administrationem. — Sed statuere im- 
pedimenta matrimonium dirimentia pertinet ad rectam sacramenti 
administrationem. — Ergo Ecclesia haec impedimenta statuendi 
potestatem habet. 

Maior ex Tractatibus de Ecclesia et de Sacramentis in. Genere 
patet. 

Minor constat: nam matrimonium Christianorum est sacra- 
mentum, ideoque cum determinantur conditiones requisitae ut 
valide matrimonium contrahi possit, determinantur conditiones 
requisitae ad conficiendum et suscipiendum sacramentum iuxta 
Christi Domini institutionem; quod sane pertinet ad rectam sa- 
cramenti administrationem. 

Nec dicatur, Ecclesiae sacramentorum administrationem esse 
commissam, sed ita ut non possit eorumdem sacramentorum n4u- 
lare substantiam: mutaret autem sacramenti substantiam si impe. 
dimenta matrimoniym dirimentia auctoritate sua statueret; nam 
efhceret, ut consensus qui ante constitutionem impedimenti va- 
lidus erat, post inductum impedimentum invalidus fieret ad ma- 
trimonium constituendum. | 

Respondetur, substantiam sacramenti nullo pacto mutari per 
impedimenta quae statuuntur ab Ecclesia; manent enim, post in- 

ductum impedimentum, materia et forma sacramenti matrimonii 
ut antea erant immutatae, prout nempe consistunt in actibus con- 
trahentium quibus sibi mutuo ius in corpora ad usum coniugalem 
tradunt et acceptant. 

Sed hi actus, ut patet, supponunt personas habiles ad con- 
trahendum: quocirca si hae personae non adsint, contractus ma- 
trimonialis sane non mutatur, nec mutantur materia et forma sa- 
cramenti quod in contractu consistit, attamen contractus celebrari 
nequit, adeoque sacramentum matrimonii confici nequit. — Porro 
impedimentum dirimens determinat conditiones, quarum defectu 
personae habiles non sunt ad contrahendum, vel — quod in idem 
incidit — conditiones quae cum verificantur reddunt personas in- 
habiles ad contrahendum: — non mutat ergo contractum matri- 
monii et sacramentum, sed quando adest, impedit quominus con- 
tractus perfici valeat, et sacramentum confici, ministrari et suscipi 
queat; facit enim ut in illis conditionibus, quando adest impedi- 
mentum, non adsint personae habiles ad contrahendum. 

2. Ecclesia illa potestate gaudet qua frequentissime in re gra- 
vissima usa est saltem, ut constat, a saeculo IV. Sed potestate 
statuendi impedimenta matrimonium dirimentia, Ecclesia certo usa 
est saltem a saeculo IV. — Ergo. 


Maior est apertissima ex doctrina de infallibilitate, et sanctitate 


Ecclesiae. 

Minor ex plurimis documentis ecclesiasticis demonstratur. Quae- 
dam subiiciam ad exemplum. 

Conciltum Neocaesariense, an. 314. can. 2. statuit: « Femina, 
si duobus fratribus nupserit, extrudatur usque ad mortem. Sed in 
morte, propter humanitatem, si dixerit quod ubi convaluerit solvet 
matrimonium, habebit poenitentiam ». 

S. Basilius, eodem saeculo IV. Ep. 199. ad Amphilochium, 
can. 22. de impedimento raptus loquens, ait: « Qui ex raptu 
mulieres habent, siquidem aliis iam desponsas abripuerint, ante 
admittendi non sunt, quam ab eis ablatae sint et eorum qui- 
bus ab initio desponsae erant potestati redditae, utrum eas velint 
accipere, an desistere. Si quis autem vacantem acceperit, auferre 
quidem oportet, suisque restituere, et ipsorum voluntati permit- 
tere, sive sint parentes, sive fratres, sive quivis alii puellae mo- 
deratores ». 

Et can. 23. S. Basilius afhnitatis impedimentum attingens, ir- 

ritum declarat esse matrimonium eius qui viduam fratris sui ducit 
uxorem, nec non illorum qui duas sorores uxores ducunt, vel 
illarum quae duobus fratribus nubunt; citatque epistolam, quam 
ipse S. Doctor ea de re scripserat ad Diodorum, cuius (Epist. 169.) 
haec sunt verba: « Primum itaque, quod in eiusmodi rebus ma- 
ximum est, morem nostrum obiicere possumus, ut vim legis ha- 
bentem, eo quod nobis a viris sanctis traditae sint regulae. Mos 
autem ille est eiusmodi, ut si quis impuritatis vitio aliquando 
victus in illicitam duarum sororum coniunctionem inciderit, neque 
id matrimonium existimetur, neque omnino in Ecclesiae coetum 
admittantur, priusquam a se invicem dirimantur ». 

Concilium Carthaginense IV. sub finem eiusdem saeculi ce- 
lebratum, cap. 104., « Viduas quae religiositatem mutaverunt », 
notari ait, « adulterii crimine, si devotionem, quam Deo sponte, 
non coactae obtulerunt, libidinosa corruperint voluptate, atque 
ad secundas nuptias transitum fecerint ». 

S. Leo Magnus, saeculo V., Ep. 12. al. 84. ad Anastasium 
Thessalonicensem episcopum, cap. 4.: « Nec subdiaconis qui- 
dem », inquit, « connubium carnale conceditur: ut et qui ha- 
bent, sint tamquam non habentes, et qui non habent, permaneant 
singulares ». 

Et Epist. 67. alias 2. ad Rusticum Narbonensem episcopum, 
cap. 4. de conditionis impedimento scribit: « Nuptiarum autem 
foedera inter ingenuos sunt legitima, et inter aequales». Et cap.6.: 
« Ancillam a thoro abiicere, et uxorem certae ingenuitatis acci- 
pere, non duplicatio coniugii, sed profectus est honestatis ». 

S. Gregorius Magnus, saeculo VI., libri 6. Epist. r. ad For- 
tunatum Episcopum Neapolitanum, in causa impedimenti diri- 
mentis sententiam pronuntiat, et mulierem quamdam, quam ma- 
ritus dimiserat ob conditionem servitutis tempore coniugii (ut 
obiiciebat) dissimulatam, marito restitui, ab eoque coniugali affectu 
tractari decernit, quia probata fuerat illius libertas, nullaque ser- 
vilis in ea macula inventa. 

Idem S. Gregorius, Ep. 119. lib. 7. Virgilium et Syagrium 
Gallicanos episcopos arguit, quod Syagriae, quae vitam religio- 
sam professa fuerat, posteaque marito violenter sociata, defensio- 
nem ut bonos Pastores decebat, non suscepissent. « Quid enim 
dicturi », inquit, « quamve rationem futuro estis iudici reddituri, 
quos stupri solutio non commovit, quos ad defendendum favor 

nequaquam religiosi habitus excitavit, quos ad tutandam pudicitiae 
integritatem sacerdotalis consideratio non erexit? Vel nunc ergo 
neglectus ad memoriam redeat, huius recordatio culpae sollicite 
et officii vestri consideratio ad praedictae mulieris vos adhorta- 
tionem impellat. Et ne forte per tempus transisset in voluntatem 
necessitas, lingua illi vestra medela sit, atque admonentibus vobis, 
orationibus operam det, de memoria lamenta poenitentiae non 
recedant, Redemptori nostro cor poenitens exhibeat, et castitatis 
damna, quam ei corpore servare non licuit, fletu resarciat». Duplex 
impedimentum dirimens in ea coniunctione intercessisse S. Gre- 
gorius significat, violentiae scilicet atque voti. 

Insuper Ep. 31r. lib. 12. ad Augustinum Episcopum et An- 
glorum Apostolum, plura circa matrimonii impedimenta statuit, 
atque declarat, praesertim in responsione ad sextam et septimam 
interrogationem. « Quaedam » , inquit, «terrena lex in romana 
republica permittit, ut sive fratris, sive sororis, seu duorum fra- 
trum germanorum, vel duarum sororum filius et filia misceantur. 
Sed experimento didicimus, ex tali coniugio sobolem non posse 
succrescere. Et sacra lex prohibet cognationis turpitudinem re- 
velare. Unde necesse est, ut iam tertia vel quarta generatio fi 
delium licenter sibi iungi debeat. Nam secunda, quam diximus, 
a se omni modo debet abstinere. Cum noverca autem misceri, 
grave est facinus. ....... Cum cognata quoque misceri prohi- 
bitum est, quae per coniunctionem priorem caro fratris facta est ». 

Saeculo VII. Ecclesia Graeca in Concilio Trullano, can. 55. 
spiritualis affinitatis impedimentum adstruit. « Quoniam », inquit, 
«spiritualis necessitudo seu affinitas, corporum coniunctione maior 
est; in nonnullis autem locis cognovimus quosdam, qui ex sancto 
et salutari baptismate infantes suscipiunt, postea quoque cum ma- 
tribus illorum viduis matrimonium contrahere, statuimus ut in 
posterum nihil fiat eiusmodi. Si qui autem post praesentem ca- 
nonem hoc facere deprehensi fuerint, i quidem primo ab hoc 
illicito matrimonio desistant, deinde et fornicatorum poenis sub- 
iiciantur ». Canone 54. irrita matrimonia declarat cum patrui filia, 
sive consobrina, vel patris et filii cum matre et filia, vel cum dua- 
bus sororibus, vel matris et filiae cum duobus fratribus; vel duo- 
rum fratrum cum duabus sororibus. 

S. Zacharias, saeculo VIII. impedimenta a praecedentibus Pon- 
tificum et Synodorum Decretis constituta confirmat Epist. 7. ad 

Pipinum Maiorem Domus, et ad Episcopos, Abbates, Proceresque 
Francorum, capp. 18. 20. 21. 22. 26. 27. 

Idem S. Zacharias, anno 743. in Concilio Romano I. c. 15. 
declarat archiepiscopos et reges Germaniae epistolas misisse « pe- 
tentes apostolica praecepta qualiter liceat eis coniugia copulare et 
quomodo debeant observare ». 

Demum saeculo IX. S. Nicolaus I. in Responsis ad Consulta 
Bulgarorum, cap. 2. spiritualis affinitatis impedimentum confirmat, 
et c. 39. consanguinitatis et affinitatis impedimenta ex sacris ca- 
nonibus et praesertim ex S. Zachariae Decretis iudicanda esse prae- 
scribit: «Sacri vero canones, et praecipue Zachariae Summi Prae- 
sulis Decreta quid hinc promulgent, episcopo vestro vobis explo- 
randum relinquimus ». 

Et haec ad plenissimam demonstrationem potestatis ab Ecclesia 
exercitae in statuendis impedimentis matrimonium dirimentibus 
abunde sufhciant. 

Secunda pars thesis, de fide tenenda, declarat causas omnes 
matrimoniales quae vinculum coniugale respiciunt tribunali Ec- 
clesiae subiectas esse et ab eiusdem Ecclesiae auctoritate esse de- 
finiendas. 

Prob. r1. Ex prima parte thesis, mox vindicata: etenim ille 
habet ius cognoscendi causas vinculum matrimonii spectantes , 
easque decidendi, ad quem pertinet statuere conditiones, quibus 
servatis validus est contractus matrimonialis. — Sed ex modo dictis 
ad Ecclesiam pertinet has statuere conditiones. — Ergo. 

2. Ecclesia ius habet decidendi controversias quae sacramenta 
spectant eorumque validam administrationem. — Sed causae ma- 
trimoniales quae respiciunt vinculum coniugale, sacramentum 
utique spectant, eiusque administrationem, nam vinculum coniugale 
inter christianos coniuges exurgere nequit nisi per validum con- 
tractum matrimonialem qui semper inter illos sacramentum est. 
— Ergo. | 

Hinc Pius VI. Epistola data 16. Sept. 1788. Episcopum Mo- 
tulensem, qui tamquam delegatus regius pronuntiaverat in causa 
matrimoniali, gravissimis his verbis monet: « Accipe nunc, ven. 
frater, paternam illius vocem qui, ut probe nosti, cum misera- 
tione divina in Cathedra Petri sedeat, ius habet suprema Christi 
ipsius auctoritate sibi collatum docendi et confirmandi; ita enim 
comparati animo sumus, ut et amanter tecum agere, teque be- 

nigne commonefacere velimus, quo errorem inspicias im quem es 
misere prolapsus, atque illum quamprimum corrigere in animum 
inducas. Tua itaque isthaec sententia hoc nomine indigna pror- 
sus est, utpote quae multis de causis irrita est atque inanis , et 
actum prae se fert scandali plenum, ecclesiasticae iurisdictioni in- 
iuriosum, et a nemine forsan antehac tentatum unquam aut ex- 
cogitatum ». 

Et continuo prosequitur: « Dogma etenim fidei est, ut matri- 
monium, quod ante adventum Christi nihil aliud erat nisi indis- 
solubilis quidam contractus, illud post Christi adventum evaserit 
unum ex septem. legis evangelicae sacramentis a. Christo Domino | in- 
stitutum, quemadmodum adversus haereticos et impios homines 
saeculi insanientes sacrum Concilium Tridentinum sub anathe- 
matis poena definivit. Hinc fit ut ad solam Ecclesiam, cui tota 
de Sacramentis est cura concredita, ius omne ac potestas perti- 
neat suam assignandi formam huic contractui, ad sublimiorem 
sacramenti dignitatem evecto, ac proinde de matrimoniorum va- 
liditate aut invaliditate iudicium ferre; quod tam planum est atque 
perspicuum, ut sancta et universalis Synodus, cupiens occurrere te- 
meritati eorum qui scripto et verbo asseruerunt, ut etiam nunc multi 
a$serunt, ab Ecclesiae catbolicae sensu. et ab. Apostolorum temporibus 
probata" consuetudine. aliena, peculiarem alium canonem addendum 
sibi esse duxit, quo universum declararet atque sanciret ut, sí quis 
dixerit causas matrimoniales non. spectare ad iudices ecclesiasticos, ana- 
thema. sit ». 

Deinde commemorat quorumdam effugium qui « verba huius 
. canonis captiose interpretantes, illud defendendum susceperunt; 
ut, quoniam Tridentini Patres hac dicendi formula usi non fuerint: 
ad solos iudices ecclesiasticos, aut: omnes causas matrimoniales, pote- 
statem reliquerint iudicibus laicis cognoscendi saltem causas ma- 
trimoniales quae sunt meri facti ». Sed protinus addit: « scimus 
etiam hanc captiunculam et fallax hoc cavillandi genus omni fun- 
damento ;destitui. Verba enim canonis ita generalia sunt, omnes 
ut causas comprehendant et complectantur. Spiritus vero sive ratio 
legis adeo late patet, ut nullum exceptioni aut. limitationi locum re- 
linquant: si enim hae causae non alia ratione pertinent ad unum 
Ecclesiae iudicium, nisi quia contractus matrimonialis est vere et 
proprie unum ex septem legis evangelicae sacramentis, sicut haec 
sacramenti ratio communis est otnibus causis matrimonialibus, ita 

omnes hae causae spectare unice debent ad iudices ecclesiasticos, 
cum eadem sit ratio in omnibus, ut concors est canonistarum 
sententia, ne iis quidem exceptis quos minime favere Ecclesiae 
iuribus satis superque eorum scripta demonstrant ». 

3. lus iudicandi causas omnes quae matrimoniale vinculum 
spectant pertinere ad Ecclesiam constat ex ipso exercitio perpetuo 
iuris. Quin loquar de Apostolo Paulo, qui de quaestionibus ad 
matrimoniale vinculum pertinentibus tractat in Epist. I. ad Cor. vit. 
iam a primis Ecclesiae saeculis innumera documenta occurrunt 
quae ad eius tribunal matrimoniales causas fuisse delatas aperte 
demonstrant. Testimonia pro prima parte thesis citata valent 
etiam pro re praesenti; — quibus unum tantum addam, illud 
nempe Sancti Ignatii Martyris, qui obiit saec. IL, an. 107. Scri- 
bens enim ad S. Polycarpum, num. 5.: « Decet vero », inquit, 
« ut sponsi et sponsae de sententia episcopi coniugium faciant, 
ut nuptiae secundum Dominum sint et non secundum cupidi- 
tatem ». 

Tertia pars thesis statuit. potestatem, quam hucusque vindica- 
vimus competere Ecclesiae iure proprio, ac divinitus ei collato, non 
ex concessione sive tacita sive expressa Principum: — et de fide 
tenenda est, prout declaravit Pius VI. in damnatione propositio- 
nis 59. Synodi Pistoriensis superius a nobis citata, et significatum 
fuit in. definitionibus Conc. Trid. sess. 24. 

Probatur autem haec pars thesis ex dictis. Etenim Ecclesia, 
ut demonstravimus, potestate de qua agimus gaudet quia ius habet 
statuendi ea quae pertinent ad rectam sacramentorum dispensatio- 
nem: iam vero Ecclesia hoc ius accepit non a potestate civili, sed 
a Christo Domino. — Ergo. 

Praeterea Ecclesia potestate statuendi conditiones ad valide et 
licite contrahendum coniugium, et avocandi ad se causas omnes 
matrimoniales, semper usa est tamquam sibi ex iure divino pro- 
pria. — Ergo. | | 

Antecedens constat, nam ea potestate usa est Ecclesia sub 
principibus infidelibus et haereticis; quandoque contra Statuta 
et Constitutiones imperiales; declarando suum ius ad statuendas 
conditiones quibus coniugia christianorum legitime celebrentur; 
declarando nullius vigoris decisiones in causis quae spectabant 
vinculum coniugale latas ex auctoritate potestatis civilis. — De- 
mum Ecclesia potestate sua in matrimonium ita usa est, ut ipsi 

principes et imperatores agnoverint independentem ipsius Eccde- 
Siae auctoritatem, usquedum aperta rebellione eam non impu- 
gnaverint. 

Quod autem a Concilio Tridentino definitum fuerit hanc po- 
testatem Ecclesiae iure proprio non ex concessione principum com- 
petere, patet; nam, ut arguit Pius VI. in Epistola ad Archiepi- 
scopum electorem Trevirensem, data 2. Feb. 1782. « notum est 
quod can. 3. sess. 24. definitum est, posse Ecclesiam constituere 
ut plures gradus impediant ac dirimant. Cum ergo nullo unquam 
tempore dogma fidei falsum fuisse potuerit aut esse possit, ne- 
cesse est ut ab Ecclesiae origine et omni anteacto tempore verum 
fuerit, et omni consequenti aetate verum futurum sit, Ecclesiam 
ea quae a Concilio asseritur potestate pollere. At si tacita saltem 
principum requireretur ad eam habendam potestatem concessio, 
sequeretur illud primis Ecclesiae temporibus, sub principibus ni- 
mirum ethnicis, verum esse non potuisse, neque hoc tempore 
verum esse posse illis in locis in quibus Christi fideles degunt sub 
infidelium dominatione; et si ob aliquam, ut vocant, rationem 
status, principes, revocata ea, quae obtenditur, indulgentia et con- 
cessione, abrogare sancita ab Ecclesia impedimenta valerent, fieri 
posset ut verum esse desineret quod a Tridentino definitum est; 
idque portenti existeret, ut aliquando dicendum foret Ecclesiam 
non posse, quod Ecclesiam posse Spiritus Sanctus Oecumenicae 
Synodi oraculo declaravit ». 

Quarta pars tbesis statuitur. contra nonnullos theologos et cz- 
nonistas, ut Petrum Sotum, Thomam Sanchez, Drouinium, Tour- 
nely, Collet, aliosque qui utrique potestati, ecclesiasticae nempe 
et politicae, auctoritatem tribuerunt statuendi impedimenta chri- 
stianorum coniugium dirimentia. 

Probamus itaque adversus eos nulla saeculares principes, aut 
quamlibet supremam laicam potestatem, autoritate pollere in ma- 
trimonium relate ad ea quae vinculum coniugale attingunt. 

1. Id primo evincimus ex declarationibus Pontificiis et. ex prax 
Ecclesiae. — Audivimus Pium VI. hac de re scribentem ad episco- 
pum Motulensem. : 

Similiter Benedictus XIV., in litteris datis 9 Feb. 1749. Hen 
rico Cardinali Duci Eboracensi, declaravit legem a laico principe 
conditam nullam vim habere in matrimoniis. Idem Pontifex, in 
opere « de Synodo », l. 8. cap. 12. n. 6., citans legem Leonis 

Imperatoris, qua matrimonia sine benedictione sacerdotis contracta 
irritabantur, illico adnotavit: « Verum haec Constitutio cum a 
principe laico prodierit, non potuit matrimonii validitatem, quoad 
forum conscientiae, infringere ». 

Ipsa Tridentina Synodus in sessione 24. Decreto « Tam:tsi » 
solemniter hanc veritatem. promulgavit cum dixit « clandestina 
matrimonia, libero contrahentium consensu facta, rata et vera esse 
matrimonia, quamdiu Ecclesia ea irrita non fecit ». 

Et ante Concilii Tridentini aetatem Ecclesia tum verbis, tum 
factis nullum ius in ea quae matrimonii vinculum spectant sae- 
culares potestates habere saepe ostendit, cum leges ab ipsis hac 
de re latas correxit aut penitus abrogavit, ex. gr., circa matrimo- 
nium inter vitricum et uxorem privigni, aut inter novercam et 
maritum privignae, circa matrimonium viduae ante elapsum an- 
num à morte mariti, circa matrimonium inter raptorem et ra- 
ptam, etc. 

2. Ex consectariis doctrinae oppositae. Si enim potestati civili tri- 
buitur auctoritas in matrimonium relate ad ea quae spectant vin- 
culum, sequitur idem, nempe vinculum, regi posse legibus con- 
trariis, ideoque posse simul, secundum idem, esse validum et non 
esse; sequitur posse potestatem laicam contradicere statutis ab 
Ecclesia circa impedimenta matrimonium dirimentia, quae ex iure 
divino Ecclesia statuit et in quibus constituendis, ut definitum est 
can. 4. sess. Concil. Trid., errare non potuit. — Quae profecto 
admitti nequeunt. 

3. Ex matrimonio ipso. Nam matrimonium in lege nova est 
sacramentum: immo sacramenti ratio ita matrimonio inest in 
lege nova, ut inter christianos matrimonium verum, ex quo vin- 
culum coniugale exurgat, non possit contrahi, quod non sit sa- 
cramentum. 

| Sed nulla prorsus auctoritas inest in principe laico, quicumque 
sit, circa sacramenta et rectam eorum administrationem, ideoque 
nulla in eo inest auctoritas ad determinandas conditiones quibus 
personae habiles sint ad matrimonium celebrandum necne, vel ad 
iudicandas causas quae validam sacramenti matrimonii admini- 
strationem spectant. — Ergo. 

Nec dicant adversarii, matrimonium esse contractum et sacra- 
mentum; ac proinde auctoritatem laicam, etsi potestatem non ha- 
beat circa sacramentum, posse nihilominus matrimonium attin- 

gere in iis quae validitatem suam et vinculum spectant, cum possit 
circa conditiones requisitas ad valide contrahendum leges ferre. 

Effugium istud arripi nequit ab adversariis, posita demonstra- 
tione superius facta de identitate reali inter contractum a chri- 
stianis celebratum et sacramentum: — ex ea enim sequitur vali- 
ditatem sacramenti necessario iis attingi quae validitatem contractus 
matrimonialis attingunt; ideoque illam solam potestatem ius habere 
ad statuendas conditiones spectantes validitatem contractus matri- 
monialis inter christianos celebrandi, quae ius habeat ad statuendas 
conditiones ut a legitimis ministris recte et iuxta Christi institu- 
tionem sacramentum matrimonii administretur. 

Sed ulterius progredientes, ostendamus nullatenus prodesse 
adversariis matrimonium sub ratione contractus tantum conside- 
rare, nam, etiamsi a ratione sacramenti praescindamus — ab ea 
tamen praescindi non potest cum agitur de christianorum matri- 
monio — in contractum ipsum matrimonii, quod non sit sacra- 
mentum, nullam omnino de se principes saeculares, seu supremi 
societatis politicae rectores, auctoritatem habent. 

Id autem evidenter apparebit si discrimen maximum conside- 
retur quod intercedit inter contractum matrimonii et alios con- 
tractus potestati civili subiectos. — S1 origo spectetur, contractum 
matrimonialem ab ipso Deo auctore naturae ante omnem politi- 
cam societatem institutum fuisse patebit; si natura huius contra- 
ctus inspiciatur, constabit eum esse ab aliis contractibus humanis 
omnino diversum; cum pro obiecto habeat ipsam personam hu- 
manam a natura veluti in duos sexus divisam quae per matrimo- 
nium integratur; cum consensum requirat, qui a nulla humana 
auctoritate suppleri potest; cum a voluntate contrahentium ir 
fieri pendeat, ita ut ii qui contraxerant, numquam auctoritate 
propria illum dissolvere valeant: — si relationes huius contractus 
cum societate civili animadvertantur, facile apparebit eum esse fun- 
damentum societatis domesticae, ideoque natura sua antecedere 
societatem civilem: — si demum relationes eiusdem contractus 
cum Deo scrutentur, manifestum erit, eum esse rem omnino sa- 
cram, quae speciali quadam ratione Deo hominem coniungit; per 
matrimonium enim homo fit minister Dei in productionem alte- 
rius hominis, seu iliius qui ad imaginem Dei creatus, ordinatur 
ad Deum adorandum et perpetuo in adeptione finis ultimi glo- 
rificandum. 

Hinc matrimonium est utique contractus naturalis, et contractus 
spiritualis, ut eum appellat Angelicus; sed procul dubio non est 
contractus mere civilis. 

Quod Pius Papa VI. in Epistola ad Carolum episcopum Agrien- 
sem data rr. Iulii 1789. expressis verbis animadvertit: « Fallitur », 
inquit, « quisquis existimat.....matrimonium, dummodo absit 
ab eo ratio sacramenti, non esse nisi contractum mere civilem, 
atque adeo .civili potestate solubilem. Quod secus est; nam... 
matrimonium non est contractus mere civilis, sed est contractus 
naturalis divino iure ante omnem civilem societatem institutus et 
firmatus; qui etiam hoc insigni discrimine differt ab alio quocum- 
que mere civili contractu, quod in eo genere civili consensus certis 
de causis interdum per legem suppleatur: in matrimonio vero 
nulla humana potestate suppleri consensus valeat ». 

Obiicies: — Deus matrimonii naturam ac proprietates determi- 
navit, at quaedam etiam quae vinculum coniugale attingere possunt 
indeterminata reliquit, idcirco haec ab auctoritate publica sunt de- 
terminanda. 

Respondemus: — Utique ex voluntate Dei haec ab auctoritate 
publica sunt determinanda; sed a quanam auctoritate? Non ab au- 
ctoritate politica, propter rationes nuper expositas; verum ab au- 
ctoritate religiosa, quam Deus ipse ab initio societatis humanae 
constituit, quaeque sacrum ac religiosum contractum matrimonii 
nomine Dei moderare unice potest, ita ut omnis legislatio vin- 
culum matrimoniale attingens, a Deo ipso sive immediate, sive 
mediate per sacram auctoritatem, proficiscatur. 

Instabis: — ergone nulla prorsus auctoritas potestati politicae 
relicta erit circa connubia, quae cum bono ac prosperitate civitatis 
terrenae intime connexa sunt; à quibus pax et concordia inter 
cives maxime pendet? 

Respondemus: — non hoc contendimus, sed ut quod Caesaris 
est, Caesari tribuatur, et quod est Dei Deo. Multa sunt extrinseca 
connubio quae ei accidunt, et cum eo connectuntur, nimirum dos, 
haereditates, iura successionis, legitimitas aut illegitimitas prolis 
in foro civili, admissio aut exclusio a publicis officiis et alia hu- 
lusmodi. Circa haec legislator civilis statuat, debita cum subor- 
dinatione a supremo spirituali regimine; de his decernat ut bono 
et prosperitati societatis civilis consulatur; sed ea quae vinculum 
coniugale spectant attingere non praesumat. 

Haec, non alia, doctrina fuit quam tradiderunt ab initio Patres, 
quamque Concilium Lateranense I. an. 1123. can. 5. sancivit, di- 
cens: « Coniunctiones consanguineorum fieri prohibemus, quo- 
niam eas et divinae et saeculi prohibent leges. Leges enim divinae 
hoc agentes, et eos qui ex eis prodeunt, non solum eiiciunt, sed 
maledictos appellant; leges vero saeculi, infames tales eos vocant 
et ab haereditate repellunt ». 

Eamdem doctrinam S. Thomas aperte proposuit et illustravit. 

In Quodlibeto V. a. 15. Angelicus Doctor ait: « Ecclesia in 
his quae ad matrimonium pertinent tripliciter se habet. Uno qui- 
dem modo per modum iudicantis...... Alio modo se habet per 
modum prohibentis et punientis, et hoc quidem impedit matr:- 
monium contrahendum, sed non dirimit iam contractum. ... Tertio 
modo se habet per modum statuentis, quod fit solum. auctoritate 
Sumini Pontificis, et secundum hoc personae aliquae redduntur il- 
legitimae ad contrahendum, ita quod si etiam contrahunt, matri- 
monium dirimitur ». 

Et in 4. sent. dist. 42. q. 2. a. 2. loquens de impedimento 
adoptionis ait: « Lex divina illas praecipue personas a matri- 
monio excludit quas necesse erat cohabitare; ne, ut Rabbi Movses 
dicit, si ad eas liceret carnalis copula, facilis pateret concupiscen- 
tiae locus, ad quam reprimendam matrimonium est ordinatum. 
Et quia filius adoptatus versatur in domo patris adoptantis, sicut 
filius naturalis, ideo legibus humanis prohibitum est inter tales 
matrimonium contrahi ; e! talis probibitio est per Ecclesiam approbata. 
Et inde babetur quod legalis cognatio matrimonium. impediat. » — In 
responsione autem ad 4. addit: « Prohibitio legis humanae non 
sufficeret ad impedimentum matrimonii, nisi interveniret Ecclesiae 
auctoritis, quae idem etiam interdicit ». 

Ex his planus fit sensus verborum quae in eodem libro 4. 
dist. 34. q. I. art. i. ita leguntur: «; Matrimonium in quantum 
est in officium naturae, statuitur lege naturae; in quantum est 
sacramentum, statuitur iure divino; in quantum est in ofhicium 
communitatis, statuitur lege civili. Et ideo ex qualibet dictarum 
legum potest aliqua persona effici ad matrimonium illegitima ». 
S. Doctor, prout spectat legem civilem, loquitur ibi de illegiti- 
mitate in facie societalis civilis, non de illegitimitate ad ipsum vin- 
culum coniugale contrahendum; lex enim civilis, ut declaravit 
postea, dist. 42. q.72. a. 2. mox citato, non posset de se illam 


ART. IX. — DE POTESTATE ECCLESIAE IN MATRIMONIUM. — 727 
illegitimitatem constituere. Et eodem sensu in Summa Contra 
Gentes, lib. 4. c. 78., dixi: « Generatio humana ...... in quan- 
tum, ordinatur ad. bonum politicum. subiacet ordinationi legis ci- 
vilis ». 

Nora. — Impedimenta matrimonium impedientia, seu prohi- 
bentia quatuor sunt hoc versiculo comprehensa, 

Ecclesiae vetitum, tempus, sponsalia, votum. 


Impedimenta vero dirimentia quindecim numerantur: 


Error, conditio, votum, cognatio, crimen, 
Cultus disparitas, vis, ordo, ligamen, honestas, 
Aetas, affinis, si clandestinus, et impos, 
Raptave sit mulier, nec parti reddita tutae: 
Haec socianda vetant connubia, facta retractant. 


Circa impedimenta tum impedientia, tum dirimentia, declara- 
tiones quaeras in libris Theologiae Moralis. 


ARTICULUS DECIMUS 


De praestantia coelibatus. 


Magnum equidem sacramentum est matrimonium, quod ab 
initio Deus ut naturae auctor instituit, et Christus Dominus in 
nova lege fecit signum collativum gratiae sanctificantis; sed statu 
coniugali praestantior est coelibatus qui suscipitur virtutis amore 
et ad spiritualia bona unice consectanda. 

Hanc veritatem, de fide tenendam, Concilium Tridentinum 
definivit contra Novatores, sessione 24. can. IO., his verbis: «Si 
quis dixerit, statum coniugalem anteponendum esse statui virgi- 
nitatis, vel coelibatus, et non esse melius ac beatius manere in 
virginitate aut coelibatu quam iungi matrimonio; anathema sit ». 

Subiicitur ergo. 


THESIS XII. 


Statu. matrimoniali praestantior est. virginitatis status, aut. coelibatus. 


Prob. r. Ex Scripturis. — Etenim Christus Dominus, ut legi- 
mus apud Matth. xix. 12., postquam dixerat esse eunuchos qui ex 
utero matris ita nati sunt, aliosque qui facti sunt tales ab homi- 
nibus, addidit: « et sunt eunuchi, qui seipsos castraverunt propter 

regnum coelorum. Qui potest capere capiat ». Quibus verbis ma- 
 nifeste significavit, coelibatum amore virtutis susceptum esse con- 
iugio praeferendum, quamvis ad illum suscipiendum non detur 
praeceptum, sed consilium. 

Paulus Apostolus hac de re scribens I. ad Corinth. vit. 25-28. 
ait: « De virginibus autem praeceptum Domini non habeo: con- 
silium autem [ex parte ipsius Domini] do, tamquam misericor- 
diam consecutus a Domino, ut sim fidelis. Existimo ergo, hoc 
bonum esse propter instantem necessitatem, évec Goa &vayxnv, 
quoniam bonum [est homini sic esse. Alligatus es uxori? Noli 
quaerere solutionem. Solutus es ab uxore? Noli quaerere uxorem. 
Si autem acceperis uxorem, non peccasti. Et si nupserit virgo , 
non peccavit... ... Qui sine uxore est, sollicitus est, quae Domini 
sunt, quomodo placeat Deo. Qui autem cum uxore est, sollicitus 
est, quae sunt mundi, quomodo placeat uxori, et divisus est. Et 
mulier innupta, et virgo cogitat, quae Domini sunt, ut sit sancta 
corpore et spiritu. Quae autem nupta est, cogitat, quae sunt mundi, 
quomodo placeat viro......Igitur et qui matrimonio iungit vir- 
ginem suam, bene facit: et qui non iungit, melius facit ». Et ite- 
rum statim: «Mulier.....si dormierit vir eius, liberata est: cui 
vult, nubat, tantum in Domino. Beatior autem erit, si sic per- 
manserit secundum meum consilium: puto autem, quod et ego 
Spiritum Dei habeam ». — Paulus ergo, Spiritu Dei plenus, docet 
virginitatem m4trimonii statui esse anteponendam, et coelibatum 
coniugio esse meliorem ac beatiorem « propter instantem neces- 
sitatem »; — id est, non propter illius tantum aetatis necessita- 
tem et peculiares illius temporis circumstantias, sed propter ne- 
cessitatem quae omnes coniugatos premit, et impedit quominus 
divino servitio unice se devoveant. 

Quare et in Apocalypsi xix. 3. 4. praemium singulare promit- 
titur eis qui virginitatem coluerunt: « Et cantabant quasi canti- 
cum novum ante sedem, et ante quatuor animalia et seniores; et 
nemo poterat dlcere canticum, nisi illa centum quadraginta quatuor 
millia, qui empti sunt de terra. Hi sunt, qui cum mulieribus non 
sunt coinquinati: virgines enim sunt. Hi sequuntur agnum, quo- 
cumque ierit. Hi empti sunt ex hominibus primitiae Deo et 
Agno ». 

Prob. 2. Ex unanimi doctrina Patrum , qui maximis laudibus 
virginitatis statum cumulaverunt. — Ex innumeris pene testimoniis, 

quae citari possent, pauca, in quasdam veluti classes collecta, hic 
depromam. 

4) Patres docent virgines prae coniugatls gloriosius nomen 
habere et excellentius in coelo praemium. 

Ita S. Clemens I. Romanus, Epistola r. ad Virgines, cap. 4. 
ait: « Cuiuscumque sexus virginibus asseritur nomen multo cla- 
rius quam honor ex filiis et filiabus procedens, eisque promittitur 
sublimior habitationis locus; nec ipsis comparandi sunt coniuges, 
licet sanctitate eximii, et quorum thorus fuit immaculatus. Locus 
enim in quo habitabunt, non tantum electis omnibus commune 
regnum coelorum est, sed pars ipsorum cum Sanctis Angelis est, 
ut nobilius et excellentius quod elegerunt vitae genus remune- 
retur ». 

b) Patres docent virginitatis statum ad angelicam dignitatem 
evehere humanam naturam. 

Ita S. Ioannes Chrysostomus, de Virginitate cc. 10. r1.: « Bo- 
numo», inquit, «est virginitas; et ego consentio; ac matrimonio 
etiam melior, et hoc confiteor. Et si placet, quanto etiam melior 
sit addam; quanto coelum terra, quanto hominibus angeli. Imo 
ut fortius aliquid dicam, etiam amplius. Nam angeli etsi nec du- 
cunt uxores, nec ducuntur, at non sunt carne et sanguine coa- 
gmentati, non in terris commorantur, non libidinum aestus sen- 
tiunt, non cibi aut potus indigent, non suavi cantu deliniri, non: 
liberali forma, aut alio eius generis ullo flecti possunt; sed sicut 
summo meridie coelum, nulla affectum nube purum spectatur, 
ita et illorum naturae, a libidine quietae, illustres ac perlucidae 
maneant oportet. Humanum autem genus natura beatis illis con- 
cedens, vires suas urget, cum iisque pro virili aequari summa 
ope nititur. Quo pacto? Nec ducunt uxores angeli, nec ducun- 
tur. Át nec virgo. Ássistunt perpetuo ac ministrant Deo. Itidem 
et virgo. Quare etiam Paulus eas ab omni sollicitudine arcet, ut 
assiduae sint et indivulsae (I. Cor. vit. 34.). Quod si ut illi in 
coelum hinc ascendere non possunt, carne eas deprimente, at hic 
quoque insignem habent consolationem, quae ipsum coeli Domi- 
num excipiant, si quidem sint corpore atque spiritu sanctae. Vi- 
den, virginitatis decus? eorum qui in terris degunt cum coeliti- 
bus vitae similitudinem molitur, corpore vestitos vinci ab incor- 
poreis Virtutibus non permittit, mortales angelorum aemulos 
reddit ». 


730 DE MATRIMONIO. 


Et S. Augustinus, de Sancta Virginitate, cc. 12. 13.: « Habeant 
coniugia bonum suum, non quia filios procreant, sed quia ho- 
neste, quia licite, quia pudice, quia socialiter procreant, et pro- 
creatos pariter, salubriter, instanter educant, quia thori fidem in- 
vicem servant, quia sacramentum connubii non violant. Haec ta- 
men omnia humani officii sunt munera: virginalis autem integritas, 
et per piam continentiam ab omni concubitu immunitas angelica 
portio est, et in carne corruptibili incorruptionis perpetuae me- 
ditatio. Cedat huic omnis fecunditas carnis, omnis pudicitia con- 
iugalis: illa non est in potestate, illa non est in aeternitate: fe- 
cunditatem carnalem non habet liberum arbitrium, pudicitiam 
coniugalem non habet coelum. Profecto habebunt magnum ali- 
quid praeter ceteros in illa communi immortalitate, qui habent 
aliquid iam non carnis in carne ». 

c) Patres docent hominem qui coelibem vitam ducit, virtutis 
amore, esse purissimum Dei templum et acceptissimum Deo ho- 
locaustum. | 

Ad exemplum, S. Hieronymus contra Iovinianum, lib. 1. n. r2. 
ait: «Grandis fidei est, grandisque virtutis, Dei templum esse puris- 
simum, totum se holocaustum offerre Domino; et iuxta... Áposto- 
lum esse sanctum et corpore et spiritu, hi sunt eunuchi qui se 
lignum aridum ob sterilitatem putantes, audiunt per Isaiam (c. 56.) 
quod pro filiis et filiabus locum in coelis habeant paratum ». 

d) Patres docent virgines a coelesti sponso donari regno, auro 
ac pulchritudine. 

Ita loquitur S. Ambrosius, de Virginibus lib. 1. cap. 7. n. 57: 
«Et adverte», ait, «quantum tibi Spiritus Sanctus Scripturae 
divinae testificatione detulerit, regnum, aurum, pulchritudinem: 
regnum, vel quia sponsa es Regis aeterni, vel quia invictum ani- 
mum gerens, ab illecebris voluptatum non captiva haberis, sed 
quasi regina dominaris: aurum, quia sicut illa materies examinata 
igne pretiosior est, ita corporis species virginalis spiritui conse- 
crata divino, formae suae acquirit augmentum: pulchritudinem 
vero quis potest maiorem existimare decore eius, quae amatur a 
Rege, probatur a iudice, dicatur Domino, consecratur Deo: sem- 
per sponsa, semper innupta; ut nec amor finem habeat, nec da- 
mnum pudor ». 

e) Patres docent hominem virginitate anticipare gloriam re- 
surrectionis. 

Sic, ex. gr., S. Cyprianus, in opere «de habitu virginum », 
c. 22. dicit: «Servate, virgines, servate quod esse coepistis. ... 
Domini vox est in illa dicentis: *Filii saeculi huius generant et 
generantur. Qui autem habuerint dignationem saeculi illius et re- 
surrectionis a mortuis, non nubunt, neque matrimonium faciunt. 
Neque enim incipient mori: aequales enim sunt angelis Dei, cum 
sint filii resurrectionis" (Luc. xx. 31-36.). Quod futuri sumus 
iam vos esse coepistis. Vos resurrectionis gloriam in isto saeculo 
lam tenetis, per saeculum sine saeculi contagione transitis ». 

f) Patres docent virginem quin reipublicae terrenae damnum 
aflerat, eam potius augere; et suis exemplis, precibus gue ope- 
ribus filios secundum spiritum Christo plurimos id 

Ita S. Ambrosius, de Virginitate, cap. 7.: « Nonnullos », ait, 
«dixisse audivi quod periit mundus, defecit genus humanum, 
coniugia labefacta sunt. Quaero quis tandem quaesivit uxorem, 
qui non invenerit? Quando fuerint bella pro virgine? Quis un- 
quam pro virgine sit peremptus? De coniugiis autem ista na- 
scuntur, ut perimatur adulter uxoris, raptor praeliis appetatur. 
Ista reipublicae semper damno fuerunt. Pro virgine sacra nemo 
damnatus est: quia castitatem non poena cohibet, sed religio au- 
get, fidesque conservat. Si quis igitur putat consecratione virgi- 
num minui genus humanum, consideret quia ubi paucae virgines, 
ibi etiam pauciores homines; ubi virginitatis studia crebriora, ibi 
numerum quoque hominum esse maiorem. Discite quantas Ale- 
xandrina, totiusque Orientis, et Africana Ecclesia quotannis sa- 
crare consueverint. Pauciores hic homines prodeunt, quam illic 
virgines consecrantur. Ex ipsius igitur orbis terrarum usu non 
inutilis virginitas existimatur, praesertim cum per virginem salus 
venerit, orbem fecundatura Romanum ». 

Difhcultates omnes praecipuas quae moveri solent contra the- 
sim S. Thomas mira perspicuitate proposuit et solvit in Summa 
contra Gentes, l. 3. c. 136., quod coronidis gratia integrum hic 
adiiciam. 

Ex SUMMA CONTRA GENTES, l. 3. c. 136. 


De errore illorum. qui perpetuam. continentiam. impugnant. 


« Contra continentiae bonum, quidam perversi sensus homi- 
nes sunt locuti. Quod quidem bonum continentiae his et simi- 
libus rationibus excludere nituntur: 

Viri enim et mulieris coniunctio ad bonum speciei ordinatur. 
Divinius autem est bonum speciei quam bonum individui. Magis 
ergo peccat qui omnino abstinet ab actu quo conservatur species 
quam peccaret si abstineret ab actu quo conservatur individuum, 
sicut sunt comestio, potus et alia huiusmodi. 

Adhuc, ex divina ordinatione dantur homini membra ad ge- 
nerationem apta, et etiam vis concupiscibilis incitans, et alia hu- 
iusmodi ad hoc ordinata. Videtur igitur contra divinam ordina- 
tionem agere qui omnino ab actu generationis abstinet. 

Item, si bonum est quod unus contineat, melius est. quod 
multi, et optimum quod omnes. Sed ex hoc sequitur quod genus 
humanum deficiat. Non igitur bonum est quod aliquis homo o- 
mnino contineat. 

Amplius, castitas, sicut et aliae virtutes, in medio consistit. 
Sicut igitur contra virtutem agit qui omnino concupiscentias in- 
sequitur et intemperatus est, ita contra virtutem agit qui omnino 
4 concupiscentiis abstinet et insensibilis est. 

Praeterea, non est possibile quin in homine concupiscentiae 
venereorum oriantur, quum naturales sint. Resistere autem omnino 
concupiscentiis et quasi continuam pugnam habere maiorem in- 
quietudinem animo tribuit quam si aliquis moderate concupiscen- 
tiis uteretur. Quum igitur inquietudo animi maxime perfectioni 
virtutis repugnet, videtur perfectioni virtutis adversari quod ali- 
quis perpetuam continentiam servet. 

Haec igitur contra perpetuam continentiam obiici videntur. 

Quibus etiam adiungi potest praeceptum Domini quod primis 
parentibus legitur esse dqtum: * Crescite, et multiplicamini, et 
replete terram (Gen. r. 28., et ix. 7.); quod non est remotum, 
sed magis videtur a Domino in Evangelio esse confirmatum, ubi 
dicit: * Quod Deus coniunxit, homo non separet ' (Matth. xix. 6.), 
de coniunctione matrimonii loquens. Contra autem hoc praece- 

ptum expresse facit qui perpetuam continentiam servat. Videtur 
igitur non esse licitum perpetuam continentiam servare. 

Hoc autem non difficile est solvere secundum ea quae prae- 
missa sunt. 

Considerandum enim est quod alia ratio est habenda in his 
quae ad necessitatem uniuscuiusque hominis pertinent, atque alia 
in his quae pertinent ad multitudinis necessitatem. In his enim 
quae ad uniuscuiusque necessitatem pertinent, oportet quod cui- 
libet provideatur; huiusmodi autem sunt cibi et potus et alia 
quae ad sustentationem individui pertinent; unde necessarium est 
quod quilibet cibo et potu utatur. In his autem quae necessaria 
sunt multitudini, non oportet quod cuilibet de multitudine attri- 
buatur neque etiam est possibile; patet enim multa esse neces- 
saria multitudini hominum, ut sunt cibus, potus, indumentum, 
domus et alia huiusmodi, quae impossibile est quod per unum 
procurentur; et ideo diversorum oportet esse diversa officia, sicut 
etiam in corpore diversa membra ad actus ordinantur. Quia igitur 
generatio non est de necessitate individui, sed de necessitate to- 
tius speciei, non est necessarium quod omnes homines actibus 
generationis vacent, sed quidam ab his actibus abstinentes aliis 
offhciis mancipentur, puta militiae vel contemplationi. 

Ex quo patet solutio ad secundum. Ex divina enim provi- 
dentia dantur homini ea quae sunt toti speciei necessaria; nec 
tamen oportet quod quilibet homo quolibet illorum utatur; data 
est enim homini industria aedificandi et virtus ad pugnandum, 
nec tamen oportet quod omnes sint aedificatores aut milites. Si- 
militer, licet sit homini divinitus provisa virtus generativa et ea 
. quae ad actum eius ordinantur, non tamen oportet quod quilibet 
actul generationis intendat. 

Unde etiam patet solutio ad tertium. Ab his enim quae sunt 
necessaria, quamvis quantum ad singulos, melius sit quod ab eis 
abstineat qui est melioribus deditus, non tamen est bonum quod 
omnes abstineant, sicut et in ordine universi apparet; quamvis 
enim substantia spiritualis sit melior quam corporalis, non tamen 
esset melius universum in quo essent solum substantiae spiritua- 
les, sed imperfectius; et, quamvis sit melius oculus pede in cor- : 
pore animalis, non tamen esset perfectum animal nisi haberet 
' oculum et pedem. Ita etiam nec multitudo humani generis ha- 
beret statum perfectum, nisi essent aliqui intendentes gene- 

rationis actibus, et aliqui ab his abstinentes et contemplationi 
vacantes. 

Quod autem quarto obiicitur, quod necesse est virtutem in 
medio esse, solvitur per id quod supra iam de paupertate dictum 
est. Medium enim virtutis non accipitur semper secundum quan- 
titatem rei quae ordinatur ratione, sed secundum regulam ratio- 
nis, quae debitum finem attingit et circumstantias convenientes 
metitur. Et sic ab omnibus venereorum delectationibus abstinere, 
praeter rationem, vitium insensibilitatis dicitur; si autem secun- 
dum rationem fiat, virtus est, quae etiam communem hominis 
modum excedit; facit enim homines esse in divinae quadam si- 
militudéinis participatione; unde virginitas Angelis dicitur esse co- 
gnata. 

Ad quintum dicendum quod sollicitudo et occupatio quam 
habent hi qui coniugio utuntur de uxoribus, filiis et necessariis 
vitae acquirendis, est continua; inquietatio autem quam homo 
patitur ex pugna concupiscentiarum est ad aliquam horam, quae 
etiam minoratur per hoc quod eis aliquis non consentit; nam, 
quanto magis aliquis delectabilibus utitur, tanto magis crescit in 
eo delectabilis appetitus; debilitantur enim concupiscentiae per 
abstinentiam et alia exercitia corporalia quae conveniunt his qui 
continentiae propositum habent. Usus etiam corporalium delecta- 
bilium magis abducit mentem a sua altitudine et impedit a con- 
templatione spiritualium quam inquietudo quae provenit in resi- 
stendo concupiscentiis horum delectabilium; quia per usum de- 
lectabilium, et maxime venereorum, mens maxime carnalibus in- 
haeret, quum delectatio faciat quiescere appetitum in re delecta- 
bili; et ideo his qui ad contemplationem divinorum et cuiusque 
veritatis intendunt maxime nocivum est venereis deditos esse et 
maxime utile ab eis abstinere. Nihil autem prohibet, quamvis 
universaliter dicatur uni homini melius esse continentiam servare 
quam matrimonio uti, quin alicui illud melius sit. Unde et Do- 
minus, facta de continentia mentione, dicit: *Non omnes capiunt 
verbum istud' (Matth. xix. 11.), sed *qui potest capere capiat" 
(Ibid. 12.). 

Ad id autem quod de praecepto primis parentibus dato ultimo 
positum est, patet responsio per ea quae dicta sunt. Praeceptum 
enim illud respicit inclinationem naturalem quae est in hominibus 
ad conservandam speciem per actum generationis; quod tamen 

non est necessarium per omnes exequi, sed per aliquos, ut di- 
ctum est. Sicut autem non expedit cuilibet omni tempore actui 
generationis vacare, ita nec expedit ab eo omni tempore absti- 
nere, maxime quando necessaria erat multiplicatio generationis, 
vel propter hominum paucitatem, sicut in principio, quando hu- 
manum genus coepit multiplicari, sive propter paucitatem fidelis 
populi, quando oportebat ipsum per carnalem generationem mul- 
tiplicari, ut fuit in veteri testamento. Et ideo consilium de con- 
tinentia perpetua observanda reservatum est temporibus novi te- 
stamenti, quando spiritualis populus per spiritualem generationem 
multiplicatur ». 


REGI AUTEM SAECULORUM IMMORTALI, INVISIBILI, SOLI DEO, 
HONOR ET GLORIA IN SAECULA SAECULORUM. AMEN. 
(I. ad Tim. r. 1:7.) 

Theses plurimae in. Tractatu de Matrimonio superius propugnatae, 
Litteris Leonis Papae XIII. datis nuperrime, die 1. Iunii 1879., 4r- 
chiepiscopis et Episcopis Provinciarum. Taurinen., Vercellen. et Genuen., 
quas subiungimus, confirmantur. 


LETTERA DI SUA SANTITÀ 
PAPA LEONE XIII. 


AGLI ARCIVESCOVI E VESCOVI 
DELL'ECCLESIASTICHE PROVINCIE 


DI TORINO, VERCELLI E GENOVA 





Venerabili Fratelli. 


Ci siamo grandemente compiaciuti della vostra pastorale sol- 
lecitudine, o Venerabili Fratelli, nel prendere alacremente la di- 
fesa del matrimonio cristiano, or che viene minacciato da un 
nuovo sfregio con la promulgazione d'un penale interdetto con- 
tro la religiosa celebrazione del medesimo. — Ben ricordiamo 
come Voi stessi, e generalmente tutto ]' Episcopato italiano, sen- 
titamente protestaste, anche in passato, contro proposte di simil 
fatta, che andavano a ferire la dignità e la libertà del connubio 
cristiano. Ma ora Voi, raddoppiando gli sforzi per iscongiurare 
dalla cattolica Italia questa nuova sciagura, rinnovaste le vostre 
rimostranze ed autorevoli richiami; e quantunque questi non 
abbiano avuto sin qui altro effetto ed altro onore che quello di 
un'arida menzione, condannati poi all'archivio senza lettura e 
senza esame; non é per questo men degna di essere da Noi com- 
mendata l'opera vostra, per avere opportunamente proclamata la 
verità cattolica al cospetto anche di quelli, che, decisi di battere 
la via dell'errore ad ogni costo, schifano la voce amica che alla 
verità li richiama. 

Del resto, ben a ragione, o Venerabili Fratelli, lamentavate 
come funesta alla religione e alla morale una riforma di tal fatta, 
che, dopo aver tolto ogni valore giuridico al cristiano matrimo- 
nio, ne inceppa la celebrazione e la sottopone con penali sanzioni 
alle esigenze di un procedimento civile. Conviene sconoscere i 
principii fondamentali del Cristianesimo, e diremo anche le no- 
zioni elementari del naturale diritto, per affermare che il matri- 
monio sia una creazione dello Stato, e niente pià che un volgare 
contratto e un sociale consorzio, tutto di ragione civile. La con- 
nubiale unione non é opera o invenzione dell' uomo: Iddio stesso, 
supremo Autore della natura, sin dalle prime, con detta unione 
ordinó la propagazione del genere umano e la costituzione della 
famiglia: e, nella legge di grazia, la volle di pià nobilitare con 
imprimerle il divino suggello del Sacramento. Ondeché il matri- 
monio, per giure cristiano, in quanto concerne la sostanza e san- 
tità del vincolo, é un atto essenzialmente sacro e religioso, il 
cui ordinamento naturalmente appartiene alla potestà religiosa, 
non per delegazione dello Stato, o per assenso di Principi, ma 
per mandato del divin Fondatore del Cristianesimo e Autore dei 
Sacramenti. 

Voi ben sapete peraltro, o Venerabili Fratelli, come, per coo- 
nestare le intrusioni del potere civile nella legislazione cristiana 
del matrimonio, pongasi in campo, qual portato del moderno 
progresso, il concetto della dissociazione del contratto dal sagra- 
mento; sicché, consideratolo isolatamente come contratto, lo si 
vuole in tutto assoggettare alla signoria dello Stato, lasciando 
alla Chiesa la sola ingerenza di una rituale benedizione. Ad ac- 
creditar po! simile teoria, si ricorre all' autorità di codici stranieri, 
e al fatto di qualche nazione cattolica, presso cui il matrimonio 
& oggidi governato da una legislazione al tutto civile e laicale. 

Ma, checché dicano giuristi acattolici o ligii all'autocrazia 
dello Stato, egli & certo che la coscienza di quanti sono since- 
ramente cattolici non puó accogliere questa dottrina come base 
d'una legislazione cristiana sul matrimonio, per la ragione che 
fondasi sopra un errore dommatico piü volte condannato dalli 
Chiesa, quale é quello di ridurre il Sacramento ad una estrinseca 
ceremonia e alla condizione di un semplice rito; dottrina che 
sovverte l'essenziale concetto del matrimonio cristiano, nel quale 
il vincolo connubiale santificato dalla religione s'identifica col 

Sacramento e costituisce inseparabilmente con esso un solo sog- 
getto ed una sola realità. Perloché dissacrare il connubio in mezzo 
ad una società cristiana val quanto degradarlo, fare onta alla fede 
religiosa dei sudditi, ed ordire un funesto inganno alle loro co- 
scienze, essendoche la sola legalità dell'atto civile senza il Sa- 
cramento non valga, né possa valere, ad onestare le loro unioni 
e felicitare le loro famiglie. — Né monta l'esempio di quelle na- 
zioni cattoliche, che, travagliate già profondamente da fiere lotte 
e da sconvolgimenti sociali, si videro astrette a subire una riforma 
di tal tempra, o ispirata da dottrine ed influenze eterodosse, o 
stabilita dalla prepotenza degl'imperanti; la quale riforma peral- 
tro, oltr' essere stata ivi feconda di amarissimi frutti, non ebbe 
mai pacifico possesso, ma fu costantemente disapprovata dalla 
coscienza degli onesti cattolici e dal legittimo magistero della 
Chiesa. 

E qui mette bene notare quanto immeritamente viene incol- 
pata la Chiesa di voler esercitare un'azione invasiva in fatto di 
legislazione matrimoniale, a danno, come dicono, delle preroga- 
tive dello Stato e della politica autorità. La Chiesa interviene a 
tutelare solamente ció che é sotto l'Impero del gius divino, e 
che a lei inalienabilmente fu commesso, cioé la santità del vin- 
colo e le religiose attinenze che gli sono proprie. — Niuno poi 
contende allo Stato quelle parti che possono competergli per or- 
dinare temporalmente il matrimonio al ben comune, e per rego- 
lare secondo giustizia gli effetti civili. Ma non cosi quando esso, 
entrando nel santuario della religione e della coscienza, si fa ar- 
bitro e riformatore delle intime attinenze d'un vincolo augusto, 
che Iddio da se stesso ordinó, e che le potestà del secolo, come 
non possono annodare, cosi non possono sciogliere né immutare 
giammali. 

Laonde ben comprendete, o Venerabili Fratelli, qual giudizio 
puó farsi di uno Stato cattolico che, messi da banda i santi prin- 
cipi e le sapienti discipline del giure cristiano sul matrimonio, 
si pone nel triste impegno di creare una moralità connubiale 
tutta sua, d'indole affatto umana, sotto forme e guarentigie me- 
ramente forensi; e di poi, per quanto e da lui, coattivamente la 
impone alla coscienza dei sudditi, sostituendola a quella religiosa 
e sacramentale, senza la quale il coniugio fra cristiani non puó 
essere né lecito, né onorato, né stabile. Vi confessiamo, o Ve- 

nerabili Fratelli, che non poco Ci accuora il vedere che questa 
& la sorte preparata dagli odierni reggitori alla cattolica Italia, 
e che in questa Metropoli stessa del cattolicismo si va ora ma- 
turando l'ingiurioso e infausto disegno. 

Riguardato difatti in se stesso e nelle sue conseguenze, um 
tale disegno pur troppo s'appalesa ingiurioso ed infausto sia alla 
religione e al Sacerdozio, sia alla libertà delle coscienze ed alla 
publica morale. Imperocché lo Stato invadendo audacemente il 
campo religioso, e disponendo di materia non sua, tien conto 
del Sacramento solamente per vincolarne l'esercizio, e sottoporlo 
alU'impero del codice e alle esigenze d'un formalismo forense. 
Anzi dal Sacramento trae un titolo di reità per colpire il sacro 
Ministro e i contraenti con pene pecuniarie ed afflittive; riguarda 
come illegittima e di niun valore, quantunque benedetta da Dio, 
la unione sacramentale, se non 6 preceduta dalla formalità civile; 
volge ingiustamente a colpa della Chiesa e del Clero ció che é 
effetto naturale |dell' istituzione e delle religiose convinzioni del 
popolo italiano, l'infrequenza cioé delle civili celebrazioni e la 
noncuranza del legale procedimento. E per non dire altro, im- 
pedisce al sacro Ministro, anche quando il dovere glie lo impone, 
di provvedere prontamente ed opportunamente in supremi fran- 
genti con la sacramentale celebrazione alla riconciliazione di an- 
gustiate coscienze, ed alla pace e all'onore compromesso delle 
famiglie. — E in riguardo poi ai sudditi, vincola indebitamente 
la loro fede e libertà religiosa col divieto di usare al Sacramento 
se non dipendentemente dallo Stato; impone alle loro coscienze 
pel coniugale consorzio e per la creazione della famiglia la sola 
moralità del Codice, che innanzi a Dio e alla religione non li 
giustifica; e nel medesimo tempo lascia libero il vizioso concu- 
binato, sicché possa impunemente dilatarsi e signoreggiare in 
mezzo al civile consorzio (come dimostrano le statistiche), elu- 
dendo i doveri cristiani e le prescrizioni stesse del Codice: e, 
quel che € sommamente periglioso, mette in mano un' arma ad 
uomini frodolenti per tradire la coscienza di timorate fanciulle e 
di onesti genitori con rifiutarsi. dopo l'atto civile alla religiosa 
celebrazione. - 

Dal che, o Venerabili Fratelli, sorge naturale il dubbio, che 
l odierna riforma contro il matrimonio religioso sia dettata, pià 
che da sentimento di ordine e di rettitudine sociale, dal propo- 

sito di recare nuove tribolazioni alla Chiesa ed al Clero, e di ac- 
crescere incentivi di perversione al popolo italiano. E il dubbio 
pur troppo si avvalora, se si osservi come la detta riforma vada 
3 colpire di maggior pena il sacro Ministro, che non i principali 
trasgressori, lasciando pure a questi uno scampo per esimersi, 
entro un termine, dall'azione penale, ma non cosi al sacro Mi- 
nistro: e se inoltre si ponga mente agl'ignobili commenti e alle 
irreligiose declamazioni, onde si volle innanzi al publico accre- 
ditare la riforma stessa, non senza offesa e cordoglio d' ogni cuore 
cattolico. Poiché si osó dire senza ambagi: — Che la morale so- 
ciale non é la morale religiosa, ed il legislatore civile non deve 
farla da moralista: Che lo Stato non guarda a Sacramenti, né si 
perita di punire anche un Sacramento per sostenere le sue isti- 
tuzioni: Che la seguente riforma é una rappresaglia contro la 
Chiesa, perché condanna come iniqua la legge civile che disco- 
nosce i| carattere religioso del Sacramento: Che il Sacramento 
del matrimonio é una unione simulata, e un concubinato che of- 
fende la legge sociale. — Voi ben vedete, o Venerabili Fratelli, 
dopo siffatte manifestazioni, da quali principii & ispirata, ed a qual 
termine intenda la proposta riforma! 

Preghiamo perció di tutto cuore l' Altissimo che Ci risparmi 
l'angoscia di vedere spargere nella vigna evangelica questa nuova 
semenza, la quale non puó recare che frutti perniciosi alla fede 
ed alla domestica e publica morale, e sarà pure una sorgente di 
nuove offensioni e violenze a danno dei sacri Ministri. — In pari 
tempo non desistiamo, o Venerabili Fratelli, di premunire i fe- 
deli, con opportune esortazioni, sulla grande verità cattolica, che 
l'origine e santificazione delle nozze e da Dio, e che fuori delle 
forme da Dio e dalla Chiesa stabilite non v'é onestà né santità 
di vincolo, né grazia di sacramento. — Ad ismentire poi le spe- 
ciose accuse che oggi si vanno lanciando contro la Chiesa ed il 
Clero, facendoli credere sistematicamente ostili a quegli ordina- 
menti che regolano il matrimonio nelle sue civili attinenze, non 
abbiamo che a ricordare le sapienti istruzioni con cui la Chiesa 
stessa, posta in salvo l'integrità del domma e la dignità del Sa- 
cramento, lascia che i fedeli, di fronte a siffatte legislazioni, frui- 
scano dei sociali vantaggi che da quelle discendono. Queste istru- 
zioni Voi ben le conoscete, o Venerabili Fratelli, da moltissimi 
atti della Sede Apostolica, e segnatamente dal Breve di Bene- 

detto XIV. ai Vescovi di Olanda, Reddiiae sunt, del 17. Settem- 
bre 1746.; dal Breve di Pio VI. al Vescovo di Lugon, del 28. Mag- 
gio 1793.; dall' Enciclica di Pio VII. all' Episcopato francese, del 
17. Febbraio 1809.; e ai giorni nostri dalla generale Istruzione 
della S. Penitenzieria ai Vescovi d'Italia del r5. Gennaio 1866. 

Quanto vi*abbiamo esposto, o Venerabili Fratelli, potrebbe 
certo valere ad illuminare le menti e a scongiurare il temuto 
pericolo. — Che se, ció malgrado, la malvagità degli uomini Ci 
astringesse a vedere con queste ed altre perniciose riforme sem- 
pre pià compromesso il Sacramento, Noi con Voi ne saremmo 
per fermo profondamente addolorati: ma dall'invitto esempio de- 
gli Apostoli e dei Nostri Predecessori trarremmo le norme per 
tutelare mai sempre, secondo il divino mandato, la santa causa 
del matrimonio cristiano e la salute spirituale dei fedeli. 

Intanto, a pegno della Nostra particolare benevolenza, a Voi, 
Venerabili Fratelli, a tutto il Clero e popolo alle vostre cure 
affidato impartiamo con effusione di cuore l' Apostolica Benedi- 
zione. 


Roma, dal Vaticano, il giorno di Pentecoste, 1. giugno 1879. 

DE POENITENTIA 





NOTIONES PRAEVIAE — Poenitentiae nomen dctestationem includit praeteritae 
culpae,.et vindictam ob eam culpam sponte assumptam — Ita, contra Lu- 
theram et Erasmum, auctores tum profani tum sacri — Haec poenitentia 
semper fuit peccatoribus necessaria — Post adventum Christi, praeter ratio- 
nem virtutis habet etiam rationem sacramenti — hinc agendum de poeni- 
tentia — I) prout est virtus — 2) prout est sacramentum................«.. 374 


PARS PRIMA 
DE POENITENTIA PROUT EST VIRTUS 


Art. Primus — 4m et qualis virtus sit poenitentia. 


Poenitentiam esse viriulem generalem docuit Antissiodorensis — Huic contra- 
dicit S. Thomas, quem DD. communiter sequuntur ............ eene 
THESIS I. — Poenitentia est virtus specialis, supernaturalis, a Deo voluntati 
infusa, tion theologica, sed moralis ............... eese 6 
Prob. — 1) Poenitentia est virtus (certum ex fide) — quia in Script. Deus praeci- 
pit actus eius — quia est habitus electivus secundum rationem rectam — 2) 
esL virtus specialis —quia in ea invenitur specialis ratio actus laudabilis — 
quia modus loquendi PP. et CC. hoc importat — quia secus non posset 
homo poenitens peccata virtutibus multis adversa, unico actu elicito retra- 
ctare — 3) invenitur in voluntate — patet ex consensu DD. et ex poenitentiae 
actibus, qui a voluntate eliciuntur — 4) est. supernaturalis et per se infusa — 
constat — a) ex Script. quac docet poenitere a solo Deo procedere — b) ex 
Patribus qui diserte docent hominem son posse resipiscere, nisi hoc illi a 
Deo detur: ita Chrys., Àug., Amb.— Idem deducitur ex CC. Arausicano 
et Trident. — c) ex ratione theologica: quia de se perficit hominem secun- 
dum statum gratiae, ideoque 5er se infunditur cum caritate — Dari posse 
poenitentiam quae sit virtus naturalis, tenet Richardus, negat vero Sotus, 
et quidem, ut videtur, merito — 5) virtus est moralis, nou theologica — quia 
tres tantum sunt virtutes theologicae: fides, spes, caritas — quia eius for- 
male obiectum est quid creatum .......... Kk bio a Panem .. 6-13 
Difficultatibus Satisfit.................... —Ó abe Sf EA Ue . 13-15 
ScHOLION — Ex modo dictis tres solvuntur quaestiones — a) Quandonam poe- 
nitentiae virtus infundatur — b) in quibus inveniatur — c) quomodo amit- 
Lll oucosbi AWO Ae PP CEPI RI REEE dE Use aui eds —— M 15-16 


- 

Art. Secundus. — De obiecto formali poenitentiae. 


' 


NOTIONES PRAEVIAE 


Obiectum formale cuiuscumque virtutis est ratio propter quam fertur in ob- 
lectum materiale — Theologi hac inre multum inter se discrepare viden- 
tur — discrimen tamen potius in verbis quam in re est — omnes cum 
D. Thoma statuerunt, poenitentia attingi divinum ius peccato laesum, ut 
reparabile per aliquam compensationem — Virtus, quae sit alterius virtutis 
pars, dupliciter nominatur — a) pars subiectiva: quae totam rationem illius 
generis plene participat — b) pars potentialis: si secus....... vruosa I6-17 

THESIS II. — Obiectum formale poenitentiae est honestas, quae reperitur in re- 
paratione iuris divini per peccatum laesi; ideoque poenilenlia, ut pars po- 
tentialis, reducitur ad iustitiam commutativam........ cce eee. 17 

Prob. 1. p. — quia poenitentia est quaedam iustitia: ad eam enim pertinet 
emendatio offensae, de cuius ratione est quaedam recompensatio et retri- 
butio — hinc prob. 2. p. — siquidem in poenitentia habetur quaedam com- 
mutatio — est autem pars polentialis iustitiae commutativae: quia non 
plene participat rationem huius iustitiae, cum desit aequalitas — Poeniten- 
tiam non esse iustitiam vindicativam ostendit S. Thomas ex eo quod — a) 
poenitentia est in ipso reo, qui voluntarie poenam sustinet pro culpa — b) 
poenitentia respicit non offensam communiter, sed offensam Dei. . 17-18 


Art. Tertius — De obiecto materiali poenátentiae . 
NOTIONES PRAEVIAE 


Peccatum aliud mortale, aliud veniale — actualis transgressio praecepti est 
peccatum actuale — hoc si mortale fuerit, et moraliter perseveret, pecca- 
tum habituale constituit — Duo in peccato consideranda: actus et malitia — 
haec post se relinquit reatum poenae, et culpam habitualem, quae com. 
plectitur maculam, offensam et iuiuriam — Ex superius dictis constat ob- 
iectum materiale poenitentiae esse — a) peccatum poenitentis tum actuale, 
tum habituale — b) peccatum quod aliquando a poenitente commissum fuit, 
et iam est remissum — c) peccatum omne quod committi adhuc potest — 
Item constat non esse, rigorose loquendo, eiusdem virtutis materiale ob- 
lectum — a) peccatum originale — b) peccatum alterius — Hic proprie quae- 
ritur utrum virtus haec ad omnia omnino peccata se extendat — Id inter 
alios negaverunt Montanistae ac Novatiani, et. quodammodo Radulphus 


dtque. Mortinus esseri eo RE Rr RE aA pian ——— € .O.. 19-21 
THESIS III. — Omnia peccata, utul multa aut atrocia sint, expiari in bac «ila 
possunt per poenitentiam... Lecce PORE eN (ate eg dE 


Prob. — 1) ex Scripl. — quae sine exceptione pro numero et malitia pec- 
catorum docent, Deum hominibus peccata remittere, si agunt poenitentiam — 
ita Sap. (x1. 24.) Misereris omnium . . . . et dissimulas peccata hominum 
propter poenitentiam — Item II. Petri (ur. 9.) Nolens [Deus] aliquos perire, 
sed omnes ad poenitentiam. reverti — Conf. ex aliis Script. locis — 2) ex 
perpetua. Ecclesiae traditione: ita docent Tertul. (in lib. de poenit.), Pacia- 
nus, Chrysost., Epiph., Paulinus, August., Lat. IV. — 3) ex ratione tbeo- 
logica: homo in hac vita semper cst in statu viae........ eere 2I224 











INDEX ANALYTICUS 745 


Difficultatibus Satisfit — In Prov. (1. 28.) Invocabunt me et non exaudiam 
sermo est de poenitentia quam post hanc vitam impii acturi sunt: patet ex 
contextu — illud Psal. 18. Clamaverunt ... . . nec exaudivit eos intelligitur 
de invocatione Dei ad arcendas calamitates temporales — Peccatum contra 
Sp. Sanctum írremissibile dicitur, non quia nunquam remittitur, sed quia 
difficillime de eo poenitentia habetur, propter pessimam peccatoris dispo- 
sitionem : ita Patres — Quod difficillimum est, saepe in Script. impossibile 
dicitur — Iuxta communissimam Patrum interpretationem, illud Pauli ad 
Heb. (tv. 4.) significat impossibile esse lapsos post baptismum renovari, 
iterato baptismo, et consequi remissionem culpae et poenae eo modo quo 
in baptismo habetur. — In verbis Ioannis loquentis de illo qui peccat ad 
mortem: « 50n pro illo dico ut roget quis », significatur non quoscumque 
fideles posse suis precibus conversionem huius peccatoris impetrare. Patres 
dimcultatem veniae consequendae pro gravioribus delictis urgent, ut ab illis 
committendis homines deterreant; at omnimodam impossibilitatem remis- 
sionis obtinendae per poenitentiam numquam adstruunt........... 24-29 


Art. Quartus — De actibus poenitentiae elícitis. 


NOTIONES PRAEVIAE 


Poenitentiae, quae pars est iustitiae, proprium est declinare a. malo et facere 
bonum — hinc duplex actuum genus — a) tendendi in bonum: simplex vo- 
luntas, desiderium, intentio, gaudium — b) recedendi a malo: odium, de- 
testatio, dolor — detestationem actum esse physice a dolore distinctum, 
Theologi communiter docent — Quomodo detestatio peccati sit absoluta, 
efhcax et universalis, in thesi declaratur. ........... lees esee. 29730 

THESIS IV. — Detestatio, prout respicit actum peccati commissi, est. efficax] et 
absoluta ex parte subiecti, quamvis sit sub. conditione afficiente obiectum ; — 
sed proul speclat babituale peccatum, est eficax et. absoluta tum ex parte 
subiecti, tum ex parle obiecti. Si vero rutio detestandi omnibus peccatis mor- 
talibus sit communis, tlamelsi detestatio formaliter et inspecto obiecto materiali 
unius tantum peccati esset; virtualiter tamen universalis eril, et absolute ab 
affeclu omnis peccati mortalis voluntatem. avertet: — Quapropter actus vir- 
lutis poenitenliae, ut est quaedam. iustitia ad Deum, si. sit. perfectus, abso- 
lutus et efficax, est virtualis detestalio peccatorum mortalium, etiamsi circa 
unum lantum expresse verselur........ ——À m PP j1 

Prob. r. p. — Quia per eam detestationem absolute et éicaciter avertitur vo- 
luntas ab affectu peccati, ita ut vellet, si posset, facere illud non fuisse — 
Prob. 2. p. — Qyia poenitens non tantum odit peccatum habituale, sed ab- 
solute illud retractat — Prob. 3. p. — Qyia actus qui prorsus repugnat ad- 
haesioni voluntatis cuicumque peccato, est virtualiter detestatio absolute ab 
affectu omnis peccati mortalis avertens voluntatem — hoc autem verificatur 
in casu — Prob. 4. p. ze Quia motivum huius virtutis universale est, et re- 
spiciens omnia peccata gravia, cum omnia et singula eorum malitiam iniuriae 
Deo illatae contineant — Ex dictis, quibusdam difficultatibus satisfit. .31-34 

ScuoLioN — Poenitentiam peccati venialis, ex eo praecise quod offensa Dei 
est, virtualiter poenitentiam mortalium continere, docet Suarez....... 34 

Art. Quintus — De natura contritàtonis perfectae. 


NOTIONES PRAEVIAE 


Contritio generice significat « dolorem animi et detestationem de peccato com- 


misso, cum proposito non peccandi de cetero » — ita Trid. — duplex est: 
alia perfecta, quae extra sacramentum, quamvis non síne voto sacramenti, 
disponit ultimo ad gratiam iustificationis — alia imperfecta, quae attritio 
dici solet — de hac infra — Contritionis perfectae excellentiam, quae ante 
sacramenti susceptionem reconciliat Deo poenitentem, negaverunt lanse- 
nius, Baius et alii — Votum ad contritionem requisitum est implicitum— 
constat ex dictis de Baptismo, et ex Conc. Trid. — Communis et certa 
sententia docet contritionem ad iustificationem sufficientem oriri debere ex 
motivo caritatis — ab hac communi sententia non recessisse Suaresium, ex 
eiusdem doctoris verbis evidenter ostenditur............... . 34-36 


THESIS V. — Contritio perfecta, quae et conii SnDhedee appellari con- 


suevit, eliam extra casum necessitatis, Deo peccatorem poenitlentem recon- 
ciliat, ante usum sacramenli, sed non cilra sacramenti votum, quod in con- 
trilione ipsa includitur. — Haec. aulem contritio, qua extra sacramentum, 
quamvis non sine sacramenti volo iuslificamur, concipi debet ex motivo ca- 
ritalis, seu supernaturalis amoris Dei super omnia propter se dilecti. . 37 


Prob. 1. p. — a) ex aperta declaratione Conc. Trid. — b) ex damnatione pro- 


posit. 71. Baii, in qua contradictoria doctrina enuntiatur — c) ex Script., 
iuxta quas Deus remissionem peccatorum promittit peccatoribus perfecte 
contritis — ita Ezech. (xxxim.) « Impietas impii non nocebit ei, /& quacum- 
que die conversus fuerit ab impietate sua » — d) ex efficacitate contritionis 
perfectae ante sacram. poenit. institutionem — e) ex doctrina Patrum — /) 
ex Catechismo Conc. Trid. qui docet hanc doctrinam populo fideli esse 
tradendam — Qyiod autem id non fiat citra votum sacramenti — patet ex 
aliqua prop. Petri Oxumensis damnata a Sixto IV., ex natura sacram. poenit., 
quod est medium necessarium ad remissionem consequendam peccatorum 
mortalium, quae post Baptismum commissa fuerunt — prob. 2. p. — a) ex 
Script. quae passim docet hominem sine caritate non iustificari — contri- 
tionem hanc salutarem concipiendam esse ex toto corde — b) ex doctrina 
Patrum — c) ex Concil. Trid. quod docet contritionem perfectam perfe- 
ctionem suam habere a caritate actuali, et per hoc ab attritione distingui, 
quod ex caritate concipiatur — d) ex ratione theologica — Sicut fides quae 
per haeresim amittitur, non restituitur nisi praecedat aliquis actus fidei; ita 
caritas, quae per peccatum mortale oin non debet restitui nisi prae- 
cedente exercitio ipsius dilectionis................lleeees. . 37-46 


Difficultatibus Satisfit — Illa verba « remittuntur ei mnecad miultad » non prae- 


sentem absolutionem significant, sed vel absolutionem iam factam esse de- 
clarant, vel simpliciter et indefinite factum enuntiant, quod nempe peccata 
remittuntur propter dilectionem — Interpretatio, iuxta quam absolutio mul- 
torum peccatorum esset ratio cur Magdalena multum dilexerit, et non vi- 
ceversa, reiicienda est: repugnat enim — a) aliis Script. versionibus — P) 
communi Patrum interpretationi — c) contextui, nec — d) exigitur a para- 
bola foeneratoris — Aliac difficultates facile ex dictis solvuntur.... 46-52 

Art. Sextus — De quantitate contrátionés. 


NOTIONES PRAEVIAE 


Quantitas duplex: intensiva, et extensiva — haec vel in duratione, vel in obie- 
cto consistit — Contritionem appretiative, non intensive summam, esse ne- 
cessariam communiter docent theologi, paucis id negantibus — Id ex do- 
ctrina S. Thomae et S. Bonaventurae declaratur — Item conveniunt Doctores 
contra Scotum, actum contritionis nulla temporis duratione indigere, ut sit 
contritio — Contritionem natura sua esse universalem, et ad eam requiri 
memoriam aliquam de peccatis commissis, nemo negat — utrum vero re- 
quiratur distincla peccatorum recogitatio, disputatur — nos neganti senten- 
tiae subscribimus........ ERAI GI CDU cp a An: bU iustas $2295. 

THESIS VI. — Ad veram contritionem, extra jocr mE iustificantem, nullus 
definitus intensionis gradus requiritur; sed sufficit substantia actus, quacum- 
que inlensitate fiat. Item, ut contritio perfecta eliciatur, nec determinata 
temporis duralio necessaria esl, nec distincta omnium dd recogi- 
tatio...... RNC C MEM — n — HO .56 

Prob. 1. p. — a) ex x Script. — negalive: Nullibi in Script. certus ac dei 
natus gradus intensionis, tamquam necessarius, ut contritio sit perfecta, 
statuitur — Testimonia quae obiiciuntur, totalitatem significant ipsius con- 
versionis, non vero inletnisionis — declaratur ex S. Thoma — b) ex Script. — 
positive: Script. hoc unum exigit ut peccator iustificetur, nempe ut se conver- 
tat ad Deum, et eum diligat — hoc autem verificatur in contritione etiam re- 
missa — c) ex Patribus, et praesertim ex S. August. — d)ex declaratione Cenc. 
Trid. — e) ex variis prop. damnatis a Pio V. — Idem confirmatur rationibus 
theologicis — Prob. 2. p. — a) ex Script., quae poenitenti, ratione conver- 
sionis suae, absque ulla mora temporis, promittunt remissionem peccato- 
rum et iustificationem — ita Ezech. (xxxii), — Isa. (xxx.) — b) ex Pa- 
tribus — c) ex ratione theologica: peccator nullo iure tenetur, certa tem- 
poris mora, actum contritionis protrahere — Confirmatur ex illis quae de 
fide et spe in alio tractatu disputantur — Adversariorum effugiis ex propo- 
sitis argumentis satisfit — Prob. 3. p. — non requiritur distincta memoria pec- 
catorum — a) concomitans: hoc enim saepissime propter illorum multitu- 
dinem et varietatem est impossibile — b) antecedens: quia secus magnis 
peccatoribus impossibile esset s/atim converti ad Deum — quia si omnia 
in memoriam non redirent, non posset quis contritionis actu a peccato 
mundari — quia reapse virtualiter peccata sua singula detestatur — c) sub- 
$equens: quia contritio neque ex natura sua, neque ex positivo Dei prae- 
cepto hoc postulat — Hoc intelligitur de necessitate per se: quod enim per 
accideus, nempe ratione confessionis, haec recogitatio requiratur, conce- 
dunt Ones... vk E x iode olde: TOT NET, 56-63 

Difficultatibus Satisfit — Script. et Patres in locis quae communiter obii- 
ciuntur, docent a) quid fieri deceat, non quid fieri debeat — b) peccatum ap- 
pretiative deberi supra omnia mala detestari — c) ad hoc magnos conatus 
requiri — Contritio, utpote quae est dispositio perfecta et ultima ad gra- 
tiam, huius" infusionem non tempore, sed natura antecedit........ 63-6; 

Art. Septimus — De remíssione peccatí p er. contritionem. 


NOTIONES PRAEVIAE 


De modo quo contritio hominem Deo reconciliat, variae sunt theologorum 


sententiae — Vasquez tenet contritionem esse posse totalem causam forma- 
lem iustificationis — alii docuerunt esse tantum causam partialem — Ri- 
palda ex his duabus sententiis propriam conflavit — huius doctrina paucis 
exponitur — communis et tenenda sententia statuit contritionem esse tan- 
tum causam dispositivam — Quaedam de natura amicitiae, quae duplicem 
amorem necessario involvit, ex P. Coninck declarantur ........ .» 65-68 


THESIS VII. — Contritio nullo modo est formalis causa iustificationis; sed banc 


meretur, merito congruo, non condigno......... LLL. (rid aerdqeers 09 


Prob. 1. p. — Causa dispositiva nequit esse causà formalis respectu eiusdem 


effectus: atq. contritio in Script. exhibetur ut causa dispositiva respectu 
iustificationis: Ergo — ita in Ps. r. et alibi — Idem probatur — a) ex PP. 
qui docent, post contritionem ovum beneficium a Deo conferri, cum pec- 
catori poenitenti peccata remittit — b) ex Conc. Trid. c. 4. iuxta quod 
contritio impetrat remissionem peccatorum — Concilium loqui etiam de 
contritione perfecta, ex eiusdem capitis contextu, contra Vasquez invicte 
ostenditur — Conf. ex ratione theol.: Formalis causa in omnibus et sem- 
per est eadem, et post actum transactum, eadem etiam perseverat — hoc 
autem non verificatur in actu contritionis — Prob. 2. p. — a) ex Script. quae 
iustificationem tanquam effectum contritioni adscribunt « Remittuntur ei 
peccata multa, quoniam dilexit multum » — b) ex PP. qui passim docent 
nos per poenitentiam veniam mereri — ita Tertul., Cyprian. et alii — c) 
ex Conc. Trid. — Quod hoc meritum sit de congruo, non vero de condi- 
gno; patet — quia hoc eruitur ex testimoniis Script. et PP. iam citatis; 
quia haec est doctrina Conc. Trid. — quia ad meritum de condigno re- 
quiritur status gratiae, quem contritio satura praecedit........... 69-76 


Difficultatibus Satisfit — Verba S. Petri « Caritas operit multitudinem pec 


catorum » probabiliter intelliguntur de peccatis alienis — si vero de propriis 
intelligantur, significant caritatem operire peccata dispositive et meritorie, 
non formaliter — PP. aliquando contritionem dicunt causam iustificationis, 
sed nunquam formalem — potius de causa efficienti loqui videntur — Conc. 
Trid. non dicit: ipsam iustitiam esse in adultis intrinsece et per se volun- 
tariam, sed susceptionem cius — In peccato habituali praeter reatum sunt 
macula, quae per ipsam gratiam tollitur, offensa et iniuria, quae a Deo re- 
mitti debent — Cetera facile ex dictis solvuntur............ LL. e 76-79 


Art. Octavus — De attritione. 


NOTIONES PRAEVIAE 


Attritionis nomen circa saec. XIII. vulgari coepit — eo contritio imperfecta 


designatur — Attritionis conditiones, fructus et proprium motivum (furpi- 

tudo peccati, et timor paenae) a. Conc. Trid. traduntur — Attritio ex tur- 

pitudine peccati elicita, supernaturalis esse debet quoad substantiam : est 

enim actus salutaris — declaratur ex Suaresio — Attritionem ex gehennae 

ct poenarum metu conceptam reiecerunt — a) Lutherus uti violentam et 

prorsus noxiam — b) Baius et alii uti vitiosam, et saltem omissionis pec- 
catum — Timor est triplex: mundanus, filialis, servilis — hic vel est servi- 
liter servilis, vel simpliciter servilis — Timor initialis, iuxta S. Thomam, 
primario respicit offensam Dei, secundario poenam — Omnes concedunt ti- 
morem filialem et initialem esse bonum — timorem mundanum et servili- 
ter servilem esse malum — Controversia spectat timorem simpliciter ser- 
vilem — de hoc in thesi................sees. exPYuwetrxe pss ters 7990 
THESIS VIII. — Bona et utilis ii altro coRceplá ex solo metu gebennae et 
aliarum poenarum, quibus peccatores a Deo plectuntur ; illa nempe qua quis 
Deum vindicem ita timet ut solius poena fugiendae causa de peccatis ad- 
missis doleat, et imminentia aversetur .......... Lun. TOOOTEOTE.D- 
Prob. — 1) ex Script. quae hunc dolorem commendant — ita Prov. xtv. 
« Timor Domini fons vitae, ut declinent a ruina mortis » — quaedam alia 
loca afferuntur, et breviter declarantur — 2) ex Patribus qui diserte hoc 
docent — 3) speciatim ex S. Augustino — 4) ex Conc. Trid. quod, inter 
dispositiones ad iustificationem, timorem simpliciter servilem adnumera- 
vit — Idem conf. ex propositionibus damnatis ab Alex. VIII., et Clem. XI. 
— $) ex rationibus theologicis: timor alicuius mali honestatem suam de- 
sumit ex bono cui opponitur — timor, de quo sermo est, actualem volun- 
tatem peccandi excludit — etc. ........ eee 82-87 
Difficultatibus Satisfit — Caritas excludit timorem poenarum serviliter ser- 
vilem, simpliciter servilem vero excludit ut magis perfectum excludit mi- 
nus perfectum, non autem ut malum sibi contrarium — luxta Apost. opera 
sine caritate nihil prosunt in ratione meriti ad vitam aeternam — non vero 
in ratione dispositionis ad iustificationem — PP. timorem reprobant, sed non 
simpliciter servilem — si autem dicunt, ea quae ex hoc timore fiunt, non 
bene fieri, illud bene vel significat perfecte, vel meritorie — In actu dete- 
stationis peccati propter infernum (ut finem proximum) non excluditur aliud 
motivum magis detestandi peccatum quam infernum, a quo motivo vi actus 
fit praecisio — etc. ....leeeeee een VUE EX Vado da eut O7 «OU. 


Art. Nonus. — De remissione culparum venialium. 


Hac in re quaedam certo tenenda sunt, quaedam libere disputantur — 1) Re- 
missio venialis: culpae, sine aliquo auxilio Dei, et solis naturae viribus ob- 
tineri non potest — id ex PP., et CC. loquendi modo colligitur — 2) Ad 
remissionem peccati venialis consequendam necessaria est gratia sanctifi- 
cans, sive antecedenter, sive concomitanter — id docent communiter theo- 
logi post D. Thomam — Quid de homine decedente in statu peccati mor- 
talis, vel originalis cum veniali? — Puniturne hoc peccatum veniale poena 
aeterna, et quidem poena sensus? — Variae hac de re theologorum sen- 
tentiae — 3) Fieri potest ut mortale peccatum remittatur, quin remissa sint 
venialia omnia: immo ut mortale remittatur, quin ullum peccatum veniale, 
ex multis, quae homo habet, remissum maneat — id enim pendet ex pec- 
catoris dispositione, qua iustificationem obtinet — 4) Peccata venialia iusti 
remittuntur per contritionem perfectam ; sed hac ratione, ut si contritio sit 
de omnibus, omnia tollat, secus illa tantum ad quae se extendit — Simili- 
ter per actum caritatis, sine formali actu poenitentiae remittuntur — Pro- 

babile est, peccatum veniale in homine iusto remitti per solam attritionem, 
immo per contrarium propositum, vel per actus aliarum virtutum, qui pec- 
catis illis aliquo modo repugnent, et virtualem illorum displicentiam in- 
cludant — hanc sententiam cum S. Thoma theologi merito defendunt — 5) 
Ex opere operato per susceptionem sacramentorum peccata venialia remit- 
tuntur; Si tamen in suscipiente obex ad illum effectum consequendum non 
inveniatur — 6) Sacramentalibus remissio peccatorum attribui solet — utrum 
id ex opere operato praestent, disputatur — Haec omnia auctoritate S. Tho- 
mae confirmantur — Ánimam a corpore separari posse cum gratia et ve- 
niali culpa, docet S. Thomas — in hac sententia culpam venialem post 
hanc vitam dimitti per ignem purgatorii nonnulli docent. Communius vero 
theologi tenent: omnia peccata venialia, cum quibus homo iustus decedit, 
remitti, quoad culpam, in primo instanti separationis animae a cor- 
DOFeoov t pus TET $4 Ge Pid Nar p ee RLIPENRTAKMKU LUIS EPNCTOS 


Art. Decimus — De reviviscentía meritorum. 


NOTIONES PRAEVIAE 


Opera supernaturalia ad meritum vitae aeternae apta triplicis sunt generis: 


viva, mortua, et morlificata — de his quaeritur — a) utrum, recuperata gra- 
tia a peccatore per poenitentiam, vivificentur — b) utrum ita vivificata to- 
tam vim suam exerant — circa primam quaestionem unanimiter sentiunt 
theologi — non item quoad secundam — Merita integre redire quoad totum 
praemium, perinde ac si numquam mortificata essent, docent Mag. Sen- 
tent., Albert. M., Scotus, Suarez, et alii — his subscribimus.... 102-104 


THESIS IX. — Homini a peccalo resurgenti per poenitentiam, merita pristina el 


omnia bona supernaturalia, perinde ac si numquam peccasset, restituuntur . 104 


Prob. 1. p. — a) Ex Script. Apost. (ad Gal. 111.) ait « Tanta passi estis sine 


causa? si lamen sine causa » quibus verbis significat, Galatas, si convertan- 
tur, sos sine causa, idest fructu, pro Christo passos fuisse — hoc autem 
importat illorum meritorum reviviscentiam quae ante peccatum pro Chri- 
sto patiendo lucrati fuerant — Haec interpretatio auctoritate Patrum robo- 
ratur — Idem evincitur ex Ioel. (11. 25.) et ex Epist. ad Hebr. (v1. 9. 10.)— 
Huius testimonii interpretationem confirmat Conc. Trid. — b) ex Patribus, 
quorum testimonia in tres classes divisa proponuntur — c) ex rationibus 
theologicis desumptis — ex conditionibus quae in opere bono requiruntur, ut 
aeternae gloriae meritorium sit — ex bonitate operum, quae cum facta fue- 
rint in gratia, etiamsi deinde per peccatum fuerint mortificata, in accepta- 
tione tamen divina permanserunt — Prob. 2. p. — ex demonstratis in prima 
parte: ex his enim tum opiniones, quae a sententia nostra differunt, re- 
futantur; tum doctrina, quae proponitur, stabilitur............. 104-116 


Difficultatibus Satisfit........................eeee ee rr eO 116-118 


Art. Undecimus — De reditu peccatorum 
per poenitentiam, remissorum. 


Sententiam, quae in thesi defenditur, communiter theologi post S. Thomam 


amplectuntur, contra veteres nonnullos, quos Mag. Sent. enumerat. 118-119 

THESIS X. — Nullum peccatum semel remissum, novo peccato subsequente, redit 
nec quoad culpam, nec quoad poenam ........ Lus. yozvebes au ese ITg 
Prob. — 1) ex Script. quae passim declarant peccata absolute dimitti a Deo: 
Ergo si novum peccatum committitur, illa non redeunt — 2) ex doctrina 
Patrum, qui aperte hoc tradunt; ita Origen., Ambros., Gelas., Theodor., 
Greg. M, — Quaedam Sacrarum Scripturarum et Patrum loca, quae prima 
facie contra thesim videntur esse, declarantur....... ivessis sic 1192126 
SCHOLION I. — Peccatum semel dimissum per subsequens peccatum redire 
lato sensu dici potest, quia istud ob ingratitudinem gravius aestimatur — 
declaratür ex S. Lhonia... uos sor eR hs piae vett 1269129 
ScHOLION 2. — Ingratitudo sequentis peccati non est speciale peccatum, nisi 
peccator i& contemptum Dei et suscepti beneficii peccet.............I127 


Art. Duodecimus — De necessitate Poenitentiae. 


Omnes necessitatem medii poenitentiae admittunt — sed Scotistae actum vir- 
tualem — Thomistae formalem omnino requirunt — Suaresii sententiam, 
quae in thesi proponitur, nostram facimus.............seeses. via 128 

THESIS XI. — ctus formalis poenitentiae, per se loquendo, necessarius est ad 
consequendam remissionem peccati mortalis; sed aliquando, per accidens pot- 
est remissio peccati mortalis obtineri sine formali actu. poenitentiae, per: 
actum caritatis, qui est. poenitentia virtualis, el in voto eam continet. . 128 

Prob. 1. p. — a) ex Concil. Trident. « Fuit quovis tempore ad impetran- 
dam veniam peccatorum hic contritionis motus necessarius. » — b) ex Sa- 
cris Litteris, in quibus remissio peccatorum nonnisi sub conditione poeni- 
tentiae a Deo promittitur — hoc intelligendum esse de actu formali patet — 
quia verba sumi debent sensu obvio, si nihil obstat — quia enumerantur 
actus, qui ad poenitentiam formalem pertinent — quia eodem modo requi- 
ritur fides et caritas — c) ex Patribus qui passim id docent — d) ex ratione 
tbeolog. — Actus formalis poenitentiae maxime proportionatur ad veniam 
obtinendam — est medium aptissimum ad emendationem — per ipsum pec- 
cator perfectius convertitur ad Deum — Prob. 2. p. — ex supra dictis de 
actu caritatis, qui poenitentiam virtualiter continet — Attamen, ut notat 
Suarez, extra casum oblivionis et inconsiderationis, poenitentia formalis 
semper tequipituti.si eve tera e eXIEA EY E ERI EAR RAO RR sd . I28- 1531 

Difficultatibus Satisfit — Aliquando PP. aliis bonis actibus tribuunt remis- 
sionem peccatorum, tanquam dispositionibus non proximis, sed remotis, 
quatenus nempe peccatorem disponunt ad actum poenitentiae — Martyrio 
peccata remittuntur, sed non sine actu saltem attritionis ....... 131-132 


Art. Decimustertius — De tempore poenitendi. 


Poenitentiam necessariam esse etiam necessitate praecepti, ex eius necessitate 
medii facile patet — Peccator tenetur aliquando per accidens actum poe- 
nitentiae elicere, ex fine aliquo poenitentiae extrinseco — Quandonam et 
quomodo per se ad hoc teneatur, in thesi statuitur............ 132-153 

THESIS XII. — Ex praecepto poenitentiae peccator ad poenitentiam. agendam 
statim post peccalum commissum non tenetur, etiamsi continuo id praestandi 
opportunitas adsit; sed obligatur ne poenitentiam differat usque ad mortem. 

In articulo autem mortis, ille qui sacramentum poenitentiae suscepit cum at- 
tritione cognita, ad contritionem perfectam  babendam obligari non vi- 
PIDE ETE LL 
Prob. 1. p. — a) ex sensu fidelium, qui hanc obligationem non agnoscunt — P) 
ex consectariis oppositae sententiae — quam falsam esse, ex dictis de attri- 
tione et ex sensu Ecclesiae patet — c) ex natura praecepti poenitentiae, quod, 
cumsit positivum, obligat tantum pro debito et determinato tempore — hoc 
autem tempus non est illud quod post peccatum commissum statim sequi- 
tur — cum nec ex titulo iustitiae, nec caritatis vel Dei vel propriae haec 
obligatio oriatur — Prob. 2. p. — a) ex Script. quae aperte hanc dilatio- 
nem prohibent: ita Eccl. v. et Apost. ad Rom. 1t. — b) ex Patribus, qui 
increpant illos qui poenitentiam differunt ad extremum vitae tempus; ita 
August., Basil, et alii — c) hoc ipsum ratio suadet — agitur enim de me- 
dio ad finis assecutionem omnino necessario — Prob. 3. p. — Nullatenus 
valet ratio quam adversarii, ad inducendam obligationem eliciendi actum 
caritatis, desumunt ex incertitudine iustificationis acceptae a poenitente qui 
Sacramentum suscepit cum attritione cognita — Ex adversariorum sententia 
multae inadmissibiles consecutiones sequuntur — Argumentum evolvitur ex 
P;-deé Lugo size PER DeC ERECTA RM He E 133-145 


PARS SECUNDA 
DE SACRAMENTO POENITENTIAE 


Art. Primus — De existentia, sacramenti poenátentíae . 
NOTIONES PRAEVIAE 


Nomine sacramenti poenitentiae intelligitur ritus, quo christiani poenitentes 
et peccata sua sacerdoti confitentes, ab eodem absolvuntur — Poenitentiam 
esse verum et proprie dictum N. L. sacramentum, primus omnium negavit 
Lutherus, licet timide et titubanter — Nunc communiter Protestantes, Cal- 
vino assentientes, tenent poenitentiam non esse sacramentum a baptismo 
distinctum — Hos errores Trid. Syn. damnavit sess. 14........ 147-148 

THESIS XIII. — Poenitentia, seu ritus ille quo Christiani poenitentes, vt peccata 
sua. sacerdoti confitentes, ab eo absolvuntur, est. verum et propric dictum 
novae legis sacramentum, a sacramento baptismi prorsus distinctum .. 149 

Prob. 1. p. — Ex Script. « Sicul misit me Pater, et ego miito vos..... Ac- 
cipite Sp. Sanct., quorum remiseritis peccata, remittuntur eis » etc. Ex bis 
verbis — 1) constat potestatem remittendi peccata concessam fuisse — a) 
Apostolis: id verba aperte testantur — b) Apostolorum in hac potestate 
successoribus: id finis huius concessionis (ut nempe Christus per ministros 
suos missionem, quam habuit perpetuam, exerceret in terris) exigit — 2) 
constat hanc potestatem per aliquod sensibile signum esse exercendam: id 
ostendit ritus externus tum peccatoris poenitentis, tum sacerdotis absol- 
ventis, qui illis verbis indicatur — 3) constat hoc signum ex opere operato 
gratiam conferre: dicitur enim: « quorum remiseritis peccata. . .remittun- 


ENDEK AMNALYTICUS 453 
iur »; quod ft infusione gratiae sanctificantis — Idem evincitur ex perpe- 
4na Ecclesiae traditione — selecta quaedam documenta afferuntur, et paucis 
elucidantur — Prob. 2. p. — 1) ex Saript., quae clare distinguunt Baptismum 
inter et Poenitentíam, ut inter ea, quae seor;iw a Christo instituta sunt 
et praescripta — 3) ex Patribus, qui idem passim testantur — Quibusdam 
Novatorum obiéctionibus in fme thesis satisfit................. 149-164 


Aut, Sleobnndus —: De 29466 eacranenté- poenitentiae. 
^ NOTIONES PRARVIAB 


Quaeritur hic utrum potestas remittendi peccata, Apostolis et eorum succes- 
soribus à Christo collata, sit potestas iudicialis — Si hoc ostenditur, con- 
sequens erit confessionem peccatorum a Christo fuisse praescriptam ad ob- 
tinendam eorum remissionem in sacramento — Confessionis definitio evol- 
vítur — Confessio duplex: publica, et secretá seu auricularis — Ex Conc. 
Trid, haec est de praecepto divino, illa non item — Wikleff confessionem 
necessariam non esse dixit in casu perfectae contritionis — damnatur in 
Conc. Constant. — Lutberas confessionem privatam non esse a Deo prae- 
ceptam asseruit — Idem statuit confessio Augustana — Calvinus addidit eam 
ab Innocentio HII. inductam esse — Aberrationes Novatorüm - damnavit 
Conc. Trid...... SEATS UIT La tari dava to pae Med 164-169 

THESIS XIV. — Sacrasenium paenitentiae insbitulum a Christo fuit ad modum 
iudicii, quo fidelis omnia peccata sua sacerdoti aperire teneantur, ut ab co 
senteniam. absolutionis excipere valeant............ celles 169 

Preb. — 1) ex Sorípt. et quidem &) ex metapbora clavium — Christus suas 
claves cum Apostolis eorumque successoribus communicavit -—- claves autem 
Christi significant veram et proprie dictam, auctoritate iudiciali, potesta- 
tem absolvendi homines a peccetis — b): ex metaphora ligandi et solvendi ; 
haec enim non significant declarare sliquem Bigatum aut solutum a vin- 
culis, sed revera alligare aut solvere — c) ex verbis quibus baec potestas 
confertur: ille enim vere iudex in áliqua causa est constitutus, qui pote- 
statem habet pronuntiandi absolutionem aut condemnationem eius cuius 
causa iudicanda est — 2) ex YTraditione — Testimonia Patrum in quasdam 
classes redacta proferuntur — 3) ex Conciliis — ex antiquioribus quaedam 
citantur — Idem — 4) facta qwaedetm insigmia ostendunt — 5) Libri poeni- 
lentiales confessionem omnium peccatorum esse sacerdoti faciendam de- 
monstrant — Huc accedunt doctrina de divina confessionis institutione ac 
necessitate, et confessionis usus apud'Graecos, Armenos, Coptos, Aethio- 
pes, ceterasque orientales sectas Nestorianorum et Monophysitarum, quae 
a saec. V. ab Eccles. Romana divisae sunt............  ESbSTs 169-181 

Diffüculatibus satisfit — Etsi concederetur in libris N. T. descriptam praxim 
confessionis non inveniri (quod quidam innixi verbis Iacobi v. 16. negant) 
ex eo tamen nihil deduci posset, ut patet ex probatione facta — Apostolus 
praescripsit probationem, antequam Bucharistia sumatur, non qualemcum- 
que, sed iuxta mandatum Christi praecéptam — Nectarii factum potius con- 
fessionis praxim ostendit, et eiusdem necessitatem confirmat — Chrysosto- 
mum nunquam negasse necessitatem confessionis Privalae, ex eius verbis 
invicte ostenditur — Non tenemur nisi ad confitenda peccata, quae post 
Il. — Dg SACRAMENTIS. 48 

diligens examen cognoscimus nos commisisse: hinc nulla impossibilitas 
confessionis ex defectu memoriae — Pericula et abusus, quae occurrere 
possent occasione confessionis, vitia essent hominum, non ipsius confes- 
sionis — et haec etiam rarissima — Quot vero emolumenta ex confessione 
profluant, eleganter docuit Catechismus Conc. Trid. — immo inter ipsos Pro- 
testantes multi confessionis fructus insignes laudibus celebraverunt.. 181-186 


Art. Tertius — De «emplttudéne potestatis tudictalte 
in sacramento poenitentiae. 


NOTIONES PRAEVIAE 


Potestatem iudicialem a Christo Ecclesiae concessam exerceri posse circa 


omnia peccata post baptismurn a fidelibus commissa, negaverunt — a)saec. II. 
Mont. — damnantur ab Episcopis Asiae et a Papa Zephyrino, — b) saec. III. 
Novatiani — damnantur in Conc. Rom. et in Synod. Antioch. et Carthagin. 
— Eamdem doctrinam postea definiverunt Conc. Later. IV., et Trid. 186-187 


THESIS XV. — Christus Ecclesiae suae auctoritatem concessit remittendi in sa- 


cramento poenitentiae omnia prorsus peccata, quantumcumque gravia, quae 
post baptismum a fidelibus commissa fuerint. ............ Lu xam 187 


Prob. — 1) ex Script. /Christus, nullo facto discrimine peccatorum levium et 


graviorum, potestatem ligandi atque solvendi Petro et Apostolis promisit 
ac contulit — 2) ex Zpostolorum exemplo: lta Ioannes et Paulus poeniten- 
tes reos a gravissimis criminibus absolverunt — 3) ex traditione: Ecclesia 
tanquam haereticos e sinu. suo reiecit Montanistas et Novatianos qui hoc 
negabánt — passim Patres doctrinam, quam defendimus, docuerunt — Si 
quando apud Patres legimus unicam poenitentiam lapsis in peccatum post 
baptismum fuisse concessam, id publicam poenitentiam spectat — 4) ex aliis 
de poenitentia dogmatibus, ut de efficacitate virtutis poenitentiae, de contri- 
tione, de necessitate huius sacramenti — 5) ex paritate cum sacramento 
baptismi, per quod omnia peccata dimittuntur — hoc argumento ad homi- 
nem saepe contra Novatianos usi sunt Patres............uuuuu. 187- 190 


Art. Quartus — De necessitate sacramenti poenitentiae. 


Sacramentum poenitentiae ita institutum fuisse a Christo ut esset medium 


omnino necessarium, eo modo quo in thesi explicatur, definitum est a Conc. 
IHdo ore cie TE ea UE T3 *£95620290*2a42*520322»229292*5060929*99*59 e*e»5»9092 I190- I9I 


THESIS XVI. — Sacramentum poenitentiae, omnibus post baptismum in grave 


peccatum. lapsis, necessarium est necessitate medii, sive in re, sive in voto; 
et. necessitate praecepti........llses. PEE d esce En co Peste: 191 


Prob. 1. p. — 1) ex Scripi. — a) quia Christus Apostolis et eorum succes- 


soribus dedit claves regni coelorum: ergo nemo, cui ob mortale peccatum 
clausa est domus aeternae beatitudinis, ingredi eam poterit nisi portae eius- 
dem domus aperiantur ei ab illis qui claves habent — b) quia secus, ut ar- 
gumentatur S. August., frustra claves Apostolis fuissent traditae — nec 
obstat quod per baptismum etiam illi, qui claves non habent, valeant ho- 
mines introducere in regnum coelorum: siquidem potestas clavium est po- 
testas iudiciaria, et ideo proprie erga eos fastum exercetur, qui sunt in 
Ecclesia — c) quia necesse est ut iudicio Apostolorum eorumque succes- 

Sorum, causae omnes peccatorum dirimantur : constituti enim earum iudices 
fuerunt — d) quia nisi fideles non modo possent, sed etiam tenerentur uti hoc 
medio ad peccatorum remissionem, non posset minister sacramenti efficere 
ut absque eius auctoritate peccata non remittantur; id autem efficere de- 
bet iuxta verba Christi « quorum. retinueritis [peccata], retenta sunt » — 2) 
ex doctrina Patrum idem evincitur: ita Tertul., Pacianus, Origenes, Basi- 
lius, etc. — 3) ex difficultate et. constanti usu confessionis, necessitas eius ad 
Obtinendam ir sacramento poenitentiae peccatorum veniam indubie erui- 
tur — Prob. 2. p. — quia usus medii absolute necessarii ad finem praece- 
ptum consequendum est de praecepto — hoc divinum praeceptum obligare 
potest per se, et per accidens — De praecepto Ecclesiastico patet ex Conc. 
bater.- IV et Ideas oa eso oT oE E EEREERE SR IPE UE s TOISIQÓ 
Difficultatibus Satisfit — Nulli hominum interclusus est aditus ad Deum per 
sinceram cordis contritionem — Sed haec contritio, si vera sit et perfecta, 
supposita Christi institutione, includere debet votum sacramentum poeni- 
tentiae suscipiendi — Verbum retinere, cum referatur immediate ad culpas, 
sicut verbum remittere, non indicat nisi negationem veniae — Christus con- 
stituit sacerdotes iudices peccatorum etiam venialium, ad haec quidem re- 
mittenda, sed non simpliciter retinenda; potestas enim retinendi peccata 
coactionem importat, quae minor esse debet in minoribus offensis — S. Am- 
brosius asserens satisfactionem ad poenitentiam necessariam non esse, no- 
mine satisfactionis non confessionem delicti significat, sed excusationem — 
Gratianus duas dicit fuisse opiniones de confessionis necessitate, non quoad 
ipsum praeceptum confitendi, sed quoad veniam consequendam: quidam 
enim doctores ita necessitatem confessionis urgebant, ut negarent remis- 
sionem peccatorum extra illam ullo modo obtineri posse — Id verbis eius- 
dem Gratiani declaratur; et inductione sapientum, qui Gratiano coaevi aut 
suppares erant, demonstratur — Conc. Cabilonense II. confessionem Deo 
factam commendat; sed non negat, immo docet, confessionis sacerdoti 
faciendae necessitatem. .........eceeeeeeeee eee etes. 196-204 


Art. Quintus — De ministro sacramenti poenitentiae. 
NOTIONES PRAEVIAE 


Hac in re erraverunt — a) Waldenses existimantes, bonum laicum, et non ma- 
lum sacerdotem potestatem habere remittendi peccata — b) Novatores 
saec. XVI. qui hanc potestatem omnibus et singulis christianis tribuebant — 
c) Quidam pauci putantes id concessum Diaconis olim fuisse — Hos errores 
Conc. Trid. profligavit, definiens solos sacerdotes esse huius sacramenti mi- 
nistros — Item docuit, praeter potestatem ordinis ad valide absolvendum 
requiri iurisdictionem — haec vel est ordinaria, vel delegata — Hinc sacer- 
dotes iurisdictione carentes valide absolvere nequeunt — Id Synodus Pi- 
storiensis negavit — quod a Pio VI. damnatur................. 204-206 

THESIS XVII. — Sacramenti poenitentiae soli Sacerdotes sunt. ministri. In ipsis 
ad valide in sacro tribunali poenitentiae absolvendum, praeter. potestatem 
ordinis, potestas iurisdictionis est requisita. .......eeeeceicei lee... 207 

Prob. 1. p. —(de fide) — a) ex verbis Christi, qui non omnibus fidelibus, sed 

Apostolis ac eorum successoribus hanc potestatem contulit — b) ex tradi- 

tione quae id diserte docet — ita Tertul., Basil., August., Greg. M., libri 
liturgici, Euchologia Graecorum, decreta antiquorum Conciliorum — 
Prob. 2. p. — (proxima fidei) — a) ex Conc. Trid. quod docet invalidam 
esse absolutionem « quam sacerdos in eum profert, in quem ordinariam 
aut subdelegatam non habet iurisdictionem » — b) ex monumentis ecclesia- 
sticis — ita, CC. Remense, Leodiense, Ticinense, Later. IV., Regula Chro- 
degangi — c) ex reservatione casuum — potestatem casus reservandi Eccle- 
sia sibi asseruit, et usu perpetuo, et anathemate lato in eos qui contradi- 
cerent — d) ex ratione theol. — Sententia non fertur nisi in subditos: hi 
autem per iusisdictionem assignantur............. ee eee eee. 207-210 


Difficultatibus Satisfit — Nomine exomologesis non sola sacramentalis con- 


fessio significabatur apud antiquos et apud S. Cyprianum; sed etiam vel 
integra poenitentia publica et solemnis, vel huius poenitentiae gradus qui 
substratio dicebatur — Canon Conc. Tiburiensis mendose legitur in decre- 
talibus — Ad poenitentiae ostentationem, laico fieri posse confessionem do- 
cuit S. Th. — nunquam tamen dixit laicum esse huius sacram. ministrum 
extraordinarium. Eodem modo loquuntur Mag. Sent. et S. Bonav. — Sa- 
cerdotes in sua ordinatione potestatem accipiunt absolvendi, sed incom- 
pletam ad hos vel illos fideles absolvendos — Cum in foro interno aucto- 
ritas absolvendi divina sit, et iudicium sacerdotale in hoc foro omnibus 
christianis peccatoribus sit necessarium, Pontifex, dum eligit sibi confes- 
sarium, eo ipso confert illi in seipsum iurisdictionem.......... 210-215 


Art. Sextus — De matería sacramenté poenátentiae 
remota, et prociíma. 


NOTIONES PRAEVIAE 


Materia remota poenitentiae sunt omnia peccata post baptismum commissa — 


ex his mortalia nondum confessa materiam constituunt necessariam: patet 
ex dictis de necessitate huius sacram. — venialia vero, et mortalia iam con- 
fessa et absoluta, materiam constituunt sufficientem et liberam — Id pro- ' 
batur quoad venialia — a) ex Bulla « Auctorem fidei » — b) ex verbis, qui- 
bus Christus dedit sacerdotibus potestatem remittendi peccata — c) ex praxi 
Eccles., et PP. declarationibus — quoad mortalia iam confessa et absoluta 
probatur — a) ex auctoritate Benedict. XI. — b) ex consuetudine piorum 
fidelium — c) ex ipsa sacramenti poenitentiae institutione — Verba formae 
hunc praeseferunt sensum, ego confero tibi gratiam, quantum de se cst, 
remissivam peccati — hic sensus semper manet vervs, etiamsi peccata iam 
in subiecto remissa inveniantur — Haec ex S. Thoma confirmantur — Circa 
materiae proximae determinationem DD. diversimode opinati sunt — qui- 
dam dixerunt esse impositionem manuum sacerdotis verba absolutionis 
proferentis — reiicitur haec sententia — Durandus contendit proximam sa- 
cramenti materiam esse poenitentis confessionem — haec opinio, si rite in- 
telligatur, a communi non differt — Scotus, quem sequitur Maldonatus, do- 
cuit sacramenti poenitentiae essentiam in sacerdotis absolutione totam 
consistere — Communior inter theologos sententia illa est quae in thesi 
vindicatür. iso leves ho er mer EAS RAS ETaa x wvaps eee oees 216-222 


INDEX ANALYTICUS 257 


THESIS XVIII. — Tres poenitentis actus, contritio nempe, confessio et satisfactio 
sunt sacramenti poenitentiae materia proxima.........loeeeee s... 222 
Prob. — 1) Auctoritate CC. Florent, et Trident. quae statuunt: « quasi mate- 
riam huius sacramenti esse actus poenitentis, nempe contritionem, confes- 
sionem et satisfactionem » — illa locutio quasi materia apponitur ad decla- 
randum, in hoc sacramento materiam non esse sicut in aliis sacramentis 
materia est — 2) auctoritate S. Tbomae, quae in re praesenti maxima est 

— 3) ex natura ipsa sacramenti: quod enim institutum fuit ad modum 
iudicii reconciliativi necessario includit actus poenitentis........ 222-226 
Difficultatibus Satisfit — Concilia satisfactionem dicunt esse de essentia sa- 
cramenti, quatenus firmum propositum satisfactionem iniunctam subeundi 
significant — Contritio sensibilis est prout a poenitente signis externis et 
ipsa confessione dolorosa manifestatur — Dolor et confessio rei, licet non 
pertineant ad substantiam iudicii forensis, pertinent tamen ad substantiam 
iudicii reconciljativi, quod in hoc poenitentiae sacramento Christus insti- 

tuit — Non est sacramenti minister, qui materiam eius suppeditat; sed qui 
applicando formam materiae conficit signum sacramentale — Sacramentum 
sanctificat ratione :ofius signi sacramentalis, in suo esse constituti. 226-230 


Art. Septimus — De contritione ad sacramentum poenitentiae 
susciptendum requisita. 


Contritionem perfectam ad remissionem peccatorum mortalium semper re- 
quiri docuerunt Petrus Lomb., S. Bonav., etc. — ut hanc sententiam emol- 
lirent, quidam, inter quos Henricus, dixerunt contritionem per se necessa- 
riam semper esse, quandoque tamen attritionem sufficere — Communissima, 
et moraliter certa sententia docet contritionem, sive veram, sive existima- 
tam, in sacramento poenitentiae non requiri, sed sufhcere attritionem — 
utrum vero amor imitiglis requiratur, ut attritio in sacram. poenit. ad gra- 
tiam consequendam disponere possit, disputatur — amor initialis, varia si- 
gnificatione, pro variis contendentium opinionibus sumitur — Decretum 
Alexandri VII. statuens ne censura ulla his opinionibus inuratur, non im- 
pedit, ut notat P. Viva, quominus aliqua ex iis dici possit improbabilis 

- et falsa — Quid hac in re teneri debeat, in thesi statuitur....... 230-233 

THESIS XIX. — Ad sacramentum poenitentiae suscipiendum, perfecta contritio 
non requiritur: sed. attritio, ut talis etiam. cognita, sufficit. Haec autem 
atiritio, quae ex parte finis et termini dilectionem Dei, seu. caritatem, pro- 
fecto respicit, nullum alium amorem erga Deum, ex parte subiecti et prin- 
cipii, comprebendere debet, ut proxima ad gratiam sacramenti dispositio 
sit, praeler amorem spei, quo Deus diligitur ut nobis bonus......... 2533 

Prob. x. p. — a) ex institutione et natura. sacramenti: si enim ante huius 
Sacram. susceptionem contritio semper requireretur, poenitens in sacramen- 
to, et per sacramentum Deo numquam reconciliari posset, nec a peccatis 
vi clavium absolvi — 2) ex doctrina Patrum, iuxta quos morientium salus 
ita ab absolutione sacerdotis pendere potest, ut defectu huius absolutionis 
quandoque damnentur — quod falsum esset, si contritio ad absolutionem 
obtinendam requireretur — 3) ex Conc. Trid. — quod (sess. 14. capit. 4.) do- 
cuit duplicem dari dispositionem ad consequendam gratiam iustificationis: 

unam exíra sacramentum, quae est contritio; altera in sacramento, quae 
est attritio — Quod Conc. loquatur de attritione prout est dispositio pro- 
xima, ex eiusdem capitis. contextu ostenditur — 4) ex declarationibus post 
Conc. Trid. latis: ita clerus gallicanus in Conciliis generalibus, an. 1700.; 
et Facultas Parisiensis, an. 1638. — 5) ex suavitate legis Evangelicae, quae 
suavior et facilior non esset, si contritio perfecta in poenitentiae sacramento 
requireretur — Prob. 2. p. — 1) attritio ex parte termini et finis respicit Dei 
dilectionem: quia poenitens ad sacramentum reconciliationis accedit, ut in 
Dei amicitiam iterum admittatur — 2) comprebendit amorem spei, quo Deus 
diligitur ut nobis bonus — patet ex Conc. Trid., et ex ipsa natura attritio- 
nis — 3) non requiritur ut aitritio alium amorem comprebendat: quia hic 
amor — a) nequit esse caritas perfecta, licet remissa: patet ex dictis in prima 
parte — b) non potest esse dilectio Dei imperfecta: haec enim neque cor 
hominis a rebus creatis inordinate amandis avertit — neque voluntatem ad 
Dei legem implendam inclinat — Mens Conc. Trid. hac de re fusius ex- 
plicatur, et adversariorum exceptionibus satisfit................ 233-242 
ScHoLION 1r. — Cum PP., de sacerdotali potestate in sacram. poenit. loquen- 
tes, afferunt exemplum Lazari, quem prius a morte Dominus suscitavit, 
deinde discipulis commisit a fasciis solvendum, veram sacerdotum iudicia- 
lem potestatem non negant; sed gratiae excitantis et adiuvantis necessi- 
tatem adstruunt ad odium peccati et ad sinceram peccatorum confessio- 

SCHOLION 2. — In sacramento homo ex attrito fit contritus, quoad aequiva- 
léntiam et. quoad. effectümi.ii soos Ee PERSE EREBFa e EE DI 244 


SCHOLION 3. — Licite ad sacramentum poenitentiae accedit peccator cum at- 
tritione supernaturali, quae concepta ex timore gehennae excludat volun- 
tatem peccandi, et sit cum spe veniae, quin insuper aliquis alius actus 
dilectionis Dei in eo requiratur. ............uueeee ee eee eee... 244-246 

SCHOLION 4. — Circa « propositum non peccandi de cetero » quod in poe- 
nitente requiritur, tres theologorum sententiae referuntur — Merito, S. Al- 
phonsus'dixit sententiam, quae exigit propositum formale et expressum, 
sua non carere probabilitate....... ales ute ERR UE ANC PUE S04 24602251 


Art. Octavus — 4n sacramentum poenitentiae 
possit esse validum et informe. 


Sacramentum est validum, quod a legitimo ministro conficitur rite appli- 
cando formam sacramenti materiae — informe, quod impedimentum ad in- 
fusionem gratiae invenit ex parte subiecti — Duplex hac in re datur sen- 
tentia — communior est negativa — qui affirmativam sequuntur, eam diver- 
simode explicant — his relictis, duos tantum casus Suarez, et de Lugo 
commemorant in quibus admittunt sacramentum poenitentiae validum esse, 
et «mul informé... cioe yos ove vr e cC c2 29213 

THESIS XX. — Nequit poenitentiae sacramentum esse validum et informe. ..255 

Prob. — 1) Non datur in casu attritionis existimatae: quia sacramentum ne- 
quit esse validum, si desit pars materialis, ex qua sacramentum cessentia- 
liter constare debet — talis autem est attritio, et deest in eo qui habet 
attritionem existimatam — confirmatur a simili: sicut aqua existimata, etiam 

invincibiliter, non est materia baptismi sufBciens; ita et attritio existimata 
in sacram. poenit. — Ratio praecipua adversatiorum, petita ex anxietate 
quae secus in poenitente oriretur, nullius est momenti — 2) sacramentum 
poenitentiae validum et informe esse nequit in casu a Suaresio et de Lugo 
admisso — Agitur de homine, qui duo lethalia admisit, et unius invinci- 

biliter est oblitus, de alio, vera attritione, dolet propter specialem eius 
turpitudinem — In hoc casu sacramentum esse validum et formatum patet 
— quia ex parte poenitentis concurrunt omnia, quae materiam sacramenti 
exhibent, et eum proxime disponunt ad gratiam in sacramento recipien- 
dam — CC. Florent. et Trident. numquam distinguunt inter attritionem, 
quae sit pars materialis conslituliva sacramenti et attritionem quae sit 
dispositio ad gratiam — Peccator, si veram habet attritionem, licet ex con- 
sideratione specialis turpitudinis alicuius peccati ad attritionem motus fuerit, 
de alio etiam peccato, cuius invincibiliter non recordatur, implicite dolet 
— id.constat — a) ex natura ipsa attritionis — b) ex doctrina Conc. Trid. 
— 3) Idem dicendum in casu P. de Lugo de peccatore qui accederet ad 
sacramentum 'poenitentlae cum dolore de aliquo peccato, sed non de omni- 
bus, quia invincibiliter crederet id fieri posse: si poenitens de aliquo ha- 
bet veram alirilionem, ceteris voluntate non adhaeret — Haec omnia au- 
ctoritate S. Thomae confirmantur. ..... eise eee 253-239 


Art. Nonus — De confeseione. 
NOTIONES PRAEVIAE 


Confessio peccatorum materialiter integra dicitur illa in qua quis omnia 
omnino peccata mortalia a se commissa secundum speciem et numerum 
confiteatur — haec per se ad sacram. poenit. recipiendum requiritur — for- 
maliter integra est illa in qua peccata mortalia accusantur, quae hic et 
nunc a poenitente in confessione accusari possunt — hanc quandoque suf- 
ficere ostenditur in thesi, in qua quaedam alia attinguntur. ............260 

THESIS XXI. — 4d sacramentum poenitentiae suscipiendum sufficit confessio for- 
maliter integra, cum impotentia physica vel moralis obstat. quominus a 
poenitente confessio materialiter integra perficiatur: sed. sacerdoti absenti 
per litteras aut. per. internuncium. confessio mon potest fieri. — Porro ex 
omni et sola confessione sacramentali obligatio sigilli exurgit; qua ille, 
qui confessionem audivit, perpetuo arctissimeque tenetur nemini unquam ea 
quae sibi pro confessiome  poenitentis credita fuerunt, absque ipsius poeni- 
lentis venia, revelare... cecceceeeeeseeeeeseeeshe ess no 2600 

Prob. 1. p. — Si adsit impotentia physica — a) quia Christus, cum confes- 
sionis legem instituit non voluit, ut supra id quod possent, homines obliga- 
rentur — b) quia ita declaraverunt Concilia et Romani Pontifices — c) quia 
Rituale Romanum id aperte asserit — d) quia haec est universalis et per- 
petua praxis Ecclesiae — Si adsit impotentia moralis — quia praeceptum 
confessionis est positivum — ergo dàri possunt casus in quibus ab hoc prae- 
cepto :otaliter implendo poenitens eximatur — hi vero casus in Theol. 
Moral. perpenduntur — Prob. 2. p. — ex celebri decreto Clementis VIII. — 
hoc decreto non tantum damnatur confessio absenti facta cum absolutione 
ab absente sacerdote post confessionem prolata (copulative); sed etiam 

ipsa confessio absenti facta per litteras, vel per internuncium (disiunctive) 
— hoc awtbentice declaratum fum ab eodem Pontifice, et a Paulo V. in 
Cong. S. O. — Huiusmodi confessionem, non modo illicitam, sed isvali- 
dam esse, comnmuniter theologi docent — Licet confessio aliquando feri 
possi a poeninente nutibus aut scripto, aut per interpretem, is absentia 
tamen sacerdotis, qui confessionem suscipiat, non potest perfici — id etiam 
ex Ecclesiae consuetudine constat: immo ex ipsa sacramenti institutione 
— Prob. 3. p. — Obligatio sigilli ex omni et sola confessione sacramentali 
oritur, quia nonnisi sacramento sigillum adnexum est — Et baec obhgatio 
Oritur — a) ex eo quod tenemur, iure naturali et divino, non revelare oc- 
cuka proximi, ne infametur — b) ex eo quod poenitens silentium circa ea 
quae revelat, tacite copndicit — c) potissimum ex injuria quae sacrasnento 
fieret, si aliquando secretum confessionis revelaretur — Id optime declara- 
tur a Suarez — Exaat praeterea hac de re praeceptum ecclesiasticum — ita 
S. Greg. M. et Conc. Later. IV...... E (ea E ESAN ER QUE 260-266 


Art. Decimus — De sattefactione. 


Satisfactio alia est extrasacramentalis, quae proprio arbitrio a peccatore assu- 
mitur — alia sacramentalis, quae in sacro tribunali poenitentiae a sacerdote 
imponitur — haec ad integritatem sacramenti pertinet — Protestantes omnem 
satisfactionis neceseitatena xelicere conati,.sunt— Hagreticas eorum asser- 
tiones Conc. Trident. refutavit — Executionem satisfactionis sacramentalis 
absolutioni praemittendam esse docuerunt Petrus de Osma, Iansenistae — 
Hunc errorem damnaverunt Sixtus IV., Alexander VIII. et Pius VI. — Ca- 
tholica doctrina de sacramentali satisfactione in thesi vindicatur... 267-269 

THESIS XXI. -—. Nos semper simul cum culpa tota poena peccatoris a Deo re- 
miltitur; sed aeterna. poena. sublata, plerumque poenae aliquot. temporale: 
peccatis debilae remanent expiandae; quae (aman piis et laboriosis operibus 
im bsc vila. redimi queunt. Possunt igitur, iwmo debent, sacramenti poe- 
nilentiae ministri salutares ac comvenientes satisfactiones poenilentibus iniun- 
gere; — quae non necessario, sive ex praecepto Cbrishi, sive ex waiura sa- 
cramenti, anle absolutionem sacerdotis implendae sunt, sed. recie.post. abso- 
lutionem. acceptam expleri possunt... cec eee 270 

Prob. z. p. — 1) Tota poenz temporalis non semper simul cum culpa re- 
mittitur a Deo — id ex dogmate de Purgatorio deducitur — et directe de- 
monstratur — q) ex Script., quae passim exempla exbibet de illis qui veniam 
de commisso peccato obtinuerunt,.et qui nihilominus poenas temporales 
subierunt: ita Adam, Moyses, David etc. — b) ex Patrum doctrina, quos 
habere adversos Calvinus ipse non diffitebatur — 2) Poenae aliquot tempora- 
les pectatis debitae possunt in hac vita piis et laboriosis operibus redimi — id 
constat — a) ex Scriptura, quae id aperte ostendit — b) ex usu Ecclesiae — 
c) ex Patrum testimoniis: ita. Tertull., Cyprianus et alii — Prob. 2. p. — 
I) ex perpelua el universali praxi Ecclesiae, quae innotescit — a) ex an- 
tiqua poenitentiae publicae disciplina — 5) ex libris poenitentialibus — c) ex 
Conciliis — d) ex Patrum documentis — 2) ex rationibus theologicis, quas 
Trid. Synod. innuit sess. 14. cap. 8. — Casus, in quibus sacerdos potest 
poenitentem absolvere non imposita poenitentia, enumerat Card. De Lugo 

— Prob. 3. p. — 1) ex universalis Ecclesias praxi, quae iam a pluribus sae- 
culs viget — 2) ex ipsa astiquissima Eccles. praxi — Documerta ex CC. et 
PP. afferuntur — 3) ex ratione tbeologica — quia satisfactio actu a poeni- 
tente exhibita nom pertinet ad essentiam sacramenti — quia fundamentum 
quo innikuntmy lanseniani, hoc contendentes, falsum est, et proscriptum a 
Conc. Trid. — quia iniuriz fieret poenitentibus. dispositis, si differretur ab- 
solito P. VITAio o ussdeT er vv EEC VUE RR Vx v a bad NA 270-280 

Difficultatibus satieát — Patres, qui docent, peccatorem absolvi non posse, 
nisi satisfactionem Deo exhibuerit, non loquumtur de satisfactione imposita 
a sacexdote; sed de illa quae Deo exhibetur per contritionem et confessio- 
nem — Quae obiiciuntur ex S. Cypriano et Theodoreto, ad rem non facere, 
ex verbis eorumdem Patrum ostenditur. .............Luuuuuu.. 280-282 


Art. Undeciímus — De forma sacramenti poenitentíae. 


Quaestiones quae hac de re agitari solent, in thesi solvuntur. 

THESIS XXIII — 1) Liécet, ex praescripto Ecclesiae, forma basc a sacesdote, 
dum poewilenioem. | absolvii, proferri debeat: « Ego te absobso a peecatis 
iwis in nomine Patris el Filii et Spiritus Sancti. Amen » — 2) sola. tamen 
verba e ábsolvo ie » essentialem. sacramenti poenitentiae. formam consti- 
luus : -—— quae — 3) mon. sigmifcal, Ego te ostendo aut. declaro a peccatis 
absolutum; sac — 4) sigzificat, Ego te absolvo ab obligatione subjiciendi 
peccata clavibus; msc — 5) demum, Ego absolvo te a poena peccatis de- 
bita ; — sed — 6) banc praeseferl significationem, Ego sacramentum abso- 
lulionis tib impendo; ideogue significat: Ego tibi gratiam confero, quan- 
lum da se est, remissivam peccals. — Et — 7) baec poenitentiae forma non 
potest scriptura aul nulibus, intenlioneeme sacerdotis absoloentis manifestan- 
tibus, proferri; sed — 8) verbis voce prolatis, et ad poeniteniem, qui mi- 
mislro sacramenti praesens sil, directis, exprimi debet........ issues. 282 

Prob. 1. p. — a) ex CC. Florent. et Trident. — 5b) ex Rituali Romano — 
Prob. 2. p. — a) ex communi doctorum sententia — b) ex Catech. Conc. 
Trid., qui àd aperte tradit — c) ex paritate cum iudicio forensi — d) ex 
refutatione aliarum opinionum — Prob. 5. p. — ex dictis de- natura sacra- 
menti poenitentiae; et confirmatur ex Ricbardo a S. Vict., qui sententiam 
quam impugnamus, frivolam et ridendam vocat — Prob. 4. p. — a) quia 
solvere quemdam ab obligatione praecepti, non est peccata remittere: Chri- 
stus autem hanc potestatem dedit sacerdotibus — b) quia secus absolvi non 
posset, qui peccata venialia, aut lethalia iam absoluta, confiteretur — c) 
quia quis absolvi potest, quin ab qbbggajione confitendi peccata solvatur 
— d) quia in hac hypothesi verba absolutionis gratiam non significarent — 
Prob. 5. p. — ex primis duabus rationibus pro praecedenti parte allatis — 
Prob. 6. p. — ex verbo absolvo, quod peccati remissionem significat; pec- 
catum autem remitti non potest sine infusione gratiae: hinc, iuxta subie- 
ctam materiam, significat primario et immediale gratiam, quatenus remis- 
siva est peccati — ex dictis evanescit difficultas quae fieri solet contra ve- 
ritatem formae absolutionis, quandoque super hominem iam iustificatum 
prolatae. — Prob. 7. p. — a) ex doctr. Conc. Flor. quod statuit sacra- 
menta N. L. constare verois — Conc. intelligere verba voce expressa, patet 

ex ilis quae addit « Forma huius sacramenti sunt verba absolutionis, quae 
sacerdos profert, cum dicit: ego te absolvo etc. » — idem constat ex illis 
quae docet de sacramento matrimonii — b) ex ipsa Christi institutione — 
hanc fuisse Christi mentem, eruitur ex sensu et traditione Ecclesiae — Quae 
adversarii obiiciunt, solvuntur — Prob. 8. p. — a) ex decreto Clem. VIII. 
— b) ex ipsa forma sacramenti: locutio enim humana ad alium directa 
ordinatur natura sua ad personam praesentem — c) ex Ecclesiae praxi — 
Nulla datur paritas inter necessitatem integritatis materialis, et necessita- 
tem praesentiae poenitentis — neque inter absolutionem a censuris, et ab- 
solutionem a peccatis — Exempla quae afferri solent, non spectant sacra- 
mentalem absolutionem, sed ceremonialem............. 0... 282-294 


ScuoLioN — De forma sacramentalis absolutiomis deprecativa — Formam in- 


dicativam non esse adhibendam, sed potius formam deprecativam, docuit 
anonymus quidam saeculo XIII. — hanc sententiam Sanctus Thomas vo- 
cat valde. temerariam — Eam tantisper emollivit, et sic innovatam, vindi- 
cavit Morinus, docens formam perinde exprimi posse verbis sive depreca- 
toriis, sive indicativis — immo de facto utroque modo adbibitam fuisse in 
Ecclesia — Morini sententiam secuti sunt quidam alii theologi; sed non 
omnes eodem pacto — De Lugo docet: formam valere non posse sub modo 
deprecativo — hancque testatur fuisse communem sententiam theologorum 
circa medium saec. XVII. — huic nos subscribimus — Quod forma abso- 
lutionis formaliter deprecativa adhiberi non possit, nec potuerit, proba- 
tur — a) ex sacramenti poenilenliae inslitutione: forma enim a sacerdote, 
qui iudex est, ad modum sententiae proferri debet, quae nonnisi verbis 
indicativis iudicialiter pronuntiatur — b) ex verbis Christi: « quorum remi- 
serilis peccata » — c) ex doctrina CC. Florent. et Trident. — hoc argumen- 
tum ex obiectionibus adversariorum vindicatur — d) ex auctoritate S. Tbo- 
mae — Testimonia S. Doctoris afferuntur — Argumenta, quibus sententia 
nobis adversa confirmatur, perpenduntur — Patres — praesertim S. Augu- 
stinus in. causa Donatistarum — Gulielmus Parisiensis — Libri poenitentia- 
les, Sacramentalia, et Pontificalia Eccles. Occidentalis — Euchologia Grae- 
corum — Instructio Clementis VIIL — Haec fideliter referuntur, et pro sin- 
gulis responsiones adduntur............... eesessossoccescesece 294731O 


APPENDIX. " 


DE INDULGENTIIS 


Ecclesia potestatem a Christo accepit, qua satisfactoriam poenam pro peccatis 


iam remissis adhuc debitam, in totum vel in partem remittere potest — 
haec remissio a Patribus antiquioribus vocatur relaxatio, donatio, aut com- 
donalio — recentiori aetate in Ecclesia indulgentia dicitur — Indulgentia 
igitur definitur: « remissio poenae temporalis pro peccatis personalibus, 

quoad culpam et poenam aeternam remissis, adhuc debitae, facta extra 
Sacramentum, per applicationem thesauri Ecclesiae a superiore legitimo » 
— Haec definitio evolvitur, et variae indulgentiae divisiones indicantur — 
Ad indulgentiam plenariam et solemnem revocari debet Jubilaeum — Circa 
genuinam Indulgentiarum rationem, et potestatem Ecclesiae factam ad illas 
concedendas, erraverunt Montanistae ac Novatiani — Waldenses, quos se- 
cuti sunt Wicleffitae et Hussitae — Novatores et alii — Ecclesiae documenta 
huc spectantia afferuntur, et quid in eis statuatur ut de fide, vel ut fidei 
proximum juxta communem theologorum sententiam, declaratur. . 311-315 
THESIS UNICA — 1:) Est in Ecclesia potestas concedendi Indulgentias, quae — 
2) valeant non solum coram ipsa in foro externo, sed eliam in foro interno 
coram Deo; ila — 3) ut ex thesauro satisfachonum — Christi alque. Sancto- 
rum superabundantium, per applicationem earum singulis factam, possint 
fideles a poena temporali pro peccatis remissis adbuc divinae iustitiae de- 
bita, sive totaliter, sive partialiter liberari, et — 4) animae fidelium defun- 
ctorum adiuvari, Indulgentiis eisdem applicatis per modum suffragii. ..316 
Prob. r1. p. — a) ex Scripturis: verba quae referuntur Matth. xvi. 19., xvi. 
18. sine limitatione intelligenda esse, ex Traditione et ex ratione clare in- 
telligimus — Aliud argumentum recte desumitur ex verbis: Ioan. xx. 25., 
quibus Ecclesiae potestas plenissima remittendi peccata collata fuit — Hac 
potestate usus fuit Apostolus, ut patet ex I. ad Cor. v. — b) ex Tradi- 
lione: praxis fuit in Ecclesia relaxandi poenitentiam, in peccatorum satis- 
factionem adhuc solvendam, inmíuitu intercessionis martyrum seu libello- 
rum — huius praxis testes sunt Tertullianus et Cyprianus — Huc accedunt 
statuta Conc. Ancyrani et Nicaeni I. — Decreta Urbani II. et Eugenii III. 
— Conc. Later. IV. — Prob. 2. p. — a) ex locis Script. iam citatis « Quae- 
cumque solveritis super terram, erunt soluta et i& coelo » — b) ex docu- 
menlis Traditionis superius allatis — c) ex Decreto Conc. Trid. de indul- 
gentiis, et ex aliis Decretis — Prob. 3. p. — Ante probationem quaedam 
notantur — Sermo est de meritis, quatenus haec safisfactoria sunt — ad es- 
sentiam indulgentiae merita Sanctorum non mecessario requiruntur, sed se 
habent tantum ad instar adminiculi — thesaurus de quo agitur, exurgit ex 
meritis Sanctorum tum in coelis tum in terra degentium — merita San- 
ctorum nobis ab Ecclesia applicantur eadem ratione qua nobis applican- 
tur extra sacramentum merita Christi — Hinc tria probantur — 1) thesau- 
rum dari constantem polissime ex superabundantibus Christi satisfactionibus, 
et efiam ex Sanctorum meritis satisfactoriis — 2) huius thesauri dispensa- 
tionem auctoritati et ministerio Ecclesiae Christum commisisse — 3) ex 
hoc thesauro Ecclesiae Indulgentias fuisse concessas — Haec probantur ex 
Scriptura, ex Ecclesiae documentis et ex auctoritate Doctorum — Prob. 4. p. 
— 4) ex Decretis Pontificum, qui oppositam doctrinam damnaverunt — b) 
ex concessionibus factis — c) ex argumentis, quibus catholici demonstrant, 
suffragia hic oblata, animabus in purgatorio detentis prodesse — d) ex do- 
gmate de communione Sanctorum — e) ex natura thesauri, unde Indulgen- 
tiae conceduntur — Haec omnia confirmantur ex Decretali Leonis X. — 
Ex dictis, Indulgentias maxime christiano populo esse proficuas osten- 
Dt vasa ser 9 d EXER VEA EE SOLD RP E PVT IRTIIUSIOsi1s 

ScHoLIoN — Nonnulla adduntur, quae spectant concessionem, usum et effe- 
ctum Indulgentiarum — Indulgentias concedere possunt Papa et Episcopi, 
sed non eodem modo — Legati apostolici ex commissione S. P. in loco 
legationis — Summus Poenitentiarius Romae — Cardinales in Ecclesiis suis 
titularibus, licet ad sacerdotium non sint evecti — Id autem praestare non 
possunt Zbbates, Generales Ordinum Religiosorum et Parochi — Ad valo- 
rem Indulgentiarum requiri iustam. causam, Doctores omnes docent — quae 
hac in re videntur communius admissa, et admittenda, declarantur — Ad 
lucrandas indulgentias pro vivis concessas, requiritur, — a) intentio, saltem 
virtualis — b) ut ultimum saltem opus perficiatur in statu gratiae — c) exe- 
cutio integra omnium operum — d) ad Indulgentiam plenariam requiritur 
ut quis omnia peccata etiam venialia detestetur — Quoad Indulgentias de- 
functis applicandas, requiritur — a) auctoritas Apost. Sedis ad eas conce- 
dendas — b) iusta causa particularis — c) ut ille qui Indulgentiam defunctis 
applicare velit, habeat talem intentionem, saltem virtualem, et adimpleat 
.opus iniunctum — Utrum in eo requiratur status gratiae, saltem dum ulti 
mum opu$ implet, disputatur inter theologos — probabilius non requiritur 
— Item non conveniunt irier se theologi, utrum indulgentia per modum 
suffragii sit semper infallibilis — multi tenent, semper illam pendere ex li- 
bera acceptatione et misericordia Dei; sed haec sententia gravissimis alii- 
theologis non arridet, et quidem, ut videtur, merito ........... 335-341 


TIE.AC'T.A'TUS VI. 


DE EXTHRHEMA UNCTIONE 


Sacramentum quod a saeculo XII. communiter Extrema Unctio appellatur 
inter Latinos, diversis aliis nominibus a scriptoribus ecclesiasticis designa- 
tur — Merito de eo agitur postquam de Poenitentia actum fuerit: est enim 
quodammodo consummativum totius spiritualis curationis — et ultimum 
eorum quae ad perfectionem unius personae ordinantur — Quae respiciunt 
eius existentiam, materiam etc., sequentibus articulis declarantur.... 34j 


Art. Primus — De sacramenti Extremae Unctionis ecistentáa. 
NOTIONES PRAEVIAE 


Veritatem sacramenti Extremae Unctionis negaverunt Albigenses, Wicleffitae 
et Hussitae — utrum Waldenses eam pariter reiecerint necne, non constat 
apud eruditos — Hunc errorem renovaverunt Luth. et Calvin., quos alii 
Novatores sequuti sunt — Catholica doctrina hac de re definita fuit a Conc. 
Trid. sess. 14. — Circa unctionem ab Apostolis adhibitam, de qua loqui- 

tur Marcus (vi. 13.) duplex datur sententia — una contendit fuisse ipsum 
N. L. sacramentum — altera contrarium tenet — haec probabilior vi- 
nf P EEPEETCTETITE TT EETO 


THESIS. I. — Ex Ep. lacobi, v. 14. 15., et ex perpetua Traditione Ecclesiae 
demonstratur Extremam  Unctionem vere et proprie novae legis sacramen- 
HH 6E LLII So CIEDREISEUTELEARA CENSET NES AND qudebeq Ac teres 0 

Prob. zx. — In his verbis indicantur ea omnia quae ad verum et proprium 
N. L. sacramentum requiruntur — etenim indicatur — a) signum sensibile, 
olei unctio, et oratio presbyteri — b) signum collativum gratiae: patet ex 
verbis « alleviabit eum Dominus; et si in peccatis sit, remittentur ei » quod 
sine gratiae sanctificantis collatione fieri nequit — c) institutio Christi: so- 
lus enim Christus, Deus et homo, institutor omnium sacramentorum, un- 
ctionem collativam gratiae instituere potuit — d) institutio permanens: illa 
enim epistola ad omnes Ecclesias sine ulla locorum aut temporum limi- 
tatione dirigitur — idem confirmatur ex contextu — Catholica haec inter- 
pretatio textus S. Iacobi illustratur ex refutatione interpretationis confictae 
ab adversariis — Apostolus non loquitur de unctione, quae ex dono mira- 
culorum sanaret corpus — id ex singulis textus vocibus deducitur — Par- 
ticula hypothetica si non afficit verbum remittentur, sed verbum substan- 
tivum sif: ideoque conditio illa tota est ex parte hominis — Cum dicitur 
oratio fidei, non subiectiva fides ministri, sed fides obiectiva significatur 
— Pluralis numerus (presbyteros Ecclesiae) usurpatur pro quolibet e coetu 
— id ex frequentato loquendi modo, etiam in Script. confirmatur — Verba 
alleviabit eum Dominus non significant solam corporis sanitatem: haec in- 
dicata fuit verbis praecedentibus. — Prob. 2.) — Ex Traditione — Loca Pa- 
trum, quae clarius veritati catholicae testimonium exhibent, referuntur: 
ita Origen., Chrys., Innoc., Caesarius Arelat., Petrus Dam., Goffridus 
Vindoc. — His adduntur Liber Sacramentorum S. Greg. M., et Pontificale 
S. Prudentii Trecensis, in quibus ritus Extremae Unctionis describitur — 
Idem ostenditur ex Conciliis: ita Cabil. II., Aquisgran., Ticinen., Mogunt., 
Wormatien., Lugdunen., II., Florent. — Exempla Sanctorum demonstratio- 
nem confirmant — tria facta, brevitatis gratia, indicantur — Demum indi- 
catur argumentum praescriptionis....cceceeeeeeeeee eene . 350-362 


Art. Secundus — De sacramenti Extremae Unctionis materia 
remota, et proxima. 


NOTIONES PRAEVIAE 


Materia remota Extremae Unctionis est oleum olivarum ab episcopo benedi- 
ctum: ita theologi omnes — sed controversia fuit circa necessitatem bene- 
dictionis episcopalis ad Extremae Unctionis oleum consecrandum — qui- 
dam dixerunt necessitatem illius benedictionis oriri ex solo praecepto Ec- 
clesiae — alii ad sacramenti validitatem eam esse requisitam — Materia 
proxima consistit in unctione, qua corpora infirmorum linuntur oleo be- 
nedicto: hinc reiicitur sententia quorumdam qui, ut refert S. Thomas, 
contendebant materiam proximam esse usum sacramenti iam confecti — 
Quod autem numerum unctionum spectat, sententiam quae requirit un- 
ctionem quinque sensuum, S. Alphonsus communiorem et tutiorem ap- 

pellavit — Attamen, eodem testante, probabilis est sententia quae tenet 
quintuplicem unctionem fieri ex praecepto ecclesiastico, ideoque unicam 
unctionem sufficere ut valide Extremae Unctionis sacramentum conficiatur 
— hanc sententiam recentiores communius tradunt............. 362-365; 


THESIS II. — Materia remota sacramenti Exiremae Unctionis est oleum ex olivis 


expressum, el benedictum ab episcopo, vel ctiam a. presbytero ex concessione 
sive expressa sive tacita Romani Pontificis. Materia vero proxima, in 
actione ungendi oleo benediclo infirmum cerle consistit; quae pro sacra- 
menti validitate, ut videtur probabilius, non debet esse quintuplex ad quin- 
que bominis infirmi sensus perungendos, sed eliamsi umica sit, sufficit. ..365 


Prob. 1r. p. — a) Ex verbis S. Iacobi « ungentes oleo » — b) ex perpetuo usu 


Ecclesiae et traditione — c) ex Catechismo Conc. Trid. — Prob. 2. p. — 
Requiri oleum ab episcopo benedictum docent documenta ecclesiastica in I. 
thesi citata — Omnem dubitationem hac in re excludunt Decreta Pauli V. 
et Gregorii XVI. — Prob. 3. p. — Presbyteros posse ex delegatione apo- 
stolica oleum infirmorum benedicere constat — a) ex vetustissima praxi 
apud Graecos, Armenos aliosque orientales — b) ex responso a Papa Pio VI. 
dato pro quibusdam Galliarum dioecesibus — Prob. 4. p. — a) materia 
proxima est ipsa unciio: constat ex supra dictis, et ex Conc. Trid. — b) 
Septem unctiones in diversis corporis partibus sunt praescriptae pro sacra- 
menti administratione: ita Concil..Florent. et Rit. Rom. — c) unctio- 
ues pedum et renum non sunt necessariae ad validam sacramenti ad- 
ministrationem ; patet ex communi DD. sententia, et, quoad renum un- 
ctionem, éx Rit. Rom. — d) ut valide sacramentum conficiatur, quintuplex 
unctio necessaria non videtur, sed unica esse potest: ita communior re- 
centiorum theologorum sententia — et merito — quia ex Scriptura talis ne- 
cessitas non eruitur, sed potius erui videtur unam esse satis — quia hoc, 
teste Benedicto XIV., clare innuitur a diversa in unctionum numero di- 
sciplina — quae diversitas variis documentis comprobatur — quia idem Ri- 
tualia et Pastorales quaedam ordinationes aperte tradunt — quia Concil. 
Florent. eodem modo enumerat quinque unctiones corporis sensibus cor- 
respondentes ac unctiones renum et pedum....................365-373 


ScHOLION I. — Controvertitur inter theologos, utrum oleum debeat necessario 


esse benedictum i» ordine ad Extr. Unct. — Si oleum benedictum deficiat, 
ei adiungi potest, etiam pluribus vicibus, oleum non benedictum, sed in 
minori quantitate quam oleum cai hoc non benedictum additur.......373 


ScHOLION 2. — Episcopus in sua Synodo nihil debet circa numerum unctio- 


num decernere: ita Benedictus XIV....,.....eeeeeeeeeeeeee eere. 373 


Art. Tertius — De forma sacramenté Extremae Unctéonds. 
Ad conficiendum sacramentum Extremae Unctionis requiritur forma verbis 


expressa — haec a Christo Domino secundum sensum determinata fuit — 
ita ex dictis in Tract. de Sacr. in genere — Hinc nulla difficultas oriri pot- 
est ex formarum varietate — huiusmodi differentiae ipsam substantialem 
significationem non attingunt. .......eeeeeeeeeeeeea cene nnns 374-375 


THESIS III. — Forma sacramenti Extremae Unctionis est. precatio, quae a sa- 


cerdote, dum oleo benedicto infirmum ungit, pronuntiatur, quaeque indical 
animam aegri per illum ritum invisibiliter gratia inungi............375 

Prob. — 1) ex verbis S. Iac. « orent super eum...et oratio fidei » etc. — 
2) ex auctoritate Conc. Florent. et Trident. — 3) ex Rit. Romano — 4) ex 
forma in Eccles. Graeca adhibita — 5) ex libro Sacram. S. Gregorii, ex 
codicibus Arremanensi et Ratoldi Abbatis, ex Pontificali S. Prudentii Tre- 
censis etex Theodulpho Aurel. — 6) Formae, quae appellantur indécativae 
et absolutae, deprecationem continent, ac proinde per modum orationis pro- 
feruntur, et quoad substantiam ab alis non differunt — Id intelligitur de 
formis ad conficiendum sacramentum essentialibus — huius rei declaratio 
ex S. Bonavéntura... casco ve sb ees xePIR P evrpe m a i v24297)*179 

ScHOLION 1. — Ratio cur Extremae Unctionis forma sit deprecativa, inveni- 
tur in ipsa institutione Christi — huius institutionis rationes convenientiae 

.&a S. Thoma proponuntut.........eeeeeeeecee eee n n e 379-380 

SCHOLION 2. — Albertum nad nobiscum sentire, ex eius scriptis invicte 

demornstratut..sieiioe so e oye rv aa»etsssucecerssuseutass 007382 


Art. Quartus — De ministro sácramentàé Extremae Unctionis. 


Solum sacerdotem esse huius sacramenti ministrum definivit Conc. Trid. — 
et iuxta catholicam doctrinam unus sacerdos ad hoc sacramentum confi- 
ciendum certe sufficit — Apud Graecos septem, vel saltem tres sacerdo- 
tes adhibentur — in ipsa Latina Eccles. plures sacerdotes fuisse olim 
adhibitos, ex indubiis documentis historicis deducitur — haec tamen praxis 
numquam fuit universalis. ...........eeeu. MEN LU eros co s 382-383 

THESIS IV. — Soli sacerdotes sunt ministri sacramenti Extremae Unclionis; 
quod licet a pluribus presbyteris aut episcopis administrari possit, semper 
tamen ab unice etiam sacerdote valide conficitur. ........ eee... 383 

Prob. p. 1. — 1) ex verbis S. Iacobi « Inducat presbyteros Ecclesiae » .— 
nomine presbyterorum hic intelligi sacerdotes, constat — ex aliis Script. 
N. T. — ex contextu verborum S. Iacobi — ex ipsa confessione quorum- 
dam interpretum protestantium — 2) ex Traditione: Patres enim et Ritualia 
non alium huius sacramenti ministrum designant, quam sacerdotes — 3) 
ex ratione congruentiae: potestas sanctificandi fideles est propria sacerdo- 
tum, hoc autem sacramentum ordinatur suo modo ad fideles sanctifican- 
dos — Innocentius I. permittens fidelibus laicis ut oleo Extr. Unct. ute- 
rentur, id permisit devotionis causa, non vero ut hi sibi vel aliis sacra- 
mentum' administrare valerent, vel, ut alii contendunt, Innocentius non de 
unctione activa, sed de passiva locutus fuit — Prob.2. p. — 1) Ex verbis 
Iacobi « inducat presbyteros » praeceptum divinum de pluribus presbyteris 
adhibendis deduci nequit — numerus pluralis saepissime pro quolibet de 
eodem coetü usurpatur — 2) Traditio hoc idem ostendit — verba Innoc, I. 
perpenduntur — exempla Extremae Unctionis ab unico sacerdote admini- 
stratae, antiquis etiam temporibus, referuntur — 53) Alexander III. hoc 
expresse declaravit — infertur ex CC. Flor. et Trident. — aperte constat 
ex Rit. Rom. et ex moderna Ecclesiae Latinae praxi...........385-388 

ScHOLION — Ut sacramentum validum efficiat, quilibet sacerdos est sufficiens 
minister — ad licitam tamen huius sacramenti administrationem requiri- 
tur venia parochi...... VLSdE STRE Véxx x EPCPPISP xir 3889199 

Art. Quintus — De effectibus sacrassenti Extremae Utctionis, 


Effectus hurus sacrementi entimerat Conc. Trid. sess. 14. — hos inter qui- 
. mam sit primarius effectus, iuxta commmtniorem magisque probatam sen- 
tentiam, statuitur in thesi..........llllsleeeeeee eee . s 3909-390 
THESIS V. — Sacramentum. Extremae Unctionis instifihem est primo ad cos 
fortandam animam bominis graviter aeprotantis; ideoque primarius buius 
sacramanti effectus est augmentum gratiae sanctificantis cum iure. ad gra- 
Has actuales, .quae ad. levandum et roborandum aegrum valeant; ita ul, 
spe .firrsa, labores et 9nfirmitatis molestias alacrius ferat, depositum suum, 
quandocumque illud Dominus repetere voluerit, libenter reddere sit paratus, 
et tentationes daemonis, tunc ei vebemontius insidiantis, facilius superet. — 
Finis aulem secundarius eiusdem sacramenti est. ultimo disponere animam 
ad introMum glorise; ac proinde effectus eius. secundarius est, peccatorum, 
gi quae adhuc su, vemissio, 4£ tentus Yaaauué, uda. dispastiosem suici- 
pientis, imminulio aut deletio. — Demum Extrema Unctio, ubi saluti animat 
expedierit, sanitatem eliam corporis degroto confert. ....... —€— 390 
Prob. 1. p. — 1) Ex ratione theologica: hoc requirit conditio aegrotantium 
eo tempore, quo vires corporis deficiutit, et daernon omnes versutiae suae 
nervos contra eos intendit — 2) ex CC. Florent., Colon. et Trident. — 
3) ex doctrina S. Thomae — 4) ex refutatione aliarum opinionum — 
quatuor sententiae proponuntur et refutantur — Prob. 2. p. — ex verbis 
Iacobi «et si in peccatis sit, remifiemtur ei » — ex forma huius sacra- 
menti — ex Traditione — ex modo loquendi PP. — ex expressa defini- 
tione Concilit Tridentini — Per Extremam Unct. delentur tum pecata 
venialia, tum mortalia illius qui aliis mediis a Deo institutis ad peccata 
lethalia dimrittenda adiuvari non valet — haec autem Extr. Unct. delet vi 
institutionis suae secundario, et hon solum per accidens — circa modum 
quo hoc ftat, declarationes a Suaresio traditae proponuntur — Vi eiusdem 
"sacramenti remittitur etiam poena temporalis, debita ex peccatis prius re- 
missis quoa&d culpam — id ex fme huius sacramenti merito infertur — 
Prob. 53. p. — ex verbis Iacobi — ex Traditione — ex Conc. Trid. — ex 
$. Thoma.... | es. 390-400 


Art. Sextus — De subéíocéio sacnrausenté Eotremae Utneftonis. 


THESIS VI. — Extremam, Unctionem pueri ante usum rationis, aut perpeluo 
amentes, suscibere nequeunt; et ex adultis, nonuisi aegroti periculoso morbo 
laborantes recipere eat possunt. ouais ua Nr canc iled Saca ——— 401 

Prob. r. p. — ex dictis in thesi praecedenti de effectibus huius sacramenti 
— ex Rit. Rom. — Prob. 2. p. 1) ex verbis S. Iac. « Infirmatur quis » 
— ex contextu « oratio fidei salvabit infirmum » — 2) ex Patrum testi- 
moniis — 3) ex CC. Florent. et Trident. — 4) ex fine eius institutionis 
— Facta quaédam, quae contra dicta referuntur, vel praxis Graecorum 
inungendi sanos, veritatem nostrae thesis non labefactant.......401-404 

Art. Septimus — De necessitate, et iteratione 
FExtremae Unctionis. 


Certum est hoc sacramentum non esse necessarium necessitate medii ad sa- 
lutem — utrum vero necessarium sit necessitate praecepti, sive divini, sive 
ecclesiastici, inter theologos disputatur — Sententia affirmans, teste S. AI- 
phonso, probabilis est, et omnino :suadenda — Seutentia communi usu 
approbata permittit huius sacramenti iterationem, quotiescumque fidelis in 
novum incidit morbum, immo et in eadem infirmitate si, periculo proximo 
mortis semel superato, iterum in illud relabatur............... 404-405 


LIBER QUARTUS 


TIS.AC'T.A'TUSVII. 


DE ORDINE 


NOTIONES PRAEVIAE 


Sacramenti ordinis maxima dignitas — ab eo cetera sacramenta pendent vel 
quoad confectionem et administrationem, vel quoad solemnem ceremo- 
niam et ritum — Ordo in Ecclesia sumitur — a) ad significandum statum 
illorum qui sacro et solemni ritu ad divinum ministerium assumpti sunt 
— b) ad significandos diversos gradus huius ministerii — c) ad significan- 
dum ipsum ritum — hoc sensu Ordo idem est acordinatio — Dari in Ec- 
clesia coetum seu ordinem praesidum ac sacrorum ministrorum, qui Hie- 
rarchae et Clerici vocantur, ex alio tractatu hic supponitur — A divina 
institutione discrimen clericorum a laicis, et ordinem ministrorum hierar- 
chicum ortum habuisse ex Script. ostenditur — Concilii Tridentini doctrina 
hac de re proponitur — Tractationis divisio indicatur.......... 409-412 


Art. Primus — De existentia, sacrament4 Ordinis. 


Huius sacramenti existentiam negavit Lutherus — aliter aliquando visus est 
sentire Calvinus — nunc communiter Protestantes hoc sacramentum repu- 
diant — Doctrina catholica quae statuitur in thesi definita est a Concilio 
TüdettfiOr.oceo es e ELS Ya aer weed e ad Por sse Ld T3 

THESIS I. — Ordo, seu Ordinatio qua in Ecclesia quidam saltem. ministrorum 
sacra munia obeundi potestatem. accipiunt, vere et proprie novae legis est 
SGCFOHIERINTEL oV ie ERA RIVA ARRARR WEE FRATEEE ELEC ACC re pevi lj 

Prob. — 1) ex sacris Litteris, quae requisita ad verum et proprie dictum 
sacramentum in ordinatione inveniri ostendunt — a) signum sensibile: ta- 
nuum impositio — varia loca ad exemplum citantur — b) collativum gra- 


Il. — Dg SACRAMENTIS. 49 . 


779 

tiae: patet ex verbis, quibus Paulus Timotheum adhortatur, ut gratiam 
acceptam per sacram impositionem manuum non relinquat otiosam, sed 
eam excitet, et ad munia obeunda bene utatur — Argumentum variis ra- 
tionibus declaratur et comprobatur — 2) ex Traditione — ex multis do- 
cumentis, pauca selecta proponuntur — Greg. Nyss., Joan. Chrys., Cyril. 
Alex., Theodoretus etc. — 3) ex rationibus congruentiae........413-422 


Art. Secundus — De numero Ordinum ecclesiastícorum. 
NOTIONES PRAEVIAE 


Ex Conc. Trid. constat de fide esse credendum: 1) dari in Eccles. ordines 


maiores et minores — 2) ex divina institutione esse episcopos, presbyteros 
et ministros — quot autem sint ministrorum gradus, Conc. de fide non 
definivit — indubie tamen docuit septem ordines in Ecclesia esse recensen- 
dos — idem traditur in catechismo eiusdem Concilii — Ordinis ecclesia- 
stici nomen dupliciter accipitur: strictiori sensu est gradus in hierarchia eccl. 
certo ac solemni ritu collatus, quo minister Eccles. consecrationem quan- 
dam, et potestatem accipit ad exercendas actiones spectantes sacrificium 
et altaris ministerium — latiori sensu est status sive officium eorum, qui 
quomodocumque se devovent divinis obsequiis.— hic de ordine strictiori 
sensu accepto agitur — Ministri Eccles. aliquando ob aliud officium eis 
commissum, praeter functiones Ordinis communes, aliis nominibus voca- 
bantur — Tonsura clericalis non est ordo — Potestas ecclesiastica duplex 
est: ordinis nempe et iurisdictionis — Sacerdotium est ministrorum Eccles. 
ordo supremus — duplex est: summum seu primi ordinis — quod dicitur 
episcopatus — secundi ordinis — quod simpliciter sacerdotium appellatur, 
et est presbyteralus — Ex dictis explicantur quaedam locutiones, quae non 
raro occurrunt apud Patres et antiquiores theologos — Ordinum distin- 
ctionem ex diversa ad Eucharistiam relatione optime explicat S. Thomas 
— Ordo diversimode sacer vocatur — qua ratione sacramentum ordinis, 
quod unum est, in septem ordines dividatur, ex S. Thoma, et Alb. M. 
declaratur..... ——— — M vik wx DR s i ..422-428 


THESIS II. — Septem. in Ecclesia catholica sunt. Ordines, icd md le- 


ctoris, exorcistae, acolytbi, subdiaconi, diaconi, et sacerdotis. Sacerdotium 
tamen est Ordo bipartitus; nam episcopi, qui sunt sacerdotes primi ordinis, 
sacerdolibus secundi ordinis seu presbyteris, iure divino superiores sunl, po- 
testate tum. Ordinis lum iurisdiclionis..... ecce eceeee esee ..428 


Prob. 1r. p. — De sacerdotio et disconatü nulla hic requiritur pràbatio — 


enumerantur enim in Scriptura, et a nemine respuuntur — alii ordines qui 
recensentur admittendi sunt — quia semper in Ecclesia, uti tales, agniti 
fuerunt — id ex multis Traditionis monumentis certo eruitur — a) ex do- 
cumentis Ecclesiae Latinae — b) ex documentis Ecclesiae Graecae — 2. par;. 
Episcoporum praeeminentiam saec. IV. impugnavit Aérius — hunc errorem 
innovavit Calvinus — a quo toto coelo differunt quidam inter antiquos 
scholasticos — qui nolebant in episcopatu agnoscere ordinem diversum a 
presbyteratu — post Conc. Trid. theologi communiter doctrinam in thesi 
propositam tuentur — prob. — a) quoad potestatem ordinis — episcopi ordi- 
nare possunt presbyteros, presbyteri vero id nunquam «valide facere pos- 

sunt: ergo — antecedens probatur ex Traditione, quae relucet — tum in 
perpetua Eccles. praxi — tum in manifestis Patrum declarationibus — b) 
quoad potestatem. iurisdictionis — ex typo veteris legis — Ex eo quod 
episcopi constituantur loco Apostolorum, qui iure divino omnibus in Ec- 
clesia potestate iurisdictionis antecellebant — Eamdem episcoporum excel- 
lentiam ex Paulo probat S. Epiphanius — Praeeminentia episcoporum su- 
pra presbyteros quoad potestatem tum ordinis tum iurisdictionis confirma- 
tur ex antiquorum Patrum testimoniis — et ex potestate, quam episcopi 
habent, vi ordinationis suae, confirmandi, aliaque perficiendi, quada pre- 
Sbytero, virtute solius ordinationis, fieri non possunt — S. Thomas.428-445 
Difficultatibus Satisfit — S. Paulus presbyteros vocat episcopos et vicissim, 
quia episcopi et presbyteri omina utrique ordini, Apostolorum aevo, fue- 
runt communia — non autem quasi ordines ipsos tunc distinctos non fuisse 
senserit — declaratur ex S. Chrysostomo — alia solutio, ex S. Epiphanio — 
Conc. Nicaen. presbyteris concedit ius ordinandi, idest eligendi, promo- 
vendi non vero consecrandi — S. Hieronymum mon aliam tradidisse do- 
ctrinam aperta eius testimonia ostendunt — Cum Patres affirmant sacer- 
dotium praestantiorem esse gradum ad quem homo :possit ascenilere, de 
sacerdotio adaequate sumpto loquuntur................. eee ees. 4457453 
SCHOLION 1. — Sensus, quo episcopus dicitur divino iure presbyteris ante- 
cellere quoad potestatem iurisdictionis, breviter daclaratur.......443-454 


SCHOLION 2. .— Episcopatum suapte natura in se includere sacerdotium ex 


dictis infertur. ;...... E TD VT NN) 


Art. Tertius — De Episcopatu. 


Nomine episcopatus hic significatur consecratio, episcopi — vel ritus quo 
|. presbyter ad superiorem gradum evehitur, et constituitur in gradu Prae- 
sulum — hunc ritum esse proprie dictum sacramentum, certissimum dixit 
Bellarminus — certum de fide Petrus Soto....... PT Lo. 4347455 
THESIS III.'— Episcopatus, seu consecratio qua CE duiNS UM con- 
fertur, est sdcramenlum. .ociessuoeesue es v TRACES saxowagessa vd 
Prob. — 1) Ex Script. — Ritus de quo Apostolus. in FED: I. ad Tin. Iv. lo- 
quitur est verum sacramentum —- hic autem ritus est consecratio episco- 
palis. — 2) Ex Patribus, qui a) aperte docent ordinationem episcopi esse 
sacramentum — b) tradunt gratiam sanctificantem conferri 14 consecratione 
episcopi per impositionem manuum. — c) statuunt hanc ordinationem im- 
primere characterem — 3) ex Conc. Trid. — 4) ex ratione tbeologica de- 


sumpta ex eo quod diaconatus sit sacramentum — 5) ex auctoritate 
S. Thomaé ecc 0(27929929€^5 9 8 6 9 e c» * o» à 9 5» € 3 3 ec cci(2]9 *02920420292999 4557458 


(004 coAÀrt.Quartus — De Presbytera*e. 

THESIS IV. — Presbyteratus est. sacramentum ........ LL. Du epu xe DES 458 
Prob. — 1) Ex Conc. Trid. quod docet — a) ordinationem esse sacramentum 
— et inter ordinationes sacras, ordinationem sacerdotalem esse praecipuam — 

b) per sacram ordinationem dari Spiritum Sanctum — c) per eam imprimi 
characterem, et eum qui semel sacerdos fuit, laicum rursus ficri non posse 

— 2) Ex Conc. Florent. — 3) Ex Patribus pro 1. thesi commemoratis — 

4) Hoc idem ostendit Scriptura — et ratio confirmat......... «458-461 


772 INDEX ANALYTICUS 
Art. Quintus — De Diaconatu. 


Diaconi nomen sensu specifico hic accipitur — Diaconatus est ordo per quem 
potestas confertur, ut quis solemniter ac proxime sacerdoti sacra operanti 
inserviat — Diaconatum esse sacramentum negaverunt Novatores, et pauci 
quidam catholici Doctores — ceteri tamquam certam tenent sententiam op- 
postim e seco oxese E exePpL SP VS FREE ARAM RWEES C FOSe resi d0l2402 

THESIS V. — Diaconatus est sacramentum. —— "nere 7 

Prob. — 1) Ordinatio diaconi est signum sensibile, collativum dide pet- 
manenter in Ecclesia sua a Christo institutum — id ex Act. Apost. de- 
ducitur — Traditio idem evidenter ostendit — ita S. Cyprian., Conc. 
Carthag., Euseb. C., Chrysost., Arator, Beda, etc. — 2) Ritum quo dia- 
conus ordinatur collativum esse gratiae sanctificantis demonstratur — a) 
ex ipso ritu — b) ex doctrina Patrum — c) ex Pontif. Romano, et Eu- 
chologio Graecorum — d) ex dignitate, et arduitate ministerii — id bre- 
viter illustratur ex Augustino, Ambrosio, et Isidoro — Ex dictis infertur 
ritum, quo diaconus ordinatur, a Christo esse institutum. .......462-470 

Difficultatibus Satisfit............................uuuu.. er 4707474 

ScuoLioN — De Diaconisiis —. hoc nomine speciatim vocabantur mulieres 

quaedam certis in Ecclesia ministeriis proprio officio addictae — de his 


breviter nonnulla attinguntur...........l.lleeeeeeeeeee eene - 474-477 
Art. Sextus — De Subdiaconatu, et quatuor Ordinibus 
minoribus. 


Subdiaconatum, et minores ordines veram rationem sacramenti habere do- 
cuerunt S. Thomas, S. Bonav. et alii doctores antiquiores communiter — 
ex recentioribus quidam affirmant, alii negant............... euis .477 

THESIS VI. — Probabilior videtur sententia affirmans subdiaconatum, el mi- 
nores ordines esse vere et proprie sacramenta. e.c 478 

Prob. — 1:) Ex Conc. Florent. quod sub appellatione sacramenti ordinis 
etiam subdiaconatum et minores ordines complectitur — id constat ex 
ipsis verbis Decreti pro Armenis — 2) Ex verbis Conc. Trid. et ex acti- 
bus illius Concilii — 3) ex ratione theologica: Deus in necessariis non 
deest, ac proinde iis quibus tribuit spirituale in Eccles. ministerium, dat 
gratiam necessariam ut idonei sint ministri — confirmatur ex monitioni- 
bus ex Pontificali Romano excerptis — Argumenta hucusque proposita ex 
decretis contra Simoniacos latis, et ex doctrina Patrum illustrantur — 
Quae ab adversariis obiiciuntur in fine theseos solvuntur........478-491 


Art. Septimus — De sacrarum ordénationum materia 
et forma. 


NOTIONES PRAEVIAE 


Circa materiam et formam subdiaconatus et quatuor minorum ordinum fere 
nulla controversia est inter Doctores -- at magna quoad episcopatum, pre- 
Sbyteratum et diaconatum — brevis descriptio rituum quibus tres hae or- 
dinationes peraguntur tum in Eccles. Latina, tum in Eccles. Graeca — 

praeter impositionem manuum, et traditionem sive instrumentorum ordinis 
sive libri Evangeliorum, communiter tbeologi tenent cetera materiam es- 
.sentialeng ordinationum non constituere — ideoque verba quae illis cor- 
respondent non exhibere formam essentialem — Variae theologorum sen- 
tentiae proponuntur — nostra in thesi vindicatur...............491-497 
"THESIS VII. — Sola manuum impositio videtur esse materia eseentialis in or- 
dinatione episcopi, presbyteri et diaconi; quae impositio manus in ordina- 
lione presbyteri ab episcopo fit ante. Eucharistiae consecrationem. Forma 
vero essenlialis barum ordinalionum videtur esse oralio, quam minister or- 
dinalionis fundit dum manum super ordinandi caput imponit. — Pro ce- 
teris ordinibus, traditio inslrumentorum | videtur esse materia. ordinationis 
essentialis; forma autem videntur esse ea verba quae eidem iraditioni cor- 
VOPOReU cos is co beEE EA aX coeno ven eisced ep v EEU n cd 
Prob. — quoad episcopatum, presbyteratum et diaconatum — 1) ex Script., 
quae cum de his ordinibus loquuntur nonnisi impositionem manus comme- 
morant — 2) ex Conciliis antiquioribus: ita Conc. Antioch., Carthag. IV., 
Hispalen. II., Tolet. IV. — 3) ex doctrina Patrum — eorum testimonia 
afferuntur — ex pervetusto Rituali Pontificali Romano membranaceo — 
4) ex ordinationibus Graecorum, et praxi Romanae Ecclesiae — 5) ex Con- 
ciliis Coloniensi I. et Moguntino — 6) ex Conc. Trid. — Prob. — quoad 
subdiaconatum et minores ordines — 4) ex Conc. Carth. IV. — b) ex 
libro sacramentorum S. Greg. M. et aliis antiquissimis codicibus — c) ex 
scriptoribus ecclesiasticis et Pontif. Romano — d) ex ipso Graecorum Eu- 
chologiO zossue ex oeES dH rR PSEUD t nU 16522929 1740755 10 
Difficultatibus Satisfit......... ccce eene ns $I6-5I9 
ScHOLION I. — Quaenam hac in re fuerit S. Thomae sententia declara- 
pi Pr 
ScHOLION 2. — Ad praxim quod attinet quaedam ex Alphonso de Liguori 
adnotantüfesr o a 4r eA TAAWERYSUCERRRNAES EUER ése y)9225 209922 


Art. Octavus — De ministro sacramenti Ordinis. 
NOTIONES PRAEVIAE 


Totius sacrae ordinationis ministrum ordinarium esse episcopum, catholici 
fide tenent — at disputant inter se utrum consecratio episcopi peracta ab 
uno tantum episcopo sit solum illicita, vel etiam prorsus irrita — item 
omnes concedunt presbyterum ex delegatione Rom. Pontificis esse posse 
ministrum extraordinarium subdiaconatus et minorum ordinum — at nullo 
modo presbyteratus — utrum possit diaconatum conferre disputatur.....522 

THESIS VIII. — Sacramenti ordinis minister ordinarius esl solus episcopus ; 
ad consecrandum vero episcopum ires episcopi, ex praecepto saltem. eccle 
$iastico, requiruntur; licel solus unus, accedente Pontificia dispensatione, 
immo et absque illa, ad validitatem ordinationis episcopalis, sufficere videa- 
tur. — Presbyter autem, quamvis a Summo Pontifice delegari non possil 
ad presbyleratum | conferendum, certo tamen potest ad dandos minores or- 
dines et subdiaconatum; nec absolute. negandum esse videtur eum delegari 
eliam posse ad conferendum ordinem diaconatus......... eee LeeLL 523 


^ 

Prob. 1. p. — a) Ex Script. quae non aliis quam Apostolis eorumque succes- 
Soribus episcopis ius et auctoritatem conferunt ministros Ecclesiae ordi- 
nandi — b) ex doctrina Patrum — c) ex Conc. Florent. et Trident. — d) 
ex ratione convenientiae — Prob. 2. p. — ex Pontif. Rom. ubi hoc prae- 
scribitur — idem traditur in decretis antiquiorum Conciliorum — Prob. 5. p. 
— 4) ex celebri responsione S. Greg. M. ad S. Augustinum Anglorum epi. 
scopum — b) ex aliis concessionibus Pontificiis — Prob. 4. p. — argu- 
mentum desumptum ex dispensatione pontificia nihil probare videtur — id 
potius evincitur — 4) ex nuper citata responsione S. Gregorii M. — P) ex 
can. 2. Conc. Carth. IV. — c) ex Pont. Romano — d) ex ratione theo- 
logica — e) ex paritate cum aliis sacramentis — f) ex factis — varia exem- 
pla hic citantur — Prob. 5. p. — quia Script. et Trad. nullum alium pre- 
sbyteratus ministrum indicant praeter episcopum — quia Eccles. numquam 
est usa tali potestate — quia quaedam Patrum locutiones id omnino ex- 
cludunt — difficultates solvuntur — Prob. 6. p. — a) ex auctoritate Ge- 
lasii Papae — 5b) ex variis privilegiis — Prob. 7. p. — ex documentis qui- 
bus constat aliquando concessum esse presbytero ut esset minister extra- 
ordinarius ordinis diaconatus. ............eeeeezeeeeee eee $237533 

ScHOLION 1. — Cum ordinatio sit sacramentum eius valor non pendet a 
sanctitate et fide ministri — ad solvendas vero difficultates, quae fieri pos- 
sent ex pluribus veterum sive dictis, sive factis, pauca adnotantur.533-534 

ScHoLION 2. — [luxta ecclesiasticas praescriptiones unusquisque a Proprio 
episcopo ordinari debet — quinam vocetur froprius episcopus declara- 
ij nr rU 


Art. Nonus — De subiecto ordínationis. 


Montanistae feminas ordinare se posse arbitrantur — infantes ordinis esse 
incapaces censuit Durandus — et invitum valide ordinari dixerunt Morinus 
et ali p3uCl. ss vete ili PAX PEURECCE RAE RA OR T ear exc EE E0929 39 

THESIS IX. Subiectum ordinationis capax est solus et omnis masculini sexus 
bomo baptizatus: — ordinatio tamen imviti est prorsus incalida......536 

Prob. 1. p. — a) Ex Script. Apostolus (I. Cor. xiv.; I. Tim. 11r.) docet mu- 
lieres non debere in Ecclesia loqui, vel docere, vel praeeminentiam habere 
— qui autem in gradu ecclesiastico per ordinationem constituuntur illa 
praestare debent — b) Ex Traditione — Ecclesia tamquam haereticos ha- 
buit eos qui sacros ordines mulieribus conferre volebant — T'ertullian., 
S. Epiph. — Prob. 2. p. quae spectat pueros — a) ex decretali Innoc. III. 
— b) ex testimonio Patrum — c) ex instructione Benedicti XIV. — d) ex 
ratione theologica: ordo non consistit in actu sed in potestate: ergo va- 
lida conferri potest sine suscipientis actu et consensu — Prob. 3. p. — 
Baptismus est ianua sacramentorum — ergo cum ordo sit sacramentum 
praesupponit baptismum — Prob. 4. p. quae spectat invitos — ex dictis 
in tract. de Sacr. in genere — ex Innocentio IIL..............536-541 

ScuoLioN — JDe Subiecto episcopatus — quaeritur an ille qui presbyter non 
est, valide consecrari possit episcopus — negativa responsio ex dictis de 
natura episcopatus infertur — Qjaedam facta quae citari solent contra 
conclusionem nostram, communiter a theologis admissam, elucidantur — 

S. Zosimus Papa — S. Coelestinus — S. Ambrosius — Hincmarus — Epi- 
phanius — ordinatio Caeciliani — Optatus Milev. — Criminatio Graecorum, 
tempore schismatis Photii adversus Latinos hac de re mota, falsa est — 
Nicolaus I. — Ratramnus — Episcopi Germaniae in Synodo Wormatiae 
— Quod ait /Eneas episcopus Parisiensis vel a communi testimonio non 
differt, vel, si differt, non est attendendum. ................. ..541-549 


Art. Decimus — De coelibatu ecclesiastico. 


In Ecclesia Latina clerici omnes in maioribus ordinibus constituti tenentur per- 
petuam servare continentiam — Conc. Trid. — Alexander III. — Quaenam 

sit hac de re disciplina in ecclesia Graeca declaratur — Bened. XIV.549—551 
THESIS X. — Continentiae lex, sacris ministris imposita, in antiquissima tra- 
ditione fundatur, eisque est convenientissima ....... eee $51 
Prob. 1. p. — a) ex testimonio Patrum — T'ertull., Eusebius Caes., S. Epiph., 
S. Hieronymi etc. — b) ex testimonio SS. Pontificum — S. Siricii, S. Leo- 

nis — c) ex testimonio Conciliorum — Conc. Eliberitanum,  Toletan., 
Arausic., Venetic., Aurelian., etc. — Duo hic animadvertenda — 1) sub- 
diaconi nec semper, nec universe lege continentiae adstricti fuerunt — 2) 
non semper eo tempore, quo prohibitum fuit sacris ministris convolare ad 
nuptias, irritum quoque fuit matrimonium, illa non obstante prohibitione 
contractum — Prob. 2. p. — a) ex excellentia sacrificii L. N. — b) ex su- 
blimiori, et sanctiori statu — c) ex facilitate, quam continentia confert ad 
officia obeunda statui maiorum clericorum annexa — d) ex puritate Chri- 

Sti quem sacerdotes repraesentant............ oca vds eaeau 9 Les 00 
Difficultatibus Satisfit................ suene o .$60-568 


'PDE.AAOCDT.A'ITIUUSGS VIII. 


DE MATRIMONIO 





NOTIONES PRAEVIAE 


Pauca hic praemittenda, quae matrimonium secundum se, ut est in officium 
naturae spectant — cur matrimonium ita vocetur, et cur aliquando aliis 
nominibus designetur — matrimonium duplici ratione sumitur active seu 
in fieri — et passive seu in facto esse — Definitiones matrimonii, utroque 
sensu accepti, ex veteribus et recentioribus theologis traditae, secundum 
sensum, non differunt — ex his corollaria quaedam deducuntur — Matri- 
monium iam a mundi exordio sacramentum fuisse dicunt Patres — sed 
nomen sacramenti lato sensu accipiunt — Mysticam matrimonii significa- 
tionem declarare voluit Paulus in Ep. ad Eph. v. — ita inter Patres, Chry- 
sostomus, et Hieronymus......... lees 0569-573 

Art. Primus — De exnistentia sacramenti Matrimoni. 


Matrimonium sacramenti dignitatem habere negaverunt tum veteres haeretici 
Gnostici, Manichaei et alii — tum Novatores — catholica doctrina quae 
in thesi statuitur a Conc. Trid. definita fuit.......................573 

THESIS I. — Mairimonium est vere et. proprie legis evangelicae sacramen- 
Im... us we oa Poe OUR OCA o a 9 IVA wwe s ERR Us.73 

Prob. — 1) Ex Epist. ad Eph. v. 22-32. ubi, iuxta Conc. Trid., veritas 
quam defendimus insuitur — Apostolus enim — a) loquitur de coniugio 
christianorum — Pb) hoc unionem Christi cum Ecclesia perfecte reprae- 
sentare declarat — c) vi coniugii teneri coniuges docet ad mutuam super- 
naturalem dilectionem, et ad implenda munera quae requirunt gratiae au- 
xilium — Matrimonium itaque christianorum, is ratione signi, coniugiis ante 
Christum legitime celebratis praestat — et non speculative tantum, sed pra- 
clice unionem Christi cum Ecclesia repraesentat, conferendo vi signi gratiam 
sanctificantem cum iure ad gratias actuales — 2) Ex Joan. rr. ubi de nuptiis 
in Cana Galilaeae celebratis sermo est — hac occasione Christum osten- 
disse gratiam sanctificationis fore in nova lege per matrimonium confe- 
rendam passim docent Patres — 3) ex perpetuae Traditionis documentis 
— ita sacramentaria et Ritualia — Patres — Concilia — argumentum 
praéscriptionis. sica ssnvec ve Fan qRe ERE Wo v4 kb WI y 75TZ 

Difficultatibus Satisfit — Matrimonii sacramentum a Christo institutum 
fuit in ratione signi practici, seu efficacis ad conferendam gratiam — hinc 
est signum efficiens quod significat Praclice — qui nuptias propter Deum 
contemnit, plus invenit gratiae apud Deum, quam sit illa quae datur per 
sacramentum matrimonii — Sacramenta conferunt gratiam dum perfi- 
ciuntur in suis essentialibus — copula vero ad essentiam matrimonii non 
pertinet — Magister sententiarum nunquam negavit matrimonium esse 
proprie dictum sacramentum — idem dicendum de Durando a S. Por- 
ciano — S. Thomam doctrinam, quam tuemur, habuisse ex eius scriptis 
evidenter infertur............ $us a (VAM CE re equ Sr du 055 02 


Art. Secundus — De natura sacramenti Matrimoni. 


Varii hac in re errores recensentur — M. À. De Dominis matrimonii sa- 
. cramentum a contractu coniugii tamquam fem a re distinxit — idem 
adstruit Launoius — hanc doctrinam saec. XVIII. amplexi sunt doctores 
aulici non pauci — ef inter recentiores J. N. Nuytz — ab hac doctrina 
non multum recessit sententia quorumdam theologorum — qui cum Estio, 
Tournely et aliis statuerunt. matrimonii sacramentum ex contractu con- 
iugali, et ex benedictione sacerdotis essentialiter constitui — alii admi- 
serunt dari posse matrimonium quod esset tantum contractus, et non 
sacramentum, si contractus tantum intenderetur — Falsas has omnes 
opiniones non semel damnavit Pius IX................LL.LL..$92-595 
THESIS II. — Matrimonium christianum ita est verum propriumque novae legis 
sacramentum, ul nibil intersil inter contractum malrimonii cbrisliami et sa- 
cramentum, nullumque verum inter christianos mairimonium sit, quod non 
5i pariter Ecclesiae sacramentum. ..... ccce eere $95 

Prob. — 1) quia ex documentis in thesi praecedenti citatis constat in N. 
L. illud ipsum matrimonium factum fuisse a Christo sacramentum, quod 
Deus constituit ab initio — sed illud non fuit nisi contractus matrimo- 
nii — 2) quia in contractu matrimonii legitime inter christianos inito, 
invenitur signum coniunctionis Christi cum Eccles. — 3) quia haec fuit 
omnium DD., qui ante saec.XVI. floruerunt certissima sententia — 
S. Thomae doctrina exponitur — 4) quia id docuit Conc. Florent. — 
confirmatur — ;) ex Conc. Trid., et — 6) ex aperta declaratione Pii 
VI. — Ex dictis patet non posse fideles matrimonium celebrare ut con- 
tractum, quo coniugali vinculo colligati maneant, quin simul illud cele- 
brent ut contractum, qui habeat vim collativam gratiae — exemplum de 
Sacramento poenitentiae vel de aqua in baptismo, quod ab adversariis ci- 
tatur, nihil eis prodest. .................LLuu.. pix ed ee. $95-604 


Art. Tertius — De Mínistro sacramentà Matrimond. 


Praesens quaestio cum praecedenti intime connectitur — sacramenti matri- 
monii ministrum esse sacerdotem nuptiis benedicentem docuit M. Ca- 
nus — quem theologi, iurisque canonici doctores non pauci secuti sunt — 
Huic oppositam sententiam S. Alphonsus dixit communem et moraliter 
certam — item Bellarminus et alii — post declarationes RR. PP., et 
praesertim Pii IX., doctrinam, quam in thesi defendimus, catholicam esse 
dubitari non licet...... ToC 604-605 

THESIS III. — Sacramenti minister non est. sacerdos ; sed. ipsi contrabentes 
muluo sibi sacramentum boc administrantes , ministri sunt....... LL. 60$ 

Prob. — 1:) ex Conc. Trid. quod declaravit matrimonia clandestina ante 
promulgationem decreti «Tametsi» fuisse vera et rata — et adhuc esse 
ubi illa lex promulgata non est — idem tradiderunt Innocentius III. et 
S. Thomas — 2) ex eodem Concilio, quod ad sacramenti matrimonii 
validitatem .non requirit ut sacerdos verba, quae a Conc. praescribuntur, 
tanquám formam proferat — argumentum evolvitur , et confirmatur ex 
historia Conc. Trid. et ex decretis Cong. Conc. — haec decreta optime 
declarat Bened. XIV. — 53) Item Concilium arbitrio sacerdotis reliquit 
ut vel ea verba diceret quae in illo decreto indicantur, velaliis uteretur — 
quod dici non posset si verba Concilii essentialem sacramenti formulam 
exprimerent — 4) haec confirmantur ex Ecclesiae praxi....... 605-616 

Difficultatibus Satisfit — Verba Apostoli I. ad Cor. 1v. non implicant sa- 
cerdotes constitutos esse ministros ad omnia sacramenta valide confi- 
cienda — absolute verum non est, in ceteris sacramentis alium esse sa- 
cramenti ministrum, alium suscipientem — hoc tamen quomodo etiam 
in matrimonio verificetur — in variis Ritualibus quae citantur sermo est 

e.sacerdote ut de ministro sacramentum matrimonii non conficiente, sed 
confirmante, eique benedicente — nullus ex Patribus vel Summis Ponti- 
ficibus loquitur, vel quocumque modo alludit ad verba, in quibus adver- 
sarii formam coniugii reponunt — sed de alia benedictione loquuntur — 
hinc respondetur ad singula obiecta — 4) ex Patribus — b) ex Roman. 
Pontificibus — c) ex Conciliis — immerito ab adversariis, ut propriae 


sententiae: patroni, citantur S. Thomas, G. Parisiensis, Scotus, et Palu- 
* 

danus — Alia quae obiiciuntur ex dictis de natura matrimonii facile sol- 
yüfntül.s ss isses —— bx via DIOS 
Art. Quartus — De sacramenti Matrimonii auaterio et forma. 
Quaeritur quo pacto contrahentes sacramentum matrimonii ad invicem sibi 
administrent — proinde quid in matrimonio considerari debeat tamquam 
Sacramenti materia, quid tamquam forma — varia hac in re placita sunt 


Doctorum — communis sententia, tum aliarum opinionum refutatione, 
tum directa probatione vindicatur in thesi....... ———— nin 
THESIS IV. — Materia adaequata sacramenti matrimonii reponenda non. est 


in consensu interno , nec forma in verbis, aut in. signis quae consensum 
exprimunt : corpora vero contrabentium, vel polius ius in corpora in or- 
dine ad usum coniugalem materiam matrimonii remotam et. circa quam, 
non proximam et ex qua constituunt. Maleria aulem proxima sacramenti 
buius et forma sunt contrabentium actus quibus sibi mutuo. ius seu domi- 
nium in corpora in ordine ad coniugalem | usum tradunt , et traditionem 
acceptant ; ila lamen ut. maleria sil. traditio , el forma, eius acceplatio, 
utraque dicens el consensum internum et exlernam. significationem....631 
Prob. 1. p. — consensus internus non potest dici — 2a) materia remota: 
quia haec non dicitur nisi illa res circa quam versatur ipse consensus — b) 
materia proxima: quia consensus internus ex nulla parte sui est Sensi- 
bilis — praeterea hic consensus non est quid indifferens et determinabile 
in coniugiis — Prob. 2. p. — corpora contrahentium, vel ius in ea in 
ordine ad usum coniugalem non sunt materia proxima sacramenti, quia 
non componunt intrinsece contractum — sed sunt materia remota, quia 
circa ea contractus versatur — insuper haec ncc significant, nec causant 
gratiam — Prob. 3. p. — in ratione contractus matrimonium a ceteris 
contractibus non distinguitur — in his vero materia et forma sunt actus 
contrahentium , ita ut traditio habeat rationem materiae; acceptatio, 
[Or maeoceres S pXENC PE NS Pedo dde —— wes vos c 0312023 


Art. Quintus — 4n solum Matrimonium a duobus fidelibus 
contractum sit sacramentum. 


Variae hic agitantur quaestiones — in quibus solvendis Doctores inter se 
non conveniunt — sententiae quae probabiliores videntur in sequenti thesi 
ptoODOUüDtur aveces VE S XR E RRIUNN NEMUS P AES vskus: 031 

THESIS V. — Matrimonium a non baptizatis zoslrac Hid. postquam | uterque 
coniux baplizatus fuerit, fit sacramentum | si consensus matrimonialis ex- 
plicile renovetur ; immo etiam , ut videlur probabile, sine explicita con- 
sensus renovalione. — Matrimonium aulem ex dispensatione Ecclesiae con- 
iraclum inter. fidelem et. infidelem verum et proprie dictum sacramentum 
non esl, nequidem ex parte fidelis.............. cccseeeeeeesssss 633 

Prob. r. p. — a) Ex doctrina Apost. in Ep. ad Eph. ubi de omnibus fide- 
libus coniugatis qui erant in Eccles. Ephesina, sine ullo discrimine, docet 
eos verum et proprie dictum sacramentum coniugii suscepisse — b) quia 
tale matrimonium maiorem acquirit firmitatem — c) quia et ipsi infide- 
les post eorum conversionem tenentur caritate supernaturali manere con- 
iuncti, et munera christiani coniugii implere — d) quia nulla est ratio 


INDEX ANALYTICUS 779 


firma pro ádversa sententia — Ab illis qui matrimonium inierunt ante 
susceptionem baptismi, fit post huius sacramenti susceptionem novt:s con- 
tractus matrimonii secundum quid et. moraliter diversus a contractu iam 
pridem, cum adhuc essent infideles, celebrato — e) confirmatur ex au- 
ctoritate S. Thomae — Prob. 2. p. a) ex S. Thoma — b) quia Matri- 
monium , slatim ac baptizantur coniuges , qui illud contraxerant ante 
baptismum, repraesentat unionem Christi cum Ecclesia — c) quia eo ipso 
quod coniuges baptizantur novum secundum quid consensum in matrimo- 
nium exhibent — d) quia Ecclesia expressam renovationem consensus non 
requirit — Prob. 3. p. — a) quia ad sacramentum, quod consistit in 
contractu sacramentali , requiruntur duo habiles ad contrahendum sacra- 
mentaliter — infidelis autem ad hoc inhabilis est — P) quia matrimonium 
fidelis cum infideli unionem , quae inter Christum et Ecclesiam existit, 
fion- TeDraesehtato.e cies a ee ea PEE CE EUER NEUE PuiN tes coc i03 $5010 
Difficultatibus Satisfit....................ululeleeelsees sess. 638-640 


Art. Sextus — De consensu ad. Matrimonium requisito. 


NOTIONES PRAEVIAE 


Sacramenti matrimonii causa efficiens est mutuus contrahentium consensus — 
hic varias conditiones habere debet — quae indicantur — metum gravem 
reddere coniugium nullum communiter docent theologi — utrum vero id 
fiat de iure ecclesiastico, vel de iure naturae disputatur — Matrimonium 
inter absentes celebratum per procuratores, qui vices gerant contrahentium, 
est sacramentum — id probatur — a) ex praxi Ecclesiae, quae haec ma- 
trimonia permittit — b) ex ipsa natura sacramenti matrimonii — obie- 
ctiones solvuntur — Conditio quae consensui matrimoniali adiici posset 
dividitur — 4) in conditionem de praeterito, de praesenti, de futuro — b) 
iu conditionem possibilem, et impossibilem — c) in conditionem meces- 
sariam, et contingentem — Quando, et quomodo valeat matrimonium 
sub conditione initum declaratur — Ex illis quae hucusque dicta sunt 
patet, consensum explicitum in copulam nullo modo esse necessarium — 
id dilucide explicat S. Thomas — His positis , quaeritur : utrum ad valorem 
matrimonii filiorum familias consensus parentum requiratur — contra 
Novatores, et quosdam ex Gallia Doctores sequens statuitur thesis. 640-650 

THESIS VI. — Matrimonia sine consensu parentum a filiisfamilias aut a fi- 
liabus inita nec divino positivo, nec bumano iure irrila sunt ....... 650 

Prob. r. p. — a) quia consensus contrahentium est causa efficiens matrimo- 
nii — b) quia homines natura sunt pares in his quae pertinent ad prolis 
generationem — c) quia, cum matrimonium sit veluti perpetua quaedam 
servitus, eius electio non debet secessario pendere nisi a voluntate eorum, 
qui illud ineunt — d) quia contrarium iniquum est — Prob. 2. p. quia ne- 
quit ostendi ex lege Dei positiva, irrita fuisse matrimonia filiorum sine 
parentum consensu inita — immo Script. contrarium innuere videtur — 
Prob. 3. p. ex decretis Nicolai I., et praesertim ex Conc. Trid. sess. 24 — 
effugium, quod quidam Galliae DD. excogitaverunt, ex ipsis verbis Conc., 
et ex eiusdem historia praecluditur.............eeeeeeesess.s 650-653 

Difficultatibus Satisfit — In iis quae pertinent ad electionem status filii sunt 
sui iuris — iuxta Apostolum ad parentes hoc unum pertinet, dirigere 
nempe filios in electione status coniugalis — Immerito ab adversariis ci- 
tantur S. Basilius et alii Patres — Edictis plurium Regum Galliae ma- 
trimonia sine consensu parentum contracta declarantur irrita quoad effe- 
clus civiles coniugii — quid sentiendum sit de sententia cleri Gallicani in 
causa Principis Gastonis fratris Ludovici xiu. breviter statuitur. 653-655 


Art. Septimus — De unitate Matrimond. 


Monogamia duplex: una imperfecta, quae habetur si inter virum unum, et 
unam tantum mulierem societas coniugalis instituatur — alia perfecta, 
quae habetur si neutri coniugum concedatur, postquam per mortem unius 
partis coniugium dissolutum fuerit , ad novas nuptias convolare — Mo- 
nogamiae opponitur polygamia — quae dividitur in polyandriam, et po- 
lygyniam — Polyandriam simultaneam absolute prohiberi patet ex Apost. 
(Rom. vi.) — Nullam esse paritatem inter polygyniam simultaneam, et 
polyandriam concinne ostendit S. Augustinus —  Polygamiam successi- 
vam ut illicitam damnaverunt Montanistae, et Novatiani — eam licitam 
esse semper docuit Eccl. Catholica — de disciplina Eccl. Graecae circa 
trigamiam, et tetragamiam quaedam indicantur ex decreto Nicolai I, 
P. C. — Polygyniam simultaneam esse etiam nunc in N. L. licitam 
Lutherus propugnavit — quem secuti sunt inter alios Protestantes Ana- 
baptistae, et novissime Mormones — Calvinus docuit eam semper illici- 
tam fuisse — ideoque veteres Patriarchas crimine adulterii reos fuisse — 
Theologi catholici, paucis exceptis , communiter docent polygyniam ad- 
versari iuri naturae — ita tamen ut dispensatione divina possit aliquando 
licita fieri — quomodo autem hoc fieri :possit explicat egregie S. Tho- 
idS 222061 enseeA CORO RS PRI ados Pana M EE ida e. 655-661 

THESIS VII. — Secundae et ulteriores nuptiae, quae fiunt. soluto per mortem 
coniugis matrimonio prius inito, per se licitae sunt; quamvis, vi praesentis 
disciplinae, apud Graecos tertiae nuptiae nonnisi in. quibusdam casibus, et 
quariae numquam ob impedimentum ecclesiastico iure inductum valide con- 
trabantur. — Pluralitas vero uxorum simultanea, seu. polygamia simulta- 
nea omnino in lege evangelica divino iure prohibita est; immo poly- 
gamia baec praeceptis legis naturae secundariis repugnat, el nonnisi ex 
divina concessione post diluvium usque ad legem evangelicam licita fuit.. .662: 

Prob. 1. p. — a) Ex Script. Apostolus (I. Cor. vir. 8. 9. 39.) licitas de- 
clarat iteratas nuptias — S. Aug. in verba Apost. — b) Ex Trad. — Ter- 
tull., S. Ambr., S. Hieron., Clem. Alex., S. Basil., S. Gregor. Nazianz., 
S. Epiph. — c) ex RR. PP. auctoritate — Innocent. IV., Eugenius IV. — d) 
Praxis universalis Ecclesiae hoc comprobat — e) Ratio in iteratis nuptiis nul- 
lam per se malitiam deprehendit — Prob. 2. p., i. e., polygamiam simulta- 
neam esse iure divino in lege evangelica prohibitam; quae veritas definita 
fuit a Conc. Trid. — a) Ex Script. Christus (Matth. xix. 2-9.) matrimonium 
ad primam institutionem suam revocavit, quae excludit polygamiam simulta- 
neam — Item, Christus (Matth. v. et xix., Marc. x., Luc. xvi.) declarat 
eum moechari, qui dimissa uxore aliam ducit — b) Ex Trad. — Athe- 

nagoras, Clem. Alex., S. Chrys., S. Aug. et alii — c) Ex Decretis RR. PP. 
qui polygamiam ut omnino proscriptam a Christo damnaverunt — S. In- 
nocentius I., S. Nicolaus I., Innoc. III. — d) Ex nalura coniugii christiani, 
utpote quod unionem inter Christum et Ecclesiam repraesentat — Prob. 5. p., 
i e., polygamiam repugnare praeceptis legis naturae secundariis — à) arg. 
desumpt. ex S. Thoma — by Ex Patribus — S. Hieronymus, Ven. Beda, 
Theophilactus, S. Nicolaus I., Innocentius III., B. Gregorius IX. 

Prob. 4 p., quae spectat permissionem de pluralitate uxorum a Deo con- 
cessam post diluvium — 4) Script. hoc subindicat — b) Patres superius 
in hac thesi citati id testantur, et praesertim hoc docet Augustinus — In 
Scriptura etiam legitimae uxores aliquando dicuntur concubinae, et vice 
versa; ex. gr. Gen. xvi., Gen. xxv., Iudic. xix. — Aetate. S. Leonis M., 
unio domini cum serva non erat verum matrimonium, et hoc vi iuris ec- 
clesiastici — Praedicta dispensatio facta fuit a Deo per internam inspira- 
tionem Patribus — probabiliter non Hebraeis tantam, sed omnibus gentibus 
pluralitas uxorum concessa fuit — Post Christi adventum haec concessio 
revocata est.......... iade cud eds vp VP aeter on002256074 


Art. Octavüs — De indissolubilitate Matrimonti. 


Non agitur de dissolutione improprie dicta matrimonii, quae habetur ipso 
vinculo perdurante; sed de dissolutione proprie dicta, quae tunc locum 
habet cum vinculum ipsum coniugale solvitur — seiunctim loquendum de 
matrimonio legitimo, quod in naturae officium contrahitur; rato, quod est 
sacramentum a christianis celebratum ; consummato, quod per perfectam 


: [y 


carnalem copulam completut.............leleeeeeees eee eee eee 075 


$ I. De íéndissolubilitate Matrimonti in. se inspecti. 


Communius docetur matrimonium esse natura sua indissolubile (sent. opp. 
damnatur in Syllabo a Pio IX., prop. 6;.), at non ita ut a Deo dissolvi 
non possit — dissolutio huius matrimonii, debitis conditionibus, permissa 
fuit in casu matrimonii inter duos infideles, quorum unus convertitur ad 
fidem; ut patebit in thesi — de hoc postremo Ianseniani quidam dubi - 


taverüfit.od 255 soo Uer TA EE SES TIME bL 
THESIS VIII. — Matrimonium ex primitiva et naturali sua institutione est in- 
dissolubile: — lud vero quod a duobus infidelibus contractum fuit, etiamsi 


ab eis fuerit consummatum, divina auctoritale dissolvi. potest, si. alterutro 
coniuge ad fidem converso et baptizato, alter cum «eo vivere renuat, vel 
cobabitare cum eo nom consential nisi cum Creatoris contumelia , aul ut 
coniugem pertrabat ad peccatum ....... lee eue. VERA Rude cues I d 077 
Prob. 1. p. — a) Ex Script. Christus (Matth. xix. 5-6.) verbis Adami, quae 
naturalem matrimonii institutionem referunt, probat eiusdem matrimonii 
indissolubilitatem, dicens: « Quod ergo Deus coniunxit bomo non separet » 
— Verba sequentia (vers. 7. 8.) aliud argumentum: suppeditant — Chry- 
sostomus in verba Christi — b) Ex doctrina Ecclesiae — Bonifacius VIII. 
— Concil. Trid. (sess. 24. in prooemio) — c) Ex ratione -« facultas dissol- 
vendi coniugium repugnat tum bono prolis, tum amicitiae inter coniuges et 
naturali aequitati, tum bono sociali et bonis moribus — Verba egregia 

S. Ambrosii — Prob. 2. p., quae spectat casum postoli (ut canonistae 

- loquuntur), seu. Privilegium Paulinum — a) Ex Script. Apostolus (I. Cor. 
VII. I2-15.) concedit facultatem solvendi vinculum coniugale pro casibus 
indicatis — loquitur enim. de solutione quoad vinculum : quod constat non 
solum ex eo quod Apostolus voluerit privilegium quoddam concedere in 
fideli converso; verum etiam ex oppositione inter matrimonium fidelium 
(vers. 10. 11.), et matrimonium contractum ab infidelibus quorum unus ad 
fidem conversus sit — nec obstant Apost. verba: « Ceteris ego dico, non 
Dominus » — b) Ex RR. PP. declarationibus, et ex praxi Ecclesiae — In- 
nocentius III., Gregorius XIII, S. Pius V., Benedictus XIV......677-68; 
NoTA r. — Tunc solum vinculum coniugale solvitur vi privilegii Paulini, 
cum coniux conversus ad fidem et baptizatus, interpellato coniuge infideli 
et renuente pacifice et sine Creatoris contumelia cohabitare, novum iniit 
matrimonium — quod si interpellatio fieri nequeat, alii affirmant conver- 
sum posse, interpellatione omissa, ad alias nuptias convolare; alii neces- 
sariam putant dispensationem Summi Pontificis. ...............685-687 
"NorA 2. — luxta quosdam theologos, tempore legis, dato libello repudii 
(Deut. xxtv. 1-4.) vinculum «oniugale intactum manebat — alii id negant — 
verba ipsa legis huic 'interpretationi favent — Christus" (Matth. xIx. 8.) vi- 
detur hoc indicasse.......... d fcntsae ds Ns — € 2r 087-688 
NoTA 3. — Non constat pud theologos, an durante Ee vetere repudium 
licuerit etiam gentibus. ibebantr2uscdumQ PS dams Us qe De 9d e CODO 


$ II. — De indissolubilitate Matrimoni ochristáanorum 
consummati. 


A pluribus retro siccillis Graeci contendunt vinculum huius matrimonii dis- 
solvi posse propter adulterium alterius coniugum — huius doctrinae et 
praxis apud Graecos origo a legibus imperialibus repetenda est — Nova- 
tores ulterius progressi sunt — quorum errores Conc. Trid. damnavit — 
Caietanus — Catherinus — Launoius — Can. 7. Conc. Trid. est doctri- 
nalis — verum non omnino constat, illo canone definitam fuisse ut dogma 
fidei indissolubilitatem vinculi coniugalis etiam pro casu adulterii. 689-694 

THESIS IX. — Matrimonium christianorum consummatum dissolvi nunquam 
potest quoad vinculum..........lleecLeceeeeeese DPVDRRGG ADORA 695 

Prob. — 1) Ex 5cript. — a) Christus (Matth. v. 31). ait: « Omnis qui di- 
miserit uxorem sudm, excepta fornicationis causa, facit eam moechari: et 
qui dimissam duxerit, adulterat » ubi sermo est de dimissione quoad tho- 
rum tantum et habitationem ; verba enim « et qui dimissam duxerit, adultc- 

' rat » accipienda sunt universaliter, quum secus melior esset conditio fornica- 
riae quam innocentis uxoris — consonat contextus — b) Eodem pacto expli- 
canda sunt similia verba Christi (Matth. xix. 9.) — verba Christi ita intellecta 
congruunt quaestioni Iudaeorum — c) Indissolubilitatem coniugii etiam in 
casu adulterii apertissime declarant ea quae leguntur apud Marc. (x. 10-12.), 
Luc. (xvi. 18.) Paul. (I. Cor. vir. 39.) — 2) Ex Patribus — Clem. Alex., 
S. Chrysostomus, S. Hierónymus, S. Augustinus clare ostendunt veritatem 
catholicam; eamque comprobant referentes loca Scripturarum citata — S. Ba- 
silius, S. Ambrosius — 3) Ex Corciliis — Eliberitanum, Carthag. (anno 418.), 


4 

Arelatense I., et alia — Declaratio Eugenii IV. in Decreto pro Arm. — 4) 
Ratio a priori: Christus per hoc matrimonium significari voluit sui per 
incarnationem cum Ecclesia coniunctionem — 4d solutionem dif ficultatum 
haec tenenda: ex illis quae obiiciuntur quaedam sunt spuria — quidam 
Patres ad leges civiles solum alladunt — non obstant testimonia in quibus 
dicitur matrimonium adulterio rumpi, dissociari; eae enim locutiones am- 
biguae sunt — subinde hac de re quibusdam in locis abusus fortasse ir- 
FepserüDto cesse veokes a es CUEVA COT VE YER Pes ER PCCIRRUos 9) 7200: 


$ III. — De indéssolubilitate matrimonii rati, 
sed ^on consummati. 


THESIS X. — Matrimonium, quod ratum est tantum, solvitur quoad coniugale 
vinculum per solemnem alterius coniugum in. Religione approbata profes- 
sionem; et etiam per dispensationem a Summo Romano Pontifice, gravi id 
EXTPENLE-Causd, COMCESAmiu i ve oewese s ereves svo sees as 700 

Prob. r. p., quae (ex can. 6. Conc. Trid.) est de fide — a) Ex RR. PP. de- 
clarationibus — Alexander III., Innocentius III. ; qui dicunt se id quod tra- 
dunt a suis praedecessoribus accepisse — b) Ex praxi Ecclesiae — Prob.2.p., 
quae, licet olim controversa, nunc tamen cería est — Ex praxi Ecclesiae: 
nam RR. PP. saepe usi sunt hac potestate — Martinus V., Eugenius IV., 
Paulus III. , Pius IV., Pius VII., Gregorius XVI., Pius IX. — Responsa quae- 
dam Alexandri III., et Innocentii III. rem praesentem non attingunt.706-708 

SCHOLION — Circa ius quo matrimonium ratum per solemnem religionis pro- 
fessionem. dirimitur, triplex datur sententia theologorum. Prima, quae est 
S. Th., illam dissolutionem repetit ex iure naturali — Secunda, quae est 
Suaresii, eam repetit ex iure ecclesiastico — Tertia, quam Benedictus XIV. 
propugnavit, docet solutionem vinculi matrimonii rati ob professionem re- 
ligiosam repetendam esse ex iure divino — Duae priores sententiae magnas 
patiuntur difficultates, tertia est communior et probabilior.......708-711 


Art. Nonus — De potestate Ecclesiae in Matrimoniuan. 


Vi potestatis sibi commissae in contractum matrimonii ad dignitatem sacra- 
menti evectum, Ecclesia potest tum impedimenta sive prohibentia sive di- 
rimentia statuere; tum iudicare de iis quae matrimonium quocumque modo 
spectant — quam potestatem declarat contra Novatores Concil. Trid. ca- 
nonibus 3. 4. 12. — Initio saec. XVIL, Marcus Antonius de Dominis as- 
seruit ad solos principes saeculares pertinere leges ferre quae matrimonium 
dirimant — quam sententiam defendit Launoius, asserens canones 3. et 4. 
praedictos esse tantum disciplinares — Doctrina Novatorum asseclas invenit 
saeculo elapso non paucos — eam professi sunt Pistorienses, quorum pro- 
positiones damnavit Pius VI. — Pius IX. damnavit, in Syllabo, errores 
aliorum qui Ecclesiae auctoritatem in matrimonium impugnabant — thesis 
sequentis tres priores partes de fide sunt... .........lee eere  7II7715 

THESIS XI. — Ecclesia, ex potestate qua pollet in matrimonium, ius babet sta- 
tuendi impedimenta matrimonium dirimentia, et iudicandi omnes causas ma- 
Irimoniales quae coniugii vinculum respiciunt. Haec autem. potestas Eccle- 
siae competit iure proprio; immo lam propria ipsi est, ut ei soli competat, 
nullatenus vero supremae auctoritati civili... ecc seeeeeeeees s 715 

Prob. r. p., in Ecclesia nempe esse potestatem statuendi impedimenta di- 
rimentia — a) Ex rei veluti natura — siquidem Ecclesia potestatem habet 
ea omnia statuendi quae pertinent ad rectam sacramentorum administra- 
tionem — nec ullo pacto mutatur substantia sacramenti per impedimenta 
statuta ab Ecdlesia; sed tantum determinatur quinam sint inhabiles ad hoc 
sacramentum conficiendum — b) Ex praxi Ecclesiae, quae hac potestate 
frequentissime usa est saltem a saeculo IV. — quam praxim ostendunt 
tum Conc. Neocaesariense. (an. 314.), Carthaginense IV. (an. 398.), Trul- 
lanum (an. 692.), Romanum (an. 743.); tum Patres et Pontifices, inter 
quos afferuntur S. Basilius (saec. IV.), S. Leo Magnus (saec. V.), S. Gre- 
gorius M. (saec. VI), S. Zacharias (saec. VIII), S. Nicolaus I. (saec. IX.) 
— Prob. 2. p., i. e., causas matrimoniales quae vinculum coniugale respi- 
ciunt tribunali Ecclesiae subiectas esse — a) Ex prima parte thesis — ad 
Ecclesiam enim pertinet statuere conditiones quibus servatis validus est 
contractus matrimonialis — b) Ex rei natura — Ecclesia namque habet 
ius decidendi controversias quae sacramenta spectant eorumque validam 
administrationem — verba gravissima Pii VI. hac, in re — c) Ex praxi 
Ecclesiae, quae constat ex testimoniis allatis pro prima parte thesis — 
Prob. 3. p., quae statuit hanc potestatem competere Ecclesiae iure pro- 
prio — a) Ex parte secunda — ius enim statuendi ea quae pertinent ad 
rectam sacramentorum dispensationem Ecclesia non accepit a potestate 
civili — b) Ex praxi Ecclesiae — nam ea potestate semper usa est inde- 
pendenter a potestate civili — Prob. 4. p., contra nonnullos theologos et 
canonistas qui etiam potestati civili auctoritatem tribuerunt statuendi im- 
pedimenta dirimentia — a) Ex declarationibus Pontificiis et ex praxi Ec- 
clesiae — Pius VI., Benedictus XIV. — Conc. Trid. sess. 24., decreto 
« Tamelsi » — b) Ex consectariis doctrinae oppositae — vinculum matri- 
moniale posset simul, secundum idem, esse validum et non esse — pote- 
stas laicalis posset contradicere statutis ab Ecclesia circa impedimenta di- 
rimentia — c) Ex Matrimonio ipso — etenim nulla prorsus auctoritas inest 
in principe laico circa sacramenta — a ratione sacramenti in contractu 
matrimoniali christianorum praescindi non potest — sed etiamsi praescin- 
datur a ratione sacramenti et spectetur contractus matrimonialis qui non 
sit sacramentum, nullam principes saeculares in eum habent auctoritatem : 
quod patet. considerando huius contractus originem, naturam, relationes 
eius cum societate civili et cum Deo. — quae tamen extrinseca sunt con- 
nubio, possunt a legislatore civili attingi — Conc. Lateranense I. in hanc 
rem — Doctrina S. Thomae............. eeeeeeeeee eee eee 7157727 

NoTA — enumerantur impedimenta matrimonii............ ee... 727 


Art. Decimus — De praestantia coelibatus. 


Conc. Trid. (sess..24. can. 10.) definivit contra Novatores veritatem quae in 
thesi sequenti SIndICaEUE doo vul Ue ur uii c ware eon RV ed csi 727 


THESIS XII. — Statu matrimoniali praestantior est virginitalis salus, aut coe- 
"Uni m ———— á—ÉÉ—— QMÓ Eu 
Prob. — 1i) Ex Script. — Christus (Matth. xix. 12.) coelibatum, amore 


virtutis susceptum , prae coniugio commendat — Apostolus (I. Cor. vir. 


INDEX ANALYTICUS 285 


25-28.) docet virginitatem matrimonii statui esse anteponendam — prae- 
mium singulare promittitur (Apoc. xiv. 3. 4.) eis qui virginitatem colue- 
runt — 2) Ex Patribus, qui maximis laudibus statum virginitatis cumula- 
verunt, — S. Chrysostomus, S. Augustinus, S. Hieronymus, S. Ambrosius, 
S. Cyprianus, et alii — Difficultates contra thesim solvuntur verbis S. Tho- 
mae, Summa contra Gentes, 1l. 5. c. 136...... Puro esie vec 7279933 
APPENDIX — Litterae Leonis Papae XIIIL., datae die 1: Iunii 1879. Archie- 
piscopis et Episcopis Prov. Taur., Vercell., et Genuen., matrimonium chri- 
stianum et potestatem Ecclesiae in illud spectantes......... bévevses 734 

